
STUDIU INTRODUCTIV 


Titus Livius, prozatorul cel mai de seamă din vremea 
"domniei lui Augustus, este apreciat ca unul dintre marii 
scriitori ai lumii antice. Opera lui s-a bucurat de o foarte 
mare popularitate de-a lungul celor aproape două milenii 
de cînd datează. 

Pentru a înțelege rădăcinile sociale ale operei, ca și 
opera însăși, este necesar să avem mai întîi o privire gene: 
rală asupra epocii şi condiţiilor în care a trăit şi scri 
autorul. 


I Principatul lui Augustus 


Condiții: setul: La mijlocul secolului I î.e.n., repu- 
politice blica romană a trecut printr-o puter- 

nică criză. Numeroasele războaie de 

cucerire începute cu citeva sute de ani înainte transforma- 
seră Roma într-o putere mondială, în care sclavagismul ajun- 
sese la o dezvoltare nemaiîntilnită ; se formaseră mari latifun- 
dii, ceea ce dusese la ruinarea micilor proprietari rurali și la. 
transformarea lor în cea mai mare parte în pătură socială 
parazitară. Criza s-a manifestat prin intensificarea revoltelor 
sclavilor, care au început din prima jumătate a veacului II 
î.e.n. şi au atins punctul culminant cu răscoala condusă de 

Spartacus (74—71 î.e.n.), prin mișcări de masă ale sărăcimii 
de la orașe și sate și prin adîncirea contradicţiilor dintre 
diversele grupări din sînul clasei stăpînilor de sclavi. 

Pentru a ieși din această criză social-politică, clasa do- 
minantă căuta calea pentru instaurarea unei noi forme de 
stat care să-i asigure dominaţia. Lupta care se dădea pentru 
noua formă politică avea loc în sînul clasei dominante!. 

Se poate preciza că, în linii mari, în sînul clasei stăpî- 
nilor de sclavi se formaseră două tabere principale: una 
care vedea realizarea intereselor sale de clasă stăpînitoare 
prin păstrarea în general a acelorași forme de stat, repu- 
blicane, dar cu condiţia ca senatul — citadela marilor pro: 
prietari funciari — să deţină conducerea; iar cealaltă tabără 
urmărea crearea unei noi forme de stat, formă care, 
în cele din urmă, a ajuns să fie o dictatură militară. Între 
aceste două tabere principale s-au dat lupte aprige, care 
s-au transformat de cîteva ori în războaie civile. 

Lupta de clasă era însă foarte complicată, deoarece exis- 
tau în sînul clasei dominante diferite grupări: aristocrația 
romană, cercurile cămătăreşti (cavalerii), plebea, aristocra- 
ţia municipală italică, stăpînii de sclavi din provincii etc. 
fiecare dintre ele avînd interese deosebite?. Chiar în sînul 
acestor grupări sociale existau diferite tendințe politice. De 
aceea, pentru a le putea folosi în realizarea politicii sale, 
cel care avea să devină conducătorul statului trebuia să ma- 
nevreze cu mare abilitate printre toate aceste grupări. Aşa, 
de pildă, Caesar avea mulți partizani printre senatori (aristo- 
crați), deși baza lui de sprijin, din punct de vedere politic, 
era adunarea poporului; de altfel el însuși făcea parte din- 
tr-o veche familie aristocrată. Sylla căuta în aparență să resta- 
bilească situaţia veche republicană ; în fapt însă el dispunea 
de o putere monarhică nelimitată și baza lui politică o for- 
ina oligarhia senatorială în folosul căreia a exercitat dicta- 


sl N. A. Mașkin, Principatul lui Augustus, Editura de stat pentru 
literatură științifică, Bucureşti 1954, p. 74. 
2 N. A. Mașkin, op. cit., p. 14, 

tura ; el se sprijinea, în afară de armata propriu-zisă, şi pe 
un detașament de 10 000 de sclavi (numiţi cornelieni). 

Interesele grupărilor sociale din cadrul claselor domi- 
nante ale societăţii romane erau complicate şi existau frec- 
vente cazuri de trecere a unor oameni politici dintr-o tabără 
în alta. Toate grupările sociale și politice din sînul claselor 
dominante aveau însă o trăsătură comună, anume interesul 
de 'a păstra și consolida orînduirea sclavagistă. 

O altă forță care se dezvoltă şi 'care capătă repede influ- 
ență pe arena politică a Romei este armata. Prin reformele 
Jui Marius, de la sfîrșitul veacului II î.e.n., conform că- 
rora se primeau soldați cu plată, armata a început să se 
simtă legată mai mult de comandant decît de republică; de 
aceea, marii comandanţi au început să joace un rol de seamă 
și în viața politică, şi pînă la urmă, armata va constitui, după 
cum vom vedea, forța principală în instaurarea noului re- 
gim politic. Aceasta pe de o parte. 

Pe de altă parte, organizarea republicană a statului roman 
suferea de o adîncă racilă: Roma nu mai era o cetate 
(polis), cu teritoriul mai mult sau mai puţin întins în 
jurul ei, ci ajunsese centrul unui vast imperiu, şi totuși 
erau menținute vechile forme statale ale polis-ului care nu 
mai puteau face față greutăților ivite în noile condiții ale 
statului roman; totodată, contredicţia dintre Roma și pro- 
vincii se adincea. ' 

Senatul însuşi, care în general afișa lozinci republicane, 
era nevoit să acorde împuterniciri speciale, neobișnuite, unor 
magistrați, ceea ce reprezenta încă o manifestare tipică a 
crizei politice prin care trecea statul roman, criză care a 
dus pînă la urmă la instaurarea monarhiei. Bineînţeles, sena- 
tul alegea în astfel de funcții pe cei oare susțineau interesele 
aristocrației. Dar, în același timp, adunarea poporului lua 
inițiative similare: alegea şi dădea împuterniciri celor care 
îi susțineau interesele sau celor despre care credea că i le 
susțin. Ciocnirile dintre aceste două foruri — senatul şi 
adunarea poporului — au dus uneori la adevărate războaie 
civile, ca, de pildă, cel dintre Marius și Sylla, sau cel din- 
tre Caesar și Pompeius. Izbînda lui Sylla a constituit prima 

încercare de a introduce cu forța armată dictatura în orga- 
nizarea statului roman; el era sprijinit pe plan politic de 
un grup limitat din sînul senatului. 

Şi Caesar se sprijină în primul rînd tot pe armată, dar 
şi pe plebe, şi forma de stat pe care o va institui va fi tot 
dictatorială. În urma înfringerii lui Pompeius în lupta de la 
Pharsalus (anul 48 î.e.n.) se părea că Caesar izbutise să 
dea statului roman o nouă formă politică, dar dictaturii lui 
i s-a pus capăt prin uciderea dictatorului, la idele lui martie, 
în anul 44 î.e.n. 

După aceasta reîncep noi lupte interne, uneori sîngeroase, 
care au durat timp de 14 ani. În urma unor complicate coa- 
liții politice, care au loc imediat după moartea lui Caesar, se 
formează între M. Antonius, Lepidus și Octavianus al doilea 
triumvirat (anul 43 î.e.n.) prin care își împart între cei, 
pentru guvernare, teritoriul statului roman. Începe o pe: 
rioadă de teroare, exercitată de partizanii triumvirilor pe 
baza listelor de proscripţii întocmite de ei. Sînt uciși nu nu- 
mai adversarii politici, ci, în general, oamenii bogaţi, cărora 
li se iau averile, căci triumvirii aveau nevoie de resurse 
materiale pentru a continua zdrobirea forțelor republicane 
conduse de Brutus și Cassius. Urmărind să dobîndească 
averi şi pentru ei înșiși, soldaţii triumvirilor ucideau pe cei 
bogaţi chiar cînd aceștia nu erau prescriși. 

Rezultatul acestui fel de represiune a fost dezorganizarea 
şi demoralizarea celor bogaţi, a aristocrației adversare în ge- 
neral, iar după ce armatele republicane, nesprijinite de ita- 
lici, au fost zdrobite la Philippi (în anul 42 î. e.n.), opo- 
ziția senatorială n-a mai putut să se împotrivească în mod 
serios forțelor triumvirilor. Așa că aceștia ajung stăpînii de 
fapt ai statului roman. 

În vremea acestor lupte şi ucideri, se pare că plebea ro- 
mană s-a ținut în rezervă, dar că în general ea privea cu 
simpatie masacrarea aristocrației şi a bogătașilor!. Protago- 


1 N.A. Mașkin, Principatul lui August Edi 
literatură științifică, Bucureşti 1954, î ză si iii dai n dala 

nișştii în luptă caută s-o atragă de partea lor prin diverse 
mijloace și promisiuni demagogice. 

Pe de altă parte, aceeaşi plebe — în cea mai mare parte 
pătură parazitară, care trăia de pe urma muncii sclavilor — 
nu voia să admită nici o concesie pentru aceştia. „Plebea 
era deci pentru menținerea raporturilor sociale din orîndui- 
rea sclavagistă“!. 

În oraşele italice, aristocrația locală, de obicei partizana 
senatului, a avut şi ea de suferit. Ca urmare, în unele oraşe 
s-a format chiar o opoziție armată contra soldaților triumvi- 
rilor. Dar și în aceste orașe se manifesta puternic lupta 
dintre plebe şi aristocrație, dintre săraci și bogaţi. 

Totuşi, se poate spune că, în general, toţi erau nemulțu: 
miți de dezordinile şi suferinţele provocate de soldaţii trium- 
virilor și de aceea s-au produs mișcări spontane contra lor, 
mișcări care au fost însă înăbușite. 

Nici nădejdea pe care unele cercuri democratice sclava- 
giste, adversare dictaturii triumvirilor, o puneau în Sextus 
Pompeius, fiul lui Pompeius Magnus învins de Caesar, nu 
s-a realizat. Prin abilă manevrare, Octavianus lichidează și 
armata lui Sextus Pompeius (în anul 36 î.e.n.), iar armata 
lui Lepidus — unul din triumviri — trece de partea lui 
Octavianus, așa că din coaliția triumviratului rămîn de fapt 
doar doi: Octavianus şi Marcus Antonius. Repede se adin- 
ceşte conflictul și între aceștia, iar din războiul civil care se 
aprinde din nou, Octavianus iese învingător și rămîne sin: 
gur stăpîn, în urma victoriei de la Actium (31 î.e.n.). 

Octavianus mu era un om cu însușiri deosebite de coman: 
dant de oști — cum fusese, de pildă, tatăl său adoptiv Cae- 
sar — dar avea în schimb un deosebit simț al realităților, 
dublat de o mare abilitate politică şi diplomatică. Sprijinit 
de clasa dominantă, Octavianus a reușit să dea statului ro- 
man forma politică numită principat, prin care s-a consolidat 
poziţia de clasă a stăpînilor de sclavi; în această nouă orga- 
nizare politică erau interesate — în măsură mai mare sau 
mai mică — toate categoriile sociale de oameni liberi. 


1 N. A. Maşkin, op. cit, p. 172. 

În societatea sclavagistă romană din a doua jumătate a 
sec. I î.e.n., clasa dominantă -- cum am arătat mai înainte 
— nu era omogenă. Augustus, cu mare îndemiînare politică 
şi diplomatică, izbutește să coalizeze în domeniul politic va- 
riatele pături ale clasei stăpînilor de sclavi și, în mod dife- 
renţiat, să şi le apropie, deoarece: 

„Principatul a rezolvat două sarcini: pe de o parte, a 
consolidat poziţia claselor dominante în lupta împotriva miș- 
cării cu caracter revoluționar a sclavilor și -a răscoalelor 
sărăcimii, pe de altă parte, principatul a fost chemat să în- 
cheie acel proces care începuse demult în societatea sclava- 
gistă: orașul-stat trebuia să facă loc monarhiei mondiale, 
Principatul n-a fost rezultatul unei revoluţii, ci o reacțiune 
îndreptată împotriva mișcării revoluţionare“!. 

Deși Octavianus a dobîndit puterea de stat cu sprijinul 
armatei și al maselor populare libere, după victorie el a 
căutat să-şi apropie îndeosebi virfurile clasei stăpînilor de 
sclavi pentru a le anihila spiritul de opoziţie. 

Pe plan intern, cu tot interesul ce-l aveau în instaurarea 
principatului, familiile aristocrate nu vedeau cu ochi buni 
trecerea conducerii politice în mîna unei singure persoane 
sau a unei singure familii, a luliilor. Dar Octavianus mane- 
vrează cu multă îndeminare și își apropie în general — cel 
puţin pentru un timp — toate grupările sociale pentru că, 
pe de o parte, interesul de clasă al acestora le lega de noua 
conducere, iar pe de altă parte, pentru că lumea romană a 
simţit prin izbînda lui Octavianus o adîncă ușurare după 
atitea urgii provocate de luptele interne, de proscripții şi 
jafuri, ucideri etc., încît s-a creat în sînul celor mai variate 
pături sociale romane și italice, care erau dornici de liniște 
și nu vedeau altă ieşire din impas decît prin instaurarea 
principatului, un adînc sentiment de satisfacție şi de sim- 
patie pentru învingător. Dar, totodată, în psihologia vieţii 
romane republicane exista de veacuri și un sentiment de re- 
pulsie faţă de monarhie. Octavianus a ținut seamă de aceste 
două simțăminte şi le-a exploatat cu mare îndemînare. „Pa- 


IN. A. Mașkin, op. cit., pp. 525—526. 

cea romană“ (pax Romana) şi „restaurarea vechilor tradiții“ 
sînt lozincile lui principale şi le găsim realizate în variate 
monumente arhitectonice, literare etc. 

În adevăr, el începe o activitate susținută pentru refa- 
cerea templelor distruse și pentru clădirea altora. Titus Livius, 
care de alifel nu aduce laude hiperbolice lui Octavianus, cum 
fac alţii, îl numește „întemeietorul şi ziditorul tuturor tem- 
plelor romane“l. 

Pentru transformarea urbanistică a Romei, Augustus a 
găsit un preţios gospodar în Agrippa, comandantul de oști 
care cîștigase de fapt victoria de la Actium. Agrippa ridică 
un splendid Pantheon zeilor protectori ai ginții Iulia (lui 
Marte, Venus şi Caesar-zeificat). Se clădește teatrul numit 
al lui Marcellus; sînt restaurate basilicile; se zidesc terme 
şi Agrippa face o nouă conductă de apă pentru Roma etc. 
Au fost înfrumusețate și forurile existente (forul roman și 
cel al lui Caesar), a fost construit unul nou denumit forul 
lui Augustus ; a fost înălțat un măreț monument lui Augustus, 
numit altarul păcii (ara pacis Augustae) tocmai pentru a 
marca pe plan politic unul din marile bunuri aduse de 
noul regim, pacea — pax Romana. În variatele basoreliefuri 
de pe acest altar se reflectă ideologia oficială a noului re- 
gim politic. 

Multe alte clădiri nou construite au făcut din Roma 
veche și ruinată un oraș frumos. Augustus, în testamentul 
său, a scris că a găsit o Romă de lut şi lasă una de marmoră. 

În realitate, chiar în activitatea aparent conservatoare 
se introduceau multe inovaţii, prezentate însă drept restau- 
rări ale obiceiurilor vechi. 

Pentru întărirea clasei dominante, Octavianus a fost 
preocupat îndeaproape de problema reînsănătoşirii mora- 
vurilor. Istoricii şi poeţii vorbesc de decăderea vieții morale 
şi de faptul că imoralitatea pătrunsese adînc în familia 
romană și în viața publică, 


1 Titus Livius, De la fundarea Romei, vol. 1, Editura şliinţi- 
fică, 1959, cartea a IV-a, cap. XX. 


2 Titua Livius, De la fundarea Romei, vol. I (Prefaţa), p. 3. 

Încă din anul 28 î.e.n., Octavianus începe să dea o serie 
de legi cu scopul de a îndrepta moravurile societăţii ro- 
mane. Legislaţia lui avea în vedere pe cetățenii romani, și 
îndeosebi ordinul senatorial și pe cel al cavalerilori. Așa, 
de pildă, membrii acestor ordine erau obligaţi să se căsă- 
torească ; erau prevăzute pedepse grave pentru infidelitate 
conjugală. Femeia măritată, după ce avea trei copii, dobîndea 
drepturi egale cu ale bărbaţilor, i se acorda prin urmare 
capacitatea juridică, pe care altfel n-o avea. Celibatarii 
erau excluși în unele cazuri de la dreptul de moștenire prin 
testament; femeia nemăritată era supusă unui impozil. 
Augustus a luat și alte măsuri de acest fel care tindeau la 
întărirea familiei cetățenilor, şi îndeosebi a vîrfurilor sociale: 
prin urmare, se poate spune că „legislaţia matrimonială se 
afla în strînsă legătură cu politica de consolidare a scla- 


vagismului*“ . 


Cu toate acestea, moravurile au alunecat mai departe pe 
panta pe care porniseră, căci decadența era inerentă orîn- 
duirii sclavagiste. De altă parte, legile matrimoniale n-au 
fost bine primite, îndeosebi de ordinul cavalerilor. De bună 
seamă: că aluzia lui Titus Livius se referă și la astfel de 
nemulțumiri cînd spune că „nu mai putem îndura nici 
păcatele noastre, dar nici primi leacurile de îndreptare“?. 

Pe plan politic, față de vechile instituţii republicane, 
Octavianus a procedat cu mare prudenţă ; el urmărea să men- 
țină aparenţa formelor republicane. În realitate, însă, se- 
natul a dobindit cîteva noi atribuţii legislative, pe lîngă cele 
vechi; Octavianus a luat aceste atribuţii de la adunarea 
poporului, care din vremea lui își pierde importanța poli- 
bca pe care a avut-o mai înainte. ia 
EEE a ae 0 aa ăia n și înainte preconizate prin 
: publica, publicată în anul 52 î.e.n. 
şi De legibus, care a urmat primei, ” 


1N j 3 a i A , 
1951, Ș, Mapai Istoria Romei antice, Editura de Stat, București 


2 N. A. Maşkin, Prinei i 
, șkin, patul lui Augustus, p. 315. 
3 Titus Livius, De la fundarea Romei, vol. | (Prefaţă), p. 3. 

În schimb, urmărind să-şi facă credincios senatul, dic- 
tatorul foloseşte și altă cale: reface de citeva ori listele de 
senatori, introducînd oameni fideli lui, așa că, în fapt, acest 
for hotăra ceea ce voia principele. 

Ordinul senatorial în realitate nu era omogen, dar pe 
toți membrii lui îi unea năzuința de pace internă, dorinţa 
de restabilire a formelor de guvernămînt tradiționale și 
interesul de a-şi consolida poziţia dominantă. 

Augustus se silea, cu tact, să-i atragă pe toți. Tacitus 
îl caracterizează just atunci cînd spune: „a ademenit pe 
soldaţi prin daruri, poporul prin distribuiri gratuite de 
griu, pe toți prin plăcerea pe care o prilejuia pacea“. În 
schimb : „treptat a luat în mîinile sale îndatoririle senatului, 
ale magistraturilor, ale legilor; nu mai avea nici un adversar, 
fiindcă cei mai dirji pieriseră fie în lupte, fie prin pro- 
scripţii ; ceilalți dintre nobili erau ridicați la demnități şi 
dăruiţi cu averi, după cum ei se grăbeau să i se supună“!. 

Ca și în vremea republicii, consulii, praetorii şi ceilalți 
magistrați sînt aleşi; bineînţeles, ei erau indicaţi de mai 
înainte de principe. Așa, de pildă, în anul 19 î.e.n., Aegnatius 
Rufus candidează din proprie iniţiativă la consulat, împotriva 
candidatului preferat al principelui. Rufus și-a sfirșit viața 
în închisoare, pentru că Augustus a căutat să zădărnicească 
orice încercare a cuiva de a căpăta simpatia plebei. În 
senat s-au găsit totuşi membri care au cutezat să-l critice 
pe principe?. 

Prin urmare forma politică se schimba profund. Baza 
economică a societăţii însă rămînea aceeași: nu se schimba 
orinduirea socială, ci rămîneau mai departe aceleași relații 
economice sclavagiste, iar marii proprietari își mențineau la- 
tifundiile. Augustus s-a silit să anihileze independenţa stă- 
pinilor de sclavi față de principe, ceea ce nu era greu, căci 
aceştia, bucuroşi că regimul îi apără împotriva sclavilor, 
erau dispuşi să accepte și astfel de măsuri. Augustus le-a 


1! Tacitus, Annales, I, 2. 


2 Suetonius, Vieţile celor doisprezece cezari (Augustus, LIV— 
LV), Editura ştiinţifică, Bucureştii 1958. 

dat și satisfacţii. El a restabilit autoritatea stăpînilor de 
sclavi slăbită în timpul luptelor civile. Așa, de pildă, după 
ce a ieșit învingător în 'războiul cu Sextus Pompeius —- 
fiul lui Pompeius Magnus — în anul 36 î.e.n., pe cei 30 000 de 
sclavi fugiţi de la stăpîn, care erau înrolați în armata lui 
Sextus Pompeius, Octavianus i-a redat stăpînilor spre a-i 
pedepsi, deși își luase obligația faţă de Sextus Pompeius de 
a-i lăsa nepedepsiţi. Actul lui Octavianus urmărea un scop 
politic precis, anume el dorea să lase impresia că nu se ames- 
tecă în relaţiile dintre stăpîni și sclavi. În anul 10 e.n., a 
repus în vigoare o lege mai veche care prevedea ca toți 
sclavii din gospodăria unui stăpîn asasinat să fie executați. 
Aceasta dovedește că lupta de clasă luase altă formă ascuţită 
de manifestare: uciderea tainică a stăpînilor. 

Interesul pe care l-a avut în primul rînd aristocrația, de 
a se ajunge la o pacificare internă și la întărirea bazelor 
societăţii sclavagiste, a silit-o să se împace cu principatul și 
să-l susțină. Engels spune că „sprijinul moral l-a consti- 
tuit convingerea generală că nu există ieșire din această 
situație, că, dacă nu un anumit împărat, în orice caz auto- 
ritatea imperială bazată pe dominația militară este o mece- 
sitate inevitabilă“!. 

Principatul lui Augustus nu se sprijină totuși pe aris- 
tocraţia senatorială, ci, în primul rînd, pe armată, apoi pe 
cavaleri și pe aristocrația provincială. „Sprijinul material 
al cîrmuirii l-a constituit armata, care începea să semene 
mult mai mult cu o armată de landsknechţi (mercenari — 
n.n.), decît cu vechea armată de cultivatori de pămînt a 
Romei“2. 

Principatul era în fapt o dictatură militară, pe care Au- 
gustus şi-a asigurat-o pentru sine. Pentru ca armata să nu 
devină eventual un instrument în mîna adversarilor, el ia 
diferite măsuri prin care să limiteze rolul ei în viața politică. 
Așa, de pildă, în Italia nu mai sînt cantonate legiuni, re- 


1 K. Marx şi F. Engels, Opere, vol. XV, p. 11, ed. rusă; 


vezi N. A. Maşkin, Principatul lui Augustus, p. 444, 
2 Ibidem. 

duce numărul legiunilor la 25 (de la 70), reţiniînd pe cele 
care prezentau mai multă încredere, pune în fruntea lor 
oameni devotați lui și le ţine, în general, pe graniţăl. Pen- 
tru siguranța internă a orașului Roma ca şi a dictatorului, 
creează în schimb garda praetoriană, care avea în special 
sarcina de a păzi pe principe; ea nu se mai compune ca mai 
înainte dintr-o cohortă, ci este constituită din aproape două 
legiuni. Praetorienii aveau condiții de viață mai bune decît 
restul armatei. 

Plebea este utilizată ca masă de manevră; ea rămîne ace- 
eași categorie socială parazitară; treptat însă își pierde în- 
semnătatea politică de mai înainte, căci Augustus concen- 
trează în mîinile lui, direct sau prin senat — cum am văzut 
mai sus — toate puterile în stat. Ultima încercare a plebei 
de a-și impune candidatul său la consulat (pe Aegnatius 
Rufus) a fost înfrîntă brusc de Augustus. Ruptă, de altă 
parte, de țărănime, plebea orășenească se mulțumește, în 
general, „cu pîine și serbări“ (panem et circenses). 

Provinciile simt o ușurare datorită unei mai bune orga- 
nizări a perceperii impozitelor. S-a pus frîu abuzurilor unor 
guvernatori de tipul lui Verres din timpul republicii. Dar 
noua formă de stat nu a înlăturat exploatarea, ci a orga- 
nizat-o mai bine. 

Pe plan extern, Augustus duce în aperență o politică de 
pace oarecum asemănătoare celei interne. Această politică 
este dictată, desigur, şi de propriile sale interese, anume de 
a evita posibilitatea ca alți comandanţi de armată să devină 
celebri şi populari şi să coalizeze în jurul lor armate și 
mase de oameni care să ducă la noi conflicte interne; de 
aceea, “Augustus n-a reluat planul lui Caesar de a cuceri 
Britania, Dacia și Parţia. El duce însă războaie de repri- 
mare 'a revoltelor care izbucnesc des în diverse părţi ale 
imperiului, ca, de pildă, pe Rin și în Spania unde merge el 
însuşi ; de asemenea, Octavianus izbutește (în anul 15 î.e.n.), 
să cucerească Raetia şi Noricum, care în cele din urmă devin 


1 **2 Istoria universală, vol. II, Editura ştiinţifică, București 1959, 
p. 592. 

provincii romane, şi să înăbușe revoltele care răbufnese 
acolo. În răsărit, față de parți, principele obține succese 
pe cale diplomatică. a 

La Dunăre, romanii preîntimpină dese incursiuni ale 
triburilor tracice pe teritoriul imperiului. Conducătorii de 
oști romani treceau Dunărea și ajungeau pînă la Nistru!. În 
cele din urmă, frontierele imperiului se stabilesc pe Dunăre. 

Pax Romana, activitatea variată de refacere și recon- 
strucţie a Romei, siguranța frontierelor etc., după îndelunga- 
tele frămîntări și războaie civile, dau cetățenilor romani o 
adincă mulțumire. Roma și Italia au devenit centrul unui 
vast imperiu; către acest centru se scurg abundent bogăţiile 
provinciilor. 

Noua situație a creat un adînc simțămînt de mîndrie 

patriotică care se găsește oglindit în literatura clasică a epocii, 
în operele lui Vergilius, Horatius şi Titus Livius. 
Datorită condiţiilor de viaţă despre 
care am vorbit, începutul principatului 
constituie epoca clasică a culturii, punctul culminant al lite- 
raturii. Să cercetăm cîteva aspecte culturale din această 
vreme, 

Domnia lui Augustus, care ține pînă în anul 14 e.n., se 
poate împărți în două etape: pînă la anul 19 î.e.n., simpto- 
mele dictaturii nu sînt așa de vădite, apoi lumea începe a-și 
da seama de adevărata esență a principatului. Prima parte 
corespunde în cea mai mare măsură epocii de aur a literaturii 
latine — a poeziei clasice îndeosebi. Însă, prin concentra- 
rea întregii vieţi politice în mîna unei singure persoane, 
straturile înalte ale societății romane încep să aibă alte 
preocupări. Se dezvoltă îndeosebi o viaţă mondenă, pe care 
o găsim reflectată din plin în opera lui Ovidius. Unii scriu 
în această vreme literatură, ca: memorii, monografii isto- 
rice etc. prin care urmăresc diferite țeluri politice, în timp 
ce alții tind să se retragă la villae-le lor. 

Erudiţia se dezvoltă însă. În şcoală se interpretează şi 
poeții noi (Vergilius, de pildă). Se scriu opere filozofice şi 


Cultura 


1 N. A. Mașkin, Istoria Romei antice, p. 281. 

filologice, se cercetează antichitatea, mitologia, se scriu opere 
despre arhitectură (Vitruvius) etc. 

Elocvența politică, gloria epocii precedente, este cea din- 
tii redusă la tăcere de noua formă politică. „Forul a amuţit“. 
Nici elocvența juridică nu are viaţă lungă, căci şi procesele 
(mai cu seamă cele care aveau substraturi politice) sînt 
rezolvate de principe. 

Arta vorbirii — retorica — continuă totuși să constituie 
baza învăţământului superior roman. Ea ajunge treptat, dar 
repede, o retorică goală, căci îi lipseşte terenul real al 
vieţii, care era forul și tribunalele de judecată. Oratoria se 
limitează la declamaţii în fața unui cerc restrîns de auditori. 
Metoda retorică va pătrunde și în literatură unde evident 
aduce o notă rea. 

Filozofia ia o nouă direcţie şi tinde să întoarcă preo- 
cupările cetățenilor către viața interioară a individului și 
să-i abstragă în felul acesta de la problemele sociale. Înţe- 
lept începe a fi socotit omul care știe să se supună orbește 
în fața soartei. Această direcţie filozofică era potrivită cu 
interesele cezarismului, dar ea a contribuit la izolarea omu: 
lui de realitățile sociale şi a influențat în rău literatura, 
golind-o de conținut. 

În domeniul literaturii constatăm trei direcții ideologice: 

1. Unii scriitori privesc prea mult spre trecut; nu se 
integrează realităților prezente. Ei constituie direcția arhai- 
zantă în literatură şi reprezintă categoriile de cetățeni care 
nu văd cu ochi binevoitori decît trecutul. 

2. Cei care se alătură regimului principatului, așa cum 
apare în prima etapă, constituie a doua direcție ideologică 
pe care o reprezintă cei mai celebri poeți: Vergilius, Hora: 
tius și prozatorul Titus Livius. Ei reflectă în modul cel 
mai just simțămintele și starea de spirit a contemporanilor. 
În condiţiile de viață de la începutul principatului, ei sînt 
clasici în înţelesul cel mai deplin al cuvîntului. Toţi trei sînt 
născuţi în vremea şi în atmosfera republicii răvășite de atitea 
dezordini şi jafuri, ucideri și războaie interne, așa că şi 
ei, împreună cu populaţia italică, respiră ușuraţi atmosfera 
de pace şi de relativă libertate pe care o oferă prima parte 

a domniei lui Augustus (Titus Livius avea 27—28 ani în 
vremea victoriei de la Actium). Ei reprezintă categoriile 
cele mai variate de cetăţeni, ale căror interese sînt satis- 
făcute de noul regim, dar îndeosebi reflectă mentalitatea 
păturilor de mijloc ale societății romane. 

Perioada de înflorire a literaturii clasice nu durează însă 
mult și constituie etapa de tranziţie la literatura imperiului. 
Clasicismul latin nu este propriu-zis opera imperiului, că 
este o încoronare a eforturilor trecute; el ţine de fenomenul 
literar anterior care ajunge, la începutul principatului, la 
treapta cea mai înaltă. Conducătorul apare pentru un răs- 
timp ca unul care împacă conflictele. S-a ajuns la o situație 
de felul celor de care vorbește Engels: „În mod excepţional 
însă se ivesc perioade în care clasele în luptă ajung la un 
astfel de echilibru, încît puterea de stat capătă vremelnic, ca 
mijlocitoare aparentă înire clase, o oarecare independență 


faţă de amîndouă“!. 


Pe de altă parte, în acea vreme influența greacă și fondul 
italic ajung, în urma muncii atîtor generaţii precedente, 
la o sinteză completă, închegată. „Din această îmbinare de 
elemente (grec și italic — n.n.) dintre care tradiţiile italice 
capătă o importanță de element preponderent și transforma- 
tor, se naşte acel stil clasic roman, care a avut influență 
enormă asupra dezvoltării de mai tîrziu a culturii europene“? 


3. A treia direcție ideologică o constatăm la scriitorii și 
poeţii născuţi şi educați în atmosfera dictaturii. Reprezen- 
tanții cei mai de seamă ai acestei noi literaturi sînt în 
general elegiacii, şi îndeosebi Ovidius, în 'operele cărora se 
găsese simptomele literaturii decadente din epoca impe- 
rială. În operele lor se reflectă viața mondenă, care ia mare 
dezvoltare începînd din vremea principatului. 

În epoca lui Augustus se scrie foarte mult și se creează 
cercuri literare. Iniţiatorul acestora este un fost adversar 
politic al principelui, Asinius Pollio. Cercul lui Pollio con- 


1 K. Marx şi F. Engels, Opere alese în două volume, vol. II, 
ediţia a Il-a, ES.P.L.P., București 1955, p. 348. 


2 N. A. Mașskin, Istoria Romei antice, p. 29%. 

stituie un act de opoziție. Apare şi alt cere de acest fel, 
al lui Messala, tot un om politic de largă cultură, foarte 
bogat, adversar şi el al principelui, dar care se adaptase 
noilor condiţii mai repede decît Pollio. Augustus și-a dat 
seama de puterea ideologiei în lupta politică, de aceea a 
făcut să ia ființă un cerc literar al regimului. Marele diplo- 
mat al lui Augustus în lupta pe tărîmul ideologic a fost 
Caius Cilnius Maecenas. 

Armele și violența nu erau de ajuns pentru a consolida 
puterea într-un stat care păstra încă formele republicane. 
Lupta nu încetase cu victoria de la Actium, ci se mutase pe 
plan ideologic, lucru de care Augustus și-a dat seama și, ca 
urmare, a strîns în jurul său talentele cele mai de seamă 
ale vremii, iar acestea, într-un fel sau altul, au sprijinit 
regimul. 

Din categoria acestora face parte și istoricul de care 
ne ocupăm acum şi a cărui operă urmează în traducere. 


II Titus Livius 


Nu cunoaștem suficient de amănun- 
țit viața marelui istoric, pentru că el 
însuși n-a vorbit despre sine, iar contemporanii şi urmaşii, 
deşi l-au apreciat favorabil, nu ne-au transmis multe date 
biografice!. Titus Livius s-a născut, după data cea mai proba- 
bilă, în anul 59 î.e.n., în orașul Patavium (Padova de azi) 
și a murit în 'anul 17 e.n., tot la Patavium. 

Locul de naştere al scriitorului era un oraș mare, admi- 
nistrat după chipul Romei. Conducătorii lui au fost totdea- 
una alături de cei ai Romei în împrejurările grele, ca, 


Viaţa 


1 Baza biografiei lui Titus Livius o constituie cîteva informații 
date de unii scriitori posteriori; aşa, de pildă: Hieronimus în 
Cronica serie cînd s-a născut, cînd şi unde a murit; poetul epigramist 
Martialis (61, 13) afirmă că locul de naștere al lui Titus Livius 
este ţinutul Aponei (un rîu din! apropiere de Patavium); alt poet 
roman, Statius, numeşte pe istoric „vlăstarul Timavului“ (Timavus 
— un alt rîu în vecinătatea oraşului Patavium). 

de pildă, în cel de-al doilea război punic; în timpul războ- 
iului civil dintre Pompeius și Caesar, cetatea Patavium a 
fost de partea senatului și a lui Pompeius. Titus Livius a 
crescut deci într-un oraș cu tradiţii republicane şi cu mo- 
ravuri patriarhale, ceea ce a avut desigur influenţă asupra 
formării personalității scriitorului. 

Care a fost poziția socială a familiei sale nu se ştie 
cu precizie. Se pare că făcea parte din nobilimea locală, 
care păstra mai consecvent tradițiile vechi pe care Titus 
Livius le idealizează în opera sa istorică. 

El a primit, evident, educaţia potrivită poziției fami- 
liei, care în tot cazul dispunea de o bună stare materială. 
Disciplina de bază în școala superioară romană era reto- 
rica, pe care a studiat-o și Titus Livius cu foarte bune 
rezultate, judecînd după informaţiile pe care le avem și 
după măiestria artistică cu care întocmește discursurile folo- 
site în istoria sa. Nu se poate afirma cu certitudine dacă 
a făcut studii şi la Roma. 

Legăturile lui Titus Livius cu Augustus au fost de sinceră 
prietenie. Se pare că istoricul a venit la Roma după victoria 
de la Actium a lui Octavianus, deci după anul 31 î.e.n. 
Cum a legat prietenie cu familia principelui, nu se știe. 
Un erudit din vremea renașterii — Sabellicus — presupune 
că ar fi existat legături de gintă cu neamul soţiei lui Au- 
gustus, care se numea Livia. Mai probabil este că Titus 
Livius își crease faima de om învățat şi înzestrat cu talent 
de scriitor și orator. Cum am arătat mai înainte, conducerea 
statului a căutat să-și alăture astfel de talente. 

Sigur este că Titus Livius a fost acceptat printre cei 
mai apropiaţi prieteni ai familiei imperiale, dar el n-a luat 
parte activă la treburile politice și n-a ocupat demnități. 
Nici în opera sa, cum vom vedea, istoricul nu proslăvește pe 
Augustus; numele acestuia nu este menționat de mai mult 
de două ori. Istoricul Tacitus ne arată care era atitudinea 
lui Titus Livius față de regim şi a lui Augustus faţă de 
scriitor: „Titus Livius, printre cei dinţi. foarte sirăluoit 
orator şi om de bună-credinţă, a glorificat atît de mult pe 
Cn. Pompeius, încît Augustus îl numea pompeianul; aceasta 

nu a slăbit însă prietenia dintre ei. Pe Scipio, pe Afranius, 
chiar şi pe Cassius și pe Brutusi, Titus Livius nu-i numeşte 
niciodată tîlhari şi ucigași cum li se zice acum, ci deseori 
îi califică bărbaţi de seamă“2. 

Titus Livius a fost îndrumătorul în studiile istorice al 
lui Claudius, viitorul împărat (dintre anii 41 şi 54 e.n.), după 
cum ne informează biograful primilor 12 cezari, Suetonius. 
Din opera lui Titus Livius aflăm că istoricul discuta cu 
împăratul chiar şi unele chestiuni de documentare, după 
cum deducem din această relatare: „Mie mi-a spus însuși 
Caesar Augustus, întemeietorul și reziditorul tuturor tem-. 
plelor romane“f, 

Din aceste cîteva răzlețe informaţii deducem care era 
natura legăturilor istoricului cu principele şi în general cu 
familia imperială. El stabilise legături de prietenie cu Au.- 
gustus, dar simpatiza cu ideologia republicană pe care prin- 
cipele o redusese la tăcere. Istoricul manifesta deci simţă- 
minte republicane. Seneca filozoful? ne relatează că Titus 
Livius ar fi pus întrebarea dacă nu cumva ar fi fost mai 
de folos pentru statul roman ca Caesar să nu se fi născut. 


Augustus a tolerat republicanismul moderat manifestat 
de istoric pentru că nu avea aspect grav politic, iar pe de 
altă parte, principele, cum am spus mai înainte, avea in- 
teresul să apară el însuși ca un tradiționalist. Așa că, din: 
aceste puncte de vedere, scriitorul, prin opera sa, sprijină 
de fapt regimul nou instaurat de Octavianus. 

Titus Livius a stat la Roma pînă ce „a înţeles că a în- 


1 Scipio și Afranius au comandat armata republicană învinsă de 
Caesar la Thapsus în anul 47 î.e.n. Cassius și Brutus au omorit (îm- 
preună cu alții) pe Caesar. 

2 Tacitus, Annales, IV, 34. 

3 Suetonius, Vieţile celor doisprezece cezari (Claudius, XLI), 
Editura ştiinţifică, Bucureşti 1958. Unii cercetători moderni cred 
că ar fi vorba la Suetonius de fiul istoricului. 

1 De la fundarea Romei, vol. ], cartea a IV-a, cap. XX. 

5 Lucius Annaeus Seneca, Quaestiones naturales, V, 18. 


Seneca s-a sinucis în anul 65 e.n., din porunca lui Nero, fostul 
său elev. 

ceput a fi o vină faptul că cineva își mai amintește de ve- 
chea libertate“!, de aceea istoricul a plecat în orașul său 
natal, probabil după venirea la domnie a lui Tiberius, suc: 
cesorul lui Augustus, deci după anul 14 e.n. A murit după 
trei ani, în orașul în care s-a născut. 
Titus Livius a scris mult și în do- 
menii variate: 

1. Dialoguri filozofice pe care azi nu le mai avem. Știm 
despre ele din informația dată de Seneca filozoful?, şi se 
pare că este vorba de o istorie a doctrinelor filozofice. 


Opera 


2. Din opera Înstitutio oratoria? a istoricului și criti- 
cului literar Quintilianus, aflăm că Titus Livius a scris un 
studiu în formă epistolară către fiul său, în care îi reco- 
mandă ca model de urmat, în ce privește arta oratorică, pe 
Cicero și Demosthenes. Pe ceilalți oratori, Titus Livius îi 
apreciază favorabil în măsura în care se apropiau în ope: 
rele lor de cele două modele recomandate, de Cicero și De- 
mosthenes. N-a ajuns pînă la noi nici această scriere a lui 
Titus Livius. 

3. Opera de seamă, care a străbătut vicisitudinile vre: 
murilor pînă în zilele noastre, este monumentala lucrare 
cu titlul Ab Urbe condita libri, „De la fundarea Romei“. 
În genere, titlurile operelor antice nu ne sînt bine cunoscute. 
În ce privește această operă, titlul este sigur, dat fiind că 
însuși autorul îl indicăf. 

Ea a fost scrisă în 142 de cărți, dar pînă azi au ajuns 
numai 35 de cărți și cîteva fragmente, restul s-a pierdut 
de-a lungul vremurilor. 

Opera începe de la sosirea lui Aeneas în Latium şi se 
opreşte la moartea lui Drusus (anul 9 î.e.n.). Nu putem şti 
dacă istoricul n-a avut intenția să ducă povestirea mai de- 
parte, adică pînă la moartea lui Augustus (anul 14 e.n.), 


1 H. Taine, Essai sur Tite Live, 1923 10 
2 În Epistulae, 100, 9. i ei 


n, Mr ebană Quintilianus, ÎInstitutio oratoria, X, 1, 30; 


1 Cartea a VI-a, cap. I. 


https://biblioteca-digitala.ro 


STUDIU INTRODUCTIV XXIII 


şi n-a făcut aceasta pentru că l-a surprins moartea. Unii 
cercetători moderni susțin că Titus Livius s-a oprit înten- 
ționat la anul 9 î.e.n. 

Azi, putem citi numai o parte din istoria lui, și anume 
cărțile I-X, deci primele zece cărți — prima decadă — 
care redau istoria Romei de la începuturi pînă la anul 293 
î.e.n. (461/460 de la întemeierea Romei) şi cărţile XXI- 
XLV — decada a III-a, a IV-a și jumătate din a V-a — care cu- 
prind istoria celui de-al doilea război punic (care începe la 
anul 536/535 ab U.c., 218 î.e.n.) şi evenimentele pînă la 
anul 167 î.e.n. (sau 586 de la întemeierea Romei), deci 
un răstimp de 51 de ani. 

Cuprinsul cărţilor pierdute îl cunoaștem din unele rezu- 
mate — periochae — niște sumare pe care le-a făcut un 
autor necunoscut nouă!; unele periochae sînt mai dezvol- 
tate, altele sînt foarte scurte. Pentru cărţile CXXXĂVI și 
CĂXĂVII nu avem nici măcar astfel de sumare. 

Mai există azi cîteva fragmente din istoria lui Titus 
Livius citate de către alţi scriitori în operele lor. Cel mai 
dezvoltat fragment citat este din cartea CXX care a fost 
transcris de Seneca retorul în opera sa cunoscută sub titlul 
de Suasoriae et controversiae. Acest fragment redă momentul 
uciderii lui Cicero de către trimișii triumvirului Marcus 
Antonius. 

Un alt autor, lulius Obsequens?, a extras din opera lui 
Titus Livius „minunile“ (prodigia) care ar fi avut loc 
între anii 190—12 î.e.n.; ce sînt aceste prodigia vom ve- 
dea mai jos. 

Un alt autor, Cassiodorus: a întocmit după istoria li- 
viană liste cu numele consulilor, pe care le-a introdus în 
Cronica scrisă de el. 

În 1903 s-a descoperit între papirusurile de la Oxyrhyn- 
chus un manuscris care cuprinde fragmente din cărțile 


XXĂVIIL-XL şi XLVIII-LV din Ab Urbe condita. 


1 Unii cercetători socotesc că ar fi Florus (care a trăit în vea- 
cul II e.n.), iar alții — Sidonius Apollinaris, născut la 480 e.n. 

2 Care a trăit în a doua jumătate a veacului IV e.n. 

3 A trăit în veacul V en. 

În sfîrşit, extrase din istoria lui Titus Livius se regăsesc 
în istoriile unor urmași ca Florus, Eutropius, Orosius care 
l-au urmat îndeaproape pe Livius, în general rezumîndu-i 
opera. 

Cercetătorii moderni și-au pus întrebarea de ce s-a pier- 
dut o parte atît de mare din Istoria lui Titus Livius, de 
vreme ce ea a fost atît de mult prețuită de urmași? 

Este probabil că la această pierdere au contribuit mai 
multe cauze: așa, de pildă, opera fiind atit de voluminoasă 
a fost rezumată de urmași și au fost folosite de preferință 
rezumatele. Totuşi avem știrea că prin veacul V e.n. exista 
şi era citată opera întreagă, iar prin veacul VII e.n. se 
citau doar fragmente din cărțile pe care astăzi noi nu le 
mai avem. A contribuit desigur la pierderea unei părți din 
lucrare și ura manifestată de împărații Caligula! şi Domi- 
tianus? contra operei și a autorului ei; opera a fost din 
această pricină mai rar copiată şi răspîndită în această 
vreme. 

Și papa Grigore cel Mare (590—604 e.n.) a urgisit istoria 
lui Titus Livius, scoţind-o din biblioteci, pentru că îi părea 
prea păgină, cuprinzind după părerea papei prea multă 
idolatrie. 

, Nu se poate preciza cu certitudine 

SA cata a timpul cînd Titus Livius a început să-și 

E scrie opera sa istorică. În general se 

admite că a început lucrarea între anii 27 şi 25 î.e.n. Se 
Slabilesc aceşti ani avînd în vedere unele amănunte cu 
date certe menţionate în operă. Așa, de pildă, în cartea I, 
capitolul XIX, istoricul numește pe Octavianus cu titlul 
de Augustus ; acest titlu, cu caracter divin, îi fusese acor- 
dat în anul 27 î.e.n., la 16 ianuarie, ziua instituirii Prin- 


! Suetonius, în Vieţile celor dois i i 
u s, L , prezece  cezari (Caligula, 
XXXIV,, 6) scrie: „„Puţin a lipsit de n-a îndepărtat din toate 
Bibhoterile operele și busturile lui Vergilius şi Titus Livius“, 
i Suetonius, idem  (Domitianus, X, 3):  „Metius Pompo- 
ina a fost acuzat şi condamnat... pentru că răspîndea discursuri 
ale regilor şi comandanților exirase din opera lui Titus Livius“. 

cipatului!. Se presupune deci că opera istorică a fost în- 
cepută după acest eveniment. La cît timp însă? Ne poate 
lămuri un alt amănunt, în legătură cu templul lui Ianus: 
Titus Livius vorbește numai despre prima închidere a 
templului din timpul domniei lui Augustus — ca semn 
al păcii — închidere care a avut loc în anul 29-—28 î.e.n.; 
nu aminteşte nimic însă de a doua închidere, care a avul 
loc în anul 25 î.e.n. Se presupune deci că istoricul începuse 
să scrie lucrarea înainte de acest an. 

Alţi cercetători însă contestă primul text?, socotindu-l 
ca un adaos ulterior, şi apreciază că prima parte din 4 
Urbe condita a fost scrisă înainte de anul 29 şi chiar înainte 
de 31 î.e.n. Aceştia se bazează pe alte amănunte ca, de. 
pildă: în capitolul X din cartea I, istoricul vorbeşte des- 
pre refacerea templului lui Jupiter Feretrius; ar fi avut 
deci prilejul săi menţioneze pe Augustus, dar istoricul nu 
face acest lucru. Mai mult, el trece repede peste chestiunea 
dacă au existat doi fii ai lui Aeneas cu numele de Ascanius 
sau lulus, deşi această chestiune prezenta un interes foarte 
mare pentru gens lulia, din care făcea parte Octavianus. 
Dacă mai adăugăm și faptul că a doua carte din istoria sa 
începe cu o nouă prefaţă, se poate conclude că prima carte 
a fost publicată separat, probabil înainte de anul 31 î.e.n, 
şi că între anii 27—25 î.em. a avut loc o reeditare a 
cărții I împreună cu următoarele patru. Cu acest prilej, 
Titus Livius ar fi scris şi „Prefaţa generală“ la opera sa. 

Opera n-a fost publicată deodată în întregime. Pînă la 
moartea lui Augustus au fost scrise și publicate 120 de 
cărți, celelalte au fost scrise în cei trei ani în care istoricul 
a supraviețuit împăratului, revenind deci cam 7 cărţi pe an, 
ceea ce nu ar fi de mirare ( deși istoricul era înaintat în vîrstă ), 
pentru că avea deprinderea scrisului şi de bună seamă dis- 
punea de extrasele şi notițele necesare. Nici cărțile scrise 
în vremea domniei lui Augustus n-au fost publicate toate 


1 Suetonius, Vieţile celor doisprezece cezari (Augustus, VII). 
2 V. date mai amănunțite la J]. Bayet. Tite Live, Histoire ro- 


maine, |, în „Les Belles Lettres“, 1940, pp. XVIII—XIX. 

odată. Acest lucru este confirmat de faptul că unele grupe 
de cărţi au cîte-o scurtă prefață sau preambul. Așa există 
la începutul cărților a Il-a, a Vl-a, a XXl-a, a XXXI-a, 
a XLl-a. : 

Opera Ab Urbe condita a apărut deci pe grupe de cărţi. 
Împărţirea în decade, cum o cunoaștem azi, se pare că a 
fost făcută prin veacul IV e.n. și nu aparţine deci autorului. 
Istoria la antici nu era concepută 
ca o ştiinţă, aşa cum o înţelegem noi 
azi. Nu era nici cum o prezintă ipocrit 
o parte din istoricii burghezi, o cercetare „obiectivă“. Titus 
Livius declară fără ocol pentru ce scrie istoria Romei. 

Concepţia lui Titus Livius despre istorie nu-i aparține 
numai lui. El realizează mai degrabă îndrumările de ordin 
general, date de Cicero, relative la opera istorică. Titus 
Livius face partie din școala literară ciceroniană. 

Pentru Cicero, de pildă, Historia magistra vitae! (Istoria 
este dascălul vieţii). Dacă istoria are acest scop, e necesar 
ca istoricul să urmărească a convinge pe cetățeni de adevă- 
rul celor povestite de el; arta convingerii este oratoria, 
de aceea istoria este totodată opus ... oratorium maxime? 
(operă prin excelență oratorică). 

Literaturii şi tuturor formelor de manifestare a con: 
științei sociale (artă, filozofie, religie etc.) romanii le-au 
imprimat un vădit scop cetățenesc, social. Poezia însăși 
a fost pusă în slujba intereselor politice şi sociale ale sta: 
tului. 

Și operele istorice anterioare (ale lui Caesar, Sallustius, 
ca să nu amintim decît de scriitorii clasici) au avut un scop 
bine definit, chiar dacă autorii nu l-au mărturisit; Caesar 
n-o spune, dar se simte lămurit că urmărește să justifice cuce- 
rirea Galliei; Sallustius, de pe poziția democraţiei scla- 
vagiste (a popularilor), demască aristocrația vicioasă şi inca- 
pabilă a mai conduce (în De bello Jugurthino) şi urmăreşte 
(în De conjuratione Catilinae) să scoată din cauză pe pro- 


Istoria la 
antici 


1 Cicero, De oratore, II, 9, 37. 
2 Idem. De legibus, 1, 2. 

tectorul său, Caesar, învinuit de adversari că ar fi avut 
amestec în complotul lui Catilina. 

Prin urmare, operele istorice urmăresc țeluri variate şi 
sînt puse în slujba intereselor politice. Tocmai pentru a-și 
împlini rostul, istoria poate, în concepţia romană, începînd 
din vremea lui Titus Livius, să folosească pe lîngă mijloace 
oratorice și mijloace poetice. Quintilianus! priveşte istoria 
şi ca o operă de artă poetică: istoria este foarte apropiată 
de poezie, este, într-un fel oarecare, poezie în proză (Carmen 
solutum — poezie liberă de ritm) şi este scrisă „ca să 
povestească faptele, nu să facă dovada existenţei lor“. 

Opera lui Titus Livius Ab Urbe condita are, în toată 
dezvoltarea ei, o foarte frumoasă îmbinare de coloratură 
oratorică și poetică (vom vedea ulterior — predominînd 
cea oratorică); de aceea a fost numită o epopee în proză, 
iar H. Taine o califică drept „un arc de triumf“ pentru 
poporul roman. 

Astfel concepută istoria în antichitate, Titus Livius a 
avut în mod firesc o anume poziție în modul de a-și întocmi 
opera şi o anume atitudine față de documentarea istorică. 

Roma şi Italia erau în culmea gloriei 
Rădăcinile sociale ale  10T- Statul roman apărea în deplină sigu- 
operei lui Titus vanță şi puternic. După un lung şir 

Livius și scopul ei de veacuri, de la o cetate mică cum 

fusese Roma la început, ajunsese să 
stăpînească un vast imperiu. Situaţia creată prin victoria 
lui Augustus părea o încoronare, un apogeu al dezvoltării 
istorice a Romei. 

Luptele interne de mai înainte luaseră sfîrșit, dar opo- 
ziția, deşi slabă, exista totuşi. O oarecare teamă de noi 
conflicte își putea face loc în sufletul contemporanilor; și 
ea ar fi fost justificată, pentru că și în urma victoriei lui 
Caesar asupra lui Pompeius la Pharsalus, în anul 48 î.e.n., 
se părea că războaiele civile luaseră sfirșit; și totuşi n-a 
fost așa. Lumea romană se putea teme să nu se întîmple la 


1! Quintilianus, Înstitutio oratoria, X, 1, 31. 

fel şi după Actium. Poetul Horatius de citeva ori își exprimă 
îngrijorarea provocată de perspectiva reînceperii luptelor 
civile!. Poetul Vergilius în Eneida socotește că imperiul 
roman, așa cum apărea în vremea principatului, este realizat 
conform destinului prin strădania înaintaşilor și a-l menţine 
este o datorie esenţială pentru urmași. 

Titus Livius este stăpînit de aceleași sentimente și idei 
ca și contemporanii săi; măreţia imperiului roman îl im- 
presionează adîne și dezvoltă în sufletul lui un profund 
sentiment patriotic. 

De altă parte, unele aspecte negative (ca perspectiva unor 
noi conflicte, dar mai cu seamă decăderea moravurilor 
publice ) i-au provocat îngrijorare. De aceea el urmărește ca, 
printr-o operă istorică, să arate contemporanilor prin ce 
mijloace s-a făurit măreţia Romei, care au fost bărbaţii des- 
„toinici din trecut şi care este îndatorirea cetățenească a 
contemporanilor față de patrie. Acesta este scopul principal 
al istoriei sale. | 

Autorul face el însuși cunoscut, în „Prefaţa generală“, 
preocupările care l-au determinat să scrie opera sa istorică: 

„Fiecare ins trebuie să se străduiască să-și dea seama 
ce fel a fost viața și ce obiceiuri și datini au avut ro- 
manii, cum s-a întemeiat și a crescut puterea Romei, prin 
ce bărbaţi şi prin ce mijloace, fie în timp de pace, fie în 
timp de război“. 

Așadar istoria este pentru Titus Livius un îndrumar 
cetățenesc şi moral; istoricul dă operei sale un scop pa- 
triotic. Ca şi poeții clasici, Titus Livius socotește în mod just 
că operele literare (inclusiv cele istorice) au un rol social 
educativ. 

Istoricul apreciază că opera sa este necesară pentru că 
statul roman a crescut atît de mult, încît suferă din pricina 
propriei lui măreţii și moravurile s-au schimbat în rău, 
atit de adînc, încît „mu mai putem îndura nici păcatele 
noastre şi nici primi... leacurile de îndreptare“. Îstoricul 
se gîndește de bună seamă, în primul rînd, la războaiele 


1 Ca, de pildă, în Epode, VII şi XVI. 

civile, proscripţiile etc. frecvente în viața politică a Romei 
de pînă atunci și care păreau înlăturate; el urmărește să 
convingă pe contemporani că reluarea lor ar constitui o 
măcinare a forțelor interne ale statului roman. 

Pe de altă parte, se reflectă, desigur, în această gîndire 
cam pesimistă, nemulțumirea unor categorii sociale față de 
măsurile luate de Augustus!; dar Titus Livius nu înțelege 
cauzele adinci care au dus la această situație, pentru că 
el se află pe o poziţie idealistă în explicarea fenomenelor 
istorice, punînd la baza lor factorii morali. 

Nemulțumit de situația din vremea sa, istoricul nu ia 
atitudine critică, ci se mărginește să declare că el găsește în 
trecutul glorios, pe care îl evocă în opera sa istorică, un 
prilej de a pierde din ochi priveliștea tristă a vieţii contem- 
porane: 

„Răsplată pentru strădania mea o voi găsi în aceea că 
mă voi îndepărta, într-o bună măsură, de la priveliștea re- 
lelor pe care le-a văzut vremea noastră şi mă voi adinci 
cu tot sufletul în noianul străvechilor vremuri, căutînd 
să vit, acum cînd scriu acestea, de povara grijilor care, 
fără să-l abată pe un scriitor de la adevăr, îl ţin totuși în 
încordare“ („Prefaţa generală“ ). 

Trebuie să constatăm însă că istoricul exprimă în cele 
de mai sus un gînd pesimist; el nu vede în viitor o per- 
spectivă luminoasă, deoarece clasa sa, pînă în cele din urmă, 
avea să-și piardă poziţia. Istoricul, fără să vrea, reflectă 
aceasta. 

Opera îi dă autorului, după cum el însuși apreciază, și 
o satisfacție de ordin personal, chiar dacă, cum se exprimă 
modest, alți scriitori mai de talent vor face ca renumele lui 
să pălească (ceea ce, cum vedem azi, nu s-a întîmplat). 

Satisfacția personală are și un alt aspect: autorul rămine 
mulțumit <ă a scris istoria celui mai glorios popor din 
lume, după cum crede el: „îmi arăt totuşi bucuria că mi-am 
dat şi eu prinosul, după puterile mele, la păstrarea în 


1 Suetonius, Vieţile celor doisprezece cezari (Augustus, cap. 


XXĂIV şi XXXV). 

amintirea omenirii a faptelor poporului roman, care acum 
este în fruntea tuturor noroadelor pămîntului“ („Prefaţa 
generală“ ). 

În istoriografia elenistică predomina 
în acea vreme concepţia că evenimen- 
tele au drept cauză întimplarea, soar- 
ta capricioasă, norocul întîmplător (TV: ) care ar pune în 
mişcare istoria. Şi unii istorici din vremea lui Augustus (ca, 
de pildă, Pompeius Trogus) au această credinţă. 

Titus Livius nu adoptă concepția de mai sus. Patriotul 
roman are altă concepție despre viaţă!. El este un roman 
stăpînit de profunde sentimente patriotice, are o părere 
foarte bună despre trecutul măreț al poporului său și vom 
vedea că istoricul roman are unele convingeri de ordin 
rațional. 


Concepţia istorică a 
lui Titus Livius 


În concepţia lui Titus Livius, desfășurarea evenimentelor 
* din istoria Romei a fost hotărîtă de necesitatea implacabilă, 
ursita (fatum) iar realizarea depinde de calitățile morale ale 
poporului și conducătorilor. De aceea trecutul i se arată ca 
o sumă de exemple care pot îndruma pe contemporani, că- 
Tora istoricul vrea să le demonstreze că datorită solidarităţii 
strămoșilor, dirzeniei lor, dorului lor de libertate, vieţii lor 
modeste și cumpătate, puterea romană a avut un mers con- 
tinuu ascendent. 

În „Prefaţa generală“, istoricul a arătat aspectele ce-l 
interesează: care a fost viaţa, care au fost moravurile ve- 
chilor romani, care au fost bărbaţii destoinici și care au 
fost mijloacele prin care s-au pus temeliile solide și s-a 
întins imperiul roman. 

Îl interesează atît de mult moravurile pentru că — 
după părerea lui Titus Livius — ele stau la baza solidităţii 


statului ; şi istoricul constată că de la o vreme moravurile 
s-au schimbat în rău. 


1 L., M. Tronski, Istoria literaturii antice, Leningrad 1951, 
(ed. rusă), p. 432. 

Care este cauza decăderii morale? O enunţă istoricul 
însuşi: „N-a ființat ...cetate în care să pătrundă atit de 
tirziu oa în Roma lăcomia și poftele de îmbogăţire, precum 
şi risipa, totuşi nici n-a existat cetate în care să fi fost 
alita vreme la loc de mare cinste sărăcia și cumpătarea, 
așa fel încît cu cît erau mai puține bogății, cu atît erau 
mai puţine ispite şi păcate. De curînd, însă, bogăţiile și 
risipa au atras după ele lăcomia, plăcerile şi patimile tru- 
pești și au înlănțuit ființa omenească; ne-au robit și dorin- 
țele de lux, şi risipa, şi desfrînarea“ („Prefaţa generală”). 

Cauzele decăderii morale, prin urmare, pentru Titus 
Livius sînt de ordin extern, anume bogăţiile care au început 
să curgă din orient către Roma;.o dată cu ele și legată de 
ele a început şi decăderea vechilor deprinderi. 

Titus Livius merge doar pînă la acest punct în cercetarea 
cauzelor decăderii moravurilor; nici ceilalți istorici nu au 
mers mai adînc. 

Cum Titus Livius a urmărit ca prin opera sa să determine 
o schimbare a moravurilor contemporane lui, după chipul 
vechilor virtuți romane, idealizate, el a selecționat din 
operele istoricilor. care l-au precedat faptele și împrejurările 
care serveau atingerii scopului său și le-a redat cu o deose- 
bită artă scriitoricească. Pe aceeași linie, este explicabilă 
şi atitudinea lui față de faptele pentru care nu dispune de 
alte izvoare decit de legende. El declară cinstit că „nu 
intenționează nici să confirme astfel de fapte, nici să le 
respingă“, deşi nu le găseşte în izvoare istorice sigure, ci 
doar în legende poetice. 

De ce le foloseşte el totuşi? Pentru că astfel de legende, 
în care părtași la fapte sînt şi zeii, nu numai oamenii, dau 
o aureolă de măreție istoriei poporului roman. Expunerea lui 
dobîndeşte prin aceasta o coloratură epopeică. 

Dar crede Titus Livius în elementele miraculoase ale 
legendelor? Iată, de pildă, convingerea lui faţă de legenda 
care stă la baza întemeierii Romei, legenda nașterii lui Ro- 
mulus 'și Remus: 

„Împinsă prin silnicie să săvîrșească păcatul, vestala a 
născut doi gemeni, pe care i-a dat drept fii ai zeului Marte, 

fie că ea însăși era convinsă de aceasta, fie că socotea că, 
punînd pe seama unui zeu pricina acestui păcat, faptul ar 
părea mai demn de cinste. Dar nici zeii, nici oamenii n-au 
putut-o feri de cruzimea regelui, nici pe ea, nici pe copiii ei. 
Regele a poruncit ca vestala să fie pusă în lanţuri și 
aruncată în temniţă, iar copiii să fie zvirliți în apa curgătoare 
a Tibrului“!. 

Care este convingerea lui Titus Livius relativă la origi- 
nea credinței în zei și a practicelor religioase? Istoricul 
spune clar: 

„Numa a găsit cu cale că cel dintii lucru pe care trebuie 
să-l facă este să insufle poporului teama de zei; el socotea 
că, pentru mulțimea neștiutoare și necioplită de pe atunci, 
acesta era leacul cel mai folositor. Cum teama de zei nu 
putea cobori în suflete fără născocirea unor minuni, se prefă- 
cea că ține noaptea sfat cu zeița Egeria, și spunea apoi că, po: 
vățuit de ea, înființează slujbele cele mai plăcute zeilor și hără- 
zește fiecărei divinităţi preoții săi speciali“?. Prin urmare 
Titus Livius redă interesul politic al lui Numa de a stăpîni 
mulțimea cu ajutorul religiei. 


În Ab Urbe condita se găsese o sumedenie de miracole 
(prodigia). Istoricul a precizat poziția sa și în această pro- 
blemă: 

„Știu că în vremea moastră lumea nu mai crede în 
semnele date de zei, de aceea ele nu mai sînt afișate în 
for și nici nu mai sînt consemnate în anale. Dar, scriind 
istoria timpurilor de demult, nu știu cum sufletul meu de- 
vine antic și sînt cuprins de un scrupul care m-ar neliniști 
dacă eu aş socoti nevrednice de a figura în analele mele 
cele ce foarte prevăzătorii bărbaţi de atunci au obişnuit să 
le creadă vrednice de publicat“?. lată motivul pentru care 
le menționează istoricul. 

Reiese din mărturiile lui Titus Livius că el nu crede în 
acele „miracole“ — prodigia. Le folosește însă pentru că ele 


1 Cartea I, cap. IV. 
2 Cartea I, cap. XIX. 
3 Cartea a XLIII-a, cap. XIII. 


https://biblioteca-digitala.ro 


STUDIU INTRODUCTIV XX XIII 


erau crezute de oamenii simpli. Istoricul constată totodată 
că cu cît le credeau mai mult oamenii simpli și religioși, 
cu atit erau anunțate mai multe! deoarece se aflau unii 
care speculau naivitatea mulțimii: „rituri noi de ispășire 
prescriau cei care aveau ciștig de pe urma faptului că 
sufletele oamenilor erau prinse de superstiție“. După cum 
vom vedea, Titus Livius îi şi demască pe impostori și redă 
suferințele pe care le provocau mulțimii credule: 

„Nu numai bolile trupești pricinuiau oamenilor sufe- 
rințţele: le măreau chinurile sufletești și tot soiul de super- 
stiții și de practici mistice, venile mai mult de peste hotare, 
fiindcă speculanţii suferinţei omenești împuiau capul locui- 
torilor cu tot felul de formule magice, introducînd în casa 
gospodarilor şi tot felul de obiceiuri şi obligîndu-i la tot 
felul de jertfe, ca să aibă cîștig scornitorii“?. 

Cum noul regim al lui Augustus pornise o activă cam- 
panie de reînviorare a riturilor vechi .tradiționale romane 
și a obiceiurilor strămoșești, în opera lui Titus Livius 
acestea au un rost politic: cu toate că manifesta un repu- 
blicanism moderat, istoricul sprijină noua conducere a sta- 
tului roman. 

De altă parte, se ştie cît de intim era legată religia 
romană de treburile publice: nimic, nici în treburile politice, 
nici în cele militare, nu se făcea fără consultarea voinţei 
zeilor, care se manifesta după părerea romanilor într-un 
chip oarecare: fie prin zborul păsărilor, fie prin chipul 
cum ele mănîncă, fie prin manifestări ale maturii (fulgere 
din senin, trăsnete etc.). 

Religia era folosită de virfurile conducătoare pentru 
interesele lor. Istoricului grec Polybios? i s-a părut foarte 
potrivit chipul cum a fost folosită religia romană în viața 
politică. El apreciază în mod pozitiv acest fapt, pentru că 
prin religie, zice istoricul grec, se poate exerțita o influenţă 
mare asupra poporului; se pot stăpîni astfel pasiunile și 


1 Cartea a XXIV-a, cap. X. 
2 Cartea a IV-a, cap. XXX. 
3 Istorii, cartea a VI-a, 56. 


3 — De la fundarea Romei 1 

frământările violente ale poporului, infilirîndu-i teama de 
fiinţe invizibile și de alte ficțiuni. Polybios adaugă de ase- 
menea că ar fi o lipsă de discernămînt și de prevedere 
politică a o combate. 

Titus Livius, deși nu crede în acele prodigia şi explică 
raţionalist unele mituri, amestecă totuși și puterea zeilor 
în mersul istoriei romane. Istoricul a început a scrie cu 
gîndul că istoria poporului roman este atit de măreaţă, 
încât este îngăduit a-i pune începutul într-un fapt divin 
pe care istoricul nu-l crede adevărat, a-i atribui ca izvoditor 
un zeu — pe Marte — pentru ca, prin aceasta, spera el, popu- 
laţiile celelalte, supuse, să suporte mai ușor puterea romană. 
De altă parte, scriitorul este atît de entuziasmat de măreţia 
statului roman, încît regretă că istoricilor nu le este îngăduit, 
ca poeţilor, să înceapă printr-o invocaţie către zei. 

În concepţia istorică a lui Titus Livius, deasupra tuturor, 
chiar şi «a zeilor, stă ursita sau destinul (fatum), care sem- 
nifică pentru romani forța misterioasă ce conduce soarta 
lumii şi căreia i s-ar supune totul. 

Futum este o concepție veche romană și își are izvorul, 
probabil, în succesul aproape neîntrerupt al romanilor în 
lupta pe care au dus-o cu vecinii, cât şi în condiţiile vieţii 
materiale. 

„Dar, după părerea mea, întemeierea unui oraş atît de 
însemnat (Roma — n.n.), ca şi începutul celei mai întinse 
puteri după aceea a zeilor, se datorește numai ursitei“!. În fond 
desfășurarea istoriei romane este, după părerea istoricului, 
planul destinului și se realizează conform cu fatum. Roma 
a avut și are hărăzită de fatum o misiune, crede Titus Livius, 
pe care strămoşii au înfăptuit-o şi contemporanii au datoria 
să o ducă mai departe. 

Conform acestei concepții, evenimentele nu au loc la 
întîmplare: romanii au intuit lumea nu ca o anarhie, ci ca 
o rînduială determinată. Evenimentele decurg potrivit unei 
necesități pe care, evident, romanii în acea vreme au con- 
ceput-o ca o divinitate. 


1 Cartea I, cap. IV. 

Caracteristic în această concepţie este faptul că fatum 
nu-i pentru romani o forță care se realizează de la sine, 
ci un ideal pe care oamenii trebuie să se străduiască a-l 
înfăptui. 

Romanii credeau că se poate cunoaște în parte fatum 
prin unele semne care ar veni de la zei. Și din această 


pricină sînt menţionate în opera lui Titus Livius — ca şi 
în Eneida, de pildă — acele multe semne miraculoase 
( prodigia). 


Fatum nu poate fi însă schimbat de planurile omeneşti 
pentru că este socotită o necesitate (fati necessitas)!. Fatum 
este însăşi legea desfășurării vieţii omenești?, de aceea este 
de mneînlăturat?. Dar înfăptuirea lui depinde de însușirile 
morale ale: conducătorilor și poporului; de aici importanța 
pe care o dă Titus Livius factorului moral în istorie. 

Ideea că fatum-ul romanilor prevedea totdeauna izbînzi 
în războaie şi în împrejurări grele, era atît de înrădăcinată 
în mintea lor, încît .înfrîngerile și necazurile nu-i descu- 
rajau şi le interpretau fie ca o mînie a zeilor, fie raționalist, 
cum face deseori Titus Livius: greșeli ale comandanților. 
Aşa, de pildă, el arată că înfrîngerea de la Cannae din anul 
216 î.e.n. nu se datorește nici urgiei zeilor, nici destinului, 
ci bătălia s-a pierdut dintr-o greșeală. Mai sus, am văzut 
cît de laic interpretează legenda nașterii întemeietorului 
Romei. 

Fatum este ordinea imuabilă a lucrurilor. Dar fortuna? 
Aceasta este în general întîmplarea zeificată. Este ceea ce 
numim noi norocul. Și fortuna joacă rol în viața oamenilor, 
ea orbește uneori pe oameni. 


Titus Livius în com- Credem că e util să aruncăm o scurtă 
parație cu alți privire asupra altor istorici din anti- 
MLOIICE * Gulică chitate, pentru a vedea asemănările 

şi deosebirile dintre ei şi Titus Livius. Începem cu Polybios, 
unul din izvoarele folosite de Titus Livius. 


1 Cartea I, cap. XLII. 
2 Cartea a XXV-a, cap. VI. 
3 Cartea a VIII-a, cap. VII. 

Deși grec de baștină (s-a născut în Arcadia și a luat 
parte la viața politică a Greciei; ajungînd unul dintre con- 
ducătorii Ligii aheiene, a fost trimis ca ostatec la Roma, 
în urma celui de-al treilea război macedonean), Polybios 
şi-a scris opera, care îmbrățișează epoca ultimelor două 
războaie punice dintre anii 221—146 î.e.n., nu însufleţit 
de ura legitimă a unui patriot împotriva cotropitorilor ţării 
sale ci dimpotrivă, ca un filoroman. 

În ceea ce priveşte felul cum trebuie înțeleasă societatea 
umană, Polybios, în cele 40 de cărți ale Istoriilor sale, se 
ridică la o concepţie mai profundă decit Titus Livius. Poly- 
bios știe să folosească informaţiile în spirit critice (ceea ce 
istoricul roman nu face). | 

Pentru Polybios întreaga societate umană, deși prezintă as- 
pecte deosebite, trebuie privită ca un tot care are o viaţă orga- 
nică unitară. La Titus Livius lipsește o astfel de legătură. 
Istoriile parţiale ale popoarelor au contingenţe și se între- 
pătrund prin cauzele care dezlănţuie precipitarea eveni- 
mentelor, prin motorul care le pune în mișcare, prin scopul 
urmărit și prin rezultatele la care ajung. După Polybios, 
lumea trăiește o viață comună, este interesată în aceleași 
lupte, e dominată de aceeași politică. După părerea acestui 
istorie, Roma — datorită politicii duse — a reușit să po- 
larizeze în jurul său energiile celorlalte popoare antice, pe 
care le-a activizat, dinamizîndu-le, după ce mai înainte le 
cotropise și le adunase într-o unitate care, în realitate, era 
o dominație romană. Polybios caută să demonstreze unita- 
tea de viață a diverselor popoare, scoțind în evidenţă con- 
vergența către același scop (după părerea lui): creşterea 
puterii romane. El socotește puterea romană ca o binefacere, 
ceea ce nu face cinste istoricului grec, a cărui patrie fusese 
subjugată de această putere. 


O altă însușire dominantă a lui Polybios constă în cu- 
noașterea exactă a faptelor și acțiunilor și în aprecierea lor 
critică, tocmai ceea ce lipsește lui Titus Livius. 

De aceea valoarea istorică a operei lui Polybios este mai 
mare. Polybios crede că istoria, ca orice ştiinţă, are drept 

obiect principal descoperirea cauzei evenimentelor și expli- 
carea lor. Pe el nu-l interesează ce zic zeii, ci cauzele ome- 
negți care duc la conflicte. Dar după Polybios, voinţa in- 
divizilor care se manifestă prin luptă este cauza principală. 
De aceea el acordă cea mai mare însemnătate istoriei poli- 
tice; cărţile sale sint destinate oamenilor de stat. Cauzelor 
economice şi vieţii sociale și el le dă mai puţină importanță; 
organizația militară şi instituţiile politice constituie prinei- 
pala lui preocupare ca istoric. 

În antichitate, Polybios şi Thucydide s-au remarcat în 
această privință mai mult ca ceilalți istorici. Au rămas pînă 
în ziua de astăzi, ca modele clasice ale istoriografiei antice, 
studiile lui Polybios asupra constituțiilor Spartei, Carta- 
ginei, Romei și asupra sistemului de organizare a armatei 
române, precum și a strategiei şi a tacticii militare — fapte 
istorice pe care Titus Livius le trece cu vederea în opera sa. 

Polybios întreprinde cercetări personale; el nu se în- 
crede în izvoarele de mîna a doua, cum face Titus Livius. 
El trage concluzia că instituţiile mu sînt rigide, neschimbă- 
toare, ci dimpotrivă, sînt în continuă transformare, că o ce- 
tate în evoluţia ei trece succesiv de la o formă politică la 
alta. Polybios crede că societățile omenești sînt întocmai ca 
un organism viu oare se naște, se transformă și moare. Așa, 
de pildă, în conflagraţia dintre Roma şi Cartagina, Polybios 
socotește că prima ajunsese în plină ascensiune şi maturi: 
tate, în timp ce a doua se găsea pe panta descendentă «a 
evoluţiei sale, îmbătrînea. 

O asifel de evoluţie se aplică, după Polybios, tuturor 
popoarelor precum şi Romei, care era în apogeul înfloririi 
sale pe vremea războaielor punice. Concepţia lui despre 
societate este deci nejustă, fiind organicistă. El nu are con: 
vingerea că, în linii mari, societatea este în continuă dez- 
voltare. 

Să comparăm pe Titus Livius cu urmașul său Cornelius 
Tacitus, care a trăit în inima evenimentelor pe care le isto- 
riseşte, într-una din epocile cele mai sumbre ale istoriei ro- 

manilor, epoca lui Domitianus — unul dintre cei mai cruzi 
tirani din istoria romană. 

Cunoscînd îndeaproape societatea romană din vremea 
împăraţilor flavieni și avînd un rol foarte activ, la Roma 
şi în provincie, sub împărații Nerva și Traian, Tacitus a 
putut să-și dea seama de resorturile intime și de elementele 
care intrau în alcătuirea operei de guvernare, în alcătuirea 
administrației, finanțelor, justiţiei, în conducerea războaie- 
lor etc. El a adăugat la competința tehnică şi talentul său 
de poet și de orator. Tacitus a fost martor ocular al atîtor 
fărădelegi, al atitor iţe 'urzite, al atitor prăbușiri, contem- 
poran cu cea mai hidoasă epocă de delațiuni, despre care 
a păstrat o amintire dintre cele mai triste. 

Toate acestea au ascuţiţ spiritul critic al lui Tacitus; 
observînd oamenii, conducătorii și epoca, el a devenit scep- 
tic şi plin de amărăciune. Prin aceasta se deosebește în 
primul rînd de Titus Livius — trăiesc în epoci diferite. Ta- 
citus pătrunde în cutele cele mai ascunse ale sufletului per- 
sonalităților istorice din vremea sa, socotind că acolo va 
găsi izvoarele din care provin egoismul și patimile, care 
orbesc şi pervertese pe acestea. Ca și Titus Livius, Tacitus 
are tot o concepție idealistă în explicarea evenimentelor 
istorice. Însă, în timp ce lectura operei lui Titus Livius 
lasă o impresie senină și calmă, optimistă chiar, Jectura 
operei lui Tacitus, dimpotrivă, îţi lasă în suflet amărăciune 
şi înfiorare. Tacitus este poate unul dintre cei mai pesi- 
mişti, dintre cei mai trişti scriitori romani, pentru că este 
psihologul cel mai profund și pictorul cel mai realist al 
culiselor vremii sale. 

În comparaţie cu Titus Livius, istoria lui Tacitus nu 
este o lecție de înaltă morală, ci un mijloc, o metodă de 
cîntărire a faptelor, sa transformărilor în rău, a decăderii 
conducerii statului roman. Istoria lui Tacitus este un pro- 
cedeu de analiză critică şi psihologică. El este istorie psi- 
holog atît în analiza portretelor, cât şi a sentimentelor co- 
mune, ale conducătorilor, ale senatului, ale ordinului cava- 
lerilor şi ale șefilor armatei. Examinînd critic epocile, dom- 

niile, orînduielile, împărații, Tacitus, ca și Polybios și Thu- 
cydide, enumeră, clasează, cataloghează și defineşte elemen- 
tele pe care le socotește el de bază în istorie. Opera lui 
Tacitus me prezintă o serie de figuri politice și militare 
dintr-o epocă în care pasiunile au cunoscut o recrudescenţă 
neobișnuită. Tacitus le sculptează şi le pune în lumină cu o 
artă şi un colorit fără egal. 

Și la =l metoda principală o constituie expunerea fapte- 
lor. Engela l-a numit pe Tacitus ultimul reprezentani al 
vechiului mod patrician de a gindi!. 

Cel mai de seamă istoric din antichitate este Thucydide, 
care trăiește la sfîrșitul veacului de aur al democraţiei sela- 
vagiste grecești (sec. V î.e.n.) şi este precursorul lui Poly- 
bios. Thucydide este istoricul care a folosit cel dintii critica 
ca metodă de cercetare și de cunoaștere a istoriei. 

După ce verifică minuţios faptele, acest istoric alege pe 
cele care îi par esenţiale. 

El pare un chirurg care nu se impresionează și nu are 
emoţii în fața faptelor pe care le analizează, nici 'a celor fru- 
moase, mici a celor urîte, nici a celor bune, nici a celor 
rele, nici a virtuţii, nici a viciului, pentru că în concepția 
sa acestea sînt cauze, efecte, întîmplări care trebuie cerce- 
tate, disecate şi definite ca atare. 


Thucydide este istoricul care îmbină în sine pe omul de 
cultură cu filozoful, cu povestitorul, cu oratorul. El este un 
filozof care crede, ca şi filozofii atomişti — Anaxagoras, 
Democrit etc. — că întocmai ca lucrurile din natură, din 
cosmos, și societatea umană este guvernată de legi naturale 
imuabile. Thucydide era socotit, de către contemporanii săi, 
un ateu. FA îşi bate joc de superstiții şi de credulitatea 
excesivă. La el soarta — T0Xq — înseamnă neprevăzutul, 
ceea ce nu se știe încă. El este un istoric raționalist. 

Și în domeniul politico-social, Fhucydide are convinge= 
rea că există cauze pur omeneşti. Rostul istoricului este să le 
descopere. Istoria pentru Thucydide mu este o lecţie de mo- 


1 Vezi N. A. Maşkin, Istoria Romei antice, p. 15. 

rală, ca pentru Titus Livius. Ceea ce determină faptele și 
evenimentele omenești sînt, după aceşti doi istorici greci 
amintiţi aci (Polybios şi Thucydide), interesele materiale 
fie ale individului, fie ale clicii (castei), fie ale grupului 
social (ale clasei), fie ale poporului. Deşi aristocrat prin 
naștere, Thucydide face elogiul celui mai bun sistem de gu- 
vernare din lumea antică, al democraţiei sclavagiste ateniene. 
EI ia fost un admirator al lui Pericle. 


Să revenim la analiza operei lui Titus Livius. 

Cum se vede din cele precedente, Titus Livius glorifică 
trecutul Romei și socotește că măreţia ei este o realizare 
a destinului prin destoinicia strămoșilor. Istoricul reflectă 
însă şi conflictele sociale dintre plebei și patricieni, precum 
şi dintre săraci și bogaţi. Cum Titus Livius, pe linia con- 
cepției sale idealiste, explică faptele istorice prin cauze 
de ordin moral și nu-i preocupat de cauzele economice ale 
fenomenelor istorice, cauze de care se dezinteresează com- 
plet, el selecționează faptele după criteriul moral: de aceea 
menţionează nu numai succesele și actele de bravură, ci și 
procedeele necinstite și insuccesele unor conducători. Tre- 
cutul Romei este iidealizat de căire istorie — de 'aci nostal- 
gia lui și sentimentul de liniște pe care îl simte cînd scrie 
istoria veche a romanilor. 

Titus Livius gîndeşte în general ca un aristocrat. Cum 
însă el urmărește să pună înaintea cititorului contemporan 
cu el tot ceea ce -a fost virtuos în trecut, istoricul alege 
faptele pe care le crede potrivite scopului urmărit. E] se 
străduiește să găsească însușirile morale care au contribuit 
la creșterea puterii statului roman, ceea ce constituie viața 
cumpătată, devotamentul (virtus romana) etc. De aceea 
critică și demască uneori lipsa de bună-credință (fides), 
chiar faţă de dușmani, dovedită de unii conducători romani. 

De pe poziţia sa de clasă și cu gîndul nemărturisit, dar 
evident, de a determina o solidaritate a contemporanilor în 
jurul conducerii politice a principelui, Titus Livius vede 
uneori cu ochi răi agitaţiile pe care le făceau în trecut 
tribunii plebei în popor: 

„Tribunii agită plebea cu otrava lor Lobișnuită], legea 
agrară!, o -ațiță împotriva patricienilor care se opun“. 

Titus Lavius, deși nu manifestă simpatie față de tribunii 
plebei atunci cind apreciază că aceştia fac agitație „dema- 
gogică“, me informează totuși. pe larg despre starea mizeră 
a poporului şi despre lăcomia și exploatarea exercitată de 
aristocrați şi de cei bogaţi în genere mu mumai asupra 
sclavilor că şi asupra micilor cultivatori de pămînt. Titus 
Livius face acest lucru pentru că — fiind un mare artist — 
a sezisat realităţile vieţii sociale şi le-a reflectat prin imagini 
realiste. Iată, de pildă, cum redă viața plebei, care devine 
tot mai grea: „Pe măsură ce succesele obținute în război, 
în acest an, aduceau pacea cu vecinii, în oraș creșteau cu 
fiecare zi violența patricienilor și mizeria plebei, căci prin 
însuși faptul că aceasta era constrinsă să plătească datoriile, 
i se lua orice posibilitate de scăpare. Astfel, nemaiavînd 
din ce să plătească, plebeii erau condamnați și erau daţi pe 
seama creditorilor cu trupul şi demnitatea lor“?. 


Alteori scriitorul dă mare amploare unor astfel de 
probleme cu caracter social, pe care le prezintă în formă 
de imagini artistic construite. În cartea a Il-a, capitolul 
XXIII, într-o scenă adînc dramatizată, aflăm prin gura 
unui centurion că în vreme ce el era dus la război și se în- 
cărca de glorie militară, acasă proprietarul vecin îi cotro- 
pise casa şi pămîntul. lată: „„Bătea la poarta Romei răz- 
boiul cu volsoii. În același timp, statul roman se găsea în 
pragul celei mai mari dezbinări lăuntrice din pricina pa- 
timilor politice şi a neînțelegerilor care nu mai conteneau 
între patricieni şi plebe, pricinuite mai ales de necazurile 
şi asuprirea datornicilor, sătui pînă-n gît de împilările că- 
mătarilor. Poporul fierbea de ciudă şi revoltă, susținînd că 
el, care şi-a făcut și-și face datoria pe cîmpul de bătaie, lup- 
tînd pentru libertatea şi puterea republicii, îndură în schimb 
în propria-i țară cea mai cumplită apăsare, fiind prizonierii 


1 Este vorba de legea agrară a lui Sp. Cassius din anul 486 


1.€e.n 


2 Cartea a Vl-a, cap. XXXIV. 

propriilor lor concetățeni; poporul a ajuns să creadă că e 
mai sigur de libertate cînd se află la război în mijlocul 
vrăjmaşilor, decit în țara lui, între concetățeni, în vreme de 
pace. Ura şi zizaniile dintre patricieni și plebe — continuă 
Titus Livius — au fost prilejuite de o întîmplare nenoro- 
cită a unui plebeu, care a pus scînteia acestui uriaş incen- 
diu. Într-o zi s-a înfățișat în for un bătrîn, într-un hal fără 
de hal, cu toate semnele suferințelor sale. Avea o înfățișare 
de nedescris: era îmbrăcat numai în petice, de-i curgeau 
zdrenţele de pe el, şi avea trupul slăbit și obrazul stafidit, 
numai piele și os, și vînăt ca un mort. Mai mult, avea părul 
în neorînduială şi barba mare, de parcă era un sălbatic. Bă- 
trînul a fost recunoscut numaidecit de unii din cei de faţă, 
cu toată această schimbare în rău, care au povestit curio- 
șilor strînşi în jurul lui că acest bătrîn a fost cîndva co- 
mandantul lor, că a făcut mari isprăvi pe front, și-l căinau 
că a ajuns într-o asemenea stare. Însuși bătrînul povestea 
lumii strînse și foştilor săi subaltemi la ce lupte vestite a 
luat parte, arătîndu-și cicatricele sale de pe piept. Între- 
bîndu-l mai departe cum de a ajuns în balul acesta, de ce 
hainele îi sînt numai petice — în timpul acesta mulțimea 
devenise o mare de capete, încît părea o adevărată întrunire 
publică — bătrînul a început să-și depene povestea. Astfel, 
el a istorisit că ca slujit sub drapel în războiul cu sabinii 
şi că, din pricină că holda i-a fost pustiită de sabini în 
timpul acestui război, mu a mai putut strînge mici un fel de 
bucate, iar casa i-a fost prefăcută în cenușă; mai povestea 
că a fost prădat de tot ce avea, că i-au fost răpite și vitele, 
şi pentru că a fost impus la dări prea mari, în aceste vremuri 
atît de vitrege pentru el, «a fost nevoit să se împrumute la 
cămătari, ca să le achite, înglodîndu-se în datorii. Datoriile 
au crescut meîntrerupt, din cauza dobînzilor prea ridicate 
și a ajuns pînă acolo încît a fost despuiat de toată averea 
și izgonit din țarina lui, pe care o moșştenise din tată în 
fiu, de la strămoșii săi. Mai spunea că apoi i-au fost ridicate 
şi toate lucrurile din casă. Mai mult, în ultimul timp că- 
mătarul s-a agăţat şi de ființa lui, lovindu-l aşa cum loveşte 

o boală cruntă o biată făptură omenească. Creditorul nu l-a 
luat în sclavie, ci l-a virît într-o închisoare, într-o celulă 
mucedă, şi în camera de tortură». 

Povestind acestea, bătrînul și-a arătat spatele cu carnea 
sfişiată de loviturile vergilor primite. În fața acestei prive- 
liști și la auzul suferințelor, norodul strîns a început să 
strige în gura mare şi să rănească. Răzmeriţa s-a întins 
numaidecit, nu numai în for, ci s-a răspîndit încet în tot 
orașul“!. 

O prezentare cu trăsături puternice a luptei îndirjite 
dintre patricieni și plebei o face Titus Livius și prin dis- 
cursuri. lată, de pildă, cel rostit de tribunul plebei Canu- 
leius, în adunarea poporului, prin care acesta susține două 
proiecte de legi: prin unul se prevedea admiterea căsăto- 
riilor între plebei şi patricieni, iar prin al doilea, dreptul 
ca unul din consuli să poată fi ales din rîndurile reprezen- 
tanților plebeilor. Reproducem, pentru exemplificare, pasaje 
din acest discurs: „Noi, tribunii, nu cerem altceva decît 
ceea ce aparţine de drept poporului; cerem să beneficiem 
şi noi de aceleași avantaje ca şi patricienii. Cerem ca poporul 
roman să încredințeze dregătoriile sale acelor cetățeni pe 
care îi vrea el...* „Statul mostru mu va putea dăinui mai 
departe dacă i se îngăduie poporului să fie liber să-şi aleagă 
consul pe cine pofieşte şi dacă orice om din popor, în mă- 
Sura în care e vrednic de cea mai înaltă cinste, poate năzui 
să o dobîndeaască?... Ce fel de simțăminte omenești pre- 
tindeţi voi că aveţi în inimile voastre dacă duceţi o asemenea 
viață, avînd silă şi scîrbă de popor?... Patricienii v-ar 
lipsi şi de lumina soarelui, dacă le-ar fi îngăduit s-o facă. 
Sint revoltați că le respiraţi şi aerul! Sînt îndîrjiţi contra 
voastră, fiindcă vorbiţi tot ca ei, fiindcă aveţi şi voi chi- 
puri de oameni, tot ca ei! 

Patricienii pretind că zeilor din cer nu le place ca să fie 
ales un consul din popor, fiindcă e păcat și de aceea nu 
îngăduie aceasta... Poate fi o jignire mai mare și mai 


1 Cartea a Il-a, cap. XXIII. 

usturătoare decit aceea de a socoti pe o parte dintre cetă- 
țeni nevrednici de asemenea căsătorii, de parcă ar fi pătați 
și însemnați cu fierul roșu? Ce poate fi mai groaznic decît 
această pătimire, să te găsești între aceleaşi ziduri cu toată 
lumea şi totuși să duci viaţă de surghiunit, de om aruncat 
în pribegie? Da! Patricienii se feresc să nu li se strice sîn- 
gele lor prin înrudiri și încuscriri cu voi... Nici un cetă- 
țean din pătura de jos a poporului n-ar îndrăzni vreodată să 
siluiască vreo fecioară din clasa înaltă a patricienilor. Asta 
e obișnuinţa patricienilor, să se desfete în 'asemenea desfri- 
nări. Și nimeni n-ar fi cutezat vreodată să-l oprească pe un 
patrician să încheie o căsătorie cu o fecioară plebeie, dacă el 
vrea şi numai cînd el vrea... Întotdeauna şi pretutindeni a fost 
în ființă această datină ca orice cetățean care-și caută o ne- 
vastă și oriunde și-o găsește să aibă dreptul să se însoare 
cu ea. Și voi încătușaţi poporul, printr-o lege a voastră atit 
de trufașă, cu ajutorul căreia dărîmaţi şi năruiți pînă la teme- 
lie viaţa obștească, făcînd dintr-o cetate două cetăţi! Atunci, de 
ce mu sancționaţi tot prin lege, pe orice plebeu, numai pentru 
că e vecin de casă cu un patrician? De ce nu opriţi printr-o 
lege ca să meargă și unii și alții laolaltă pe acelaşi drum? 
De ce nu faceţi o lege prin care să interziceţi să ia parte 
împreună la același ospăț? Ca să nu meargă împreună la 
aceeași piață?... Noi nu vă cerem altceva prin dreptul 
de căsătorie cu voi, decît să fim prețuiţi ca oameni și în 
rîndul cetăţenilor... 

În sfîrșit, vă mai pun ultima întrebare: în mîna cui tre- 
buie să fie puterea și cîrma statului roman? A patricienilor 
sau a poporului? După alungarea monarhiei, poporul s-a 
hotărît numai să-şi schimbe stăpînii, preferînd cîrmuirea 
voastră? Sau o dată cu înființarea republicii s-a dobîndit 
libertatea și egalitatea tututror cetățenilor în fața legilor? 
Se cuvine deci să-i fie îngăduit poporului să poruncească 
crearea oricărei legi, dacă el vrea. Oare vă veţi gîndi să 
decretaţi mobilizarea, ca o pedeapsă față 'de popor, în cazul 
că acest proiect de lege se votează? Și atunci cînd eu, îri- 
bunul poporului, voi începe să chem cetăţenii la vot, în ace- 

laşi timp tu, consulul roman, vei sili tineretul să depună 
jurămîntul, înrolîndu-l sub drapel și-l vei duce în tabăra 
de instrucţie? Vei îndrăzni să înfrunți poporul? Vei cuteza 
să ameninţi pe tribuni?“l. 

Istoricul sezisează frămîntările care aveau loc şi în cetă- 
ţile italice. În vreme ce Hannibal ieșea mereu biruitor în 
Italia, aflăm amănuntul interesant că unele cetăţi aliate au 
Tămas credincioase romanilor şi anume acelea în care con- 
ducerea era aristocratică. Cele care aveau conducere demo- 
cratică au trecut de partea lui Hannibal. Aceasta s-a petrecut 
nu pentru motivul că generalul cartaginez ar fi fost un 
democrat, ci pentm că populaţia cetăților italice suporta 
cu greu apăsarea romanilor, pe care o cunoşteau. 

Titus Livius intuiește în mod realist condiţiile sociale și 
politice din Cartagina. Redăm aici două mici discursuri: 

Hannibal vorbește astfel: „Nu poporul roman l-a învins 
pe Hannibal zdrobit şi fugărit de atitea ori, ci senatul 
cartaginez, din ură și invidie. De rușinea întoarcerii mele 
la Cartagina se va bucura nu atît Scipio, cît Hanno, care, 
nefiind în stare să strivească familia mea altfel, a sacrificat 
însăşi Cartagina“?. 

Fără îndoială că o astfel de dezvăluire a cauzei înfrîn- 
gerii lui Hannibal își avea semnificaţia ei politică în vremea 
lui Augustus: anume de a solidariza senatul şi pe cetățeni cu 
conducătorul, căci numai astfel se putea menţine victoria. 
Tocmai de aceea Titus Livius redă şi momentele de certuri 
şi de dezbinări interne de la Roma, şi pentru aceasta el nu 
vede cu simpatie tulburările provocate de tribuni, deși, pe 
de altă parte, redă cu multă înțelegere omenească suferin- 
ţele poporului şi arată cine sînt autorii acestor suferințe: 
de exemplu, dictatura de clasă a exploatatorilor şi mane- 
vrele patricienilor sînt redate amplu prin povestirea împre- 
jurărilor din anul 445 î.e.n. și prin celebrul discurs al lui 
Canuleius pentru apărarea legii căsătoriei dintre patricieni 
și plebei, citat mai înainte. 


1 Cartea a IV-a, cap. Ill—V. 
2 Cariea a XXX-a, cap. XX. 

Titus Livius arată și lipsa de bună-credință și perfidia 
de care au dat dovadă unii conducători romani în anumite 
momente ale istoriei Romei. lată, de pildă: în anul 321 
î.e.n., consulii T. Veturius și Sp. Postumius conduceau arma- 
tele prin strîmtorile numite Furculae Caudinae unde sînt 
prinse și închise de samniţi. Comandanții au capitulat și au 
primit înjositoarea clauză ca armata să fie trecută pe sub 
jug!. Sp. Postumius, după ce a scăpat, propune senatului să 
nu respecte obligaţiile asumate prin tratat. Istoricul vede 
cu ochi răi aceasta și de aceea comandantul samniţilor este 
prezentat ca avînd o înaltă ținută morală în acest discurs: 

„Poporul roman nu trebuie să învinuiască pe consuli 
pentru angajamentul asupra zălogului. La rîndul nostru mici 
noi nu se cuvine să învinuim poporul roman că nu și-a res- 
pectat legămîniul de credinţă. 

Însă voi, romanii, întotdeauna v-aţi găsit îndreptățite 
temeiurile de a nu vă respecta angajamentele luate prin 
bună înţelegere, cînd aţi fost biruiţi: i-ați dat ostatici lui 
Porsenna, pe urmă vi i-ați luat înapoi tilhărește. V-aţi răscum- 
părat cu aur cetatea de la galli; în clipa cînd aceştia își 
primeau plata, voi, romanii, v-aţi năpustit asupra lor și i-aţi 
căsăpit. Aţi încheiat pace cu noi, cu condiția de a vă îna- 
poia legiunile căzute în mîna moastră. La urmă, tot voi 
declaraţi că nu vreţi să mai ţineţi seama de o asemenea. 
pace. Întotdeauna voi, romanii, umblați cu înșelăciuni şi 
vieleșuguri, pretinzînd că numai voi aveţi dreptate. Spuneţi 
că poporul roman nu încuviințează faptul că și-a putut păs- 
tra tefere și nevătămate legiunile sale, în pofida păcii înjo- 
sitoare pentru el? Poporul roman n-are decît să-și păstreze 
mai departe pacea cu condiția de a înapoia legiunile căzute 
prizoniere în mîna învingătorului. Aceasta înseamnă res- 
pectarea jurămîntului de credință potrivit învoirii încheiate 
în fața fețialilor, în chip sărbătoresc, pentru ca tu să-ți 


1 Învingătorul înfigea două sulițe în pămînt și lega la vârfuri 
o a treia onizontală. A trece ca ostaş printr-un astfel de jug era 
cea mai mare dezonoare. Vom vedea mai jos cum redă Titus Livius 
starea psihologică a ostașilor romani, siliți, din pricina incapacității 
comandanților, să suporte o astfel de rușine. 

primeşti înapoi tot atîţi cetățeni de ai tăi teferi şi nevătă- 
maţi, potrivit înţelegerii dintre noi, așa cum ai cerut tu 
însuți“!. 

Titus Livius depășește limita strimtă a poziţiei sale de 
clasă. Se simte în opera lui cum artistul manifestă simță- 
minte 'adînci omeneşti, fapt care, evident, dă valoare uma: 
nistă operei lui şi o face să depășească limitele momentului 
istoric şi ale locului în care a apărut. 

Astfel concepută opera, Titus Li- 
vius a avut în mod firesc o anume ati- 
tudine față de documentarea istorică. 

O parte slabă a istoriei lui Titus Livius constă în faptul 
că autorul m-a avut o atitudine de cercetător. El a luat ca 
bază de informaţie pentru lucrarea sa ceea ce scriseseră 
alții mai înainte. Titus Livius nu recurge la documentele de 
primă mînă, originale: la arhive, inscripții, monumente, 
legi scrise vechi ete. 

De altă parte, am constatat că el n-a ocupat nici magis- 
traturi şi mică n-a avut comandamente militare. Lui îi lip- 
seşte prin urmare şi pregătirea practică, politică și muilitară 
(pe care au avut-o Polybios, Sallustius, Caesar). 

O altă față a slăbiciunii sale ca istoric provine din 
aceea că Titus Livius nu are suficientă atitudine critică 
faţă de izvoare; istoricul nu face cercetări să descopere 'ade- 
vărul, nici chiar cînd analiștii se contrazic, ci urmează pe 
unul dintre ei. 

Mai mult, din aceste izvoare de mîna a doua, Titus 
Livius alege adesea faptele care servesc mai bine scopului 
urmărit de el şi care ofereau mai multe elemente de ampli- 
ficare literară, dramatică sau oratorică, și nu pe cele mai 
importante din punct de vedere istoric. 

Scăderea cea mai gravă a lui Titus Livius ca istoric 
constă în aceea că el nu caută să descopere cauzalitatea 
complexă mici cel puțin a marilor evenimente istorice. Aşa, 
de pildă, el începe de la cartea a XXl-a expunerea celui 
de-al doilea război punic; îl prezintă, într-adevăr, într-un 


Documentarea 


1 Cartea a IX-a, cap. XI. 

episod de dramatism zguduitor şi în forme variate (por- 
trete, narație epică, prezentări dramatice, elocvență ete.), 
dar istoricul roman nu s-a interesat de cauzele materiale 
care au provocat războiul și de aceea faptele istorice de 
această natură lipsesc din documentarea sa. 

Alte lipsuri care se impută, pe bună dreptate, istori- 
cului Titus Livius constau în unele erori fie de cronologie, 
fie de redare a numelui consulilor etc. 

Unele erori de acest fel provin din faptul că Titus 
Livius nu avea obiceiul să verifice ce scriseseră alţii, deși 
chiar el însuși critică pe unii analiști că exagerează sau 
chiar inventează fapte ilustre pe care le pun pe seama 
membrilor familiei lor. Cu alte cuvinte, măcar că-și dă 
seama de inexactităţi, Titus Livius le redă totuși, deoarece 
e] nu recurge la documente pentru a restabili adevărul. 
Iată, de pildă, cum procedează: „Pentru anul următor au 
fost realeşi aceiaşi consuli: Iulius, pentru a treia oară și 
Virginius, pentru a doua oară, așa am găsit la istoricul 
Licinius Macer. În schimb, analiștii Valerius Antias și 
Q. Tubero susţin că în anul acela au fost consuli M. Man- 
lius şi Q. Sulpicius. 

Deosebirea de păreri rezultă din aceea că şi unul şi 
altul dau pe seama cărţilor de pînză de in izvoarele lor, 
fără însă să tăgăduiască faptul că au găsit scris, la analiștii 
și mai vechi, că în acest an au fost în funcție tribuni mili- 
tari. Licinius Macer se decide pentru cărțile pe pînză de in, 
«libri lintei», dar Tubero se îndoiește asupra adevărului 
acestor informaţii. De aceea, avînd în vedere prea marea 
vechime a acestor evenimente, și eu le relatez așa cum 
mi s-au înfățișat“!. Dar mici Titus Livius nu face cercetări 
ca să afle adevărul din arhive sau din alte izvoare. Se 
limitează la a discuta contradicţiile analiștilor. 

Din faptul că Titus Livius n-a mers pînă la cercetarea 
documentelor nu se poate deduce că el a acceptat, din 
izvoarele pe care le-a consultat, orice, fără discernămînt. 


i. Cartea a IV-a, cap. XXIII. Libri lintei erau cărţi scrise pe pînză 
de in, cuprinzînd numele magistraţilor, drepturile și îndatoririle lor. 

isodreles joloaile. dle Problema chipului în care Titus Li- 

Titus Livius şi atitu- Vius «a folosit analele, memoriile, mo- 

dinea lui față de ele mografiile și lucrările înaintașilor nu se 

poate rezolva ușor din pricină că azi 

nu mai dispunem de acele surse. Comparaţia se poate face 

cu isioria lui Polybios (care a trăit aproximativ între anii 
201—120 îxm.). 

Se pot totuși menționa următoarele izvoare : 

Pentru începuturile Romei și epoca regalității a folosit, 
pe cit se pare, și legendele populare orale ; 'apoi pe analiştii 
Quintius Fabius Pictor — cel mai vechi analist —, Calpurnius 
Piso, Claudius Quadrigarius, Valerius din Antium și alții; 
hrcrările acestora sînt pierdute pentru noi. 

începînd cu decada a III-a (de la cartea a XXI-a), pe 
lingă analiști ca Caelius Antipater, Acilius şi alții, este folosită 
și opera lui Cato, Origines; în mod deosebit Titus Livius 
a utilizat istoria universală scrisă de Polybios. 

Istoricul roman Titus Livius urmează îndeaproape pe 
istoricul grec Polybios, dar numai în ce privește faptele, 
pentru că îl socoteşte an „autor sigur (certus auctor) care 
nu poate fi disprețuit“. În ceea ce priveşte arta (și chiar 
concepţia istorică ), Titus Livius nu-l apreciază pe Polybios; 
i se pare slab literat, cum de altfel și este. 

Titus Livius citează din cînd în cînd numele autorilor 
de la care ia informaţii și faptele pe care le redă, la rîndul, 
său, cu deosebită măiestrie artistică. 

Chiar asupra izvoarelor, Titus Livius face uneori apre- 
cieri. „Licinius are puţină autoritate în această chestiune, 
pentru că el caută să glorifice familia sa“!; sau în altă 
parte: „sint încredimțat că amintirea trecutului a fost falsi- 
ficată prim elogiile funebre și prin inscripțiile puse sub 
chipul membrilor familiei, fiindcă fiecare familie voia să 
atragă asupra sa, prin minciună, întreaga glorie a faptelor şi 
a magistraturilor. De aici provine o confuzie, o nepotrivire 


1 Cartea a VIl-a, cap. IX. 


4 — De la fundarea Romel 1 

între actele de familie și cele publice. Nu există un scriitor 
din acea vreme pe mărturia căruia să poţi pune bază“!. 

Cînd Titus Livius găsește că izvoarele folosite se con- 
trazic, el compară, apreciază și alege, de obicei, părerea 
care i se pare cea mai larg răspîndită în tradiție; de foarte 
multe ori însă are grijă să menţioneze și părerea opusă. 
Așa, de pildă, cînd este vorba de moartea și apoteoza lui 
Romulus, istoricul. după ce relateză părerea oficială că 
regele a fost vidicat la cer, adaugă: „Cred că au fost și 
atunci unii care au spus în taină că regele fusese sfișiat de 
senatori, cu propriile lor mîini: într-adevăr, s-a răspîndit și 
acest zvon, dar într-ascuns“?. 

O informaţie de acest fel are o deosebită importanță 
pentru istorie, căci acest fapt reflectă conflictul care se 
iscase între aristocrația gentilică și rege. 

Titus Livius foloseşte pentru aceleași fapte, în general, 
mai multe izvoare, două, trei, patru și chiar cinci. De exem- 
plu, în cartea XXXIX, cap. XXX, însuși istoricul menţionează 
cel puțin cinci surse, pe care le-a cercetat, relative la un 
fapt; el mu este însă mulțumit de nici una. 

Aceasta este poziţia față de izvoarele folosite. El este 
totdeauna de o perfectă bună-credință, ceea ce, de altfel, 
îi este îndeobște recunoscut şi de filologii și istoricii mo- 
derni. El nu face cercetări personale, dar mici nu inventează. 

Este de prisos să căutăm a arăta ce anume izvoare a 
folosit, în ce anume cărți sau decade. Este de altfel o muncă 
cu rezultate absolut mesigure, pentru faptul amintit mai sus 
(exceptind pe Polybios). Filologii care au făcut astfel de 
cercetări n-au ajuns la aceleași rezultate și se contrazic. 


III Arta literară în Ab Urbe condita 


Dacă din punct de vedere al documentării şi al cerce- 
tărilor istoricul Titus Livius are multe lipsuri pentru care 
este criticat de istoricii modei, din punct de vedere artis- 


1 Cartea a VIII-a, cap. XL. 
2 Cartea I, cap. XVI. 

tic, opera sa este unanim apreciată ca o creaţie de înaltă va- 
loare literară. „Este un Homer adevărat și original al ro- 
manilor“! apreciază Belinski. 

Care sînt mijloacele literare prin care s-a realizat scopul 

propus? 
Ab Urbe condita fiind o operă isto- 
rică autorul a înfățișat în mod crono- 
logic dezvoltarea Romei şi a poporului roman, mai cu seamă 
începînd cu cartea a [l-a (după alungarea regilor), cînd 
constatăm că faptele sînt redate an cu an. 

Iată în linii mari? conţinutul operei. 

Cartea | — începuturile și epoca regalității: Romulus 
şi organizarea socială ; Numa şi instituţiile religioase; Tullus 
Hostilius și luptele cu Alba Longa şi cu sabinii; Ancus 
Martius, rege asemănător în parte cu Numa; Roma își 
face port la mare, Ostia; Tarquinius cel Bătrîn, cu care 
începe șirul regilor etrusci; Roma devine cetate; Servius 
Tullius, de numele căruia sînt legate reforme cu caracter 
social: împărțirea în clase după avere şi în triburi după 
teritoriu; Tarquinius Superbus, în urma alungării căruia 
Roma trece la forma republicană; primii consuli L. lunius 
Brutus şi L. 'Tarquinius Collatinus. 

Cărţile II-V cuprind relatarea faptelor de la începutul 
republicii pînă la cucerirea Romei de către galli (anul 390 
sau 387 î.e.n.) ; luptele interne de clasă dintre plebei şi patri- 
cieni; războaiele externe pentru apărare și hegemonia în La- 
tium. Cartea a Îl-a începe cu un preambul. 

Cărţile de la VI (care încep cu o prefață) pînă la XV 
cuprind istoria cuceririlor în Italia; Roma și Cartagina 
ajung două rivale față în față. Cărţile XI-XV sînt pierdute. 

Cărţile de la XVI (care începeau, probabil, tot cy o 
prefaţă) pînă la XX redau primul război punic. Aceste 
cărţi sînt pierdute. 

Cărţile de la XXI (care încep cu o prefață) pînă la 


Compoziţia 


1 Citat după I. M. Tronski, Istoria literaturii antice, p. 433. 
2 V. şi ]. Bayet, op. cit. pp. XIIL—XV. 

XXX expun al doilea război punic (s-au păstrat aceste 
cărți ). 

e de la XXXI (care încep cu o prefaţă) pină la 
XL expun istoria statului roman mai departe, pină la 
moartea regelui Filip V al Macedoniei, învins de Paulus 
Aemilius în anul 168 î.e.n. în lupta de la Pydna (s-au păs 
trat aceste cărţi). 

Cărţile de la XLI (care încep cu un preambul) pînă la 
LII expun cuceririle romane în orient pînă în anul 146 î.e.n., 
ultimul război cu Cartagina și distrugerea ei (din acest grup 
„ sînt păstrate numai primele 5 cărți). 

Cărţile de la LIII la LXX expuneau luptele Gracchilor, 
războiul cu lugurtha etc., pînă la tribunatul lui Marcus 
Livius Drusus — anul 91 î.e.n. (acest grup de cărți și 
cele următoare s-au pierdut). 

Cărţile de la LXXI la LXXVI aveau ca expunere prin- 
cipală războiul cu aliaţii (anii 90—88 î.e.n.). 

Cărţile de la LXXVII la XC expuneau războiul dintre 
Marius și Sylla (dintre populares şi optimates), dictatura 
lui Sylla, moartea lui, urmările imediate. 

Cărţile de la XCI la XCVI duceau expunerea pînă la 
finele campaniei lui Pompeius în Spania. 

Cărţile de la XCVII la CIII cuprindeau răscoala sela- 
vilor conduși de Spartacus. ăi Da 

Cărţile de la CIV la CVIII redau istoria Romei în 
vremea cuceririi Galliei de către Caesar. 

Cărţile de la CIX la CXVI! cuprindeau războiul civil 
eu Caesar şi Pompeius, dictatura lui Caesar, uciderea 
ui, 

Cărţile de la CXVII la CXXXIII: cuprindeau perioada 


de la sosirea lui Octavianus la Roma pînă la sfîrșitul răz- 


1 Acest grup de cărți au format (după J]. Bayet, op. cit, p. XIV, 
nota 7) un tot aparte, sub titlul de Bell; civilis libri I—VIII. În. 
adevăr, în codex Nazarianus poartă titlul de Bellum civile. 

2 O motă pusă la începutul sumarului cărții CXXI spune: „a fost 
scrisă după moartea lui Augustus“, 

boaielor civile, în urma victoriei de la Actium (anul 
31 î.em.). 

Cărţile de la CXXXIV la CXLII expuneau faptele de la 
decernarea titlului de Augustus lui Octavianus (anul 27 î.e.n., 
16 ian. — ziua instituirii principatului), pînă la anul 
9 î.e.n., cînd Drusus moare în Germania. 

Cum rezultă din această schemă, scriitorul m-a zăbovit 
în mod mecanic asupra faptelor. Unele perioade s-au bucurat 
de o mai mare atenţie, altele au fost expuse mai pe scurt, 
Istoricul 'a căutat să dea unitate marilor capitole ale ope- 
rei nu după numărul de cărți, ci după conţinutul și impor- 
tanţa temelor; împărțirea în decade nu corespunde totdea- 
una cu unitatea reală a marilor episoade istorice, cum se 
observă către finele operei, însă nu-i întru-totul artificială și 
se pare că scriitorul a avut în gînd gruparea cărților în aşa 
fel, încît să poată fi publicate cîte cinci, cîte zece. Trebuie 
să avem în vedere că opera este scrisă în decursul unei 
perioade de aproape 50 de ani, în care timp istoricul s-a 
dezvoltat mereu, iar scriitorul a dobîndit îndemînare artis- 
tică mai multă. 

ERE Deşi expunerea este cronologică, serii- 

Tablourile şi episoa- | A a 

dele torul prezintă evenimentele în ta- 

blouri şi episoade, şi nu numai în pri- 

mele cinci cărţi, ci şi în următoarele. Se pare că tablourile 

cele mai vaste le întîlnim tocmai în acestea din urmă. Așa 

apare prezentarea celui de-al doilea război punic: este 
întocmai ca un ansamblu măreț, cu variate episoade. 

Unitatea de bază în arta întocmirii întregului par a fi 
tablourile și episoadele pe care autorul le leagă strîns. Serii- 
torul urmăreşte conștient realizarea unei compoziţii unitare, 
justificîndu-se atunci cînd i se pare că se abate de la dmimul 
drept: „M-am abătut, ca să zic așa, din drumul meu şi am 
vorbit de problemele grecilor cu romanii, nu că ar fi fost 
necesar să vorbesc de ele, ci pentru că acestea au fost cauza 
războiului cu Antiochus“. Scriitorul revine şi apreciază: 

„după ce-au fost designaţi consulii — căci de acolo m-am 
abătut din drum...“!. 

Întreaga operă Ab Urbe condita este din punct de vedere 

al compoziţiei foarte bine construită și echilibrată. 
Mijlocul literar preferat este nara- 
tiunea cu dublu caracter: epic şi dra- 
matic. Titus Livius este un mare povestitor; el antrenează 
pe cititor, orînduieşte desfășurarea povestirii astfel încît 
sporeşte neîncetat curiozitatea cititorului dornic să afle ce 
s-a mai întîmplat apoi; scriitorul nu anticipează faptele ce 
urmează, ci le rezervă ca o surpriză. 

Expunerea este foarte variată și cititorul este captivat 
cînd de o povestire lină, cînd de faptul că îi apar în față 
situaţii și scene cu personaje care uneori vorbesc (în dis- 
cursuri ), foarte dese ori acționează. 


Narațiunea 


Povestirea istorică a lui Titus Livius — în general epică 
-— ia deseori, prin chipul cum povestește istoricul, nu numai 
coloratură dramatică, ci este transformată într-o reprezen- 
tare scenică: cei care acționează sînt prezentați, am putea 
zice, pe teren. De alifel, scriitorul introduce în toate episoa- 
dele multe elemente dramatice, ca, de pildă, în episodul lui 
Coriolanus din cartea a II-a, cap. XL. 

Reproducem acest episod: „...Și atunci soțiile şi fe- 
meile romane s-au îndreptat în convoi către casa Veturiei, 
mama lui Coriolanus, care locuia cu nora ei, Volumnia... 
Acestea au convins pe Veturia, ajunsă la înaintată bătri- 
neţe, și pe Volumnia, care avea doi copii cu Coriolanus, să 
neargă împreună cu ele în tabăra dușmanilor, spunîndu-i că 
dacă bărbaţii lor nu sînt în stare să apere orașul cu forța 
brațului lor, atumci o să-l apere ele, femeile, cu lacrimi și 
cu rugăminți fierbinţi. 

Cînd convoiul de femei a ajuns în fața taberei şi cînd 
Coriolanus a fost înștiințat că a sosit o mare ceată de 
femei romane, toți volscii erau convinși că Marcius, care 
nu se sinchisise cît de puțin de solii republicii romane, care 


i Cartea a XXXV-a, cap. XL. 

erau reprezentanții puterii şi măreției statului roman, și 
dacă nici delegaţiile de preoţi, cu vaza şi cucernicia lor 
deosebită nu reușiseră să-l miște cât de puţin, cu atît mai 
vîrtos n-aveau să-i încovoaie cerbicia şiroaiele de lacrimi ale 
unor biete femei. Unul din apropiații săi, care recunoscuse 
pe mama lui, Veturia, stînd între moră și nepoți şi ieșind 
puternic în vileag faţă de celelalte prin jalea ei, îi spuse 
lui Coriolanus; «Dacă nu mă înșală ochii, sint aici de față 
mama, soția și copiii tăi». Lui Coriolanus parcă i s-a înne- 
gurat mintea. Se năpusti în grabă spre ai săi, fără să mai 
chibzuiască ce face, ca să-și îmbrățișeze mai întîi mama. 
Bătriîna însă, uitînd că a venit cu gîndul de a-l ruga în ge- 
nunchi, deodată a izbucnit, rostind cu glasul plin de mînie 
următoarele cuvinte: «Înainte de a-ți primi îmbrăţișarea și 
sărutul, vreau să ştiu unde am venit: la vrăjmașul patriei 
mele, sau la fiul meu? Vreau să știu: sînt o biată prizonieră, 
sau mai sînt încă mama ta? Am ajuns în pragul celei mai 
adinci bătrîneţi, ca să-mi trăiesc puţinele zile ce le mai am 
de trăit, în zbuciumul nefericirii, ca să te știu întîi în 
surghiun și apoi vrăjmașul patriei? Ai putut trece prin foc 
şi sabie acest pămînt care te-a născut și te-a hrănit? Deși 
erai învrăjbit de ură şi ochii ţi-erau aprinşi de jarul înver- 
şunatei mînii, nu ţi-a pierit îndîrjirea cînd ai trecut hotarele 
patriei? Cînd în fața ochilor tăi s-a perindat icoana Romei, 
nu ţi-a venit în minte deodată: între zidurile cetăţii se află 
casa mea, zeii mei protectori, sfinta vatră proteguită de 
zeii casnici, mama mea, soția mea și copiii mei? Dacă nu 
te-aș fi purtat în pîntece și nu ţi-aş fi dat viaţă, mici Roma 
n-ar fi azi atacată de vrăjmași! Dacă m-aş fi avut un fiu, 
aş fi putut să-mi sfîrșesc zilele în libertate, în patria mea 
liberă! Eu mu mai pot să îndur încă o mușine mai cumplită 
ca aceasta. Nu pot să fiu mai amărită și mai nefericită decit 
sînt acum. Gîndește-te numai la copiii tăi şi la copiii acestor 
romani, pe care, dacă tu stărui să te rostogolești pînă la capăt 
pe acest povirniș, îi așteaptă o moarte timpurie sau o lungă 
robie !» 


Apoi soția şi copiii lui s-au apropiat de el, îmbrățișindu-l. 

Strigătele de jale şi vaierele au izbucnit din piepturile : în- 
tregii mulțimi de femei. Coriolanus, la gîndul că ai săi! 
și patria sa îndură atît de multe din pricina lui, simți că s-a 
rupt ceva în fiinţa lui. Îmbrăţișindu-i pe-ai săi, le-a spus 
că sînt liberi să se întoarcă la Roma. De îndată a ridicat 
asediul, îndepărtîndu-se de zidurile Romei. 

După ce legiunile volscilor au ieșit de pe teritoriul 
roman, analiștii menţionează că Marcius Coriolanus și-a 
pus capăt zilelor, copleșit de rușine pentru cele ce-a fost 
în stare să săvirșească“, 

Tendinţa de dramatizare a expunerii explică de ce isto- 
ricul foloseşte atît de frecvent discursurile, care uneori sînt 
adevărate monoloage. 

Această prezentare dramatică îndeosebi a avut influență 
asupra metodei istorice; din punct de vedere istoric, există 
goluri în expunerea lui Titus Livius — de care însă citi: 
torul nu se întreabă, tot aşa cum, asistind la o reprezentație, 
nu se întreabă ce s-a mai întîmplat în amănunt de la o 
scenă la alta: îi este de ajuns legătura generală pe care o. 
dă desfăşurarea acţiunii și atmosfera în care are loc. 

Nu-i deci întîmplător faptul că scriitorii de mai tîrziu 
(clasicii veacurilor XVII şi următoarele) au găsit în opera 
istoricului roman surse de inspirație dramatică. 

Această atitudine artistică a istoricului explică şi preocu- 
parea sa în ce privește amănuntele: Titus Livius nu caută 
să redea exactitatea lor concretă ; ca artist, el este mulțumit . 
cu verosimilitatea amănuntelor. De bună seamă că Hanni- 
bal, de pildă, m-a ținut nimănui discursul pe care Titus Li- 
vius îl pune să-l rostească!. Nu avem nici o siguranță că în 
realitate așa s-a întîmplat; dar este realist redat ceea ce 
frămînta pe generalul atit de vestit şi mereu biruitor, cînd 
a primit poruncă de la Cartagina să se întoarcă în Africa, 
ceea ce el socotea o izbîndă a familiei dușmane, a lui 
Hanno. 

Această scenă este o imagine artistică, în care amănun- 


1 Cartea a XXX-a, cap. XX (v. mai sus, p. XLV). 


https://biblioteca-digitala.ro 


STUDIU INTRODUCTIV LVII 


tele pot să nu fit adevărate, ci numai verosimile; adevărul 
constă în ceea ce exprimă strălucitul general, victimă a lip- 
sei de solidaritate internă a factorilor conducători ai Car- 
tagineă. 

Cînd Scipio explică de ce a fost înfrîntă Cartagina și 

cum a rezistat Roma în condiţii grele (cînd Hannibal do- 
mina în Italia), nu ne interesează dacă, realmente, genera- 
lul roman a ținut acest discurs, ci verosimilitatea spuselor 
lui. Acesta-i adevărul istorie la Titus Livius — mai cu 
seamă cînd citim povestea vremurilor mai vechi. 
În istoria lui Titus Livius se constată 
prin urmare imagini artistice. În pre- 
ocuparea lui de a da lecţii, de a pune în fața contemporani- 
lor figuri vrednice de urmat, de a înfățișa momente de stră- 
lucire și de a le prezenta cu patos, scriitorul se slujește de 
faptele istorice ca de niște imagini, dar el se comportă ca 
un istoric, se bazează pe fapte concrete, individuale, pe 
care le-a găsit în numeroasele izvoare consultate; însă, ca 
antist face totodată, din fapte și oameni, imagini artistice 
pentru cititori. Este o operă sui generis din acest punct de 
vedere: îmbină splendid particularul faptelor istorice cu în- 
țelesul general care rezultă prin generalizarea artistică. De 
aceea s-a spus cu mare dreptate că din opera lui Titus Li- 
vius cunoaștem viața socială mai bine decît chiar din scri- 
sorile lui Cicero. 

Nu trebuie totuși să împingem punctul de vedere artistic 
prea departe! și să vedem în opera lui Titus Livius numai 
o creaţie literară: opera rămîne istorie, căci faptele şi” 
oamenii au existat aievea, au acționat și au gîndit, în parte, 
așa cum îi aflăm în operă. 

Așa se explică de ce Titus Livius e criticat că personajele 
verhi cam seamănă unele cu altele, timpurile vechi au fost 
mai poetizate ; cu cât a mers spre cele noi, istoria propriu- 
zis a impus o altă atitudine: personalităţile istorice şi-au păs- 
trat individualitatea, 


Imaginea artistică 


1 Cum face, de pildă, A. Grenier, în Le gânie romain, Paris 
1923, p. 395. 

Se poate vorbi în opera liviană de per- 
sonaje — mai cu seamă cînd este 
vorba de figuri istorice semilegendare 
— pe care scriitorul le-a transformat aproape în simboluri ale 
virtuţilor străbune, care să servească pentru contemporani 
drept pilda unor oameni stăpîniți îndeosebi de adinci senti- 
mente de iubire de patrie, de bună-credință, de devota: 
ment etc. 

Existau două direcţii în istoriografia romană: una im- 
primată viguros de M. Porcius Cato, prin opera sa Origines, 
pentru care poporul este factorul principal, forța hotăritoare. 
Ca să marcheze și formal aceasta, Cato evită chiar să men- 
ționeze numele comandanților. Se spune că în opera lui 
existau doar două nume proprii: unul al unui tribun mi- 
litar, și al doilea al unui elefant din războiul cu Pyrrhus. 

Cealaltă direcție, adoptată îndeosebi de monografiile isto- 
zice (ale lui Sallustius, Caesar) acordă preponderență perso- 
nalităţilor. 

Titus Livius a adoptat calea de mijloc; îl interesează 
valoarea comandanților și a magistraților, dar are în vedere 
şi sentimentele, felul de a gîndi, suferința poporului, a sol: 
daților etc. 

Titus Livius nu trece sub tăcere numele conducătorilor 
cum făcuse Cato, nici nu scapă din vedere calitățile lor, 
faptele lor, dar tendința constantă a istoricului este de a 
subordona interesele individuale celor generale, care sînt 
ale poporului. Așa credem că se poate explica simpatia 
adînc omenească cu care redă necazurile, mișcările şi revol- 
tele maselor populare, chiar cînd este vorba de sclavi. Ti- 
tus Livius nu are o atitudine de înfierare a revoltei lor, ci 
dimpotrivă. Este semnificativ în acest sens cum redă începu: 
tul revoltei sclavilor de sub conducerea lui Herdonius! sau, 


Personajele şi 
portretele 


cum Titus Livius pune în antiteză — cînd redă împrejură- 
rile triste din anul 321 î.e.n. — soldaţii față de condu- 
cători. 


1 Cartea a III-a, cap. XV. 

Am văzut cum descrie pe un biet centurion, cu nume- 
roasele cicatrice ale rănilor dobîndite în lupta pentru liber. 
tate etc. 

Titus Livius folosește ca mijloc literar şi portretele pe 
care le întocmește cu o deosebită măiestrie. Portretele perso- 
nalităţilor de care vorbește istoricul sînt psihologice; cînd 
adaugă şi unele trăsături fizice, acestea au scopul de a exem- 
plifica pe cele sufleteşti. Așa este cazul în portretul lui 
Hannibal pe care îl redăm aici: 

++. Hannibal a fost trimis în Spania. Îndată ce a ajuns 
acolo, el a izbutit să atragă de partea sa întreaga armată. 
Veteranilor li se părea că în rîndul lor a revenit un Hamil- 
car întinerit, găsind în fiinţa lui același foc în priviri, 'ace- 
leași trăsături ale chipului, aceeași înfățișare. Hannibal a 
făcut ca în cel mai scurt timp numele tatălui său, ca şi ase- 
muirea cu părintele său, să fie pe buzele tuturora. Nicicînd 
m-a fost pe lume o ființă mai bine înzestrată ca Hannibal, 
și spre a asculta, şi spre a porunci. Greu puteai să-ți dai 
seama cui era el mai drag: comandantului sau ostașilor. De 
altfel mici Hasdrubal nu avea preferințe pentru vreun altul, 
ca să-i dea vreo însărcinare de căpetenie, mai ales atunci cînd 
era nevoie să se întreprindă vreo acțiune ce trebuia îndepli- 
nită cu îndrăzneală, strășnicie şi iscusință, și mici ostașii 
nu aveau mai multă încredere și îndrăzneală sub un alt 
comandant. Cînd înfrunta primejdiile, Hannibal era cel mai 
cutezător dintre toţi, iar în toiul pericolelor dovedea cea 
mai mare pricepere. Trupește nud istovea nici un fel de 
trudă sau sforțări. Așişderea mimic nu putea să-i încovoaie 
sufletul, ca să dea înapoi de la vreo acțiune sau de la vreo 
faptă. Hannibal era deopotrivă de răbdător şi la frigul cel 
mai aspru și la arșița cea anai aprigă. Cumpătat la mincare 
şi băutură, la care nu rîvnea niciodată, el nu poftea decât 
atît cât îi cereau nevoile trupești. Nu-și împărțea timpul 
după cum era zi sau noapte pentru veghe şi somn, ci se 
odihnea numai cînd îi dădeau răgaz sarcinile ce trebuiau 
împlinite. Hannibal nu-și petrecea timpul de odihnă în aşter- 
nut moale, pretinzînd tăcere desăvîrşiță. Multă lume l-a vă- 
zut pe Hannibal odihnindu-se pe pămîntul gol, acoperit nu- 

mai cu mantaua sa ostăşească, în mijlocul străjilor și la pos- 
urile de veghe. În ce privește veșmintele, Hannibal nu se 
deosebea prin nimic de cei deopotrivă cu el. El era îndeobște 
cunoscut prin armele şi prin caii săi. Era cel mai bun, și 
dintre călăreți și dintre pedestrași. Pornea întotdeauna cel 
dintii la luptă și din încăierare ieșea cel din urmă. 

Totuși, aceste însușiri atît de deosebite ale lui Hannibal 
erau precumpănite de năravuri și cusururi la fel de mari; 
era neomenos de crud, în ființa lui sălășluia o perfidie mai 
mult decât punică; nu ținea seama de nici un adevăr, nu 
avea nimic sfînt. El n-avea teamă nici de zei, nu respecta 
nici un jurămînt, nici o credinţă. 

Înzestrat cu aceste însușiri și bune și rele, Hannibal a 
slujit timp de trei ani sub comanda lui Hasdrubal, nelăsînd 
de o parte nimic dim ce trebuia prevăzut sau săvirșit de un 
viitor mare comandant“!. 

Este foarte interesant de comparat chipul cum caracteri- 
zează istoricul grec Dionysios din Halicarnas și istoricul 
roman Titus Livius figurile istorice. Diferența pe care o 
xemarcă H. Taine? este îndreptăţită: „Dionysios face din 
Mucius Scaevola un grec inventiv, gata să descopere tot fe- 
lul de expediente, ca şi Dionysios însuși. La Titus Livius, 
Scaevola însă este un erou“. 

Spre exemplificare, reproducem episodul lui Scaevola: 

„„Porsenna începuse impresurarea Romei... Mucius, un 
tînăr dintr-o familie vestită, a găsit de cuviință că e o ne- 
vrednicie pentru poporul roman să cadă sub jugul etrusci- 
lor, mai ales cînd nici măcar sub domnia regilor, romanii 
nu decăzuseră în așa hal, nefiind niciodată împresurați 
chiar la &i acasă de dușmani, oricît de multe războaie a 
purtat Roma ; acum, cînd poporul roman s-a eliberat de sub 
călcîiul tiraniei regale, să ajungă să-i fie capitala atacată 
de aceiași etrusci, ale căror armate le-a înfrînt în atîtea 
rînduri, punîndu-le pe fugă? De aceea, socotind că trebuie 
să spele această rușine printr-o faptă îndrăzneață, dar şi 


1 Cartea a XXI-a, cap. IV. “ 
2 H. Taine, Essai sur Tite Live, p. 50. 

măreaţă în același timp, a hotărît să pătrundă, din propriu-i 
imbold, în tabăra dușmană... Mucius, ascunzîndu-şi un 
pumnal sub haină, pornește la treabă. Cînd a ajuns în ta: 
băra etruscă, s-a oprit aproape de tribuna regelui Porsenna, 
unde gloata ostașilor era mai deasă și zarva mai mare... 
Mucius îl ucide pe secretar în locul regelui. Încearcă apoi 
să străbată prin rîndurile dese ale etruscilor și să profite de 
buimăceală, slujindu-se de același pumnal mâînjit acum de 
sînge ... Condus pînă-n fața regelui, cu toate că ştie ce-l 
așteaptă, Mucius nu numai că nu tremură de fel, ci tot el 
imsuflă groază celor din jur, prin uitătura-i cruntă: „Sînt 
cetățean roman, le grăi el. Mă numesc Caius Mucius. Intrînd 
aici ca dușman am vrut să-l ucid pe vrăjmașul patriei mele... 
Aceste gînduri şi simțăminte nu le am numai eu. În urma 
mea se va înșira un convoi întreg de tineri, pentru care uci- 
derea regelui este suprema cinste ... Vei avea oricînd, chiar 
aici la intrarea în palat, un dușman de moarte... Noi, tine- 
retul roman, ţi-am declarat război pe viață și pe moarte. 
Să-ţi iasă din cap gîndul că vei avea de-a face cu un front 
de luptă și cu o bătălie după toate regulile războiului. Toată 
treaba o va duce la bun sfîrșit un singur om, avînd un sin- 
gur ţel de atins: moartea regelui... Priveşte ce puţin preţ 
pun pe trupul lor acei care caută să se jertfească, arzînd în 
viață pentru înalte țeluri». Și-și puse mîna dreaptă în jarul 
de cărbuni aprinși pentru torturarea lui: pârea că i-ar fi 
pierit orice simţire, iar sufletul i-ar fi fost de piatră. Por- 
senna a rămas uimit de parcă s-ar fi aflat în fața unei mi- 
nuni nemaipomenite ... «Eşti slobod — îi zise — poţi 
pleca acasă în țara ta, tu care îndrăznești să-ți pricinuieşti 
lovituri şi suferințe mai grozave împotriva ta decît împo- 
triva mea. Ţi-aș ura din inimă să-ți ajute cerul ca să fii toată 
viața ta un erou între eroi, dacă această vitejie ar fi în slujba 
patriei mele. Acum însă îți dăruiesc libertatea ...» Atunci 
Mucius, ca să nu rămână nici el mai prejos, îi grăieşte astfel: 
«Fiindcă în ochii tăi vitejia se bucură de toată cinstirea, ca 
să-ți plătesc pentru fapta ta mărinimoasă, ei bine ceea ce-ţi 
vestesc acum, oricît de greu m-ai fi amenințat, n-ai fi putut 
afla niciodată; de aceea îți spun: noi, 300 de flăcăi, frun- 


https://biblioteca-digitala.ro 


LĂII TOMA VASILESCU 


taşii tineretului roman, am depus jurămînt ca să scăpăm de 
tine, ucigîndu-te în acest chip. Primii sorți mi-au căzut mie. 
Ceilalţi tovarăși ai mei vor sosi unul după altul, rînd pe 
rînd, la vremea potrivită, pînă cînd, cu vrerea ursitei, ți se 
va veni de hac»“!. 

Dacă privim Istoria lui Titus Livius ca o amplă epopee 
cu eroi și fapte, cu bucuriile și necazurile unei cetăți pornită 
de la un început modest — o așezare pe Tibru — pînă în 
vremea istoricului, cînd a ajuns un vast imperiu, constatăm 
că personajul care nu dispare de pe scenă și din povestire 
este poporul, pe care îl caracterizează ca fiind plin de devo- 
tament pentru patrie, însă mereu agitat pentru că viața lui 
este mizeră. Am văzut mai înainte cum redă istoricul-literat 
starea de spirit a poporului Ja vederea viteazului centurion, 
ruimat de proprietarul vecin acaparator, de cămătar, ba chiar 
de statul însuși, prin impozite, pentru care el se afla în răz- 
boi. Episoade de acest fel — în care se reflectă frămîntările 
poporului — sînt numeroase. 

Urmărind să releve patriotismul şi în general calitățile 
morale superioare ale poporului, Titus Livius pune în anti- 
teză pe soldați — oameni din popor — cu comandanții lor, 
în împrejurarea în care, ca urmare a nepriceperii conducă- 
torilor, armata romană învinsă a fost pusă într-o situație 
umilitoare. 

Dăm aici chipul cum Titus Livius înfățișează episodul 
trecerii 'armatei romane pe sub furcile caudine: 

„Sosirea consulilor a mărit și mai mult jalea și amără- 
ciunea ostașilor, așa fel încît cu greu își puteau stăpîni por- 
nirea împotriva comandanților lor, din nechibzuința cărora 
ajunseseră „în. situația aceea. Datorită netrebniciei şi nepri- 
ceperii comandanților, ostașii se vor întoarce acasă la ve- 
trele lor într-un chip mult mai rușinos decit veniseră. Acești 
comandanți — gîndeau ei — nu s-au îngrijit de loc mici de 
călăuze, nici de iscoade, ci i-au împins orbește în mrejele în- 
tinse ca pentru ademenirea fiarelor pădurii. 

Ostașii se uitau unii la alţii, își priveau armele pe care 


"1 Cartea a [l-a, cap. XII. 

aveau să le predea în cel mai scurt timp dușmanului. Se 
uitau la brațele lor care aveau să fie de aci înainte fără 
apărare și la trupurile lor care vor trebui să fie la bunul 
plac al vrăjmașului. Romanii își închipuiau, perindîndu-li-se 
prin fața ochilor jugul dușmanului, că au să audă vorbele de 
ocară și de batjocură ale învingătorului, că au să îndure pri- 
virile lui trufașe pe drumul străbătut de acești ostași fără 
arme prin mijlocul samniților înarmaţi. Îşi închipuiau apoi 
convoiul jalnic al unei oştiri cu cinstea pătată, întoarcerea lor 
în patrie, străbătînd orașele aliaților și intrarea în casele 
părintești, unde de atitea ori şi ei înșiși şi strămoșii lor se 
întorseseră în triumf. De-a lungul veacurilor numai ei au 
fost înfrînți în felul acesta, fără să primească vreo rană, 
fără arma în mînă, fără să dea piept cu dușmanul: nu le-a 
fost îngăduit nici măcar să strîngă mînerul sabiei, ori să se 
încaiere cu dușmanul. Zadarnic au avut la îndemînă arme, 
în deşert au avut puteri, de-a -surda au avut avint în su- 
flete! 

Pe cînd se zbuciumau și se frămîntau în felul acesta, s-a 
apropiat ora hărăzită pentru dezonorarea lor care avea să 
fie cu mult mai cumplită decât şi-o închipuiseră ei. Samniții 
au dat poruncă romanilor ca mai întîi să părăsească para: 
petele și meterezele taberei, fără arme și numai cu straicle 
de pe ei. Apoi dușmanul a dat poruncă, după aceasta, să 
fie predaţi şi puşi sub pază cei dintii ostași daţi lor ca ză- 
log. Apoi dușmanul a mai dat ordin ca lictorii să se depăr- 
teze din preajma consulilor, după care, acestora le-au fost 
smulse de pe ei mantiile de război. Această groaznică prive- 
lişte a cutremurat atît de tare sufletele acestor ostași — 
care, puţin mai înainte, blestemîndu-i pe consuli, declaraseră 
că trebuie predaţi vrăjmaşilor şi sfişiați în bucăți — încît 
acum aceiaşi ostaşi, uitînd de propria lor amărăciune și 
năpastă, îşi întorceau ochii ca să nu mai vadă halul de în- 


josire în care decăzuseră consulii, de parcă sar fi fost cel 
mai înfiorător tablou“!. 


1 Cartea a IX-a, cap. V. 

Foarie frecvent, Titus Livius folo- 
seşte discursurile. Cel dintîi dintre isto- 
ricii romani care a introdus un discurs al său înir-o expunere 
istorică a fost M. Porcius Cato (în Origines). Apoi urmașii 
au folosit discursul ca un mijloc literar. Prin această formă 
se exprimă idei variate; autorul, prin aceste discursuri, sau 
face o sinteză generală asupra situației la care s-a ajuns 
prin acţiunile precedente (şi a rezultatelor dobîndite), sau 
expune convingerile şi verile conducătorilor în anumite mo- 
mente, sau face mici expozeuri politice. 

Discursurile din opera lui Titus Livius sînt perfecte din 
toate punctele de vedere. Ele sînt în general opera marelui 
scriitor și sînt create după toate regulile riguroase ale reto- 
ricii, formulate de Cicero. 

În opera lui Titus Livius se află numeroase exemple de 
discursuri!, Toate părțile componente ale discursului sînt în- 
tocmite după tipul clasic, demosthenic sau ciceronian. Toate 
ideile secundare sînt grupate în jurul ideii principale. Exor- 
diul, tratarea și perorația formează o unitate şi exprimă 
conținutul cu pasiune antrenantă de la început pînă la 
sfîrșit. 


Discursurile 


Comparativ cu unul din cei mai mari oratori ai lumii 
antice, cu Cicero de pildă, se deduce că, pe cînd amploarea 
ciceroniană te face de multe ori să uiţi ideea centrală, din 
cauza dezvoltărilor excesive şi a digresiunilor, la Titus Li- 
vius fiecare idee secundară e grupată măsurat în jurul celei 
principale și totul este redat cu o claritate desăvîrșită. În- 
totdeauna la Titus Livius gradația oratorică este ascendentă 
și în discursurile mai lungi și în cele mai scurte (vezi, de 
pildă, în episodul lui Coriolanus, redat mai sus, cuvintele 
rostite cu atita obidă de nefericita mamă care înfierează 
fără milă pe fiul trădător de patrie). Îndeosebi în discursuri 
și în prezentarea psihologiei poporului Titus Livius dezvă- 
luie 'adîncul lui umanism. 


1 Numai în cărţile care au ajuns pînă la noi sînt mai mult de 
patru sute. Se pare că în toată opera existau cam vreo două mii de 
discursuri, de mărimi variate, în general nu lungi. 

În discursuri, Titus Livius pledează de obicei pentru 
plebei şi peniru cei năpăstuiţi de cei puternici, ideile sale 
curgînd natural şi fără efort. Toată gama simțămintelor sale 
se desfășoară în cuvîntări curgătoare și izvorăsc spontan, ca. 
dintr-o inimă caldă şi generoasă. 

Prin discursuri (ca și prin toate narațiunile lui Titus 
Livius) ne putem da bine seama de geniul lui creator, de fe- 
cunditatea imaginaţiei sale artistice, de pasiunea arzătoare: 
a scriitorului, a cetățeanului și oratorului. 

] se recunoaște istoricului o artă desăvîrșită în întoomi- 
rea discursurilor. 

i Nu numai în discursuri, ci şi în ex- 
Stilul : hală Ă 
punerea sa directă istoricul are am- 
ploare oratorică, atît prin frază, cât şi prin mijloacele de 
artă retorică folosite: antiteze viguroase, hiperbole, parale- 
lisme şi simetrie, alteori disimetrie și variaţie etc. 

Culoarea poetică a stilului. reiese din frecventa natilizare 
a cuvintelor cu sens figurat, a amănuntelor alese, a metaforelor, 
comparaţiilor etc. Uneori, în textul original bineînţeles, în- 
tilnim fragmente de versuri; scriitorul este preocupat tot= 
deauna de aşezarea frumoasă a cuvintelor. 

Fraza lui Titus Livius este prin excelență plastică — 
este ca o reprezentare a unui fragment de realitate în care 
găsim elementul principal şi amănuntele formînd împreună 
un mic. tablou. 

Frecvent întîlnim în opera lui Titus Livius generalizări 
filozofice şi morale. Aceste generalizări, cugetări, maxime, 
sentințe, zicale etc. sînt cu atit mai valoroase cu cît sint 
exprimate într-un stil lapidar. Fondul întregii opere liviene 
este redat într-un desăvîrşit stil clasic. Comparativ cu stilul 
savant şi greoi al precursorului său Polybios, constatăm că 
Titus Livius renunță la toată pedanteria și tehnicitatea sti- 
lului erudit. Și pentru acest motiv, Titus Livius este unul 
dintre cei mai prețuiţi scriitori din literatura universală. 
Stilul sugestiv, patetic atinge mișcarea şi amploarea epo- 
peii. Prin pitorescul și amplitudinea stilului, prin farmecul 
său poetic, la care trebuie să mai adăugăm gravitatea arhaică 
şi simplitatea familiară, accesibilă oricui, Titus Livius depă- 


5 — De la fundarea Romei 1 

şeşte și pe Cicero, care de multe ori e grandilocvent, şi pe 
Tacitus, care prin concizia lui este uneori obscur. 


În concluzie, opera lui Titus Livius merită aprecierile 
Care i se aduc de obicei, cu toate scăderile de ordin docu- 
mentar pe care le are și pe care le-am văzut. 

Scriitorul a reflectat însă atit de veridic viața socială 
Și politică încât rămîne unul din izvoarele cele mai de preț 
pentru studiul istoriei societății romane. 

Valoarea educativă, patriotică și morală a operei sale 
este unanim recunoscută. Opera prezintă interes și în vremu- 
rile noastre, pentru motivele arătate în această expunere la 
locurile potrivite. 


La fel de importantă este valoarea artistică a operei. 
“Cercetătorii sînt şi din acest punct de vedere unanimi în a 
recunoaște aceasta. În opera lui sînt folosite toate mijloacele 
de care dispune oratoria. Mai mult: plasticitatea cu care 
redă cele întîmplate dă o foarte plăcută coloratură poetică 
expunerii. 

Scriitorul se menţine de-a lungul operei sale la un ni- 
vel echilibrat. El este deseori patetic, dar nu depăşeşte o 
anume limită raţională. 

Titus Livius este un clasic, cel mai de seamă, în proză, 
din vremea lui Augustus. Se bucura de atîta prestigiu și 
simpatie chiar în timpul său, încît un locuitor din Spania 
a venit anume de la Cadix la Roma să-l vadă pe Titus Li- 
vius. L-a văzut și s-a întors acasă mulțumiil. 

Opera lui a copleșit în așa măsură pe urmași, încît ei 
s-au mărginit a o rezuma sau prelucra, bineînţeles schim- 
bînd atmosfera şi părăsind atitudinea lui Titus Livius, atitu- 
dine plină de demnitate față de împărat, într-una de lingușire. 

Seneca filozoful îl apreciază pentru măiestria lui orato- 
rică. Quintilianus? îi remarcă claritatea stilului. Istoricul 


1 Plinius cel Tînăr, Epistulae, II, 3, 2. 
2 Epistulae, 100, 9. 
3 Institutio oratoria, X, 101 şi 32. 

Tacitus! îl laudă pentru marea lui strălucire oratorică și 
pentru buna-credinţă. 

În evul mediu pare mai puțin cunoscut; apare rar în 
cataloagele bibliotecilor și este mai puţin citit, probabil și 
din motivul că papa Grigore cel Mare a ordonat arderea 
operei lui. 

Renașterea însă îl așază din nou între modelele clasice 
latine. Dante spune: „Livius care nu se înșeală“. Machia- 
velli îl studiază și, pe baza primei decade, își întocmește 
opera sa Discorsi. Prin veacul XVII i se reproșează unele 
scăderi de ordin documentar, dar rămîne neclintit ca model 
de istoriografie artistică. 

Belinski — după cum am mai amintit — vede în Titus 
Livius un „Homer adevărat şi original al romanilor“. 

Din istoria lui Titus Livius s-au inspirat mulți scriitori, 
poeţi, artişti plastici şi chiar muzicieni. Astfel menţionăm 
numai pe Dante (în Scipio), Shakespeare (în Coriolanus), 
Beethoven (în Coriolanus), Corneille (în Horace) Mairet 
(în Sophonisbe), Lessing (în Emilia Caleotti, după episodul 
Virginiei ), pictori şi sculptori: Goujon, David, Delacroix 
și alţii. 

Titus Livius face parte din tezaurul moștenirii culturale 
primit de la romani. 

Dintre toţi scriitorii antichităţii, Titus Livius pare a fi 
realizat cel mai bine idealul literar clasic, fiindcă în opera 
lui se îmbină armonios gîndirea filozofică și sensibilitatea, 
rațiunea şi imaginaţia. El a devenit — cu excepția poetului 
Vergilius — cel mai popular. 

Opera lui Titus Livius poate fi înțeleasă și citită cu mare 
plăcere de oricare cititor. 

TOMA VASILESCU 

1 Annales, IV, 34. 

PREFAŢĂ 


Nu ştiu dacă voi izbuti să fac întocmai o operă de mare 
însemnătate arătind întimplările şi faptele poporului ro- 
man de la începutul Romei, şi chiar dacă aș fi încredințat 
de aceasta, n-aș cuteza-o s-o spun, pentru că îmi dau seama 
că de cercetarea celor dintii începuturi ale istoriei romane 
s-au ocupat încă din vechime mulți scriitori, dar iată că 
se ivesc totdeauna noi istorici care sînt încredințaţi că ei 
vor arăta cu mai multă exactitate faptele sau, că în ce 
privește trecutul mai îndepărtat, sînt convinşi că vor fi în 
stare să întreacă prin arta adevărată a scrisului pe înain- 
taşii lor, nepricepuţi și neciopliți. 

Oricum ar sta lucrurile, mi-arăt totuși bucuria că mi-am 
dat şi eu prinosul, după puterile mele, la păstrarea în amin: 
tirea omenirii a faptelor poporului roman, care acum e în 
fruntea tuturor noroadelor pămiîntului!. Chiar dacă faima 
numelui meu nu va străluci, ci dimpotrivă va rămine în 
umbră în fața acestei puzderii de istorici, totuşi îmi voi 
găsi alean şi împăcare în aceea că iluștrii mei rivali îmi sînt 
o mingiiere prin renumele și măreția care mă vor eclipsa?. 

De altfel, această operă uriașă depășește marginile pu- 
terii mele omenești, din pricină că am fost nevoit să mă 
duc înapoi, hăt departe, în veleatul învăluit în negura fap- 
telor întimplate acum șapte sute de ani, dar și pentru că 
statul acesta, care a pornit la drum cu începuturi firave, 

s-a mărit atit de mult, încit a ajuns să se incovoaie acum 
sub propria-i măreție. 

Nu mă îndoiesc că nu voi fi întocmai pe placul celor 
mai mulţi dintre cititorii mei pentru istoria primelor înce- 
puturi ale romanilor și pentru evenimentele întimplate în- 
dată după acestea, mai ales în ochii acelora care se gră- 
besc să afle întimplările din vremurile mai noi ale isto- 
riei poporului roman, ale cărui puteri au început azi să 
se macine singure, după ce a urcat pe un soclu atit de 
înalt. 

Răsplata pentru strădania mea o voi găsi în aceea că 
mă voi îndepărta, într-o bună măsură, de la priveliștea 
relelor care se desfășoară sub ochii noștri”, în acest veac, 
și mă voi adinci cu tot sufletul în noianul străvechilor 
vremuri, căutind să uit, acum cind scriu aceste lucruri, de 
povara grijilor care, fără să-l abată pe un scriitor de la 
adevăr, îl ţin totuși în încordare. Cugetul mă îndeamnă 
nici să nu pun puternic temei, dar nici să resping frumu- 
sețea legendelor îmbrăcate în vălul străveziu al poeziei, pen- 
tru faptele petrecute cu mult înainte de întemeierea Ro- 
mei sau înainte de a se plănui zidirea acestei cetăți, fapte 
ce s-au transmis urmaşilor mai mult prin poveștile răspîn- 
dite din gură în gură, și nu prin monumente şi dovezi ne- 
stricate de rugina vremii. De aceea să se dea cuvenita în- 
țelegere și îngăduință pentru zugrăvirea faptelor îndepărtatei 
vechimi, unde se amestecă cele cerești cu cele omenești în 
legendele născocite de mintea omenească, de bună seamă 
în scopul de a învălui în vraja tainelor cerului obirșiile 
cetăților. Și dacă oricărui popor se cade să-i îngăduim 
a-şi trage izvorul vieţii din lumina sfîntă a cerului, cu atit 
mai virtos este îndreptăţit poporul roman, care s-a ridicat 
în azurul slavei prin isprăvile sale fără seamăn, săvirșite 
în atitea războaie, să-l socotească în primul rind pe Marte 
drept tată al întemeietorului Romei, şi în același timp, și 
celelalte popoare ale pămîntului să îngăduie cu suflet împă- 

“cat această credință a romanilor, în aceeaşi măsură în care 
se închină în fața puterii Romeii. 

De alifel, eu prea puțin mă sinchisesc cum vor fi jude- 
cate și cîntărite asemenea legende şi povestiri. Părerea mea 
e că fiecare ins trebuie să se străduiască să-și dea seama 
ce fel a fost viața şi ce obiceiuri și datini au avut romanii, 
'cum s-a întemeiat şi a crescut puterea Romei, prin ce bărbaţi 
și prin ce mijloace, fie în timp de pace, fie în timp de 
război. Apoi, fiecare poate vedea cum: a decăzut şi s-a de- 
strămat în curgerea vremii buna orînduială şi întocmire în 
stat, cum mai întii moravurile au fost acelea care s-au 
zdruncinat încet, încet, pînă ce au căzut cu totul în colbul 
şi tina păcatelor; şi va vedea apoi cum tot mai mult, 
tot mai mult ne-am prăvălit şi rostogolit în mocirlă, astfel 
încît am ajuns în vremile de astăzi, cînd nu mai putem în- 
dura nici păcatele noastre, dar nici primi să ni se pună la 
îndemînă leacuri de îndreptare. În rostul cunoaşterii fapte- 
lor omenești, învățătura va fi temeinică şi rodnică, dacă 
afli într-o faptă strălucită o pildă luminoasă și un îndemn 
puternic, ca să-ți zidești o viață nouă, adevărată pentru bi- 
nele și propășirea ta, dar mai ales a patriei tale, şi să te 
fereşti de ceea ce a fost rușinos şi urit la începutul ei din- 
tii, şi dăunător și meritind osindă, prin sfîrșitul josnic al 
faptelor. 

Fie că osirdia mea pentru opera de față așa fel m-a 
prins în mreajă încît m-a vrăjit, fie că într-adevăr n-a 
ființat pe lume o republică mai mare, mai sfintă şi mai bo- 
gată în pilde frumoase şi măreţe ca republica romană, fie 
că în nici o cetate din lume n-au pătruns atit de tirziu 
ca în Roma lăcomia şi poftele de îmbogăţire, precum și 
risipa, totuși în cetatea noastră :a fost atita vreme la loc 
de mare cinste sărăcia și cumpătarea, așa fel încit, cu 
cit erau mai puține bogății, cu atit erau mai puține ispite şi 
păcate. De curind însă, bogăţiile şi risipa au atras după ele 
lăcomia, plăcerile şi patimile trupești, şi au înlănţțuit fiinţa 

omenească, ne-au robit și dorințele de lux, şi risipa, și 
desfrinarea, care te fac să pierzi şi cinste, și obraz, și totul, 
şi să te năruiești şi tu de-a pururi. 

Totuşi, vaierele și tinguirea, care niciodată nu sînt plă- 
culte omului, chiar dacă uneori par îndreptăţite, ar puiea 
de bună seamă lipsi la începutul urzelii unei opere atit de 
mari. Și dacă mi-e îngăduit și mie ca poeților, și dacă şi 
noi istoricii putem avea această datină, îmi plec şi eu ge- 
nuchii în fața zeilor şi zeiţelor, rostind o rugăciune de în- 
tărire, ca să mă ajute să purced cu noroc la drum, ca să 
sfirșesc cu bine această uriașă lucrare acum pusă în urzeală. 

I Se știe de toată lumea că, după cucerirea Troiei de către 
greci, apriga prigoană s-a abătut/asupra celorlalți troieni rămași 
în viaţă. Grecii au cruțat numai două fiinţe, ferindu-le să 
îndure opreliștea și tot noianul de suferinţe, potrivit așa-zisului 
drept al războiului.6 Aceştia erau Aeneas? şi Antenor,8 doi vechi 
prieteni și oaspeţi? care întotdeauna au fost partizanii păcii, 
fiindcă amindoi erau de părere că Helena trebuie să-i fie îna- 
poiată lui Menelaus. Unul din cei doi, Antenor, după diferite 
întîmplări și necazuri, în fruntea unei cete destul de numeroase 
de heneţii? — care s-au alăturat steagului său, punîndu-se sub 
poruncile lui, fiindcă rămăseseră și fără patrie și fără căpetenie 
(heneţii fuseseră izgoniți din Paphlagonia,!! în urma unei răs- 
coale, iar regele lor, Pilaemenes, căzuse în luptă în faţa Troiei) 
— au ajuns cu toții într-unul din golfurile de la capătul Mării 
Adriatice. După ce i-au biruit pe euganei,!? poporul care locuia 
între munţii Alpi și Marea Adriatică, heneţii și troienii le-au 
ocupat ţara. Într-adevăr, locul unde au debarcat ei întiia oară 
poartă numele de Troia, iar satele din această regiune au primit 
numele de ţinutul troian. Tot norodul din acest ţinut s-a numit 
veneţi.15 

Aencas la fel fugise din patria lui, în urma căderii Troiei, 
însă fiindcă pe el ursita îl hărăzise unor țeluri mai înalte, 
a venit mai întîi în Macedonia. De acolo a purces spre Sicilia, 
căutînd un sălaș pentru sine și ai săi. A plecat însă pe corăbii 
şi din Sicilia și a ajuns în Italia, punind stăpînire pe țara 
laurenţilor.!+ Şi acest ţinut poartă numele de Troia. Troienii 


https://biblioteca-digitala.ro 


8 TITUS LIVIUS 


debarcaseră în aceste regiuni fiindcă, după atîta pribegie peste 
mări şi ţări, nu mai aveau nimic la îndemînă decit numai armele 
şi vasele. Și fiindcă s-au apucat de prădăciuni, jefuind ogoarele 
locuitorilor locului, Latinus, regele aborigenilor,15 care locuiau 
în acea ţară, strînge în mare grabă ps toţi locuitorii înarmați, 
din orașul și din satele lor, ca să-i izgonească pe cotropitori. 

Au rămas de atunci două legende. Într-una se spune că 
regele Latinus a fost înfrînt în luptă de Aeneas și a încheiat 
pace cu el, ba chiar s-a încuscrit cu el. După cealaltă legendă, 
se spune că cele două oșştiri s-au așezat faţă în faţă, gata de 
încleştare; înainte de a se da semnalul începerii luptei, Latinus 
a păşit în faţa liniei întîi de luptători și a poftit pe căpetenia 
oastei străine să vină să stea de vorbă cu el. Acolo, căpetenia 
troienilor a fost întrebată cine-s, de unde vin, pentru care 
pricină și-au părăsit ţara şi ce caută ei tocmai aici, în ţara 
laurenților. Latinus a aflat din gura străinului că ostaşii lui 
sînt toţi troieni, că el e Aeneas, căpetenia lor, şi că e fiul lui 
Anchise și al zeiţei Venera, că au fugit după arderea Troiei 
şi trecerea prin foc și sabie a cetăţii lor, și acum își caută 
un sălaş și o vatră, pentru a-și întemeia o nouă patrie. Ascul- 
tindu-i povestea, Latinus tare s-a minunat cînd a auzit de 
faima numelui lui Aeneas şi a neamului său, și mai ales cînd 
a văzut că acesta e gata pentru orice, fie pentru război, fie 
pentru pace, şi atunci i-a întins dreapta. în felul acesta amîndoi 
s-au legat prin jurămînt să încheie prietenie pentru totdeauna. 
Cele două căpetenii au făcut un tratat de pace, în timp ce 
ostaşii celor două armate au făcut cuvenitul schimb de saluturi. 
Aeneas a ajuns apoi oaspetele lui Latinus. Acesta l-a primit 
pe Aeneas în palatul său, unde au jurat în faţa zeilor casei 
că vor rămîne de-a pururi uniţi în prietenie și vor înjgheba 
o singură familie. Şi Latinus i-a dat lui Aeneas pe fiica sa 
de soție. Această fericită întimplare îi umple de nădejdi pe 
troieni că li s-a curmat pribegia și și-au găsit şi ei în sfirşit 
o vatră și un sălaş statornic. Troienii își zidesc orașul lor în 
țara laurenţilor. Aeneas îi dă acestui oraş numele Lavinium, 
după soţia sa. Din moua căsnicie a răsărit în curînd un nou 
vlăstar. Cei doi părinţi i-au dat numele de Ascanius. 

II După aceste întimplări, aborigenii şi troienii au fost 
atacați de Turnus,!6 regele rutulilor,1? cel ce înainte de sosirea 
lui Aeneas o peţise pe Lavinia, iar ea la rîndu-i îi făgăduise 
că-i va fi soţie. De aceea Turnus, simțindu-se jignit că i-a 
fost preferat un străin în locu-i, a pornit cu război şi îm- 
potriva lui Aeneas şi a lui Latinus. Nu a sfirşit cu bine niciuna 
din cele două oştiri: rutulii au fost învinşi, în schimb troienii 
şi aborigenii — deşi biruitori — l-au pierdut pe Latinus, căpe- 
tenia lor. Turnus şi rutulii, nebizuindu-se pe forţele lor, cerură 
ajutor etruscilor, care ajunseseră pe atunci un popor puternic. 
Regele lor, Mezentius, domnea în Caere,l8 un oraș bogat. Încă 
de la început, Mezentius nu fusese de loc bucuros de înte- 
meierea noii cetăți a troienilor. încredințat acum că o dată 
cu puterea troienilor va spori şi nesiguranța din partea acestor 
vecini, şi-a unit fără greutate armele cu cele ale rutulilor. 
Aeneas, pentru a-și ciștiga prietenia aborigenilor, ca să poată 
înfrunta primejdiile acestui război atît de temut şi pentru ca 
să fie uniţi nu numai sub aceleași legi, ci şi sub același nume, 
a dat celor două popoare numele de latini. Și atunci aborigenii 
caută să se întreacă cu troienii în zel şi credinţă faţă de regele 
lor, Aeneas. 

Măcar că Etruria!? era atît de puternică, încît faima nume- 
lui 'ei străbătuse nu numai marea, ci şi țările înșirate de-a 
lungul coastei întregii Italii, de la Alpi pînă la strimtoarea 
Siciliei, Aeneas, bizuindu-se pe simțămintele celor două popoare, 
din zi în zi mai strins legate, a scos trupele la luptă în cimp 
deschis, deşi putea să respingă atacul de la adăpostul zidurilor. 

Biruința a fost de partea latinilor, dar ea a însemnat tot- 
odată şi ultima ispravă de muritor a lui Aeneas. Oricum l-ar 
socoti legile omenești sau cele zeiești: om sau zeu, oamenii 
îl numesc totuși pe Aeneas Juppiter Indiges;20 mormîntul lui 
se află dincolo de riul Numicius.21 


III Ascanius, feciorul lui Aeneas, deși era necopt pentru 
„domnie, totuşi nimic nu i-a tulburat tronul pînă la virsta 
bărbăţiei. în tot timpul acesta, tutoarea lui, Lavinia, i-a păstrat 
copilului neatinse ţara latină și sceptrul moștenit de la bunici 
şi tată. (Atât de mare era iscusința acestei femei!) 


La 

Nu încerc să arăt dacă acest Ascanius a fost feciorul La- 
viniei sau un alt fiu mai virstnic al lui Aeneas, avut cu Creusa?2 
(căci cine ar putea să se pronunţe, cu temei, asupra unui fapt 
atit de vechi?). Născut cînd cetatea Troia era încă nedări- 
mată, Ascanius a fost tovarășul de pribegie al tatălui său; 
ginta lulia îl numeşte lulus,23 și pe acesta îl socotește înte- 
mcietorul ei. Ascanius, oricare i-ar fi fost locul unde s-a 
născut şi oricare i-ar fi fost mama, este, negreşit, fiul lui 
Aeneas. 

Ascanius, când a văzut ce numeroasă era populaţia din 
Lavinium, a lăsat în seama mamei sale, adevărate sau vitrege, 
acest oraș înfloritor şi bogat, cum era cl pe vremurile ace- 
lea, ca să-l cîrmuiască ea și a întemeiat la poalele munţilor 
Albani?4 un alt oraș nou, numita Alba Longa, pentru că era 
aşezat de-a lungul coastei muntelui. Între întemeierea cetăţii 
Lavinium şi a coloniei Alba Longa s-au scurs aproape 30 
de ani. În acest răstimp, starea acestei cetăți ajunsese la o 
astfel de înflorire, mai ales în urma înfringerii etruscilor, 
încât nici Mezentius cu etruscii săi şi nici alți vecini nu au 
mai cutezat să pornească război împotriva Albei Longa, după 
moartea lui Aeneas, nici mai tirziu, în timpul regenței La- 
viniei, cînd Ascanius învăţa cum să-și cirmuiască ţara. Tra- 
tatul de pace hotăra ca fluviul Albula, Tibrul de azi, să fie 
graniță între etrusci și latini. 

După aceea domnește Silvius, fiul lui Ascanius, născut 
într-o pădure, nu se știe prin ce împrejurare. Acesta este 
tatăl lui Silvius Aeneas, care, la rîndul lui, este părintele lui 
Latinus; ultimul a întemeiat și el cîteva colonii; locuitorii 
lor au fost acei care au căpătat denumirea de „vechii latini“. 
De aici, înainte numele de Silvius a rămas tuturor celor care 
au domnit la Alba Longa. Regele Alba a fost fiul lui Latinus, 
Atys fiul lui Alba, Capys al lui Atys, Capetus al lui Capys, 
Tiberinus al lui Capetus. Tiberinus s-a înecat în vreme ce 
trecea riul Albula, şi 'apa s-a numit Tibru, nume cunoscut 
aşa și azi. Apoi a luat domnia Agrippa, fiul lui Tiberinus. 
După Agrippa domnește Romulus Silvius, care a primit tronul 
chiar de la tatăl său. Romulus Silvius a fost lovit de trăsnet, 
așa că sceptrul domniei trece în miinile lui Aventinus. Acesta 

a fost îngropat pe dealul care acum face parte din Roma și 
îi poartă numele. După acesta a urmat Proca, părintele lui 
Numitor și Amulius. Proca lasă lui Numitor, întiiul său vlăstar, 
moștenire străvechiul sceptru regesc al gintei Silvia. Dar sil- 
nicia şi forţa au avut mai multă tărie decit voința tatălui său 
şi decît respectul pentru vîrstă. Amulius își alungă fratele 
din domnie și îi ia locul. La aceasta el adaugă încă o nelegiuire, 
şi anume, caută să stirpească printr-o fărădelege neamul băr- 
bătesc al fratelui său. Pe Rhea Silvia, fiica lui Numitor, sub: 
temeiul că-i arată o deosebită cinstire, o alege vestală, înda- 
torindu-o să rămînă fecioară pe viață și răpindu-i astfel 
nădejdea de a fi soție și mamă, şi de a avea urmași. 


ID Dar, după părerea mea, întemeierea unui oraș atit 
de însemnat, ca și începutul celei mai întinse puteri după 
aceea a zeilor, se datorește numai ursitei.25 

Împinsă prin silnicie să săvirşească păcatul, vestala a năs- 
cut doi gemeni, pe care i-a dat drept fiii zeului Marte, fie 
că ea însăși era încredințată de aceasta, fie că socotea că, 
punind pe seama unui zeu pricina acestui păcat, faptul ar 
părea mai demn de cinste. Dar nici zeii, nici oamenii n-au 
putut-o feri de cruzimea regelui, nici pe ea, nici pe copiii €i,. 
Regele a poruncit ca vestala să fie pusă în lanțuri și aruncată 
în temniţă, iar copiii să fie zvîrliți în apa curgătoare a Tibrului. 
Din întîmplare sau datorită milostivirii zeilor, Tibrul tocmai 
se revărsase peste maluri, formînd niște bălți, din care pri- 
cină nu se putea ajunge la albia adevărată a fluviului. Însă, 
cu toate că apa era stătătoare, slujitorii care duceau copiii 
nădăjduiau că aceștia or să se înece în bălți. Crezind că şi 
în chipul acesta ei tot îndeplinesc porunca regelui, au iăsat 
copiii la marginea mlaştinii, acolo unde acum se găsește. 
smochinul Ruminalis26 (legenda spune că s-a numit cindva 
Romularis). 

Pe atunci, pe acele meleaguri se aflau doar pustietăţi 
nemărginite. Se spune că apa, puţin adincă, ar fi depus pe. 
uscat albia plutitoare în care erau așezați copiii și că o lupoaică, 
împinsă de sete, ieșise din pădurile munţilor apropiaţi; auzind 
țipetele pruncilor şi-a schimbat drumul. Legenda mai spune. 

că lupoaica s-ar fi aplecat spre copii, dindu-le să sugă cu 
atita dragoste, încît un cioban al turmei regale a dat peste ea 
cînd îi lingea. Legenda îi dă acestui cioban numele de Faus- 
tulus. Păstorul i-a dus la stînă şi i-a dat soţiei sale, Larenţia, 
ca să-i crească. Unii cronicari cred că Larenţia căpătase porecla 
de lupoaică din partea ciobanilor, pentru că era o desfrînată. 
În chipul acesta s-a plăzmuit această minunată legendă. 

Cei doi copii astfel au fost născuţi și astfel au fost cres- 
cuţi. Îndată ce au ajuns la vîrsta tinereţii, ei n-au lenevit la 
stine şi pe lingă turme, ci colindau pădurile vecine, umblind 
după vînat. Dobîndind prin această îndeletnicire putere tru- 
pească şi bărbăţie, nu se mulțumeau să vineze numai fiarele, 
ci atacau și tilharii încărcaţi cu prăzi, şi împărțeau prăzile 
cu păstorii. Ceata de tineri ciobani, care sporea din zi în zi, 
înfrunta cu ci primejdiile, întovărăşindu-se cu ei și la jocuri. 


D Se spune că încă de pe atunci, pe muntele Palatin se 
celebra sărbătoarea Lupercaliilor2? și că acest munte se nu- 
mea Pallantium, după cetatea arcadiană Pallanteum,28 care 
mai tîrziu s-a numit Palatium, muntele palatin de azi. Evandru, 
care era arcadian de baștină și stăpînise cu mult timp înainte 
aceste meleaguri, ar fi acela care a orînduit această sărbă- 
toare adusă din Arcadia: tinerii, cînd îl sărbătoreau pe Pan 
Lycaeus,29 alergau despuiaţi, schimbînd glume între ei. Pe 
acest zeu romanii l-au numit mai tirziu Inuus,30 

Hoţii cunoșteau ziua cind avea loc sărbătoarea. Miniaţi 
că pierduseră prăzile, surprind pe Romulus și Remus înde- 
letniciţi cu jocurile. Fiindcă Romulus se apăra cu înverșu- 
nare, au izbutit să-l prindă pe Remus, pe care l-au predat 
regelui Amulius, învinuindu-l totodată că a făcut prădăciuni 
pe ogoarele lui Numitor împreună cu o ceată de tincri fără 
căpătii şi că s-a dedat la jafuri, ca niște vrăjmași. Remus 
este dat lui Numitor, spre a fi pedepsit. Faustulus bănuise 
de la început că băieții crescuţi în casa sa erau vlăstare regeşti. 
Ştia că aceşti copii fuseseră aruncaţi din porunca regelui, iar 
vremea în care el însuși îi luase la sine se brodise a fi 
tocmai atunci. Faustulus însă nu voia să dea pe faţă acest 
lucru decit într-o împrejurare prielnică, sau numai de nevoie. 

S-a ivit mai întîi nevoia. În felul acesta, împins de teamă, 
Faustulus a dezvăluit taina lui Romulus. 

De altfel și Numitor, care ţinea la închisoare pe Remus 
şi care aflase că cei doi sint frați gemeni, cîntărind atit 
vîrsta, cît și înfățișarea lor, care nu părea de loc a unor 
oameni de rînd, își aduse aminte de nepoţii săi. Și tot cerce- 
tînd, el ajunse în cele din urmă pînă acolo, încît era cit p-ari 
să dea în vileag originea lui Remus. 

În felul acesta se urzeşte din toate părțile uneltirza îm- 
potriva regelui. Romulus și ceata lui n-au venit împreună 
(căci nu erau pregătiți pentru a lupta pe faţă), ci, după ce 
a poruncit păstorilor să vină fiecare pe căi diferite la o vreme 
anumită, la palatul regal, au atacat toţi o dată pe rege; și 
Remus, la rîndul său, îl ajută cu o altă ceată strinsă din 
palatul lui Numitor. În felul acesta îl omoară ei pe regele 
Amulius. 


DI Numitor, la prima zarvă iscată, a strigat că dușma- 
nul a pătruns în oraş și că a atacat palatul regal, şi de aceea 
cheamă tinerimea albană în cetate, ca să-i dea ajutor şi 
s-o apere cu armele. După ce a văzut însă că tinerii, terminînd 
lupta, se îndreaptă spre el ca să-i aducă cuvenitele urări, 
convoacă îndată adunarea, dezvăluie fărădelegile fratelui său 
împotrivă-i, destăinuie obîrşia nepoților, cum s-au născut, cum 
au fost crescuţi, cum au fost recunoscuţi, în sfîrșit dădu în 
vileag şi uciderea tiranului, dindu-se pe sine drept făptaș. 
Tinerii, înaintînd în convoi în mijlocul adunării, l-au aclamat 
pe bunic ca rege; puternicele strigăte de aprobare scoase de 
întreaga mulțime au întărit acest titlu, și în felul acesta 
poporul a încredințat regelui domnia. 

Astfel, după ce statul alban a fost dat în stăpinire lui 
Numitor, pe Romulus și pe Remus i-a cuprins dorința de a 
întemeia un oraș în acele locuri în care fuseseră părăsiți şi 
crescuţi, căci populaţia albanilor şi latinilor era prea nume- 
roasă. Acestei mulțimi i se mai adaugă şi păstorii, care cu toţii 
erau convinși că atit Alba cît și Lavinium vor fi ca niște 
furnici în faţa oraşului pe care-l vor clădi ei. După aceea însă, 
in mintea acestora sc trezi un păcat strămoșesc, și anume 


6 — De la fundarea Rome! 1. 

pofta de a rămîne singur la domnie, şi de aci urmă o ceartă 
rușinoasă, iscată dintr-o pricină destul de neînsemnată. Fiindcă 
erau gemeni şi nu se puteau deosebi între ei ta înfățișare, 
au hotărît ca zeii, sub a căror oblăduire erau locurile acelea, 
să hotărască prin semne pe cel care să dea numele cetăţii noi 
şi cine s-o cîrmuiască. Pentru a băga de seamă zborul păsă- 
rilor: Romulus își alege loc de observaţie Palatinul,*? iar 
Remus, Aventinul.3 


LII Se spune că s-au arătat mai întii lui Remus semnele 
prevestirii, şi anume șase vulturi, dar după ce a adus la 
cunoştinţa privitorilor această prevestire, i s-a arătat și lui 
Romulus un număr de două ori mai mare. Din această pricină, 
mulțimea din jurul fiecăruia aclama ca rege unii pe Remus, 
alții pe Romulus. Cei dintii pretindeau domnia pentru lHemus, 
bizuindu-se pe faptul că lui Remus i se arătaseră mai întii vul- 
turii, iar ceilalţi, pentru că lui Romulus i se arătaseră în 
număr mai mare, Din această pricină s-a iscat mare vrajbă. 
Ura indirjită şi dintr-o parte și alta i-a împins la o încăie- 
rare sîngeroasă; în învălmăşeală, Remus, rău lovit, a fost 
lăsat fără suflare. 

Mai e însă și o altă legendă mai răspîndită, anume că 
Remus ar fi sărit peste noile ziduri ridicate de Romulus cu 
gîndul de a-și bate joc de fratele său; Romulus s-a mîniat 
şi l-a ucis, rostind aceste cuvinte: „aşa să piară de aci îna- 
inte oricine va sări peste zidurile ridicate de mine!“ Astfel 
a ajuns Romulus singurul stăpîn pe putere. Cetatea Roma3t 
zidită de el a luat numele întemeietorului ei. 

Muntele Palatin, unde crescuse, a fost cel dintii loc pe 
care Romulus l-a întărit. Slujbele religioase le-a săvîrşit, pen- 
tru ceilalţi zei, după rînduiala albană; numai pentru Hercule,355 
după ritul grec, aşa cum fusese statornicit de Evandru. 

Oamenii îşi amintesc cum Hercule, omorînd pe Geryon,3 
a adus pe aceste meleaguri o cireadă de vite de o uimitoare 
frumuseţe, a trecut-o înot, mînînd-o din urmă, peste flu- 
viul Tibru şi a poposit cu ea aproape de fluviu, într-o pa- 
Jiște, ca să se odihnească și să pască, fiindcă era acolo o 
păşune îmbelşugată. El însuși, obosit de drum, s-a culcat. 

Cum era însă cam îngreuiat de mîncare şi de vin, a fost copleșit 
de un somn adînc. 

Un păstor de prin acele locuri cu numele de Cacus, tru- 
faş din pricina vînjoşiei lui, a fost ademenit de frumuseţea 
boilor şi vacilor şi s-a hotărît să le fure. Dar dacă ar fi 
vîrit vitele în peşteră, chiar urmele cirezii l-ar fi călăuzit 
într-aclo pe stăpîn, cînd și-ar fi căutat vitele. De aceea 
Cacus, alegînd pe cele mai frumoase, le-a băgat de-a-anda- 
ratelea în peșteră, trăgîndu-le de coadă. Ilercule, deşteptindu-se 
din somn în revărsatul. zorilor, rotind ochii peste cireadă și 
văzind că lipsește o parte din vite, s-a îndreptat spre peştera 
apropiată; îşi făcea socoteala că poate într-acolo duc urmele 
vitelor, dar văzînd că toate urmele duc în afară şi niciuna 
nu merge înspre peșteră, nedumerit și neștiind ce altceva să 
facă, a pornit cireada mai departe, vrind să o scoată diii acel 
loc. Cînd vitele .au pornit la drum, unele au mugit, cum este. 
în firea lor, după cele care erau lipsă. Vitele din peșteră 
au răspuns; mugetul lor l-a întors pe Hercule din drum și 
l-a îndreptat din nou spre peşteră. Deoarece Cacus a încercat 
să-l oprească cu forța, atunci Hercule l-a izbit zdravăn cu 
bîta. Zadarnic a chemat Cacus în ajutor pe ceilalți păstori; 
pînă la urmă s-a prăbuşit mort. 

Pe atunci, ţinuturile acelea erau stăpinite de Evandru, 
fugit din Peloponez. El le stăpînea datorită nu atît unei puteri 
de adevărat conducător, cit mai ales renumelui său. El era 
un bărbat respectat şi admirat de ceilalți, căci ştia să scrie 
— ceea ce era ceva nou și de mirare în ochii unor oameni 
fără carte. Evandru era cinstit de toată lumea și datorită 
credinţei că mama lui, Carmenta3?, a avut darul dumnezcese 
al proorocirii; pe ea o preţuise și admirase lumea, pînă la 
sosirea Sibylei%8 în Italia. 

Evandru a fost atras de faptul că păstorii se îngrămădi- 
scră şi făceau zarvă în jurul străinului, vinovat de uciderea 
unui om. După ce el a aflat că este vorba de o crimă și 
a înţeles care era pricina faptei, privind înfăţişarea și chipul 
lui Hercule, care părea cu mult mai deosebit și mai măreț 
decit al oamenilor obișnuiți, îl întreabă ce fel de om este. în- 
dată ce-i află numele lui și pe al tatălui, şi care îi era patria, 

îi zise: „Fiul lui Jupiter, Hercule, fii bine venit! Mama mea 
adevărată a tîlcuit voinţa zeilor şi a proorocit că tu vei 
spori numărul zeilor cereşti şi că ţie ţi se va închina, aici, 
un altar pe care poporul, care va fi cel mai bogat și cel mai 
puternic din toate de pe pămînt, îl va numi altarul cel mare; 
la el se va face slujba după rînduiala ta“. i 
Strîngîndu-și miinile, Hercule răspunde că primeşte pro- 
orocirea şi că o va împlini, închinîndu-i un altar. Acolo și 
atunci pentru întîia oară a fost zidit altarul lui Hercule. A 
fost ales din cireadă taurul cel mai frumos și a fost jertfit. 
La ceremonia jertfei şi la ospăț au fost admise familiile po- 
tițiilor?? şi pinarilor, pe atunci cele mai vestite dintre cele 
ce locuiau în acele ţinuturi. Poate întimplarea a făcut ca poti- 
țiii să fie la vreme la ceremonie și să li se poată oferi 
măruntaiele. Pinarii, venind după ce au fost mîncate mă- 
runtaiele, au luat parte numai la restul ospăţului. Din această 
cauză a rămas statornicită de atunci datina ca neamul pi- 
narilor cît vor trăi să nu se înfrupte din măruntaie. Poti- 
ţiii, îndrumați de Evandru, au fost multe veacuri slujitorii 
acestui altar, pînă cînd tot neamul lor a pierit. Aceasta s-a 
întîmplat din pricină că ei trecuseră slujba ce li se încre- 
dințase pe seama sclavilor publici. Dintre cultele religioase 
Străine de atunci, Romulus și-a însușit numai pe acesta. 
De atunci şi-a făurit el faima de nemuritor, dobiîndită prin 
destoinicie şi putere, nemurire spre care îl mina propria-i soartă. 


CIII După ce Romulus a desăvirșit ceremoniile divine 
potrivit rînduielilor, a chemat norodul la adunare şi i-a dat 
îndrumări de convieţuire, fiindcă o astfel de mulțime nu 
putea să se contopească într-un popor decît numai prin legi. 
El a socotit că în ochii unor oameni lipsiţi de carte, legile 
date vor fi respectate ca un ceva sfint, dacă el însuși se va 
deosebi de ceilalți prin anumite semne ale puterii. De aceea li 
s-a înfățișat într-un chip măreț, pe de o parte înveșmintat 
într-o haină deosebită, pe de altă parte și-a luat şi o gardă 
de 12 lictori, care să-l însoțească pretutindeni. Unii analiști 
cred că numărul de 12 lictorit0 care îl însoțesc vine de la 
faptul că Romulus văzuse 12 vulturi, care îi prevestiseră 

domnia. Mie nu îmi este greu să mă alătur părerii celor care 
susțin că şi obiceiul acestor slujitori, şi felul cum se arătau în 
lume cu hainele şi însemnele lor au fost împrumutate de la 
etrusci, vecinii noştri, de unde a fost luat şi scaunul curul, 
și toga cu tivul de purpură, şi tot de la etrusci a fost împru- 
mutat şi numărul de 12 lictori pe care obișnuiau să-l aibă ei, 
pentru că la alegerea regelui participau 12 cetăţeni, fiecare 
cetate dînd cîte un lictor. 

Roma creștea în vremea asta şi se întindea mereu în jur 
peste alte şi alte locuri; se întărea mai mult în nădejdea că-şi 
va spori populaţia în viitor, nebizuindu-se pe numărul de 
oameni care-l avea atunci. Pentru ca acest oraș atit de întins 
să nu fie lipsit de locuitori, și pentru a-i atrage şi pe alţii, 
Romulus a deschis un loc de azil; acesta a fost locul care este 
acum împrejmuit şi care, cînd cobori de pe Capitoliu, se 
află între cele două dumbrăvi. Romulus a întrebuințat vechiul 
obicei al întemeietorilor de oraşe, care adunau mulțimea de 
oameni obidiţi și necăjiţi, și carc pretindeau că gloateie lor 
au ieşit din pămînt. 

în azilul deschis de Romulus și-au găsit adăpost fugind 
din rîndurile populațiilor vecine, fără osebire dacă insul cra 
liber sau sclav, o gloată de oameni dornici de o viață nouă. 
Aceştia au pus temelia primei puteri, din care a început să 
crească și să se înalțe măreţia noastră. Și fiindcă Romulus 
a fost mulțumit de noii locuitori, le-a orinduit un sfat care 
să-i cîrmuiască. A ales din rîndul lor 100 de senatori,f! fie 
că acest număr era de ajuns, fie că numai 100 erau cei care 
puteau fi aleşi senatori. De bună seamă însă că au fost numiţi 
„patres“ după cinstea care le-a fost încredințată, și de aici 
şi-au tras numele și patricienii, și urmașii lor. 


IĂ Roma ajunsese atît de puternică, încît se încumeta să 
se măsoare cu oricare din cetăţile vecine. Din pricina lipsei 
de femei, însă, această putere avea să se stingă după o virstă 
de om, deoarece în cetate nu se putea nădăjdui că vor avea 
parte de urmași, iar cu popoarele vecine nu se puteau încheia 
căsătorii. Atunci, urmînd sfatul senatalui, Romulus a trimis 
soli lu ginţile vecine, pentru a le propune să încheie alianţe 


https://biblioteca-digitala.ro 


18 TITUS LIVIUS 


şi căsătorii cu poporul de curînd înjghebat. „Ca toate celelalte, 
spuneau ei, și cetăţile au începuturi firave; cu vremea, însă, 
datorită şi ajutorului zeilor și propriei lor vitejii, unele cetăţi 
ajung la rangul de mare putere, şi-şi dobindesc o strălucită 
faimă. Se ştie bine că Roma a fost întemeiată cu ajutorul zei- 
lor și că acestei cetăţi nu-i lipsește tăria bărbăţiei; de aceea 
cetățenii nu trebuie să șovăie să-și încrucișeze singele și 
ncamul cu alţi oameni“. Nicăieri însă solii Romei nu au fost 
bine primiţi: atît de mult erau dispreţuiţi romanii! Tare se 
mai temeau vecinii, şi pentru ei, şi pentru urmaşii lor, de 
această puiere care se ridica amenințătoare în mijlocul lor! 
De peste tot au fost izgoniți solii romani, punindu-li-se tot- 
odată întrebarea: „De ce oare nu aţi deschis un azil şi pen- 
tru fcmei? Atunci într-adevăr căsătoriile ar fi fost nimerite.“ 
Tineretul roman n-a putut îndura aceste vorbe de ocară; nu 
mai era nici o îndoială că se va recurge la forţă. Pentru a 
da prilejul să-şi dovedească tăria, Romulus, ascunzîndu-și su- 
părarea, pregăteşte într-adins, în cinstea lui Neptunus Equester,4? 
nişte jocuri, pînă atunci nemaipomenite, pe care el le numește 
Consualia. Apoi dă ordin să se vestească și vecinilor specta- 
colul. Pentru a le face mai vestite și mai atrăgătoare, pregă- 
teşte jocurile cu toată strălucirea cuvenită, dindu-și toate 
silinţele în acest scop. S-a adunat o mare mulţime de oameni, 
împinși, printre altele, şi de dorința de a vedea orașul cel nou. 
Au venit mai ales oameni din ţinuturile cele mai apropiate din 
Caenina,t3 Crustumeriumt: şi Antemnaet5; a venit chiar și 
întregul norod al sabinilor,*6 cu copiii și cu soțiile lor. Ei au 
fost bine găzduiţi și, fiind conduși să viziteze împrejurimile 
orașului, zidurile şi casele sale, tare s-au minunat cînd au 
văzut cît de repede a crescut puterea romană. Cind a venit 
vremea spectacolului, în timp ce atenţia şi privirile tuturor 
erau aţintite la jocuri, Romulus a și dezlănțuit atacul plă- 
nuit mai înainte. La un semnal dat, tinerii romani se reped 
din toate părţile ca să răpească fetele. Cele mai multe din 
ele au fost răpite la întîmplare, după cum căzuseră fiecare în 
miinile unui răpitor. Cele mai frumoase au fost hărăzite 
patricienilor celor mai de vază, fiind duse la ei acasă de către 
plebei anume însărcinaţi cu aceasta. Una, mai frumoasă decit 

toate, a fost răpită de oamenii unui oarecare Thalassius, și 
deoarece mulțimea nu mai contenea să-i întrebe unde o duc, 
pentru ca nu cumva să-i facă cineva vreun rău, răpitorii 
strigau mereu: „La Thalassius“.t7 De atunci s-a păstrat acest 
strigăt în datine, cu prilejul nunţilor. 

Spaima tulbură şi întrerupse petrecerea. Părinţii, cuprinşi 
de jale, fug, plingîndu-se că s-a călcat legea ospeţiei și 
cerîind sprijinul zeului la a cărui sărbătoare veniseră, se 
pling că au fost amăgiţi de niște oameni prefăcuţi, care li 
se arătaseră a fi cucernici și cu inima curată. 

Fetele răpite erau și ele deznădăjduite în privinţa soartei 
lor, dar în același timp şi îndirjite. Însă Romulus mergea 
de la una la alta și le spunea că „vina o poartă părinţii care, 
în trufia lor, se împotriviseră căsătoriilor cu vecinii lor. Le 
mîngiie că totuşi ele vor. deveni soțiile romanilor, cu care vor 
împărți toate bunurile şi patria, bucurîndu-se de ceea ce are 
omul mai scump pe lume: copiii. De aceea, să-și potolească 
mânia și să-și dăruiască inima și sufletul acelora cărora soarta 
le dăduse trupurile lor; adesea în viaţă, după dușmănie, a 
urmat și buna înţelegere. Să fie încredințate că vor avea 
parte de soţi buni, cu atit mai mult cu cit ei se vor strădui 
nu numai să-și îndeplinească propriile lor datorii de soți, ci 
vor căuta să le potolească dorul și de părinţi, și de patrie“. 
La acestea se mai adăugau mîngiierile și vorbele dulci ale 
soților, care dădeau vina pe dragostea și pe inimile lor păti- 
mașe. Căci numai prin rugăminți şi mîngiieri izbutești cel 
mai bine să înduioșezi inima simțitoare a femeilor. 


Ă Minia fetelor răpite se potolise întrucitva, în schimb 
însă părinţii lor căutau să-și răzvrătească concetăţenii prin hai- 
nele lor de doliu, prin lacrimile și tînguirile lor. Mai mult chiar, 
ei nu se mulţumeau să-și țină ciuda și supărările închise între 
graniţele ţării lor, ci veneau din toate părțile la Titus Tatius, 
regele sabinilor. Tot soiul de trimiși se adunau acolo, pentru 
că Tatius sc bucura de cea mai mare vază în tot ţinutul acela. 
Jignirile îi priveau în parte pe caenini, pe crustumini și pe 
antemnaţi; deoarece li se părea că Tatius şi sabinii merg prea 
încet, aceste trei noroade s-au înţeles să întreprindă ele singure 

războiul. Mai mult încă, în miînia și înverșunarea lor, caeni- 
niilor li se părea că nici crustuminii și antemnaţii nu se mișcă 
destul de repede, de aceea năvălesc singuri pe teritoriul roman. 
Pe cînd pustiau, răspîndiți în cete, ţinutul roman, Romulus 
le iese înainte cu armata lui și, într-o luptă uşoară, le dove- 
dește că mînia fără putere nu înseamnă nimic. El împrăștie 
armata dușmană, o pune pe fugă şi, în timp ce-i urmărea pe 
fugari, îl răpune pe regele lor în luptă, luîndu-i armele ca trofeu. 
După răpunerea căpeteniei duşmanilor, romanii au izbutit să 
cucerească oraşul din primul asalt. Apoi, Romulus își aduce 
înapoi trupele biruitoare şi, ca un erou acoperit de glorie și 
mîndru de isprăvile sale, pentru ca toată lumea să știe de romani, 
puriînd armele luate de la comandantul dușman pe un trofeu 
făcut într-adins pentru aceasta, se urcă pe Capitoliut8 şi le 
depune la poalele unui stejar socotit sfinti? de păstori; tot- 
odată, însemnează marginile unui loc pe care avea să se zidească 
un templu în cinstea lui Jupiter50, și dă zeului un alt nume: 
„Jupiter leretrius, a spus el, primeşte armele unui rege pe 
care ţi le închin eu, Romulus, regele învingător; tot eu mai 
inalț î în cinstea ta un templu pe acest loc, pe care l-am însemnat 
în mintea mea; templul este hărăzit să păstreze trofeele cele 
mai strălucite pe care, după pilda mea, le vor aduce aici urmașii 
mei de la regii și comandanții duşmani, doboriţi în lupte“. 

Aceasta este obirşia acestui templu, cel dintii din toate, 
care a fost sfinţit la Roma. Zeii au voit să nu fie rostite de-a 
surda cuvintele ctitorului, care declarase că urmașii săi vor 
aduce la templu asemenea trofee; ei n-au îngăduit însă ca, 
din pricina unui număr prea marc de biruitori, gloria unei 
asemenea ofrande să-şi piardă din însemnătate. De atunci, 
în cursul atitor ani de război, numai de două ori s-au obținut 
trofee atit de bogate ca „spolia opima“5l; atit de rar hără- 
zește onmenilor soarta această cinste! 


ĂI Pe cînd oștile romane erau prinse în această luptă, 
armata antemnaţilor profită că teritoriul roman a rămas fără 
apărare şi-i călcă hotarele. Legiunea romană, adusă în grabă 
i-a surprins cînd. crau imprăștiaţi în cîmpie. De la cel dintii 
strigăt de luptă şi de la prima ciocnire, dușmanii au fost 

puși pe fugă, iar orașul lor cucerit. Hersilia, la rugăminţile 
stăruitoare ale sabinelor răpite, roagă pe soţul ei Romulus, 
care triumfase de două ori, să-i ierte pe părinţii lor și să-i 
primească și pe ei între zidurile cetăţii; în felul acesta, împă- 
carea ar face să crească puterea Romei. Romulus a consimţit 
bucuros. Apoi a purces împotriva crustuminilor, care porniseră 
şi ei războiul. De data asta lupta a fost şi mai scurtă, deoarece 
înfrângerile celorlalţi făcuseră să le scadă curajul crustuminilor. 
Din pricina rodniciei pămîntului, in amîndouă orașele lor au 
fost trimiși colonişti romani; mai mulţi coloniști s-au înscris 
pentru Crustuminum. Dar şi din Crustuminum au venit mulţi 
la Roma, mai ales părinţi şi rude de ale fetelor răpite. 

Cel din urmă război a fost cel cu sabinii, mult mai crîncen. 
decît celelalte, căci sabinii nu s-au lăsat călăuziți de miînie 
sau de porniri pătimaşe, şi nici nu şi-au arătat vrăjmășia în 
vreun fel mai înainte de a fi început războiul. La alcătuirea 
planului au adăugat și viclenie. Sp. Tarpeius52 era comandantul 
cetăţuii Romei. Fiica lui, fecioară, ieșise din întîmplare în afara 
zidurilor orașului, ca să ia apă pentru sacrificiu; ea s-a lăsat 
cumpărată de aurul lui Tatius și a dat drumul dușmanilor 
înarmați în cetate. O dată intraţi, înşiși dușmanii au omorit-o 
pe trădătoare, zdrobind-o sub greutatea armelor lor, fie pentru 
a lăsa să se creadă că au ocupat cetăţuia cu forţa, fie pentru 
u dovedi printr-o pildă că față de trădători nu se respeciă 
cuvîntul dat. Legenda mai adaugă că sabinii purtau, îndeobște, 
pe braţul stîng brățări grele de aur şi inele cu pietre preţioase 
de o mare irumuseţe, şi că Tarpeia le ceruse, ca preţ al 
trădării ei, „ceea ce purtau ei pe braţul sting“... De aceea, 
în locul darurilor, au îngropat-o sub scuturile pe care le-au 
aruncat asupra ei. Alții spun că prin „ceea ce aveau în mîna 
stingă“ ea cerea chiar scuturile lor și că, fiind bănuită de viclenie, 
a pierit ucisă prin ceea ce cerea ea ca răsplată. 


XII În orice caz, sabinii au ocupat cetăţuia. A doua zi, 
cînd armata romană, așezată în linie de bătaie, a ocupat șesul 
dintre Palatin şi Capitoliu, sabinii n-au coborit de îndată în 
cîmpie, ci au așteptat ca romanii, împinşi de miînie şi de dorinţa 
de a recuceri cetăţuia, să-i atace de jos. În amîndouă taberele, 

șefii îşi îndemnau soldaţii la luptă; pe sabini îi comanda Mettius 
Curtius, iar pe romani, MHostus Hostilius. Acesta, stînd tot 
timpul în primele rînduri, cu toată poziţia neprielnică a roma- 
nilor, căuta să îmbărbăteze prin curajul și îndrăzneala sa pe 
ostaşii săi. Hostus cade însă, și armata romană dă numaidecit 
înapoi și fuge în neorinduială pînă la vechea poartă a Palati- 
nului. Romulus însuşi, tiîrît de mulțimea fugarilor, își ridică 
armele spre cer şi spune: „O, Jupiter Stator,53 supunîndu-mă 
voiei tale, am pus aici pe Palatin temelia orașului. Cetăţuia, 
cumpărată prin trădare, a căzut în mîinile sabinilor, armata 
lor a și trecut valea care-i desparte de noi şi se îndreaptă 
încoace. Tu, însă, tată al zeilor şi al oamenilor, îndepărtează-i 
măcar de aici pe dușmani; curmă spaima romanilor și oprește 
fuga lor rușinoasă! ie, o Jupiter Stator, îţi făgăduiesc să-ţi 
ridic în acest loc un templu care să amintească urmașilor că 
orașul a fost salvat prin ajutorul tău“. După ce a rostit această 
rugăciune, ca și cum ar fi simţit că-i va fi ascultată, a spus: 
„Acum, romani, prea bunul și prea puternicul Jupiter vă porun- 
ceşte să încetaţi fuga şi să reîncepeţi lupta“. Romanii se opriră 
din retragere, ca la o poruncă divină; Romulus se avîntă în 
primele rînduri. 

În fruntea sabinilor, Mettius Curtius se repezise din virful 
cetățuii şi-i fugărise pe romanii împrăștiați pe toată întinderea 
forului de astăzi. Nu mai era așa departe de poarta Palatinului, 
cînd începu să strige: „Am învins pe aceste gazde mincinoase! 
l-am învins pe acești dușmani lași! Acum ei ştiu bine că una 
este să răpeşti fecioare, şi alta să te baţi cu bărbaţii!“ Pe cind 
se fălea așa, Romulus tăbări asupra lui cu o trupă alcătuită 
din cei mai vajnici tineri. În clipa aceea, din întimplare, 
Meitius lupia călare; de aceea a putut să se facă nevăzut mai 
uşor. Romanii îl urmăresc. Restul armatei romane, înflăcărată 
de avîntul regelui lor, îi pune pe fugă pe sabini. Mettius este 
trîntit într-o mlaștină de calul său, care se speriase de strigă- 
tele şi zarva urmăritorilor. Primejdia prin care trecea coman- 
dantul lor atrage atenţia sabinilor. Îndemnat de strigătele și 
îmbărbătat de dovezile de dragoste alor săi, Mettius izbutește 
să scape. Romanii și sabinii reîncep lupta în valea dintre cele 
.două dealuri; izbînda este de partea romanilor. 

XIII Atunci sabinele, a căror răpire dăduse naștere riăzbo- 
iului, cu părul despletit și cu veşmintele sfîşiate, în nenorocirea 
lor, dind la o parte sfiala feciorelnică, se încumetă să străbată 
prin ploaia de suliţi și, dînd buzna dintr-o parte, reușesc să 
despartă liniile vrăjmașe și să curme pornirile de ură. Rind 
pe rînd, ele îşi roagă şi părinţii, şi bărbaţii „să nu se facă 
de rușine și ocară printr-o fărădelege, unii mînjindu-se cu 
sîngele ginerilor, iar ceilalți cu al socrilor, şi să nu pingărească 
prin uciderea tatălui numele odraslelor care se vor naște din 
ele. Dacă simţiţi scîrbă şi silă de înrudirea dintre voi şi romani 
şi de aceste căminuri închegate, vărsaţi-vă mînia asupra noastră! 
Din pricina noastră a început războiul! Din pricina noastră 
au primit răni şi au căzut în luptă bărbaţii și părinții noștril 
Mai bine să pierim noi, femeile, decît să vă supraviețuim, 
răminind văduve sau orfane“. Vorbele lor au mișcat şi pe 
soldaţi, și pe comandanţi. Deodată se așterne tăcere peste tot 
cîmpul de bătaie. Comandanții se apropie unul de altul, hotă- 
wiți să se înțeleagă. Nu numai că se încheie pace, darcu acest 
prilej se contopesc şi cele două cetăți într-una singură. Căpe- 
teniile celor două popoare hotărăsc să domnească pe rînd fie- 
care, însă capitala puterii lor rămîne la Roma. în felul acesta 
orașul Roma ajunge de două ori mai mare. Totuşi, pentru 
a împrumuta și de la sabini ceva, noul popor ia numele de 
Quirites,5*+ de la numele fortăreței sabine Cures. 

În amintirea acestei lupte, locul în care calul lui Curtius. 
ieşise din mlaștina adincă, scoțindu-și stăpînul la mal, a primit 
numele de lacul Curtius.55 i 

“După un război atît- de nenorocit, cu atita vărsare de 
sînge și prăpăd de oameni, a urmat binefăcătoarea pace, care 
a făcut pe sabine și mai dragi soților și părinţilor lor şi, în 
primul rînd, lui Romulus. De aceea, cînd a împărțit poporul 
în 30 de curii,56 a dat curiilor numele acestor femei. Numărul 
acestor femei era, fără îndoială, mult mai mare decît al curiilor; 
tradiţia nu ne spune însă dacă cele care trebuiau să dea numele 
curiilor au fost alese după vîrstă, după rangul lor sau al soți- 
lor lor, sau dacă au fost trase la sorţi. Tot atunci s-au alcătuit 
trei centurii de cavaleri: Ramnenses,57 care își trăgeau numele 
de la Romulus, Titienses, care își trăgeau numele de la T. Tatius, 

şi Luceres, al căror nume nu poate fi lămurit, deoarece nu 
li se cunoaște obirșia. 

De atunci cetatea a fost cîrmuită în comun și în deplină 
înţelegere de către cei doi regi. 


XID Peste cîţiva ani, nişte rude de-ale regelui Tatius insultă 
pe trimișii laurentinilor. Laurentinii se pling şi cer satisfacţie 
în numele dreptului ginţilor,?8 dar pe lingă Tatius5? aveau 
mai multă putere influența şi rugăminţile alor săi. Prin asta 
şi-a atras asupră-și pedeapsa pe care o meritau rudele sale, 
căci venind la Lavinium, la slujba unui sacrificiu, s-a produs 
o răscoală în timpul căreia Tatius a fost ucis. Se spune că 
această întîmplare n-a pricinuit prea mare durere lui Romulus, 
așa cum se cuvenea, fie pentru că Tatius nu era un tovarăș de 
domnie deschis, fie pentru că socotea că dispărutul și-a meritat 
soarta. De aceea s-a abținut de la război. Totuși, ca o ispășire 
- pentru insulta adusă solilor și pentru uciderea lor, a fost reînnoit 
tratatul dintre Roma și Lavinium.60 

În pofida aşteptărilor, s-a păstrat totuşi pacea; în schimb, 
izbucnește un alt război, mult mai aproape, chiar la porţile 
Romei. Fidenaţii,61 socotind primejdioasă vecinătatea cu o putere 
care creștea tot mai mult, se grăbesc să-i declare război mai 
devreme cu un ceas, pînă nu se întăresc prea mult, deoarece 
atunci nu vor mai putea să-i mai înfrîngă. Ei trimit împotriva 
Homei cete de tineri înarmaţi şi pustiesc teritoriul dintre 
Roma şi lidenae; apoi o iau la stînga, căci la dreapta erau 
împiedicaţi de Tibru, şi încep să jefuiască și să pustiască totul 
în jur, virind groaza în ţărani. Aceştia fug în neorînduială 
la Roma, unde ei sînt cei dintîi care aduc vestea că au năvălit 
dușmanii. Romulus, chemat în grabă (războiul era prea aproape 
şi nu mai putea fi aminat) își scoate armata din oraş şi îşi 
aşază tabăra la 1000 de pași? de Fidenae. Acolo lasă numai 
o mică garnizoană, apoi pleacă cu toate trupele. După ce aşază 
la pindă o parte din trupe în nişte locuri ferite de vedere 
datorită unor tufișuri, înaintează cu grosul pedestrimii şi cu 
toată cavaleria, ajungînd pînă la porţile oraşului. Acolo, aşa 
cum dorea, atrage pe duşmani printr-un atac dezlănţuit într- 
adins, ca să-i momească mai bine. Într-o luptă de cavalerie, 

fuga pe care voia s-o simuleze ar fi stirnit mai puţină mirare 
vrăjmașului. Cum cavaleria părea că stă la îndoială dacă trebuie 
să dea lupta sau să se retragă, iar pedestrimea începea și eu 
să dea înapoi, duşmanii năvălesc deodată pe porţile înţesate, 
rup rîndurile armatei romane şi, în dorința lor înverşunată 
de a-i urmări și de a-i nimici pe romani, ajung pînă la locul 
unde se afla întinsă cursa. Atunci romanii ies pe neaşteptate 
din ascunzători și se reped dintr-o latură asupra dușmanilor. 
Spaima fidenaţilor creşte la vederea steagurilor soldaţilor romaui, 
care fuseseră lăsaţi în garnizoană. Astfel, copleșiți de numărul 
romanilor care răsar din toate părţile, fidenaţii înspăimîntaţi 
fac calea întoarsă, mai înainte ca Romulus şi călăreţii să fi 
avut timp de a-i învălui cu caii. Într-adevăr, o fugă ca asta 
de mult nu s-a mai pomenit. Duşmanii goneau spre orașul lor 
înir-o neorînduială mult mai mare decit romanii, pe care îi 
urmăriseră nu de mult, atunci cînd îi amăgiseră prefăcîndu-se 
că fug. Cu toate astea, n-au putut să scape de duşmani. Romanii 
îi urmăresc îndeaproape pas cu pas şi, mai înainte de a se fi 
închis porţile, pătrund în oraș, ca și cum cele două armate n-ar 
fi fost decît una singură. 


XD Războiul fidenaţilor şi înrudirea lor cu veienţii63 (căci 
şi fidenaţii erau etrusci), precum și neliniştea pe care le-o 
producea vecinătatea cu romanii, dacă aceștia şi-ar fi îndreptat 
armele împotriva tuturor vecinilor, a trezit pofta de război 
şi a veienţilor. Ei au năvălit pe teritoriul roman mai mult ca 
nişte cete de prădalnici decît ca o armată bine închegată în. 
vederea războiului. Fără să-şi aşeze tabăra şi fără să aștepte 
armata romană, dușmanii s-au întors la Veii, după ce le-au 
prădat ogoarele. Dimpotrivă, romanii, negăsind pe dușmani 
în ţinutul lor, au trecut Tibrul, gata să dea o luptă hotăritoare. 
Aflînd că romanii şi-au așezat tabăra și că se apropie de orașul 
lor, veienţii le-au ieșit în întîmpinare, preferînd să dea lupta 
în cîmp deschis, decit închiși în case și la adăpostul zidurilor. 
De data aceasta, regele roman a învins numai datorită avîntului 
veteranilor săi, fără să se mai folosească de vreo viclenie. 
El a pus pe fugă pe dușmani și i-a urmărit pînă la zidurile 
orașului lor; nu a îndrăznit, însă, să atace oraşul, care era 

prea puternic datorită poziției și zidurilor sale. La întoarcere, 
însă, a pustiit ogoarele, mai mult din dorinţa de răzbunare 
decît pentru pradă. Această groaznică lovitură, care a fost 
tot atît de dureroasă pentru veienţi, ca şi înfringerea suferită, 
îi sileşte să trimită soli la Roma ca să ceară pace. În schimbul 
unui armistițiu pe 100 de ani, li s-a smuls, drept pedeapsă, 
o parte din ţinut. 

Cam acestea sînt faptele petrecute în timpul domniei lui 
Romulus, înăuntrul și în afara cetăţii. Toate isprăvile sale nu 
au dezminţit credinţa că e scoboritor din zei şi că s-a înălțat 
la cer după moarte, atît prin bărbăţia de care a dat dovadă 
cînd a pus din nou în scaun pe bunicul său, cît și prin hotă- 
rirea de a se întemeia Roma, pe care a întărit-o în timp de 
pace şi de război. Într-adevăr, datorită tăriei pe care i-a dat-o 
el, Roma s-a putut bucura de pace și linişte timp de 40 de ani. 
Totuși Romulus a fost mai drag poporului decit patricienilor. 
Nimeni nu a fost atît de iubit de soldaţi ca el: nu numai în 
timp de război, ci şi în timp de pace a avut o gardă personală 
de 300 de oameni înarmaţi, pe care îi numea „celeres“, cei 
iuți de picior. 


ĂLI După aceste fapte nemuritoare, într-o zi pe cînd își 
inspecta armata adunată într-un cîmp, lingă mlaştina Caprei,54 
a izbucnit deodată o furtună însoţită de vuiete și tunete puter- 
nice, cînd regele a fost învăluit de un nor atit de des, încît 
„a dispărut din ochii mulţimii. De atunci Romulus n-a mai fost 
văzut pe pămînt. După o vreme atit de furtunoasă, cînd cerul 
s-a inseninat din nou şi a apărut lumina soarelui, tineretul 
roman şi-a potolit frica. Cînd au văzut tronul gol, deși erau 
destul de înclinați să-i creadă pe senatorii care şezuseră foarte 
aproape de rege și care spuneau că Romulus a fost răpit la 
cer în timpul furtunii, totuși tinerii, ca și cum ar fi fost în- 
spăimîntaţi de pierderea unui tată, s-au posomorit, păstrind 
câtva timp tăcere. Apoi, urmînd pilda cîtorva, toţi încep să-l 
aclame pe Romulus ca pe „un zeu şi fiu de zeu, ca pe regele 
şi părintele Romei“, îi cer sprijinul şi-l roagă să le fie prielnic 
şi să le ocrotească totdeauna copiii. 

Cred că au fost şi atunci ciţiva care au spus în taină că: 
regele fusese sfişiat de senatori, cu propriile lor miini: într- 
adevăr, s-a răspîndit și acest zvon, dar într-ascuns. Admiraţia 
pentru erou şi spaima din momentul acela au răspindit cealaltă: 
legendă de mai sus. Aceleia i s-a dat şi mai mult crezămint, 
datorită iscusitei închipuiri a unui singur om. Cind cetatea 
tulburată își plingea regele şi era pornită împotriva patricie- 
nilor, se istorisește că Proculus lulius, un om cu greutate, 
care era totdeauna crezut oricit de grozave ar fi fost lucrurile 
pe care le susținea, a venit în mijlocul adunării, unde a 'spus: 

„Cetăţeni, astăzi, în zorii zilei, Romulus, părintele acestui 
oraş, cobori din cer deodată şi mi se arătă. Cuprins de fiorii 
fricii, plin de respect, m-am ridicat de jos şi l-am rugat să-mi 
îngăduie să-l privesc în față. Atunci el mi-a grăit: „Du-te şi 
vesteşte romanilor că zeii vor să facă din Roma mea capitala 
lumii întregi; pentru aceea romanii trebuie să se îndeletnicească. 
cu războiul. Spune-le să ştie și să înveţe și pe urmașii lor 
că nici o forță omenească nu se va putea împotrivi armelor 
şi puterii romane. După ce a rostit aceste cuvinte, Romulus 
dispăru în azurul cerului“. Este de mirare cît crezămint au 
stîrnit vorbele acestui bărbat și cît de mult s-a potolit durerea 


poporului şi a oştirii pentru pierderea regelui lor, fiindcă toţi 
au crezut în nemurirea lui. 


XDII În acest timp, pofta de domnie şi lupta pentru tron 
erau gîndurile care frămîntau sufletele senatorilor. Lupta nu 
se dădea între cetățeni, unul împotriva celuilalt, căci într-un 
stat atit de tînăr nu izbutise încă niciunul să se ridice deasupra 
celorlalți; se dădea o luptă între tabere.65 Deoarece de la 
moartea lui Tatius nu mai domnise nimeni din neamul lui, 
cetăţenii de obirşie sabină se temeau să nu-şi piardă dreptul 
la putere, pentru că ei pretindeau că au drepturi deopotrivă 
cu ceilalți; de aceea ei voiau să se aleagă un rege din rîndurile 
lor. Vechii romani, însă, se împotriveau să aibă un rege străin. 
În ciuda acestor păreri deosebite, toți doreau însă să fic con- 
duși de un rege, căci nu cunoscuseră încă farmecul libertăţii. 
Pe urmă, senatorii se temeau ca nu cumva o cetate fără con- 
ducere, cu o oaste fără căpetenie, care se găsea în preajma 

atitor cetăţi vrăjmașe, să fie atacată de vreo putere dinafară. 
Aşadar, pe de o parte, toți erau de părere că trebuie să fie 
un conducător, iar pe de altă parte, nimeni nu se putea hotări 
să lase altcuiva locul. În felul acesta cei o sută de senatori 
îşi împart puterea între ei; alcătuiesc zece decuzrii și din fiecare 
certurie aleg cite un membru care trebuia să fie la cîrma 
xetăţii. Puterea era deţinută, aşadar, de zece oameni, dar numai 
unul avea însemnele puterii şi lictorii. Toţi cei zece conduceau 
pe rind, cîte cinci zile. Astfel, timp de un an de zile, Roma 
n-a avut rege. Acest răstimp a fost numit interregnum,66 nume 
care sc mai foloseşte şi astăzi. 

Atunci însă, poporul a început să murmure că „asuprirea 
<reşte, fiindcă, în loc de unul, acum sînt o sută de stăpini“. 
Poporul susţinea că nu vrea să îngăduie decit un singur regge, 
dar și acela să fie ales de el. Senatorii, cînd au văzut această 
stare de lucruri, au înțeles că trebuie să renunţe din propriu 
îndemn la ceea ce urmau să piardă, şi numai în felul acesta 
au cîștigat simțămintele poporului, cînd i-au încredinţat lui 
puterea supremă. Totuşi, drepturile pe care le-au dat poporului 
au fost mai puţine decit cele pe care şi le-au păstrat pentru 

„ Căci au hotărit ca alegerea regelui de către popor să aibă 
tărie numai după ce va fi aprobată de senat. Și astăzi, la 
votarea legilor şi la alegerea magistraţilor, senatorii se mai 
bucură de acest drept, care însă şi-a pierdut din însem- 
nătate: mai înainte ca poporul să voteze, senatorii aprobă 
rezultatele votului, deși nu-l cunosc. ! 

Atunci interregele a convocat poporul şi a spus: „Cetăţeni! 
Pentru ca această măsură să fie bună, folositoare și fericită 
pentiu noi, alegeţi un rege! Aceasta este hotărirea senatului. 
Dacă veţi alege un rege care să fie un vrednic urmaș al lui 
Romulus, senatorii vor aproba alegerea“. Această hotărîre a 
plăcut atît de mult poporului, încît, ca să nu fie mai prejos 
de mărinimia senatorilor, încuviinţă şi hotărî numai atit, ca ei, 
senatorii, să-l numească pe acela care va domni peste Roma. 


ĂDIII În vremea aceea era vestită dreptatea și cucernicia 


lui Numa. Acesta locuia la Cures, în ţara sabinilor, şi pentru 
vremurile acelea el era un foarte bun cunoscător al dreptului 

divin şi omenesc. Se pretinde, fără temei însă, că Numa ar fi 
avut ca profesor pe Pythagoras$? din Samos; aceasta din pricină 
că nu se ştia de un altul. Se ştie însă că abia peste un veac 
şi mai bine, în timpul domniei lui Servius Tullius și tocmai 
la capătul Italiei, în apropiere de Metapontum,68 Heraclea5? 
şi Crotona,10 şi-a adunat Pythagoras un grup de tineri dornici 
de învățătură. De pe acele meleaguri, chiar dacă acesta ar fi 
trăit în vremea lui Numa, cum i s-ar fi putut duce vestea pină 
la sabini? În ce limbă ar fi putut trezi cuiva dorința de a-i 
urma învăţăturile? Și însoţit de ce pază ar fi putut ajunge 
pînă la el, trecînd pe la atitea popoare diferite ca limbă și 
obiceiuri? Mai curind cred că Numa avea din fire un suflet 
plin de virtuţi şi că a fost înriurit în viaţă nu atît de învăţă- 
turile luate de la străini, cît de disciplina aspră şi severă 
a vechilor sabini, cel mai curat popor din vremurile apusc. 

Auzind de numele lui Numa, deşi senatorii romani își 
dădeau bine seama că a alege un rege dintre sabini însemna 
ca întîietatea să treacă de partea acestora, totuși n-au îndrăznit 
să prefere unui asemenea bărbat pe vreunul dintre ei, sau 
din tabăra lor, sau pe altcineva, fie el senator ori simplu 
cetățean. De aceea toţi, fără osebire, hotărăsc să-i încredinţeze 
domnia lui Numa Pompilius. 

„Cind a fost adus la Roma, Numa Pompilius a urmat pilda 
lui Romulus, care a dobîndit domnia cercetind voinţa zeilor 
cu prilejul întemeierii Romei; de accea şi el a cerut să se 
întrebe voinţa zeilor şi în privinţa lui. Un augurii (a cărei 
slujbă onorifică a rămas de atunci o funcţie oficială și o preoţie 
neîntreruptă) l-a condus pe cetăţuie. Acolo, Numa s-a ușezat 
pe o piatră. Augurul s-a așezat la stînga lui, cu capul acoperit 
şi ţinind în mîna dreaptă un toiag încovoiat și fără noduri, 
numit fituus. Apoi, după ce a îmbrățișat cu privirea orașul şi 
cîmpurile și a invocat pe zei, augurul a însemnat pe cer regiu- 
nile printr-o linie închipuită, trasă de la răsărit la apus, 
şi a spus că la dreapta se află miazăzi, iar la stinga miază- 
noapte; în față şi-a fixat în minte un punct, la depărtarea 
pină la care se putea vedea cu ochii. După aceea, trecînd toiagul 
în mina stingă, şi punindu-şi pe cea dreaptă pe capul lui 
Numa, augurul a rostit această rugăciune: „O, Jupiter, dacă 


1] — De la fundarea Romei 1. 

zeii vor ca acest Numa, pe capul căruia ţin mîna, să ne fie 
rege, trimite-ne semne sigure între hotarele pe care le-am 
tras“. Apoi a arătat prin cuvinte ce fel de auspicii voia să i se 
trimită. Acestea s-au ivit: Numa a fost declarat rege și a 
coborit de pe măgura de pe care se luau auspiciile. 


XIĂ Ajungind astfel regele unui oraș înființat prin tăria 
armelor, și-a propus să-i dea temelii noi şi anume: drepiul, 
legile şi datinile. Văzind, însă, că oamenii nu se pot deprinde 
cu ele în mijlocul războaielor, căci războiul preface pe oameni 
în fiare, s-a gîndit că acest popor sălbatic nu poate fi îmblin- 
zit decît dezvăţindu-l de războaie. De aceea a ridicat în par- 
tea de jos a Agiletului un templu zeului lanus,'?2 simbol și 
chezășie a păcii şi războiului. Cind templul era deschis, în- 
semna că Roma se afla sub arme, iar cînd era închis, era 
dovadă că în sinul tuturor noroadelor din jur domnea pacea. 
După Numa, templul a fost închis de două ori: o dată în 
timpul consulatului lui T. Manlius, la sfîrşitul primului răz- 
boi punic, iar a doua oară zeii au făcut ca tocmai vremurile 
noastre să-l poată vedea închis?5; aceasta s-a întimplat după 
lupta de la Actium, cînd împăratul Caesar Augustus a adus 
pacea și pe mare, și pe uscat. Numa l-a închis numai după ce a 
încheiat tratate şi legături de alianță cu toate popoarele vecine. 

După ce au fost înlăturate grijile primejdiilor dinafară, 
pentru ca sufletele, pe care le ţinuse în friu teama de duş- 
mani şi disciplina militară, să nu fie împinse la dezmăţ, socot 
că Numa a găsit cu cale că cel dintii lucru pe care trebuie 
să-l facă este să insufle poporului teama de zei; el socotea 
că, pentru mulțimea neștiutoare şi necioplită de pe atunci, 
acesta era leacul cel mai folositor. Cum teama de zei nu putea 
cobori în suflete fără născodirea unor minuni, se prefăcea 
că ține noaptea sfat cu zeița Egeria,”1 și spunea apoi că, 
sfătuit de ea, înființează slujbele cele mai plăcute zeilor şi 
hărăzește fiecărei divinităţi preoții săi speciali, flaminii.?5 

Mai înainte de toate împarte anul'6 în 12 luni, după mer- 
sul lunii. Cum luna nu umple niciodată 30 de zile şi lipsesc 
şase zile pentru a întregi un an corespunzător mersului soa- 
relui, a adăugat citeva luni intercalate şi le-a orînduit în 


https://biblioteca-digitala.ro 


DE LA FUNDAREA ROMEI. CARTEA 1 31 


aşa fel încît, totdeauna ia 20 de ani odată, zilele corespun- 
deau iarăşi poziţiei soarelui pe care o avuseseră la începutul 
perioadei, iar anul îşi completa în felul acesta numărul zilelor. 

Tot Numa a orînduit zile faste!? și nefaste, deoarece cite- 
odată era bine să se întrerupă treburile publice. 


XX Apoi s-a îngrijit de numirea preoților, deşi el însuşi 
săvirşea cele mai multe slujbe sfinte, mai ales pe acelea cure 
intrau în îndatoririle preotului!8 lui Jupiter. Dar, pentru că 
prevedea că în această cetate războinică vor fi mai mulţi regi 
asemănători lui Romulus decit lui însuși, și că și ei se vor 
duce la război, şi pentru ca îndeletnicirile religioase ale rege- 
lui să nu fie lăsate în părăsire, a numit un flamin ca preot 
al lui Jupiter, care trebuia să fie nelipsit din templu, şi 
i-a mărit însemnătatea, acordindu-i o haină deosebită și un 
scaun curul, ca acela al regelui. Pe lîngă acesta a mai numit 
doi preoţi, unul pentru Marte,'? altul pentru Quirinus. A 
mai ales vestalele,80 niște fecioare pentru cultul zeiței Vesta, 
cult de obirșie albană, legată și de familia întemeietorului 
Romei. Pentru a fi nelipsite din templu, le-a fixat un venit 
din vistieria publică. Prin legămîntul de feciorie și alte rîn- 
duieli religioase le-a făcut vrednice de cinste şi sfinţenie. 

De asemenea, a ales doisprezece preoţi saliis! pentru zeul 
Mars Gradivus, cărora le-a dat ca semne distinctive nişte 
tunici brodate, iar deasupra tunicilor — o platoșă de aramă 
pe picpt. Le-a poruncit să poarte scuturile căzute din cer, 
numite ancilia, și să străbată oraşul cîntînd imnuri, însoțite 
de sărituri şi dansuri religioase. 

După aceea, a ales ca mare pontifice pe unul dintre senatori 
pe nume Marcius, fiul lui Marcius, şi i-a încredinţat o con- 
dică8? în care erau notate toate ceremoniile sfinte şi în care 
se spunea ce victime trebuie sacrificate, la ce dată şi în ce 
temple trebuie săvirşite slujbele religioase, și de unde să se 
ia bani pentru toate cheltuielile trebuincioase. Celelalte cere- 
monii religioase publice şi particulare au fost și ele supuse 
hotărîrilor pontificelui,83 pentru ca poporul să aibă pe cine 
consulta și ca nici o părticică din dreptul divin să nu fie 
tulburată prin părăsirea datinilor strămoşeşti și introducerea 

altora străine. Acest pontifice trebuia să dea lămuriri, nu 
numai în legătură cu cultul zeilor cerului, ci și cu slujbele 
de înmormintare, cu felul în care pot fi împăcaţi zeii mani,84 
să arate ce prevesteau fulgerele căzute, sau despre alte semne 
care cereau sacrificii de ispășire. Pentru a smulge zeilor 
această taină, Numa a hărăzit lui Jupiter Elicius un altar 
pe Aventin şi a întrebat, prin auguri, pe zeu care erau sem- 
mele care cereau ispășire. 


XĂI În timp ce întreg acest popor părăsise calea războiu- 
lui și a armelor, înlocuindu-le cu chibzuirea în sfat, pentru 
a îngriji și împlini poruncile sfinte, toată simţirea și întreaga 
lor fiinţă era străbătută de fiorii credinţei că zeii cu puterea 
lor suprapămintească se amestecă și iau parte la viaţa şi la 
faptele omenești; de aceea, poporul era pătruns de rostul 
cucernicici, iar cetatea era ocirmuită de oameni cu respect 
faţă de credință şi de jurăminte, fiind în același timp stăpiniţi 
şi de frica legilor și de asprimea pedepselor. În timp ce oamenii 
îşi creau deprinderi morale, în viaţă, după chipul și asemă- 
narea, într-adevăr, fără seamăn a regelui, popoarele vecine, 
care crezuseră la început că în mijlocul lor luase ființă nu 
o cetate pașnică, ci o tabără de războinici, la care nu se aude 
decit zăngănit de arme, şi care veniseră între ei ca să le 
tulbure tihna şi liniștea, acum erau însă pătrunse de un res- 
pect atit de mare față de romani, încit socoteau că e păcat 
să se atingă de cei care aveau drept ţel în viață numai cinsti- 
rea zeilor. 

Era într-un loc o dumbravă, prin mijlocul căreia curgea 
un piriiaş, într-un neîntrerupt clipocit, ce izvora din scor- 
burile unei peșteri răcoroase. Fiindcă Numa Pompilius se re- 
trăgea acolo în nenumărate rînduri, ncînsoțit de nimeni, ca 
la o tainică întîlnire cu o zeiţă, a închinat această dumbravă 
muzelor Camenae,55 pentru ca acolo să se ducă şi să se consfă- 
tuiască cu soţia sa, nimfa Egeria. Numa i-a rînduit şi Cre- 
dinţei o sărbătoare și un templu. El porunci flaminilor să 
meargă și să săvirșească slujba la acest templu, într-o trăsură 
cu acoperiş boltit, trasă de doi cai, avind în miîini nişte mi- 
nuși fără degete, în semn că trebuie păstrată şi păzită cu orice 

preţ Credinţa, şi că locul ei consfințit se află în mîna dreaptă 
& omului. Numa a mai hărăzit şi alte multe sacrificii, precum 
și altare pentru jertfe, pe care pontifii le-au denumit altare 
argeene.85 Dar opera cea mai mare a vieţii sale, cit timp a 
stat pe tron, a fost înfăptuirea nu numai a unei păci trai- 
nice, ci şi întărirea domniei. În felul acesta Roma a avut 
parte de doi regi, fiecare cu mijloacele sale de cirmuire, 
unul aducînd propășirea statului prin război, iar celălalt, cu 
ajutorul păcii. Romulus a domnit 37 de ani, iar Numa 43. 
Cetatea romană a ajuns puternică, şi bine ocîrmuită şi prin 
arta războiului, dar mai ales, datorită binefacerilor păcii. 


XXII După moartea lui Numa s-a recurs din nou la 
interregn. Poporul a încredinţat tronul, după acest interregn, 
lui 'Tullus Hostilius, unchiul lui Hostilius, care dobîndise o 
înimă de mare viteaz în războiul cu sabinii, în lupta de la 
poalele cetăţuiei de pe Capitoliu. Senatul a întărit alegerea. 
Nici pe departe nu se asemăna Tullus Hostilius cu Numa Pom- 
pilius, ci, dimpotrivă, era pornit pe o harţă mai abitir ca 
Romulus. Tinereţea și puterea lui bărbătească, dar mai aies 
slava şi mărirea dobindită de bunicul său, nu-l lăsau să 
doarmă. Încredințat că o cetate amorţește, slăbeşte şi îmbă- 
trîneşte din pricina lincezelii, căuta pricini de gilceavă, ori- 
unde. Din întîmplare, momentul prielnic s-a și ivit cu pri- 
lejul unei prădăciuni pe <are şi-au făcut-o unii altora și 
țăranii romani şi sabini, cînd fiecare s-au întors încărcuţi 
de prăzi de pe ogoarele celorlalți. 

Pe vremea aceea, ţara albanilor era ocîrmuită de Gaius 
Cluilius. Fură trimiși soli din partea ambelor tabere, cam 
în aceeași vreme, pentru a-și cere înapoi bunurile răpite. Tul- 
lus dăduse îndrumări oamenilor săi. din solie să nu iasă din 
litera însărcinărilor primite. Era insă încredințat că albanii 
vor refuza despăgubirile, și în felul acesta va fi îndreptăţită 
deciararea unui război. Albanii au lucrat însă prea fără chib- 
zuință. Solii albani trimiși la Roma au fost primiți după toate 
legile ospeţiei, cu toată atenţia și prețuirea cuvenită, luînd 
parte la ospățul dat, în cinstea lor, de rege. Numai că romanii 
au apucat să ceară cu o stăruință și mai mare plata despăgu- 

birilor, dar albanii refuzînd, după scurgerea răgazului acor- 
dat de treizeci de zile, Roma le-a declarat război. Solii aduc 
la cunoștința regelui lor această stare de lucruri. Tullus le-a 
dat solilor albani cuvîntul, ca să spună de ce au venit şi ce 
cer. Împuterniciţii albani, necunoscînd gîndurile ascunse ale 
regelui, pierd zadarnic vremea, dezvinovăţindu-se: „că ei fără 
voia lor au să aducă la cunoștința regelui ceva care, de bună 
seamă, nu-i va face plăcere, dar aşa au primit îndrumări de 
la conducerea lor, și ei trebuie să se supună; însă dacă albanii 
nu vor primi despăgubirile pretinse, ei au însărcinarea, de la 
cîrmuirea lor, să declare război Romei“. La aceste cuvinte, 
Tullus le-a răspuns: „Vestiţi pe regele vostru că regele roma- 
nilor ia pe zei martori, rugîndu-i să facă să cadă prăpădul 
şi pirjolul asupra aceluia dintre cele două popoare care a 
respins cu dispreţ propunerile de despăgubire aduse de soli”. 


XAŢII Solii albani duc în ţara lor acest răspuns. Cele 
două tabere fac cele mai aprige pregătiri în vederea acestei 
ciocniri, care seamănă foarte mult cu un război civil, deoarece 
era purtat de oameni din aceeași obirșşie, fiind îndeaproape 
înrudiţi, așa cum sînt părinţii cu fiii lor. Ambele seminţii 
se trăgeau din troieni, deoarece în Lavinium descălecaseră 
pentru întiia dată strămoșii lor, troienii, fiindcă din Lavinium 
se trăgea Alba Longa, și din tulpina albanilor ieșiseră mlă- 
dițele care au dat pe regii romani. Desfăşurarea și sfirşitul 
acestui război nu a adus cu sine tot alaiul de nenorociri, fiindcă 
nu s-a dat o bătălie după ţoate regulile războiului, ci, după 
distrugerea cîtorva case dintr-o cetate, ambele popoare s-au 
contopit într-unul singur. 

Cei dintîi care au pornit vrăjmășia au fost albanii, care 
au năvălit pe teritoriul Romei cu oaste mare. Ei şi-au aşezat 
tabăra la o depărtare de Roma nu mai mare de 5000 de 
pași. Şi-au săpat șanțuri de apărare de jur-imprejur. Șan- 
țurile Cluilia, numite după cîrmuitorul alban, au păstrat acest 
nume timp de cîteva veacuri, pînă cînd, mincate de rugina 
vremii, o dată cu ele s-a stins şi numele lor. Între întăritu- 
rile acestei tabere şi-a dat duhul regele alban Cluilius. Atunci 
albanii l-au ales dictator pe Mettius Fufctius; în vremea 


https://biblioteca-digitala.ro 


A 


DE LA FUNDAREA ROMEI. CARTEA I 35 


aceasta, Tullus Hostilius, bucuros și îmbărbătat de moartea 
regelui vrăjmașilor, era convins că pluternica voinţă a zei- 
lor a început pedepsirea albanilor prin moartea căpeteniei lor, 
şi că acum urmează la rînd poporul alban să primească lovi- 
tura de măciucă în creștet pentru acest război nelegiuit, sus- 
ținînd sus şi tare că răzbunarea zeilor nu va întirzia să tri- 
mită osînde asupra întregului popor. Ca urmare, trecînd în 
timpul nopţii pe lingă tabăra albană, pătrunde cu oastea ro- 
mană plină de înverșunare pe teritoriul dușman. Acest fapt 
l-a împins pe Mettius să iasă din birlog. Și el, la rîndul lui, 
îşi conduce oastea cit mai aproape de dușman. Apoi îşi tri- 
mite un împuternicit înainte, ca să-l anunţe pe Tullus că, îna- 
inte de a se dezlănţui bătălia, e nevoie să aibă loc între ei o 
întrevedere. Dacă Tullus îi va primi propunerea, el e încre- 
dințat că va fi spre binele și al romanilor şi al albanilor. 
Tullus nu i-a respins propunerea, deşi i se părea fără rost, 
dar și-a așezat în acelaşi timp oastea în linie de bătaie. Și 
albanii fac la fel. Pe cind ambele tabere se înfruntau cu pri- 
virile, conducătorii, însoţit fiecare de citeva căpetenii, îna- 
intează spre mijlocul cîmpului de luptă. Comandantul alban 
ia cuvîntul, spunînd următoarele: 

Priciiia. acestui război trebuie căutată în jignirile aduse și 
în neîndeplinirea cererilor noastre de despăgubire, potrivit 
condiţiilor tratatului, şi pe care cred că le-aţi auzit din gura 
trimișşilor regelui nostru Cluilius. Nu mă îndoiesc, Tullus, că 
şi tu ai aceleași pretenţii. Dar dacă amîndoi sîntem încredin- 
ţaţi că trebuie să spunem adevărul, nu să umblăm cu ticluiri 
iscusite, ei bine, pricina adevărată a războiului este rîvna de 
întindere și stăpînire, care împinge pe fiecare din cele două 
noroade înrudite şi învecinate să recurgă la puterea armelor. 
Însă nu eu sînt în măsură să hotărăsc cine are sau nu are drep- 
tatea de partea lui. De acest lucru poute să-şi dea seama nu- 
mai acela care a început cel dintii războiul. Albanii m-au ales 
pe mine cea mai înaltă căpetenie, pentru a purta ucest război. 
Tullus, aș vrea însă să-ți amintesc un lucru: tu știi mai bine 
ca mine cit de mare c puterea poporului etrusc, și în jurul 
nostru, și al vostru, mai ales că și tu cești mai aproape de 
etrusci. Tu ştii prea bine că etruscii s-au întins în lungul şi 

în latul pămîntului, şi pe uscat, şi mai ales pe mare, unde sînt 
foarte tari. Gîndește-te numai că, dacă ai de gînd să dai sem- 
nalul de luptă,87 aceste două şiruri de luptători care se în- 
fruntă faţă în faţă, în scurtă vreme și unii şi alții vor fi 
istoviți şi sleiți de vlagă, fie că unii vor fi biruitori, fie că 
ceilalți vor fi înfrînţi. De aceea, dacă zeii mai ţin la noi, 
de vreme ce nu sîntem mulțumiți cu libertatea noastră de 
nimeni zdruncinată, ci recurgem la acest joc al zarului, ca 
să se ştie cine să fie stăpîn şi cine sub jug, atunci să chib- 
zuim şi să găsim o cale prin cars să se poată hotări, fără 
pieirea atitora şi fără mare vărsare de sînge din partea ambe- 
lor noroade, care din ele să domnească peste celălalt“. Propu- 
nerea o găsi nimerită şi regele 'Tullus, deși el era pornit 
către război datorită şi firii sale bătăioase, dar și nădejdii că 
el va fi în stare să câştige biruința. Ambele tabere purced 
apoi la iscodirea unui mijloc. Întîmplarea face ca însăși soarta 
să li-l pună la îndemiînă. 


XAIL Ursita a făcut ca în fiecare din cele două oști să 
fie cîte trei frați gemeni, deopotrivă şi prin vîrstă și prin 
putere. Este îndeobște cunoscut faptul că-i vorba de Horaţi şi 
de Curiaţi, fiindcă nu este o altă ispravă mai veche sau 
mai vestită ca aceasta. O singură nedumerire mai dăinuie de 
atunci, cu toată faima acestui nume, și anume, din ce neam 
făceau parte Horaţii, și din care Curiaţii. Analiştii se împart 
în două. Totuşi, cei mai mulți susțin că Horaţii au fost romani, 
iar Curiaţii, albani; de altfel și îndemnul meu sufletesc e să-i 
cred tot pe aceştia. 

Regii le vorbesc acestor gemeni, cerîndu-le ca fiecare să 
lupte cu arma în mînă, pentru patria sa. Țara celor dintre ei 
care vor cîştiga biruința va rămîne singură atoistăpinitoare. 
Nu se uită nici un amănunt. Se alege locul și momentul cînd 
să înceapă lupta. Înainte de a se începe lupta, s-a încheiat o 
învoială între romani și albani, cu această condiţie: norodul 
ai cărui ostași vor învinge în luptă este îndreptăţit să domnească 
asupra celui biruit, în bună pace. 

Se mai încheiaseră asemenea învoieli şi cu alte condiţii, 
dar toate au cam același cuprins. Din cîte am nflat, acestea au 
fost condiţiile învoielii încheiate; de altfel acesta e primul 
tratat de acest fel, istoricii nepomenind un altul mai vechi, 
Feţialul,88 crainicul păcii, i-a pus regelui Tullus următoareie 
întrebări: „O rege, tu poruncești să încheiem o înţelegere 
cu împuternicitul poporului alban?“ Cum regele a încuviin- 
țat, feţialul a spus din nou: „„Atunci, o rege, îţi cer să-mi 
pui la îndemină jerba sacră“. Regele i-a spus: „Să iei o 
jerbă neîntinată și sfinţită!“. Crainicul păcii a adus din cetă- 
țuie un buchet de ierburi sfințite. După aceea i-a pus rege- 
lui următoarea întrebare: „O rege, îmi dai mie împuternicirea 
să fiu solul regal al poporului roman al Quiriţilor, împreună 
cu însoțitorii mei şi cu sfintele potire?“ Regele i-a răspuns: 
„Îţi dau această însărcinare, dar să nu-mi pricinuieşti vreo 
năpastă sau vreo pagubă nici mie, nici poporului roman al 
Quiriţilor“. Cel care îndeplinea funcţia de preot fejial era 
M. Valerius, care, la rîndul lui, l-a desemnat ca împuternicit 
pentru această solie pe Spurius Fusius. După aceasta, Valerius 
i-a atins capul şi părul lui Fusius cu creanga de rozmarin sfin- 
țit. Scopul numirii acestui nou împuternicit a fost de a lua 
legămîntul, adică de a consfinţi înțelegerea. Spurius Fusius a 
îndeplinit această îndatorire, rostind după tipic tot şirul de 
cuvinte alcătuite în stihuri, pe care nu e greu să le reamin- 
tim. După ce s-a dat citire condiţiilor în faţa tuturora, el a 
rostit următoarele cuvinte: „O Jupiter, ascultă! Ascultă şi tu, 
cel împuternicit din partea poporului alban, ascultă şi tu 
popor alban! Așa cum s-a dat citire în faţa tuturor, de la 
început şi pînă la sfirșit, acestei învoieli scrise şi însemnate 
pe table de ceară, fără gînd ascuns şi viclenie, şi așa cum 
s-a înţeles azi de toată lumea, atît de lămurit, poporul roman 
se îndatorează să nu calce acest legămînt. Dacă cel care va 
călca prin viclenie legămîntul va fi poporul roman, atunci, 
Jupiter, chiar în acea zi să loveşti cu puterea ta cea mare 
poporul roman, aşa cum îl voi lovi eu pe acest porc astăzi, 
şi să-l izbești cu atît mai amarnic și mai cumplit, cu cît tu 
eşti cel mai îndreptăţit şi ai puterea cea mai mare!“. După 
rostirea acestor fraze, feţialul loveşte porcul cu o piatră ascuţită 

de cremene. La fel și albanii repetă formulele lor tot în sti- 
huri, ca și jurămîntul, prin mijlocirea dictatorului8? şi al preo- 
ţilor lor. 


XĂPD După încheierea învoielii, cele două rînduri de ge- 
meni iau armele, așa cum se hotărise. În timp ce fiecare 
tabără își îmbărbătează ostaşii săi, spunindu-le că zeii patriei, 
patria însăși şi părinţii lor, toţi cei ce sînt sub arme, precum 
şi cei rămaşi la vatră sînt acum cu ochii aţintiţi spre armele 
şi spre braţele lor, cei şase tineri, plini de mîndrie, fiecare 
după cum îi era firea, întăriţi şi dz cuvintele pline de îmbăr- 
bătare ale tovarășilor de luptă, înaintsază în mijloc, între cele 
două oștiri așezate în linie de bătaie. Cele două armate fusc- 
seră aşezate fiecare în faţa taberei sale, luînd parte cu încor- 
dare la această luptă primejdioasă şi îngrijorătoare, fiindcă 
păstrarea şi dăinuirea puterii poporului lor atîrna de vitejia 
și de norocul unui pumn 'de luptători. De aceea toţi ostașii, 
cu ochii aţintiţi, ședeau ca pe jeratic în faţa acestei privelişti 
foarte puţin plăcute. 

Se dă semnalul de luptă. Cele două șiruri de tineri, purtind 
în sufletul lor avîntul marilor oști, se năpustesc unul asupra 
celuilalt cu arme ucigaşe. Fiecare poartă în suflet icoana patriei 
sale şi convingerea dăinuirii puterii cetăţii sale, sau a căderii 
patriei în lanţul robiei, precum şi soarta ei de miine, pe care 
ei o vor făuri. Niciunul din ei nu se gîndeşte la primejdia 
vieții sale. La prima ciocnire, cînd săbiile scot fulgere, iar suliţele 
scîntei, o groază cumplită cuprinde pe toți privitorii. Toate 
glasurile amuţiseră. Toţi abia-şi mai ţin suflarea, de parcă 
li se spulberase orice nădejde de -viaţă! După ce s-au încleştat 
şi mai temeinic, acuma toţi cei de faţă aveau o priveliște și 
mai înfiorătoare, fiindcă nu numai că se mișcau într-un năprasnic 
<hip şi trupurile, şi armele lor, ci începu să se vadă chiar 
sîngele ce izvora din răni. Deodată, însă, doi romani loviți 
de moarte se prăbuşese unul peste altul, în timp ce toţi cei 
trei albani sînt doar răniţi. Văzindu-i pe romani prăvălindu-se 
la pămînt, întreaga oaste albană scoate un nemaipomenit strigăt 
de bucurie, în schimb oastea romană pierduse orice nădejde, 
Acum legiunile romane erau îngrijorate la culme de soarta 

celui de-al treilea luptător al lor, pe care îl şi înconjuraseră 
cei trei curiaţi. Din întîmplare, însă, romanul era teafăr şi 
nevătămat. Cu toate că el nu era deopotrivă cu cei trei 
albani, ca să se ia la piept cu toţi deodată, chibzui că dacă ar 
lupta cu fiecare în parte, i-ar putea dovedi pe toți. De aceea, 
pentru a-i despărţi și a se bate cu fiecare pe rînd, s-a pre- 
făcut că o ia la fugă, încredinţat că albanii răniţi, atît cît îi 
vor ţine puterile, îl vor urmări. Romanul abia se depărtase o 
bună bucată de locul unde s= desfășurase lupta, cînd, privind 
înapoi, îi vede pe cei trei albani urmărindu-l la mari inter- 
vale, dar că unul din albani nu e prea departe de el. Se 
întoarce deodată şi tăbări fulgerător asupra acestuia. În timp 
ce oastea albană strigă puternic către curiaţi să se grăbească 
să dea repede ajutor fratelui lor, MHoratius, după răpunerea 
celui dintii potrivnic, purcede acum la a doua luptă. La 
rîndu-le, și romanii își îmbărbătează ostaşul lor cu strigăte, 
așa cum de obicei le scoate un om care a scăpat cu viaţă 
dintr-o primejdie din care nu mai nădăjduia să iasă. Horatius 
se grăbeşte acum să sfirșească şi cu această luptă. De aceea, 
înainte ca cel de-al treilea curiat, care nu era prea departe, 
să ajungă să-i dea ajutor tovarăşului său, romanul a încheiat 
şi cu cel de-al doilea. Acum lupta e deopotrivă. Mai rămă- 
seseră deci doi supraviețuitori, cu deosebirea că cei doi lup- 
tători nu erau aidoma nici în puteri, nici în nădejdi. Pe unul 
din ei, trupul "neatins de nici o rană şi îndoita biruință îl 
prefăcuseră într-un erou neînfricat, mîndru și gata de a treia 
luptă. Celălalt, sleit de vlagă, din pricina sîngelui curs din 
răni, tîrşindu-şi cu greu trupu-i istovit de fugă şi doborit de 
Jalea pierderii fraţilor, căzuţi în faţa ochilor săi, abia merge 
în întîmpinarea romanului biruitor. Ceea ce a urmat nici nu 
poate fi numită luptă. Romanul, umflîndu-și pieptul de bucu- 
rie, spuse: „Am jertfit doi albani pentru sufletele fraţilor mei 
morţi. Pe al treilea îl voi jertfi pentru a stinge pricina 
acestui război şi pentru ca poporul roman să stăpinească de-a 
pururi poporul alban“. Și zicînd acestea îi străpunge cu sabia 
gitul albanului, care abia-şi mai ţine arma în mînă. Horatius 
ia apoi ca trofeu armele şi hainele celui căzut. Romanii, stri- 
gind ura şi felicitînd pe EHoratius, îl primesc cu mare bucu- 

rie în rîndurile lor, voioşia fiind cu atît mai mare, cu cît 
viaţa lor fusese la mare răscruce. Apoi toţi purced la înde- 
plinirea celor cuvenite pentru înmormîntarea celor căzuţi, deși 
nu toți cu aceleaşi simțăminte, fiindcă pe de o parte unii-și 
măriseră puterea, iar pe de altă parte, ceilalţi ajunses ră 
supuşi: celor dintii. Și azi mai sint mormintele lor mărturie. 
Fiecare mormint se află acolo unde au căzut Horaţii și Cu- 
riații; două morminte romane stau într-un singur loc, aproape 
de Alba, iar trei morminte albane către Roma, însă la oarecare 
depărtare unele de altele, așa cum s-a desfășurat lupta. 


XĂDI înainte de despărţirea celor două oști, Mettius i-a 
pus următoarea întrebare lui “Tullus: potrivit înţelegerii înche- 
iate, ce porunci dă? Regele a hotărît atunci ca tineretul alban 
să fie ţinut mai departe sub arme, fiindcă are nevoie de 
sprijinul lor pentru războiul cu veienţii. Și atunci oștile au 
fost pornite de aici către vetrele lor. În fruntea oastei romane 
pășea Horatius, cu trofeele celor trei curiaţi învinși. În cale 
i-a ieșit însă sora lui, care fusese logodită cu unul din Curiaţi. 
întilnindu-și fratele tocmai cînd intra pe poarta Capena,% cînd 
ea a văzut și a recunoscut pe umerii fratelui său mantaua de 
război a logodnicului ei, pe care ea însăși o lucrase cu miinile 
sale, a început să-și smulgă părul, să strige, să se căineze 
cu nespusă jale, după logodnicul ei dus din rîndul celor vii. 
Vaierile şi strigătele surorii sale, cînd toată ţara era în voioşie 
şi în sărbătoare pentru biruinţa lui fără seamăn, i-a stirnit 
revolta în suflet tinărului Horatius; el — fire aprigă — trage 
sabia din teacă și-și înjunghie sora, spunîndu-i vorbe de ocară: 
„Du-te după logodnicul tău, cu dragostea ta neghioabă, tu care 
ţi-ai uitat de toţi, de fraţii tăi ce zac uciși, tu care ai uitat 
şi de cel ce-a mai rămas în viață, și de patria ta. La fel să 
pată orice femeie romană care va jeli pe un vrăjmași“ 

Fapta lui a apărut cumplită şi senatului, și poporului. Însă, 
strălucita-i ispravă, proaspătă în amintirea lor, îi împiedica să 
se pripească împotrivă-i. Totuşi, în cele din urmă a trebuit să 
fie adus în fața judecății regelui. Regele, ca să nu apară în faţa 
poporului ca un acuzator fără suflet, şi răspunzător într-un 
proces atît de greu şi neplăcut, care adusese atîta doliu și care 

avea să sfirșească, în urma condamnării la moarte a învinui- 
tului, cu executarea lui, a recurs la calea convocării adunării 
poporului: „Numesc, spuse el, potrivit prevederilor legii, doi 
judecători?! care să-l judece pe MHoratius pentru crima de 
înaltă trădare“. Această lege foarte aspră suna astfel: cei doi 
judecători trebuiau să judece procesul de înaltă trădare. Dacă 
învinuitul va face apel la popor, el este în drept s-o facă. Dacă 
cei doi judecători vor da o sentință de condamnare, atunci 
osînditului va trebui să i se pună vălul pe cap, după care va fi 
spinzurat de copacul blestemat și va fi biciuit, fie înăuntrul 
zidurilor cetăţii, fie în afara lor. 

Fiindcă judecătorii erau de părere că nu pot să-l ierte pe 
Horatius, şi că deci trebuie condamnat, deoarece potrivit literei 
acelei legi el a fost găsit vinovat, după ce au dat sentinţa, 
unul din ei a rostit următoarele: „Publius Horatius, te declar 
vinovat de înaltă trădare. Du-te, lictor, şi leagă-i miinilel“ 
Lictorul se apropie de condamnat, căutînd să-l lege. Atunci 
Horatius, din îndemnul lui Tullus, care tilcuia blind legea, 
a spus: „Fac apel la judecata poporului“. în felul acesta apelul 
lui a ajuns în faţa adunării poporului. Toată lumea era adinc 
mișcată de felul cum se înfățișa acest proces, mai ales cînd 
însuși tatăl lui Horatius își susținea sus şi tare convingerea că 
fiica sa a fost pe bună dreptate ucisă; dacă el n-ar fi încre- 
dinţat de acest adevăr, el însuși, folosindu-se de dreptul său de 
tată,%2 ar fi luat măsurile cuvenite împotriva feciorului său. 
Apoi bătrînul rugă poporul să-i cruțe măcar singurul vlăstar 
rămas în viață dintre atiţia copii, care de care mai plin de 
însușiri frumoase. Cînd rostea aceste cuvinte, își îmbrăţișa 
mereu feciorul, arătînd mulțimii trofeele luate de la Curiaţi 
agățate de un stilp, în acel loc, care se cheamă acum stilpul 
lui MHoratius, spunînd următoarele: „O, cetăţeni romani, cum 
puteţi voi răbda această privelişte, ca să-l vedeţi spinzurat sub 
furci93, cu miinile legate la spate, biciuit şi chinuit, pe acel erou 
pe care, puţin mai înainte, l-aţi văzut păşind mindru de strălu- 
citele-i biruinţe, sărbătorit de întreg poporul? Nici măcar ochii 
albanilor, foștii noştri duşmani, n-ar putea îndura grozăvia unei 
astiel de privelişti! Hai, lictore, du-te și leagă miinile eroului, 
care puţin mai înainte a mărit prin biruința lui puterea poporului 

roman. Du-te, lictore, pune-i salvatorului acestei cetăți vălul 
pe cap, ca la nelegiuiţi, spînzură-l de copacul blestemat, 
sfişie-i spatele cu biciul, fie între ziduri, fie aci între pilaștri, 
unde se află trofeele luate de el de la vrăjmași, fie dincolo 
de ziduri, între mormintele curiaţilor biruiţi de el. Cu ce inimă 
îl veţi putea voi tîri la locul osîndei, de vreme ce strălucitele-i 
fapte de arme nu sînt în măsură să-l scape de grozăvia unei 
pedepse atit de cumplite?“ 

Poporul n-a fost în stare să-ndure nici lacrimile tatălui 
și nici soarta unui tînăr atît de bine înzestrat şi pregătit 
să-nfrunte orice primejdie. Și l-au iertat de pedeapsă, mai 
mult datorită simţămiîntului de minunare pentru faptele lui, 
decit pentru dreptatea pricinii lui. Însă pentru că acest om, 
prin fapta-i îndeobşte cunoscută, trebuia să ispășească într-un 
fel vina, s-a dat poruncă tatălui lui Horatius să plătească o 
gloabă de ispăşire, care bani urmau însă să fie daţi de stat. 
După ce bătrînul Horatius şi-a îndeplinit toate îndatoririle pentru 
săvîrşirea sacrificiilor ispăşirii,?t carc au fost încredințate ca 
moștenire din tată în fiu întregului neam al lui Horatius, s-a 
înălţat o grindă de-a latul străzii şi s-a dat poruncă tînărului 
să treacă pe sub ea, cu capul acoperit de un văl, ca și cum 
ar fi trecut pe sub un jug. Această grindă a dăinuit mereu, 
fiind înlocuită pe cheltuiala statului ori de cîte ori putrezea, 
şi s-a numit „grinda surorilor“.95 Și sorei eroului i s-a ridicat 
un monument, construit din blocuri pătrate de piatră,-în locul 
unde ca fusese înjunghiată. 


XALII Însă pacea cu albanii n-a dăinuit multă vreme. 
Metiius Fufetius, urit de poporul său din cauză că el avusese 
năstrușnicul gînd de-a încuviinţa soarta şi viaţa poporului în 
mîna celor trei ostași curiaţi, şi-a ieșit din brazdă ca un neso- 
cotit şi, fiindcă văzuse că prin măsuri cinstite nu izbutise 
să facă nimic, a recurs la netrebnice căi, ca să zăpăcească mintea 
poporului, atrăgindu-l de partea sa. De accea, așa cum el căutase 
salvarea în pace, atunci cînd războiul era în toi, și acum, deși 
era pace, căuta neîncetat pricini de a dezlănţui din nou războiul. 
Fiindcă-şi da seama prea bine că concetăţenii săi aveau destul 
curaj, însă nu prea aveau putere, aţițţă pe sub ascuns celelalte 

noroade megieșe; dind o proclamaţie, se preface că încheie 
prietenie și alianţă cu ele, în schimb, pune din nou la cale 
trădarea Romei. Fidenae, o colonie romană, se aliază cu veienţii 
în urma aţiţărilor făcute de albani, care le făgăduiesc ajutor, 
şi sînt zădăriţi şi aceştia să ridice armele împotriva romanilor. 

Cind fidenaţii şi-au dat în vileag aceste planuri de răzvră- 
tire, Tullus a poruncit lui Mettius ca să pornească cu armata 
lui de îndată, din Alba, împotriva noului duşman. După tre- 
cerea riului Anio el aşază tabăra la revărsarea lui în Tibru. 
Armata veienţilor trecuse Tibrul.pe un vad, între locul unde 
cra acum această tabără și cetatea Fidenae. Aceştia își aveau 
aripa dreaptă a frontului sprijinită pe rîu, iar aripa stingă se 
întindea pină aproape de munţii Albani. Tullus îşi concentrează 
sforțările spre frontul veienţilor, iar pe albani i-așează în faţa 
unei legiuni de fidenaţi. Dar albanii n-aveau nici curaj, nici 
poftă de a dovedi credință Romei, însă nici nu cutezau să 
rămînă mâi departe pe poziţie și nici să treacă fățiș de partea 
dușmanului; de aceea s-au retras tiptil, tiptil, spre munți; 
ajunşi acolo, cind au crezut că ei sînt la adăpostul oricărei 
surprize, şi-au aşezat întreaga armată în linie de luptă; mai 
apoi își schimbă din nou planul, ca să treacă vremea. Și iarăși 
încep să-și desfășoare liniile de luptă. Planul lui Mettius era 
ca el să intervină de partea acelei tabere care va avea la un 
moment dat soarta luptei în mînă. 

Romanii, care ținuseră mereu legătura cu ei, erau tare uimiţi 
de cele întîmplate, fiindcă simţiseră că aripa lor a rămas des- 
coperită, în urma plecării de pe poziţie a aliaților lor. Și atunci 
o ştafetă, pornind în goana calului, vestește pe rege că albanii 
au plecat. În faţa acestei situaţii primejdioase, Tullus a înfiinţat 
colegiul Saliilor compus din 12 preoţi, creînd o sumă de altare 
închinate zeiţelor Pallor şi Pavor.96 Strigind cu voce puternică 
şi răspicat, ca să-l audă și dușmanii, poruncește ștafetei romane 
călare să se întoarcă degrabă la ai săi şi să fie toţi gata de 
luptă. Să le spună că nu e nici un temei de teamă. Albanii 
au făcut această mişcare din ordinul său, dindu-se la o parte 
pentru a da putinţa armatei romane să facă o învăluire, cu 
să cadă în spatele fidenaţilor, lipsiţi de acoperire.. În același 
timp poruncește cavaleriei sale să fie gata de luptă, cu lăncile 

întinse înainte. Această măsură ascunde privirilor armatei albane, 
care se retrăgea, o mare parte a pedestrimii romane. Pedestri- 
mea romană, crezind că lucrurile stau așa cum le-a auzit din 
însăși gura regelui, se bate cu o dirzenie fără seamăn. Spaima 
a intrat în rîndurile duşmanilor. Și ei auziseră şi cuvintele 
regelui rostite cu glas tare, precum şi porunca dată lăncierilor 
romani, fiindcă mare parte din coloniştii din Fidenae înțelegeau 
limba latină. Ca atare, ca să nu fie atacați pe neaşteptate, 
tăindu-li-se de către albani legăturile cu cetatea lor, și fiindcă 
socoteau că și albanii vor tăbări asupra lor, coborînd de pe 
costișe, fidenaţii au fugit de pe poziţii, părăsind lupta. Tullus 
se ia după ei și, după ce nimiceşte aripa fidenaţilor, se întoarce 
şi pornește împotriva veienţilor buimăciţi și-n neorînduială din 
pricina înfrîngerii fidenaţilor. 

Nici veienţii n-au fost în stare să reziste iureșului roman, 
însă riul care se afla în spatele lor îi împiedica s-o ia la fugă 
după voie. Cînd însă au văzut că nu mai au încotro, ca să 
scape cu viaţă s-au aruncat orbește în apă, zvirlindu-și în 
mod ruşinos armele, iar ceilalţi, în timp ce zăboveau pe mal, 
neștiind ce să facă: să lupte, sau să fugă, sînt hăcuiţi cu ușurință 
de romani. Din cîte lupte au dat romanii pînă în ziua aceea, 
m-a fost o alta mai sîngeroasă. 


XĂDIII Apoi armata albană, care stătuse în aşteptare, 
privind numai la felul cum se desfășurase lupta, a fost îndru- 
mată spre cîmpie. Mettius felicită pe Tullus pentru biruinţa 
cîștigată; la rîndul lui, și Tullus i-a răspuns binevoitor lui 
Mettius. Pentru bunul mers al lucrurilor, el dădu ordin ca 
armata albană să se instaleze în aceeaşi tabără împreună cu 
legiunile romane, orînduind pentru a doua zi o ceremonie reli- 
gioasă şi o slujbă de curăţire de păcate. 

În revărsatul zorilor, cînd totul era gata, potrivit obiceiului, 
Tullus ordonă ca ambele armate să vină la adunare. Crainicii 
au început să dea de știre această poruncă a regelui de la 
-o margine la alta a taberei, poftind în primul rînd pe albani. 
Aceștia, dornici de asemenea privelişti nemaivăzute și nemai- 
auzite de ei, s-au așezat cît mai aproape de regele roman, 
pentru a afla ce spune. Potrivit îndrumărilor primite anume 


https://biblioteca-digitala.ro 


DE LA FUNDAREA ROMEI. CARTEA I 45 


înainte, legiunea romană înarmată o înconjoară pe cea albană 
din toate părțile. Toţi comandanții romani primiseră însăr- 
cinarea ca poruncile să fie executate fără şovăire. Tullus se 
adresează ostașilor de față cu următoarele cuvinte: 

„Romani! Dacă voi aţi fost în stare să biruiţi pe vrăjmași 
în lupta desfăşurată ieri, în primul rînd zeilor nemuritori. 
trebuie să le fiţi recunoscători, fiindcă lor li se datorează 
izbînda, şi abia în al doilea rind vitejiei voastre. Ieri voi aţi 
avut de înfruntat nu numai pe acest vrăjmaș, ci aţi avut de 
luptat împotriva unei primejdii cu mult mai amenințătoare:. 
cu trădarea și călcarea jurămîntului de credință al aliaţilor 
noștri. Ca să nu fiţi duși în amăgire, vă dau de ştire acum 
că albanii au părăsit frontul, plecînd spre munţi, fără o 
poruncă a mea. Repet, n-a fost porunca mea, ci numai un 
plan bine chibzuit; m-am prefăcut că dau această poruncă 
ca nu cumva voi, care nu cunoşteaţi situaţia adevărată, să vă 
pierdeţi avintul, aflînd de trădarea aliaților; am căutat în 
schimb să-l conving pe vrăjmaș că el este înconjurat, pentru ca, 
intrînd groaza în el, să fie pus pe fugă. Învinuirea pe care 
p aduc eu nu o pun pe seama tuturor albanilor. Ei și-au urmat 
căpetenia la fel cum aţi fi făcut şi voi dacă eu aș fi poruncit 
ca legiunile romane să se pună în mișcare. Albanilor! Mettius este 
acela care v-a împins pe voi să porniţi pe acest povirniș al 
trădării! Mettius este acela care a urzit planurile acestui război 
sîngerosl Mettius este acela care a călcat în picioare tratatul 
de alianţă dintre romani și albani! Ca să nu mai îndrăznească 
vreun altul în viitor o asemenea fărădelege, voi da o înspăi- 
mîntătoare pildă, care să rămînă învățătură omenirii întregi“. 

Centurionii înarmaţi şedeau de jur-împrejurul lui Mettius. 
Regele continuă să vorbească pe același glas, ca la început: 

„Ca să fie bine, cu noroc şi spre propășirea poporului 
roman, și pentru mine şi pentru voi, albani, dorind ca 
întreg poporul alban să treacă în întregime de partea Romei, 
hotărăsc ca poporul alban să primească dreptul de cetăţenie 
romană, iar fruntașii albanilor să fie primiţi în rindul sena- 
torilor romani; așa cum odinioară statul alban s-a despărţit 
în două noroade dintr-un singur popor, astăzi se revine din nou 
la matcă, la un singur norod, ca la început“. 


8— De la fundarea Rome! 1. 

După rostirea acestor cuvinte, tineretul alban s-a văzut 
deodată înconjurat de toate părțile de ostașii romani înarmaţi; 
dindu-și seama că ei sînt lipsiți de apărare, cu toate că ar fi 
putut să se împotrivească acestei situaţii, totuși, împinși de 
teamă, au tăcut chitic. Atunci vorbi din nou Tullus: 

„Mettius Fufetius, dacă ai mai fi în stare să înveţi în ce 
chip se cuvine să se respecte un jurămînt de credință și o 
alianţă sinceră, ţi-aş fi pus la îndemină o învățătură acum, 
cît mai ești teafăr și nevătămat în fața mea, dar fiindcă mintea 
şi cugetul tău au luat-o razna şi nu te mai poţi vindeca, 
neamul omenesc va învăța, prin pilda osîndirii tale la moarte, 
că asemenea legăminte trebuie păstrate cu sfinţenie, nu cun 
ai făcut tu cu acelea pe care le-ai călcat şi zdrobit în picioare. 
Așa cum ţi-ai împărțit gîndurile şi simţămintele în două părţi, 
cumpănind între dreptatea fidenaţilor şi a romanilor, puţin 
mai înainte, la fel se va întîmpla astăzi, de astădată cu trupul 
tău, care va fi despicat în două și aruncat în două părţi 
potrivnice“. 

Îndată s-au adus două care de curse, trase de cîte patru 
telegari fiecare, și între ele, la mijloc, a fost așezat Mettius, 
bine legat. Dindu-se bice cailor, aceştia, mînaţi în două direcţii 
contrare, rup în bucăţi-trupul lui Mettius, împrăștiindu-i mădu- 
larele pe drum. Toţi cei de față şi-au întors privirile îngrozite 
de la o asemenea privelişte înfiorătoare. Acesta a fost cel dintii 
şi cel din urmă caz de execuţie a pedepsei?! cu moartea la 
romani, la care nu s-a mai ţinut seama de legea omeniei. 
De altminteri putem să ne dezvinovăţim în felul acesta că nici 
un alt popor n-a avut şi n-are pedepse mai blinde. 


XĂIĂ în timpul acestor întimplări fusese trimis înainte 
la Alba un pâlc de călărași romani, care să îndrumeze aorodul 
alban către Roma. În urma lui au fost trimise și legiunile romane, 
care să dărime din temelie cetatea Alba. Cind armata romană 
a pătruns printre porţile orașului, nu s-a văzut, nici auzit 
nici un fcl de zarvă, nu s-a stirnit printre locuitori nici un 
fel de spaimă, cum se întîmplă de obicei, cînd sînt cucerite 
orașele, cînd porţile se sparg şi se dărimă cu topoarele, sau 
cînd zidurile sînt prăbușite cu ajutorul berbecilor, sau cînd 

cetatea e luată cu asalt şi cînd atacatorii înarmaţi, strigind 
cît îi ţine gura şi străbătînd oraşul în lung şi-n lat, trec totul 
prin foc şi sabie. Era o tăcere mormintală, o jale fără vaiere; 
toată această mulțime a locuitorilor şedea încremenită și mută, 
încît de teamă uitau ce trebuie să mai ia cu'ei sau ce trebuie 
să lase pe loc. Albanii rătăceau fără nici un căpătii şi fără 
nici un rost încoace şi-n colo, întrebind cînd pe unul, cind pe 
altul cîte ceva, cînd stînd pe pragurile caselor, cînd intrînd 
prin odăi, pentru a le mai vedea pentru cea din urmă oară. 
O dată cu strigătele pilcului de călăreţi romani, care le-a 
poruncit să părăsească fără întîrziere orașul, s-a şi auzit pirîi- 
tul caselor, care începură să fie dărîmate de la cealaltă mar- 
gine a orașului, şi deodată un nor uriaş de pulbere a învăluit 
totul, ca într-o ceață. Atunci, fiecare alban își ia cu sine ce 
poate și ce găseşte la îndemînă, părăsindu-și vatra, zeii casnici 
şi locuinţa unde fiecare se născuse şi crescuse, pornind pe 
drum de băjenic. Convoiul neîntrerupt al pribegilor umpluse 
toate drumurile și potecile, încit priveliștea fiecăruia din ei 
stîirnea un nou prilej de lacrimi şi jale. Au început să se audă 
suspine și vaiere, mai ales din partea femeilor cînd treceau 
pe lingă templele lor sfinte ocupate de ostași înarmaţi, de 
parcă și zeii lor căzuseră prinşi în mîinile romanilor. După 
ce toţi albanii au ieșit din oraș, ostașii romani au făcut una 
cu pămîntul toate clădirile şi aşezămintele publice şi particu- 
lare, şi numai în răstimpul unei ore; au fost dărimate și nimi- 
ciie pină-n temelie casele unui oraș întreg, întocmirea și înfăp- 
tuirile a patru sute de ani de viață. Atita dăinuise orașul Alba. 


Numai templele zecilor au fost cruţate; aşa fusese porunca 
regelui. 


XĂĂ Puterea și faima Romei au crescut însă pe ruinele 
Albei. Numărul locuitorilor ei s-a îndoit acum. S-a format un 
nou cartier al Romei, fiind alipit acum capitalei :și muntele 
Caelius.98 Şi pentru ca lumea să se îndemne să-și facă locuin- 
țele într-un număr mai mare în acest nou cartier, însuşi 
Tullus şi-a construit noul său palat aici, în care a locuit mereu 
apoi. El a ales și a virît în rîndul senatorilor romani pe căpete- 
niile albanilor, făcînd să crească în felul acesta numărul sena- 

torilor. Noii senatori albani aleși au fost următorii: Albanii, 
Tullii, Servilii, Quinţii, Geganii, Curiaţii, Cloelii etc. Mărin- 
du-se numărul senatorilor, tot Tullus a pus să se construiască 
noul palat al curiei, care s-a numit pînă în zilele noastre 
Curia Hostilia.99 Apoi a mai ales dintre albani zece roate de 
călărași, recrutate din toate clasele, pentru ca în felul acesta să 
crească puterile noului popor; a împlinit apoi efectivele vechilor 
legiuni romane și a înființat altele noi. 

Bizuindu-se pe aceste noi forţe, Tullus declară război sabi- 
nilor. Acest popor, alături de etrusci, era pe vremuri unul 
din cele mai puternice și mai temute neamuri, și prin nu- 
mărul mare de ostaşi, şi prin armele lui. Curseseră jignirile 
din partea ambelor țabere şi-și ceruseră unii altora satisfacţie, 
însă fără nici un rezultat. Astfel, Tullus îi învinuiește pe 
sabini că au pus la popreală nişte tirgoveţi romani în templul 
Fcronieil00, unde se ţinea un tirg mult căutat de oameni; la 
rîndul lor, sabinii se plingeau că sclavii lor fugiseră mai înainte 
într-o dumbravă şi că fuseseră reţinuţi de romani, în oraş. 
Acestea erau pricinile războiului. Sabinii și-au mai amintit 
că o parte din populaţia lor a fost colonizată de Tatius în 
Roma și că de curînd puterea romană a crescut prin adăugarea 
populaţiei albane. De aceea au căutat să capete sprijin și aju- 
toare și din alte părţi. 

Dintre etrusci, veienţii erau cei mai apropiaţi vecini ai 
sabinilor. De la veienţi au venit în armata sabină numeroși 
voluntari, datorită faptului că unii oameni din popor, mai 
ales cei lipsiți de mijloace, erau ademeniţi cu plata unei solde 
bune. Sabinii însă n-au primit ajutor oficial din partea cetăţii 
Veii, fiindcă era încă în vigoare tratatul de pace și armistițiul 
încheiat de Romulus cu Veii. (Şi nu e de mirare că n-au 
obținut nici un sprijin de la ceilalţi vecini ai lor). În timp 
ce ambele tabere își făceau cele mai mari pregătiri cu putință, 
convinşi că: sorții biruinţii vor cădea de partea acelei tabere 
care va dezlănţui cea dintii atacul, Tullus se hotărăşte ca el 
să pătrundă mai întîi pe teritoriul sabin. S-a dat o bătălie 
crîncenă la locul numit „Pădurea Rea“,101 unde armata romană 
şi-a dovedit străşnicia, datorită puternicului avînt al pedestrimii 
sale, dar mai ales vitejiei fără seamăn a cavalerici, cu efectivele 

de curind mărite. Frontul sabin a fost străpuns datorită for- 
țelor cavaleriei romane, care a pornit un năprasnic iureş peste 
liniile sabine. Sabinii au fost înfrînți și puşi pe fugă, sufe- 
rind pierderi grele. 


XĂAI După îniringerea sabinilor, domnia lui Tullus și 
întreaga putere romană au ajuns în plină glorie. Atunci s-a 
anunțat regelui și senatorilor că pe muntele Alban a plouat 
cu pietre. Deşi faptul era greu de crezut, au fost trimiși 
oameni care să vadă la fața locului acea minune. Chiar în fața 
lor au căzut din cer nenumărate pietre,!%2 întocmai ca o grindină 
grea și deasă, mînată de vint spre pămînt. Li s-a părut chiar 
că, din dumbrava de pe culmea muntelui, aud un glas deslu- 
şit care-i îndeamnă pe albani să-și continue a-și face sacri- 
ficiile după datinile strămoșești. Ei se lăsaseră de ele, ca şi 
cum o dată cu părăsirea patrici şi-ar fi uitat şi de zei, fie 
trecînd la religia romană, fie că, îndirjiţi din pricina unei 
soarte rele şi crude, așa cum se întîmplă, încetaseră să sc 
mai închine zeilor lor. În urma acestei minuni, romanii au 
orînduit un şir de sărbători de nouă zile, fie din îndemnul 
glasului din cer, de pe muntele Alban — căci şi această în- 
tîmplare este pomenită — fie din îndemnul haruspiciilor.103 A 
rămas de atunci un obicei îndatinat ca, ori de cite ori se 
vestește o minune asemănătoare, să se ţină sărbători timp de 
nouă zile. 

„Nu mult după aceasta, romanii au avut de suferit din 
pricina unei molime, care le-a sleit puterea de luptă. Răz- 
boinicul lor rege le-a poruncit însă să se facă minuiri de 
arme tot mereu, convins că tinerii îşi vor păstra vînjoşia şi 
sănătatea mai bine în tabăra militară decit acasă; în cele din 
urmă, și regele a fost trîntit la pat de o lungă boală. O dată 
cu istovirea trupului, i-a slăbit și avintul, așa încit el, care 
mai înainte socotise că e nepotrivit pentru un rege să-şi fră- 
minte mintea cu cele religioase, acum, deodată, începe să se 
îndeletnicească cu tot soiul de slujbe și rugăciuni, devenind tare 
cucernic, împuind și capul poporului cu asemenea deprinderi. 
Într-o mare măsură, lumea caută să se reîntoarcă la vechile 
stări de credinţă și cuvioşie de pe vremea lui Numa, socotind 

că singurul mijloc de ajutorare a celor bolnavi este împăcarea 
cu zeii și iertarea păcatelor. Se spune că însuși regele, tot 
răsfoind prin cărțile lui Numa, ar fi găsit acolo istorisirea 
unor sacrificii făcute în taină în cinstea lui Jupiter Elicius. 
Regele a vrut să le îndeplinească singur, pe ascuns; nerespec- 
tind însă tipicul slujbei, nici în ce priveşte pregătirea, nici 
în ce priveşte desfășurarea sacrificiului, nu numai că nu a 
căpătat nici un semn din partea zeului, ba dimpotrivă, Jupiter 
s-a mîniat trimițindu-i un trăsnet pentru călcarea orinduielilor 
sacrificării, iar regele, lovit de fulgerul acestuia, s-a mistuit 
în para focului, cu casă cu tot. Tullus a domnit 32 de ani, 
în care timp i s-a dus faima peste ţări și mări prin războaiele 
purtate. 


XAĂXAII După moartea lui Tullus, așa cum era hotărit de 
la început, puterea a trecut din nou în miinile senatorilor, care 
au numit un interrege, Poporul l-a ales rege în comiţii pe 
Ancus Martius, şi senatorii au întărit această alegere. Ancus 
Martius era nepot de fiică al lui Numa Pompilius. încă de la 
începutul domniei, el şi-a luat ca îndreptar de viaţă și ca pildă 
pe bunicul său, care s-a bucurat de atita glorie; pe lîngă aceasta, 
dîndu-și seama că domnia înaintașului său, de altfel deosebit 
de rodnică, a avut o singură lipsă, şi anume că nu a săvirșit 
slujbele ceremoniilor potrivit rînduielilor religioase, Ancus a 
socotit de cuviință să se revină numaidecit la ceremoniile 
orînduite de Numa; de aceea a poruncit pontificelui să aducă 
la cunoștința poporului toate ceremoniile instituite de acesta 
în cărţile lui, transcriindu-le pe o tablă albă. 

Astfel, atît cetăţenii romani iubitori de liniște, cît şi locui- 
torii cetăților învecinate, au început să nădăjduiască că regele 
se va întoarce la obiceiurile și datinele strămoşului său. În 
schimb latinii,104 cu care Tullus încheiase un tratat, au prins 
din nou curaj şi-au năvălit în teritoriul roman. La plingerile 
repetate ale romanilor ei au răspuns trufaş, socotind că regele 
roman e o ființă nepăsătoare ce-și petrece timpul între temple 
şi altare. Ancus însă avea o fire cumpănită, care amintea 
şi de Romulus şi de Numa. El își dădea seama că în timpul 
domniei strămoșului său pacea fusese mai folositoare ca răz- 

boiul pentru un popor tînăr, nestrunit bine. Pe lingă aceasta, 
şi Numa a avut parte de linişte și pace, nefiind ameninţat de 
nici o primejdie. Pentru el însă, treaba aceasta nu va fi atit 
de ușoară. Lui Ancus i se pune acum la încercare puterea răb- 
dării, fiind comvins că dacă el nu va da dovadă că știe să rabde, 
va fi disprețuit de vrăjmași. Asemenea vremuri sînt mai priei- 
nice pentru un rege ca Tullus, nu. pentru unul ca Numa. To- 
tuşi, aşa cum Numa Pompilius a înființat cultul şi rînduiclile 
religioase pentru vremea de pace, tot aşa şi Ancus s-a gîndit 
să le alcătuiască pe cele de război. El a vrut nu numai să 
poarte războaie, ci să le= declare și după un anumit tipic. 
În acest scop el a imprumutat de la vechiul trib a] aequicolilor,10% 
practica pe care o urmează şi acum feţialii cînd formulează 
o plingere. Astfel, îndată ce solul ajunge la graniţele țării 
căreia îi este adresată această plingere (el are capul aco- 
perit de filum — un voal de lină), spune următoarele: 

_»Auzi-mă, atotputernice Jupiter, ascultă-mă și tu, popor 
(şi aici spune numele norodului respectiv), să mă audă și 
dreptatea cerească! Sint crainicul însărcinat anume de poporul 
roman. Am sosit ca un trimis căruia i s-a încredințat o în- 
tocmire sfîntă și dreaptă. Aveţi încredere în cuvintele mele!“ 
"Urmează apoi prezentarea cererii. După aceca feţialul ia martor 
pe Jupiter, spunînd următoarele: „Dacă eu cer, în numele po- 
porului roman, în chip nedrept şi nelegiuit acești oameni și 
aceste lucruri care nu ni se cuvin, atunci să fiu oprit să mă 
mai înapoiez vreodată în patrie“. 

El grăieşte gceste cuvinte, iar cînd trece graniţa le spune și 
celui dintii om pe care-l întilnește în cale, la fel le rosteşte 
cind intră pe poarta orașului şi cînd pătrunde în for, schim- 
bind numai citeva cuvinte din formulă și din jurămint. Dacă 
mu, i se dă ceea ce cere, după un răgaz de 33 de zile — acesta 
este numărul de zile consacrat — el declară război în acești 
termeni: „Auzi-mă, Jupiter, și tu, Junona, și tu Quirinus, și 
voi toţi zeii cerești, şi voi zei ai pămîntului, și voi zei oi 
infernului, auziți-mă! Vă iau ca martori pe voi, că acel 
popor (aici îi spune numele) a făcut o. nedreptate şi nu-și 
îndeplineşte îndatoririle potrivit dreptăţii. Dar în privinţa drep- 

turilor noastre ne vom consfătui și vom chibzui în patrie cu 
senatorii in ce chip vom redobîndi ccea ce ne aparţine“. 

Atunci feţialii se întorc la Roma, pentru a chibzui și a 
lua o hotărire. Imediat regele începe deliberarea cu senatorii, 
spunînd aceste cuvinte: 

„În privinţa bunurilor, neînțelegerilor şi pricinilor, împu- 
ternicitul poporului roman a adus la cunoștință către îm- 
puternicitul vechilor latini și către latinii înşişi ce bunuri se 
cuvenea să fie date înapoi, ce trebuie făcut şi în ce chip se 
cade să se răspundă. Aceştia n-au înapoiat nici bunurile, n-au 
făcut nici ce li s-a cerut, n-au împlinit nici o îndatorire. — 


Spune, — grăiește regele către primul senator pe care-l în- 
treabă, — ce părere ai? — Cred că toate acestea trebuie redo- 


bîndite printr-un război drept şi sfint, aceasta e părerea mea, 
la aceasta mă alătur.“ Apoi îi întreabă, rînd pe rînd, şi pe 
ceilalți. Cind cei mai mulți sînt de aceeași părere, se declară 
război, Se obișnuia ca feţialul, înarmat cu o lance de fier sau 
cu o lance minjită de singe și cu virful înroșit în foc, să 
se ducă pînă la hotarele duşmanilor, însoţit de cel puţin trei 
tineri, și să spună: „Pentru că popoarele vechilor latini sau latinii 
înșiși au făcut o nedreptate poporului roman al quiriţilor, pen- 
tru că poporul roman al quiriţilor a poruncit să se înceapă 
războiul cu vechii latini; pentru că senatul poporului roman a 
propus, a decretat şi a votat acest război cu vechii latini, din 
aceste cauze eu, şi poporul roman, declar şi pornesc război 
împotriva vechilor latini“. Spunind aceste cuvinte, feţialul aruncă 
lancea spre ţara vrăjmașului. În felul acesta s-au formulat ce- 
rerile drepturilor romane de la latini, și în' acest chip s-a 
declarat războiul. Acest protocol s-a păstrat și de către urmași. 


XXNĂIII Regele Ancus, lăsînd pe seama flaminilor și a 
celorlalţi preoţi grija cultului, a strins noi trupe și a cucerit 
orașul latinilor, Politoriurm.106 Urmînd pilda înaintaşilor săi, 
care măriseră puterea romană prin primirea în rîndurile cetă- 
ţenilor romani chiar a dușmanilor învinși, şi Ancus a adus 
la Roma întreaga populaţie a orașului Politorium. Și fiindcă 
sabinii se aşezaseră în jurul Palatinului, vechea reședință a 
romanilor, pe Capitoliu şi în cetăţuie, iar pe muntele Caelius 


https://biblioteca-digitala.ro 


DE LA FUNDAREA ROMEI. CARTEA 1 53 


îşi construiseră locuinţele albanii, noua populaţie a primit Aven- 
tinul. Acolo, nu mult după aceea, după ce au fost ocupate 
oraşele Tellenae!07 şi Ficana, s-au stabilit și alți noi cetăţeni. 
Politorium a fost apoi din nou atacat; căci, după mutarea 
populaţiei lui la Roma, vechii latini puseseră stăpinire pe 
orașul rămas fără locuitori. Aceasta a fost pricina pentru care 
romanii au hotărît să distrugă orașul, ca să nu mai fie niciodată 
un loc de adăpostire pentru duşmani. 

În cele din urmă, războiul s-a îndreptat spre Medullia!08. 
Acolo, mult timp lupta a fost fără sorți de izbindă, biruind 
cind unii cind ceilalți, căci orașul era întărit cu redute și me- 
tereze şi era apărat de o garnizoană puternică. Pe lingă aceasta, 
oștirea latină, avînd tabăra instalată în plină cîmpie, a silit 
pe romani să dea și lupta corp la corp, din cînd în cind. Pină 
la urmă, adunîndu-și toate trupele, Ancus a izbutit în sfirșit 
să-și înfrîngă vrăjmașul într-o bătălie. De acolo regele s-a 
înapoiat încărcat cu o uriașă pradă la Roma. 

Și de data aceasta a primit în rindurile cetăţenilor romani 
mai multe mii de latini. Pentru a uni Aventinul cu Palatinul, 
el le-a dat locuinţe în ţinuturile din jurul templului Murcia109. 
El a adăugat Romei și Janiculum,!10 nu din lipsă de spaţiu, 
ci de teamă ca nu cumva acesta să ajungă o fortăreață în 
mîinile dușmanilor. A hotărît să-l înconjure nu numai cu un 
zid, ci să-l unească cu Roma printr-un pod de lemn. Acesta 
e cel dintii pod făcut peste Tibru. Tot opera regelui Ancus 
este şi construirea valului redutelor quiriţilor, o foarte impor- 
tantă întăritură, împotriva atacurilor din cimpie. 

Puterea romană era în neîntreruptă dezvoltare, şi fiindcă 
într-o mulțime atit de mare de oameni nu se putea lesne 
deosebi ceea ce era drept de ceea ce era nedrept, şi pentru 
că se săvirșeau pe ascuns și noaptea atitca fapte rele, fur- 
tişaguri, tilhării etc., el a construit în mijlocul orașului, în 
îor, a închisoare,lil ca să înfricoşeze pe răufăcători şi să 
oprească creştereu unor astfel de fărădelegi. 

În timpul acestui rege a fost mărită nu numai loma, dar 
şi teritoriul și graniţele ei. De la Veii a cucerit pădurea Maesia;11? 
apoi şi-a întins stăpinirea pină la mare, a întemeiat orașul 
Ostia!1!3 de la gurile Tibrului și a deschis salineleiii din jurul 

portului; pentru preamărirea faptelor lui strălucite in război, 
el a reconstruit templul lui Jupiter Feretrius, făcindu-l și mai 
impunător. 


XXĂID În timpul domniei lui Ancus s-a stabilit la Homa 
Lucumo,l!5 un om destoinic și bogat, în dorinţa și speranța 
de a dobiîndi o mare cinste, pe care n-a putut-o cîştiga la 
Tarquinii!16 unde era socotit de neam străin. El era fiul lui 
Damaratusi1? din Corint, care izgonit din patrie, din pricina 
neînțelegerilor politice, s-a aşezat la Tarquinii, unde s-a căsă- 
torit şi a avut doi copii, pe Lucumo și Aruns. Lucumo i-a 
supravieţuit tatălui, moştenind toate avuţiile acestuia, Aruns 
însă a murit înaintea tatălui, lăsîndu-și soţia însărcinată. După 
moartea fiului său, nici tatăl n-a mai trăit mult timp, dar 
neștiind că nora sa va avea un fiu, nu i-a lăsat nimic prin 
testament nepotului său. Copilul, fără nici un drept de moștenire, 
născut după moartea bunicului său, a primit numele de Ege- 
rius, cuvint care înseamnă „om lipsit“. Lucumo, dimpotrivă, 
era moștenitorul tuturor avuţiilor tatălui său. Foarte îngimfat 
şi mai înainte din pricina averilor lui el şi-a mai mărit trufia 
și prin căsătoria cu Tanaquil. Aceasta, născută dintr-un neam 
bogat, nu putea să rabde că prin această căsnicie a fost nevoită 
să se scoboare din rangul în care se născuse. Ea nu putea să 
îndure jignirile aduse de etrusci, care-l dispreţuiau pe Lucumo, 
fiul unui venetic surghiunit. 

Astfel, lăsînd la o parte dragostea înnăscută de patrie, ea 
şi-a făcut planul să plece din Tarquinii, pentru a-și vedea 
bărbatul ridicat în demnități înalte. Pentru acest scop, ei i 
se părea că locul cel mai potrivit ar fi Roma: „La un popor 
tînăr, unde noblețea se poate cîştiga repede prin merit per- 
sonal, de bună seamă șe va găsi un loc pentru un bărbat iscu- 
sit și îndrăzneţ. Aici a domnit Tatius, care se trăgea din neam 
sabin; Numa a fost chemat la domnie de la Cures, iar Ancus 
avea :ca mamă o sabină și era nobil numai după Numa“. A 
reușit lesne să-l convingă pe Lucumo, mai ales că era şi el 
dornic de măriri, că Tarquinii nu e decit patria mamei lui. 

Aşadar au plecat la Roma, cu toate bunurile lor. Au ajuns 
pe Janiculum. Acolo, un vultur, plutind uşor cu aripile întinse, 

i-a luat cușma de pe cap, în timp ce se afla în trăsură alături 
de soţia lui. Apoi, zburîind cu mare zgomot deasupra tră- 
surii, ca şi cum ar fi avut de îndeplinii o însărcinare cerească, 
i-a așezat din nou cușma pe cap; după aceea a pierit în 
azurul cerului. Se spune că Tanaquil a primit acest semn cu 
multă bucurie, căci ea cunoştea, fiind etruscă, tălmăcirea sem- 
melor prevestitoare. Îmbrăţișindu-și bărbatul, l-a îndemnat să 
măzuiască mereu către trepte înalte, spunindu-i: pasărea a 
coborit din cer ca sol al zeului; ea a zburat în jurul creștetului 
capului său, făcînd acest semn prevestitor; pasărea a ridicat 
podoaba pusă pe capul lui, pentru a o aşeza din nou din porunca 
cerului, ca să-i arate lui că e un ales al zeilor. 

Cu aceste nădejdi şi gînduri au intrat ei în Roma. Aici 
Lucumo şi-a cumpărat o proprietate şi şi-a luat numele de L. 
Tarquinius Priseus. Sosirea acestui nou venit şi bogăţia lui au 
atras repede atenţia romanilor. De altfel și el îşi ajuta soarta 
prin atitudinea lui binevoitoare şi dărnicia lui îndatoritoare 
oricui. În curînd faima despre el a ajuns și la palatul regal. 
El a reuşit în scurt timp, prin sîrguința şi dărnicia lui, să 
lege o strînsă prietenie cu regele. Astfel, el luă parte la tre- 
burile publice, civile, militare şi cele particulare și, după ce a 
fost pus la multe încercări, a fost numit, prin testament, 
tutorele copiilor regelui. 


XĂXĂD Ancus a domnit 24 de ani și a fost deopotrivă ca 
oricare din regii care au domnit mai înainte, prin gloria şi 
iscusinţa lui atît în timp de război, cit şi în timp de pace. 
Fiii regelui Ancus ajunseseră aproape de virsta bărbăţiei. De 
aceea Tarquinius s-a străduit ca să întrunească cit mai repede 
comiţiile pentru alegerea noului rege. Cînd a sosit ziua alegerilor, 
cl a îndepărtat pe fiii regelui, trimiţindu-i la vinătoare, Se 
spune că el a fost cel dintii care a cerut domnia pe calea ale- 
gcrilor şi că a ţinut o cuvîntare pentru a cîştiga de partea sa 
poporul. El a spus că „faptul acesta nu este nou, căci nu este cel 
dintii străin, ca să poată uimi sau indigna pe cineva, ci cste 
al treilea care pretinde domnia la Roma. Însuși Tatius a fost 
făcut rege, deși nu era numai străin, ci ieșea chiar din rîndul 

foștilor dușmani, iar Numa, cu toate că nu avea cunoștințe în 
cetate și nici nu ceruse tronul, a fost chemat să domnească. 

În schimb el însă, din clipa în care a putut fi de sine 
stătător, a venit la Roma cu soția sa și cu toate avuţiile; acea 
parte a vieţii, în care oamenii îndeplinesc îndeletniciri cetăţe- 
neşti, el a petrecut-o mai mult la Roma decît în vechea lui 
patrie. El a învăţat şi în timp de pace şi în timp de război 
legile și religia romană de la un dascăl, pe care nu-i este rușine 
să-l numească, căci e însuşi regele Ancus. El s-a luat la între- 
cere, în supunerea și respectul său față de rege, cu toți cetă- 
ţenii, iar în bunăvoința faţă de alţii, cu însuşi regele“. Şi pentru 
că tot ce le spunea erau adevărate, poporul într-un glas l-a 
ales rege. 

Aşadar, acest bărbat, de altfel vrednic și de ispravă, a avut 
şi în timpul domniei aceeași iscusinţă de care a dat dovadă 
în timpul alegerii. El s-a străduit nu numai să-și întărească 
domnia, ci să mărească şi statul. De aceea a ales o sută de 
bătrîni, care mai tîrziu s-au numit senatori ai ginţilor minore. 
Aceştia au fost credincioşi regelui, care le deschisese drumul 
spre senat. 

Tarquinius cel Bătrîn mai întîi a avut de purtat război cu 
latinii, cărora le-a cucerit orașul Apiolae.118 Pentru că a cîștigat 
de aici mai multă pradă decit glorie, a dat la Roma jocuri 
mai măreţe şi mai bine organizate decît regii de mai înainte. 
Atunci s-a ales locul pentru circul care este acum cunoscut sub 
numele. de Circul cel Mare.11? S-au distribuit senatorilor și 
cavalerilor locurile în circ, unde să-şi construiască fiecare tri- 
buna;120 acestea s-a numit „fori“. Ei priveau reprezentațiile 
din tribunele susținute de stilpi înalţi de douăsprezece picioare. 
S-a dat un spectacol la care au fost aduși cai de luptă și luptători 
din Etruria!2! mai ales. De atunci, în fiecare an s-au repetat 
aceste serbări, ce s-au numit mai întîi „jocurile romane“, 
apoi „marile jocuri“. "Tot acest rege a împărțit loturi de 
case cetăţenilor în jurul forului și a ridicat portice şi prăvălii. 


XĂĂLI El se pregătea tocmai să împrejmuiască oraşul și 


cu un zid de piatră, dar izbucnirea războiului cu sabinii i-a 
stăvilit planurile. Acest război a fost atit de neașteptat, încît 

înainte ca oastea romană să poată ieși în calea dușmanilor 
și să-i poată opri, ei şi trecuseră riul Anio. La Roma s-a 
iscat o mare spaimă. S-au dat lupte nedecise la început, cu 
pierderi şi dintr-o parte şi din alta. în cele din urmă, duș- 
manii, hotărindu-se să-și recheme trupele în tabără, au dat 
romanilor răgaz să-și organizeze armata și să se pregătească 
mai bine de război. Tarquinius, socotind că efectivele cavaleriei 
sînt neîndestulătoare, a hotărît să mai adauge un număr de 
roate de călăreţi, la centuriile triburilor Ramnes, Tities și 
Luceres, centurii înfiinţate de Romulus și pe care voia să le 
lase irmașilor și să-i poarte numele său. 

Pentru că Romulus făcuse acest lucru, cercetind mai întîi 
zborul păsărilor, Attus Navius,122 un vestit augur pe vremea 
aceea, s-a opus planului lui Tarquinius, spunîndu-i că nu se 
poate schimba nimic din ceea ce există şi nici înființa ceva 
fără a consulta mai înainte auspiciile, Regele, mîniat și vrind 
să-şi bată joc de pretenţiile augurului, ar fi răspuns: „Hai, 
cere păsărilor să vezi dacă se poate face ceva din ceea ce am 
eu acum în gind!“ Navius a cercetat auspiciile și a declarat 
că da. „Ei bine, a spus regele, asta am avut de gînd: ca tu 
să tai o piatră cu un cuţit. la piatra asta și vezi dacă poţi 
face ceea ce ţi-au prezis păsările tale“. Atunci augurul fără 
să şovăie a tăiat piatra în două, spune legenda. Statuia lui 
Attus, cu capul acoperit, a fost aşezată la locul unde s-a 
întîmplat minunea, care loc se află pe scările senatului, pe 
partea stingă. Se spune că și piatra a fost aşezată în același 
loc, ca să amintească urmaşilor de această minune. 

De bună seamă, de aci înainte auspiciile şi funcţia augu- 
rilor au dobîndit atîta trecere în ochii poporului şi a cîrmui- 
torilor statului, încît nu se mai întocmea nimic nici în vreme 
de pace, nici de război, pînă nu se cercetau mai întti auspiciile. 
Adunările poporului, ridicările de oști, cele mai însemnate 
chibzuinţe şi hotăriri erau zădărnicite dacă păsările dădeau 
semne potrivnice. Atunci Tarquinius n-a mai schimbat nimic 
din centuriile cavalerilor. El le-a mărit numai numărul, aşa 
fel încât în cele trei centurii să fie 1800 de cavaleri. Cavalerii 
introduși au primit tot numele vechi, la care s-a mai adăugat 

cuvîntul „cei noi“. Astăzi, fiindcă numărul lor este de două 
ori mai mare, se cheamă că sînt șase centurii. 


XXĂDII După ce a întărit armata, Tarquinius începe din 
nou lupta cu sabinii. Dar cu toate că avea o armată mare 
şi puternică, el s-a folosit în bătălie de un vicleșug. Astfel, 
trimite în ascuns nişte pilcuri de ostași ca să dea foc și 
să arunce apoi în riul Anio toate lemnele care se găseau pe 
malul rîului, aproape de vărsarea lui în Tibru. Cea mai mare 
parte din această lemnărie, care mergea pe apă fiind pusă 
pe niște plute, este împinsă de vînt pînă la picioarele podului 
şi se opreşte acolo, aprinzîndu-l. Acest fapt a stirnit în timpul 
luptei groaza în rîndurile sabinilor. Astfel Tarquinius le-a 
Stăvilit retragerea sabinilor ce voiau să fugă. Mulţi dușmani 
şi-au găsit moartea în apele fluviului, cu toate că izbutiseră 
să scape de romani. Armele lor plutind pe Tibru pînă la Roma, 
au adus vestea marei biruinţi ciștigate, înaintea sosirii ștafe- 
telor. 

Cel mai mare merit l-a avut în această luptă cavaleria. 
Roatele de călăraşi erau așezate la amîndouă aripile oastei. 
Cînd au văzut că pedestrimea romană dă înapoi în sectorul 
din centru, cavaleria romană a atacat din flancuri cu atita 
putere, încît, nu numai că a stăvilit înaintarea legiunilor sabine, 
care îi urmăreau cu înverșunare pe romani, căutind să le 
taie retragerea, ci deodată au schimbat întreaga situaţie, punînd 
ei acum pe sabini pe fugă. Sabinii s-au îndreptat în neorîn- 
duială spre munţi, dar puţini au mai ajuns pînă acolo. Cei 
mai mulți, așa cum s-a spus mai sus, au fost aruncaţi de cava- 
leria romană în fluviu. Tarquinius s-a gindit că trebuie să 
înspăimînte și mai tare pe dușmani, și de aceea a trimis la 
Roma toată prada şi prizonierii. Romanii au făcut apoi un 
morman uriaş din aceste prăzi ale dușmanilor şi le-au dat foc 
— fiindcă aşa juraseră lui VulcanI23 — apoi au năvălit în 
ţinuturile sabinilor. Sabinii, cu toate că fuseseră înfrinți şi nu 
mai aveau nici o nădejde să-și îmbunătăţească situaţia, neavind 
timp de prea multă gîndire, au ieşit în întimpinarea romanilor 
cu o armată de strinsură şi în neorînduială. Dar și de data 

aceasta sabinii au fost din nou înfrînți. După ce au pierdut. 
aproape totul, ei au cerut pace. 


XXADIII Collatia,12% cu teritoriul din jurul ei, a fost 
smulsă de la sabini și alipită statului roman. Egerius, nepotul 
lui” Tarquinius, a rămas guvernator în Collatia. lată ce am 
aflat eu asupra felului cum s-a făcut predarea collatinilor. 
Regele i-a întrebat: 

„Voi sinteţi solii și împuterniciţii poporului collatine 
trimiși de poporul vostru ca să vă predaţi, şi o dată cu voi 
şi cetatea Collatia?* 

„Dal noi sîntem!“ 

— „Poporul collatin este stăpin pe libertatea sa? 

— „Da, estel“ 

— „Vă predaţi pe voi, poporul collatin, orașul, ţinuturile, 
apa, hotarele, templele, uneltele, tot ce aparține zeilor și par- 
tăcularilor, în stăpînirea mea şi a poporului roman?“ 

— „Da, le predăm“. 

— „Și eu, la rîndul meu, le primesc“. 

încheind războiul cu sabinii, Tarquinius s-a înapoiat la Roma, 
Bind purtat în triumf. După aceasta s-a mai războit şi cu 
vechii latini, însă nicăieri luptele n-au avut rezultate hotă- 
rîtoare. În cele din urmă, împresurînd orașele unul cîte unul, 
le-a cucerit, punind stăpinire pe toată populaţia latină. Astfel 
Tarquinius a cucerit fortărețele: Corniculum, Vetus Ficulea, 
Cameria, Crustumerium, Ameriola, Medullia, Nomentuml!25 toate 
orașe ale vechilor latini sau ale celor care făceau parte din 
confederaţia latină. Apoi Tarquinius a încheiat pace şi cu. 
latinii. 

A urmat după aceasta o eră de pace în care a început 
construcţii de tot felul, cu un avint și mai mare decit acela 
de pe frontul de luptă, pentru ca poporul să nu stea degeaba 
în timp de pace, după atita amar de războaie. Tarquinius se 
grăbește să continue construirea zidului de piatră în jurul 
Romei. Construirea acestui zid fusese întreruptă de războiul 
cu sabinii. Din pricina terenului!?6 prea jos din jurul forului, 
precum şi al văilor dintre acele dealuri prin care nu se puteau 
scurge ușor apele, panta fiind prea mică, se formau tot felul 


https://biblioteca-digitala.ro 


60 TITUS LIVIUS 


de mlaștini, pe care Tarquinius le seacă acum prin canaluri127 
de scurgere, care coborau din locurile mai înalte şi se vărsau 
în Tibru. Tarquinius a pus temelia templului pe care-l făgă- 
duise lui Jupiter în timpul războiului. L-a construit pe Capi- 
toliu, ca un semn prevestitor al măreției viitoare pe care o va 
căpăta această colină. 


XĂAIĂ În vremea aceasta s-a întîmplat în palatul regal 
un fapt neobișnuit, care a stirnit uimire în tot poporul prin 
priveliștea nemaipomenită, cit şi prin urmările lui. Se spune 
că în timpul somnului şi cînd erau de faţă mai multe per- 
soane, capul unui copil, al cărui nume era Servius Tullius, 
a fost înconjurat de nimbul unor flăcări. La strigătele de 
uimire scoase la vederea acestei mari minuni, s-a întîmplat 
să sosească și familia regală. Tocmai atunci cînd unul dintre 
apropiații regelui se căznea să aducă apă ca să stingă focul, 
regina îl oprește, potoleşte zarva şi poruncește să nu se atingă 
nimeni de copil, ci să-l lase în pace, că se va deștepta el singur. 
Copilul trezindu-se din somn, flăcările dispărură. Apoi luînd 
deoparte pe bărbatul ei, Tanaquil i-a spus: „Vezi tu pe acest 
copil? Noi îl creştem de atîta vreme, fără să-l fi băgat de 
loc în seamă. Să știi că acesta va fi lumina şi sprijinul 
nostru în clipele de grea cumpănă. El va fi ajutorul nostru 
cînd tronul ni se va clătina. Să avem toată grija şi să-i dăm 
toată atenţia cuvenită acestui copil, căci au început săi se 
vadă de pe acum semnele unei mari slave, și pentru noi, 
și pentru patrie“. 

Din ziua aceea au început să se poarte cu el ca faţă de 
un copil cu însuşiri deosebite. I-au dat toate cunoştinţele nece- 
sare și o învăţătură aleasă, ca să-i adincească în suflet con- 
vingerea că e sortit unui rost şi unei faime neobișnuite. Și 
le-a fost uşor să izbutească, fiindcă Servius Tullius le era 
plăcut zeilor. Ca tînăr avea o înfățișare şi o fire cu adevărat 
regească. Cind Targuinius s-a hotărît să-și caute un ginere 
pentru fiica sa, n-a găsit în tot tineretul roman pe un altul 
care să-i semene lui Tullius. Și de aceea i-a și dat pe fiica 
sa în căsătorie. Orice s-ar spune cu privire la urcarea unei 
trepte atit de strălucite, la care a izbutit să ajungă Tullius, 

eu nu pot crede că el ar fi fost fiul unei sclave și că el 
însuşi ar fi fost în copilărie sclav. Mai curînd sînt de părerea 
acelor analişti care cred că Servius Tullius, tatăl, care avea 
un loc de frunte în conducerea orașului Corniculum, a fost 
ucis în timpul luptelor, iar soția lui, care era însărcinată, 
fiind recunoscută între atitea captive, a fost eliberată de 
regina romanilor cînd a aflat de obirșia ei nobilă. Copilul, 
se zice că s-a născut în palatul lui Tarquinius cel Bătrîn. Între 
cele două femei s-a înfiripat o puternică prietenie, prietenie 
întemeiată pe ajutorarea neprecupeţită, și oferită în restrişte 
mamei copilului. Feciorul a fost crescut de mic la palat, 
fiind îndrăgit şi prețuit de toată lumea pentru purtarea-i 
frumoasă. Soarta mamei lui, căzută prizonieră după cucerirea 
patriei sale, a făcut să se creadă de către unii analiști că 
Tullius ă fost fiul unei sclave, 


XL Trecuse aproape 38 de ani de la începutul domniei 
lui 'Tarquinius, în care timp Servius Tullius era cinstit şi de rege, 
dar prețuit și de senatori, și de popor. Însă cei doi fii ai lui 
„Ancus socoteau că e o mare înjosire pentru ei că au fost 
îndepărtați de la domnie, prin viclenia tutorelui, lor, și că 
la Roma e stăpin un venetic, care, nu numai că nu face parte 
dintr-o familie a unei cetăţi vecine, dar nu e nici măcar din 
Italia. Văzînd creșterea vazei lui Servius Tullius, ei s-au în- 
dirjit şi mai tare la gîndul că nici măcar după Tarquinius 
nu va ajunge în mîinile lor tronul şi puterea, ci acum, dim- 
potrivă, puterea e amenințată să cadă în mîinile unui sclav, 
în aceeași cetate unde acum aproape o sută de ani a domnit, 
cit a stat pe pămînt, Romulus, care a fost fiu de zeu, şi deci 
el însuşi zeu, nu sclav sau fiu de sclavă ca Servius Tullius. 
Faptul acesta va fi o mare rușine atît pentru întreg poporul 
roman, cît şi pentru propria lor familie, dacă ajung pe 
tronul Romei venetici şi chiar sclavi, cîtă vreme mai sînt 
în viaţă urmaşi ai regelui Ancus. De aceea, feciorii lui Ancus 
Martius au hotărit să întrebuinţeze silnicia și să curme această 
înjosire. Durerea pricinuită de nedreptatea ce li se făcuse, 
îi aţița mai mult impotriva lui Tarquinius decit împotriva lui 
Servius. Ei se gindeau că regele, dacă ar rămîne în viaţă, 


9 — De la fundarea Romei 1. 

se va răzbuna crunt pe ei pentru uciderea lui Servius. Mai 
mult, Tarquinius cel Bătrîn își va alege un alt ginere care să-i 
urmeze la tron. De aceea, Tarquiniii pun la cale un complot 
împotriva „regelui. În acest scop au fost găsiţi și plătiţi doi 
ciobani, dintre cei mai cruzi, care înarmați cu niște topoare 
zdravene și avind şi uneltele lor de cimp pe umeri, pătrund 
în tinda palatului. Ajunși acolo, ciobanii se prefac că se ceartă 
între ei, stirnind un zgomot și o zarvă neobișnuită. În felul 
acesta atrag în jurul lor pe toţi slujitorii regelui. Apoi, fiindcă 
amindoi cereau să fie ascultați de rege, şi fiindcă strigătele 
lor bpătrunseseră în toate încăperile palatului, regele a dat 
poruncă să fie aduși ciobanii în fața lui. În primul moment 
şi unul și altul au început să vorbească deodată, cu glas tare, 
aruncîndu-și ocări unul altuia. Un lictor le-a spus să tacă, 
cerindu-le să vorbească fiecare pe rînd. În. cele din urmă 
ciobanii încetează să mai vorbească de-a valma. Așa cum era 
hotărît înainte, unul din ei începe să povestească pricina ne- 
înţelegerii. În timp ce regele era cu totul atent la spusele 
lui, celălalt scoate securea și-l lovește în cap pe rege. Apoi, 
lăsînd unealta ucigaşă în rană, amîndoi dau buzna și ies afară. 


ALI Tarquinius e gata să-și dea suflarea în braţele celor 
din jurul său. În timpul acesta, lictorii reușesc să-i înșface 
pe ucigași tocmai cînd voiau să fugă. S-a dat alarma. S-a 
dus repede vestea în lume și îndată poporul a sosit în păr, 
întrebîndu-se toți miraţi ce s-o fi întimplat. Tanaquil, in 
zarva asta nemaipomenită, dă poruncă să se închidă ușile 
palatului, scoţind afară din încăperi pe toţi cei care aveau 
cunoştinţă de această faptă; cu sirg se apucă de treabă, dînd 
îngrijirile necesare; nădăjduiește să-l poată vindeca, însă apoi 
se răzgîndește, încredințată acum că totul e prea tirziu și că 
altceva e mai grabnic. Repede îl cheamă pe Servius, i-l arată 
pe Tarquinius aproape fără viaţă și-l roagă, prinzindu-i mîna 
dreaptă, să nu lase nerăzbunată moartea socrului lui, să nu-l 
lase s-ajungă de risul și batjocura vrăjmașilor lui. 

„Servius, îi spuse ea, dacă eşti un om dintr-o bucată și 
un bărbat adevărat, al tău va fi tronul, și nu al acelora care 
s-au mînjit cu singe prin această fărădelege săvirșită cu miini 

străine. Ridică-te şi urmează porunca zeilor, care cîndva și-au 
arătat voia lor cerească. prin nimbul de lumină de deasupra 
capului tău, hărăzindu-te unei soarte strălucite. Acest nimb 
să-ţi fie îndemn şi îndreptar de viață: în curind se va împlini 
într-adevăr porunca ursitei; pornește-o, deci, la drum! Deși 
am fost străini, am putut şi noi domni pe acest tron. Gîndeşte-te 
cine ești şi din ce obiîrșie te tragi. Dar dacă mintea ţi s-a 
împietrit din pricina acestei întîmplări ncașteptate, atunci n-ai 
decît să-mi urmezi sfatul meu“. Fiindcă strigătele și vuictul 
mulțimii creșteau necontenit și năvala poporului cu greu putea 
fi stăvilită, Tanaquil se adresează poporului, deschizind o ferea- 
stră din incăperea cea mai de sus a palatului — ferestrele 
acestea dădeau spre Calea Nouă.128 (Regele locuia pe atunci 
în clădirea templului lui Jupiter Stator.) Tanaquil le spune 
cetăţenilor adunaţi: 

„Să nu se piardă cu firea: într-adevăr regele a primit o 
groaznică lovitură care l-a buimăcit de tot, pierzindu-şi cunoș- 
tinţa, însă fierul n-a pătruns adînc în trup. Regele și-a reve- 
nit în simțire. Ea i-a văzut şi i-a cercetat rana, l-a spălat şi l-a 
şters de sînge; totul e în ordine, și are nădejde că poporul îl 
va vedea pe rege cu ochii lui, în scurtă vreme. Totodată, Ta- 
naquil sfătuiește poporul să asculte de Servius Tullius, căci 
el va fi acela care le va face dreptate și tot el va îndeplini 
însărcinările regelui“. Servius se înfățișează mulţimii îmbrăcat 
în mantie albă!29 cu purpură și însoţit de lictori; şi stînd pe tro- 
nul regesc, dă o sumă de hotăriri în unele privinţe, iar în 
altele se preface că are să ceară sfaturi regelui însuși. în felul 
acesta a fost tăinuită moartea ui Tarquinius vreme de mai 
multe zile după ce se stinsese din viaţă. Sub aparenţa acestei 
înlocuiri vremelnice, Servius Tullius reușește să-și întărească 
treptat puterea lui. Abia acum cînd, în cele din urmă, a dat 
în vileag moartea regelui şi au început să se audă vaiere în 
palat, Servius, însoţit de o gardă puternică, s-a urcat pe tron, 
la început numai cu aprobarea senatului, fără învoirea popo- 
rului. După ce uneltele nelegiuirii au fost prinse, fiii lui Ancus 
Martius au plecat în surghiun la Sucssa Pometia,130 tocmai 
atunci cînd se anunţa că regele e în viaţă şi că Servius are o 
putere atît de mare. 

ĂLII Şi acum Servius caută să-şi întărească puterea sa 
nu numai prin măsuri și dispoziţii oficiale, ci și prin legături 
de rudenie. Pentru ca fiii lui Tarquinius să nu mai fie por- 
niți împotriva lui, aşa cum au fost, de pildă, feciorii lui Ancus 
“faţă de Tarquinius, şi-a căsătorit pe cele două fiice ale sale 
cu prinți de sînge regal, cu Lucius şi cu Tarquinius, odraslele 
lui Aruns. 

Cu toată strădania sa de a lua măsuri izvorite numai din 
înțelepciune şi omenie, el n-a reușit să înfringă voinţa desti- 
nului de a se stirni pizma împotriva regalității, chiar în rîn- 
durile rudelor sale de la palat, care i-au dovedit necredinţă și 
vrăjmăşie. Tocmai în aceste momente, cînd părea că s-au 
liniştit lucrurile, a izbucnit războiul cu veienţii, fiindcă expi- 
rase armistițiul, precum și cu alte neamuri etrusce. În acest 
război, Tullius a strălucit şi prin vitejia sa, dar a avut parte și 
de norocul care l-a ajutat. După ce a izbutit să înfrîngă şi 
să pună pe fugă o mare armată de vrăjmași, regele s-a întors 
la Roma, fiind încredinţat că acuma se poate bizui și pe 
sprijinul patricienilor şi pe dragostea poporului. 

El păşeşte acum să desăvirșească cele mai mari lucrări și 
să consolideze opera în vederea păcii, pentru că, în măsura în 
care Numa fusese creatorul dreptului de obirşie divină, tot 
aşa el, la rîndul lui, a ajuns şi el să fie prețuit de urmași, 
fiind socotit ca organizatorul treptelor din dregătorii şi al cla- 
selor de cetăţeni din statul roman, fiindcă de la el pornește 
ideea deosebirii cetăţenilor, întemeiată pe rang şi avere.lăi 
El este cel dintii care a introdus censul,132 care este una din 
cele mai sănătoase metode de verificare, şi care va fi principiul 
fundamental pe care se va sprijini viitoarea putere a Romei, 
fiindcă nu meritele și serviciile prestate pe front şi în timp de 
pace erau acelea care .rostuiau pe cetăţeni în viaţă și în rela- 
țiile lor cu statul, ci starea lor materială. Atunci a înfăptuit 
el, pentru prima oară, cea dintii constituţie după datele acestui 
recensămiînt, clasele şi centuriile, stabilind şi o anumită rîn- 
daială în viața socială, care trebuia respectată și în timp de 
război, şi în timp de pace. 

XLIII Din rindurile cetățenilor care aveau o avere de 
100 000 de ași și chiar mai mult, Servius Tullius alcătui 80 de 
centurii, patruzeci din ele alcătuite din bătrîni, patruzeci din 
tineri. Aceasta se numea prima clasă. Cei mai virstnici aveau 
îndatorirea de a asigura paza şi a face apărarea cetăţii, în 
timp ce tinerii trebuiau să ducă greul războiului peste hotare. 
Armele pe care erau obligaţi să și le rostuiască erau coiful,1%3 
scutul,1*4 zalelei*5 şi platoșa.136 Toate erau de metal. Acestea 
trebuiau să proteguiască corpul; ca arme ofensive împotriva 
vrăjmașului erau prevăzute lancea137 și sabia.!% S-au mai 
adăugat şi două centurii de trupe speciale de fabri,139 care nu 
erau înarmate, însă aveau însărcinarea de a face maşinile de 
război, precum și instrumentele mai grele pentru război. 


Clasa a doua cuprinde cetăţenii ce dispuneau de o avere 
preţuită între 75000 şi 100000 de aşi.110 S-au alcătuit și 
din aceşti cetăţeni, tineri și vîrstnici, douăzeci de centurii. 
Ca armă obligatorie aveau scutul lung, dreptunghiular, în locul 
celui rotund, și aceleaşi.arme, în afară de platoşă. 


Clasa a treia a fost stabilită la recensămînt pentru cetă- 
țenii care aveau o avere de 50000 ași. Era alcătuită tot din 
douăzeci de centurii şi cu aceleaşi deosebiri în ce priveşte 
vîrsta; nici un fel de schimbare în privința armelor, în afară 
de faptul că aici nu se mai prevedeau zalele. 


Din clasa a patra făceau parte cetățenii cu 25000 de aşi 
şi erau împărţiţi tot în 20 de centurii. În schimb nu aveau 
ca arme decît lancea și sulița de aruncat. 


- Clasa a cincea era mai mare: era alcătuită din treizeci 
de centurii. Acestea formau detașamentele de prăștiași, în- 
zestrați cu praştii și pietre. Din aceste clase făceau parte și 
supranumerarii, gorniștii şi trimbițaşii, împărțiți pe trei cen- 
turii. Această clasă avea efective de 11000 de oameni. Restul 
de cetăţeni, care dispuneau jde o avere sub cea amintită mai sus, 
au . alcătuit o centurie, care era scutită de serviciul militar. 
În felul acesta a fost organizată pedestrimea romană, pe cen- 
turii, cu asemenea subimpărțiri. Corpul de cavalerie romană 
era alcătuit numai din patricieni; fruntașii cetăţii furnizau 
efective pentru 12 centurii. 

Servius Tullius a alcătuit 6 centurii de cavalerie, pe cînd 
Romulus dispunea numai de trei, rămînind cu aceleași denu- 
miri de la începutul organizaţiei lor. A hotărît să se pună la 
dispoziţie din casa vistieriei statului cîte 10000 de aşi de 
fiecare, pentru cumpărarea de cai. Pentru întreținerea cailor. 
văduvele și femeile care nu reușiseră să se mărite erau obli- 
gate să dea cîte 2000 de ași fiecare. 

În felul acesta, toată greutatea podvezilor trecea de la cei 
săraci în sarcina cetăţenilor mai avuţi. Bogaţii, în schimb, 
S-au bucurat şi de ranguri și onoruri. Această stare de lucruri 
de pe vremea lui Romulus, care este păstrată mai departe ne- 
schimbată și de către regii următori, cînd fiecare persoană 
avea drept egal de vot, fără deosebire, n-a mai rămas așa; 
acum s-au creat ranguri și grade, bineînţeles, fără să-i fie 
nimănui luat dreptul de vot; numai că puterea se găsea la 
fruntaşii cetăţii. 

Cavaleria era chemată cea dintii să-și exercite dreptul de 
vot, apoi urmau cele 80 de centurii ale primei clase. Dacă 
erau deosebiri de păreri, pe cine anume să voteze — ceea ce 
însă se întimpla destul de rar — atunci se chemau centuriile 
clasei a doua; însă nu era niciodată nevoie să se coboare pînă 
la clasele de jos, neajungîndu-se chiar pînă la cea din urmă. 
Nu trebuie să ne mirăm că rînduiala care s-a păstrat pină 
astăzi și numărul total de centurii stabilit de Servius Tullius 
nu mai corespunde centuriilor din. cele 35 de triburi cîte 
există acum, numărul centuriilor de tineri fiind azi îndoit. El 
împărțise orașul în patru mari cartiere. Cartierele şi colinele 
locuite pe acea vreme se numeau triburi, un cuvint care de- 
pivă, cred eu, de la „impozit“, fiindcă și dările fuseseră fixate 
tot în raport cu averea fiecăruia, respectîndu-se întocmai această 
organizare. Totuși triburile nu aveau nici un fel de legătură cu 
împărţirea și numărul centuriilor. 


XLID După terminarea recensămîntului pe care l-a gră- 
bit, sancţionind printr-o lege pe cei care se sustrăgeau, pre- 
văzînd pedeapsa cu închisoarea și chiar cu moartea pentru cei 
nerecenzați, Servius Tullius a hotărît ca toţi cetăţenii romani, 
şi cavaleri, şi pedestrași, să fie prezenţi în rcvărsatul zorilor 

în Cimpul lui Marte,!41 fiecare în formația centuriei sale. 
Acolo s-a făcut o slujbă de purificare a întregii armate, jert- 
findu-se un taur, un porc şi o oaie. Și această ceremonie a 
căpătat denumirea de lustrumi42 sau „ispășirea de la sfîrșit“, 
fiindcă ea s-a oficiat după ce s-au încheiat lucrările recensă- 
miîntului. Se spune că Roma a avut, cu prilejul acestui recen- 
sămînt, o populaţie de 80000 de suflete. Cel mai vechi dintre 
istoricii romani, Fabius Pictor,143 menţionează însă că numai 
aceia care erau apți de a purta armele erau în număr de 
80 000 de bărbaţi. Avind în vedere creșterea populației romane, 
orașul s-a mărit şi ca suprafaţă, adăugîndu-se încă două coline, 
Quirinalul şi Viminalul.11+ Tot el a mărit şi cartierul Esquili- 
nului, unde şi-a stabilit reşedinţa, ca să-i dea mai multă faimă 
cartierului. Înconjură orașul cu ziduri,Lt? parapete și şanţuri 
și tot soiul de lucrări de apărare. El e acela care creează ast- 
fel incinta şi linia de centură a orașului. Pomoerium înseamnă 
de altfel, dacă cercetezi sensul cuvîntului, ce e dincolo de ziduri. 
Este vorba de golul destul de mare dintre și în jurul zidurilor 
romane, . unde etruscii odinioară, atunci cind voiau să constru- 
iască un oraş, trasau pe locul consacrat, prin pietre de hotar, 
mai întîi zidurile împrejmuitoare, cercetindu-se mai înainte 
zborul păsărilor, astfel încît să nu se continuie construcţiile 
către partea interioară a zidurilor, chiar pînă în ziduri, în 
timp ce astăzi oamenii și-au făcut casele lipite aproape de 
aceste ziduri, folosindu-le chiar ca pereţi ai locuinţelor lor 
proprii, iar în afară de ziduri se întinde o zonă de teren viran, 
care nu era destinată nici unui fel de lucrări. Acest spaţiu, 
care era oprit să fie întrebuințat pentru construcții de locuinţe, 
şi chiar pentru arături, nu era mai mare ca acela al zonei po- 
meriumului,!16 se găsea nu numai în spatele zidului, dar și 
zidul se afla în afara lui, spațiu pe care romanii l-au denumit 
linie de centură. Dar o dată cu creşterea orașului, aceste gra- 
nițe socotite sfinte erau şi ele împinse în afară, pină acolo 
unde trebuiau să înainteze noile ziduri. 


XLD După ce s-a înmulţit populaţia şi s-a mărit și supra- 


faţă orașului, organizindu-se totul în perfectă rînduială, pentru a 
face faţă oricăror împrejurări, fie în timp de pace, fie de 

război, Servius Tullius a căutat să mărească faima puterii 
romane, însă printr-o domnie înţeleaptă, nu prin forţa arme- 
lor. De aceea s-a gindit să înfrumuseţeze orașul. Pe vremea 
aceea se auzise de vestitul templu al Dianei din Ephes.it! Se 
dusese vorba că acest templu fusese ridicat din ofrandele tu- 
turor cetățenilor din Asia Mică. Această frăţietate şi înţelegere 
între toţi cetăţenii o ridică în slăvi Servius, precum şi cinstirea 
de toţi a zeilor în faţa fruntașilor latini, cu care întreținea 
legături de prietenie şi de ospeţie, şi oficiale şi particulare. 
Datorită stăruinţelor sale repetate, Servius izbuti pînă în cele 
din urmă ca populaţiile latine să construiască, împreună cu 
poporul roman, templul Dianei.148 Așezămiîntul era o dovadă că 
Roma avea conducerea acestei confederaţii, din pricina căreia 
au fost atitea ciocniri pe calea armelor. Pe cînd se credea că 
latinii au fost cei dintii care au renunțat la această pretenţie 
de întietate, din pricina căreia s-a vărsat atita sînge şi s-au 
întîmplat atitea dezastre, un locuitor din ţara sabinilor și-a 
făurit un plan, datorită căruia era să se încline de partea po- 
porului sabin cumpăna puterii. Se povestea că în ţara sabini- 
lor se găsea o vacă nemaipomenit de mare și de frumoasă, 
proprietatea unui gospodar oarecare. Coarnele acestei vaci mi- 
nune fuseseră atirnate la intrarea vestibulului templului Dia- 
nei, ca o amintire a acestei vaci fără seamăn. Se răspîndise, 
cum era și firesc, şi o legendă în jurul acestui animal, pe care 
cei cu darul proorocirii au răspindit-o într-adins, că acel 
cetăţean care va jertfi şi va închina această vacă Dianei va reuși 
să aducă puterea în cetatea sa, făcînd-o atotputernică și nebiruită. 
Cînd a venit vremea pentru sacrificiu, sabinul a adus vaca pină 
la Roma, la templul Dianei, oprindu-se cu ea în faţa alta- 
rului. Acolo, mai marele templului, uluit de această vită ves- 
tită prim mărimea ei, amintindu-și de profeție, l-a întrebat pe 
sabin: „Ce pregătești aici străine? Ai de gînd să aduci o jertfă 
necurată Dianei? Nu vrei mai întîi să te scalzi, ca să te cureţi 
în apa curgătoare a fluviului? Tibrul curge doar aci în vale“. 
Străinul a fost cuprins de fiorii remușcărilor; fiind o fire 
cucernică şi fiindcă dorea să se împlinească toate potrivit proo- 
rociei, a coborit de pe treptele templului, intrînd în apă; şi 
atunci preotul roman a profitat de această clipă şi a jertfit 

vaca în cinstea Dianei. Toată lumea de față şi regele s-au 
bucurat nespus de această întorsătură a lucrurilor. 


XLDI Cu toate că Servius ştia să țină bine strîns în miini 
tronul, fiind de mult deprins cu cîrma, totuşi, fiindcă auzea 
citeodată criticile răspîndite de tinărul Tarquinius, care spunea 
că regele guvernează peste voința poporului, a căutat să-și 
atragă mai întii de partea sa bunăvoința şi dragostea poporu- 
lui, împărțind fiecărui cap de familie cîte un lot de pămint, 
şi atunci a îndrăznit să pună această întrebare poporului: 
„Oare vrea şi poruncește poporul să rămînă el mai departe pe 
tron?“ În felul acesta, regele a fost întărit de popor în dom- 
nie, prin încuviințarea tuturor, într-o atmosferă de care nici 
un alt rege nu se bucurase mai înainte. Cu toate acestea, Tar- 
quinius tot nu și-a pierdut nădejdea că va pune mîna pe tron. 
Și aceasta cu atît mai vîrtos, cu cît simţise că împărţirea de 
pămînturi poporului se făcuse împotriva voinţei patricienilor. 
De aceea s-a gindit că acum i-a venit lui apa la moară, fiindcă 
i s-a ivit prilejul nimerit să-l învinuiască pe Servius în faţa 
senatului, pentru ca în felul acesta să-și sporească vaza în 
faţa patricienilor. 

Targquinius era un tînăr cu o fire bătăioasă și se înficr- 
binta iute; afară de aceasta și soția lui, Tullia, îl zădăra, aţi- 
țindu-și mereu bărbatul, care avea asemenea frămintări. S-a 
ajuns pînă acolo încît palatul regilor să se prefacă într-un cui- 
bar de fărădelegi, pentru ca din sila şi dezgustul de capete 
încoronate să răsară mai de timpuriu libertatea şi pentru ca 
acest tron cîştigat printr-o ticăloșie să fie cel din urmă din 
istoria poporului roman. Este vorba de L. Tarquinius. (Nu se 
ştie precis dacă el a fost fiul sau nepotul regelui Tarquinius 
cel Bătrîn. Am găsit menţionat la mai mulţi analiști că acesta 
a fost fiul lui Tarquinius cel Bătrîn.) El avea un frate, pe 
Tarquinius Aruns,149 un tînăr potolit şi o fire blindă. Așa cum 
s-a istorisit mai sus, cele două fiice ale regelui, amindouă cu 
numele tot de Tullia, s-au căsătorit cu cei doi fraţi. Nici cele 
două femei nu se asemănau de loc la fire una cu alta. Însă s-a 
nimerit, prin voinţa destinului, socot eu, să nu se unească prin 
căsnicie cele două firi aprige și iuți și spre norocul poporului 

roman domnia lui Servius să dureze cît se poate de mult, 
pentru ca în timpul acesta să se statornicească temelia statu- 
lui şi să se orînduiască datinile lui. Sora ei însă, o fire 
pătimaşă şi ambițioasă, era scîrbită că nu a găsit în soțul ei 
omul potrivit, fiindcă nu era nici o fire cutezătoare și nici dor- 
nic de măriri. De aceea s-a îndreptat cu toată fiinţa ei către celă- 
lalt Tarquinius. Tullia îi susura la urechi că ea îl admiră pen- 
tru că el e bărbat în toată puterea cuvintului şi e și vlăstar 
din sînge regesc. În schimb, ea se uită cu dispreţ la sora sa 
şi se întreabă ce-a găsit la soțu-i, cînd n-are curaj nici cit o 
femeie. Asemănarea lor la fire i-a aruncat şi mai mult pe unul 
în braţele celuilalt, aşa cum se întimplă în mod obișnuit în 
viaţă, cînd cine se aseamănă se adună şi cind se unește păca- 
tul cu răul. Totuşi, începutul tulburării minţii şi a răsturnării 
tuturor lucrurilor a fost pricinuit de această femeie. Tullia, mare 
meșteră în a întinde bine iţele și a prinde cu vorbe în mreje 
pe un bărbat, se întilnea mereu în ascuns cu Tarquinius, și-l 
toca mereu la cap cu cusururile soţului și ale surorii sale, pe 
care îi făcea mereu de ruşine și ocară. l-a mărturisit că ar 
fi fost mai bine dacă ar fi rămas nemăritată și dacă nici 
soțul ei nu s-ar fi însurat de loc, decit să se încheie această 
căsnicie nepotrivită, ca să aibă parte toată viaţa ei numai de 
silă şi scîrbă alături de un bărbat atît de laş, şi ea să lînce- 
zească și să se ofilească lingă el. Ei, dacă zeii i-ar fi hărăzit 
în viaţă norocul de a avea un bărbat vrednic cuny e cumnatul ei! 
Atunci s-ar fi schimbat de tot lucrurile, pentru că ar fi văzut 
venind în scurtă vreme tronul regal în casa-i, pe care-l vede la 
tatăl ei. Repede îi sucește mintea tânărului Tarquinius și-l 
prinde-n mreje cu ademenelile și îndrăzneala ei. Astfel Lucius 
Tarquinius şi Tullia cea tînără, în urma morții neașteptate 
ale soților lor, care a urmat aproape una după alta, și-au vă- 
zut casele deschise şi netezită calea pentru o nouă căsătorie. 
Cei doi își întemeiază noua lor căsnicie pe o fărădelege. 150 
Servius, e adevărat, nu le-a îngăduit căsătoria, dar nici n-a 
întreprins ceva ca “să-i împiedice. 


XLVII în anii săi de bătrineţe,: Tullius a început să devină 
dlin ce în ce mai acru și mai morocănos, iar tronul său să şi-l 

simtă ca o grea povară pe umeri. Căci femeia care-și pătase 
conștiința cu o nelegiuire, era gata acum să pornească și la 
a doua. Tullia nu slăbeşte din mreje zi şi noapte pe noul ei 
bărbat, ca să-l împingă la un paricid, de vreme ce n-au avut 
nici un folos de pe urma crimei săvirşite mai înainte. Tullia 
“îi şoptea mereu lui Tarquinius: Ei nu i-a trebuit un om căruia 
să-i fie numai soție și pe care să-l slujească întocmai ca o 
sclavă, ci are nevoie de un bărbat pe care să-l creadă vrednic 
de tron, tare să-și aducă aminte că e fiul fostului rege Tar- 
quinius cel Bătrîn; care să vrea cu tot dinadinsul să poarte 
în mină sceptrul, nu să se legens în speranţa că are să-l 
capete cîndva la sfîntul aşteaptă. „Numai dacă tu ești, într- 
adevăr, omul cu care eu m-am legat în căsnicie, fiind așa 
cum vreau eu, vei fi vrednic să te numesc şi bărbatul meu, 
și regele acestui tron. Dar dacă nu vrei să fii așa, s-au dus 
toate planurile noastre, fiindcă va fi mult mai rău pentru noi, 
dacă după crimă ne bălăcim în lașitate. Nu vrei să pornești 
la treabă şi s-o duci pînă la capăt? N-ai nevoie nici de Corint, 
nici de Tarquinii, ca tatăl tău, ca să năzuiești după un tron 
străin. Și zeii patriei, şi penaţii casei părintești, şi chipul 
tatălui tău, și casa regală, şi numele de Tarquinius te îndri- 
tuiesc să ajungi pe tronul regal. Dar dacă tu nu ai destul 
curaj, de ce-ţi mai pierzi vremea degeaba, inșelind lumea? 
De ce mai îngădui să fii privit ca o mlădiţă de sînge regesc? 
Pleacă numaidecit de aici, de lingă mine, la Tarquiniii tăi și la 
Corintul tău! Ia-ţi înapoi trecutul și obirşia ta, cu însușirile 
proaste ale neamului tău, căci eşti aidoma cu fratele, nu cu 
tatăl tău“. Și în felul acesta îi suceşte capul şi-l zăpăcește 
de tot pe tînărul Tarquinius, aţiţindu-l mereu; dar nici ea 
nu-şi mai poate recăpăta liniștea, fiindcă se gindea că Tanaquil, 
o femeie de neam străin, a fost în stare să urzească atitea iţe, 
încît să profite de pe urma a două domnii, întîi a soțului, 
și apoi a ginerelui ei, pe cînd ea, Tullia, mlădiță rvegească, 
n-are nici un sprijin la îndemiînă, nici să douindeaacă tronul, 
nici să-l ia celor care nu-l merită. 

Targuinius, îmboldit de furia turbată a Tulliei, se agaţă 
ca scaiul de senatorii mai puţin virstnici şi-i linguşeşte în toate 
chipurile; le aminteşte ce-a făcut tatăl lui pentru ei, și de 

aceea le pretinde să-și arate recunoştinţa și faţă de fiu. Îi ade- 
menește pe cei mai tineri cu tot felul de daruri. Făgăduindu-le 
marea cu sarea, el vede că îi creşte vaza, şi de aceea îi aduce 
învinuiri făţişe regelui cu orice prilej. În cele din urmă, cînd 
găsește de cuviință că a sosit momentul potrivit să pornească 
la treabă, însoţit de o ceată de credincioşi înarmaţi, a dat buzna 
în for; apoi s-a aşezat pe tronul regal în faţa senatului, toți 
cei de față rămînind încremeniţi de spaimă. Tarquinius dă 
poruncă printr-un crainic ca toţi senatorii să vină la ședința 
prezidată de regele Tarquinius. Senatorii s-au adunat în pripă, 
unii din ei fiind pregătiți anume din timp, iar ceilalți de teamă 
ca nu cumva nesosirea lor să le pricinuiască vreun neajuns. 
Toţi fuseseră surprinși şi uimiți de noua situaţie, fiind convinși 
că s-a sfîrşit acum cu Servius Tullius. Atunci Tarquinius a în- 
ceput să-l birfească acolo pe Servius, luînd-o de la obirșia 
sa, spunînd că Servius Tullius s-a născut sclav; după moartea 
nemeritată a tatălui său, Tullius i-a uzurpat tronul, pe carei 
l-a oferit pe tavă ca ofrandă o femeie, fără să fie nici un inter- 
regn, fără să se întrunească adunarea poporului şi fără să fie 
întărit nici de senat. Născut în felul acesta, făcut rege în felul 
acesta, Servius Tullius a sprijinit numai pătura de jos a poporu- 
lui din care s-a tras; din ură împotriva celor cu cinste și vază, 
le-a smuls fruntașilor cetăţii pămîntul, pe care l-a împărțit 
apoi celor mai netrebnici și mai nevolnici dintre oameni; toate 
dările, care înainte erau comune tuturor cetăţenilor, le-a lăsat 
numai 'în seama fruntașilor cetăţii; a înfiinţat censul, pentru 
ca nobilii avuţi să fie pizmuiţi, pregătindu-și terenul ca să-şi 
arate dărnicia față de cei mai prăpădiţi și mai sărăntoci. 


ĂLDIII Dar s-a întimplat ca Servius să apară tocmai în 
toiul cuvîntării lui Tarquinius, fiind încunoștinţat de un pristav 
al său să vină degrabă. Din pragul senatului, regele strigă cu 
glas puternic: „Tarquinius, ce înseamnă asta? Cum de-ai în- 
drăznit să convoci senatul în lipsa mea, cînd eu, regele, sînt 
încă în viață? Cum ai cutezat să te așezi pe tronul meu?“ 
La aceste cuvinte, Tarquinius îi grăiește regelui cu îngîmfare: 
„dînsul stă pe tronul tatălui său, fiindcă e mult mai îndreptăţit 
să domnească el, și nu un biet sclav. El este fiu de rege şi 

moștenitorul îndreptăţit al tronului. Destul și-a bătut joc pînă 
acum, Servius, de familia sa și de stăpînii săi! Destul și-a 
făcut de cap pînă acum“. S-a început un tărăboi mare, fiecare 
tabără susținindu-şi omul. Poporul dă și el buzna în senat. 
Începea să iasă limpede în vileag că va rămîne pe tron acela 
care va învinge în această luptă. Atunci Tarquinius îndrăzneşte 
să ia taurul de coarne, mergînd cu cutezanță pînă la capăt. 
Fiind cu mult mai tînăr şi mai vînjos ca Servius, îl înșfăcă 
de mijloc şi-l azvirli de-a dura cît colo pe trepte, rostogolindu-l 
pînă jos. Apoi se întoarce din nou la sfatul senatului. Toţi 
curtenii regelui și toată garda lui s-au risipit, care încotro. 
Servius, plin tot de sînge, abia își mai trăgea sufletul. Atunci 
cînd cițiva din slujitorii săi credincioşi îl conduceau leșinat 
către casă, abia ajunseră la capătul şoselei Chiparoșilor,15! cînd 
au dat din nou peste o ceată de slujitori ai lui Tarquinius, 
trimiși după fugar. Aceştia i-au făcut repede de petrecanie lui 
Servius. Se crede că Tarquinius a șăvirşit și această fărădelege 
tot din îndemnul Tulliei, nesimţind nici o rușine, căci doar 
mai. săvirşise alta mai înainte. Tullia, cu caleașca ei — acest 
fapt se ştie bine — a venit pînă în for şi, fără să se ruşineze 
de mulțimea de bărbați adunaţi, și-a strigat soțul în văzul 
lumii, grăindu-i cea dintii ca unui rege. Cum Tullia a fost 
poftită de Tarquinius să se ducă numaidecit acasă și să se 
depărteze de această învălmăşeală, ea s-a supus imediat. Tullia, 
după ce a ajuns la capătul șoselei Chiparoşilor, unde se afla 
atunci un templu al zeiței Diana, a minat caleașca pe o uliţă 
lăturalnică, spre partea dreaptă, mergînd pe strada Urbius, 
pentru a ajunge pe colina esquilină. Deodată vizitiul se oprește 
înspăimântat, trăgînd de hăţuri. El arată stăpinei sale pe fostul 
rege întins la pămînt, fără viaţă, ucis de slujitorii ei. De 
atunci a rămas de pomină locul acesta blestemat din pricina 
fioroasei nelegiuiri, fiindcă pînă azi i se spune „Calea Fărăde- 
legilor“ şoselei pe care a trecut Tullia cu mintea răvășită de 
furia turbării, cu caleașca peste leșul tatălui său. Tullia era 
toată miînjită de sînge. Însăși caleașca fusese stropită de singele 
tatălui ei. Tullia l-a adus pe Servius acasă la zeii casnici ai 
soțului său, a căror miînie și pedeapsă avea să fie cruntă, fiindcă 

şi sfîrșitul ucigașilor va fi în curînd aidoma fărădelegii prin 
care și-au început domnia. 

Servius Tullius a domnit 44 de ani. Domnia lui a fost de 
aşa natură, încît i-ar fi fost greu unui urmaş la tron să-i con- 
tinuie înfăptuirile, chiar dacă ar fi fost cel mai cumpănit și 
cel mai vrednic om. La laurii faimei lui Servius s-a mai 
adăugat şi faptul că o dată cu moartea sa a apus și regalitatea 
cu drepturile ei legitime. Unii analişti susțin că Servius Tullius, 
dorind ca patria lui să se bucure cu adevărat de libertate, 
ar fi avut de gînd să renunţe la cirma ţării, fiindcă era înere- 
dinţat că într-o asemenea orînduire domnia de unul singur nu 
e bună, dacă nu s-ar fi ivit fărădelegea urzită și săvirşită 
în propria-i casă. 


ĂLIĂ Acum a început domnia lui Lucius Tarquinius, căruia 
i s-a adăugat și porecla de Trufașul pentru faptele sale, mai 
ales că el, deși era ginerele răposatului, a oprit cu strășnicie 
ca Servius să fie înmormîntat cu onorurile cuvenite unui rege, 
spunînd că nici Romulus n-a avut parte de îngropăciune. Apoi 
Targuinius le-a venit de hac și fruntașilor senatului, despre 
care i se aducea la cunoștință că erau sprijinitorii lui Servius. 
Diîndu-şi apoi seama că felul său de a pune mîna pe domnie 
ar putea găsi imitatori, ca să preîntimpine acest neajuns, s-a 
înconjurat de o armată întreagă de slujitori. A luat în răspăr 
orice drept și legalitate, domnind prin abuz și silnicie, ca 
unul care domnea călcînd vrerea poporului și fără încuviințarea 
senatului. Se mai adaugă și faptul că fiind nevoit să-și asigure 
domnia, a virit groaza în toți cetăţenii, fiindcă ştia că nu se 
va putea bizui pe dragostea lor. Și pentru a băga fiorii groazei 
în cei mai mulți, fără să se consfătuiască cu nimeni, el singur 
judeca, el singur făcea anchetele celor bănuiți că uneltesc 
împotriva lui. Din această pricină a nimicit numeroase vieţi; 
pe unii i-a trimis în surghiun, după bunul său plac; le-a con- 
fiscat averile, nu numai ceior bănuiţi că uneltesc contra lui și 
pe care el îi ura, ci de multe ori numai din gîndul hrăpăreţ 
de a pune mina pe bunurile lor. în felul acesta, deşi numărul 
senatorilor a fost simţitor micșorat, Targuinius cel Trufaș 
a hotărit să nu mai fie aleși alţii în locul celor dispăruţi. 

Regele urmărea ca senatul să fie scoborit de la rostul şi însem- 
nătatea lui, prin împuţinarea numărului reprezentanţilor şi prin 
înjosirea lui în așa hal, încit să nu mai îndrăznească vreodată. 
să cirtească spunînd că ceea ce se face se face fără voia senatului. 

Tarquinius a fost primul rege care a încălcat obiceiurile: 
țării păstrate din moși strămoşi, de a se consulta senatul în 
orice probleme de stat. El a cîrmuit statul roman după bunul 
său plac, sfătuindu-se cu o mică gașcă de la palat. Tarquinius. 
încheia și hotăra, desfăcea şi anula războiul, pacea, tratativele: 
şi alianțele din capul lui, cu cine vroia, fără să recurgă la 
adunarea poporului sau la autoritatea senatului. Mai întîi 
a căutat să-și asigure puterea, bizuindu-se nu pe băștinași, ci 
pe sprijinul oferit de străini; de aceea a cultivat prietenia cu 
latinii. A încheiat legături de prietenie şi ospeţie cu căpeteniile 
latinilor, încuscrindu-se cu ei. Astfel, el dă pe fiica sa de soţie 
lui Octavius Mamilius din 'Tusculum,!52 acesta fiind bărbatul 
cel mai de vază din toate neamurile latine (dacă e să credem 
legenda, se spune că Mamilius se trage direct din Ulise şi zeița 
Circe).153 Prin această încuscrire, Tarquinius a cîştigat multe 
rude și mulți prieteni de partea sa. 


L 'Tarquinius se bucura de o mare autoritate printre frun- 
taşii latinilor, El le hotărăşte acestora o zi în scopul unei intre-. 
vederi comune ia Dumbrava Ferentină154, pentru că are să 
le aducă la cunoștință treburi importante de interes obştesc.. 
La ziua hotărită, chiar din zori, vin în număr mare toate 
căpeteniile populațiilor latine. Tarquinius respectă într-adevăr: 
ziua, în schimb se înfățișează abia la apusul soarelui. Cu acest 
prilej, s-au auzit toată ziua în această adunare tot felul de 
păreri. Turnus Herdonius din Aricial55 l-a birfit din răsputeri 
pe 'Tarquinius, pentru lipsa lui de la sfat: „Nu e de mirare: 
că Targuinius a căpătat porecla de Trufașul. (Așa îi spunea 
toată lumea, însă numai în ascuns, fiindcă cine putea îndrăzni 
pe faţă?) Într-adevăr, nu e o dovadă de neobrăzată trufie 
faptul că-ţi baţi joc de toți cei ce poartă numele de latin? 
Cînd toate căpeteniile neamurilor latine, chiar şi cei din col- 
urile cele mai îndepărtate ale Italiei chemate, au venit fără 
întîrziere la adunare, de ce tocmai cel care ne-a chemat pe: 

toți lipsește? De bună seamă, el vrea să știe cît de mare 
e puterea răbdării noastre, pentru ca să ne încalece bine pe 
grumaji şi pentru ca, după ce ne va pune jugul de git, să ne 
apese și să ne împileze după voie. Cine din noi nu-și dă seama 
că Tarquinius urmărește să ne subjuge și pe noi, latinii? Cind 
concetățenii săi nu s-au încrezut în sinceritatea lui (şi cum 
s-ar fi putut încrede, cînd el şi-a uzurpat tronul, ucigindu-și 
tatăl?), oare va fi cu putinţă ca noi latinii să mai credem în el, 
cu atit mai vîrtos, cu cît e străin de neamul nostru? Dacă 
romanii se căiesc cu un asemenea tiran, de vreme ce-și distruge 
toată ţara, luîndu-i la rînd pe toţi cetăţenii: unora le taie capul, 
pe alţii îi trimite în surghiun, iar altora le ia cu de-a sila 
averile, mai pot avea încredere latinii în Tarquinius? Mai pot 
spera că pe ei îi aşteaptă o soartă mai bună ca a romanilor? 
Dacă concetăţenii săi ar ţine seama de cuvintele sale, n-ar 
trebui să facă altceva decit fiecare să plece la casa sa şi să-și 
vadă de treabă, și nu s-ar mai trudi să respecte data adunării, 
cîtă vreme tocmai cel care a hotărît ziua întrunirii nu o res- 
pectă“. În toiul cuvintării lui Turnus, pe care toată lumea 
îl cunoștea ca pe un uneltitor primejdios, ca pe o fire răscoli- 
toare, de vreme ce se impusese prin asemenea căi și în ţara 
lui, apare şi Tarquinius. Sosirea lui a pus capăt cuvîntării lui 
Turnus. "Toţi cei de față s-au îndreptat către noul venit, ca 
să-l întimpine cu un salut. După ce s-a făcut tăcere, Tarquinius, 
care fusese înștiințat de unii din apropiații săi, a început să 
se roage de iertăciune că a venit aşa de tirziu, însă a întirziat 
pentru o anume pricină îndreptăţită, pentru că a fost ales 
ca judecător într-o neînțelegere dintre un tată şi fiul său. Un 
- părinte şi feciorul lui, care se certau mereu, au recurs la 
judecata sa, şi a fost nevoit să întirzie, pentru că a voit să-i 
împace. Fiindcă această tărășenie i-a răpit lui toată ziua, 
le va aduce la cunoștință a doua zi ceea ce hotărise să le spună. 
La aceste cuvinte, se spune că Turnus n-a pregetat să-i răs- 
pundă: „Cea mai scurtă şi cea mai uşoară pricină e neînțele- 
gerea dintre un tată și fiul său, fiindcă poate fi curmată în 
cîteva cuvinte: Dacă fiul n-ascultă de tată, are s-o pățeascălă 

LI 'Turnus, după ce a rostit aceste cuvinte, a părăsit adu- 
narea, ducindu-se în ţara lui. Lui Tarquinius nu i-a venit bine 
la inimă ceea ce spusese Turnus despre el în adunare, de aceea 
a şi urzit pierzarea dușmanului său. În primul rînd a căutat 
să vîre groaza în latini, întrebuinţind aceleaşi căi la fel cum 
izbutise faţă de poporul roman. Şi fiindcă nu putea să-l nimi- 
cească pe Turnus, atacîndu-l în luptă deschisă, îl lovește prin 
urzeli, calomnii şi prin învinuiri neîntemeiate, reușind pină 
la urmă să-i vină de hac. Tarquinius izbutește pînă la urmă 
să cumpere “și un sclav de-al lui Turnus, prin mijlocirea unor 
aricini, cu care Turnus era în vrajbă. 

Sclavul, din porunca şi cu banii lui Tarquinius a făcut sat 
de o grămadă de săbii şi de tot soiul de arme, pe care le-a 
ascuns într-o tainiță din locuinţa lui Turnus. După ce toată 
această urzeală a fost adusă la îndeplinire în cursul nopţii, 
Tarquinius, puţin înainte de revărsatul zorilor, a chemat la 
întrunire pe căpeteniile latinilor. Aici s-a arătat tare înfrigurat, 
ca şi cum ar fi fost în stăpinirea unei taine îngrijorătoare, 
spunindu-le următoarele: „Zăbava lui de pe ziua de ieri a fost 
un semn ceresc, fiindcă zeii au fost aceia care l-au întirziat 
de la adunare, pentru ca să scape şi el și să le salveze și 
latinilor vieţile. I s-a adus la cunoştinţă de unii că Turnus 
a pus la cale răpunerea și a lui, și a tuturor fruntașilor latini, 
pentru ca în felul acesta să rămînă Turnus singurul cîrmuitor 
şi stăpîn al latinilor. Turnus ar fi avut de gînd ieri să-l atace, 
în timpul adunării, dar a amînat atacul fiindcă a lipsit el, iniţia- 
torul adunării, şi ţinta pe care o urmărea dușmanul lor. Dar 
el i-a zădărnicit planurile lui Turnus şi i-a spulberat nădejdile. 
El e încredințat de acest adevăr, deoarece lui i s-a adus la 
cunoștință la vremea potrivită că Turnus va veni cu o ceată 
de conspiratori pregătiţi şi înarmaţi, în -zorii zilei, după ce 
toate căpeteniile vor fi adunate; lui i s-a spus că o mare 
cantitate de săbii au şi fost aduse și puse la un loc dosit de 
către Turnus. Se poate afla pe dată, mergind la fața locului, 
dacă această știre este adevărată. De aceea îi roagă pe toți 
cei prezenți să plece îndată cu el la Turnus“. Firea bătăiousă 
și trufaşă a lui Turnus a dat de bănuit tuturor fruntașilor 
latini, socotindu-l în stare de așa ceva, mai ales după cuvin- 

tarea lui de ieri şi după întîrzierea lui Tarquinius, încredinţaţi 
că aceasta era și pricina pentru care amiînase pierzarea lor. 
Toţi pornesc, deși cu oarecare îndoială în suflet, o fi așa, n-o 
îi așa, crezind că dacă nu vor da de armele ascunse, atunci 
toate bănuielile vor fi neîntemeiate. Cînd ceata fruntașilor 
a ajuns la casa lui Turnus, o ceată de slujitori de ai lui 
Tarquinius îi înconjoară locuinţa și-l trezesc din somn. Sclavii 
lui Turnus, care încercaseră să-și apare cu armele stăpînul, 
fură ţintuiţi în loc şi legaţi. Şi atunci au fost aduse din tainița 
cu pricina mormanul de săbii, care au fost puse sub nasul 
lui Turnus. În felul acesta s-au putut adeveri cele puse la 
cale de 'Tarquinius. Căpetenia aricinilor a fost pus imediat 
în cătuşe și în lanţuri. Fiindcă se făcuse prea mare zarvă, 
sînt chemaţi să vină toți latinii la adunare, fără întirzizre. 
Cînd s-a adus la cunoștința tuturor această grămadă de arme, 
s-a stirnit un freamăt de revoltă în rîndurile celor adunaţi, 
împotriva lui Turnus. Acesta, fără să mai fie anchetat, şi fără 
să i se mai facă proces, a fost condamnat la moarte şi executat 
într-un chip neobişnuit pînă atunci: a fost aruncat în fîntina 
Ferentină şi înecat, după ce s-a astupat bine gura fîntinii 
cu pietre așezate pe o leasă împletită. 


LII 'Tarquinius a convocat din nou pe latini la adunare. 
După ce i-a ridicat în slăvi pe cei care au dus la îndeplinire 
pedepsirea binemeritată a lui Turnus, pentru „dovedita-i crimă 
de înaltă trădare“, le-a spus următoarele: „Deoarece toţi latinii 
îşi trag obirșia din orașul Alba Longa, el poate să facă să 
intre din nou în vigoare un vechi drept, care prevede că latinii 
sînt obligaţi, prin condiţiile unui tratat încheiat de Tullus cu 
latinii, împreună cu întreg statul alban și cu coloniile sale 
să intre sub supunerea şi sub scutul puterii Romei. Cu tot 
acest tratat din trecut, Tarquinius e de părere că, în interesul 
tuturora, acest tratat trebuie să fie reînnoit, pentru ca și 
latinii, aliaţii Romei, să se bucure de aceleași foloase şi con- 
diții de viaţă ca și romanii, iar pe de altă parte, să scape 
de prădăciunile și distrugerile pe care le-au suferit orașele 
şi ogoarele lor pe vremea lui Ancus Martius, şi chiar și sub 

domnia tatălui său, dar pe care le mai îndură acum şi au să 
le mai îndure“. y 


Latinii s-au lăsat convinşi fără prea mare greutate, şi au 
reînnoit acest tratat, cu toate că rolul de frunte îl avea statul 
roman. De atfel, latinii au băgat de seamă că fruntașii lor 
politici lucrau mînă în mînă cu regele Tarquinius. Întîmplarea 
cu sfîrşitul cumplit al lui Turnus era o dovadă proaspătă 
a primejdiilor care i-ar putea paște pe oricare din ei, dacă 
ar îndrăzni să se împotrivească lui Tarquinius. În felul acesta 
s-a ajuns la reînnoirea vechiului tratat. Potrivit condiţiilor lui, 
întreg tineretul poporului latin a fost obligat să vină înarmat 
şi să se adune la dumbrava Ferentină, la data hotărită. La 
porunca dată de regele roman, tinerii tuturor neamurilor latine 
s-au adunat acolo. Pentru ca ostașii acestor noroade să nu-și 
mai aibă fiecare comandantul lor, precum și ordine și consemne 
secrete, sau drapele proprii, a amestecat efectivele manipulelor 
romane și latine156 așa fel, încît fiecare manipul a fost îm- 
părțit în două, fiecare jumătate devenind acum un nou manipul. 
În fruntea celor două manipule reunite a pus un centurion. 


LIII Tarquinius, cu toată că în vreme de pace a fost un 
rege rău pentru popor, totuşi, pe cîmpul de luptă n-a fost 
un comandant slab și nepriceput. Poate că ar fi fost deopotrivă 
în calităţi cu regii anteriori în ce priveşte arta conducerii răz- 
boiului, dacă n-ar fi avut alte îndeletniciri. Tarquinius a fost 
cel dintii dintre căpeteniile romane care a pornit ciocnirile 
cu volscii, fiindcă și după el războaiele cu volscii au fost neîn- 
trerupte, durînd mai bine de 200 ani. El le-a cucerit volsci- 
lor cetatea Suessa Pometia. Din vînzarea prăzii capturate în 
acel război a rezultat suma de 40 de talanţi în aur şi în 
argint, bani pe care Tarquinius i-a pus la îndemînă pentru 
înălțarea unui templu închinat lui Jupiter. Acest templu avea 
să fie măreț, vrednic de regele zeilor şi al oamenilor, și demn 
de faima puterii romane, şi în acelaşi timp potrivit cu fru- 
museţea locului ce domina împrejurimile. Banii ieşiţi din vin- 
zarea prăzii luate în acest război au fost îngropați la temeliu 
templului. 

Tarquinius a mai întreprins și un alt război, de astă dată 
cu mai puţini sorţi de izbîndă și de o durată mai lungă. Ast- 
fel cl atacă cetatea învecinată Gabii,157 fără succes însă. 
După ce atacul i-a fost zădărnicit, e nevoit să renunțe la 
împresurarea orașului. Atunci Tarquinius a recurs la o dibace 
stratagemă — cu toate că nu intră în firea romanilor în- 
trebuinţarea vicleșugurilor; numai în felul acesta a izbutit să 
cucerească cetatea Gabii. 

Tarquinius, prefăcîndu-se că renunţă la războiul cu această 
cetate, fiindcă acum are alte treburi mai însemnate, de pildă 
uriașele lucrări de interes obştesc din Roma, în afară de zidi- 
rea templului lui Jupiter, și-a trimis pe fiul său Sextus, cel 
mai tinăr dintre cei trei copii ai săi, la Gabii, în urma aces- 
tei înţelegeri: Sextus trebuia să se prefacă că a fugit din 
Roma ca să-şi caute azil la gabini, unde să se plîngă de 
puriarea ncomenoasă și chinurile la care-l supunea tatăl său. 
Să le spună gabinilor „că tatăl său, cu marea lui trufie, i-a 
lăsat deoparte pe ceilalți romani, ca și pe străini, și s-a pus 
pe capul membrilor familiei sale; că Tarquinius a ajuns să 
se tcamă și de droaia lui de copii, de aceea curățirea“ pe care 
a făcut-o în rîndurile senatului yrea să şi-o pună în prac- 
tică și în familia sa proprie, ca Să nu-i mai rămînă nici un 
vlăstar în viaţă, nici măcar moștenitorul tronului; de aceca el, 
care abia a putut scăpa de furia turbată a tatălui său, cînd 
a văzut că nu mai are încotro, şi că e pe muchie de cuţit, 
s-a gindit că nu-şi mai poate găsi scăparea decît numai la 
vrăjmașii lui L. Tarquinius. Gabinii să nu cadă în greșeala 
să creadă că nu sînt ameninţaţi de vreun nou război, sau că 
Tarquinius într-adins se preface că a renunțat la război, ci 
dimpotrivă, el abia așteaptă prilejul spre a năvăli din nou 
asupra lor, pe neașteptate. Dacă cei năpăstuiţi și obidiţi nu 
vor găsi azil la Gabii, atuncea el va fi nevoit să pornească 
în pribegie prin tot Laţiul. Va merge şi la volsci. Va bate și 
la porţile aequilor și hernicilor. Ss va duce pină acolo unde va 
găsi sprijin şi unde va afla că feciorii oropsiți pot găsi o 
mînă de ajutor care să-i apere împotriva cruzimilor şi chinu- 
rilor neomenoase ale tatălui său. E încredinţat că va putea 
să dea și peste oameni înzestrați cu bărbăţie, care să ia armele 

şi care să pornească un război împotriva celui mai trufaș 
dintre regi şi impotriva norodului său, cel mai înverșunat 
şi cel mai sălbatic popor din lume“. 

întrucit Sextus Tarquinius le părea hotărît să plece mai 
departe de acolo, plin de amărăciune dacă ei nu-l vor pofti 
să rămînă pe loc, căpeteniile gabinilor îl primesc cu toată 
bunăvoința şi-i spun: „Să nu se mire el că regele Tarquinius 
a ajuns să se poarte şi cu odraslele sale tot așa de rău 
cum s-a purtat şi cu poporul său şi cu aliaţii săi. Să aibă 
răbdare, că în curînd îi: vor dovedi ce sînt gabinii în stare să 
facă“. În orice caz, sosirea lui Sextus îi umple de bucurie 
pe toţi locuitorii cetăţii Gabii, care sînt convinși acum că, prin 
ajutorul lui, războiul se va muta de la porţile cetăţii Gabii 
la zidurile Romei însăşi. 


LID Din această clipă, feciorului lui Tarquinius îi este 
îngăduit să ia parte la sfaturile publice. La aceste ședințe, 
Sextus declară că vederile sale sînt întocniai cu ale vechilor 
gabini, de care el are cunoştinţă. De aceea îi sfătuieşte şi 
stăruie chiar să dezlănţuie. cît mai neîntirziat războiul. El 
adaugă că spiritul său de prevedere îl împinge să grăbească 
acest război, cîtă vreme cunoaşte forțele pe care le are la 
îndemînă fiecare din cele două tabere şi cită vreme știe 
cit de urit e regele în ochii poporului roman, din pricina 
trufiei sale, p2 care n-au putut s-o îndure nici măcar propriii 
săi copii. 

În felul acesta Sextus Tarquinius, pe de o parte, pune 
paie pe foc, aţițind pe fruntașii cetăţii Gabii și convingîndu-i 
să pornească cît mai grabnic războiul, pe de altă parte, în 
fruntea unei cete de tineri dintre cei mai îndrăzneţi, por- 
nește un șir de prădăciuni şi de năvăliri asupra satelor şi 
holdelor romane. Sextus le dă tot felul de porunci și între- 
prinde tot felul de hărțuieli, ca să le ciştige încrederea și 
ca să-i înșele pe gabini asupra rostului venirii sale acolo. 
Pină în cele din urmă izbuteşte să le capete deplina lor în- 
credere, fiind numit chiar el căpetenia acestui război. Noro- 
dul din Gabii habar n-avea ce se petrece şi ce se pune la 
cale, cu atit mai virtos cu cît Sextus Tarquinius se ciocnea 

şi se hărțuia mereu cu unităţile romane, cu care prilej în- 
totdeauna pîlcurile de gabini recoltau biruința. Atunci și că- 
peieniile gabinilor și poporul de jos credea, cu tot dinadinsul, 
că Sextus Targuinius le-a fost trimis ca un dar al cerului, 
ca să le fie căpetenie. 

Sextus s-a dovedit cît se poate de viteaz în faţa ostașilor 
cetelor sale, înfruntînd totdeauna cele mai mari primejdii și 
îndurind cea mai grea trudă şi osteneală. El se arăta plin 
de mărinimie și dărnicie, lăsîndu-și soldaţii săi să se în- 
frupte singuri din prăzile capturate. În felul acesta, Sextus a 
ajuns atit de iubit de gabini, încît tatăl său nu era mai tare 
la Roma, cit era fiul său la Gabii. De aceea Sextus, cînd a 
socotit că e stăpin acum pe situație şi că poate porni acţiu- 
nea cea mare, își trimite la Roma pe unul din oamenii săi 
credincioși, ca să-i ceară sfatul regelui: ce anume pofteşte 
să mai întreprindă acum, fiindcă zeii i-au dat lui atita pu- 
tere, încit ţine cetatea Gabii în degetul lui mic. Ștafeta s-a 
dus la Roma. Cind a ajuns în faţa regelui, după ce i-a adus 
la cunoștință totul, n-a primit nici un fel de răspuns, poate 
pentru că regelui nu-i părea om de toată încrederea. Regele 
se duse în grădină, întocmai ca unul care vrea să chibzuiască 
şi să ia o hotărire; în vremea aceasta, pristavul fiului său 
mergea în spatele lui. În grădină, Tarquinius se plimba în 
sus și în jos, fără să scoată un cuvînt. În timpul plimbării 
însă, regele izbea cu un toiag toți macii care i se păreau mai 
înalți; întrebindu-l mereu ce răspuns să ducă fiului său, tri- 
misul, în cele din urmă, plictisit de atita așteptare şi mai 
ales necăjit că nu i-a reușit însărcinarea dată, s-a întors la 
Gabii. Acolo aduce la cunoştinţa stăpînului său tot ce i-a spus 
el regelui și tot ce a văzut, și că tatăl lui Sextus nu a scos 
o.vorbă, fie din ură, fie din miînis, fie din pricina trufiei, 
vechiul păcat al firii sale. Sextus a ghicit însă numaidecit 
adevărul, pătrunzind iute cu mintea taina din istorisirea cu 
macii cei mai înalţi culcaţi de Tarquinius la pămînt cu toiagul, 
dindu-și foarte bine seama ce vrea tatăl său. De aceea a pur- 
ces numaidecit la treabă. 

În scurtă vreme a scăpat de toţi fruntașii cetăţii, aducin- 
du-le unora învinuiri în faţa poporului; iar pe alţii, mai 

ales pe cei uriţi de popor, fiindcă treaba aceasta era o jucă- 
rie ușoară pentru el, i-a răpus mult mai ușor. Pe mulţi 
dintre fruntaşi i-a omorît fățiș. Căpeteniilor cărora nu le putea 
găsi nici o vină şi n-avea cum să scape de ei, le făcea de hac 
pe sub ascuns. Altor fruntași le-a îngăduit să plece din ţară 
din propria lor dorinţă, socotindu-i în surghiun, pentru ca în 
felul acesta să pună mîna pe averile lor. Sextus s-a făcut 
stăpin și pe bunurile celor doboriîţi de el, împărțindu-le fră- 
țeşte cu haitele de ucigași. De aici, daruri și ofrande din 
aceste prăzi împărțite în dreapta și stinga. În felul acesta 
S. Tarquinius a izbutit să adoarmă treptat, treptat, simţă- 
mintele întregului popor, fiindcă locuitorii gabini, ademeniţi 
de setea de ciștig uşor pe spinarea semenilor lor, nu şi-au 
mai dat seama de năruirea patriei lor; în cele din urmă, Gabii, 
lipsită de îndrumătorii săi firești, precum și de orice ajutor 
din partea vreunui aliat, a căzut ușor pradă în mîna rege- 
lui roman, predîndu-se fără nici o luptă. 


LD După ce în felul acesta a pus mîna pe cetatea Gabii, 
Tarquinius încheie pace cu volscii. El înnoiește și pactul cu 
etruscii. După aceasta își întoarce privirile și către treburile 
gospodăririi orașului. Primul lui gînd a fost să lase urma- 
şilor o amintire despre faima domniei şi numelui său, prin 
zidirea unui templu în cinstea lui Jupiter, deasupra stîncii 
Tarpeia. Căci doar cei doi regi Tarquinii săvirşiseră lucrarea: 
tatăl său l-a făgăduit, iar fiul l-a sfîrşit şi inaugurat. Și ca 
să nu mai fie și alte așezăminte religioase pentru vreun alt 
cult, Tarquinius a hărăzit acest teren numai pentru con- 
struirea templului lui Jupiter. Apoi a mai hotărit să mai 
înalțe şi alte sanctuare și altare, precum și numeroase așe- 
zăminte sacre, dintre care unele fuseseră făgăduite de regele 
sabin Titus Tatius, în momentul cel mai greu al luptei sale 
cu Romulus. 

Toate aceste așezăminte au fost ridicate mai tîrziu. Se 
istoriseşte că, la începerea înălțării unui asemenea edificiu, 
zeii și-au arătat vrerea lor printr-un semn ce prevestea mă- 
reţia puterii romane. De aceea, Thrquinius consultind aus- 
piciile, semnele păsărilor au fost prielnice cînd a fost vorba 

de zidirea tuturor acestor aşezăminte, altare și capele, însă 
cînd a fost vorba de înălțarea altarului zeului Terminus, 
auspiciile au fost neprielnice. Această prevestire de rău augur 
a fost însă tălmăcită în felul următor: așezămîntul zeului 
Terminus, zeul hotarelor şi sfirşitului, nu s-a clintit din locul 
său. Faptul că dintre toţi zeii el a fost singurul care n-a în- 
găduit să fic îndepărtat din locul închinat lui e o prevestire, 
care dă în vileag trăinicia și tăria întregii sale puteri. Po- 
porul a primit și această tilcuire a veșniciei lui. 

S-a mai dus vestea şi despre o altă arătare care îi pro- 
rocea cît de mare va fi puterea lui Tarquinius. Se spune 
că, pe cînd se săpa la temelia templului, s-a găsit îngropat 
în pămînt un cap de om cu faţa întreagă și cu carnea ne- 
putrezită. Acest semn a prevestit că cetatea romană va ajuuge 
capitala puterii romane, care va ocirmui întreg pămîntul. 
Aceste semne le tîlcuiau la fel şi ghicitorii din Homa, și cei 
aduşi înir-adins din Etruria, în acest scop. 

Toată fiinţa lui Targuinius era frămiîntată numai de ţinta 
unor măreţe înfăptuiri, pentru care el era nevoit să cheltuiască 
sume uriașe. De aceea, sumele de bani rezultate din prăzile 
luate din Suessa Pometia, care erau hărăzite să ajungă pină 
la acoperirea templului, n-au ajuns la drept vorbind decit 
numai pentru temelie. Eu sînt înclinat să-i dau mai multă 
crezare analistului Fabius Pictor decit lui Piso158 (fiindcă, 
de altfel, e şi mai vechi decit el), şi care spune că toată 
această sumă a fost numai de 40 de talanţi, pe cînd Piso, 
dimpotrivă, susține că au fost 40000 de livre de argini, 
ceea ce e cu neputinţă. Niciodată cu prilejul cuceririi vreunei 
cetăţi nu s-a dat peste o asemenea pradă. De bună scamă, 
dacă s-ar fi dat de asemenea sume de bani, acestea ar fi 
fost cu prisosinţă îndeajuns și pentru ridicarea temeliei ori- 
cărui aşezămiînt, oricît de măreț ar fi fost, nu numai pen- 
tru templul lui Jupiter. 


LDI Avind în cap numai terminarea templului lui Jupi- 
ter, Tarquinius a adus meșteri și lucrători din toate păr- 
țile Etruriei. El a cheltuit nu numai sume uriașe luate din 
vistieria statului, dar a scos și poporul la muncă silnică. 

Cu toate că muncile la această construcţie erau destul de 
grele și cu toate că cetăţenii mai erau îndatoraţi şi cu satis- 
facerea serviciului militar, poporul nu se simţea atit de co- 
vîrşit de trudă, fiindcă toți erau mîndri că prin mîinile: 
lor se înalță sfintele așezăminte ale zeilor. La urmă însă, 
cînd au văzut că lucrările nu se mai sfirșesc, au început 
să se simtă istoviţi de trudă cînd au dat de lucrări mai puţin 
arătoase, dar mai greu de îndeplinit, ca de pildă ridicarea 
amfiteatrului din circ, unde stincile erau cioplite, pentru a 
putea ședea spectatorii. La fel de grele au fost și lucrările 
pe sub pămînt ale marelui canal de scurgere a murdăriilor: 
oraşului, care poartă numele de Cloaca Maxima. Aceste două 
lucrări sînt într-adevăr fără seamăn. Din tot ce avem noi 
astăzi la îndemînă, în ce priveşte măreţia acestor lucrări, 
aproape că nu există altele care să stea pe aceeași treaptă cu cle. 

În felul acesta, Tarquinius cel Trufaș a dat mult de lucru 
poporului său, deoarece el era convins că gloata care nu 
e pusă la treabă, va fi pentru stat o grea povară; de acetu 
s-a gindit să-și trimită concetăţenii prin diverse regiuni, în 
chip de coloniști, pentru a se lăţi în felul acesta puterea sta- 
tului roman. Coloniile înfiinţate de Tarquinius au fost Signia159 
şi Circeii,160 care aveau să fie două puternice fortărețe ale 
Romei, şi pe mare, şi pe uscat. În timp ce Tarquinius avea 
asemenea îndeletniciri, o întîmplare nemaipomenită a stirnit 
spaimă: un șarpe uriaş a scăpat din cușca lui de lemn, răs- 
pîndind groaza în tot palatul, astfel, încît toţi slujitorii au 
fugit, care încotro. Regele însuși a fost tare zdruncinat de 
această întîmplare, mai căpătind încă o grijă pe deasupra, 
că nu avea el destule pe cap. -Spăimintat de acest semn 
rău prevestitor întîmplat chiar în casa sa, cu toate că avea 
la îndemină destui prezicători aduşi anume din Etruria, a 
hotărît să-şi trimită oamenii săi de încredere tocmai la ora- 
colul de la Delphi, cel mai vestit de pe tot pămîntul, pe acea 
vreme. Dar fiindcă nu se încumeta să dea această însărcinare 
vreunuia din slujitorii săi, ca să-i aducă răspunsul oracolu- 
luil6i de-acolo, și-a trimis pe doi dintre feciorii săi, peste 
țări necunoscute și mări şi mai necunoscute pe acele vre- 
muri tulburi, pînă în Grecia. Fiii săi, Titus și Aruns, au ple-. 

cat. Li s-a mai dat încă un tovarăș de drum, pe L. lunius 
Brutus, feciorul Tarquiniei, sora regelui. Brutus, deşi era zdra- 
văn ca toată lumea, oricui i se părea că n-ar fi în toate min- 
țile. Pricina e faptul că Brutus, atunci cînd a auzit că toate 
căpeteniile statului roman, între care şi fratele său, au fost 
răpuşi din porunca regelui, deși acesta era unchiul său, s-a 
hotărît să preîntimpine orice surprize și să scape de orice 
teamă, pentru cazul cînd regele ar fi ispitit să pună mîna 
şi pe averea sa. De aceea a chibzuit că acolo unde legea şi 
dreptul sînt călcate în picioare și nu mai e nici o nădejde de 
viaţă, numai disprețuit de toţi ești în siguranţă. încredinţat 
de aceasta, s-a prefăcut într-adins că e timpit de-a binelea, 
lăsîndu-l pe rege să se înfrupte în voie din averea sa, ca 
dinir-o pradă. Mai mult, nu s-a miîhnit cînd i s-a spus de 
lume  „timpitul“. 

Brutus, la adăpostul acestui nume, a putut lucra în taină, 
pînă i-a sosit ceasul să deschidă porţile libertăţii și 'să salveze 
poporul roman, răsturnind tirania regilor. lunius Brutus a 
fost luat de Tarquinii la Delphi, mai mult ca să-și bată joc 
de el, nu ca să-i dea însemnătatea cuvenită unui însoțitor de 
prinți. Se povesteşte că Brutus a adus ca ofrandă lui Apollo 
un toiag de aur, virit într-o teacă de lemn, într-adins sco- 
bit, ca semn că e întreg la minte. 

Cind Tarquiniii au ajuns la oracolul din Delphi, după ce 
au îndeplinit poruncile tatălui, tinerilor le-a umblat prin cap 
năstruşnicia să ştie care din cei doi frați va avea parte de 
tronul roman. Se spune că s-ar fi auzit un glas ieşit din hăul 
peşteriil62; „O, tineri, acela dintre voi care-și va săruta cel 
dintii mama, va ajunge la cîrma puterii romane“. Cei doi 
Tarquinii fac legămînt între ei că nu vor sufla o vorbă despre 
acest răspuns, ca nu care cumva să afle ceva Sextus, cel 
de-al treilea frate al lor rămas la Roma, ţintind în felul 
acesta să-l lase pe moștenitor fără tron. Ei hotărăsc să re- 
curgă la zar, pentru ca ursita să-și spună cuvîntul care din ei doi 
e hărăzit să-și sărute, cel dintii, mama la întoarcerea la Roma. 

Numai Brutus a tilcuit altfel glasul Pythiei. De aceea, pre- 
făcîndu-se că s-a prăvălit deodată la pămînt, el a atins ţă- 
zîna cu buzele. Brutus ştia prea bine că pămîntul e mama 

noastră, a tuturor muritorilor. Apoi s-au întors cu toţii la 
Roma, tocmai pe vremea cînd se pregătea cu tot dinadinsul 
un mare război împotriva rutulilor. 


LDII Cetatea Ardeal6% era în stăpînirea rutulilor, un 
neam foarte tare şi dirz care locuia în acea regiune şi care 
pe acele vremuri era vestit prin bogăţiile sale. Pricina aces- 
tui război a fost aceasta: regele roman, sleit de atitea chel- 
tuieli cu măreţele lui edificii şi lucrări publice, se gindea, 
pe de o parte, să se mai înfrupte din averile unora, iar pe 
de altă parte, să mai ciștige un dram de simpatie din par- 
tea poporului prin împărțirea de prăzi ostaşilor săi. Întreg 
poporul mocnea însă de revoltă împotriva lui Targquinius, nu 
numai din cauza trufiei lui fără margini, dar şi pentru că 
de atita vreme ei erau storși de vlagă prin munca trudnică 
de sclavi, depusă atita amar de vreme la aceste lucrări. 

Regele a încercat să vadă dacă nu cumva poate cuceri 
Ardea din primul asalt. Cum atacul nu i-a reușit, a asediat 
cetatea, încercuind-o cu tot felul de lucrări. În acest răstimp 
cînd războiul sta pe loc, şi de obicei durează vreme înde- 
lungată, şi nemaidesfășurindu-se operaţiuni de mari propor- 
ţii, se mai puteau primi și concedii și permisii destul de dese, 
bine înţeles, în primul rînd de către căpeteniile oștirii, nu 
de ostașul de rind. 

Pe atunci, feciorii regelui pierdeau vremea la petreceri 
şi ospeţe. Acum, la o petrecere dată de Sextus Tarquinius, 
întimplător printre invitaţi se găsea şi Collatinus Tarquinius, 
fiul lui Egerius. Printre altele veni vorba şi despre consoarte. 
Fiecare mesean își ridica soția în slava cerului, lăudind-o 
că-i așa şi pe dincolo. La urmă s-a încins între toţi discuţia, 
îmbujorindu-se la față.  Collatinus le face următoarea pro- 
punere: „Nu e nevoie de atita vorbărie. În cîteva ceasuri 
toată lumea va fi încredinţată, la faţa locului, cu cît e mai 
presus Lucreția lui față de celelalte soţii. Ei, dacă avem 
singe tineresc în vine, şi nu apă, sus pe cai și hai să ne con- 
vingem la fața locului de adevăr! Această împrejurare va fi 
cu atit mai plăcută, cu cît soțiile noastre habar nu au că 
ne ducem pe neaşteptate la ele. Se vor trezi cu noi în faţa 

ochilor lor“. Toţi mesenii se încălziseră de băutură. „Bine! 
Să mergem!“ Toţi încalecă pe cai. Dau pinteni. Bidiviii zboară. 
Ajung la Roma. Fiindcă începuseră să se lase umbrele amur- 
gului, se duc mai întîi spre Collatia, la casa lui Collatinus. 
Acolo într-adevăr o găsesc pe Lucreția, nu ca pe celelalte 
nurori ale regelui, care-şi pierdeau vremea în lux și des- 
fătări cu cele de rangul lor, ci dimpotrivă, în mijlocul gos- 
podăriei, trebăluind cu hărnicie pînă seara tirziu și torcînd 
caiere întregi de lînă, împreună cu sclavele sale, tot ca ea de 
harnice.16i Sigur că pină la urmă, din tot acest rămășag, 
Lucreția a fost aceea care a meritat toate laudele în ochii 
tuturor. La sosirea soţului și a Tarquinilor, toţi musafirii au 
fost primiţi cum se cuvine de Lucreția. Soţul era fericit că 
i-a biruit pe toţi cu o asemenea soţie. De aceea el pofteşte 
pe odraslele regești la masă. Acolo însă lui Sextus Tarquinius 
i s-au aprins călciiele după Lucreția, punindu-i gind rău. Lui îi 
aţiță simţurile și frumuseţea neobișnuită a Lucreţiei, și-l ispitește 
şi sufletul ei fără prihană. După această voioasă petrecere, se 
întoarce apoi toată lumea la tabără, cu glumele ei tinerești. 


LLIII După ce s-au scurs citeva zile de la această în- 
timplare, Sextus Tarquinius, însoţit de un singur slujitor, s-a 
dus la Collatia, fără să-i sufle un cuvînt lui Collatinus. Lucre- 
ţia l-a primit cu atenția cuvenită pe un asemenea oaspete, 
fără să bănuiască mirșevenia odraslei regale. După cină, mo- 
salirul a fost condus în odaia de culcare pentru oaspeţi. Cum 
a intrat în iatac, Sextus Tarquinius, înfierbintat de poftele 
trupeşti, cînd vede că pretutindeni în toată casa domneşte 
linişte, toată lumea odihnindu-se, scoțind sabia din teacă pă- 
trunde în camera Lucreţiei, care dormea. Tarquinius o stringe 
cu mîna stingă la pieptul său, aproape s-o înăbușe, spunîn- 
du-i: „Lucreția, nu sufla o vorbă! Sint cu, Sextus Tarquinius. 
În mînă am sabia. Dacă „vei spune un singur cuvint, vei muril“. 

Femeia, speriată din somn, rămîne încremenită. Se uită 
în jur deznădăjduită. De nicăieri, nici un semn de aujtor... 
Și-o ameninţă moartea. Atunci Tarquinius începe să-i înşire 
cîte îi vin la gură, spunindu-i că o iubește ca pe nimeni pe 
lume și că o roagă să-l înțeleagă. La urmă, văzind că nu 

izbutește, schimbă glasul și începe s-o amenințe, încercind 
pe toate căile să încătușeze și să înconvoaie sufletul neîn- 
tinat al acestei femei. Cind a văzut că rămîne neclintită în 
hotărîrea ei și e gata să înfrunte neînfricată moartea, mi- 
șelul a scornit atunci o ticăloşie fără seamăn, fiind convins 
că o să se dea ea pe brazdă de frică: i-a spus că-i va în- 
junghia un sclav şi-l va așeza gol în patul ei, ucizind-o tot- 
odată şi pe ea, pentru ca toată lumea să spună că a fost 
omorită, fiindcă a fost prinsă de el într-un mîrșav adulter. 
Femeia, înnebunită de groază, a rămas împictrită de aseme- 
nea ticluire. Monstrul şi-a devorat prada satisfăcut: Lucre- 
ţia a fost siluită. Tarquinius, fălos cu asemenea ispravă, de 
pe urma căreia s-a spulberat faima cinstei unei matroane 
romane, s-a dus la treburile sale. 

Lucreția, simțind un rău nesfirşit în toată ființa ei, tri- 
mite un slujitor în grabă la tatăl ei, și totodată și la soțu-i 
la Ardea, ca să vină acasă, însoţiţi şi de cei mai credincioși 
prieteni. Are nevoie de soţ. Să vină fără întîrziere. S-a în- 
timplat o faptă îngrozitoare în casa lui. 

Spurius Lucretius, tatăl ei, însoțit de P. Valerius, fiul lui 
Volesus, și Collatinus, cu prietenul său, L. lunius Brutus, au 
venit cu toții. Soţul tocmai se întilnise din întimplare cu 
slujitorul lui de-acasă, care-i aducea ştirea soţiei. li o gă- 
sesc pe Lucreția zbătîndu-se în ghiarele celei mai negre dez- 
nădejdi, în iatacul ei. Cînd au intrat ai săi în odaie, lacrimi 
şiroaie îi curgeau pe obrajii Lucreţiei. „Eşti bolnavă?“ — 
»Mai întrebi? Mai poate fi zdravănă o femeic, cînd cinstea 
şi-a pierdut-o? Collatinus, în patul tău sînt urmele unui băr- 
bat străin. Deşi trupul mi-a fost pîngărit, sufletul mi-e ne- 
vinovat, Moartea îmi va fi martoră că spun adevărul. Daţi-mi 
mina dreaptă şi juraţi că ticălosul nu va rămîne nepedepsit. 
Cel care a intrat noaptea trecută ca un vrăjmaş în casa mea, 
înarmat, este Sextus Tarquinius, care în loc să vină ca un 
oaspete, mi-a pricinuit mie această izbelişte, năpastă și ur- 
gie. Pe capul lui să cadă această năpastă şi urgie, dacă voi 
veţi şti să fiți bărbaţi adevărați!“ Toţi cei de faţă jurară pe 
rînd. Toţi caută s-o mîngăie pe Lucreția, care avea sufletul 
rănit, spunindu-i că nu e ea de vină, ci ticălosul făptaş. 

„Sint vinovaţi numai aceia care-și gîndesc cu mintea păca- 
tul, și care îl şi înfăptuiese pe urmă. Acolo unde nu a fost 
hotărîrea gîndită, nu există vină“. Lucreția le-a răspuns: „Voi 
ştiţi ce aveţi de făcut şi ce i se cuvine nemernicului. lu, 
deși sînt convinsă că n-am greşit cu nimic, nu dau înapoi 
din faţa chinurilor morţii! Lucreția nu mai poate trăi, cînd 
lumea o ştie cu cinstea-i pătată“. Şi spunînd acestea, își 
înfige în inimă pumnalul, ţinut ascuns sub haină. Țişnindu-i 
sîngele din rană, Lucreția se prăbuşeşte fără viață. Răsună 
toată casa de strigătele soţului și tatălui ei. 


LIA Pe cînd tatăl şi soţul își simt inima frintă de jale, 
Brutus scoate din inima Lucreţiei pumnalul plin de sînge și 
ținindu-l în faţă jură: „Jur pe sîngele cel mai nevinovat 
înainte de a fi pîngărit de fiul regelui, și vă iau martori 
şi pe voi, o zei, că voi urmări pînă în pinzele albe pe Lucius 
Tarquinius, pe nelegiuita-i soţie și pe nemernicii lui vlăs- 
tari, şi-i voi stirpi de pe faţa pămîntului cu fierul, cu focul 
și cu orice voi avea la îndemînă. Nu-i voi mai răbda la 
cirma ţării! Nu voi mai îngădui niciodată nici tirania regilor, 
şi nici pe a altora!“ Îi înmînează apoi pumnalul lui Collatinus. 
Valerius și Lucretius rămîn încremeniţi, ca și cum s-ar fi 
întîmplat o minune cu Brutus, cînd l-a auzit rostind aceste 
cuvinte, de parcă acum era altă ființă. Toţi sînt. de această 
părere. Toţi depun sacrul jurămint. Toţi, lăsînd de o parte 
vaierele muierești, dau friu liber miîniei și revoltei. Toţi jură 
să-l urmeze fără şovăire pe Brutus. Toţi vor să răspundă la 
chemarea lui. Toţi vor să-i răpună pe regi. 

Ei așază pe năsălie trupul neînsufleţit al Lucreţiei şi-l duc 
în for. Toţi cetăţenii o căinează, arătîndu-și miînia pentru 
această nouă nelegiuire. Nu e om care să nu se cutremure 
şi să nu se jelească pentru cite au pătimit de pe urma silni- 
ciei .şi tiraniei regelui şi alor lui. Tot norodul e îndurerat 
pină la lacrimi de durerea tatălui Lucreţiei. Poporul e mişcat 
şi de vorbele lui Brutus, care îi spune că el îi va răzbuna 
lacrimile și suferinţele, chiar şi pe ale celor ce stau cu 
mîinile în sîn. Brutus îi îndeamnă să aibă o dată tăria băr- 
băţiei, să-şi înarmeze, în sfîrșit, braţul şi, dacă sînt bărbaţi 

cu adevărat și vor să facă cinste numelui de roman, să por- 
nească acum asupra vrăjmaşului. Cei mai vajnici şi mai dirji 
dintre tineri, fără să mai pregete, vin în jurul său, din pro- 
priul lor îndemn. După ei vine și gloata celorlalți feciori. 
Lăsind un pile zdravăn la porţile Collatiei, unde au fixat străji, 
ca nu cumva să se dea de știre regelui de cele ce s-au pus 
la cale, toţi ceilalţi, înarmaţi pînă în dinţi, pornesc spre Roma, 
avînd în frunte pe Brutus. În drum spre Roma, pe unde 
trece, această gloată înarmată stîrnește groază. Se face zarvă 
mare. Poporul însă, cînd vede că în fruntea cetelor înarmate 
merg chiar fruntașii cetăţii, îşi dă seama că toate acestea 
nu sînt la voia întimplării. Împrejurarea aceasta neobișnuită 
a răscolit pînă în adincuri întreaga suflare din Roma, mai 
ales acum cînd s-a aflat ce s-a petrecut cu Lucreția, la Collatia. 
De aceea, din toate ungherile orașului, poporul dă năvală spre 
îor. După ce s-au strîns toţi cetăţenii în for, crainicul chemă 
poporul să asculte cuvîntul comandantului cavalerilor, dre- 
gătorie pe care o avea atunci întîmplător tot Brutus. Acesta, 
în discursul rostit în fața poporului, a lăsat de o parte firza și 
apucăturile vechiului Brutus, cunoscut de toată lumea sub 
porecla lui pînă-n ziua aceea, şi a dat în vileag silnicia și des- 
frinarea lui Sextus Tarquinius, mirșava-i nelegiuire, pîngă- 
rirea Lucreţiei şi cumplita-i moarte, jalea nespusă a tatălui 
ei Lucretius Tricipitinus, care acum, pierzindu-și fiica, a că- 
zut în cea mai neagră deznădejde. A mâi voibit apoi despre 
tirania regelui însuși, de suferințele și chinurile îndurate de 
poporul roman silit să se trudească în duhoarea cumplită a 
canalului şi în noroiul şanțurilor și canalelor. Bărbaţii ro- 
mani, mîndri biruitori ai atîtor noroade, războinicii cu fală 
altădată, au ajuns să fie astăzi niște bieţi muncitori cu ziua, 
niște pirliți cioplitori de pietre. Brutus a mai amintit apoi 
şi fărădelegea oribilă săvirșită de Tarquinii asupra lui Ser- 
vius Tullius, şi de căratul leșului celui ucis de fiica lui 
proprie, în caleașca . ei, urită de toți oamenii. Apoi a cerut 
ajutor zeilor care i-au răzbunat şi pe părinţii lor. 

Prin asemenea vorbe rostite, și de bună seamă cred că 
s-au spus și altele şi mai năprasnice şi mai grele care nu 
pot fi uşor reproduse de către cronicari, Brutus convinge 

poporul îndirjit să-l detroneze pe rege, să-l arunce de la 
cîrma țării şi să poruncească să plece în surghiun Lucius Tar- 
quinius cu soţia și odraslele sale. Apoi, el a adunat pe toţi 
tinerii care s-au oferit ca voluntari, i-a înarmat și a pornit 
apoi spre tabăra de la Ardea, pentru a răscula și acolo ar- 
mata împotriva regelui. Comanda supremă a Romei a lă- 
sat-o lui Lucretius Tricipitinus, care mai fusese o dată numit 
de rege în postul de praefectI65 al oraşului. În timpul acestei 
învălmășeli a fugit și Tullia din Roma, fiind pretutindeni 
întîmpinată de blestemele femeilor și bărbaţilor, care invocau 
umbrele morţilor să vină să-i răzbune împotriva nelegiuiţilor. 


LĂ După ce știrile asupra acestei întîmplări au ajuns 
şi-n tabără, în timp ce regele înspăimiîntat de această nouă 
situație se îndrepta spre Roma, ca să înăbușe tulburările, Bru- 
tus s-a abătut din calea lui, ca să nu se întîlnească cu el în 
faţă (fiindcă presimţise că va veni la Roma). Și cam în 
aceeași vreme Brutus a ajuns la Ardea, iar Tarquinius la 
Roma, mergînd fiecare pe drumuri diferite. Numai că regele 
Targuinius a găsit porţile orașului zăvorite: poporul îi ho- 
tărise surghiunul. În schimb, pe eliberatorul poporului ro- 
Man, armata romană din tabără l-a primit cu un nespus 
avint. Îndată au fost izgonite afară din tabără și odraslele 
regale. Doi dintre ei l-au urmat pe tatăl care a pornit în 
pribegie ca să-și trăiască viața de surghiunit în cetatea Caere, 
din ţara etruscilor. 

Sextus Tarquinius, care-şi căutase adăpost la Gabii, unde 
se ducea ca în regatul său, a și fost înșfăcat de victimile 
sale, care s-au răzbunat pe el pentru atitea nelegiuiri şi tilhării, 
de care se făcuse vinovat în dauna lor, şi a fost omorît de ei. 

L. Tarquinius 'Trufaşul a domnit 25 de ani. 

Regalitatea a durat de la întemeierea Romei și pînă la 
eliberarea ei, vreme de 244 de ani. După regi, în comiţiile 
centuriate ale poporului, au fost aleși la cîrma statului doi 
consuli,166 și numiţi în dregătorie de praefectul orașului, po- 
trivit îndrumărilor date de Servius Tullius în constituţia sa. 
Primii consuli romani au fost Lucius lunius Brutus şi Lucius 
Tarquinius  Collatinus. 

I De aici înainte voi istorisi evenimentele trăite de po- 
porul roman liber, și în timp de pac= și în timp de război; 
amintind pe toţi consulii aleși! în fiecare an, şi domnia 
legilor care sînt mai presus de oameni. Trufia fără mar- 
gini a ultimului rege a dat prilejul să se vădească din plin 
cît de dorită era de toată lumea această libertate. Într-adevăr, 
regii anteriori, aşa fel au domnit și au ocirmuit ţara încit, 
pe bună dreptate, pot fi numiţi fondatorii cite unui cartier 
din Roma, fiindcă datorită lor populația romană, care se 
înmulțea văzînd cu ochii, își clădea mereu noi locuinţe. 

Nu poate fi nici o îndoială că însuşi Brutus, care dobin- 
disc atita faimă prin detronarea şi izgonirea regelui Tarquinius 
Trufaşul, ar fi făcut cel mai mare rău poporului roman 
dacă ar fi recurs la răsturnarea regimului monarhic într-un 
alt moment, sub regii anteriori, cînd poporul nu era destul 
de copt ca să se bucure de libertate. Căci ce s-ar fi întîmplat 
dacă toată această gloată de ciobani şi de pribegi, izgoniți 
din sînul tuturor neamurilor vecine, ar fi dobîndit, la adă- 
postul inviolabilităţii, libertatea sau de bună seamă nepedep- 
sirea și, scăpați deodată de asuprirea tiraniei regale, ar fi 
răbufnit dintr-un început dezlănţuind adevărate răscoale aţi- 
țate de tribuni? Ce s-ar fi întîmplat dacă ar fi început ncin- 
țelegerile între popor şi senatori, într-un oraş care nu le apar- 
ținea lor, înainte de a-şi închega familii, pecetluite prin dra- 
gostea faţă de soții şi de copii, și în sfîrşit, dacă dragostea 
de pămintul pe care-ţi duci viaţa și cu care te contopeşti de 

la o bucată de vreme nu te-ar. alătura și cu sufletul de 
ceilalți semeni, întovărășindu-te cu ei? Din pricina dezbi- 
nării, tot poporul ar fi luat-o razna, unii trăgind hăis, alții 
cea, mai ales cînd cetățenii nu sînt destul de copţi la minte 
pentru a-şi duce viaţa în colectiv. 

Numai simțul măsurii în chivernisirea vieţii și bunurilor ei, 
în toată liniştea, maturizează pe om așa fel, încit să-și poată 
culege singur roadele sale alese și bucura de libertate. Deocam- 
dată libertatea consta mai mult prin cîrmuirea ţării de către 
consuli aleși în fiecare an, nu prin micșorarea puterii regale. 
Primii consuli şi-au păstrat toate drepturile, precum și toate 
însemnele foştilor regi. Atît s-a avut în vedere; pentru ca 
mulțimea să nu fie speriată de două ori, s-a hotărît ca în- 
semnele consulilor?, fasciile3 să-i însoţească pe rînd, pe fie- 
care din consuli. 

Brutus a fost acela care s-a bucurat cel dintii de dreptul 
de a fi precedat de lictori cu fasciile lor, bineînţeles cu 
îngăduinţa colegului său. Brutus, care a fost nu numai un 
luptător vajnic pentru cauza libertăţii, a devenit mai tirziu 
un şi mai zelos apărător al ei. Astfel, înainte de orice, a 
cerut întregului popor, setos de noua libertate, să jure că 
va lupta pentru ea, și nu va îngădui vreodată la cîrma statu- 
lui pe vreun alt rege, ca nu cumva mai tirziu să fie momit 
cu tot soiul de daruri sau cu făgăduieli mieroase. 

Apoi, ca să mărească puterea senatului, al cărui număr 
de senatori scăzuse simţitor, fiindcă numeroși membri ai sena- 
tului fuseseră suprimaţi de rege, Brutus a ridicat şi introdus 
în senat fruntași din rîndurile clasei cavalerilor, împlinind 
astfel numărul de trei sutet. De atunci datează datina de a 
se spune senatorilor „părinţi aleși“5, adică „noii trecuţi în 
condice“, căci așa erau numiţi noii admiși în senat. Această 
măsură a contribuit de minune la înfăptuirea unei armonii şi 
unilăți a întregii cetăţi, făcîndu-se un pas mai departe spre 
apropierea poporului de patricieni. 


II S-a avut grijă apoi de cultul religios, şi fiindcă și 


regii înființaseră o sumă de rînduieli în legătură cu cultul 
religios, pentru ca poporul să nu mai dorească niciodată 

întoarcerca regalității, Brutus creează o nouă funcţie reli- 
gioasă, care se chemă rex sacrificulus6, adică un rege însăr- 
cinat cu sacrificiile. Acesta era un preot subordonat marelui 
pontifice, în scopul de a nu se mai aduce nici un fel de 
adumbrire libertăţii prin cinstirea unui cult legat de numele 
regelui, fiindcă libertatea trebuia păstrată cu orice preţ! Și nu 
ştiu dacă această slujbă preoțească și-a depăşit vreodată mar- 
ginile rostului său, care era de a se îndeletnici și avea grije de 
o sumă de lucruri, aproape fără importanţă, în legătură cu 
cultul. 

Poporul însă n-a arătat, în schimb, dragoste pentru celălalt 
consul, al cărui nume a devenit foarte urit de toată lumea, 
deși nu făcuse o faptă condamnabilă. Pricina — se spune — 
a fost „că Tarquiniii prea s-au deprins şi s-au dedulcit cu 
domnia. Începutul l-a făcut Tarquinius cel Bătrîn; iar după 
el a ajuns rege Servius Tullius, apoi, însă nici măcar în acest 
răstimp, Tarquinius cel Trufaș, urmînd pe Servius Tullius, 
n-a ținut seama că pe tronul regal se găsea un altul şi de 
aceea, socotindu-se singurul îndreptăţit să-l moștenească, a uzur- 
pat prin fărădelege şi silnicie tronul. După izgonirea lui Tar- 
quinius cel Trufaș, cîrma statului a intrat în mina lui Colla- 
tinus. Însă Tarquiniii nu ştiură să trăiască aşa cum se cuvine, 
şi cum trăiesc toți simplii cetăţeni. Şi mai ales numele Tar- 
quiniilor trezeşte amintiri neplăcute tuturor. Pe de altă parte, 
însuşi numele lor este primejdios și pentru libertate“. 

Astfel de vorbe menite să încerce simțămintele poporului 
se împrăștiaseră încetul cu încetul în toată cetatea pe socoteala 
lui Collatinus Tarquinius, şi atunci Brutus chemă poporul la 
adunare, fiindcă simţea că poporul e frămintat de tot soiul 
de bănuieli. Aici, mai înainte de orice, el dă citire în faţa 
poporului acestui jurămînt: „el nu va îngădui niciodată să mai 
vină la cîrma țării vreun rege sau vreo altă fiinţă care să 
poată pune din nou în primejdie libertatea. Libertatea trebuie 
păstrată cu orice preţ. Nu trebuie să dăm înapoi de la nici 
o cale, pentru a-i păstra neştirbite toate însuşirile și toate 
roadele sale. Brutus a mai spus apoi că el fără voia sa a luat 
cuvîntul, din pricina unei singure fiinţe, a lui Collatinus Tar- 
quinius, dar că el n-ar fi rostit o vorbă dacă n-ar fi precum- 

pănil în balanţă dragostea lui pentru popor. Poporului roman 
nu-i vine să creadă că libertatea a fost de-a pururi recîștigată 
şi uşezată pe temelii solide. Neamul regelui și numele lui, 
nu numai că n-a dispărut din republică, dar chiar în fruntea 
celei mai înalte dregătorii se găsește unul din ncumul regelui. 
Acesta dăunează și e o stavilă pentru libertate. Lucius Tur- 
quinius! spuse cl mai departe. Scapă-nc de bunăvoie de accastă 
teamă! Ne amintim preu bine şi-ţi mărturisim deschis că tu 
ai fost acela care ai izgonit pe regi din ţară. Desăvirșește-ţi 
înfăptuirea, ca să binemcriţi de la popor. Gonește dincolo de 
fruntarii și numele acesta al regilor! Concetăţenii tăi îţi vor 
înapoia ţie toate bunurile tale, neștirbite, la sfatul meu; mai 
mult, dacă-ţi va lipsi ceva, vei fi din plin despăgubit. Pleacă 
de aici, ca prieten al poporului! Scapă odată poporul de groaza 
regilor, chiar dacă această teamă nu ce îndreptăţită. Poporul 
are adînc săpaiă în suflet convingerea că numai cu plecarcu 
celui din urmă Tarquinius a scăpat de-a pururi de pacostea 
tiranici regale“. 

Consulul Tarquinius a rămas încremenit în fața acestei 
nemaipomenite şi neașteptate cereri. Dorind să ia și cl cuvîntul, 
toți fruntașii cetăţii veniră în jurul lui, rugîndu-l cu lacrimi 
în ochi să plece. La început Tarquinius nu prea s-a sinchisit 
de cererea lor. Dar cînd Spurius Lucretius, cel mai bătrîn din 
toţi, un om respectat pentru faima trecutului său și care cra 
chiar socrul lui Collatinus, a început să-l roage, să-i arate 
şi să-l sfătuiască în toate chipurile că trebuie să se plece în 
faţa hotărîrilor luate de tot poporul, atunci consulul Collatinus, 
temîndu-se ca ajungînd din nou simplu particular să nu piardă 
pe lingă toate bunurile sale, și mai mult, şi ca nu cumva să 
cadă peste capul lui cine știe ce pacoste, poate mult mai 
grozavă, a demisionat din consulat şi a părăsit Roma, strămu- 
tîndu-se cu tot ce avea la Lavinium!. Brutus a formulat apoi 
un proiect de lege, trecut prin adunarea poporului şi votat, 
lege prin care se prevedea că toți acei care aparţineau gintei 
şi care purtau numele de Tarquinius sînt consideraţi în exil. 
Și-a luat apoi ca tovarăș de consulat pe P. Valerius, în urma 
ulcgerilor făcute în comisiile centuriute, fiindcă cu ajutorul 
acestuia răsturnase el monarhia. 

III Deşi nimeni nu sta la îndoială că Tarquiniii vor ameninţa 
Roma cu războiul, aceasta a avut loc mai tîrziu decît se aștepta 
toată lumea. Dar, cu toate că romanii încă nu se temeau de 
acest neajuns, totuşi poporul era cît pe-aci să-și piardă liber- 
tatea, datorită urzelilor viclene ale trădării. 

Erau în rîndurile tineretului roman o sumă de flăcăiandri 
zişi de neam mare, care duseseră pe vremea regalității o 
viaţă de huzur şi dezmăţ, şi cărora, din pricină că trăiseră 
numai în preajma palatului şi erau de o seamă cu Tarquiniii, 
le intrase în sînge deprinderea unei vieţi uşoare. În timp ce 
în noua orînduire toți cetăţenii aveau drepturi egale, devenind 
o apă și-un pămînt, tinerii aceştia se căinau unul faţă de altul 
„că libertatea unora a devenit robie pentru alţii; că regele 
a fost omul de la care ai fi putut dobindi orice, fie dreptate, 
fic nedreptate, după trebuință; la rege a fost deschisă calea 
pentru orice favoare, şi de la el se putea căpăta orice bine- 
facere. În mîna lui sta şi puterea de a ierta, şi puterea de 
a osindi; numai regele era în măsură să deosebească pe prieteni 
de neprieteni. Dar legile de azi sînt oarbe și surde; sînt o armă 
mai mult în slujba celor slabi, decît a celor puternici. Astăzi, 
dacă le calci cumva, te-ai dus pe ripă, nu mai capeţi nici 
o păsuire, nici o iertare; e atît de primejdios să trăiești azi 
în acest regim, cînd viaţa are atîtea cotituri și cînd oricind 
poţi cădea în greşeală“. 

În vremea asta, cînd acești tineri cu sufletele bolnave aveau 
asemenea frămintări, se înfăţişează la Roma niște împuterni- 
ciţi de-ai regilor, ca să ceară, în numele lor, înapoierea bunu- 
rilor confiscate, fără însă să adauge vreo vorbă în legătură 
cu revenirea la tron a monarhiei. După ce acești împuterniciţi 
au arătat cererile casei regale în fața senatului, acesta a dez- 
bătut pe toate feţele cererea lor; vreme de cîteva zile domni 
temerea că dacă nu i se înapoiază regelui bunurile, refuzul 
lor va însemna războiul; în schimb însă, dacă i se înapoiază 
regalitatea le va folosi ca mijloace pentru ducerea războiului. 

În timpul acesta, interpuşii regelui se ocupau pe ascuns 
cu tot felul de urzeli şi ițe. Pe faţă arătau că ei susţin drep- 
turile regalității asupra bunurilor confiscate, în taină, însă, țineau 
tot felul de adunări neîngăduite în care aveau drept ţintă 

restaurarea monarhiei. Și această solie a nimerit în plin, pentru 
că a izbutit să ispitească o sumă de tineri din rîndurile nobi- 
limii, care era bucuroasă de o schimbare a ordinii în stat. 
Propunerile oamenilor regelui sînt primite de tineri cu mare 
plăcere. Li se înmînează din partea Tarquiniilor şi o scrisoare. 
Astfel s-a pus la cale de către aceşti uneltitori primirea regelui 
şi a familiei sale la Roma în ascuns, în vremea nopţii. 


ID Acest plan a fost încredinţat mai întîi fraţilor Vitellius 
şi Aequilius. Sora Vitellilor era căsătorită cu consulul Brutus, 
şi din această căsătorie rezultaseră doi fii, care acum erau 
destul de mari: Titus şi Tiberius. Unchii lor, Tarquiniii, i-au 
atras şi pe acești doi tineri în gașca lor, ca să-i ajute la 
înfăptuirea urzelii. În afară de aceştia, au mai fost ademeniţi 
din rîndurile aristocrației și alţi tineri, care să le fie părtași. 
Numele acestor tineri nu se mai știe însă, din pricina noianului 
vremii scurse de atunci. 

Între timp, părerea de a se înapoia bunurile casei regale 
s-a impus și în senat, din care pricină împuterniciţii regelui 
îşi îot făceau de lucru prin Roma, fiindcă ei ceruseră consu- 
lilor un răgaz pentru a-şi face rost da niște care pentru trans- 
portul averilor regale, în schimb, ei se consfătuiau cu conspi- 
ratorii, izbutind să-i convingă, în urma stăruințelor depuse, 
ca şi ei să scrie o scrisoare Tarquiniilor. Căci altfel, cum ar 
putea crede Tarquiniii că ceea ce le vor transmite împuterni- 
ciții lor sînt lucruri adevărate şi nu plăsmuite? Și atunci 
tinerii au purces să scrie o scrisoare, în chip de chezășie. 
Numai această greşeală a lor a făcut să se dezvăluie mirșava 
faptă. În ajunul plecării trimișilor regali la curtea Tarquiniilor, 
cum ei au luai masa de seară întimplător, la locuinţa Vitellilor, 
uneltitorii au chibzuit şi întocmit tot felul de socoteli și mij- 
loace între ei, cum era şi firesc, şi în primul rînd punerea 
în aplicare a planului urzit, îndepărtind de lîngă ei pe toţi 
cei nepoftiţi. Numai că din friînturile discuţiilor auzite, unul 
din sclavi a dat de firul întregului plan, mai ales că el simţise 
mai dinainte ceea ce se pusese la cale; el aștepta numai prilejul 
ca tinerii conspiratori să înmineze interpuşilor regelui scrisoa- 
rea, convins că dacă va pune mîna pe acea scrisoare, nu mai 

c nevoie de o altă dovadă. Cind sclavul a băgat de seamă 
că această scrisoare a fost într-adevăr înminată, a adus la 
cunoștința consulului toată tainica urzeală. 

“ Consulii şi-au părăsit locuinţa lor, dind poruncă să fie 
arestați îndată și oamenii regelui și uneltitorii. Totul a fost dus 
la bun sfîrşit, fără pic de zgomot. Cea dintii grijă a consulilor 
a fost să nu dispară scrisoarea cu pricina. Toţi trădătorii, 
fără întîrziere, au fost băgaţi la închisoare, în lanţuri. Cităva 
vreme a domnit îndoiala în legătură cu măsurile ce trebuia 
să se ia față de împuterniciţii regelui. Cu toate că erau dovezi 
sigure de vinovăţie, şi deşi puteau fi socotiți dușmani ai patriei, 
totuși aceştia s-au bucurat de aplicarea legii dreptului ginţilor 
şi li s-a dat drumul. 


D Atunci, întreaga situaţie, precum şi hotărîrea luată mai 
înainte asupra înapoierii bunurilor regale, a fost adusă la 
cunoștința senatului. Acesta, indignat peste măsură, opreşte 
să i se mai dea înapoi ceva regelui și familiei sale, în schimb 
se împotriveşte confiscării averii regale în favoarea statului. 

Toate aceste bunuri au fost date pe mina poporului, ca să 
le prade în toată voia. Scopul urmărit a fost ca între cetăţenii 
poporului roman, care s-au înfruptat din prăzi şi între familia 
regală a 'Tarquiniilor să nu mai fie niciodată nici o nădejde 
de pace. Ogoarele Tarquiniilor, care sînt situate între oraș şi 
Tibru, au fost hărăzite zeului războiului. Acest teren de-atunci 
poartă numele de Cimpul lui Marte8. Se spune că tocmai în 
vremea aceasta griul dăduse în copt, fiind bun de secerat. 
Însă fiindcă se socotea un păcat folosirea roadelor acestui 
ogor, senatul a trimis o mulţime de oameni să-l secere, să-l 
care cu paie cu tot în coșuri și să-l arunce în Tibru, a cărui 
apă avea în mod obișnuit un curs leneş în zilele calde de vară. 
În unele vaduri, grămezile de grîu acoperite cu mil au rămas 
mai departe pe loc. Și cu nămolul cărat de fluviu s-a format 
acolo încet, încet, o insulă, și în urmă, cred cu, s-au mai 
adăugat și stavile şi digul construit de mina omului, încît 
s-a alcătuit o arie destul de întinsă şi de tare ca să poală 
susține chiar și temple și portice. 

După ce bunurile regale au fost prădate, toți trădătorii 
au fost judecaţi şi osîndiţi la moarte. Condamnarea lor a. cutre- 
murat norodul roman cu atita mai vîrtos, cu cît însuși consulul, 
îndatorat de dregătoria sa, se cădea să îndeplinească execuţia 
fiilor săi, vinovaţi de înaltă trădare. Tocmai tatăl, care s-ar fi 
cuvenit să stea cît mai departe de această privelişte, trebuia, 
prin vrerea ursitei, să poruncească execuţia vinovaţilor. Tinerii 
cei mai cunoscuţi de toată lumea din Roma erau legaţi la 
stilpul infamiei; însă ochii mulţimii erau aţintiţi, mai întîi. 
asupra celor doi fii ai consulului, de parcă ceilalți nici n-ar fi 
existat; toţi cei de faţă erau mișcaţi nu atit de osîndiţi, cil 
de ticăloasa lor ispravă; pentru care meritaseră această ispă- 
șire. „Tocmai fiii lui Brutus, să se lase tîrîţi în vîltoarea păca- 
tului și să-și trădeze patria, şi chiar în anul cînd ea și-a dobiîndit 
libertatea? Ei şi-au trădat pe tatăl lor, pe Brutus, salvatorul 
pairiei, au trădat consulatul ieşit din casa lui lunius Brutus, 
i-au trădat pe senatori, au trădat poporul și tot ce e sfîni 
şi aparţine zeilor şi oamenilor. Şi pentru cine au trădati 
Pentru un rege trufaș și un învrăjbit exilat“. Astfel se vorbea 
peste tot. 

Consulii au păşit spre jilţurile lor şi lictorii au fost trimiși 
înainte, ca să îndeplinească îndatoririle în legătură cu execuţia: 
osîndiţii sînt dezbrăcaţi și bătuţi cu vergile la piele, pînă și-au 
dat duhul, tăindu-li-se apoi capul. În toată vremea aceasta, 
tatăl lor, cu trăsăturile feţei încremenite de un asemenea 
moment, era ţinta privirilor poporului, cum își făcea datoria, 
supraveghind execuţia pedepsei cerute de legile statului. 

Îndată după pedepsirea vinovaţilor, pentru ca această pildă 
să rămînă de-a pururi în mintea oamenilor, și să se ferească 
întotdeauna de asemenea ticăloșii, s-a dat o bogată răsplată 
din tezaurul public sclavului care i-a pirit, acordindu-i-se şi 
libertatea şi cetăţenia romană. Acesta pare să fie primul sclav 
eliberat prin atingerea capului cu varga?. Unii sînt aplecaţi 
să creadă că numele vergii cu pricina de aici îşi are obirşia, 
şi că acest sclav, după eliberare, a primit numele de Vindi- 
cius10. De atunci s-a creat această datină ca acei sclavi care 
au fost eliberați în felul acesta să primească și cetățenia 
romană. 

DI Ducîndu-se pomina de cele întîmplate, Tarquinius se 
simțea otrăvit de ciudă că i s-au spulberat toate nădejdile 
recăpătării tronului, şi s-a făcut stacojiu de minie cînd şi-a 
dat seama că viclenia lui nu s-a prins, şi atunci a început să 
cutreiere cu jalbă pe la porțile tuturor cetăților etrusce, soco- 
tind că acum e vremea potrivită să urzească pe faţă războiul. 
În primul rind se jelui veienţilor şi tarquiniilor, spunîndu-le 
că „și el e sînge din sîngele lor, şi deci să nu-l lase să piară 
în surghiun şi în mizerie cu tinerii săi fii, în văzul lor, după 
ce-a ajuns şi-n sapă de lemn, el, care fusese în trecut un 
domnitor atît de puternic. Se ştie că Roma a apelat și la alți 
străini ca să-i aibă de regi, și tocmai el, cînd era pe tron 
şi se frămînta să mărească puterea şi faima poporului roman 
printr-un nou război, a fost zvirlit din ţară, şi tocmai de 
rudele sale, printr-o mirșavă uneltire! Dar fiindcă uzurpatorii 
tronului şi-au dat seama că niciunul din ei nu e la înălțimea 
sa, spre a-l putea înlocui la domnie, au rămas cu toți la cîrma 
țării, împărţindu-şi rolurile şi însărcinările. Averile lui au fost 
date ca pradă poporului, pentru ca în urma unei asemenea 
fărădelegi să nu mai rămînă nici un cetățean fără pată. De 
aceea el va căuta să-și ia înapoi şi ţara și tronul: şi-i va pedepsi 
şi învăța minte pe cetăţenii lipsiţi de recunoştinţă. De aceza, 
veienţii și tarquiniii să facă tot ce le stă în putinţă, și să-l 
ajute, şi să-l sprijine, ca să-şi răzbune şi vechile jigniri şi toate 
nedreptăţile suferite de pe urma romanilor, deoarece atitea 
legiuni de-ale lor le-au fost decimate de romani, care le-au 
luat cu anasîna ogoarele și s-au făcut stăpini pe ţarinile lor“. 

Toate aceste jeluiri și învinuiri aduse de fostul rege i-au 
scos din ţiţini pe veienţi, și tot poporul acestora fremăta de 
ciudă, strigind amenințător că trebuie să-şi spele odată această 
ruşine, mai ales cînd au acum în fruntea lor o căpetenie ade- 
vărată, şi să-şi recapete înapoi ceea ce au pierdut de pe urma 
războiului. Faimosul lui nume şi înrudirea regelui cu atita 
lume nu-i lăsau de loc nepăsători pe tarquinii. Veienţii găseau 
deci că e o mare cinste pentru ei ca unul din neamul lor să 
domnească pe tronul roman, De aceea, oastea unită a celor două 
cetăţi l-a urmat pe Tarquinius cel Trufaş, ca să-l ajute să-și 

recapete tronul şi să-i înveţe minte pe romani, declarindu-le 
război. 

Cînd trupele vrăjmaşe au intrat pe teritoriul roman, con- 
sulii romani le ies cu armata în întimpinare. Valerius și-a 
aşezat pedestrimea în formație de falangăl!, iar Brutus, în 
fruntea cavaleriei, care forma avangarda, a pornit cu roatele 
sale de călăraşi la iscodirea dușmanului. Duşmanul întrebuința 
aceeaşi tactică, cavaleria veienţilor precedînd grosul pedes- 
trimii. Toată cavaleria duşmană era comandată de Aruns, fiul 
regelui. 

Regele venea îndată în spatele cavaleriei, cu legiunile sale. 
Aruns l-a recunoscut numaidecît pe consul din depărtare, după 
lictorii!? săi. Apropiindu-se şi mai mult, l-a văzut chiar pe 
Brutus şi, făcîndu-se stacojiu de mînie, a strigat către ai săi: 
„Asta e omul care ne-a scos ca pe niște surghiuniţi din vetrele 
noastre şi din ţara noastră! lată-l! Iată-l, plin de semeţie, 
cu pieptul încărcat de decoraţiile primite de la noi! Iată-l 
cât de îngîmfat pășeşte! O zei, răzbunători ai regilor, ajutaţi-ne!“ 
Și spunînd aceste cuvinte, dădu pinteni calului şi se îndreptă 
îndîrjit spre consul. 

La rîndu-i, și Brutus şi-a dat bine seama că el e ţinta 
acestui atac. De aceea a socotit că-i o mare cinste ca mai 
întii cei, căpeteniile, să-și dovedească vrednicia în luptă. Ca 
urmare, și el se năpusteşte, setos de luptă, asupra potrivnicului 
său. Tăbărind unul asupra celuilalt, niciunul din cei doi luptători 
nu se gîndeşte să-și ferească trupul, punîndu-șşi-l la adăpostul 
scutului, ci cu orice preţ caută să rănească și să dea lovitura 
de graţie dușmanului din față. Și într-adevăr, în același timp, 
lăncile amîndurora le-au străpuns scuturilelă, astfel încît cei 
doi s-au şi prăbușit de pe cai, dîndu-și duhul. În aceeași vreme 
se desfășura şi lupta celor două cavalerii, şi nu mult după 
aceea s-au încleștat şi pedestrimile. Biruinţa trecea dintr-o 
parte în alta, ambele tabere luptînd cu sorţi egali de izbîndă. 
S-a constatat că fiecare tabără a învins la aripa dreaptă, în 
timp ce la aripa stîngă fronturile au fost date peste cap şi 
dintr-o parte şi din alia. Pînă în cele din urmă, veienții, 
care în mod obişnuit erau bătuţi de romani, și de data aceasta 
au fost puşi pe fugă şi împrăștiați; însă tarquiniii, noii duş- 

mani ai romanilor, nu numai că au izbutit să le ţină piept, 
dar chiar le-au respins atacul şi i-au dat înapoi. 


DII Văzînd cum s-a desfășurat lupta, Tarquinius cu etruscii 
lui, cuprinși de panică, au renunțat -la această bătălie între- 
prinsă fără nici un rost, şi în tăcerea nopții amîndouă arma- 
tele, şi a tarquiniilor şi a veienţilor, s-au pus în mișcare, 
pornind fiecare spre ţara lor. S-a dus vestea pe atunci că s-a 
întimplat și o minune cu prilejul acestei bătălii, şi anume 
că a fost auzită de soldaţii ambelor armate o voce năprasnică. 
Se credea că ar fi chiar glasul zeului Silvanusi4, ieșit din 
pădurea  Arsial5, în tăcerea nopţii, care a rostit urmă- 
toarele cuvinte: „De la etrusci s-a fost căzut pe cîmpul de 
bătaie cu unul mai mult. Rămas-a biruitor romanul în acest 
război“. Şi într-adevăr așa s-a și întîmplat, fiindcă romanii 
au fost învingători, iar etruscii, înfrînţi. 

În zorii zilei nu se mai vedea pe cîmpul de luptă picior 
de vrăjmaş. Consulul Publius Valerius a poruncit apoi să se 
sirîngă toate trofeele, și după 'aceasta s-a întors în triumf la 
Roma. Înmormintarea tovarășului său de consulat a fost des- 
făşurată cu toată pompa și măreția cuvenită. Dispărutului i s-a 
făcut o cinste deosebită, decretindu-se doliul public. Femeile 
au purtat doliul după el vreme de un an întreg, jelindu-l ca pe 
un părinte, fiindcă Brutus fusese acela care spălase, prin fapta 
lui vitejească, pîngărirea Lucreţiei. 

Și celălalt consul, care supravieţuise războiului, a păţit 
la fel. Fiindcă aşa se întîmplă, uneori, ca și poporul să fie 
schimbător în simţăminte, şi Valerius şi-a pierdut dragostea 
de care se bucura în faţa norodului, din pricina pizmei, care 
i-a adus o groaznică învinuire. | se dusese vestea că el umblă 
să pună mina pe tronul regilor, aceasta din pricina că nu 
îngăduise să fie ales un coleg de consulat în locul lui Brutus, 
iur pe de altă parte, pentru că voise să-şi ridice un palat 
măreț, pe colina Veliei!6. Popurul spunea că el vrea să-și 
zidească pentru sine, într-un loc întărit ce domină împreju- 
rimile, un palat ca o cetate, pe care nimeni nu va mai fi în 
Stare să-l cucerească. Poporul a dat crezare acestor vorbe răs- 
pîndite pe seama lui. 

însă consulul s-a simţit jignit şi tarc amărit pentru ase- 
mcenea josnice bănuieli. De aceea cheamă poporul la adunare, 
coborînd pe trepte cu fasciile plecate în jos. Acest semn a fost 
o dovadă și o mărturisire publică, din partea consulului, de 
recunoaştere fățișă că autoritatea şi puterea poporului sînt 
mai presus decît ale consulului. Valerius făcu apel la popor 
să asculte cu luare aminte ce vrea să spună: întîi şi-a lăudat 
tovarăşul de consulat și norocul lui deosebit, spunînd că Brutus 
a avut parte de o moarte eroică, fiindcă după eliberarea patriei 
a ajuns pe treapta cea mai înaltă a cinstei, slujind interesele 
poporului, și s-a stins în culmea gloriei, înainte ca slava lui 
să nască pizma oamenilor. În schimb, el supravieţuieşte slavei 
sale, ca să ajungă învinuit în halul acesta şi ca să fie pizmuit 
de oricare netrebnic. A ajuns luptătorul pentru libertatea patriei 
să fie socotit ca oricare nemernic de teapa Aquiliilor şi Viteliilor. 

„Atit de mult mi-aţi prețuit voi virtuțile mele, încît să 
fiți în stare acum să aruncaţi cu noroi în mine, prin asemenea 
josnice bănuieli? Eu, care am fost, sînt şi voi fi mereu cel 
mai înverşunat vrăjmaș al regalității, să ajung la rîndu-mi să 
mă tem și eu, învinuit fiind de fărădelegea uneltirii împotriva 
vieţii poporului și că umblu să ocup tronul pentru mine? Aș 
fi putut cu crede vreodată că voi insufla teamă concetăţenilor 
mei, chiar în cazul cind mi-ași fi ridicat casa alături de tem- 
plele zeilor pe Capitoliu, în virful cetăţuii? Gloria şi faima mea 
atîrnă în faţa ochilor voștri numai de un fir de aţă? Atit de 
temeinică este încrederea de care mă bucur în fața voastră, 
încît să atîrne mai greu în cumpănă casa și locul unde locuiesc 
cu, decit cine am fost și cine sînt în viață? Cetăţeni, casa lui 
Publius Valerius n-are să mai fie ridicată, ca să nu mai stea 
în calea libertăţii voastre. Velia va rămîne la îndemîna voastră, 
numai pentru casele voastre. De aceea, nu numai că-mi voi 
zidi casa în cîmpie, ci chiar la poalele colinei, pentru ca voi 
să staţi la înălțime şi pentru ca voi să staţi deasupra mea, 
concetățeanul vostru, bănuit de voi. Să-şi dureze casa pe Velia 
aecia dintre voi, care, în lupta pentru libertatea poporului, aveţi 
merite mai mari ca Publius Valerius“. Și îndată tot materialul 
de construcţie a fost cărat la poalele Veliei, iar casa a fost 

zidită chiar lingă şosea, în partea cea mai de jos a coastei, 
acolo unde se găseşte astăzi templul Vica Pota!?. 


PIII S-au votat atunci nişte legi, datorită cărora consulul 
nu numai că a fost ferit de orice bănuială că umblă după 
tron, dar a devenit şi mai popular în ochii norodului, cîști- 
gîndu-şi porecla de Publicola, adică prietenul poporului. Tare 
au fost pe placul poporului, în primul rînd, legile!6 care pre- 
vedeau citarea în fața adunării poporului a magistraţilor vino- 
vaţi, precum şi accea lege care prevedea condamnarea la moarte 
şi confiscarea averii celui care se făcea vinovat de uneltire, 
în scopul de a pune mina pe tronul regal. După ce toate aceste 
legi au fost create numai din imboldul lui, pentru ca poporul 
să-i poarte recunoştinţă pentru aceste înfăptuiri, a convocat 
şi adunarea poporului, în scopul alegerii unui consul în postul 
rămas liber. 

Noul consul ales a fost Furius Lucretius, care, fiind prea 
înaintat în vîrstă, a plecat din rîndurile celor vii după puţină 
vreme, neavind destule puteri trupeşti pentru a duce la capăt 
grelele îndatoriri consulare. îl înlocuieşte atunci în dregătorie 
Horatius Pulvillus. La unii analişti mai vechi n-am dat de 
numele lui Lucretius printre consuli, aceștia amintindu-l pe 
Horatius după Brutus. Eu cred însă că Lucretius a ieşit din 
amintirea oamenilor, fiindcă nu s-a învederat cu nimic în tim- 
pul consulatului său. 

Încă nu se inaugurase templul!” lui Jupiter pe Capitoliu. 
Și atunci s-a tras la sorţi care din cei doi consuli să aibă 
cinstea să prezideze această sfințire. Sorţii au căzut de partea 
lui Horatius. Publicola pornise cu armata în marș, în vede- 
rea războiului cu cetatea Veii. Prietenii lui Valerius nu s-au 
simţit prea bine că cinstea inaugurării unui templu atit de 
vestit a fost încredințată lui Horatius. De aceea, aceștia au 
încercat să pună beţe-n roate în toate chipurile, ca să întir- 
zie inaugurarea; după ce au încercat toate căile, ajung pînă 
acolo că-i aduc la cunoștință consulului în toiul ceremoniei 
religioase, cînd el, scufundat în rugăciuni, ţinea usciorii tem- 
plului, îngrozitoarea știre că fiul său a murit şi că, avind 
în vedere că el şi întreaga lui familie sînt în doliu, nu se 

poate sfinţi templul. Lipsindu-ne informaţii exacte, nu se poate 
preciza dacă el a crezut această veste sau dacă a avut destulă 
tărie sufletească să reziste acestei ştiri. Sigur este că la 
auzul acestei veşti, consulul nu s-a clintit din locul său, ci 
a poruncit să i se aducă îndată în fața lui trupul fiului. Și 
ţinînd mai departe mîna pe uscior, sfirși oficierea întregii 
slujbe şi inaugură astfel templul. 

Acestea sînt evenimentele întimplate în primul an după 
detronarea şi alungarea regelui. Apoi au fost aleşi consuli20 
Valerius Publicola, pentru a doua oară, şi T. Lucretius, 


IX Tarquiniii şi-au găsit refugiul la Lars Porsenna?i, 
regele etruscilor, în capitala lor, oraşul Clusium22. Acolo ei 
au depus toate stăruințele, rugîndu-l pe Porsenna să nu în- 
găduie ca ei, care-și trag obirşia din strămoși etrusci, avînd 
acelaşi nume și același sînge cu al lui, să-și tirască viaţa în 
jalea şi chinurile surghiunului. Tarquiniii căutau să-l convingă 
pe Porsenna, încet, încet, „să nu lase nepedepsită această 
faptă, care, după ei, va ajunge şi o datină pentru urmași, 
ori de cite ori vor voi să scape de regii lor; că libertatea își 
are rostul și farmecul său în alte rosturi, nu în statul re- 
publican; că dacă regii nu înţeleg să-și apere tronul cu ace- 
cași tărie cu care poporul luptă pentru libertate, atunci va 
veni o vreme cînd aristocrații vor fi deopotrivă cu poporul 
de rînd, şi atunci într-un stat nu va mai fi nici o căpetenie 
care să-i întreacă prin însemnătate pe ceilalți. Și atunci s-a 
sfirşit cu orice tron şi cu orice regalitate în lume, deși 
acesta este rostul și întocmirea cea mai frumoasă şi cea 
mai plăcută și zecilor, și oamenilor“. 

Porsenna, care socotea că-i o mare cinste pentru etrusci 
să fie pe tronul Romei un rege, și încă un rege de neam 
etrusc, a și pornit cu armata asupra Romei. Niciodată în 
trecut senatorii romani n-au simțit o spaimă mai mare ca 
acum; atît de puternic era pe atunci statul etrusc, de la Clu- 
sium, şi atit de faimos era numele lui Porsenna. Ei se te- 
meau nu numai de aceşti dușmani, ci şi de proprii lor con- 
cetăţeni, căci se gîndeau că poporul de rind din Roma, cuprins 
de spaimă, va primi pe rege şi credincioșii lui în oraș și o 

dată cu noua pace au dispărut şi libertatea şi liniştea în ţară. 
De aceea, în vremea asta senatul a căutat să facă parte po- 
porului de multe binefaceri. Așa, de pildă, el a avut o grijă 
deosebită să aprovizioneze cu grîne poporul, trimițindu-și pre- 
tutindeni oamenii lor să facă rost, fie de la volsei, fie de la 
Cumae23. Apoi a fost luat pe seama statului dreptul de a 
exploata sarea?i, care era un articol foarte căutat și care se 
vindea de neguțători cu preţuri foarte ridicate. Apoi, poporul 
a fost scutit de vamă, precum şi de impozitele pe terenurile 
agricole, aceste dări fiind lăsate în sarcina celor bogaţi, care 
trebuiau să fie împovărați acum cu toate greutăţile, fiindcă 
lumea săracă avea destulă bătaie de cap şi făcea destule chel- 
tuieli cu creşterea copiilor ei. În cetatea Romei, senatul roman, 
avind o deosebită grijă pentru viața poporului, a făcut să 
dispară orice zizanie şi dezbinare şi numai astfel s-au în- 
făptuit unitatea și armonia între senat și popor, mai ales în 
aceste vremuri de restriște, cu prilejul asediului Romei de 
către etrusci, și în perioada foametei, pentru ca poporul în 
întregime, atît cei de la cirma statului, cît şi gloata de rînd, 
să urască de moarte pe regi și numele lor. Așa cum niciodată 
în trecut nu a fost iubită de popor o căpetenie rea, la fel și 
senatul roman, în vremea accea, a fost cît se poate de bine 
prețuit de popor, pentru felul cum a știut să cîrmuiască 
atunci cetatea. | 

Ă Cînd vrăjmașul s-a apropiat de zidurile Romei, toţi 
locuitorii de la ţară s-au refugiat la oraș. Paza cetăţii a fost 
asigurată prin străji fixe. O parte a oraşului părea că-i 
păzită de zidurile groase, iar cealaltă parte era proteguită 
de Tibru, care curgea de-a lungul cetăţii. Podul de lemn 
de peste Tibru ar fi căzut în mîinile etruscilor, și aceştia 
ar fi avut deschis drumul către Roma, dacă atunci nu ar fi 
răsărit un erou roman, Horatius Cocles. (Ursita cetăţii ro- 
mane l-a avut pe acest erou pavăză, în cursul acestei zile.) 

Cocles, făcînd întîmplător de strajă la capătul podului, 
şi cum colina Janiculum fusese cucerită printr-un atac dat 
prin surprindere de către etrusci, şi cum el văzuse că potriv- 
nicul înaintează și se revarsă în rînduri dese cu mare iu- 


12 — De la fundarea Romel 1. 

ţeală, iar cetele romane își părăsesc şirurile, aruncînd ar- 
mele în mare grabă, îi mustră pe fiecare din acești romani,. 
căutînd să-i ţină în loc, cerind ajutor zeilor, amintîndu-le 
romanilor despre jurămîntul de credință față de patrie, și 
spunîndu-le: „zadarnic fug de la datorie fiindcă, dacă romanii 
vor părăsi podul şi vor lăsa liberă trecerea etruscilor, în cu- 
rînd vor fi mai mulţi vrăjmași în Capitoliu și pe Palatin 
decît pe Janiculum. De aceea îi îndeamnă și-i roagă stăruitor 
să rupă podul cu topoarele, cu tot ce au la îndemiînă, să-i 
pună foc, să facă ceva, că el va rămîne mai departe de pază 
la intrarea podului şi va stăvili cu pieptul şi cu braţul său 
puhoiul duşman, atît cît e în stare să facă o singură fiinţă“. 

Și îndată Cocles se proțăpeşte la intrarea podului. El iese 
în vileag în mod deosebit între atiți ostași romani care dă- 
deau bir cu fugiţii şi-şi învîrte cu străşnicie sabia în mînă. 
Fiind gata să înfrunte tot pubhoiul vrăjmaş, Cocles pune în 
mare încurcătură pe etruscii care îl priveau înmărmuriți pen- 
tru asemenea cutezanţă. I se mai alătură și alți doi romani: 
Spurius Larcius și Titus Herminius, cărora le-a fost ruşine 
să fugă. Amindoi acești eroi au fost vestiți și prin faptele lor 
de arme, şi prin neamul lor strălucit. Cocles, cu cei doi îm- 
preună, izbutește să oprească şi să zădărnicească iureșul etrusci- 
lor, care se năpustiseră ca o furtună peste ei. Romanii se 
retrag pas cu pas. Cînd mai rămăsese o mică parte din 
acest pod în mîna romanilor şi cind aceia care reușiseră ca 
să-l rupă îl strigă pe Cocles să vină după ei, acesta îi silește 
pe ceilalți doi să plece ca să-şi scape viaţa. Apoi, rotindu-și 
ameninţător ochii în vălvătăi către căpeteniile etruscilor, îi 
batjocoreşte pe fiecare în parte, împroșcîndu-i cu ocări: „Slu- 
goi ai regilor trufași, voi care aţi uitat de libertatea voastră, 
ați venit acum să subjugaţi poporul roman?“ 

Multă vreme au zăbovit etruscii, poftindu-se unul pe al- 
tul să pornească lupta. În cele din urmă i-a copleșit ruși- 
nea, şi toată linia de bătaie dușmană, scoțind puternice stri- 
găte, aruncă cu lăncile din toate părțile în singurul luptător 
roman. Toate lăncile s-au înfipt în scutul romanului. Cum el 
se străduie mai departe să stăvilească puhoiul vrăjmaş cu 
aceeaşi bărbăţie, etruscii încearcă atunci să dezlănțuie un nou 

atac, năpustindu-se asupra lui, ca să-i vină de hac. Atit zgo- 
motul făcut de piriitul grinzilor rupte ale podului, precum 
şi strigătele scoase de romani care arătau că treaba repede 
s-a sfirșit îi umple pe etrusci de o neașteptată spaimă, ză- 
dărnicindu-le atacul. Atunci Cocles spuse: „Iată Tibrule, tu 
apă sfîntă, primeşte-mă pe mine şi aceste arme ale mele! 
Apără cu valurile tale binefăcătoare, pe ostașul roman“. Şi 
spunind aceste cuvinte, Cocles sări înarmat în Tibru. Cu 
toată grindina de lănci, el a izbutit să străbată înot fluviul 
şi să ajungă teafăr şi nevătămat pe mal, la ai săi. 

Isprava lui Cocles?25 a rămas de pomină în lume, intrind 
în legendă. Întreaga Romă a devenit recunoscătoare lui Cocles 
pentru fapta lui atît de vitejească; de aceea, i s-a ridicat o 
statuie de marmură în for şi i s-a dăruit un ogor cu o în- 
tindere atît de mare, cît a putut ara el într-o zi. Apoi, cu 
toate marile lipsuri, fiecare cetăţean şi-a dat prinosul său, 
luîndu-și de la gură bucăţica de piine, care mai de care în- 
trecîndu-se să-i dovedească prețuirea sa, peste cinstirea lui 
de către stat. 


XI Porsenna, după ce primele lui încercări de a pă- 
trunde în Roma i-au fost zădărnicite, şi-a schimbat planul, 
nemaiurmărind să ia cu asalt Roma şi să mai împresoare 
cetatea, şi instală o garnizoană militară pe colona Janiculum, 
iar tabăra sa și-o așeză în cîmpie, pe malurile Tibrului. Apoi 
și-a adus din toate părţile vase pentru supravegherea tuturor 
ieşirilor din cetate, nemaiîngăduind să se care la Roma nici 
un sac de grîu; în același timp el prilejuieşte etruscilor săi 
să pornească după jafuri, în deosebite părți din Roma. În 
scurtă vreme, Porsenna a stirnit atîta neliniște și nesiguranţă 
în toate satele și ogoarele romane, încît locuitorii şi-au adus 
cu ei, între ziduri, nu numai toate bunurile lor, ci și vitele, 
nimeni nemaicutezind să iasă dincolo de porţi. 

Consulii romani au îngăduit etruscilor să-și facă de cap 
nu de teamă, ci cu un anumit scop. Căci consulul Valerius se 
frămînta mai mult ca să găsească un prilej prielnic pentru 
a-i ataca puternic și prin surprindere cînd etruscii erau risi- 
piți, şi nu strînși toți grămadă. El da precădere marilor ac- 

ţiuni, și nu amănuntelor. De aceea, ca să momească pe etrusci 
să vină după prăzi, a dat poruncă romanilor să scoată afară 
în cîmp turmele de vite, în ziua următoare, pe poarta Esqui- 
lină?6, care era mai depărtată de poziţiile vrăjmașe. El era 
încredințat că etruscii vor afla aceasta, bizuindu-se pe nu- 
meroșii sclavi necredincioși, care fugeau încoace şi încolo, din 
pricina luptelor desfășurate în timpul împresurării, și care 
erau și lihniţi de foame. 

Într-adevăr, etruscii au și aflat de toate acestea, datorită 
ştirii aduse de un sclav fugar, și au trecut Tibrul într-un 
număr mult mai mare, nădăjduind că vor putea prinde toată 
turma de vite. În acest scop, consulul Valerius porunci lui 
Titus Herminius să ocupe, în fruntea unui pile de ostași, o 
poziţie bine ferită de vedere, în jurul celei de a doua pietre 
miliare?', pe Via Gabină25, dînd dispoziţii și lui Spurius 
Larcius ca, în fruntea unei alte cete de tineri aleși, să aștepte 
la poarta Colina2? pină va trece dușmanul, apoi să-l în- 
frunte, ţinîndu-l pe loc şi zădărnicindu-i întoarcerea la fluviu. 
Celălalt consul, T. Lucretius, a ieșit pe poarta Naevia30 cu 
citeva manipule3! de soldaţi, iar el, Valerius, a luat cu sine 
cohortele32 sale alese, orînduindu-și tabăra pe muntele Caelius. 
Chiar aici a ieşit mai întîi în calea dușmanilor. Herminius, 
cînd a simțit toată zarva, a ieșit din locurile sale ascuuase, 
căzînd drept în spatele etruscilor, care se îndreptau spre 
Valerius. Potrivnicul e atacat din stînga, din dreapta, din 
coastă, dinspre poarta Colina, încolo dinspre Naevia, şi ne- 
avind la indemină nici destule forţe şi fiindu-le zăvorite şi 
toate ieșirile, niciunul n-a mai putut scăpa cu viață. Aceasta 
a fost sfîrşitul cetelor de etrusci care umblau razna, numai 
după prădăciuni. 


XII Porsenna începuse împresurarea Romei. În oraș dom- 
nea o sărăcie cumplită, lipsind toate cele trebuincioase, în 
primul rînd pîinea cea de toate zilele. Regele etrusc nădăj- 
duia că va fi în stare să pună mîna pe Roma, stind în 
aşteptare. În vremea aceasta C. Mucius, un tînăr dintr-o fa- 
milie vestită, a găsit de cuviință că e o nevrednicie pentru 
poporul roman să cadă sub jugul etruscilor, mai ales cind 

nici măcar sub domnia regilor romanii nu decăzuseră în așa 
hal, nefiind niciodată împresuraţi chiar Ja ei acasă de duș- 
Mani, oricît de multe războaie a purtat Roma; acum, cînd 
poporul roman s-a eliberat de sub călcîiul tiraniei regale, 
să ajungă să-i fie capitala atacată de aceiași etrusci, ale 
căror armate le-a înfrînt în atitea rînduri, punîndu-le pe 
fugă? 

De aceea, socotind că trebuie să spele această rușine prin- 
tr-o faptă îndrăzneață, dar și măreaţă în același timp, a ho- 
tărit să pătrundă, din propriu-i imbold, în tabăra dușmană. 
În urmă însă, temîndu-se că prin plecarea lui neştiută de 
nimeni va încălca ordinul consulilor, care nu-i cunoşteau pla- 
nul său, şi ar putea fi prins din întîmplare de străjile ro- 
mane şi înșfăcat şi înfierat ca un dezertor de rînd, învinuire 
care ar putea fi adusă oricui dacă se avea în vedere starea 
Şi împrejurările atît de grele ale Romei în acea vreme, s-a 
înfățișat de aceea în senat, spunînd: „Cinstiţi senatori! Vreau 
să trec dincolo de Tibru şi, dacă pot, să pătrund în tabăra 
dușmană; însă nu vreau să fac asta ca un tilhar de rind şi 
nici să mă răzbun pentru prădăciunile etruscilor suferite de 
noi, ci, dacă cerul mă ajută, pentru o faptă cu mult mai 
cutremurătoare“. 

Senatorii îi încuviinţează hotărîrea. Mucius, ascunzindu-și 
un pumnal sub haină, porneşte la treabă. Cind a ajuns în ta- 
băra etruscă, s-a oprit aproape de tribuna regelui Porsenna, 
unde gloata ostașilor era mai deasă și zarva mai mare. Din 
întimplare, se plătea tocmai atunci solda ostașilor, și fiindcă 
secretarul lui sta în imediata apropiere de rege şi era îm- 
brăcat aproape la fel, avind cam aceleași însemne și podoabe, 
şi vorbea în dreapta și în stînga cu toţi, Mucius băgă de 
seamă că spre el se îndreaptă întregul val de ostași. Și atunci 
i-a fost teamă să întrebe care-i Porsemna dintre cei doi, ca 
nu cumva să se descopere cine este,. de vreme ce nu-și cu- 
noaște regele. Împins de soartă la această faptă, Mucius îl 
ucide pe secretar în locul regelui. Încearcă apoi să străbată 
prin rîndurile dese ale etruscilor şi să profite de buimăceală, 
slujindu-se de același pumnal, mînjit acum de sînge; din- 
du-se alarma în toată tabăra, slujitorii regelui au putut, 

pînă la urmă, să pună mina pe el. Condus pînă-n fața regelui, 
cu toate că ştie ce-l aşteaptă, Mucius nu numai că nu tre- 
mură de fel, ci tot el insuflă groază celor din jur, prin 
uitătura-i cruntă: 

„Sint cetăţean roman, le grăi el. Mă numesc Gaius Mu- 
cius. Intrînd aici ca dușman, am vrut să-l ucid pe vrăjmaşul 
patriei mele. Așa cum nu mi-a fost frică venind aici pen- 
tru această faptă, la fel şi acum înfrunt cu dispreţ moartea. 
Pentru roman este o dovadă de vrednicie și a întreprinde 
fapte măreţe și a îndura chinurile cele mai cumplite. Aceste 
gînduri și simțăminte nu le am numai eu. În urma mea se va 
înşira un convoi întreg de tinsri, pentru care uciderea rege- 
lui dușman este suprema cinste. În această grea cumpănă pen- 
tru viaţa ta, pregăteşte-te, rege, dacă-ţi dă mîna, să te lupţi 
şi să-ţi păzeşti pielea în orice clipă. Vei avea oricînd, chiar 
aici, la intrarea în palat, un dușman de moarte înarmat pi- 
nă-n dinţi. Noi, tineretul roman, ţi-am declarat război pe 
viață și pe moarte. Să-ţi iasă din cap gîndul că vei avea 
de-a face cu un front de luptă şi cu o bătălie după toate re- 
gulile războiului. Toată treaba o va duce la bun sfirșit un sin- 
gur om, avînd un singur ţel de atins: moartea regelui“. 

Regele, în culmea miniei, dar şi îngrozit de primejdia 
ce-l amenința, dădu poruncă chiar pe loc să-i pregătească 
şi să-i aplice torturile, dacă nu-i dezvăluie fără zăbavă despre 
care uneltiri îi vorbește în doi peri, și-l ameninţă în toate 
chipurile. Atunci Mucius i-a spus următoarele: „Aceasta o 
fac pentru tine. Priveşte ce puţin preţ pun pe trupul lor acei 
care caută să se jertfească, arzind în viaţă pentru înaite 
țeluri“. Și-şi puse mina dreaptă în jarul de cărbuni, aprinşi 
pentru chinurile lui. Mucius părea că nici nu se sinchisește de 
durerile arsurilor, de parcă i-ar fi pierit orice simțire, iar 
sufletul i-ar fi fost de piatră. Porsenna, la rîndul lui, a hol- 
bat ochii, de parcă s-ar fi aflat în faţa unei minuni nemai- 
pomenite, şi, sărind îndată de pe jilțul său regal, dădu po- 
runcă să fie îndepărtat numaidecit tînărul de pe locul caznci: 
„Eşti slobod, poţi pleca acasă, în ţara ta, tu care îndrăznești 
să-ți pricinuieşti lovituri și suferinţe mai grozave împotriva 
ta decit împotriva mea. Ți-aş ura din inimă să-ţi ajute cerul 

ca să fii în toată viaţa ta un erou între eroi, dacă această 
vitejie ar fi în slujba patriei mele. Acum însă îți dăruiesc 
libertatea şi-ţi dau drumul acasă, potrivit drepturilor războ- 
iului, teafăr și nevătămat“, 

Atunci Mucius, ca să nu rămînă nici el mai prejos, ci 
să-i răspundă lui Porsenna în acelaşi chip, îi grăieşte astfel: 
„Fiindcă în ochii tăi vitejia se bucură de toată cinstirea, ca 
să-ți plătesc pentru fapta ta mărinimoasă, ei bine, ceca ce-ţi 
vestesc acum oricît de greu m-ai fi ameninţat, n-ai fi putut 
niciodată afla; de aceea îţi spun acum: noi, 300 de flăcăi, 
fruntașii tineretului roman, am depus jurămirit ca să scăpăm de 
tine, ucigindu-te în acest chip. Primii sorți mi-au căzut mie. 
Ceilalţi tovarăși ai mei vor sosi unul după altul, rînd pe rînd, 
la vremea potrivită, pînă cînd, cu vrerea ursitei, ți se va veni 


de hac“. 


XIII Solii trimişi de Porsenna l-au întovărășit pină la 
Roma pe Mucius, care a primit porecla de Scaevola (Stînga- 
ciul), din pricina pierderii miinii drepte. Pe regele etrusc îl 
înspăimîntase această întîmplare, în care viața lui atirnase 
de un fir de aţă, fiindcă, de bună seamă, n-ar fi scăpat dacă 
Mucius nu şi-ar fi greşit ţinta. Apoi gîndul că trebuie de atitea 
ori să înfrunte primejdia atitor atacatori necunoscuți, ciţi 
juraseră să-l ucidă, l-a silit în cele din urmă să ofere pace 
romanilor. În condiţiile păcii nu s-a pomenit nimic de recă- 
pătarea tronului de către Tarquiniii, fiindcă Porsenna își dă- 
dea prea bine seama că o atare cerere avea să-i fie respinsă 
fără doar și poate de romani. În schimb, Porsenna a smuls 
ţinutul ocupat de romani de la veienţi, punînd şi condiţia ca, 
dacă romanii voiesc ca el să-și retragă garnizoana militară 
de pe muntele Janiculum, să-i dea zălog un număr de ostatici. 

După încheierea păcii, în urma primirii acestor condiţii de 
către romani, Porsenna și-a retras armata de pe muntele Jani- 
culum, părăsind teritoriul roman:?. 

„Senatul i-a dat în dar lui Mucius, pentru bravura sa, o 
bucată de țarină dincolo de Tibru, care mai tirziu a căpătat 
denumirea de: livada lui Mucius. Fiindcă romanii au știut 
să preţuiască cum se cuvine isprava lui Mucius, nici femeile 

romane n-au vrut să rămină mai prejos. O fecioară, numită 
Cloelia, care făcea parte din numărul fetelor ce trebuiau date 
ca ostatice lui Porsenna, în timp ce etruscii își instalaseră 
tabăra nu departe de malurile Tibrului, a izbutit să înșele 
atenţia străjilor etrusce și a trecut înot fluviul, în fruntea 
unui întreg convoi de fete, înfruntind toată ploaia de sulițe 
şi lănci aruncate asupra lor. Cloelia a condus fetele tetiere și 
nevătămate pînă-n Roma, redindu-le familiilor lor. Cînd i 
s-a adus la cunoştinţa regelui și această ispravă, la început 
tare s-a mîniat, trimițind împuterniciți la Roma ca neîntir- 
ziat să-i fie înapoiată ostatica Cloelia, că pe celelalte nu pune 
mare preţ. În urmă însă s-a potolit, minunîndu-se pentru o 
asemenea eroină, și spuse că fapta ei întrece isprăvile lui 
Cocles şi ale lui Mucius, dar în acelaşi timp stăruie că dacă 
nu-i va fi înapoiată ostatica, el va socoti călcată învoiala. În 
schimb însă, dacă Cloelia va fi trimisă înapoi la etrusci, el 
se îndatorează s-o elibereze, ca să se întoarcă la familia ei 
fără să se atingă nimeni de ea. 

Amîndouă taberele şi-au. respectat cuvintul dat. Romanii 
şi-au trimiș înapoi chezașii păcii la Porsenna, potrivit condi- 
țiilor tratatului. S-a dovedit de toată lumea că regele etrusc 
ştie să respecte şi să cinstească pe eroi. După ce a adus laude 
publice fecioarei, Porsenna i-a declarat că-i dăruieşte ei o 
parte din ostatice, dar să-şi aleagă ea din numărul acestora 
pe cine vrea. Înfăţișîndu-i-se ostaticele, legenda spune că 
Cloelia a ales, cum era şi firesc, fecioarele, pentru că ele se 
cuvenea să rămînă neprihănite în primul rind, și de bună 
seamă, aceasta fusese și înţelegerea fetelor, ca să ferească de 
ochii pofticioşi ai duşmanilor acele fiinţe care prin frăgezi- 
mea şi gingășia tinereţii erau în primejdie. După restabilirea 
păcii, romanii au cinstit-o pe Cloelia, ridicîndu-i o statuie 
ecvestră, fapt nemaipomenit pînă atunci pentru o femeie. Sia- 
tuia fecioarei Cloelia stînd călare pe cal a fost aşezată pe 
Via Sacra34, la începutul ei. 


XIL în pofida păcii încheiate, prii: părăsirea. teritoriului 


roman de către regele etrusc într-un chip atit de pașnic, a 
rămas în datine un proverb cu tilc adînc, care a ajuns pînă 

în vremurile noastre şi care se obișnuiește să se rostească 
atunci cînd e vorba de unele formalități în legătură cu vin- 
zările de bunuri la licitaţie: sînt de vinzare bunurile lui Por- 
senna35. Obiîrşia acestui proverb intrat în datină, care n-a 
dispărut nici în timpul acelei păci, trebuie căutată sau în 
vremea acestui război, sau că a fost pricinuită de vreo îm- 
prejurare mai pașnică decum arată cuprinsul proverbului, prin 
care se dă de veste că sînt de vînzare bunuri care aparţin 
unui dușman. Cei mai apropiaţi de adevăr sînt analiştii romani 
care au transmis că Porsenna, în momentul cînd a părăsit 
Janiculum, a dăruit romanilor depozitele armatei sale bine 
încărcate cu merinde, strînse din cîmpiile fertile învecinate 
ale 'Etruriei, fiindcă Roma îndurase cumplit de pe urma aces- 
tei împresurări, şi că aceste bunuri au fost vindute ca să nu 
fie prădate de poporul întărîtat de foame. Aceasta a fost obir- 
şia proverbului în legătură cu bunurile lui Porsenna, pentru 
că aceste cuvinte au înţelesul unei mulțumiri aduse de ro- 
mani pentru aceste daruri, și nu o sporire a averilor regelui 
etrusc, care, prin urmare, nu mai aparținuseră poporului ro- 
man. 

După ce Porsenna a renanțat la războiul cu Roma, şi-a 
trimis pe fiul său Aruns, cu o parte din trupe, spre a împresura 
Aricia36, ca să nu i se pară că a venit degeaba cu armata lui 
pe aceste meleaguri. La început, atacul neașteptat al etruscilor 
i-a înspăimîntat pe aricini, în urmă însă, după ce au cerut 
şi au primit ajutoare de la populaţiile latine şi de la Cumae, 
li s-au umplut sufletul de speranța că vor putea rezista, și 
atunci s-au încumetat să-și încerce puterile cu etruscii pe cîm- 
pul de luptă. În prima parte a bătăliei, etruscii, printr-un 
puternic atac, au izbutit să spargă frontul aricinilor, dindu-i 
peste cap de la întfiul iureş. Însă cohortele din Cumae, în faţa 
acestui atac năvalnic etrusc, au folosit un șiretlic, prefăcîndu-se 
că se retrag. Deodată însă s-a oprit și s-au năpustit năpraznic, 
căzînd de astă dată în spatele vrăjmașului care înainta răs- 
firat. În felul acesta, în mijlocul frontului, unde etruscii c-ezu- 
seră că sînt biruitori, au fost încercuiți și măcelăriți pînă la 
unul. Numai un foarte neînsemnat pile de etrusci fără coman- 
dant (care căzuse în luptă), a reușit să ajungă pînă la Roma, 

fără arme, însă, şi într-un hal de nedescris, cerînd adăpost 
și ocrolirea romanilor. Aceştia au fost primiţi în Roma cum 
se cuvine, oferindu-li-se găzduire, fiind împărțiți pe la dife- 
rite case. După ce li s-au vindecat rănile, unii din ei au plecat 
la vetrele lor, spunind tuturor cît de bine au fost primiţi 
de romani. Mulţi etrusci au rămas însă mai departe la Roma, 
bucurîndu-se de legea ospitalităţii, și au îndrăgit Roma, nemai- 
voind să plece. Cartierul oferit pentru locuinţe etruscilor a 
căpătat denumirea de cartierul tusculan3?. 


XD  Consulii aleși anul acesta au fost P. Lucretius şi 
P. Valcrius Publicola. În cursul acestui an, iarăși au venit la 
Roma soli din partea lui Porsenna, pentru readucerea pe tron 
a 'Targuiniilor. Roma a răspuns acestora că senatul va trimite 
împuterniciţii săi la Porsenna, şi de îndată cei mai aleși dintre 
senatori au plecat la regele etrusc. Acolo, mai întîi au spus, 
in cîteva cuvinte, pricina pentru care nu i-au putut răspunde: 

„Răspunsul care-l dau ei acum e că regii nu pot fi primiţi 
să-și reia tronul; tocmai din această pricină a fost trimisă la 
Porsenna solia de faţă, alcătuită din cei mai aleşi senatori 
romani, în scopul de a pune capăt pentru totdeauna acestor 
pretenţii neîntemeiate, şi în același timp pentru ca să nu se 
ajungă la învrăjbirea celor două popoare, în urma atitor bine- 
faceri reciproce. Solia mai spunea că Porsenna le impune o con- 
diție care dăunează vieţii și libertăţii poporului roman, dar 
romanii, dacă nu vor să-și primejduiască propria lor existenţă, 
nu trebuie să mai fie ușuratici, ci trebuic să respingă cu acceaşi 
dîrzenie cererea lui Porsenna, deși n-ar dori să-i refuze nimic. 
Acum poporul roman nu se mai găsește cu grumazul sub căl- 
cîiul regilor, ci își trăieşte era sa de libertate. Poporul roman 
este adînc încredinţat că nu trebuie să mai primească niciodată 
pe regi; de aceea va deschide mai degrabă porţile Romei vrăj- 
mașilor, decît regalității. Aceasta este convingerea întregului 
popor: dacă i se va răpi din nou libertatea, atunci nici. Roma 
nu mai are rost să mai dăinuiască fără ea. De aceea, dacă 
Porsenna dorește ca viaţa Romei să dureze: mai departe, atunci 
Roma îl roagă ca să-i îngăduie numai atit: să fie liberă să se 
bucure în voie de libertatea ei, însă fără regi“. 

Porsenna s-a lăsat înduplecat, încuviinţindu-le temeiul adus. 
Cu acest prilej el le-a grăit următoarele: 

" „Fiindcă sînteţi atît de dirzi şi de neclintiţi, nu vreau să 
vă mai tulbur cu această cerere, fără rost și fără folos; nu-i 
voi amăgi însă nici pe Tarquiniii cu nădejdea ajutorului din 
partea mea, fiindcă nu li-l mai dau. De aci înainte, fie că vor 
să trăiască în pace, fie că au gînduri numai de război și de 
vrajbă, să-şi caute adăpost în altă ţară, ducindu-și mai departe 
viața în surghiun, fiindcă eu nu vreau să mai tulbur pacea 
cu romanii“. El adăugă la aceste cuvinte dovezi și mai puter- 
nice; şi anume înapoiă Romei și restul de ostatici. A restituit 
şi ținutul dat veienţilor, care fusese smuls Romei cu prilejul 
tratatului încheiat pe Janiculum. 

Tarquinius, pierzind orice nădejde de a-și mai recăpa vre- 
odată tronul, s-a refugiat la Tusculum, la ginerele său Mamilius 
Octavius, şi el surghiunit. În felul acesta, Roma a păstrat mai 
departe o pace sinceră cu regele Porsenna. 


XPDI Marcus Valerius şi P. Postumius au fost consulii 
romani în anul în care războiul cu sabinii s-a sfirşit cu bine 
pentru romani. Consulii au fost purtaţi în triumf. Atunci, 
sabinii s-au pregătit din nou, cu tot dinadinsul, pentru noul 
război. Ca să preîntimpine surpriza unei noi primejdii și din 
partea etruscilor, unde, cu toate că nu se simțea nici o mișcare, 
totuși erau semne de război, au fost aleși consuli P. Valerius, 
pentru a patra oară, şi T. Lucretius, a doua oară. 

În schimb, poporul sabin s-a dezbinat, împărțindu-se în 
două tabere potrivnice, una dorind războiul, cealaltă pacea. 
Această nouă stare a adus o creştere, în cumpăna puterilor, 
de partea taberei romane. Căci Attus Clausus, căruia i s-a schim- 
bat numele în Appius Claudius, datorită faptului că era un 
dirz susținător al păcii, neputind ţine piept susținătorilor răz- 
boiului, fiindcă tabăra lui nu avea la îndemînă aceleaşi mij- 
loace, a pornit în bejenie din ţara lui, părăsind regiunea 
orașului Regillus, însoțit de o mare mulțime de clienţi3â. Ro- 
manii au acordat dreptul de cetăţenie acestei populaţii sabine, 
care a primit loturi de împroprietărire dincolo de riul Anio. 
Noua comunitate a căpătat denumirea de tribul Claudia, la care 

s-au mai adăugat apoi noile obşti care primiseră aceste pămîn- 
turi, primind denumirea de „vechiul trib al lui Claudius". 
Appius a fost ales membru al senatului3?, ajungînd unul din 
oamenii cei mai de vază ai Romei. 

Consulii au pornit în marș cu armata împotriva sabinilor 
şi, după un şir de operaţiuni de pustiire a teritoriului duşman, 
cit şi în urma unei bătălii încununate de succes, au slăbit atît 
de mult puterea sabinilor, încît aceştia, îngroziţi, multă vreme 
n-au mai ridicat armele împotriva Romei. După biruință, la 
Roma s-a sărbătorit triumful consulilor. 

P. Valerius a plecat din rîndul celor vii în cursul anului 
următor, fiind prețuit de toată lumea şi socotit unul din cele 
mai mari căpetenii ale poporului, și în ţară, și dincolo de 
hotare, bucurîndu-se de o glorie strălucită, dar care, în schimb, 
a murit atit de sărac, încit nu s-a putut aduna din casa lui 
nici măcar suma trebuincioasă pentru îngropăciune. De aceea, 
înmormintarea. lui s-a făcut pe cheltuiala statului. Matroanele 
romane l-au jelit, purtînd doliu după el, ca şi după Brutus. 
Consulii acelui an au fost Menenius Agrippa și Publius Postumus. 
În același an, două colonii latine, Pometia40 şi Cora, au trădat 
metropola, trecind de partea auruncilori1, 

S-a început din nou războiul cu auruncii. După ce consulii 
au desfăşurat înverșunate operaţiuni pe teritoriul acestora, reu- 
șind să zdrobească o armată foarte mare, tot războiul a fost 
strămutat pe teritoriul Pometiei. Și în timpul bătăliei, dar mai 
ales după încheierea ei, romanii au făcut o adevărată baie de 
sînge. A fost cu mult mai mare numărul dușmanilor decimaţi 
pe cîmpul de luptă, decît al prizonierilor. Pină la urmă, şi 
captivii au fost uciși, rînd pe rînd. Furia războiului n-a cruțat 
nici măcar pe cei trei sute de ostatici, pe care auruncii au fost 
obligați să-i dea Romei. Și în cursul acestui an romanii au 
avut parte de triumfuri. 


XDII Consulii următori, Opiter Virginius și Spurius Cassius, 
au încercat să ia Pometia prin asalt; însă atacul roman fiind 
zădărnicit, s-a trecut la împresurarea temeinică a cetăţii, făcîn- 
du-se lucrări speciale: turnurit? de protecţie şi tot soiul de opera- 
țiuni şi lucrări în legătură cu asediul. Auruncii s-au năpustit 

cu o ură ncimpăcată, deşi fără nădejde de izbindă, și fără să 
fi avut vreun prilej prielnic, şi au dat foc la toate aceste lucrări, 
folosind un mijloc mai puternic decît forța brațului, focul; 
în felul acesta au încercat să facă o spărtură în cercul de fier 
al împresurării, lăsînd în urma prăpădului cenuşă și leşuri. 
Numeroase turnuri de protecție au fost incendiate și au căzut 
foarte mulți şi dintre romani, ucişi sau răniţi. Chiar unul dintre 
consuli — analistul nu spune care dintre cei doi — s-a prăbușit 
de pe cal, în urma unei grave răni primite, fiind aproape 
să-și piardă și viaţa. După această luptă nefericită, armata 
romană s-a întors la Roma. Între numeroși răniţi, a fost trans- 
portat în capitală și consulul, cu puţine nădejdi de a mai fi 
salvat. 

După un scurt răgaz, atit cit a fost nevoie pentru vindecarea 
rănilor și pentru completarea efectivelor armatei, Pometia a fost 
din nou atacată, cu o îndirjire și mai mare şi cu forţe mult mai 
tari. Romanii au construit alte turnuri de protecţie, folosind 
şi tot soiul de mijloace întrebuințate în războiul de asediu; 
în cele din urmă, asediatorii au putut trece dincolo de zidurile 
cetăţii, care s-a predat romanilor. Sfîrșitul Pometiei a fost 
cumplit, fiindcă romanii au fost fără cruţare în urma predării. 
Toţi fruntașii auruncilor au fost decapitaţi cu securea, fără 
puici o deosebire, iar restul locuitorilor au fost vînduţi ca sclavi. 
Oraşul a fost dărîmat, şi teritoriul vîndut. 

Consulii romani au fost purtaţi în triumf. Roma a încuviin- 
țat sărbătorirea consulilor și purtarea loz în triumf45, mai mult 
pentru înverşunarea și dirzenia cu care au luptat, răzbunind 
pagubele și ponosul dinainte, și nu datorită marilor proporţii 
ale acestui război, sfirşit totuşi cu bin: pentru romani. 


ĂDIII Consulii anilor următori au fost C. Postumius Comi- 
nius și Titus Larcius. Cum în cursul acestui an, cu prilejul 
jocurilor desfășurate la Roma, unii dintre tinerii sabini, din 
pricina dezimăţului, au vrut să pună mina şi să ia cu de-a sila 
un număr de femei de moravuri ușoare, pe acest temei s-a 
făcut mare zarvă și tevatură, încit pînă în cele din urmă s-a 
încins o încăierare în toată legea. Se părea că dintr-un amănunt 
fără însemnătate are să se ajungă la un conflict de mari pro- 


https://biblioteca-digitala.ro 


122 TITUS LIVIUS 


porţii. Teama de un nou război cu sabinii a crescut şi datorită 
faptului, aflat de toată lumea, că 30 de populaţii aţițate de 
Octavius Mamiliustt au făcut o nouă coaliție împotriva Romei. 

În aceste momente atît de grele, cînd toată lumea sc afla 
în cea mai mare încordare, s-a vorbit pentru prima oară de 
nevoia de a se apela la serviciile unui dictator. Dar nu se ştie 
cu exactitate în ce an s-a întîmplat acest eveniment, nici sub 
ce consul, căci aceste informaţii proveneau din tabăra Tarqui- 
miilor (care au ajuns să se ocupe și cu asemenea treburi!), şi 
deci aceste știri nu sînt demne de crezare. Nu se ştie cine a fost 
primul dictator roman. La unul dintre cei mai vechi analişti 
am găsit pomenit că Titus Larcius a fost primul dictator roman, 
iar ajutorul său, Spurius Cassius, a fost numit comandant al 
cuvaleriei45. În funcţia de dictator puteau fi aleși numai din 
foștii consuli. Aşa cereau dispoziţiile legii create într-adins, 
în scopul alegerii acestor înalți demnitari. Eu sînt înclinat să 
cred că Larcius a fost ales dictator după expirarea mandatului 
de consul, înaintea lui Manius Valerius, fiul lui Marcus şi unchiul 
lui Volesus, care nici măcar n-a fost consul vreodată; susțin 
că Larcius a fost primul dictator, în subordinea căruia crau 
şi consulii. Dictatorul avea cîrma supremă a statului. Căci, dacă 
romanii ar fi vrut să aleagă un asemenea demnitar cu precădere 
din această familie, l-ar fi ales în primul rînd pe tatăl acestuia, 
Marcus Valerius, care fusese în atitea rînduri consul și avea 
un trecut şi o vază nemaipomenite. 

După alegerea primului dictator la Roma poporul, cînd 
a băgat de seamă că în faţa acestui dregător se pleacă pină 
și fasciilet6 cu securi ale consulilor, s-a îngrozit atit de tare, 
încât multă vreme a tăcut chitic, arătîndu-se dispus să nu iasă 
din cuvîntul înaltului dregător. Căci nu mai era ca pe vremea 
consulilor, care erau deopotrivă în drepturi și fiecare din ei 
putea cere sprijinul celuilalt, și în același timp puteau folosi 
apelul la adunarea poporului, pe cînd acum, singura cale era 
numai ascultarea fără şovăire de ordinele dictatorilor. 

Cind sabinii au aflat că romanii și-au ales un dictator care 
să le conducă destinele, s-au îngrozit şi mai rău (fiindcă erau 
convinşi că acesta a fost ales numai în vederea războiului cu ei). 
De aceea au și trimis soli pentru pace. Cînd împuterniciţii 

sabini au cerut în faţa dictatorului şi senatului roman să se 
ierte greșelile unor tineri lipsiţi de experiență, li s-a dat 
acest răspuns: „Tinerii pot fi iertaţi fără doar și poate, în orice 
caz însă nu pot fi dezvinovăţiţi bătrînii, care uneltesc mereu 
şi stirnesc război după război“. Totuşi pacea a fost discutată 
de romani cu aceşti împuterniciţi ai poporului sabin. Și această 
pace ar fi fost cu putinţă să se dobindească dacă sabinii ar fi 
primit să achite cheltuielile de război (căci romanii numai atit 
le ceruseră). Și atunci războiul a fost declarat. Armistițiul și 
liniştea duraseră numai un an. 


ĂIĂ În timpul consulatului lui Servius Sulpicius şi Manius 
Tullius nu s-a întîmplat nimic demn de amintit. După aceştia 
au urmat la consulat Titus Aebutius și Gajus Vetusius. Sub 
acești consuli a fost împresurată cetatea Fidenae şi s-a cucerit 
Crustumeria, iar orașul Praenestet! a fost smuls de la latini 
şi alipit Romei. Astfel, războiul cu latinii, care de cîţva ani sta să 
izbucnească, n-a mai putut fi amînat. Dictatorul Aulus Postu- 
mius şi comandantul cavaleriei, Titus Aebutius, au pus în 
mișcare uriaşe forțe romane, alcătuite din pedestrime și cava- 
lerie, înaintînd spre lacul Regillus48, pe teritoriul tusculan, 
împotriva “armatei dușmane. Și cînd au auzit că în rîndurile 
trupelor sabine se găsesc și Tarquiniii, comandanții n-au mai fost 
în stare să înăbuşe indignarea ostașilor romani, care au cerut 
stăruitor să se dea de îndată semnalul de atac. De aceea, bătălia 
de le lacul Regillus a fost dezlănţuită cu o furie și o îndirjire 
fără seamăn față de alte lupte. înseși căpeteniile armatelo-, 
în afară de faptul că-și încordau toate puterile minţii lor pentru 
a ciștiga biruința, luau parte cu tot avintul la această bătălie, 
luptind cu arma în mînă. Toate căpeteniile celor două armate, 
în afară de dictator, au căpătat cel puţin cite o rană în timpul 
acestor lupte. Însuși Tarquinius, cu toate că era înaintat în 
vîrstă și avea puterile slăbite, pornește dirz să-l înfrunte în 
goana calului pe Postumius, care se găsea în prima linie şi-și 
rînduia soldaţii în formaţie de luptă şi-i îmbărbăta mereu. 
În lupta corp la corp cu Postumius, fostul rege a primit o rană 
2dravănă la șold și s-a retras în toată graba, ocrotit de ai săi. 

La aripa stingă, comandantul cavaleriei romane, Aebutius, a 
dezlănțuit un atac împotriva lui Octavius Mamilius. Văzindu-l, 
Mamilius s-a năpustit în goana calului în întîmpinarea vrăjma- 
şului său şi l-a izbit cu atita sete, încît a străpuns braţul lui 
Aebutius, care la rîndul lui a găurit pieptul lui Mamilius, 
Latinii l-au dus la adăpost îndată pe ginerele regelui, în spatete 
liniei a doua. La rîndul lui, şi Aebutius, fiindcă nu mai era 
în stare să țină sabia în mînă, avînd brațul drept rănit, a fost 
scos din luptă. Comandantul forțelor latine, fără să se sperie 
de rana sa, şi-a îmbărbătat mai departe oamenii, dar cînd 
a văzut că irupele i-au fost date peste cap, a chemat atunci 
în sprijinul său cohorta formată numai din surghiuniți, pe care 
îi comanda însuşi fiul regelui Tarquinius. Datorită înverşunării 
nemaipomenite cu care lupta acest pile de romani, fiindcă 
averile lor fuseseră confiscate de republica romană, latinii au 
izbutit să restabilească pentru o bucată de vreme lupta. 


XĂ În timp ce romanii făceau o manevră de replicre 
în acest sector, M. Valerius, fratele lui Publicola — zărind pe 
tînărul fiu al lui Tarquinius luptind cu atîta înverșunare în 
rîndul cohortei de exilați şi numai în linia întiia — aprins 
de faima gloriosului nume al familiei sale, ca să mai adauge 
şi el la laurii ciştigaţi de înaintaşii săi prin izgonirea de pe 
tron a Tarquiniilor pe aceia ai doboririi regelui însuși, a dat 
pinteni calului, năpustindu-se cu toată forţa asupra lui Tar- 
quinius, cu lancea întinsă, gata să i-o înfigă în piept. Oduasla 
regală a dat bir cu fugiţii, ca să nu dea piept cu îndrăzneţul 
roman. Însă unul din cohorta exilaților, atacîndu-l din flanc 
pe Valerius, a izbutit să străpungă pieptul acestuia, care se 
avintase orbeşte între rîndurile dușmane. În urma rănirii stă- 
pinului său, calul n-a mai rămas pe loc, ci s-a smucit, pornind 
în goană înapoi. Valerius s-a prăbuşit la pămint, în timp ce 
armele sale au căzut peste el, acoperindu-l. 

Cînd dictatorul Postumius vede căzind un asemenea viteaz, 
şi cum cohorta de exilați înfierbîntaţi atacă de zor pe ai săi, 
strimtorîndu-i şi silindu-i să dea înapoi, dă semnalul de atac 
cohortei sale, care făcea garda personală şi era alcătuită numai 
din ostași unul și unul. Postumius porunci ca oricare din 

romani va fi văzut fugind, să fie socotit vrăjmaș al patriei. 
în felul acesta, romanii au fost opriţi din fugă și, refăcîndu-şi 
rîndurile s-au năpustit din nou asupra dușmanului. Frontul 
e restabilit. Cohorta de gardă a dictatorului, intrînd cu forţe 
proaspete şi pentru prima oară în luptă, atacă cu un avînt de 
nedescris ceata exilaţilor, sleiţi de trudă şi sforțări şi împuţi- 
naţi la număr. Aceștia sînt hăcuiţi pînă la unul. 

Se iscă acum; și o a doua luptă, tot între căpetenii. Coman- 
dantul latinilor însă, cînd şi-a dat seama că a fost împresurată 
aproape în întregime cohorta exilaților de dictatorul roman 
cu garda sa, stringe în grabă un pumn de unități din :îndul 
rezerviştilor și porneşte în goană spre linia întîi. Legatult? 
roman 'T. Herminius, zărind şirurile acestora, dindu-și seama 
ce ţintesc şi cunoscind după haine și arme pe Mamilius, a dat 
un fulgerător atac împotriva lui, luptind cu o înverșunare muit 
mai mare ca a comandantului cavaleriei, încît dintr-o singură 
lovitură îl culcă la pămînt pe Mamilius, străpungindu-l de la 
un capăt la celălalt al pintecelui. Mammilius cade mort, însă 
în timp ce Ferminius caută să-i ia cu trofeu armele și îmbră- 
cămintea, a fost lovit de moarte cu o lance vrăjmaşă și, trans- 
portat în tabăra sa, învingătorul și-a dat duhul, pe cind ai săi 
încercau să-i lege rănile. 

Atunci dictatorul alergă în goana calului spre cavaleriu sa, 
rugind pe ostaşi să coboare de pe cai, să vină în sprijinul 
pedestrimii sleite şi să ducă ei mai departe lupta. Cavaleria 
a executat ordinul; ostaşii sar de pe cai, zboară în linia întii 
şi ţin scuturile întinse în faţa primei linii. Întreaga pedestrime 
romană, cînd a văzut că tineretul cel mai viteaz a luat 
asupră-și tot greul luptei, se simte întărită prin venirea proas- 
pătului ajutor. Abia acum, în sfirşit, latinii au fost daţi de- 
finitiv peste cap. Frontul lor de luptă a fost străpuns în 
numeroase locuri, încît, ca să scape cu viaţă, latinii au luat-o 
la sănătoasa. Cavaleria romană și-a reluat din nou caii, pen- 
tru a putea urmări pe vrăjmaşi. Imediat după cavalerie, şi 
pedestrimea romană a pornit în urmărirea dușmanului în ne- 
orinduială. Dictatorul, făcînd apel la zei şi la ostașii săi să-l 
ajute din răsputeri, se spune că a făgăduit că va înălța, în 
semn de mulțumire, un templu lui Castor și Polux50. A mai 


13 — De la fundarea Romei 1. 

făgăduit apoi o bogată răsplată celor dintii doi romani care 
vor reuşi să intre primii în tabăra dușmană. Avîntul trupelor 
romanilor a fost atit de nestăvilit, încît au cucerit tabăra 
latinilor dintr-un singur asalt, prin acelaşi iureş cu care reu- 
şiseră să pună pe fugă pe vrăjmaş. Aşa s-a desfășurat bătă- 
lia de la lacul Regillus. Dictatorul și comandantul cavaleriei, 
după ce s-au întors la Roma, au fost sărbătoriţi și purtaţi în 
triumf. 


XAI Trei ani după această bătălie n-a fost nici pace 
sigură, dar nici război. Consulii de atunci au fost Q. Cloelius 
şi T. Lartius. După ei a urmat A. Sempronius și M. Minucius. 
Sub acești consuli a fost sfinţit templul lui Saturn5t şi s-au 
instituit sărbătorile numite Saturnalia5?. Apoi au fost aleși 
consulii A. Postumius și T. Virginius. Am găsit menţionat 
la unii dinire cronicari că, în anul cînd s-a dat bătălia de la 
lacul Regillus, Postumius și-a dat demisia din funcţia de 
consul, fiindcă n-avea încredere în însuşirile colegului său, 
şi că după aceasta a fost numit el dictator. Domnește atita 
confuzie în ce priveşte datele și numele dregătorilor statului, 
fiind menţionaţi unii în locul altora şi răsturnîndu-se ordi- 
nea “firească a lucrurilor, încît nu că nu poţi să mai afli 
cînd au funcţionat, dar e mare ,încurcătură și cu anii, și cu 
datele, şi cu evenimentele, că-ţi stă mintea în loc ce spun 
acești cronicari. Apoi au fost aleși consuli Appius Claudius 
și D. Servilius. Acest an a fost însemnat şi prin moartea rege- 
lui Tarquinius. Acesta a închis ochii la Cumae, unde se 
retrăsese, fiind oaspetele tiranului Aristodemos, după ce ar- 
matele latine au fost înfrînte la lacul Regillus. La vestea mor- 
ţii acestuia, și senatorii, şi poporul au răsuflat ușuraţi. Ve- 
selia deosebită a patricienilor era cu dedesubturi și cam da 
de gindit, poporul însă, care pînă în ziua asta fusese destul 
de aplecat în faţa senatului, a început de curind să simtă 
jugul apăsător al aristocrației. În acelaşi an, colonia Signia. 
pe carc a întemeiat-o regele Tarquinius, a căpătat un mare 
avînt, în urma primirii unui număr simţitor de noi colonişti. 
Triburile Romei au sporit la 21. Templul lui Mercur a fost 
inaugurat la idele lunii mai. 

XĂII Cu neamul latin al volscilor, Roma nu se găsea 
nici în stare de război, dar nici în relaţii de pace, deoarece 
volscii pregătiseră unități pe care să le trimită ca ajutoare 
latinilor. Aceste ajutoare ar fi fost un fapt împlinit dacă 
dictatorul nu s-ar fi grăbit să le ia înainte, în mombntul 
potrivit, ca să nu fie silit să dea lupta cu doi dușmani 
deodată, și cu volscii și cu latinii. Consulii, indignaţi pe 
volsci pentru atitudinea lor vrăjmașă Romei, au pornit cam- 
pania împotriva acestui popor, conducînd armata romană pe 
teritoriul lor. Volscii, care nu se așteptau să fie pedepsiţi de 
romani pentru purtarea lor, s-au îngrozit la vederea arma- 
telor romane între hotarele lor. Fără să se mai gîndească la 
organizarea rezistenţei, ei oferă romanilor 300 de ostatici, 
pe fiii fruntașilor locuitorilor din Cora şi Pometia. Datorită 
acestui act de supunere, legiunile romane au fost retrase de 
pe teritoriul volscilor, fără să se recurgă la nici o operaţiune 
militară. 

Însă nu mult timp după această întîmplare, cînd s-au 
văzut scăpați de primejdie, volscilor le-a venit iar gust de 
război. Și, în ascuns, fac temeinice pregătiri, întovărășindu-se 
de data asta și cu hernicii. Își trimit apoi ştafete în între- 
gul Latium, pentru a aţiţa acolo toate populaţiile împotriva 
Romei. Însă dezastrul proaspăt suferit de neamurile latine 
la lacul Regillus era atît de viu în amintirea lor, încît și-au 
întors toată revolta și ura împotriva acestor aţițători, care-i 
împingeau din nou spre prăpastie, prin ridicarea armelor îm- 
potriva Romei. Și nu s-au putut stăpîni de a nu-şi vărsa 
tot focul pe ei. Punind mîna pe aceşti volsci, i-au legat 
fedeleș și i-au trimis plocon la Roma. Aici au fost daţi pe 
mîna consulilor, cărora le-au mărturisit că într-adevăr volscii 
şi hernicii se pregătesc de război împotriva romanilor. După 
ce consulii au adus la cunoştinţa senatului această situaţie, 
senatorii au fost într-atît de mulţumiţi de atitudinea latini- 
lor, încît au dat poruncă să li se înapoieze cei 6000 de pri- 
zonieri capturați la lacul Regillus, repunîndu-se în discuție 
încheicrea unui tratat de alianță cu noii împuterniciţi ai 
latinilor. 

Latinii pierduseră orice nădejde de a-i mai împăca vreo- 
dată pe romani, fiindcă Roma le retezase categoric orice 
nădejde de a sta de vorbă vreodată cu ei, în această pri- 
vință; de aceea nu mică le-a fost bucuria latinilor: romanii, 
de la care pornise ideea păcii, au fost proslăviți de ei pină 
la al şaptelea cer. Ca urmare, latinii trimit la Roma un 
dar de mare preţ, o coroană de aur, pentru templul lui 
Jupiter de pe Capitoliu. O dată cu delegaţia însărcinată cu 
înmînarea acestei ofrande romanilor şi cu prizonierii care 
fuseseră eliberaţi din lagăr şi trimişi înapoi la casele lor, 
s-a înfățișat la Roma şi o mare mulțime de latini. Foștii 
prizonieri se mai duc o dată pe la casele acelor romani unde 
slujiseră ei ca sclavi, le aduc toate mulțumirile cuvenite, 
spunîndu-le că îi vor păstra în inima lor, pentru că în neno- 
rocirea căzută peste capul lor au fost buni și omenoşi cu ei. 
Şi se închegară şi noi legături de ospeţie. Niciodată în trecut, 
populaţiile latinilor nu izbutiseră să fie atit de strîns legate 
ca acum cu poporul roman, a cărui putere şi mărinimie au 
ajuns să fie preţuite şi respectate și în relaţiile oficiale, şi 
în cele particulare. 


XĂIII Bătea la uşa Romei războiul cu volscii. În ace- 
lași timp, statul roman se găsea în pragul celei mai mari 
dezbinări lăuntrice, din pricina patimilor politice şi a ne- 
înțelegerilor care nu mai conteneau între patricieni și popor, 
pricinuite mai ales de necazurile și asuprirea datornicilors, 
sătui 'pînă-n git de împilările cămătarilor. Poporul fierbea 
de revoltă, susținind că el, cel care şi-a făcut și-şi face da- 
toria pe cîmpul de bătaie, luptind pentru libertatea și puterea 
republicii, îndură în schimb în propria-i ţară cea mai cum- 
plită apăsare, fiind prizonierii propriilor lor concetăţeni; po- 
porul a ajuns să creadă că e mai sigur de libertate pe front, 
în mijlocul vrăjmaşilor, decit în ţara lor, între concetăţenii 
lor, în vreme de pace. 

Ura şi zizaniile dintre patricieni şi popor, care izvorau 
de la sine şi luau proporţii tot mai mari, au fost prilejuite 
de o întîmplare nenorocită a unui plebeu, care a pus scîn- 
teia acestui uriaş incendiu. Într-o zi s-a înfățișat în for 

un bătrin, într-un hal fără hal, cu toate semnele suferințelor 
sale. Avea o înfățișare de nedescris: era îmbrăcat numai în 
pelice, de-i curgeau zdrenţele de pe el, şi avea trupul slăbit 
şi obrazul stafidit, numai piele și os, și vinăt ca un mort. 
Mai mult, avea părul în dezordine și barba mare, de „parcă 
cra un sălbatic. Bătrînul a fost recunoscut numaidecit de 
unii din cei de față, cu toată această schimbare în rău, care 
au povestit curioşilor strinși în jurul lui că acest bătrin a 
fost cîndva comandantul lor, că a făcut mari isprăvi pe 
îront, şi-l căinau pentru că a ajuns într-un asemenea hal. 
Însuși bătrînul povestea lumii strinse și foştilor săi subalterni 
la ce lupte vestite a luat parte, arăiîndu-şi cicatricele sale 
de pe piept. 

Întrebindu-l mai departe cum de-a ajuns în halul acesta, 
de ce hainele îi sînt numai petice — în timpul acesta mulţi- 
mca devenise o mare de capete, încît părea o adevărată în- 
trunire publică — bătriînul a început să-și depene povestea. 
Astfel, el a istorisit că „a slujit sub drapel în războiul cu 
sabinii şi că, din pricină că holda i-a fost pustiită de sabini 
în timpul acestui război, nu a mai putut stringe nici un 
fel de bucate, iar casa i-a fost prefăcută în .cenuşă; mai 
povestea că a fost prădat de tot ce avea, că i-au fost răpite 
şi vitele, şi pentru că a fost impus la dări prea mari, în 
aceste vremuri atit de vitrege pentru el, a fost nevoit să 
se împrumute la cămătari, ca să le achite, înglodindu-se 
în datorii. Datoriile au crescut neîntrerupt, din cauza dobin- 
zilor prea ridicate, şi a ajuns pînă acolo încit a fost des- 
puiat de toată averea și izgonit din țarina lui, pe care o moș- 
tenise din tată în fiu, de la strămoșii săi. Mai spunea că 
apoi i-au fost ridicate şi toate lucrurile din casă. Mai mult, 
în ultimul timp cămătarul s-a agăţat și de fiinţa lui, lovin- 
du-l, așa cum loveşte o boală cruntă o biată făptură ome- 
nească. Creditorul nu l-a luat în sclavie, ci l-a virit intr-o 
închisoare, într-o celulă mucedă, și în camera de tortură“. 

Povestind acestea, bătrînul şi-a arătat spatele cu carnea 
sfişiată de loviturile vergilor primite. În faţa acestor prive- 
lişti şi la auzul suferințelor, norodul strîns u început să strige 
în gura mare şi să răcnească. Răzmeriţa s-a întins :numai- 

decit, nu numai în for, ci s-a răspîndit, încet, în tot orașul. 
Daiornicii şi cei care își pierduseră libertatea și fuseseră puşi 
în cătușe, precum și cei care nu ajunseseră încă în aseme- 
nea situaţie vin în convoi neîntrerupt, revărsîndu-se din toate 
părţile spre for, în jurul tribunelor oficiale, rugîndu-i pe 
concetăţeni să-i ia sub scutul lor. Dar și aţițătoriist din um- 
bră se pun la treabă. În cîteva clipe, toate străzile orașului 
s-au umplut de mulţimea unor asemenea nefericiți, care aler- 
gară într-un suflet spre for, strigind în gura mare. Sena- 
torii, care Se găseau întimplător după treburi prin for, au 
trecut prin clipe foarte grele, fiindu-le în cumpănă viaţa. 
Puțin a lipsit să nu fie sfîrtecaţi. Au izbutit să scape numai 
datorită sprijinului la timp al consulilor P. Servilius și A. 
Claudius, care au căutat să înăbușe revolta. 

Această mare gloată de oameni s-a îndreptat apoi în 
rînduri strinse spre înalții dregători, arătîndu-le cătușele puse 
la mîini pentru datorii și toate semnele suferințelor lor și 
strigind: „Asta e soarta pe care o merităm noi?“ Și răcnind, 
fiecare își spunea unitatea şi vremea cînd și-au făcut datoria 
pe cîmpul de luptă. De la rugăminţile de la început, trec 
acum la ameninţări. Toţi ţipă în gura mare, cerînd să se 
convoace senatul. Şi imediat înconiură clădirea senatului, 
pentru ca sub privegherea lor senatorii să ia o hotărire. Con- 
sulii au reușit să adune numai un pumn de senatori pentru 
şedinţă, pe aceia pe care întimplarea i-a scos în față sau 
care se aflau pe la casele lor. Restul de senatori s-au făcut 
nevăzuţi de frică, neîndrăznind să apară nu numai în senat, 
dar nici măcar prin for. Din pricină că cei prezenți la şe- 
dință erau în număr prea mic, senatul n-a putut lua nici o 
hotărîre. 

În cele din urmă, poporul a socotit că patricienii urmă- 
resc să-l înșele şi să-și bată joc iarăși de el, declarind că 
senatorii lipsesc şi nu vor să ia parte la ședințe nu din în- 
tîimplare sau de teamă, ci într-adins, pentru a împiedica 
rezolvarea situaţiei, și că înșiși consulii tărăgănesc lucrurile; 
şi, de bună seamă, nu-i de mirare că plebeii, prin nenoro- 
cirea lor, au ajuns de rîsul și de batjocura aristocraților. 
Încordarea era atît de mare, că nici consulii, cu toată vaza 

şi trecerea lor, nu mai erau în stare să pună stavilă revoltei 
poporului care clocotea. În sfîrşit, mai de voie, mai de ne- 
voie, senatorii şi-au făcut unul cîte unul apariţia la dezbate- 
ril» senatului, ca să nu mai fie amiînată rezolvarea acestei 
situații şi să nu cadă pe capul lor o năpastă și mai mare. 
Pină în cele din urmă, s-a izbutit ca tot senatul să fie în păr, 
fiind de faţă și consulii. Totuși, nici măcar consulii nu erau 
de acord asupra celor ce trebuiau hotărite. Appius, un om 
iute la mînie, era de părere că trebuie să se recurgă la mă- 
surile cele mai aspre prin decrete consulare, spunînd că dacă 
vor fi înșfăcaţi, rînd pe rînd, toţi aţițătorii, restul mulțimii 
ar să se potolească, de frică. Servilius însă, o fire mai 
blindă, era de părere să se recurgă la împăciuirea celor în- 
vrăjbiți, fiind convins că e mai sigură această cale, fiindcă 
e mai uşor să îmblinzești sufletele celor revoltați, decit să-i 
înfrîngi şi să-i umilești. 


XĂID Între timp, panica se răspindeşte în popor printr-o 
ştire care a făcut să li se zbirlească părul. Nişte călăreţi 
latini cu caii numai spume au adus vestea, care i-a tulburat 
pe toţi, că volscii înaintează cu armata lor spre Roma, cu 
intenţia de a o împresura. Această știre a stirnit cu totul 
un alt ecou în.sufletele senatorilor, faţă de răsunetul ei în 
inima poporului (căci dezbinarea dintre cele două clase da 
impresia că e vorba acum de două cetăţi, nu de una). Po- 
porul nu mai putea de bucurie, spunînd că înșiși zeii au 
coborit din cer, ca să le răzbune nedreptăţile îndurate de cei 
din pricina trufiei fără margini a patricienilor. Cetăţenii se 
îndeamnă unii pe alții să rămînă mai departe neclintiţi și 
dirji şi să nu se prezinte la chemarea sub arme. Decit să 
piară unul după altul încet, încet, mui bine să moară po dată, 
cu toți. N-au decit să se înroleze senatorii sub :arme și să 
ducă ei .tot greul războiului, de vreme ce sînt singurii pro- 
fitori ai puterii. 

La. rindul lor, și senatorii umblau îngînduraţi, trişti şi 
înspăimîntaţi de îndoita primejdie care-i ameninţa acum: re- 
volta poporului și războiul dușmanilor. De aceea, patricienii 
recurg acum la consulul Servilius, care se bucura de mai 

multă popularitate, rugîndu-l să facă ce-o face şi să scape 
republica romană, care a fost lovită pe neaşteptate de o 
năpastă atît de grea. Consulul, după ce a închis dezbaterile 
senatului, a convocat adunarea poporului. Aici el a declarat 
că senatul își arată toată grija şi înțelegerea față de ne- 
voile poporului şi e gata să-i rezolve grijile și necazurile lui. 
Dar că acum s-a ivit un moment mult mai greu, fiindcă în- 
treaga republică e la răscruce, încît trebuie să se ia măsuri 
obşteşti pentru salvarea ei în primul rînd, şi apoi să se vină 
în discuţie cu necazurile lor. Acum, cînd războiul bate la 
ușă și dușmanul se apropie de zidurile cetăţii, nu se poate 
răsturna rînduiala firească a lucrurilor. Chiar dacă n-ar fi 
cu putinţă să se amine rezolvarea acestor probleme, n-ar 
fi cinstit pentru popor să pună condiția că va lua armu 
în mînă si-și va apăra patria numai dacă primește o răsplată 
în schimb. Dar, în același timp, nu e frumos nici pentru 
senatori să nu-i ajute pe concetăţenii lor căzuţi în restriște 
şi cu unghia înfiptă în git, iar dacă vor să-i ajute, să n-o 
facă de teamă, ci de bună voie. Apoi consulul, după ce și-a 
terminat cuvîntarea, a dat un edict consular, prin care ho- 
tărăşte că „de aici înainte nici un cetățean roman nu mai 
trebuie să mai fie pus în cătuşe sau virit în închisoare de 
vreun creditor, și nici nu poate fi oprit să se înroleze în 
armata consulară. În același edict a mai hotărît că nimeni 
nu mai are dreptul să pună stăpinire pe bunurile unui ostaş, 
cîtă vreme acesta se găseşte pe front, și nici să-i ia cu che- 
zăşie copiii şi nepoţii lui, şi nici să-i vîndă averea lui“. 

În urma afişării în for a acestui edict, toată lumza care 
era de față, şi care era alcătuită numai din datornici, s-a 
înrolat pe loc sub drapel. Din toate părţile orașului s-au re- 
vărsat spre for cete, cete de oameni, care ieșeau de bună 
voie din casele lor şi asupra cărora creditorii nu mai aveau 
acum nici un drept să pună mîna și să-i rețină, şi toţi por- 
nesc să depună jurămintul de credință faţă de republică. A 
fost izbitor de mare mulțimea celor ce au alergat să-și tacă 
datoria pentru ţară. Toţi aceştia au fost la înălțime, făcind 
minuni de vitejie în războiul cu volscii. Consulul a pornit cu 

armata în marş împotriva dușmanului, aşezindu-şi tabăra nu 
departe de el. 


XĂL în noaptea următoare, volscii, bucuroşi că republica 
romană se află în dezbinare, crezînd că acum e momentul 
prielnic ca poporul să treacă de partea lor și. să-și "trădeze 
patria, încearcă să se apropia de tabăra romană. Străjile 
romane au simţit însă şi au dat alarma. Oastea romană în- 
treagă s-a trezit la acest semnal și toată lumea a alergat la 
arme. Volscii, în cele din urmă, și-au dat seama că de-a surda 
au încercat să-i ispitească pe romani. Și atunci s-au retras 
în tabăra lor. Armata romană a fost lăsată să se odihnească 
tot restul nopţii. Cum s-au ivit zorile, volscii năvălesc peste 
întăriturile romane şi umplu șanțurile. Romanii, văzind că 
dușmanul încearcă să ia cu asalt toate parapetele, fiindcă 
consulul întîrziase cîteva clipe să dezlănţuie atacul, toţi osta- 
şii, şi mai ales datornicii, răcneau în gura mare să le dea 
odată semnalul de luptă. Cînd consulii și-au dat seama cît 
de îndîrjiţi sînt ostaşii, au dat ordin să se pornească la atac, 
şi atunci romanii, setoși de luptă, s-au năpustit cu un avint 
de nedescris asupra vrăjmașului. Chiar din primul atac, duş- 
manii au fost risipiţi şi puşi pe fugă. Romanii i-au decimat 
pe volscii care fugeau cît îi ţineau picioarele. Cavaleria duș- 
mană, îngrozită, a fugit pînă a ajuns în tabără. În urmă și 
tabăra lor, înconjurată de legiunile romane, a fost cucerită și 
prădată. În ziua următoare, legiunile romane au: pornit în 
marș spre Suessa Pometia, unde se refugiaseră resturile ar- 
matei volscilor:. După un asediu de citeva zile, cetatea este 
luată cu asalt. Toată prada a fost împărţită soldaţilor. S-a 
dat apoi un concediu de odihnă ostașilor, binevenit după sfor- 
țările depuse. Apoi, după repurtarea acestui succes atît de 
strălucit, consulul şi-a condus armata învingătoare spre Roma. 
Solii volscilor din Ecetra55, temindu-se că după cucerirea ce- 
tății Suessa Pometia vor urma ei la rînd, vin la Roma și se 
prezintă în faţa senatului cu propuneri de pace. Pacea a îost 
încheiată între Roma și volsci, potrivit unui decret senatorial, 


prin care volscii au fost pedepsiţi cu confiscarea unei bucăți de 
pămint56, 

XALDI La rîndul lor şi sabinii s-au ridicat din nou, 
stirnind o nouă panică printre locuitorii Romei. De fapt a fost 
mai mult o năvală, şi nu un război adevărat. Astfel. se răs- 
pîndise știrea în timpul nopţii că armata sabinilor a ajuns 
pină la riul Anio, prădînd totul în calz, şi că satele și casele 
au fost” jefuite și prefăcute în cenușă. Fără întirziere a fost trimis 
într-acolo, cu întreaga cavalerie romană, Aulus Postumius, care 
fusese dictator în războiul cu latinii. În urma lui venea con- 
sulul Servilius, cu o armată aleasă de pedesirime. Cavaleria 
romană a reușit să-i încercuiască p: sabini pe cînd aceștia 
umblau razna, cutreierînd toată regiunea după prădăciuni. Ar- 
mata sabinilor n-a mai fost în stare să ţină piept pedestrimii 
romane, care venise şi ea pe urmele cavaleriei. Dușmanul, 
sleit şi de obossală, și de marș, şi de timpul pierdut cu ja- 


furile în timpul nopţii — mare parte din ei erau trîntiţi pe 
pămînt din cauza mîncării şi băuturii prea multe, luate de 
prin casele oamenilor — nu mai era în stare nici măcar să 


se ţină pe picioare, ca s-o ia la sănătoasa. 

Războiul cu sabinii abia fusese adus la cunoștința romanilor 
în timpul nopţii, că a doua zi s-a aflat că „s-a şi sfîrșit. 
Tot poporul s-a bucurat, că din toate părţile veneau numai 
nădejdi de pace. Cînd toată lumea nădăjduia că are să se 
bucure în sfîrșit de bincfacerile păcii, se prezintă in faţa 
senatului roman solii auruncilor, care au vestit că poporul lor 
va declara război Romei, dacă aceasta nu va părăsi neîntir- 
ziat teritoriul sabinilor. O dată cu acești soli venise din ţara 
lor și o armată de aurunci. Zvonul că această armată a şi 
fost văzută nu departe de Aricia, a stirnit o panică atit de mare, 
încît nici senatorii nu știau ce răspuns să se dea acestor soli, 
fiindcă nu era cu putință să se răspundă că Roma dorește 
pacea, cînd vrăjmașul şi începuse ostilitățile. Armata romană 
se pune în mișcare, pornind către Aricia5?. Dintr-o singură 
ciocnire pe cîmpul de luptă s-a terminat şi acest război cu 
auruncii, cu biruinţa Romei. 

XĂLII După înfrîngerea auruncilor, poporul roman, în- 
vingător în atitea războaie, şi numai în cîteva zile, aștepta 
să fie îndeplinite făgăduielile consulului5ă și cuvintul senatului, 
cînd Appius, atît datorită îngîmfării sale înnăscute, cit şi 

pentru că voia să-l facă de rîs pe colegul său de consulat 
că a făcut făgăduieli deșarte, și deci nu se poate ţine de cuvînt, 
a reluat chestiunea împrumuturilor, susținind cu încăpăţinare 
drepturile cămătarilor. Riînd pe rind au început să fie daţi 
pe mîna creditorilor vechii datornici, precum şi alţii noi, care 
nu cunoscuseră grozăviile urmărilor cametei. Cind le-a că- 
zut pe mina acestora din nou un ostaș, acesta a amintit iarăși 
cuvintul dat de consulul Servilius. Toţi acești năpăstuiți ape- 
lau la Servilius, învinuindu-l că n-a înfăptuit ceea ce fă- 
găduise, şi-i arătau urmele rănilor primite, vorbindu-i de 
faptele lor de arme, de rănile lor, primite pe cîmpul de luptă. 
Ei îi cereau consulului să aducă plingerea la cunoștința sena- 
tului, sprijinindu-le-o, și prin rostul său de consul să-şi ajute 
concetăţenii, iar în calitate de comandant, să nu-şi lase ostașii 
pradă hrăpăreţilor cămătari. Servilius era mișcat din cale 
afară, însă împrejurările îl sileau să tărăgănească lucrurile, 
mai ales că şi colegul său de consulat, împreună cu tabăra 
aristocrației, se împotriveau din răsputeri unei rezolvări pline 
de omenie și de înţelegere în sprijinul poporului. 

În felul acesta, consulul se găsea între ciocan și nicovală, 
dar, pentru că a căutat să ţină calea de mijloc, pînă la urmă 
s-a trezit covirşit și de ura poporului şi de disprețul sena- 
tului. Patricienii l-au socotit prea moale și prea slab, 'şi în 
acelaşi timp stăpinit de o ambiţie fără rost. La rîndul lui, 
şi poporul i-a aruncat învinuirea că e un mincinos de aînd. 
În scurtă vreme, Servilius a ajuns să fie urît de toată lumea, 
la fel ca şi Appius. S-a mai ivit şi un moment deosebit, care 
a făcut să izbucnească cearta dintre consuli, şi anume: care 
din ei doi să aibă cinstea de a inaugura 'templul lui Mercur. 
Senatul a dat pe seama adunării poporului rezolvarea acestei 
îndatoriri. Poporul a hotărît să acorde această cinste aceluia 
care se va îngriji și de aprovizionarea cu grine -a poporului. 
avind însărcinarea să înființeze și colegiul negustorilor5?, și 
în acelaşi timp să organizeze solemnitatea inaugurării templu- 
lui, în locul marelui pontif. Poporul a încredinţat cinstea 
inaugurării templului lui Marcus Laetorius, comandantul pri- 
mei centurii. Din faptul acestu se poate ușor deduce că această 
cinste s-a încredințat unui om cu un rang mult mai prejos 

decît acela al consulilor, pentru ca în felul acesta să se aducă 
o jignire acestor dregători. 

Cum era şi firesc, unul din consuli, precum şi patricienii 
spumegau de ciudă şi miînie, în schimb poporului parcă-i 
crescuseră aripile, fiindcă începuse să pășească cu totul pe 
un ali drum, nu ca la început. | 

Deoarece poporul nu putea să mai aibă nici o nădejde în 
ajutorul consulilor şi al senatului, ori de cite ori vedea că 
unul din datornici e tirit în faţa judecății, mulțimea alerga 
din toate părţile buluc ca să-l scape. Din pricina zarvei și 
a strigătelor nesfirşite, nu se mai putea auzi ce sentință a 
dat consulul, şi nimeni nu ţinea seama de hotărîrea lui. Po- 
porul începuse să recurgă chiar la acte de violenţă; şi pentru 
că s-a întîmplat chiar sub ochii consulului să fie loviți de 
mulțime, unul după altul, toţi creditorii, toată frica și toate 
primejdiile de a-și pierde libertatea au trecut de la datornici 
la cămătari. 

În afară de acest serios motiv de teamă și de îngrijorare 
pentru patricieni, s-a mai adăugat și știrea că sabinii se pre- 
gătesc de război. Decretîndu-se mobilizarea, nici un om din 
popor nu s-a prezentat ca să se înroleze sub drapel. Appius, 
turbind de furie și învinuindu-şi cu înverșunare colegul de 
consulat, i-a rostit în față că „atitudinea binevoitoare și tăce- 
rea complice în faţa actelor teroriste ale poporului înseamnă 
trădarea intereselor republicii; că colegul său nu este parti- 
zanul dreptăţii şi legalităţii, în ce priveşte restituirea datorii- 
lor contractate, și că, în sfîrşit, nu a dus la bun sfîrșit mo- 
bilizarea armatei, potrivit decretului dat de senat. Dar aceasta 
nu înseamnă că toată lumea a dezertat de la datorie şi că 
republica nu mai este slujită cu devotament de nimeni, sau 
că autoritatea consulară a fost călcată și zdrobită în picioare. 
De accea el va pedepsi aspru pe cei care aduc vreo daună și 
vătămare autorității sale și a senatului.“ 

În fiecare zi, mulțimea şedea buluc în jurul lui, clocotind 
de minie cînd el continua să rostească tot soiul de necuvi- 
ințe la adresa poporului. Într-o zi, Appius a dat ordin lictori- 
lor săi să-l înșface pe un cetăţean, care părea a fi căpetenia 
cea mai mare a răsculaților. Acesta însă, atunci cînd lictorii 

au vrut să pună mina pe el, a şi făcut apel la adunarea po- 
porului. Consulul a fost nevoit să dea înapoi în faţa presiunii 
crescînde a masei poporului revoltat. Nu era nici o îndoială 
la ce căi avea să recurgă poporul. Însă nici Appius n-ar fi 
cedat de loc, dacă cerbicia lui n-ar fi fost înfrîntă, în urma 
stăruinţelor fruntașilor senatului, cu toate că de strigătele 
gloatei nu voia să se sinchisească. O, 'cît de înverșunat era 
Appius! Ce fire trufașă avea acest om, care simţea scirbă şi 
dispreţ faţă de ura poporului! 

Această stare de neliniște și încordare lua proporţii vă- 
zînd cu ochii, din zi în zi, nu numai prin răcnete și huidu- 
ieli făţișe împotriva conducătorilor Romei, ci, ceea ce era cu 
mult mai dăunător, și prin uneltiri şi prin întruniri tainice. 
În sfîrşit, a venit şi ziua cînd cei doi consuli atit de uriți de 
popor au trebuit să plece din dregătorie, expirindu-i manda- 
tul și lui Servilius, care nu era prețuit nici de popor, nici de 
patricieni, şi lui Appius, care fusese unealta trup și suflet a 
aristocrației. 


XĂDIII De astă dată au intrat în consulat Aulus Vir- 
ginius şi Titus Vetusius. Poporul, necunoscînd gîndurile noilor 
consuli, a continuat să ţină adunări tainice, în timpul nopții, 
unii pe colina Esquilină, alții pe csa Avcentină. Poporul a re- 
nunțat să se mai întilnească la lumina zilei în for, unde era 
alita zarvă, unde lucrurile se tărăgănau şi nu se lua nici o 
hotărîre, fiindcă lor li se părea că în for toate se desfăşoară 
numai la voia întimplării. Noii consuli, dindu-şi seama că 
această stare de lucruri este dăunătoare şi primejdioasă şi 
ordinii în stat, aduc la cunoștință această situație senatului. 
Însă în senat n-a fost cu putință să se chibzuiască asupra aces- 
tei probleme în toată liniştea, nici să se ia hotărîrea cuvenită, 
fiindcă au izbucnit strigăte de protest din toate rîndurile se- 
matorilor, care se arătau cît se poate de indignaţi pentru că 
consulii caută să arunce asupra senatului tot valul de ură care 
se revărsase asupra consulilor, din pricina măsurilor ce tre- 
buiau luate. | A Lua 

Negreşit, dacă ar mai fi înalţi dregători, aşa cum se cu- 
vine să fie la conducerea republicii romane, la Roma ar avea 

loc numai adunări publice la lumina zilei, nu tainice. Acum 
însă statul s-a împărţit în mii de curii şi de adunări populare, 
împrăștiate pe toate potecile (căci doar se ştie că se ţin tot 
felul de adunări pe Esquilin şi pe Aventin). În Roma a exis- 
tat un singur bărbat capabil și întreprinzător (căci bărbat 
înseamnă mai mult decît consul în funcţie); acesta a fost 
Appius Claudius, care sîntem siguri că ar fi zădărnicit, cit 
ai clipi din ochi, adunările poporului. Cînd consulii, atacați 
în felul acesta de senatori, au întrebat ce măsuri voiesc ei 
să se ia, pentru că ei sînt gata să facă pe plac senatului. 
atunci patricienii au hotărît ca, fără nici o zăbavă, consulii 
să treacă la mobilizarea generală a armatei, să purceadă cu 
cea mai marc asprime și să fie fără cruțare față de popor, 
care, de cînd stă degeaba, îşi face de cap. 

Dizolvînd adunarea senatului, consulii păşesc la formali- 
tăţile înrolării sub drapel a cetăţenilor, începînd cu strigările 
contingentelor mai tinere. Cînd colo, ei au băgat de seamă 
că niciunul din tineri nu vrea să răspundă la apel și că 
toată mulțimea de cetăţeni care se îmbulzea într-un singur 
loc, dînd impresia unei adunări oficiale, declara răspicat că 
poporul nu mai vrea să fie dus de nas ca pînă acum, şi că 
aristocrația n-o să mai prindă în mrsje nici un ostaş din 
rîndurile poporului, cîtă vreme conducerea statului nu-și res- 
pectă cuvîntul dat. Să i se respecte fiecărui cetăţean libertatea 
înainte de a i se pune arma în brațe, pentru ca poporul să 
fie convins că luptă pentru patrie, nu pentru trufaşii stăpîni. 

Consulii ştiau prea bine ce însărcinare primiseră din par- 
tea senatului, însă au observat că patricienii vroiau să scoată 
castanele din foc cu mîna lor. Au mai băgat însă de seamă 
Şi că aceia care făceau o gură cit o şură între pereţii curiei, 
cînd au văzut că nu e de șagă, au dat bir cu fugiţii, nc- 
voirid să împartă cu ei răspunderile, ca să cadă și asupra lor 
ura poporului. Pluteau prin aer aburii furtunii ce avea să 
izbucnească în curînd între popor şi aristocrație. Totuși con- 
sulii au găsit cu cale să mai consulte încă o dată senatul, îna- 
inte de a recurge la măsuri extreme de înăbușire a răzmeriței. 
Atunci, din rîndurile senatului s-au ridicat cei mai tineri și 
mai gălăgioşi, care s-au apropiat ameninţători de banca con- 

sulilor, poftindu-i stăruitor să plece din consulat şi să lase. 
altora mai vrednici această dregătorie, care n-o să se sperie de 


ifosele plebeilor. 


XĂIĂ Dar după ce consulii au încercat toate căile ca să 
împace cele două tabere, văzind. că n-au reușit, au dat urmă- 
toarea declaraţie: „Onoraţi senatori! Să nu spuneţi că nu v-am 
prevenit. Să ştiţi că poporul e gata să se răscoale. Ne amenință 
o furtună cumplită, de aceea vă cerem stăruitor tuturor acelora 
care ne învinuiesc pe noi, consulii, de netrebnicie, să stea 
alături de noi cînd înrolăm cetăţenii sub drapel. Noi vom 
proceda, după hotărîrea celui mai îndiîrjit dintre voi, cu cea. 
mai mare asprime, de vreme ce voi așa aţi hotărît“. Consulii 
revin la tribuna lor și dau dispoziţii să se înceapă din nou 
strigarea tinerilor, începînd cu cel dintii care se găsea chiar 
sub ochii lor. Acesta însă nu a scos nici un cuvînt și nu s-a 
clintit din locul său, fiind înconjurat de gloata poporului care-l 
proteguia, ca să nu păţțească vreun neajuns. Atunci consulii 
trimit un lictor la el, ca să-l înşface. Cum lictorul a fost dat 
în brînci de mulțime, senatorii care îi asistau pe consuli au 
început să răcnească, spunînd că se săvirșește o nelegiuire faţă 
de lictor, și dau buzna, sărind la tribuna consulară, ca să vină 
în sprijinul lictorului. Acuma însă, tot atacul s-a îndreptat 
deodată împotriva acestor senatori, lăsîndu-l deoparte pe lictor, 
care nu făcuse altceva decit să aducă la îndeplinire un ordin 
de sus. Datorită intervenţiei la timp a consulilor, s-a putut 
curma o situație foarte primejdioasă. Totul s-a redus la o 
ploaie de ocări și la cuvinte stropșite şi oţărite din partea 
ambelor tabere, fără să se facă uz de arme sau să se arunce 
cu pietre în senatori. 

Senatul este convocat ca să vină fără întirziere la şedinţă. 
Şedinţa este nemaipomenit de furtunoasă, fiindcă senatorii, care 
fuseseră zgilțiiţi şi smotociţi de mulţime, cereau să se facă 
cercetări. Cei mai nestăpiniţi din ei făceau o zarvă de nedescris, 
fără să se gindească că rostul lor e să se adune în curic, spre 
a lua o hotărire serioasă. Pînă în cele din urmă, aceste porniri 
s-au potolit. Consulii le-au atras atenţia patricienilor că și aici, 
în senat, domneşte aceeași zarvă și ncorînduială ca şi în for. 

Atunci s-a restabilit liniştea şi au început consfătuirile, trecîn- 
du-se la ordinea de zi. Erau trei păreri: a lui Publius Virginius, 
care nu voia ca această situație să se lărgească asupra întregului 
popor, dîndu-i-se prea mare însemnătate. El susținea că trebuie 
rezolvată întîi problema acelora care fuseseră îurolaţi în armată 
şi care luaseră parte, în urma cuvîntului dat de consulul Publius 
Servilius, la războiul cu velscii, cu auruncii şi cu sabinii. 
Titus Larcius era de părere că nu e momentul acum să se 
gindească la răsplătirea meritelor unei categorii de cetăţeni, 
cînd întreg poporul e copleșit pină la git și sugrumat aproape 
de datorii; că revolta poporului nu mai poate fi înăbușită, 
dacă senatul nu se gîndeşte la rezolvarea întregii probleme. 
Că dacă se tăgăduieşte că situaţia este așa de gravă, ocolindu-se 
tot miezul lucrurilor, agitaţiile nu numai că nu se vor potoli, 
ci, dimpotrivă, revolta se va aprinde și mai tare. Appius Clau- 
dius, care prin firea sa era un om aprig şi încăpăţinat, și 
prin ura-i pătimașă împotriva poporului era, pe de o parte, 
şi mai tare zădărit de unii senatori, iar pe de altă parte era 
proslăvit de alţii, susţinea că a avea milă de popor e o greșeală 
de neiertat, că poporului i s-a dat prea mare importanţă, şi 
din această pricină s-a ajuns la această anarhie; poporul nu 
e lovit cu nimic în interesele sale, dar îşi face de cap, pentru 
că i s-a urit cu binele. Acest rău îşi are obirșia în atitudinea 
prea îngăduitoare a consulilor și în dreptul plebeilor de a fi 
convocați şi consultaţi la așa-zisa adunare a poporului. Consulii 
nu fac altceva decit să-i amenințe numai din gură pe plebei, 
însă nu fac uz de puterea și autoritatea lor, și mai mult, ei 
îngăduie celor care au greșit să facă apel la adunarea poporului. 
„Haideţi, deci, să ne numim un dictator care să nu mai permită 
poporului să facă apel cînd vrea; îndată o să tacă toată lumea 
milc, pentru că el va înăbuși din fașă orice nemulțumire şi 
orice izbucnire de furie. Atunci să mai îndrăznească să îmbrin- 
cească cineva pe lictor, cînd va şti că dreptul asupra trupului 
şi vieţii sale se află numai în mîna dictatorului, a cărui vază, 
autoritate și putere vor fi atinse prin lovirea lictorului. 


XXĂ Propunerea lui Appius a fost socotită nechibzuită 
de mulţi senatori, din pricina cruzimii ei ncomenoase, însă nici 

propunerile lui Virginius şi ale lui Titus Larcius nu li se păreau 
demne de luat în seamă, pentru precedentul pe care l-ar fi 
creat. Soluţia oferită de Larcius li se părea și nepotrivită şi 
dăunătoare, pentru că avea să le scape din mînă sugerea popvru- 
lui prin cămătărie. Măsura cea mai potrivită, socotită a fi. 
calea de mijloc, a fost tot părerea lui Virginius. Cu toata 
acestea, aşa cum se întîmplă de cele mai multe ori în viaţă, 
interesele personale și ale castei au stat şi vor sta întotdeauna 
în calea intereselor patrici. De aceea, soluţia oferită de Appius 
a învins, fiind însuşită de întreg senatul. Era cît p-aci să fie 
ales tot el și dictator. 

Acest fapt a îndepărtat de tot poporul de patricieni, tocmai 
într-un moment foarte primejdios pentru republică, pentru că 
atunci s-a întîmplat să ridice armele contra Romei trei noroade: 
volscii, aequii și sabinii; însă consulii, împreună cu cei mai 
bătrîni şi cu cei mai înţelepţi dintre senatori, s-au străduit 
din răsputeri să încredințeze postul de dictator unui om cu o 
fire mai blindă, care să nu facă prea mult caz de drepturile 
temutei sale autorități. De aceea au ales ca dictator pe Marcus 
Valerius, fiul lui Volesus, cu toate că poporul și-a dat bine 
seama că prin alegerea acestui dictator s-au avut în vedere 
numai măsurile care trebuiau luate împotriva sa. Plebeii nu 
s-au temut, totuși, că au să cadă din lac în puț și că dictatorul 
are să se năpustească asupra lor, cîtă vreme prin mijlocirea 
fratelui acestuia dobindiseră, prin lege, dreptul de a face apel 
la adunarea poporului. Ordinul dat de dictator a potolit toate 
frământările, deoarece acesta suna întocmai cu dispoziţiile date 
de consulul Servilius, mai înainte. Poporul a găsit de cuviinţă 
că dictatorul nou numit este vrednic de toată încrederea, şi ca 
atare s-au înrolat toţi cetăţenii sub drapel. 

S-au pus pe picior de război zece legiuni, forţe care n-au 
mai fost atinse niciodată mai înainte. Fiecare din consuli 
a primit sub comanda sa cite trei legiuni, iar dictatorul a rămas 
cu patru. De altfel războiul nu mai putea fi aminat, fiindcă 
aequii năvăliseră pe teritoriul latinilor. Solii latinilor au venit 
la Roma şi au cerut senatului roman să le trimită ajutor, sau 
cel puţin să le permită lor să ia armele, pentru a-şi apăra 
hotarele. Roma a găsit cu cale că e mai sigur pentru ea să-i 


14 — De la fundarea Romei 1. 

apere cu armata proprie pe latinii dezarmaţi, decit să le îngă- 
duie să se înarmeze din nou. Într-acolo a fost trimis consulul 
Venusius, care a reușit să pună capăt prădăciunilor şi pustiirilor. 
Aequii făcură ce făcură şi în urmă s-au retras din cîmp deschis 
către munţi, fiindcă se simțeau mai în siguranță pe coastele 
şi pe culmile cele mai înalte ale munților, decit sub ocrotirea 
armelor lor. 

Celălalt consul, pornit în marș spre țara volscilor, ca să 
nu piardă vremea degeaba, s-a apucat să treacă prin foc și sabie 
cît mai mult teritoriu duşman, pustiindu-le holdele și înaintind 
cît mai adînc în ţara lor, pentru a-i sili să dea o dată piept cu 
romanii. Pe o cîmpie situată între cele două tabere, cele două 
armate, gata de a se încleşta, se aşază în formaţie de atac 
în faţa întăriturilor lor. Volscii erau superiori întrucîtva roma- 
nilor numericeşte. De aceea ei, dispreţuindu-şi potrivnicul, au 
dezlănțuit atacul într-o formaţie largă şi dezlinată. Consulul 
roman nu a făcut nici un fel de manevră, nepermiţind osta- 
şilor săi să scoată vreun strigăt, ci doar ordonă ca toată lumea 
să stea nemișcată în aşteptare, cu sulițele60 înfipte în pămint. 
Numai atunci cînd se vor întîlni cu dușmanul piept la piept 
vor dezlănţui atacul, cu o încrîncenare fără seamăn, și fiecare 
să se bizuie numai pe tăria ascuţișului săbiei sale. 

Volscii, obosiţi de atitea strigăte scoase și de atita alergă- 
tură pînă la șanțurile romanilor, credeau că-i vor găsi pe 
aceștia încremeniţi de groază, cînd colo, au văzut că situația 
este tocmai anapoda, fiindcă simţțiră pe pielea lor proprie 
puternicul iureş al ostașilor romani, ale căror săbii scoase din 
teacă scînteiau în razele soarelui, în fața ochilor lor, încît 
a intrat spaima în ei deodată, ca și cum ar fi fost prinși într-o 
cursă; şi atunci, făcînd stînga împrejur, au pornit-o în dez- 
ordine, într-o goană desperată. Dar nici ca să fugă nu mai 
aveau destulă vlagă, fiindcă se istoviseră în cursul înaintării 
şi atacului lor. Romanii, dimpotrivă, fiindcă stătuseră liniştiţi 
pe poziție de la începutul bătăliei, erau cu puterile nevlăguite, 
de aceea i-au venit ușor de hac dușmanului obosit, izbutind 
fără prea mari sforțări, în urma unui asalt, să pună mîna şi 
pe tabăra lor; urmărind pe dușmanul scos din întăriturile 
taberei sale pînă la Velitrae6!, romanii au intrat în cetate 

o dată cu convoiul dușmanului înfrînt. Toţi duşmanii fură 
măcelăriți fără deosebire, curgînd mai mult sînge ca în toată 
bătălia însăşi. Prea puţini au fost cruţaţi: aceia numai care 
se predaseră fără arme. 


XXĂI în timp ce se petrec aceste evenimente în ţara volsci- 
lor, dictatorul pricinuiește o cumplită înfrîngere sabinilor, unde 
se desfășuraseră cele mai grele operaţiuni militare; el izbutește 
să pună pe fugă pe sabini și le cucereşte şi tabăra. Trimiţind 
în avangardă cavaleria sa, aceasta a străpuns liniile vrăjmaşe, 
punîndu-le în neorînduială. Faţă de întinderea prea mare a celor 
două aripi, sabinii nu-și întăriseră cu destule trupe centrul 
frontului. Pedestrimea romană a trecut apoi ușor peste linia 
dușmană dată peste cap. Cu prilejul unui singur atac, fără 
oprire, a fost cucerită şi tabăra duşmană. De la bătălia de la 
lacul Regillus n-a mai fost o a doua bătălie mai vestită în 
cursul acelor ani. Dictatorul s-a înapoiat la Roma, fiind purtat 
în triumf. În afară de distincţiile obişnuite, i s-au acordat și 
lui și urmașilor săi locuri de cinste permanente în circ, la 
spectacole, precum şi dreptul de a avea jilțuri de onoare. Volscii, 
în urma acestor înfrîngeri, au pierdut ținutul velitern, care 
a fost alipit teritoriului roman. La Velitrae au fost trimiși 
colonişti, întemeindu-se acolo o nouă colonie romană. 

După un oarecare răstimp, s-a mai dat o bătălie cu aequii, 
peste voia consulului, care a fost silit să pornească la atac 
împotriva dușmanului dintr-un loc neprielnic romanilor, fiindcă 
soldaţii îl învinuiau că vrea să tărăgănească acest război pină 
îi expiră funcţia dictatorului. Pentru că și făgăduielile sale au 
rămas neimplinite, ca şi acelea ale fostului consul, ostașii săi 
l-au silit pe consul să, pornească la voia întimplării în munți, 
în căutarea potrivnicului lui. Această acţiune, care putea fi 
fatală, a avut totuși un rezultat nesperat, fiindcă aequii, din 
lașitate, înspăimântați de atita îndrăzneală din partea romanilor, 
au părăsit tabăra fugind înainte de a se ajunge la aruncarea 
lăncilor, deşi ei socotiseră că tabăra lor va fi greu de cucerit, 
datorită poziţiilor foarte bine alese şi întărite, și au pornit 
în toată graba pe povirnișurile văilor din jur. Victoria romanilor 
a fost destul de ușoară, fără prea mare vărsare de sînge, în 

schimb prăzile au fost considerabile. Războiul fusese dus pe trei 
fronturi, și romanii culeseseră pretutindeni biruinţe însemnate. 

Numai în sectorul politicii interne, nici patricienii, nici 
poporul nu au scăpat de marile frămintări. Cămătarii, fie 
datorită puternicelor înrîuriri pe lingă senat și consuli, fie 
datorită mijloacelor lor viclene, pregătiseră terenul să înșele 
din nou nu numai poporul, ci chiar pe dictator. Dictatorul 
Valerius, îndată după întoarcerea consulului Vetusius- la Roma, 
a rostit o cuvîntare în senat, vorbind despre meritele şi drep- 
turile ciștigate ale poporului, care a izbutit să cucerească laurii 
biruinţei în cele trei războaie purtate. El le propune apoi 
senatorilor să chibzuiască ce măsuri trebuie luate în legătură 
cu datornicii. Cum propunerea i-a fost respinsă, Valerius a rostit 
atunci următoarele cuvinte: 

„Desigur, nu sînt pe placul vostru, pentru că eu sînt parti- 
zanul armoniei, înţelegerii şi solidarității dintre toţi cetăţenii. 
Veţi dori în curînd o zi (aşa să-mi ajute zeii, dacă nu spun 
adevărul!), ca poporul roman să mai aibă o dată un scut prote- 
guitor asemenea mie. Cit privește persoana mia, e bine să știți 
că eu nu voi căuta să-mi înșel concetățenii. În acelaşi timp 
însă, nu vreau să fiu nici un dictator de paie, cum vreţi voi. 
Neînţelegerile interne au fost pricinuite de războaiele dinafara 
hotarelor, pentru ca republica să fie nevoită să apeleze la servi- 
ciile acestui înalt dregător. Dincolo de fruntarii, pacea a intrat 
pe făgaşele sale fireşti, numai înăuntrul țării este împiedicată 
să mai vină. Eu făgăduiesc solemn că voi lua parte la această 
răscoală, mai abitir ca simplu cetățean, decit ca dictator“. 

Apoi, ieşind din incinta senatului, Valerius și-a părăsit 
dregătoria. Poporul şi-a dat foarte bine seama că dictatorul 
i-a îmbrățișat cu căldură cauza și că Valerius a ieșit din înalta-i 
dregătorie în semn de protest. Ca urmare, poporul l-a însoţit 
pînă la casa lui, înconjurindu-l cu toată dragostea și recunoş- 
tinţa pentru asemenea purtare, ca o dovadă de adincă încredere, 
şi fiindcă-şi dădea bine seama că nu de el atirnă rezolvarea 
acestei stări de lucruri. 


XXXII Atunci i-a cuprins teama pe senatori ca nu cumva 
să înceapă din nou întrunirile tainice şi uneltirile pe sub ascuns, 

în cazul cînd armata va fi trimisă la vatră. De aceea, patricienii 
socoteau că ostașii sînt îndatoraţi să respecte mai departe jură- 
miîntul pe care-l depuseseră în faţa consulilor, cu toate că 
mobilizarea armatei se înfăptuise prin strădania personală a 
dictatorului. Și atunci, sub pretextul reizbucnirii războiului cu 
aequii, legiunile62 romane au primit poruncă să plece fără întîr- 
zicre, din Roma, către vrăjmaș. Prin această măsluire, patricienii 
n-au făcut altceva decît să coacă și mai bine revolta poporului. 

Se spune că, la început, poporul a plănuit să le vină de 
hac ambilor consuli, ca să fie dezlegaţi de jurămintul de 
credință depus în faţa lor; mai pe urmă și-au dat seama că, 
orice fărădelege ar săvirși, nu pot scăpa de asprimea îndato- 
ririlor impuse de jurămînt și atunci, în urma propunerii făcute 
de un cetăţean, pe nume Sicinius, călcînd ordinele consulilor, 
cetățenii s-au retras pe Muntele Sacru65, care e dincolo de rîul 
Anio, la trei mii de pași de Roma. Această povestire e mai 
răspîndită decit aceea pe care o pomenește analistul Pisof, 
că poporul s-ar fi retras pe muntele Aventin. Acolo cetăţenii, 
fără să aibă nici un comandant cu ei, s-au pus toți pe treabă 
pe întrecute, şi și-au organizat o tabără, înzestrind-o cu șan- 
țuri de apărare şi cu parapetes5. Ei au stat liniștiți, fără să 
întreprindă vreo acţiune militară vreme de citeva zile, îngri- 
jindu-se numai de rezolvarea aprovizionării cu cele trebuin- 
cioase bunului trai, căutînd să nu dea nici un atac şi nici să 
nu răspundă vreunei provocări. 

S-a iscat o mare panică la Roma. Toată lumea era într-o 
nemaipomenită încordare, însă nimeni nu sufla nici o vorbă. 
Ceilalţi cetăţeni rămaşi pe Ja casele lor, care nu se luaseră după 
grosul gloatei, se temeau că asupra lor are să se reverse mînia 
patricienilor. La rîndul lor, şi aceştia se temeau de locuitorii 
rămași pe loc, în cetate, neștiind ce gînduri plămădesc: „Vor 
să rămîne pe loc? Doresc să se ducă după ceilalți? Cită vreme va 
sta liniştită toată această mare mulțime de oameni plecată din 
Roma? Ce are să se întimple dacă între timp va izbucni un nou 
război dincolo de hotare? S-a spulberat orice nădejde de viaţă, 
dacă nu se va înfăptui din nou armonia şi solidaritatea dintre 
toţi cetăţenii republicii! Trebuie cu orice preţ, pe orice cale, 
îndepărtată această dezbinare, realizindu-se din nou unitatea 

în sînul republicii“. De aceea, senatul a găsit de cuviință să 
trimită pe Muntele Sacru, ca purtător de cuvint, pe Menenius 
Agrippa66, care avea darul vorbirii şi era foarte iubit de popor, 
şi din mijlocul căruia se trăgea și se ridicase în funcţie. 

Menenius Agrippa, după ce a fost lăsat de popor să pătrundă 
înăuntrul taberei lor, se spune că ar fi grăit poporului într-o 
limbă bătrinească, fără înflorituri, dindu-le următoarea pildă: 

„A fost odată o vreme, cind în aceeași făptură omenească, 
ca şi acum, toate mădularele lui erau dezbinate, nu ca acum, 
ci îşi avea voinţa sa proprie şi-şi vorbea limbajul său anumit. 
Toate mădularele își arătau marea revoltă, că numai ele îngrijesc 
şi pun la îndemină, prin sîrguinţa, truda şi osteneala lor, toate 
cele trebuincioase stomacului. În schimb, stomacul nu se sinchi- 
seşte de nimic şi nu face altceva decît să se lăfăiască în huzur 
şi tihnă, bucurîndu-se de toate plăcerile oferite de mădulare. 
De aceea, toate au urzit o uneltire, hotărînd ca mîinile să 
înceteze de a mai ăduce de mîncare la gură, gura, la rîndu-i, 
să refuze orice mîncare ce i s-ar da, iar dinţii să nu mai 
ostenească cu mestecatul bucatelor. Numai că în vremea asta, 
vrîind să-l înveţe minte pe stomac, înfometindu-l, ca să-l 
încalece bine, rînd pe rînd, toate mădularele și întreg trupul 
au ajuns într-un hal fără de hal de slăbiciune. Abia atunci 
şi-au dat mădularele seama că stomacul nu stă de loc degeaba, 
ci, dimpotrivă, îndeplinește îndatoririle cele mai trebuincioase 
omului, fiindcă el hrănește toate mădularele, în aceeași măsură 
în care și el e hrănit de ele. Stomacul este acela care preface 
hrana în sînge, prin care noi dovedim că trăim şi avem puteri, 
fiindcă acest sînge e împins şi împărţit deopotrivă în toate 
părţile trupului cu ajutorul vinelor“. 

Din această pildă, în care pune faţă în faţă revolta şi dez- 
binarea dintre popor și patricieni cu indignarea şi anarhia 
mădularelor trupului răsculate împotriva stomacului, Menenius 
Agrippa a izbutit să înduplece toată lumea ca să fie uniţi şi 
să renunțe la dezbinare. 


XĂĂIII Atunci au început consfătuirile între patricieni 


şi popor, în scopul înfăptuirii armoniei şi solidarităţii dintre 
cele două clase, hotărîndu-se condiţiile înţelegerii: poporul 

să-și aibă dregătorii săi proprii, de care să nu se atingă nimeni, 
şi care să aibă dreptul de a se împotrivi consulilor prin „veto“; 
niciunul din patricieni să n-aibă dreptul de a face parte din 
rîndurile acestor magistrați. Cei doi tribunis! aleși ai plebeilor 
au fost Gaius Licinus şi Lucius Albinus. Aceştia, la rîndul lor, 
şi-au ales trei colegi de funcţie. Se pare că din numărul 
acestora a făcut parte și Sicinius, cel care a pus la cale retra- 
gerea poporului pe Muntele Sacru. Nu se ştie bine cine au fost 
ceilalți doi tribuni. Unii analişti susțin că pe Muntele Sacru 
poporul și-a ales numai doi tribuni, şi că acolo s-au creat 
legile consacrate ale puterii tribuniciene. 

În timpul retragerii poporului, intraseră în funcţie consulii 
Spurius Cassius și Postumius Cominius68. Sub consulatul acestora 
s-a încheiat o alianță cu populaţiile de neam latin. Unul din 
consuli a rămas la Roma, pentru semnarea acestui tratat. 
Celălalt a fost trimis ca să conducă războiul cu volscii. Acesta 
reuşeşte să-i bată şi să-i pună pe fugă pe volscii anţiați*?. 
După ce i-a dat peste cap, i-a urmărit pină-n cetatea lor, 
Longula, care a fost cucerită de romani; apoi a pus stăpînire 
şi pe Polusci, tot un oraș al volscilor. În urmă a atacat cu 
puternice forţe orașul Corioli70, 

Era pe atunci în tabăra romană un tînăr, ager la minte 
şi vînjos la trup, însă cu mare vază printre fruntaşii tinere- 
tului, şi anume Gneius Marcius, care a primit mai tîrziu 
porecla de Coriolanus. Cînd armata romană, care împresurase 
orașul Corioli, era preocupată de desfășurarea acestor opera- 
țiuni, de lucrările de împresurare şi de zdrobirea dușmanului 
încercuit, fără să se sinchisească că ar putea ajunge şi ei la 
rîndul lor ţinta altor atacuri venite din afară, au fost atacați 
prin surprindere de legiunile volscilor, venite din Antium; în 
vremea cînd au pornit această acţiune și cînd asediaţii căutau 
să spargă încercuirea, se găsea întîmplător de strajă tînărul 
Marcius. Acesta, în fruntea unui pile de romani, aleşi pe 
sprinceană, a izbutit nu numai să zădărnicească încercarea 
vrăjmașului de a sparge încercuirea, dar, luîndu-se după ei, 
a pătruns cu curaj prin poarta deschisă a cetăţii lor, dezlăn- 
țuind un puternic atac. Marcius a făcut o adevărată baie de 
sînge în rîndurile asediaţilor, de-a lungul zidurilor acestei 

cetăţi, și apucind repede niște tăciuni îi aruncă pe casele din 
apropierea zidurilor. Îngroziţi, locuitorii orașului au început 
să strige după ajutoare, amestecîndu-se strigătele lor cu vaie- 
rele desperate ale femeilor și cu ţipetele copiilor, ceea ce a 
mărit şi mai mult groaza asediaţilor, aşa cum se întîmplă de 
obicei în asemenea împrejurări. Isprava lui Marcius a făcut 
să crească, pe de o parte, avintul romanilor, iar pe de altă 
parte a stirnit panică în rîndurile volscilor, fiindcă orașul 
se şi afla în miinile romanilor cînd ei au venit să le dea ajutor. 
În felul acesta volscii anţiaţi au fost înfrînţi, și oraşul Corioli 
cucerit. Astfel, Marcius a adumbrit prin strălucita sa ispravă 
numele consulului, care, dacă n-ar fi încheiat tratatul de alianţă 
amintit mai sus — tratat săpat pe o placă de bronz și fixat pe 
un stilp, și care fusese încheiat d2 Spurius Cassius, fiindcă 
colegul său de consulat nu se afla în momentul acela la Roma — 
ar fi dispărut din amintirea oamenilor faptul că Postumius 
Cominius a fost acela care a purtat războiul cu volscii. 

În acelaşi an îşi dă duhul şi Menenius Agrippa, care în 
tot cursul vieţii sale a fost deopotrivă de îndrăgit și de popor, 
şi de patricieni. În urma întîmplării cu retragerea poporului 
pe Muntele Sacru, Menenius Agrippa a fost și mai iubit de 
plebei. Acest om de ispravă, care a reușit să restabilească 
pacea și armonia între plebei și patricieni, care a fost mijloci- 
torul între popor şi patricieni, şi care în cele din urmă a izbutit 
să readucă poporul între zidurile orașului, n-a avut nici măcar 
bani de înmormîntare. De aceea, poporul a strins acești bani, 
dînd fiecare cap de locuitor cite a șasea?l parte dintr-un as. 


XXAIL Apoi urmară la consulat Titus Geganius şi Publius 
Minucius. În cursul acestui an domnea linişte și în ţară, şi 
dincolo de fruntarii, în urma restabilirii ordinii şi armoniei 
dintre cele două clase, cînd a căzut pe capul cetăţii o altă 
năpastă, care i-a pricinuit şi mai mult rău; în primul rînd 
lipsa bucatelor şi a pîinii de toate zilele, fiindcă din pricina 
retragerii poporului pe Muntele Sacru ogoarele nu mai fuse- 
seră lucrate de nimeni. Şi a izbucnit o foamete cumplită, aşa 
cum îndeobşte se întimplă în orașele asediate. S-ar fi săvirşit 
acte îngrozitoare, ajungindu-se pînă la omorirea sclavilor și 

a multora din rîndurile de jos, dacă consulii, din prevedere, 
n-ar fi trimis oameni în toate părţile, spre a face rost de 
cereale nu numai din Etruria, ci și din regiunile de pe coasta 
litoralului mării, din dreapta portului Ostia; în stînga au cutre- 
ierat şi ţara volscilor, mergînd pe mare pînă la Cumae. S-au dus 
să caute grîu pînă şi în Sicilia! Atît de departe au fost nevoiți 
romanii să se ducă din pricina vrăjmăşiei populațiilor megieșe! 

S-a întîmplat însă .ca mari cantități de cereale cumpărate 
din regiunea orașului Cumae să fie confiscate de tiranul Aris- 
todem'2, care era moștenitorul Tarquiniilor, pentru a se des- 
păgubi pentru bunurile familiei regale, confiscate în folosul 
republicii. De la volsci şi din ţinutul pomptin, romanii n-au 
putut cumpăra nimic: mai. mult, împuterniciţii însărcinaţi cu 
cumpărarea acestor grine au fost şi victimele unor atacuri din 
partea populaţiei băştinaşe. De la etrusci au sosit oarecare 
cantităţi de cereale, aduse cu vasele pe fluviul Tibru. 

Cu ajutorul acestor grîne, poporul roman a putut să scape 
de foamete. Cupa nenorocirilor n-ar fi fost umplută de tot, 
dar tocmai în vremea aceasta, cînd toată lumea se frămiînta 
de unde să-şi facă rost de piine, s-a zvonit și primejdia unui 
nou război. Poporul a răsuflat ușurat, însă, cînd a auzit că 
a dat ciuma peste volsci, tocmai cînd aceștia ridicaseră iarăşi 
armele împotriva romanilor. Prăpădul făcut de ciumă a băgat 
groaza în dușmani, care s-au înspăimintat și mai tare după 
ce au scăpat de molimă, cînd au aflat că romanii au mărit 
numărul coloniștilor de la Velitrae, trimițindu-şi oamenii ca 
să întemeieze o nouă colonie spre munţi, la Norba“, care 
colonie avea să fie o puternică fortăreață a republicii romane 
în regiunea pomptină?t. 

În timpul consulilor M. Minucius și A. Sempronius s-au 
adus din Sicilia mari cantităţi de cereale. S-a iscat mare sfadă 
în senat, fiindcă nu se stabilise la ce preţ să se vîndă poporu- 
lui aceste grîne. Mulţi patricieni gîndeau însă că a sosit din 
nou vremea să încalece pe grumazul poporului și să-și re- 
cîștige drepturile care le fuseseră smulse cu de-a sila, în 
timpul retragerii pe Muntele Sacru. Cel mai înverşunat duş- 
man al tribunilor poporului se arăta a fi în primul rînd 
Marcius Coriolanus. El judeca în felul acesta: 

„Dacă poporul are nevoie de cereale şi vrea să le aibă la 
vechiul preţ, să înapoieze patricienilor drepturile pe care li 
le-au răpit. Pentru ce sînt obligat eu să văd în faţa mea au- 
torităţi ridicate din rîndurile plebeilor? De ce s-a dat atita 
putere unuia ca Sicinius, pentru ca eu să fiu trimis sub jug, 
întocmai ca un om răscumpărat de la tilhari? Trebuie să 
îndur eu mai mult decît pot toată această înjosire? Eu, care 
nu l-am putut suporta pe regele Tarquinius, am să-l rabd 
acum pe Sicinius? Acesta n-are decit să plece acum unde 
poftește! N-are decît să-şi ia cu el și toţi plebeii! Și lui, 
şi plebeilor le sînt deschise toate căile, şi către Muntele Sacru, 
şi către celelalte coline. Să se ducă să ne jefuiască mai departe 
cerealele de pe ogoarele noastre, cum o fac mereu de trei 
ani încoace! N-au decît să se hrănească cu griul pe care l-au 
semănat şi recoltat ei, cu nebunia lor neghioabă. Îndrăznesc 
să afirm că poporul, împins de aceste lipsuri, se cuvenea mai 
degrabă să lucreze aceste pămînturi, nu să oprească prin forța 
armelor munca de pe ogoare, prin retragerea lor pe Muntele 
Sacru“. 

Nu-i uşor de spus ce s-ar fi putut întîmpla dacă patricienii 
le-ar fi luat înapoi plebeilor toate drepturile pe care aceștia 
le ciştigaseră după multe strădanii, dacă ar fi anulat toate le- 
gile cîștigate în pofida aristocrației, şi ar fi răsturnat și puterea 
tribunilor poporului, punînd condiția că numai așa vor să 
vîindă poporului grîu la preţ scăzut. 


XĂXĂD Chiar senatul a găsit cu cale că o asemenea părere 
este de-a dreptul neomenoasă, dar şi plebeii s-au îndirjit mai 
tare, fiind gata să pună mina pe arme. Plebeii învinovăţeau 
aristocrații că „lovesc din nou în ei, întocmai ca în duşmani, 
prin înfometare; li se fură mereu mincarea şi pîinea cea de 
toate zilele; grîul adus de departe, din ţări străine, le este 
smuls de la gură, mai ales după ce soarta i-a ajutat și cînd 
nimeni nu mai nădăjduia să mai scape, și după ce au reu- 
şit să pună mîna pe această hrană atit de prețioasă. Dacă tri- 
bunii plebei s-ar preda cu mîinile legate lui Marcius Coriola- 
nus și dacă aristocrația ar avea putinţa să încalece mai departe 
pe umerii plebeilor, atunci va fi vai şi amar de soarta lor, 

lată, am dat peste un nou călău care ne poruncește sau să 
murim, sau să devenim robi“. 

Cind Marcius a ieşit din Curie, plebeii i-ar fi înfipt ime- 
diat miîinile în beregată, dacă tocmai la timp tribunii plebei 
nu l-ar fi învinuit fățiș, în adunarea poporului, și nu l-ar fi 
dat în judecată!5. în ziua judecății, fiecare cetățean a cău- 
tat să-și înăbușe orice pornire de ură. Fiecare și-a dat seama 
că a ajuns acum un judecător care poate dispune de viaţa 
sau moartea dușmanului său. La început, Marcius asculta cu 
dispreţ amenințările tribunilor, care spuneau următoarele: 

„Această instituţie a tribuniciatului a fost creată în sco- 
pul de a da ajutor cetăţenilor, nu de a-i pedepsi. Tribunii 
sînt ai plebeilor, nu ai patricienilor“. Poporul a fost zădărtt 
şi îndirjit atît de tare, încît senatorii şi-au dat seama că ei 
pot scăpa numai jertfind pe unul din rîndurile lor, şi de 
aceea au primit ca Marcius Coriolanus să fie osîndit. 

Totuşi patricienii s-au ţinut tari vreme îndelungată, cu 
toată Wra plebeilor stirnită din nou împotriva lor, şi au folo- 
sit toate mijloacele şi vicleşugurile, precum și toată vaza și 
influența pe care o aveau în senat. Mai întîi au încercat dacă 
nu cumva, prin împărțirea clienţilor şi slugoilor lor în dife- 
rite sectoare din for, ar putea să-i înfricoşeze pe cei mai 
slabi de înger, ca să-i convingă să nu ia parte la adunarea 
poporului, şi în felul acesta să zădărnicească măsurile care 
trebuiau luate împotriva lui Coriolanus. Apoi, toți patricienii 
au mers grămadă spre adunare (ca și cum toţi cei care purtau 
numele de senatori ar fi fost acuzaţi) și au adresat rugăminţi 
stăruitoare poporului, cerîndu-i că dacă nu vor să aibă milă 
de un cetățean al Romei şi de un senator al republicii și nu 
vor să-l absolve de pedeapsă, deşi ce nevinovat, atunci măcar 
să-i suspende pedeapsa, socotindu-l totuși vinovat. însă Co- 
riolanus n-a mai îndrăznit să apară la judecată în ziua fixată. 
Această atitudine a lui a înverșunat și mai tare poporul, de 
aceea Coriolanus a fost judecat şi condamnat în lipsă. 

Atunci Coriolanus, văzînd această situație, a plecat în sur- 
ghiun la volsci, scrișnind din dinţi de ură şi nutrind în acea 
clipă o înverșunată vrăjmășie împotriva patriei sale. 


https://biblioteca-digitala.ro 


152 TITUS LIVIUS 


Volscii l-au primit pe noul venit cu toată bunăvoința, cău- 
tind să-l cîştige de partea lor, din zi în zi. În timpul acesta 
creștea ura în sufletul său împotriva alor săi. Duşmanii, însă, 
erau mulțumiți cînd îl auzeau învinuindu-şi compatrioţii şi 
ameninţțindu-i că o să-i înveţe el minte. Coriolanus se bucura 
de ospitalitatea pe care i-o oferise Attius Tullus. Acesta era 
cea mai mare căpetenie a volscilor, cunoscut tuturor prin 
ura lui neîmpăcată împotriva Romei. 

Şi-așa, volscii pun la cale războiul cu romanii, fiindcă pe 
Attius îl îmboldea la acest conflict străvechea ură contra 
Romei, iar pe Coriolanus, ambiția și proaspăta-i miînie. Amîn- 
doi credeau că poporul volsec nu va putea fi ușor convins să 
ia din nou armele, cîtă vreme toată lumea știe că de cite 
ori s-au războit cu romanii, de atîtea ori au avut parte numai 
de înfringeri. Ei crau încredințaţi că toate sufletele romane 
erau neliniştite și toate inimile frînte din pricina atitor răz- 
boaie neizbîndite, şi pentru că acum în urmă li se prăpădise 
şi întreg tineretul de plaga ciumei. De aceea Attius şi Coriolanus 
se gîndeau că trebuie să reîmprospăteze ura poporului volsc, 
slăbită de atita amar de vreme, întrebuinţind un vicleșug. 
Şi, pentru ca poporul roman să fie iarăşi învrăjbit, trebuia 
să i se ofere un nou prilej, pentru a-l întărita și a-şi vărsa 
mânia. 


XXĂLI Tocmai în timpul acasta se organizaseră „Marile 
sărbători“ în Roma, cu măreţe spectacole și jocuri de circ“, 
Motivul reinființării lor a fost următorul: în ziua inaugurării 
jocurilor, dis-de-dimineaţă, un patrician își tirîse un sclav, 
cu furca de git, spînzurindu-l chiar în mijlocul circului, 
înainte de începutul spectacolului. Apoi s-a început desfăşura- 
rea spectacolului, ca și cum această întimplare n-ar fi avut 
nici o legătură cu sărbătoarea religioasă. Nu multă vreme 
după această întimplare, Titus Latinus, un om din popor, a 
avut un vis ciudat: „se făcea că însuși Jupiter i-ar fi grăit 
lui că nu i-a fost de loc pe plac întimplarea cu „dansatorul“?*; 
că dacă nu se va da acestor sărbători însemnătatea cuvenită, 
atunci amenință să cadă pe capul Romei o mare urgie; de 
aceea cl trebuie să meargă şi să anunţe visul său consulilor.“ 

Deşi cetăţeanul nu era o fire ca să se sperie de visuri, 
ruşinea de a da ochii cu mărimile de la cîrma ţării i-a învins 
teama, pentru ca să nu fie luat în batjocură de gura lumii. 
Toluşi şovăiala lui a plătit-o scump, pentru că în răstimp 
numai de citeva zile și-a pierdut un fiu, fără să-și dea 
bine seama care e pricina acestei neașteptate nenorociri. Cind 
omul nostru era cu sufletul bolnav și chinuit, i-a apărut din 
nou în vis aceeaşi arătare, care l-a întrebat iarăși: „e mul- 
țumit cu răsplata dată pentru nepăsarea ce-a arătat-o față 
de voinţa zeilor? Să știe că-l amenință o năpastă și mai mare, 
dacă nu pornește în grabă şi nu vestește pe consuli!“ 

Situaţia nu mai putea suferi întîrziere, însă fiindcă cetă- 
țeanul nostru tot tărăgănea luarea unci hotăriri, a fost lovit 
de o boală îngrozitoare, care l-a țintuit la pat, damblagin- 
du-l. Abia atunci i-a venit în minte că aceasta e minia zei- 
lor, care a căzut pe capul lui. Sleit de puteri, din pricina 
noianului de suferinţe, și dinainte și de acum, și-a chemat 
pe toți ai săi în juru-i şi le-a povestit tot ce-a văzut și ce-a 
auzit, cum i-a apărut în vis Jupiter, în atitea rînduri, cum 
s-au împlinit toate amenințările și s-a revărsat pe capul lui 
toată minia cerului, prin atitea lovituri. Cu încuviințarea tu- 
turor alor săi, care nu se îndoiau de loc că așa s-au întimplat 
lucrurile, omul nostru a fost purtat într-o lectică pină-n for 
şi înfățișat consulilor. Apoi, din porunca consulilor a fost 
adus în fața senatului, ca să povestească și acolo visul său, 
spre marea uimire a tuturor. Cind, iată încă o minune: acest 
om, care fusese dus pină în faţa curiei purtat pe braţe de ai 
săi, după ce le-a istorisit și senatorilor tot visul, achitîndu-se 
de indatorirea sa, s-a dus zvonul în toată lumea că s-a în- 
tors la casa sa sănătos, zdravăn, pe picioarele sale. 


XĂĂDII Senatul a hotărit ca jocurile să fie celebrate 
cu cea mai strălucită pompă. La aceste jocuri a venit și un 
mare număr de volsci, din îndemnul lui Attius Tullus. Înainte 
de inaugurarea jocurilor, Tullus s-a prezentat în fața con- 
sulilor, așa cum fusese înţelegerea cu Marcius, acasă. Tullus 
a dat de înţeles consulilor că el are de vorbit cu ei o sumă 
de treburi, în legătură cu interesele republicii, însă cit mai 

tainic cu putinţă. Și atunci s-a căutat să nu fie de faţă nici 
un martor ocular. 

„Ar părea oricui uluitor ceea ce spun eu, cu atit mai vir- 
tos cu cît acestea sînt în legătură cu concetăţenii mei. N-am 
venit aici ca să-i învinuiesc de vreo fărădelege săvîrşită, ci 
pentru a prceîntimpina orice încercare din partea lor de a 
vă face vreun rău. Oamenii din ţara noastră sînt din fire 
prea iuți, prea repede se înfierbintă. Din multele înfrîngeri 
suferite de pe urma voastră am descoperit totuși că, dacă pînă 
acum am scăpat teferi, aceasta se datorează nu meritelor 
noastre, ci puterii voastre de răbdare. La jocurile voastre 
iau parte ca spectatori și concetățenii mei, într-un număr 
neobișnuit de mare. Aici se află o mulțime de volsci. La 
Roma se desfășoară jocurile. Toţi cetăţenii vor privi cu în- 
cordare spectacolele. Mi-aduc însă bine aminte ce s-a petre- 
cut într-un prilej asemănător şi ce-a fost în stare să facă 
tineretul sabin, în orașul vostru. Mi se încreţește carnea pe 
mine cînd mă gîndesc ce s-ar mai putea întîmpla aici, fi- 
indcă n-aş vrea de loc ca ei să facă vreo faptă necugetată 
sau vreo neghiobie. De aceea m-am prezentat în fața voastră, 
cei mai înalţi dregători ai republicii, ca să vă atrag atenţia 
întîi vouă, în interesul și al vostru, și al nostru. În ce mă 
privește pe mine, eu am de gînd să plec îndată în ţara mea, 
ca să nu fiu învinuit că eu i-am îndemnat pe ai noștri la 
blestemăţii şi ca să nu cadă pe capul meu pacostea“. 

După aceste cuvinte, Attius şi-a luat ziua bună de la 
consuli și a plecat. Cînd consulii au adus la cunoștință senatu- 
lui această situație ciudată, pe baza mărturisirilor unui om 
demn de toată încrederea — (așa cum se întîmplă de obicei 
în viaţă, cînd se dă mai mare importanță numelui omului, și 
nu faptelor lui) — senatul a hotărît să preîntîmpine orice 
surpriză, chiar dacă ar fi mult zgomot pentru nimic. Imediai 
a dat un decret, prin care s-a adus la cunoştinţă la toată lu- 
mea din Roma că volscii trebuie să părăsească fără întirziere 
incinta oraşului. În acest scop sînt trimiși crainici în toate păr- 
țile orașului, ca să-i poftească pe volsci ca înainte de a 
amurgi să se găsească dincolo de porţile oraşului. 

O spaimă nemaipomenită i-a cuprins pe volsci în primele 
clipe. Apoi toţi s-au risipit şi au pornit în grabă pe la casele 
unde erau găzduiţi, ca să-şi ia cu ei tot calabalicul și să plece. 
Apoi au început să clocotească toți de ciudă și minie, fi- 
indcă au fost izgoniți de la spectacole, tocmai în aceste zile de 
mare sărbătoare, ca niște ticăloși fără pereche, ca niște oameni 
pătați, ca să nu vină în atingere nici cu oamenii, nici cu zeii. 


XXAPIII Cum volscii porniseră să facă acum calea în- 
toarsă într-un convoi neîntrerupt, Tullus le-a ieșit înainte la 
Fintîna Ferentinilori8, fiind întimpinat de toate căpeteniile 
poporului volsc, care i se plingeau lui de purtarea jignitoare 
a romanilor, aducîndu-le tot felul de învinuiri. Tullus îi ațiță 
şi mai ture punînd paie peste foc, apoi i-a condus pe nesim- 
țite ca să se întilnească cu restul poporului său într-o cîm- 
pie ce se întindea de-a lungul şoselei?3. Acolo Attius s-a 
adresat volscilor adunaţi ca la o întrunire publică, spunîndu-le 
următoarele: 

„Dacă voi aţi vrut să ştergeţi din sufletul vostru amin- 
tirea vechilor nedreptăţi şi jigniri suferite de întregul popor 
din partea romanilor, cu prilejul atitor înfringeri, cu ce stare 
sufletească veţi îndura și lovitura de astăzi, cind aţi fost in- 
sultaţi şi izgoniți ca niște ticăloşi, de la spectacole? N-aţi 
simţit oare că astăzi Roma a triumfat din nou asupra voastră? 
N-aţi simţit că toată lumea de faţă, toţi cetăţenii, atîţi străini, 
atîtea popoare megieşe, au privit ca la un spectacol plecarea 
voastră cu coada între picioare? N-aţi văzut că soțiile voastre, 
copiii voștri au defilat prin faţa ochilor lor într-un chip atît 
de înjositor pentru poporul nostru? Ce credeţi voi că au gin- 
dit aceia care au auzit cuvintele crainicului? Ce au putut 
să creadă despre voi aceia care v-au văzut făcînd calea 
întoarsă? Ce credeţi că au gîndit despre voi aceia care v-au 
întîlnit pe drum, cînd aţi pornit spre casele voastre în convoi, 
într-un chip atît de înjositor? Nu cumva credeți că merităm 
această ispășire în continuare, nefiindu-ne îngăduit să asis- 
tăm ca spectatori la jocuri, sub pretextul că prin prezenţa 
noastră am putea aduce o prihănire sărbătorii, și pentru 

aceste pricini am fost izgoniți din rîndurile credincioșilor și 
am fost îndepărtați de lume și adunări, ca să nu avem atiu- 
gere cu' nici un om? Nu v-a trecut de loc prin minte că noi 
avem cu totul un alt rost de viață, nu acela de a ne grăbi în- 
tr-una? La urma urmei, ceea ce facem noi nu seamănă a fugă? 
Și voi mai staţi la îndoială să spuneţi că Roma nu e o cetate 
de vrăjmași înverşunaţi, în care, dacă aţi mai fi zăbovit nu- 
mai o zi, v-aţi fi pierdut şi viața? Astăzi Roma v-a decla- 
rat din nou război. Însă, dacă siînteţi bărbaţi în toată pute- 
rea cuvîntului, aveţi prilejul acum, prin acest război, să plă- 
tiți cu viri şi îndesat răul pe care Roma vi l-a făcut vouă, 
în atîtea rînduri!“ 

Aţiţaţi cu dibăcie în felul acesta și învrăjbiţi, și prin fi- 
rea lucrurilor, de atita vreme împotriva romanilor, toţi s-au 
risipit pe la casele lor. Întărîtîndu-sc unul pe altul, s-a iz- 
butit să se ridice toată suflarea volscă pentru acest război. 


XĂXĂIĂ Potrivit dorinţei făţişe ale tuturor noroadelor de 
neam volsc, căpeteniile oștilor au fost alese în persoana lui 
Attius Tullus şi a lui Caius Marcius Coriolanus, care se afla 
la volsci în pribegie. În ultimul își pusese poporul volsc toate 
nădejdile. într-adevăr, Coriolanus n-a căutat de loc să-i dez- 
amăgească şi să le spulbere încrederea pusă în el. El dorea 
să le dovedească cu tot dinadinsul că republica romană a 
reușit să sc impună, în toate împrejurările și în toate răz- 
boaiele sale, prin comandanții săi străluciți, nu prin arma- 
tele sale. Coriolanus, pornind spre Circeii, a izgonit mai în- 
tîi pe toți coloniștii romani de acolo și a declarat acest oraș 
cetate liberă, alipind-o statului volse. De aici, trecînd pe la 
răscrucea drumurilor, pe calea latină, smulse Romei orașele 
Satricum80, Longula, Polusca, Corioli, Bovillae3i, care fuseseră 
de curînd alipite republicii romane. Apoi cuceri şi Lavinium. 
Urmă apoi cucerirea cetăților Corbio82, Vitellia8i, Trebias, 
Lavici55, Pedum86. În cele din urmă porni cu armata în 
marș de lu Pedum spre Roma. Și după ce şi-a instalat ta- 
băra la 5000 paşi de zidurile Romei, în jurul șanţurilor 
Cluilia, pustiește tot teritoriul care aparţinea Romei. 

O dată cu cetele de prădalnici și-a trimis și o sumă de 
oameni de încredere, care au primit aspră poruncă din par- 
tea lui Coriolanus ca să nu se atingă nimeni de țarinile 
patricienilor. Aceasta o făcea într-adins, fie din ură neim- 
păcată împotriva poporului, fie pentru a stirni din nou zi- 
zanii și pizmă între patricieni şi popor. Și planui lui i-a reuşit 
de minune, pentru că tribunii au și început să întărite po- 
porul, aducind tot soiul de învinuiri patricienilor. Numai că 
în faţa primejdiei comune dinafară, care face întotdeauna ca 
toți să-și dea mina şi să se unească, toată lumea a căutat 
să-și înăbuşe pornirile, restabilindu-se din nou unitatea, ar- 
monia și solidaritatea. Într-o singură privință nu se prea în- 
ţelegeau: senatul şi consulii voiau curmarea vrăjmășiei cu 
volscii pe calea armelor. Poporul se gîndea la stingerea aces- 
tui conflict pe orice altă cale în afară de război. 

Consulii intraţi atunci în funcție au fost Spurius Nau- 
tius şi Sextus Furius. Pe cînd aceștia își inspectau unităţile 
și organizau apărarea, dispunind instalarea de posturi fixe 
şi de străji pe ziduri, pe metereze și oriunde găseau de cu- 
viință că e nevoie, s-au cam speriat cînd au văzut înaintînd 
spre întăriturile oraşului o mare de capete, care strigau în 
gura mare: Vrem pace! Vrem pace! Răcnetele și zarva au 
silit pe consuli să convoace fără întîrziere senatul, propunin- 
du-i să alcătuiască o solie, pe care s-o trimită în tabăra lui 
Coriolanus, cu propuneri de pace. Senatul a încuviinţat această 
propunere, ceea ce a făcut ca poporul să dea înapoi. 

Însă împuterniciţii senatului s-au întors de la Coriolanus 
cu un asemenea răspuns, că li se zbirli părul pe cap: „numai 
dacă li se înapoiază volscilor întregul ţinut luat cu silnicie de 
romani se poate. vorbi despre pace; dacă romanii doresc să se 
bucure în tihnă de prăzile de război, el se va strădui din răs- 
puteri să dovedească Romei că, prin surghiunirea lui, nu numai 
că lui nu i-a fost înfrîntă bărbăţia, ci se simte şi mai tare 
îmboldit să pornească războiul, pentru că-i sînt încă vii în 
amintire jignirile şi înjosirea aduse lui de concetăţeni, în con- 
trast cu mărinimia şi binefacerile gazdelor sale“. De aceea 
Coriolanus nici nu s-a ostenit să primească a doua .solie8? 
romană trimisă în tabăra lui, spre a sta de vorbă cu ea. Ana- 


15 — De la fundarea Romei t. 

liştii menţionează că o nouă delegaţie, alcătuită de astă dată 
numai din preoţi, înveşmîntaţi în sfintele odăjdii, a pornit, 
cu miinile întinse în semn de rugă, spre tabăra lui Coriolanus. 
Însă acesta s-a sinchisit de preoți și mai puţin ca în fața 
primelor două solii. 


AL Şi atunci soţiiles8 şi femeile romane s-au îndreptat 
în convoi către casa Veturei, mama lui Coriolanus, care locuia 
cu nora ei, Volumnia. Nu am găsit pomenit în nici un fel 
la vreun analist, dacă această faptă a femeilor romane a pornit 
din îndemnul cîrmuitorilor statului sau a purces din teama, 
îndeobște îndreptățită, a femeilor. În tot cazul, e sigur că 
acestea au convins pe Veturia, ajunsă la cea mai înaintată 
bătrîneţe, și pe Volumnia, care avea doi copii cu Coriolanus, 
să meargă împreună cu ele în tabăra dușmanilor, spunîndu-i 
că dacă bărbaţii lor nu sînt în stare să apere orașul cu forţa 
brațului lor, atunci o să-l apere ele, femeile, cu lacrimi și 
cu rugăminți. 

Cînd convoiul de femei a ajuns în faţa taberei și cînd 
Coriolanus a fost înştiinţat că a sosit o mare ceată de femei 
romane, toți volscii erau convinşi că Marcius, care nu se sinchi- 
sise cît de puţin de solii republicii romane, care erau stâlpii 
puierii şi măreției statului roman, și dacă nici alaiul de preoți, 
cu vaza şi cucernicia lor deosebită, nu reușiseră să-l miște 
cît de puţin, cu atit mai vîrtos n-aveau să-i încovoaie cerbicia 
şiroaiele de lacrimi ale unor biete femei. Unul din apropiații 
săi, care recunoscuse pe mama lui, Veturia, stind între noră 
şi ieşind puternic în vileag faţă de celelalte, prin jalea «ei, 
îi spuse lui Coriolanus: „Dacă nu mă înșeală ochii, sînt aici 
de față mama, soția şi copiii tăi“. Lui Coriolanus parcă i s-a 
înnegurat mintea. Se năpusti în grabă spre ai săi, fără să mai 
chibzuiască ce face, ca să-și îmbrăţişeze mai întii mama. 
Bătrina însă, uitînd că a venit cu gînd de a-l ruga în genunchi, 
deodată a izbucnit, rostind cu glasul plin. de miînie următoarele 
cuvinte: 

„Înainte de a-ţi primi îmbrăţişarea şi sărutul, vreau să 
ştiu unde am venit: la vrăjmaşul patriei mele sau la fiul meu? 
Vreau să știu: sînt o biată prizonieră sau mai sînt încă mama 

ta? Am ajuns în pragul celei mai adînci bătrineţi, ca să-mi 
trăiesc puţinele zile ce le mai am de trăit în zbuciumul 
nefericirii, ca să te ştiu întîi în surghiun și apoi vrăjmaşul 
patriei? Ai putut trece prin foc şi sabie acest pămînt care 
te-a născut și te-a hrănit? Deși erai învrăjbit de ură şi ochii 
ți-erau aprinși de jarul înverşunatei minii, nu ţi-a pierit 
îndirjirea cînd ai trecut hotarele patriei? Cind în faţa ochilor 
tăi s-a perindat icoana Romei, nu ţi-a venit în minte deodată: 
între zidurile cetăţii se află casa mea, zeii mei protectori, 
sfinta vatră proteguită de zeii casnici, mama mea, soția mea 
şi copiii mei? Dacă nu te-aș fi purtat în piîntec și nu ţi-aş fi 
dat viaţă, nici Roma n-ar fi azi atacată de vrăjmașşi! Dacă 
n-aș fi avut un fiu, aș fi putut să-mi sfirșesc zilele în liber- 
tate, în patria mea liberă! Eu nu mai pot să îndur încă o ruşine 
mai cumplită ca aceasta. Nu pot să fiu mai amărită şi mai 
nefericită decît sînt acum. Gindește-te numai la copiii tăi și 
la copiii acestor romani pe care, dacă tu stărui să te rostogo- 
leşti pină la capăt pe acest povirniş, îi aşteaptă o moarte 
timpurie sau o lungă robie!“ 

Apoi soția şi copiii lui s-au apropiat de el, îmbrăţișindu-l. 
Strigătele de jale şi vaierele au izbucnit din piepturile întregii 
mulțimi de femei. Coriolanus, la gîndul că ai săi și patria sa 
îndură atît de multe din pricina lui, simţi în sfîrşit că s-a rupt 
ceva în ființa lui. Îmbrățişindu-i pe ai săi, le-a spus că sînt 
liberi să se întoarcă la Roma. De îndată a ridicat asediul, 
îndepărtîndu-se de zidurile Romei. 

După ce legiunile volscilor au ieşit de pe teritoriul roman, 
analiştii pomenesc că. Marcius Coriolanus și-a pus capăt zilelor, 
copleşit de ruşine pentru cele ce-a fost în stare să săvirşească, 
Alţi analişti scriu că alta a fost pricina morţii lui. Cel mai 
vechi istoric roman, Fabius Pictor, spune că Coriolanus ar fi 
trăit pînă la adînci bătrîneți, amintind că întotdeauna rostea 
aceste cuvinte: „pentru un bătrîn, viaţa în surghiun e cea mai 
cumplită năpastă“. 

Toată partea bărbătească din Roma nu a precupeţit laudele 
pe care femeile le meritau; slava binemeritată a acestor femei 
nu a fost pricina de pizmă, ci dimpotrivă un prilej minunat 
de a le da ca pildă tuturor. În amintirea acestor femei s-a 

ridicat un templu, în cinstea zeiței Fortuna Muliebrisâ?, zeița 
Norocului femeilor. 

Apoi volscii, uniţi cu aequii, s-au întors din nou pe tezitoriul 
roman. Numai că aequii n-au putut răbda să fie comandaţi 
de Attius 'Tullus. Din cearta aceasta — cine să fie în fruntea 
oştilor: o căpetenie din rîndurile volscilor sau din rîndurile 
aequilor — s-a iscat pînă la urmă o încăierare în toată regula, 
care s-a sfirșit cu o baie de sînge. Cu acest prilej, ursite 
poporului roman a vrut să scape din nou norodul de doi duș- 
mani atît de înverşunaţi. i 

Consulii care au urmat au fost Titus Sicinius şi Caius 
Aguilius. Lui Sicinius i-a căzut la sorţi războiul cu volscii, 
iar lui Aquilius cel cu hernicii, căci și aceștia ridicaseră armele. 
Hernicii au fost înfrînți în cursul acestui an. Cu volscii s-a 
dus un război fără sorți de izbîndă. 


XLI Apoi au fost aleşi consulii Spurius Cassius şi Proculus 
Virginius%0. Cu hernicii?! s-a încheiat pace. Li s-au smuls 
două treimi din ţinuturile lor. Consulul Cassius a vrut să 
împartă o jumătate din acest pămînt latinilor, iar cealaltă 
jumătate poporului roman. El a adăugat la acest pămînt dăruit 
pentru împroprietărirea poporului şi o altă suprafaţă destul 
de întinsă pe care, cu toate că era socotită „ager publicus“, 
pusese mîna prin mijloace nepermise un cîrd de exploatatori 
din rîndurile aristocrației, care au fost aduși în faţa justiţiei 
de consulul Cassius, 

Fapta lui îndrăzneață i-a băgat în sperieţi pe mulţi din 
patricieni, care la fel uzurpaseră drepturile poporului, gîn- 
dindu-se că şi ei, la rîndu-le, îşi vor pierde proprietăţile 
însuşite prin înșelăciune. Apoi aristocrații mai erau frămiîntaţi 
şi de teama că prin acest act de dărnicie consulul roman des- 
chide porţile libertăţii către un orizont sumbru. Atunci s-a pro- 
mulgat cea dintii”? lege agrară. 

Această reformă a stîrnit tulburări şi frămîntări nemai- 
pomenite în sînul întregului popor. Celălalt consul se împotrivea 
reformei şi acestei mărinimii a lui Cassius, fiind susținut pe 
sub ascuns de patricieni, şi nu o dată a izbutit să întărite tot 
poporul împotriva sa. Plebeii, însă, au început să-şi iasă din 

răbdări cînd s-a răspîndit ştirea că acest pămint, care se 
cuvine de drept numai lor, a fost acordat aliaților Romei. De 
multe ori lumea l-a auzit pe consulul Virginius făcînd prof-ţii 
cu prilejul adunărilor poporului, spunînd că „darul colegului 
său e ca molima ciumei. Cei care au primit loturi de pămint 
au să vadă în curînd ce-i așteaptă: toți împroprietăriţii vor 
cădea în robie; trebuie să se ştie că în felul acesta se netezește 
din nou calea către tirania regilor. De ce trebuie să primească 
acest pămînt aliaţii lor şi latinii? La ce a fost nevoie să se 
înapoieze a treia parte din ţinuturile lor, cucerită de romani 
de la hernici, duşmanii lor de pînă acum, dacă nu în scopul 
ca aceste popoare să-l aibă în fruntea lor pe Cassius, în rolul 
lui Coriolanus?“ 

Atitudinea lui Virginius de a crea o dezbinare şi de a face 
să cadă şi această lege agrară începuse să prindă rădăcini și 
în popor. Amiîndoi consulii căutau pe întrecute să ciștige de 
partea lor poporul. Virginius susținea sus şi tare că el nu va 
îngădui să se împartă loturile de pămînt decit numai cetăţe- 
nilor romani. Cassius însă, mai drept, stăruia că şi aliaţii 
au dreptul la aceste păminturi, şi din această pricină ajunsese 
urît de poporul roman, mai ales cînd el hotărise, în scopul 
recîştigării dragostei poporului, să facă și un act de dărnicie, 
şi anume să se împartă poporului aurul provenit din vinzarea 
cerealelor aduse din Sicilia. însă poporul a respins acest act 
de dărnicie, pe care consulul Cassius l-a pus la cale — gîndeau 
ei — numai în scopul de a pune mîna pe tronul regal. 

Astfel, din pricina acestei bănuieli sădite de aristocrație, 
poporul n-a primit dania acestui consul — așa de înrădăcinată 
era teama de tirania regilor — ca și cum poporul s-ar fi 
simţit ghiftuit de atita belşug. De aceea, îndată ce consulului 
i-a expirat mandatul, se ştie că a fost judecat, osîndit și 
executat, Unii analiști scriu că însuși tatăl său l-ar fi ucis 
pe Cassius, şi că bătrînul, care cunoştea bine toate dedesubturile, 
l-a biciuit pînă l-a răpus, hărăzind apoi toate bunurile și averea 
fiului său zeiţei Ceres. De atunci a rămab o statuie cu această 
inscripţie: dată din averea familiei Cassius. 

Am găsit menţionat însă de unii analiști o ştire mai demnă 
de crezare, că consulul Cassius a fost judecat de quaestorii?i 

C. labius și L. Valerius, care l-au condamnat pentru învi- 
nuirea de înaltă trădare, și că locuința lui a fost dărimată 
în urma hotărîrii senatului. Pe locul ei se află un teren rămas 
liber în fața templului zeiţei Tellus%5. De alifel, fie că această 
condamnare a fost hotărîtă de autoritățile statului, fie de 
vreun membru din familia lui, Cassius96 a fost judecat în timpul 
consulatului lui Servius Cornelius și al lui Quintus Fabius. 


ALII Totuşi, ura poporului împotriva lui Cassius n-a durat 
multă vreme. Binefacerile legii agrare i-au răscolit din nou 
gîndurile, îndemnînd poporul să-și amintească mereu de această 
lege, cu toate că autorul ei dispăruse. Cererile poporului de 
a se pune în aplicare legea agrară au devenit şi mai stăruitoare 
în urma lăcomiei patricienilor faţă ds drepturile și interesele 
plebeilor, mai ales că patricienii, în anii în care romanii au 
învins pe volsci și pe aequi, au pus mina pe toată prada de 
război care se cuvenea soldaţilor. 

Consulul Fabius a vindut toată prada luată de la dușman, 
înglobînd-o în patrimoniul statului. Numele lui Fabius era 
urit de popor şi din pricina celuilalt consul ales cu prilejul 
ultimelor alegeri: patricienii au ţinut cu tot dinadinsul ca o 
dată cu L. Aemilius să fie ales consul și Fabius. O răscoală 
cu mare vilvă era cît p-aci să izbucnească în popor împotriva 
patricienilor, dacă nu se ivea primejdia unui război în afara 
graniţelor. 

Neînţelegerile dintre cetăţenii romani au fost curmate o 
bucată de vreme în faţa primejdiilor comune; patricienii şi 
plebeii, uniţi, au izbutit să înfrîngă pe volsci și pe aequi, 
vechii lor duşmani, armata romană fiind comandată de Aemilius. 
Romanii au repurtat un strălucit succes, cea mai mare parte a 
dușmanilor fiind puşi pe fugă. Cavaleria romană i-a urmărit, 
ca să-i nimicească pe toți. 

În același an a fost inaugurat templul lui Castor, la 15 iulie. 
Înălţarea acestui templu fusese făgăduită în timpul dictaturii 
lui Postumius, pe vremea războiului cu latinii. L-a sfințit chiar 
fiul acestuia, ales decemvir în acest scop. 

La Roma din nou au fost agitate spiritele pe temeiul foloa- 
selor ce le-ar putea trage poporul de pe urma legii agrare. 

Tribunii plebei au vrut să comemoreze însemnătatea puterii 
tribuniciene și s-o facă mai populară, printr-o lege agrară, 
în sprijinul maselor largi ale poporului. Patricienii însă, temîn- 
du-se că norodul are să-și facă din nou de cap în dauna lor, 
se îngrozeau de toate aceste reforme și dovezi de dărnicie, 
căci pentru ei acestea nu însemnau altceva decit îndemnuri 
şi momeli de a crea stări de neliniște şi nesiguranță. Cei mai 
zeloşi susţinători ai intereselor patricienilor erau consulii, care 
opuneau cea mai mare rezistență acestor reforme. De aceea, 
partida aristocratică a repurtat biruiuţa, impunindu-și punctul 
ci de vedere nu numai în acel moment, ci și pentru anul urmă- 
tor, alegîndu-şi noii consuli devotați cauzei lor, pe Marcus 
Fabius, fratele lui Caeso, şi pe Lucius Valerius, acesta din 
urmă și mai urit de popor în urma acuzațiilor aduse de el 
lui Spurius Cassius. 

Și în cursul acestui an patricienii s-au luptat cu tribunii, 
Totuşi, legea agrară a fost din nou zădărnicită de patricieni, 
tribunii poporului susținind-o de-a surda. În primul rînd aveau 
de înfruntat un potrivnic de talia lui Fabius, care fusese ales 
consul în trei dregătorii neîntrerupte și care era, de bună 
seamă, destul de priceput ca să tragă sforile și să ducă lupta 
împotriva tribunilor. De aceea, demnitatea consulatului a rămas 
atîta vreme un bun al familiei sale, fiindcă Fabius era sprijinit 
de întreaga aristocrație. S-a mai întîmplat atunci să se înceapă 
iarăși ostilitățile cu veienţii. La rîndul lor, şi volscii au ridicat 
din nou armele. Numai că, pentru rezolvarea acestor conflicte 
din afara granițelor, romanii aveau la îndemină destule mij- 
loace, pe care le iroseau însă cu prilejul ciocnirilor lăuntrice, 

În timpul acesta se mai auzeau răspindite prin lume veştile 
că s-au întîmplat tot felul de minuni și de semne cerești, care 
zăpăceau şi mai mult mințile bolnave ale oamenilor, fiindcă 
aceste semne, venite zilnic, prooroceau prăpădul şi urgia carz 
se vor abate asupra oraşului şi ogoarelgr. Augurii, la rîndul 
lor, îngrozeau și mai tare lumea, fiindcă ori de cite ori erau 
consultaţi, fie oficial, cu prilejul auspiciilor, atit din cercetarea 
măruntaielor victimelor sacrificate, cît gi din zborul păsărilor, 
fie de simpli cetăţeni, nu făceau alte profeţii decit că cerul 
s-a miîniat pe oameni, fiindcă jertfele n-au fost aduse potrivit 

rînduielilor religioase. Se spunea că s-a curmat această spaimă 
a oamenilor numai după ce a fost condamnată şi executată 
Oppia, o fecioară vestală, pentru că și-a pătat cinstea. 


XLIII După aceste evenimente au fosi aleşi consuli Quintus 
Fabius și Caius lulius. Și în cursul acestui an neînțelegerile 
interne au continuat să învrăjbească cele două clase, iar războiul 
de dincolo de hotare a fost mai greu. Aequii au ridicat din nou 
armele contra Romei. Veienţii au pustiit teritoriul roman, înain- 
tînd cu prădăciunile pînă aproape de Roma. Pentru că îngrijo- 
rarea creștea văzînd cu ochii din pricina acestor războaie, 
au fost aleși consuli Caeso Fabius și Spurius Furius. Aequii au 
împresurat orașul latinilor, Ortona9.  Veienţii, încărcaţi cu 
atitea capturi strînse de pe urma prădăciunilor lor, au ajuns 
cu îndrăzneala pînă acolo încît au ameninţat chiar Roma cu 
asediul. Primejdiile războaielor împotriva Romei, în loc să-i 
potolească pe plebei, i-au întăritat şi mai tare, fiindcă poporul 
s-a întors din nou la vechiul obicei de a nu răspunde la chema- 
rea sub drapel. 

Tribunul poporului, Licinius, fiul lui Spurius ras, con- 
vins că a sosit momentul să impună în fața patricienilor, în 
această împrejurare atît de grea pentru ei, proiectul legii 
agrare, şi-a luat asupră-şi răspunderea acţiunii de a împiedica 
mobilizarea armatei. Numai că a reușit să facă să cadă asupra 
lui toată ura împotriva puterii tribuniciene, fiindcă nu numai 
consulii i s-au împotrivit din răsputeri, dar şi colegii săi de 
funcţie i s-au ridicat împotrivă. Cu ajutorul celorlalți tribuni, 
consulii au putut să ducă la bun sfirșit mobilizarea armatei. 
Se recrutează efective pentru două armate, în scopul desfă- 
şurării în același timpi a două campanii. Fabius primeşte comanda 
unei armate, avînd însărcinarea de a porni împotriva aequilor, 
iar Furius primește a doua armată, împotriva veienţilor. 

În campania cu veienţii operaţiunile s-au desfășurat fără 
nici un eveniment demn de menţionat. La rîndul lui, Fabius 
a avut de lucru mai mult cu poporul, decit cu vrăjmașul. 
Singur acest consul a salvat republica, cu toate că soldaţii 
armatei sale, din ură împotriva consulilor, au ajuns s-o trădeze 
pe cât le-a stat în putinţă, refuzind să-i execute ordinele. După 

ce Fabius și-a pus la punct planul său de luptă, luînd o sumă 
de măsuri dictate de rațiuni superioare de comandament pentru 
ducerea la bun sfirşit a acestui război, și-a așezat armata 
într-un asemenea dispozitiv de luptă, încit a izbutit să dea 
peste cap frontul dușman numai printr-o singură acțiune între- 
prinsă de cavalerie. Cînd Fabius a: dat ordin pedestrimii romane 
să iasă din poziţii şi să urmărească vrăjmașul, aceasta a refuzat 
să execute ordinul. Cu toate stăruințele comandantului, care 
ajunsese de nesuferit ostașilor, şi cu toate riscurile de a se 
acoperi cu o mare rușine în faţa republicii, în afară de primej- 
dia reîntoarcerii dușmanului pe poziţii în cazul că i-ar fi 
revenit curajul, pedestrimea romană n-a vrut să execute ordinele. 
Mai mult, ea nu rămine nici pe poziţii, în formaţie. Fără să 
primească vreun ordin, ostașii romani s-au întors în tabără 
cu capul plecat, abătuţi și trişti. Oricui i-ar fi părut că au 
înfăţişarea unor învinși pe cimpul de bătaie, pentru că-și 
blestemau cînd comandantul, cînd cavaleria lui, care făcuse 
această ispravă fără ei. Dar nici Fabius n-a fost în stare să 
găsească un mijloc potrivit pentru îndreptarea acestei stări de 
lucruri și pentru curmarea acestui exemplu atit de cumplit. 
Se întimplă de foarte multe ori ca unii comandanţi să-și dove- 
dească mari însuşiri în arta conducerii războiului, cîștigind 
victorii după victorii asupra dușmanului, însă sînt lipsiţi total 
de simţ politic, fiindcă nu sînt în stare să-şi conducă concetă- 
țenii cum se cuvine. 

Consulul s-a întors la Roma cu această faimă de învingător, 
fiindcă, la urma urmei, el singur cîştigase laurii victoriei în 
acest război. În schimb, însă, a cules și cea mai înverşunată 
ură din partea ostașilor săi. Dar patricienii n-au pregetat să-și 
răsplătească pe omul lor și au făcut tot posibilul ca instituția 
consulatului să rămînă ca un drept al familiei Fabia. De 
aceea a fost ales din nou consul, dindu-i-se un coleg în per- 
soana lui Cneius Manlius. 


XLID Și în cursul acestui an s-a ivit un nou tribun, care 
iarăşi a propus o lege agrară. Noul tribun al poporului se 
numea Tiberius Pontificius. Acesta, mergînd pe aceeași cale 
ca și înaintaşul său, tribunul Licinius, a reuşit o bună bucată 

de vreme să impiedice mobilizarea armatei. Din nou patricienii 
s-au îndirjit, simțind pericolul, și atunci Appius Claudius a luat 
cuvintul în senat, spunînd următoarele: 

„Puterea tribunilor a fost înfrîntă și zădărnicită încă din 
cursul anului trecut, și prin starea de fapt care s-a continuat 
pînă azi, şi prin pilda ei însăși, care rămine valabilă de-a 
pururi. S-a găsit, în sfîrșit, calea pentru ca tribunatul să-și 
sape singur mormîntul, prăbușindu-se din pricina propriilor 
sale greşeli. Întotdeauna se va găsi un alt tribun care va căuta 
să cîştige biruinţa asupra colegului său de tribunat și care își 
va da silința să fie și pe placul aristocrației, şi să slujească 
şi binelui și intereselor republicii. Se pot găsi oriciţi tribuni, 
în cazul că va fi nevoie de mai mulţi, gata oricînd să-i ajute 
pe consuli. Dar și unul e de ajuns pentru a zădărnici iniţia- 
tivele tuturor celorlalţi. De aceea, şi consulii şi fruntașii sena- 
tului să-şi dea silința să cîştige de partea lor, dacă nu pe toţi 
tribunii, măcar pe unii din ei, în interesul și al republicii și 
al senatului“. 

„Patricienii fură convinși de această lecţie dată de Appius; 
de aci înainte toți caută să se ia cu binișorul pe lîngă tribunii 
poporului, ca să le ciștige bunăvoința, și în același timp și 
foştii consuli izbutesc, fie cu vaza lor, fie cu mijloacele și cu 
legăturile cu fiecare dintre ei, să susţină drepturile și puterea 
aristocrației mai departe. Foştii consuli au izbutit să-i con- 
vingă pe tribuni că puterea tribuniciană trebuie să fie folosită 
de aci înainte numai pentru interesele republicii, nu pentru 
ale plebeilor. Consulii, sprijiniți de un număr de patru tribuni, 
numai unul fiind împotrivă, reuşesc să vină în sprijinul inte- 
reselor republicii şi să mobilizeze armata. Astfel s-a pornit 
războiul cu Veii. Pe teritoriul acestei cetăți se adunase o 
armată uriașă, fiindcă din toate regiunile Etruriei îi veniseră 
numeroase ajutoare. Duşmanii romanilor fuseseră ademcniţi 
nu atît pentru a da ajutor veienţilor, în vederea acestui război, 
ci fiindcă socoteau că a sosit momentul ca republica romană 
să se prăbușească pînă-n temelie din cauza neînțelegerilor și 
frămîntărilor interne. Fruntașii tuturor populațiilor etrusce sus- 
țineau sus și tare în adunările lor următoarele: 

cînd poporul și conducătorii lui firești se sfişie între ei prin 
ncînțelegeri și răscoale continui. Revoltele interne sînt o otravă 
care pătrunde încetul cu încetul în toate încheieturile orga- 
nismului statului şi-l face să se prăvălească în hău. State bogate 
şi uridșe imperii ajung şi ele să piară, ca toți muritorii de 
rînd. Răul acesta a pătruns şi a săpat adînc la rădăcina exis- 
tenţei republicii romane, fie din pricina vederilor prea strimte 
ale patricienilor, fie a răbdării și îngăduinţii şi pasivităţii 
prea mari a poporului. Acuma însă cupa s-a umplut, vărsîn- 
du-se peste margini. Statul roman s-a transformat în două 
tabere, fiecare din ele își are autorităţile și conducătorii săi 
firești, fiecare din ele își are legile sale proprii. Dezbinareu 
din sînul republicii romane a ieșit în vileag cu prilejul mobili- 
zărilor armatei romane, creîndu-se în felul acesta un obicei, 
cu toate că pe frontul de luptă ostașii continuă să execute 
ordinele comandanților romani. Cită vreme a existat şi va 
exista disciplină militară în rîndurile ostaşilor, Roma va putea 
dăinui. Dar iată acum și dovezi că soldaţii s-au săturat și nu 
vor să se mai supună comandanților lor. În ultimul război, 
chiar pe front, în timpul bătăliei, armata romană a predat 
fără preget și remuşcare aequilor învinşi o biruință pe care 
o avusese în mină. Ostaşii şi-au părăsit drapelele, și-au părăsit 
comandantul, lăsînd baltă poziţii şi front, şi tot, şi s-au întors 
în tabără, călcînd ordinele şefilor. într-adevăr, dacă se stăruie 
puțin, se va descoperi că Roma poate fi învinsă cu ajutorul 
propriilor săi soldaţi. Nu trebuie altceva decît să se declare 
război Romei şi se va arăta lumii întregi că şi ursita, și zeii 
din ceruri vor ajuta de la sine să se sfirșească cu bine pentru 
noi acest război.“ 

Nădejdea în dezbinarea dintre popor şi aristocrație îi întă- 
rise pe etrusci care, în trecut — așa schimbătoare cum e 
soarta — repurtaseră şi biruinţe, dar suferiseră şi înfrîngeri. 


XLD La rîndul lor, și consulii romani se înfricoșau de 
propriii lor ostași, de propriile lor arme. Era vie în amintirea 
lor pilda atît de urită din ultimul război, ca să nu se mai 
ivească din nou îngrozitoarele perspective de a avea două 

fronturi deodată, în loc de unul. De aceea, consulii ţin mereu 
armata în tabără, de teamă să nu apară această primejdie. 
Ei credeau că poate și timpul le este bun tovarăș și sfătuitor 
pentru potolirea spiritelor aţiţate şi că ostașii trebuie să-și 
revină la matcă. 

Veienţii și etruscii sînt din ce în ce mai îndirjiţi împotriva 
romanilor, provocîndu-i necontenit. La început dau năvală cu 
pilcuri de cavalerie, ajungind pînă în apropierea taberei romane, 
cu gîndul de a se lua la harță. La urmă, vrăjmaşii, nevăzînd 
nici o mișcare, îi împroașcă şi pe consuli şi întreaga armată 
romană cu o ploaie de sudălmi: „romanii pun pe seama neîn- 
ţelegerilor lăuntrice dintre cele două clase pricina pentru care 
nu vor să răspundă la provocări, cînd, de fapt, romanilor le e 
frică să lupte cu ei. Adevărul e că şi consulii se bizuie mai 
puţin pe curajul ostașilor lor decit pe încrederea în ei. 
Iată un nou fel de răzvrătire mută, fără nici un fel de zăngănit 
de arme, deși toată lumea e înarmată pină-n dinţi“. În afară 
de aceasta, etruscii le mai azvirleau tot felul de jigniri, năs- 
cocind năstruşnicii, fie neadevărate, fie cu un simbure de 
adevăr, pe seama neamului și obirşiei romanilor. 

Pe cînd dușmanii se făleau făcînd atita zarvă şi hărmălaie 
în apropierea întăriturilor şi în jurul porţilor taberei, consulii 
romani se simțeau cît se poate de prost. La rindul ei, şi gloata 
nedomesticită și nepricepută a soldaţilor făcea feţe feţe, sim- 
țind cînd" revoltă, cînd ruşine pentru felul cum îi trata potriv- 
nicul. Încet, încet, însă, încep să uite de neînțelegerile și 
pornirile ce le aveau faţă de patricieni, nemaiputind răbda 
să lase nepedepsită această obrăznicie a dușmanului; ostașii 
spuneau că „da, într-adevăr pe ei nu-i interesează să ciștige 
victorii pentru senatori sau pentru consuli: ura, atit împotriva 
dușmanului de afară, cît şi împotriva duşmanului dinăuntru, 
le clocoteşte în piept, în aceeași învolburare. Însă dușmanul 
dinafară a întrecut cu obrăznicia lui orice măsură și prea îşi 
bate joc de ei, prea le ride în nas“. 

Atunci ostașii romani se adună în mare număr în jurul 
cortului*5 comandantului şi-i cer stăruitor să le dea semnalul 
de luptă. Consulii convoacă pe toţi fruntașii şi pe toţi şefii 
de unităţi la sfat, întreţinîndu-se cu ei multă vreme. Toate 

căpeteniile oastei romane, pînă la cel mai mic grad, doresc 
cu înflăcărare lupta. Însă consulii au găsit de cuviinţă că trebuie 
să-şi ascundă ţelurile lor, pînă cînd vor fi coapte toate împre- 
jurările, pentru a se porni la atac mai năprasnic ca oricînd; 
şi zădărăsc şi mai tare soldaţii, așa fel încît niciodată să nu 
mai dea înapoi. De aceea, consulii le răspund că n-a sosit încă 
momentul dezlănţuirii bătăliei; e nevoie ca ostașii să şadă mai 
departe liniștiți în tabără.: Apoi dau numeroase ordine: „toţi 
ostașii trebuie să evite orice luptă; dacă vreun ostaș va 
îndrăzni să lupte, trecînd peste porunca lor, acesta va fi 
socotit ca orice dușman“. Trimiţindu-i pe toţi la unităţile lor 
încep să se și arate roadele acestei purtări, fiindcă avintul 
ostașilor creşte, întrecînd orice aşteptări. 

Duşmanii însă s-au obrăznicit şi mai tare cînd au aflat 
de hotărîrea consulilor, de a-i opri pe romani să dea vreo 
luptă. Ei sînt convinși că pot jigni pe romani la nesfirșit, 
fără să se sinchisească că vor putea fi pedepsiţi vreodată pentru 
faptul că, neavînd încredere în ostașii lor, consulii nu le îngă- 
duie să ia armele; ei sînt încredințaţi că a sosit momentul ca 
răscoala, care pină acum a mocnit sub cenușă, să izbucnească 
şi că a bătut ceasul din urmă, vestind pierzarea puterii romane. 
Bucuroși de această stare de lucruri, etruscii aleargă spre 
porţile taberei romane, rostind tot soiul de sudălmi la adresa 
lor, şi cu greu pot fi reţinuţi comandanții lor de a nu porni 
la asaltul taberei romane. 

Atunci armata romană simte că a ajuns la marginea răbdării, 
nemaiputind îndura asemenea rușine și ocară. Toată lumea 
aleargă într-un suflet spre consuli. De astă dată nu se mai 
adresează pe cale ierarhică șefilor lor, ci strigă toți cît îi ţine 
gura. Momentul e prielnic. Totuşi, consulii mai zăbovesc încă. 
Fiindcă zarva creştea tot mai mult şi fiindcă colegul său de 
consulat voia să dea înapoi, căci se temea de o răscoală, Fabius 
ordonă gornistului să sune tăcere, și apoi rosti următoarele 
cuvinte: 

„Eu ştiu prea bine, Gneius Manlius, că aceşti oameni pot 
învinge, însă ostașii mei s-au purtat așa fel pînă acum, încît 
nu sînt încredinţat că vor să lupte cu tot dinadinsul. De aceea 
am hotărît să nu dau semnalul de luptă pînă ce ostașii nu vor 

jura că nu se vor întoarce de la această bătălie decit învingă- 
tori. Ostașii romani l-au mai amăgit o dată pe consulul roman, 
tot pe front. Pe zei nu vor mai îndrăzni să-i mai înșele“, 

În rîndurile armatei romane era și un centurion, Marcus 
Flavoleius, care ceruse printre cei dintii să se dea semnalul 
de luptă. El spuse: „Marcus Fabius! Eu mă voi întoarce numai 
învingător“, şi strigă tare că dacă el nu-şi va respecta cuvîntul; 
„atunci să cadă pe capul său mînia lui Jupiter, părintele zeilor, 
și a lui Marte Gradivus, și a tuturor zeilor!“ 

În urma acestuia, toată armata romană depune acelaşi 
jurămint. După acest act se dă în șfîrşit şi semnalul de luptă. 
Toţi iau armele şi pornesc la atac, îndirjiţi și plini de nădejde. 
Acum, la rîndul lor, romanii îi împroașcă cu sudălmi pe 
etrusci, fiind gata să înfrunte un dușman care nu e bun decît 
de gură. În cursul acelei zile au strălucit prin vitejie atit 
patricienii, cît şi plebeii, dar dintre toți cel mai mult s-a dus 
faima numelui lui Fabius şi a ginţii sale. Toată lumea e de 
părere şă trebuie să-şi înăbușe în piept orice supărare din 
trecut şi mai ales patricienii sînt hotărîţi să împace sufletele 
oțărite și învrăjbite ale plebeilor din pricina altor nemulțu- 
miri, şi necazuri, și frămîntări. Oștile se așază faţă în faţă, 
în linie de bătaie; nici vrăjmaşii veienţi, nici legiunile etrusce 
nu rămîn mai prejos. 


XLLI Potrivnicul era încredinţat, aproape, că oastea romană 
avea să lupte în acelaşi fel cum a luptat cu aequii. De aceea, 
avînd în vedere această situație deosebit de prielnică pentru 
ci, duşmanii nădăjduiau că biruinţa va fi de partea lor. Numai 
că socoteala din tîrg nu s-a potrivit cu cea de-acasă, pentru 
că totul a ieșit pe dos. Niciodată în trecut armata romauă 
n-a pornit cu mai multă înverșunare ca acum, atit de mult 
o întăritaseră atit vorbele de ocară ale dușmanului, cît şi 
tărăgănarea consulilor. Abia au avut timp etruscii să-şi desfă- 
şoare armata în formaţie de luptă, după ce lăncile au fost 
aruncate mai mult la voia întimplării, din pricina înfrigurării 
primului contact, că romanii au şi început să dea lupta corp 
la corp cu sabia în mînă, unde curajul bărbătesc şi vitejia se 
pot dovedi cel mai bine. 

Tot heamul lui Fabius se găsea în prima linie, între for- 
maţiile de fruntaşi, toţi fiind pildă de vitejie pentru ostașii 
întregii armate. Pe unul din Fabii, și anume Quintus Fabius 
(care fusese consul cu trei ani mai înainte), care ieşise prea 
în faţă, depășindu-şi -pe-ai săi în avintu-i furtunos, înain- 
tind spre şirurile dese ale dușmanilor, un ostaş etrusc, fălos 
de puterea şi armele sale, l-a atacat şi i-a înfipt în coșul 
pieptului sabia. Cînd etruscul şi-a tras sabia, Fabius s-a pră- 
buşit într-un lac de sînge. 

Ostaşii ambelor armate băgară de seamă cum a căzut în 
luptă acest viteaz, și romanii începură să piardă terenul, cînd, 
vijelios, fostul consul Marcus Fabius trecu dintr-un salt peste 
leşul celui căzut, își împinse scutul înainte şi strigă: „Cum, 
ostași? Voi aţi jurat să vă întoarceţi fugind înapoi către 
tabără? Vă temeţi oare mai mult de cel mai netrebnic duș- 
man, sau de Jupiter şi de Marte, în fața cărora aţi jurat? 
Eu, care n-am jurat, nu mă voi întoarce în tabără decit bi- 
ruitor sau voi cădea luptind alături de tine, Caeso Fabius!“ 
Apoi glăsuiește către consulul Caeso Fabius: „Cu asemenea 
cuvinte crezi tu, frate, că îi vei putea convinge pe soldați să 
lupte? Numai zeii vor fi în stare să-și dea seama ce fel de 
oameni sînt cei care au jurat. Noi trebuie să înflăcărăm su- 
fletele ostaşilor prin faptă şi nu prin vorbă, aşa cum e demn 
pentru numele Fabiilor“. În felul acesta, cei doi Fabii se 
năpustesc năprasnic cu lăncile întnise asupra vrăjmașului, 
atrăgînd după ei întreg frontul roman. 


ALPDII în timp ce la flanc lupta s-a restabilit într-o 
oarecare măsură, la cealaltă aripă, consulul Cn. Manlius a 
izbutit şi el, la rîndu-i, să reînsuflețească frontul. Aici bătă- 
lia avea cam aceeaşi înfăţişare. Pe cînd la cealaltă aripă os- 
taşii îl susțineau de minune pe Marcus Fabius, reușind aproape 
să dea peste cap pe adversar, situaţia fiind la fel ca pe frontul 
comandat de Manlius; deodată acesta, primind o rană puter- 
nică, a fost nevoit să părăsească lupta şi pe ai săi, și atunci 
romanii, crezind că a fost ucis consulul, au început să se 
retragă. Situaţia ar fi fost primejdioasă pentru romani, care 
de bună seamă ar fi dat înapoi, dacă n-ar fi intervenit celă- 

lalt consul, printr-un iureș, cu citeva roate de călăreţi, în 
flancul duşman. El strigă în gura mare, ca să audă toată lu- 
mea, că Manlius, tovarășul său de consulat, trăieşte și că în 
sectorul lui el și-a învins duşmanul. În felul acesta a izbutit 
să refacă situaţia, care fusese destul de grea pentru romani. 
Însuși Manlius s-a arătat din nou în prima linie, pentru a 
restabili situaţia. 

Ivirea ambilor consuli laolaltă, în prima linie, i-a înflă- 
cărat şi mai mult pe luptători. În același timp, etruscii, în- 
crezători în superioritatea lor numerică faţă de duşmani, fă- 
cuseră greșeala de a-şi retrage rezervele de pe poziţie, în 
scopul de a lua cu asalt tabăra romană; trupele romane ac- 
ționează de astă dată împotriva rezervelor dușmane care, por- 
nite după pradă, pierdeau vremea degeaba, nefăcînd nici o 
ispravă. Triariii romani, care nu fuseseră în stare să înfrunte 
primul atac, au trimis ştafete la consulii lor, ca să le aducă 
la cunoştinţă situaţia; revenind în formaţiuni ordonate, ajung 
în faţa cortului comandantului suprem și pornesc din nou la 
atac, din imbold propriu. La rîndul lui, şi consulul Manlius, 
reîntors în tabără, zădărniceşte orice ieșire a vrăjmașului pă- 
truns aci, concentrîndu-şi unităţile sale în faţa tuturor porţilor. 

Etruscii, turbînd de furie, își pierd cumpătul; totuși se 
apără mai departe cu înverșunare. În timp ce încearcă za- 
darnic în citeva rînduri să spargă încercuirea de fier a romani- 
lor, dînd atacuri desperate, cînd ici, cînd colo, un singur 
pile de etrusci tineri se năpustește buluc asupra consulului 
roman, pe care îl recunoscuse după veşminte și arme. Prima 
grindină de lănci se înfige în garda lui, orînduită în apărare 
în jurul consulului. Pînă la urmă, garda lui, covirșită de 
superioritatea numerică a dușmanului, nu i-a mai putut stă- 
vili atacul. Consulul, rănit de moarte, se prăbușește de pe 
cal, și întreaga lui cohortă este risipită. Etruscii capătă noi 
puteri de luptă. Romanii intră din nou în neorînduială, îm- 
prăștiindu-se prin toată tabăra. Situaţia ar fi devenit din 
nou primejdioasă dacă comandanții de legiuni n-ar fi reușit 
să smulgă leșul consulului din mîinile etruscilor şi dacă n-ar 
fi deschis una din porţi în fața vrăjmașului. Etruscii dau 
buzna pe poartă, ieșind în ncorinduială. Dar de astă dată 

se izbesc de unitățile romane, comandate de consulul însuşi, 
care a cîștigat o biruinţă deplină. Și aici duşmanii sînt nimi- 
ciți pînă la unul. 

Biruinţa atît de strălucită a armatelor romane este adum- 
brită de moartea vitejească a doi dintre cei mai străluciți 
comandanţi romani. De aceea, cînd senatul roman a decretat 
purtarea în triumf a consulului rămas în viață, acesta a ros- 
tit următoarele cuvinte: „Dacă armata vrea să-şi sărbăto- 
rească triumful fără comandantul ei care a căzut pe cimpul 
de luptă, bucuros el își dă încuviințarea sa, avind în vedere 
purtarea pilduitoare a ostaşilor săi în acest război; cît despre 
sine, el nu poate primi coroana de lauri, cînd are inima 
frîntă de atîta jale, din pricina doliului familiei sale pentru 
pierderea fratelui său şi cînd însuși statul a fost văduvit de 
unul din cei mai preţioși comandanţi, pierzindu-şi consulul 
în funcţie“. 

Refuzul acestui triumf a fost pentru el mai glorios ca 
oricare alt triumf sărbătorit în trecut, tocmai prin această 
renunțare. De multe ori, şi mai ales atunci cînd renunţi la 
o glorie binemeritată, soarta îți face parte de o slavă cu ade- 
vărat nepieritoare. Fabius se afla în fruntea alaiului de în- 
mormîntare, care ducea la locul de veci pe cei doi viteji, 
pe fratele său și pe colegul său de consulat. El nu pregetă 
să-i laude cum se cuvine pe bravii dispăruţi. Neprecupeţind 
laudele pentru meritele celor căzuţi, Fabius are parte de cei 
mai strălucitori nimbi. Aducîndu-şi aminte de ceea ce tăgă- 
duise solemn atunci cînd intrase în dregătoria consulară, că 
se va strădui să aducă liniște şi împăcare în sufletele poporului, 
Fabius i-a împărțit pe la casele patricienilor pe luptătorii 
răniți, pentru a fi îngrijiţi de ei. Cei mai mulți răniți au 
fost primiţi în casa Fabiilor; nicăieri nu li s-au dat mai fru- 
moase îngrijiri ca acolo. În felul acesta, Fabii au cîştigat 
cea mai mare dragoste şi preţuire din partea poporului, prin 
marile foloase aduse republicii. 


XLDIII Cacso Fabius, avind de partea sa simpatia între- 
gului popor şi susținut de patricieni, a fost din nou ales con- 
sul, avînd coleg pe Titus Virginius. De astă dată n-a mai 


16 — De la fundarea Romei! 1. 

avut grija războaielor şi a mobilizărilor armatei și nici vreun 
alt gind de acest soi, ci a vrut, în primul rind, să infăptu- 
iască cît mai repede solidaritatea și unirea poporului cu patri- 
cienii, continuîndu-și acţiunea începută în consulatul dinainte, 
cu nădejdi de a da roade. De aceea, chiar la începutul perioa- 
dei sale de consulat, el însuși, din propriu-i imbold, a făcut 
propunerea ca senatul să ia asupră-şi sarcina întocmirii unui 
proiect de lege în legătură cu noua reformă agrară, luînd-o 
înaintea oricărui tribun care ar ţinti o asemenea înfăptuire: 
prin urmare, senatul să împartă foştilor luptători din rîn- 
durile poporului loturi de proprietate din teritoriile cucerite 
de la vrăjmași, pentru că sînt pe deplin îndreptăţiţi să aibă 
pămînt aceia care l-au cucerit cu truda, cu vitejia și cu sin- 
gele lor propriu. 

Însă patricienii, mici la suflet, i-au respins propunerea. 
Unii dintre ei au și început să cîrtească, învinuind pe sub 
ascuns pe Caeso Fabius că e dornic de slavă şi mărire, că e 
setos de îmbogăţire; în el s-a stins de mult acel faimos C. Fa- 
bius. Totuși, pe vremea lui Fabius n-au mai fost tulburări 
interne. 

Populaţia latină era hărţuită mereu de aequi, care le tot 
căleau graniţele. Caeso Fabius, trimis în fruntea armatei ro- 
mane, purcede la pustiirea ținuturilor dușmane. Atunci aequii 
s-au retras în spatele zidurilor groase ale cetăţii lor. De aceea 
n-a mai avut loc nici o bătălie vrednică de amintit. Dar s-a 
răspindit știrea că celălalt consul a suferit o rușinoasă în- 
frîngere din partea veienţilor, din pricina unei acțiuni ne- 
săbuite, şi că ar fi fost vai şi amar de armata romană dacă 
n-ar fi intervenit la timp şi cu succes tot Caeso Fabius. 

În vremea aceasta, între Roma și Veii n-a fost nici pace, 
nici război. Toate operațiunile aveau forma unor lupte de 
hărțuială şi de incursiuni reciproce. Veienţii, ori de cîte ori 
veneau legiunile romane, se retrăgeau în spatele zidurilor 
cetăţii, ferindu-se să dea lupta. lar cînd băgau de seamă că 
armata romană s-a retras, iarăşi îşi începeau prădăciunile, 
pustiind ogoarele romane. În felul acesta se jucau cu focul: 
cînd romanii le declarau război, etruscii evitau să-l desfă- 
şoare în cîmp deschis, pretextînd că doresc pace; totuşi, ei 

călcau mereu pacea prin acest război tilhăresc. Din pricina 
aceasta, starea de încordare se menținea mai departe, nepu- 
tîndu-se curma această primejdie o dată pentru totdeauna. 
Mai ales că se iveau și alte pericole: nici aequii şi nici 
volscii nu voiau să se potolească, pentru că îi riciia mereu la 
inimă gîndul de revanșă, și căutau despăgubiri pentru dezas- 
trul suferit de curind. Mai erau apoi semne că și sabinii au 
de gind să reînceapă ostilitățile, şi că întreaga Etrurie clo- 
coteşte. 

Însă dușmanul din Veii, plictisitor mai mult prin hăr- 
țuielile neîncetate, fără să fie pentru romani o problemă 
grea de rezolvat sau o primejdie, îi preocupa totuși, din cînd 
în cînd, numai pentru a se scăpa o dată de un asemenea coş- 
mar şi pentru a se pune capăt obrăzniciei veienţilor, care 
nu putea fi trecută cu vederea şi care nu mai putea fi amînată 
la nesfîrșit. Atunci, în corpore, toți membrii familiei lui Fa- 
bius s-au adunat în incinta senatului. Consulul Fabius a luat 
cuvintul în numele alor săi, rostind următoarele: 


„Cinstiţi senatori! războiul cu veienţii, așa cum ştiţi și 
voi, impune înjghebarea şi dezlănţuirea unor atacuri neîn- 
trerupte, însă nu de mari proporţii, ci desfășurate de o 
singură ceată de ostași. Luaţi-vă asupra voastră povara celor- 
lalte războaie. Neamului lui Fabius încredinţaţi-i numai această 
însărcinare: de a sfirși o dată pentru totdeauna cu cetatea 
Veii. Vă asigurăm că slava numelui de romani va fi încre- 
dințată unor braţe zdravene, care vor face să dăinuiască 
de-a pururi această faimă. Noi, cu tot neamul nostru al 
Fabiilor, avem de gînd să ducem la bun sfirşit, pe seama și 
pe umerii noștri, acest război cu Veii, socotindu-l o cinste 
încredințată familiei noastre. Republica va fi scutită de chel- 
tuieli şi irosiri de forțe omeneşti acolo“. 

Lui Fabius i s-au adus mulţumiri deosebite. Consulul ro- 
man, după ce a ieșit din incinta senatului însoțit de toată 
ceata Fabiilor, care stătuseră în faţa intrării senatului şi 
așteptau hotărirea, s-a întors la casa lui. Numeroși membri 
ai familiei sale au primit ordin să fie de faţă a doua zi, 
toţi înarmaţi, și să-l aștepte la poarta casei sale. 

ĂLIĂ Toţi s-au întors apoi la casele lor. În întregul 
oraș se răspîndește ca fulgerul această veste. Toţi cetăţenii 
ridică în slava cerului pe Fabius. Toată lumea învederează 
că „o singură familie a luat pe umerii săi povara întregii 
republici; că războiul cu Veii a ajuns grija unei singure fa- 
milii, încredinţat în sarcina unui pumn de oameni. O, dacă 
ar mai fi între zidurile Romei numai două familii asemenea 
lor, înzestrate cu aceleași virtuți! Atunci o familie ar putea 
să ceară cinstea campaniei cu volscii, iar cealaltă cu aequii, 
şi atunci poporul roman va putea dăinui, bucurîndu-se de 
liniște și pace, iar toate neamurile învecinate vor putea fi 
supuse de romani“. 

În ziua următoare Fabiii iau armele, adunîndu-se la locul 
hotărit, potrivit poruncilor primite. Consulul, venind spre «ei, 
înveşmiîntat în mantaua? lui de război, vede în faţa casei sale 
această trupă alcătuită în întregime numai din membrii familiei 
sale. ÎIntrînd în mijlocul lor, dădu ordin să se aducă fla- 
murile. Niciodată în trecut nu se mai văzuse un asemenea 
spectacol trecînd prin faţa ochilor locuitorilor Romei, înmăr- 
muriţi de uimire: o ceată atît de mică de luptători, însă 
toți vestiți și prin faima lor, și prin trecutul lor, și prin 
ultima lor hotărîre! Ceata număra 306 oameni. Toţi patricieni. 
Toţi făceau parte din aceeași familie. Toţi erau oameni numai 
tunul și unul, care ar fi făcut cea mai mare cinste republicii, 
putindu-se alcătui cu ei un întreg senat sau comandanți ade- 
vărați, pentru orice împrejurare, pentru orice vremuri! Cu 
virtuțile unei singure familii, romanii voiau să aducă pieirea 
poporului veient. 

Un mare puhoi de oameni, de cunoscuţi, rude, tovarăşi 
și clienţi i-au însoţit o bucată de vreme pe drum. Nu se 
citea în ochii nimănui vreo îngrijorare sau vreo deznădejde. 
Toată lumea era convinsă că Fabiii vor fi la înălțimea aşteptă- 
rilor. Toată lumea îi privea cu feţele îmbujorate şi cu 
ochii aprinși de minunare, urindu-le „să aibă parte numai 
de noroc, de slavă şi de fericire în viață! Să le ajute cerul să 
aibă parte de biruință din primele clipe ale luptei! Să aibă 
parte de toate onorurile, de toate triumfurile și de orice 
răsplată pe care cei vrednici le pot nădăjdui!“. 

Cînd Fabiii au pășit în rînduri strînse pe lingă Capito- 
liu, pe lingă fortăreață şi pe lingă celelalte temple, prin faţa 
a tot ce aparţine zeilor şi prin faţa oamenilor, toată mulțimea 
însoțitorilor a rostit rugăciuni fierbinţi zeilor din ceruri, să 
ajute acestui pile de viteji să aibă parte numai de noroc, 
ca să se întoarcă cu bine, teferi și nevătămaţi, în scurt timp, 
în patria lor, la părinţii, la familiile și la vetrele lor. 

Numai că toate aceste rugăciuni s-au dovedit a fi de-a 
surda. Ceata Fabiilor a purces pe șoseaua Nefericirii, ieşind 
din Roma pe sub arcada din dreapta a porţii Carmentale100, 
În curînd au ajuns la riul Cremeral0l. Fabiii au găsit de 
cuviință că e bine să-şi instaleze tabăra acolo. Tocmai atunci 
au intrat în funcţie noii consuli, L. Aemilius și C. Servilius. 
În vremea aceasta, ceata Fabiilor trecea prin foc şi sabie 
întreg ţinutul din jur. Fabiii reușiseră să se menţină nestin- 
gheriţi pe poziţiile lor și în același timp să restabilească liniş- 
tea şi siguranţa pe întreg teritoriul unde ţara etruscă se 
învecina cu republica romană, băgind groaza în dușmani, în- 
cît aceştia nu s-au mai încumetat să iasă din birlogul lor. 
O bună bucată de vreme au fost întrerupte aceste acţiuni 
de devastare, pînă cînd, într-o zi, veienţii cerînd ajutor etrusci- 
lor, aceştia au sosit cu o armată mare în sprijinul lor, pen- 
tru a asedia tabăra Fabiilor de la Cremera. 

Legiunile romane aduse în grabă de consulul L. Aemilius 
au început îndată lupta cu armata etruscă. Veienţii n-au mai 
avut timp să-și aşeze armata în linie de bătaie. În timp ce 
ei îşi manevrau unităţile prin mişcări nesigure şi-şi așezau 
armata și rezervele în formaţie, un escadron al cavaleriei ro- 
mane, intervenind din flancul frontului roman, i-a dat numai- 
decît peste cap, nemailăsîndu-le răgaz să se orinduiască pen- 
tru luptă și nici să rămină pe poziţie. În felul acesta veienţii 
au fost puși pe fugă şi împrăștiați prin toate părţile; rămă- 
şițele lor ajung pînă la „Stincile Roșii“102, unde era aşezată 
tabăra duşmană. În urma acestor evenimente, veienţii cer 
pace romanilor. Pacea a fost încheiată. Roma s-a căit amar- 
nic de ceea ce a făcut, fiindcă a dovedit prea multă ușu- 
rință încheind pace înainte ca pilcul lui Fabius să fi fost 
relras din Cremera. 

L Lupta cetei lui Fabius cu veienţii a început din nou, 
fără mari pregătiri. Fabiii recurgeau la simple năvăliri și 
pustiiri de ogoare, precum şi la atacuri date prin surprindere; 
de cîteva ori s-au ciocnit şi în cîmp deschis. O singură fa- 
milie din sînul poporului roman să repurteze biruinţa asupra 
unei cetăți atît de însemnate, cea mai bogată şi cea mai 
vestită din toată țara etruscă? Cu greu se puteau împăca 
veienţii cu aceste gînduri, socotind că e o mare rușine pen- 
tru ei o asemenea stare de lucruri. Și atunci au urzit un 
vicleșug, pentru a veni de hac acestor trufași dușmani. Ve- 
ienţilor le creștea inima de bucurie, văzînd că pilcurile Fa- 
biilor prind tot mai mult curaj, din zi în zi, în urma iz- 
bînzilor cîştigate. De aceea au trimis, ca din întîmplare, o 
cireadă mare de vite în calea acestei cete romane, doar, doar 
de i-ar momi ca să pună mîna pe vite. La rindu-le, și ţăranii 
din acest ţinut și-au părăsit întinsele lor ogoare. Mai mult, 
şi pilcurile de veienţi, care avuseseră însărcinarea de a stăvili 
atacurile și pustiirile cetelor romanilor, s-au prefăcut că s-au 
retras. Totul s-a pus la cale cu atîta măiestrie, de parcă ar 
fi fost o situaţie adevărată și nu o stratagemă, de parcă ve- 
ienţii se retrăseseră de frica Fabiilor. 

Și Fabiii se uitau cu atita despreţ la ei, încit se credeau 
de neînvins; erau încredințaţi cu toţii că ei nu vor putea fi 
înfruntați de nimeni, niciodată. 

Aceste convingeri le-au dat imbolduri ca să se ducă să vadă 
cât este de mare această cireadă, care păștea pe întinsa 
cîmpie din jurul taberei de la Cremera (mai ales că văzu- 
seră că vitele erau păzite numai de un pumn de slujitori 
înarmaţi). Fabiii, lipsiți de prevedere, se avîntă într-un atac 
fulgerător, dînd peste cap repede mica ceată a acestor paz- 
nici, care caută să se împrăștie cît mai repede în toate 
părțile, făcîndu-se nevăzuţi. Fabiii rămăseseră singuri cu vi- 
tele, care, la rîndul lor, speriate, fuseseră risipite în toate 
părţile. Deodată se năpustesc asupra romanilor, din locurile 
lor ascunse, cetele etruscilor, care se revarsă potop spre acest 
loc. Fabiii au rămas o clipă surprinși de strigătele năprasnice 
scoase de dușmani. A început apoi să cadă asupra lor o grin- 
dină de lănci, aruncate din toate părţile. 

Înconjuraţi pretutindeni de vrăjmaşi, care izvorau ca din 
pămînt copleşindu-i cu numărul lor mare, Fabiii sînt încer- 
cuiţi. Cercul de fier se stringe tot mai mult în jurul lor. Fabiii 
dispun de un teren din ce în ce mai mic. Deşi numărul lor 
se impuţinează văzînd cu ochii, romanii fac minuni de vite- 
jie; armata etruscă își împrospătează mereu formaţiile, dez- 
lănțuind atac după atac. În cele din urmă, Fabiii cedară la 
lupta inegală corp la corp și porniră cu toţii acum să ocupe 
o culme. Ei izbutesc să-şi facă drum prin rîndurile dese 
ale vrăjmașului, străbătindu-le ca o săgeată; depunînd toate 
sforţările şi întrebuințind toată măiestria în luptă, izbutesc 
să spargă cercul de fier. Cărarea ducea spre o măgură, 
printr-o costişe cu un ușor urcuş. 

Acolo Fabiii au pornit din nou o rezistență desperată cu 
oarecare sorți de izbindă, fiindcă această poziţie dominantă 
le-a oferit un răgaz de :cîteva clipe, ca să mai răsufle şi 
să se odihnească puţin; după supraomeneștile sforțări, reu- 
şesc într-adevăr să-i respingă pe atacatori. Romanii ar fi 
rămas mai departe învingători pe platoul îngust al acestei 
măguri, dacă cetele de veienţi, trimise să înconjure din toate 
părțile această înălțime, n-ar fi izbutit să ajungă pînă în 
virful ei. în felul acesta, armata veienţilor, cu mult mai 
numeroasă, a putut avea dir nou lupta în mină. Fabiii, pînă 
la unul, toți au căzut în luptă. Punctul lor de sprijin a îost 
cucerit. 

Analiştii istorisesc că au pierit în luptă 306 luptători ro- 
mani. Veienţii au lăsat să supravieţuiască un singur Fabius, 
un flăcăiandru, singurul vlăstar din neamul Fabiilori93. Din 
acest vlăstari04 vor porni noi mlădiţe, care vor da cel mai 
mare sprijin poporului roman în momentele de cea mai grea 
cumpănă, şi în timp de pace, şi în timp de război. 


LI Pe vremea cind s-au jertfit pe cîmpul de luptă cei 
306 Fabii, erau consuli C. Horatius și Titus Menenius. Ultimul 
a fost trimis de îndată cu armata împotriva etruscilor, care 
crau tare făloşi în biruința obţinută. Și această bătălie s-a 
încheiat cu neizbînda romanilor, etruscii izbutind să ocupe 
Janiculum. Roma ar fi fost din nou asediată şi ar fi plătit 

scump de tot de pe urma acestui război, dacă n-ar fi fost 
rechemat din ţara volscilor consulul Horatius. 

În cursul acestui conflict, situaţia Romei a fost la un pas 
de prăpastie şi din pricina războiului și a alimentării (pentru 
că etruscii trecuseră şi Tibrul); s-a ajuns să se dea lupta chiar 
pe zidurile Romei. Cea dintii ciocnire a avut loc în jurul templu- 
lui Speranţei, unde lupta a fost fără sorți de izbindă. A doua 
luptă s-a dat la poarta Collina. Acolo, cu, toate că succesul 
obținut de romani a fost de mică însemnătate, totuși luptătorii 
romani şi-au recăpătat avîntul de astă dată, redevenind iarăși 
vitejii dinainte, cu care aveau să ciștige biruinţele de mai tirziu. 

Sînt aleşi consulil05 A. Virginius și Spurius Servilius. După 
înfringerea suferită cu prilejul celei din urmă lupte, veienții 
nu s-au mai încumetat să înfrunte pe romani în cîmp deschis. 
în schimb, şi-au continuat prădăciunile şi pustiirile satelor și 
ogoarelor romane, pornind din fortăreața de pe muntele Jani- 
culum. Din această pricină, nici plugarii și nici vitele nu mai 
erau în siguranţă. Romanii au reuşit să le vină de hac veienţilor 
folosind același vicleșug cu care aceștia au înșelat pe Fabii. 
Veienţii, căutind să pună mîna pe turmele de vite ale romani- 
lor, au căzut în cursa pregătită de romani. Fiindcă dușmanul 
avea la îndemiînă aici cete mult mai mari față de cele ale 
Fabiilor, baia de sînge vărsat cu-acest prilej a fost mult mai 
mare. 

Veienţii s-au înverşunat şi mai tare din pricina acestei 
înfrîngeri. Numai că îndirjirea şi minia lor, izvorite din această 
înfrîngere, au fost obirşia unui dezastru de cele mai mari 
proporţii. Forţind trecerea Tibrului în timpul nopţii, veienții 
au încercat să ia cu asalt tabăra consulului Servilius. Potrivnicul 
a fost însă respins cu pierderi sîngeroase şi, neavînd încotro, 
s-a retras pe muntele Janiculum. Atunci consulul roman a irecut 
fără întîrziere Tibrul şi şi-a așezat tabăra la poalele colinei 
Janiculum, întărind-o straşnic. 

A doua zi, în zori, consulul roman, încrezător în forțele 
sale proprii și bizuindu-se pe izbinda avută în cursul zilci 
trecute (o altă pricină era că şi proviziile crau pe sfirșite), 
s-a gîndit că cu cît ss va zori să dea atacul mai devreme 
cu un ceas, cu atît mai repede va cîştiga și biruința, și ca 


https://biblioteca-digitala.ro 


DE LA FUNDAREA ROMEI. CARTEA II 181 


atare a pornit orbește să ia cu asalt pozițiile dușmanului, urcînd 
degrabă povirnișul acestei coline. Încercarea lui a fost zădăr- 
nicită însă, suferind o ruşinoasă înfrîngere şi pierzind tot ceea 
ce câștigase în atacul dinainte. Numai datorită intervenţiei la 
timp a colegului său de consulat, el şi armata romană au izbutit 
să scape. "Totuşi, şi de astă dată etruscii, prinși ca între două 
focuri între cele două armate romane, au fost măcinaţi rînd 
pe rind, pînă la unul, pentru că, încercînd să scape cu fuga, 
se izbeau cînd de armata unui consul, cînd de-a celuilalt. 
Astfel, în urma acestei operațiuni îndrăzneţe încununate de 
izbindă, s-a sfîrşit cu bine şi acest război dintre romani și 
veienţi. 


LII O dată cu încheierea păcii au intrat în Roma și însem- 
nate cantități de cereale, destul de ieftine, aduse din Campania. 
Cu aceste transporturi a dispărut şi frica cetăţenilor că nu vor 
avea piine, iar sacii cu grîu, care fuseseră ţinuţi ascunși, au 
fost din nou scoşi la iveală. Urmarea belşugului a fost că lumea 
a început din nou să trindăvească şi să risipească, 

Chiar şi-atunci cînd pe cetăţeni nu-i mai păşteau necazurile 
dinafara graniţelor, și le căutau ei cu iluminarea aprinsă, în 
propria lor casă. Tribunii zgîndăresc!06 mai departe masele 
populare cu vechiul lor cîntec, legea agrară. Tribunii aduc 
tot felul de învinuiri patricienilor, atacîndu-i nu pe toţi o dată, 
ci pe unul cîte unul. Q. Considius şi 'T. Genunius, autorii proiec- 
tului legii agrare, îi fixează lui Menenius, fostul consul roman, 
ziua cînd trebuie să răspundă în faţa judecății. Acuzaţia și-o 
întemeiau pe faptul că a lăsat să piardă întreaga garnizoană 
romană din punctul de sprijin de la Cremera, fiindcă consulul 
își avea tabăra de vară nu departe de Fabii. Tribunii.au reușit 
să-l răpună pe Menenius, ca şi pe Coriolanus, cu toate sforțările 
depuse de aristocrație de a-l salva și cu toate că dăinuia încă 
în amintirea romanilor imaginea binefăcătoare a tatălui său, 
Agrippa. Totuşi, tribunii au fost destul de moderați în ce pri- 
veşte mărimea osîndii, pentru că, deşi ceruseră la început 
pedeapsa capitală, fostul consul a fost condamnat doar la plata 
unei amenzi de 2000 aşi. Această condamnare, la care fiul lui 
Agrippa nu se așteptase, şi-a plătit-o cu viaţa. S-a vorbit mult 

despre cazul lui; fostul consul, nemaiputind îndura rușinea și 
amărăciunea, s-a îmbolnăvit de inimă rea și în scurtă vreme 
a murit, 

"În urma acestuia a fost tirit de tribuni în faţa judecății 
și un al doilea acuzat, Spurius Servilius107, îndată după ieșirea 
din consulat, pe vremea consulilor Caius Nautius și Publius 
Valerius, thiar la începutul anului. Acuzatori au fost tribunii 
poporului Lucius Caedicius și Titus Statius. Spurius Valerius 
s-a apărat însă în faţa justiţiei nu ca Menenius, cu rugăciuni 
şi cu sprijinul patricienilor, ci cu conştiinţa că e nevinovat, şi 
cu vaza de care se bucura a înfruntat cu toată dirzenia pe 
tribuni. Temeiul acuzațiilor împotriva lui Servilius era felul 
cum .s-a desfășurat bătălia romanilor cu etruscii pe Janiculum 
și înfrîngerea suferită de romani. Servilius era un om aprig 
şi vajnic. Aşa cum dovedise tărie în faţa primejdiilor ce ame- 
ninţaseră cîndva republica, la fel şi acum, în cazul său propriu, 
a căutat să spulbere învinuirile aduse, apărîndu-se cu strășnicie; 
nu numai că respinse capetele de acuzare împotriva lui, ci aduse 
el însuși grave învinuiri și tribunilor, şi poporului, pentru con- 
damnarea lui Menenius şi pentru moartea lui, pricinuită de 
condamnarea nedreaptă; în felul acesta. şi-a arătat poporul 
recunoştinţa faţă de tatăl lai Agrippa care l-a adus înapoi, 
la Roma, şi pentru că, datorită lui, are la îndemînă acum o 
sumă de dregătorii şi atitea legi, la care apelează şi atunci 
cînd se aprind cu atita înverșunare. Astfel Servilius a înlăturat 
primejdia, datorită cutezanţei sale. Și colegul său de dregătorie, 
Virginius, propus ca martor, i-a fost un preţios ajutor prin 
mărturia sa, neprecupeţindu-i laudele, astlel încît judecata nu 
s-a mai încheiat cu o sentință de condamnare, ca la Menenius, 
nemaidomnind aceeași stare de spirit. 


LIII Ciocnirile dintre cele două tabere din Roma s-au 
curmat din pricina izbucnirii unui nou război tot cu veienţii, 
aliaţi de data aceasta cu sabinii. Consulul P. Valerius, cerînd 
ajutor latinilor și hernicilor, pornește în marș cu armata către 
Veii. Aici atacă îndată tabăra sabinilor, pe care aceştia o insta- 
laseră în faţa zidurilor cetăţii Veii, stirnind o buimăceală atît 
de mare în rîndurile lor, încît sabinii s-au împrăștiat prin 

toate părțile. În timp ce încearcă să se dezmeticească, căutînd 
să se adune din nou în formaţii de luptă pentru a zădărnici 
atacul romanilor, aceştia au şi pus stăpînire pe poarta taberei 
unde fusese dezlănțuit primul atac. 


Înăuntrul întăriturilor s-a făcut o adevărată baie de sînge, 
curgînd atîta cît n-a curs în toată bătălia. Învălmășeala din 
tabăra dușmană pătrunde și în cetate. Veienţii, înspăimintaţi, 
aleargă toți la arme. Panica e atit de mare, încît tuturor locui- 
torilor li se pare că Veii a și fost cucerită. O parte din 
trupele lor sint trimise în sprijinul sabinilor; cealaltă parte 
atacă năvalnic pe romani, care erau preocupaţi să pună stăpi- 
nire pe tabăra sabinilor. Veienţii izbutesc să stingherească 
o bucată de vreme operaţiunile romane în curs de desfășurare, 
creînd o oarecare stare de neorînduială și zăpăceală. Însă 
repede romanii își revin şi opun o eroică rezistență ambilor 
dușmani. Cavaleria romană, trimisă de consul în avangardă, îi 
risipește şi-i pune pe fugă şi pe sabini, și pe veienţi. Într-un 
singur ceas au fost înfrînte două armate, aparținind la două 
dintre cele mai puternice şi mai de vază cetăți ale Italiei. 

În timp ce se petrec aceste evenimente la Veii, volscii și 
aequii iși așază tabăra pe teritoriul latinilor și pustiesc toate 
satele şi ogoarele din jur; însă latinii, din propriul lor îndemn, 
întovărășindu-și la aceste operaţiuni și pe hernici, atacă prin 
surprindere tabăra aequilor şi volscilor, fără să fie, de faţă 
vreo armată romană sau vreun comandant roman, și reușesc 
să pună stăpînire pe tabără. Latinii au prins o mare pradă 
de război, în afară de faptul că şi-au luat înapoi și toate 
bunurile lor răpite de dușman. Totuși, Roma şi-a trimis şi pe 
consulul său, C. Nautius, cu o armată împotriva volscilor. Eu 
cred că Romei nu i-a fost pe plac această măsură a aliaţilor 
săi, de a întreprinde operaţiuni militare cu propriile lor mij- 
loace și planuri de război împotriva vreunui dușman, fără 
sprijinul armatelor romane şi al comandanților romani. Totuşi, 
consulul cu armata sa n-a izbutit să-i înfrîngă pe volscei; cu 
toate cumplitele pustiiri şi prădăciuni făcute în ţinuturile 
acestora, nu i-a putut sili să iasă dintre ziduri, ca să dea lupta 
în cîmp deschis. 

LID După aceste evenimente intră în funcţie consulii Lucius 
Furius şi Caius Manlius. Lui Manlius îi revine sarcina de a 
purta războiul cu veienţii. Totuşi nu s-a întreprins nici o acţiune 
militară. În urma stăruinţelor depuse de conducătorii veienţilor, 
romanii le-au acordat un armistițiu pe o perioadă de 40 de ani, 
impunîndu-le plata unui tribut în bani, precum și o contribuţie 
în cereale. 

În timp ce în afara fruntariilor domnea pacea, în cetate 
se continuau certurile și dezbinările dintre cele două tabere. 
Poporul era mereu îmboldit de tribunii săi, care îi tot vorbeau 
de binefacerile legii agrare. Consulii însă nici nu vor să se 
sinchisească nici de condamnarea lui Menenius, nici de situaţia 
primejdioasă în care căzuse Servilius, şi de aceea opun tribu- 
nilor cea mai îndîrjită rezistență. Totuşi, pină la urmă, tribunul 
poporului Cn. Genucius tot a reuşit să-i scoată pe consuli din 
funcţie, silindu-i să-și dea demisia. Sînt aleși noii consuli, 
L. Aemilius și Opiter Virginius. În unele anale am găsit pomonit 
numele lui Vopiscus Iulius, în locul lui Virginius. 

În cursul acestui an, oricare consuli vor fi fost, au fost 
tîriţi de tribuni în faţa judecății și foştii consuli Furius și 
Manlius, fiind obligaţi să se înfăţişeze adunării poporului 
îmbrăcaţi în haine de doliu. Cei doi sînt acuzaţi, în afară de 
tribuni, și de un grup de senatori mai tineri. 

Învinuiţii atrag atenţia judecătorilor şi poporului, îi sfă- 
tuiesc, îi, previn chiar „să nu-i scoată și să nu-i depărteze din 
demnităţile administrative ale statului, căci alifel vor socoti 
că nu au alt rost fasciile şi podoabele consulare, toga cu purpură 
şi scaunul de onoare, decit ca semnele unui alai de înmormin- 
tare. Și atunci n-au decit să le îndeplinească și onorurile din 
urmă, conducîndu-i pînă la locul de veci cu tot convoiul jalnic 
şi cu toată pompa cuvenită. Dacă pentru patricieni consulatul 
este o funcţie deosebit de atrăgătoare, atunci să fie convinși 
toți că consulatul strivit sub călciiul puterii tribuniciene a de- 
căzut de tot, ajungînd într-un hal fără de hal. Consulii au 
ajuns de teapa unor bicţi slujitori, la bunul plac al tribunilor 
poporului, nemaipulînd astfel să mai întreprindă nici o acţiune, 
să mai facă nici un fel de mişcare decit numai atunci cînd 
primesc poruncă ori încuviințare de la tribuni, așteptind de la 

aceştia să le facă semn cu degetul. Dacă poporul a ajuns să 
atragă atenţia şi senatului, şi dacă crede de cuviinţă că în 
afară de el nu mai există nimeni în republică, n-au decit să li se 
perinde prin faţa ochilor surghiunul lui C. Marcius Coriolanus, 
osîndirea şi moartea lui Menenius*. 

Patricienii, înfierbîntaţi prin aducerea unor asemenea teme- 
iuri de către cei doi acuzaţi, au început să se consfătuiască 
între ei, ţinînd tot felul de întruniri, de astă dată nu făţișe, 
ci în taină, ca să nu fie ştiuți de popor. Patricienii au hotărît 
să procedeze în felul acesta: cei doi acuzaţi, vinovaţi, nevino- 
vaţi, trebuie răpiți de la judecată și scăpaţi cu orice preţ. Acest 
plan le-a convenit de minune tuturor patricienilor, deşi înfăp- 
tuirea lui era foarte primejdioasă. Şi cum pentru atare acțiuni 
se păsesc totdeauna amatori de ocazie, s-a şi ivit eroul, gata 
pentru o asemenea îndrăzneață ispravă. De aceea, în ziua 
judecății, în timp ce poporul şedea ca pe jăratic, aşteptind 
procesul, toată lumea a rămas înmărmurită cînd a văzut că 
tribunul nu mai vine. Apoi, fiindcă această lipsă prea da de 
bănuit, lumea a crezut că tribunul nu s-a înfățișat, de bună 
seamă, din pricina amenințărilor patricienilor, şi atunci poporul 
a început să-l învinuiască spunînd că acesta le-a trădat cauza. 
în sfîrșit, oamenii care fuseseră trimiși acasă la el, să cerceteze 
ce i s-a întîmplat tribunului, au dat de ştire că acesta a fost 
găsit ucis în casa lui. 

Îndată ce s-a răspîndit această veste în marea mulțime a 
poporului adunat, toată lumea s-a împrăștiat pe la casele lor, 
aşa cum de obicei se întîmplă și pe front cu soldaţii unei 
armate, care se risipesc ca potirnichile cînd aud că le-a fost 
ucis comandantul în luptă. Mai întîi pe tribuni i-a cuprins 
Spaima, fiindcă și-au dat seama acum, cu prilejul omoririi 
colegului lor, că legea inviolabilităţii tribuniciene, consfinţită 
în mod oficial, nu le mai oferă nici o ocrotire. La rîndul lor, 
patricienii nu-și ascund în fața nimănui bucuria răpunerii 
tribunului, ci, dimpotrivă, pretutindeni își arată mulţumirea 
pentru cele întîmplate. Niciunul din patricieni nu învederează 
că se căieşte de această fărădelege săvirșită, niciunul nu se 
simte cu musca pe căciulă, căutînd să dovedească lumii nu 
numai că n-au nici un amestec în suprimarea tribunului, ci 

tocmai, dimpotrivă, toţi trimbiţează din răsputeri că puterea 
tribuniciană trebuie îngenuncheată şi pusă sub călcii, recurgîn- 
du-se chiar la rău. 


LD Patricienii, bucuriîndu-se ca de o mare biruinţă, obţi- 
nută prin acest exemplu atit de rău, hotărăsc mobilizarea 
armatei romane. Consulii purced la organizarea şi ducerea la 
bun sfîrșit a acestor operaţiuni fără împotrivirea cuiva, fiindcă 
tribunii erau tare înspăimîntaţi de cele întimplate, Atunci 
poporul începe să-și verse focul asupra tribunilor pentru tăcerea 
lor, fiind mult mai îndirjiţi împotriva lor decit împotriva con- 
sulilor, pentru ordinele date. Oamenii din popor așa cîrteau: 

„S-a dus libertatea! S-a ajuns din nou la vremurile grele 
de altă dată. O dată cu Genucius a fost doborită şi înmormin- 
tată şi puterea tribuniciană. Prin urmare, altceva se cade acum 
să facem: trebuie să chibzuim cum să ne împotrivim puterii 
patricienilor. Singura scăpare este aceasta: poporul să-și apere 
singur drepturile sale, fiindcă nu găsește sprijin în altă parte. 
Consulii au în subordinea lor 24 de lictori, toți oameni din 
sînul poporului. Prin urmare, nimeni nu trebuie să fie atit 
de slab și nu trebuie să dea înapoi de la nici un fel de mijloc, 
oricît de crud ar fi, dacă într-adevăr sînt oameni care să-i 
înfrunte pe consuli. Oricare din ei își asumă răspunderea de 
a întreprinde orice faptă, oricit de primejdioasă ar fi ea“. 

În timp ce se aţiță unul pe altul cu asemenea cuvinte, lictorul 
trimis de consuli ca să-l înhaţe pe Volero Publius, un om din 
popor, care avusese gradul de centurion în armată, fiindcă 
declarase că nu mai vrea să se înroleze sub drapel, acesta 
face apel la tribunii poporului. Pentru că aceștia nu îndrăzneau 
să intervină în sprijinul cetățeanului, consulii dau ordin ca 
lictorul să-l dezbrace numaidecit de haine pe fostul centurion 
şi să-i aplice lovituri cu vergi. Atunci Volero spuse: „Fac apel 
la popor, deoarece tribunii îngăduie ca un cetăţean liber al 
poporului roman să fie ucis prin lovituri de vergi, în faţa 
lor, ca să nu fie uciși ei, la rîndu-le, în patul lor, de patri- 
cieni. 

Cu cît Volero răcnea mai tare, cu atit şi lictorul îl zgilţiia 
şi întindea, căutînd să-i smulgă şi să-i sfişie veșmintele de pe 


https://biblioteca-digitala.ro 


DE LA FUNDAREA ROMEI. CARTEA II 187 


el. Atunci fostul centurion, care avea o forţă herculeană, îmbăr- 
bătat şi de gloata care îi sărise îndată în ajutor, l-a îmbrincit 
cît colo pe lictor și apoi şi-a găsit ocrotirea acolo unde mulțimea 
era mai deasă şi unde erau mai puternice răcnetele celor care-și 
arătau revolta şi minia: „Fac apel la popor, spunea el, cer 
să fiu luat sub scutul poporului! Ajutaţi-mă, oameni buni! 
Ajutaţi-mă! Nu mă lăsaţi, tovarăşi! N-aveţi ce să mai așteptați 
din partea tribunilor, cîtă vreme, la rîndu-le, şi ei au nevoie 
de ajutorul vostru!“ 

Poporul se aprinsese. Toată lumea se pregătea de atac, 
ca pe frontul de luptă. Ieșea limpede în vileag că situația era 
în grea cumpănă. Toţi erau încredințați că nu mai există 
nimic sfînt pe lume, că a dispărut orice lege, orice 
dreptate, orice republică, orice proteguire din partea sta- 
tului.  Consulii au încercat să înfrunte cu pieptul lor 
această furtună dezlănţuită, dar pînă la urmă şi-au dat 
seama că autoritatea şi vaza lor nu sînt luate în seamă fără 
sprijinul armatei. După ce lictorii au fost îmbrînciţi şi tăvăliţi 
prin tină, după ce fasciile și securile au fost rupte în mii de 
fărime, chiar şi consulii au fost scoşi val-virtej din for şi 
împinși către palatul senatului. “Nimeni însă nu știa cit de 
departe va merge biruința lui Volero. Zarva și hărmălaia au 
amuţit numai atunci cînd consulii au dat ordin să fie convocați 
senatorii la şedinţă. În incinta senatului, consulii au început 
să se plingă că au fost îmbrînciţi şi insultaţi, învinuind poporul 
că s-a atins de ei, că au fost loviți, acuzind şi pe Volero de 
silnicie şi aţițare. S-au exprimat cu acest prilej tot felul de 
păreri, care de care mai neomenoase, pînă cînd, în cele din 
urmă, senatorii mai bătrîni și mai cu minte și-au impus punctul 
lor de vedere, fiindcă ei îşi dădeau bine seama că, aprinși 
de ură, patricienii nu sînt în stare să se ia la harță și să se 
măsoare cu furia dezlănțuită a maselor populare. 


LDI Poporul, îmbrăţişînd cu toată căldura cauza lui Volero 
cu prilejul ultimelor alegeri, îi încredințează demnitatea de 
tribun pentru anul cînd erau consuli L. Pinarius şi P. Fu- 
riusi0%. însă, împotriva oricăror așteptări, cei care credeau 
că el are să se năpustească cu toată furia împotriva consulilor 

anului precedent care-i făcuseră rău lui Volero, el a jude- 
cat că interesele republicii trebuie să fie mai presus de lovi- 
turile şi suferinţele unui singur cetățean; de aceea, fără să 
jignească nici măcar cu vorba pe cei doi foști consuli, face 
propunerea în faţa adunării poporului, ca de aici înainte tri- 
bunii plebei să fie aleși de comiţiile tribute109. La prima vedere, 
această propunere nu făcea grozavă impresie. Totuşi, această 
iniţiativă răpea patricienilor orice putere de a mai impune în 
funcţia de tribuni ai poporului pe aceia pe care îi voiau «ei, 
desemnîndu-i dintre clienţii și slugoii lor. Acestor propuneri, 
foarte preţuite de popor, patricienii se împotrivesc din răs- 
puteri, însă nici consulii, cu toată vaza și autoritatea lor, 
şi nici fruntașii aristocrației n-au izbutit să cîştige pe nici- 
unul din colegiul tribunilor ca să se opună acestor propuneri. 

Situaţia însă, destul de complicată prin însăşi natura lu- 
crurilor, a rămas mai departe grea. Certurile şi discuţiile s-au 
prelungit vreme de un an întreg. Poporul l-a reales ca tribun 
al său, şi pentru “anul viitor, pe Volero. Patricienii, convinşi 
că le-a ajuns cuțitul la os și că trebuie să dezlănţuie odată 
lupta împotriva plebeilor, îl impun la consulat pe Appius 
Claudius, fiul faimosului Appius, înverşunatul dușman al ple- 
bei. Noul consul era urit de popor, şi din pricina numelui, și 
a trecutului tatălui său. 1 se fixează și i se dă un coleg de 
consulat în persoana lui T. Quinctius. 

Chiar de la începutul anului nu se vorbea altceva decit de 
această lege. în aceeaşi măsură cu autorul legii, Volero şi 
tribunul poporului, Laetorius, colegul său de funcţie, noul ei 
susținător, erau cît se poate de dirji. Pe Lactorius îl îndrep- 
tăţeau să rămină neclintit în această atitudine și faptele lui 
de arme, care îi creaseră o faimă de mare erou, nefiind de 
nimeni întrecut în luptă pe vremea aceea. Volero nu făcea 
altceva decît să-şi susțină legea, căutînd însă să nu se atingă 
de autoritatea consulilor. Laetorius, dimpotrivă, a pornit ata- 
cul aducînd grave acuzaţii lui Appius şi familiei sale, care se 
purtase cu cea mai mare vitregie față de poporul roman, 
dindu-i atîtea lovituri. El susţinea că tînărul Appius a fost 
ales consul de patricieni ca să fie călăul poporului, pentru a-și 
bate joc de suferinţele lui și a-l chinui fără milă. Totuşi, 

limbajul acestuia, nestrunit şi nemlădiat prin şcoli, nu era 
la înălțimea setei sale de libertate şi a bărbăţiei sale. Fiind- 
că nu a găsit la îndemînă alte vorbe, el se adresează poporului 
simplu: „Cetăţeni, fiindcă eu nu știu să vorbesc cu iscusinţă, 
însă fiindcă ceea ce vă spun e din inimă, ţin să vă dau 
acest cuvînt de ordine: miine să fiți cu toţii de faţă, tot 
aici. Eu, sau voi impune votarea acestei legi, sau aici voi 
muri, sub ochii voştri!“ 

În ziua următoare, tribunii iau loc la masa oratorilor. 
Consulii și aristocrații iau și ei parte la ședință, străduindu-se 
din răsputeri să împiedice votarea acestei legi de către adu- 
marea poporului. Atunci Laetorius îi pofteşte, cu glas tarz, 
pe cei care nu au dreptul la vot să părăsească adunarea, şi 
să rămînă numai aceia care trebuie să voteze. Un cîrd de ti- 
neri din rîndurile aristocrației rămîn pe loc, nevoind să plece. 
Atunci slujitorul însărcinat anume cu această treabă îi pof- 
teşte să iasă. Însuși Laetorius dă poruncă să fie îndată înșfă- 
caţi vreo cîţiva din rîndul acestora. 

Consulul Appius declară atunci următoarele: „Tribunii po- 
porului nu au drepturi decit asupra plebeilor, nu şi asupra 
patricienilor; tribunii nu sînt magistraţii republicii, ci numai 
reprezentanţii plebeilor; tribunii, cu toată puterea lor, nu pot 
îndepărta pe nici un cetăţean din adunare, fiindcă atunci, căl- 
cînd tradiția strămoșilor, s-ar putea spune şi următoarele: 
Cetăţeni, dacă găsiţi de cuviință că trebuie să plecaţi din 
adunare, puteţi pleca“. 

Consulul putea să-l zăpăcească şi să-l scoată pe Laetorius 
cu ușurință din sărite, vorbindu-i cu dispreţ despre dreptul 
lor. De accea tribunul, aprins la față de atita minie, trimite 
pe slujitorul său la consul. La rîndul lui, şi acesta trimite pe 
lictorul său ca să-l înhaţe pe tribun, strigindu-i în gura mare: 
ptribunul este un simplu cetățean şi nu dispune de drepiuri 
şi autoritate; el nu are o funcţie oficială“. 

Lăctorul era cît pe-aci să pună mina pe el și să-l ducă pe 
sus, dacă poporul adunat n-ar fi izbucnit în strigăte și dacă 
gloatele întăritate, venite din tot oraşul, nu s-ar fi năpustit 
buluc în for și n-ar fi tăbărît asupra consulului, ca să-şi 
apere pe ocrotitorul lor. Appius stăruie însă mai departe cu 

încăpăţinare să rămînă pe poziţia lui, căutînd să înfrunte 
toată furtuna. S-ar fi ajuns la o încăierare în toată regula, 
şi chiar "la vărsări de sînge dacă celălalt consul, Quinctius, 
n-ar fi dat însărcinarea foștilor consuli să-l ridice cu forţa 
din for pe colegul său, dacă nu pot altfel, dacă n-ar fi căutat 
să potolească spiritele agitate şi dacă n-ar fi rugat şi pe 
tribuni să dizolve adunarea, pentru că își da seamă că poporul 
era din ce în ce mai pornit. 

„Să lase încolo mînia şi supărările, li se adresă consulul, 
Să aibă puţină răbdare, pentru că timpul va rezolva totul. 
În liniște, vor putea chibzui mai temeinic la cea mai bună 
soluţie. Și senatul va face pe voia poporului, iar consulul, 
la rîndul lui, pe aceea a senatului. 


LDII Cu mare trudă, Quinctius a reuşit să potolească 
poporul. Însă patricienii au avut și mai mult de furcă cu 
Appius, celălalt consul. După ce adunarea poporului a fost 
dizolvată, în sfîrșit, consulii prezidează dezbaterile în ședința 
senatului, Pînă acum, situația fusese nelămurită şi nu se 
putuse lua vreo hotărire, din cauza prea marii nepotriviri 
de păreri, acestea izvorind fie din pasiunile politice, fie din 
frica, fie din ura față de popor. În urma acestui răgaz de 
gîndire, acordat într-adins ca să se liniştească spiritele, sena- 
tul a fost din nou convocat, ca. să chibzuiască acum în liniște 
asupra situaţiei. În orice caz, toată lumea avea să-i mulțu- 
mcască lui Quinctius, pentru că datorită intervenţiei lui, la 
vreme, s-a putut pune câpăt încordării și dezbinărilor. Lui 
Appius i se adresează următoarea cerere: „Numai în măsura 
în care el poate înfăptui armonia și solidaritatea întregului 
popor poate vorbi de prestigiul Şi “de autoritatea consulară. 
În timp ce şi tribunii şi consulii îşi trag fiecare spuza pe 
turta lor, toată vlaga patriei se macină și se iroseşte, Cei 
care au în mîinile lor destinele patriei, caută s-o sfişie și 
s-o îmbucătățească mai degrabă, pentru a o nărui, în loc 
să vegheze ca patria să rămînă neatinsă şi nevătămată“. 

La rîndul lui, Appius ţipa în gura mare, luind martori şi 
zeii, şi oamenii că senatul dezertează de la datorie, că re- 
publica a fost trădată de senatori din pricina fricii de popor, 

că nu senatul este lipsit de consul, ci consulul e lipsit de 
senat. Că acum el, Appius, e nevoit să accepte aplicarea unor 
legi mult mai grozave decît acelea date pe Muntele Sacru“. 

Majoritatea senatului și-a impus însă punctul său de ve- 
dere, și Appius, nemaiavînd încotro, a tăcut chitic. Legea a 
fost votată în linişte de senat. t 


LDIII Atunci au fost aleși pentru prima oară tribunii 
poporului în comiţiile tribute. Iștoricul Piso menţionează că. 
s-a mai adăugat la numărul tribunilor încă trei, ceea ce în- 
semnează că pînă acum fuseseră numai doi. Piso dă chiar 
numele tribunilor, care au fost următorii: C. Sicinius, L. Nu- 
mitorius, M. Duilius, Spurius Icilius și L. Maecilius. 

În timpul frămîntărilor din Roma a izbucnit și războiul 
cu volscii şi cu aeguii. Aceste două populaţii pustiiseră în 
lung şi-n lat ogoarele romane, plănuind ca dacă poporul se 
va răscula din nou împotriva patricienilor să-i primească la ei. 
Însă lucrurile împăcîndu-se, aequii și volscii făcură calea în- 
toarsă. 

Appius Claudius a fost trimis cu armata împotriva volscilor. 
Lui Quinctius i-a căzut la sorți campania contra aequilor. Nu- 
mai că Appius și-a arătat aceiași colți faţă de ostașii romani, 
pe care i-a arătat în timp de pace și poporului. Aici, însă, 
pe front, era și mai fără friu, fiindcă nu-i mai ședeau în 
cale tribunii cu puterea şi autoritatea lor. Appius ura popo- 
rul mai mult ca tatăl său, pentru că ştia că a fost înfrint 
de el. îl ura pentru că i-a fost impusă o lege votată de po- 
por, cu toată opoziţia lui dirză împotriva tribunilor, fiindcă 
el fusese singurul consul care se împotrivise cu strășnicie 
puterii tribuniciene şi combătuse această lege, pe care con- 
sulii anteriori o zădărniciseră cu mai puţine sforţări, peste 
așteptările senatului. Această ură care îi clocotea în piept și 
această mînie nestăvălită îi îmboldeau şi mai tare trufia lui, 
ca să se poarte și mai tiranic cu ostașii săi. Și nu putea fi 
îmblînzit şi întors pe făgaşul normal de nici o putere din 
lume. 

Încordarea lui însă se întinsese peste limită: ostașii ar- 
matei romane erau sătui pină-n gît de o asemenea purtare 

clinoasă. Toţi ostașii se mișcau cu dezgust și cu mare silă. 
Domnea pretutindeni o stare de delăsare și de îndărătnicie. 
Ostaşii executau toate ordinele şi dispoziţiile în batjocură. 
Ei nu se mai rușinau de nimeni, nu se mai temeau de nimeni, 
de nici o constringere. Cînd Appius ordona ca unităţile să 
se mişte mai repede, soldaţii; dimpotrivă, abia îşi tirșiiau 
picioarele. Cind Appius apărea şi-i îndemna să pornească mai 
tepede la treabă, atunci ostașii, cu de la sine putere, încru- 
cişau braţele, nemaifăcînd nimic. Cind Appius trecea pe lingă 
ei, soldaţii sau își plecau capul, sau îl întorceau în partea 
cealaltă, făcîndu-se că nu-l văd. Orideciteori trecea pe lîngă 
ci, totdeauna îl înjurau, scrişnind din dinţi. 

Appius, care pînă acum nu sc sinchisise de ura poporului, 
începu să se simtă nelalocul lui, înmuindu-i-se cerbicia. După 
ce şi-a dat seama că asprimea şi violenţa nu folosesc la nimic, 
a refuzat să mai aibă vreo legătură cu soldaţii. În schimb, 
îi acuza pe centurioni că ei sînt vinovaţi, fiindcă ei au zăpă- 
cit minţile soldaţilor. Appius le spunea centurionilor, în bat- 
jocură, „tribunii poporului“ şi „voleroni“. 


LIĂ  Volscii aveau cunoștință de această stare de iucruri 
din tabăra romană şi de aceea căutau să forțeze lucrurile, 
dezlănțuind ofensiva cu atît mai vîrtos, cu cît ei nădăjduiau 
că ostașii armatei romane vor avea aceeași atitudine de răz- 
vrătire și vor fi cu aceeași înverşunare față de Appius, aşa 
cum s-a întîmplat mai înainte cu consulul roman Fabius. Ade- 
vărul este că armata a avut de astă dată o atitudine de răz- 
vrătire mult mai accentuată, pentru că, în contrast cu situația 
întimplată cu prilejul bătăliei date de Fabius, cînd armata 
a vrut să lupte, de astă dată ostașii romani nu numai că 
n-au vrut să cîştige biruința, ci, dimpotrivă, au vrut să fie 
învinși. 

După ce oștirea romană a fost orînduită pentru atac, sol- 
daţii, în loc să pornească spre vrăjmaș, au făcut stînga im- 
prejur, îndreptindu-se spre tabără. Romanii n-au opus vrev 
rezistență dușmanului pină n-au observat că ariergarda lor 
a început să fie măcelărită de-a binelea de volseii care ajun- 
seseră pînă la șanțurile şi întăriturile lor, făcînd aici o adc- 

vărată baie de sînge în rîndurile armatei lor. Abia atunci s-a 
vădit limpede voinţa fermă a ostaşilor romani de a lupta, 
căutînd să izgonească pe duşmanul învingător din preajma 
redutelor taberei sale. Rezultă deci că romanii n-au vrut ca 
duşmanul să pună mina pe tabăra lor. Totuși, unii dintre 
ostașii romani erau mulţumiţi de înfringerea şi+de lovitura 
morală pricinuită patricienilor. 

Cu toată această situaţie atit de grea şi de primejdioasă, 
Appius s-a încăpăţinat să rămînă dirz în starea lui de neome- 
noasă cruzime, fiindcă, vrînd să-şi verse mînia pe soldaţi în 
continuare, dădu ordin să se stringă toate unităţile, pentru 
raport. Singuri comandanții şi subcomandanţii au răspuns po- 
runcii, prevenindu-l pe consul că „zadarnic încearcă acum 
să le arate că are autoritate, cîtă vreme se ştie că puterea 
comandantului se întemeiază pe disciplina şi pe execuţia fără 
şovăire a ordinelor de către unităţi“. Ei îi spun lui Appius, că 
„îndeobște ostașii romani refuză să execute ordinele sale şi 
nu vor să ia parțe la adunare pentru raport; apoi că ici și 
colo se aud glasurile soldaților, care cer consulului să pună 
armata în marș şi s-o scoată de pe teritoriul volscilor; că 
poporul învingător a ajuns puţin mai înainte pînă aproape 
de porţile și meterezele taberei. Deci Appius trebuie să fie 
convins că nu e o simplă întîmplare, ci e adevărul adevărat, 
că pînă la dezastrul total nu e decit un singur pas, şi el în- 
suși şi-a putut da seama, cu ochii săi proprii, de realitate“. 

În cele din urmă consulul, împins de nevoie, a dat înapoi 
(fiindcă nu era momentul potrivit să caute și să tragă la 
răspundere pe vinovaţi) şi, trimiţînd unităţile către sectoa- 
rele lor în tabără, dădu ordin ca toată lumea să fie înștiin- 
țată să stea gata de plecare pentru ziua următoare. A doua 
zi, dis-de-dimineaţă, el dădu semnalul prin goarnă de plecare, 
pentru ca toţi ostașii să se pună în marș, în vederea retragerii. 
Tocmai în momentul cînd unităţile romane se desfăşurau, exe- 
cutînd ordinul de retragere, semnalul dat de goarnă a atras 
atenția volscilor, care dezlănţuie atacul asupra ariergărzii ro- 
mane. De aici, s-au răspîndit larma și panica în toate unitățile 
romane pînă la avangardă, toţi ostașii fiind surprinși de acest 
atac neașteptat. Şi atunci n-a mai fost cu putință să se în- 

țelcagă ordinele transmise de comandanţi, şi nici armata să 
se așeze în dispozitiv de luptă. Nu le-a mai rămas altă so- 
luţie decit fuga. Toată lumea nu se gindea la altceva decit la 
fugă. Toţi se năpusteau unii peste alții într-o învălmășcală 
nemaipomenită, călcîndu-se peste trupuri şi peste arme. Toţi 
pornesc într-o goană desperată. Romanii nu s-au oprit din 
fugă nici după ce vrăjmașul a încetat urmărirea. 

Consulul, după ce zadarnic încercase să-și ţină pe loc 
„ostașii, tîrziu de tot izbutește să pună capăt acestei stări, 
începînd să-și adune oamenii risipiţi prin toate părțile. Ră- 
mășiţele armatei sale le-a instalat într-o tabără, într-o re- 
giune unde dușmanul nu pătrunsese încă și deci nu mai era 
nici o primejdie din partea lui. Aici, adunindu-și toți sol- 
daţii în careu pentru raport, i-a înfierat pe toţi, pe bună drep- 
tate, spunîndu-le: „dezertori de la datorie, trădători de patrie, 
oameni care au călcat în picioare disciplina şi consemnele mi- 
litare“. Appius întreabă pe fiecare ostaș înarmat: „unde îţi 
sînt armele?“ Și pe fiecare stegar, care-și pierduse drapelul: 
„unde-ţi-e drapelul?“ După aceasta, a dat ordin ca toţi ofi- 
ţerii şi subofițerii care-și părăsiseră unităţile să fie bătuți c1 
vergile şi să li se taie capul cu secureal!10. A dispus apoi ca 
din restul de ostași să se tragă la sorți pentru decimare, exe- 
cutindu-i din zece în zecelti. 


LĂ Dimpotrivă însă, campania cu aequii s-a desfășurat 
potrivit așteptărilor, domnind cea mai desăvirșită armonie în- 
tre consul şi ostaşii săi, fiecare luîndu-se la întrecere ca să-şi 
dovedească spiritul tovărăşesc; şi toată lumea s-a bucurat 
de roadele succesului. Prin firea lui, consulul Quinctius era 
un om blind, înţelegător și plin de omenie; din această pri- 
cină, cu cît colegul său de consulat se purta tot mai hapsîn 
cu soldaţii lui, cu atît mai mult el se străduia să câștige ini- 
mile ostașilor săi. De aceea aequii nu s-au încumetat să se 
ia la harţă cu armata lui Quinctius, unde era atita disciplină 
şi unde domnea armonia între comandanţi şi ostași, și n-au 
mai întreprins nici o acţiune militară, neîndrăznind să ză- 
dărnicească nici măcar pe cele de pustiire făcute de romani 
pe teritoriul lor. Prada capturată de romani a fost în canti- 

tăți mai considerabile ca în oricare alt război; toate capturile 
au fost împărţite soldaţilor. Consulul nu pregeta să citeze 
prin ordin de zi și să elogieze pentru bravură pe oricare din 
soldaţi, pentru că aceștia se bucură de decoraţii şi de citări 
prin ordin de zi pe unități în aceeași măsură ca de orice 
răsplată. Armata s-a întors la Roma cu o asemenea stare de 
spirit, încît ar fi fost dispusă să se împace cu patricienii, și 
aceasta datorită numai comandantului lor. Ostaşii declarau că 
senatul le-a făcut parte de un comandant nemaipomenit de 
bun, care s-a arătat faţă de ci ca un adevărat părinte, în 
timp ce cealaltă armată a avut parte de un comandant care 
s-a purtat ca un stăpîn rău. 

Anul care s-a scurs a fost însemnat prin succese şi in- 
succese pe frontul de luptă și prin nemaipomenite frămin- 
tări, dezbinări şi ciocniri între cetăţeni și conducători, și în 
țară, şi dincolo de hotare. Evenimentul cel mai însemnat a 
fost alegerea tribunilor în comiţiile tributei!2?. înfăptuirea ob- 
ținută în toiul frămîntărilor a fost mai importantă prin bi- 
ruința câștigată în urma acestei lupte întreprinse, decit prin 
foloasele aduse, fiindcă comiţiile şi-au pierdut mult din ros- 
tul şi vaza lor datorită faptului că patricienii au fost excluși 
de la aceste alegeri, în schimb însă poporul n-a cîștigat mai 
multă putere decît au pierdut patricienii. 


LĂI Un an şi mai plin de tulburări a urmat după aceea, 
sub consulatul lui L. Valerius şi T. Aemilius, atit din cauza 
neînțelegerilor dintre cele două tabere, pe temeiul legii agrare, 
cît şi din pricina procesului intentat lui Appius Claudius. 
Tribunii poporului, M. Duilius şi C. Sicinius i-au adus fos- 
tului consul acuzaţii publice, fixîndu-i ziua de judecată ace- 
luia care fusese cel mai înverşunat potrivnic al acestei legi 
referitoare la posesorii și beneficiarii terenurilor luate cu ana- 
sîna din ager publicus, mai ales că Appius își depusese 
candidatura pentru a treia oară la consulat. Niciodată în tre- 
cut nu a fost perindat prin fața judecății un alt acuzat mai 
urit de popor ca acesta, atît din pricina atitudinii sale de 
neimpăcată ură față de popor, cît şi din pricina tatălui său, 
care făcuse atita rău plebeilor. Dar şi patricienii l-au apă- 

rat cu o îndirjire mult mai aprigă ca de obicei. De aceea aris- 
tocraţii îi spuneau: „a fost aruncat în ghearele lupilor un 
om ca Appius, care a fost un vajnic luptător pentru interesele 
lor și un stîlp al instituţiei senatului; Appius a fost apărăto- 
rul senatului, stăvilind toate dezordinile și mișcările poporului, 
dar a făcut o singură greşeală, şi anume: a cam întrecut măsura“, 

Dintre toţi patricienii, singur Appius Claudius s-a purtat 
cu aceeași trufie faţă de tribuni, fiindcă s-a înfățișat la jude- 
cată ca un om care nu dă nici o ceapă degerată pe toți tri- 
bunii din lume, şi care nu se sinchiseşte nici de popor şi 
căruia puţin îi pasă de acest proces. Pe Appius nu l-au putut 
clinti din atitudinea lui hapsînă, nici amenințările poporului, 
nici rugăminţile senatorilor, care l-au prevenit să se imbrace 
în straiele impuse de situaţia sa de acuzat, să aibă o ţinută 
mai plecată ca să insufle compătimire în faţa judecății și să 
renunţe la atitudinea lui ţifnoasă, obișnuită în trecut, cînd 
își susținea interesele sale în fața poporului. Senatorii îl dăs- 
căleau că acuma e mai bine pentru el să arate o atitudine 
mieroasă, de pocăit, şi cu capul plecat. Însă Appius a făcut 
tocmai pe dos: aceeași înfățișare acră și dispreţuitoare, aceeași 
ținută jignitoare, în gesturi, în trăsăturile feţei și în mani- 
festări, aceeași trufie în vorbe, așa fel, incit pînă la urmă, 
majoritatea poporului nu mai simțea nici un fel de teamă faţă 
de acuzatul de astăzi, de care ieri toţi se îngroziseră. cînd 
el fusese consul. 

Appius și-a susținut o singură dată apărarea, în același 
fel și cu aceeași îndărătnicie obișnuită, tot el făcînd pe acu- 
zatorul. Încăpăţinarea lui a stirnit înmărmurirea și în rîndurile 
tribunilor, şi în sînul poporului, încit tot aceştia de la sine 
i-au amînat judecata, fixîndu-i un nou termen de înfăţişare, 
pentru ca atmosfera să se mai potolească. Numai că acest 
răgaz nu i-a mai folosit de loc lui Appius, care, doborit de 
boală, s-a stins din viață înainte de termenul fixat pentru 
judecată. Deşi tribunii au căutat să împiedice înmormintarea 
lui. cu onorurile cuvenite unui fost mare dregător al statului, 
poporul, bun şi iertător ca totdeauna, n-a vrut să-l lipsească 
pe Appiusi13, pornit acum pe drumul fără întoarcere, de 
fastul şi onorurile cuvenite cu prilejul înmormintării lui. Po- 

porul a ascultat cu aceeași nepăsare şi laudele aduse dispărutu- 
lui, de parcă ar fi fost vorba de învinuirile aduse de el, cînd 
trăia. Și poporul a luat parte la convoiul de înmormintare, în- 
tovărășindu-l în mare număr pînă la locul de veci. 


LĂII în cursul aceluiași an, consulul Valerius a pornit 
în marș cu armată împotriva aequilor, şi fiindcă aceștia n-au 
vrut să iasă dintre zidurile cetăţii și să dea piept cu romanii 
în cîmp deschis, a hotărît să împresoare și să le ia cu asalt 
cetatea. Operațiunile împresurării au fost însă zădărnicite de 
izbucnirea unei groaznice furtuni, însoțită de grindină cit oul 
şi de tunete înspăimintătoare. Armata romană primește ordin 
de retragere. Toţi ostașii au rămas încremeniţi, însă, cind au 
văzut că după ce s-a dat semnalul de plecare, cerul din nou 
s-a înseninat. Toată lumea a fost încredințată că, prin acest 
semn arătat pe cer, voinţa zeilor nu îngăduie să se continue 
impresurarea acestei cetăţi. De aceea au plecat de acolo, însă 
tot necazul şi furia pentru acest război romanii și l-au vărsat 
prin pustiirea teritoriilor aequilor. 

Celălalt consul, Aemilius, a purtat război cu sabinii. Și 
acolo romanii s-au mărginit doar la devastarea ogoarelor duș- 
mane, fiindcă sabinii nu s-au încumetat să iasă de dinapoia 
zidurilor groase, ca să-şi dovedească bravura. După ce romanii 
au trecut totul prin foc și sabie, prefăcind în cenușă nu nu- 
mai toate sălașurile, ci și chiar satele cele mai populate, 
sabinii n-au mai putut să rabde și au ieșit din biîrlog, ca să 
vină de hac cetelor prădalnice. Cum lupta a fost nedecisă în 
ziua următoare, sabinii şi-au retras tabăra pe alte poziţii mai 
sigure. Consulul a tras concluzia că potrivnicul a primit o 
lecţie bună, după care s-a retras ca un învins. Deși războiul 
nu s-a încheiat cu o biruință în favoarea cuiva, consulul a 
revenit la Roma cu armata. 

7 

LĂIII în tot timpul cît au durat aceste războaie, în țară 
au continuat frămintările și nemulţumirile, sub consulatul lui 
T. Numicius Priscus și al lui A. Virginius. Domnea impresia 
că poporul nu va primi să se amine din nou punerea în apli- 
care a legii agrare, pregătindu-se să dea lupta pînă la capăt, 

cu toată îndirjirea, cînd toată lumea a aflat, după fumul ca- 
selor incendiate și după convoaiele de ţărani porniţi în bă- 
jenie, că au năvălit din nou volscii. Această stare de lucruri 
a curmat revolta deja coaptă şi gata să izbucnească. Consulii, 
convinși de senat ca să pornească războiul, au scos tot tineretul 
din cetate, și în felul acesta au potolit repede spiritele agitate. 
La rîndul lui, şi duşmanul a făcut calea întoarsă, nepricinuind 
altceva decît numai această panică năprasnică printre romani. 
Numicius a pornit împotriva volscilor, iar Virginius în contra 
aequilor. liind atacați prin surprindere de aequi, romanii 
erau cît pe-aci să sufere o înfringere din pricina unei gre- 
şeli a consulului, însă vitejia fără seamăn a soldaţilor romani 
a făcut ca lucrurile să se îndrepte, restabilindu-se situaţia. 

Cu volscii, treburile au mers bine. Din primul atac adver- 
sarul a fost pus pe fugă, retrăgîndu-se între zidurile cetăţii 
Antium, unul dintre orașele cele mai bogate şi mai vestite 
ale Italiei de pe vremea aceea. Consulul, însă, nu s-a încume- 
tat să pornească asaltul asupra cetăţii și a cucerit în schimb 
o altă fortăreață, Cenoll!4, care nu era însă atit de bogată. 
În timp ce aequii și volscii ţin pe loc armatele romane în aceste 
sectoare, au năvălit şi cetele de prădalnici ale sabinilor, care 
au ajuns pînă la porţile Romei. După puţine zile de la acest 
eveniment, cele două armate consulare, îndirjite, au pornit 
un război pustiitor de represalii, trecînd pe teritoriul sabin şi 
pricinuind un prăpăd mult mai cumplit decit suferiseră ro- 
manii. 


LĂID Abia la sfîrşitul anului a venit şi pacea, însă, așa 
cum se întîmplă totdeauna, o pace tulburată de certurile și 
neînțelegerile dintre patricieni și popor. Plebeii, din nou re- 
voltați, n-au vrut să mai ia parte la alegerile consulare. Și 
atunci patricienii, prin mijlocirea clienţilor lor, şi-au ales nu- 
mai ei consulii, pe Titus Quinctius şi pe Quintus Servilius. 
Acest an a fost ca şi cel dinainte. Poporul a început să cloco- 
tească, ridicîndu-se încă din primele zile ale anului, cînd re- 
volta era gata, gata să izbucnească. Numai războiul a im- 
piedicat-o. Sabinii năvăliseră ca niște hoarde sălbatice peste 
ogoarele crustuminilor, pîrjoliseră şi pricinuiseră un groaznic 

prăpăd întregii regiuni din jurul rîului Anio, însă au fost 
înfrînți aproape de poarta Collina. Totuşi, sabinii au reușit să 
ducă în ţara lor o mare pradă de război, în ființe omenaşti 
şi turme. Consulul Servilius a pornit cu înverșunare în urmă- 
rirea inamicului, dar n-a mai avut putinţa să prindă din urmă 
armata sabină în cimp deschis, fiindcă aceasta s-a retras la 
adăpostul zidurilor cetăţii, în schimb şi-a întors cu virf și 
îndesat pagubele. Atta pustiire şi prăpăd a făcut sabinilor, 
încît n-a mai rămas piatră pe piatră şi colțişor de pămînt 
neatins de furia războiului, întorcîndu-se la Roma cu o pradă 
de cîteva ori mai mare ca a dușmanilor. 

Și în războiul cu volscii, republica romană a avut succese, 
atit prin priceperea comandantului, cit şi prin bravura ostaşi- 
lor romani. Cele două armate s-au ciocnit mai întîi pe un cimp 
larg, pricinuindu-și una alteia pierderi uriașe și făcîndu-se o 
mare vărsare de sînge. Romanii, fiindcă pierderile lor 'fuse- 
seră simțitoare şi erau inferiori ca efective dușmanului, s-ar 
fi retras dacă n-ar fi recurs consulul la o stratagemă rodnică 
şi n-ar fi dat un nou imbold ostașilor săi, strigînd cit îl 
ținea gura că vrăjmașul a fost pus pe fugă la cealaltă aripă. 
Pornind din nou la atac, romanii au repurtat biruința în mod 
neîndoios, fiindcă fuseseră încredinţaţi că sînt învingători. Însă, 
pînă la urmă, consulul tot a dat semnalul de retragere, deoa- 
rece se temea că sforțările vor fi prea istovitoare, dacă va 
desfășura atacul în continuare. 

A trecut un răstimp de cîteva zile de inactivitate din par- 
tea ambelor tabere, ca și cum ar fi fost încheiat între ele un 
armistițiu. În vremea aceasta, forţele volscilor au fost reîm- 
prospătate cu noi efective, fiindcă venise în tabără, din țara 
lor, un puhoi de luptători din rîndurile populaţiei volstilor 
şi aeguilor, fiind convinşi că dacă romanii vor observa aceasta 
se vor retrage. De aceea, pe la strajal!5 a treia, dușmanul 
purcede la asaltul taberei romane. 

Quinctius a potolit repede panica stirnită de această larmă 
neobișnuită, ordonînd ca ostașii să-și vadă de treabă și să 
rămînă mai departe liniștiți în corturile lor, fixînd în posturile 
de gardă o cohortă de hernici. Dădu apoi dispoziții ca toţi 
trimbiţaşii şi gorniştii, călare pe cai, să sune din instrumentele 

lor în faţa redutelor romane şi să ţină pe vrăjmaş în încor- 
dare pînă la ivirea zorilor. Astfel, toată noaptea romanii au 
putut rămîne liniștiți în tabără, nefiind tulburaţi de dușmani, 
săturîndu-se de somn şi de odihnă. În timpul acesta, pedestri- 
mea volscilor, care stătuse ca pe jăratic, aştepta din clipă în 
clipă dezlănţuirea atacului roman, crezînd că trupele din faţa 
lor au efective mult mai mari decit în realitate, și că sînt 
şi romani, fiind păcăliţi de tropăitul şi nechezatul cailor ne- 
obișnuiți cu alți stăpini, cu hernicii, şi care cai sforăiau pe 
nări, erau neliniştiţi şi din pricina zgomotelor goarnelor şi 
trîmbiţelor care le ţiuiau în urechi, ca la un atac dușman. 


LĂD Cînd s-a crăpat de ziuă, armata romană, cu forţele 
refăcute după odihna nopţii, după ce a fost orînduită pentru 
atac, a dat peste cap, din primul asalt, pe volscii obosiţi de 
veghe, de stat numai în picioare și de încordare. Cei mai mulți 
din ei s-au predat, neavînd putinţa să scape, deoarece în spa- 
tele lor se ridicau nişte rîpi înalte, pe care nu se puteau urca 
în fugă, și de aceea numai primele lor unități au reușit să 
scape tefere. Consulul roman, văzind că au înaintat pină în- 
tr-un loc unde poziţiile nu mai oferă garanţia unui atac în 
bune condiţii, a oprit atacul. Luptătorii însă cu greu sînt ţi- 
nuţi pe loc. Toţi răcnesc în gura mare, cerînd să li se îngăduie 
să pornească la urmărirea vrăjmaşșului înfrînt. Cavaleria ro- 
mană e însă şi mai nerăbdătoare. Își înconjură comandanții 
şi cere să formeze ei avangarda. Consulul, mulţumit de do- 
vezile de vitejie ale soldaţilor săi, însă necumpănind terenul, 
şovăie mai departe să dezlănţuie atacul. Și atunci toţi ostașii 
izbucnesc în strigăte că ei totuşi vor porni. Și de îndată au 
şi trecut la faptă. ! 

Înfigîndu-şi în pămînt lăncile, ca să le fie mai uşor căță- 
ratul pc aceste rîpe pînă sus, în virful culmii, romanii urcă 
povirnişul într-o goană turbată. Volscii, care rămăseseră fără 
lănci încă de la primul atac, rostogolesc acum cu picioarele 
bolovani şi stînci asupra unităţilor romane, care luaseră piep- 
tiş costişa, şi reuşesc să zădărnicească atacul romanilor, da- 
torită avalanşelor de bolovani rostogoliţi peste atacatori. Acum, 
la rindul lor, pun ei în strimtoare pe romani. 

Aripa stingă a romanilor era cît p-aci să fie scoasă din 
luptă, dacă rușinea lor nu le-ar fi biruit frica şi dacă nu i-ar 
fi mustrat consulul roman pe cei ce voiau să se retragă, în- 
tii, pentru acţiunea lor nesăbuită, și apoi pentru laşitatea lor. 
De aceea, romanii au opus vrăjmașului o rezistență înverșu- 
nată; apoi, văzind că pot să-şi păstreze neclintite poziţiile, 
se încumetară să pășească și mai departe. Și scoțind din nou 
puternice strigăte de luptă, se pun iarăși în mișcare și împing 
înainte tot frontul. 

În cele din urmă, cu prilejul ultimului atac, în urma ma- 
rilor sforțări depuse, izbutesc să pună stăpînire şi pe această 
poziţie, deşi terenul era cît se poate de neprielnic. Cind mai 
aveau de străbătut numai cîţiva pași pentru a ajunge pe vîz- 
ful cel mai înalt al culmii, duşman au dat bir cu fugiţii. 
Goniţi de peste tot locul și fugind într-o neorînduială de ne- 
descris, și fugarii şi urmăritorii au intrat în acelaşi convoi în 
tabăra volscilor. În aceste momente de învălmășeală, romanii 
reuşesc să cucerească și tabăra duşmană. Puţinii volsci care au 
putut să mai scape s-au îndreptat spre Antium. Armata romană 
a pornit şi ea în marș spre cetatea Antium, pe care a împresu- 
rat-o. După un asediu de numai citeva zile, şi cetatea Antium 
a capitulat, cu toate că romanii nu dispuneau de alte noi 
efective. Biruinţa' romanilor se datosează faptului că împresu- 
raţii pierduseră orice curaj, din pricina înfringerii suferite în 
bătălie şi a pierderii taberei lor. 

I După cucerirea cetăţii Antium, intră in funcţie noii con- 
suli aleşi, T. Aemilius şi Q. Fabius. Acesta din urmă cra sin- 
gurul vlăstar rămas din familia Fabiilor, care supravieţuise 
măcelului de la Cremera. Aemilius propusese în timpul consula- 
tului său anterior ca poporul să fie împroprietărit cu loturi de 
pămînt. De aceea susținătorii legii agrare nădăjduiau ca această 
lege, în cel de-al doilea consulat al acestuia, să fie pusă în 
aplicare; astfel tribunii pornesc dirz la acţiune, fiind încredin- 
ţaţi că numai împotrivirea foștilor consuli le-a zădărnicit sfor- 
ţările lor pentru înfăptuirea legii agrare; acum însă, cîtă vreme 
se pot bizui pe sprijinul unui consul, au toţi sorții de izbindă. 
Într-adevăr, consulul a rămas pînă la capăt pe aceeaşi poziţie. 
Posesorii pămiînturilor luate cu japca din ager publicus, precum 
şi o mare parte din patricieni se văicăreau că cel care are 
cîrma statului în mină a căzut în mrejele tribunilor uneltitori, 
deoarece caută să-și cîștige popularitatea printr-o acțiune dema- 
gogică, împărțind poporului un pămînt care nu i se cuvine. 

Era gata să izbucnească o groaznică bătălie. Aceasta s-ar fi 
întîmplat fără doar şi poate, dacă Fabius n-ar fi izbutit să 
zădărnicească dezlănţuirea ei printr-un plan bine chibzuit şi 
printr-o sumă de măsuri, deși nu erau de loc pe placul niciunei 
din cele două tabere. În cursul anului trecut, sub comanda în- 
cununată de succes a lui T. Quinctius, fuseseră cucerite de la 
volsci niște ţinuturi. De aceea, Fabius se gindea că Antium, 
un oraș apropiat, cu poziţii plăcute şi în același timp şi port 
la mare, poate fi prefăcut într-o colonie romană. În felul 


18 — De la fundarea Romei 1. 

acesta puteau fi lăsaţi în pace actualii beneficiari ai pămîntu- 
rilor arendate din ager publicus cu sume mici, în acelaşi timp 
şi poporul putea pune mîna pe ogoare, şi în republică puteau 
domni liniștea şi armonia. Proiectul lui Fabius a fost primit. 
S-a numit o comisie de trei membrii, însărcinaţi cu împărţirea 
pămîntului pe loturi. Comisia era formată din Titus Quinctius, 
Aulus Virginius şi Publius Furius, 

Au fost chemaţi să se înscrie în condici toți cetăţenii care 
voiau să fie împroprietăriți; dar, cum se întîmplă de obicei, 
totdeauna ceea ce este prea mult strică, s-au înscris atît de 
puţini cetăţeni romani spre a fi împroprietăriți, încît, pentru 
a se împlini numărul fixat de comisie, a trebuit să se apeleze 
la coloniști şi din rîndurile volscilor. Cea mai mare parte a 
cetăţenilor romani spuneau că preferă să ceară să li se dea 
din ogoarele Romei decit să plece în altă parte. Cind Fabius 
a pornit cu armata spre aequi, în urma năvălirilor făcute pe 
neașteptate de aceștia asupra satelor şi ogoarelor latinilor, care 
năvăliri fuseseră zădărnicite, acquii au cerut pace. 


II în anul următor?, Quinctius Servilius, ales consul 
împreună cu Spurius Postumius, a fost trimis să poarte războiul 
cu aequii; el și-a așezat tabăra de vară pe teritoriul latin. 
Izbucnind o molimă în rîndurile ostașilor romani, a fost nevoie 
ca toată lumea să rămînă liniștită în tabără, pină va înceta 
molima. De aceea războiul a fost amînat tocmai peste trei ani, 
cînd au fost consuli Q. Fabius şi P. Quinctius. Lui Fabius i s-a 
încredinţat în chip deosebit3 războiul cu aequii, pentru că el 
îi mai învinsese o dată şi tot el încheiase și pace cu ei. Fabius 
pornise spre ţara aequilor, nădăjduind că va izbuti de data 
aceasta să-i potolească prin faima numelui său; de aceea dădu 
poruncă solilor însărcinaţi de el cu această misiune să dea 
de ştire aequilor că „el, consulul, e acela care s-a întors la 
Roma cu pacea încheiată cu aequii și tot el va veni din Roma 
cu războiul împotriva lor, cu aceeași mînă dreaptă înarmată 
pe care le-a întins-o pentru pace. Zeii sînt martori care din cele 
două popoare și-a călcat îndatoririle luate şi legămîntul de cre- 
dință, şi tot ei îi vor pedepsi în curînd pe vinovaţi; de aceea 
aequii să se căiască acum mai degrabă pentru cele ce au făcut 

din propriu îndemn, decît să îndure toate urmările războiului. 
Dacă se vor căi pentru acţiunile lor nesăbuite, Fabius va încheia 
cu ei pace, şi atunci de bună seamă sigur se vor salva, căci ei 
doar îl cunosc cit este de împăciuitor şi de iertător. Dar, dacă 
stăruie să săvirşească mereu nedreptăţi, fălindu-se cu călcarea 
jurămintului, romanii vor duce pină la capăt acest război, 
avind credința că în primul rînd zeii au fost supăraţi, şi nu 
dușmanii“, 

Cuvintele reproduse de solii romani nu numai că n-au stirnit 
nici un ecou în sufletul aequilor, dar aceștia erau cit p-aci 
să se repeadă la ei să-i sfișie, fără să mai ţină seama de 
inviolabilitatea lor. Armata aequilor a fost trimisă spre muntele 
Algidust, în întîmpinarea romanilor. Cînd s-a răspîndit această 
ştire în Roma, în primul rînd revolta, şi în al-doilea rind primej- 
dia i-a împins pe romani să recurgă şi la oastea celuilalt consul. 
Astfel, două armate consulare întregi au fost pornite în marș 
ca să dea bătălia fără nici o întîrziere. Însă, fiindcă nu mai 
era mult pînă la căderea nopţii, unul dintre ostașii aequilor, 
care şedea de strajă, a strigat în gura mare: „Asta înseamnă 
să faceţi pe grozavii, romani! Ceea ce faceţi voi nu seamănă 
a război adevărat. Voi vă aşezaţi armata în formaţie de atac, 
tocmai acum cînd stă să amurgească? Noi avem nevoie de lumina 
unei zile întregi pentru bătălia care va izbucni în curînd între 
noi şi voi. Miine, la răsăritul soarelui, așezaţi-vă din nou armata 
în formaţie de atac. Veţi avea destulă vreme şi destui vrăjmaşi 
cu care să luptaţi, nu vă temeţi“. 

Ostașii romani, zădăriți de asemenca vorbe şi necăjiţi că 
se amină lupta pentru a doua zi, sînt duşi înapoi în tabără; 
li se părea că noaptea e prea lungă și că prea mult se întirzie 
pînă la începerea bătăliei. Dar neavînd ce face, s-au îngrijit 
de hrană şi de odihnă. Cum s-a crăpat de ziuă, cei dintii care 
s-au orînduit pentru luptă au fost romanii, apoi aequii s-au 
așezat şi ei în linie de bătaie. 

Lupta dintre cele două armate a fost crîncenă pentru ambele 
tabere. Romanii luptau însufleţiţi de ciudă și minie, iar aequii 
îşi dădeau bine seama de primejdia ce-i ameninţă, fiindcă 
se simțeau vinovaţi. De aceea, aequii au luptat cu deznădejde, 
ştiind ce se_va întîmpla cu ei de vreme ce şi-au călcat angaja- 

mentele luate; astfel, de nevoie, și-au pus în gînd să înfrunte 
totul, luptind pină la ultima picătură de singe. Totuși, acquii 
n-au fost în stare să opună rezistență în faţa năprasnicului 
atac al romanilor. După ce au fost scoşi din poziţii şi puși pe 
goană, aequii s-au retras între hotarele lor. Starea de spirit 
a poporului lor era înclinată mult spre pace, dz aceea rosteau 
tot felul de sudălmi împotriva comaudanţilor, pentru că au 
recurs la calea armelor, cînd toată lumea ştia că romanii sînt 
iscusiți în arta războiului. Aequii se pricep mai bine şi sînt 
mai presus de romani doar în acţiuni de prădăciune și în 
pustiiri; e mai bună calea purtării unui război de hărţuială, 
prin folosirea a numeroase cete înarmate, decit să se lase 
sarcina unui război în toată regula pe seama unei singure 
armate. 


III De aceea, lăsîndu-și o garnizoană pentru paza taberei 
lor, aequii au năvălit din nou în cete, trecînd hotarele terito- 
riului romanilor și stirnind atîta spaimă pretutindeni, încit 
vestea a ajuns pină la Roma. Acest nou atac mişelesc, dat 
prin surprindere de aequi, a pricinuit în Roma o mare tulbu- 
pare şi buimăceală, tocmai fiindcă toţi cetăţenii fuseseră încre- 
dințați că nu mai puteau fi pricini de a mai fi prădați de către 
aequi cită vreme toţi și-aminteau că dușmanul fusese împresurat 
în tabăra lui şi înfrînt. 

Țăranii, înspăimiîntaţi, dînd buzna pe porţile cetăţii, strigau, 
făcînd din ţînţar armăsar, că nu niște cete mici de prădalnici 
au dat peste ei, ci legiuni şi armate întregi de vrăjmași înain- 
tează acum ameninţător spre Roma. Răspindind aceste zvonuri 
auzite unii de la alţii, cu toate că nu erau sigure, și din 
această pricină nici întemeiate s-a iscat din nou o mare învăl- 
mășeală, toată lumea strigînd: „la arme! la armel“, încit Roma 
făcea impresia unui oraș intrat în panică, fiindcă au năvălit 
vrăjmaşii. Din întîmplare însă, consulul Quinctius se întoarse 
cu armata lui din regiunea muntelui Algidus. Sosirea lui i-a 
liniștit pe dată pe cetăţeni, îndepărtindu-le teama. Toată zarva, 
precum și toată agitația spiritelor au fost potolite, cînd el i-a 
mustrat spunîndu-le că se tem de niște dușmani învinși. După 
această mustrare, a instalat detașamente înarmate și străji la 

toate porțile orașului. După convocarea senatului şi după sus- 
pendarea5 tuturor proceselor printr-un ordin, a plecat să resta- 
bilească liniştea pe întreg teritoriul roman pînă la graniţe, 
lăsînd pe Q. Servilius în postul de praefect al orașului. Con- 
sulul însă n-a găsit nici urmă de duşman: parcă intrase în 
pămînt. 

Operațiunile desfăşurate de celălalt consul au fost încununate 
de succes. Fiindcă el ştia pe unde are să treacă duşmanul încăr- 
cat cu pradă de război, şi că din această pricină mișcările lui 
vor fi greoaie, l-a atacat atit de năprasnic, încît să se căiască 
de devastările făcute cit o trăi. Din rîndurile prădalnicilor 
au scăpat prea puţini cu viaţă. Romanii le-au luat înapoi toată 
captura. 

Întoarcerea consulului Quinctius în cetate a pus capăt sus- 
pendării proceselor, ce duraseră timp de patru zile. După 
aceasta s-a făcut şi recensămîntul populaţiei. Quinctius a pre- 
zidat solemnitatea slujbei ispăşirii. Cu prilejul recensămîntului? 
s-a constatat că populația era de 104214 persoane, în afară 
de văduve şi văduvi. Pe frontul aequilor nimic nou. 

Aequii se retrăseseră între zidurile cetăților lor, lăsînd pe 
romani să le pustiască și să le pirjolească în voie teritoriul. 
Consulul, după această acțiune de represalii, cutreierind întreg 
teriioriul duşman, s-a întors cu armata întreagă, încărcată 
de prăzi, la Roma, unde i s-au adus mari laude în senat. 


ID A. Postumius Albus și Spurius Furius Fusus au fost 
consulii anului următor. Unii analiști pomenesc în loc de Furii, 
pe Fusii. Eu amintesc acest lucru pentru ca să nu ia cineva 
această schimbare de numes drept o modificare de persoane. 
Se şiie că unul din consuli a purtat războiul cu aequii. Aceştia 
au cerut ajutoare de la volseii ecetrani. Volscii, fără să mai 
pregete, s-au şi grăbit să le trimită sprijin. (Aceste noroade 
doreau care mai de care să se întreacă şi să-şi dovedească veş- 
nica și neîmpăcata lor ură împotriva romanilor.) Ei pregătiră 
războiul cu cca mai mare înfrigurare și furie. Ilernicii au 
băgat de seamă toate aceste pregătiri şi i-au vestit grabnic 
pe romani că cetatea Ecetra a săvirşit un act de trădare față 
de romani, trecînd de partea aequilor. 

Şi în colonia romană de la Antium se făceau mișcări care 
dădeau de bănuit Romei, fiindcă, după ce orașul Antium a fost 
cucerit de romani, un mare număr de locuitori volsci se refu- 
giase de acolo la aequi. Într-adevăr, acești ostaşi proveniţi 
din: rîndurile anţiaţilor au luptat cu cea mai mare îndirjire 
împotriva romanilor. Cînd aequii, fugăriţi de romani, au fost 
nevoiţi să se retragă între zidurile cetăţii lor, şi această mul- 
țime de locuitori, împrăștiați prin toate regiunile aequilor, 
s-a reîntors la Antium, ca să-i îndepărteze și să-i învrăjbească, 
cum era și firesc, pe toți locuitorii cu metropola romană. 

Înainte de a se coace o asemenea trădare, senatul roman 
a fost înştiințat că se pregăteşte de către coloniştii romani 
dezlipirea de metropolă a acestei colonii; atunci consulii au 
primit însărcinarea din partea senatului ca să cheme degrabă 
pe fruntașii acestei colonii și să-i întrebe ce se petrece la ei. 
Fruntaşii coloniei s-au înfățișat senatului ca niște oameni ne- 
vinovați şi au răspuns așa fel la toate întrebările puse, încît 
învinuirile aduse s-au dovedit întemeiate de tot, astfel că au 
plecat înapoi în ţara lor şi mai bănuiţi decit veniseră. N-a 
mai fost nici o îndoială că războiul va fi dezlănțuit fără 
întârziere. 

Unul din consuli, și anume Spurius Furius, căruia îi reve- 
nise sarcina acestei campanii, porneşte în marş împotriva aequi- 
lor şi îi surprinde pe cind pustiau ţinutul hernicilor. Nepu- 
tîndu-și da seama de tăria armatei vrăjmașe, fiindcă nu avusese 
prevederea să cerceteze cum trebuie situaţia în întregime, a 
pornit atacul la voia întimplării, deşi avea la îndemînă forţe mai 
puţine la număr ca vrăjmașul. Furius, la cea dintii întîlnire 
cu dușmanul, a fost respins, şi de nevoie s-a retras în tabără. 

Dar situaţia nu s-a încheiat numai cu atit, fiindcă primejdia 
nu trecuse. În cursul nopţii următoare și a doua zi, potrivnicul, 
după ce a izbutit să împresoare tabăra romană, a atacat-o 
cu atîta strășnicie, încît romanilor li s-a luat orice putinţă 
de a trimite la Roma măcar o ştafetă, ca să aducă la cunoş- 
tință situația lor. Roma a fost însă încunoștințată de alţii, 
şi anume dc hernici, care au spus că romanii au suferit o înfrin- 
gere şi că armata, cu consul cu tot, este împresurată de aequi 
în tabăra sa. lar senatul a fost atît de tare tulburat, încit 

a dat pe dată puteri depline celuilalt consul, Postumius, „să 
„vegheze cu tot dinadinsul ca republica să nu sufere vreun ne- 
ajuns“? (aceasta era formula decretului, cînd soarta Romei 
se afla în grea cumpănă). 

Senatul a socotit că cea mai bună cale e ca Postumius 
să rămină la Roma, pentru a strînge întreaga oştire, înrolind 
pe toți cei care erau în starel0 de a purta armele, dind ordin 
ca în locul consulului! să plece Titus Quinctius, cu o armată 
alcătuită din trupele ausziliare, trimise de aliaţi în ajutorul 
asediaţilor. Pentru completarea efectivelor, li s-a poruncit lati- 
nilor, hernicilor şi coloniştilor din Antium să pună la dispoziţia 
romanilor o sumă de unităţi și de trupe de asalt — subitariil2 
— așa se numea pe atunci oastea de strinsură. 


D În aceste grele vremuri s-au stirnit numeroase lupte 
şi dintr-o parte și din alta. Dușmanul, avind la îndemînă nume- 
roase trupe, cauta să slăbească armata romană atrăgînd-o 
în diferite unghere, pentru a o sili în felul acesta să-şi împartă 
forțele sale şi să le trimită unde era nevoie, ca să nu poată 
face faţă tuturor atacurilor dezlănţuite în același timp. Astfel, 
în timp ce vrăjmașul căuta să ia cu asalt tabăra romană, îşi 
trimise totodată o parte din unități ca să pustiască satele şi 
ogoarele romane, și dacă le-ar îngădui împrejurările, să atace 
chiar Roma. 


L. Valerius a fost însărcinat cu comanda trupelor din 
garnizoană pentru paza şi siguranța ltomei. La rindul lui, 
A. Postumius a fost trimis în calea cetelor de prădalnici, 
pentru a zădărnici pustiirea teritoriului roman. Nu s-a pre- 
getat o clipă, şi toată lumea a depus cele mai mari sforțări, 
făcîndu-şi datoria cu prisosință. S-au orînduit străji și posturi 
de veghei3 în punctele cele mai importante ale orașului, în 
fața porţilor orașului, și s-au așezat unități pe ziduri și 
metereze. Fiindcă era nevoie de a se lua măsuri excepționale 
într-o asemenea situație grea, s-au suspendat toate procesele 
pentru cîteva zile, toată lumea respectind dispoziţiile date. 


În vremea aceasta, consulul Furius, care rămăsese încer- 
cuit cu armata în tabăra sa şi care stătuse pe loc de la înce- 

putul împresurării, fără să se piardă cu firea, a dezlănţuit 
pe neaşteptate un atac fulgerător dinspre poarta decumanălt 
a taberei. Cu toate că manevra i-a reuşit de minune şi ar fi 
putut să-și continue izbinda pînă la capăt, şi-a oprit deodată 
acțiunea, de teamă să nu pornească inamicul vreun atac în 
partea opusă a taberei sale. Legatuli5 roman și, în acelaşi 
timp, şi ajutorul său de comandant, Furius (era chiar fratele 
consulului) în cursul atacului se depărtase din pricina zelului 
său de a-l urmări pe dușman prea mult cu unitatea sa, și 
abia tirziu de tot şi-a dat seama că grosul unităţilor romane 
s-a retras şi că inamicul a dezlănţuit atacul acum împotriva 
ariergărzii sale. În felul acesta, tăindu-i-se legăturile cu grosul 
armatei romane, după ce a făcut în repetate rînduri încercări 
zadarnice de a-şi croi din nou drum către tabăra sa, a căzut 
pe cîmpul de luptă ca un erou.. Și consulul roman, la vestea 
că fratele său a fost încercuit, a început din nou lupta. 

În vremea aceasta, fiindcă nici consulul nu fusese destul 
de prevăzător, avintindu-se unde primejdia era mai mare, 
a fost și el la rîndu-i rănit. Numai cu mare trudă a fost 
salvat de ostașii din cohorta sa de gardă. Rănirea consulului 
roman a stirnit o mare tulburare în rîndurile soldaţilor săi, 
iar vrăjmașilor le-a dat şi mai multă tărie. Aeguii, cu elanul 
sporit, cînd au aflat de căderea comandantului legiunii și că 
chiar consulul u fost rănit, nu mai puteau fi stăviliți de nici o 
puiere din lume din iureșul lor, astfel că din nou au împins 
pe romani pînă la întăriturile taberei lor, reuşind să refacă 
la loc încercuirea. De data asta, romanii erau într-o situaţie 
mult mai desperată, fiindcă nu mai dispuneau de destule trupe 
pentru a face faţă situaţiei. Romanii ar fi ajuns în cea mai 
grea cumpănă dacă n-ar fi intervenit la timp Titus Quinctius, 
care sosise în fruntea armatei de trupe auxiliare, alcătuite 
din latini şi hernici. Quinctius, căzind în spatele forţelor vrăj- 
mașe, le-a atacat pe ncaştepiate, tocmai cînd acestea erau 
ocupate cu operaţiunile desfășurate împotriva taberei romanc 
încercuite şi cînd vrăjmaşul le arăta, rînjind în batjocură, 
capul comandantului roman omorit. În același timp şi trupele 
romane asediate au dezlănţuit un năprasnic atac dinăuntrul 
taberei, la semnalul dat de Quinctius. În felul acesta forţele 

romance, care făcuseră acum legătura între ele, au reușit să 
înconjure, la rîndul lor, toate trupele vrăjmașe. 

Aequii au suferit pierderi destul de simţitoare în oameni, 
totuși, parte din ei au izbutit să fugă, răspîndindu-se pe tot 
întinsul ținuturilor romane. Cetele răzlețe care cutreierau regiu- 
mile fără nici un căpătii, ţinîndu-se numai de jafuri şi de 
prădăciuni, au fost zdrobite de Postumius în cîteva ciocniri, 
cu ajutorul unor unități romane orînduite în diferite unghere. 
Aceste cete de aequi, care fugeau răsfirate, au dat şi peste 
Quinctius, care se întorcea biruitor, avind alături de el și pe 
consulul roman rănit. Acolo, armata romană a dat o straşnică 
lecţie acestor resturi de vrăjmaşi, pedepsind pilduitor moartea 
legatului roman și a cohortei sale precum și rana consulului 
roman. 

Amîndouă taberele au suferit în cursul acestor lupte mari 
pierderi. Totuşi, avînd în vedere că evenimentele s-au întîmplat 
în vremuri atît de străvechi, e greu de precizat cît de marc 
a fost numărul luptătorilor celor două tabere şi care au fost 
pierderile suferite. Istoricul Valerius Antiasl6 se încumetă să 
dea o sumă de cifre: el susține că din rîndurile armatei 
romane au căzut pe cîmpul de luptă, pe teritoriul hernicilor, 
5 800 de ostaşi; mai scrie că consulul Postumius a nimicit cetele 
de prădalnici ale aequilor, care cutreierau în lung şi-n lat 
țara, umblînd după jafuri și s-au numărat 2400 de leșuri 
dușmane; restul de cete ale aequilor, la fel încărcate cu pradă 
cînd au dat de armata lui Quinctius, au suferit pierderi şi 
mai mari; 4230 de cadavre, spune Valcrius Antias, au fost 
numărate pe cîmpul de luptă, pretinzind că aceste date sînt 
riguros exacte. 

După ce armata învingătoare s-a întors la Roma, s-au ridi- 
cat şi restricţiile și suspendarea judecăților. Atunci, toată lumea 
pretinde că a văzut cerul aprins pe o mare întindere. S-au 
mai răspîndit şi alte zvonuri, că s-au arătat numeroase semne 
şi minuni în diferite locuri, pe care de bună seamă le scorneau 
minţile oamenilor cuprinși de groază. Pentru ca poporul să 
scape de asemenea spaimă ce le tulbura minţile, s-a decretat 
o sărbătoare pe trei zile, în care toate templele şi altarele 
mişunau pînă la refuz de gloatele de femei și bărbaţi, care 

se rugau zeilor din cer să se milostivească de ei și să le 
trimită pacea pe pămînt. 

Cohortele de latini și hernici, după ce li s-au adus mul- 
ţumiri publice pentru minunatele lor fapte de arme și vitejia 
lor dovedită pe cîmpul de luptă, au fost trimise înapoi spre 
vetrele lor. Cei 1000 de anţiaţi, care se prezentaseră prea 
tîrziu ca ajutoare, după încheierea bătăliei, au fost și ei tri- 
miși la vetre, fiind cit pe aci să fie înfieraţi pentru întiîrzie- 
rea lor. 


DI Apoi au avut loc alegerile de consuli. Au fost aleși 
L, Aebutius şi P. Servilius, care au intrat în funcţie la 1 'augusti”, 
această dată fiind socotită începutul anului de consulat. Anul 
acesta a fost extraordinar de greu și pentru orășeni, și pen- 
tru ţărani, din pricină c-a izbucnit ciuma, care a răpus multă 
lume şi multe vite. Molima s-a întins și mai tare datorită 
faptului că ţăranii se grămădiseră cu toţii la oraș, venind din 
satele lor cu cirezile de vite, pentru a se pune la adăpost 
împotriva cetelor de prădalnici. Această mare aglomeraţie de 
oameni, vite și vieţuitoare de tot felul a răspîndit duhoare 
pretutindeni. Ciuma a făcut prăpăd, pentru că orășenii și 
Țăranii şedeau claie peste grămadă în locuinţe neincăpătoare şi 
nesănătoase, toată lumea fiind istovită de vlagă şi din cauza 
veghii şi a oboselii. Pe deasupra, arșița era nemaipomenită. 

Serviciile pe care şi le făceau unii altora, ca și atingerea 
neîntreruptă dintre ei răspindise molima și mai mult. În timp 
ce romanii erau atît de loviți de soartă, neputind găsi vreun 
luminiş de scăpare, se abate asupra lor şi o altă urgie: solii 
hernicilor vestesc pe romani că aequii şi volscii, unindu-şi ar- 
matele, şi-au așezat tabăra pe teritoriul țării lor. La şedinţa 
senatului erau de faţă foarte puţini senatori. În afară de 
faptul că întreaga cetate era îndoliată, toate familiile fiind 
lovite de această plagă, răspunsul dat de senat i-a tulburat 
nespus pe soli: hernicii ajutaţi de latini să caute să-și apere 
singuri ţara și bunurile lor, fiindcă cetatea Romei este pus- 
tiită acum de această molimă, ca o pedeapsă neașteptată dată 
de zei, Dacă vor reuşi să scape de urgie, nu vor pregeta să 

vină în ajutorul aliaților lor, așa cum au făcut şi cu un an 
mai înainte și cum au făcut întotdeauna. 

Aliaţii romanilor au plecat spre vetrele lor tare amăriți 
şi cu sufletul încovoiat de durere din pricina acestui răspuns 
atit de jalnic, pentru că erau nevoiţi să înfrunte singuri po- 
vara acestui război, pe care înainte abia putuseră să-l ducă 
la bun sfîrșit, şi numai cu sprijinul neprecupeţit al roma- 
nilor. 

Vrăjmaşul n-a rămas multă vreme în ţara hernicilor, ci 
a purces cu oastea învrăjbită pe teritoriul roman, şi așa destul 
de lovit de minia ursitei, fiindcă fusese pustiit fără să mai 
fie nevoie de război. Dar de astă dată pe volsci nu i-a în- 
tîimpinat nimeni în cale; n-au întîlnit nu numai unităţi în- 
armate, dar nici măcar picior de om, prin toată regiunea 
străbătută, pe unde altă dată erau orînduite garnizoane întregi. 
Nici în satele romane nu se mai vedea umbră de fum ieșind 
de la vreo vatră, ci totul era gol şi pustiu. Dușmanii au ajuns 
pe Via Gabinia, pînă la a treia piatră miliară de Roma. 

Tocmai murise consulul roman Aebutius, iar colegul său 
de consulat era în agonie. Nimeni nu mai spera că o să scape. 
Toată populaţia fusese lovită de plagă. Toţi îruntaşii re- 
publicii, majoritatea senatorilor, tot tineretul şi toți cei vol- 
nici să poarte armele erau ca nişte umbre. Nu erau destui 
oameni nici măcar pentru a-i fixa în punctele de sprijin şi 
în locurile importante, potrivit împrejurărilor, dar-mi-te pen- 
tru cerinţele unei campanii în toată regula, așa cum se cuvine 
În asemenea grele împrejurări. Chiar și senatorii, în măsura 
în care mai aveau un pic de sănătate și de vlagă şi le în- 
găduia şi virsta, se oferiseră să îndeplinească însărcinările 
de a face de strajă în diferite posturi. Rondurile și inspec- 
ţiile şi celelalte patrule căzuseră în sarcina edililori8 poporu- 
lui. În aceste momente de grea restriște, consulii, cu toată 
marea lor vază, au ajuns să recurgă și la căpeteniile cele 
mai mari ale poporului roman pentru îndatoririle şi slujbele 
obișnuite. 


DII “Tabloul Romei așa se înfățișa: cît vedeai cu ochii, 
un pustiu apăsător. Nu mai rămăsese nici un fruntaș cu vlagă, 

toată lumea era istovită de tot. Dar zeii ocrotitori şi soarta 
cetății romane au ferit Roma de o urgie şi mai mare, pen- 
tru că aequii și volscii nu se iviseră în ţinutul roman ca duș- 
mani care doreau cu orice chip războiul, ci pe ei numai 
gindurile de pradă îi mînaseră pe meleagurile Romei. 

Pe duşman nu-l însuflețea cîtuşi de puţin nădejdea că e 
în stare să pună stăpînire pe zidurile cetăţii, și nu-l împingea 
nici măcar curiozitatea să se apropie de ele. Toţi îşi roteau 
privirile încoace și încolo, spre casele Romei, care răsăreau 
ca din ceaţă, și către colinele Romei, care ieşeau mai mult 
în vileag. De aceea, în tabăra lor, toată lumea era auzită 
murmurind de nemulţumire: „de ce au fost ei aduși aici? 
Ca să-şi piardă vremea degeaba pe aceste vaste pustietăţi, 
unde, cît vezi cu ochii, nu simţi suflare de om sau de vită, 
cînd ar puteau să pornească şi să caute pradă în alte ţinuturi 
mai bogate, de pildă pe plaiurile tusculane, unde sint foarte 
mari bogății de tot felul?“ 

Și deodată şi-au strîns tot calabalicul, și-au smuls steagu- 
rile și au trecut pe drumuri lăturalnice, străbătînd ţinutul 
lavicilor, şi au ajuns în ţinutul tusculan. Aequii şi volscii asupra 
lor și-au vărsat toată furia. 

În vremea aceasta hernicii şi latinii, de ruşine că n-au 
opus nici o rezistență vrăjmașului comun, care a pornit să 
atace Roma însăși, şi pe deasupra fiindcă nu s-au străduit să 
dea cel mai mic ajutor romanilor asediați în cetatea lor, de 
astă dată cu ambele armate concentrate la un loc pornesc în 
marș spre Roma. Pentru că nici aici şi nici pe tot parcursul n-au 
dat de loc de duşmani, s-au luat, în urma ştirilor culese, 
după ei. Și atuncea dau peste inamic, care cobora de pe co- 
linele Etrurici către Valea Albană!?. Numai că cei doi aliaţi, 
care-și dăduseră mîna în această campanie, n-au avut noroc 
să învingă în luptă şi să-i dovedească Romei că sint la înăl- 
țimea încrederii acordate. Molima n-a pricinuit în Roma un 
prăpăd mai mic ca cel suferit de aliaţii săi pe cimpul de 
bătaie. 

Singurul consul rămas este doborit şi el de ciumă. S-au 
mai stins din viaţă şi alți oameni de seamă, de pildă: augu- 
rii N. Valerius și T. Virginius Rutilus, şi căpetenia curiilor2V, 

Servius Sulpicius. Ce să mai vorbim de poporul de rînd, asupra 
căruia s-a năpustit urgia cu cea mai mare furia, şi care a 
dat cele mai mari jertfe de vieţi? Senatul, neputincios, a 
îndemnat tot poporul să-și plece genunchii în faţa zeilor și 
în fața altarelor. Toată lumea a fost chemată, bărbați, soţii 
şi copii, să vină să se închine şi să ceară, cu fruntea la pă- 
mînt, milă, îndurare și pace. Și din imbold propriu, și în- 
demnaţi de autorităţi, toţi locuitorii merg în convoi și um- 
plu pînă la refuz templele. lar mamele, măturind templele 
cu părul despletit, se roagă plingind zeilor să curme acest 
blestem și să-şi potolească mînia, punind capăt ciumii. 


DIII Încet, încet, s-a așternut în sufletele oamenilor din 
nou pace, fie din mila şi îndurarea zeilor, fie că molima care 
şi-a făcut de cap atit amar de vreme și-a împlinit sorocul; 
lumea rămasă și-a refăcut repede sănătatea și puterile după 
greaua încercare. Acum toate gîndurile s-au îndreptat către 
trebile republicii. În vremea aceasta, romanii au recurs din 
nou la interregi. P. Valerius Publicola, la trei zile după 
intrarea în funcţie de interregn, prezidează alegerile con- 
sulare, Noii consuli aleși au fost L. Lucretius Tricipitinus şi 
T. Valerius Geminus, sau Vetusius. Ei intră în funcție la 
11 august21, avind însărcinarea nu numai să îndepărteze răz- 
boaiele, pentru că cetatea se înzdrăvenise și prinsese din 
nou puteri, ci chiar să pedepsească cu războiul pe cei care 
i-au făcut rău. De aceea, cînd hernicii i-au vestit că duş- 
manii le-au călcat din nou hotarele şi s-au așezat iarăși în 
țara lor, romanii n-au mai pregetat să le trimită ajutorul 
cuvenit. Sint chemate sub arme două armate pentru cei doi 
consuli: Veturius a fost trimis ca să conducă războiul îm- 
potriva volscilor, Tricipitinus porneşte în marș cu oastea spre 
țara hernicilor, pentru a pune capăt pustiirii teritoriilor alia- 
ților romani. Într-o singură ciocnire cu dușmanul, Vetusius 
a reușit să-l împrăștie şi să-l pună pe fugă. 

Totuşi, cetele de prădalnici i-au tras o păcăleală zdra- 
vănă lui Lucretius, care-şi stabilise tabăra în ţara hernici- 
lor, atrăgindu-l întîi spre munţii Praenestini?2, și apoi l-au 
momit ca să se ia după urmele lor, în cîmpie. Cu acest pri- 

lej, volscii au pustiit teritoriile praenestinilor şi gabinilor. 
Din ţinutul gabin ei au cotit spre colinele și platourile Etruriei. 

Şi Roma a fost cuprinsă de spaimă datorită faptului că 
năvălirea volscilor se ivise pe neașteptate, avînd la înde- 
mînă prea puţine unități pentru a stăvili năvala vrăjmașului. 
Praefectul orașului era Q. Fabius23. Acesta, înarmînd tot tine- 
retul și orînduindu-l în toate punctele însemnate ale oraşului, 
a izbutit să restabilească liniștea şi ordinea în întreaga re- 
giune. Volscii, după ce au prădat pină n-au mai putut în 
toate regiunile învecinate, încărcaţi de pradă, nu s-au mai 
încumetat să se apropie de Roma; de aceea făcînd un ocol, 
pe cînd se întorceau spre ţara lor, ca să fie la o depărtare 
cît mai mare de Roma, nimeresc din nebăgare de seamă peste 
consulul Lucretius. Acesta, bucuros că i-a întîlnit în sfirşit, 
după ce cutreierase toate coclaurile și drumurile ca să-i gă- 
sească, e gata să se ciocnească cu ei. Romanii, bine pregătiţi 
din toate privinţele, și mai ales sufletește, pentru această 
bătălie, au dat un atac neașteptat asupra vrăjmașului în- 
grozit. Deși consulul avea la îndemînă trupe puţine, a izbu- 
tit să pună pe fugă şi să împrăștie o armată mult mai nu- 
meroasă ca a lui. El face o mișcare de învăluire și încer- 
cuiește pe volsci, pe care-i împinsese în nişte văi adinci, de 
unde anevoie se putea ieși. 

În bătălia dată, numele volscilor a fost șters aproape: 
de pe iaţa pămîntului. Un număr de 13470 au căzut pe 
cîmpul de luptă sau în timpul fugii, iar 1250 au fost luaţi 
prizonieri de romani; s-au capturat şi 27 de drapele. Acestea 
sînt cifrele date de unii analiști. Cu toate că numărul celor 
căzuţi e oarecum exagerat, sînt încredințat că de bună seamă 
acolo a fost un mare măcel. 

Punînd mîna pe o pradă considerabilă, consulul s-a în- 
tors biruitor în tabăra de vară. Apoi consulii îşi unesc ar- 
rmatele, concentrindu-și la un loc ambele tabere. Volscii şi 
aequii fac acelaşi lucru, căutînd să stringă pe un singur 
front rămășițele forţelor lor atît de greu lovite. Și-a avut 
loc a treia bătălie dată în cursul acestui an. Romanii s-au 
bucurat de un nou succes. După ce vrăjmașul a fost risipit, 
romanii au pus stăpînire pe tabăra lor. 

TĂ În felul acesta statul roman revine la situaţia lui de 
mai înainte. Succesele dobindite în război au dat naștere la 
noi frămîntări în Roma. Fiindcă amîndoi consulii lipseau din 
Roma, tribunul poporului din cursul acelui an, QC. Terentillus 
Arsa, a socotit că e momentul prielnic ca tribunii să intre 
în acțiune. De aceea, el a adus în fața adunării grave în- 
vinuiri senatorilor pentru atitudinea lor atît de trufașă faţă 
de popor; a atacat apoi cu violenţă şi dregătoria consulară, 
care, după el, întrecuse orice măsură, ajungind prea de ne- 
suferit într-un stat liber. Tribunul Arsa spunea: 

„Însăşi puterea consulilor a ajuns să fie urită de popor, 
chiar mai urită decit numele regelui, din cauza purtării sil- 
nice şi tiranice a consulilor. Poporul roman are acum doi 
stăpini răi, în loc de unul. Apoi consulii dispun de puteri 
nelimitate: nu mai au nici un fel de frîu în acțiunile lor 
şi-şi fac de cap, băgînd groaza în popor prin asprimea legi- 
lor și prin cruzimea neomenoasă a pedepselor de tot felul. 
De aceea, el propune o lege prin care puterea consulilor să 
nu mai fie veşnică și pentru ca consulii să nu-și mai în- 
găduie orice. Trebuie să se aleagă o comisie de cinci băr- 
baţi, care să fie însărcinaţi cu alcătuirea legilor referitoare la 
îngrădirea puterii consulare. De aci înainte consulul va tre- 
bui să-și exercite numai acele drepturi pe care i le va acorda 
poporul. S-a dus vremea cînd consulii îşi făceau de cap, im- 
punind drept lege pofta lor și bunul lor plac“. 

După ce acest proiect de lege a fost afișat în for, patri- 
cienii s-au temut să nu intre ei acum la stăpin, și fiindcă 
cei doi consuli lipseau, praefectul orașului, Fabius, îi con- 
voacă pe senatori la o şedinţă. Fabius se dă sălbatic la tri- 
buni, atacînd proiectul şi pe autorii lui; el spunea „că dacă 
consulii ar fi de faţă şi-ar sta ameninţători la dreapta și 
la stinga tribunului, s-ar alege praful de toate ifosele şi 
răcnetele lui; mai spunea că tribunul a pus la cale votarea 
acestui proiect întrebuințind o viclenie; că el şi-a ales mo- 
mentul potrivit pentru a zdruncina temelia republicii. Dacă 
zeii, în mînia lor impotriva romanilor, le-ar fi hărăzit un 
asemenea tribun anul trecut, cînd erau doboriţi de molimă 
şi cînd erau amenințați de toate grozăviile războiului, atunci 

n-ar fi avut încotro şi nu s-ar fi putut împotrivi legii. După 
stingerea din viață a celor doi consuli, cînd atiţi cetăţeni au 
fost răpuși de plagă, cînd toată lumea era la pămînt, acest 
tribun ar fi profitat de urgie pentru a-și propune legile 
sale, prin care să i se smulgă republicii puterea consulilor? 
Tribunul acesta ar fi fost în stare să vină chiar în fruntea 
hoardelor de volsci şi de aequi, pentru a lua cu asalt Roma. 
Ce vrea tribunul acum? Nu e el liber să cheme în faţa jus- 
tiției2t pe consuli, ori de cite ori aceștia au vreo atitudine 
tiranică sau săvirşesc vreun act abuziv sau vreo cruzime îm- 
potriva unui cetățean? N-are tribunul dreptul să-i învinuiască 
în faţa judecății adunării poporului, dacă vreun cetățean a 
fost victima vreunuia din ei? În felul acesta, tribunul stîr- 
neşte ură şi vrăjmășie nu împotriva puterii consulare, ci 
împotriva puterii tribuniciene însăşi, care a ajuns de nesuferit 
“tuturor. Deși tribunii au fost puși la punct şi potoliți, totuși 
ci au reînviat vechiul rău, ca în primele timpuri. De aceea, 
el, praefectul poporului, nu-l roagă pe tribun să-şi ducă pină 
la capăt acţiunea începută“. 

„Voi, spuse Fabius către ceilalți tribuni, sinteţi rugaţi de 
noi să vă gîndiți serios la faptul că puterea voastră a fost 
creată în sprijinul fiecărui cetăţean în parte, nu pentru nimi- 
cirea majorităţii. Voi aţi fost aleși ca tribuni ai poporului, 
nu pentru a ajunge vrăjmașii senatului! Faptul că republica a 
fost lăsată fără nici un sprijin și că a fost atacată numai în 
această vreme, înseamnă şi pentru noi o pacoste, dar și pentru 
voi o pată rușinoasă. Voi trebuie să vă gindiți nu la drep- 
turile voastre, ci cum să micșorați ura stirnită împotriva 
voastră. Adresaţi-vă colegului vostru de funcţie, ca să lase 
situaţia neschimbată şi să amine punerea în aplicare a acestor 
legi, după sosirea consulilor. Nici chiar aequii şi volscii nu 
s-au mai năpustit asupra noastră, ca să ne amenințe viaţa și 
bunurile noastre cu primejdia unui război singeros și cum- 
plit ca anul trecut, atunci cind consulii noștri au fost răpuși 
de ciumă”. 

Tribunii discută atunci cu Terentillus. El primește să se 
amine punerea în aplicare a legii sale pînă la întoarcerea 

consulului. În realitate însă, această lege tot a fost zădărni- 
cită. Consulii au fost rechemaţi de urgenţă la Roma. 


Ă Lucretius s-a întors la Roma și cu o pradă uriaşă și 
încununat de o glorie cu mult mai mare. Sosind la Roma, 
el și-a mărit faima datorită şi faptului că a dat ordin ca 
să fie înșirate toate capturile în Cimpul lui Marte, ca vreme 
de trei zile să se înfățișeze toţi cetăţenii, pentru a-și recu- 
noaşte şi lua înapoi ceea ce le aparţine. 

Așa s-a şi făcut. Restul de capturi a fost vindut. De bună 
seamă, consulul merita sărbătorirea triumfului său, însă toate 
pregătirile au fost amiînate din pricina frămintărilor în legă- 
tură cu legea propusă de tribuni, care trebuia să aibă precădere. 
Pentru consul, această chestiune era mai importantă decit 
orice. Vreme de citeva zile, problema a fost dezbătută în șe- 
dinţele senatului și adunării poporului. 

În cele din urmă, tribunii au cedat în faţa autorităţii 
şi prestigiului consulului, renunţind la precumpănirea legii 
lor, şi atunci și comandantul și armata lui s-au bucurat de 
toate onorurile cuvenite. Doar consulul fusese acela carz2 trium- 
fase în acest război greu împotriva aequilor și volsciior. Le- 
giunile au urmat carul cu triumf?5 al învingătorului. Și celui- 
lalt consul i s-a decernat onoarea de a fi şi el sărbătorit prin 
ovaţii?, cu prilejul intrării sale în Roma, fără să fie însă 
însoţit de armată. 

În anul următor??, legea Terentilla, susținută de întreg 
colegiul tribunilor poporului, a fost adusă din nou în discuţie, 
neliniştind și pe noii consuli în funcţie. Pe vremea aceca 
au fost consuli P. Volumnius și Servius Sulpicius. Tot în anul 
acesta s-au găsit oameni care să spună că au văzut cerul 
arzind. A avut loc apoi un cutremur groaznic de pămint. Se 
mai răspîndise zvonul că s-a auzit o vacă vorbind. Lumea 
însă nu  vrusese, în cursul anului trecut, să dea crezare 
acestei întimplări. Acum însă credea. 

Printre alte minuni întîmplate, analiştii menţionează și 
aceea că a plouat din cer cu carne. Probabil că o ploaie 
torențială a prins în zbor şi s-a abătut asupra vreunui stol 
mai mare de păsări călătoare, care au fost doborite de fur- 

tună. După ce acest stol a căzut la pămint, păsările moarte 
au rămas răspîndite pe o mare suprafaţă, fără să scoată multă 
vreme vreun miros. 

Atunci au fost consultate cărţile sybiline28 de către cole- 
giul dumvirilor. S-au făcut proorociri că vor cădea tot soiul 
de nenorociri pe capul romanilor în urma războiului cu un 
popor străin, venit de departe; că se va dezlănțui un atac 
asupra punctelor întărite din virful cetăţii și va urma un 
mare măcel. Însă între alte sfaturi date, cărţile sybiline mai 
îndemnau poporul să se ferească de dezbinări. Tribunii au 
declarat însă că aceste proorociri sînt răspindite într-adins, 
pentru ca patricienii să le zădărnicească votarea legii; o uriașă 
bătălie e aproape să izbucnească. 

Tocmai în vremea aceasta hernicii dau de veste că volscii 
şi cu aequii, împreună (pentru că așa se învirte roata desti- 
nului în fiecare an), şi-au refăcut armatele, cu toate că for- 
țele lor fuseseră îngrozitor de slăbite, în urma grelelor in- 
îrîngeri suferite în ultimul război, şi că la Antium s-a stabilit 
să fie centrul noilor operaţiuni întreprinse, iar la Ecetra, 
coloniștii anţiaţi ţin mereu întruniri publice, în acest scop, și 
că acolo va fi tot toiul războiului. 

Îndată ce situaţia i-a fost adusă la cunoştinţă, senatul or- 
donă mobilizarea generală. Consulii primesc ordin să stringă 
două armate; unuia i-a căzut sarcina campaniei cu volscii, 
iar celuilalt cu aeguii. Tribunii însă trimbiţau prin for urmă- 
toarele: 

„Această amenințare de-a războiul cu volscii și cu aequii 
este o scornire a patricienilor; hernicii au fost struniţi ca să 
joace bine acest rol. în felul acesta, libertatea poporului ro- 
man e batjocorită şi călcată în picioare nu printr-o luptă 
cinstită și prin curaj bărbătesc, ci cu asemenea născociri, prin 
care patricienii caută să subjuge dc tot poporul. Motivul ade- 
vărat e că nimeni nu mai poate crede că volscii, care au fost 
complet nimiciţi şi care sînt la pămint, ar mai fi acum în 
stare să pună mîna pe arme împotriva Romei, şi de acsea 
patricienii caută cu tot dinadinsul noi pretexte de război; 
în schimb, prin aceste născociri, se caută să se crecze o 
faimă rea unei colonii învecinate şi întemeiate de curind. 

În felul acesta se declară război anţiaţilor, deși nu sînt vino- 
vați, însă adevăratul război se duce împotriva poporului ro- 
man, pe care, după ce i se pune pe umeri armele, patri- 
cicnii îl scot în grabă în marş forțat din Roma, pentru a 
se răzbuna pe tribuni, trimițindu-i în surghiun?? și pe ei, și 
pe toţi cetăţenii care îi susțin. Acesta-i adevărul adevărat. 
Poporul trebuie să înţeleagă că acestea sînt adevăratele țeluri 
ale patricienilor, și că numai în felul acesta ei vor izbuti să-i 
zădărnicească legea; însă cîtă vreme situația e în mina po- 
porului, cîtă vreme el rămîne pe loc, acasă, cîtă vreme e 
pace în ţară, poporul să fie atent şi să se ferească să nu fie 
scos din Roma prin vicleșuguri, ca apoi să se trezească prea 
tîrziu că patricienii i-au încălecat de tot. Dacă își vor păstra 
mai departe nezdruncinat curajul, vor găsi sprijin oriunde. 
Toţi tribunii sînt pe deplin înţeleşi asupra acestui fapt, că 
republica nu-i ameninţată de nici o primejdie în afara hota- 
relor. Zeii au avut grijă în cursul anului trecut ca libertatea 
lor să fie în întregime asigurată“. Aceste temeiuri tribunii 
le susțineau cu toată tăria. 
Li] 

XI însă, pe de altă parte, consulii, părăsindu-și locul lor 
de cinste de la tribună, caută să-și înroleze cetățenii sub 
arme, în văzul tribunilor. Aceștia se îndreaptă în grabă spre 
consuli, atrăgind spre ei întreaga adunare. Consulii încep să 
facă strigările cuvenite, ca să pipăie terenul. Pe dată se ajunge 
la încăierare. Ori de cîte ori lictorul înșfăca pe vreunul din 
cetățeni, din ordinul consulului, tribunii interveneau, porun- 
cind să fic lăsat în pace. Nici un cetăţean nu se mai gindea 
acum la drept şi legalitate, ci toată lumea recurgea numai 
la forța pumnului, crezînd că accasta e singura cale. 

Așa cum tribunii căutaseră și reușiseră să oprească mo- 
bilizarea armatei, la fel și patricienii încercau să împiedice 
legea, ca să nu mai fie prezentată la ședinţa30 adunării po- 
porului. Obirşia conflictului a fost aceasta: ori de cite ori 
tribunii invitau3l poporul să plece, senatorii îl opreau în loc. 
Aproape că nici senatorii mai bătrîni nu mai interveneau, rc- 
nunţînd şi ei la căutarea unei. înţelegeri, ci lăsau totul la voia 
întimplării, pentru ca violența să rezolve totul. Singuri con- 

sulii au căutat, cu tot dinadinsul, să rămînă cît mai departe 
de aceste frământări, ca să nu dea prilej să le fie înjosite tre- 
cerea şi vaza lor, în mocirla acestei ciocniri, 

Era pe atunci un tînăr, Caeso Quinctius, fălos şi prin 
noblețea numelui său, și prin forţa sa herculeană, şi prin 
însușirile sale. La aceste calități date de zei se mai adăugau 
şi numeroasele lui isprăvi săvirşite pe cîmpul de luptă, pre- 
cum şi iscusința sa de vorbitor, dovedită la tribună în fața 
adunării poporului. Nu avea seamăn în toată cetatea, nici 
prin puterea braţului, nici prin darul vorbirii. Astfel, Caeso, 
înconjurat de o ceată de patricieni, întrecîndu-i pe toți prin 
statura lui, a îndrăznit să înfrunte singur toate atacurile 
tribunilor și întreaga furtună dezlănțuită de popor, de parcă 
în fiinţa lui fuseseră adunate toate consulatele, toate dicta- 
turile, toate magistraturile şi toate forțele din lume, și-n 
glasul, și-n puterea pumnului său. Sub conducerea acestuia, 
tribunii poporului au fost de multe ori îmbrinciţi și puși pe 
fugă în for, ca și plebeii, care erau împrăștiați de el şi de 
ceata lui de bătăuși. Pe cine-l întilnea în cale, Caeso îl 
călca în picioare şi-l stilcea în bătăi, lăsindu-l să plece une- 
ori şi despuiat de straie. leșea limpede în vileag că pentru el 
nu mai e nici o lege pe lume care să-l împiedice să se poarte 
în felul acesta, că pentru Caeso erau desființate toate legile. 
După ce aproape toţi tribunii au fost bătuţi de el, aceștia şi-au 
pierdut curajul. Din tot colegiul tribunilor, unul singur, A. 
Virginius, a îndrăznit să-i fixeze ziua cînd trebuia să se prc- 
zinte în faţa judecății poporului, acuzîndu-l de cea mai grea 
învinuire cu putință, de omucidere. Numai că tribunul, în 
loc să-l sperie pe bătăiosul patrician, l-a întăritat și mai tare. 
Quinctius se împotriveşte cu mai mare înverșunare oricărei 
legi, lovește pe plebei, îi terfeleşte cum îi vine la îndemină 
pe tribuni și dezlănţuie un război în toată legea împotriva lor. 
Acuzatorul îl lasă pe împricinat să se prăvălească în propria-i 
greşeală, adunînd mereu noi probe de vinovăţie împotriva 
lui, căci tînărul Caeso, prin acțiunile lui nesăbuite, nu făcea 
altceva decît să-și adune singur surcele pentru propriul său 
rug. 

În sfîrșit, în vremea aceasta tribunul Virginius propune 
o lege care nu-l interesa dacă va fi sau nu votată, ci aceasta 
era doar o ticluire prin care să-l aţiţe și mai tare pe tînă- 
rul patrician, ca să-și iasă și mai mult din matcă. Și atunci, 
ca de obicei, tînărul și-a dat drumul la gură, sporovăind 
vrute şi nevrute, făcînd din nou și alte nechibzuinţe, care 
se adunau tot mai mult în coșul dovezilor de vinovăţie îm- 
potriva lui. Și acum Caeso opuse o sălbatică rezistenţă, pen- 
tru ca legea să nu fie votată. Atunci, Aulus Virginius s-a 
adresat în mai multe rînduri poporului cu aceste cuvinte: 

„Cetăţeni! Voi n-aţi băgat de seamă pînă acum că nu-l 
puteţi socoti pe Caeso drept un concetățean al vostru și că 
din pricina lui nu e cu putință să vă vedeţi votată odată 
această lege? Dar ce să vă vorbesc eu de lege, cînd Caeso 
stă în calea libertăţii voastre însăși? Caesp îi întrece prin trufie 
şi atitudine tiranică chiar pe Tarquinii. Așteptaţi-l numai pînă 
cînd va ajunge consul sau dictator, şi atunci veţi simţi pe pielea 
voastră ce-i în stare, de vreme ce acum, cînd e simplu cetățean, 
își face de cap, cînd îndrăzneşte să tiranizeze pe toți prin 
silnicie şi forţa pumnului“. 

Mulțimea de cetățeni a încuviinţat în întregime cele spuse 
de Virginius, mai ales acei cetăţeni care-l acuzau fățiș că au 
fost victimele lui, fiindcă fuseseră snopiţi în pumni de el. Toţi 
îl îndemnau pe tribun să nu se dea de loc bătut și să ducă 
pînă la capăt această acţiune începută. 


XII Abia a sosit ziua judecății, cînd în chip vădit tot 
poporul era încredinţat că libertatea lui atirnă de judecarea și 
osîndirea lui Caeso. Abia acum Caeso, dindu-şi seama de ce 
a făcut pînă atunci, de nevoie se agaţă ca scaiul, fără pic de 
demnitate și miîndrie, de toți cei care puteau să-l ajute. Rudele 
lui şi numeroşi fruntaşi ai cetăţii au primit, în cele din urmă, 
să-l însoțească la proces. 

Titus Quinctius Capitolinus, care fusese de trei ori consul, 
în timp ce reamintea poporului strălucitele fapte de arme ale 
lui Caeso, precum și faima familiei sale, a declarat „că nicio- 
dată în republica romană n-a existat vreo fiinţă mai înzestrată 

şi o pildă mai înălțătoare de vitejie ca a acestui tînăr; apoi 
că Caeso a fost pe front un luptător desăvirșit în armata sa. 
El însuşi l-a văzut în numeroase rînduri cît de vitejeşte lupta 
cu dușmanul“. 

Spurius Furius declară următoarele: „Cînd el sc găsea într-o 
situație cît se poate de primejdioasă, Caeso i-a dat cel mai 
preţios ajutor, fiindu-i trimis de Quinctius Capitolinus. După 
părerea lui, nu e nimeni care să-l fi întrecut prin ajutorul dat 
şi rolul avut de el Ja salvarea situaţiei. Lucius Lucretius, con- 
sulul anului precedent, fiindcă slava dobîndită de el pe cîmpul 
de luptă cra încă proaspătă în amintirea oamenilor, a declarat 
că la gloria lui a contribuit în mare măsură și Caeso, amintind 
luptele, încăierările și isprăvile lui vitejeşti, fie cu prilejul expe- 
dițiilor în ţara dușmană, fie cu prilejul bătăliilor. Lucretius 
îi sfătuieşte din toată inima pe judecători să ţină seama de 
acesle lucruri şi să-l păstreze mai departe în rîndurile cetăţe- 
nilor pe acest tînăr înzestrat cu toate darurile pămîntului, și 
care ar fi mindria și scutul oricărei cetăţi, oriunde s-ar duce. 
De aceea, să nu-l lase să plece într-o altă ţară străină. Ceea 
ce îl face să fie semeţ şi avîntat este tinereţea lui atit de zvic- 
nitoare și clocotitoare, este sufletul său atit de cutezător și 
mai ales virsta sa necoaptă. Însă, pe zi ce timpul va trece, 
Caeso se va maturiza şi va învăţa să gîndească mai serios. 
Cu cît va înainta în virstă, apucăturile sale rele vor dispare, 
iar însușirile sale bune se vor desăvirși. Și atunci, e păcat 
să nu fie lăsat să îmbătrinească în țara lui un bărbat atit 
de strălucit“. 

O dată cu acestea, şi tatăl lui L. Quinctius, care avea 
porecla de Cincinnatus, a vorbit şi el, fără să mai repete cuvin- 
tele de laudă ale celor dinainte, ca să nu mărească și mai tare 
îndirjirea poporului împotriva fiului său. De aceca, el îi rugă 
pe judecători să-l ierte pe fiul său pentru greşelile săvirşite, 
pentru tinereţea lui lipsită de încercări, și mai ales pe bătrinul 
său tată să-l ierte, pentru că el n-a făcut nimănui nici un 
rău, și din dragoste pentru el să-i lase feciorul nepedepsit. 
Numai că unii dintre judecători n-au vrut să ţină seama de 
rugămințile bătrînului, fie de teamă, fie din răzbunare, mai 
ales cei care se plinseseră că au fost bătuți de Caeso. Și de 

accea, ei au deciarat că-și vor spune cuvintul în ziua cînd se va 
da sentinţa. 


XIII În afară de toate acestea, îl mai apăsau pe Caeso 
rău de tot şi învinuirile aduse de un fost tribun dl poporului, 
M. Volscius Fictor, care fusese în funcţie cu cîţiva ani mai: 
înainte. Acesta apăru la judecată ca martor al acuzării, spunînd 
următoarele: „Nu mult după acele vremuri, cînd molima făcea 
prăpăd prin Roma, el, trecînd odată prin cartierul Suburrei2, 
a dat acolo peste nişte tineri, care cutreierau cartierul fără 
nici un rost. În Suburra s-a iscat o harţă, cu care prilej fratele 
său, mai virstnic decît el, care încă nu se întremase bine după 
boală, a fost doborit în lovituri de pumni de Caeso, lăsîndu-l 
jos, întins, aproape fără viaţă. El şi-a luat fratele său pe braţe 
şi l-a dus acasă, unde, din pricina loviturilor primite, şi-a 
dat duhul. De aceea, depune această mărturie acum, declarînd 
că a fost împiedicat de consulii anilor de mai înainte să se 
plingă justiţiei pentru această groaznică fărădelege, în scopul 
de a nu se lua măsuri împotriva făptașului“. 

Pe cînd Volscius rostea aceste învinuiri cu glas răspicat, 
poporul s-a îndirjit atit de tare împotriva lui Caeso, încît 
puțin a lipsit ca să nu se năpustească asupra lui şi să-l sfișie. 
Tribunul Virginius porunci atunci ca vinovatul să fie arestat și 
să fie dus legat la închisoare. Patricienii se împotrivesc din 
răsputeri acestei măsuri, întrebuințind chiar forța. 

T. Quinctius strigă atunci: „De acuzatul amenințat cu 
pedeapsa capitală și căruia i s-a fixat ultimul termen de jude- 
cată peste cîteva zile nu poate să se atingă nimeni în nici un 
îel, înainte de această dată“. Tribunul a declarat că el nu-l 
va pedepsi pe Caeso înainte de judecarea lui, însă acuzatul 
trebuie pus la popreală, legat şi virit în închisoare** pînă la 
ziua judecății, pentru a i se da putinţa poporului roman să-i 
aplice aceluia care a răpus un om pedeapsa cu moartea. 

Patricienii fac recurs cerînd sprijinul celorlalți tribuni, 
aceştia iși exercită dreptul lor alegînd calea de mijloc printr-un 
decret prin care se împotrivesc ca învinuitul să fie aruncat în 
închisoare,  declarind însă că Caeso trebuie să rămînă pe loc 
pînă la judecată, constituindu-se prizonier; dar trebuie să ofere 

o sumă de chezași3t care să plătească o garanţie poporului, 
pentru cazul că nu s-ar înfățișa. Tribunii plebei însă nu s-au 
înţeles între ei cit de mare trebuie să fie garanţia, și atunci 
s-a lăsat pe seama senatului această chestiune. Acuzatul a fost 
ținut mai departe sub paza mulțimii, la locul oficial al adunării 
poporului, pînă cînd senatul va chibzui și va lua o hotărîre. 

Întv-adevăr, senatul a hotărit ca el să prezinte o listă de 
chezași. Fiecărui chezaş i s-a cerut să pună la dispoziția statu- 
lui o sumă de 3000 de ași. S-a lăsat pe seama tribunilor să 
fixeze ciţi chezaşi trebuie să depună cauţiune pentru el. Tribunii 
s-au oprit la numărul de zece chezași. Acuzatorul a admis, 
obligînd pe învinuit să-i pună la dispoziţie atiţi garanţi. Caeso 
a fost cel dintii romah care a dat cauţiune statului. În urma 
plăţii acestei cauţiuni, Caeso a fost lăsat să plece din fur. 
În noaptea următoare, el a pornit pe drumul surghiunului din 
propriu îndemn, ducindu-se la tusci; în ziua termenului fixat 
pentru judecată, apărătorii săi i-au dezvinovăţit lipsa, spunînd 
că Caeso, din propriul său imbold, a plecat într-o altă ţară; 
cu toate acestea, Virginius stăruia mai departe să se ţină ședința 
adunării poporului, însă colegii săi de tribunat, la care Caeso 
apelase, au dizolvat adunarea. Sumele de bani trebuincioase 
pentru cauţiune au trebuit să fie strînse şi plătite de tatăl său, 
care și-a vindut toată averea, fiind nevoit, în urmă, să-și ducă 
amarul vieţii într-o biată cocioabă singuratică, la fel ca un 
surghinuit, dincolo de Tibru. î 

AID Acest proces, precum și proiectul de lege al tribunului, 
a ţinut poporul ca pe jeratic. Dincolo de hotare, însă, domnea 
liniştea. Tribunii, biruind, erau încredințaţi că legea e ca şi 
votată, fiindcă intrase groaza în patricieni în urma exilului 
lui Caeso; în ce privește însă bătrinii senatului, renunțaseră să 
se mai socotească singurii conducători ai statului; în schimb, 
grupul senatorilor tineri, şi în primul rînd aceia care fuseseră 
prietenii de haidamacie ai lui Caeso, nutreau o ură şi mai 
neîmpăcată împotriva poporului, fără să-și piardă din îndrăz- 
neală şi din atitudinea lor bătăioasă. Numai că de astă dată 
patricienii şi-au schimbat de tot metodele, organizindu-şi acum 
mai bine atacurile împotriva plebeilor. 

Chiar îndată după surghiunul lui Caeso, cînd a fost adus 
din nou în discuţie proiectul de lege cu pricina, patricienii 
însoțiți de o armată întreagă de clienţi, înarmaţi şi orînduiţi 
în formaţie de luptă ca pe front, i-au atacat pe tribuni. Când 
aceștia le-au cerut să se risipească pe la casele lor, patricienii 
n-au mai putut culege laudele biruinţei în această luptă, mai 
ales cînd au auzit poporul învinuindu-i că au răsărit acum 
o mie de Caesoni în locul unuia singur. În răstimpul în care 
tribunii nu aduceau vorba despre legea Terentilla, domneau 
liniștea şi pacea între patricieni și plebei. Patricienii salutau 
oamenii din popor cu prietenie, vorbindu-le cetăţenilor cu 
bunăvoință, fără să-i mai bruscheze; îi pofteau pe cetățeni pe 
la casele lor, erau mereu prezenţi în for, ori de cite ori erau 
manifestări oficiale. Lăsau pe tribuni să prezideze adunările 
poporului, fără să le întrerupă ședințele și fără să mai facă 
agitaţie. În toate chestiunile, fie oficiale, fie particulare, nu 
arătau nici un fel de vrăjmăşie faţă de nimeni, în afară de 
cazul cînd începea povestea în legătură cu legea cu pricina. 
Grupul de senatori tineri se pricepea bine să măsluiască lucru- 
rile, apărind în ochii poporului ca niște sprijinitori ai lui. 

Dar nici tribunii nu rămineau mai prejos, ci agitau mereu 
această problemă, astfel încît și anul următor tot ei au fost 
realeşi în funcţie. Patricienii, cu miere în glas și cu meșteră 
fățărnicie, fără să mai recurgă la răcnete şi înverșunare, au 
izbutit să arunce praf în ochii poporului, şi să-i îmblînzească 
pornirile. în felul acesta patricienii, prin urzeli viclene, vreme 
de un an încheiat, au dejucat planurile tribunilor, zădărnicind 
votarea legii. 


ĂL Consulii Caius Claudius, fiul lui Appius, şi Publius 
Valerius Publicola, găsesc poporul mai puţin învrăjbit. Nici 
acest an n-a adus nimic nou. Totuşi, poporul era preocupat 
numai de grija de a se vota această lege şi de a se pune odată 
în aplicare. Cu cît grupul de patricieni tineri căuta să se vire 
în sufletul poporului, lingușindu-l și măgulindu-l, pe atit și 
tribunii le demascau planurile, arătînd poporului ţelurile lor 
viclene, îi învinuiau fățiș pe aristocrați că au purtări ce dau 
de bănuit; mai spuneau că patricienii au făcut o uneltire, că 

Caeso se găsește la Roma, că nobilii au urzit un plan țintind 
a răpune pe tribuni și de a masacra poporul; că grupul sena- 
torilor bătrîni a dat această însărcinare grupului celor tineri, 
ca să răstoarne puterea tribuniciană, pentru ca republica să 
revină la acceaşi formă politică în care se găsise mai înainte 
de retragerea poporului pe Muntele Sacru. 


Domnca teama că volscii și aequii, care păreau oarecum 
potoliţi, au să înceapă din nou războiul, care izbucnea cu 
regularitate aproape în fiecare an, cînd, deodată, s-a abătut 
asupra Romei o altă năpastă, pe care nimeni n-a putut-o pre- 
vedea. Cu la 4500 de exilați și mai ales de sclavi, avînd în 
fruntea lor pe Herdonius Sabinus, au ocupat în timpul nopţii 
Capitoliul35, precum şi cetăţuia de pe Capitol. Toţi locuitorii 
din acest cartier, care n-au vrut să sc alăture conjuraţiei și 
să ia armele, au fost măcelăriți. 

În timpul acestei tulburări şi spaime nemaipomenite, cete 
de conjuraţi năvălesc în for, mărind şi mai mult zarva. Se 
auzeau pretutindeni strigătele rostite ca un fel de poruncă: 
„La arme! La arme!“ sau cuvintele: „Duşmanul a pătruns în 
oraş!“ Consulii se temeau să dea voie poporului să se înarmeze, 
dar şi să-l lase dezarmat. Nedîndu-și seama de dedesubtul 
răzmeriţei, care-i obiîrşia acestei nenorociri neașteptate, dacă 
a venit dinafară, dacă a izbucnit numai pe pămîntul Romei, 
dacă e o revoltă internă, dacă tot poporul s-a răsculat sau 
numai sclavii, amîndoi consulii căutau să potolească răscoala, 
făcînd tot felul de sforţări. 


Liniştea aparentă făcea să clocotească și mai mult furtuna. 
Însă și poporul era atît de înspăimintat și de buimăcit, încit 
nu putea fi ţinut în frîu prin ordinele venite de sus. Totuși, 
consulii au dat arme și plebeilor, nu însă tuturor. Au fost 
înarmaţi numeroși cetăţeni, pentru a se alcătui piîlcuri de 
încredere, în scopul de a face faţă oricărei situaţii, mai ales 
în aceste momente, cînd domnea atîta haos şi nu se știa cine 
e duşmanul. În încordare și în nesiguranţă, stînd de veghe în 
tot restul nopţii, neştiind ce fel de oameni sînt aceia care au 
dezlănțuit atacul și cîte trupe are la îndemină vrăjmașul, con- 
sulii au distribuit străjile şi pîlcurile de luptători în punctele 

insemnate ale orașului. Abia la lumina zilei au descoperit cine 
e conducătorul răsculaților, despre ce război e vorba. 

Herdonius chema cu glas puternic, de pe Capitoliu, pe sclavi 
la libertate, spunindu-le: „el şi-a luat asupră-și și îndatorirea 
de a apăra cauza și soarta celor mai asupriţi dintre muritori, 
a sclavilor, şi vrea să ducă la vetrele lor în patrie pe surghiu- 
niții izgoniți pe nedrept din ţară, și să arunce greul jug de pe 
grumazul robilor. El vrea să lupte în numele poporului roman, 
din imboldul şi cu sprijinul său; dar dacă nu capătă nici 
o nădejde de ajutor din partea poporului, atunci va apela la 
volsci şi la aequi și va întrebuința mijloace atit de cumplite, 
încît va zdruncina tot pămîntul“. 


XDI Abia acum s-a făcut deplină lumină în capul patricie- 
nilor și consulilor. Însă, în afară de ceea ce-au aflat, acum 
ci se temeau să nu fie vorba de un plan mai mare pus la cale 
şi de veienţi, și de sabini. Cită vreme aveau să fie între zidurile 
cetăţii atitea forţe dușmane, le era frică să nu se repeadă 
asupra Romei și legiunile sabine şi etrusce, potrivit unei înţele- 
geri stabilite dinainte. lar atunci şi veșnicii lor vrăjmași, 
volscii și aequii, or să se năpustească asupra lor, nu ca inainte, 
cînd le treceau hotarele numai pentru a le pustii holdele şi 
satele, ci acum împotriva unui oraș căzut în bună parte în 
mîinile vrăjmașilor. 

Felurite şi mari erau pricinile groazei care pusese stăpinire 
pe ei. Mai mult ca oricînd, pe patricieni îi frăminta gîndul 
că fiecare din ei își are vrăjmașul în casa sa proprie. Toţi se 
temeau de sclavii lor. Toţi nobilii credeau că-și pot recăpăta 
liniștea şi siguranţa dacă stau pe loc, în nemişcare și izolare, 
fiindcă nu cutezau nici să nu aibă încredere în sclavii lor, dar 
nici să arate că nu se bizuie pe ei, ca să nu şi-i prindă mai 
rău de duşmani. Nu 'se vedeau mijind nicăieri zorii unei înţe- 
legeri şi armonii între cetăţeni. Fiindcă îi copleşise pe toţi 
acum un potop de nenorociri mult mai grozave, fiind amenin- 
ţaţi cu pieirea, patricienii nu se mai temeau de astă dată nici 
de tribuni, nici de popor. Vrajba dintre ei le părea acum 
floare la ureche, fiindcă apărea din cînd în cînd, mai ales 
în răstimpul dintre războaie. Cind se iveau primejdii dinafara 

fruntariilor, atunci se potoleau ca de la sine toate frecușurile 
şi neînțelegerile. 

Vremurile acestea de restriște au pus în mare cumpănă 
existența statului roman, pentru că și tribunii, la rindul lor, 
erau orbiți de o furie atît de turbată, încit susțineau că nici 
un război nu ameninţă Capitoliul, ci e vorba numai de o plăs- 
muire, pentru a abate de la legea cu pricina atenţia cetăţenilor 
de la grija lor cea mare, care frămiîntă toate minţile poporului: 
oaspeţii şi clienţii patricienilor au să se ducă în curind toţi 
liniștiți pe la vetrele şi treburile lor, într-o muţenie şi mai 
mare, decit au venit, după ce vor afla că legea a căzut şi că 
zadarnic s-a făcut atita zarvă. De aceea, tribunii cheamă tot 
poporul la armz, convocind totodată și adunarea poporului, 
în scopul înfăptuirii legii Terentilla. Consulii, la rîndul lor, 
convoacă senatul, cuprinşi de o teamă şi mai mare, acum de 
tribuni mai degrabă, decît de primejdia iscată în timpul nopţii 
de răscoala lui Herdonius. 


XPII După ce s-a dat de ştire că oamenii fixaţi în pos- 
turi în diferite puncte ale oraşului aruncă armele şi pleacă 
pe-aci încolo, consulul Publius Valerius a părăsit pe neaştep- 
tate clădirea senatului, în timp ce colegul său de consulat ținea 
pe loc senatul la sfat. P. Valerius s-a dus drept la locul de 
adunare, unde se aflau tribunii: „Ce va să zică asta, tribuni? 
spuse el. Aveţi de gind să prăbușiți temelia republicii din 
îndemnul și sub conducerea lui Appius Herdonius? Tocmai vouă 
v-a zdruncinat minţile acela care n-a fost totuşi în stare să-i 
miște şi să-i zăpăcească pe sclavi? Şi tocmai cînd duşmanii 
stau deasupra capului nostru36, voi găsiți de cuviință să vă 
părăsiţi posturile voastre și să aruncaţi armele, ca să vă votaţi 
legile voastre?“ Apoi s-a adresat mulțimii adunate, rostind 
următoarea cuvîntare: 

„Cetăţeni! Cind voi nu vă sinchisiți și nu sînteţi de loc 
îngrijoraţi pentru orașul vostru, cînd voi nu sînteţi înfricoșaţi 
că înşişi zeii voştri se găsesc în puterea vrăjmașilor, cînd 
preabunul şi puternicul Jupiter, cînd Junona Regina și zeiţa 
Minerva şi alți zei şi zeițe sînt în miinile vrăjmașilor, și cînd 
sclavii răsculați și-au instalat tabăra chiar pe vetrele voastre. 

voi găsiți cu cale să spuneţi că cetatea noastră seamănă cu 
un oraș teafăr și zdravăn? Vrăjmașul se află nu numai între 
zidurile cetăţii, ci mișună şi în cetăţuie şi chiar deasupra 
clădirii senatului și a forului. În vremea asta, voi, pe de o 
parte, vă ţineţi de întruniri în for, iar senatul, pe de altă parte, 
în clădirea lui, de parcă am fi toți sătui de tihnă şi de pace, 
ca și cînd un senator și-ar da părerea spunînd: „cetăţenii 
şi-au dat votul“. Oare nu s-ar fi cuvenit, mai degrabă, ca 
toți cei care fac parte din rîndurile senatorilor și poporului, 
consulii, tribunii, o dată cu zeii și toți oamenii să dea ajutor 
cu arma în mină, să alerge spre Capitoliu, ca să libereze şi 
să aducă pacea în templul cel mai sfint al patriei, în templul 
preamilostivului şi preaputernicului Jupiter? Tată Romulus! 
Fă să izvorască în mințile urmașilor tăi acea inţelepciune 
cu care ai salvat odinioară cetatea cucerită de aceiași sabinil 
Porunceşte să pornim cu toții pe acest drum, pe care tu ai 
purces odată în chip de căpetenie cu oastea tal Cel dintii care 
va umbla pe urmele paşilor tăi voi fi eu, consulul, în măsura 
în care un biet muritor de rînd poate merge pe urma. paşilor 
unui zeu“, 

Cele din urmă cuvinte rostite de consul au fost că el ia 
arma şi-şi cheamă toţi cetățenii la arme, şi că dacă i se va 
împotrivi cineva, atunci să se știe că „el îşi uită de demnitatea 
lui consulară, trece peste puterea tribuniciană și peste legile 
lor consfinţite și va socoate duşmani ai patriei pe oricine ar fi, 
oriunde s-ar găsi, fie în Capitol, fie în for. Numai să dea tribunii 
ordin plebeilor să ridice armele împotriva consulului Valerius 
(fiindcă ei sînt aceia care i-au oprit să lupte contra lui Her- 
donius), și atunci și el va cuteza să săvirșească aceleaşi fapte 
faţă de tribuni, pe care le-a îndrăznit tatăl său, Publicola, 
capul strămoșilor familiei sale, în lupta de odinioară împotriva 
regilor“. 

Se profila momentul dezlănţuirii unei groaznice furtuni, 
încît se credea că vrăjmașii dinafară au să fie martorii acestei 
priveliști. Consulul n-a fost în stare nici să împiedice votarea 
legii, dar nici să urnească poporul, pentru a-l porni în marș 
pentru despresurarea Capitoliului. Doar lăsarea amurgului a 

aminat dezlănţuirea furtunii. Tribunii au plecat şi ei, temiîn- 
du-se să nu fie ucişi din ordinul consulilor. 

Odată plecaţi susținătorii revoltei poporului, senatorii s-au 
amestecat cu mulțimea și, umblind printre ei încoace şi încolo 
şi îndemnindu-i mereu, aşa cum se pricep ei să vorbească 
meşteșugit, au convins poporul să-și dea seama la ce răscruce 
a ajuns patria. Le spuneau că vrajba nu este între patricieni 
şi popor; ci şi patricienii, şi poporul sînt la fel de vinovaţi. 
pentru că au lăsat să cadă în mîna duşmanilor fortăreaţa ora- 
şului, templele zeilor şi zeii protectori3* ai republicii, și vetrele 
fiecăruia. 

În timp ce se frămîntau în felul acesta în for, cum să 
potolească răzmeriţa, consulii au plecat ca să cerceteze porţile 
şi redutele şi să vadă dacă nu cumva şi sabinii şi veienţii s-au 
pus în mișcare. 


XDIII În acceaşi noapte sosesc la Tusculum vești în le- 
gătură cu cucerirea fortăreței romane şi a Capitoliului de către 
Herdonius și despre toate tulburările din Roma. Pe atunci 
era dictator la Tusculum L. Mamilius. Acesta, convocind ime- 
diat senatul şi prezentînd în faţa lui ştafetele cu știrile .aduse, 
își arată îngrijorarea, spunîndu-le: „să nu se aștepte, pină so- 
sesc solii de la Roma, ca să le ceară ajutor; primejdia însăşi, 
momentul de grea cumpănă, zcii aliaţilor şi respectarea angaja- 
mentelor şi condiţiilor stabilite pentru încrederea în alianțele 
încheiate impun acest grabnic ajutor. Niciodată zeii nu le vor 
mai oferi un asemenea prilej atit de prielnic ca acum, ca să 
indatoreze printr-un ajutor neprecupeţit un stat atit de puter- 
nic şi atit de apropiat ca statul roman, ajuns în primejdie“. 

Se hotărăşte trimiterea grabnică a ajutorului; tineretul este 
înrolat sub arme. Armata e pusă pe picior de război. În re- 
vărsatul zorilor, tusculanii sosesc în fața Romei. Văzindu-i 
din depărtare, tot poporul din Roma e încredinţat că are de-a 
face cu noi dușmani. Tuturor li s-a năzărit că ar fi aequii 
şi volscii. Dar curind li s-a spulberat spaima, aflind adevărul. 
Armaia tusculană a fost primită cu bucuria cuvenită în oraş, 
unitățile coboară în marş pînă în for. Acolo, P. Valerius iși 
organizează trupele în formaţie de atac. Colegul său de consulat 

fusese lăsat cu cîteva pilcuri, pentru a asigura paza porților 
orașului. Pe el l-a mişcat dirzenia lui Valerius care a decla- 
rat că, după eliberarea Capitoliului din mîinile vrăjmașe şi 
după restabilirea păcii şi liniștei în oraș, după ce va pătrunde 
în tainele lucrurilor, lămurindu-se ce dedesubturi viclene as- 
cunde legea susținută cu atita înfrigurare de către tribuni, 
nu va mai împiedica de loc ţinerea unei adunări a poporului, 
fiindcă e vie în sufletul lui amintirea numelui3? său plin de 
faimă, care i-a fost încredințat ca o sfîntă moștenire de mo- 
şii şi strămoşii săi, în scopul unirii și cinstirii poporului ro- 
man. Rîndurile de luptători se înşiruie în urma comandantului 
şi pornesc în marș, cu toate împotrivirile făcute de tribuni, și 
urcă drumul în pantă al Capitoliului, în ordine de luptă. 
Se alătură armatei romane şi legiunea tusculană. 

Și aliaţii, şi cetăţenii romani se iau la întrecere, căreia 
din cele două tabere prietene să-i revină cinstea recuceririi 
fortăreței. Amindoi comandanţi îşi îmbărbătează ostașii. Groaza 
a intrat în vrăjmaş. Toată încrederea lor se bizuie mai mult 
pe poziţiile acestei fortărețe, greu de cucerit. Romanii și 
aliaţii pornesc la asalt, pătrunzînd în rîndurile dușmanului; 
dușmanii intră în derută. Romanii izbutiră să pătrundă în: 
tinda templului lui Jupiter, cînd Publius Valerius, în timp 
ce-și îmbărbăta pe ai săi, cade răpus în fruntea trupelor sale. 
P. Volumnius, fost consul, îl vede pe Valerius prăbuşindu-se. 
Acesta, poruncind unităţii sale să proteguiască trupul consulu- 
lui căzut pe cimpul de onoare, ia locul comandantului, conti- 
nuînd cu un avînt nestăvilit atacul. Din pricina elanului cu 
care s-a dezlănţuit atacul, n-a ajuns la urechile trupei ce s-a 
petrecut 'cu consulul, astfel că romanii au biruit înainte de 
a-și da seama că ei au dus lupta fără comandant. 

Mulţi dintre răzvrătiţii surghiuniți au stropit cu sîngele 
lor pardoseala templului, pătind-o. Unii au fost prinși vii 
lerdonius a fost ucis în luptă, În felul acesta, Capitoliul a 
fost recucerit. Prizonierii, fie că făceau parte din rîndurile 
elor liberi, fic din tagma sclavilor, au fost executaţi, fiecare 
potrivit stării sale sociale40. Tusculanilor li s-au adus mulţu- 
miri publice. În Capitoliu s-au făcut cuvenitele slujbe de pu- 
rificare, pentru că fusese prihănit. Se spune că poporul a: fă-. 

cut o danie, dînd fiecare cîte un mic obol pentru casa con- 
sulului, în vederea înmormîntării cu o pompă cit mai stră- 
lucită a marelui dispărut. 


XIX După restabilirea păcii, tribunii stăruiau din răs- 
puteri pe lîngă patricieni ca să se împlinească făgăduiala 
făcută de V. Publius Valerius, dar şi pe lingă celălalt consul, 
Claudius Appius, ca să facă să dispară învinuirea care ar pu- 
tea fi adusă colegului său, stins din viață, că i-a înșelat, 
şi să îngăduie punerea din nou în discuţie a legii, precum şi 
votarea ei. Consulul însă le declară că el nu va îngădui nici 
un fel de discuţie asupra acestei legi înainte de a se alege 
un nou coleg de consulat. 

Aceste ciocniri au continuat pină la data cind s-a făcut 
alegerea noului consul. În luna decembrie a fost ales consul 
L. Quinctius Cincinnatus, susținut cu tot zelul de patricieni. 
El era tatăl lui Caeso. Cincinnatus. intră imediat în funcţie. 
Plebea era înmărmurită, nemaiștiind ce să creadă, fiindcă-și 
dădea seama că va avea împotriva ei un consul aspru și por- 
nit; acesta era un om cît se poate de tare, pentru că era 
susținut de întreg senatul, se bucura de mare vază și prin în- 
ssuşirile sale deosebite, și prin cei trei fii ai săi, dintre care 
pe Caeso nimeni nu-l întrecuse în fălnicie; atunci cînd împre- 
jurările cereau, fiii săi săreau cei dintii, ca să-i dea fiecare 
„ajutor, şi cu sfatul și cu fapta. 

_Cincinnatus cînd a intrat în funcţie s-a purtat cu mare 
asprime față de senat, aducîndu-i grelz mustrări ori de cite 
ori a luat cuvîntul în faţa tribunei; dar și faţă de popor 
era la fel de îndirjit; el spunea că numai din pricina delă- 
sării ordinului senatorial îşi fac de cap tribunii poporului, care 
nu numai că nu sînt la înălțimea vremurilor prin care trece 
republica, ci viră groaza şi tiranizează pe toţi cetățenii prin 
violența limbajului şi prin învinuirile nesăbuite, de parcă re- 
publica ar fi o casă prăbușită şi fără stăpini. O dată cu fiul 
său au fost izgonite din Roma virtuțile, caracterul și toate 
marile însuşiri ale tineretului, dovedite și pe cîmpul de luptă, 
şi în timp de pace. Tribunii aleși în continuare a doua şi 
„chiar a treia oară sînt lăsaţi liberi să-și ducă o viaţă dezmăţată 

și fără griji, folosind tot şiragul celor mai condamnabile apu- 
cături, aidoma regilor netrebnici, fiindcă sint și flecari, şi 
gălăgioși, fiindcă fac numai uneltiri şi fiindcă seamănă pre- 
tutindeni numai zizanii şi vrajbă. 

„Oare acel faimos A. Virginius ar fi meritat o pedeapsă 
mai mică decit aceea a lui Ap. Herdonius, numai pentru că 
nu s-a găsit în cetele răsculaților de pe Capitoliu? Pe Her- 
cule, chiar mai mare osîndă, dacă am vrea să judecăm drept. 
Herdonius n-a făcut altceva decît v-a îndemnat să luaţi ar- 
mele, mărturisindu-vă deschis că el este dușmanul Romei; 
Virginius, în schimb, v-a luat din mină armele, spunînd că nu 
există nici un război și nici un pericol, şi v-a aruncat goi în 
braţele sclavilor și ale exilaților. Mai mult, voi aţi fost acei 
care aţi îndreptat înaintea lui Herdonius atacul împotriva ci- 
tadelei Capitoliului (să mă ierte Caius Claudius și răposatul 
Publius Valerius pentru aceste vorbe rostitel), înainte de a 
izgoni pe aceşti vrăjmași ai voştri din for. Mi-e rușine și 
de zei, și de oameni! Abia atunci cînd duşmanul era în fortă- 
reață și intrase şi în Capitoliu, cînd comandantul exilaţilor 
şi sclavilor se instalase chiar în sfintul altar al preamilostivu- 
lui şi atotputernicului Jupiter, și cînd toate cele sfinte erau 
pîngărite, cei dintii care au ridicat armele împotriva lor au 
fost tusculanii și în urma lor romanii. E îndoielnic care din 
cele două armate au salvat fortăreața Romei, a lui L. Mami- 
lius, comandantul tusculanilor, sau a consulilor P. Valerius 
şi C. Claudius. Şi noi n-am îngăduit niciodată latinilor să 
se atingă de arme, nici măcar pentru a se apăra pe cei înșiși, 
chiar atunci cînd vrăjmașul se găsea între fruntariile ţării 
sale! Acum însă, dacă n-ar fi luat armele din propriul lor 
îndemn aceiași latini, noi am fi fost învinşi şi nimiciţi. Tribunil 
Înseamnă că dai un ajutor poporului cînd îl arunci dezarmhat 
în calea vrăjmașului, ca să fie măcelărit? De bună seamă, 
dacă cel mai de jos om din poporul vostru (pe care voi l-aţi 
îndepărtat de la sînul patriei mame, transformînd republica 
într-un bun numai şi numai al vostru), dacă vreunul din tagma 
voastră v-ar anunța că locuinţa lui i-a fost împresurată de 
sclavii înarmaţi, n-aţi crede de cuviință că trebuie, fără ză- 
bavă, să-i daţi ajutor? Preamilostivul și preaputernicul Ju- 


20 — De la fundarea Romei 1. 

piter, care a fost înconjurat și atacat de armele sclavilor şi 
exilaţilor, nu era vrednic de nici un ajutor din partea oameni- 
lor? Şi aceşti tribuni. mai pretind să fiți cinstiți ca și sfinţii, 
cînd pentru ei nu există nici zei şi nici sfinţi, și mai ales 
cînd ei nu sînt nici sfinţi? Și acum, cînd sînteţi viriți pină-n 
git în noroi şi copleșiți de atitea fărădelegi impotriva zei- 
lor și a oamenilor, mai aveţi îndrăzneala să susțineţi mereu 
că veţi impune să vi se voteze legea voastră în cursul acestui 
an? Atunci, pe Hercule, în ziua în care eu am fost ales con- 
sul, s-a adus un prost serviciu republicii, căci, dacă voi vreţi 
să intre în vigoare legea voastră, se va întimpla să înduraţi 
mult mai amarnic şi mai regretabil decit moartea consulului 
Valerius. Cetăţeni, continuă el să vorbească. în primul rînd 
am de gînd să conduc legiunile mele şi ale colegului meu 
împotriva volscilor. Nu ştiu cînd ne ajută zeii și cînd ne poartă 
noroc: cînd ne pornim pe războaie, sau cînd sintem în slujba 
păcii? Gindiţi-vă ce primejdie ne-ar fi ameninţat din partea 
acestor popoare dacă ar fi ştiut ei că acest Capitoliu a fost 
împresurat de exilați! E mai bine să ni se perinde prin fața 
ochilor întimplările trecutului, decit să le încercăm în reali- 
tate, pe pielea noastră proprie“. 


XĂ  Cuvîntarea consulului a mişcat puternic poporul. Pa- 
tricienii credeau cu înfrigurare că au revenit vremurile de 
altădată ale republicii; celălalt consul nu făcea atita caz de 
înalta lui dregătorie ca L. Q. Cincinnatus, ci, mai modest în 
rostul său, nu-și dădea atitea ifose; de aceea lăsa pe Cincinnatus 
să se descurce cum o putea dintr-o situaţie atit de grea și 
la care singur s-a înhămat, iar el își îndeplinea mai departe 
îndatoririle sale consulare cu conştiinciozitate. 

Atunci tribunii, luînd în deridere vorbele lu: Cincinnatus, 
de parcă n-ar fi avut nici un miez în ele, s-au repezit la 
consuli cu întrebarea: cum vor proceda consulii cu scoaterea 
armatei la cîmpul de instrucţie, cîtă vreme niciunul din ei nu 
le va îngădui să se mobilizeze armata? Quinctius le-a răspuns: 
„Dar noi nici n-âvem nevoie de mobilizare. Atunci cînd Pu- 
blius Valerius a dat poporului arme în scopul recuceririi Ca- 
pitoliului, toţi ostașii au jurat că se vor aduna laolaltă sub 

faldurile flamurii şi nu vor pleca fără ordinele lui. De accea 
vă dăm ordin ca toți acei care aţi jurat, făcînd acest legă- 
mînt, să fiți prezenţi miine, înarmaţi, la lacul Regillus“ 
Atunci tribunii au început să-l ia în zeflemea, spunind că ei 
sînt gata să dezlege poporul de jurăminte, fiindcă în vremea 
cînd poporul a fost obligat să depună acest jurămînt Quinctius 
era simplu particular. 

Numai că în vremurile acelea lumea nu era atit de ne- 
păsătoare față de zei şi credință cum e astăzi, în veacul 
nostru, şi nu se găsea nimeni, ca acum, să tălmăcească în- 
țelesul şi rostul jurămintelor, trăgind spuza pe turta lui după 
cum îi convenea, ci cetățeanul îşi rostuia viața potrivit în- 
drumărilor şi poruncilor acestor legăminte. Fiindcă tribunii 
nu mai aveau nădejde că vor putea să împiedice chemarea sub 
arme, se străduiau acum s-o tărăgăneze, ca să amine cam- 
pania militară, cu atît mai mult cu cît se dăduse veste prin 
popor că și augurii au primit poruncă să fie de față la 
lacul Regillus, pentru că trebuie să se facă ceremonia solem- 
nităţii locului unde va avea loctl adunarea poporului, după 
consultarea auspiciilor, pentru ca tot ce s-a hotărit la Roma, 
prin puterea tribuniciană, să fie zădărnicit acolo în comiţii, 
Toţi vor aproba ceea ce “hotărăsc consulii, fiindcă apelul la 
popor nu are nici o tărie cînd e făcut le o depărtare mai 
mare de o mie de pași de oraș, şi atunci și tribunii, dacă vor 
cuteza să vină și acolo, vor fi nevoiţi să se supună ordinelor 
date de consuli, o dată cu întreaga gloată a poporului. Pe 
tribuni îi sperie aceste vești, dar îi spăimîntă mai tare cu- 
vintele mereu repetate ale lui Quinctius, că el nu va mai face 
alegeri consulare: 

„Statul nostru e aşa de bolnav în toate încheieturile sale, 
încît nu mai poate fi salvat cu ajutorul leacurilor obișnuite, 
Republica are nevoie de un dictator, pentru ca acel care va 
mai îndrăzni să se atingă cu un deget de ea să simtă pe pie- 


lea lui însăşi primejdia, fiindcă dictatura nu mai admite 
mici un fel de apel“. 


XXI Senatul cra strîns pe Capitoliu. Acolo au venit și 
tribunii cu poporul îr. mare fierbere. Masele făceau apel 

prin strigăte puternice cînd la protecţia consulilor, cînd a 
senatorilor; totuși n-au reuşit să-l clintească pe consul din 
atitudinea lui, pînă cînd tribunii n-au făgăduit că se vor supune 
hotărîrilor senatului. Atunci, în urma raportului prezentat de 
consul în legătură cu cererile tribunilor și ale poporului, se- 
natul dă niște decrete prin care se prevede că nici tribunii 
nu vor mai prezenta proiectul lor de lege în cursul acestui an, 
nici consulii nu vor mai scoate armata din incinta zidurilor 
orașului. Senatul şi-a exprimat părerea că e dăunător intere- 
selor republicii ca să-și continue consulii și în viitor funcţia, 
după expirarea mandatului, și ca aceiași tribuni să fie aleși 
din nou. 

Consulii s-au supus voinţei senatului. Totuși aceiași tribuni 
au fost realeși, cu toată împotrivirea consulilor. Atunci și pa- 
tricienii, ca să arate că nu sint mai prejos de popor, au vrut, 
la rîndul lor, să-l aleagă din nou pe Lucius Quinctius în func- 
ţia de consul. În tot cursul anului n-a rostit consulul o cuvîn- 
tare mai violentă ca aceasta: 

„Onoraţi senatori! Să mă mai mir eu că vaza şi autorita- 
tea voastră nu mai preţuiesc nici cît o para în ochii poporu- 
lui? Voi înșivă vă săpaţi propria voastră groapă. Poporul 
calcă în picioare decretul senatului, pentru că, în pofida 
lui, aceiași tribuni îşi continuă mandatul și pentru că voi 
îoşivă vă încovoiați spinarea în fața voinţei lor, lăsîndu-i, ne- 
stingheriţi, să vă zdrobească sub picioare, admiţind toate ne- 
ghiobiile poporului; aceasta înseamnă că cei care-şi fac de 
cap şi sînt fără friu în acțiunile lor au mai multă putere de- 
cît voi toţi, în acest stat. Căci ce poate fi mai uşuratic și mai 
nechibzuit ca faptul acesta, să-ți tai singur craca de sub pi- 
cioare dînd decrete, ca să le vezi că nu sînt respectate de 
alții, în schimb, tu să le respecţi pe ale lor? Onoraţi senatori, 
n-aveţi decît să vă luaţi şi voi după această gloată de zăna- 
tici! Voi, care vreţi. să fiți daţi pildă tuturor celorlalți cetă- 
ţeni, greșiți mult mai mult și cădeți într-un păcat mai mare 
dacă nu vă luaţi după pilda lor, chiar dacă plebeii nu v-ar 
imita pe voi întocmai. M-ar ride şi găinile dacă nu i-aș 
imita pe tribuni şi n-aş admite să fiu reales consul, pentru a 
nu contraveni hotărtrilor senatului. Caius Claudius, te pre- 

vin, însă, că eşti obligat, prin rostul tău de consul, să-i ţii 
în frîu şi să-i pui zăbală poporului ca să nu-și mai ia cîmpii, 
iar în privinţa mea, te rog să fii convins că eu nu voi admite 
ca demnitatea şi prestigiul meu să fie cu ceva adumbrite din 
pricina nepăsării tale, ci mă voi făli şi mai mult, fiindcă 
sint încredințat că gloria mea va urca trepte și mai înalte 
prin respingerea onorurilor cuvenite, şi pentru a mă vedea 
odată scăpat. de pizma oamenilor, dacă ea totuşi m-ar ame- 
ninţa în continuare“. 

Și atunci, senatorii iau o hotărâre comună, dînd acest decret: 

»L. L. Quinctius să nu fie reales consul. Dacă vreun 
cetăţean îi dă votul acestuia, nu se va ţine seama de vot, 
considerîndu-l anulat“. 


XĂII Şi-au fost aleşi atunci consuli Quinctius Fabius 
Vibulanus, pentru a treia oară, şi Lucius Cornelius Malugi- 
nensis. Tot în anul acesta s-a făcut un nou recensămint al 
populaţiei. S-a oficiat o ceremonie a purificării şi s-a ho- 
tărit un moment de reculegere, pentru a se aminti şi regreta 
căderea în miinile vrăjmașului a Capitoliului, ca și pentru 
consulul căzut în luptă. 

Sub consulii L. Cornelius și Q. Fabius, chiar la începutul 
anului au izbucnit din nou tulburări. Tribunii aţiţau din 
nou poporul. 

În vremea aceasta, ștafetele venite dc la latini şi de la 
hernici au adus vestea că volscii au pus la cale un război 
uriaş şi că legiunile volscilor au şi intrat în cetatea Antium; 
că însăși această colonie terorizată de volsci avea de gînd 
si-i trădeze pe romani şi să treacă de partea vrăjmașului. 
Numai cu mare trudă au putut fi înduplecaţi tribunii, ca să 
dea precădere acestui război față de celelalte probleme. Con- 
sulii şi-au împărțit sarcinile: lui Fabius i-a revenit conducerea 
oastei.romane spre Antium, iar Cornelius a rămas pe loc, pen- 
tru a apăra Roma, ca nu cumva să fie surprinși de vreun 
atac dușman, pentru că cra cunoscut obiceiul că, atunci cînd 
romanii desfăşurau operaţiunile militare în vreo regiune, de- 
parte, năvăleau pe neașteptate cete de prădalnici pe teritoriul 
roman, 

Hernicii şi latinii au primit poruncă din partea Romei să 
pună pe picior de război o oaste, potrivit tratatului. Armata 
va fi alcătuită astfel: două părți din efective vor fi date de 
aliaţi, şi a treia parte de romani. După ce aliații s-au prezen- 
tat la ziua. fixată cu oastea lor, consulul şi-a instalat tabăra 
la poarta Capena. 

După ce a făcut inspecția întregii armate, consulul a pornit 
în marș către cetatea Antium. Și-a așezat apoi tabăra nu departe 
de această cetate şi de tabăra de vară a dușmanului. Volscii 
însă nu se încumetau să dezlănţuie bătălia, fiindcă armata alia- 
ţilor lor, aeguii, nu venise încă, şi de aceea își continuau pregă- 
tirile şi întăriturile, socotindu-se mai siguri în spatele parape- 
telor. 

În ziua următoare, pentru ca romanii să nu fie amestecați 
cu aliații, Fabius a organizat fronturi separate, dind cite un 
sector fiecărei armate aliate, cu care a încercuit tabăra inami- 
cului, întărită cu șanțuri și cu lucrări. El s-a așezat cu legiunile 
romane la mijloc. Apoi a dat poruncă să fie toată lumea atentă 
la semnalul său: aliaţii să înceapă atacul o dată cu romanii 
sau să se retragă în acelaşi timp, cînd el va da semnalul de 
retragere. Cavaleria fiecăreia din aliaţi a fost dispusă în spatele 
primei linii. 

În felul acesta, Fabius a atacat tabăra vrăjmaşă din trei 
părți, reușind să facă o încercuire completă. Strimtorîndu-i 
zdravăn pe volsci, a izbutit să le străpungă apărarea, şi volscii, 
nemaiputind să susțină atacul roman, au fost alungaţi din întă- 
riturile lor. Apoi el trecu dincolo de parapete şi împinse tot 
puhoiul dușmanului intrat în derută, de groază, într-un sector 
al taberei sale proprii. 

Atunci cavaleria, care privise numai la această bătălie, fiindcă 
fusese prea grea trecerea peste parapetele și șanțurile de apă- 
rare, acum avînd la îndemînă cîmpul deschis, porneşte la exploa- 
tarea succesului, urmărind cetele răzlețe de fugari, bucurindu-se 
şi ea prin preţiosul sprijin de roadele victoriei, fiindcă a răzbit 
repede rămășițele îngrozite ale dușmanului. 

Cumplit de mare a fost măcelul fugarilor şi înăuntrul 
taberei, şi dincolo de întărituri. Dar și mai mari au fost captu- 
rile, fiindcă potrivnicul, ca să poate fugi mai uşor, și-a aruncat 

şi armele. Toată oastea volscilor ar fi fost nimicită dacă fugarii 
m-ar fi ajuns la o pădure, dispărînd în desișul copacilor. 


XXIII în timp ce se petreceau acestea în fața cetăţii 
Antium, acquii, trimiţindu-și înainte o oaste alcătuită numai 
din tineret unul şi unul, au reușit să ocupe, în urma unui atac 
dat prin surprindere într-o noapte, fortăreața Tusculum. Cu 
restul de trupe îşi instalează tabăra nu departe de zidurile 
oraşului Tusculum, pentru a împărți în două forţele de luptă 
ale vrăjmaşului. 

Această situație a fost adusă la cunoștință cu o repeziciune 
uimitoare întîi la Roma, și de aici în tabăra romană de la 
Antium, ostaşii fiind la fel de mișcaţi, de parcă ar fi fost 
vorba de cucerirea Capitoliului, atit de proaspăte și de vii în 
amintirea tuturor erau isprăvile şi meritele tusculanilor. Toţi 
găseau de cuviinţă că tusculanilor trebuie să li se dea ajutor 
tără întârziere, fiindcă și romanii fuseseră ameninţaţi de o pri- 
mejdie la fel de asemănătoare cu a lor. Fabius, fără să mai 
pregete o clipă, a cărat repede în tabăra romanilor în cetatea 
Antium toată prada capturată. Lăsind acolo o garnizoană mică, 
porneşte în -marș forţat spre Tusculum. N-a îngăduit soldatului 
să ia cu el decit armele și hrana pentru cîteva zile. Proviziile 
le-a adus consulul Cornelius de la Roma. 

Operațiunile desfășurate la Tusculum au durat cîteva zile. 
Consulul a atacat tabăra aequilor cu o parte din armata sa, 
cealaltă alăturînd-o unităţilor tusculane, în scopul recuceririi 
cetăţii lor. Totuşi nu s-a putut veni de hac dușmanului prin 
forța armelor. Numai cu înfometarea a fost înfrint. Cind au 
văzut că nu mai au încotro şi că au ajuns la capătul răbdărilor, 
aequii au capitulat. Toţi dușmanii învinși, dezarmați și despuiaţi, 
au fost trecuţi pe sub jug de către tusculani. Consulul roman i-a 
urmărit și pe aceia care căutau să se retragă într-o ruşinoasă 
fugă spre vetrele lor, și la muntele Algidus i-a măcelărit pe 
toți pînă la unul. După biruinţă, și-a lăsat armata în tabăra 
aşezată lingă Colument? (aşa se numeşte această localitate). 

Celălalt consul, cînd a văzut că nu mai e nici o primejdie 
pentru Roma, fiindcă dușmanul iusese înfrint, a părăsit și 
el Roma cu armata lui. în felul acesta, consulii, depășind hota- 

rele din două direcţii pe teritoriile dușmanilor, trec prin foe 
şi sabie și pustiesc îngrozitor, unul, ţara volscilor, după o crîn- 
cenă bătălie, iar celălalt, ţara aequilor, 

Am găsit la unii analiști amintit faptul că anţiaţii s-au des- 
prins de confederație, trădindu-i pe romani, şi că L. Cornelius, 
consulul, a întreprins această campanie şi le-a cucerit cetatea. 
Eu însă nu pot să afirm acest lucru, fiindcă analiștii mai vechi 
nu istorisesc asemenea fapte. 


XĂID După încheierea acestei campaniit3, la Roma patri- 
cienii intră în panică, din pricina războiului pe care i l-au 
declarat tribunii. Aceştia susțin cu tot dinadinsul că: „printr-un 
vicleșug bine ticluit, poporul roman e ţinut mai departe sub 
arme, în tabără, afară pe cîmp. Totul nu e decit o înșelătorie, 
pentru a zădărnici votarea legii; numai că trebuie să se știe 
că tribunii își vor continua cu dirzenie opera începută“. Totuşi 
praefectul oraşului, Lucius Lucretius, a obţinut din partea lor 
aminarea rezolvării propunerilor tribuniciene pînă la sosirea 
consulilor. 

Prilejul acestor noi frămintări a fost oferit şi de o nouă 
dezvăluire: quaestorii A. Cornelius şi Q. Servilius îi fixaseră 
termen de judecată lui M. Volscius, care în mod neîndoielnic 
fusese martor mincinost în procesul lui Caeso. Erau multe dovezi 
că fratele lui Volscius n-a apărut niciodată în public, fiindcă 
zăcuse foarte multă vreme grav boinav de lingoare, și că din 
cauza acestei boli a murit, după ce bolise mai multe luni la 
rând; apoi, în vremea cînd martorul arătase în depoziţia lui că 
Caeso a fost acela care i-a ucis fratele şi că prin urmare 
Caeso a fost pe vremea aceasta la Roma, s-au găsit martori care 
au declarat că Caeso pe vremea omorului făcea parte din aceeaşi 
unitate militară cu ei, şi au stat împreună tot timpul în tabără 
şi că niciunul din ei n-a plecat în vreo învoire acasă; că dacă 
lucrurile n-ar fi stat aşa, s-ar fi prezentat ei ca martori în 
“procesul lui Caeso şi l-ar fi demascat, cum trebuie, pe Volscius. 
Dar fiindcă Volscius nu avea curaj să apară în faţa justiţiei, 
“toate aceste dovezi, grămădindu-se asupra capului lui, făceau 
'să fie neîndoielnică condamnarea, așa cum se întimplase cindva 
şi cu Caeso, prin mărturia lui Volscius. Tribunii însă se opuneau 

din răsputeri acestui proces, declarind că ei nu vor îngădui 
quaestorilor să cheltuiască atita vreme tulburind întreaga şedinţă 
a adunării poporului cu acest proces, dacă nu dau precădere 
legii lor. 

„Astfel, ambele chestiuni, legea şi procesul lui Volscius, au 
fost aminate pînă la sosirea consulilor. Cind aceștia au venit 
în triumf împreună cu armata biruitoare în Roma, fiindcă nu 
s-a mai șoptit un cuvint despre legea cu pricina, majoritatea 
poporului credea că tribunilor le e frică să mai pomenească 
de ea. Însă tribunii, care năzuiau să candideze pentru a patra 
oară (ne găsim acum către sfîrşitul anului), au abătut atenția 
poporului de la această lege, pentru a se hotărî care vor fi 
viitorii tribuni aleși. Și cu toate că s-au împotrivit consulii 
cu același zel prelungirii mandatului lor de tribuni, ca şi cum 
legea în chestiune ar fi. adus vreo atingere sau scădere a pres- 
tigiului autorităţii lor, totuşi şi în această luptă victoria a fost 
de partea tribunilor. 

În acelaşi an a fost încheiată pacea şi cu aequii, în urma 
cererilor lor stăruitoare. Recensămîntul început anul precedent 
şi-a încheiat lucrările. Cu acest prilej s-a desfășurat a zecea 
ceremonie a purificării de la întemeierea Romei. La acest recen- 
sămînt au fost numărate 117319 persoane. Consulii au dobiîndit 
o inare glorie şi în ţară şi peste hotare, fiindcă în afară au 
obținut pacea, iar înăuntru, poporul a fost mai puţin înver- 
şunat împotriva patricienilor. Totuşi, tot n-a domnit pace și 
înțelegere între cele două tabere. 


XĂD Cei doi consuli aleși, L. Minucius și C. Nautius, au 
reluat și pus în discuţie cele două chestiuni rămase nerezolvate 
de anul trecut. Consulii împiedicau în același chip apariţia 
legii, dar, la rindul lor, şi tribunii se împotriveau punerii pe 
rol a procesului lui Volscius. Numai că quaestorii dispuneau 
de o putere gi o autoritate mult mai mare ca a lor. Alături 
de quaestorul M. Valerius, fiul lui Valerius, nepotul lui Volesus, 
fusese ales quaestor şi T. Quinctius Capitolinus, care fusese 
de trei ori consul. Aceasta, cu toate că nu mai era în măsură 
să redea familiei Quintia pe fiul său Caeso şi nici să-i înapoieze 
republicii pe cel mai de ispravă şi mai vrednic dintre tineri, 

totuşi putea un lucru: pe martorul mincinos, din pricina căruia-i 
fusese alungat fiul nevinovat, luîndu-i dreptul de a se apăra, 
putea să-l urmărească pînă în pinzele albe, ca să fie pedepsit 
după lege. 

Fiindcă tribunii, şi mai ales Virginius, îi tot băteau la 
cap cu legea lor, s-a dat răgaz consulilor să cerceteze cu 
de-amănuntul cuprinsul şi rostul ei, plănuind ca, după ce 
poporul va fi lămurit ce înşelăciune se ascunde în spatele ei, 
atunci să se pună la vot în adunarea poporului dacă mai e cazul 
să se dea însemnătate acestei legi. Acest răgaz a potolit încor- 
darea din oraș. | 

Numai aequii n-au vrut să se potolească: aceştia au călcat 
din nou condiţiile tratatului încheiat cu romanii în cursul anului 
trecut, încredinţind comanda supremă a operaţiunilor militare 
lui Grachus Cloelius. Pe vremea aceea, Grachus Cloelius era 
cea mai mare căpetenie din ţara aequilor. Sub conducerea lui 
Grachus, aequii vin pe teritoriul lavicilor şi apoi trec în ţinutul 
tusculanilor, pîrjolind şi jefuind totul în calea lor, şi încărcaţi 
de prăzi îşi instalează tabăra la Algidus. Q. Fabius, P. Volum- 
nius și A. Postumius s-au înfăţişat ca soli din partea Romei 
în tabăra aequilor, în numele republicii romane, ca să spună 
plingerile pentru insultele aduse şi nedreptăţile făcute romanilor, 
gi pentru a cere înapoi bunurile răpite, potrivit condiţiilor 
tratatului încheiat. 

Comandantul aequilor îi poftește pe împuterniciții romanilor 
să-şi dea în vileag însărcinările încredințate de senatul roman 
în faţa stejarului, pentru că el are alte treburi mai importante. 
Un stejar uriaș se înălța majestos în această dumbravă, învă- 
luind cu crengile sale cortul comandantului și oferind o răcoare 
plăcută celor ce şedeau în umbra lui. Unul din solii romani 
porni spre stejar, rostind următoarele cuvinte: „Și acest sfint 
stejar! şi toţi zeii din cer să audă că voi aţi rupt tratatul 
de alianță încheiat, ca să fie în preajma noastră și acum cind 
ne spunem plingerea noastră, şi să fie de faţă și atunci cînd 
nec vom încerca puterile pe cîmpul de luptă. Sintem încredințaţi 
că va veni cît de curind şi această zi, cînd vom pedepsi căl- 
carea dreptului, şi al zeilor, și al oamenilor, de unii ca voi“. 

Cînd solii s-au întors la Roma, senatul a dat ordin unuia 
din consuli să conducă armata în campania contra aequilor, 
pornind-o împotriva lui Grachus, la Algidus; celălalt consul 
a primit însărcinarea să pornească un război de represalii, 
pustiind tot teritoriul aequilor. 

Tribunii, ca de obicei, caută şi acum să împiedice mobili- 
zarea, şi poate că pînă la urmă le-ar fi reușit planul, dacă 
nu s-ar fi dat de ştire ivirea unei noi primejdii, care a stirait 
spaimă și nelinişte în Roma. 


XĂDI Uriaşe forţe sabine s-au apropiat cu ginduri vrăj-. 
mașe de zidurile Romei, pustiind totul în cale. Ogoarele au fost 
pirjolite. Toată populaţia Romei a fost cuprinsă de o nouă 
groază. Atunci: și poporul, din imboldul său propriu, a pus 
mina pe arme. Cu toată împotrivirea tribunilor de a zădărnici 
mobilizarea, s-au înrolat ostași pentru două armate. Consulul 
Nautius conduce operaţiile împotriva sabinilor. Instalindu-și 
tabăra la Eretumf5, a pornit o serie de represalii împotriva 
sabinilor prin operaţii sistematice de pustiire și distrugere a 
teritoriului duşman, desfăşurate de pilcuri mai mici, şi mai 
ales în timpul nopții, pricinuind un dezastru atit de cumplit 
sabinilor, încît, punînd devastările făcute de amîndouă taberele 
faţă în faţă, pagubele pricinuite de sabini romanilor erau floare 
la ureche, deoarece regiunile teritoriului roman păreau aproape 
neatinse. 

Minucius însă nu s-a bucurat de același noroc, neavînd ace- 
leaşi însușiri sufleteşti, pentru a-şi duce la bun sfirșit însăr- 
cinarea încredinţată, căci, după ce și-a așezat tabăra nu departe 
de inamic, şedea cu frica în sîn în spatele întăriturilor taberei 
sale, deși nu avusese încă nici o ciocnire cu aequii și nu suferise 
vreo înfrîngere grozavă. Aşa cum se întimplă mereu, cînd 
potrivnicului îi e frică de tine, şi ţie îţi crește curajul, așa şi 
dușmanul a prins de veste şi a atacat tabăra romană în timpul 
nopţii; aequii văzind însă că nu pot să spargă frontul roman, 
în ziua următoare au desăvirşit operaţiile de încercuire, săpînd 
şanţuri şi parapete în jurul taberei romane. Totuşi, înainte de 
a fi de tot închiși şi de a li se zădărnici orice putinţă de ieşire, 
strecurîndu-se cu dibăcie prin valul de Jucrări de împresurare, 

construit de jur-împrejurul taberei romane, cinci călăreţi romani 
au reușit să scape printre străjile dușmane, ducînd la Roma 
ştirea că armata, împreună cu consulul, se găseşte împresurată 
de sabini. 

Această veste atit de rea a întrecut orice aşteptări, romanii 
căzând într-o grea deznădejde. De aceea, în capitală se iscase 
o panică atît de cumplită, încit tuturor li se părea că vrăjmaşul 
a asediat chiar orașul, şi nu tabăra romană. Senatul îl cheamă 
pe consulul Nautius să vină îndată la Roma. Însă, pentru că li 
se părea că nu se pot bizui prea mult pe mintea și priceperea 
lui, au găsit de cuviinţă să recurgă la numirea unui dictator, 
care să salveze republica ajunsă în grea cumpănă. Toată lumea 
a fost de acord să fie ales dictator L. Quinctius Cincinnatus. 

Merită darecare osteneală să se afle cite ceva în legătură 
cu acest om, mai ales aceia pentru care bogăţiile sint mai 
presus de marile însuşiri ale sufletului omenesc, și care nu 
pun preţ nici pe cinstea omenească, nici pe celelalte virtuţi 
ale omului, cîtă vreme la asemenea oameni totul se învirte 
numai în jurul banului, în care ei să se scalde ca într-o gîrlă. 
Singura nădejde a poporului roman, în aceste vremuri de 
restriște, Lucius Quinctius Cincinnatus, îşi lucra mica lui țarină, 
de patru iugăre, dincolo de Tibru, în acel loc care poartă azi 
numele de livada lui Quinctius și unde se află acum șantierele 
navale46. Acolo a fost găsit de trimișii senatului roman lucrind 
cu sîrg la ogorul lui, fie că-l săpa cu bhirleţul, fie că-l ara 
cu plugul. Se știe că, în orice caz, era covirşit și de grijile 
muncii lui trudnice. Și-au dat unii altora bineţea cuvenită. 
Împuterniciţii Romei l-au rugat apoi să bincvoiască să-şi îru- 
brace toga, pentru ca, spre binele patriei şi al lui, să audă 
însărcinarea pe care i-o încredinţează senatul și poporul roman, 
la care cl a întrebat înmărmurit: „Oare treburile nu merg bine?“ 
Porunceşte apoi soţiei lui, Racilia, să-i aducă degrabă toga din 
colibă. După ce şi-a şters sudoarea de pe frunte şi de pe 
piept, şi s-a scuturat și de colb, a apărut din nou, de astă 
dată înveşmîntat în togă, şi atunci delegaţii romani l-au salutat 
ca pe un dictator, adresîndu-i urările, după datină. Apoi l-au 
poftit să vină în oraş, încunoştinţindu-l asupra mersului lucru- 
rilor. Astfel, ei i-au spus că în rîndurile armatei romane dom- 

neşte panică. I s-a pus imediat la îndemiînă o barcă aparţinînd 
statului, pentru a-l trece dincolo de Tibru. La debarcare l-au 
întîmpinat cei trei fii ai săi, precum și rudele sale, și o mare 
parte din șenatori. Însoţit de întreaga această mulțime de 
oameni și precedat de lictorii săi, a fost condus pînă la casa 
lui. Şi poporul era în păr: numai că nu-l privea pe dictator 
cu ochii plini de bucurie ca patricienii, fiindcă se temea de 
o putere atît de mare încredinţată unui asemenea om, cunoscut 
îndeobşte prin atitudinea sa aspră și dirzenia sa, şi care acum 
avea să fie de bună seamă. și mai neînduplecat. Toată lumea 
din oraș a stat de veghe și încordată toată noaptea. Totuşi nu 
S-a întîmplat nimic deosebit. 


XXDII în ziua următoare, înainte de răsăritul zorilor, 
Cincinnatus s-a prezentat în for, unde a numit pe Lucius Tar- 
quinius comandant al cavaleriei romane. Acest om, deși dintr-o 
familie de patricieni, își făcuse serviciul militar în rîndurile 
pedestrimii, din pricina sărăciei; cl își cîștigase o mare faimă, 
fiind socotit cel mai iscusit şi cel mai viteaz luptător din tot 
tineretul roman. 

Cincinnatus, însoţit de comandantul cavaleriei, vine la adu- 
narea poporului și vestește oficial suspendarea judecăților, dă 
ordin ca toate prăvăliile din oraș să se închidă, interzice tuturor 
orice activitate de interes particular. Apoi a dispus ca toți cetă- 
ţenii apți pentru serviciul militar să vină înarmați și cu hrană 
pregătită pentru cinci zile, să aducă cu ei şi cîte doisprezece 
parit! de persoană şi toată lumea să fie prezentă în Cimpul 
lui Marte înainte de apusul soarelui; porunci apoi ca acei 
cetățeni care erau prea virstnici pentru serviciul militar să 
îngrijească de hrana acelor soldați cu care erau învecinaţi, 
în vremea cînd aceștia își pregătesc armele și aduc parii, potrivit 
dispoziţiilor. 

Astfel, tot tineretul a pornit la treabă, ca să facă rost 
de pari. Fiecare i-a luat de unde i-a fost mai la îndemină; 
nimeni nu i-a oprit. Și cu mare sîrg au îndeplinit ei toate 
poruncile dictatorului. 

Armata romană s-a pus în marş. Toţi ostașii stau cu inima-n 
dinţi, gata de a se încleşta cu dușmanul, orice s-ar întîmpla. 

Dictatorul se află în fruntea legiunilor romane; comandantul 
cavaleriei, în capul escadroanelor sale. În ambele formaţiuni 
se auzeau cuvinte de îmbărbătare, potrivit unor asemenea grele 
clipe: „Întinde pasul! Toţi ostașii să se grăbească, pentru a se 
ajunge pină la noapte în fața dușmanului. Să se gindească 
loți că atît consulul, cit şi armata romană sint impresuraţi de 
vrăjmaşi și că de trei zile au fost încercuiți în tabăra lor. 
Nu se știe de nimeni ce poate aduce ziua de miine, nici ce se 
poate întîmpla pînă la noapte. O singură clipă poate hotări 
şi pecetlui de-a pururi cea mai însemnată şi mai grea dintre 
situaţii“. „Grăbeşte-te, stegarule! Înainte ostași!“ strigau ei 
cu inima voioasă, spre placul comandanților. 

Pe la miezul nopţii, armata romană a ajuns la Algidus. 
Romanii, băgind de seamă că au ajuns în apropierea dușma- 
nului, s-au oprit în loc. 


XĂDIII Atunci dictatorul porni călare în jurul taberei 
dușmane şi, atît cît e cu putință să-ţi dai seama în timp de 
noapte, aruncînd o privire asupra întregii situaţii, după ce a 
recunoscut care e direcţia și forma taberei dușmane, ordonă 
ofițerilor să aducă la cunoştinţa ostaşilor dispoziţiile sale: 
să fie deîndată puse grămadă ranițele și poverile, şi apoi 
ostașii, numai cu armele şi parii la ei, să reintre în rînduri, 
fiecare la unitatea sa. Toată lumea a îndeplinit întocmai ordinul 
său. Apoi dictatorul îşi așază întreaga armată în aceeași for- 
maţie în care mărșăluise, şi înconjură tabăra inamică. Mai 
ordonă apoi ca atunci cînd el va da semnalul de atac, toţi 
ostașii să scoată strigăte năprasnice, și îndată după aceasta 
fiecare roman să se silească să ajungă repede la șanțuri ca să 
rînduiască parii, făcînd fascinele pentru astuparea șanțului. 

După ordin, a urmat semnalul. Toţi ostașii execută fără 
şovăire dispozițiile primite. Strigătele de război răsună de jur- 
împrejurul taberei dușmane, pînă hăt departe, fiind auzite 
de armata romană încercuită. Duşmanul holbează ochii de 
spaimă. Romanilor le saltă inima de bucurie. Romanii își dau 
bhineţe unii altora și îşi fac urări de bine, spunînd celor împre- 
surați că strigătele de luptă vin de la camarazii lor, care 

le-au sărit în ajutor. Toate acestea îi sperie și mai tare pe 
aequii care erau de strajă. 

Consulul spune că nu-i timp de zăbavă şi aminare; strigătul 
romanilor nu înseamnă numai că au sosit ajutoarele din partea 
alor săi, ci că lupta a și început; n-ar fi de mirare că s-au 
trezit prea tîrziu, după ce tabăra inamică a și fost luată 
cu asalt dinafară. Și ca atare, ordonă armatei sale să pună 
mîna pe arme și să-l urmeze. Legiunile romane au pornit 
la atac în timpul nopţii. Prin strigăte, ei atrag atenţia dictato- 
rului în ce parte situaţia lor era mai primejduită. 

Aequii tocmai se pregăteau să zădărnicească încercuirea 
forțelor lor, cînd, pornindu-se atacul din partea romanilor îm- 
presuraţi, pentru ca să nu li se străpungă frontul și pentru 
ca tomanii să nu poată trece peste tabăra lor, și-au îndreptat 
sforțările spre cei încercuiți, lăsîndu-i în pace pe asediatorii 
lor să-și ducă pînă la capăt pregătirile de luptă, în tot cursul 
nopţii. Aequii au luptat toată noaptea cu armata consulară, 
pînă la ivirea zorilor. 

Cum s-a crăpat de ziuă, aequii erau de tot încercuiți de 
oastea dictatorului, nemaifiind acum în stare să ducă lupta 
mai departe, nici măcar împotriva unei singure armate, dar 
pasă-mi-te cu două. Atunci, armata lui Cincinnatus, îndată 
ce şi-a sfirşit lucrările sale, a şi pornit la asaltul redutelor 
taberei dușmane. Cind nici nu se încheiase prima luptă, pe 
aequi îi amenință acum dezlănțuirea şi a celei de a doua. 
Strînși în cleşte din două părți deodată, aequii au aruncat 
armele și, văzînd că nu mai au încotro, au și început să se 
roage cînd de dictator, cînd de consul, să nu-i omoare, ci să-i 
lase să sc retragă, fără arme. 

Consulul i-a trimis pe aequii care au capitulat la dictator; 
acesta, în indignarea lui, i-a făcut și mai tare de riîs şi de 
batjocură, pentru că el dă poruncă aeguilor să-i aducă legaţi 
pe Grachus Cloelius și pe celelalte căpetenii ale lor; mai hotă- 
răște apoi ca toată populaţia lor să părăsească şi orașul Corbio48. 
Cincinnatus așa le vorbi: „Lui nu-i face plăcere să vadă cum 
curge singele aequilor. De aceea pot să se retragă. Dar pentru 
ca să fie o mărturie vie că poporul lor a fost, în sfîrşit, înfrînt 
şi supus, toți aequii trebuie să treacă pe sub jug“. 

Din trei lănci se face un jug, dintre care două lănci sînt 
înfipte în pămint şi o altă lance e legată de-a curmezișul. 
Pe sub acest jug i-a trimis dictatorul pe aequi. 


XĂIA După ce dușmanul a predat romanilor tabăra sa 
plină de tot felul de capturi (aequii numai despuiaţi pînă la 
piele au fost lăsaţi să plece la vetrele lor), dictatorul a împărţit 
toată prada de război numai armatei cu care venise el; consu- 
lului și oastei sale le-a adus mustrări, spunînd următoarele: 
„Voi, ostaşii lui Minucius, n-aveţi dreptul să vă înfruptaţi 
din capturile luate duşmanilor, în mina căruia era cit p-aci 
să cădeţi pradă; la rîndul tău, Minucius, pînă te vei dezmctici 
bine și vei căpăta însușirile sufleteşti ale unui adevărat consul, 
vei fi degradat din rangul tău, pînă la acela de legat al acestor 
legiuni“. 

Minucius a fost demis din consulat, răminînd din ordin mai 
departe în rîndurile armatei. Totuși, ostaşii acestei armate 
n-au cîrtit cîtuşi de puţin împotriva dispoziţiilor dictatorului, 
fiind atît de pătrunşi pină în adiîncul sufletului, de situația 
grea din care au fost salvaţi, încît au trecut cu vederea mus- 
trarea lui; mai mult, în semn de recunoștință, i-au oferit o 
coroană de aur, în greutate de o livră, salutindu-l la despăr- 
țire, ca pe ocrotitorul lor. 

În Roma, senatul prezidat de praefectul orașului, Q. Fabius, 
a decretat ca L. Quinctius Cincinnatus să fie purtat în triumf 
împreună cu armata lui atunci cînd va veni la Roma. Și într- 
adevăr, triumful i-a fost acordat: comandanții dușmanilor mer- 
geau înaintea carului de triumf, escortaţi de străjile romane; 
urmau drapelele militare și apoi se înșiruiau unităţile dicta- 
torului, încărcate cu prada capturată. Se spune că au fost 
apoi întinse mesele în fața tuturor caselor orașului, şi mesenii, 
la rîndul lor, au urmat și ei carul lui Cincinnatus, cintind în 
cinstea lui cîntecele obişnuite la asemenea solemnităţi și rostind 
tot felul de glume și de strigături, întocmai ca la chefuri. 
În aceeaşi zi i-a fost acordată cetăţenia romană comandantului 
tusculanilor, L. Mamiliust?, cu aprobarea într-un glas a cc- 
tățenilor Romei. 

Dictatorul ar fi depus imediat mandatul său dacă nu l-ar 
fi ţinut mai departe adunarea poporului, în vederea apropiatei 
judecăți a martorului mincinos, Marcus Volscius. Teama de. 
dictator i-a oprit pe tribuni să mai pună bețe în roate aces- 
tui proces. Volscius a fost condamnati0 și silit să plece în 
surghiun, la Lanuvium5l. Abia acum dictatorul a renunțat la 
funcţia sa, pe care o primise pe o perioadă de șase luni, și pe 
care o îndeplinise numai vreme de șaisprezece zile. 

Tot în acest timp, consulul Nautius a luptat cu deplin suc- 
ces împotriva sabinilor. În afară de pustiirea teritoriului lor, 
le-a dat ca lecţie și o bătaie zdravănă. în locul lui Minucius 
a urmat la consulat Fabius Quinctius, care a fost trimis cu 
armata la Algidus. 

La sfîrşitul anului au fost din nou frămîntări în legătură 
cu proiectul de lege propus de tribuni. Senatorii s-au îm- 
potrivit să se aducă și să se dezbată acest proiect în faţa 
adunării poporului, fiindcă cetăţenii erau înrolați sub arme 
şi erau departe cu unitățile lor. Totuşi, poporul şi-a impus 
din nou voinţa, fiindcă el şi-a reales ca tribuni ai săi pe 
aceiași oameni, pentru a cincea oară. A mers vorba prin 
popor că a fost văzută prin Capitoliu o haită de lupi fugă- 
rită de cîini. Din cauza acestei întîmplări neobişnuite, soco- 
tită ca un semn ceresc, a trebuit să se facă o slujbă de 
purificare a Capitoliului, aducîndu-se jertfe zeilor. Acestea 
au fost evenimentele întîmplate în cursul anului acestuia. 


XXX Au urmat consulii Quinctius Minucius și Caius [lo- 
ratius Pulvillus. În timp ce dincolo de fruntarii domneau li- 
nişte și pace, în țară au continuat frămîntările, răscolite de 
aceiași tribuni, pe temeiul vechiului proiect de lege. S-ar fi 
ajuns cine ştie unde cu tulburările (atît de aprinse erau 
spiritele), dacă nu ar fi venit, ca la comandă parcă, vestea 
că garnizoana romană din cetatea Corbio a capitulat în urma 
unui atac dat de aequi, romanii pierzind astfel această for- 
tăreaţă înaintată. 

Consulii convoacă îndată senatul. Acesta hotărăşte înrolarea 
sub arme a unei oști alcătuite din trupe de strinsură, care 
e condusă îndată, fără întirziere, către Algidus. În fața noii 


21 — De la fundarea Romei 1. 

situaţii, au renunţat cu toţii la neînțelegerile în legătură cu 
legea52 tribunilor. În schimb s-a iscat o nouă vrajbă, pe te- 
meiul mobilizării armatei. Cit p-aci era să fie înfrîntă pu- 
terea consulară de atitudinea tot mai dirză a tribunilor, cînd 
cade pe capul romanilor altă pacoste: armata sabină coboară 
de pe plaiurile ţării sale pe teritoriul roman, ca să-l prade 
şi sc apropie amenințător de Roma. 

Teama de năvala sabinilor i-a împins pe tribuni să admită 
înrolarea sub drapel a cetățenilor. Însă numai în urma unei 
învoieli: de aci înainte să se aleagă cîte zece tribuni, fiindcă 
atiți câți au fost pînă acum nu au adus un sprijin prea în- 
semnat pentru popor, deoarece vreme de cinci ani au tot fost 
amăgiţi de patricieni. De nevoie, patricienii au primit aceste 
condiţii. Au pus şi ei o singură condiţie poporului: ca pe vii- 
tor să nu-i mai realeagă pe aceiaşi tribuni. 

Adunările pentru alegerile tribuniciene s-au ţinut numai- 
decît, pentru ca să nu mai fie aminate şi acestea după răz- 
boi, cum s-a întîmplat și cu celelalte. Într-al treizecilea an53 
de la alegerea primilor tribuni s-a ales un număr de zece 
tribuni, cîte doi din fiecare clasă, stabilindu-se ca pe viitor 
acesta să fie numărul tribunilor aleși. 

Acum are loc și mobilizarea. Minucius pornește cu oastea 
împotriva sabinilor; dar nici urmă de duşman: sabinii parcă 
intraseră în pămînt. Horatius se războieşte la Algidus cu 
aequii, care masacraseră toată garnizoana romană din ceta- 
tea Corbio şi cuceriseră şi Ortona. El face mare prăpăd 
în rîndurile dușmanilor. Izgoneşte pe aequi nu numai din Ai- 
gidus, dar şi din Corbio și Ortona. Cetatea Corbio a fost 
însă dărimată, ca pedeapsă dată locuitorilor pentru trădarea 
romanilor și pentru nimicirea garnizoanei lor. 


XĂAI După evenimentele acestui an, au ajuns consuli 
Marcus Valerius şi Spurius Virginius. Şi în ţară, şi în afară 
era . linişte. Din pricina marilor revărsări de ape, grinele 
au suferit foarte mult, scumpindu-se viaţa. S-a votat legea 
referitoare la luarea de către stat a Aventinului, pentru a fi 
dat spre folosință poporului, ca să-și construiască locuinţe 
pe el. Anul următor au fost realeşi aceiași tribuni; sub consu- 

latul lui Titus Romilius și al lui Gaius Veturius, ei propun din 
nou legea, şi în toate adunările poporului dau acest cuvint 
de ordine: „tribunilor le e ruşine că numărul lor în zadar a 
sporit, fiindcă aceleaşi probleme zac nerezolvate de doi ani în- 
cheiaţi, în aceeaşi situație ca în toată perioada celor cinci 
ani scurși“. | i 
Tocmai în toiul acestor frămintări care îi zădărau la 
culme, vin în goana calului ştafetele din Tusculum, care aduc 
vestea că aequii sint din nou pe teritoriul tusculan. Purtarea 
deschisă şi îndatoritoare, precum şi binefacerile primite de 
romani de la acest popor impuneau, ca o datorie de onoare, 
să nu se întirzie cu ajutorarea tusculanilor. 

Ambii consuli trimiși cu armatele lor găsesc pe inamic in- 
stalat pe vechile lui poziţii de pe Algidus. Tot aici s-a dat 
bătălia. Mai mult de șapte mii 'de aequi au fost uciși pe 
cîmpul de luptă. Ceilalţi au fost puși pe fugă. S-a capturat 
o pradă de război uriașă. Consulii au vindut aceste capturi, 
fiindcă vistieria statului era secătuită. Ostașii au prins ură 
împotriva consulilor din această pricină, dind apă la moară 
tribunilor, care au învinuit pe consuli în faţa adunării po- 
porului. 

De aceea, la expirarea mandatelor lor, în .timpul consula- 
tului lui Spurius Tarpeius și Aulus Aterius, sînt trași în 
faţa judecății Romilius — de către tribunul poporului Caius 
Claudius Cicero, și Vetusius — de către edilul poporului 
Lucius Alienus. Amîndoi au fost condamnaţi, spre marea in- 
dignare a patricienilor, unul la o amendă de zece mii de ași, 
al doilea — la cincisprezece mii de ași. 

Lovitura dată împotriva consulilor romani n-a înmuiat de 
loc cerbicia noilor dregători. „Chiar dacă toți patricienii vor 
ajunge să fie osîndiţi, poporul şi tribunii tot nu vor putea să-și 
pună în aplicare legea“, spuneau patricienii. Atunci tribunii 
renunțară definitiv la ea, fiindcă legea se învechise și nici 
nu mai avea vreun rost acum să o aducă din nou în discuţie. 
Și de aceea tribunii au hotărît să se învoiască omenește cu 
patricienii: 

„Ar fi timpul să se pună capăt vrajbei. Dacă patricienii 
găsesc de cuviință că legile plebeilor nu sînt pe placul lor, 

atunci să se învoiască la înlocuirea lor, alegîndu-se din sînul 
senatului comisii de cițiva membri, ca să alcătuiască proiectele 
de lege care să fie de folos pentru ambele tabere, punîndu-le 
pe aceeaşi treaptă de egalitate, pentru ca să se bucure cetă- 
ţenii deopotrivă toți de libertate“. 

Patritienii n-au respins aceste propuneri. Ei au declarat 
însă că numai patricienii sînt îndreptăţiți să dea legi. Toţi 
au fost de acord asupra cuprinsului noilor legi; numai asupra 
legislatorului nu au fost înțeleşi. Și atunci fură trimiși la 
Atena5+ Spurius Postumius Albus, A. Manlius și Publius Sul- 
picius Camerinus, ca împuterniciți din partea republicii ro- 
mane, cu misiunea de a cerceta faimoasele legi ale lui Solon 
și pentru a cunoaște instituţiile şi legislaţiile Atenei și ale 
celorlalte cetăţi greceşti. 


XĂĂAII în anul acesta a fost liniște. Republica n-a mai 
fost supărată nici de peste hotare. Sub consulii S$. Curiatius 
şi Sex. Quinctilius în ţară a fost linişte, nu ca de obicei, mai 
ales din partea tribunilor care n-au mai aţițat tulburările. 
Pricina de căpetenie era că toată lumea aştepta cu nerăbdare 
solia plecată la Atena, ca să vină cu legile după care sînt cîr- 
muite țările străine. 

Apoi, romanii au fost năpăstuiți deodată de două nenorociri, 
care au pus virf tuturor celor de pînă acum: s-a iscat foa- 
mete mare și a izbucnit din nou ciuma, două plăgi groaznice 
şi pentru ființele omeneşti, şi pentru bietele animale. Ogoa- 
rele au rămas pustii. Oraşul s-a golit de tot de locuitori, ne- 
maiprididindu-se cu îngropatul morţilor. Numeroase familii ves- 
tite au fost lovite de doliu. Au fost răpuşi de molimă flami- 
nul quirinal Ser. Cornelius, augurul C. Horatius Pulvillus. 
În locul acestuia din urmă, augurii s-au grăbit să-și aleagă 
altul, pe C. Veturius, dîndu-i întiietate în faţa altora toc- 
mai pentru că fusese osîndit de popor. S-au stins din viață 
şi alţi bărbaţi de seamă: consulul Quinctilius și încă patru 
tribuni ai poporului. Anul acesta a fost de pomină prin atita 
prăpăd în rîndurile întregului popor. Republica a fost scutită 
de un singur neajuns mai mare: n-au mai lovit-o și dușmanii 
de peste hotare. 

Apoi a urmat consulatul lui C. Menenius și P. Sestius Ca- 
pitolinus. Nici anul acesta n-a mai fost vreun război. În 
schimb, în ţară au izbucnit din nou nemulțumirile şi vrajba, 
fiindcă se întorseseră împuterniciţii Romei cu legile din Gre- 
cia. Tribunii dădeau mereu zor ca să se pornească odată la 
drum cu alcătuirea noilor legi după modelul celor greceşti. 
Atunci romanii au găsit cu cale să-şi aleagă zece înalți dregători 
în faţa cărora nimenea să nu mai cîrtească, nimeni să nu 
mai apelez la altă instanță, fie la senat, fie la adunarea 
poporului. S-a mai hotărit apoi să nu mai existe alți ma- 
gistraţi în afară de decemviri. A mai dăinuit o bucată de 
vreme neînţelegerea între cele două tabere pe temeiul dacă 
pot fi admişi în rîndurile decemvirilor şi oameni din popor. 
Pînă la urmă, poporul s-a dat în lături, lăsîndu-i singuri pe 
patricieni la aceste înalte slujbe, punînd condiția să rămînă 
mai departe legea Icilia, dată pe Aventin, şi să nu se ştir- 
bească vreo iotă din celelalte legi consfinţite. 


XXĂIII După trei sute de ani de la întemeierea Romei, 
cîrmuirea cetăţii s-a schimbat din nou, trecindu-se de la 
consulat la instituția decemviratului. Puterea a ajuns în mîna 
noilor dregători în același chip cum s-a trecut de la regali- 
tate la consulat. Schimbarea însă a fost mai puțin simțită de 
popor, fiindcă n-a fost de lungă durată. Această nouă cîrmuire, 
care la început da semne de propăşire, a luat o dezvoltare 
nefirească, şi de aceea a ieșit în curînd din matcă. Din 
această cauză, simțindu-se că treburile statului alunecă pe un 
povirniș greşit, romanii au revenit repede la formele vechi: 
de conducere, hotărîndu-se ca doi dintre decemviri să poarte 
în continuare numele de consuli, care să fie învestiţi mai de- 
parte cu puterea consulară a vechiului regim. 

Ca decemviri au fost următorii: Appius Claudius, Titus 
Genucius, Publius Sestius, Lucius Veturius, Caius Iulius, Aulus 
Manlius, Publius Sulpicius, Publius Curiatius, Titus Romilius 
şi Spurius Postumius. S-a acordat o cinste deosebită lui Clau- 
dius și lui Genucius, din pricină că ei fuseseră aleși noi consuli 
pentru acest an, precum și lui Sestius, unul din consulii anu- 
lui trecut, fiindcă el susținuse darea de seamă în legătură 

cu această nouă cîrmuire în faţa senatului, împotriva voinţei 
colegului său de consulat. Tot acești trei decemviri alcătuiseră 
prima comisie care fusese trimisă la Atena cu această însăr- 
cinare specială. Astfel lor li s-a acordat această cinste, în 
semn de recunoştinţă pentru meritele lor deosebite, pentru că 
în primul rînd s-au achitat cu conștiinciozitate de îndatoririle 
primite, şi, în al doilea rînd, fiindcă cei trei erau socotiți cei 
mai pricepuţi dintre toți în privinţa consultării legilor străine, 
spre a le fi de folos în alcătuirea noului cod de legi. 

Ceilalţi decemviri i-au înlocuit îndată pe cei plecaţi în 
comisie la Atena. Cu prilejul celor din urmă alegeri de 
decemviri s-a recurs la oameni mai virstnici, fiindcă erau mai 
copţi la minte și mai încercaţi în viață, pentru ca să se îm- 
potrivească cu mai puţină cerbicie hotărîrilor colegilor lor. 
Diriguirea tuturor acestor dregători era în mîna lui Appius, 
socotit prieten al poporului. 

La început, Appius a avut o bună purtare, încît c de 
mirare cum, din prietenul poporului și susținătorul intere- 
selor lui, a ajuns prigonitorul sălbatic şi crud al poporului 
de mai tirziu. Fiecăruia din decemviri îi venea rîndul o dată 
la 10 zile să-i vorbească poporului despre noua legislaţie și 
despre drepturile cetăţeanului. În cursul zilei, cînd decemvirul 
era de rînd, i se acorda cinstea deosebită de a fi întovărășit 
de 12 lictori, ca unui demnitar de stat care veghea la res- 
pectarea drepturilor poporului. Fiecare din ceilalți dregători 
era însoțit numai de un slujitor. 

În această unire şi armonie închegată între ei (deși, une- 
ori, cînd e vorba de interesele personale, aceasta nu folo- 
sește prea mult), decemvirii arătau cel mai mare zel şi de- 
puneau cel mai mare interes ca să fie toți deopotrivă. Era 
de-ajuns pilda de cumpătare şi de bun simţ a unuia, ca toţi 
ceilalţi să se ia după el. Cu toate că ei fuseseră aleși fără 
să se facă apel la adunarea poporului, cînd decemvirul Caius 
lulius a aflat că în casa lui P. Sestius, de neam patrician, a 
fost ucis un om, căci în urma cercetărilor făcute s-a dez- 
gropat cadavrul și s-a dezvăluit tot adevărul, l-a trimis pe 
făptaş în faţa judecății, dînd în vileag în adunarea poporului 
această fioroasă nelegiuire. Însuşi decemvirul C. Iulius i-a 

fixat lui Sestius termenul de judecată. Tot el a fost procu- 
rorul în acest proces, susținînd actul de acuzare în faţa adu- 
nării poporului, singurul îndreptăţii, după lege, să dea sen- 
tința în acest proces; și decemvirul s-a dat apoi deoparte, 
renunțînd la dreptul său de judecător, lăsînd pe seama poporu- 
lui să facă dreptate. 


XXXID în timp ce şi cei din fruntea republicii şi poporul 
de rînd doreau cu tot dinadinsul să se bucure de legi scrise, 
care să nu mai fie călcate de nimeni, ci să fie păzite de toată 
lumea, fără deosebire de rang sau avere, întocmai cum sînt 
privite și respectate proorocirile sfinte ale oracolelor, decem- 
virii se străduiau din. răsputeri să alcătuiască o constituţie cu 
legi scrise. Cind toată lumea aştepta aceste legi cu nerăbdare, 
stind ca pe jeratic, decemvirii au convocat poporul, pentru 
a-i aduce la cunoştinţă legile celor zece table. 

Decemvirii au poftit pe toți cetățenii „să vină și să ci- 
tească legile alcătuite de ei şi afişate în for, pe care ei le 
pun la îndemina întregului popor, pentru binele, fericirea și 
propăşirea statului, familiilor și urmașilor lor“. În măsura 
în care înţelepciunea a zece oameni a fost în stare să chib- 
zuiască cum se cuvine pentru binele tuturor, decemvirii s-au 
străduit să alcătuiască aceste legi, cuprinzind aceleași drep- 
turi pentru toată lumea, ca să fie deopotrivă şi în folosul 
celor de sus, şi al norodului de jos. Prin unirea și chibzuința 
în sfat a mai multora la un loc se poate înfăptui orice pe 
lume. De accea, toţi cetăţenii trebuie să cumpănească bine în 
mintea lor fiecare lege și fiecare articol în parte și să-şi 
dea apoi părerea, şi ceea ce li se pare lor că nu a fost bine 
gindit şi întocmit sau a întrecut măsura să aducă la CUNOŞ- 
tința întregei obşti. Poporul roman trebuie să fie îndrumat 
de asemenea legi, din care să reiasă că s-a avut în vedere 
înfăptuirea unirii şi armoniei din sînul întregului popor și 
că această înfăptuire e ca şi împlinită“. 

În urma îndreptării pe alocurea, unde era nevoie, a felurite 
aliniate şi puncte din aceste legi, fiindcă oricare cetăţean 
putea să-și dea părerea în acest scop, legile celor zece table 
au fost votate de comiţiile centuriate. Și astăzi, deşi avem la 

îndemînă un car de legi de asemenea natură, încît sîntem 
cufundați pînă-n git de noianul lor, tot legile celor 12 table 
sînt izvorul întregului drept public și privat. 

S-a lăţit însă în lung și-n lat zvonul că ar mai lipsi două 
legi pentru ca această constituţie să fie desăvirşită. Dacă se 
vor adăuga și aceste două legi, atunci întregul drept roman 
va putea fi înjghebat și încheiat ca un tot închegat. În aştep- 
tarea acestei întregiri, cînd s-a apropiat iarăși sorocul alegeri- 
lor, toată lumea şi-a arătat dorinţa de a-i alege din nou pe 
aceiași decemviri, fiindcă poporul, în afară de faptul că sim- 
țea silă şi dezgust de numele consulilor, pe care îi ura aproape 
ca și pe regi, era convins că pierduse nădejdea în sprijinul 
tribunilor săi, deoarece decemvirii se înțelegeau între cei şi 
încuviințau apelul. 


XAĂD După ce s-a fixat termenul de alegeri al decem- 
virilor în ziua a treia de tirg, patricienii şi cei din fruntea 
statului au fost însufleţiţi de cea mai aprigă ambiţie și zel 
de a candida și reuși la alegeri. Patricienii priveau decemvi- 
ratul cu teamă, de bună seamă să nu piardă din mînă pute- 
rea și conducerea destinelor republicii, ce-ar cădea altfel în 
seama altora care, după părerea lor, nu sînt vrednici ca ei de 
o asemenea cinste. De aceea, aristocrații cerşeau votul într-un 
chip înjositor, rugîndu-i să le acorde încredere și să-i aleagă 
în această dregătorie, tocmai pe cetățenii acelui popor pe 
care l-au disprețuit pină acum, luîndu-se mereu la harţă 
cu el. Mai ales pe Appius Claudius îl îmboldea firea lui ca 
să lupte cu tot dinadinsul pentru păstrarea autorităţii şi a 
vazei patricienilor, ajunsă acum în primejdie, și în același timp 
să câștige şi pentru el cinstea acestei înalte dregătorii. 

Nimeni nu şi-ar fi putut da seama atunci dacă Appius făcea 
parte din rîndurile decemvirilor sau din tagma candidaților. 
Un singur lucru observa lumea, că Appius umblă mai de- 
grabă să se aleagă, în loc să-şi vadă de dregătoria sa. Appius 
aducea învinuiri patricienilor că greşesc mereu, că sint așa și 
pe dincolo, pe de o parte, iar pe de altă parte ridica în slăvi 
pe cei mai neinsemnaţi şi mai lipsiți de vază dintre can- 
didaţi. Apoi se amesteca prin for cu toată lumea, întilnin- 


https://biblioteca-digitala.ro 


DE LA FUNDAREA ROMEI. CARTEA III 261 


du-se mai ales cu foştii tribuni Duilii şi lIcilii, vîrîndu-se în 
sufletul lor aproape, pentru a fi susținut de ei în fața po- 
porului. În cele din urmă, înşişi colegii lui de funcţie, care 
îl sprijiniseră cu tot dinadinsul pînă acum, au început să se uite 
după el cu ochi miraţi, fiindcă le cam da de bănuit intenţiile 
lui Appius. Reieşea limpede că Appius nu are ginduri curate. 
Semnele acestei prietenii prea făţișe pentru popor nu erau 
așa, la voia întimplării și fără ţintă, fiindcă toată lumea îl 
cunoştea cît de trufaș şi de acru se purtase pînă acum față 
de popor. Toţi erau încredințaţi că Appius, întrebuinţind ase- 
menea căi, trăgînd de mînecă pe oricare şi șoptind la urechea 
fiecăruia, nu urmăreşte să iasă din dregătorie, ci, dimpotrivă, 
îşi pregăteşte terenul și-și caută mijloace pentru a-și prelungi, 
cu orice preţ, funcţia. 

Însă, fiindcă nu îndrăzneau să-i dezvăluie ţelurile ascunse 
şi să-i atace fățiș pornirile și lăcomia lui, atunci aristocrații 
caută să-l atragă de partea lor, prin momeli, făcîndu-i pe 
plac și aţițindu-i patimile. Patricienii îl însărcinează într-un 
glas să fie căpetenia alegerilor, cu toate că Appius era cel 
mai tînăr dintre toți. Aceasta era o meşteră cale prin care 
Appius putea fi dat uşor deoparte, spre a nu fi ales în rîn- 
durile decemvirilor, fiindcă în afară de cazul tribunilor, care 
fuseseră realeși fără întrerupere, dîndu-se astfel cea mai urită 
pildă de călcare a legilor și datinilor ţării, după patricieni, 
nu trebuia să se mai repete cu nimeni acest procedeu. 

Într-adevăr, Appius a declarat pur și simplu că va fi 
numai îndrumătorul adunării în vederea alegerilor, și că cl 
crede că cu ajutorul zeilor va izbuti să-şi îndeplinească sar- 
cina sa. Totuşi, el a folosit acest moment prielnic ca să-și 
tragă spuza pe turta lui. Appius, după ce şi-a înlăturat cu 
dibăcie pe contracandidaţii cu. cei mai mulți sorți de izbîndă, 
făcînd o învoială55 cu cei doi Quincţii, și cu Capitolinus, și 
cu Cincinnatus, şi după ce a scăpat şi de unchiul său, Caius 
Claudius, cel mai diîrz susținător al intereselor patriciatului, 
precum şi ale altor persoane de vază, el şi-a impus oamenii 
săi, alegînd ca decemviri tocmai pe aceia care nu erau de loc 
fruntea ţării, și în primul rînd s-a ales pe sine. Oamenii de 
ispravă, care nu-l crezuseră în stare de o asemenea cutezanţă, 

nu i-au aprobat de loc o asemenea purtare. O dată cu el au 
fost aleși Marcus Cornelius Maluginensis, Marcus Sergius, Lu- 
cius Minucius, Quinctius Fabius Vibulanus, Quintus Paetilius, 
Titus Antonius Merenda, Caeso Duilius, Spurius Appius Cor- 
nicen și M. Rabuleius. 


XXĂDI Acuma însă Appius încetă să mai joace cum îi 
cântau alţii. După ce a fost ales, începu să-şi ducă viaţa 
şi să se conducă după bunu-i plac, şi în același timp căuta 
să îndrumeze și pe noii săi colegi de dregătorie şi să-i în- 
veţe anumite deprinderi, luîndu-se după felul său de a fi, 
încă înainte de a intra în funcţie. În fiecare zi se adunau 
numai ei singuri, neîngăduind altora să fie de față la şedin- 
țele lor. Ei singuri se întruneau, ei singuri se consfătuiau, de 
parcă în afară de ei nu mai exista nimeni pe lume. Ei sin- 
guri puneau la cale, în taină, tot felul de planuri. Ajunseră 
cu nasul atit de sus, încît nu mai primeau pe nimeni, nici 
nu se mai uitau la nimeni. Decemvirii și-au dat, în sfîrșit, 
arama pe față prin prosteasca lor îngimfare. 

în felul acesta ei şi-au prelungit puterea pînă la 15 mai, 
care pînă la acea vreme era stabilită pentru intrarea în func- 
ție a tuturor dregătorilor statului. Însă chiar din prima zi 
a cîrmuirii lor, decemvirii au băgat spaima în toată lumea. 
În timpul decemviratului dinainte se păstrase datina ca fie- 
care decemvir să fie însoțit de 12 lictori cu fasciile lor, fie- 
care o dată la 10 zile, urmiud ca și ceilalţi, în ordine, să dis- 
pună de aceste insemne, ca pe vremea regilor. De astă dată 
a apărut fiecare decemvir însoţit de cite o gardă de 12 lic- 
tori, cu fascii şi securi. Ceata lor de 120 de lictori umpluse 
forul, rotindu-și la dreapta și la stînga mănunchiul lor de crengi 
şi cu securea legată la mijloc. Decemvirii tălmăceau această 
purtare a lor în felul acesta, că niciunul din ei nu poate 
renunța la secure; mai mult, ei pretindeau că au fost aleşi 
fără apel. Oriunde se vedeau, însă nu ca unul, ci ca zece 
regi, teama mulțimii era cu atît mai îndreptăţită, cu cît nu 
numai norodul de jos, ci și înşişi fruntașii patricienilor îşi 
arătau îngrijorarea, fiind convinşi că ei caută numai noduri 
în papură şi numai prilej de a porni la vărsări de sînge. 

Numai să îndrăznească vreunul să-şi ridice glasul și să po- 
menească de libertate, fie la ședințele senatului, fie la cele 
ale adunării poporului, că fără întirziere au să şi intre în 
funcţie fasciile și securea, ca să-l înveţe minte pe loc pe 
semeţ. 

Nimeni nu mai putea acum recurge nici la sprijinul po- 
porului, fiindcă decemvirii desființaseră dreptul de apel la 
adunarea poporului, iar buna înţelegere dintre decemviri în- 
lăturase orice drept de critică şi de împotrivire. Anul tre- 
cut, decemvirii îngăduiseră să se aducă orice fel de îndreptări 
legilor, şi ori de cite ori se apela la unul din colegii lor, în 
timpul funcţiei, ei aduceau la cunoştinţa poporului tot ce 
chibzuiau şi hotărau că e bine şi că e în interesul republicii. 

De astă dată, o bucată de vreme toată lumea, fără deose- 
bire de stare, ajunsese cu sufletul la gură de spaimă. Încet, 
încet, însă, decemvirii i-au lăsat deoparte pe patricieni, văr- 
sîndu-și minia numai asupra gloatei de rînd necăjite. Plebea 
a ajuns calul de bătaie al acestor înalți slujbași, prin poftele 
lor desfrinate, prin dezmăţul și actele de cruzime şi neome- 
nie. Pe decemviri îi interesa acum persoana, nu cauza cetățea- 
nului, dacă avea sau nu dreptate, deoarece bunul plac înlo- 
cuise puterea legilor. Decemvirii nu se mai oboseau să meargă 
pînă în for ca să împartă dreptatea. Forul era prea departe. 
Ce? Treaba asta nu se poate face şi la ei acasă? în for dădeau 
numai verdictul. 

Dacă vreunul din cetățeni ar fi făcut greșeala să mai plic- 
tisească pe încă un decemvir, nemulțumindu-se cu cel căruia 
îi încredinţase înttia dată pricina lui, apoi avea să se căiască 
toată viața de ceea ce a făcut, fiindcă avea să piardă şi ce 
ciştigase mai înainte. Se lăţise zvonul prin lume, fără să se 
ştie izvorul, că noii cîrmuitori au făcut între ei o învoială cu 
legămînt, nu numai pentru anul în curs, ci cît or trăi ei, 
să nu mai convoace adunarea poporului şi, în același timp, 
să-și păstreze fără întrerupere dregătoria decemviratului, pe 
care a îngfăcat-o atit de bine în gheare. 


XXĂDII Şi atunci plebeii, în deznădejdea lor, îşi îndrep- 
tară din nou privirile către patricieni, căutind la ei scăparea, 

încredințați că vor putea redobîndi libertatea pierdută, deși 
cu sprijinul acelora care puseseră jugul robiei pe grumazul 
republicii. Și căpeteniile patricienilor îi urau pe decemviri, 
dar şi plebea. E adevărat, patricienii nu încuviințau ceea ce 
făceau decemvirii, însă erau încredinţați că poporul își me- 
rită soarta. Patricienii nu voiau să scape poporul căzut în 
lanţurile robiei, de teamă să nu se avînte din nou în zbor 
spre libertate. De aceea, la rindu-le, și patricienii se năpusteau 
mai fără milă ca înainte pe capul truditului popor, împilindu-l 
şi făcîndu-i tot felul de neajunsuri, pentru ca, amăriți și 
otrăviți de starea lor de față, cetățenii doar, doar se vor 
convinge că era mai bine înainte, pe vremea celor doi consuli, 
astfel încît să dorească reîntoarcerea vremurilor apuse. 

Se scursese aproape tot anul, cînd s-au mai adăugat încă 
două table de legi la cele zece table ale anului trecut. Nu mai 
era acum nici o pricină pentru ca acești zece dregători ai 
republicii să rămînă mai departe în funcţie, cu atît mai vîrtos 
cu cît şi aceste legi trecuseră prin faţa comiţiilor centuriate și 
fuseseră şi votate. Poporul aştepta acum ca decemvirii să fixeze 
cît de curînd data alegerii noilor consuli. Poporul se mai fră- 
mînta în fel şi chip cum ar putea să se reînfiinţeze tribunatul, 
care a fost stilpul libertăţii lor. 

În schimb, decemvirii nu aduceau în discuţie vorba nici de 
adunarea poporului, nici de alegeri, deşi ei, ca să arunce praf 
în ochii mulţimii, îşi luaseră în jurul lor, la inceputul dregă- 
toriei, o sumă de foști tribuni, ca să arate că sînt de partea plebei. 
Acum însă renunțaseră la tribuni şi se înconjuraseră în schimb 
de o șleahtă de patricieni tineri. 

O haită de asemenea dezmăţaţi înconjuraseră reşedinţa de- 
cemvirilor. Aceștia jefuiau şi terorizau plebea, luîndu-i cu japca 
toată agoniseala trudei. Luau tot ce le poftea inima și le atrăgea 
ochii de ulii hrăpăreţi, fiindcă dreptatea era acum de partea 
pumnului și a celui mai tare. Nimeni nu mai scăpa de lovituri, 
nimeni nu mai era cruțat. Pentru ceata asta de haidamaci, 
spatele fiecărui cetăţean era bun de dezghinat cu bizdoaca. 
Pe unii îi trimiteau pe lumea cealaltă cu bita, pe alţii îi des- 
picau în două cu securea. Și, pentru ca truda lor cu minjitul 
miinilor de sînge să nu fie degeaba, după căsăpirea în chinuri 

a bietului cetăţean, se făceau haidamacii stăpini pe bunurile 
şi averea răposatului. Șleahta asta de aristocrați stricaţi pină 
în măduva oaselor, momiţi cu asemenea cîștiguri, își făcea de 
cap, luînd în răspăr orice drept şi călcind orice dreptate, 
ameninţind pe faţă libertatea și bunurile cetăţenilor. 


XXĂDIII A venit şi ziua de 15 mai.. Totuși, de ziua aceasta 
n-au avut loc alegeri56 de nici un fel de magistrați, deşi de- 
cemvirii erau obligaţi prin lege să iasă din dregătorie la expi- 
rarea mandatului şi să redevină simpli particulari. Decemvirii 
apar mai departe în public cu aceeași lipsă de obraz, prelun- 
gindu-și exercitarea funcţiilor lor şi folosind același fast şi ace- 
leaşi semne ale puterii lor. Parcă ieșise din mormint regali- 
tatea. Toată lumea se văita că libertatea a pierit de-a pururi. 
Nu mai apare de nicăieri un apărător care să lupte și să răz- 
bune răpirea libertăţii; de nicăieri nu se ivește un licăr de 
nădejde pentru viitor. Romanii își pierduseră orice încredere, 
mai ales că acum începuseră să-i dispreţuiască și neamurile 
megieșe. Romanii erau zbuciumați și amăriţi, convinși fiind că 
unde există tiranie, acolo a dispărut libertatea. 

Sabinii au pornit o acţiune de uriașe proporţii, pustiind 
teritoriul roman. După ce au jefuit nesupăraţi ţara, de-a lungul 
şi de-a latul ei, căzind pradă în mîinile lor numeroase ființe 
omenești şi mari ciurde de vite de-ale romanilor, sabinii şi-au 
retras unităţile către cetatea Eretum, pe lingă care fuseseră 
înainte în trecere, și aici își instalară tabăra, în nădejdea că 
poporul roman va rămîne pe vecie dezbinat, fiind atit de ros 
de această racilă, încit nu se va putea mobiliza armata, 

Nu numai ştafetele au stirnit groaza în locuitori cu veștile 
lor sumbre, ci și fuga în neorînduială a ţăranilor pe străzile 
oraşului. Decemvirii, găsindu-se acum între ciocan și nicovală, 
fiind uriţi și de patricieni, şi de plebei, se frămiîntă neștiind 
ce să facă. Lovitură după lovitură cade pe capul lor. Pe de 
altă parte, şi aequii își instalează tabăra pe Algidus. Solii veniţi 
din Tusculum dau de veste că și ţara lor a fost trecută prin 
foc şi sabie de acqui, şi de aceea vin să ceară ajutor romanilor. 

Decemvirii, înspăimiîntaţi de această nouă pacoste, cer sfatul 
senatului, întrebindu-l cum vede dezlegarea acestei stări de 

lucruri în care se află republica, amenințată acum de două 
războaie deodată. Decemvirii dau poruncă senatorilor să se adune 
la şedinţă, cu toate că știu prea bine cît de mare are să fie 
furtuna stirnită de ura tuturor cetăţenilor împotriva lor. Pre- 
simt că pe capul lor va cădea vina că satele şi ogoarele au fost 
pustiite de vrăjmaşi şi că vor fi învinuiți că ei sint pricina 
tuturor relelor care s-au abătut asupra Romei. Sînt încredinţați 
că de bună seamă şi senatul va căuta să-i dea afară din dregă- 
torie, luîndu-le puterea din mină, dacă nu se vor strădui să 
se strîngă toţi într-un mănunchi şi dacă nu vor fi uniţis?, 
spre a opune o temeinică rezistență atitor dușmani dinafară, 
şi dacă nu vor înăbuşi pornirile sălbatice ale unui pumn de 
căpăţinoşi care au luat-o razna. 

Cînd s-a auzit în for glasul crainicului care convoca din 
ordinul . decemvirilor pe senatori la ședință, plebea a rămas 
uluită ca în faţa unei situaţii noi, neprevăzute, fiindcă de atîta 
amar de vreme se renunțase la obiceiul consultării senatului, 
şi se întreba fiecare: „oare ce s-o fi întimplat că după atita 
timp se revine din nou la matcă și se reîncep şedinţele?“ 
Cetăţenii erau convinși că, dacă a mai rămas vreo urmă de 
libertate, aceasta se datorează, în primul rînd, numai vrăjma- 
şului şi numai războaielor. 

Decemvirii se uitau în toate părţile prin for, ca să vadă 
dacă nu există pe acolo vreun senator. Mare minune dacă 
întîlnesc vreunul din ei. Poporul își aruncă privirile cînd asupra 
clădirii senatului, cînd asupra decemvirilor rămaşi izolați de 
toată lumea, tălmăcind aceasta astfel: senatorii vor refuza să 
se supună ordinului şi nu se va înfățișa nimeni la ședință, cîtă 
vreme acest ordin pornea de la o autoritate inexistentă, care 
abuza de o putere ce nu-i mai aparţine, fiindcă decemvirii 
care sînt acum simpli particulari nu au nici voie, şi nici drept 
să convoace senatul. lată, prin urmare, un prilej nimerit pentru 
popor de a-și recîștiga libertăţile răpite. lată momentul cind 
poporul trebuie să se alăture ca tovarăș senatului. După cum 
senatorii trebuie să nu răspundă la chemarea decemvirilor de 
a lua parte la ședințe, la fel și poporul trebuie să refuze să se 
înroleze sub arme. Astfel de gînduri frămîntau mintea poporului. 

Prin for nu se găsea nici un senator. La fel, în tot 

cuprinsul orașului, dacă se găsea, ici, colo, cite unul. Scirbiţi 
de starea urită a lucrurilor, senatorii se retrăseseră la ţară. 
Fiecare îşi vedea de treburile sale, atita vreme cit erau con- 
vinși că republica se află pe miini rele şi nepricepute și că 
viața publică normală încetase. Senatorii erau de părere că 
trebuie să rămînă cît mai departe de evenimentele politice, 
atita vreme cît ei sînt izgoniți din rosturile lor de răspundere: 
de la conducerea statului de o ceată de neisprăviţi, care cîr- 
muiesc prin abuz şi tiranie. 

Cînd decemvirii au băgat de seamă că senatorii nu vor să 
răspundă la chemare, au trimis din nou crainici să-i caute pe 
la casele lor, şi dacă nu vor să vină, să-i silească să plătească 
amendă58, Atunci cînd slujitorii, trecînd pe la casele lor, i-au 
întrebat pentru ce nu vor să vină la ședințe, unii din membrii 
familiilor senatorilor au răspuns că aceştia nu se află în loca- 
litate, ci sînt plecaţi la ţară. De bună seamă decemvirii ar fi 
preferat să fie încunoştințaţi că senatorii se găsesc la casele 
lor, dar că refuză să se supună ordinului dat. De aceea ei 
poruncesc încă o dată să vină toţi, anunţindu-i că în ziua 
următoare va avea loc şedinţa senatului. 

A doua zi însă, spre marea mirare a decemvirilor, senatul 
e în păr, peste orice așteptări. De aceea, poporul a crezut 
că libertatea a fost din nou trădată de patricieni, deoarece, 
cu toate că acum decemvirii nu mai făceau uz de puterea lor, 
fiind simpli cetăţeni, deci fără răspundere în stat, totuşi sena- 
torii au ascultat de ei, ca și cum ordinul decemvirilor ar fi 
fost dat pe temeiul unui drept legal. 4 


XXĂIĂ Și atunci senatorii s-au prezentat la ședință, așa 
ne spun analiștii, de frica pedepsei, nu din convingere. Se isto- 
riseşte că Lucius Valerius Potitus, în urma prezentării dării 
de seamă de către decemviri asupra situaţiei interne şi externe, 
înainte ca senatorii să-și dea pe rînd părerea, a cerut să i se. 
îngăduie să vorbească asupra situaţiei politice a republicii. 
Fiindcă decemvirii i-au interzis prin ameninţări să vorbească, 
Valerius Potitus a declarat că atunci se va adresa poporului. 
Declaraţia lui a dezlănţuit furtuna. La rîndul lui, și M. Horatius. 
Barbatus a pornit la luptă cu aceeași îndirjire. El a spus: 

„Deşi are de-a face acum cu zece Tarquinii, el le atrage 
atenţia decemvirilor că tirania regală a fost de mult izgonită 
de Valerii și de Horaţii. De aceea să ţină seama că pe vremea 
aceea oamenii nu simțeau atîta scirbă pentru numele regelui, 
de vreme ce acest cuvînt a rămas mai departe în datine, 
fiindcă ne e îngăduit să ne adresăm atotputernicului Jupiter 
cu același nume de rege pe care i l-am acordat şi lui Romulus, 
întemeietorul patriei noastre, precum şi celorlalți cîrmuitori 
care au urmat după el, cuvintul acesta de rege rămînînd po- 
menit în mod oficial la solemnităţile cele mari ale sacrificiilor. 
Și pe acele vremuri, ca și acum, tot trufia și apucăturile 
tiranice ale regelui au fost greșelile care au stîrnit ura poporu- 
lui. Cînd pe acele vremuri lumea n-a mai putut îndura aceste 
păcate ale regelui sau ale fiului său, cum își închipuie decem- 
virii că poporul le-ar putea răbda acum, cîtă vreme, la urma 
urmei, nu sînt decît niște particulari? Să ia aminte decemvirii 
ca, atunci cînd îi opresc pe cetăţeni să-și rostească cuvintul 
liberi şi nestingheriţi în incinta senatului, să nu se trezească 
că va fi prea tirziu, deoarece de dincolo de aceste ziduri ale 
curici s-ar putea face auzit un alt glas mai puternic: glasul 
poporului! 

EI, Valerius, nu vede pentru ce nu i-ar fi permis și lui, 
ca simplu cetăţean, să convoace adunarea poporului, cîtă vreme 
foştii dregători, ajunși acum simpli cetăţeni, își îngăduie să 
adune senatorii! Dacă au poftă, n-au decit să încerce pe pielea 
lor proprie furia cu care îşi va răzbuna poporul suferințele 
sale pricinuite prin răpirea libertăţilor. Abia atunci își vor 
da ei seama cit de nedreaptă şi nelalocul ei a fost lăcomia 
lor de putere și mărire, numai că va fi prea tirziu. Îndrăznesc 
decemvirii să raporteze situaţia statului, vorbind de războiul 
cu sabinii? Oare există vreun război mai mare și mai greu 
ca acesta dus de poporul roman împotriva decemvirilor 

Decemvirii au fost aleși cu un singur scop: întocmirea legilor 
ţării. Cu. toate acestea, tocmai ei au fost aceia care au înlă- 
turat orice drept şi orice libertate în stat. Decemvirii au fost 
aceia care au suprimat alegerile, magistraturile și pe dregătorii 
aleşi, şi care trebuiau să se schimbe în fiecare an, fiindcă 
acesta e singurul mijloc de a pune libertatea pe aceeași treaptă 

cu egalitatea. Și cine a făcut toate acestea? Tocmai aceia care, 
deși sînt ca toată lumea, se împăunează cu lictorii şi fasciile lor 
şi cu puterea lor deopotrivă cu a regilor. După detronarea și 
izgonirea regilor au fost aleși dregători numai din rîndurile 
patricienilor. Mai în urmă însă, după retragerea poporului pe 
Muntele Sacru, au fost aleşi cîrmuitori și din rîndurile plebei- 
lor. El le pune stăruitor decemvirilor această întrebare: Din 
care din aceste două tabere fac ei parte? Sint oamenii poporu- 
lui? Dar ce au făcut decemvirii pentru popor și prin mijlocirea 
lui? Sint oamenii aristocrației, ei, care nu au convocat la ședință 
senatul măcar o dată vreme de un an? Și apoi, mai au şi 
îndrăzneala să interzică senatorilor să-și dea părerea și să se 
intereseze de mersul treburilor gi evenimentelor din republică? 
De aceea, decemvirii să nu-și pună nădejdea în faptul că cetă- 
țenii au să se sperie mereu de primejdiile de dincolo de hotare. 
Tot poporul geme înăbușit, fiindcă e atît de asuprit şi de păli- 
mit din pricina tiraniei decemvirilor, încît nu va mai ţine 
seama de nici o altă primejdie.“ 


ĂL Pe cînd Horatius rostea aceste cuvinte cu un glas atit 
de răspicat, decemvirii se simțeau în mare încurcătură, neștiind 
ce să mai facă: să-şi arate colții miîniei? Să treacă cu vederea 
toate acestea? Pină la urmă au băgat de seamă că nu au nici 
o portiță de scăpare. În schimb însă, cuvîntarea lui C. Claudius, 
unchiul decemvirului Appius, semăna mai mult a rugăciune 
decit a mustrare, fiindcă el, pomenind de fratele lui mort și 
de tatăl lui stins din viață și tot neamul lui răposat, căuta 
să-şi Îînduioșeze nepotul, spunîndu-i: 

„Să-i amintească mai degrabă de legăturile sale firești 
cu obștea poporului, în mijlocul căruia s-a născut el, şi să-și 
dea seama cît de murdară-i învoiala pe care a încheiat-o cu 
ortacii lui de blestemăţii. Cu lacrimi în ochi îl roagă să se 
gindească, în primul rînd, la soarta lui, la salvarea sa proprie, 
şi apoi la interesele republicii. El e convins că republica, cu 
voia sau fără voia decemvirilor, îşi va recăpăta drepturile sale, 
fără doar şi poate. Însă mei știe că dintr-o mare zarvă şi 


tulburare pot izbucni vulcani de ură. Tocmai de urmările 
acestei uri se teme el.“ 


22 — De la tundarea Romei 1. 

Cu toate că decemvirilor le venea să-l oprească din vorbă 
şi să-i atragă atenţia că trebuie să se mărginească la chestiunea 
care era la ordinea zilei, totuşi s-au ruşinat să-l întrerupă pe 
Claudius. De aceea, acesta şi-a arătat în cele din urmă care 
sînt vederile sale, spunind că nu se poate lua nici o hotărire. 
Toţi senatorii de faţă au stăruit să arate că nici ei nu mai 
sint acum decit niște simpli cetăţeni particulari, așa cum a 
întărit și Claudius. Mulţi din rîndurile foștilor consuli au fost 
de aceeaşi părere. 

S-a mai dat însă şi o altă părere, cu greutate numai în 
aparenţă, fiindcă nu avea sorţi de izbîndă, și anume ca patri- 
cienii să recurgă din nou la numirea interregilor. Dacă s-ar fi 
încuviinţat propunerea acestuia, atunci ei ar fi recunoscut pe 
aceşti dregători care convocaseră senatul, cu toate că tot cel 
care și-a exprimat punctul de vedere că nu se poate lua nici 
o hotărîre de către senat declarase că decemvirii, la urma 
urmei, nu sînt decit nişte simpli cetăţeni. 

Cum chestiunea decemvirilor începuse să intre pe un alt 
făgaș, L. Cornelius Maluginensis, fratele decemvirului M. Cor- 
nelius, care se înscrisese într-adins ultimul la cuvînt, făcind 
parte din tagma foştilor consuli, s-a prefăcut că e tare îngri- 
jorat de primejdia războiului. În schimb, acesta îşi susținea 
cu dibăcie și fratele, şi pe tovarășii lui. Spunea că el se miră 
cum de se întimplă că tocmai aceia care au contracandidat 
la postul de decemviri, tot ei sau foștii lor susţinători, îi atacă 
acum cu atita înverşunare? Se mai miră pentru care pricină 
tocmai aceia care nu s-au sinchisit de loc vreme de atitea 
luni de zile de acest temei, atunci cînd era liniște și pace în 
sînul republicii nu şi-au pus întrebarea dacă în fruntea trebu- 
rilor statului se află cîrmuitorii săi îndreptăţiţi? Și aceştia 
care pun paie pe foc şi aţiţă răzmeriţa în ţară, cum de nu-şi 
dau seama că dușmanul e aproape la porţile oraşului? Oare 
nu se gindesc ei că, atunci cînd e vrajbă, dezordine şi haos 
în ţară, toată lumea umblă fără căpătii şi nu dă socoteală 
nimănui de ceea ce face? Cînd toți se frămîntă, în mod firesc, 
cu probleme mult mai grele, el nu e cituşi de puţin înclinat 
să treacă ușor cu vederea peste miezul lucrurilor şi să nu dea 
întîietatea cuvenită războiului, care e temeiul cel mai însemnat. 

De aceea el propune să hotărască senatul dacă e bună sau nu 
părerea lui MHoratius și Valerius ca decemvirii să fie socotiți 
decăzuţi din funcţie înainte de 15 mai, sau să se decidă rezol- 
varea problemei după sfîrșitul acestor războaie care ne ame- 
nință acum, și deci, după ce se va face din nou liniște în 
sînul republicii. Deocamdată el sfătuieşte și-l îndrumează pe 
Appius Claudius, pentru că îl ştie cit de bine a condus alege- 
rile decemvirilor, ca să-și dea socoteala dacă aceştia au fost 
aleşi numai pe timp de un an, sau pînă la alcătuirea definitivă 
a constituţiei care lipsea, sau și pînă la intrarea ei în vigoare. 
În momentul de faţă se vorbeşte de orice, în afară de război. 
Dacă cineva crede de cuviinţă că războiul a fost numai un 2von 
neînsemnat şi că nu numai ștafetele au adus veşti scornite, 
ci şi solii tusculanilor au venit cu asemenea ticluiri, el e de 
părere să se trimită iscoade care să adeverească situația pe 
teren şi să aducă la cunoștință ce au văzut la faţa locului. 
Dar dacă au încredere în veştile şi în solii aliaţilor, atunci se 
cade să mobilizeze armata în cel mai scurt timp. Decemyirii 
trebuie să ia comanda oștilor, conducîndu-le acolo unde fiecare 
din ei găsesc de cuviință că trebuiesc desfășurate operaţiunile 
militare. Nimeni nu poate răsturna ordinea firească a lucrurilor 
şi da precădere unei alte probleme. 


XLI Grupul senatorilor tineri a fost acela care a căutat 
să impună această părere. Văzind această situaţie, Valerius şi 
Horatius au izbucnit și mai năprasnic, răcnind aproape: „Să 
li se îngăduie să discute problema de căpetenie asupra intere- 
selor supreme ale republicii. Dacă nu li se permite aceasta și 
întimpină împotrivire, atunci se vor adresa adunării poporului. 
Căci nu există nici un particular, fie că se află în incinta sena- 
tului, fie că va fi în adunarea poporului, care să fie în 
stare să-i împiedice pe ei să spună adevărul. Cu atit mai 
virtos nu se înspăimîntă și nu vor da înapoi în fața fasciilor 
ticluite, cîtă vreme decemvirii folosesc un drept care nu le 
aparţine“. 

Atunci Appius, convins că dacă nu i se va împotrivi îndrăz- 
nelii lui Horatius şi a lui Valerius cu aceeași cutezanță și 
străşnicie s-a dus pe apa sîmbetei toată puterea și toată vaza 

lui, a spus următoarele: „Nu-i de-ajuns numai să-mi sparg 
pieptul, ţipind de-a surda, ci trebuie să trec şi la fapte“. 
Şi porunci numaidecit lictorului să-l înhaţe pe Valerius, care 
spunea că nu vrea să închidă gura în faţa unui simplu parti- 
cular. Și atunci cînd Valerius a început să facă apel la cetă- 
ţeni, stînd la intrarea senatului, L. Cornelius, luîndu-l în braţe 
pe Appius, a curmat gîlceava, prefăcindu-se că ţine cu cel de 
partea cui era dreptatea. În urma intervenţiei lui Cornelius 
i s-a dat lui Valerius libertatea să spună ce pofteşte, fiindcă 
decemvirii erau încredinţaţi că aveau să fie numai vorbe 
despre libertate, fără să mai treacă și la fapte, şi de aceea 
au încuviinţat propunerea lui Cornelius. 

Foştii consuli, precum și grupul senatorilor bătrini erau 
încă pătrunşi de pizmă împotriva tribunilor, care le rămăsese 
întipărită în suflet, de aceea socoteau că poporul jinduieşte 
după vechiul lor scut proteguitor, şi nu după puterea consu- 
lilor. Ca atare voiau ca decemvirii să plece din dregătorie 
mai degrabă, din propriul lor îndemn, decit să se ridice 
poporul iarăși cu ura lui înverşunată împotriva patricienilor. 
Dacă se revine pe nesimţite la consulat şi la vechiul regim, 
urzindu-se din umbră totul, fără surle și tobe, ca să nu prindă 
de veste poporul, acesta poate fi înduplecat să-și uite' de 
tribunii săi, datorită acestor războaie care au intervenit tocmai 
acum în toiul frămîntărilor, trebuind. în același timp însă și con- 
sulii să-și mai potolească excesele lor de zel, lăsind-o mai 
încet cu exercitarea drepturilor lor la cîrmuirea statului. 

Și atunci senatorii, fără să mai scoată vreo vorbă, hotărăsc 
mobilizarea armatei. Contingentele mai tinere răspund la stri- 
garea înrolării sub drapel, fiindcă nu mai exista nici un drept 
de apel, căci aşa sunau legile ocirmuirii. 

După ce legiunile romane au fost organizate și puse pe 
picior de război, decemvirii se poftese unii pe alţii cine să 
plece în campanie şi cine să conducă operaţiunile militare pe 
front. Din ceata decemvirilor, cele mai recunoscute căpetenii 
erau Q. Fabius și Appius Claudius. leșea limpede în vileag 
că avea să se ducă un război mai crincen în ţară decit în 
afara hotarelor. Firea năprasnică și bătăioasă a lui Appius 
făcea să fie socotit ca mai potrivit între zidurile orașului, 

pentru înăbuşirea eventualelor răscoale ale poporului, pe cînd 
Fabius, o fire mai nestatornică, era obișnuit să facă şi rău 
şi bine, cum îi venea la îndemînă. Pe omul acesta, care fusese 
cîndva de ispravă și care dăduse dovezi de vrednicie și pe front 
şi în ţară, dregătoria decemviratului și ortacii lui l-au schimbat 
atit de mult, încît nu mai rămăsese nici urmă din vechiul 
Fabius, semănind acum ca două picături cu Appius. 

Lui Fabius i se încredințase conducerea războiului împotriva 
sabinilor, dindu-i-se ca ajutoare pe colegii săi M. Rabulius și 
Q. Poetelius. M. Cornelius, împreună cu decemvirii L. Minucius 
şi T. Antonius, C. Duilius şi M. Sergius, a fost trimis cu armata 
spre Algidus. 

Decemyvirii hotărăsc apoi ca Appius, ajutat de Sp. Oppius 
să rămină la Roma, pentru a asigure paza şi liniștea orașului. 
S-a mai hotărît ca toţi decemvirii să fie deopotrivă în puteri 
în ce privește comanda. 


ĂLII însă nici pe cîmpul de luptă republica n-a fost 
slujită mai cu pricepere și mai bine ca pe frontul intern. Vina 
o purtau și comandanții, care se purtau atît de prost cu ostașii, 
încît pe bună dreptate meritau ura lor, dar și ostașii aveau 
partea lor de vină, fiindcă, spre marea lor rușine, s-au lăsat 
bătuţi de vrăjmaș, numai pentru ca șefii lor, decemvirii, să 
nu se iîmpăuneze cu biruinţele lor şi pentru ca, în felul acesta, 
şi unii și alții să ajungă de risul și batjocura lumii. În bătălia 
care a avut loc, armatele romane au fost împrăștiate și puse 
pe fugă şi de sabini la Eretum, și de aequi la Algidus5?. 

Fugind de la Eretum în tăcerea nopții, resturile armatei 
romane și-au instalat tabăra mai. aproape de Roma, între 
Fidenae și Crustumeria, găsind o poziție bună pe o măgură 
înaltă. Avînd credinţa că dușmanul nu-i va urmări pînă aci, 
romanii nu se mai încumetă să dea lupta în cimp deschis, 
cîtă vreme nu au la îndemiînă forţe egale cu ale vrăjmașului; 
de aceea ei nu se mai bizuie nici pe armele lor, nici pe vitejia 
lor, ci numai pe aceste poziţii prielnice, datorită naturii 
locului. 

Romanii au păţit o rușine și mai urită la Algidus, înfrin- 
gerca suferită aici fiind mai dureroasă ca oricind, Însăși 

tabăra romană a căzut în mîna inamicului. Ostaşii, despuiaţi 
de arme şi de orice fel de poveri şi unelte, s-au retras la 
Tusculum, nădăjduind să stîrnească mila şi încrederea aliaţilor, 
care le vor înţelege suferințele şi jalea lor. (Într-adevăr, tus- 
culanii le-au crezut necazurile și nu i-au dezamăgit.) 


La Roma se stirnise o panică atît de grozavă, încît senatul 
a holărit să se rînduiască numaidecit posturi de pază şi străji 
în toate punctele importante ale orașului, lăsindu-se deoparte 
ura pe care o nutreau împotriva decemvirilor. Senatul a poruncit 
apoi ca toți bărbaţii în stare de a lupia să asigure paza zidu- 
rilor și parapetelor, așezind pilcuri întregi în faţa porţilor 
orașului, prefăcute acum în puncte de sprijin. Mai hotărăsc 
să se întregească şi efectivele armatei romane aflate la Tus- 
culum, iar decemvirii să iasă dintre zidurile cetăţii Tusculum 
și să stea împreună cu armata în tabără. La fel, cealaltă armată 
romană, care-și instalase tabăra la Fidenae, trebuie să se stră- 
mute pe teritoriul sabin, ca în felul acesta să-i sperie pe duș- 
mani și să-i facă să renunţe la planul împresurării Romei, 
prin desfăşurarea unor noi operaţiuni ofensive de către arma- 
tele romane. 


ALIII La înfrîngerile suferite din partea vrăjmașului se 
mai adaugă și două nelegiuiri îngrozitoare săvîrșite de către 
decemviri, și pe front şi în ţară. Aceștia îl trimit pe Siccius 
cu un piîlc de cercetași călări, ca să iscodească dacă se poate 
instala tabăra pe teritoriul sabinilor. Decemvirii îl urau pe 
Siccius, deoarece acesta susținea cu îndirjire, și pe faţă, și pe 
ascuns, că poporul trebuie să se retragă din nou din Roma 
și să-și realeagă pe tribunii săi. Ostașii cetei sale primiseră 
însă însărcinarea din partea decemvirilor ca să-l atace pe Siccius 
într-un loc potrivit şi să-l dea pierzării. 

Și într-adevăr l-au răpus. Însă şi ucigaşii i-au plătit scump 
viaţa, fiindcă Siccius, înzestrat cu o putere neobișnuită și avînd 
un suflet la fel de dirz, după ce a fost înconjurat și atacat 
mMişelește, s-a apărat cu strășnicie, doborînd pe mulți dintre 
atacatorii săi. Ceilalţi ostaşi ai lui Siccius, rămași în viaţă, 
au dat zvon imediat în tabără că vrăjmașii i-au întins o cursă 

lui Siccius și a căzut şi el, şi o sumă de ostași ai lui, luptind 
vitejește. 

Mai întîi s-a dat crezare celor ce vesteau o asemenea întîm- 
plare. Pornindu-se în marş o cohortă de romani, pentru a în- 
mormâînta cu onorurile cuvenite pe cei ce căzuseră în această 
luptă, cu încuviințarea, bineînţeles, a decemvirilor, aceștia îl 
găsesc pe Siccius mort în mijlocul unui morman de leșuri, 
cu toate armele asupra lui, şi pe toţi romanii, care căzuseră 
împreună cu el, îndreptați către cel ucis; apoi nu s-a găsit 
nici o urmă de dușman, nici mort, nici viu. Numai că ostașii 
trimiși la faţa locului au putut ușor afla că Siccius a fostnăpus 
de proprii săi soldați. 

Trupul lui Siccius a fost transportat în tabără. Toată 
armata romană clocotea de ură şi revoltă împotriva decem- 
virilor. Ostaşii ar fi vrut să-l aducă la Roma şi ar fi izbutit 
chiar, dacă decemvirii nu le-ar fi luat-o înainte, făcîndu-i lui 
Siccius o înmormintare cu mare pompă, pe cheltuiala statului. 
Și Siceius a fost îngropat, fiind deplins de toţi ostașii armatei 
romane, dar și decemvirii s-au ales cu o faimă cît se poate 
de rea în ochii tuturor cetăţenilor, în urma acestei fapte atit 
de netrebnice. 


ALID Urmează la rind și o altă ticăloşie a decemvirilor, 
care de astă dată s-a sfirșit tragic şi pentru ei, la fel ca 
odinioară pentru Tarquiniii care fuseseră detronaţi şi izgoniți 
din ţară din pricina necinstirii Lucreţiei și a sinuciderii ei. 
Decemvirii au avut același sfirşit ca şi regii, și tot aceeași 
a fost și pricina pentru care și-au pierdut puterea. 

Poftele desfrinate l-au împins pe Appius Claudius să-și 
bată joc de o fecioară de neam plebeu. Tatăl acestei fete, 
un om de toată isprava, pildă de cinste și de vrednicie și pe 
front, şi în ţară, deţinea o înaltă funcţie în armata romană 
din tabăra de la Algidus. Și soţia, şi copiii fuseseră îndrumați 
în viaţă după aceleaşi principii sănătoase, ca şi Virginius. Fiica 
lui fusese logodită cu L. Icilius, un fost tribun al plebei și un 
dirz apărător al cauzei poporului, avînd aceleași însuşiri sufle- 
teti, prețuit de tot poporul. 

Appius a încercat să ademenească pe această fecioară în 
floarea virstei şi de o frumuseţe răpitoare aprins de patima 
dragostei, promiţindu-i mai întîi daruri şi bijuterii şi cite în 
lună şi-n soare, numai să pună mina pe ea. Când a văzut însă 
că fecioara curată îl respinge şi că orice cale către inima ei îi 
este închisă, Appius a întrebuințat atunci alte mijloace, de 
astă dată crude și neomenoase. I-a dat însărcinarea omului 
său de încredere, M. Claudius, să pretindă că Virginia e sclava 
lui şi să nu dea îndărăt în ruptul capului în faţa acelora care 
aveau de gind s-o ceară înapoi, pentru ca Virginia să-și 
recapete libertatea. Appius era convins că atîta vreme cît tatăl 
ei lipseşte, fiind dus departe cu armata, are un prilej minunat 
de a-și bate joc de ea. 

Odată, cînd fata a venii în piață ca să se ducă la școală60 
(căci acolo se aflau școlile romane, de-a valma cu prăvăliile), 
unealta desfriînatului decemvir înfige miinile în ea şi-i dă 
poruncă să-l urmeze, fiindcă e sclava lui, născută dintr-o roabă 
de-a lui. A amenințat-o că dacă i se împotrivește, o va lua 
cu de-a sila. 

Fecioara, îngrozită, rămine încremenită. Și atunci inter- 
vine doica ei, care începe să strige după ajutor la toţi cetă- 
ţenii care trebăluiau prin for. În zarva asta, toată lumea aleargă 
repede să vadă despre ce e vorba. Numele tatălui ei, Virgi- 
nius, ca şi al logodnicului ei, lIcilius, umblau din gură în 
gură, amîndoi fiind îndeobşte cunoscuţi și bine apreciați de 
popor. Și atunci gloata, adinc mișcată, se înfurie din pricina 
acestei mișelii pusă la cale împotriva fetei. Virginia era si- 
gură. acum că nu va mai fi luată cu de-a sila de nimeni, cind 
pretinsul păgubaș spune, ca să-l audă toți de faţă: „Nu e 
nevoie ca mulțimea să fie atît de pornită împotriva lui; 
pentru că va recurge la judecată pentru dreptul său, şi nu 
la calea silniciei.“ | 

Și atunci cheamă pe fată la judecată. Toţi cei care erau 
de faţă și luau apărarea fetei au sfătuit-o să-l urmeze. Toată 
ceata a ajuns în fața lui Appius, care prezida judecata. Pre- 
tinsul păgubașş istorisește judecătorului toată tărășenia, cunos- 
cută pe dinafară de. Appius, căci doar el o ticluise: „Această 
fată s-a născut în casa sa, şi Virginius, pretinsul ei tată, a 

pus mîna pe ea în urma unui furt, ducînd-o în casa lui; el 
a descoperit acest furt în urma unei piîre şi-și va dovedi cu 
martori dreptul său, chiar dacă ar fi judecător Virginius însuși, 
asupra căruia cade în primul rînd vina pentru paguba suferită 
de el. Prin urmare, este drept ca sclava să-și urmeze stăpînul“. 

Apărătorii fetei au declarat că tatăl ei se află departe, 
în tabără, făcîndu-și datoria pe front pentru apărarea pa- 
triei, însă dacă îi va da de știre cineva, va putea să se în- 
fățișeze şi el la proces; că e nedrept să se dea o luptă cu 
copiii unui părinte, în lipsa lui. De aceea ei cer ca să se 
amine acest proces, spre a fi judecat în întregime atunci cînd 
va sosi și tatăl fetei; chiar după legea dată de el însuşi, Appius 
trebuie să se pronunţe pentru libertate și să nu admită ca o 
fecioară, în floarea virstei, să fie în primejdie să-și piardă 
şi cinstea o dată cu libertatea. 


XLD  Appius dă o sentință în felul următor: „că ela 
apărat întotdeauna libertatea, o dovedeşte legea la care cer 
sprijin prietenii lui Virginius.. De altfel, această lege poate 
oferi un puternic scut de ocrotire libertăţii, numai în măsura 
în care se aplică, atunci cind e vorba de persoane și de lu- 
cruri deosebite. De aceea, oricine poate apela la această lege, 
fiindcă numai după ea se poate pretinde libertatea. Prin 
urmare, pentru o ființă omenească care se găsește în puterea 
tatălui nu poate exista un alt păgubaș decit numai tatăl său, 
care este singurul îndreptăţit să dețină în posesie bunul, 
necedindu-l nimănui. De aceea, el hotărăște să fie citat tatăl 
fetei. Însă nici păgubașului nu se cade să i se pricinuiască 
vreo daună în ce priveşte dreptul său, ci se cuvine să-și ia 
fata cu sine; să făgăduiască numai că pe viitor o va pune 
la îndemiîna tatălui său, cînd va sosi“. 

În vremea aceasta, deși mulţi din cei de faţă îşi murmu- 
rau printre dinţi indignarea pentru o asemenea sentință dată 
de Appius, dar neîndrăznind niciunul să facă vreo împotrivire, 
iată că vine şi unchiul fetei, Publius Numitorius, precum şi 
logodnicul ei, Icilius. Tot norodul strîns în faţa judecății 
face loc celor doi să treacă prin mijlocul lor. Mulțimea cra 
convinsă că acum, prin sosirea la faţa locului a fostului tri-. 

bun, lIcilius, se va putea opune rezistența cuvenită în fața 
lui Appius, cînd lictorul îi declară tare fostului tribun că s-a 
dat verdictul în acest proces. Şi numaidecit îl împinge în 
lături pe .Icilius. Acesta începe să răcnească. Chiar și firea 
cea mai potolită s-ar fi aprins de revoltă în faţa acestei ne- 
dreptăți şi jigniri. 

„Pentru ca să-ţi poţi duce prada și să ţi-o ascunzi de 
ochii lumii, numai prin puterea sabiei va trebui să mă clin- 
teşti din locul acesta, Appius, și să-mi astupi gura. Eu sînt 
hotărît ca s-o iau pe Virginia de aici tot fecioară, pentru că 
vreau să mă însor cu ea și să-mi întemeiez căsnicia cu o 
femeie fără pată. Dacă-ţi dă mina, cheamă-ţi toţi lictorii to- 
varăşilor tăi și dă-le poruncă să pregătească pentru mine ver- 
gile şi securea. Dar să ştii un lucru: logodnica lui Icilius nu 
va rămine dincolo de zidurile casei tatălui ei. Cu toate că 
voi, decemvirii, i-ați răpit poporului roman dreptul de apel 
şi de sprijin la puterea tribuniciană, cele două paveze cu 
care se apăra pînă acum libertatea, totuşi nu vi s-a dat de 
nimeni puterea și asupra copiilor și asupra soțiilor noastre, 
pentru a vă bate joc de ele după poftele voastre. N-aveţi 
decit să vă vărsaţi veninul pe spinările şi pe grumajii noștri. 
Însă fata trebuie să rămînă neprihănită și să fie dusă în 
siguranță. Dacă Virginia va fi siluită, eu voi cere cetățenilor 
romani ocrotirea logodnicei mele, iar Virginius pe a ostași- 
lor poporului, şi toţi laolaltă vom implora ajutorul zeilor și 
al oamenilor pentru singura lui copilă. Nu-ţi vei putea pune 
în aplicare hotărîrea ta decit pe leșurile noastre. Îţi cer, 
Appius, să cîntărești serios pînă unde vrei să mergi. Cind 
tatăl ei, Virginius, va veni, are să vadă ce se face cu fiica sa. 
El trebuie să ştie un singur lucru: dacă dă înapoi în faţa 
pretențiilor acestui netrebnic, atunci n-are decit să-și caute 
un ginere în altă parte. Eu mai degrabă renunţ la viața mea, 
luptînd pină la cea din urmă suflare ca să-mi apăr iubita, 
decit să-mi calc cuvîntul dat logodnicei mele, că voi fi numai 
eu soțul ei“. 


XLDI Norodul sta ca pe ghimpi, cu pumnii strinşi. Se 
vedea bine că poporul e gata să se încaiere. Lictorii îl și 

înconjurară pe Icilius. Totuşi nu s-a mers atit de departe. 
Toată lumea a rămas deocamdată la amenințări. În vremea 
asta, Appius se ridică și spuse: 

„Adevărul e că Icilius nu o apără pe Virginia. Acest zur- 
bagiu mai are și acum în capul lui fumurile tribunului de 
altă dată, şi de aceea caută pricini de gîlceavă, uneltind im- 
potriva ordinii în stat. Numai că el nu-i va oferi prilej ca 
să-i dea apă la moară în aceeaşi zi. Totuşi, lumea trebuie să 
ştie că azi Appius nu va da sentința și nu va lua nici o ho- 
tărire, însă aceasta o face nu înfricoşat de cererea lui 
mesăbuită, ci în cinstea lui Virginius, care lipseşte de la 
proces; o face pentru numele lui de părinte al copilei, pre- 
cum şi din dragoste pentru libertate. Pînă atunci îi va cere 
lui Marcus Claudius să renunţe la dreptul său, încuviinţind 
soluționarea procesului și revendicarea dreptului său asupra 
sclavei peste o zi. Însă, dacă în ziua următoare tatăl fetei 
„mu se va înfățișa la proces, atunci el declară solemn, şi în 
faţa lui Icilius, și a tuturor Iciliilor de teapa lui, că autorul 
însuși al legii nu va admite să i se calce în picioare legea, și 
va dovedi că un decemvir este destul de tare în postul lui. 
El nu va recurge nici la lictorii celorlalți decemviri din colegiu, 
pentru a aplica mijloacele de constringere împotriva auto- 
rilor instigării, ci se va mulțimi numai cu garda lictori- 
lor săi proprii“. 

în felul acesta s-a dobindit o amiînare a soluționării aces- 
tui abuz și nedreptăţi. După ce apărătorii tinerei fete s-au 
retras, ei găsiră cu cale că în primul rind trebuie să însăr- 
cineze pe fratele lui Icilius şi pe fiul lui Numitorius, doi 
tineri de ispravă, ca să iasă prin porţile orașului și;să zboare ca 
vîntul, ca să-l cheme pe tatăl ei, Virginius. La el e singura 
nădejde de salvare a fetei. De aceea, Virginius să se gră- 
bcască din răsputeri să vină la vreme, fiindcă el e singurul 
în măsură să-și apere fiica împotriva acestei silnicii. 

Tinerii, cum li s-a poruncit, purced la drum și, în goana 
cailor făcuți numai spume, dau de veste tatălui ei. 

Însă, fiindcă pretinsul păgubaş stăruia să i se garanteze 
Siguranța fetei, dindu-i o sumă de chezași, Icilius îi răspunse 
că e gata să-i îndeplinească dorința; aceasta o spunea într- 

adins, ca să cîştige timp pînă vor ajunge la destinaţie tinerii 
trimiși, de aceea a declarat că primeşte; şi atunci toată mul- 
țimea din jurul lor face semn, ridicîind miinile, că e gata să 
se ofere ca chezași pentru Icilius. Acesta, cu ochii umeziţi, 
le răspunde: „Vă mulţumesc din suflet. Miine voi avea nevoie 
de ajutorul vostru. Acum sînt destui chezași aici“. 

în felul acesta, Virginia a fost eliberată prin mijlocirea 
garanțiilor oferite de rudele sale cele mai apropiate. Appius 
a mai zăbovit puţin, ca să nu apară în faţa lumii că are in- 
teres în accastă afacere și că a prezidat acest proces într- 
adins; după ce a lăsat deoparte orice alte treburi, deoarece 
avea numai această grijă în capul său, și fiindcă a băgat de 
seamă că nu mai e nici un proces de judecat, s-a dus acasă. 
Aici scrie un hrisov colegilor săi care comandau armata din 
tabără, să nu care cumva să-i dea învoire lui Virginius. Mai 
mult, să-l ţină sub observaţie și sub supraveghere. 

Deoarece mirșavul lui plan a fost ticluit prea tirziu, n-a 
ajuns la înfăptuire, așa cum se şi cuvenea de altfel. De aceea, 
Virginius primind o învoire pe cîteva zile, în clipa cînd prima 
strajă a intrat în post, era deja pornit la drum, astfel în- 
cît scrisoarea lui Appius, prin care se dispunea ca Virginius 
să fie reţinut pe loc, a sosit abia a doua zi de dimineaţă, 
deci prea tirziu. 


ĂLLII în oraş, cum s-a ivit primii zori, pe cînd toţi 
cetățenii ședeau în for ca pe jeratic, în aşteptare, Virginius, 
în haină de doliu, şi-a condus pe fiica sa în for, la fel îmbră- 
cată şi ea în zăbranic, însoțiți de cîteva vrednice matroane 
şi de o ceată destul de mare de apărători. Tatăl fetei merge 
ici, se duce colo, stringe mîna unuia, stringe pe a altuia, cerîn- 
du-le tuturor „să-l sprijine din toată inima, dar dacă el e vinovat 
cu ceva; e gata să ispășească cu viaţa lui greşeala. Le mai 
spuse că el luptă pe front de atita vreme pentru copiii şi 
soțiile lor; că nu există un alt bărbat care să-l întreacă în 
vitejie şi iscusință pe cîmpul de bătaie. Dar la ce-i folosesc 
lui toate acestea, dacă astăzi, cind Roma e teafără și nevătă- 
mată, copiii lui sînt nevoiţi să îndure ruşinea, ocara și toate 

chinurile din urmă, pe care le îndură cetățenii numai atunci 
cînd patria lor e căzută la pămînt și în mîna vrăjmașului?“ 

Vorbind aproape ca la o adunare a poporului, Virginius 
mergea totodată printre rîndurile cetăţenilor. La rîndu-i, și 
Icilius întrebuința acelaşi grai. Şi ceata de femei care în- 
soțeau pe. Virginius și pe fiica lui mișcau adînc pe toți pri- 
vitorii, mai mult prin plinsul și suspinele. lor, decît prin cu- 
vinte rostite. 

O singură inimă era de piatră. O singură minte era în- 
ceţoșată: a lui Appius. (înfumurarea lui că e atotputernic 
îi împiclise mintea mai mult ca patimile oarbe pentru o fe- 
meie.) El ia loc la tribună, pe scaunul lui de preşedinte al 
tribunalului. Şi fiindcă pretinsul păgubaș își prezentă plin- 
gerea în citeva cuvinte, spunînd că ieri nu i,s-a făcut drep- 
tate din părtinire pentru partea potrivnică, Appius luă cu- 
vintul înainte ca păgubașul să-și depene bine plingerea sa 
şi înainte ca să-i dea prilej lui Virginius să-i răspundă. 

Care a fost cuprinsul actului de acuzare și pe ce argu- 
nente și-a întemeiat Appius sentința probabil că analiștii mai 
vechi au transmis urmașilor, însă eu n-am găsit pomenită de 
vreunul dovada scrisă a acestei ticăloșii. Eu am dedus numai 
după verdictul dat de Appius că el, prin sentință judecăto- 
rească a hotărit ca fata să-și piardă libertatea, căzind în 
robie. Toţi cei de faţă au rămas încremeniţi de grozăvia unei 
ascmenea hotăriri, păstrind o bucată de vreme o muţenie de 
moarte. Dar atunci cînd M. Claudius s-a dus s-o înșface pe 
biata copilă, care avea în jurul ei atîtea cinstite feţe de 
femei, de mame și de soţii, a fost întimpinat de vaierele și 
strigătele de jale ale tuturor. Atunci Virginius, cu mîna întinsă 
spre Appius, îi strigă ameninţător: 

„Eu i-am făgăduit pe fiica mea lui Icilius, și nu ţie, 
Appius. Mi-am crescut fata pentru căsnicie şi cămin, nu pen- 
tru necinste. Îţi place să te desfeţi în desfriu, îndestulindu-ţi 
pornirile pătimașe, întocmai ca jivinele curţii şi ca sălbăti- 
ciunile pădurilor? Nu ştiu dacă aceştia de aici vor putea 
îndura o asemenea grozăvie, însă sînt sigur că tovarășii mei, 
carc au arma în mînă, nu o vor răbda“. 

Fiindcă pretinsul păgubaş a fost îmbrincit cît colo de 
gloata femeilor şi apărătorilor ce ședeau ca un zid în jurul 
fetei, crainicul, în urma ordinului primit de la Appius, a 
făcut tăcere. 


XLPIII Decemvirul, înnebunit de patimi şi aprins după 
frumoasa fecioară, a spus: 

„El s-a convins care e adevărul din cuvintele rostite ieri 
cu atîta îndrăzneală de lIcilius și din răbufnirea fățişă a lui 
Virginius. De aceea ia întregul popor roman drept martor 
pentru cele ce s-au întîmplat ieri, și știe şi din gura unor 
pirîtori neîndoelnici că în tot cursul nopţii cei doi au ţinut 
adunări tainice, în scopul izbucnirii unei revolte. De aceea, 
avînd cunoștință de aceste pregătiri de răscoală, a venit în- 
soţit de un pile de oameni înarmaţi, nu ca să facă vreun 
rău oamenilor paşnici, ci ca să pună la punct pe zurbagiii 
şi pe tulburătorii liniștei publice, în numele marei dregătorii 
cu care e învestit. Afară .de aceasta, recomandă stăruitor 
mulțimii să-și vadă de treabă, fiindcă e în interesul tuturor 
să fie linişte“. „Du-te, lictorule, şi împrăştie mulțimea! Dă-i 
deoparte pe toţi şi fă-i liberă calea stăpinului acestei roabe, 
să plece la casa lui cu ce e al său, fiindcă e dreptul lui!“ 

Cum el a rostit aceste cuvinte plin de miînie, norodul 
speriat s-a și împrăștiat ca potirnichile, răminind pe loc 
doar biata fată singură, părăsită de toţi, pradă necinstei și 
rușinii. Atunci Virginius, neavind încotro, cînd a băgat de 
seamă că nu mai are nădejde de ajutor de nicăieri, i-a rostit 
lui Appius următoarea rugăminte: 

„Appius, te implor din suflet, iartă-mi durerea-mi de tată: 
iartă-mă dacă am fost prea pornit, întrecînd măsura. Îngăduic- 
mi să întreb pe doica fetei mele, în faţa ei, care e situația 
reală, pentru că dacă eu nu sînt tatăl ei adevărat, atunci 
să-mi văd de treabă şi să plec de aici cu sufletul împăcat“. 

Îngăduindu-i Appius aceasta, Virginius a luat deoparte pe 
fiica şi pe doica ei, conducîndu-le aproape de prăvăliile şi 
de templul zeiţei Venus6i, care se chema Templul cel Nou, 
şi zmulgind cuțitul de la briul unui măcelar strigă: „Fiica 
mea, numai în acest chip poţi să-ţi recapeţi libertatea!“ Și 

spunînd acestea, înfipse cuțitul în inima fecioarei. Aruncînd 
apoi privirea către scaunul de judecată, strigă: „Te blestem, 
Appiusl Pe capul tău să cadă sîngele nevinovat al fiicei mele!“ 

Izbucnind strigăte de groază din partea norodului în fața 
acestei cumplite fapte, Appius își pierde firea şi, aprinzindu- 
se, dă ordin ca numaidecit Virginius să fie pus la popzeală. 
Acesta, cu cuțitul măcelarului în mînă, îşi croieşte drum prin- 
tre lictori şi intră sub ocrotirea mulțimii, care l-a însoţit pină 
la poarta orașului. 

Icilius şi Numitorius arată norodului strîns trupul fără 
viaţă al Virginiei. Toată lumea blestemă nelegiuirea lui Appius 
şi jelește frumuseţea, care a apus atît de timpuriu, a neferi- 
citei fecioare, precum și pe tatăl ei împins de deznădejde la 
această faptă. Femeile scot vaiere și suspine şi se bocesc în- 
tr-una. „De aceea au născut ele copii liberi? Ca să aibă purte 
de această soartă? Asta e răsplata neprihănirii fecioarelor?“ 
Aceste femei rosteau asemenea vorbe, care arătau durerza 
unor mame; cu cît sufletul gingaș al femeii e mai slab şi 
mai îndurerat, cu atît şi jalea și zbuciumul ei rup inima oricui. 

În schimb bărbaţii, şi mai ales Icilius, şi-au dat drumul 
potopului miîniei, vărsîndu-și focul pentru necazurile îndurate 
de „popor, spunînd că decemvirii au fost aceia care le-au 
răpit puterea tribunilor şi dreptul de a face apel la adu- 
narea poporului, arătind toate umilințele și toate loviturile 
nedrepte îndurate de popor. 


XLIX  Norodul este întăritat de cumplita fărădelege să- 
virşită de Appius, dar e însufleţit de nădejdea că acum s-a 
ivit prilejul să-și recapete libertatea răpită de decemviri. Ap- 
pius poruncește cînd să-l poftească frumos pe Icilius să vină 
la el, cind să-l înhaţe cu forţa, dacă se va împotrivi; în cele 
din urmă, de necaz că slujitorii săi n-au fost lăsați de po- 
por să se apropie de Virginius, se năpusteşte el însuși în frun- 
tea haitei de patricieni tineri și, dînd năvală peste gloată, 
ordonă ca Icilius să fie dus la închisoare. 

Numai că de astă dată în jurul lui Icilius era strîns nu 
numai norodul de rind, ci și foștii înalţi dregători, care erau 
acum în fruntea mulțimii, ca L. Valerius şi M. Horatius. 

Aceștia, după ce l-au izgonit pe lictor, au declarat că „dacă 
e vorba de drept şi dreptate, atunci Icilius va fi luat sub 
scutul lor, împotriva lui Appius, care pentru ei nu ce decît 
un simplu particular. Dacă Appius și oamenii săi vor să 
uzeze de forţă, n-au decît să încerce, fiindcă nici ei nu vor 
sta cu miinile în sîn“. 

De aici a început sfadă, hărmălaie şi o vrajbă îngrozitoare. 
Un lictor de-al decemvirului se năpustește asupra lui Valerius 
şi Horatius. Fasciile lui sînt sfărimate în bucăţi de mulțimea 
întăritată. Appius se urcă la tribună. Horatius și Valerius 
nu-l slăbesc de fel. Toată mulţimea adunată ascultă numai de 
cuvintul celor doi. Cind Appius vrea să spună ceva, mulţimea 
băuie şi-l huiduie, de nu se mai înțelege nimic. Valerius, în 
numele adunării poporului, dă ordin lictorilor să plece din 
jurul unui simplu particular. 

În cele din urmă, Appius, temîndu-se că-și pierde şi viaţa, 
s-a retras cu inima zdrobită în locuinţa lui din preajma forului, 
travestit și cu un văl pe cap, ca să nu-l recunoască potrivnicii. 

Un alt decemvir, S$. Oppius, a căutat să dea şi el năvală 
asupra mulţimii, din altă parte, cu garda lui, ca să-i vină în 
ajutor tovarăşului său; constată însă că puterea lor a fost în- 
frîntă prin forță. Atunci, tot felul de gînduri îi umblă prin 
capul lui Oppius; și decemvirii, la rîndul lor, îi împuie mintea 
cu tot felul de planuri și dezlegări. În cele din urmă, ela hotă- 
rit: senatul trebuie degrabă convocat. Oppius e cel ce ordonă 
aceasta. 

Măsura luată de Oppius a potolit poporul, care nădăjduia 
să se pună capăt de către senat acestei cîrmuiri tiranice, fiind 
încredințat că cea mai mare parte a senatorilor erau dezgustaţi 
de faptele îngrozitoare ale decemvirilor. 

Într-adevăr, senatul a fost de părere să nu se învrăjbească 
şi mai tare poporul. Ceea ce trebuie să bage de seamă toţi 
patricienii e ca, în urma sosirii lui Virginius în tabără, să nu 
se stirnească tulburări în rîndurile armatei. 


L De aceea au fost trimiși în tabăra romană un grup de 
senatori mai tineri. Această tabără fusese instalată atunci pe 

muntele Vecilius62. Ei au comunicat decemvirilor să se strădu- 
iască din răsputeri să înăbuşe orice revoltă a soldaţilor.. 

În tabără, într-adevăr, Virginius reuşise să stirnească o tul- 
burare mult mai mare decît accea pe care o lăsase la Roma. 
Astfel, armata din tabără a văzut că o dată cu venirea lui îl în- 
soțea și un convoi de aproape 400 de oameni, în formaţia unei 
unilăţi regulate, revoltați pînă în măduva oaselor de neleguirile 
decemvirilor. Aşa cum se înfățișa Virginius, cu cuțitul de măce- 
lar în mină și stropit tot de sînge, atrăgea privirile tuturor 
ostașilor. Armata a fost zguduită și de mulțimea de orășeni 
care-l însoțea, fiind o privelişte neobișnuită pentru soldaţii 
unei tabere. Gloata de civili intrați la ei în tabără luase în 
ochii lor, în acel moment, proporţii mult mai mari ca în 
realitate. 

Cînd ostașii l-au întrebat ce s-a întimplat, Virginius n-a 
scos o bucată de vreme un cuvint; glasul i se îneca în git de 
zbucium şi jale. în cele din urmă, cînd zarva s-a mai potolit 
şi s-a făcut liniște din partea mulțimii de ostași curioşi, care 
alergau din toate părțile ca să vadă despre ce e vorba, Virginius 
a istorisit toate povestea lui de-a fir a păr, aşa cum se întîm- 
plase. Cu mîinile întinse spre ei în semn de rugă, le spune: 

„Fraţi şi tovarăși de arme! le grăi el cu lacrimi în ochi. 
Să nu se arunce pe seama lui vina fărădelegii lui Appius; 
să nu simtă scîrbă şi silă de el, ucigașul propriului său copil. 
Viaţa fiicei sale i-ar fi fost mai dragă ca orice pe lume, dacă 
ei i-ar fi îngăduit să trăiască liberă și fără de prihană. Dar 
cînd a văzut că fiica lui a fost tînttă ca o roabă spre a fi 
batjocorită, s-a gindit ca mai degrabă să o arunce în braţele 
morţii, decît s-o ştie pingărită și copleșită de rușine și ocară. 
Din accastă pricină el a alunecat pe povirnișul acestei fapte 
sîngeroase, omorindu-și copila, fiindcă l-a doborit povara acestui 
zbucium. N-ar fi fost în stare să supravieţuiască morţii odorului 
său, dacă n-ar fi fost însuflețit de nădejdea că tovarășii săi 
de arme îl vor ajuta să-și răzbune moartea fiicei sale. Și ei 
au fiice, surori și soţii. Prin moartea fiicei: sale nu s-au potolit 
de fel poftele mirșave ale lui Appius, ci, cu cît va rămine 
nepedepsit, cu atît va fi şi mai fără frîu. Prin nenorocirea 
şi năpasta altuia, cl pune la îndemina concetățenilor săi o 


23 — De la fundarea Romel 1. 


https://biblioteca-digitala.ro 


286 TITUS LIVIUS 


învăţătură: cum să se păzească împotriva unei asemenea lovituri 
mișeleşti. Cît îl privește pe sine, și viaţa-i şi trecutul lui, grăi 
mai departe Virginius, le aminteşte că și soţia i-a fost răpită 
din casă prin voința ursitei, iar copila, fiindcă n-ar fi putut 
trăi în dezonoarg, a avut o cutremurătoare moarte, însă a murit 
cu cinstea nepătată. Acum casa sa nu va mai ispiti poftele lui 
Appius să se mai bălăcească în desfriu şi dezmăţ. Cu aceeaşi 
tărie sufletească îşi va răzbuna fiica sa, cum i-a răzbunat 
trupul ci neprihănit, ferindu-l de pingărirea ticălosului. De 
aceea, și câmarazii săi să caute să se ferească de o asemenea 
urgie şi să-și păzească copiii lor“. 

Mulțimea strînsă în jurul lui Virginius, care rostea cu vocea 
tremurîndă aceste cuvinte, i-a dat să înțeleagă prin strigăte 
că va fi alături de durerea lui şi că nu va îngădui nimănui 
să se atingă de viaţa şi libertatea sa. Cetăţenii civili, ameste- 
cîndu-se printre ostaşi, și-au vărsat și focul și și-au spovedit 
şi ei necazurile, făcînd aceleaşi plingeri. Ei au arătat că cele 
ce au auzit povestite de gura lui Virginius, și de ei acum, 
sînt cu mult mai prejos decit cele pe care le-au văzut şi le-au 
pătimit ei de pe urma ticăloşiilor acestor decemviri. În același 
timp le-au dat de veste ostaşilor că în Roma întreaga situaţie 
politică a fost răsturnată. Şi cind au mai sosit şi alți cetăţeni 
romani din oraş, care au povestit că Appius a fost atacat și 
că aproape fără viață a plecat în surghiun, acest fapt i-a 
îndemnat pe toţi ostașii să strige într-un glas: „la armel“ 

Deodată, toți au smuls drapelele înfipte în pămint și au 
pornit în marş către Roma. Decemvirii care comandau tabăra, 
cutremurați pînă în măduva oaselor şi tulburaţi de cele ce au 
văzut şi de cele ce au auzit că se întimplă la Roma, s-au 
împrăștiat prin toate părțile taberei, căutînd să înăbuşe răscoala. 
Însă ostașii nu mai voiau să răspundă niciunei chemări, niciunui 
ordin al decemvirilor. Cînd unul din decemviri încearcă să 
uzeze de puterea sa, soldaţii îi răspund: „să ţină seama că şi 
ei sînt bărbaţi, și că pe deasupra toţi sînt şi înarmaţi!“ 

Întreaga armată romană s-a pus în marș. După citeva ore 
de mers au ajuns pe Aventin. Ori de cîte ori întîlnesc vreun 
cetățean în calc îi spun să vestească și să îndemne poporul că 
a sosit clipa să-şi recapete libertatea și să-și aleagă din nou 

pe tribunii săi. Alte vorbe şi alte indemnuri la acte de teroare 
şi de violență nu s-au auzit. 

Decemvirul Sp. Oppius convoacă senatul. Senatul hotărăşte 
că nu trebuie să se lucreze cu asprime, fiindcă aceasta ar în- 
semna să se pună paie peste foc, şi totodată s-ar da și prilej 
de izbucnirea revoltei. Se dă ordin apoi ca trei foști consuli, 
Sp. Tarpeius, C. Iulius și P. Sulpicius, să fie trimiși ca iîmpu- 
terniciţi, ca să-i întrebe în numele senatului pe ostaşi: „Din 
ordinul cui au părăsit ei tabăra? Ce voiesc? Pentru care pricină 
au ocupat înarmaţi Aventinul? Oare au lăsat baltă pe dușmanul 
dinafară şi s-au întors acum, ca să se fălească cu cucerirea 
patriei?“ 

Se ştia bine ce trebuie să se răspundă de către soldaţi dele- 
gației senatului, însă în rîndurile armatei lipsea omul care să 
dea răspunsul cuvenit patricienilor, fiindcă ei nu aveau la 
îndemînă o căpetenie şi fiindcă fiecare în parte nu prea 
îndrăznea 'să-şi pună viaţa în primejdie, înfruntind ura patri- 
cienilor. Și atunci, toată gloata ostașilor a strigat într-un glas: 
„Să fie trimiși L. Valerius și M. Horatius. Numai acestora doi 
le vom da 'răspunsul!“ 


LI După plecarea delegaţiei senatoriale, Virginius își sfă- 
tuiește camarazii să nu se pripească, spunindu-le că puţin mai 
înainte au fost cam fără socoteală şi cam înfierbîntaţi într-o 
problemă mai puţin importantă, și că așa cum s-a purtat mul- 
țimea soldaților a lucrat cam fără cap. Cu toate că răspunsul 
ostaşilor a fost de folos, însă numai întimplător a fost potrivit 
şi după gîndul tuturor, și nu venit în urma unei chibzuinţe 
în sfat. De aceea el propune ostaşilor să-și aleagă din rîndurile 
lor zece fruntaşi, care să aibă conducerea și răspunderea acestei 
situaţii, şi aceștia ,să fie denumiți tribuni militari, pentru cinstea 
care li se acordă. 

Cum lui Virginius i s-a încredințat mai întîi această onoare, 
el a declarat: „„Păstraţi-vă convingerile despre calitățile mele 
pentru vremuri mai bune, şi pentru mine, și pentru voi! Nu-mi 
place câtuși de puţin să mi se ofere un rang de cinste, cîtă 
vreme fiica mea a rămas nerăzbunată, şi apoi nici vouă nu 
vă folosește la ceva ca, în această stare de dezordine şi haos 

din republică, să se găsească în fruntea voastră tocmai aceia 
care sînt cei mai ameninţaţi și cei mai uriţi de patricieni. 
Dacă pot să vă fiu de folos, o voi face numai ca simplu cetă- 
țţean!* Ostaşii romani au ales, în urma îndemnului său, 10 
iribuni militari. 

Însă nici armata romană de pe teritoriul sabinilor n-a stat 
mai prejos. Şi acolo, din îndemnul lui Icilius și al lui Numi- 
torius, armata i-a părăsit pe decemviri, fiind încă proaspătă 
în amintirea tuturor ostașilor uciderea lui Siccius. Și acolo toţi 
ostașii erau la fel de învrăjbiţi; acum s-au aprins însă și mai 
tare cînd au aflat şi de povestea fiicei lui Virginius, victimă 
a poftelor dezmăţate a ticălosului Appius. Cind Icilius a auzit 
că în tabăra militară de pe Aventin au fost aleși o sumă de 
tribuni militari din rîndurile ostașilor, s-a temut ca nu cumva 
adunarea poporului din Roma, întrunită pentru alegeri, să se 
lase înriurită de această măsură și să aleagă ca tribuni ai 
poporului pe aceleași persoane, de aceea cl, fiind bărbat pri- 
ceput în problemele politice în legătură cu drepturile și reven- 
dicările poporului, pentru că el însuși năzuia către funcţia de 
tribun, depuse toate stăruințele ca să fie ales şi din rîndurile 
acestei armate același număr de căpetenii, cu aceleași însărcinări 
şi îndatoriri, înainte de a intra în Roma. 

Această oaste a intrat în Roma pe poarta Collina, avind 
drapelele în frunte. Ostașii străbat în marș centrul oraşului, 
mergînd către Aventin, unde s-au unit cu cealaltă armată. 
Aici au dat însărcinarea celor 20 de tribuni ca să-și aleagă 
din acest număr două căpetenii, care să aibă comanda supremă 
a armatei, precum și răspunderea situaţiei. Au ales pe M. Oppius 
şi pe Sex. Manilius. 

Patricienii, îngrijoraţi de mersul obştesc al lucrurilor, cu 
toate că senatul se întrunea zilnic la ședință, se iau la harţă 
unul ca altul și-și pierd vremea degeaba, în loc să chibzuiască 
serios și să ia o hotărire, mai ales că li se punca tot în seama 
lor și omorul lui Siccius, săvirşit de decemviri, și desfriul, și 
fărădelegile lui Appius, precum şi purtările nedisciplinate ale 
soldaţilor. De aceea, patricienii au hotărit ca să trimită pe 
Valerius şi pe Horatius la armata de pe Aventin. Numai că cci 
doi foști demnitari au spus că nu vor pleca acolo decit cu 

condiţia ca decemvirii să iasă imediat din dregătorie şi să 
renunţe la însemnele şi prerogativele funcţiei lor, aşa cum 
făcuseră şi cu un an mai înainte. Negreşit, decemvirii nu puteau 
vedea cu ochi buni această măsură și de accea se plingeau 
că sînt siliţi cu sula în coaste să-și depună mandatul înainte 
de termen; ca atare ei declară că nu vor ieşi din funcţie înainte 
de punerea în aplicare a legilor celor 12 table, că doar în acest 
scop au fost aleşi. 


LII Poporul a fost încunoştinţat prin mijlocirea lui M. Dui- 
us, care fusese tribun al poporului, că sc tărăgăneşte într- 
adins rezolvarea situaţiei prin sfade şi vorbărie neîntreruptă, 
şi atunci, nemaiavind încotro, s-a retras din nou pe Muntele 
Sacru. Duilius a declarat răspicat că ei nu vor mai recurge 
la sprijinul patricienilor, pentru grijile republicii, înainte ca 
tot poporul să părăsească în întregime orașul. Muntele Sacru 
va oferi prilej poporului să-şi reîmprospăteze în minte dovada 
statorniciei sale în ce priveşte hotăririle. Acolo se vor convinge 
cetățenii pînă la capăt că pacea, înţelegerea și armonia întregii 
obşti nu va putea fi înfăptuită decit numai pe temeiul redo- 
bindirii puterii tribuniciene. 

Şi afunci, poporul a pornit în ordine în marș pe Via 
NomentanăG5, care pe atunci purta numele de Via Ficulensis64, 
şi a cantonat pe Muntele Sacru, fără să pricinuiască nici 
o stricăciune şi nici un rău nimănui, imitînd întocmai măsurile 
înțelepte şi purtarea frumoasă a părinţilor lor, cu prilejul 
trecutei retrageri. Poporul a urmat armata, intrînd în rîndu- 
rile ostaşilor. În oraş n-a rămas nici un cetăţean în stare de 
a purta armele. îi însoțesc şi soțiile și copiii lor, care s-au 
rugat de bărbaţii lor, cu nespusă jale, să nu le părăsească în 
acest oraș, unde nu c nici un respect faţă de cinste şi neprihănire 
şi unde nici libertatea nu e sfîntă. 

Neobișnuita depopulare a Romei prefăcuse orașul într-un 
vast pustiu5. în for nu mai rămăsese mai nimeni, în afară 
doar de cîţiva bătrîni. După ce senatul a fost convocat degrabă 
la şedinţă, tuturor senatorilor li s-a părut forul ca un deșert. 
Acuma s-au găsit în rindurile senatorilor și mai mulți care 
să ridice glasul, la fel cum făcuseră şi Valerius, și Horatius: 

„Ce-aveţi de gînd să mai aşteptaţi, cinstiţi senatori? Dacă 
decemvirii nu înţeleg să pună capăt încăpăţinării lor, și voi 
aveţi de gînd să lăsaţi să se piîrjolească și să se prăvălească 
totul în ruină? Dar voi, decemviri, de ce vă ţineţi încleștaţi 
cu dinţii de dregătoria asta a voastră? Aveţi de gînd să faceţi 
dreptate zidurilor și pereţilor? Nu vi se înroșește obrazul de 
rușine că numărul lictorilor voştri e aproape mai mare decit 
al cetățenilor care se mai văd prin for? Ce aveţi să faceţi 
cînd duşmanii vor ajunge la porţile orașului? Cum; o s-o scoa- 
teţi voi la capăt, cînd va veni din nou poporul aici, de astă 
dată înarmat? Oare voiţi să puneţi capăt puterii voastre o dată 
cu năruirea în genunea neființei a Romei însăși? Ei bine, sau 
trebuie să renunțăm de-a pururi la popor, sau să-i încuviinţăm 
să-și aibă mai departe tribunii lui. Însă trebuie să fiți încre- 
dinţaţi, patricieni, că mai degrabă ne-am putea lipsi noi de 
dregătorii noștri, decit poporul de-ai lui! Poporul a fost în 
stare să smulgă părinţilor noştri această putere, atunci cînd 
era abia creată şi nu-și da bine seama de însemnătatea ei, 
și au să renunţe ei acum la tribunat, după ce i-au prins 
gustul și le-a intrat în sînge? Și mai ales, cînd nici noi nu 
avem nici friîu şi nici măsură prin purtările noastre față de 
popor, pentru ce el să nu aibă nevoie de acest sprijin?“ 

Cum din toate părțile grupurilor de senatori se aduceau 
tot felul de învinuiri, cu aceleași temeiuri, decemvirii s-au 
înduplecat, în sfîrşit, de nevoie, trebuind să-şi dea seama de 
realitate. Și au declarat că, dacă așa stau lucrurile, atunci 
n-au încotro şi se supun hotărîrilor senatului. Însă le amintesc 
senatorilor și-i roagă un singur lucru, ca să-i ferească să nu 
se reverse pe capul lor furia poporului. Dacă senatul va ajunge 
în situaţia ca să i se ceară din partea poporului ca vinovaţii 
să-şi ia plata, să nu fie aruncaţi ei în gura lupului, pentru ca 
prin sîngele lor să se dea satisfacție poporului. 


LIII De aceea îură trimiși tot Valerius și Horatius, pentru 
a-i chema înapoi la Roma pe plebei, spunindu-li-se că li 
se primesc toate condiţiile. Cei doi aveau misiunea să facă 
tot ce le stă în putință ca să împace de tot lucrurile. De 
asemenea, li s-a recomandat stăruitor să facă totul cu putinţă 

ca să preîntimpine o eventuală dezlănţuire a revoltei poporului 
împotriva decemvirilor. 

Cei doi pornesc la treabă. Ajunși acolo, sînt primiţi cu 
nespusă bucurie de toţi cetăţenii. Toată lumea îi privea ca pe 
nişte crainici ai libertăţii, fiindcă datorită lor se începuse 
această mișcare a poporului, și tot datorită lor avea să li se 
sfirșească şi calvarul, De aceea, li s-au adus călduroase mulțu- 
miri oaspeţilor. 

Icilius a luat cuvîntul în numele întregii obşti. Atunci cînd 
împuterniciţii senatului şi patricienilor au întrebat peporul 
care sînt cererile lui, cînd a venit vorba despre condiţii, tot 
Icilius a fost acela care le-a rostit cererile, potrivit planului 
hotărît prin bună înţelegere între ei înaintea sosirii acestei 
delegaţii, astfel încît a ieşit limpede ca lumina zilei că toată 
nădejdea în rezolvarea situaţiei şi restabilirii păcii și armoniei 
se bizuie pe egalitatea şi pe dreptatea cauzei lor, nu pe forța 
braţului și pe arme. „Poporul cere să i se înapoieze puterea 
tribuniciană și dreptul de a face apel la adunarea poporului, 
cele două paveze ale sale, pe care se bizuise înainte de urcarea 
la cîrma republicii a decemvirilor, și apoi ca nimeni să nu fie 
tras la răspundere și nimeni să nu sufere vreun neajuns, sub 
învinuirea de a fi ațâțat armata sau poporul, pentru redobîndirea 
libertăţii, prin retragerea pe Muntele Sacru.“ 

În privința decemvirilor însă, poporul s-a arătat nefnduple- 
cat, cerînd ca aceștia să fie pilduitor osîndiţi. Toţi erau de 
părere că e drept să fie. daţi pe mîna lor. Toţi îi amenințau, 
spunind că trebuie să fie arşi de vii66. Cind cei doi împuterniciţi 
au auzit asemenea vorbe, le-au răspuns următoarele: 

„Ceea ce aţi cerut cu matură chibzuinţă şi înțelepciune, 
în mod firesc, sînteți pe deplin îndreptăţiți să dobindiţi, căci 
voi vă susțineţi drepturile voastre, spre a vă apăra libertatea 
voastră, nu pentru a lovi pe alţii. De aceea miînia și ura voastră 
trebuie înţeleasă și dezvinovăţită, şi nu trebuie trecută cu 
vederea, ca un fapt oarecare. Însă voi, care aţi fost victimele 
cruzimii tiraniei, vreţi să vă năpustiți cu aceeași sălbaticie 
împotriva decemvirilor asupritori, ca să încălecați la rîndul 
vostru pe umerii lor, întrebuințind aceleași căi, aceeași neome- 
nie și acecași vărsare de sînge, ca să nu se aștearnă niciodată 

liniștea în ţara noastră? Să nu se sfîrșească o dată pentru 
totdeauna cu pătimirile poporului și chinuirea lui de către 
patricieni, sau cu pedepsirea patricienilor de către popor? 
Voi aveţi nevoic de scut de apărare, nu de sabie pentru atac. 
Cetăţeanul care-şi duce viaţa în sînul obștii şi care se bucură 
cînd legile sînt deopotrivă pentru toţi, omul care nu face 
strimbătate semenului său şi care la rîndu-i nu îndură nedrep- 
tăţile altuia e an cetăţean întreg, smerit și la locul său. Dacă 
voi aveţi de gind să vă faceţi temuți de toată lumea, aveţi tot 
dreptul s-o faceţi, cîtă vreme, în urma redobindirii dregăto- 
riilor şi legilor voastre, judecata asupra vieţii şi bunurilor 
noastre stă în puterea voastră. Prin urmare, atunci veţi hotări 
pînă la capăt, când fiecăruia îi va veni rindul să-și dea soco- 
teala în faţa justiţiei poporului. Acum e îndeajuns că v-aţi 
recîştigat libertatea“. 


LID Deoarece toţi cetăţenii au făgăduit că așa vor face 
cum doresc delegaţii, aceștia le-au dat asigurări că vor re- 
veni cît de curfnd, după ducerea la bun sfirșit a însărcinării 
lor. 

Îndată ce au părăsit tabăra poporului, cei doi s-au înfă- 
țişat în senat, arătând cererile poporului. Nici decemvirii n-uu 
mai îndrăznit să sufle un cuvînt împotrivă, mai ales cînd, 
în pofida așteptării lor, n-a mai fost vorba de pedepsirea de- 
cemvirilor. Singur Appius ştia ce-l aşteaptă. EI, cu firea lui 
haină şi încăpăţinată, otrăvit de noianul urii care-i colcăia în 
piept, își cântărea răsplata după faptele sale, punind în cum- 
pănă ura stirnită de el față de a celorlalți decemviri, şi de 
aceea a rostit următoarele: 

„Ştiu prea bine ce soartă mă așteaptă. Îmi dau prea bine 
seama că, în timp ce voi predaţi armele în mina potrivnicu- 
lui, tot greul furtunii se va dezlănțui asupra noastră, a de- 
cemvirilor. Trebuie ca noi, decemvirii, să plătim tributul 
cuvenit urii, trebuie ca noi să ispășim prin sîngele nostru. 
Eu nu vreau să vă mai stau în cale. Nu mai zăbovesc o clipă 
ca să ies din această dregătorie“. 

Și atunci senatul dă un decret cu următorul cuprins: 
»Decemvirii să plece de la cîrma republicii cît mai degrabă. 

Marele preot, Q. Furius, va fi acela care va alege pe tribunii 
poporului. Nici un om din popor să nu fie tras la răspundere 
pentru acţiunea retragerii armatei şi plebei pe Muntele Sacru.“ 

După darea acestor două decrete senatoriale, sfatul sena- 
tului s-a împrăștiat. Apoi decemvirii se înfățișează în aduna- 
rea poporului, ieșind din funcţie, spre marea bucurie a în- 
tregului popor. Toată lumea a luat cunoştinţă de această faptă. 
Cetăţenii și lumea care mai rămăsese în Roma îi întovărăşesc o 
bucată de vreme pe cei doi delegaţi. Acestei mulțimi i se mai 
adaugă și cealaltă gloată, de astă dată voioasă, a poporului, 
care se află în cantonament în tabără. Toată lumea îi felicită 
pe Valerius şi pe Horatius, pentru redobindirea libertăţii po- 
porului. Cei doi împuterniciţi au luat cuvintul în faţa adunării 
poporului, spunînd următoarele: 

„Ca să aveţi parte de bine, noroc și propășire, şi voi, și 
republica, întoarceţi-vă în patrie, la casele voastre, la soțiile 
şi copiii voştri. Acceași cuminţenie şi simţ al măsurii, pe care 
|e-aţi avut aici, unde nu s-a pricinuit nici o pagubă nimănui, 
cu toate marile nevoi pentru traiul vostru și cu toate că cra 
atita norod strîns, să le aveţi şi de azi înainte, și în orașul 
vostru. Mergeţi pe Aventin, de unde aţi plecat. Acolo, pe acest 
loc care vă poartă noroc, alegeţi-vă tribunii voştri, pentru că 
pe Aventin a fost primul început al luptei voastre rodnice 
pentru libertate. În curînd va veni în fața voastră şi marele 
preot, care va prezida alegerea tribunilor“. 

Toată lumea a aplaudat cu ncspusă bucurie și freamăt cele 
propusc. Toţi își înalță flamurile şi care de care se ia la în- 
trecere să ajungă mai repede la Roma, răspîndind pretutindeni 
voioșie. Toţi, cu armele asupra lor, străbat orașul într-o linişte 
şi într-o ordine desăvirşită şi ajung pe Aventin, 

Acolo, sub conducerea marelui preot, poporul și-a ales în 
adunare pe tribunii săi, în primul rînd pe A. Virginius, apoi, 
în ordine, pe L. Icilius şi pe P. Numitorius, unchiul Virginiei, 
autorii de fapt ai acestei retrageri. S-a păstrat în tradiţie şi 
un alt fapt: în amintirea lui C. Sicinius a fost ales şi fiul aces- 
tuia tribun, pentru că tatăl său fusese tribunul plebei ales 
pe Muntele Sacru. L-au mai ales apoi și pe M. Duilius, care 
se învederase cel mai mult înainte de venirea la putere a 

decemvirilor şi care susținuse cu dirzenic interesele poporului 
în lupta împotriva decemvirilor. Apoi au mai fost aleși, pen- 
tru că erau oameni de nădejde pentru viitor, nu pentru că fă- 
cuseră cine ştie ce isprăvi în trecut, şi următorii: M. Tininius, 
M. Pomponius, C. Apronius, P. Villius, C. Oppius. 

Chiar la începutul intrării lor în funcţie, tribunul popo- 
rului L. Icilius a propus în adunare, şi poporul a încuviinţat, 
ca să nu se ia măsuri împotriva niciunui cetăţean, care s-a 
depărtat de decemviri. M. Duilius a propus şi proiectul în 
legătură cu alegerea consulilor, cu drept de apel la adunarea 
poporului. Toate aceste chestiuni au fost dezbătute şi aduse 
la înfăptuire cu prilejul adunării poporului în livezile lui 
Flaminius$?, care poartă acum numele de Circul lui Fla- 
minius. 


LD Apoi au fost aleşi consuli M. Valerius și M. Horatius, 
prin mijlocirea interregnului. Aceștia au intrat imediat în 
funcţiune. Consulatul lor s-a bucurat de o mare popularitate, 
fiindcă n-a pricinuit nici un necaz ori supărare, nici chiar 
patricienilor, ori vreun neajuns cît de mic cuiva. Cei doi con- 
suli au socotit de cuviință că trebuie să se străduiască din 
răsputeri ca să apere libertatea poporului, pe orice cale. Mai 
întîi de toate au făcut o lege care s-a votat de către comiţiile 
centuriate, fiindcă într-o bună măsură făcea parte din pro- 
blemele de drept controversate, și anume dacă senatorii erau 
obligaţi să respecte hotărîrile poporului: „Ceea ce va hotări 
poporul prin vot în adunarea comiţiilor tribute trebuie res- 
pectat cu strictețe de întreaga obște a poporului“. 

Această lege a ajuns cea mai puternică armă de care s-au 
folosit tribunii plebei la propunerile proiectelor lor. Mai mult, 
cei doi consuli dau încă o lege în legătură cu dreptul de apel 
la adunarea poporului, care e singurul scut al libertăţii. în 
acest chip, nu numai că refac din temelie și aduc din nou 
în vigoare această lege desființată în timpul regimului de- 
cemviratului, dar o întăresc şi mai mult pentru viitor, prin 
sancţionarea legii celei noi. Aceasta sună astfel: „Nici un 
cetățean nu trebuie să aleagă vreo autoritate a statului, fără 
drept de apel la adunarea poporului; cine o va face, poate 


https://biblioteca-digitala.ro 


DE LA FUNDAREA ROMEI. CARTEA III 295 


fi suprimat, potrivit dreptului divin şi omenesc, şi acest omor 
nu trebuie privit ca o greșeală capitală“. 

Şi după ce poporul şi-a întărit poziţiile sale, pe de o 
parte prin dreptul la apel, pe de altă parte prin puterea 
tribuniciană, s-a reînnoit legea inviolabilității tribunilor, care 
aproape se ștersese din amintirea oamenilor, reînfiinţindu-se 
iarăşi unele din solemnităţile și ceremoniile religioase, după 
un atit de mare răstimp. 

Tribunii au devenit inviolabili, nu prin mijlocirea religiei, 
ci printr-o lege care dispunea următoarele: „Acela care face 
vreun rău unui tribun al poporului, vreunui edil, judecător 
sau decemvir, capul lui să fie jertfit lui Jupiter; familia 
și bunurile sale să fie vindute în folosul templului zeiţei 
Ceres68, lui Bachus? şi al zeiţei Libera70.* 

Unii jurisconsulţi, tălmăcind această lege, . trag concluzia 
că prin urmare nu mai există nici o persoană inviolabilă, po- 
trivit literei acestei legi, dar în schimb sînt sancţionaţi toți 
cei care au pricinuit vreun neajuns oricăruia din tribuni. 
Astfel, un edil poate fi arestat şi virit în închisoare de alte 
autorități superioare lui în rang; cu toate că, în pofida legii 
de faţă, lui i se aduce un prejudiciu, totuși acest exemplu 
serveşte ca o dovadă că un edil nu trece drept o persoană 
inviolabilă, pe cînd tribunii sînt inviolabili, datorită vechiului 
jurămînt depus în faţa poporului, când s-au ales pentru prima 
oară tribunii învestiți cu această putere. Au mai fost şi alţi 
jurisconsulți care au tălmăcit legea lui Horalius în felul acesta: 
şi praetorii intră în prevederi și sînt ocrotiți de aceeași lege, 
fiindcă şi ei sînt aleși sub aceleași auspicii, căci consulul se 
numește şi „judecător“. Această tălmăcire e combătută prin 
temeiul că pe acea vreme nu era obiceiul să se numească consulul 
„judecător“, ci „praetor“. 

Acestea erau noile legi consulare. Aceşti consuli au mai 
dut dispoziţia, creîndu-se o datină în felul acesta, ca decre- 
tele senatoriale să fie raportate mai întîi edililor. Decretele 
consulare fuseseră pină acum sau înlăturate sau tălmăcite 
tendenţios, după bunul plac al consulilor, atita vreme. 

În legătură cu aceasta, tribunul poporului Marcus Duilius 
a făcut propunere în faţa adunării poporului, şi acesta a 

hotărît următoarele: „Acela care a lăsat poporul fără tribuni, 
precum şi acela care a ales o autoritate fără drept de apel, 
să fie pedepsit cu moartea prin lovituri de vergi şi prin 
tăierea capului“. Toate aceste legi au intrat în vigoare peste 
voia şi capul patricienilor, însă fără împotrivirea cuiva, deoa- 
rece nu era vorba de măsuri prin care se aducea vreun neajuns 
vreunei persoane. 


LDI După ce i s-a pus o temelie sănătoasă și puterii tri- 
bunicienc, şi libertăţii poporului, tribunii au crezut de cuvi- 
ință că a sosit momentul sigur și fără nici o primejdie ca 
toți cei care au greşit faţă de popor să dea socoteala de fap- 
tele lor, şi atunci au desemnat ca procuror pe Virginius, și 
ca împricinat pe Appius. 

După ce Virginius i-a fixat lui Appius termenul de jude- 
cată, acesta s-a înfățișat la proces, în for, însoțit de șleahta 
lui de tineri patricieni. Cînd cetăţenii au văzut pe Appius 
şi pe uneltele lui de blestemăţii, au început să-și reimpros- 
păteze amintirea fărădelegilor şi ticăloşiilor lui Appius. Atunci 
Virginius grăi următoarele: 

„Oamenii au născocit arta cuvîntului, pentru a arăta de- 
desubturile faptelor urite, care merită osîndă. le aceea, eu 
nu voi pierde vremca, învinuind în fața voastră pe acela a 
cărui ncomenic și cruzime le-aţi pedepsit; în același timp 
însă, nu-i voi mai îngădui nici o clipă lui Appius să-şi arate 
neobrăzarea lui pe care s-o adauge la celelalte nelegiuiri ale 
sal=, apărindu-se. Appius Claudius! îţi voi face o singură 
favoare: îţi voi ierta fărădelegile şi ticăloșiile săvirşite vreme 
de doi ani încheiaţi, dacă poţi să ne dovedeși: că nu tu ai 
fost acela care ai hotărit călcarea dreptului de avirare a unei 
fiinţe, în dauna libertății ei şi pentru căderea ci în robie. 
Dacă nu vei reuşi, voi da ordin să fii dus la închisoare“. 

“Appius, cu toate că n-avea nici o nădejde, nia în spriji- 
nul tribunilor, nici în judecata poporului, totuși, el tot a 
apelat la tribuni. Cum nimeni n-a vrut să-i sară în ajutor, 
a și fost înşfăcat de reprezentanţii forţei publice; atunci el a 
spus: „Fac apel la popor!“ Cînd poporul a auzit aceste cu- 
vinte rostite tocmai de gura aceluia care de curînd dase o 

sentință în dauna libertăţii, lovind o ființă liberă, a păstrat 
o tăcere de mormint. În vremea aceasta, cetăţenii clocoteau, 
spunindu-şi: 

„În ceruri există zei care ţin seama de faptele oamenilor, 
pedepsind trufia şi cruzimea oricui, deși uneori cam tirziu și 
nu cu osînde ușoare! Dar tocmai Appius face apel la po- 
por, el care i-a desfiinţat dreptul de apel poporului? A ajuns 
să cerşească ocrotirea poporului, tocmai el care a călcat toate 
legile şi toate drepturile poporului? Să nu i se îngăduie 
aceasta, ci să fie tîrît în lanţuri! Să fie virit în temniţă acela 
care a răpit dreptul și libertatea şi a silit o ființă omenească 
liberă să cadă în robie!“ 

În schimb însă, abia dacă se auzea glasul lui Appius, care 
făcea mereu apel la încrederea poporului roman, din pricina 
murmurelor tari ale cetăţenilor. Appius a căutat să reamintească 
isprăvile și meritele strămoșilor săi şi pe frontul de luptă, 
și în ţară, zelul său mare pentru poporul roman, datorită 
căruia a fost nevoit să plece din consulat, spre marea indig- 
nare a patricienilor, spunînd că el a fost acela care a vrut 
să înfăptuiască legi deopotrivă pentru toţi cetăţenii. A mai 
amintit apoi de legile făcute de el și a stăruit să învedereze 
că „autorul acestor legi a ajuns să fie dus astăzi la închi- 
soare, în timp ce legile sale vor dăinui de-a pururi. Dar, 
fiindcă i s-a dat voie să vorbească şi să se apere, el ce gata 
să înfrunte, senin, şi binele, şi răul care i se cuvin. În 
clipa de față el cere numai atit: în ziua judecății să i se 
îngăduie, potrivit dreptului oricărui cetăţean roman, să-şi facă 
apărarea, apelind la judecata poporului. El nu s-a temut că 
ura împotriva sa va ajunge atît de departe, încît să nu mai 
aibă nădejde în dreptatea, mila și nepărtinirea concetăţenilor 
săi. Dar dacă va fi pus în lanţuri, fără să aibă drept de 
apărare, în ziua judecății va face din nou apel la tribunii 
poporului, pe care îi sfătuieşte să nu se ia după cei ce l-au 
urit. Dacă tribunii mărturisesc că s-au îndatorat printr-o în- 
voială încheiată între ei și-i interzic dreptul de apel, vor că- 
dea în acecași învinuire în care au căzut şi decemvirii, cînd 
au fost acuzaţi că au făcut o uneltire. De aceea, el face apel 
la popor, fiindcă se bizuie cu tot dinadinsul pe legile votate 

chiar în cursul acelui an, și pe cele ale consulilor şi pe ale 
tribunilor, în legătură cu apelul la popor. Cine va mai în- 
drăzni atunci să facă apel la popor, dacă i se refuză unui 
om dreptul de apărare înainte de a fi condamnat? Dacă unuia 
ca Appius Claudius nu i se îngăduie apărarea, oare simplul 
cetăţean se va mai putea bizui pe sprijinul acestor legi? 
El va fi învățătură pilduitoare pentru viitorime, dacă liber- 
tatea s-a întărit mai mult, sau dacă nu cumva a început o 
nouă epocă de tiranie, ctitorită de noile legi, şi dacă apelul 
la legi şi la judecata poporului este numai literă goală şi 
o iluzie, sau dimpotrivă, răspunde realității, mai ales cînd 
acest apel e făcut într-adins, ca să dovedească încălcările 
magistraţilor“. 


LII Virginius îi dădu acest răspuns lui Appius: 

„Appius Claudius n-a pus niciodată vreo cărămidă la teme- 
lia legilor, şi nici nu s-a străduit vreodată să contribuie la 
unirea și înmănuncherea cetăţenilor. Cetăţenii n-au decît să 
privească aci către banca acuzatului și să-şi amintească de 
scaunul judecăților sale, care a fost cuibul tuturor fărăde- 
legilor pămîntului. Cetăţenii să privească locul unde sălășluia 
această hidoasă întruchipare omenească, care spera să fie toată 
viața numai decemvir, care era înverșunat și pornit împotriva 
oricărui semen al său, a cărui spinare o sfișia cu biciul pen- 
tru ca să se scalde în sîngele lui, acel Appius care ameninţa 
pe toată lumea cu vergile şi cu securea, care dispreţuia și zeii, 
şi oamenii, și care era însoțit de o haită de călăi, cărora le 
spunea cu ifose: „„lictorii mei!“ Să vină poporul să vadă 
acea fiară, care avea sufletul întinat de crime şi jafuri, care 
cra stăpinit de cele mai murdare polte ale desfziului! Să 
vină să privească pe acest monstru care i-a smuls din braţe 
unui tată singura sa copilă dragă, o fecioară neprihănită, şi 
în faţa ochilor tuturor cetățenilor romani i-a dăruit-o uneltei 
sale murdare, ca pe o biată prizonieră de război, pentru 
plăcerile patului. De pe acelaşi jilţ de judecător, în urma 
acestei mîrşave hotărîri şi a acestui neomenos act de vinzare 
l-a împins pe tatăl nefericitei copile să-și înarmeze mîna lui 
dreaptă, ca să înlăture pîngărirea ei. De pe același loc, Appius 

a poruncit să fie zviriit în temniţă logodnicul şi unchiul fe- 
tei, pentru că s-au încumetat să-i ridice trupul ei neînsufle- 
țit, Appius fiind îndirjit fiindcă i-a fost zădărnicit planul 
său murdar, nu pentru că a fost mișcat de sîngele nevinovat 
curs. Și pentru el a fost zidită temnița, deși Appius obișnuia 
să spună pretutindeni că închisoarea e locuința de veci a popo- 
rului roman. De aceea, ori de cîte ori va face apel la popor, 
tot de atitea ori i se va face pe voie, reuşind să aibă poporul 
ca judecător al faptelor sale. Toţi se vor convinge, în sfîrşit, 
că Appius a fost acela care a dat sentința împotriva liber- 
tăţii şi în favoarea robiei. De aceea, dacă Appius a hotărît 
să nu mai apară în fața justiţiei, el va da ordin, ca atare, 
să fie dus la închisoare, legat în lanţuri, ca orice osândit“. 

în felul acesta, Appius a fost aruncat în temniţă, și 
toată lumea a încuviințat. Poporul a fost adinc zguduit de 
accastă întîmplare, deoarece, prin pedepsirea aceluia care a 
fost cineva în statul roman, libertatea s-a aşezat din nou pe 
înaltul ei piedestal. Tribunul i-a fixat lui Appius termenul 
de judecată. 

În toiul acestor evenimente s-au prezentat la Roma soli 
din partea latinilor şi hernicilor, ca să-i felicite pe romani 
pentru înfăptuirea înţelegerii dintre popor şi patricieni, adu- 
cînd ca ofrandă prea milostivului și prea puternicului Jupi-. 
ter, din templul de pe Capitoliu, o coroană de aur nu prea 
grea, fiindcă mijloacele materiale ale acestor noroade nu erau 
atit de însemnate, şi apoi, pe acea vreme cinstirea zeilor se 
făcea mai mult prin cucernicie simțită, nu prin daruri pom- 
poase, 

Prin gura acestor împuterniciţi s-a mai aflat apoi că 
aequii și volscii se pregătesc pină-n dinți pentru un război 
uriaș. Consulii au primit ordin să-și împartă însărcinările 
și armata, în vederea operaţiunilor militare. Lui Horatius 
i-a căzut la sorți războiul cu sabinii, lui Valerius cel cu 
volscii şi cu aequii. Cind s-a hotărit mobilizarea  arinatei 
pentru cele două războaie, poporul și-a arătat tot interesul 
şi devotamentul pentru apărarea patriei, deoarece nu numai 
cei tineri au răspuns la chemare, ci şi veteranii, care trecu- 
seră de mult de virsta legală și care s-au înscris ca volun- 

tari în rîndurile legiunilor. În felul acesta, s-a alcătuit și 
organizat o armată cu puternice forţe, care era cu atit mai tare, 
cu cît se îurolaseră şi veteranii încercaţi și pricepuţi în 
războaie. 

Înainte ca armata romană să iasă la porţile Romei, le- 
gile decemvirale, al căror nume este „cele 12 table“, au fost 
săpate în bronz şi atîrnate în for, pentru a fi în văzul și 
la îndemîna poporului. Sînt unii analiști care au scris că 
edilii au fost aceia care au îndeplinit această sarcină, din 
ordinul tribunilor. 


LDIII Caius Claudius, scirbit pînă în adincul sufletu- 
lui de ticăloșiile decemvirilor, și mai ales de trufia nepotului 
său, se retrăsese la Regillus, în vechea lui locuinţă, și acum, 
la o virstă destul de înaintată, se întoarse la Roma, pentru 
a-și scăpa nepotul din ghiarele primejdiilor, cu toate că toc- 
mai din pricina nelegiuirilor lui fugise din Homa, ca să nu 
mai știe de el. Claudius, îmbrăcat în haine de doliu şi însoţit 
de o ceată de rude şi oameni de ai săi de casă, îl oprea pe 
orice cetăţean în for, rugindu-l: 

„Să nu lase să fie însemnat cu fierul roșu neamul Clau- 
diilor! Să nu îngăduie ca neamul lui să fie întinat cu lan- 
ţuri şi cu temnițe! Un bărbat a cărui emintire va fi cinstită 
în mod deosebit de urmași, un dătător de legi şi un ctitor al 
dreptului roman a ajuns să zacă legat în lanţuri, între hoţii 
şi tilharii de drumul mare! De aceea, îi roagă pe cetăţeni 
să-și înăbuşe ura, să cunoască tot adevărul, să cîntărească 
lucrurile așa cum trebuie, de vreme ce atiți Claudii îi roagă 
să-l ierte pe Appius şi să ţină seama de rugăminţile lor fier- 
binţi şi să nu-l copleșească cu atita ură pe unul din neamul 
lui. El, Claudius, face acest lucru pentru respectul numelui 
şi faimei sale, și a venit într-adins la Roma, pentru Appius, 
ca să-i dea o mînă de ajutor în năpasta care l-a lovit. Liber-. 
tatea a fost dobîndită, e adevărat, însă pacea şi armonia 
dintre clase nu se poate înfăptui decît numai prin iertare şi 
uitare“, 

Pc unii dintre cetățeni îi mișcau vorbele lui Claudius mai 
mult din respect pentru bătrineţea lui, decit din milă pentru 

cel care se ruga el. Dar şi Virginius, la rîndul lui, a spus 
cetăţenilor: „Ei să aibă milă de nefericirea sa şi de fiica sa, 
mai degrabă, şi nu de neamul lui Claudius, care a prigonit 
poporul. Să asculte mai cu seamă rugăciunile dispărutei şi ale 
celor trei tribuni, care, deşi au fost aleşi ca să fie pavăza 
poporului, îi imploră ajutorul, dîndu-le dovada că poporul 
are încredere în ei“. 

De bună seamă, lacrimile lui Virginius apăreau în ochii 
poporului mult mai îndreptăţite. De accea, fiindcă pierduse 
orice nădejde de a scăpa cu viață, Appius și-a făcut seama, 
punindu-și laţul de git. 

Foarte curînd după această întimplare şi Spurius Oppius 
a fost înșfăcat de tribunul P. Numitorius. Oppius era tot atit 
de urit de popor ca şi Appius fiindcă, pe vremea cînd tovară- 
şul său de dregătorie dăduse nedreapta sentință, el se găsea 
la Roma. Cu toate că Oppius a căutat pe toate căile să scape 
cu faţa curată, n-a reușit să stăvilească miînia poporului im- 
potriva lui. S-a adus în faţa judecății un martor al acuzării, 
care slujise sub drapel vreme de 27 de ani, care fusese 
de opt ori decorat și învederat. Acesta își arată distincţiile și 
decoraţiile primite pentru bravură pe front, dar în acelaşi 
timp și spatele său însîngerat şi sfișiat de loviturile vergilor, 
nerugind altceva pe judecători decît ca, dacă învinuitul poate 
să-l învinuiască cu ceva și să dovedească poporului pentru care 
pricină a dat poruncă să fie bătut, atunci să aibă dreptui 
să-l lovească din nou, deși acum nu mai e domn mare. 

Şi Oppius a fost pus în lanţuri și aruncat în temniţă. 
La rîndul lui, s-a sinucis și el, înainte de ziua judecății. 

Tribunii au confiscat averile lui Appius şi lui Oppius 
folosul statului. Tâvarășii de decemvirat ai acestor doi au 
părăsit Roma şi au plecat în surghiun. Și bunurile lor au 
fost luate pe seama statului. Și M. Claudius, pretinsul păgu- 
baș al Virginiei, a fost adus în fața judecății şi condamnat. 
Virginius însă i-a schimbat pedeapsa cu moartea, în surghiun. 
În fclul acesta, sufletul Virginiei a fost mai fericit după 
moarte decit în timpul vieţii, putîndu-și recăpăta în sfirșit 
liniștea de veci, fiindcă toţi cei vinovaţi de moartea ei şi-au 
primit răsplata cuvenită. 


_ 
= 
= 


24 — De la fundarea Romel 1. 

LIA O groază cumplită a cuprins pe toți patricienii. Li 
se părea că chipurile şi pornirile tribunilor sînt la fel ca 
ale decemvirilor. Dindu-şi seama că tribunii poporului au 
întrecut mult măsura, tribunul Marcus Duilius a pus o frină 
zdravănă acestei nefireşti purtări, prin îngrădirea puterii tri- 
buniciene, care depășea marginile. El şi-a motivat proiectul 
său în felul următor: 

„Acum avem destulă libertate. Potrivnicii noștri și-au pri- 
mit pedeapsa cuvenită. De aceea, eu nu voi mai îngădui de 
azi înainte să mai fie cineva adus în fața judecății şi să fie 
virît la închisoare. În primul rînd, nu trebuie să ne mai 
ocupăm să dezgropăm trecutul, cîtă vreme și cele din urmă 
greșeli au fost ispăşite, în urma pedepsirii decemvirilor. În 
al doilea rînd, nu voi mai îngădui să se recurgă numai la 
puterea tribuniciană, cîtă vreme cei doi consuli au grijă și 
stau mereu de veghe la apărarea libertăţii“. 

Această măsură a tribunului le-a luat patricienilor o piatră 
grea de pe piept, în schimb s-au năpustit cu ura asupra 
consulilor, deoarece ei fuseseră trup şi suflet de partea po- 
porului, susținîndu-i în primul rînd puterea, libertatea și drep- 
turile lui, şi nu s-au gindit şi la interesele patricienilor. 
Apoi, aceștia își dădeau bine seama că cei doi, consuli îngă- 
duiau potrivnicilor aristocrației să-i pedepsească după plac, 
bătîndu-și joc de ei, în loc să-i înfrîneze și să-i potolească 
pe tribuni. Erau mulți patricieni care susțineau că aristocrația 
a fost mult prea darnică cu poporul. fiindcă au încuviinţat 
legile făcute de tribuni, dar totodată sînt convinşi că nici 
ei n-au fost la înălțimea evenimentelor, în acele momente 
atit de grele pentru republică. : 


LĂ După ce s-au liniştit lucrurile şi au intrat toate în 
ordine, cel care a profitat cel mai mult a fost poporul, 
fiindcă lui i s-a întărit bine situaţia. În urma acestor eveni- 
mente, consulii au plecat fiecare către locul său de luptă. 
Valerius a dus cu chibzuinţă acest război împotriva armatelor 
aequilor şi volscilor reunite la Algidus. 

Dacă și-ar fi încercat norocul dezlănțuind ofensiva nu- 
maidecît, în atmosfera de atunci a evenimentelor, cînd și 

romanii și potrivnicii erau sub impresia regimului, urit de 
toți, al decemvirilor, eu cred că ar fi dat de o mare năpastă. 
însă comandantul roman şi-a ţinut armata în tabără pe loc, 
la vreo mie de pași de poziţiile duşmanilor. Aequii şi volscii 
își aşezară unităţile lor.în formaţie de atac, între cele două 
tabere, cuprinzînd aproape tot golul. Numai că romanii tă- 
ceau chitic, nerăspunzind la nici un semn de provocare la 
luptă. 

în cele din urmă, riciiți de atita ședere și așteptare za- 
darnică, vrăjmaşul a purces și de astă dată după pradă; ca 
de obicei, o parte din ei au pornit la pustiirea ținuturilor her- 
micilor, iar ceilalţi pe al latinilor, convinşi că biruința nu 
le va scăpa din mînă. Dușmanul lasă pe loc o garnizoană 
cu trupe de acoperire pentru asigurarea taberei, care nu 
dispunea însă de efective destul de mari, ca să poată face 
faţă unei bătălii. 

Cînd consulul şi-a dat seama de această situație, a și 
pornit la treabă, virîind groaza în inamic, ca să-i plătească 
cu aceeași monedă; îşi rînduieşte armata în formaţie de atac, 
chemiînd la harță pe dușman. Acesta, știind că nu dispune de 
destule forţe, nu s-a încumetat să dea bătălia; în felul acesta 
a făcut să crească și mai mult avîntul romanilor, ţinind ei 
acum, la rîndul lor, la pămînt pe potrivnic, în spatele para- 
petelor poziţiilor lor. Dușmanul a stat toată ziua în încor- 
dare, cu mina încleştată pe arme, pînă s-a lăsat noaptea, 
pentru odihnă. Și romanii, aşişderea, plini de nădejde, s-au 
înfruptat din binefacerile nopţii, odihnindu-se zdravăn. Vrăj- 
mașul, în forfotă, își trimite ștafetele în toate direcţiile, ca 
să cheme înapoi pilcurile pornite după prăzi. Cei care erau 
mai aproape de tabără se întorc degrabă. Însă ceilalți, mai 
depărtați, nu sînt găsiţi. 

Cum s-a luminat de ziuă, armata romană iese din tabără 
cu ținta de a ataca poziţiile întărite ale taberei vrăjmaşe, îo 
cazul că aceştia refuză lupta în cîmp deschis. Știind că ziua 
nu-i atît de lungă, consulul dădu ordinul de atac, cînd 
observă că la duşman nu e nici un semn de mișcare. Armata 
romană porneşte în iureş. Aequii şi volscii sînt îndirjiţi acum 
fiindcă armata lor biruitoare în trecut e silită să-şi dovedească 

vrednicia, luptind în spatele întăriturilor taberei. De aceea 
au primit şi ei de la comandanții lor mult așteptatul semnal 
de atac. 

Abia ieşiseră o parte din unităţi pe porţile taberei, în care 
timp ceilalţi le ocupau numaidecit locul, ca să se păstreze 
ordinea în formaţie, cînd consulul roman și porni asaltul, 
înainte ca dușmanul să fi avut vreme să intre în dispoziti- 
vul de atac cu toate efectivele sale. În această fază de pre- 
gătire, cînd vrăjmașul nu era încă pe deplin desfăşurat, fi- 
indcă nu izbutiseră să iasă pe porți toate unităţile, consulul 
roman dezlănțuie un atac cu o nemaipomenită îndirjire. Sco- 
țind strigăte năprasnice, romanii s-au năpustit cu un nespus 
avînt asupra vrăjmașului, stîrnind groaza în rîndurile lui. 

Dușmanul şovăie în mișcări, intrind în derută. Toţi se 
uită în toate direcţiile temători, ca să vadă ce: fac ai lor. 
Din primul asalt, aequii și volscii încep să dea înapoi, apoi 
însă încet, încet, îşi revin în fire, mai ales cînd îi mustră 
şi comandanții lor. Cum e cu putință ca ei, care au fost în- 
vingători pină acum, să:dea înapoi în fața unor învinși? 
Și atunci pornesc la atac, restabilind lupta pe întreg frontul. 


LĂI Pe de altă parte, consulul roman îşi îndeamnă osta- 
şii săi „să-și aducă aminte că în cursul acestei zile ei luptă 
pentru prima oară liberi, pentru libertatea patriei lor. Pentru 
ei vor cîştiga biruinţa de astă dată, nu pentru decemviri. 
Astăzi armata romană nu mai e condusă de netrebnicul Appius, 
ci de însuşi consulul Valerius, urmașul eliberatorilor patriei 
sale, el însuşi un luptător care şi-a dat prinosul la liberta- 
tea ei. De aceea se cuvine ca ostașii săi să-i arate că în lup- 
tele dinainte au stat cu miinile în sîn și n-au învins din 
pricina comandanților, nu a lor. Într-adevăr, e rușinos fap- 
tul că în ţară cetățenii au dovedit mai mult curaj ca pe front 
împotriva vrăjmașilor, dar şi temeiul a fost mai adînc, fi- 
indcă s-au temut pentru libertatea lor. O pricină a fost Vir- 
ginia, a cărei frumuseţe și neprihănire erau o primejdie 
pentru ea, în vreme de pace. Un alt motiv a fost şi Appius, 
primejdios pentru oricine datorită desfriurilor sale. Dar dacă 
soarta va voi ca războiul să se sfirşească altfel decît nădăj- 

duieşte el, atunci copiii lor vor fi năpăstuiți de atitea mii 
de vrăjmași. El nu vrea să facă nici un fel de proorocire, 
cîtă vreme ştie că nici Jupiter, şi nici tatăl lor, Marte, nu 
vor lăsa să se întimple vreo nenorocire, atita vreme cît Roma 
e sub scutul lor“. 

Valerius le mai amintește apoi de Aventin şi de Muntele 
Sacru. Le cerea ostașilor săi „să-și păstreze neșştirbită liber- 
tatea şi puterea dobîndită cu citeva luni mai înainte și să-i 
arate lui că romanii, după izgonirea decemvirilor, au mai 
departe aceeaşi fire şi aceeași bărbăție pe care au avut-o mai 
înainte de numirea acestor decemviri. Vitejia poporului nu 
poate da înapoi acum, cînd acesta se bucură de legi deopotrivă 
cu patricienii“, 

Astfel de cuvinte au fost rostite de consul între drapelele 
pedestrimii. Porneşte apoi spre cavalerie, unde la fel spune 
următoarele: i 

„Haideţi, tineri romani, să-i întreceţi în vitejie pe pedestrași, 
ca să aveţi parte de o cinstire şi de răsplată mai mare ca a 
lor. Sint convins că la prima ciocnire cu noi, dușmanul își va 
pierde cumpătul, luind-o la sănătoasa. Cînd veți vedea că vrăj- 
mașul a fost respins, daţi friu liber cailor, împrăştiați-l și 
lichidaţi-l în cîmpie. Potrivnicul nu va fi în stare să înfrunte 
atacul nostru. De pe acum se vede cît şovăie, prefăcîndu-se 
doar că se împotrivește“. 

Cavaleria romană dă pinteni cailor şi străpunge linia duș- 
manului, care fusese dată peste cap de pedestrime. Spărgînd 
„frontul și punînd în învălmășeală șirurile formațiilor inamice, 
cavaleria romană ajunge pînă la ariergarda lui. O parte din 
escadroane face o manevră de învăluire a adversarului prin 
intervalul liber; astfel îi taie retragerea dușmanului, care o 
luase la fugă în toate părţile, și îl împinge îndărăt spre tabără, 
înspăimintindu-l prin galopul nebun al cailor încoace și încolo. 
Tot greul bătăliei l-a dus consulul cu pedestrimea lui înăuntrul 
taberei aequilor şi volscilor, care au căzut în miinile romanilor 
după un măcel îngrozitor. Romanii au avut parte de o pradă 
uriașă. 

Despre această bătălie s-a dus vestea nu numai la Roma, 
ci şi în ţara sabinilor, unde se aflu cealaltă armată romană. 

La Roma, această biruinţă a fost sărbătorită cu mare bucurie, 
iar în tabăra romană din ţara sabinilor a fost prilej de îmbăr- 
bătare şi îndemn ca să-i imite în ispravă. Și EHoratius reușise 
să ridice moralul romanilor, fie prin incursiuni rapide, fie prin 
ciocniri mai uşoare, date cu pilcuri mai mici de soiul trupelor 
de şoc, ca să-i deprindă pe ostași cu mișcări repezi şi să-și 
recapete încrederea în puterile proprii, și în același timp să-și 
aducă aminte că înfrîngerea suferită mai înainte a fost prici- 
nuită de reaua conducere a decemvirilor. 

Micile lupte îi pregăteau pe romani pentru nădejdea marei 
biruinţe care avea să vină cît de curînd. La rîndul lor, și 
sabinii, făloşi de izbinzile lor dobindite anul trecut, nu mai 
conteneau cu provocările, îmboldindu-i mereu pe romani: „de 
ce pierd vremea numai cu lupte de hirţuială cu slabe efective, 
Îiţiindu-se înainte şi înapoi, şi caută să obțină decizia acestui 
război de mari proporţii prin numeroase ciocniri de mică 
însemnătate? Să îndrăzncască o dată să-i înfrunte pe tot frontul 
şi să-şi încerce norocul într-o singură bătălie“. 


LĂII La rîndul lor, și romanii, întărîtaţi de aceste provo- 
cări, se aprinseseră, mai ales că acum căpătaseră destul curaj. 
„Cealaltă oaste se va întoarce biruitoare în triumf, la Roma, 
pe cînd ei stau pe loc şi rabdă toate ocările vrăjmaşilor. Dacă 
ei acum nu sînt deopotrivă cu duşmanul în forţe, cînd au să 
mai fie vreodată?“ Cind consulul a simțit aceste frămiîntări 
în sufletul soldaţilor săi, şi-a strîns armata la adunare, rostind 
următoarele cuvinte: 

„Ostaşi! Cred că aţi auzit cum au mers treburile la Algidus. 
Armata poporului roman liber, așa cum se cuvenea, a fost la 
mare înălţime. Biruinţa a fost cîștigată și datorită însuşirilor 
de comandant ale consulului, dar mai ales datorită vitejiei osta- 
şilor săi. Cit mă priveşte pe mine, eu am de gind să vă arăt 
atita bărbăţie şi să vă dovedesc atita pricepere la conducere, 
în măsura în care și voi veţi fi în stare să mă însufleţiţi. 
Acest război mai poate fi tărăgănit, spre folosul nostru, dar 
poate fi curmat și mai devreme. Dacă noi sîntem nevoiţi să-l 
tărăgănim, în măsura în care crește şi vitejia şi nădejdea 
voastră de biruință pe zi ce trece, și eu îmi dau prinosul 

meu prin disciplina militară severă pe care v-am impus-o. 
Dacă aveţi destulă tărie în voi şi sînteți pe deplin hotăriţi să 
porniţi odată la lupta cea mare, haideţi, scoateţi un strigăt 
de luptă care să se audă pină-n toarta cerului, ca semn al 
voinţei de luptă şi al vitejiei voastre“. 

Atunci romanii scot un strigăt, de parcă a trăsnit tot văz- 
duhul. Atunci Horatius le urează noroc ostașilor săi, pentru 
că a hotărît să dezlănţuie bătălia a doua zi. Tot restul zilei 
a trecut făcindu-se pregătirile ataculu și punerea la punct 
a armelor. 


A doua zi, sabinii, setoşi de luptă de atita vreme, cînd au 
observat că armata romană se așază în formaţie de atac, îna- 
intează și ei în formaţie de luptă. Bătălia s-a desfășurat între 
ostașii a două armate care aveau încredere deplină în forțele 
lor proprii, una mîndră de gloria sa, obţinută cu prilejul atitor 
biruinţe din vremuri străvechi și de totdeauna, cealaltă, plină 
de fală pentru izbînda cîștigată de curînd. 


Sabinii au adăugat la puterea braţului lor și un plan bine 
chibzuit: au păstrat în rezervă o sumă de unităţi cu efective 
de 2.000 de oameni, pentru a-i arunca în toiul bătăliei, la aripa 
stângă, atunci cînd sorții de izbindă vor fi deopotrivă pentru 
ambele tabere, pentru ca să-i strimtoreze pe romani, și în [elul 
acesta să dobîndească biruința. 


Într-adevăr, rezervele vrăjmașe aruncate în luptă au stîrnit 
un moment greu pentru romani, prin atacul dezlănțuit din 
coastă asupra aripii romane, reuşind aproape să-i învăluie pe 
romani. Și atunci cei aproape 600 de călăreţi ai celor două 
legiuni romane sar deodată de pe cai şi aleargă în sprijinul 
romanilor aflaţi la strimtoare şi care începuseră să dea înapoi. 
În felul acesta, printr-o intervenţie la momentul potrivit, con- 
sulul reușește să restabilească situația. Pedestraşii, oarecum 
ruşinaţi, sînt înflăcărați din nou. Pedestrimea romană se simţea 
oarecum stinjenită pentru că escadroanele de cavalerie erau 
nevoite să lupte şi ca pedestrași, schimbîndu-și tactica de luptă, 
Şi ca unităţi de călăraşi, pe cînd pedestrimea nu era în stare 
nici măcar în lupte corp la corp să fie deopotrivă cu călăreţii 
coboriți de pe cai. 

LĂIII Şi atunci fiecare parte a armatei revine la formaţia 
sa şi la rostul său, pe care le lăsase deoparte, de nevoie. 
În citeva clipe, nu numai că frontul roman s-a restabilit 
complet, dar acum sabinii au început să dea înapoi la flancul 
stîng. Cavaleria romană, sub sprijinul pedestrimii sale proprii, - 
îşi ia din nou în primire caii; într-un galop nebun zboară acum 
la cealaltă aripă a frontului, vestind tuturor biruinţa cîștigată. 
Și îndată porneşte năprasnic într-un nou iureş asupra duşma- 
nului intrat în panică, fiindcă acesta tocmai la flancul unde 
credea că e mai puternic şi mai stăpîn pe situaţie fusese dat 
peste cap. 

Vitejia ostașilor romani a fost la înălțime mai mult c;a 
în oricare altă luptă. Dar şi consulul nu a fost mai prejos. 
Cu mintea lui ascuţită şi prevăzătoare, era pretutindeni. Hora- 
tius îi îmbărbăta pe unii, îi mustra pe alții, îi lăuda pe cei 
bravi, intervenind acolo unde lupta era mai grea. Și tot vitejia 
a fost accea care a desăvirşit opera. Luptătorii erau îmbărbătaţi 
şi îndirjiţi, unii prin mustrări, alţii prin laude. Sabinii, îm- 
prăştiaţi de-a valma pe toate ogoarele, și-au lăsat tabăra pradă 
romanilor. De-acolo romanii și-au luat înapoi toate bunurile 
pierdute cu prilejul pustiirii teritoriului lor, pe cînd la Algidus 
s-au găsit numai bunurile prădate de la aliaţi. 

În cinstea acestor biruinţe ciștigate în două bătălii, pe fron- 
turi deosebite, senatul a decretat cu strîngere de inimă slujbe 
de mulțumire, numai pe timp de o zi, în cinstea celor doi 
consuli. Poporul, în mare număr și din imbold propriu, s-a 
dus să dea prinos zeilor şi să se roage pentru consuli şi în. 
ziua următoare. Această purtare a poporului și această recu- 
noștință a lui faţă de cei care binemeritau au rămas de pomină. 

Consulii, din propriu îndemn, potrivit unei înțelegeri între 
ei, au venit la Roma într-una din cele două zile, convocînd 
senatul în Cîmpul lui Marte. Acolo, după ce au făcut darca 
de seamă asupra campaniilor desfăşurate de ei, au adus aspre 
musirări fruntașilor senatului, pentru şedinţele pe care patricienii 
le-au ţinut, avînd drept ţel stirnirea panicii în rîndurile arma- 
tei. Începînd de la această dată, ca să nu mai existe nici o 
bănuială pentru locul unde senatorii ţin ședințele, consulii au 

convocat senatul în livada lui Flaminius, unde se găsește astăzi 
templul lui Apolo?! (care pe atunci se numea Piaţa lui Apolo). 

Deoarece majoritatea senatorilor nu era de părere să se 
încuviințeze sărbătorirea prin purtarea în triumi a celor doi 
consuli, tribunul poporului L. Icilius a adus dezbaterea acestei 
chestiuni în fața adunării poporului; acolo au luat cuvintul 
mulţi vorbitori, între care mai ales C. Claudius răcnea cît îl 
ținea gura: 

„Amindoi consulii vor să-și sărbătorească triumful asupra 
patricienilor, nu asupra vrăjmașului biruit dinafară. Consulii 
pretind recunoştinţă poporului pentru meritele lor personale 
şi pentru ajutorul dat unor anumiţi tribuni, nu pentru vitejia 
arătată pe frontul de luptă. Înainte vreme, niciodată nu s-a 
sfădit nimeni în adunarea poporului pe temeiul triumfului. 
Întotdeauna au fost lăsate pe seama senatului aprecierea și hotă- 
rîrca acestor onoruri. Nici măcar regii n-au îndrăznit să se 
atingă și să micșoreze însemnătatea și vaza autorităţii ordi- 
nului senatorial. De aceea, tribunii să nu se mai vire în toate 
treburile statului, rezolvînd numai ei totul, cu puterea pe care 
o au ei la îndemină, așa fel, încît senatului nu-i mai rămîne 
să mai facă nimic în privința afacerilor publice. Numai atunci 
va fi statul liber gi scăpat de orice primejdie, și numai atunci 
legile vor fi deopotrivă, cînd fiecare ordin își păstrează drep- 
turile şi vaza sa“. 

Cu toate că au mai vorbit în același sens şi alți senatori 
din rîndurile celor mai virstnici, totuşi toate triburile romane 
au primit şi votat propunerea lui Icilius. Atunci a fost cel dintii 
caz cînd s-a acordat sărbătorirea purtării în triumf unor coman- 


danți romani, fără încuviințarea senatului și numai din porunca 
poporului. 


LĂID Această biruinţă ciștigată de tribuni şi de popor 
a întrecut în oarecare privință măsura, deoarece tribunii s-au 
înţeles ca să fie realeși în funcţie tot ei, și în același timp. 
Ca să nu fie învinuiți că trag spuza numai pe turta ior, au 
propus să prelungească mandatul și consulilor. Tribunii își 
Întemeiau această măsură pe înţelegerea dintre patricieni, prin 

care erau atinse drepturile poporului, în urma atitudinii jigui- 
toare față de cei doi consuli: 

„Ce s-ar întîmpla dacă alţi consuli ar ataca pe tribuni prin 
mijlocirea cetelor de partizani ale patricienilor, acum cînd legile 
lor abia s-au înfiripat, nefiind încă destul de întărite? Să ia 
aminte cetăţenii că nu vor fi de-a pururi consuli de ispravă 
ca Valerius și Horatius, care fără să pregete, au sărit în aju- 
torul poporului roman, să-i apere libertatea“. 

Din întîmplare, şi tocmai la timpul cel mai potrivit, sorții 
de a prezida adunarea poporului în vederea alegerilor au căzut 
asupra tribunului M. Duilius. Acesta era un om cit se poate 
de cumpănit, care își da bine seama de potopul de ură pe 
care-l poate stirni prelungirea dregătoriei unui înalt magistrat 
al statului. Fiindcă colegii săi de tribunat îi cereau, dimpotrivă, 
să lase libertate deplină ca să se voteze pe triburi această 
propunere, sau, dacă nu vrea, atunci să lase pe seama celorlaiţi 
colegi soarta alegerilor, Duilius a declarat că el nu va ţine 
seama de niciunul din vechii tribuni. 

Motivul invocat de tribuni era că aceste alegeri sint făcute 
după voia patricienilor, şi nu potrivit spiritului legilor. Pe 
acest temei a izbucnit o sfadă aprigă între ei. Atunci, Duilius, . 
cerînd părerea consulilor, chemaţi să prezideze adunarea poporu- 
lui și întrebindu-i ce ginduri au la viitoarele alegeri consulare, 
aceștia au răspuns că tot ei vor prezida alegerile şi pentru noii 
consuli, și atunci Duilius, negăsind susținători între colegii săi 
de tribunat, pentru o soluţie care să nu apară nepotrivită în 
adunarea poporului, plecă împreună cu consulii. 

Cînd consulii se înfățişară adunării poporului fură întrebaţi: 
dar dacă poporul roman îi va alege din nou în înalta dregătorie, 
în semn de recunoștință pentru faptul că prin ei poporul și-a 
redobindit libertatea, şi în amintirea slavei dobindite pe cîmpul 
de luptă? Atunci consulii au răspuns că hotărîrea lor luată 
mai înainte rămine nestrămutată. Duilius a adus elogii ambilor 
consuli, fiindcă nu stăruie să se meargă pe urmele decemvirilor. 

Tot el a fost acela care a prezidat alegerile noilor tribuni. 
După ce au fost aleşi cinci tribuni, Duilius a dizolvat adunarea 
poporului, din pricina excesului de zel al celorlalţi nouă tiibuni 
interesaţi, care candidau din nou pe față, deoarece ceilalți cau- 

didați nu împliniseră numărul de voturi necesare. Și atunci 
Duilius n-a mai convocat adunarea. poporului pentru alegeri 
suplimentare. El arăta că litera legii a fost împlinită, fiindcă 
legea nu prevede să se fixeze în vreun fel numărul tribunilor, 
ci stabileşte numai atît: alegerea de tribuni. Tot legea dă 
îndrumări ca înşişi tribunii aleși să-i înlocuiască pe cei care 
lipsesc. Și atunci el citi un paragraf al legii, care prevede 
următoarele: „Dacă eu voi propune zece iribuni ai poporului, 
şi dacă totuşi veţi alege mai puţin de zece tribuni, aceia pe 
care colegii lor îi vor coopta să devină tribuni legitimi, 
potrivit aceleiași legi, cu aceleași puteri ca și aceia pe care 
îi veţi: alege astăzi“. 

Duilius a stăruit pînă la capăt, susținind că republica nu 
poate avea o dată 15 tribuni, și și-a depus mandatul. Totuși, 
el a reuşit să înfrîngă pornirile egoiste ale colegilor săi, fiind 
apreciat şi privit cu aceiaşi ochi şi de patricieni, și de popor. 


LĂD Noii tribuni ai poporului au făcut pe voia senatului 
în ce privește cooptarea celorlalţi tribuni care mai trebuiau, 
alegîind în numărul lor şi doi patricieni, pe foștii consuli 
Spurius Tarpeius şi pe A. Aterius. Noii consuli aleşi Lar Her- 
minius şi Titus Virginius Caelimontanus, oameni dintr-o bucată, 
nu părtineau nici pe unii, nici pe ceilalți. În vremea aceasta 
domnea linişte și în ţară, și dincolo de hotare. 

Tribunul poporului L. Trebonius era îndirjit împotriva patri- 
cienilor, pe care îi învinuia că s-au virit, în rîndurile tribu- 
nilor cooptați, prin înșelătorie. El susținea că înșiși colegii săi 
de tribunat au săvirşit un act de trădare față de popor, şi de 
aceea a făcut următoarea propunere: „Acela care va propune 
ca poporul roman să-și aleagă tribunii săi, să o propună pină 
la completarea numărului de zece tribuni“. 

L. Trebonius, pe toată durata tribunatului său, n-a încetat 
o clipă atacurile împotriva patricienilor, de aceea a primit 
porecla de Trebonius cel Aspru. 

Apoi au fost aleși consuli Marcus Geganius Macerinus şi 
Caius Iulius, care au potolit atmosfera învrăjbită între tribunii 
îndirjiți şi grupul senatorilor tineri. Noii consuli s-au purtat 
cu înţelepciunea cuvenită, fără să se atingă nici de puterea 

tribuniciană și nici de demnitatea senatului. Ei au reușit să 
liniştească şi poporul agitat pe temeiul mobilizării armatei, 
pentru războiul cu aequii şi volscii, dindu-le cetăţenilor asigu- 
rări că dacă în Roma domneşte pace și linişte, și peste hotare 
va fi la fel, fiindcă nici dușmanii nu vor îndrăzni să-i mai 
tulbure. Numai dezbinările şi vrajba între cetăţeni dau prilej 
vrăjmașului ca să se înfigă la învălmăşeală și să profite ca la 
pomană. 

Grija de a fi pace dincolo de hotare şi preocuparea de 
a se bucura toată lumea de linişte şi pace au fost pricina care 
i-a îndemnat pe consuli să năzuiască la înfăptuirea armoniei 
din sînul întregului popor. Însă întotdeauna cînd o tabără 
reuşeşte să se ridice și să pună mîna pe putere, o apasă și o 
prigonește pe cealaltă. Poporul abia se potolise, cînd de astă 
dată a început vrajba grupa senatorilor tineri, care căuta cu 
tot dinadinsul pricini de a face nedreptăţi şi a aduce jigniri 
poporului. 

Ori de cîte ori tribunii veneau în ajutorul celor obidiţi și 
prigoniţi din clasele de jos, patricienii săreau ca arși. Nici 
tribunii poporului n-au fost cruţaţi de loviturile patricienilor, 
îndeosebi în ultimele luni ale anului, cînd patricienii îndes_au 
întrunirile și consfătuirile dintre ei, în scop de a-și asigura 
întiietatea la cîrma statului, în timp ce tribunii, dimpotrivă, 
slăbeau din dirzenie, fiindcă, de, în curînd aveau să fie simpli 
cetăţeni, și atunci se gîndeau că va fi vai şi amar de capul lor. 

Singura nădejde a poporului era găsirea unor tribuni pe 
măsura lui Icilius, fiindcă în ultimii doi ani reprezentanţii pe 
care i-a avut poporul au fost tribuni mai mult cu numele. 
Grupa senatorilor mai bătrîni căutau oarecum să ţină în friu 
şi zăbală pe cei tineri, ca să nu o ia prea razna. Cu toate că 
vedeau că uneori aceștia depăşesc măsura, totuși senatorii virst- 
nici preferau să atîrne în joc cumpăna de partea lor, din 
pricina marii cutezanțe a taberei potrivnice, fiind convinși că 
tot mai bine e să fie ei mai îndrăzneţi, fiindcă, la urma urmei, 
tot patricienii sint aceia care profită. 

Este așa de greu să se înfăptuiască şi să se menţină în lume 
echilibrul! Cu o tabără se întîmplă la fel ca şi cu un om, 
care, dacă reușește să se ridice asupra celorlalți, mai vrea 

să înfăptuiască tot el și egalitatea dintre oameni, însă, cînd 
ajunge tare și mare, nu numai că uită de făgăduieli, ci la 
rîndu-i caută să-l asuprească și să-l prigonească pe aproapele 
său, căzut în restriște. Păzindu-se să nu se teamă de semenii lor, 
aceşti oameni ajung în cele din urmă să fie ei temuţi. 

Atunci cînd reuşim să scăpăm din greutăţi prin luptă, 
zbuciumul, necazurile și nedreptăţile le punem în cîrca altora, 
ca și cum aceasta ar fi ursita omului: să facă numai rău și 
numai nedreptăţi semenului său și să îndure numai rău și 
nedreptăţi de la aproapele său. 


LĂDI Apoi au fost aleşi consuli T. Quinctius Capitolinus, 
pentru a patra oară, și Agrippa Furius. În vremea lor n-au 
fost nici frămintări în ţară și nici războaie în afară. Totuși, 
şi unele și altele mocneau sub cenușă, ameninţind să izbucnească 
cît de curînd. 

Neînţelegerile dintre cetăţeni nu puteau fi înăbușite mai 
multă vreme, din pricina îndirjirii tribunilor și poporului im- 
potriva patricienilor, fiindcă, ori de cîte ori vreunul din nobili 
ecru chemat în faţa judecății, izbucneau mereu uru și harţa 
între popor şi patricieni. Cum mijeau zorile conflictului între 
cele două tabere, ca un făcut au pus mina pe arme și au început 
ostilitățile şi aequii, și volscii, de parcă le-ar fi dat cineva 
semnalul că acum e momentul! Aceste două noroade fusescră 
stirnite să pornească războiul mai ales de căpeteniile lor lacome 
de pradă, care le spuneau: 

„Romanii n-au putut stringe armata vreme de doi ani 
încheiaţi, fiindcă poporul a refuzat să se supună poruncii de 
chemare sub drapel. Aceasta e pricina pentru care n-a fost 
trimisă împotriva lor nici o armată romană. însușirile ostășești 
se pierd treptat cîtă vreme e prea mare anarhia în republica 
romană, unde toată lumea își face de cap. Roma demult a 
încetat să mai fie preţuită ca o patrie a tuturor cetăţenilor ei. 
Acum s-a întors roata norocului, pentru că toată ura și vrăj- 
mășia pe care le-au nutrit romanii în ciocnirile cu alte neamuri 
s-au întors acum cu virf și îndesat asupra lor înşile. Acum ce 


momentul potrivit să fie doboriţi aceşti lupi orbiţi de furia lor 
turbată“. 

Concentrindu-şi ambele armate, ca să-și alcătuiască un front 
comun, aequii și volscii au pustiit mai întîi satele și holdele 
ținuturilor romane în lung şi-n lat. Apoi, fiindcă au observat 
că nu li se opune nici o rezistenţă de nicăieri, din care cauză 
toți aţiţătorii la război din ţările duşmane săreau în sus de 
bucurie, s-au apropiat de zidurile Romei însăși, pustiind totul 
în cale. Vrăjmașul a ajuns pînă la poarta Esquilină, pirjolind 
totul; în batjocură, învederau prin aceste acţiuni tuturor că nu 
se sinchisesc nici de Roma, nici de poporul roman. Fiindcă 
nu s-a luat nici o măsură de represalii împotriva dușmanului. 
care în văzul tuturor cetățenilor și-a cărat netulburat prăzile 
capturate și apoi s-a întors către țara lui, ajungînd în orașul 
Corbio, unde a instalat tabăra, consulul Quinctius a convocat 
poporul la adunare. 


LĂDII Analiştii ne-au transmis cuvintarea lui Quinctius, 
în care acesta a spus următoarele:. 

„Cetăţeni! Cu toate că nu mă simt cu nimic vinovat şi cu 
nici o pată pe conştiinţă, totuşi m-am prezentat în faţa voastră 
cu obrajii înroşiţi de rușine, pentru faptul acesta pe care şi 
voi îl cunoaşteţi prea bine și pe care îl vor şti şi urmașii 
noștri, că aequii şi volscii, două neamuri care nu sînt nici măcar 
deopotrivă cu hernicii, s-au apropiat înarmaţi pînă la zidurile 
cetăţii Romei. Și tocmai în vremea aceasta, cînd eu sint pentru 
a patra oară consulul republicii romane, noi nu ne-am clintit 
un pas din birlogul nostru, ca să-i învăţăm minte pe vrăjmași! 

Dacă aș fi ştiut că sînt ameninţat să mă prăvălesc în această 
rușine şi ocară, nu m-aș fi dat înapoi să primesc surghiunul 
şi nici moartea, cîtă vreme nu se dă nici o preţuire omului 
care fuge de propria-i ţară. (Însă n-am făcut-o, fiindcă, aşa 
cum se duce viața astăzi, cind omul e sub cîrma vremurilor, 
sufletul omenesc nu mai e în stare să-ți îndrumeze dinainte 
în ce fel sc cuvine să porneşti pe calea cea bună). De aceca, 
dacă dușmanul ar fi avut la îndemîna lui acele arme care 
făceau de strajă la porţile noastre, credeţi voi că Roma nu 
putea fi cucerită chiar sub consulatul meu? Am avut parte 
de atita cinstire în viață! Am trăit mai mult decit s-ar fi 
cuvenit. Trebuia să-mi sfîrșesc viața după al treilea consulat! 

Însă vă întreb: pe cine dintre noi ne-au socotit dușmanii mai 
netrebnici, disprețuindu-ne: pe noi consulii sau pe voi cetățenii? 
Dacă vina e de partea noastră, a consulilor, luaţi-ne puterea 
din mînă, ca unor nemernici, îndepărtindu-ne de la cirma ţării! 
Şi dacă e prea puţin numai această măsură, atunci daţi-ne 
o osîndă pilduitoare! Dar, dacă voi sînteţi de vină, atunci, 
o cetăţeni! nu știu dacă ar putea fi vreun zeu sau vreun om 
pc pămînt, care să vă dea pedeapsa cuvenită pentru păcatele 
voastre. Aveţi să vă căiți, în curînd, amarnic de cele ce-aţi 
făcut! 

Vrăjmaşii însă n-au disprețuit nici ticăloşia voastră, şi nici 
n-au avut prea mare încredere în forța braţului lor, fiindcă 
ştiu prea bine de cîte ori au fost ei înfrinți și puşi pe 
fugă. Ştiu prea bine că de atitea ori le-au fost cucerite tabe- 
rele, de atitea ori au fost pedepsiţi cu confiscarea ținuturilor 
lor, de atîtea ori au fost trimişi sub jugul umilinţei. Duşmanii 
v-au cunoscut bine pe voi și știu prea bine cît le preţuiește 
şi pielea lor. Otrava care macină, surpă şi nimiceşte republica 
noastră e zavistia şi dezbinarea dintre cele două tabere de 
cetățeni, sînt neînțelegerile și vrajba dintre patricieni şi popor. 
Acestea au fost temeiurile care au ridicat dușmanului moralul, 
care le-au nutrit cutezanţa și le-au crescut încrederea în pute- 
rile lor, fiindcă nici noi patricienii nu ne mai săturăm de 
putere, şi nici voi nu mai aveţi măsură cu libertățile voastre. 

În același timp simţiți scîrbă şi silă de dregătorii patricieni, 
iar la rîndu-le, aceștia, de dregătorii plebei. În numele cerului, 
unde vreţi să ajungeţi, cetăţeni? Aţi dorit să aveţi tribuni ai 
poporului? I-aveţi, fiindcă noi ne-am încovoiat spinarea în faţa 
voastră, pentru a avea odată în ţară linişte și pace. Aţi poftit 
să aveţi decemviri? Noi, patricienii, am îngăduit să se crecze 
şi această dregătorie. V-aţi plictisit și scirbit şi de decemviri? 
Tot noi am fost aceia care i-am silit să plece din funcţie. 
Deoarece ura voastră rămăsese mai departe la fel de înver- 
şunată împotriva aceloraşi decemviri, ajunşi acum simpli cetă- 
țeni, am răbdat ca unii din ei să-şi piardă viaţa, iar alţii să 
pornească pe drumul pribegiei, fiind surghiuniţi cei mai vred- 
nici şi mai nobili dintre patricieni. 

Aţi vrut să vă înfiinţaţi din nou tribunii voștri? Am îngă- 
duit şi aceasta. La fel am îngăduit să fie aleși consuli și din 
rîndurile voastre, cu toate că socoteam că nu-i bine sâ ni se 
încalce drepturile noastre. Am ajuns s-o vedem și pe aceasta, 
ca noi, patricienii, să vă oferim un înalt dregător pentru trebu- 
rile și interesele voastre. Am răbdat mereu și mai răbdăm 
şi astăzi, în continuare, să recurgeţi la sprijinul tribunilor, 
pentru ca să aveţi parte de dreptul de apel la popor. Am îngă- 
duit ca hotăririle poporului să se identifice cu decretele senu- 
torialc, pe temeiul că toţi oamenii sînt deopotrivă în faţa oame- 
nilor, şi deci și legile trebuie să fie egale. Am suportat și 
suportăm încă şi astăzi să ne vedem și legile noastre strivite 
şi înăbușite! 

Cînd se va isprăvi odată cu zavistia, vrajba și dezbinările 
dintre noi? Oare nu va fi cu putință vreodată să înfăptuim 
o singură cetate, o singură patrie pentru toată suflarea poporu- 
lui roman ?'2. Noi, patricienii, cu toate că am fost înfrînţi de 
voi, stăm potoliți şi liniștiți, avînd sufletul mai împăcat decît 
voi care ne-aţi biruit. Nu e de-ajuns că ne temem de voi? 
Aţi ocupat Aventinul în fața ochilor noștri. Sub nasul nostru 
aţi pus stăpiînire şi pe Muntele Sacru. În schimb, acum, nici- 
unul din voi nu mișcă măcar un deget, deşi vrăjmașul a ajuns 
aproape să ne ocupe cartierul Esquilin, iar volscii au îndrăznit 
aproape să se urce pe parepetele și meterezele zidurilor noastre. 
Voi v-aţi înarmat braţul vostru împotriva noastră, nu împotriva 
dușmanului! 


LĂDIII După ce aţi înconjurat din toate părţile clădirea 
senatului, după ce aţi învrăjbit împotriva noastră întreg forul, 
încît nu mai cutezăm acum să mai călcăm pe acolo, şi după 
ce aţi umplut temniţa cu fruntașii patricienilor, haideţi măcar 
acum şi porniţi dincolo de poarta Esquilină! Ilaideţi și lup- 
taţi cu curaj şi îndirjire împotriva dușmanului! Sau, dacă vă 
lipseşte această îndrăzneală, aruncați-vă măcar ochii şi priviți 
de pe zidurile Romei ogoarele şi satele voastre trecute prin 
foc şi sabie, bunurile voastre prădate și duse de vrăjmași 
în ţara lui! Priviţi-vă vetrele voastre prefăcute în scrum și 
cenuşă | 

Dar la urma urtiei, numai cu bunurile obşteşti stăm mai 
rău, ați spune voi. Numai ogoarele sînt pirjolite; doar ceta- 
tea e impresurată, iar gloria războiului a trecut de la noi în 
miinile vrăjmașului: asta e tot! 

Ce spuneţi? Dar bunurile voastre în ce stare sînt? Dar 
liecare dintre voi aţi fost încunoştințaţi ce pagube uriaşe 
v-a pricinuit vrăjmaşul la căminul și țarina fiecăruia dintre 
voil Ce v-a mai rămas la îndemînă acasă? Cu ce aveți să vă 
mai umpleţi hambarele goale, pentru la iarnă? Cum o să lup- 
taţi cu foametea? Au să vi le umple tribunii voştri şi au să 
vă înapoieze ei tot ce vi s-a prădat de către dușmani? 

Nu, dimpotrivă, ei au să trăncănească mai departe și o 
să vă împuie capul cu un potop de cuvinte, spunindu-vă cite-n 
lună și-n soare, ca să vă săturaţi, aducînd o ploaie de învinuiri 
fruntașilor noştri. Au să aducă încă un car de legi şio să vă 
copleşească cu adunări peste adunări. Dar din toate aceste 
adunări nimeni dintre voi nu s-a întors acasă cu un grăunte 
sau cu un pai în mînă. Ce le-a folosit soțiilor şi copiilor 
voştri hîra, sfada, patimile şi vrajba dintre dregătorii statu- 
lui şi particulari? Nu a căzut tot pe capul cetăţenilor ura și 
minia tuturor? Oare aţi uitat că de multe ori nu voi aţi fost 
aceia care aţi apărat viaţa familiei voastre, prin vitejia voas- 
tră, ci alte neamuri v-au ocrotit? 

Pe de altă parte, atunci cînd voi vă făceați datoria pe 
frontul de luptă, nu în for, şi cînd eraţi sub conducerea noas- 
tră, a consulilor, și nu a tribunilor voştri, și atunci cînd pe 
cimpul de bătaie strigătele voastre scoase în toiul luptei în- 
spăimîntau pe vrăjmași, nu pe patricieni ca la adunarea popo- 
rului, nu erați tot voi aceia care vă întorceaţi în triumf la 
vetrele voastre, încărcaţi cu prăzile capturate de la dușmani? 
Nu eraţi tot voi aceia care aţi căpătat atît pămînt de la ei, 
nu eraţi tot voi aceia care au fost copleșiți de bogăţii,.cei 
încărcaţi de slavă, și pentru voi, și pentru patrie? i 

Dar acum tot voi sînteţi aceia care îi îngăduiți dușmanu- 
lui să plece împovărat cu bunurile şi averile voastre. N-aveţi 
decît să vă pironiţi în for, să staţi încremeniţi în adu- 
nările voastre şi să vă duceţi mai departe viața în for, la 
fel cu pină acum. Deşi acum voi fugiţi de luptă, ea tot se va 


25 — De la tundarea Romel 1. 

ține scai de capul vostru. Ce? Vă era greu să porniţi împo- 
triva aeguilor şi volscilor? Războiul bate la porţile cetăţii. 
Dacă nu-i izgonim, vrăjmaşii vor intra între zidurile cetăţii, 
vor urca în fortăreață şi chiar în Capitoliu, şi vă vor urmări 
şi-n casele voastre. 

De doi ani, senatul dă poruncă să se facă mobilizarea, și. 
armata să fie trimisă pe front la Algidus, în schimb noi, cetă- 
țenii, stăm acasă cu braţele încrucişate, certindu-ne între noi 
ca muierele, bucuroşi că în clipa de față e pace, fără să. 
băgăm de seamă că din răgazul și din această aparentă tihnă 
se va năpusti în scurt timp asupra noastră un război necruţă- 
tor, lovindu-ne cu virf şi îndesat. Eu ştiu prea bine că se: 
pot spune lucruri mai puţin plăcute ca acestea. Însă pe mine 
nevoia mă silește să spun pe şleau: vreau mai degrabă să 
mărturisesc adevărul, decit să vă spun ceva ce v-ar face vouă 
plăcere, cu .toate că sufletul mă îndeamnă să nu împing 
lucrurile prea departe, şi să-mi dau seama ce fac. 

Da, cetăţeni, într-adevăr, aș fi vrut să vă fac plăcere cu: 
cele ce vă spun! Să ştiţi însă că orice simțăminte aţi nutri.. 
voi faţă de mine, eu totuşi ţin cu tot dinadinsul să scăpaţi 
de necazuri și să vă salvați viaţa și familiile. Este în firea. 
lucrurilor ca acela care își susține propria lui cauză în faţa 
mulţimii, ţine neapărat să fie mai plăcut oamenilor, decit: 
acela care se frămîntă cu toată ființa lui, numai și numai 
pentru soarta și binele întregii obşti; afară de cazul că voi vă 
încredeţi în acești pescuitori în apă tulbure și în acești pan- 
glicari de bilei, care pretind că sînt sfetnicii poporului, dar 
care nu vă lasă liniștiți nici în timp de război, nici în timp 
de pace, ca să vă bucuraţi în tihnă și să nu vă daţi seama 
"că vă aţiță şi vă pun paie pe foc spre răul vostru. Voi aţi 
fost scoşi din ţiţini de ei, numai pentru ambițiile lor și nă- 
zuinţele spre onoruri și demnități, numai pentru interesele: 
lor, fiindcă, dacă ar observa că nu mai au de lucru, în urma 
înfăptuirii armoniei între clasa de sus și cea de jos, atunci vor: 
unelti, pentru că ei vor cu orice preţ să devină căpetenii, 
mai ales în vremuri de restriște, cind sînt zizănii și ciocniri, 
nu atunci cînd nu sînt de loc. 

Dar dacă n-aţi ajuns să simţiţi scîrba de asemenea come- 
dii de bilei, ci vreţi și voi să îmbrăţișați aceste urite deprin- 
deri, în locul vechilor noastre datini strămoșești de a ne 
păstra cu orice preţ patria, atunci eu nu mă voi potoli pînă 
cînd nu voi da peste cap şi nu voi răzbi cetele de prădalnici 
în cîteva zile, zvirlindu-i din tabăra lor şi punîndu-i pe goană, 
şi pină nu voi stîrni groaza războiului, care v-a lăsat pe voi 
încremeniţi, strămutindu-l de la porţile şi zidurile cetăților 
noastre spre orașele lor!“73 

„LXIX Rareori s-a întîmplat ca un tribun al poporului să 
rostească vreodată o cuvîntare care să zguduie mai mult 
poporul cum a izbutit consulul, deşi el a vorbit cu atita asprime 
şi obidă. Tot tineretul, care era obișnuit să socotească în 
asemenea împrejurări refuzul de a-şi face datoria sub arme 
drept cea mai puternică armă împotriva patricienilor, era 
acum pătruns pînă în cele mai adinci cute ale sufletului de 
convingerea că trebuie să meargă la război pentru a-și apăra 
patria. 

Țăranii în băjenie, despuiați de bunurile lor, cu ogoarele 

pustiite, îmbrăcați în zdrenţe 'şi stropiţi de sînge şi care 
povesteau întîmplări și mai îngrozitoare decit acelea auzite și 
înfățișate ochilor și urechilor cetăţenilor, au stîrnit în tot 
orașul o nemaipomenită îndirjire şi revoltă. 
__ Când au ajuns în faţa senatului, toţi cetăţenii erau cu ochii 
aţintiți spre Quinctius și-l priveau ca pe o icoană a virtuți- 
lor și a demnităţii Romei, ca pe singura fiinţă în stare să 
spele această cumplită ruşine. Căpeteniile senatului spuneau 
că vorbele sale rostite au fost la înălțimea dregătoriei sale 
consulare, la înălțimea atitor consulate avute, la înălțimea 
vieţii sale de om vrednic, care s-a bucurat de cinstea şi pre- 
țuirea din partea tuturor concetăţenilor pentru isprăvile şi 
meritele sale deosebite. 

Alţi consuli poate că ar fi linguşit poporul, tămiindu-l, 
trădind vaza şi demnitatea și autoritatea senatului, sau s-ar 
fi năpustit asupra poporului cu tot felul de oprelişti, pentru 
a-l pleca cu fruntea în țărină, sub tilcuirea că poruncile se- 
natului trebuie îndeplinite fără șovăire de popor. Consulul 

T. Quinctius a rostit această cuvintare demnă de toată lauda, 
prin faptul că a ţinut seama și de prestigiul senatului, și 
de armonia dintre cele două tabere şi, mai ales, pentru că a 
avut în vedere vremurile de grea cumpănă. 

Senatul adresează lui Quinctius și colegului său de con- 
sulat rugămintea să ia sub scutul lor apărarea republicii; îi 
roagă pe tribuni să binevoiască să îndepărteze războiul de 
zidurile Romei, să fie într-o simţire și un cuget cu consulul. 
Jar poporul să dea ascultare senatorilor, în aceste vremuri 
de restriște. „Patria, mama noastră a tuturor cetăţenilor, cu 
lacrimi îi cheamă și pe tribuni în ajutorul ei, fiindcă ogoarele 
au fost piîrjolite şi Roma e aproape să cadă în miinile vrăj- 
mașului“. 

Poporul hotărăşte în unanimitate mobilizarea generală. Fi- 
indcă consulii și-au' dat părerea că nu mai e timp să cerce- 
teze cine e scutit sau nu de mobilizare, toţi tinerii să fie 
prezenţi ziua următoare, în revărsatul zorilor, pe Cîmpul lui 
Marte. După terminarea războiului va fi destulă vreme ca să se 
cerceteze cu de-amănuntul pentru care motive nu s-au pre- 
zentat la chemarea sub drapel cei care au pretins să fie scutiţi 
de mobilizare. Acela care nu-și va motiva lipsa la apel va fi 
socotit ca dezertor și tratat ca atare. 

Tot tineretul a fost prezent a doua zi pe Cimpul lui 
Marte. Cohortele și centuriile şi-au primit oamenii săi. La 
comanda fiecărei cohorte au fost însărcinaţi cîte doi senatori. 
Analiştii au crestat pe răbojul analelor lor ceea ce înseranez 
şi eu aici, că toate aceste pregătiri s-au săvirșit atit de 
grabnic, încît în cursul aceleiaşi zile quaestoriit au adus din 
tezaurul public sumele necesare pentru cheltuielile operaţiu- 
nilor militare, iar pe la ceasurile zece dimineaţa legiunile ro- 
mane au și fost pornite în marş. 

Noua armată a cantonat în prima noapte în jurul celei 
de a zecea pietre miliare de la Roma, fiind urmată şi de 
cîteva cohorte de veterani voluntari. lar în ziua următoare au 
și dat de vrăjmaș. Romanii și-au instalat tabăra în faţa celei 
vrăjmaşe, la Corbio. A treia zi nu s-a mai întirziat cu dez- 
lănţuirea atacului, fiindcă romanii erau cît se poate de por- 
niți împotriva acestor două noroade, care de atita amar de 

vreme i-au necăjit cu atitea războaie, şi în același timp ro- 
manii erau conștienți de greşeala pe care au săvirșit-o, din 
desperare. 


LĂXĂ Deoarece în armata romană eruu doi consuli cu 
putere egală, s-a găsit cu cale ca, în asemenea împrejurări 
atit de grele, să i se acorde lui Quinctius întreaga conducere 
a armatei, bineînţeles cu aprobarea consulului Agrippa. Această 
măsură s-a dovedit a fi de cel mai mare folos pentru condu- 
cerea unor operațiuni de mari proporţii. 

Quinctius, deși îl întrecea în însuşiri de comandant pe 
Agrippa, nu căuta să iasă în ochii nici ai acestuia şi nici ai 
celorlalți subalterni că e mare șef, ci se purta cu toată lu- 
mea cu toată blindeţea și cu toată dragostea. Quinctius le îm- 
părtășea tuturor subalternilor săi planul de luptă. Cu ci a 
împărţit frăţeşte şi laurii gloriei. El a reuşit să-l ridice şi pe 
celălalt consul la înălțimea sa. Pe front, Quinctius conduce 
aripa dreaptă, iar Agrippa pe cea stingă. Legatul Spurius 
Postumius Albus primește misiunea de a comanda zona de 
centru a frontului. Celălalt legat, Sergius Sulpicius, primește 
comanda cavaleriei. 

Pedestrimea romană a luptat strașnic, dovedind o mare 
vitejie la flancul stîng, dar şi volscii au opus o rezistență 
îndirjită. Ser. Sulpicius a reușit să spargă frontul dușman, 
pătrunzînd adînc în poziţiile volscilor din sectorul central. 
De aceea, ca să poată reveni la grosul forţelor proprii, îna- 
inte ca dușmanii să se dezmeticească, să-și refacă rîndurile 
şi să-şi restabilească formaţiile date peste cap, Sulpicius a 
găsit cu cale să desfăşoare acum o manevră dibace, atacînd 
pe dușman din spate. Într-o clipă vrăjmașul ar fi fost risi- 
pit, hotărîndu-se repede situația din acest atac din spate, 
care ar fi stirnit într-adevăr o îndoită panică, dacă n-ar fi 
intervenit la timp cavaleria volscilor și aequilor, punind în 
încurcătură pe romani o bucată de vreme. Atunci Sulpicius 
a strigat tare, ca să-l audă ai săi: 

„Nu mai e vreme de pierdut! Dacă ostașii nu se silesc 
din răsputeri să răpună cavaleria vrăjmașului, atunci sînt în- 
conjurați de toate părțile şi le sint rupte legăturile cu for- 

ţele romane. Nu-i de-ajuns să-i baţi şi să-i pui pe fugă pe 
dușmani, lăsîndu-i însă teferi şi nevătămațţi, ci trebuie scoşi 
de tot din luptă, nimicind şi cal, şi călăreț, ca să le tai orice 
putință de a înai reveni spre poziţie și de a începe din nou 
lupta. Volscii nu vor mai fi în stare să le opună o rezistență 
îndirjită, de vreme ce pe tot frontul pedestrimea duşmană a 
dat înapoi în fața avintului armatai romane“. 

Cuvintele lui Sulpicius n-au fost rostite de-a surda. Din- 
tr-un singur iureş, romanii au împrăștiat toată cavaleria po- 
trivnicului. Un mare număr de volsci au fost aruncaţi de pe 
cai, fiind străpunși şi ei, şi animalele lor cu lăncile. 

În felul acesta s-a sfirşit bătălia dintre cele două cavalerii. 
Escadroanele romane rămase libere au dezlănţuit atacul îm- 
potriva pedestrimii vrăjmașe. Au trimis întîi ștafete la con- 
suli, ca să dea de știre asupra situaţiei, arătindu-le unde e 
acum poziția șubredă a dușmanului. Această ştire a mărit 
şi mai mult avîntul armatei romane, care e acum biruitoare 
şi care stirnește panică în rîndurile vrăjmașului. Aequii şi 
volscii au început să se retragă, fugind în neorinduială. 

În sectorul de mijloc încep să se arate lămurit zorii 
biruinței, mai ales datorită intervenţiei rodnice a cavaleriei 
romane. Și aripa siîngă inamică începe să fie bine zdruncinată. 
Volscii fură scoși de pe poziţia lor de armata lui Quinctius. 
lar la aripa dreaptă a potrivnicului, sforțările romanilor au 
fost cele mai “grele și de mai lungă durată. 

Aci, consulul Agrippa, plin de încredere în tinereţea sa, 
în puterea sa şi a armatei sale, cînd a observat că la celelalte 
sectoare bătălia merge mai bine ca la aripa sa, luînd în 
mînă un drapel smuls unui stegar, se aruncă unde era învăl- 
mășala mai mare și dușmanii mai deși. Ostaşii săi, ca să nu 
se facă de rușine şi să nu rămînă mai prejos, s-au năpustit 
pe urmele lui asupra adversarului. în felul acesta s-a ob- 
ținut o biruință deplină pe întreg frontul. 

Ștafeta venită din partea lui Quinctius la Agrippa îi dă 
de știre că el e biruitor și e gata să pornească atacul și asu- 
pra poziţiilor taberei vrăjmaşe, însă nu vrea să dea un nou 
asalt înainte de a şti că şi la aripa lui situația e bună. Dacă 
Agrippa a reușii să dea peste cap pe dușman, atunci toți să 

se adune în sectorul său, pentru ca întreaga armată să se 
bucure de biruinţă, împărțind frățeşte prada de război. Agrippa 
cu armata sa învingătoare s-au bucurat de aceste veşti şi por- 
niră în grabă spre cea din urmă sforțare: cucerirea taberei 
dușmane. Acolo romanii izbutesc să sară peste parapete fără 
luptă, deoarece prea puţini dușmani apărau tabăra, dar și 
aceştia fură puși pe fugă în citeva clipe. 

Cei doi consuli conduc acum spre Roma armata lor în- 
vingătoare, cărînd o mare pradă capturată. Totodată romanii 
şi-au recăpătat toate bunurile care le fuseseră luate o dată 
cu pustiirea satelor și ogoarelor lor. 

N-am găsit menţionat de vreun analist dacă cei doi consuli 
au cerut senatului să le acorde sărbătorirea purtării în triumf 
şi dacă senatul le-a acordat această distincţie, după cum nu 
s-a transmis nici pricina pentru care li s-a refuzat această 
îndreptățită cinste. Avînd în vedere noianul vremii scurse, 
în rhăsura în care am putut trage şi eu o concluzie, sînt de 
părere că celor doi consuli le-a fost rușine să ceară senatului 
aprobarea triumfului pentru izbînzile cîștigate, care prin în- 
semnătatea lor abia dacă erau pe jumătate faţă de cele ale 
consulilor Valerius și Horatius, mai ales cînd senatul refuzase 
acestor consuli triumful care fusese repurtat printr-o biruință 
mult mai strălucită, într-un război dus pînă la capăt, cu 
trei potrivnici deodată, cu volscii, cu aequii şi cu sabinii. În 
cazul că Quinctius şi Agrippa ar fi cerut şi ei această cinste, 
şi n-ar fi dobindit-o, aceasta ar. fi însemnat că meritele le-ar 
fi fost mai prejos de persoana lor. 


LĂĂI Această binemeritată biruinţă prin luptă cinstită 
asupra potrivnicului a fost oarecum adumbrită de judecata 
poporului chemat ca arbitru într-un litigiu, în legătură cu o 
delimitare de hotare ale aliaților lor. Aricinii gi ardeaţii s-au 
bătut pînă n-au mai putut pentru o bucată de pămînt, și unii 
şi alţii pretinzind că le aparţine, purtind războaie după răz- 
boaie pină cînd, în cele din urmă, măcinaţi și istoviţi de ati- 
tea înfrîngeri reciproce, au recurs la arbitrajul poporului ro- 
man. Cind acest litigiu a fost înscris pe ordinea de zi, autori- 
tățile romane au recurs la adunarea poporului. 

Cu acest prilej s-a iscat o zarvă nemaipomenită. După: 
ascultarea martorilor, fiindcă era nevoie să se convoace comi- 
țiile tribute și să se treacă la votarea hotăririi luate pentru 
rezolvarea acestui caz, s-a ridicat atunci un om din popor, 
Publius Scaptius, de o virstă foarte înaintată, care a spus. 
următoarele: 


„Cinstiţi consuli! Dacă înie îmi îngăduiţi să vorbesc de: 
mişte treburi în legătură cu interesele republicii noastre, eu 
nu voi lăsa ţa poporul să fie păcălit, făcînd o greşeală în 
această privinţă“. 

Consulii au declarat că n-are rost să se piardă vremea cu 
trăncănelile unui flecar. Atunci cînd consulii au poruncit să 
fie îndepărtat de la tribună acesta a început să răcnească cît 
îl ţineau plămiînii: „Se săvirșeşte un act de trădare a re- 
publicii, de aceea apelează la tribuni“. 

Aşa cum se întimplă aproape întotdeauna, cînd cei me- 
niţi să conducă destinele noroadelor sînt împinși și scoși din 
fire de mulţime, în loc să fie ei îndrumătorii maselor, și 
tribunii au aprobat lui Scaptius să-şi dea drumul la gură cît 
poftește, și să spună poporului curios de a auzi noutăţi ce 
vrea, 

El glăsui astfel: „Acum are 83 de ani. El a luptat chiar 
în acel ţinut, care e acum în discuţie. Pe acea vreme el 
nu era de loc prea tinăr, fiindcă trecuse de 20 de ani de 
cînd era sub arme, pe vremea. cînd se purta războiul împo- 
triva cetăţii Corioli. De aceea aduce la cunoștința tuturor un 
fapt, poate șters din amintirea oamenilor, dar care lui îi 
rămăsese bine întipărit: că ţinutul în litigiu a făcut parte 
din teritoriul Coriolilor şi care, o dată cu cucerirea acestei 
cetăţi de romani, a fost alipit republicii, făcînd parte din 
ager publicus roman, potrivit dreptului războiului. El se miră 
cum de n-au pretins niciodată nici un drept asupra acestui 
ținut aricinii și ardeaţii, cînd se știe că în trecut n-au avut 
o asemenea pretenţie niciodată, cîtă vreme Corioli exista ca 
stat independent. Nădăjduiesc aceste neamuri acum să pună 
mîna pe el, răpindu-l cetăţenilor romani și punîndu-l arbitru 
tocmai pe poporul roman, asupra unui bun care aparține și 

de drept, şi de fapt Romei? El mai are puţină vreme de 
trăit, însă n-a putut să rabde ca o bucată de pămînt pe care 
a cucerit-o cu arma în mină, ca ostaș, să fie pretinsă 
de unii care nu o merită. Își exprimă indignarea că nui 
s-a îngăduit, acum cînd e bătrîn, de către consul să revendice 
acest ţinut. De aceea, sfătuiește poporul să nu-l năpăstuiască, 
despuindu-l de dreptul său“. 


LĂAII Deoarece consulii au observat că Scaptius era as- 
cultat nu numai cu interes și cu atenție, dar că a stirnit și 
aplauze în lumea adunată, atunci ci, luînd martori pe toți 
zeii şi pe toţi oamenii, au declarat că poporul roman e pe 
punctul să săvirşească o fărădelege. Apoi au convocat îndată 
pe toţi fruntaşii senatului, şi împreună cu aceştia s-au perin- 
dat printre șirurile de cetăţeni, mergînd încoace şi încolo, 
luînd contact cu tribunii şi cu toată lumea, rugindu-i „să 
nu săvirşească o nedreptate, să nu dea un exemplu atit de 
urit urmaşilor, noroadelor vecine și aliate, punîndu-se mina 
pe un bun ce nu aparţine poporului roman. 

Să se ţină seama de acest lucru, mai ales acum, cind se 
apelează la arbitrajul cinstit şi fără părtinire al poporului 
roman, fiindcă, prin luarea cu japca a unei bucăți de pă- 
mînt, mai mult se pierde decit se cîştigă. În acest fel romanii 
îşi pierd toată prietenia aliaților în urma săviriirii acestei 
nedreptăți. Împuterniciţii celor două ncamuri vor aduce la 
cunoștința cetăţenilor lor această nedreptate. O vor răspindi 
pretutindeni, în toată lumea. O vor auzi şi aliaţii, şi dușmanii. 
Ce durere vor simţi aliaţii! Cit de mult se vor bucura vrăj- 
maşii! Oare romanii cred că popoarele megieşe vor admite ca 
proprietar al acestui pămînt pe bătrinul palavragiu Scaptius? 
Într-adevăr, Scaptius se va făli în faţa urmașilor săi că a 
făcut o mare scofală, însă poporul roman va juca în istorie 
rolul unui uzurpator de bunuri şi-al unuia care-şi calcă legă- 
mîntul de credinţă, pierzindu-şi încrederea, de vreme ce își 
însușește bunuri care 'nu-i aparțin. Ce judecător a procedat 
în felul acesta, însușindu-și în folosul său proprietatea în li- 
tigiu? Însuşi Secaptius n-ar face-o, cu toate că i-a dispărut 
de mult orice simţ al ruşinii“. 

Și consulii și patricienii spuneau acestea cu voce tare. 
De-a surda însă, pentru că întotdeauna lăcomia omenească 
are mai multă putere! De aceea, şi făptuitorul acestei lăcomii, 
Scaptius, a biruit atunci. Adunarea poporului, convocată pe 
triburi, a hotărît următoarele: „Într-adevăr, acest pămînt a 
făcut parte din ager publicus, şi deci aparține poporului ro- 
man“. i 

„Nu se poate tăgădui că altfel ar fi stat lucrurile dacă 
acest proces ar fi avut la îndemînă un alt judecător. Acum 
însă nu ne mai rămîne altceva decît să luăm drept bună 
această sentinţă că, într-adevăr, această bucată de pămint a 
aparținut și de drept romanilor, cu toate că ruşinea unei ase- 
menea sentințe nu are vreo îndreptăţire legală. Ceea ce-i 
însă demn de subliniat este faptul că această nedreptate a 
apărut mai urîtă patricienilor decit celor două neamuri intere- 
sate, aricinilor şi ardeaţilor, 

În tot restul anului n-a mai fost nici un fel de tulbu- 
rare în ţară. Dincolo de fruntarii, nici vrăjmașii n-au mai 
făcut vreo mișcare. 

1 Consulii următori au fost N. Genucius și C. Curtiusi. 
Chiar la începutul anului, tribunul poporului C. Canuleius a 
propus un proiect de lege2 pentru încuviințarea căsătoriilor 
între patricieni și plebei. Numai că patricienii susțineau acum 
că sîngele lor are să se strice, dacă se va amesteca cu cel al 
poporului, şi-o să se facă acum și un talmeş-balmeş din legile 
lor şi ale poporului. Pe de altă parte, tribunii au mai făcut 
o propunere, care a stirnit un freamăt de nedescris și în ta- 
băra aristocratică, și anume ca patricienii să admită ca unul 
din cei doi consuli să fie ales din rîndurile poporului. S-a 
mers atit de departe, încît nouă tribuni şi-au însuşit propu- 
nerea unui proiect de lege? cu următorul cuprins: „poporul 
să aibă puteri depline de a-și numi consulii săi, alegindu-i Tie 
din rîndurile patricienilor, fie din sînul poporului“. 

Patricienii credeau, însă, că dacă se ajunge la această în- 
făptuire vor fi nevoiţi nu numai să împartă puterea supremă 
a statului cu pătura de jos a poporului, dar se va ajunge pină 
acolo, încît cîrma republicii va trece de tot de la aristocrați 
la plebei. De aceea, patricienii n-au mai putut de bucurie cînd 
au auzit că ardeaţii au rupt relațiile cu republica romană, 
socotindu-se nedreptăţiţi prin smulgerea bucății de pămînt și 
prin alipirea ei la teritoriul roman; bucuria aristocraților a 
a fost și mai mare auzind că și Veienţii au pustiit şi prădat 
ogoarele de pe lingă granița lor, şi că volscii şi cu aequii erau 


neliniştiți din pricina fortificării cetăţii Verrugo de către ro- 
mani. 

Patricienii erau atit de porniţi împotriva poporului, încît 
preferau războiul, cu tot convoiul nenorocirilor, decît o îm- 
păcare cu poporul, pentru că pacea cu poporul însemna pen- 
tru ei o pată rușinoasă. De aceea aristocrația, ca să înăbușe 
toate acţiunile și iniţiativele tribunilor, a găsit cu cale că 
singura soluţie, cînd e atita freamăt și se stirneşte atita 
zarvă cu aceste războaie, este mobilizarea armatei. De aceea 
dau ordine ca atare, dispunind pregătirea războiului cu cea 
mai mare strășnicie; dacă e cu putinţă, să se depășească chiar 
proporţiile pregătirilor de război de pe vremea consulului T. 
Quinctius. 

Atunci tribunul poporului C. Canuleius a rostit în senat o 
scurtă cuvîntare, spunînd că „zadarnic caută consulii să sperie 
lumea cu gogoriţa războiului; adevărul e că ei caută să înde- 
părteze poporul de la rostul şi grija lui zilnică: înfăptuirea noilor 
sale legi. Dar cîtă vreme va fi el, Canuleius, în viaţă, consulii nu 
vor fi în stare să facă mobilizarea armatei înainte ca poporul 
să fie sigur că i-au fost votate proiectele de legi, propuse 
de el şi colegii săi. Și, fără zăbavă, tribunul a convocat adu- 
narea poporului. 


Il În timp ce consulii aţiță senatul împotriva tribunului 
“Canuleius, și el, la rîndul său, întărîtă poporul împotriva con- 
sulilor. Consulii spuneau că „furia turbată a tribunilor a întrecut 
măsura, şi că ei au ajuns la capătul răbdării. În ţară se arată 
semnele unui război mai crunt ca acel de dincolo de hotare. 
Și aceasta se întîmplă nu atît din vine poporului, cit a patri- 
cienilor; de dezlănțuirea lui sînt vinovaţi şi tribunii, dar mai 
ales consulii. În mod obișnuit, răsplătirea unui cetățean se face 
potrivit meritelor sale recunoscute de stat. În felul acesta se 
evidențiază oamenii vrednici, şi în timp de pace, și în timp 
de război. Roma însă, ca răsplată pentru meritele sale, a avut 
parte numai de anarhie şi de răscoale. 

Profitind de haos și de dezordine, fiecare în parte şi toţi 
deopotrivă şi-au urmărit numai interesele proprii, ajungînd 
în funcţii de răspundere și la locuri de cinste. Să-și aducă 
aminte patricienii ce autoritate și vază avea senatul cînd l-au 
primit din mîinile strămoşilor lor, și în ce hal de decădere au 

să-l lase ei pe umerii copiilor lor! îşi vor da ei seama oare 
cit de fălos are să fie poporul, care o să se înfumureze atit 
de tare că n-o să-și mai încapă în pene, pentru că a cîştigat 
atita vază? Nu se mai poate curma nici azi şi nici în viitor 
această stare de lucruri, cîtă vreme aţiţătorii acestei stări de 
dezordine şi de anarhie sînt preţuiţi şi ridicaţi în slăvi, pentru. 
că isprăvile lor, răscoalele, le-au reușit. 

Cu cîtă învergunare se înfige Canuleius în inima luerurilor 
Vă dați seama cit de departe vrea el să ajungă? Canuleius vrea 
să înfăptuiască contopirea, într-o apă şi-un pămînt, a tuturor 
neamurilor: învălmăşirea în toate domeniile vieţii de stat și 
particulare, în auspiciit și în toate, ca să nu mai rămină nimic 
curat, nimic neîntinat, pentru ca, dispărînd orice deosebire 
între oamerii, să nu-şi mai știe nimeni de rostul său, de unde-şi 
trage obirşia, cine sînt ai săi, și să nu-și mai cunoască pe-ai. 
săi. Căci ce alt rost au căsniciile rezultate din amestecurile 
patricienilor cu poporul decît ca să se dea înapoi și să se 
înjosească biata ființă omenească într-așa hal, cum numai fiarele: 
pădurilor o duc în viaţa lor de-a valma în vizuini? Pentru ca 
făptura care se va naşte să nu mai știe din ce singe se trage, 
cărui altar se închină, și pentru ca să nu mai fie împăcat 
nici măcar cu soarta sa, de vreme ce jumătate e patrician: 
şi jumătate plebeu?: Oare e fără însemnătate acest fapt că 
se învălmășesc şi se tulbură toate cele ce aparţin zeilor cu 
cele ce sînt ale omului? 

Iată că acum pescuitorii în apă tulbure se reped și la con- 
sulat. La început au ispitit numai să vadă ce iese şi numai 
au adus vorba ca unul din consuli să fie ales din rînduril= 
poporului. Acum însă cer fățiș ca poporul să-și aleagă consuli 
pe oricare cetăţean îl vrea el, fie că e patrician, fie că e om: 
din popor. Şi nimeni nu se mai îndoiește că poporul își va 
alege pe cci mai zurbagii și pe cei mai uneltitori din rîndurile 
sale. Așadar, vor fi consuli toţi Canuleii și toţi Iciliii. Numai 
că nu o să îngăduie preamilostivul și preaputernicul Jupiter 
să cadă atît de jos o autoritate și un regim înzestrat cu o 
putere deopotrivă cu a regilor! Ei, consulii, vor prefera să 
moară de mii de ori, decît să îngăduie o înjosire atit de mare! 
Ei sînt convinşi că dacă strămoșii lor ar fi presimţit că, în 

pofida atitor cedări neîntrerupte din partea lor, poporul tot 
nu se va cuminţi și nu va sta cu capul plecat în faţa lor, 
ci dimpotrivă, va fi din ce în ce mai pretenţios şi mai înver- 
şunat, ajungînd pînă acolo încît să ceară şi ceea ce nu i se 
cuvine, după ce au izbutit să i se îndeplinească primele cereri, 
mai degrabă s-ar fi retras din luptă, decît să îngăduie să li se 
impună aceste legi peste capul lor. Fiindcă ne-am plecat o dată 
fruntea în faţa tribunilor, acum ne-o plecăm mereu. Sfirşit 
nu va mai fi niciodată! 

Nu pot convieţui laolaltă patricienii cu tribunii. Trebuie 
să se renunţe sau la tribunat, sau la senat. Mai degrabă acum 
decit niciodată; deşi prea tîrziu, trebuie să punem o dată capăt 
acestei neobrăzate cutezanţe. Nu e dăunător ca să rămînă de-a 
pururi nepedepsiţi cei care scormonesc mereu și fac numai 
zizanii, care ademenesc popoarele vecine la război, crezînd că 
pot profita de slăbiciunea poporului roman? Și după ce că 
tribunii sînt vinovaţi că i-au aţițat pe vrăjmași, tot ei să fie 
aceia care să se împotrivească la înarmarea cetăţenilor? Tot ei 
să fie aceia care să împiedice apărarea patriei? Și, cu toate 
că ei sînt aceia care au atras pe duşman încoace, acuma tot 
'ei se împotrivesc înrolării cetățenilor sub drapel, ca să lupte 
contra vrăjmașului. Numai să îndrăznească tribunul Canuleius 
să deschidă gura în senat şi să spună că el va zădărnici mobi- 
lizarea armatei, dacă patricienii nu-i vor aproba punerea în 
“aplicare a legilor lui, prin care să-i înfrîngă de tot pe patri- 
cieni | 

Poate fi tălmăcită această ameninţare altfel decît că tribunul 
“Canuleius în chipul acesta îşi va trăda patria sa? Oare va 
încuviinţa el ca patria să fie împresurată și cucerită de vrăj- 
mași? Atunci ce va spune el, nu poporului roman, ci volscilor, 
aequilor și veienţilor? Oare va mai nădăjdui vreodată poporul 
roman să poată urca pe Capitoliu și în fortăreață, sub conducerea 
lui Canuleius, cîtă vreme tribunii, o dată cu încălcarea drep- 
turilor şi cu nimicirea autorităţii și prestigiului patricienilor, 
le-au strivit şi înăbuşit și bărbăţia, şi avîntul? Consulii sint 
gata să pornească mai degrabă la stîrpirea nelegiuirii con- 
cetățenilor lor, decit să ia armele ca să lupte împotriva duş- 
ananilor dinafară!“ 


https://biblioteca-digitala.ro 


DE LA FUNDAREA ROMEI. CARTEA IV 333 


III În telul acesta vedeau situaţia consulii şi patricienii. 
În fața acestei stări de lucruri, tribunul Canuleius5 și-a sus- 
ținut cu o îndirjire şi mai mare legile sale, atacînd și mai 
năprasnic pe consul. El a rostit următoarea cuvîntare: „Cetăţeni! 
Cred că am băgat de seamă, de multe ori şi mai înainte, cu 
cîtă silă se uită la voi patricienii şi cît de nevrednici vă 
socotesc patricienii, spunînd că nu meritați să trăiţi laolaltă 
cu ei, în aceeași cetate și între aceleași ziduri! Acum observ 
şi mai bine aceasta, din faptul că s-au năpustit şi au izbucnit 
cu atita furie împotriva proiectelor noastre de legi. Noi însă 
ce le amintim şi ce le răspundem patricienilor, decit că şi 
noi sintem cetăţeni ca şi ei, că locuim în aceeaşi patrie, chiar 
dacă nu avem aceleaşi averi ca ei? Noi cerem, într-un proiect 
de lege, ca dreptul de a încheia căsătorii, de care se bucură 
în mod obișnuit vecinii noștri și străinii de dincolo de hotare, 
să-l avem şi noi, în aceeași măsură. Noi, statul roman, n-am 
acordat oare dreptul de cetăţenie și duşmanilor învinşi, deşi, 
cetăţenia e cu mult mai însemnată decit o căsătorie? În celă- 
lalt proiect noi nu aducem nimic nou; nu pretindem altceva 
decît ceea ce aparține de drept poporului: cerem ca să bene- 
ficiem şi noi de aceleași avantaje ca și patricienii. Cerem ca 
poporul roman să încredinţeze dregătoriile sale acelor cetăţeni 
pe care îi vrea el. 

Care e pricina pentru care patricienii vor să prăbușească 
şi cerul şi să răstoarne şi pămîntul? Pentru ce s-au năpustit 
împotriva mea, atacîndu-mă cu atita înverșunare în senat? 
Să ajungă patricienii pînă acolo, încît să spună că nu-și vor 
stăpini miînia pînă nu-mi vor înfige miinile în beregată, stri- 
gind în gura mare că puţin le pasă de dreptul sfint-al invio- 
labilității puterii tribuniciene? Statul nostru nu va putea dăinui 
mai departe, dacă i se îngăduie poporului să fie liber să-și 
aleagă consul pe cine pofteşte şi dacă orice om din popor, 
în măsura în care e vrednic de cea mai înaltă cinste, poate 
năzui să o dobindească? S-a pomenit ceva despre putere? 
A spus cineva că e vorba să se aleagă consuli numai din repre- 
zentanți ai poporului, ca şi cum acest fapt de a avea consuli 
aleşi din oameni din popor e deopotrivă cu pretenția ca pe 
viitor să fie consuli şi dintre sclavi sau liberţi? Ce fel de sim- 

țăminte omenești pretindeţi voi că aveţi în inimile voastre, 
dacă 'duceţi o asemenea viață avind silă și scîrbă de popor t 
Patricienii v-ar lipsi şi de lumina soarelui, dacă le-ar fi îngă- 
duit s-o facă! Sînt revoltați că le. respiraţi şi aerul! Sint 
'îndirjiţi contra voastră, fiindcă vorbiţi tot ca ei, fiindcă aveţi 
și voi chipuri de oameni, tot ca eil 

Patricienii pretind că zeilor din cer nu le place ca să fie 
ales din popor un consul, fiindcă e păcat, şi de aceea nu 
îngăduie aceasta. Vă rog să-mi spuneţi: deși nouă, plebeilor, 
ne e interzisă consultarea fastelor$ şi analelor marilor preoţi, 
totuşi nu știm şi noi ceea ce ştiu și toți străinii, că cei doi 
consuli au venit în locul regilor? Nu ştie toată lumea că acești 
dregători nu au un drept sau o vază mai presus decit aceea 
pe care au avut-o înainte regii? Credeţi voi oare că nu știe 
toată lumea că fostul rege, Numa Pompilius, nu numai că nu 
a fost patrician, dar nu a fost nici măcar cetățean roman, cind 
a fost chemat din ţara sabină ca să ne cîrmuiască statul, și că 
el a domnit pe tronul Romei din porunca poporului și din 
îndemnul patricienilor? Mai tîrziu, cu toate că erau în viață 
copiii lui Ancus Martius, după el n-a ajuns rege oare L. Tar- 
quinius, un cetățean din Tarquinii, fiul lui Damaratus din 
Corint, care nu făcea parte nici măcar din vreun neam italic? 
După aceasta n-au cîrmuit ţara cu cinste şi vrednicie Servius 
Tullius, vlăstarul unei prizoniere din Corniculum, neștiindu-se 
nici măcar cine i-a fost tatăl”, iar în schimb se știa că mama 
sa a fost sclavă? Ce am spune despre T. Tatius Sabinul, pe 
care însuși Romulus, întemeietorul Romei, l-a primit la cirma 
țării ca pe un tovarăș? 

Prin urmare, puterea Romei s-a ridicat şi a crescut tocmai 
datorită acestei dovezi că nu a privit cu dispreţ nici un 
neam şi nici un soi de oameni, cînd este vorba de strălucite 
însuşiri sufleteşti. Aţi putea simţi silă pentru un consul din 
popor, cînd ştiţi prea bine că strămoșii noștri nu au disprețuit 
cîtuşi de puțin pe nişte regi venetici, şi cînd nici după detro- 
narea şi izgonirea regalității n-au fost niciodată închise porţile 
Romei în calea virtuţilor marilor însuşiri ale unui străin? 

După alungarea regilor, nu numai că am primit tot neamul 
lui Claudius în cetate, dar l-am virit chiar în rîndurile patri- 

cienilor. Oare n-a fost permis niciodată unui străin să devină 
patrician, şi din patrician să fie ales consul? Dar dacă un 
cetăţean face parte din pătura de jos a poporului, să i se spul- 
bere nădejdea că poate ajunge şi el consul? Oare nu credeţi 
că un om din popor, dacă e viteaz, cinstit și vrednic şi pe 
front, şi în ţară, poate fi asemănător lui Numa, şi lui Servius, 
şi lui L. Tarquinius? Oare dacă este un asemenea cetăţ-an, 
nu vom îngădui să i se încredințeze cîrma ţării? Și-l vom socoti 
oare de teapa decemvirilor, cei mai fioroși și mai dezgustători 
dintre toți muritorii, cu toate că toți aceştia făceau parte din 
tagma patricienilor? Nu sîntem și noi în stare să avem consuli 
de ispravă, aleși din rîndurile unor oameni noi$, în orice caz 
mai buni “decît regii? 


ID Dar, voi spuneţi: după izgonirea regilor n-a fost nici 
un consul din rîndurile poporului? Ce însemnătate are o ase- 
menea întrebare? Viaţa stă pe loc? Nu e cu putință să se 
purceadă mereu la noi înfăptuiri? Și dacă pînă acum n-am fost 
în stare de asemenea realizări (cîte nu s-au făcut din cele ce 
trebuiau să se facă pînă acum pentru noul popor romani), 
nu trebuie să ne mai străduim să înfăptuim ceea ce e de folos 
pentru el? Pe vremea domniei lui Romulus nu erau nici pontifii, 
-nici augurii. Au luat fiinţă pe vremea lui Numa Pompilius. 
În cetatea noastră nu se pomenise de recensămîntul cetățenilor, 
şi nici de împărțirea poporului pe centurii și clase. Toate acest=a 
le-a născocit mintea lui Servius Tullius. ! 

în vremuri străbune, nici de consuli nu s-a pomenit vreodată. 
Consulii au fost creaţi numai după alungarea regilor. Nu a 
existat nici puterea și nici măcar cuvintul acesta: „dictator!“ 
Tirziu de tot, strămoșii noştri au recurs la această dregătorie. 
La fel, nu fiinţau tribunii poporului, edilii, quaestorii: și au 
intrat în datină dregătoriile lor. Ne-am ales niște decemviri 
pe timp de zece ani, în scopul alcătuirii legiuirii noastre, şi 
tot noi le-am luat puterea din mînă. Cine dintre noi nu e 
convins că un stat întemeiat pentru vecie, a cărui putere va 
creşte nemăsurat, nu va crea neîntrerupt noi dregătorii, noi 
preoţii și noi legiuiri, şi pentru oameni, și pentru neamuri? 
Această hotărtre de a nu exista dreptul de căsătorie între 

patricieni și plebei n-au dat-o decemvirii, acum cîţiva ani? 
Și n-a fost un exemplu rău și pentru stat, şi în același timp 
şi cea mai urită ocară adusă plebeilor? 

Poate fi o jignire mai mare și mai usturătoare decit aceea 
de a socoti pe o parte dintre cetăţeni nevredaici de asemenea 
căsătorii, de parcă ar fi pătaţi şi însemnați cu fierul roșu? 
Ce poate fi mai groaznic decit această pătimire, să te găseşti 
între aceleași ziduri, cu toată lumea, şi totuși să duci viață de 
surghiunit, de om: aruncat în pribegie? Patricienii se feresc 
să nu Îi se strice sîngele lor albastru prin înrudiri și încuscriri, 
să nu li se pingărească sîngele. Ce? Oare vouă nu vi s-a pătat 
noblețea voastră cu neamul, cu sîngele albanilor sau sabinilor, 
de unde cei mai mulţi vă trageţi obiîrşia? În urmă n-aţi fost 
cooptați voi în rîndurile senatorilor, fie că aţi fost aleși de 
regi, fie că aţi fost admişi în senat, prin porunca poporului, 
după detronarea regilor? Nu vă puteţi păstra un sînge curat 
dacă vă luaţi soţii fiice din popor, sau dacă îngăduiţi fiicelor 
sau surorilor voastre să se mărite cu feciori zdraveni din popor? 

Nici un cetăţean din pătura de jos a poporului nu ar 
îndrăzni vreodată să siluiască vreo fecioară din clasa înaltă 
a patricienilor. Aristocrația are obiceiul ăsta, să se desfete în 
asemenea desfrînări. Și nimeni n-ar fi cutezat vreodată să-l 
oprească pe un patrician să încheie o căsătorie cu o fecioară 
plebee, dacă el vrea, și numai cind el vrea. Această stare de 
fapt este însă interzisă de lege, pentru că, într-adevăr, o lege 
este aceea care opreşte dreptul de căsătorie între patricieni și 
plebei, ceea ce eu socotesc că e o groaznică jignire adusă 
poporului. Atunci, de ce nu vă împotriviţi căsătoriilor încheiate 
între fete de plebei bogaţi cu patricieni săraci? 

Întotdeauna și pretutindeni a fost în ființă această datină, 
ca orice cetăţean care îşi caută o nevastă și oriunde şi-o găsește 
să aibă dreptul să se însoare cu ea. Și voi încătușaţi poporul 
printr-o lege a voastră atit de trufaşă, cu ajutorul căreia 
năruiți pină la temelie viața obștească, făcînd dintr-o cetate 
două cetăți? Atunci de ce nu sancționaţi tot prin lege pe orice 
plebeu, numai pentru că e vecin de casă cu un patrician? De 
ce nu opriţi printr-o lege ca să meargă şi unii şi alții laolaltă 
pe același drum? De ce nu faceţi o lege prin care să inter- 

ziceţi să ia parte împreună la același ospăț? Ca să nu meargă 
împreună la aceeași piață? Și ce se poate întîmpla dacă un 
patrician se va însura cu o fecioară din popor, și un flăcău 
din popor va lua de soţie o patriciană? Ce, se schimbă ceva 
din drept? Copiii nu-şi urmează şi nu capătă drepturile tată- 
lui lor? 

Noi nu vă cerem altceva prin dreptul de căsătorie cu voi 
decît să fim preţuiţi ca oameni şi în rîndul cetățenilor. N-avem 
nici un motiv să ne luăm cu voi la harță (afară de cazul că 
vă simţiți voi bine și vă place „vrajba cu noi, aducindu-ne 
jigniri şi înjosindu-ne mereu). 


D în sfîrşit, vă mai pun ultima întrebare: în mîna cui trebuie 
să fie puterea şi cîrma statului roman? A patricienilor sau 
a poporului? După alungarea monarhiei, poporul s-a hotărit 
numai să-şi schimbe stăpînii, preferînd cîrmuirea voastră? Sau 
o dată cu înființarea republicii s-au dobîndit libertatea și egali- 
tatea tuturor cetăţenilor în fața legilor? Se cuvine deci să-i fie 
îngăduit poporului să poruncească crearea oricărei legi, dacă 
el vrea. Oare vă veţi gîndi să decretaţi mobilizarea, ca o 
pedeapsă faţă de popor, în cazul că acest proiect de lege se 
votează? Şi atunci cînd eu, tribunul poporului, voi începe să 
chem cetăţenii la vot, în același timp tu, consulul roman, vei 
sili tineretul să depună jurămînt, înrolindu-l sub drapel, şi-l 
vei duce în tabăra de instrucţie? Vei îndrăzni să înfrunţi 
poporul? Vei cuteza să ameninţi pe tribuni? 

N-aţi încercat şi n-aţi simţit pe pielea .voastră proprie, 
în două rînduri, că n-au prețuit nici cit o ceapă degerată 
stropșirile voastre amenințătoare în fața poporului strîns înmă- 
nuncheat? Cum adică, oare voi aţi fost aceia care aţi încetat 
lupta cu poporul, fiindcă vă era milă şi eraţi îngrijoraţi de 
soarta noastră? Nu sînteţi nici acum convinşi că tabăra care 
a încetat lupta, cînd a vrut, a fost tubăra poporului, fiindcă 
ea era mai tare? N-a fost tot poporul acela care a fost mai 
cumpănit în judecata lui, decît voi patricienii? 

Cetăţeni! Aristocraţii nici acum nu se vor încumeta să sc 
ia la harţă cu voi. Ei nu vor încerca pe spinarea lor ce 
înseamnă şi cit de tare e puterea voastră, puterea poporului, 

ci numai caută să vă ispitească sufletele voastre. Ca urmare, 
o, consuli, poporul roman e gata să se înroleze sub drapel Şi 
să pornească la aceste războaie, fie că sînt adevărate, fie năs- 
cocite, numai cu condiţia ca să înfăptuiţi, în sfîrşit, un singur 
stat, admiţind dreptul de căsătorie între patricieni şi plebei. 
Căci dacă într-adevăr e nevoie de inmănuncherea tuturor forţelor 
în faţa primejdiei ce amenință patria, atunci să fie îngăduit 
tuturor cetăţenilor să se unească şi contopească pentru rostul 
şi sensul vieţii și să-și închege căminuri, pentru a-și împlini 
nevoile. Să îie toată lumea o apă și un pămint, în măsura în 
care oamenii vrednici şi de ispravă pot nădăjdui că le sînt des- 
chise porţile către demnităţile statului, în măsura în care există 
tovărășie şi conştiinţă socială în rîndurile tuturor cetăţenilor 
republicii, și, în sfîrşit, în măsura în care este îngăduit cetă- 
țenilor să asculte şi să se supună înalților dregători aleși în 
fiecare an, iar poporul să poruncească acestor înalți magistrați. 
Dacă voi patricienii vă veţi încumeta să împiedicaţi votarea 
acestor legi, ei bine, n-aveţi decit să faceţi spume la gură și să 
spuneţi că ne ameninţă mii de războaie, eu vă declar răspicat: 
nici un -cetăţean roman nu va răspunde la strigările mobilizării, 
nici unul din ei nu va lua o armă în mînă, nici un fiu al 
poporului nu va lupta pentru trufaşii stăpîni, cîtă vreme aceştia 
nu înţeleg să împartă cu ei demnităţile și onorurile în republică 
și cîtă vreme și-n viaţa casnică a familiei nu există dreptul de 
căsătorie și de închegarea unui cămin între toţi cetățenii“. 


DI După ce s-au prezentat și consulii în faţa adunării, 
fiindcă discuţiile nu se mai sfîrșeau, s-a ajuns din nou la sfadă 
şi la vrajbă. Cind tribunul le-a pus întrebarea pentru ce nu 
sînt de părere ei că trebuie să se aleagă un consul și din rîn- 
durile poporului, unul din consuli, căruia i se părea că toată 
discuţia aceasta nu foloseşte la nimic, i-a răspuns: „fiindcă 
nici un om din rîndurile plebeilor nu poate lua auspicii, fiindcă 
decemvirii au dat o lovitură atît de puternică dreptului căsă- 
toriei și, pe deasupra, fiindcă şi auspiciile sint neprielnice, şi 
deoarece vlăstarii ieşiţi din asemenea căsnicii nu sînt nici patri- 
cieni şi nici plebei“, 

La asemenea răspuns, plebeii au sărit ca arși, simțind că 
le cloclotește sîngele în vine de revoltă, că patricienii susțin 
sus și tare că reprezentanţii poporului nu sînt vrednici să 
observe mersul şi semnul păsărilor, de parcă pe ei i-ar uri 
zeii nemuritori. 

Hira şi gîlceava nu s-au curmat, pină cînd, în sfirşit, patri- 
cienii s-au dat bătuţi, consimţind ca să treacă legea căsătoriei 
la votare. (De altfel, şi poporul a avut noroc de un tribun 
înzestrat cu o dirzenie extraordinară, şi de aceea l-a susținut 
din toată inima). Consulii se bizuiau, ca și în trecut, că vor 
reuşi să tărăgăneze lucrurile, așa fel încit tribunii, pină la 
urmă, vor renunța la dobindirea dreptului alegerii unui consul 
şi din sînul plebeilor, sau, în cel mai rău caz, vor amina rezol- 
varea situației tocmai după sfîrșitul războiului; că dacă ei 
admit numai așa, de formă, legea dreptului de căsătorie între 
patricieni și plebei, poporul se va mulțumi și cu atit și va 
răspunde fără întirziere la mobilizare. 

Biruința lui Canuleius asupra patricienilor a fost nemai- 
pomenită. El a cîştigat în ochii poporului o vază fără precedent. 
Și ceilalţi tribuni îi înfruntau cu acecuşi străşnicie pe patricieni, 
căutind să-și impună proiectul lor de lege. Cu toate că pe zi ce 
trece creșteau zvonurile despre război, tribunii împiedică totuși 
mobilizarea. Consulii se adunau și se consfătuiau -mereu cu 
căpeteniile patricienilor, în locuinţele lor particulare, fiindcă 
nu puteau lua nici o măsură prin mijlocirea senatului, cîtă 
vreme li se opuneau tribunii poporului. Începeau să mijească 
zorile curmării acestei lupte, din care patricienii aveau să fie 
sau înfrinţi de popor, sau să îngenuncheze în faţa ia sara 
"de peste hotare. 

Dintre foştii consuli, numai Valerius şi Horatius nu luaseră 
parte la aceste consfătuiri. Dimpotrivă, C. Claudius căuta să 
dea apă la moară patricienilor, asmuţindu-i și mai tare pe 
consuli împotriva tribunilor. În schimb, însă, Quinctii, Cinci- 
nnatus și Capitolinus respingeau cu tărie orice nelegiuire şi 
orice act de teroare săvirșit împotriva inviolabilităţii „acre 
A tribunilor, aşa cum s-a întărit solemn pe muntele Aventin 
respectarea învoielii încheiate. în aceste consfătuiri s-a hotărît 
să se recurgă la alegerea unor tribuni militari, învestiți cu 

putere consulară, care făceau parte şi din rîndurile patricienilor, 
şi ale plebeilor. 

În ce priveşte însă alegerea consulilor, situaţia să rămină 
neschimbată, ca pînă acum. Totuși, şi tribunii, și plebeii au 
rămas mulţumiţi cu ceea ce au obţinut. Se fixează data adunării 
popcrului, în vederea alegerii a trei tribuni militari cu putere 
consulară?. După stabilirea datei acestor alegeri, candidaţii 
au şi început Să cutreiere în sus și în jos tot forul, stăruind 
pe lingă alegători şi făcînd cea mai puternică propagandă, 
iar dintre foştii tribuni îşi dădeau silința tocmai aceia care 
zgîndăriseră poporul cu vorba şi cu fapta. 

La început, patricienii au fost cuprinşi de deznădejde la 
gindul că vor trebui să împartă aceste funcţii cu plebeii, care 
erau atit de înverşunaţi împotriva lor și, apoi, şi de indignare. 
În cele din urmă, patricienii au fost convinși de fruntașii lor 
că n-au pierdut nimic din puterea lor precumpănitoare în" 
conducerea republicii, şi de aceea au candidat mai departe. 

Evenimentul acestor alegeri a avut următoarea însemnă- 
tate: în lupta pentru păstrarea neșştirbită a libertăţii şi a. 
demnităţii, cetățeanul are în firea lui anumite porniri, dar, 
după sfirșitul campaniei alegerilor, el rămîne mai departe cu 
judecata limpede şi întreagă. Poporul i-a ales pe toți tribunii 
militari numai din rîndurile patricienilor, şi totuşi el a fost 
destul de mulţumit, pentru că, în sfirşit, aristocrația i-a recu- 
noscut dreptatea cauzei sale. 

Unde vei mai găsi vreodată în cursul istoriei acest simţ 
cumpănit al măsurii, această egalitate între toți oamenii și 
această înălțime sufletească la toţi cetăţenii, aşa cum s-a întim- 
plat atunci, în vremea lui Canuleius, cînd s-au înfăptuit unitatea 
şi armonia întregului popor? 


DII După 3009 de ani de la întemeierea Romei intră în 
funcţiune noii dregători: A. Sempronius Atratinus, L. Atilius 
şi T. Cloelius, ca tribuni militari cu puteri consulare. În toată 
perioada cit a durat magistratura acestora, au domnit pacea și 
liniștea şi-n ţară, şi-n afară. Unii analişti, fără să pomenească 
nimic de legea alegerii de consuli și din rîndurile plebeilor, 
susțin că numirea acestor noi dregători a fost impusă de îm- 

prejurările vitrege, fiindcă au izbucnit deodată conflictele cu 
volscii, cu aequii şi cu veienţii, în urma trădării ardeaţilor, 
iar cei doi consuli nu erau în stare să facă faţă atitor războaie, 
toate ivite în același timp. 

Analiştii mai menţionau apoi că cei trei tribuni militaui 
erau învestiți cu puteri și insemne consulare. Numai că noii 
dregători n-au ajuns să înfăptuiască ceva potrivit așteptărilor, 
fiindcă după 3 luni de la intrarea lor în funcţie, în urma 
unei hotărîri luate de auguri, care pretindeau că aceşti înalţi 
magistrați au fost aleşi prin călcarea rinduielilor cultului, 
tribunii militari au demisionat din dregătorie. Căpetenia augu- 
rilor, Caius Curtius, care prezida aceste alegeri, a motivat 
demisia celor trei tribuni militari, spunînd că cortul!” de obser- 
vaţie al augurilor nu fusese instalat în locul potrivit. 

S-au înfățișat la Roma solii cetăţii Ardea, ca să se plingă 
de nedreptatea suferită, punind condiţia că vor rămîne mai 
departe credincioşi tratatului de alianţă și amiciţie cu romanii, 
dacă li se va înapoia pămîntul confiscat. Senatul roman le-a 
dat acest răspuns: 

„Sentința dată de adunarea poporului roman nu poate fi 
răsturnată de senat, chit că hotărîrea luată ar fi fără precedent 
şi în pofida dreptului, şi aceasta tocmai pentru păstrarea uni- 
tăţii de vederi şi a armoniei care trebuie să domnească în 
sînul celor două puteri ale statului. Dacă ardeaţii vor să aştepte 
un alt moment prielnic pentru patricieni și vor să-și încre- 
dinţeze senatului arbitrajul în litigiul lor, ei le vor face drep-.- 
tate. De aceea să-și potolească revolta, pentru că în curind se 
vor bucura cînd vor vedea că li s-a dat cîştig de cauză, şi să 
ştie că patricienii se vor strădui din răsputeri ca ardeații să 
nu mai sufere nici o nedreptate, iar neajunsul de care se 
pling ci acum să nu dăinuie mai multă vreme“. Solii ardeaţilor, 
primind asemenea asigurări, s-au întors liniștiți în ţara lor, 
ca să aducă la cunoştinţă întreaga situaţie. 

Deoarece statul roman rămăsese fără magistrați curuli, pa- 
tricienii s-au întrunit într-o ședință și au numit un interrege. 
Vrajba şi neînțelegerile, pe temeiul dacă trebuie aleşi consuli 
sau tribuni de război, au prelungit pe mai multe zile durata. 
funcţiei interregelui. Interregele și senatul erau pentru alege- 

rile obișnuite de consuli; tribunii poporului şi poporul voiau 
să fie aleși alţi tribuni militari. În această luptă, patricienii 
şi-au impus vederile lor, fiindcă și poporul a găsit cu cale că 
nu-s de folos asemenea ciocniri pentru o dregătorie sau alta 
şi care n-au să ducă la nici un rezultat. 

De aceea, poporul a încuviinţat să fie lăsată mai departe 
pe seama patricienilor cinstea unei asemenea dregătorii, pe 
de altă parte şi fruntașii poporului vedeau cu ochi buni aceste 
„alegeri, deoarece erau convinși că vor izbuti să se impună 
numai candidaţii care merită. Înșiși tribunii poporului au 
„cedat în această luptă, fără sorți de izbîndă pentru ei. ÎInter- 
regele 'T. Quinctius Barbatus numește pe noii consuli aleși de 
popor, și anume pe L. Papirius Mugillanus și L. Sempronius 
Atratinus. Acești consuli au reînnoit tratatul cu cetatea Ardea. 
Totuşi, e vrednic de amintit faptul că consulii acelui an nu 
sînt pomeniţi nici în vechile analel!, nici în condicele de în- 
semnări ale magistraţilorIi2. Deoarece la începutul anului au 
fost în funcţie tribuni de război, iar consulii au fost aleși în 
urmă în locul acestora, eu cred că s-a trecut cu vederea nu- 
'mele acestor consuli, şi de aceea analiștii au tras concluzia că 
tribunii militari au funcţionat tot anul. Istoricul Licinius Ma- 
erl3 e acela care susține asemenea lucruri, spunînd că aceste 
date și informaţii le-a luat din însuși tratatul cu ardeaţii și 
apoi că le-a găsit şi în cărţile scrise pe pinză de in, aflate în 
templul zeiţei Moneta. Cu toate amenințările vrăjmașilor, ca 
să-i sperie pe romani, totuși şi dincolo de fruntarii a fost 
liniște, la fel ca şi în ţară. 


DIIIL Fie că au fost aleși numai tribuni militari, (ie 
că i-au înlocuit consulii aleși, ca de obicei, urmează un an 
în care, neîndoios, au existat consuli. Aceştia au fost M. Ge- 
ganius Macerinus, ales pentru a doua oară, şi T. Quinctius 
Capitolinus, pentru a cincea oară. Acest an mai e însemnat 
şi prin înființarea unei înalte dregătorii, cenzuralt, funcţie 
creată dintr-un modest început, ca în urmă să capete o însem- 
nătate covirșitoare, fiindcă în sarcina cenzurii au căzut inda- 
toririle păstrării neştirbite a moralei cetăţenilor și a severei 
discipline romane. Cenzura avea jurisdicția şi asupra senatului, 

și asupra clasei cavalerilor. Tot cenzurii îi reveneau controlul 
moravurilor din viaţa publică şi particulară, inspectarea ser- 
viciilor publice şi controlul averilor cetățenilor, precum şi 
organizarea și supravegherea veniturilor statului. 


Obîrșia acestei dregătorii a izvorit din năzuinţa ca recen- 
sământul populaţiei, care nu se mai făcuse de atita amar de 
vreme, să nu se mai amine. Un alt motiv era și faptul că 
cei doi consuli erau năpădiţi de atitea treburi "şi griji, încît 
nu mai puteau face față și îndatoririi recensămîntului, mai 
ales acum cînd îi pîndeau primejdiile atitor războaie. Sena- 
tul a motivat astfel nevoia acestei înfăptuiri: 


„Recensămintul e o întreprindere cît se poate de grea, 
şi nu e potrivită rostului și importanţei consulilor, și de aceea 
e nevoie de o funcţie într-adins creată. Această nouă dregă- 
torie trebuie să aibă în subordinea sa pe toți acești funcţionari 
speciali ai recensămîntului, numiţi recenzori, precum și grija 
păstrării registrelor și arhivelor. Tot în sarcina lor cad și 
organizarea şi executarea acestor operaţiuni ale recensămîntului“. 


Patricienii au primit bucuroşi crearea acestei noi demni- 
tăți, deși li se părea a fi o funcţie neînsemnată, fiindcă nă- 
zuiau ca tot lor să le revină şi această cinste, ca să fie cit 
mai inulți demnitari din rîndurile aristocrației în fruntea ra- 
publicii. De aceea, eu cred că patricienii au prevăzut impor- 
tantul rol pe care-l vor juca în viitor cenzorii şi s-au stră- 
duit să le acorde toată prețuirea și toată cinstea cuvenită. 

La rîndul lor, tribunii poporului nu s-au împotrivit prea 
mult, pentru a nu părea că sînt potrivnici patricienilor pen: 
tru orice moft, iar pe de altă parte găseau că această dem- 
nitate era de trebuinţă, aşa cum era în realitate, nu ca să fie o 
dregătorie de ochii lumii. 

Fiindcă fruntașii patricienilor simțeau la început dispreţ 
pentru o asemenea cinste, poporul a votat la alegerile ce-au 
avut loc, pe Papirius și pe Sempronius în funcţia de cenzori 
(al căror consulat am văzut că a fost contestat de unii analişti), 
în scopul de a se umple un gol prin această nouă dregătorie, 
îndeplinindu-se o îndatorire care era o povară prea grea 
pentru consuli. De atunci a intrat în vigoare cenzura. 

IĂ în timp ce se petrec aceste evenimente la Roma, se 
prezintă iarăşi soli din partea cetăţii Ardeal5, ca să ceară 
ajutor romanilor pentru orașul lor căzut în grea restriște. 
Aceasta o fac în numele străvechii alianţe și a tratatului re- 
înnoit de curînd. Totuşi Ardea n-a avut noroc să se bucure de 
pacea reînnoită cu tact şi înțelepciune de poporul roman, din 
pricina frămîntărilor şi mișcărilor interne. Analiştii menţio- 
mează că pricina și începutul acestor tulburări trebuie puse pe 
seama diferitelor facțiuni care luptau numai pentru interesele 
lor proprii. Interesele egoiste, plăcerile desfriului au fost și 
vor fi de-a pururi pricina pierzaniei multor popoare, pe care 
le vor izbi mai crunt decît multe războaie cu vrăjmașii, mai 
rău decit plaga foametei sau ca prăpădul molimelor, mai 
mult decit revărsarea miîniei cerești; interesele egoiste, dez- 
binările şi vrajba dintre cetăţenii unui stat au fost, sînt și 
vor fi nenorocirile din urmă și cele mai cumplite ale patriei. 

Doi tineri au plecat să peţească o fecioară din rîndurile 
păturii de jos a poporului. Această fată era de o frumuseţe 
răpitoare, îndeobşte cunoscută. Unul din peţitori era din clasa 
ei. Acesta s-a adresat după datini tutorilor săi, care erau 
bineînţeles din aceeaşi stare cu el. Celălalt peţitor, din rîn- 
durile patricienilor, fusese cucerit numai de frumuseţea ei 
trupească şi de nimic altceva. În schimb, şi el era susținut 
şi încurajat de toţi fruntaşii aristocrației orașului, din care 
pricină cele două tabere ajungeau să se giîlcevească și să se 
încaiere între ele chiar în casa fetei. Nobilul era și în gra- 
țiile mamei fetei, fiindcă bătrina voia să-şi mărite fata cu o 
faţă simandicoasă, cît mai sus pusă, dorind să se fălească şi 
cu o nuntă ca în basme. Cum tatăl fetei murise, fireşte şi 
tutorii fetei îl sprijineau pe tinărul din aceeași obirşie cu si, 
pentru că-şi aminteau de felul de viaţă al păturii lor. 

Însă, fiindcă între pereţii casei miresei nu s-a putut da 
o dezlegare firească acestei tărășenii, s-a recurs la calea ju- 
decății. După ce s-au ascultat ambele părţi şi s-au depus măr- 
turii și din partea mamei, și a tutorilor fetei, judecătorii au 
dat o sentință prin care au hotărît că mama are tot dreptul 
să-și mărite pe fiica ei cu cine pofteșie. Numai că silnicia a 
fost mai puternică, deoarece tutorii, după ce şi-au înștiințat pe 


https://biblioteca-digitala.ro 


DE LA FUNDAREA ROMEI. CARTEA IV 345 


toţi partizanii lor, ţinind o întrunire publică în for, unde s-au 
plins de această nedreptate, au strîns o ceată de flăcăi și au 
răpit fata din casa mamei sale. 

S-a iscat o zarvă și o învălmăşeală neobișnuită, pentru că 
la rîndul lor și nobilii au alcătuit o ceată de zdrahoni înar- 
maţi, ca să-l răzbune pe tovarășul lor care rămăsese cu 
buzele umflate. Se încinge o încăierare de pomină. Norodul din 
Ardea, care nu seamănă nici pe departe cu poporul roman, a 
și fost risipit şi dat peste cap de patricieni. 

Ardeaţii și-au părăsit atunci orașul lor, ocupînd o costişă 
la oarecare depărtare de oraş, de unde se năpusteau mereu 
peste ogoarele patricienilor, şi făceau praf și pulbere totul în 
cale. Mai apoi, ce le trece prin minte: vor să-și recucerească 
propriul lor oraș. De aceea izbutesc să stringă din Ardea o 
ceată de meșteșugari, ademeniţi cu nădejdea unei prăzi bogate, 
şi pregătesc acum asediul oraşului în toată regula, ameninţind 
totodată și pe ceilalți locuitori care nu luaseră parte la în- 
căierare. S-a dezlănţuit acolo un război în toată legea, cu 
toate cumplitele lui urmări, din pricina a doi tineri care-și 
pierduseră minţile pentru o femeie și care voiseră să-și în- 
temeieze căsnicia pe ruinele patriei lor. 

Acum toți concetăţenii lor parcă se molipsiseră de tur- 
bare. Ambele tabere au găsit cu cale că nu au la indemină 
destule forțe de luptă în ţara lor. De aceea, patricienii au 
recurs la ajutorul romanilor, cărora le-a cerut să le despre- 
soare cetatea, în timp ce poporul a apelat la volsci, ca să-i 
sprijine la cucerirea cetăţii Ardea. Volscii s-au și grăbit să 
vină la Ardea, sub conducerea lui Acquus Cloelius. Oytirea 
volscilor a început lucrările de împresurare, înconjurînd Ardea 
cu un val de fortificaţii. 

După ce la Roma s-a adus la cunoştinţă această acțiune 

a volscilor, consulul M. Geganius a și purces îndată cu oastea 
romană, instalindu-și tabăra la trei mii de pași de poziţiile 
vrăjmaşilor. Fiindcă soarele se lăsase spre chindie, a dat poruncă 
ostașilor să se pregătească de masă și odihnă. Pe la straja a 
patra, consulul dă ordin de atac. Operaţiile armatei romane, 
desfășurate prin surprindere, au fost încununate de succes, 
deoarece, cînd s-au ivit zorile, volseii s-au trezit înconjurați 

de romani mai abitir decit împresuraseră ei Ardea. Într-o 
latură, consulul reușise să stabilească legătura cu ardeaţii, fi- 
indcă romanii puseseră piciorul şi pe o parte din zidurile cetăţii. 
În felul acesta, ostaşii unităţilor sale puteau pătrunde și ieși 
după voie din oraş. 


Ă Comandantul volseilor, care pînă în ziua venirii roma- 
nilor nu se aprovizionase cu cele trebuincioase bunului trai 
— fiindcă el își hrănise ostașii pînă acum numai din ce se 
îniruptaseră de pe urma prădăciunii ogoarelor — cînd s-a 
văzut la ananghie, a pierdut orice nădejde de a-şi mai face 
rost de hrană în urma încercuirii lor de către romani. De 
aceeu îl pofteşte pe consulul roman la o întrevedere, unde i-a 
spus: „de vreme ce au venit acolo romanii ca să pună capăt 
asediului, volscii sînt gata să plece în ţara lor.“ 

La această propunere, consulul roman a răspuns: „În- 
vingătorii sînt aceia care își impun condiţiile lor celor învinși, 
şi nu aceştia învingătorilor. Să nu-și închipuie volscii că vor 
fi lăsaţi să plece nestingheriţi în ţara lor, așa cum au venit, 
ca să atace după bunul lor plac pe aliații poporului roman. 
De aceea el poruncește să-i fie predat comandantul volscilor, 
toată lumea să depună armele, să declare că au fost biruiţi şi 
că se vor supune puterii romane. Altfel, se va arăta fără cruţare 
faţă de vrăjmaşi, fie că rămîn pe loc, fie că pleacă de acolo. 
Mai degrabă, vrea să cîştige o victorie deplină asupra unor 
dușmani ca volscii, decit să se întoarcă la Roma cu o pace 
nesigură.“ 

Cind au văzut volscii că li s-au zădărnicit toate încercările 
de a ieși din acest impas, le-a pierit orice nădejde de a 
scăpa de împresurare pe calea armelor. Atacul lor s-a încheiat 
cu pierderi uriaşe. Căutind s-o ia la fugă, prăpădul a fost 
şi mai mare în rîndurile armatei lor, şi, văzînd că nu mai 
au încotro, au încetat lupta, începînd să-i roage pe 1omani 
să-i cruţe. Volscii l-au predat apoi romanilor pe comandantul 
lor. După ce şi-au predat şi armele, au fost trecuți pe sub 
jug. Li s-a dat apoi drumul să se ducă în ţara lor numai cu 
ce aveau pe ei, ca semn al înfringerii şi ruşinii suferite. După 
ce rămășițele volscilor învinşi au cantonat nu departe de Tus- 

culum, locuitorii acestei cetăţi, revoltați împotriva acestor vrăj- 
mași, care le-au pricinuit atîtea pagube în trecut, s-au năpustit 
asupra lor, căci erau acum dezarmaţi, necruțind decît un 
pumn din ei, care să vestească în ţara lor ce grozăvii au. 
păţit. 

Romanii au înăbuşit răscoala și tulburările din Ardeal, 
decapitind cu securea pe căpeteniile uneltirilor și confiscîn- 
du-le averile în folosul cetăţii Ardea. Astfel, ardeaţii s-au con- 
vins că a fost înlăturată sentinţa unei judecăţi nedrepte prin 
această acţiune salvatoare şi că senatul roman a găsit, cu cale: 
să șteargă, în felul acesta, amintirea lăcomiei și ruşinii care 
acoperea obrazul poporului romai, în urma acelei judecăţi. 

Consulul s-a întors la Roma, unde a fost purtat în triumii?. 
în fața carului său de triumf mergea comandantul volscilor, 
Aequus Cloelius, după care urma alaiul trofeelor luate de la 
oastea volscilor dezarmaţi. 

Consulul Quinctius a cîştigat aceeași glorie în timp de 
pace, ca și colegul său de consulat pe front, deși aceasta nu 
era ușor de dobindit în ţară, fiindcă el s-a străduit din răs- 
puteri ca să păstreze pacea şi armonia între toţi cetăţenii re- 
publicii, cîrmuind după aceleași legi, şi pe cei din pătura 
înaltă, și norodul de jos, astfel încît în cele din urmă patri- 
cienii l-au prețuit ca pe un om prea aspru față de ei, iar 
la rîndul lui, poporul, destul de blind și prietenos. Quinctius 
s-a impus și în fața tribunilor poporului, prin autoritatea lui, 
fără să fie nevoie să se ia cu ei la harţă. Cele cinci consulate 
ale sale, îndeplinite cu aceeaşi ţinută şi pricepere, așa cum 
se cuvine unui consul, prin comportarea în toate acţiunile sale 
cu aceeași înţelepciune şi cumpătare în tot cursul vieţii sale, a 
ajuns să fie mai iubit şi mai respectat de cetăţeni ca om, de- 
cît ca înalt dregător. Atîta vreme cît au fost consuli Quinctius 
şi Geganius, nu s-a pomenit nimic despre tribunii militari. 


XI Consulii anului următor au fost M. Fabius Vibulanus 
şi Postumus Aebutius Cornicen. Aceşti consuli, dindu-şi seama 
că dregătoria lor urmează după izbinzile strălucite ale con- 
sulilor anteriori, care au dobindit o slavă atît de mare şi în 
țară, şi peste graniţă, şi prin războaiele purtate, și prin mă- 

rețele lor înfăptuiri (acest an a fost de pomină și faţă de duș- 
mani, și faţă de aliaţi, fiindcă romanii au intervenit atît de 
repede şi cu atita succes în chestiunea ardeaţilor într-un mo- 
ment de grea cumpănă), ca să şteargă cu desăvirşire din sufle- 
tul oamenilor impresia ruşinoasă a strimbătăţii săvirşite în 
dauna ardeaţilor, au dat un decret prin care se prevedea în- 
scricrea de colonişti pentru Ardea, ca să se stabilească acolo 
o garnizoană romană și s-o apere împotriva atacurilor volsci- 
lor, mai ales datorită faptului că locuitorii acestei cetăţi fuse- 
seră simțitor împuținați din pricina revoltei interne. 

Această hotărire a fost adusă la cunoștința tuturor cctă- 
țenilor pe cale oficială, afișindu-se în for, pentru ca poporul 
şi tribunii lui să știe că nobilimea a izbutit să-i anuleze sen- 
tinţa lui dinainte. S-a căzut de acord ca toţi acești coloniști, 
în rîndul cărora se înscriseseră mai mulţi rutuli decit romani, 
să nu primească loturi de proprietate decit din pămîntul con- 
fiscat de statul roman în urma acelei judecăți strimbe, și 
apoi ca nici un roman să nu intre în posesia acestor păminturi 
înainte de a fi mulțumiți toţi rutulii. în felul acesta, ținutul 
a revenit în întregime ardeaților. 

S-a numit o comisie de trei membri, pentru întemeierea 
coloniei noi de la Ardea. Această comisie era alcătuită din 
Agrippa Menenius, T. Cloelius Siculus și M. Aebutius Elva. 
Membrii comisiei şi-au îndeplinit această sarcină foarte puţin 
piăcută împărțind aliaţilor Romei întreaga suprafață de pămint 
în litigiu, pe care adunarea poporului o adjudecase pentru re- 
publica romană. Pînă la urmă, plebea s-a simţit nedreptăţită 
și jignită. Această comisie nu a înţeles să facă însă nici pe 
placul patricienilor, nevoind să-i servească după ochi şi dugă 
sprinceană, şi de aceea a căzut și în dizgraţia aristocrației. 
Și ca să preîntimpine atacurile furioase din partea tribunilor 
poporului, care le-a fixat termene de judecată, membrii acestei 
-comii au preferat să rămînă mai departe în noua colonie în- 
temeiată de ei, în chip de colonişti, ca mărturie că au fost 
oameni drepţi şi dintr-o bucată. 


XII Şi în cursul anului următor pacea a putut să dăinuie 
şi înăuntrul ţării, şi în afară. Consulii acestui an18 au fost C. 

Furius Pacilus și M. Papirius Crassus. Pe vremea acestora 
s-au desfășurat spectacolele cu jocuri, care fuseseră făgăduite 
de decemviri cu prilejul retragerii poporului pe Muntele Sacru 
şi care fuseseră aprobate printr-un decret de către senat. 

Zadarnic s-a străduit tribunul Paetelius să agite din nou 
spiritele pe chestiunea acestei acţiuni a poporului de pe acea 
vreme. Paetelius fusese ales şi a doua oară tribun al poporului, 
fiindcă în prima magistratură susţinuse sus şi tare să se 
împartă loturi de pămint poporului, dar fără nici un rezul- 
tat, deoarece consulii n-au binevoit să-i sprijine proicctul 
în fața senatului. De aceea, în perioada celui de al doilea tri- 
bunat, Paetelius şi-a susţinut cu o îndirjire şi mai mare pro- 
iectul său, încît a înduplecat în cele din urmă pe noii consuli 
să-l aducă în faţa senatului. Și cînd senatul a fost întrebat, 
deci, dacă e de părere să se facă alegeri consulare sau de tri- 
buni militari, senatul a hotărît să se facă alegeri consulare. 
Atunci tribunii poporului i-au amenințat pe patricieni că vor 
măcărnici mobilizarea armatei. Dar ei au început să-i ia în 
zeflemea pe tribuni, pentru că dincolo de hotare domneau liniş- 
tea şi pacea, și nu mijea vreun semn că e nevoie de pregă- 
tiri pentru război. 

După această perioadă de linişte urmează acum anul consu- 
latului lui Proculus Geganius Macerinus și al lui L. Menenius 
Lanatus, un an de pomină prin tot felul de nenorociri, pri- 
mejdii, răscoale, foamete şi tulburări, care au împins pe un 
oarecare ins ca, prin momeala dărniciei, să pună din nou pe 
grumazul poporului roman jugul tiraniei regale. O singură 
pacoste a lipsit: războiul dincolo de fruntarii. Dacă romanii 
ar mai fi avut parte și de această năpustă, nu se ştie dacă, 
chiar cu ajutorul zeilor, s-ar mai fi putut îndrepta ceva. 

Șirul nenorocirilor a început cu foametea, deoarece recolta 
fusese din cale afară de proastă în urma secetei dar şi din 
pricină că, poporului plăcîndu-i să se ţină numai de întruniri, 
lăsase baltă muncile agricole. Analiştii pomenesc amindouă 
temeiurile. Patricienii învinuiau poporul că s-a dedat lenii, 
tribunii, la rîndul lor, acuzau pe consuli cînd de înșelătorie, 
cînd de delăsare. în cele din urmă, reprezentanții poporului 
şi-au impus punctul lor de vedere, şi senatul nu s-a mai îm- 

potrivit ca L. Minucius să fie ales şi însărcinat cu problema 
rezolvării aprovizionării! poporului cu grâne. 

Minucius s-a distins în timpul dregătoriei sale mai mult 
prin păstrarea neștirbită a libertăţii poporului, decît prin re- 
zolvarea acestor probleme, cu toate că pînă la urmă i s-au adus 
binemeritate mulţumiri publice, pentru strădaniile sale de- 
puse în vederea îmbunătăţirii aprovizionării, Minucius ciști- 
gind faimă de om mare. Lucius Minucius a trimis numeroși 
delegaţi în toate ţările vecine, şi pe raare, şi pe uscat, însă 
fără nici un rezultat, fiindcă n-a izbutit să micşoreze preţul 
griului (numai din Etruria s-a adus o cantitate neînsemnată 
de cereale), și atunci, văzîndu-se silit să recurgă la măsuri 
drastice, a raţionalizat toată rezerva de cereale. Astfel, el 
a obligat pe toţi cei ce au grine să-şi păstreze atita cantitate 
cît au nevoie pe timp de o lună. iar restul să-l vindă sta- 
tului, Apoi, el a micşorat mult rațiile zilnice ale sclavilor; după 
aceasta, tot el a adus acuzaţii negustorilor speculanți, pe care 
i-a expus urii poporului. Numai că, prin scotocirile sale stărui- 
toare prin locuinţele oamenilor, făcea să se dezvăluie și mai 
mult nevoile şi sărăcia, în loc să se îmbunătăţească alimentarea 
poporului. Situaţia a ajuns atît de desperată, încît mulţi din 
popor, nemaiputind să îndure foamea, şi-au pus pe cap un 
văl şi s-au aruncat în Tibru, preferind să se înece, decit să 
ducă o viaţă atit de chinuită. 


XIII Atunci Spurius Maelius, un om putred de bogat, care 
„făcea parte din ordinul cavalerilor, s-a gindit că i-a venit 
apa la moară, găsind momentul potrivit ca să profite şi el 
puţintel de pe urma acestor vremuri tulburi, dind un foarte 
urît exemplu prin năzuințe şi mai urîte. După ce Maelius a 
făcut rost de o mare cantitate de cereale cu banii săi proprii, 
prin mijlocirea unor oameni de încredere, oaspeţi și clienţi, 
a început să împartă bucate în dreapta şi-n stinga. (Eu cred 
că aceasta a fost și pricina care a zădărnicit aprovizionarea 
normală a populaţiei cu grine.) 

În felul acesta, Maelius a reuşii să-şi facă o mare faimă 
în rîndurile poporului nevoiaş, ajungînd să fie linguşit pe 
toate cărările şi ridicat în slăvi, depăşind măsura obișnuită, 

mai ales că nu avea nici o dregătorie publică. Era neîndoielnic 
că el ţintea să pună mîna pe consulat. Ori de cite ori o îi- 
ință omenească nu se întinde cât îi e plapoma, atunci își pierde 
şi simţul măsurii şi se prăbușește, fiindcă, cu cît norocul îl 
ajută pe om să urce mai sus, cu atît și el vrea să ajungă acolo 
unde nu i se cuvine. 

Pentru că Maelius n-avea sorţi de izbindă să pună mina 
pe consulat fără sprijinul patricienilor, atunci el s-a gîndit 
că n-ar fi rău să ajungă rege. Acesta era singurul rang înalt 
la care năzuia şi care putea să-i precumpănească cheltuielile 
şi risipa făcute cu trimbiţarea prin surle şi tohe în acest scop. 
Tocmai băteau la ușă alegerile consulare, pe care însă Maelius 
nu le dorea, întrucît planurile sale urzite nu se copseseră 
destul de bine. 

A fost ales consul” pentru a şasea oară P. Quinctius Capi- 
tolinus, sub consulatul căruia Maelius nu se putea gîndi că era 
cu putință o răsturnare a ordinii în stat. Colegul de consulat 
al lui Capitolinus era Agrippa Menenius, poreclit Lanatus. 

Nu se ştie pentru care motiv a fost reales în postul de in- 
tendent al aprovizionării tot L. Minucius, Se crede că fie 
situaţia economică destul de grea impunea realegerea lui, fie că 
s-a creat acest obicei, fiindcă analiştii nu pomenesc pricina. 
Eu am găsit numai în cărţile de pinză de in menţionat de două 
ori, în doi ani la rînd, pe Minucius între numele celorlalți 
dregători. Fiindcă în sarcina lui Minucius căzuse rezolvarea pe 
cale oficială a aprovizionării populaţiei civile, pe care Maelius 
căutase să o rezolve prin banii lui, în favoarea sa, și pentru 
că aceste două personaje aveau de-a face cu aceiași oameni, 
Minucius dă de întregul fir al planului lui Spurius Maelius și 
aduce la cunoştinţa senatului toată urzeala, spunînd urmă- 
toarele: 

»Maelius stringe maldăre de arme în încăperile locuinţei 
sale şi ține în taină tot felul de adunări. El e încredinţat că 
Maelius urmăreşte să. se urce pe tron în locul regilor, că 
totul a fost pus la punct şi că așteaptă numai momentul ca 
să treacă la înfăptuire. Mai mult, chiar tribuni de-ai poporului 
au fost cumpăraţi de el, pentru a trăda libertatea. Maelius a 
împărţit şi viitoarele funcţii unor anumiţi fruntași ai gloatelor. 

E adevărat că el aduce la cunoștință această situaţie destul 
de tîrziu, dar a fost nevoit să facă întii cercetări, ca să fie 
sigur de adevăr și pentru ca să nu spună lumea că le-a răs- 
cocit el din capul său“. 

După ce au aflat toţi ce s-a pus la cale de către Maelius, 
căpeteniile senatului aduc aspre învinuiri consulilor anului pre- 
cedent, precum și noilor consuli, pentru că au îngăduit lui 
Maelius să facă atita caz cu dărnicia lui față de înfomotaţi, 
precum şi pentru că au permis întrunirile fruntașilor poporului 
în casa lui. De ce au așteptat atita vreme? De ce au stat cu 
braţele încrucișate pînă să vină intendentul aprovizionării, ca 
să raporteze această grozavă uneltire? Nu cade în sarcina 
consulului să aibă nu numai inițiativa descoperirii complotului 
pus la cale, dar să ia şi măsuri de pedepsire a făptaşilor? 

Atunci consulul T. Quinctius a răspuns că nu consulii me- 
rită să fie mustraţi, fiindcă ei sînt încătuşaţi de noile legi 
votate în legătură cu dreptul de apel la popor, care legi au 
fost create tocmai pentru răsturnarea puterii consulare, și 
că ei nu mai au la îndemînă atita autoritate și putere, care să 
fie la înălţimea curajului lor, pentru a pedepsi ticăloşia fără 
margini a lui Maelius. De aceea, e nevoie să se recurgă la o 
fiinţă unică, care să fie mai presus de orice lege, dispunind 
de suprema autoritate. Ca urmare, el va apela la L. Quinctius, 
pe care-l va numi dictator. Singur acest bărbat e în stare să facă 
față oricărei situaţii şi e vrednic de o asemenea înaltă dre- 
gătorie. . 

Cu toată aprobarea într-un glas a senatului, Quinctius la 
început a refuzat să primească această cinste, întrebindu-i: 
„de ce stăruiesc ei să-l arunce pe el în ghearele lupului, şi 
de ce trebuie să dea el acum, la o vîrstă înaintată, o luptă 
atît de grea?“ 

în cele din urmă, Quinctius a fost înduplecat să primească 
funcţia, atunci cînd senatorii au accentuat că el, cu toate că 
e bătrin, are o minte atît de înțeleaptă şi un suflet așa de 
ales și plin de cele mai frumoase însușiri, pe care nu le au 
alţii, încît de aceea îi incrednițează din nou această cinste, 
şi-l copleşesc cu laude binemeritate. La rîndul lui, și consulul 
spuse că va stărui pină în pînzele albe, ca să-l convingă să 

primească. Și atunci Cincinnatus a adresat o rugăciune zeilor 

nemuritori, ca să-l ajute să nu se facă de ris şi de ocară acum, 

la bătrîneţe, şi să poată să-şi slujească republica în aceste 

vremuri atit de grele, fără niciun neajuns pentru ea, 4 
în felul acesta, a primit să fie numit dictator. 


XID Cincinnatus, noul dictator, numește la rîndul lui pe 
C. Servilius Ahala în postul de comandant al cavaleriei. A doua 
zi, după ce au fost dispuse în toate punctele importante ale 
orașului piîlcuri puternice de strajă, dictatorul a coborit în 
for. Poporul a rămas tare uimit de această numire neașteptată, 
de parcă se întimplase cine ştie ce minune. Maelius şi ciracii 
săi şi-au dat imediat seama că numirea dictatorului a fost 
pusă la cale pentru zădărnicirea planurilor lor. Gloatele însă, 
care habar n-aveau despre ițele urzelii, de a pune mina pe 
tronul regal, se întrebau: oare a izbucnit undeva vreo răzme- 
riţă? E vorba de vreun război neaşteptat? Pentru ce an fost 
nevoie de o asemenea înaltă dregătorie, tocmai acum, și de un 
dictator ca Cincinnatus, care de şi e la o vîrstă de peste 
80 de ani, a ajuns să fie iarăși la cirma statului? 


Comandantul cavaleriei, Servilius, este trimis de dictator la 
Maelius. El îi spuse acestuia: „Te pofteşte pină la el dictatorul“. 
Cum  Maclius, îngălbenit, l-a întrebat: „Dar ce vrea Cinci- 
nnatus de la mine?“, atunci Servius i-a adus la cunoştinţă că 
va trebui să se înfăţişeze la judecată, ca să-şi spulbere învi- 
nuirile aduse de Minucius în faţa senatului. Atunci Maelius a 
căutat să se retragă către ceata alor săi şi să evite din răs- 
puteri să apară în faţa judecății. în cele din urmă, atunci 
cînd reprezentantul forţei publice l-a poftit în numele legii 
şi din ordinul comandantului cavaleriei să-l urmeze, partizanii 
lui l-au smuls din mina slujitorilor republicii. Maelius a luut-o 
la fugă, strigînd în gura mare că patricienii vor să-l distrugă. 
De aceca apelează la încrederea de care se bucură în ochii 
cetăţenilor să nu-l părăscască pe el, care a făcut atita bine 
poporului. El îi roagă pe cetățeni să-l ajute, fiindcă a căzut 
în cea mai grea ananghie, și să nu îngăduie să fie răpus 
în faţa ochilor lor. 

Pe cînd Maelius striga cît îl ţinea gura ca să-l audă toată 
lumea, comandantul cavaleriei, Ahala Servilius, l-a străpuns 
cu spada. Stropit de sîngele celui căzut, întovărășit de o ceată 
„de tineri patricieni, comandantul cavaleriei îl vestește pe dic- 
tator că Maelius şi-a primit pedeapsa binemeritată, fiindcă a 
refuzat să execute ordinul de a se prezenta în faţa dictatorului, 
pentru că l-a îmbrîncit pe slujitorul republicii şi pentru că a 
aţiţat mulţimea. Atunci dictatorul i-a spus: „Bine ai făcut, Caius 
Servilius Ahala! Prin fapta ta ai salvat republica și i-ai redat 
poporului libertatea“. 


XD Cincinnatus dădu poruncă să se întrunească poporul 
la adunare, cind văzu că acesta începe să se agite; într-adevăr, 
cetățenii bănuiau că s-a întîmplat ceva, dar nu știau ce. 

În cuvintarea rostită de el, a spus că lui Maelius pe bună 
dreptate i s-a ridicat viaţa, chiar dacă învinuirea că ţintește 
să pună mina pe tron nu-i adeverită, de vreme ce Maelius a 
refuzat să execute ordinul dictatorului atunci cînd a fost chemat 
prin comandantul cavaleriei, să vină la el. De aceea dictatorul 
a convocat poporul la adunare, pentru a-și da seama de situaţie 
şi pentru a se cerceta acest caz. În urma terminării cercetă- 
rilor a tras concluzia că într-adevăr Maelius şi-a meritat cu 
vîrf şi îndesat soarta. Fiindcă Maelius se pregătea să se îm- 
potrivească prin silnicie să nu apară în fața judecății, a fost 
doboriît tot prin silnicie. De altfel, cu o asemenea ființă nu se 
putea umbla altfel, aşa ca faţă de oricare alt cetăţean. Maelius 
rîvnea tronul, cu toate că știa că se trage din rindurile poporu- 
lui liber, care şi-a redobîndit libertatea, dreptul și legile sale, 
în urma detronării regalității din Roma, și că în acelaşi an au 
fost pedepsiți cu moartea și decapitaţi cu securea de propriul * 
lor tată, înşişi fiii sorei regelui, și în același timp şi odraslele 
consulului roman în funcţie, care salvase patria rediudu-i liber- 
tatea, şi aceasta numai pentru bănuiala că au făcut o învoială 
între ei, ca să aducă pe tron dinastia regală. Doar cunoștea 
Maelius că și consulul Tarquinius Collatinus a fost silit să iasă 
din dregălorie şi să plece din Roma în surghiun, numai pentru 
că purta acest nume urit de tot poporul. Maelius mai știa că 
cu vreo cîțiva ani mai tîrziu, în aceeași Romă, și-a primit 

cuvenita osîndă Spurius Cassius, pentru că a ținut întruniri 
tainice in casa lui, unde a pomenit de revenirea pe tron a regali- 
tății. Apoi mai ştia că acum, de curind, și decemvirii au plătit 
scump, unii cu viața, alţii cu surghiunul şi cu confiscarea 
averilor lor, din pricina purtărilor tiranice, întocmai ca ale 
regilor. Şi acum, în aceeași Romă, Spurius Maelius îndrăzneşte 
să năzuiască ca să pună mina pe tronul regal? Și tocmai cine? 
Un oarecare Spurius Maelius, care nu are nici un trecut de luptă, 
care nu a făcut nici o ispravă vrednică de amintit, care nu 
a îndeplinit nici o dregătorie de mare cinste, dar care şi-a netezit 
calea către cirma ţării, fără să aibă vreun merit, în timp te 
un Claudius, un Cassius, au rîvnit la acest rang interzis şi izgonit 
de la cîrma ţării, după ce se distinseseră în viață prin consu- 
late, decemvirate şi înalte dregătorii îndeplinite de moșii și 
strămoşii lor, și mai ales prin faima numelui familiilor lor? 

Spurius Maelius însă — pentru care şi tribunatul poporului 
ar fi putut fi cel mult o năzuinţă și nu o îndreptăţită nădejde, 
el, un cerealist putred de bogat — a crezut oare că cu doi 
pumni de grîu dați de pomană, gata, a și cumpărat libertatea 
concetăţenilor săi, pentru că a fost în stare să le arunce o nadă, 
ca să pună jugul robiei pe grumazul poporului roman, biruitorul 
tuturor noroadelor învecinate? Oare era cu putință ca acest 
popor, care nu i-a putut îngădui să intre în rîndurile senatorilor 
și a dregătorilor săi, acuma avea să-l rabde pe Maelius ca rege, 
cocoțat pe tronul lui Romulus, întemeietorul statului roman, 
născut din zei şi înălțat la cer între zei, ca să fie învestit el 
cu insemnele și prerogativele puterii? 

Peniru fărădelegile lui, e puţin că-i spui și monstru! Spurius 
Maclius nu şi-a ispășit îndeajuns fărădelegea, cu tot singele 
său curs. Spurius Maclius20 nu-și va ispăși nelegiuirea decît 
numai atunci cînd îi va fi năruită la pămînt și casa-i cu ziduri 
cu tot, ca să sc alcagă praful și pulberea din ca, fiindcă între 
pereţii acestei case s-a urzit planul lui atit de nebunesc! Ne- 
legiuirea lui nu va fi ispășită decit numai atunci cînd se vor 
confisca averile şi bunurile sale, pe care le-a risipit în dreapta 
și în stînga ca momeală, pentru a cumpăra cu banii săi spur- 
caţi libertatea poporului. De accea el, dictatorul republicii 

romane, dă poruncă quaestorilor să-i scoată în vînzare averile 
lui Spurius Maelius, iar sumele rezultate să sc verse în vistieria 
statului! 


ADI Apoi a ordonat să i se dărime de îndată casa pină la 
temelie, pentru ca terenul rămas liber să rămînă drept măr- 
turie a acestei mişelii înăbuşite în fașă. 

Într-adevăr, şi astăzi acest teren mai poartă numele celui 
osîndit: Piaţa lui Maelius?1. Lui L. Minucius i s-a dăruit de 
către stat un taur cu coarnele aurite și i s-a înălțat o statuia 
în faţa porţii „celor trei fraţi gemeni Horaţii, iar poporul a fost 
împăcat în felul acesta: s-au împărţit cetăţenilor tot griul şi 
cerealele lui Spurius Maelius, plătindu-l numai cu un as banița?2. 

Am găsit la unii analişti menţionat că acest Minucius a 
trecut de la patricieni în rîndurile plebeilor şi că, după ce a 
fost cooptat ca al unsprezecelea tribun, a izbutit să potolească 
răzmeriţa izbucnită cu prilejul omoririi lui Maelius. li greu 
de crezut însă că patricienii ar fi putut încuviința să se mărească 
şi mai mult numărul tribunilor şi că tocmai un patrician a oferit 
această pildă, după cum, la fel, nu se poate închipui că poporul 
nu și-a păstrat mai departe acest drept cîștigat și că nici măcar 
n-a încercat să și-l păstreze. 

Înainte de orice, inscripţia pusă pe monumentul lui Minucius 
de urmașii lui nu corespunde realităţii, fiind contrazisă de însuși 
faptul că cu cîţiva ani mai înainte se votase o lege prin care 
era oprită cooptarea în rîndurile tribunilor de noi membri, ca 
să nu se depășească numărul fixat prin legc. 

Din numărul total de tribuni, numai trei, și anume: L. Caeci- 
lius, Q. lunius şi Sext. Titinius, s-au împotrivit propunerii de 
p i se acorda o recompensă publică, precum şi onoruri lui Minu- 
cius. Acești tribuni i-au învinuit în faţa adunării poporului 
cînd pe Minucius, cînd pe Servilius; ei n-au încetat o clipă să 
deplingă moartea ncvrednică a lui Maelius?5, 

De aceea au izbutit să-și impună punctul lor de vedere ca 
la viitoarele alegeri să fie numiţi în locul consulilor tribuni mili- 
tari. Ei erau convinși că din rîndurile celor șase tribuni militari 
nu se poate să nu fie aleși şi cițiva plebei, care să răzbune 
uciderea lui Maclius. Poporul însă, cu toate că fusese mereu 

agitat pe asemenea chestiuni, vreme de mai mulţi ani, precum 
şi cu tot soiul de probleme, n-a ales decit trei tribuni militari,- 
cu putere consulară, și în rîndurile lor și pe L. Quinctius, fiul 
lui Cincinnatus, a cărui dictatură fusese atît de urită, încît. 
era cît pe-aci să pricinuiască izbucnirea unei răscoale. Mamercus 
Aemilius l-a întrecut însă pe Quinctius la alegeri, prin numărul 
de voturi de partea lui. Acesta era un om dintr-o bucată și cu 
foarte mare trecere în ochii poporului. Al treilea a fost L. lulius. 


XPII în timpul cîrmuirii acestora, colonia romană de la 
Fidenac?t a trădat pe romani, trecînd în tabăra veienţilor 
conduşi de regele Lars Tolumnius. La acest act de trădare s-a 
mai adăugat o fărădelege şi mai cumplită. Fidenaţii, din ordinul 
lui Tolumnius, au ucis pe solii Romei, Caius Fulcinius, Cloelius 
Tullus, Spurius Antius şi Lucius Roscius, care fuseseră trimiși 
la Fidenae cu însărcinarea să întrebe care e pricina schimbării 
de atitudine a acestei colonii. 

Unii analişti trag spuza pe turta regelui, că n-ar fi el chiar 
așa dc vinovat, susţinind că Tolumnius, cu prilejul unei întreceri 
de aruncare cu lancea, ar fi strigat niște cuvinte cam în doi 
peri, după ce izbutise să arunce cel mai bine lancea, însă acest 
strigăt a fost tălmăcit de fidenaţi în aşa fel ca şi cum regele 
ar fi poruncit ca să se năpustească asupra solilor romani, şi 
de aceea i-au măcelărit. Această părere e de necrezut. Cum era 
cu putinţă ca acest rege să nu se fi virit în iţele acestei urzeli 
şi să nu fi pus la cale el nelegiuirea fidenaţilor, noii săi aliaţi, 
care l-au întrebat și au hotărit împreună această fărădelege, 
prin care se călca dreptul ginţilor? Nici în urma acestei ticăloșii 
regele n-a schițat vreun gest, n-a simţit măcar o umbră de 
rușine, ci a rămas mai departe atent la desfășurarea jocurilor. 
E mai aproape de crezare faptul, că tot el a fost acelu care 
a vrut să pună pe umerii fidenaţilor povara acestor nelegiuiri, 
pentru ca aceștia să nu mai nădăjduiască vreodată că vor fi 
iertaţi de romani pentru ticăloşia săvirşită, 

Solilor republicii romane, care au căzut la datorie, uciși 
la Fidenae, li s-au ridicat statui pe cheltuiala statului, așezindu-le 
în jurul tribunii oratorilor?5. Firește că nelegiuirea fidenaţilor 
şi veienţilor nu putea fi lăsată ncpedepsită aspru de Roma, mai 

ales cînd aceste două noroade, atît de învecinate, căutaseră cu 
orice preţ pricina conflictului; de aceea romanii aveau să fie 
în noul război cît se poate de crunţi. 

În faţa acestei situaţii nemaipomenite, toate patimile au 
amuţit: şi poporul, și tribunii săi au înţeles însemnătatea cea- 
sului de faţă, şi și-au dat cu toții mîna. Alegerea noilor consuli 
s-a făcut în cea mai desăvîrşită ordine. Aceștia au fost: M. Gega- 
nius Macerinus, ales pentru a treia oară, și L. Sergius Fidenas. 
poreclit așa, pentru că el a condus, cred eu, operaţiunile militare 
în acest război. L. Sergius Fidenas a avut prima ciocnire cu 
regele veienţilor într-o bătălie dată dincoace de riul Anio, unde 
a repurtat o biruință strălucită, însă cu pierderi sîngeroase. 

Cu toate că dușmanii au fost puși pe fugă și împrăștiați. 
bucuria acestui succes a fost adumbrită de jalea pentru alţi 
cetățeni romani căzuţi pe cîmpul de luptă. Senatul a dat îndată 
poruncă să fie numit ca dictator Mamilius Aemilius, aşa cum 
era obiceiul cînd republica era în mare primejdie. Acesta a 
numit în funcţia de comandant al cavaleriei pe Quinctius Cin- 
cinnatus, un tînăr vrednic de numele şi faima tatălui său, mai 
ales că fusese mai înainte cu un an ales împreună cu Mamilius 
tribun militar cu putere consulară. 


La noua mobilizare a armatei făcută de consuli au fost 
încadraţi în unități și vechii centurioni hîrşiţi în războaie, com- 
pletîndu-se efectivele unităţilor care suferiseră pierderi în trecuta 
bătălie. Dictatorul a ordonat ca Quinctius Capitolinus și M. Fa- 
bius Vibulanus, comandanții de legiuni, să-l secondeze la cu- 
mandă. Atit funcţia lui de răspundere, primită într-un moment 
atit de greu, cît şi mai ales omul de înaltă vrednicie care 
corespundea și rangului, și acestor împrejurări, au făcut ca 
vrăjmașul să se îndepărteze de teritoriul roman, trecînd riul Anio. 

După ce s-au retras, duşmanii şi-au instalat tabăra pe o 
colină între Fidenae și Anio; totuşi nu s-au încumetat să dea 
lupta în cîmp deschis, înainte de a le sosi în ajutor legiunile 
faliscilor. Atunci, în sfîrşit, tabăra etruscilor a fost așezată 
în faţa zidurilor cetăţii Fidenae. Dictatorul roman, la rîndu-i, 
şi-a instalat tabăra nu departe de vărsarea riului Anio în Tibru, 
pe malurile ambelor ape, şi şi-a întărit tabăra cit a putut de 

bine, ajutat de poziţia prielnică a locului. În ziua următoare 
şi-a scos armata în formaţie de atac. j 


XLIII În tabăra vrăjmaşă, capii oștirilor aveau felurite 
planuri de atac. Faliscii, care nu se înduplecau că războiul 
acesta îi poartă departe de ţara lor şi deoarece se bizuiau 
pe tăria braţului lor, cereau să se pornească la luptă fără 
întîrziere. Însă veienţii şi fidenaţii erau de părere că singitrii 
sorți de izbindă îi oferă numai tărăgănirea războiului. Regele 
Tolumnius, deşi îi convenea planul ducerii unui război de 
lungă durată, totuși, pentru ca să nu piardă alianța faliscilor 
prin prelungirea ostilităţilor, a hotărit dezlănțuirea ofensivei 
în ziua următoare. 

Dictatorului și ostașilor romani le-a crescut avintul cind 
au băgat de seamă că dușmanul șovăie să dea atacul; a doua 
zi, toți ostașii romani fremătau, spunînd că ei vor porni din 
imbold propriu să cucerească şi tabăra, și orașul duşmanilor, 
fără să mai aștepte ordinul comandantului, dacă nu li se dă 
numaidecit semnalul de atac; atunci ambele armate se pun în 
mișcare, desfășurindu-se în formaţie de luptă, înaintind în 
golul dintre cele două tabere. Veienţii, mai presus numericește 
ca romanii, şi-au trimis niște unităţi care să ocolească pe după 
munţi, pentru a cădea în spatele taberei romane și a dezlănţui 
de acolo atacul, în toiul bătăliei. Dispozitivul de atac al celor 
trei armate aliate era acesta: la aripa dreaptă se aflau veienţii, 
la cea stingă faliscii, iar sectorul de centru îl ocupaseră fidenaţii. 

Dictatorul a ocupat aripa dreaptă, avind în faţă pe falisci, 
iar la flancul stîng se găsea Capitolinus Quinctius, împotriva 
veienţilor. Comandantul cavaleriei romane a primit ordin să 
dezlănţuie atacul în sectorul central. O bucată de vreme a fost 
linişte, deoarece etruscii nu aveau de gînd să pornească la luptă 
decît dacă vor fi siliţi; dictatorul, cu ochii ţintă în depărtări 
către fortăreața Romei, dorea să vadă ce spun semnele cerești 
prin zborul păsărilor, pentru a da semnalul, potrivit înţelegerii 
stabilite mai înainte. Cum a văzut semnele, întii a dat drumul 
cavaleriei, care s-a năpustit asupra vrăjmașului scoţînd strigăte 
năprasnice, apoi s-a pus în mișcare și pedestrimea, atacînd cu 
0 învergunare fără seamăn. În nici un sector legiunile etrusce 

n-au fost în stare să reziste în fața iureșului roman. Numai 
cavaleria vrăjmaşă s-a împotrivit, rezistind cu desperare. Era 
chiar regele Tolumnius în fruntea cavaleriei sale, fiind un coman- 
dant desăvirşit şi mai ales foarte viteaz. El a făcut să se pre- 
lungească cel mai mult lupta, pentru că, fiind peste tot, iși 
îmbărbăta pe ai săi fără întrerupere, ca să nu se lase bătuţi 
de romani, care îi strîmtorau din toate părţile. 

XIX Era pe atunci în rîndurile cavaleriei romane un tribun 
militar26 pe nume A. Cornelius Cossus, un tînăr de o frumuseţe 
nemaipomenită, vinjos, zdravăn şi cu avîntul nestăvălit, care, 
amintindu-și de faima numelui înaintaşilor săi, i-a întrecut pe 
toți prin vitejia-i fără seamăn. Numele lui Cossus a ajuns cel 
mai vestit ca erou şi cel mai prețuit din toţi da urmaşi. 

Cînd Cossus a băgat de seamă că șirurile escadroanelor 
romane încep să se clatine și că atacurile cavaleriei proprii 
„sînt zădărnicite de Tolumnius, care se găsea acolo unde era mai 
“greu, după ce l-a recunoscut pe regele vrăjmaș după straiele 
lui domneşti și l-a văzut parcă zburînd, cînd în dreapta, cînd 
în stinga, pe tot frontul, a spus călăreţilor săi: „Oare acesta 
e cel care a călcat în picioare îndatoririle tratatului încheiat 
şi care şi-a bătut joc de dreptul ginţilor? Ei bine, eu voi fi 
acela care-l voi jertfi pe Tolumnius, ca să-şi ispășească păcatele 
pentru sufletele solilor romani măcelăriți de el. (Dacă zeii vor 
să mai fie ceva sfînt pe pămîntul acesta!)“ Dind pinteni calului, 
se năpusti năprasnic cu lancea întinsă asupra regelui. După ce 
l-a trîntit pe 'Tolumnius de pe cal, cu această lovitură, Cossus 
sări ulgerător de pe cal, sprijinindu-se de lancea sa. Cind 
regele încercă să se ridice de la pămînt, Cossus îşi repezi cu 
putere scutul asupra lui Tolumnius, izbindu-l zdravăn, şi apoi 
îl împunse de mai multe ori, țintuindu-l la pămînt. Îi luă apoi 
regelui ca trofeu armele și veșmintele. Înfigînd capul regelii 
ucis în sulița sa, învingătorul îl arătă tuturor. 

Uciderea regelui Tolumnius a virit groaza în duşman. Astlel 
au fost puse pe fugă şi formaţiile cavaleriei vrăjmaşului, 
care de la început pusese în cumpănă izbinda romanilor, în 
această bătălie. Dictatorul urmăreşte cu înverșunare legiunile 
împrăștiate şi pusc pe fugă ale vrăjmașului, şi face o adevărată 

baie de singe în rîndurile lui, după ce i-a grămădit de-a valma 
în tabără. Cei mai mulţi dintre ostașii fidenaţilor, cunoscînd 
bine împrejurimile locului bătăliei, şi-au găsit scăparea în munţi. 
Cossus, urmărindu-i cu cavaleria și dincolo de Tibru, s-a întors 
la Roma, încărcat cu o pradă uriașă luată de pe teritorial 
veienţilor. 

S-a mai dat o luptă şi în jurul taberei romane, cu pilcurile 
trimise de Tolumnius, aşa cum am arătat mai sus. Fabius Vibu- 
lanus a apărat cu succes tabăra, zădărnicind atacul potrivnicului, 
care înconjurase valul întăriturilor romane. Apoi, văzind că 
vrăjmaşul e preocupat cu lucrările de încercuire, a făcut o ieșire, 
atacînd prin surprindere, prin poarta principală, cu unităţile 
sale de triarii atit de năprasnic, încît a băgat spaima în duşman 
care a rupt-o la fugă. Dezastrul lor a fost de proporţii mai 
mici, fiindcă aici erau trupe cu slabe efective; totuși, în fugă, 
nu i-a mai întrecut nimeni pe veienți. 


XX Dictatorul, care izbutise să obţină biruința pe întreg 
frontul, a fost purtat în triumf la întoarcerea în Roma, în 
urma decretului dat de senat şi cu încuviințarea poporului. Cea 
mai arătoasă privelişte a triumfului o oferea eroul Cossus, 
care purta trofeul regelui doborit de el în luptă. Ostaşii armatei 
romane intonau cîntece cu stihuri improvizate, în care îl pro- 
slăveau pe viteaz, punindu-l pe aceeași treaptă cu Romulus 
însuşi. Cu o nemaipomenită solemnitate, trofeul lui Cossus a 
fost așezat în templul lui Jupiter Feretrius, alături de trofeul 
lui Romulus, care a fost cel dintii care s-a chemat „Marele 
Trofeu“, singurul de asemenea fel pe acea vreme. 

Toate privirile cetăţenilor se îndreptaseră spre acest erou, 
lăsînd deoparte carul de triumf al dictatorului, Cossus fiind 
ținta şi miezul serbării. Din porunca poporului, dictatorul a 
depus o coroană de aur în greutate de trei sute de grame, 
în cinstea lui Jupiter, în templul de pe Capitoliu, pe cheltuiala 
statului. 

În zugrăvirea isprăvii lui Aulus Cornelius Cossus, care a 
cîștigat a doua mare izbindă din cîte se cunosc pînă acum, 
închinînd trofeul lui Jupiter Ferctrius, eu ain urmat întocmai 
povestirile analiștilor. Nu sînt însă de acord asupra unui amă- 

nunt, şi anume, că „Marele Trofeu“ se socoteşte acela pe care 
căpetenia cea mai înaltă a unei armate îl ia de la un alt coman- 
dant aidoma lui, pe care l-a biruit în luptă, fiindcă numai cel 
care are conducerea întregului război, cu oblăduirea zeilor, știm 
că se numește comandant suprem; or titlul și inscripţiile de pe 
acest trofeu sînt, pentru mine, o dovadă impotriva susţinerii 
mele şi a înaintaşilor mei, care spun că acest trofeu a fost 
capturat de Cossus??, în calitate de consul. Mie mi-a spus însuși 
Caesar Augustus, întemeietorul şi reziditorul tuturor templelor 
romane, că el, cînd a'vizitat odată templul lui Jupiter Feretrius, 
care se năruise de vremuri, după ce a dat poruncă să fie refăcut, 
a citit cu ochii săi ceea ce era scris pe pinza | de in de pe 
platoșa care-i acoperea pieptul, şi atunci m-am gindit că ar fi 
o netrebnicie din partea mea dacă aș voi să-i răpesc lui Cossus 
paternitatea trofeului său, văzut şi pipăit de un martor atit de 
preţios ca însuşi Augustus, care a zidit din nou acest templu. 
Greşeala reiese din faptul că analele atit de vechi, condicile 
cu însemnările autorităţilor superioare ale statului, cit și cărţile 
pe pînza de in, depuse în templul zeiţei Moneta şi pe care le 
citează istoricul Licinius Macer, îl pomenesc pe Aulus Cornelius 
Cossus în funcţia de consul o dată cu Titus Quintus Pennus, 
cînd se știe că acesta a fost în dregătorie cu nouă ani mai tirziu, 
şi de această greșeală își poate ușor da seama oricine. Se mai 
adaugă încă un argument, că nu se poate împinge data acestei 
faimoase bătălii tocmai peste 9 ani, fiindcă în anul cînd a fost 
consul Aulus Cornelius Cossus nu s-a desfăşurat nici un război, 
iar cu trei ani mai înainte, republica fusese bîntuită de ciumă şi 
foumete, așa fel încît unele anale nu pomenesc decît numele 
consulilor, fără nici un alt eveniment deosebit, pentru că erau 
vremuri de doliu. 

Apoi, în dl treilea an după consulatul lui Cossus, îl găsim 
pe acesta pomenit în dregătoria de tribun militar, cu putere 
consulară, şi în acelaşi an şi comandant al cavaleriei, în care 
post a săvirşit o altă ispravă la fel de strălucită, într-o luptă 
dată de cavaleria sa. De aceea e liber fiecare să creadă ce vrea 
şi să urmeze temeiurile aparente, care totuși nu sînt valabile, 
cilă vreme eroul însuși al luptei, după ce a depus proaspătul 
trofeu în sanctuarul sfint al lui Jupiter şi cînd avea în faţa 

ochilor pe Jupiter însuşi, în cinstea căruia îi închina prinosul 
său, precum și pe Romulus însuși, care nu puteau fi niște mar- 
tori de rind, n-ar fi îndrăznit să scrie şi să se intituleze în 
chip mincinos Aulus Cornelius Cossus, consulul. 


AĂI Armatele romane, sub comanda consulilor M. Cornelius 
Maluginensis şi L. Papirius Crassus25, au fost conduse pe teri- 
toriile veienţilor şi faliscilor. S-au luat ca pradă oameni și vite. 
Nici urmă însă de vrăjmaș înarmat. Nu s-a dat nici o luptă. 
Totuşi orașele lor n-au fost împresurate, fiindcă a izbucnit 
ciuma în rîndurile poporului roman. S-uu căutat și pricini de 
răscoală în ţară, ațițate de tribunul poporului Sp. Maelius, 
dar nu s-a ajuns pînă la mișcări sîngeroase. Acesta, bizuindu-se 
pe faima numelui său, credea că e în stare să ridice poporul, 
de aceea a fixat termen de judecata lui Minucius; tot ela făcut o 
propunere pentru confiscarea bunurilor lui Servilius Ahala. 
Tribunul susţinea sus şi tare că Maelius a fost victima unor 
învinuiri pmeintemeiate, iar lui Servilius i se imputa uciderea 
unui om, fără să fi fost judecat şi condamnat. Dar toate agita- 
țiile lui Sp. Maelius n-au stirnit decît un slab răsunet în 
sufletul poporului. Altă urgie cu mult mai cumplită căzuse pe 
capul lui: ciuma; în afară: de aceusta și de diferitele semne 
şi urătări, se mai dusese acum vestea că, în urma unor dese 
cutremure de pămint, s-au prăbușit la țară numeroase case. 
De aceen s-au făcut slujbe religioase, săvirșite de către soborul 
preoţilor dumvirilor??. 

Anul care a urmat a fost și mai de pomină prin prăpădul 
ciumei, sub consulatul lui C. Iulius, ales a doua oară, și al lui 
L. 'Virginius, pricinuind atita prăpăd şi în rîndurile orăşenilor, 
şi ale sătenilor, încît nu numai că nu s-a mai recurs din partea 
romanilor la nici o acțiune de prădăciune împotriva altor 
neamuri, dar nici patricienii și nici poporul nu s-au mai gîndit 
de fel la vreun război. S-a ajuns pînă acolo, încît chiar fide- 
naţii, care la început nu ieşiseră din birlog, ci trăiau retrași 
în cetatea din munții lor și în micile lor redute, au fost şi ei 
în stare să înainteze nestingheriţi de nimeni, ca să jefuiască 
satele şi ogoarele teritoriului roman. Apoi, chemînd în sprijinul 
lor și armata veienţilor (căci faliscii nu au putut fi ademeniţi 

să pornească la un nou război împotriva Romei, nici de prăpădul 
molimei ce secera poporul roman, nici de cererile stăruitoare 
ale aliaţilor lor), numai atunci armatele celor două noroade 
au trecut riul Anio şi şi-au instalat tabăra nu departe de 
poarta Collina. S-a stirnit panică şi la ţară, și în oraș. Con- 
sulul Iulius şi-a înșiruit unităţile pe metereze și pe ziduri; 
în vremea aceasta Virginius se consfătuieşte cu senatul, în 
templul lui Quirinus. Se hotărăște să se numească ca dictator 
A. Servilius, care are porecla de Priscus, fie de Structus. Vir- 
ginius, care a aşteptat numai atit cit a fost nevoie să-și întrebe 
colegul său dacă încuviințează această numire, l-a şi învestit 
în postul său pe dictator, în cursul aceleiaşi nopţi. La nîndul 
său, dictatorul l-a numit pe Postumus Aebutius Elba comandant 
al cavaleriei. 


XAII Dictatorul a dat porunca ca toţi cetăţenii zdraveni 
şi cei care mai au o fărîmă de putere în vine să se adune 
în faţa porţii Colline: a doua zi, toţi cei care erau în stare să 
poarte armele au răspuns la chemare. Din tezaurul statului30 
sînt aduse drapelele în grabă, în fața dictatorului. În timpul 
distribuirii drapelelor pe unităţi, duşmanul a năvălit şi a ocupat 
poziţiile dominante. Dictatorul a şi pornit îndată atacul îm- 
potriva vrăjmaşului. Ciocnirea a avut loc nu departe de No- 
mentum, reușind să dea peste cap și să pună pe fugă legiunile 
etrusce. I-a gonit apoi pe fidenaţi pînă la oraşul lor, Je care 
l-a împresurat, făcînd cuvenitele lucrări de împresurare. Orașul 
Fidenae era însă situat pe înălțimi și era atit de întărit, încît 
mu a putut fi cucerit nici cu ajutorul scărilor. Nici împresurarea 
mu a izbindit, fiindcă asediaţii aveau la îndemină mari rezerve 
de alimente, strînse din vreme, nu numai pentru momentele 
grele, ci și pentru a putea face faţă unui asediu de lungă durată. 
De aceea, dictatorul, crezînd că nu va fi în stare să cucerească 
“oraşul prin asalt şi nici să-l silească să capituleze, fiindcă cele 
două tabere erau prea apropiate, a hotărît să sape un tunel! 
în spatele oraşului, ca să poată pătrunde în fortăreață, mai ales 
că partea aceea a orașului era cel mai puțin apărată de fidenați, 
care se bizuiau pe* poziţiile foarte tari, prin însăși natura lor, 
ale cetăţii. 

După ce Servilius a alcătuit din armata sa patru grupuri, 
care trebuiau, fără întrerupere, să dea asalturi peste asalturi 
împotriva cetății, a atras atenția vrăjmașului numai asupra 
acestor operaţiuni, ca să-l abată de la lucrările tunelului, pe 
sub munte, pină cînd, în sfirşit, a fost scobit acest drum pe sub 
pămînt, pînă la fortăreață. în timp ce etruscii, amăgiţi de 
aceste atacuri simulate, erau ocupați să respingă atacurile dez- 
lănțuite din alte părți, un strigăt năprasnic auzit deaşupra 
capului lor, scos de romanii care pătrunseseră prin tunel în 
fortăreață, le-a dat de veste că oraşul lor a fost cucerit, 


în cursul acestui an, cenzorii Caius Furius Facilus și Marcus 
Geganius Macerinus au încuviințat construirea edificiului ca- 
sei32 poporului în Cimpul lui Marte. Acolo, după terminarea 
clădirii, s-a făcut primul recensămînt al poporului. 


XXIII Pentru anul următor au fost realeşi aceiași consuli: 
Iulius, pentru a treia oară și Virginius, pentru a doua oară, 
aşa am găsit la istoricul Licinius Macer. În schimb, analiștii 
Valerius Antias% şi Q. Tubero34 susțin că în anul acela au 
fost consuli M. Manlius şi Q. Sulpicius. 


Deosebirea35 de păreri rezultă din aceea că și unul și altul 
dau pe seama cărților pe pinză de in izvoarele lor, fără însă 
să tăgăduiască faptul că au găsit scris, la analiștii și mai vechi, 
că în acest an au fost în funcţie tribuni militari. Licinus Macer 
sc decide pentru cărţile pe pinză de in, „liberi lintei“, dar Tu- 
bero se îndoiește asupra adevărului acestor informaţii. De 
aceca, avind în vedere prea marea vechime a acestor eveni- 
mente, şi eu le relatez așa cum mi s-au înfățișat. 


După cucerirea cetăţii Fidenae, Etruria a intrat într-o cum- 
plită panică; "la rîndul lor, și veienţii s-au îngrozit la gindul 
că vor împărtăși soarta aliaților lor; chiar şi faliscii tremu- 
rau, cu toate că nu luascră parte la războiul din urmă, insă 
şi-aminteau că împreună cu veienţii şi fidenaţii s-au înhămat 
la același jug, dezlănţuind împreună primul război. De aceca, 
aceste două cetăţi şi-au trimis soli la aproape toate cele 12 ce- 
tăți din confederație, ca să fie de faţă toate la întrunirea 
întregii Etrurii, la templul zeiței Voltumna36, 


28 — De la fundarea Romei 1. 

În fața amenințării unei noi primejdii de război, senatul 
hotărăște să fie numit Mamercus Aemilius, dictator pentru 
a doua oară. La rîndul lui, dictatorul îl numește pe Postumius 
Tubertus comandant al cavaleriei. Strădaniile depuse pentru 
pregătirea acestui război au fost cu atit mai mari, cu cît 
primejdia era mai apropiată, știindu-se că Etruria se unise în 
acest scop şi nu mai era vorba acum numai de cele două popoare, 
fidenaţii şi veienţii. 


XĂII? În poiida tuturor aşteptărilor, a domnit totuși li- 
nişte peste hotare. De aceea, cînd nişte negustori au dat de 
ştire că toate 'neamurile etrusce au refuzat să sprijine pe 
veienți în războiul cu romanii şi că au fost lăsaţi să se des- 
curce cum vor şti ei singuri, bizuindu-se numai pe mijloacele 
lor proprii pentru acest război, pe care ei singuri l-au stir- 
nit şi dezlănţuit şi să nu-şi mai caute aliaţi, acum cînd sînt 
la ananghie, cîtă vreme n-au împărtășit mai înainte nimănui 
planurile lor, dictatorul, în faţa acestei noi situaţii, nemai- 
oferindu-i-se prilej de a cîştiga glorie prin război, ca să 
nu stea cu miinile încrucişate în această înaltă dregătorie, 
s-a gindit la înfăptuiri vrednice de vremuri de pace, care 
să amintească cetăţenilor că a fost un dictator de vază, şi de 
aceea propune micșorarea3? duratei tuncţiei cenzorilor. Ma- 
mercus Aemilius era de părere că puterea acestora întrece 
măsura, nu atit prin însemnătatea dregătoriei, cit prin prea 
marea ei durată. Drept urmare, a convocat adunarea poporului, 
unde a rostit următoarea cuvintare: 

„Zeii au luat asupră-le grija pentru binele și propăşirea 
republicii romane și pentru siguranța ei, în toate privințele, 
dincolo de graniţele ei, față de toţi dușmanii. De aceea el va 
veghea ca libertaiea poporului roman să rămînă neştirbită şi 
neadumbrită de vreo primejdie şi înăuntrul zidurilor cetăţii. 
Cel mai desăvirșit mijloc de apărare a libertăţii se înteme- 
iază pe condiţia ca marile dregătorii să nu fie de lungă du- 
rată, şi în măsura în care nu se pot delimita juridicește, cel 
puţin, măcar ca timp să fie mărginite. În timp ce cea mai mare 
parte a funcţiilor statului durează un an de zile, censorii sînt 
aleşi pe o perioadă de cinci ani. Gindiţi-vă ce greu e pentru 

bieţii cetăţeni să stea cu capul plecat atît amar de ani, o mare 
parte a vieţii lor, în fața atîtor mărimi ale statului! De aceea 
el va propune o lege prin care cenzura sc va limita pe o perioadă 
de funcţionare de un an și jumătate“. 

A doua zi, poporul a votat într-un glas aceaștă lege, cu 
care prilej Mamercus Aemilius a spus: „Cetăţeni! Ca să nu 
mă dezic pe mine însumi, că nici mie nu-mi place să dureze 
prea mult o dregătorie, să știți că şi eu părăsesc dictatura“. 
Ieşind din funcţie şi mărginind durata funcţiunii și celeilalte 
autorităţi, a cenzurii, a fost condus pînă la casa lui de întreg 
poporul, în semn de dragoste și recunoștință. 

Censorii nu s-au simţit bine că Mamercus le-a dat această 
lovitură, micşorîndu-le durata funcţiei lor; de aceea l-au făcut 
aerarius şi l-au dat afară din trib38 cînd el a renunţat la dic- 
tatură, impunindu-l la nişte dări nemaipomenite, de opt ori 
mai mari decît plătea în anii trecuţi. Se spune că Mamercus 
a îndurat această grea lovitură cu sufletul senin şi împăcat, 
pentru că și-a dat seama care e dedesubtul şi țelul urmărit 
prin înjosirea lui în ochii poporului. Căpeteniile patricienilor, 
cu toate că nu văzuseră cu ochi buni micșorarea duratei cen- 
surii, totuși au simţit și pe obrazul lor această jignire şi această 
pildă de nedreptăţire, fiindcă fiecare din ei îşi da seama că 
totuşi vor sta la dispoziţia censorilor, cît timp va dăinui 
această demnitate. Se mai spune însă că în rindurile poporului 
s-au arătat și mai aprig nemulțumirile și revolta împotriva 
censorilor, tăbărînd asupra lor, și cine știe ce neajunsuri li 
s-ar fi întîmplat: dacă n-ar fi intervenit în sprijinul lor însuşi 
Mamercus, cu autoritatea sa. 


XĂD Tiindcă tribunii plebei au ţinut numeroase adunări 
ale poporului pentru a zădărnici alegerile consulare, s-a re- 
curs din nou la interregn. Tot ei și-au impus punctul lor de 
vedere de a se alege tribuni militari cu putere consulară; cu 
toate acestea, ca răsplată a biruinţii, n-au izbutit să aibă 
măcar un reprezentant plebeu în rîndurile celor aleși. Toţi 
aceşti tribuni militari făceau parte numai din tabăra patri- 
cicnilor. Aceştia au fost următorii: M. Fabius Vibulanus, M. 
Foslius şi L. Sergius Fidenas. 

În cursul acelui an a biîntuit din nou ciuma. Noroc că în 
alte privinţe a fost liniște şi-n ţară, şi afară. Atunci s-a 
făgăduit ridicarea unui templu în cinstea lui Apollo3?, pentru 
sănătatea poporului. Soborul de preoţi a citit tot felul de 
slujbe din cărţile sfinte, pentru a îmblinzi miînia zeilor și 
a abate urgia de la vieţile cetăţenilor. Mare prăpăd a fost 
şi la țară, şi la oraș, molima secerind fără cruţare și oameni, 
şi vite. Autorităţile, temîndu-se că nu vor avea îndeajuns pentru 
hrana poporului, din pricina decimării plugarilor, au trimis 
diferite delegaţii pentru cumpărarea de cereale din altă parte. 
Nu s-a mai pomenit însă nimic de alegerile consulare. Toţi 
tribunii militari cu putere consulară au fost aleşi numai din 
sînul patricienilor. Aceştia au fost: L. Pinarius Mamercinus, 
L. Furius Medullinus, Sp. Postumius Albus. 

În anul acela molima și-a mai slăbit puterea, după ce 
îşi împlinise sorocul. Fiindcă autorităţile au avut grijă din 
vreme de aprovizionarea poporului cu grine, s-a îndepărtat 
primejdia foametei. 

Volscii și aeguii au trimbițat iarăși în adunările lor planul 
unui. nou război cu Roma; așișderea, și neamurile etrusce 
s-au întrunit la templul zeiței Voltumna. Însă aici toți s-au 
înţeles să amine dezlănţuirea ostilităţilor peste un an; din prz- 
vedere, au hotărit să nu se mai adune într-acest scop pină la 
anul, cu toate că poporul veienţilor se jeluia de-a surda, însă, 
că şi cetatea Veii e amenințată să îndure aceeași soartă care 
a lovit-o pe Fidenae, năruind-o pînă în temelie. 

În vremea aceasta fruntașii poporului, văzînd că degeaba 
îşi făuresc nădejdile unci soarte mai bune, năzuind și ei 
la funcţii mai mari și mai de răspundere, în timp ce domnea 
liniște și pace dincolo de fruntarii, au început să ţină tot 
felul * de adunări în casele tribunilor poporului. Acolo, în 
consfătuiri tainice, se plingeau că plebea e nerecunoscătoare 
faţă de ei, fiindcă de atîta vreme își alege tribunii militari 
cu putere consulară numai din rîndurile patricienilor, pe cînd 
reprezentanţilor plebeilor le sint zăvorite porţile la asemenea 
demnități. Mai spuneau că „strămoșii lor au fost cit se poate 
de prevăzători cînd au hotărît să nu îngăduie în rindul dregă- 
torilor plebei și reprezentanţi ai aristocrației, fiindcă s-ar fi 

pomenit acum cu tribuni ai poporului, aleși din rîndurile 
patricienilor. În schimb ei, adevărații fruntași ai plebeilor, 
sînt priviţi ca nişte fiinţe nemernice, fiindcă sînt dispreţuiţi 
nu numai de patricieni, ci, ceea ca e mai trist pentru ei, chiar 
de plebei!“ 

Alţii însă căutau să dezvinovăţească plebea şi să arunce 
în cîrca aristocrației toată vina, spunind că „din pricina am- 
biţiei şi urzelii ticluite aleşii poporului nu au -ușă deschisă 
spre uceastă înaltă dregătorie. Însă dacă cetăţenii vor fi con- 
ştienți şi-şi vor da seama de realitate, deoarece ei de atitea 
ori le-au atras atenția, atunci vor ști ce trebuie 'să facă cu 
“voturile lor la viitoarele alegeri. Numai în felul acesta, vo- 
tindu-şi pe susţinătorii intereselor lui, îi va fi netezită poporului 
calea la cîrma republicii, ca să poată dispune de propria lui 
soartă“. 

De aceea căpeteniile poporului au hotărît ca tribunii să 
facă un proiect de lege, care prevedea că de aici înainte can- 
didaţii nu. vor mai avea voie să apară printre alegători în- 
-veşmîntați în alb40, pentru ca în felul acesta să fie zădărni- 
cită propaganda aristocrației. La prima înfăţişare, acest proiect 
de lege părea un .amănunt fără nici o însemnătate, un moft 
care nu merita să fie luat în serios, însă care a încins o vrajbă 
nemaipomenită între patricieni şi popor. Pină la urmă însă, 
tribunii şi-au impus voința lor, învingînd în această luptă: 
legea s-a votat. Prin această biruinţă s-a învederat limpede că 
poporul, atunci cînd e în joc soarta lui, se îndirjește și ştie 
să-și facă datoria, susținindu-și oamenii. 

Patricienii însă, ca să nu-i dea poporului apa la moară, 
au fixat, printr-un decret senatorial de astă dată, alegeri 
consulare. 


XĂLI Pricina a fost găsită îndată de aristocrație: se apro- 
pie furtuna unui nou război, pe care au trimbiţat-o latinii 
şi hernicii atacați din nou de volsci şi de aequi. T. Quinc- 
tius Cincinnatus, fiul lui Lucius, care a fost poreclit şi Pennus, 
împreună cu C. Iulius Mento au fost consulii acestui anâl. Pri- 
mejdia războiului cu cele două popoare n-a mai zăbovit mult 
să izbucnească. Aequji și volscii și-au mobilizat armata, po- 

trivit unei legii? care sancţiona pe cei nesupuși la incorporare 
cu osîndirea lor la moarte, izbutind în felul acesta să. pună pe 
picior de război forțe cît mai mari cu putință. Oştile am- 
belor noroade, la fel de puternice, s-au concentrat pe muntele 
Algidus şi acolo și-au instalat taberele separat; comandanții lor 
au depus mai mult zel ca oricînd la facerea lucrărilor de în- 
tărire a taberelor respective și la instruirea ostașilor. Aceste 
ştiri au stîrnit şi mai multă panică în Roma. Senatul a găsit 
de cuviință să se recurgă din nou la un dictator, pentru că 
aceste noroade, cu toate că au fost înfrînte de romani în atitea 
rînduri, porniseră un nou război, de astă dată însă de propor- 
ţii mult mai mari; în al doilea rînd, fiindcă republica romană, 
în urma cetatii tineretului său de ciumă, fusese greu 
lovită. Înainte de „orice, consulii își pierdeau vremea printr-un 
lanţ nesfirşit de consfătuiri, care scoteau în vileag prin aceste 
urîte frecuşuri dezbinarea dintre ei. Unii analişti susțin că 
războiul desfășurat de consuli la Algidus s-a încheiat cu în- 
frîngerea romanilor, şi aceasta a fost pricina numirii unui 
dictator. Totuși, e un fapt constatat de analişti că cei doi 
consuli s-au împotrivit voinţei senatului de a se recurge la 
serviciile unui dictator, pînă cînd, în cele din urmă, fiindcă 
veneau vești peste vești, care de care mai înspăimîntătoure, 
iar consulii nu voiau să se supună dispoziţiilor luate de senat 
în această privinţă, Quintus Servilius Priscus, care deținuse 
cu cinste cea mai înaltă dregătorie din republică, a luat cuvîn- 
tul, spunînd următoarele: 

„Tribuni ai poporului ! Fiindcă am ajuns în cea mai grea 
cumpănă, avînd în vedere răscrucea acestor cumplite vremuri 
pentru republică, senatul face apel la voi, rugindu-vă, în nu- 
mele puterii de care dispuneţi, să siliți pe consuli să numească 
un dictator“. 

Auzind propunrea lui Priscus, tribunii plebei au crezut că 
au acum în mînă prilejul de a dobindi o putere şi mai mare, 
de accea s-au retras la o consfătuire numai între ei, după 
care au dat o declaraţie comună în numele colegiului lor, „că 
hotărăsc ca, fără întîrziere, consulii să execute ordinul senatu- 
lui; iar dacă aceştia nu înţeleg să se supună, ci se împotrivese 
senatului, cea mai înaltă putere a republicii, atunci colegiul 

tribunatului va dispune punerea în lanţuri a consulilor“. Și 
atunci consulii au primit să fie înfrinți mai degrabă de tribuni 
decit: de senat, motivind că senatul, prin trădarea drepturilor 
celui mai înalt for al statului, a vîrit sub jugul puterii tribuni- 
ciene consulatul, atrăgînd atenţia că dacă şi consulii, cei mai 
înalți dregători ai republicii, pot fi siliți de un tribun, în 
numele puterii de care dispune, încît să ajungă să fie puşi 
şi în lanțuri, atunci la ce grozăvii trebuie să se aștepte un 
biet particular? 

S-a tras la sorţi cine să fie numit dictator, fiindcă cei 
doi consuli n-au căzut de acord asupra persoanei; sorții i-au 
căzut lui T. Quinctius să-l desemneze pe dictator. Aceasta l-a 
numit în funcţia de dictator pe A. Postumius Tubertus, socrul 
său, un om de o asprime nemaipomenită; la rindul lui, acesta 
a ales comandant al cavaleriei pe L. Iulius. 

Îndată se suspendă oficial toate procesele. Pe tot cuprinsul 
cetăţii nu se vorbeşte şi nu se aude altceva decit zăngănit de 
arme, Războiul se pregăteşte cum se cuvine. Cei scutiţi de mobi- 
lizare nu sînt cercetaţi acum, fiindcă nu e vreme. Verificările 
sînt aminate după sfirșitul războiului. De aceea și cei mai 
şovăielnici dintre cetăţeni sînt hotăriţi să răspundă la îniolarea 
sub drapel. Și populaţiile latinilor şi hernicilor au primit or- 
din să pună la dispoziţie contingente de ostași pentru acest 


război. Ambele noroade execută cu tot zelul ordinele dictato- 
rului. 


XĂPII Toate aceste pregătiri sînt desăvirşite cu cea mai 
mare iuţeală. Dictatorul l-a însărcinat pe consulul C. Iulius 
să rămînă la Roma pentru paza oraşului, ajutat de comandan- 
tul cavaleriei, acesta avind misiunea de a îngriji de toate 
lucrările necesare și mai ales de organizarea aprovizionării 
şi serviciilor, ca să meargă totul strună în tabără şi să nu se 
ducă lipsă de nimic; apoi, la îndemnul marelui preot A. Co- 
melius, din pricina panicii tot mai mari, dictatorul a făgăduit 
solcmn în fața zeilor că va inchina în cinstea lor o sărbătoare 
cu cele mai mari spectacole. Apoi, punindu-și armatele în 
mişcare împreună cu consulul Quinctius, care a primit și el 
comanda unei armute, a ajuns în faţa taberei vrăjmasilor. 

După ce au constatat la faţa locului că cele două tabere duş- 
mane sînt depărtate între ele printr-un mic gol, dictatorul 
şi-a așezat tabăra la Tusculum, şi consulul la Lavicum, la 
circa o mie de paşi de vrăjmaș. 4 

În felul acesta erau faţă în față patru armate, instalate 
fiecare pe poziţii puternice și avind în mijlocul lor un şes, 
care Îngăduia nu numai mici ciocniri, ci și desfăşurarea în 
formaţie de atac a întregului front de luptă. 

Din clipa în care taberele au ajuns faţă în faţă, au și în- 
ceput hărţuielile. Această tactică îi convenea de minune dic- 
tatorului, fiindcă el vedea cu plăcere cum luptătorii săi se 
înfierbîntă și capătă un avint şi mai mare, ori de cite ori se 
măsurau cu vrăjmaşul, pentru ca în felul acesta să li se adin- 
cească în suflet încrederea în marea biruinţă. Dar nici duş- 
manii n-au rămas mai prejos, și, de aceea, ca să precipite 
lucrurile, fiindcă nu aveau nădejde de biruinţă printr-o bătălie 
în toată regula în cîmp deschis, au atacat prin surprindere în 
timpul nopţii tabăra consulului, încercîndu-și astfel norocul. 

Pe ncașteptate, în tabăra romană s-a dat alarma. Nu numai 
străjile şi armata întreagă a consulului au fost treze, ci și dic- 
tatorul. Aşa cum impune datoria ceasului de faţă, consulul s-a 
dovedit a fi la înălţime şi prin bărbăţie, şi printr-un plan 
bine chibzuit: o parte din unităţi sînt trimise ca forțe de 
întărire a unităţilor de pază de la porţile taberei, iar cealaltă 
parte înconjură tabăra proprie cu un val de întărituri. 

în tabăra dictatorului zarva era cu mult mai mică, de aceea 
şi-a putut da seama mai bine de situaţie, intervenind cu succes 
unde nevoia era mai mare. După ce a trimis în grabă un pile 
de ostași sub comanda legatului Spurius Postumius Albus în 
sprijinul armatei consulului, dictatorul s-a retras cu o parte 
din forţele sale, apoi a făcut un mic ocol, depărtindu-se în 
cea mai mare taină de linia frontului şi, odată ajuns pe noile 
poziţii, dezlănțui pe neașteptate un fuigerător atac, căzind 
în spatele adversarului. 

Legatul Quintus Sulpicius a fost însărcinat cu comanda 
taberei, iar legatul Marcus Fabius, comandantul cavaleriei, a 
primit ordin să nu facă nici o mișcare, pînă la revărsatul 
zorilor, fiindcă manevrele cavaleriei în timpul nopţii sînt greu 

de condus. Toate dispoziţiile luate de dictator și punerea în: 
aplicare a tacticii sale, izvorite dintr-un plan iscusit, potrivit 
unei asemenea situaţii, s-au executat întocmai, în ordinea sta- 
bilită. O altă dovadă a geniului său militar și a hotăririlor re- 
pezi, însuşiri care sînt vrednice de toată lauda, e faptul că 
a trimis pe Al. Geganius, cu o sumă de cohorte din cele mai 
alese, pentru a ataca şi cuceri tabăra vrăjmașului, din care 
ieșise grosul forţelor, după cum au dat de știre iscoadele tri- 
mise să cerceteze terenul. 


Geganius, cînd a băgat de seamă că străjile și posturile 
dușmanului habar n-au ce se petrece în jurul lor, fiindcă erau 
încredinţaţi că primejdia e în altă parte, a dezlănțuit un 
atac pe neaşteptate asupra taberei vrăjmașe, izbutind s-o cu- 
cerească înainte ca aceştia să prindă de veste ce s-a pus la cale. 
Apoi Geganius dă semnale prin fum, așa cum se înţeleseseră, 
şi cînd dictatorul a băgat de seamă ceea ce s-a petrecut, strigă: 
„A fost cucerită tabăra vrăjmașuluil“, apoi dă ordin să fie. 
încunoștințate toate unităţile sale de această ispravă. 


XXCIII începuseră să mijească zorile: acum tot teatrul de 
operaţiuni se desfășura în faţa ochilor dictatorului. 


Fabius porneşte în iureș cu cavaleria, iar consulul, la rîndu-i, 
ieșind din tabăra sa, se năpusteşte năvalnic asupra vrăjmașului 
intrat în panică. Dictatorul însă, care căzuse în spatele potriv- 
nitului şi-i atacase rezervele şi linia a doua de rezistenţă, 
a reușit să cîştige o victorie nedezminţită asupra aequilor și 
volscilor, şi cu cavaleria, și cu pedestrimea sa, fiindcă duşmanii 
erau puși într-o grozavă încurcătură, neștiind unde să intervină 
mai întii, din cauza strigătelor romanilor care se auzeau de 
pretutindeni, şi-n spate, şi-n faţă, și-n flancuri. 

Înconjuraţi din toate părţile, vrăjmaşii ar fi plătit pînă la 
ultimul om pentru dezlănțuirea -acestui război, dacă Vectius. 
Messius, de neam volsc, un om vestit mai mult prin faptele 
de arme strălucite decit prin noblețea sîngelui, nu le-ar fi rostit 
alor săi, prinşi în cleşte din toate părțile, aceste cuvinte: 

„Aveţi de gînd să vă daţi pradă armelor dușmane fără 
să vă apăraţi şi fără să vă răzbunaţi? Atunci de ce mai aveţi 

arme? De ce aţi mai pornit acest război? La pomană — năvală, 
şi la război — înapoi? Mai pot nădăjdui viaţă cei ce stau pe 
loc? Mai credeți voi că vă vor lua sub scutul lor zeii şi vă vor 
scăpa de aici? Cei ce vreţi să scăpaţi, numai cu spada vă veţi 
putea croi drumul. Cei care mai aveţi de gînd să vă mai 
vedeţi casele voastre, părinţii voştri, soțiile şi copiii voştri, 
haideţi, veniţi după mine, urmaţi-mă în tot locul, pe unde mă 
veţi vedea mergînd înaintea voastră. În calea avîntului vostru 
nu stau stavilă nici ziduri, nici redute, ci piept la piept se vor 
înfrunta ostaș cu ostaş. Deşi sînteți deopotrivă cu romanii prin 
vitejie, totuşi veţi fi mai presus de ei, fiindcă sinteţi împinși 
de nevoie, căci nevoia e arma cea mai cumplită şi e și cea mai 
de pe urmă |% 

Vrăjmaşii se înflăcărează la aceste cuvinte ale lui Messius 
și scoțind strigăte turbate pornesc la asalt, ca să-i execute 
ordinul, tocmai în sectorul unde Postumius Albus înainta cu 
cohortele sale. Atacul desperat al lui Messius ar fi reușit să 
pricinuiască un moment greu cohortelor biruitoare ale lui Pos- 
tumius, dacă nu ar fi intervenit la timp dictatorul, cind i-a 
văzut pe ai săi diad înapoi. 

Aici” a fost tot greul bătăliei. Soarta vrăjmașului' atirna 
numai de brațul unui singur viteaz, al lui Messius. Mult sînge 
a curs acolo, multe leșuri din partea ambelor tabere au umplut 
cîmpia; şi comandanții romani și-au dat tributul lor de sînge. 
Cu toate acestea, numai Postumius, izbit puternic de o piatră 
în cap, a fost nevoit să iasă din luptă; în schimb dictatorul, 
Fabius şi consulul n-au vrut să părăsească cimpul de bătaie, 
cu toate că cel dintii fusese rănit la umăr, celui de-al doilea 
o lance îi străpunsese piciorul, ţintuindu-l de cal, și cel de-al 
treilea își pierduse în luptă un braţ. 


XĂIĂ Messius, în fruntea unei cete alcătuite din cei mai 
viteji tincri, reușește să treacă peste mormanele de leșuri alor 
săi şi să ajungă pînă în tabăra volscilor, care încă nu căzuse 
în mîna romanilor. 

Tot frontul roman se desfășoară acum spre această nouă 
țintă. Consulul, urmărindu-și dușmanul în retragere şi răsfirat 
căire întăriturile taberei volscilor, atacă și tabăra, și meterezele. 

Tot acolo îşi îndreaptă sforțările şi dictatorul, dar pornind din 
cealaltă parte. Și asaltul taberei a fost la fel de năprasnic ca 
şi bătălia de pînă acum. Se spune că a luat un drapel chiar 
consulul şi-apoi l-a aruncat dincolo de parapetul dușman, pentru 
ca ostașii săi să atace mai cu sîrg și să străpungă linia apărării 
duşmane. 

Într-adevăr, romanii, în iureșul lor de a pune mîna pe drapel, 
au izbutit să spargă linia apărării. Acum dictatorul, după trece- 
rea romanilor dincolo de parapete, a strămutat lupta înăuntrui 
taberei volscilor. Aceștia au început, ici şi colo, să arunce 
armele şi să se predea. După cucerirea și a acestei tabere, 
toți prizonierii capturați au fost vînduţi ca sclavi, în afară de 
senatori. Hernicii şi latinii, după ce şi-au recunoscut bunurile 
lor luate ca pradă de inamic, şi le-au luat înapoi; restul de 
capturi a fost vindut de dictator la licitaţiei. 

Lăsînd pe consul cu comanda taberei romane, dictatorul s-a 
întors la Roma, unde a fost sărbătorit prin purtarea lui în 
triumf, în urma cărui eveniment a abdicat din funcţie. Unii 
analişti au istorisit că dictatura sa, care a fost atît de strălu- 
cită prin slava ei, a fost de tristă amintire, spunînd că Postumius 
ar fi dat ordin să fie decapitat cu securea fiul său, cu toate 
că acesta își biruise potrivnicul, fiindcă a părăsit postul, fără 
îngăduinţa şefilor săi, pentru a da o luptă cu un vrăjmaș care 
l-a provocat. i 

Această poveste nu e vrednică de crezare; de altfel sînt și 
dovezi care vin în sprijinul acestei concluzii. O dovadă ce şi 
faptul că au rămas de pomină cuvintele: „faimoasa disciplină 
Manliană45, şi nu cea Postumiană, fiindcă cel care şi-a schimbat 
porecla în renume a fost Manlius, şi nu Postumius“. Doar Man- 
lius a fost poreclit tiranul, şi nu Postumius, care nu a devenit 
faimos prin nici un fel de ispravă de tristă amintire. 

Consulul C. Iulius a inaugurat templul lui Apollo în absenţa 
colegului său, fără să se tragă la sorți. Quinctius a îndurat 
greu această lipsă de respect față de el, şi de aceea, după ce 
s-a întors cu armata la Roma, şi a trimis-o la vatră, i s-au adus 
invinuiri în senat, de-a surda însă. 

Acest an a mai fost însemnat și prin alt eveniment, deși 
pe atunci însă nu părea de mare vilvă, fiindcă nu privea 

statul roman, şi anume: cartagineziit, cei mai de temut din 
viitorii adversari ai Romei, au trecut cu armata lor în Sicilia, 
sub pretextul că își oferă sprijinul lor armat uneia din cele 
două tabere, care se războiau pentru a fi la putere. 


XĂĂ Tribunii poporului au redeschis vechea vrajbă pe 
temeiul alegerilor tribunilor militari cu putere consulară. Nici 
de data aceasta n-au izbutit să facă nimic. Sint aleşi consuli 
L. Papirius Crassus şi L. Iulius. S-au înfățișat senatului roman 
soli din partea aequilor, care să încheie tratatul de pace cu 
romanii. Condiţia pusă de romani a fost supunerea şi recunoaș- 
terea puterii romane. Aequii au primit această condiţie; cu prile- 
jul acestui tratat s-a încheiat şi un armistițiu între cele două 
noroade pe timp de 8 ani. 

Volseii, tare slăbiţi de pe urma înfringerii suferite la Algidus, 
au căzut din lac în puț, pentru că au început să fie măcinați 
mai rău între ei de partidele politice şi tulburările interne, unii 
fiind partizanii păcii, alţii ai războiului. Romanii în schimb, 
s-au bucurat de pace pe toate fronturile. În domeniul politicii 
interne, consulii au putut afla, prin trădarea unui tribun, de 
un proiect de lege al tribunilor plebei, potrivit dorinţei exprimate 
de popor, care lege prevedea transformarea pedepsei în amendă 
penalăt!, și atunci consulii le-au luat-o înainte  tribunilor, 
propunînd, ca din iniţiativa lor, această lege, care s-a votat în 
adunarea poporului. 

Noii consulit8 aleși au fost L. Sergius Fidenas, pentru a doua 
oară, și Hostus Lucretius Tricipitinus. Nimic vrednic de sub- 
liniat în legătură cu consulatul acestora. După ei au urmat con- 
sulii A. Cornelius Cossus și T. Quinctius Pennus, pentru a 
doua oară. Veienţii au întreprins o acţiune de jaf prin satele 
teritoriului roman. S-a răspîndit zvonul că n-ar fi fost străini 
de această acţiune și un şir de tineri din rîndurile fidenaţilor. 
Pentru anchetarea şi raportarea acestei situaţii au fost însărcinaţi 
L. Sergius, Q. Servilius şi Mamercus Aemilius. Unii din acești 
tineri, care n-au puiut dovedi pentru care pricină n-au fost 
prezenţi în cetatea lor în cursul acelor zile, au fost surghiuniţi 
la Ostia. S-a mărit apoi numărul coloniştilor romani din Fidenae, 
care au fost împroprietăriți cu pămînturile celor căzuţi în răz- 

boaie. Poporul roman a suferit greu de tot în cursul acelui an, 
din pricina secetei. 

Cu toate că n-au lipsit ploile, pămîntul însă era atit de 
încins de arșiţă şi atit de secătuit, încît albiile riurilor abia 
dacă mai aveau un firicel de apă. În unele localităţi, lipsa 
apei a pricinuit un adevărat prăpăd în rîndurile turmelor de 
vite, care crăpau de sete în jurul fîntînilor secate și în vadurile 
riurilor lipsite de apă. Alte animale picreau cu duiumul din 
pricina rîiei. Molipsindu-se și locuitorii, toată lumea a pătimit 
de pe urma a tot felul de molime, care au izbucnit mai întîi 
în rîndurile ţăranilor și sclavilor, și apoi s-au răspîndit şi în oraş. 

Nu numai bolile trupeşti pricinuiau oamenilor suferinţe: le 
mai măreau chinurile sufleteşti și tot soiul de superstiții și de 
practici misticet?, tot soiul de erezii venite mai mult de peste 
graniţă, fiindcă speculanţii suferinţei omenești împuiau capul 
locuitorilor cu tot felul de formule magice, introducind în casa 
gospodarilor şi tot felul de obiceiuri și obligîndu-i la tot felui 
de jertfe, ca aceşti scornitori să trăiască pe spinarea lor, 

Acestea au durat pînă în ziua cînd autorităţile statului au 
început să-și dea seama de asemenca prăbușire a moravurilor, 
cînd au văzut că pe toate ulițele şi în toate colţurile se ridica- 
seră tot soiul de altare, pentru jertfe de animale, obiceiuri aduse 
de peste hotare, călcîndu-se orice datină, numai ca să se dobiîn- 
dească iertarea zeilor. Edilii poporului primesc din partea sena- 
tului însărcinarea ca de aci înainte să supravegheze cultul reli- 
gioa şi să nu mai încuviinţeze decit cinstirea zeilor romani, 
şi numai după datinele strămoşeşti. 

Pentru anul care a urmat s-a aminat rezolvarea problemei 
veienţilor, sub consulatul lui C. Servilius Ahala şi al lui L. Papi- 
rius Mugillanus. Gîndul răspunderii i-a oprit să deschidă numai- 
decit ostilitățile sau să se trimită într-acolo, spre veienți, 
armatele. De accea au hotărit să-și trimită crainicii păcii, ca 
să-şi ceară restituirea bunurilor răpite şi despăgubiri. Doar de 
curînd se războiseră cu veienţii la Nomentum şi la Fidenae și 
se încheiase, e adevărat, nu pace, ci un armistițiu, care însă 
a fost călcat înainte de expirarea termenului fixat, pentru că 
au și reizbucnit ostilitățile. Au fost trimiși fetialii, însă veienţii 
nici n-au vrut să stea de vorbă cu ei, ca să asculte cererile 

romanilor, care, potrivit obiceiurilor din străbuni, le cereau satis- 
facţie, aşa cum se legaseră prin jurămînt la încheierea armis- 
tiţiului. Atunci s-a iscat o nouă neînțelegere, dacă trebuie să li 
se declare război veienţilor, printr-un ordin dat de popor, sau 
c de ajuns numai un decret al senatului. 

Tribunii însă şi-au impus punctul lor de vedere asupra con- 
sulilor, în urma amenințărilor că vor zădărnici mobilizarea 
armatei dacă nu vor face așa, şi astfel i-au silit pe consuli să 
aducă la cunoștință poporului problema războiului. Şi aturici 
poporul5, întrunit pe comiţii centuriate, a votat într-un glas 
războiul. Cu acest prilej, poporul a izbutit, în sfîrșit, să amine 
alegerile consulare pentru anul următor. 


XXAI S-au ales atunci patru tribuni militari cu prerogative 
consulare: T. Quinctius Pennus, cu toate că era consul în funcţie, 
C. Furius, M. Postumius și A. Cornelius Cossus. Dintre aceștia, 
Cossus a primit misiunea organizării apărării oraşului. Ceilalţi 
trei tribuni militari, după mobilizarea armatei, au pornit spre 
Veii. Cu prilejul acestui război s-a învederat limpede, rămînînd 
ca o învăţătură de minte, că poporul cu prea multe căpetenii 
pierde războiul. Pentru că fiecare din cei trei comandanţi făcea 
pe grozavul, căutînd să-și impună planul şi tactica lui, pe care 
le socotea mai bune ca ale celuilalt, au dat prilej dușmanului 
să dea peste ei nepregătiţi. Veienţii s-au năpustit asupra lor 
la vreme şi în chip rodnic, tocmai pentru că romanii nici nu-și 
înjghebaseră formaţiile de atac şi deoarece în timp ce un tribun 
dase semnalul de atac, celălalt dăduse ordin să sune trimbiţele 
de retragere. Romanii au luat-o la sănătoasa, retrăgindu-se în 
cea mai mare grabă în spatele întăriturilor. Cu acest prilej, 
dezastrul nu a fost atit de mare, pe cît a fost ruşinea suferită. 

Roma, neobișnuită cu înfrîngerile, s-a mohorit de tot. Cetă- 
țenii au început să-i urască pe acești tribuni militari şi cereau 
cu toţii să se recurgă la un dictator, ca să-i scoată din impas, 
fiindcă dictatorul e singura nădejde a cetăţii, însă îi opreau 
pravilele şi cultul religios care prescriau că nu poate fi ales 
un dictator decît de consuli, şi aiunci au fost consultaţi augurii, 
care şi-au dat încuviințarea. Aulus Cornelius a numit pe Mamer- 
cus Aemilius dictator, iar acesta, la rîndu-i, l-a însărcinat pe 

tribunul militar Aulus Cornelius cu postul de comandant al 
cavaleriei. Cetatea romană a avut cel mai mare noroc cu Ma- 
mercus, om înzestrat cu atitea mari virtuţi, care, cu toate lovi- 
turile primite din partea censorilor, a fost singur în măsură 
să cîrmuiască republica căzută în grea restriște şi s-o salveze. 
Veienţii, făloşi de o asemenea ispravă, au trimis solii la toate 
noroadele Etruriei, ca să le vestească că ei au izbutit să bată 
armatele a trei comandanţi romani într-o singură bătălie; cu 
toate acestea n-au izbutit să clintească din loc nici o populaţie, 
ca să le trimită ajutoare pentru continuarea războiului. Au atras 
numai o sumă de voluntari, ademeniți de nădejdea prăzilor. 
Singurii care au răspuns la acest apel au fost fidenaţii, care 
şi-au unit armata cu aceea a veienţilor; în felul acesta fidenaţii 
şi-au semnat sentinţa osîndei, fiindcă au adăugat la lanţul fără- 
delegilor, la urzeala și dezlănțuirea războiului precedent şi 
această nouă verigă, măcelărirea noilor colonişti romani. Căpe- 
teniile celor două popoare chibzuiesc între ei unde să stabilească 
teatrul de operaţiuni, pe teritoriul fidenaţilor sau al veienţiior. 
Li s-a părut mai potrivit pentru desfășurarea operaţiunilor 
regiunea Fidenae. De aceea veienţii, trecînd Tibrul, au strămutat 
războiul în ara fidenaţilor. 

La Roma s-a stirnit mare panică. Senatul a ordonat să vină 
în grabă din tabăra de la Veii armata romană, şi ea fiind 
destul de abătută din pricina rușinii înfrîngerii suferite. For- 
țele romane își instalează tabăra în faţa porţii Colline. Se dis- 
tribuie pe metereze, pe ziduri și în diferitele puncte importante 
gărzi și pilcuri de ostaşi, se suspendă toate judecăţile în for, 
se închid toate prăvăliile, în sfîrşit se creează o stare întunecată 
de război, încît întreaga cetate pare transformată într-o tabără 
militară, nu oraș. 


AXĂII Apoi dictatorul şi-a trimis crainicii pe toate ulițele 
orașului, ca să-i cheme la -adunare pe toți cetățenii care erau 
acum. în panică. Aici el le-a atras atenţia printr- o cuvintare, 
mustrindu-i „de ce stau cu ochii kolbaţi şi sînt aproape cu 
sufletul la gură, ca și cum soarta lor şi a patriei ar atirna 
numai de o mică întorsătură a norocului? Înfringerea” fără 
importanţă, suferită din partea dușmanului, nu este rezultatul 

vitejiei acestuia și nici a netrebniciei armatei romane, ci rodul 
neînțelegerilor și zizaniilor dintre comandanţi. Cum au ajuns 
romanii să se înfricoșeze de niște dușmani ca veienţii, pe care 
i-au înfrînt pînă acum de șase ori, și de cetatea Tidenae, pe 
care, de cîte ori au împresurat-o, de atitea ori au cucerit-o? 

Romanii şi vrăjmaşii nu sînt aceeași, și la fel cum au fost 
de-a lungul atitor veacuri? Nu au același suflet, aceleași puteri, 
aceleaşi însușiri trupești și aceleaşi arme? EI, Mamercus Aemilius 
este același dictator, care a biruit la Nomentum armatele unite 
ale veienţilor, fidenaţilor şi faliscilor, iar A. Cornelius Cossus, 
comandantul cavaleriei, va fi pe cimpul de bătaie, același viteaz 
care l-a doborit în războiul trecut, cînd era tribun militar, pe 
Lar 'Tolumnius, regele veienţilor, învingîndu-l în văzul celor 
două armate, și care i-a adus ca ofrandă lui Jupiter Ferztrius 
cel mai mare şi cel mai bogat trofeu din cîte există! Afară de 
aceasta, romanii să-și mai aducă aminte cite triumfuri au 
repurtat şi sărbătorit sub comanda lui, cîte trofee au capturat 
şi cîte biruinţe au cîștigat cu el împreună. Să-și mai aducă 
aminte că poporul roman a ridicat armele şi a pornit războiul 
împotriva acelor vrăjmași care au săvirşit nelegiuirea omoririi 
solilor, călcînd dreptul ginţilor, împotriva fidenaţilor care au 
măcelărit pe coloniștii romani, deşi era pace între Fidenae și 
Roma; să-și amintească apoi că acești dușmani sînt aceeași care 
au rupt armistițiul şi au trădat pe romani în șapte rînduri, şi 
că întotdeauna şi-au primit plata cuvenită. El e pe deplin 
încredinţat că, îndată ce taberele se vor găsi faţă în faţă, vor 
înceta să rînjească de bucurie acești dușmani, care sînt cei mai 
ticăloşi de pe lume, pentru vremelnica rușine și ocară pricinuită 
armatei romane“. 

Poporul roman se va convinge că pentru meritele lui deo- 
sebite l-au numit dictator pentru a treia oară, cu toate că cen- 
sorii au încercat să-i întineze a doua dictatură atunci cînd 
a îndrăznit să dea peste cap tirania censurei. 

După slujba religioasă, potrivit datinilor, urmata romană 
a pornit în marș și și-a așezat tabăra la 1500 de pași dincoace 
de cantonamentele fidenaţilor. Tabăra romană era mărginită în 
dreapta de munţi, în stinga de fluviul Tibru. Mamercus Aemilius 
ordonă legatului F. Quinctius Pennus să ocupe terenul muntos 

şi să pună stăpînire pe creasta acestor munţi, dar toate aceste 
operaţiuni să se facă în ascuns, pentru; a cădea în spatele potriv- 
nicului. 

A doua zi, el dă ordin de atac, după ce etruscii, înfumuraţi 
pentru succesul dobindit cu o zi mai înainte, se desfășuraseră 
în formaţie de luptă, doar după o mică așteptare, pină s-au 
întors iscoadele, care i-au adus la cunoștință că Quinctius a 
izbutit să pună stăpînire pe creasta muntelui din apropierea 
fortăreței fidenaţilor. Și acum dictatorul îşi pornește linia de 
atac a pedestrimii, care pășește bărbăteşte înspre potrivnic. 
Dă îndrumări lui Cossus, comandantul cavaleriei, să nu se avînte 
la luptă fără ordinul său, căci el va da semnalul numai cînd 
va avea nevoie de sprijinul cavaleriei. Cînd va interveni, să-i 
fie vie în amintire lupta cu regele Tolumnius și marele lui 
trofeu, dat ca ofrandă lui Romulus şi lui Jupiter Feretrius, și 
să-şi facă datoria cum se cuvine. 

Legiunile se încleştează cu o înverșunare nemaipomenită. 
Romanii, îndirjiţi peste măsură, îşi varsă tot focul miîniei și 
prin fapte, și prin vorbe asupra nelegiuiţilor fidenaţi și asupra 
tilharilor de veienţi, vrăjmaşii care au rupt armistițiul, ticăloșii 
mînjiţi cu sîngele nevinovat al solilor romani, dușmanii care 
s-au pingărit stropindu-se cu sîngele coloniştilor romani, aliaţii 
care şi-au călcat mereu credinţa şi care, pe cîmpul de bătaie, 
s-au dovedit totdeauna neputincioşi. 


XXĂIII Din prima ciocnire, romanii i-au dat peste cap 
pe vrăjmași, cind deodată se deschid larg porţile cetății Fidenae 
şi năvăleşte o nouă armată dușmană, pe care romanii nu o mai 
văzuseră și de care nici nu auziseră pină-n această clipă. 
Un puhoi uriaș de oameni înarmaţi cu făclii aprinse, ca o mare 
de flăcări aproape, se năpustesc ca nişte ieșiți din minţi asupra 
armatei romane. Priveliștea acestui neobișnuit chip de a lupte 
îi înspăimintă pe romani o bucată de vreme, 

Îndată dictatorul, după ce a trimis ordinul comandantului 
cavaleriei și după ce l-a chemat să intre în acțiune și pe 
Quinctius cu armata lui de pe creasta muntelui, aleargă în goană 
spre ostaşii de la aripă stingă, care, speriați de marea de 
flăcări ce se năpustea asupra lor, începuseră să dea înapoi, 


29 — De la fundarea Romei 1. 

fiindcă ccea ce vedeau ei nu mai semăna a luptă, ci a pirjol 
sadea. Cu voce puternică, Mamercus strigă: 

„V-aţi dat bătuţi şi aţi început să o luaţi înapoi, părăsin- 
du-vă rfhdurile voastre și fugind ca un roi de albine speriate 
de fum? Cum? Aveţi de gînd să vă retrageţi din faţa unui 
vrăjmaș dezarmat? Nu aveţi de gînd să stingeţi focul cu spada 
în mînă? Dacă e vorba de o luptă cu focul și nu cu arma, 
pentru ce nu le smulgeţi făcliile din mîini şi nu le aruncaţi 
în ochii acelora care ls poartă? Înainte! În numele sfînt al 
Romei, aminiiţi-vă de numele de roman, de vitejia strămoșilor 
și de bravura voastră! Întoarceţi focul şi faceţi-l să cadă asupra 
cetăţii vrăjmaşe! Faceţi să se năruiască această cetate bleste- 
mată în propriile ei flăcări, de vreme ce n-aţi putut s-o împă- 
cați prin binefacerile voastre! Singele solilor și coloniştilor 
voştri, vărsat de aceşti netrebnici, şi satele voastre pirjolite, 
vă poruncesc să porniţi la această faptă!“ 

La ordinul dictatorului, întregul front roman s-a pus în 
mișcare ca un singur om. O parte din torţe sînt prinse din 
zbor, iar altele sînt smulse cu de-a sila. Acum, ambele oștiri 
poartă în miîini flăcări. Comandantul cavaleriei intră și el în 
luptă. Cossus dă poruncă să se dea friu liber cailor, iar el. 
în frunte, dînd pinteni armăsarului său, se avîntă năprasnic 
în mijlocul parei de foc, şi atunci toţi caii escadroanelor sale 
galopează în tropot sălbatic, năpustindu-se asupra vrăjmașalui. 
Norii de pulbere stirniți de copite îmbinaţi cu fumul făcliilor 
izgonesc lumina din ochii cailor și călăreţilor. Numai că prive- 
liştea aceasta, care-i speriase pe oameni, nu-i înfricoşează de 
fel pe cai, ci dimpotrivă. Cavaleria romană pe unde trece lasă 
în urmă prăpăd şi jale. Deodată se aude un nou răcnet, care 
a făcut să li se zbiîrlească părul pe cap tuturor ostașilor. și 
romanilor, și vrăjmașilor. „E Quinctius legatul, cu armata lui! 
El a atacat pe duşman din spate!” strigă dictatorul bucuros. 
Și el însuşi, răcnind cu ai săi şi mai tare, porneşte mai înver- 
şunat la un nou asalt. ă 

Și în timp ce două fronturi a două urmate deosebite ame- 
nințţă pe etruscii care erau înconjurați şi din față, şi din spate, 
și care nu mai aveau nici o portiţă de scăpare nici către tabăra 
lor, nici către munţi. de unde răsărise ca din pămînt un nou 

potrivnic, şi fiindcă pe deasupra şi cavaleria romană în galopul 
nebun al cailor, le seceră rîndurile lor, cea mai mare parte 
a veienţilor se îndreaptă împrăștiați în neorinduială spre Tibru. 
Cele din urmă rămășițe de fidenați pornesc spre orașul lor, 
ca să scape înapoia zidurilor cetăţii. Cu ochii holbaţi, nemai- 
ştiind încotro s-o apuce, nimeresc tot în toiul măcelului. Unii 
din ei sint doboriţi pe riîpe, alţii se aruncă desperaţi în apa 
fluviului, unde sînt înghiţiţi de valuri. Chiar celor ce ştiu să 
înoate, rănile, oboseala și groaza le înţepenesc miinile și, căzind 
la fund, îi înghite adincul; abia dacă vreunul din ei mai 
ajunge pe malul celălalt al Tibrului. Celălalţ convoi se îndreaptă 
într-o mare învălmășeală spre oraşul lor, străbătîndu-și de la un 
cap la altul tabăra. 

Asupra etruscilor dă năvală acuma armata romană, care 
porneşte în urmărirea lor, și mai ales Quinctius cu pilcurile 
lui coborîte din munte, cu forţe proaspete de tot, fiindcă intra- 
seră în luptă în cele din urmă clipe. 


XĂĂIP Unităţile lui Quinctius, amestecate cu convoiul de 
dușmani, intră o dată cu aceștia pe porţile cetăţii, sar imediat 
peste parapete şi infig drapelul roman deasupra zidurilor, ca 
semn că cetatea duşmană a fost cucerită. Cind dictatorul observă 
aceasta (şi el străbătuse fără greutate prin tabăra dușmană, 
de parcă ar fi fost pustie), îşi conduce spre porţile cetăţii 
trupele sale, care erau dornice să pună mina pe pradă, nădăj- 
duind că înăuntrul orașului vor da de capturi şi mai bogate. 
După ce bagă de seamă că întreaga lui armată a intrat între 
zidurile cetăţii, purcede acum către fortăreață s-o ia cu asalt, 
mai ales cînd a băgat de scamă că toată gloata fugarilor a dat 
buzna acolo. 


Ce măcel cumplit a fost şi aici! La fel ca și pe cîmpul de 
bătaie, sîngele a curs guvoaie. În cele din urmă, zvirlind cu 
toţii armele, veienţii se predau dictatorului, necerîndu-i alt- 
ceva decit să le cruţe viața. Și orașul, și tabăra dușmană sînt 
prădate în voie de romani. A doua zi, fiecare ostaş roman din 
unitățile de cavaleric5!, de la călăreț pînă la centurion, a primit 
cite un prizonier, pentru cure s-a tras la sorți. iar cei care 

s-au distins şi mai mult prin vitejie au primit cîte doi prizo- 
nieri. 

După aceea, rămășițele de dușmani captivi au fost vînduţi 
ca sclavi la licitație. Apoi dictatorul s-a întors la Roma cu 
armata învingătoare încărcată de capturi, fiind purtat în triumf. 
După ce a ordonat comandantului cavaleriei să iasă şi cl din 
postul său, a abdicat din dictatură, numai după 16 zile de 
funcţie. în felul acesta, Mamercus Aemilius a izbutit să readucă 
pacea și liniștea între fruntariile republicii, după care a renunțat 
la înalta dregătorie, pe care o primise în vremuri de restriște 
şi de război. 

Unii analişti au istorisit că la Fidenae au fost și lupte na- 
vale%? între romani şi veienţi. Aceste informaţii nu sînt demne 
de crezare, pentru că nu era cu putință o asemenea luptă. 
De altfel, Tibrul nici nu e atît de lat în acest loc. Analele mai 
vechi scriu că pe atunci Tibrul era încă și mai îngust ca astăzi. 
S-ar fi putut întîmpla să fie un număr oarecare de vase, cu 
care romanii au căutat să. zădărnicească trecerea fluviului de 
către vrăjmași, dar făcîndu-se dintr-un ţințar armăsar, așa cum 
sc obișnuiește, s-a spus că a fost o nemaipomenită biruință nar 
vală, cînd n-au fost decît cîteva vase care s-au ciocnit. 


XXĂD Anul următor au cîrmuit republica tribunii mili- 
tari învestiţi cu putere consulară: A. Sempronius Atratinus, L. 
Quinctius Cincinnatus, L. Furius Medullinus și L. Horatius 
Barbatus. S-a încheiat între Roma și cetatea Veii un armistițiu 
pe timp de 20 de ani, iar cu aequii pe o perioadă de trei 
ani, cu toate că ei ceruseră pe o durată mai lungă. În ţară n-au 
mai fost frămiîntări politice. 

Anul următor nu s-a remarcat nici prin războaie în afară, 
nici prin tulburări în sînul cetăţii. în schimb, au fost de pomină 
marile jocuri făgăduite în timpul războiului, înjghebate şi des- 
făşurate cu mare pompă, și prin fastul şi preparativele tribu- 
nilor militari, şi prin îmbulzeala mare a populațiilor vecine. 

Tribunii militari cu putere consulară au fost următorii: 
Appius Claudius Crassus, Sp. Nautius Rutilus, [.. Sergius Pi- 
denas, Sextus Iulius Iulus52. Spectacolul .jocurilor romane a 

desfătat deosebit de mult pe oaspeţii care au fost poftiţi în mod 
oficial de autorităţile republicii. 


După aceste festivități, tribunii plebei au început din nou 
să ţină cuvintări aţiţătoare, în care aceștia făceau imputări 
plebeilor „că stau muţi și se minunează în fața patricienilor, 
deşi îi urăsc și deşi ştiu că ţin păturile de jos ale poporului 
într-o veşnică sclavie. Ei le mai aduceau apoi învinuiri cetăţe- 
nilor că nu sînt hotăriți să-și facă parte de un consulat, sau 
măcar de o dregătorie în rîndurile tribunilor militari, ca 
să fic aleși deopotrivă şi din sînul aristocrației, și al poporu- 
lui, şi nu se gîndesc la interesele lor, şi că nu-și preţuiesc 
pe sprijinitorii lor. De aceea, cetăţenii să nu se mai mire 
pentru ce nici unul dintre tribunii lor nu mai suflă o vorbă 
despre interesele poporului. Truda și primejdiile vor fi înfrun- 
tate de ei numai atunci cînd vor avea nădejdi de onoruri sau 
vreun folos cît de mic. Întotdeauna, oamenii pornesc cu avînt 
la marile înfăptuiri atunci cînd nădăjduiesc o răsplată zdra- 
vănă care să fie deopotrivă cu sforţările lor. De cite ori nu 
s-au năpustit tribunii poporului orbește, acolo unde a fost 
primejdia mai mare, și n-au cules nici o roadă de pe urma 
luptelor și jertfelor lor? în schimb s-au ales (de acest fapt 
sînt absolut sigur) cu ura neîmpăcată a patricienilor, care 
îi vor urmări pînă în pinzele albe cu un război necruţător, 
fiindcă ei, tribunii plebei, au îndrăznit să-i atace pentru abu- 
zurile lor; și, la urma urmei, să nu se aștepte la nici un fel 
de recunoștință din partea poporului pentru care luptă ei de 
atita vreme? Să nu nădăjduiască niciodată și nici să nu-i 
ceară poporului să-i preţuiască, încredinţîndu-le funcţii de mare 
vază şi de răspundere la cîrma statului? Sufletul omului ajunge 
mare şi prin cinstirea lui cu înalte demnități. Nici un om 
din popor nu se va mai dispreţui pe sine însuşi, dacă nu va 
mai fi privit cu dispreț de nimeni. De aceea poporul să în- 
cerce măcar o dată să-i încredinţeze o funcţie unuia sau altuia 
din rindurile sale, ca să-și dea seama dacă un plebeu este la 
înălțimea rostului și demnităţii sale și să-și amintească, din 
trecut, că ori de cite ori s-a ivit din pătura de jos a poporu- 
lui un om viteaz şi vrednic, acesta a fost privit ca o adovă- 

rată minune. Cu ce supraomeneşti sforțări au obținut ci drep- 
tul de a se alege tribuni militari învestiți cu putere consulară 
și din rîndurile poporului! Au candidat la alegeri cei mai de 
vază fii ai poporului, care şi-au cîștigat faima şi dincolo de 
fruntarii, și înăuntrul cetăţii; dar fiindcă din primii ani au 
fost luaţi peste picior, au fost izgoniți, ajungînd de rîsul şi 
batjocura patricienilor, ei au încetat să-și mai arate obrazul 
în faţa rînjetelor aristocrației. De aceea, ei nu văd pentru ce 
nu se răstoarnă o lege care nu mai are nici un rost, de vreme 
ce niciodată nu se înfăptuieşte ceea ce e îngăduit să se înfăp- 
tuiască, fiindcă se vor rușina mai puţin de nedreptatea unei 
legi, decît de faptul că se trece cu atita ușurință peste ei, 
de parcă ar fi cei mai nevrednici dintre oameni. 


[ 
4 ' 


XXĂDI Ecoul stirnit de asemenea cuvîntări a găsit nu- 
meroși susținători, mai ales în rîndurile celor care candidau 
la funcţia de tribun militar. Fiecare din ei făgăduia marea cu 
sarea și că o să facă şi o să dreagă pentru popor atunci cînd 
va fi la putere. Toţi aceștia au trimbiţat și le-au dat nădejdi 
că ei vor fi în stare să le împartă pămînturile, aparţinînd 
statului, și că vor înfiinţa noi colonii. Apoi că actualii posesori 
de păminturi din ogorul public vor fi impuși la dări, din care 
să fie plătite soldele ostașilor. Tribunii militari, pe de altă 
parte, au ajuns să recurgă la următoarea înșelătorie: în timp 
ce cetăţenii erau plecaţi din oraș ca să-și vadă de munca 
cîmpului, au convocat senatul într-o zi, fără să aducă la cu- 
noștința poporului această ședință și fără să fie de faţă tri- 
bunii poporului, cu care prilej senatul a dat un decret prin care 
se hotăra că, avîndu-se în vedere zvonurile adeverite că volscii 
au pornit iarăși după pradă în teritoriul hernicilor, tribunii mi- 
litari trebuie să plece la faţa locului, ca să cerceteze situaţia, 
şi în același timp să se facă şi alegerile consulare. Aceștia au 
plecat către ţara hernicilor, lăsînd la conducerea Romei pe 
Appius Claudius, fiul decemvirului, în funcţia de praefect al 
oraşului. Acesta era un tînăr bătăios, căruia din leagăn i se 
turiiase otrava unei neîmpăcate uri împotriva tribunilor pu- 
porului. 

Totuși, tribunii poporului nu s-au mai luptat nici cu cei 
cara dăduseră decretul şi care plecaseră, şi nici cu Appius, 
făptașul întregii urzeli, care a putut fi adusă la înfăptuire. 


XXĂLII Și au fost aleşi consulist C. Sempronius Atrati- 
nus și Q. Fabius Vibulanus. 

Ca eveniment extern demn de pomenit în cursul acestui an 
s-a transmis de analiști faptul că samniţii au cucerit orașul 
etrusc Volturnus, care acum se cheamă Capua55, Numele de 
Capua vine de la căpetenia lor Capys sau (ceea ce e mai aproape 
de adevăr) de la cimpia din jurul acestui oraș. Samniţii au 
cucerit Capua după ce au înfrînt pe etrusci într-un război, 
primindu-i apoi într-o confederație, şi cu oraşul, și cu ogoa- 
rele lor, ca mai tîrziu, după o mare sărbătoare, cînd toţi 
locuitorii erau îngreuiați de somn şi ghiftuiți de mîncări, 
noii colonişti să se năpustească asupra vechilor locuitori şi să 
le facă de petrecanie noaptea la toţi. 

Consulii menţionaţi mai sus au intrat în funcţie, după 
aceste evenimente, la idele Jui decembrie. Nu numai cei tri- 
miși acolo au dat de veste, dar și solii veniți din partea lati- 
nilor şi hernicilor au anunțat că volscii niciodată n-au procedat 
cu mai multă grijă și atenţie le alegerea .comandanțţilor şi la 
înrolarea cetățenilor sub arme ca în momentul de faţă; mai 
istoriseau apoi că tot poporul volsc fremăta, exprimîndu-şi 
convingerea că sau trebuie să alunge de-a pururi orice gînd de 
război şi de arme, sau să le îngroape total în uitare și să 
primească jugul puterii romane, îngenunchind mereu în faţa 
poporului cu care se ciocnește de atita vreme, sau trebuie să-l 
înfrunte pe orice cale, şi prin vitejie, şi prin puterea răb- 
dării, şi prin disciplina militară. 

Cu toate că veştile nu erau de loc lipsite de temei, totuși 
patricienii nu prea se sinchiseau de acest război. Consulul 
Sempronius, căruia îi căzuse la sorţi comanda războiului cu 
volscii, era bucuros că a dat norocul peste el, ca şi cum noro- 
cul s-ar ţine scai de om toată viaţa lui. Şi era tare mindru 
căce conducătorul unui popor de biruitori, care a pornit din 
nou la luptă împotriva unor dușmani care sînt și vor fi mereu 
infrinţi. Numai că de astă dată a lucrat cu o uşurinţă și o 

delăsare condamnabilă, lăsînd totul la voia întimplării, fiind 
încredințat că disciplina și însuşirile războinice ale armatei 
romane sînt cu mult mai presus de ale volscilor. 

Numai că norocul s-a ţinut şi de astă dată pe urmele vitejiei 
romanilor, ca în multe asemenea împrejurări. În prima cioc- 
nire cu duşmanul, în care consulul Sempronius s-a dovedit 
lipsit de prevedere și de chibzuinţă, lupta s-a desfășurat fără 
nici o socoteală, fiindcă linia de bătaie n-a fost întărită și 
sprijinită și de unităţile de rezervă, şi nici cavaleria romană 
n-a fost întrebuințată la momentul şi locul potrivit. Înseşși 
strigătele de luptă au fost prima dovadă unde aveau să în- 
cline sorții izbînzii. Din partea volscilor s-a răcnit din toți 
rărunchii, cu bărbăţie şi de toată ostășimea deodată; din partea 
romanilor, ca niciodată mai înainte, a fost un strigăt priză- 
rit, ca de oameni adormiţi sau înfricoşaţi, dind în vileag 
ținuta lor şovăitoare. Volscii s-au năpustit cu tot avintul 
asupra romanilor, izbindu-i și cu scuturile; spadele lor stră- 
fulgerau în faţa ochilor, în timp ce în partea romanilor se 
vedeau coifurile tot rotindu-se în jur, după ajutor. Armata 
romană intrase în panică, toţi ostaşii se imbulzeau fără rost 
unii peste alţii. Acolo unde fuseseră înfipte mai întîi drape- 
lele, nu mai era nici un ostaş în jurul lor, fiindcă 
linia întiia le lăsase baltă; înşişi stegarii se retrăgeau în mij- 
locul manipulelor lor. Nu. se putea lămuri bine ce era cu 
această luptă, pentru că nu se învedera nici fuga unei ta- 
bere, dar nici biruința celeilalte. Armata romană mai mult își 
acoperea retragerea, în loc să lupte. Volscii, înaintind fără 
întrerupere, strimtorau mereu frontul roman. Totuşi, dușma- 
nul a constatat că romanul preferă să moară decit să fugă. 


XXĂCLIII lată însă că, pînă la urmă, armata romană a 
dat înapoi pe tot frontul. Zadarnic răcnca Sempronius, căutînd 
să-şi îmbărbăteze ostaşii. Nici ordinul lui, nici înalta lui dem- 
nitate de comandant suprem al armatei nu mai preţuiau în 
ochii ostaşilor săi nici cît doi bani. În urmă, toţi romanii ar 
fi luat-o la sănătoasa dacă Sextus Tempanius, un comandant 
de decurie56 din rîndurile cavaleriei, văzînd că situaţia e des- 
perată, nu ar fi avut prezenţa de spirit să intervină la timp. 

Acesta răcni cît putu de tare: „Călăreţii care vor să-și sal- 
veze patria să sară de pe cail“ Și atunci călăreţii tuturor 
escadroanelor romane parcă au fost înflăcăraţi de o poruncă 
dată de însuși consulul. „Dacă cohorta noastră parmată5?, spuse 
Tempanius, nu va stăvili atacul vrăjmașului, punînd scuturile 
în faţă ca un zid de netrecut, s-a dus puterea Romeil 


Urmăriţi cu ochii lancea mea, ca pe o flamură. Dovediţi 
şi romanilor, şi volscilor că nu e pe lume nici o cavalerie 
şi nici o pedestrime deopotrivă cu voi în vitejie!“ 

Cum cuvintele lui de îndemn s-au înfipt adînc în sufletul 
camarazilor săi, scoțind un strigăt puternic Tempanius îna- 
intează cu sulița ridicată. Pe unde străbat, ostașii săi croiese 
pîrtic, secerînd şirurile vrăjmașilor; unde văd că ai lor se 
trudesc cel mai greu, acolo se năpustesc, făcînd zid din scu- 
turile lor. În felul acesta lupta e restabilită pe întreg frontul, 
mai ales în acele sectoare unde au intervenit cu folos cohortele 
de călăreți. Neîndoielnic că dacă pumnul acesta de viteji ar 
fi putut fi de față în acelaşi timp, pe tot frontul, s-ar fi 
ajuns pină acolo încit dușmanii să fie dați peste cap. 


XXĂIĂ Dar pentru că Tempanius nu era susținut din 
nici o parte de restul trupelor proprii, comandantul volscilor 
dădu ordin unităţilor sale să se retragă în faţa acestei cohorte 
de romani, lăsindu-i să înainteze o bucată de vreme și apoi 
să le taie legăturile cu grosul forţelor romane. Volscii au 
executat acest ordin întocmai, și în felul acesta cohorta lui 
Tempanius a fost ruptă de armata romană. Cu toate sfor- 
țările depuse, acești romani n-au mai putut străbate rindurile 
dese de volsci prin pirtia pe care o croiseră ei, fiindcă tocmai 
aici dușmanul își grămădise acum unități peste unități. Ne- 
maizărind cohorta lui 'Tempanius, care-i făcuse proteguirea 
întregii sale armate, consulul şi legiunile romane întreprind 
tot felul de acţiuni pentru a veni în sprijinul acestor ostași 
atit de viteji, cu legăturile către ei rupte, nevrind să-i lese 
să fie nimiciţi de vrăjmaşi. Din toate părţile; volscii îl atacă 
şi pe Tempanius și cohorta lui, iar pe de altă parte ţin piept 
şi legiunilor consulului. 

Tempanius cu unitatea lui, văzînd că toate încercările de 
a veni la matcă îi sînt zădărnicite, după ce pun stăpiînire 
pe o măgură care a fost prefăcută într-un punct de sprijin 
în formă rotundă, se apară cu îndirjire, pricinuind sînge- 
roase pierderi vrăjmașilor. Numai lăsarea amurgului a adus 
incetarea acestei lupte. 

Consulul roman a căutat să nu întrerupă o clipă contactul 
cu forţele duşmane. El însă a putut să-i ţină pe volsci in- 
cleştaţi numai atîta vreme cit a mai fost lumină. Întunericul 
nopţii a curmat ostilitățile, lăsînd amîndouă taberele în de- 
plină necunoştință a situaţiei. Cum s-a sfîrşit această luptă, 
ambele armate au fost atit de zdruncinate şi sleite de marile 
sicrțări depuse, încît, încredințate că au fost înfrînte, s-au 
retras în pădurile munţilor din apropiere, lăsindu-și pe cim- 
pu! de bătaie răniții şi o mare parte din bagaje și aprovizionare. 
Însă Tempanius şi pilcurile lui au rămas mai departe, în- 
conjurate de vrăjmaşi, pe măgura dealului, pînă după miezul 
nopţii, şi la rîndu-le volscii, care îl încercuiseră pe Tempanius, 
cum au prins de veste că în tabăra lor n-a mai rămas picior 
de ostaş, au crezut că armata lor a fost aceea care a fost 
învinsă, şi atunci, de frică, fiecare a luat-o care încotro, 
profitînd de întuneric. 

Tempanius, din prudență, ca să nu cadă victima unei 
curse întinse de dușmani, a rămas mai departe cu ai săi pe 
poziţie, pînă la ivirea zorilor. Pornind în cercetarea terenului 
şi lămurirea situaţiei însoţit numai de cîteva iscoade, cînd 
a aflat din gura volscilor răniţi că armata lor a părăsit tabăra, 
s-a întors vesel la punctul său de sprijin, și-a luat oamenii 
şi a intrat în tabăra romană. Cum, şi aici i s-a înfăţişat ochi- 
lor aceeaşi groaznică privelişte ca și în tabăra volscilor, totul 
fiind lăsat în neorînduială, înainte ca vrăjmaşii să prindă 
de veste şi să-și dea scama de greșeala în care au căzut, 
Tempanius cu toți răniții, cîți a putut să ia cu sine, fiindcă 
nu ştia spre ce regiune s-a îndreptat consulul, a pornit-o spre 
Roma pe deuaiurale cele mai apropiate. 


AL În oraş! sc și răspîndise vestea înfringerii armatei 
romane şi părăsirii taberei; în primul rînd era jelită cohorta 

de călăreţi, fiind socotită o grea pierdere, atit pentru stat, 
cît și pentru familii. În vremea asta, cînd panica s-a întins 
în toată Roma, consulul Fabius se găsea în fruntea unor trupe 
de apărare în faţa porţilor cetăţii; deodată fu cuprins de in- 
grijorare, cînd băgă de seamă că se apropie de zidurile Ro- 
mei niște trupe de călăreţi, neştiind cine poate fi; dar după 
ce a recunoscut cohorta lui Tempanius, pe neaşteptate încorda- 
rea şi teama s-au transformat într-o bucurie fără margini, 
încît toată lumea a început să strige: „S-au întors călăreţii! 
S-a întors cohorta de cavalerie, teafără şi învingătoare!“ Și 
toţi cetăţenii îi felicită pentru isprava lor. S-au repezit într-un 
suflet din casele lor şi le-au alergat în cale mai ales accia 
care puţin mai înainte erau îndoliați pentru pierderea dragilor 
lor. Mamele şi soțiile, încremenite de jale şi îngrozite pînă 
acum, deodată, din pricina .neaşteptatei bucurii, au lăsat deo- 
parte orice sfială şi au sărit de gitul soţilor, fraţilor sau fiilor 
lor, îmbrăţişindu-i şi sărutindu-i cu lacrimi 'în ochi. Atît de 
mișcate și de înmărmurite erau aceste femei, încît nu le ve- 
nea a crede ochilor de atita bucurie! 

“Tribunii poporului, care fixaseră termenul de judecată lui 
M. Postumius şi lui T. Quinctius, acuzați că din vina lor roma- 
nii au suferit înfrîngerea de la Veii, au găsit cu cale că a 
sosit prilejul să dezlănţuie atacul şi să-și verse focul și pe 
consulul Sempronius, pentru ultima înfrîngere, precum și îm- 
potriva tuturor patricienilor. 

De aceea, după ce au convocat adunarea poporului, tribu- 
nii plebei au început să strige tare că la cetatea Veii republica 
romană a fost trădată de comandanții ei, şi, fiindcă au rămas 
mai departe nepedepsiţi, ei şi-au continuat trădările lor, lă- 
sîndu-și pradă volscilor armata lor; astfel au fost părăsiţi 
pe poziţie călăreții romani, cei mai bravi din toți ostașii ar- 
matei romane, spre a fi măcelăriți de vrăjmaşi, și în felul 
acesta a fost părăsită în mod ruşinos şi tabăra. Caius Iulius, 
unul dintre tribunii plebei, dădu poruncă ca să fie chemat 
în faţu norodului cavalerul Tempanius. El îi adresă următoarele 
cuvinte: „Sextus Tempanius! Îţi pun întrebările următoare: 
Oare consulul Sempronius a dezlănțuit atacul la momentul 
potrivit? Și-a întărit frontul de luptă prin alcătuirea şi rîn- 

duirea în formaţie a rezervelor? Și, și-a făcut datoria de con- 
sul și comandant așa cum se cuvine? Sau atunci cînd ai văzut 
că legiunile romane au fost învinse, tu ai fost acela care ai 
dat ordin din capul tău cavaleriei să coboare de pe cai, pen- 
tru ca în felul acesta să restabilești lupta? După tăierea le- 
găturilor cu grosul armatei noastre, ţi-a venit oare consulul în 
sprijinul tău şi al cohortei tale? Ţi-a trimis măcar cel mai mic 
ajutor? în sfirşit, a doua zi ţi-a trimis întăriri, ca să te 
susțină mai departe? Oare nu tu şi cohorta ta aţi fost aceia 
care aţi ajuns din nou singuri în tabără, prin vitejia voastră? 
Dar în tabără aţi mai dat de vreun consul? Aţi mai găsit 
acolo vreun ostaș al armatei romane? N-aţi descoperit oare că 
şi tabăra fusese părăsită la fel ca și răniții, pe cîmpul de 
bătaie? În numele vitejiei şi credinței tale, însușiri prin care 
republica romană a izbutit să rămînă în picioare în acest 
război, îţi cer să mărturiseşti adevărul în faţa poporului ro- 
man! În sfîrşit, te mai întrebăm: unde e consulul Sempronius? 
Unde sînt legiunile noastre? Tu ai fost acela care ai dezertat 
de la datorie, părăsindu-ţi consulul și armata, sau comandan- 
tul tău te-a lăsat la voia întimplării? În sfîrșit: am fost 
înfrânți sau am biruit?“ 


XLI Se spune că cuvintele lui 'Tempanius erau simple şi 
fără înflorituri, rostite ca de un adevărat luptător, fără tru- 
fia celui care se umflă în pene pentru isprăvile sale şi fără 
rînjetul batjocoritor al celui care îl învinuiește pe semenul său. 
El vorbeşte scurt și răspicat, ca un adevărat ostaș: 

„Atita vreme. cît acest război cade în sarcina minţii iscu- 
site a consulului, ostașul C. Tempanius nu are drept să-și 
vorbească de rău comandantul său. Singurul îndreptăţit să-l 
judece este numai poporul roman, pentru că el este acela care 
l-a ales în funcţia de consul. De aceea, să nu fie întrebat el, 
un simplu ostaş, ce plan a avut în cap comandantul său, care 
a fost ţinta urmărită de consul, fiindcă toate aceste chestiuni 
trebuie chibzuite și cîntărite de oameni mari, cu minţi alese, 
şi de răspundere. El, cel mult, atita poate să facă: să aducă 
la cunoștință ce-a văzut: de aceea mărturisește deschis că 
înainte de a i se tăia legăturile cu armata romană l-a văzut 

pe consul luptind în prima linie, îmbărbătindu-și ostașii, în- 
fruntind armele și vrăjmaşii, stînd mereu în frunte, în jurul 
Flamurilor; dar, cînd vrăjmașul i-a întrerupt orice contact 
cu ai săi, el i-a pierdut din ochi. Cu toată învălmășeala și 
strigătele neîntrerupte, el a putut observa că lupta s-a prelun- 
git pînă noaptea tirziu. El crede însă că consulul cu armata 
lui n-ar fi fost în măsură să pătrundă pină la poziţia care o 
ocupase el pe măgură, spre a-i da ajutor, ca să spargă în- 
cercuirea, fiindcă rîndurile dușmanului erau mult prea dese. 
Cît despre armata romană, el nu ştie unde se află. E încre- 
dinţat că așa cum el s-a apărat pe sine şi pe ai săi, găsind 
un loc prielnic într-o situație atît de primejdioasă, la fel şi 
consulul roman şi-a căutat alte poziţii mai nimerite de apărare 
pentru salvarea armatei romane. El nu crede că situaţia volsci- 
lor e mai brează și că volscilor le-a mers mai bine ca roma- 
nilor. Întimplarea și noaptea au fost acelea care au înşelat 
pe nesimţite amîndouă taberele.“ 

Tempanius i-a rugat apoi să nu-l mai rețină prea mult în 
picioare, fiindcă e trudit şi rănit, și atunci a fost lăsat să 
plece la casa lui, fiind lăudat de toată lumea nu numai pen- 
tru isprăvile lui de vitejie, cit mai ales pentru modestia sa. 

În timp ce la Roma se petreceau aceste evenimente, con- 
sulul roman se găsea în faţa sanctuarului zeiței Quies — care 
e pe Via Lavicana58. Acolo i s-au trimis convoaie de căruţe 
şi animale de povară, în care s-au urcat ostașii răniţi şi cei 
trudiţi de atitea sforțări în timpul bătăliei, şi de marșul for- 
țat din timpul nopţii. Puțin după asta a intrat în Roma şi 
consulul, nu atit pentru a se dezvinovăţi, cît pentru a-i aduce 
neprecupeţite laude lui Tempanius pentru strălucitele lui fapte 
de arme. 

M. Postumius, care fusese tribun militar învestit cu putere 
consulară și care comandase armata romană de la Veii, a fost 
învinuit în faţa poporului îndoliat şi îndirjit pentru înfrîn- 
gerea suferită la Veii, şi, în acelaşi timp, şi împotriva coman- 
danţilor armatei romane, care au condus rău operaţiunile; 
poporul l-a condamnat la o amendă de zece mii de ași. Co- 
legul său de funcţie, Titus Quinctius, a fost absolvit de orice 
vină în adunarea poporului pe triburi, fiindcă repurtase suc- 

cese în ţara volscilor, în calitate de consul, subordonat dicta- 
torului Postumius Tubertus, şi la fel, și Fidenae se distinsese 
în funcţia de legat al celuilalt dictator, Mamercus Aemilius, 
toată vina acestei înfringeri căzind asupra colegului său osîn- 
dit. Se spune că a înriurit la absolvirea lui și -amintirea tată- 
lui: său, Cincinnatus, care fusese cinstit şi prețuit de tot 
poporul, precum şi Capitolinus Quinctius, ajuns acum. la o vîrstă 
înaintată, care a sărit în sprijinul lui Titus Quinctius, rugînd 
poporul cu lacrimi în ochi să nu-i încarce sufletul cu povara 
acestei dureroase ştiri, pe care s-o ducă dincolo de mormint 
lui Cincinnatus tatăl, acum cind mai are cîteva clipe de trăit 
pe pămîntul acesta. 


ALII Poporul a ales ca tribuni ai săi pe Sextus Tempa- 
nius, A. Sellius, Sex. Antistius şi pe Sp. lIcilius, cu toate că 
nu erau de, faţă. Toţi aceştia, din îndemnul lui Tempanius, 
fuseseră aleși de ostaşi în funcţia de centurioni ai unităţilor 
cohortei romane de cavalerie, în noaptea de pomină. La riîn- 
dul lui, şi senatul a dat ordin să se aleagă tribuni militari cu 
putere consulară, fiindcă numele de consul ajunsese de ru- 
şine din pricina înfringerii suferite de consulul Semproni:s. 
Noii aleși au fost: L. Manlius Capitolinus, Q. Antonius Merenda, 
L. Papirius Mugillanus. Chiar la începutul anului, tribunul po- 
porului L. Hortensius i-a fixat ziua de judecată lui C. Sem- 
pronius, consulul anului trecut. Cu toate că patru din colegii 
săi de tribunat îl rugau, în văzul și auzul poporului, să nu 
aducă această jignire comandantului lor, căci el nu e vinovat, 
deoarece nu i se poate aduce o altă imputare pentru înfrîn- 
gerea suferită decît că soarta a vrut să se întimple ceea ce 
s-a întîmplat. Atunci Hortensius a fost adinc mișcat de aceste 
rugăminţi stăruitoare și, fiindcă credea că i se pune la încer- 
care puterea răbdării, le-a răspuns tribunilor plebei că invi- 
nuitul nu mai are nevoie de rugăminţile lor, care sînt făcute 
numa; așa, ca să-l ispitească pe el. În orice caz, el e convins 
că Sempronius are nevoie de ajutor. Și atunci, îndreptîndu-și 
privirile către Sempronius, îl întrebă: „Unde mai este acea 
faimoasă trufie a aristocrației? Unde a rămas cutezanța uceen 
plină de încredere a nevinovăţiei? Un fost consul a sjuns 

să se tirască la fel ca și o şopirlă, in umbră, cerînd ajutor 
tribunilor 2” 

Apoi adresă aceste întrebări colegilor săi de tribunat: „Ce 
veţi face voi, dacă voi stărui pînă la capăt ca această învinuire 
să rămînă în picioare? Oare îi veţi răpi poporului dreptul 
său şi veți răsturna puterea tribuniciană?“ 

Ceilalţi tribuni ai plebei i-au răspuns: „Poporul roman 
are puterea supremă și asupra lui Sempronius, şi asupra tu- 
turor cetăţenilor romani; tribunii poporului nu sînt nici în 
măsură să hotărască, nici să zădărnicească sentința poporu- 
lui roman. Însă dacă rugăminţile pentru "comandantul lor, 
care le-a fost ca un părinte adevărat, nu găsesc nici un răsunet 
în inima lui, atunci vor veni şi ei pe banca acuzaților, alături 
de el, și-și vor schimba haina cu a lui“. 

Hortensius le-a răspuns: „Poporul roman nu va ajunge 
pină acolo încît să-şi vadă tribunii săi în haine de doliu? și 
însemnați cu pata infamiei. De vreme ce Caius Sempronius a 
putut să fie atit de drag luptătorilor săi, în rostul său de co- 
mandant, eu nu mai am nimic de adăugat şi-l las în pace“. 

“Nu numai respectul celor patru tribuni ai plebei față de 
fostul comandant a stirnit bunăvoința şi dragostea şi a popo- 
rului, și a patricienilor faţă de soarta fostului consul, ci do- 
potrivă şi firea înţelegătoare a lui Hortensius în fața unei 
cauze atît de drepte, 


ĂLIII Aequii, care se bucuraseră din toată inima de bi- 
ruința60 volscilor, ca și cum ar fi fost a lor, cu toate că fusese 
îndoielnică, nu au avut totuși parte de linişte și pace pînă 
la capăt. În anul următor au fost aleşi consuli N. Fabius Vibu- 
lanus şi T. Quinctius Capitolinus, fiul lui Capitolinus. Armata 
romană sub conducerea lui Fabius, care a primit conducerea 
acestor operaţiuni împotriva acquilor, nu a izbutit să dobîndească 
o izbindă atit de însemnată pentru -a fi vrednică de pomenit, 

Abia sc aşezascră aequii în formaţie de bătaie şi au și putut 
să-și dea scama, pc piclea lor propric, cît de înverșunaţi sint 
romanii împotriva lor. În cîteva €lipe sînt împrăștiați și puși 
în mod rușinos pe fugă. Consulul n-a avut prilej să se miîn- 
drească de o adevărată biruinţă. De aceea i s-a refuzat și trium- 

ful. 1 s-a îngăduit însă să fie sărbătorit prin ovaţiuni atunci 
cînd a intrat în Roma, ca semn că totuşi a spălat rușinea 
înfrângerii lui Sempronius. 

În contrast cu acest război, care în pofida tuturor așteptă- 
rilor s-a încheiat în urma unei neînsemnate bătălii, orașul părea 
că de multă vreme nu mai este tulburat de nici un fel de 
agitație, cînd deodată a izbucnit o nemaipomenită sfadă și 
gilceavă între patricieni și popor, izvorită dintr-o propunere 
în legătură cu îndoirea numărului quaestorilor. Fiindcă consulii 
şi-au făcut o dare de seamă în faţa senatului, prin care cereau 
să se creeze şi să se pună la îndemînă praetorilor urbani doi 
quacstori, şi în subordinea lor alţii doi, pentru diferitele însăr- 
cinări în legătură cu operaţiunile militare, senatul a sprijinit 
cu tot dinadinsul această propunere a consulilor, Atunci tribunii 
poporului au propus la rîndu-le consulilor ca acești quaestori 
să fie aleși nu numai din tabăra aristocrației, ci și din sînul 
plebeilor. 

La început, şi patricienii, şi consulii s-au opus din răsputeri 
înfăptuirii acestei propuneri. În urmă însă au dat înapoi, încu- 
viinţînd ca quaestorii să fie desemnaţi în același chip cum sînt 
„aleși și tribunii militari cu putere consulară, adică după dorința 
întregului popor, dar cind au văzut că nu izbutesc, au vrut 
să renunţe la această chestiune. Numai că tribunii poporului 
nu pierd nici un prilej să scormonească și să dezgroape totul 
din uitare: la această problemă ei mai adaugă și altele, de pildă 
legea în legătură cu împărțirea pămîntului, făcînd tot soiul de 
propuneri care au stirnit din nou vîlvă şi frămintări în sînul 
poporului. Din pricina acestor tulburări, senatul voiește să se 
facă alegeri consulare, nu de tribuni militari: el nu reuşește 
însă să-şi impună punctul său de vedere, din pricina împotrivirii 
tribunilor poporului, neputind da nici un decret. De aceea, 
republica a ajuns să fie cîrmuită de interregi în locul consulilor, 
dar şi în aceste zile au fost mari frămintări, fiindcă tribunii 
poporului se împotriveau mereu ca numai patricienii să fie la 
cîrma statului. S-a scurs și cea mai mare parte a anului următor 
sub noii tribuni ai poporului și sub mai mulţi interregi, conti- 
nuîndu-se vrajba, fiindcă tribunii mereu se împotriveau numirii 
-de noi interregi şi mereu zădărniceau orice decret al senatului, 

pe care interregele voia să-l impună ori de cite ori era vorba 
de alegeri consulare. Atunci, în sfîrşit, interregele Papirius 
Mugillanus a rostit o aspră mustrare şi patricienilor, şi tribunilor 
poporului, spunindu-le următoarele: 

„Republica a fost lăsată la voia întimplării de toţi cetățenii. 
Numai din harul zeilor mai stă patria noastră mai departe în 
picioare, datorită armistiţiului încheiat cu veienţii şi din pricina 
delăsării și nehotărîrii aequilor. Ce s-ar întimpla, însă, dacă 
ar fi o primejdie adevărată? Oare ar încuviinţa tribunii poporu- 
lui să lase să fie atacat statul de dușmani, numai pentru că 
la cîrmă sînt dregători din rîndurile patricienilor? Nu se va 
mai mobiliza oare armata şi nu şe va mai numi un comandant 
în fruntea ei? Cred ei oare că vor izbuti să îndepărteze răz- 
boaiele de dincolo de hotare printr-un război intern? Dacă toţi 
vrăjmașii Romei se vor uni, nici zeii nemuritori n-ar mai fi 
în stare să oprească prăbușirea statului roman! De aceea, să 
se lase deoparte cearta pentru drepturile supreme ale fiecărei 
tabere şi să se închege odată armonia și solidaritatea între 
tabere! Prin urmare, patricienii să încuviințeze alegerea de 
tribuni cu putere consulară din rîndurile poporului! Nici tribunii 
plebei să nu se mai opună ca poporul însuşi să-şi aleagă, după 
voie, cei patru quaestori, fie din rîndurile aristrocraţiei, fie din 
popor, prin liberul vot!“ 


XLID Mai întîi s-au făcut alegeri pentru funcţiile de tribuni 
militari cu putere consulară. Noii tribuni, aleși numai din rindul 
patricienilor, au fost următorii: L. Quinctius Cincinnatus, pentru 
a treia oară, L. Furius Medullinus, a doua oară, M. Manlius şi 
A. Sempronius Atratinus. Acesta din urmă a prezidat alegerile 
de quaestori. Printre candidaţi se găseau și cîţiva plebeieni, între 
care şi fiul lui Antistius, tribunul poporului, precum şi fratele 
celuilalt tribun al poporului, Sextus Pompilius. Cu toată vaza 
acestora și cu toată propaganda lor, plebeii nu au reușit să fie 
aleși, fiind preferaţi numai reprezentanţii nobilimii ai căror 
părinţi şi bunici fuseseră consuli. Tribunii poporului au spumegat 
de ciudă, şi mai ales Pompilius Antistius, care era cel mai 
îndirjit din toți pentru această înfrîngere. 


30 — De la fundarea Romei 1. 

„Ce însemnează aceasta? spunea el. Atîtea binefaceri primite 
de popor din partea tribunilor săi, atitea nedreptăţi suferite 
de tribuni din partea patricienilor, atitea pătimașe porniri ale 
patricienilor, de a stăpîni numai ei totul și numai în folosii 
lor, nu îndreptăţesc pe reprezentanţii poporului să merite măcar 
atîta încredere din partea lui (cu toate că acum îi este ingăduit 
ceea ce înainte nu îi era), încît să nu fie ales nu numai nici 
un tribun militar, dar nici măcar un quaestor din rîndul repre- 
zentanţilor poporului? Nu au avut nici un fel de răsunet în 
sufletul poporului stăruințele tatălui pentru fiul său și ale tribu- 
nului pentru fratele său, cînd amindoi tribunii poporului erau 
învestiţi cu puterea sacrosantă şi creată tocmai ca să fie scutul 
proteguitor al libertăţii? De bună seamă e o înșelătorie la 
mijloc, pentru că A. Sempronius a întrebuințat cea mai urită 
demagogie, înşelind buna credinţă a alegătorilor. De aceea îi 
aduc învinuirea că, datorită ițelor urzite de el, oamenii poporului 
au fost îndepărtați de la această dregătorie“. 

Dar fiindcă tribunii poporului nu-l puteau ataca fățiș în 
timpul funcţiei sale, căreia încă nu-i găsiseră noduri în papură, 
şi-au vărsat tot focul atunci asupra lui C. Sempronius, nepotul 
lui Atratinus, căruia i-au adus învinuirea că el e vinovat de 
dezastrul suferit de romani în războiul cu volscii. Tribunul 
M. Canuleius le-a oferit colegilor săi tot sprijinul său în acest 
proces, căruia i s-a fixat termenul de judecată. Apoi aceiași 
tribuni au propus în senat şi un alt proiect de lege, referitor 
la împărțirea de pămînturi poporului (împotriva cărui proiect 
C. Sempronius se împotrivise din răsputeri întotdeauna), deoa- 
rece ei erau încredințaţi de bună seamă că, renunţind acuzatul 
la opoziţia sa, acest proiect va scădea în ochii senatorilor. Dar 
dacă Sempronius se încăpăţinează să rămină mai departe în 
atitudinea lui, va fi cît se poate de urît de popor, tocmai în 
ajunul procesului. Sempronius însă a voit să înfrunte mai degrabă 
ura potrivnicilor în dauna cauzei sule, decît să se lipsească 
de dregătoria sa, şi a stăruit mai departe în aceeași atitudine, 
spunînd că dărnicia aceasta faţă de popor e cu cîntec: cei 
trei tribuni urmăresc un plan strategic, pentru a-și mări vaza 
lor în ochii plebei. 

Ținta lor adevărată este, nu să se împartă pămînt poporului, 
ci să stîrnească ura împotriva sa. Dar el va înfrunta furtuna 
cu bărbăţie. EI ştie cit de mult îl preţuieşte senatul, dar, fiindcă 
nu vrea să lase pe altul să înfrunte primejdia, e gata să păti- 
mească e] singur totul, decît să îndure republica vreun neajuns. 
Totuşi, Sempronius și-a arătat acezași încăpăţinare şi trufie şi 
în ziua procesului, şi cu toate că patricienii s-au străduit din 
răsputeri să potolească poporul, de-a surda însă, el a fost con- 
damnat$! la plata unei amenzi de 15000 de aşi. 


În acelaşi an, Postumia, o fecioară vestală, a fost învinuită 
de ubatere de la legile moralei. Fixîndu-i-se procesul, la jude- 
cată acuzaţiile s-au dovedit însă neîntemeiate. Vestala ajunsese 
cu o faimă destul de proastă pentru că se dichisea prea mult 
şi avea o fire cam zvăpăiată, cum nu se cuvine să arate o 
fecioară vestală. Procesul a avut o amînare, dar la a doua 
înfățișare a fost achitată. Cu acest prilej, marele preot i-u 
recomandat, în numele soborului de preoți, să fugă de vuselia 
zgomotoasă, iar în ce priveşte hainele, să se înveșminteze cit 
se poate de cuviincios şi de simplu, şi nu ţipător. 

În același an, campanii cuceresc orașul Cumac, carc era 
în stăpînirea grecilor. 


ĂLL În anul$? următor au fost la cîrma statului urmă- 
torii tribuni militari cu putere consulară: Agrippa Menenius 
Lanatus, L. Lucretius Tricipitinus și Sp. Nautius Rutilus. Anul 
acesta a fost de pomină, însă, spre norocul homei, grozava 
primejdie care o ameninţa a fost înlăturată la timp: s-au 
răsculat sclavii. Ei urziseră să dea foc orașului în diferite părţi 
deodată, şi în timp ce poporul era să fic ocupat cu salvarea 
caselor, ei aveau să ocupe cu armele Cetăţuia şi Capitoliul. 


Jupiter însă a vegheat asupra Romei, fiindcă le-a zădărnicit 
ticăloasa urzeală65. 


Prin pîra făcută la stăpînire de doi sclavi, s-au descoperit. 
toate iţele, şi vinovaţii şi-au ispășit crunt fapta. Piritorii au 
fost răsplătiți din belșug, primind fiecare din vistieria statului 
cite zece mii de ași, bani care pe atunci erau socotiți o avere, 
şi pe deasupra şi-au căpătat și libertatea. 

Apoi şi aequii au inceput din nou să se pregătească de 
război. La Roma s-au adus ştiri 'sigure că s-a alăturat la 
uneltirile aequilor un nou vrăjmaș, lavicanii. Barem cu aequii 
erau obişnuiţi romanii, de vreme ce aproape nu era an în care 
aceștia să nu ridice armele împotriva romanilor. Solia romană 
trimisă la faţa locului s-a întors de la Lavicum cu răspunsul 
lor în doi peri, din care nici nu reieşea că lavicanii se pregă- 
tesc de război, dar nici că pacea cu romanii avea să mai dăinuie 
multă vreme; de aceea au dat însărcinare tusculanilor să fie 
atenți la lavicani, supraveghindu-le orice mișcare. 

În anul următor, abia intraseră în funcţie tribunii militari 
învestiți cu putere consulară, Lucius Sergius Fidenas, Marcus 
Papirus Mugillanus, Caius Servilius, un fiu al lui Priscus (cel 
care cucerise, ca dictator, cetatea Fidenae), cînd li s-au înfă- 
țipat solii veniţi din partea tusculanilor. Aceștia au dat de ştire 
că lavicanii au luat armele și, împreună cu armata aequilor, 
au pustiit ţara tusculanilor, și apoi și-au așezat tabăra pe 
Algidus. Atunci Roma a declarat război cetății Lavicum. Prin- 
tr-un decret dat de senat s-a hotărit ca doi tribuni să conducă 
operaţiunile în acest război, iar cel de-al treilea să rămină la 
Roma, ca să chivernisească treburile cetăţii. Acest decr=t însă 
a iscat o neașteptată zizanie şi pizmă între tribunii militari, 
fiindcă fiecare din ei dorea să plece la luptă și să conducă 
operaţiunile, socotind că răminerea pe loc pentru organizarea 
pazei şi apărării cetăţii e o însărcinare uriîtă și nevrednică. 
Senatorii se uitau urit la această vrajbă, care îi scobora pe 
asemenea dregători. De aceea, senatorul Quintus Servilius a 
rostit următoarele cuvinte: 

„De vreme ce tribunii militari nu au nici un fel de respect 
nici faţă de senat, nici față de republică, atunci trecutul meu 
de luptă și trecerea și vaza mea de părinte să hotărască în 
această înjositoare sfadă. Fără să se mai tragă la sorţi, eu 
hotărăsc ca fiulG+ meu să aibă răspunderea cîrmuirii cetăţii, 
iar ceilalți doi să plece la război. Dar-ar zeii ca cei care riv- 
nesc cu atita înfocare această sarcină să și-o îndeplinească cu 
mai multă cinste și armonie ca ceilalți, decit o doresc!“ 

XLUDI Poporul însă a hotărît să nu fie mobilizare65 gene- 
rală şi de aceea au tras la sorți numai centingentele din zece 
triburi. S-a alcătuit o armată numai din contingente tinere, 
cu care cei doi tribuni au pornit în marș spre vrăjmaş. Numai 
că zizaniile şi pizma începute la Roma și pricinuite de armbiţia 
cine să fie comandantul cel mai înalt al armatei s-au încins 
şi mai tare în tabără. În toate privințele erau dezbinaţi tribunii 
militari. 

Fiecare lupta pentru impunerea planului său, încredinţat 
că numai propunerile și ordinele sale sînt cele mai bune. Fiecare 
tribun se uita cu ochi răi la celălalt; la rîndu-i, şi el era 
privit cu aceiași ochi de semenul său. Pînă la urmă au inter- 
venit legaţii lor şi le-au adus aspre mustrări şi atunci s-au 
învoit între ei ca să comande pe rînd, fiecare cite o zi. Făcîndu-se 
cunoscută la Roma această stare de lucruri, se spune că 
Q. Servilius, care a tras învăţătură din rostul vremilor, fiindcă 
era un om călit de viaţă, s-a rugat în fața zeilor nemuritori 
ca nu cumva desbinarea tribunilor militari să fie în dauna 
republicii, ca să păţească mai rău ca la Veii; și ca și cum 
ar fi avut o presimţire rea că urgia bate la ușă, a stăruit 
pe lingă fiul său să stringă o nouă oaste şi să o învestreze 
cu arme. Și Servilius, într-adevăr, n-a fost profet mincinos, 
În ziua cînd comanda armatei romane era în mina tribunului 
L. Sergius, vrăjmașul a întrebuințat un vechi vicleșug: s-a 
prefăcut că se retrage de frică înapoia întăriturilor; stratagema 
s-a prins, pentru că lui Sergius i-a intrat în cap că el e în 
stare să cucerească tabăra aequilor. Deodată însă potrivnicul, 
care se furișase printr-o vale, s-a năpustit asupra trupelor 
romane şi, prin acest atac fulgerător, reuşeşte să-i împrăştie. 
Cu mult mai mulți ostași romani au fost doboriţi în timpul 
prăvălirii și în vălmăşagul iscat, decit în timpul fugii. 

În cursul acelei zile, cu greu au mai putut romanii opune 
o oarecare rezistenţă în tabăra lor, însă, în ziua următoare, 
văzînd că sînt cît pe-aci să fie de tot încercuiți, au părăsit 
tabăra, ieşind prin poarta ei din spate, pornind care încotro 
într-o fugă rușinoasă. Comandanții și legaţii lor şi cîtă armată 
zdravănă a mai rămas în jurul drapelelor s-au îndreptat spre 
Tusculum. Alţii, furişindu-se pe poteci, străbătind peste ogoare, 

au vestit la Roma dezastrul suferit, umilind mărimea nenoro- 
cirii căzute pe capul lor. Numai că de astă dată spaima n-a mai 
fost atît de mare în cetate, fiindcă cetăţenii erau pregătiți din 
vreme să preîntimpine eventualul dezastru prin măsurile luate 
din pripă de tribunul militar C. Servilius. Acesta pusese la 
punct toate rezervele, fiind gata de a interveni în momentul 
primejdios. Panica poporului roman a fost potolită prin mijlo- 
cirea organelorst de sub ascultarea lui; iscoadele trimise în 
grabă au și adus înapoi vestea că comandanții și armata romană se 
găsesc la Tusculum, şi că vrăjmaşul uu s-a clintit din tabăra 
sa de la Algidus. Ceea ce a imbărbătat şi mai mult sufletele 
a fost faptul că a fost numit Q. Servilius Priscus dictator, 
printr-un decret senatorial. Acesta mai fusese şi înainte pavăză 
republicii în multe împrejurări vitrege, căci cetatea doar prin 
înțelepciunea lui a fost salvată, mai ales cu prilejul acestui 
război, al cărui sfîrşit dezastros din pricina vrajbei între tribunii 
militari el îl prevăzuse. El și-a numit comandant al cavaleriei 
chiar pe fiul său, care-l ridicase pe Priscus la înalta treaptă 
a dictaturii (aşa pomenesc unii dintre analişti, care scriu în 
analele lor că în acel an comandantul cavaleriei romane a fost 
Ahala Servilius). 

Cu această nouă armată, la care s-au adăugat și unităţile 
rămase la Tusculum, Priscus a purces la război. Dictatorul 
şi-a așezat tabăra la două mii de paşi de dușman. 


ĂLPDII Trufia şi delăsarea, păcate de care dăduseră dovadă 
comandanții romani, au trecut de astă dată în tabăra aeguilor, 
mîndri de o asemenea ispravă. De aceea, chiar din prima 
ciocnire, dictatorul a și dat peste cap linia întiia a vrăjmașului, 
cu ajutorul cavaleriei sale. Apoi, fără zăbavă, a ordonat stega- 
rilor să pornească cu cea mai mare iuțeală înaintea legiunilor. 
Chiar el, cu mina lui proprie, a ucis un stegar care se mișca 
prea încet. Avîntul atacului roman a fost atit de aprig, încit 
aequii nu l-au putut stăvili. | 

înfrînţi în această luptă, aequii s-au repezit, care de care 
mai repede, să-și asigure viața înapoia întăriturilor taberei, 
numai că de astă dată romanii au fost şi mai iuți, și în cel 
mui scurt timp a fost răzbită și tabăra potrivnicilor, lupta 

aceasta durind mult mai puţin decit cea dinainte. După 
cucerirea taberei şi capturarea unei bogate prăzi de război, 
pe care dictatorul a împărţit-o în întregime ostașilor săi, i s-a 
dat de ştire că escadroanele cavaleriei sale au urmărit pe 
duşman care o luase razna din tabere, că toţi lavicanii au fost 
înfrînţi şi că o mare parte din aequii s-au refugiat în cetatea 
Lavicum. 

În ziua următoare, Priscus a pornii în marş cu armata lui 
spre Lavicum, l-a împresurat zdravăn şi după scurt timp, cu 
ajutorul scărilor, l-a cucerit și l-a prădat. Apoi dictatorul s-a 
întors cu armata biruitoare la Roma, și numai după 8 zile de 
funcţionare a părăsit înalta-i dregătorie. Tot el a stăruit și 
i s-au împlinit dorinţele, înainte ca tribunii să agite din nou 
orașele, pe temeiul propunerii împărţirii de păminturi poporu- 
lui din ogoarele lavicilor, ca să se întemeieze o colonie romană 
la Lavicum. Şi atunci au fost trimiși 1500 de coloniști romani 
din Roma, care au primit acolo cîte două jugăre. 

După cucerirea acestei cetăţi s-au ales din nou pentru 
cîrmuirea statului tribunii militari cu putere consulară: 
Agrippa Menenius Lanatus, L. Servilius Structus şi P. Lucretius 
Tricipitinus, toți trei pentru a doua oară, precum și Sp. Rutilius 
Crassus. 

În anul$? următor au fost aleşi în aceeaşi funcţie A. Sem- 
pronius Atratinus, pentru a treia oară, M. Papirius Mugillanus 
şi Nautius Rutilus, pentru a doua oară. În cursul acestor doi 
ani a fost linişte peste hotare, în schimb în ţară au fost mari 
frămîntări și tulburări pe chestiunea legilor agrare. 


ĂLDIII Aţiţătorii poporului erau mai ales cei doi tribuni 
ai plebei, şi anume Spurius Maecilius, pentru a patra oară, 
şi Spurius Metilius, pentru a treia oară, amindoi aleși în lipsa 
lor. După ce au făcut să se voteze și să se afişeze acest proiect 
de lege, prin care se prevedea împărţirea în loturi egale pe 
cap de locuitor a teritoriului confiscat de la duşmani şi cum 
in același timp o mare parte din proprictăţile aristocraților 
intrau în prevederile decretului poporului, fiind incluse în 
ogorul public (fiindcă într-un nou oraș întemeiat pe pămînt 
străin, aproape întregul pămînt agricol fusese cucerit cu arma 

în mină, iar ceea ce fusese cumpărat și repartizat pe loturi68 
de stat aparţinea numai plebeilor). Acest proiect de lege părea 
să aprindă scînteia unei mari vrajbe între patricieni şi popor. 
Nici chiar tribunii militari nu găseau o portiță de ieşire din 
impas, nici la şedinţele senatului, nici în întilnirile din casele 
particulare, unde se întruneau căpeteniile aristocrației. 

În vremea aceasta, Appius Claudius, nepotul decemvirului 
ajuns de pomină cu cele douăsprezece table, care era cel mai 
tînăr din tagma senatorilor, se spune că le-ar fi dat urmă- 
toarea sugestie, dezvăluindu-le un mijloc păstrat în tradiția 
familiei şi pe care l-a moștenit de la strămoşii săi: 

„Străbunicul său, Appius Claudius, a arătat patricienilor 
că singura cale de izbindire este combaterea puterii tribuni- 
ciene prin împotrivirea pe care o vor face propriii lor colegi. 
Va fi uşor pentru ei să le sucească minţile noilor reprezentanţi 
ai poporului, lipsiţi de experienţă, ca să joace cum le cîntă 
fruntașii aristocrației, abătindu-i de la atitudinea impusă de 
colegiul tribunilor, dacă patricienii vor ști cum să le vorbească, 
potrivit împrejurărilor, fără să caute să-și impună cu de-a 
sila autoritatea lor. Ţinta tribunilor plebei este să-și facă nu- 
mai interesele lor. Cind susținătorii acestui proiect de lege 
vor vedea că li s-a dus toată vaza de care se bucură în ochii 
poporului și nu mai găsesc nici o ieşire din impas, atunci, 
fără să mai şovăie, vor lăsa în seama senatului ca să le salveze 
situaţia, pentru că numai senatul e în măsură să aducă unitatea 
şi armonia în sînul întregului popor, atrăgindu-l de partea 
fruntașilor aristocrației“. 

Toţi patricienii au aprobat acest plan, şi mai ales Q. Ser- 
vilius Priscus, care l-a lăudat pe tînărul Claudius, spunîndu-i 
că într-adevăr neamul Claudiilor nu s-a stins. Și atunci ei 
primesc sfatul ca să-i ademenească rînd pe rînd pe toţi tri- 
bunii din colegiu și să-i convingă să se opună acestor proiecte de 
legi. După terminarea ședinței, toţi fruntașii aristocrației se 
agaţă de tribuni şi, făgăduindu-le cite în lună și în soare, îi 
conving pe fiecare în parte că vor avea mari foloase și vor 
fi totodată şi pe placul întregului senat; în felul acesta iz- 
butesc să cumpere conștiințele a şase tribuni, care aveau să 
se împotrivească proiectelor de legi. 

A doua zi, așa cum se înțeleseseră între ei, din nou s-au 
adus în dezbâterile senatului tulburările stirnite de Maecilius 
şi Metilius prin dărnicia lor față de popor, prin care ei dau 
însă cea mai uriîtă pildă patriei. Cu acest prilej, fruntașii pa- 
tricienilor au rostit tot soiul de cuvîntări cu un asemenea 
tilc, încît fiecare spunea că nu-l mai ajută mintea la ce 
soluţie să se recurgă, nu găsește altă scăpare decît în spriji- 
nul tribunilor. Republica nu se poate bizui decit pe puterea 
tribuniciană6?, așa cum o ființă obidită și asuprită îşi găseşte 
adăpostul numai sub scutul lor. Puterea tribuniciană va fi cu 
atit mai presus cu cît, în loc să aducă jigniri senatului şi să 
stirnească dezbinarea între clase, vor izbuti să se impotrivească 
colegilor lor necinstiţi. Apoi, din rîndul senatorilor s-a iscat 
un freamăt neobișnuit deoarece, din toate colţurile curiei, se- 
natorii îi strigau care mai de care pe tribuni'0. Atunci, după 
ce s-a făcut tăcere, tribunii trădători ai plebei, care fuseseră 
câștigați şi dădăciţi anume de căpeteniile nobilimii, atunci cînd 
senatul şi-a exprimat punctul de vedere că legea propusă de 
colegii lor este menită să aducă pieirea republicii, ies în faţă 
gi declară că ei se împotrivesc acestei legi. Senatul i-a răsplă- 
tit pe acești tribuni pentru fapta lor, aducindu-le şi mulţumiri 
publice. Atunci autorii proiectului au convocat adunarea po- 
porului, unde au adus la cunoștință cetățenilor această faptă, 
înfierîndu-i pe slugoii consulilor, ca şi pe toți trădătorii inte- 
resclor poporului; după ce au rostit tot soiul de sudălmi 
la adresa lor, au renunţat la legea ce-o proiectaseră. 


XLIĂ în anul care a urmat, Roma ar fi avut războaie 
grele sub tribunii militari cu putere consulară Cornelius Cos- 
sus, C. Valerius Potitus, Q. Quinctius Cincinnatus, N. Fa- 
bius Vibulanus, dacă, superstițioase, căpeteniile veienţilor nu 
ar fi aminat declararea lor, din pricina că fluviul Tibru, 
revărsindu-se peste maluri în urma ploilor, le înecase ora- 
gele, năruindu-li-se casele. în același timp, şi înfringerea 
suferită de aequi cu trei ani mai înainte i-a oprit să le acorde 
ajutor bolanilor, una din ramurile aceluiași popor. Bolanii 
năvăliseră peste ogoarele ținutului lavicenilor, învecinat cu cei, 
atacînd şi pe noii coloniști romani. Cu toate că bolanii nădăj- 

duiseră că vor fi susținuți cu sprijin armat de toți aequii 
în această acţiune intreprinsă de ei în dauna republicii romane, 
pînă la urmă s-au văzut părăsiți de toţi ai lor. 

În războiul cu romanii, care n-a fost de cine ştie ce pro- 
porţii, bolanii, în urma împresurării oraşului lor și a unei 
lupte destul de ușoare pentru romani, și-au pierdut și ceta- 
tea, și ogoarele. Tribunul poporului S$. Sextus a încercat atunci 
să propună un proiect de lege prin care să se hotărască trimi- 
terea de coloniști romani, pentru a întemeia și la Bolae”l o 
colonie, ca și la Lavicum, care propunere a fost zădărnicită 
de colegii săi de tribunat, prin împotrivirea lor, în urma 
declaraţiei că ei nu vor încuviinţa să intre în vigoare nici 
o hotărire!? a poporului, dacă nu e dată cu încuviințarea se- 
natului. 

Aequii, în cursul anului? următor, au cucerit din nou 
Bolae, întemeind ei o colonie acolo, devenind o puternică for- 
tăreață în mîna lor. În vremea aceasta conduceau republica 
tot tribunii militari cu putere consulară, și anume: Cn. Cor- 
nelius Cossus, L. Valerius Potitus, Q. Fabius Vibulanus, pen- 
tru a doua oară, şi N. Postumius Regillensis. Războiul cu 
aequii a căzut în sarcina lui Postumius, un om care, nu prea 
zdravăn la minte și care, cu toate că era lipsit de însuşiri de 
mare comandant, totuşi a avut norocul să obţină o biruinţă. 
Deşi a strîns o oaste în pripă, a condus-o îndată spre Bolae, 
unde, după cîteva ciocniri ușoare cu aequii, i-a bătut izbutind 
să pătrundă și în cetatea Bolae. După aceasta însă, și-a în- 
tors privirile de la dușmani către concetăţenii săi, pe care a 
căutat să-i inşele; în timpul asediului orașului făgăduise os- 
taşilor săi că toată prada capturată va fi numai a lor, acuma 
însă, după căderea cetăţii, nu şi-a mai ţinut făgăduiala. Pen- 
tru mine e mai probabil acest temei al nerespectării cuvin- 
tului şi nemulțumirea şi ura din partea ostașilor săi, decît ne- 
cazul lui că a găsit prea puţină pradă în acest oraș, în această 
colonie nouă, de curînd jefuită, aşa cum a motivat el. 

Ura poporului împotriva lui Postumius a crescut și mai 
mult atunci :cînd, după ce s-a reîntors la Roma, fiind chemat 
de colegii săi din pricina tulburărilor aţiţate de tribunii popo- 
rului, au fost auzite de toată lumea prezentă cuvintele lui 

lipsite cu desăvirşire de bun simţ şi rostite parcă de un om 
care nu e în toate minţile. Cînd tribunul poporului Sextus a 
propus un proiect de lege de a se trimite coloniști la Bolae, 
susținind că se cuvine ca oraşul şi ţinutul cetăţii Bolae să 
aparțină de drept acelor ostași romani care l-au cucerit prin 
vitejia lor, Postumius i-a dat acest răspuns: „Dacă ostaşii 
mei nu se potolesc, n-au decît să se spinzure!“ 

Vorbele rostite de el le-au auzit nu numai cetățenii, ci 
şi senatorii, care s-au îndirjit şi ei împotriva lui. La rîndu-i, 
tribunul poporului Sextus, un om dirz şi mare meşter în arta 
vorbirii, a și ajuns nașul acestui zînatic îngimfat, ascuţit la 
limbă, cu care a întreţinut un război viu tot timpul. În felul 
acesta Postumius a ajuns calul lui de bătaie, pentru că tri- 
bunul tăbăra numai asupra lui. Și Postumius a ajuns să fie 
urit de toată lumea; nimeni nu-i mai lua apărarea, nici chiar 
colegii săi de dregătorie. După îngrozitoarele-i cuvinte rostite, 
fără umbră de respect faţă de semenii săi, tribunul Sextus 
s-a adresat poporului, spunînd următoarele: 

„Cetăţeni! Cu toate că l-aţi auzit pe Postumius cum v-a 
jignit trimiţindu-vă la spînzurătoare, de parcă aţi fi sclavi de 
rînd, nu ostaşi adevăraţi, totuşi această fiară de om vi se 
pare a fi mai vrednic decit cei ce vă dăruiesc vouă ogoare 
şi un oraș întreg, care vă trimit într-o nouă colonie, ca să 
vă fie vouă sprijin la bătrinețe, unde să:vă puteţi împotrivi 
patricienilor, aceşti vrăjmaşi ai voştri atit de cruzi şi de ne- 
omenoși, și unde să vă apăraţi interesele voastre! Și vă mai 
miraţi pentru ce sîntem atît de puţini apărători ai cauzei 
voastre? Mai putem noi nădăjdui de la voi funcţiile pe care 
le încredinţaţi, fără să pregetaţi, propriilor voştri vrăjmași, 
în loc să le daţi apărătorilor poporului roman? Aţi gemut şi 
suspinat auzind ocara acestuia! Dar la ce foloseşte acest 
vuier surd al vostru? Dacă acum s-ar face alegeri, l-aţi 
alege tot pe cel care vă ameninţă pe voi cu spînzurătoarea, și 


nu pe aceia care vor să vă pricopsească cu ogoare, locuinţe 
şi averil“ 


L Vorbele lui Postumius, ajuuse pînă la urechile ostaşi- 
lor, au stirnit și mai multe murmure și indignare în tabăra 

lor: „Tocmai cel care şi-a însuşit toată prada şi ne-a luat 
de sub nas ceea ce nouă ni se cuvine, tocmai acest înşelător 
îndrăzneşte să ne amenințe și cu spînzurătoarea pe noi, sol- 
daţii armatei romane?“ Fiindcă s-a iscat zarvă mare, quaes- 
torul $. Sestius și-a închipuit că el va fi în stare să înăbuşe 
prin teroare această frămîntare, şi de aceea a trimis un lictor 
la ostașul care răcnea mai tare, ca să-l înbaţe; atunci însă 
au izbucnit şi mai tare strigătele şi vrajba, ajungîndu-se pină 
acolo că Sestius, izbit zdravăn cu o piatră, a fost nevoit să 
iasă din mijlocul mulţimii. Cel care l-a rănit i-a strigat de 
la obraz: 

„Quaestorul a primit tocmai ceea ce merită Postumius 
pentru amenințările pe care ni le-a făcut nouă, ostașilor“. 

Postumius, chemat într-adins ca să înăbuşe zarva, prin 
ancheta neomenească întreprinsă i-a întăritat și mai rău pe 
ostași în urma pedepselor crude date. În cele din urmă, Postu- 
mius întrecu orice măsură cu neomenia sa, dezlănțuind toată 
furia soldaţilor săi. Cînd dădu ordin să fie îngropaţi sub 
bolovani şi omoriţi!t! un număr din ei, soldaţii au început 
să răcnească din răsputeri. Cînd el sări ca un smintit, din 
jilţul său de la tribună, asupra celor ce voiau să-l oprească 
de la exccuţia ostașilor, s-a iscat o aprigă învălmășeală. În 
timp ce lictorii şi centurionii îmbrinceau mulţimea, încercînd 
s-o risipească, ostașii nu şi-au mai putut înăbuși revolta și 
au pus toți mina pe pietre, aruncîndu-le cu nemiluita în 
capul lui Postumius, pînă l-au omorît. După ce s-a vestit 
la Roma această faptă îngrozitoare a ostașilor romani, cind 
tribunii militari au vrut să întreprindă cu ajutorul senatului 
o anchetă'5 asupra morţii colegului lor, tribunii poporului 
s-au împotrivit acestei anchete. Numai că vrajba asta era 
ca un lanţ cu multe verigi: patricienii erau îngrijoraţi acum 
ca nu cumva poporul, de teama anchatei, să aleagă tribuni 
militari din rîndurile plebei. De aceea se străduiau din răs- 
puteri să facă alegeri consulare. Cum tribunii poporului s-au 
împotrivii ca să dea un decret senatorial în această privință 
şi cum şi cu prilejul adunărilor poporului în vederea ale- 
gerilor consulare tribunii s-au opus mai departe acestor mă- 
suri, atunci patriciatul a recurs la interrege. În felul acesta 

biruința a trecut de partea patricienilor. Interregele Q. Fa- 
bius Vibulanus a prezidat alegerile, în care au fost aleși con- 
sulii A. Cornelius Cossus și L. Furius Medullinus. 


LI Sub acești consuli, la începutul anului!6 s-a dat un 
decret al senatului, prin care să se aducă la cunoștința po- 
porului, cit mai neîntirziat, chestiunea uciderii lui Postumius, 
şi ca poporul să însărcineze cu executarea acestei anchete pe 
cine va vrea. Prin consimțămiîntul adunării poporului chiar 
consulii sînt însărcinați cu această anchetă. Aceştia însă au 
găsit cu cale să se poarte cu cel mai deosebititact şi blindeţe, 
şi să nu fie pedepsiţi decît un număr foarte mic de vino- 
vaţi, și numai aceia care vor fi descoperiţi şi vor mărturisi 
că sînt autorii acestui omor. Deşi consulii așa au făcut, cu 
toate acestea nu au reuşit să împace poporul, care a socotit 
pedepsirea oamenilor săi drept cea mai cruntă lovitură. Ce- 
tăţenii se plingeau că „se dă cu piciorul la toate proiectele 
de legi care sînt făcute în sprijinul intereselor lor, în timp 
ce un ordin care prevede să se verse sîngele lor intră fără 
întirziere în vigoare şi se aplică cu cea mai mare străș- 
nicie“. De aceea, consulii au crezut că cea mai nimerită mă- 
sură de a potoli aceste frămintări și de a îmblinzi poporul 
este împărţirea de loturi din pămînturile bolanilor. Prin această 
înfăptuire, consulii credeau că vor convinge poporul 'să nu 
mai jinduiască după legca agrară a tribunilor săi, potrivit 
căreia patricienii aveau să piardă pămînturile care făceau 
parte din ogorul public. 

Poporul era nemulţumit şi adinc revoltat nu numai pentru 
faptul că patricienii deţineau prin silnicie pămînturile sus- 
trase din ogorul public, ci și pentru că aristocrația nu voia 
să împartă poporului nici teritoriul bolanilor, lipsit de locui- 
tori şi cucerit de curind din mina vrăjmașului, și de care 
aveau să se bucure numai un pumn de profitori, ca de obicei. 

În acelaşi an, consulul roman a pornit în fruntea legiunilor 
sale împotriva volscilor, care pustiiseră satele și ogoarele her- 
nicilor, însă nedînd de urmele vrăjmașului, a cucerit ceta- 
tea Ferentinum”7, unde se retrăsese o mare mulțime de volsci. 
Numai că prada pe care năzuiau să pună mina a fost sub 

aşteptări, fiindcă volscii, cînd au văzut că nu prea au nădejde 
să poată apăra şi păstra orașul, l-au părăsit într-o noapte, 
luînd cu ei tot ce era al lor. Romanii au cucerit a doua zi 
o cetate aproape pustie. Ogoarele acestei cetăți au fost dă- 
ruite hernicilor'8. 


LII În anul următor, sub consulatul lui Quintus Fabius 
Ambustus și Caius Furius Pacilus, s-a impus prin diîrzenia 
sa tribunul poporului L. lIcilius, care însă n-a mai stat cu 
mîinile încrucișaie, ca tribunii anului trecut. Icilius, ca să fie 
la înălțimea faimei numelui şi familiei sale, chiar la începutul 
anului a stîrnit o mare frămintare în sînul norodului, prin 
propunerea legilor agrare pentru îimpărțirea de pămînturi po- 
porului. Numai izbucnirea din nou a ciumei, din fericire nu 
cu urmări grave, a abătut cîtva timp minţile cetăţenilor de 
la frământările politice şi de la aceste dezbinări și ciocniri, avind 
a se îngriji acum de nevoile casnice, de hrana şi aprovizionarea 
cu cele necesare vieţii. Se crede că de data aceasta molima 
a făcut mai puţin prăpăd ca oricînd, chiar şi cu urmări mult 
mai neînsemnate decît tulburările interne. 

După ce romanii au scăpat cu bine din acest an, cu toate 
că fuseseră foarte mulţi din ei molipsiţi, totuşi, ca nicio- 
dată înainte, molima a doborit un număr foarte scăzut de 
cetăţeni, s-a mai adăugat şi altă năpastă, lipsurile și sărăcia, din 
pricină că muncile pe ogoare fuseseră lăsate deoparte, așa cum 
se întîmplă de cele mai multe ori în asemenea împrejurări. 

În vremea aceasta erau consuli M. Papirius Atratinus şi 
C, Nautius Rutilus. Foametea ar fi lăsat dire mai mari şi ar [i 
pricinuit pierderi şi mai grozave decit ciuma, dacă Roma n-ar fi 
trimis un număr de împuterniciţi la toate popoarele care locuiesc 
în jurul Mării Etrusce și la cele din jurul fluviului Tibru, pentru 
a cumpăra cereale, ca să se vină în sprijinul poporului. Numai 
samniţii“?, care stăpineau porturile Capua şi Cumae, au refuzat 
cu trufie să încheie orice fel de legături comerciale cu ro- 
manii. În schimb, delegaţii au fost primiți cu toată bunăvoința 
de cîrmuitorii din Sicilia, care au venit numaidecit în aju- 
torul Romei. Mari cantități de grine au fost transportate pe 
Tibru, fără să fie împiedicate cituşi de puţin de populaţiile 

Etruriei. Consulii au simţit şi ei golul acesta lăsat de atita 
urgie căzută pe capul Romei, fiindcă s-au văzut siliți ca să 
trimită împreună cu diferitele solii şi cîte doi cavaleri, ne- 
maiavind la îndemină destui senatori. 

în afară de pacostea molimei şi problema aprovizionării 
populaţiei cu grine, Roma n-a mai avut neplăceri vreme de 
doi ani încheiaţi, nici înăuntrul hotarelor, nici în afară. Dar 
cum au scăpat de aceste necazuri, din nou a izbucnit un 
război dincolo de graniță şi s-au ivit iarăși certurile şi vrajba 
între popor și patricieni, vechea racilă care măcina cetatea. 


LIII Sub consulatul lui M. Aemilius și C. Valerius Po- 
titus80, aequii se pregăteau iar de xăzboi. La rindul lor şi 
volscii, nevoind să participe pe faţă la acest război, au tri- 
mis trupe de voluntari, cărora însă le-au plătit solde. La ves- 
tea despre cele puse la cale de vechii dușmani ai Romei (vol- 
scii şi trecuseră în' ţinuturile latinilor și hernicilor), tribunui 
poporului, M. Maenius autorul legii agrare, a vrut să îm- 
piedice mobilizarea "armatei, şi atunci, bizuindu-se pe ocro- 
tirea acestui tribun, cetățenii n-au mai vrut să depună jură- 
mint de credință sub drapel. 

Deodată însă s-a dat de ştire că fortăreața Carventana a 
căzut în mina aequilor. Această ruşinoasă lovitură suferită 
de romani a stirnit ura patricienilor împotriva lui Macnius. 
De aceea au și pus la cale, împreună cu ceilalţi tribuni pe 
care i-au cumpărat, ca să se împotrivească legii propuse de 
colegul lor, pe temeiul că patria e în primejdie. Cum situa- 
ţia se tot tărăgănea din pricina atitor discuţii și răfuieli, con- 
sulii luau drept martori pe toți zeii şi pe toți oamenii, spu- 
nînd că înfrîngerea, rușinea și ocara care s-au întimplat, sau 
îi amenință să se mai întimple, sînt toate numai din vina 
lui Maenius, fiindcă el este acela care împiedică mobilizarea 
armatei. La rîndul lui și Maenius striga în gura mare, că: 
„dacă patricienii înţeleg să dea înapoi cetăţenilor îndreptăţiţi 
pămînturile luate pe nedrept de ei din ogorul public, nici 
el nu se va împotrivi cîtuşi de puţin mobilizării. Atunci 
ceilalți nouă tribuni au luat atitudine, declarind că ci hotă- 
răsc, în numele întregului lor colegiu, că dacă consulul Va- 

lerius va recurge la mijloace de constringere împotriva ce- 
lui care îl împiedică să ducă la înfăptuire mobilizarea armatei, 
atunci ei, tribunii plebei, îl vor sprijini cu .toată autoritatea 
lor și vor zădărnici în felul acesta impotrivirea făcută de cole- 
gul lor Maenius. 

Consulul, înarmat cu acest decret al tribunilor, ordonă să 
fie înșfăcaţi un număr dintre tinerii care refuzau să depună jură- 
mînt şi care apelau la sprijinul tribunului; atunci și ceilalți 
cetățeni, de frică, au depus jurămintul. 

Armata romană a fost condusă pînă la fortăreața Carven- 
tana, cu toate că ostașii executau cu de-a sila acest ordin, 
deoarece nutreau o ură neîmpăcată împotriva consulului; ar- 
mata romană a cucerit repede fortăreaţa, din primul iureş, 
izgonind garnizoana aequilor de acolo. Numai delăsarea și 
faptul că ostaşii aequi ai acestei garnizoane o luaseră razna 
după prădăciuni au ușurat atacul asediatorilor, care au luat 
cu asalt cetăţuia. Aici s-au găsit şi mari cantități de prăzi, 
capturate de această garnizoană cu prilejul atitor prădăciuni, 
căci fuseseră toate grămădite la un .loc sigur. 

Consulul a dat ordin quaestorilor să vindă la licitaţie 
toate aceste capturi, iar sumele să se verse în vistieria sta- 
tului, declarînd că ostașilor numai atunci le va face parte din 
aceste prăzi, cînd nu vor mai refuza să răspundă mobilizării. 
Poporul şi ostașii au spumegat şi mai tare de minie şi in- 
dignare împotriva consulului. De aceea, atunci cînd consulul 
intra în Roma ca să fie ovaționat — în urma unui decret al 
senatului, — s-au auzit rostindu-se între cîntecele lor ostășeșşti 
tot felul de stihuri cu glume și strigături mușcătoare la 
adresa consulului — care stirneau ciudă şi indignare — şi 
în același timp și cuvinte de laudă pentru Maenius; și cum 
numele acestui tribun era purtat din gură în gură de toți 
cetăţenii, ieşea puternic în vileag cum soldaţii şi poporul se 
întreceau care pe care să-şi arate dragostea pentru Maenius, 
aplaudînd ori de cite ori auzeau numele lui. Această atitudine 
a poporului a pricinuit o mare bătaie de cap patricienilor, 
deși atare manifestări erau obişnuite la asemenea sărbători. 
Convinși că Maenius are de gind să candideze la funcția de 
tribun militar şi, ca să-i zădărnicească asemenea planuri, pa- 

tricienii au făcut ce au făcut şi l-au împiedicat ca să ia 
parte la alegeri. 


LIL La alegerile8i de consuli au reuşit C. Cornelius Cos- 
sus și L. Furius Medullinus, pentru a doua oară. Poporul n-a 
privit cu ochi buni faptul că aceste alegeri n-au fost pentru 
desemnarea tribunilor militari. Ciuda și miîhnirea poporului 
s-au 'vădit şi mai tare cu prilejul alegerilor de quaestori: to- 
tuși s-au simţit răzbunați cînd au aflat că pentru prima 
oară au izbutit să fie aleși și reprezentanţii săi în rîndurile 
quaestorilor. Din numărul total de patru quaestori8?, un sin- 
gur patrician a reuşit să fie ales, şi anume: C. Fabius Am- 
bustus, alături de trei oameni din popor, Q. Silius, P. Aelius 
şi P. Pupius, care s-au impus învingînd la alegeri pe candidaţii 
cu nume sunător şi care făceau parte din familiile cu cea 
mai mare faimă în Roma. Am găsit scris de analiști că cei 
care au stirnit mare vilvă în jurul reprezentanţilor poporu- 
lui, la aceste alegeri atît de libere, cum nu s-au mai pomenit 
vreodată, au fost îraţii Icilii. 

Anul acela, trei membri ai acestei familii, cea mai inver- 
şunată din toate împotriva patricienilor, fuseseră aleşi fiindcă 
declaraseră poporului, atit de însetat de înfăptuiri, că ei vor 
fi gata să-și facă datoria fără şovăire. Icilii au afirmat sus 
şi tare că nu se vor clinti din locul lor pină cînd poporul nu 
va avea atita tărie să-și impună oamenii săi la alegerile de 
quaestori, pe care, după lege, îi e îngăduit să-i aibă, (sin- 
gurele alegeri la care senatul îngăduise să fie propuşi candi- 
dați și din sînul poporului, și din rîndurile patricienilor). 
Într-adevăr, biruința poporului a fost nemaipomenită. Popo- 
rul preţuia cum se cuvine această izbindă, fiind încredințat 
că de acum înainte le sînt deschise oamenilor noi, vrednici, 
răsăriți din sînul lui porţile și către consulat, şi către triumturi. 

” Patricienii, dimpotrivă, spumegau de: ciudă, nu numai pen- 
tru că și poporul avea dreptul la onoruri şi funcţii ca şi ei, 
dar pentru că în acelaşi timp ei le pierdeau pe ale lor. Mai 
spuneau că dacă așa stau lucrurile, „n-au să-şi mai crească copii, 
fiindcă .aceștia, izgoniți din locurile de cinste ale moşilor și 
strămoșilor, vor vedea pe alţii pe scara demnităţilor, nerămi- 

nîndu-le la îndemiînă decit slujbele preoțești; pină acolo s-a 
ajuns, încît chiar preoţii salii şi flaminii aduc sacrificii tot 
pentru popor, lăsindu-i pe ei mofluzi și fără putere, și fără 
demnități“. 

Ambele tabere erau acum cit se poate de îndirjite. Plebeii 
începuseră să mai capete curaj, fiindcă aveau în fruntea lor pe 
cei trei Icilii, cele mai de ispravă căpetenii, cu cel mai faimos 
nume, şi care erau cît se poata de devotați cauzei lor. Patricienii, 
simțind unde bat gindurile poporului, convinși că de aci înainte 
toate alegerile de quaestori vor avea acceaşi soartă, şi că poporul 
a cîștigat și această poziţie, erau acum cu ochii aţintiţi spre ale- 
gerile consulare, singurele care rămăseseră ca un drept al lor. 
Icilii însă susțineau, dimpotrivă, să fie aleși tribunii militari 
cu putere consulară și ca, în sfîrșit, și reprezentanţii plebeilor să 
poată fi aleşi în această funcţie. 


LD însă într-o singură privinţă tribunii plebei își puteau 
dovedi tăria, și anume: împotrivirea în faţa iniţiativelor și acțiu- 
nilor consulilor. Această situaţie li s-a oferit fără doar şi poate 
cînd s-au răspîndit veştile că volscii și aequii au ieșit din grani- 
ţele țărilor lor și au pornit după prădăciuni, pustiind ogoarele 
şi satele latinilor și hernicilor. 

Potrivit decretului senatului, consulii purced la treabă, hotă- 
rind mobilizarea armată. Atunci apar tribunii plebei, care se 
opun cu strășnicie mobilizării, găsind că acum e prilejul cel mai 
nimerit să susțină dreptatea cauzei poporului în faţa patricie- 
nilor. Numai că în fruntea poporului erau cele mai cu vază 
căpetenii ale lui, cei trei Icilii, oameni și căliţi şi întreprinzători, 
care nu se lăsau cu una cu două şi care, bineînțeles, făceau 
parte din rîndurile lui. Doi dintre ei s-au obligat să nu piardă 
o clipă din ochi pe consul, fiecare luindu-şi în seama sa pe 
cîte unul, iar al treilea avea sarcina să înştiinţeze mereu poporul 
şi să-l înflăcăreze prin cuvîntări. 

„Nici consulii n-au izbutit să facă mobilizarea armatei, dar 
nici tribunii să facă alegerile la care candidau pentru scaunul 
de consul. Tocmai cînd sorții de izbindă cădeau în cunipănă 
de partea poporului, a venit vestea că au năvălit aequii în 
cetățuia Carventana85, în timp ce ostaşii garnizoanei romane se 

duseseră după prădăciuni, şi că puţinii ostași care mai rămă- 
seseră cu paza orașului, aceia care își căutaseră scăparea la 
adăpostul zidurilor cetăţii, precum şi cei care erau risipiţi şi 
ascunși prin ogoare, au fost măcelăriți toţi pînă la unul. 

Această năpastă a făcut să crească şi mai mult puterea celor 
trei tribuni, fiindcă a venit în sprijinul strădaniilor lor. Ei 
n-au încetat o clipă lupta. Pentru a-și impune punctul lor de 
vedere, tribunii poporului au declarat că vor împiedeca cu orice 
preţ mobilizarea armatei și că hotărîrea lor nu va fi zdruncinată 
nici de furtuna care ameninţa republica, nici de ura patricie- 
nilor stirnită împotriva lor. Numai în felul acesta au înduplecat 
senatul să dea un decret pentru alegerea tribunilor militari cu 
putere consulară. Atunci, în sfirșit, s-a încheiat între popor şi 
patricieni şi o învoială ce prevedea să nu fie ales vreunul din 
tribunii plebei anului aceluia în funcţie și să nu fie reales nici 
la anul. De bună seamă, senatul îi bănuia pe Icili că rîvnesc 
consulatul, pentru ca în felul acesta să fie răsplătiți de popor 
pentru frămintările şi lupta lor. În urma acestui pact încheiat 
s-a început mobilizarea armatei şi pregătirea războiului, prin 
asentimentul comun al ambelor tabere. 

Analiştii nu menţionează cu exactitate dacă amindoi consulii 
au plecat către cetăţuia Carventana sau dacă, vreunul din ei 
a rămas la Roma, pentru a prezida alegerile. într-o singură 
privință nu se deosebesc analiştii, și anume, în istorisirea fap- 
telor că romanii, după ce au împresurat zadarnic reduta Car- 
ventana, s-au retras de acolo, că aceeași armată romană a cucerit 
apoi cetatea Verrugo, din ţara volscilor, și că romanii au între- 
prins o uriaşă acţiune de pustiire şi prădăciune a teritoriilor 
volscilor şi aequilor. 


LDI Biruinţa poporului în Roma a fost înșelătoare, fiindcă 
numai cu atît s-au ales: cu alegerile. La acestea au învins, 
ca de obicei, patricienii. 

Peste orice aşteptări, toți cei trei tribuni militari cu puteri 
consulare au fost aleși8+ numai din rîndurile patricienilor. Aceştia 
au fost C. Iulius lulus, P. Cornelius Cossus și C. Servilius Ahala: 
analiştii spun că patricienii au întrebuințat toate vicleniile cu 

pulinţă (de care îi învinuiau făţiş pe aristocrați cei trei Icilii), 
spunînd că au amestecat printre candidaţii de ispravă o sumă 
de netrebnici, care s-au făcut de rîs, încît în felul acesta au 
depărtat poporul de toţi candidaţii plebei. Se mai spune că 
volscii și cu aequii, fie că erau însufleţiți de nădejdea că vor 
izbuti să păstreze mai departe în stăpînirea lor cetățuia Car- 
ventana, fie că erau aprinşi de ură că au pierdut garnizoana 
lor din cetatea Verrugo, au dezlănțuit un război din cele mai 
sîngeroase. Capii tuturor răutăţilor au fost anţiaţii. Oamenii 
de încredere ai acestora umblau în lung și în lat pe la toate 
“neamurile acestor două popoare și le aduceau mustrări, învi- 
nuindu-i „că au amorţit de tot de frică, fiindcă stau ascunși 
numai în spatele zidurilor, fiindcă îngăduiseră cu un an înainte 
romanilor să le cutreiere şi să le pustiiască ogoarele şi satele 
şi fiindcă lăsaseră pe romani să le măcelărească garnizoana 
din cetatea Verrugo. Roma își trimite acum nu numai forțele 
sale înarmate, ci își întemeiază și colonii în ţările lor, apoi 
că Roma a hotărit dinainte nu numai împărțeala pe loturi a 
pămâînturilor, dar după ce le-a cucarit cetatea Ferentinum au 
şi dăruit şi teritoriul acesteia hernicilor“. 

Oriunde ajungeau acești crainici, izbuteau să-i îndirjzască 
şi să-i înflăcăreze pe băştinaşi, după care pe cei tineri îi înrolau 
sub arme. Astfel, întregul tineret al celor două noroade a fost 
adunat la Antium. Acolo și-au așezat volscii şi aeguii tabăra, 
aşteptînd pe romani. Cind toata aceste lucruri le-au fost vestite 
romanilor, umflindu-se, cum e obiceiul, lucrurile, senatul porunci 
să fie numit un dictator (ori de cîte ori era primejdie, se 
recurgea la cea mai de pe urmă măsură). Consulii Iulius şi 
Cornelius, spun analiștii, găsesc cu cale că li se aduce o jignire 
cu această numire, şi cu acest prilej izbucneşte din nou o mare 
ceartă între ei. Fruntaşii patricienilor îi învinuiesc că degeaba 
se pling, deoarece dregătoria tribunilor militari nu e pe placul 
senatului; că pînă la urmă vor recurge la ajutorul tribunilor 
poporului, dind, ca şi în împrejurările trecute, pilde în care 
tribunii plebei au silit chiar pe consuli. La rîndul lor, tribunii 
poporului erau bucuroşi de vrajba din sînul patricienilor. Ei 
au declarat că cei care sînt socotiți nevrednici de a face parte 
nu numai din rîndul cetăţenilor, dar chiar şi din al oamenilor, 

nu pot să le ajute cu nimic. Dacă funcţiile înalte s-ar împărţi 
deopotrivă tuturor cetăţenilor, fără deosebire de avere, așa cum 
sînt comune şi celelalte demnități mai mici, atunci tribunii ar 
lua măsuri ca decretele extraordinare ale senatului să nu fie 
luate în răspăr de trufia celui mai înalt for al statului. Patri- 
cienii atunci vor respecta legile și autoritatea supremă a repu- 
blicii, cînd vor recunoaşte și puterea tribuniciană; dar ei apelează 
la. ea numai ca să-și facă ei interesele, şi apoi să-și bată joc 
de popor. 


LDII Cînd un război atît de greu bătea la ușă, cînd vrajba 
aceasta dezbina sufletele oamenilor şi cînd minţile lor erau 
bîntuite de asemenea frămîntări, în momentul cel mai puţin 
potrivit pentru republică tribunul militar Servilius Ahala a pus 
piciorul în prag; el a luat atitudine văzînd că ceilalţi doi tovarăși 
ai lui, lulius și Cornelius, se pierd în vorbărie fără noimă, 
susținind că nu e drept să li se răpească lor cinstea cîrmuirii 
republicii şi a armatei, cinste încredințată de poporul roman, 
cîtă vreme sînt comandanţi destul de destoinici pentru acest 
război, spunînd următoarele: 

„El a tăcut înadins atîta vreme, nu pentru că nu ştia ce 
să mai creadă sau ce să mai spună (care dintre cetățenii vrednici 
nu se frămintă, gîndindu-se la binele patriei, şi cine ar putea 
să-şi alunge din suflet icoana ei?) ci, fiindcă a preferat ca 
tovarăşii săi să se supună în faţa autorităţii senatului, decît 
să îngăduie senatului această încovoiere a șirei spinării sale, 
implorind ajutorul puterii tribunicien> împotriva intereselor 
aristocrației lor. Dacă vremurile ar îngădui, el le-ar oferi cu 
plăcere prilejul, ca ei şi să-și dea seama de realitate şi să-și iasă 
din încăpăținarea lor. Cu toate -că războiul, cînd se năpusteşte 
asupra ta, nu te aşteaptă pînă te trezești şi pină îţi bagi minţile 
în cap, de aceea pentru sine sînt cu mult mai presus interesele 
şi viața patriei decit bunul plac și micimea de suflet a colegilor 
săi. Dar dacă senatul stăruie mai departe în părerea sa, el 
e hotărît să numească în noaptea următoare un dictator; dacă 
însă se va împotrivi cineva de a da un decret senatorial de 
aprobare a numirii dictatorului, atunci el va fi mulțumit numai 
cu deplinele puteri“. 

în afară de faptul că Servilius Ahala a cules numai laude 
şi mulțumiri de la toată lumea prin această numire a dictato- 
rului, în funcţia de comandant al cavaleriei, încredinţată lui 
de dictator, faţă de colegii săi de dregătorie dovedi că vaza 
Şi cinstirea ta de către semenii tăi, nu vin la tine să-ți împo- 
dobească sufletul, atunci cînd stai cu miinile la sin, şi dacă 
nu te străduiești să le cauţi și să le cucerești. Războiul n-a fost 
de pomină. Într-o singură bătălie, la Antium, destul de uşoară, 
vrăjmaşul a fost nimicit. Armata biruitoare a pustiit teritoriul 
volscilor. O mică fortăreață de lingă lacul Fucinus85 a fost luată 
prin asalt, făcîndu-se cu acest prilej trei mii de prizonieri. 
Ceilalţi volsci urmăriţi de romani s-au retras în oraşele lvr, 
lăsîndu-și satele fără apărare. Dictatorul, după ce conduse acest 
război astfel încît să se poată spune de el că a avut parte şi 
de noroc şi a fost şi la înălțimea încrederii acordate, s-a întors 
la Roma cu o faimă destul de mare. Îndată a şi prezentat 
senatului demisia sa, ieșind din funcţie. Tribunii militari, fără 
să mai sufle o vorbă de alegeri consulare (pricina e, cred eu, 
că erav supăraţi pentru că li s-a pus un dictator peste capul lor), 
au fixat data alegerilor de tribuni militari. 

Patricienii erau cu atît mai îngrijoraţi, cu cît ei și-au văzut 
interesele de clasă trădate de proprii lor oameni. Însă aşa cum 
la trecutele alegeri patricienii ştiuseră să stîrnească sila poporu- 
lui prin găsirea unor candidaţi dintre cei mai netrebnici, acum, 
dimpotrivă, s-au străduit să scoată din rîndurile aristocrației 
pe cei mai de vază și mai arătoși reprezentanți ai ei, izbutind 
să obțină la alegeri, și de data aceasta, toate locurile. Din nou, 
n-a fost ales nici un candidat al poporului. Au intrat în funcţie 
patru patricieni, care mai îndepliniseră odată această însărci- 
nare, şi anume: Lucius Furius Medullinus, Caius Valerius Poti- 
tus, Numerius Fabius Vibulanus și Caius Servilius Ahala. Realc- 
gerea ăcestor înalţi demnitari se datorează atit marilor însuşiri 
de care au dat tot timpul dovadă, cît și deosebitului simţ al 
măsurii şi tactului, dovedit cu prilejul ultimei cîrmuiri cînd 
au cîștigat dragostea şi prețuirea tuturor cetăţenilor. 


LDIII În cursul acestui an86 expira data armistiţiului 
încheiat între romani şi veienți, şi de aceea Roma a trimis 
o solie alcătuită din senatori şi feţiali, pentru a cere îndeplinirea 

condiţiilor pentru continuarea armistiţiului. A ieşit la graniţă, 
în întimpinarea lor, o delegaţie de veienţi, care au cerut roma- 
nilor să nu se ducă la Veii înainte de a se prezenta solia veientă 
în faţa senatului roman. Într-adevăr, veienţii au obţinut din 
partea Romei încuviințarea de a amina achitarea obligaţiilor 
decurse din condiţiile armistițiului, deoarece și ţara lor era 
frămîntată de tulburări. Romanii au înţeles foarte bine că nu 
e bine să profite de situaţia celor căzuţi în restriște, și au admis 
amînarea. 

În ţara volscilor, romanii au suferit o lovitură prin atacarea 
şi pierderea garnizoanei sale, Verrugo, de către volsei. S-ar fi 
putut veni într-ajutorul acestei garnizoane romane, dacă romanii 
s-ar fi grăbit puţin în acest moment atit de greu, fiindcă această 
cetate ceruse Romei să i se trimită ajutor, chiar atunci cînd volscii 
începuseră împresurarea cetăţii Verrugo; romanii au izbutit 
totuși să-i înfrîngă pe volsci, deși mai tirziu, atacîndu-i pe 
neașteptate, cînd aceştia în urma proaspătului măcel al garni- 
zoanei porniseră din nou după prădăciuni. Vina întîrzierii 
trebuie pusă pe seama senatului, în primul rînd, și apoi a 
tribunilor militari, fiindcă, atunci cînd le sosiseră ştiri din 
partea garnizoanei că ostașii ei se vor strădui din răsputeri să 
reziste gi se vor apăra pînă la cea din urmă picătură de sînge, 
nici tribunii militari şi nici senatul nu s-au gindit că, oricît 
de viteji ar fi acești romani, nu pot să înfrunte și să biruie 
pe un potrivnic mult superior numericește. Totuşi aceşti ostași 
romani atît de viteji căzuţi la datorie, și-au vindut scump 
viaţa, și nici după moartea lor n-au rămas nerăzbunaţi. 

Anul următor, sub tribunii de război fraţii S, şi Cn. Cornelius 
Cossus, N. Fabius Ambustus şi L. Valerius Potitus, romanii 
au declarat război veienţilor, din pricina răspunsului trufaș dat 

" de senatul cetăţii Veii. Acesta a însărcinat pe solii săi să aducă 
la cunoștința Romei răspunsul la cererea romană de a sc respecta 
condiţiile armistițiului, că dacă nu evacuează în pripă orașul 
și ţara lor, li se va da ca răsplată ceea ce le-a dat cîndva 
altor soli romani regele Lar Volumnius. Senatul roman n-a putut 
să îndure această jignire adusă, și de aceea a poruncit ca tribunii 
militari să aducă la cunoștința poporului roman hotărîrea lor 
de a se declara război veienţilor în cel mai scurt timp. Cînd 

s-a adus la cunoştinţa poporului acest decret al senatului, în 
rîndurile tineretului roman s-a iscat un freamăt de nemulțumire 
şi un val de indignare. Ei spuneau: „Nici nu s-a sfirșit răz- 
boiul cu volscii şi gata, o altă pacoste, un alt război! Deunăzi, 
două garnizoane romane au fost măcelărite de vrăjmași; păstra- 
rea acestor fortărețe înaintate se face întotdeauna cu mari 
primejdii, şi simţitoare jertfe pentru Roma. Nu trece an fără 
război, şi, ca şi cum n-ar fi fost de-ajuns cîte au căzut pe 
capul romanilor pînă acum, se caută să se pregătească un nou 
război împotriva veienţilor, un popor învecinat, care e cel mai 
puternic din toate şi care va aţiţa și aprinde întreaga Etrurie!“ 
În felul acesta se răspindeau de la sine aceste tulburări. Tribunii 
poporului mai pun și ei paie pe foc, zădărînd şi mai tare 
poporul. Ei spuneau pretutindeni că „războiul pe care-l poartă 
poporul cu patricienii e cu mult mai mare şi mult mai greu. 
Aristocraţia într-adins aţiţă şi întreține aceste războaie, pentru 
a istovi şi lăsa poporul să fie măcelărit de vrăjmași. Patricienii 
scot poporul din Roma și-l ţin în depărtare, pentru ca cetăţenii 
să nu aibă niciodată liniște la casele și patria lor, ca să nu-și 
mai aducă aminte de libertate, de drepturile lor, de coloniile 
lor, de pămînturile domeniilor statului, şi să nu se mai frăminte 
cu mintea la înfăptuirea unor alegeri cu adevărat libere și 
nemăsluite“. Apoi cînd tribunii plebei întîlneau veterani în cale, 
le stringeau mîinile și le numărau anii slujiți sub drapel, rănile 
şi semnele lor pe tot corpul...“ Pe tot trupul lor hăcuit de 
vrăjmaş, mai rămîne vreun locșor liber pentru a mai primi noi 
răni? îi întrebau ei. Tot mai au singe în vine, pentru ca să 
şi-l verse pentru republică?“ Cum toate aceste frămintări şi 
nemulțumiri, care se lăţiseră în tot sînul poporului și cu prilejul 
adunărilor, și se răspîndiseră şi de la om la om, convinseseră 
pe cetăţeni să nu se mai înroleze sub arme și să nu mai ia " 
parte la război, tribunii plebei amiînară pentru o altă dată 
propunerea proiectului de lege, deoarece, dacă ar fi fost dez- 
bătut în toiul acestor dezbinări şi acestei uri atît de mari, de 
bună seamă că ar fi fost respins. 


LIĂ În vremea aceasta tribunii militari au găsit cu cale 
să-și conducă armatele pe teritoriul volscilor. Singur Cn. Corne- 

lius a fost lăsat cu paza Romei. Cind cei trei tribuni au văzut 
că nu se vede nici urmă de tabără dușmană şi că volscii n-au 
nici un gînd de a se măsura cu romanii în luptă deschisă, 
au pornit din trei părți diferite, ca să le pustiască ţara. Valerius 
s-a îndreptat spre Antium, Cornelius spre Ecetrae. Pe unde au 
străbătut şi cutreierat, au devastat în lung și în lat satele și 
ogoarele volscilor, urmărind ca scop despărțirea volscilor în 
mai multe sectoare. Planul chibzuit cu cap a fost pus în aplicare 
de "Fabius, care s-a apropiat de cetatea Anxur8!, pe care a 
împresurat-o, fără să se dedea la jafuri și pustiiri. Anxur e 
cetatea care poartă acum numele 'Tarracina. Orașul e așezat 
pe o colină, la poalele căreia sînt niște mlaștini. Acolo a găsit 
cu cale Fabius că e regiunea potrivită pentru ducerea la bun 
sfîrşit a operaţiunilor împresurării. Numai tribunul militar 
C. Servilius, în fruntea a patru cohorte, a împresurat cetatea, 
a ocupat colina ce domina orașul, şi de acolo, de pe aceste 
poziții atît de prielnice, unde nu se găsea nici urmă de vrăj- 
maș, romanii au dezlănțuit asaltul asupra meterezelor și para- 
petelor cetăţii, făcînd o larmă. nemaipomenită prin năprasnicele: 
strigăte scoase. Duşmanul a rămas încremenit de groază în faţa 
acestei zarve neobișnuite în partea cea mai de jos a orașului, 
din fața lui Fabius, pe care o apărau ei, și acest moment de 
panică a dat putinţa romanilor să-și alăture şi să fixeze 
scările de ziduri. În cîteva clipe s-a stîrnit o învălmășeală de 
nedescris; pretutindeni, dușmanii fură daţi peste cap și împrăş- 
tiaţi. Romanii au făcut o adevărată baie de sînge în rîndurile 
volscilor, pentru că fără nici o milă au hăcuit tot ce li se înfățișa 
ochilor: fugari, luptători înarmaţi, dezarmaţi, fără deosebire. 
Înşiși învinşii erau siliţi să lupte pină la cea din urmă suflare, 
fiindcă nu mai aveau nici o nădejde de scăpare şi nu mai puteau 
da înapoi. Atunci, însă, cînd romanii au strigat deodată în gura 
mare că niciunul din cei înarmaţi să nu fie cruțaţi, mulţimea 
vrăjmaşilor rămaşi în viaţă a aruncat armele. Au fost capturați 
cu acest prilej 2500 de prizonieri. Fabius a oprit pe ostaşii 
săi să se înfrupte din restul de prăzi, pînă nu sosesc şi celelalte 
trupe ale colegilor săi, lămurindu-i că cetatea Anxur a fost 
cucerită şi cu ajutorul celorlalte armate romane, în măsura 
în care au împiedicat pe volsci ca să vină în ajutorul acestei 

cetăţi. Cind toate cele trei armate romane s-au adunat laolaltă 
în Anxur, şi-au împărţit frăţeşte capturile găsite în uriaşe 
cantităţi, fiindcă Anxur era o cetate străveche şi bogată. Această 
mărinimie a comandanților a spart într-o bună măsură gheaţa, 
pentru împăcarea cu patricienii. Fruntaşii senatului au făcut 
o uluitoare propunere, care a stîrnit înmărmurirea poporului 
prin noua binefacere în sprijinul gloatelor, fiindcă senatul 
a dat ordin, înainte ca poporul sau tribunii săi să prindă de 
veste, pentru ca să pornească de la ei această iniţiativă, ca de 
aci înainte fiecare ostaș să primească solda88 din partea statului, 
fiindcă pină la acea vreme toate cheltuielile campaniei trebuiau 
suportate de fiecare ostaş, din mijloace proprii. 


LĂ Analiştii subliniază faptul că niciodată în trecut poporul 
nu s-a bucurat ca acuma. Cetăţenii mergeau in corpore către 
senat şi salutau pe senatori cu tot respectul, stringîndu-le miinile 
și spunindu-le că s-au purtat față de ei ca niște părinţi ade- 
văraţi; le declarau sus și tare că de aci înainte nimeni din ei 
nu va pregeta să-și verse sîngele și să-și dea viața, atîta vreme 
cit fiecare va avea vlagă în trupul său, pentru o patrie atit de 
darnică. În afară de faptul că pentru cetăţeni a fost de mare 
folos să ştie că familiile lor capătă un preţios şi grabnic ajutor, 
pentru perioada de timp în care ei sînt obligaţi să-și facă 
datoria pentru patrie, ei accentuau că tribunii lor n-au adus 
vreodată vorba să rezolve ei prin puterile lor aceste greutăți 
ale poporului, și de aceea, în faţa acestor binefaceri din partea 
senatului roman, și bucuria, și recunoştinţa cetățenilor va fi 
fără margini. În schimb, tribunii poporului nu se împărtășeau 
din “această bucurie generală, pentru înfăptuirea armoniei în 
sînul întregului popor, şi de aceea ei spuneau următoarele: 
„Să nu creadă patricienii că o vor scoate bine la capăt cu această 
zgomotoasă bucurie de azi. În curînd poporul își va da seama 
de toată urzeala ticluită şi că totul e numai fățuială. De unde 
vor stringe ei sumele de bani pentru soldele ostașilor, cînd 
poporul nu este impus la nici un fel de dări? Într-adevăr 
patricienii sînt darnici, însă numai pe spinarea altora. Apoi 
să se țină seama şi de faptul că dacă celelalte noroade ar lua 
aceste poveri pe spinarea lor, oare acei cetățeni care şi-au 

făcut datoria şi şi-au împlinit sorocul sub drapel vor îngădui 
ca noile contigente mobilizate să culeagă roade şi o răsplată 
mai mare ca ei şi să se bucure de condiţii mai bune pentru 
îndeplinirea serviciului militar? Şi apoi, după ce și-au făcut 
datoria cu prisosință pe cîmpul de luptă, tot ei să fie aceia 
care trebuie să suporte greutăţile şi dările şi pentru alţii?“ 
într-adevăr o parte din popor era mișcată şi pătrunsă de 
adevărul celor rostite. În cele din urmă, cînd a fost vorba de 
chestiunile dărilor către stat, tribunii au declarat că vor sprijini 
fățiș pe acei cetăţeni care nu vor da un ban pentru soldele 
ostașilor. Senatul şi-a continuat nestingherit opera sa începută. 
Chiar el a dat cea dintii pildă, oferindu-şi de bunăvoie contri- 
buţiile, și fiindcă nu erau pe atunci bătute monede de argint, 
bătea la ochi strîngerea dărilor, în felul cum unii senatori îşi 
cărau banii de aramă în care şi căruţe, către tezaurul statului6?, 
stirnind uimire în sînul poporului. După ce senatul s-a achitat 
de îndatorire cu o deosebită conștiinciozitate, potrivit stărilor 
materiale înregistrate cu prilejul recensămîntului, au început 
să vină la rînd și ceilalți fruntași ai poporului, prietenii bogaţi 
ai patricienilor, ca să-şi dea obolul, potrivit înțelegerilor dinainte 
cu aristocrația. Și cind poporul de rind a băgat de seamă că 
acești cetățeni sînt ridicaţi în slăvi de patricieni şi că sînt 
lăudaţi şi de cei care potrivit vîrstei urmau să fie încorporaţi, 
şi că erau socotiți cetățeni vrednici și conştiincioși, deodată au 
lăsat baltă și tribuni, şi ajutor, și tot, luindu-se care de care 
la întrecere, să vină fiecare cu dania sa. După ce s-a votat 
legea prin care se declara război veienţilor, noii tribuni militari 
învestiți cu putere consulară au pornit în fruntea armatelor 
lor, alcătuite în mare parte din voluntari, către cetatea Veii. 


LĂI Tribunii militari aleși atunci erau T. Quinctius Capi- . 
tolinus, Q. Quinctius Cincinnatus, C. Julius, pentru a doua oară, 
A. Manlius, L. Furius Medullinus, a treia oară, A. Aemilius 
Mamercinus. Aceștia au împresurat cei dintii cetatea Veii. O dată 
cu începerea asediului s-au întrunit populaţiile de neam etrusc 
la templul zeiței Voltumna, venind în mare număr acolo; totuşi 
nu s-au înţeles dacă Veii trebuie apărată cu orice preţ, prin 
sprijinul fățiș al întregii Etrurii. Acest asediu a lincezit în 

cursul anului următor, fiindcă tribunii, cu o parte din armate, 
au purtat război cu volscii. 

Anul acela s-au ales tot tribuni de război, cu putere con- 
sulară. Aceştia au fost următorii: C. Valerius Potitus, pentru 
a treia oară, M. Sergius Fidenas, P. Cornelius Maluginensis, 
Cn. Cornelius Cossus, C. Fabius Ambustus, Sp. Nautius Rutilus, 
pentru a doua oară. Cu volscii, romanii au dat o bătălie intre 
Ferentinum și Ecetrae. Romanii au cîștigat biruința. Apoi triburii 
militari au început împresurarea cetăţii Artena; dușmanul, 
încercînd să spargă încercuirea, a fost izgonit între ziduriie 
orașului lor, și acest moment a dat prilej romanilor să pornească 
la asaltul cetăţii. Oraşul a fost cucerit, numai fortăreaţa nu. 

O bună parte din oastea duşmană și-a găsit scăparea în 
fortăreaţa orașului, întărită şi prin poziţia naturală a locului. 
În jurul fortăreței toţi vrăjmaşii au fost fie doboriţi, fie luaţi 
prizonieri. Apoi s-a început asediul fortăreței. Romanii n-au 
putut pune stăpînire pe Artena, deoarece dispunea de o garni- 
zoană destul de puternică față de poziţiile sale de apărat. 
Nici nădejde de a o putea cuceri prin înfometare nu era, 
fiindcă înainte de căderea orașului în miinile romanilor fuse- 
seră transportate aici mari cantități de provizii. Aceștia erau 
hotăriţi să se retragă, spre marea ruşine a Romei; și negreșit 
ar fi făcut-o dacă un sclav n-ar fi trădat pe artenaţi; datorită 
acestui fapt romanii conduşi de acesta, pe o potecă ferită, 
au reușit să cucerească şi fortăreața. În timp ce apărătorii 
fortăreței şi restul de dușmani intrați în panică s-au predat 
fortăreaţa Și orașul au fost dărimate pînă în temelie; apoi 
legiunile romane au fost scoase de pe teritoriul volscilor şi 
întoarse la Roma. Toate forţele romane au fost trimise apoi 
spre Veii%0, Sclavului care i-a trădat pe veienţi i s-a oferit 
libertatea, în afară de o recompensă, pămînt și doi sclavi. 
A primit numele de Servius Romanul. Sint analişti care susțin 
că Artena a aparținut veienţilor, nu volscilor. Greşeala provine 
din faptul că un oraș cu același nume se găsește între Caere 
şi Veii. Însă acest oraș, care a fost distrus de regii romani, 
aparținuse caerţilor, și nu veienţilor. Celălalt oraș, tot cu numele 
de Artena, care se afla în ţinutul volsc, este acesta despre sfir- 
şitul căruia am vorbit aici. 

I Roma izbutise să facă pace aproape cu toate neamurile 
înconjurătoare, numai cu cetatea Veii nu. Atît Romanii, cit și 
veienţii se încleştaseră cu atîta înverșunare și cu atita ură, 
încît se învedera de pe acuma că cei care vor fi infrinți vor 
ispăşi amarnic, Ambele popoare şi-au ales conducători la cîrmă 
cu totul altfel decît pînă acum. Romanii de astă dată şi-au 
ales opti tribuni militari cu putere consulară, fapt care nu se 
mai petrecuse pînă în vremea aceea. 

Aceştia erau următorii: M. Aemilius Mamercinus, sista a 
doua oară, L. Valerius Potitus, pentru a treia oară, Appius Clau- 
dius Crassus, M. Quinctilius Varus, L. Iulius lulus, M. Postu- 
mius, M. Furius Camillus, M. Postumius Albinus. Veienţii, dim- 
potrivă, de urîtul candidaturilor în fiecare an, care erau pricina 
atîtor dezbinări şi frămîntări, şi-au ales un rege. Această mă- 
sură a stirnit revolta tuturor noroadelor etrusceZ, nu atit din 
ură pentru regalitate, cît pentru persoana regelui. Regele se 
făcuse nesuferit întregului popor încă dinainte de a fi ales, 
datorită bogățiilor pe care le avea, și în primul rind din pri- 
cina trufiei cu care oprise cu de-a sila să se mai desfăşoare 
jocurile festive, a căror întrerupere religia lor o socotea un 
mare păcat în faţa zeilor. Dar, fiindcă cele douăsprezece se- 
minţii etrusce au dat întiietate unei alte persoane în funcția de 
preot, regele s-a supărat şi și-a retras din mijlocul spectacole- 


lor toţi artiștiiS şi concurenţii, care în mare parte erau sclavi 
de-ai săi. 

Toate aceste seminţii, care ţineau mai mult ca alții la 
păstrarea neîntinată a datinelor și obiceiurilor lor, fiindcă 
etruscii erau meşteri în sărbătorirea lor cu alaiul şi pompa 
cuvenită, au hotărit să nu mai acorde nici un fel de ajutor 
veienţilor, cîtă vreme vor avea în fruntea lor un rege. Vestea 
acestei hotărîri comune a fost însă tăinuită de toată lumea, 
temîndu-se de rege. De aceea, oricare dintre locuitorii veienţi 
se încumeta să aducă o asemenea ştire, era îndată învinuit că 
e cap de răscoală şi nu aducătorul unei știri fără însemnătate. 
Romanii, cu toate că erau la curent cu veştile că în restul 
Etruriei domnește linişte, fiindcă ceca ce făcuse şi cum se 
purta regele din Veii se dezbătea în adunările tuturor etruscilor, 
totuşi, pentru a preîntimpina orice surpriză, și-au pregătit așa 
fel lucrările de împresurare, prevăzindu-ls cu întărituri și cu 
parapete și în faţă, şi în spate, încît să poată face față atit 
atacurilor dinăuntrul cetăţii Veii, cît şi pentru a zădărnici 
eventualele ajutoare care ar veni din restul Etruriei. 


II Comandanții romani însă nădăjduiau mai mult în rodnicia 
împresurării decît în izbîndirea prin asalt. De aceea, fiindcă 
fruntașii plănuiseră să ducă mai departe războiul și în timpul 
iernii, în pofida vitregiei ei, s-au început pregătirile insta- 
lării în tabăra de iarnă, măsuri noi pentru ostașul roman. 
Tribunii poporului, care de multă vreme nu mai găseau pri- 
cini de a reînnoi atacurile împotriva patricienilor, după ce au 
prins de veste ce plănuiesc comandanții romani, au id din 
nou să întărite poporul în adunări. 

„„Din această pricină, spuneau ei pretutindeni, au născo- 
cit patricienii basmul cu solda ostașilor. Aristocraţii nu s-au 
înşelat cînd au afirmat că acest dar al nobilimii va fi pentru 
popor ca o pîine cu coaja rumenită și cu miezul otrăvit. Preţul 
cu care poporul şi-a vindut libertatea sa este acesta: tineretul 
roman a fost îndepărtat pe vecie, ca într-un surghiun forţat, 
şi de Roma, și de republică, astfel încît să nu mai plece de 
pe front nici măcar în vremea iernii, şi nici într-un alt ano- 
timp, spre a-și mai vedea şi casele şi pe ai lor. Crede poporul 
că altul ar putea fi temeiul prelungirii fără întrerupere a ser- 
viciului militar? Oricît vor căuta, nu vor afla decît că aris- 

tocrația suge vlaga numerosului tineret, care reprezintă toată 
tăria poporului roman, nelăsîndu-l să-și vadă de rosturile şi 
de interesele sale. în afară de aceasta, tineretul poporului 
roman va fi cu mult mai vlăguit şi mai obidit decit veienţii 
împresuraţi, fiindcă de bună seamă, aceștia din urmă vor pe- 
trece iarna sub acoperămîntul caselor lor, la adăpostul unor 
straşnice ziduri şi metereze, fiind sprijiniți şi ocrotiţi şi de 
poziţiile naturale ale cetăţii lor. Ostaşul roman, dimpotrivă, 
trudit de atitea sforțări pentru lucrările neîntrerupte, va fi 
stors de puteri, şi pe deasupra istovit şi de vifornițele car:-l 
vor încremeni, și de ninsorile care se vor aşterne peste trupu- i, 
dirdiind sub pieile cortului, nelăsînd deoparte armele nici 
măcar în vremea iernii, cînd încetează toate războaiele, și 
pe mare, și pe uscat. Ceea ce au născocit tribunii militari, 
creînd din nou o eră de tiranie împotriva vieţii şi intereszlor 
poporului roman, n-au îndrăznit s-o scornească nici măcar 
regii, nici acei trufaşi consuli, înainte de a se înființa puterea 
tribuniciană, n-a iscodit-o nici acel faimos dictatori de tristă 
amintire. N-au împins această robie atît de departe nici cei 
mai uriţi dintre . cîrmuitori, decemvirii, așa fel încit serviciul 
militar să dăinuie de-a pururi. Atunci ce-ar putea să mai 
măscocească acei faimoși consuli sau dictatori, care și-au în- 
găduit să se poarte cu atita sălbăticie şi cruzime, la adăpostul 
puterii cu care erau învestiţi? De bună seamă poporul roman 
își merită pe deplin soarta. În rindurile unei cete de opt tri- 
buni militari n-a fost loc măcar pentru un singur reprezentant 
al poporului. Mai înainte, tribunii poporului au dus o îndiîrjită 
luptă cu patricienii pentru a împlini numărul legal, alegind 
numai trei dregători obişnuiţi, şi acum vor porni opt candidaţi 
deodată în cursă. Însă din toată ceata asta a concurenţilor, la 
cîrma statului nu. va ajunge nici un om al poporului, care, 
dacă n-ar face altceva, măcar atit să le amintească colegilor 
săi: că ostașii romani sînt cetăţeni slobozi, nu sclavi şi că 
s-ar cuveni ca la căderea iernii să fie aduşi fără întirziere la 
casele şi vetrele lor, şi că trebuie să li se dea învoiri şi con- 
cedii măcar într-un singur anotimp, spre a-şi vedea părin- 
ţii, copiii şi soțiile lor, pentru a se bucura și ei de libertate și 
pentru a-și alege pe mai marii lor de la cîrma ţării“. 


32 — De la fundarea Romei 1. 

“Tribunii, care rosteau cu glas tare asemenea învinuiri, 
şi-au găsit însă numaidecit nașul, într-un potrivnic care nu 
s-a lăsat mai prejos. Acesta era tribunul militar Appius Clau- 
dius, pe care colegii săi l-au lăsat la Roma cu însărcinarea de 
a înăbuşi aţițările tribunilor poporului. Acesta era un vulpoi 
bătrin, destul de încercat în luptele cu tribunii poporului, încă 
din. tinereţe. S-a amintit la timpul potrivit cum Appius a fost 
cel care a dat peste cap puterea tribuniciană, izbutind prin 
urzeli să ademenească de partea patricienilor pe unii dintre 
tribunii poporului, prin împotrivirea celorlalți tribuni. 


III Appius, care era înzestrat de la natură cu. o minte 
ascuţită și era şi un mare meşter al cuvîntului, a rostit urmă- 
toarea cuvîntare: | i 

„Cetăţeni! Dacă voi, în trecut, aţi stat vreodată în cum- 
pănă să credeţi din ce pricină au fost tribunii poporului aţi- 
țătorii răscoalelor, și dacă ei într-adevăr au fost susținătorii 
cauzei voastre sau a intereselor lor proprii, ei bine, eu am izbu- 
tit să mă conving pe deplin în cursul acestui an de adevăr, 
alungînd umbra oricărei îndoieli. Mă bucur că în sfirșit aţi 
pus şi voi capăt unei rătăciri atît de îndelungate, şi că această 
rătăcire s-a curmat, spre fericirea voastră, și de aceea vă urez 
noroc şi vouă, și republicii, în numele vostru. Mai e cineva în 
rîndurile voastre care să se îndoiască de faptul că tribunii po- 
porului au fost porniţi cu atita înverșunare împotriva jatri- 
cienilor, nu pentru așa-zisele nedreptăţi suferite de voi de pe 
urma patricienilor, dacă au existat cumva asemenea nedreptăţi 
vreodată, ci numai din pricina acestei dărnicii a aristocrației 
faţă de popor, în urma faptului că patricienii au hotărît să se 
acorde răsplata în bani ostaşilor pentru timpul slujit sub dra- 
pel? De ce credeţi voi că s-au temut ei atunci, sau de ce spu- 
megă ei de turbare astăzi dacă nu pentru motivul că prin 
înfăptuirea unirii, armoniei și solidarităţii între clase? se va 
nărui în primul rînd puterea tribunilor? Ca niște hirbari ne- 
pricepuţi şi necinstiţi, aceşti tribuni își caută de lucru; ei vor 
cu tot dinadinsul ca republica să fie mereu roasă de cite o 
molimă, pretextînd că sînt vraci pricepuţi și în stare s-o vin- 
dece, însă cu ajutorul vostru. Haideţi și spuneţi odată drept, 

tribuni! Ce faceţi voi? Apăraţi poporul sau luptaţi împotriva 
lui? Susţineţi drepturile şi cauza poporului sau sînteți vrăj- 
mașii celor care-și fac datoria pe front? Sau vreţi să spuneţi 
că din tot ce fac patricienii, fie că e în interesul, fie că e 
împotriva intereselor poporului, vouă nu vă e nimic pe plac? 
Așa cum stăpînii își opresc pe sclavii lor să aibă de-a face cu 
alți oameni străini, obligîndu-i pur și simplu să nu facă nimănui 
nici rău, nici bine, la fel şi voi zăgăzuiţi orice fel de legături 
de apropiere între patricieni și popor. Cereţi ca nici noi să 
nu atragem poporul de partea noastră prin blindeţe, bună- 
voinţă şi dărnicie, şi nici poporul să nu asculte de cuvîntul 
nostru sau să ni se supună nouă. Vă rog să-mi spuneţi deschis: 
n-ar fi fost de datoria voastră, nu mai vorbesc de datoria ce- 
tăţenească, ci de datoria de om, să priviți cu ochi buni şi să 
întreţineţi din răsputeri această apropiere dintre cele două! 
clase, făcînd să crească bunăvoința și îngăduinţa aristocrației 
faţă de plebe, şi respectul și supunerea plebei față de aris- 
tocrație? Dacă s-ar înfăptui de-a pururi această armonie şi 
solidaritate a întregului popor, cine ar îndrăzni să tăgăduiască 
faptul că această putere a poporului roman nu va fi în scurtă 
vreme cea mai mare în sînul tuturor popoarelor vecine? 


ID Eu voi arăta, mai la urmă, cât de folositoare şi mai 
ales cît de trebuincioasă a fost această hotărire a colegilor 
mei de a nu îndepărta armata romană de la zidurile cetăţii 
Veii înainte de încheierea operaţiunilor militare. Acum însă 
voi spune cîteva cuvinte despre condiţiile celor care sînt înro- 
laţi sub drapel. Sint convins că această cuvîntare va putea fi 
găsită potrivită şi îndreptăţită nu numai de voi înșivă, aici 
în locul adunării, ci chiar de ostașii din această tabără, care 
vor fi de aceeași părere cu mine. Temeiul acestei cuvîntări 
pu e scornit din capul meu, și nici nu susțin ceva împins de 
nevoie, ci mă leg numai de cele ce afirmă potrivnicii. 

Așa, de pildă, tribunii plebei declară că nu trebuie să se 
dea solde ostașilor, fiindcă nici în trecut nu s-au mai dat 
vreodată. Dar cum pot să fie ei atît de porniţi împotriva acestei 
măsuri prin care li se oferă foloase mai mari acelor ostași care 
sînt supuși unor sforțări neobișnuite și au însărcinări mai grele 

de îndeplinit? Nicicînd şi niciunde nu există faptă fără răsplată 
şi trudă fără ciștig, după cum nu trebuie să existe nici cîştig 
fără muncă şi trudă8. Munca şi plăcerea, deși atît de deosebite 
prin firea lor, sint totuşi legate între ele printr-o firească 
împletire?. 

Înainte vreme, ostaşului îi venea tare greu că era nevoit să 
slujească sub drapel pentru apărarea patriei, pe cheltuiala sa 
proprie. Totuşi cra bucuros că o bună bucată de vreme 
rămîne acasă ca să-și lucreze ogorul său și se străduia să ago- 
nisească ceva, pentru nevoile sale şi ale familiei, și pentru vreme 
de pace, și pentru vreme de război. Negreşit că ostașul acum 
se bucură că republica, recunoscîndu-i și bizuindu-se pe vitejia 
lui, îl răsplătește pentru jertfa sa, iar el cu voioșie își primește 
solda. De aceea se cuvine să rabde cu inima împăcată, dacă 
va fi nevoie ca el să rămînă ceva mai multă vreme departe de 
casa și gospodăria sa, de vreme ce nu mai e împovărată cu 
o nouă sarcină, ci tocmai dimpotrivă. Cum adică? Dacă statul 
îi cere ostașului socoteală în această privință, nu-i poate 
spune acestea pe bună dreptate; dacă tu îți primeşti solda 
pe o durată de un an întreg, slujeşti și tu republica tot pe un 
an întreg? Sau de cuviinţă că e drept să iei solda pe timp de 
un an întreg, şi în schimb să slujeşti sub drapel timp de șase 
lui? Cetăţeni, fără voia mea vă ţin în loc cu această parte a 
cuvîntării mele, însă așa stau lucrurile cu ostaşii, acum cînd 
primesc soldă. 

De aceea, noi vrem să discutăm cu concetăţenii noștri, așa 
cum e drept să vorbim, în numele patriei, ca şi cum ea ni 
s-ar adresa nouă; altminteri, nu s-ar fi cuvenit să mai por- 
nim acest război; sau, de vreme ce l-am pornit, să-l desfășu- 
răm mai departe, în numele obrazului și demnităţii poporului 
roman, și să-i punem capăt cit mai repede. Sint convins că 
războiul acesta se va sfirși, dacă ne vom grăbi şi dacă vom 
depune ultimele sforţări, ca să-i răpunem pe veienţii asediați. 
Eu sint încredinţat că nu vom pleca de la Veii înainte de a 
ne împlini nădejdea că vom cuceri această cetate vrăşmașă,. 
Dar, în numele cerului, chiar dacă n-ar fi un alt temei, tot 
ar trebui să ne gindim că înseși ticăloşiile săvirșite împotriva 
noastră ne silesc să stăruim pînă la capăt. 

Cindva, timp de zece ani, toată Grecia a asediat Troia, 
numai din pricina unei femei!0; şi cit de departe se găseau 
toţi de patria și casele lor! Ce depărtare, peste cite ţări şi 
mări! Şi noi ne zbiîrlim şi ne burzuluim că avem de îndurat greu- 
tăţile unui asediu, vreme de un an, și numai la douăzeci de km 
de patrie, aproape în văzul orașului nostrul Și aceasta, ca 
şi cum pricina acestui război ar fi floare la ureche şi n-ar 
fi destul zbuciumul şi durerea care, în chip îndreptăţit, ne 
împinge să stăruim pină la capăt. De şaptel! ori s-au ridicat 
veienţii cu război împotriva noastră! Niciodată ei nu și-au 
respectat credinţa și îndatoririle în timp de pacel De mii de 
ori ne-au pustiit ogoarele noastre! Ei au fost aceia care au 
silit pe fidenaţi să ne trădeze! Tot ei ne-au ucis coloniștii 
noştri din acest oraş! Veienţii au fost sfătuitorii nelegiuitului 
măcel al solilor noștri, în pofida dreptului ginţilor! Au vrut 
să asmută întreaga Etrurie împotriva noastră! Urzesc mai 
departe și azi uneltiri împotriva noastră! Puțin a lipsit de 
a nu se miînji în sîngele unei noi crime, cînd au vrut să ne 
măcelărească acum în urmă pe solii noştri, trimiși la ei pentru 
a le cere socoteală şi despăgubiri. 


D Și cu neamul acesta blestemat se cuvine să purtăm un 
război, noi arătîndu-ne înţelegători, iar ei tărăgănindu-l pină 
ne ies ochii? Dacă pe noi ne însufleţeşte această ură, în schimb 
pe voi vă lasă reci? Spuneţi, rogu-vă! 

Cetatea Veiil? a fost înconjurată cu un val strașnic de 
lucrări de împresurare, datorită cărora vrăjmașul e prins ca 
într-o cursă între zidurile cetăţii sale. Veienţii nu şi-au mai 
lucrat de mult ogoarele, iar ţarinile muncite de ei au fost 
pustiite de furia războiului. Dacă retragem armatele noastre, 
cine e acela care se îndoiește că veienţii, nu numai aprinși 
de dorinţa -de a se răzbuna împotriva noastră, dar și siliți de 
lipsuri și nevoi, nu se vor năpusti din nou asupra ţării noastre 
ca să ne jefuiască rodul ogoarelor noastre, de vreme ce și 
le-au pierdut pe ale lor? 

Cu planul acesta nu numai că amînăm războiul, ci îl atra- 
gem între fruntariile țării noastre. Ce? Deodată îngrijoraţi, 
tribunii plebeilor vor să ştie cu tot dinadinsul cum stau lucru- 

rile cu aceşti ostaşi, deşi aceşti preacumsecade susținători ai po- 
porului vor să le smulgă din mînă sumele de bani rezultate din 
soldele primite? Ei bine, ostașii armatei romane au săpat un 
şanţ şi au construit un şir de lucrări de împresurare, o operă 
uriaşă care a costat multă trudă şi osteneală în jurul unei bu- 
căţi foarte mari de teren. La început au ridicat mici întărituri, 
ici şi colo, şi în urmă, mărindu-se efectivele armatei, le-au 
îndesit şi mai mult. Au făcut lucrări de fortificaţii, nu nu- 
mai îndreptate cu fața către oraș, ci și către Etruria, pentru 
cazul că neamurile etrusce ar intenţiona să le trimită ajutoare. 
Ce să mai vorbesc de turnurile de asalt!3, de broaștele ţestoaseit 
și de toate lucrările, pregătirile şi măsurile impuse de acest 
război de asediu? După ce s-a cheltuit atita trudă şi s-a ri- 
sipit atîta energie şi după ce s-a ajuns pînă la capăt cu 
aceste grele lucrări, acum siînteţi de părere să le părăsim, 
pentru ca la vară să le începem din nou, storcîndu-ne iarăși 
de vlagă, pentru ca s-o luăm mereu de la capăt şi să tărăgănim 
războiul la nesfirşit? Oare nu costă mult mai puţin să păs- 
trăm ceea ce am făcut cu trudă și nu trebuie să continuăm 
lucrările începute și să le desăvirşim ca să scăpăm odată de 
grijă? 

De bună seamă, orice treabă și orice acţiune întreprinsă 
este mai scurtă, dacă se stăruie și se merge pînă la capătul!5 
ei. În schimb, nădejdile de biruinţă vor fi mai slabe dacă 
vom întrerupe strădaniile. Vorbesc acum de această lucrare 
şi de timpul irosit. Ne dăm noi seama ce primejdii vom avea 
de înfruntat dacă tărăgănim lucrările, acum, în faza hotăritoare 
a 'războiului? Oare adunările atit de dese ale popoarelor Etru- 
riei ne îngăduie să trecem cu vederea că ele se fac în scop 
de a se pregăti să trimită ajutoare veienților? Așa cum stau 
lucrurile astăzi, populaţiile etrusce sînt pornite şi îi urăsc 
pe veienţi, spunînd că nu vor trimite nici un sprijin cetăţii 
Veii. Din partea lor, putem să cucerim cit poftim cetatea Veii. 

Dar cine ne poate asigura că va dăinui această stare de 
spirit, dacă se va prelungi războiul? Cu cît vom tărăgăni acest 
război, cu atit vor cutreiera şi solii veienţilor toate oraşele și 
ţinuturile Etruriei. Răgazul pe care-l vom oferi veienţilor va fi 
în măsură să schimbe în întregime situaţia, fiindcă s-ar putea ca 

noroadele Etruriei să uite pricina pentru care s-au simţit jignite, 
anume, alegerea regelui veienţilor, putindu-se întimpla, fie şi 
cu încuviințarea cetăţii, ca populaţiile etrusce să-și schimbe sen- 
timentele faţă de Veii, fie chiar prin voinţa regelui însuşi, care 
n-o să pregete să se împotrivească salvării patriei sale, crampo- 
nîndu-se să rămînă mai departe pe iron. 

Băgaţi de seamă, cîte greutăți avem, cît de nefolositoare 
şi cît de păgubitoare sînt asemenea hotăriri: pierderea lucrărilor 
împresurării întreprinse cu atita trudă și jertfe, primejdia ame- 
minţătoare a . pustiirii teritoriului ţării noastre, și, în sfirşit, 
războiul cu toate neamurile etrusce, aţițate şi chemate în ajuto- 
rul lor de veienţi. Tribuni ai plebei! îndemnurile voastre, dacă 
ar fi să le cîntărim, s-ar asemăna într-adevăr cu sfaturile pe 
care cineva le-ar da unui bolnav, care, ca să se însănătoşească 
cît mai repede, trebuie să se apuce în timpul îngrijirii ca să se 
îndoape dintr-o dată cu mîncare şi băutură cît mai multă, ca 
să descopere pînă la urmă că şi-a lungit boala şi şi-a făcut-o, 
poate, de nevindecat. 


DI Dar pe toţi zeii din cer, chiar dacă nu ne-ar privi cituşi 
de puţin acest război, este şi în interesul păstrării disciplinei 
militare ca soldatul nostru să se deprindă nu numai să se bucure 
de victoria ciștigată, ci, dacă războiul merge ceva mai încet, 
ostaşul să nu se posomorască la chip şi să-şi piardă toate speran- 
țele de biruință. Dacă acest război nu s-a putut sfîrși în timpul 
campaniei de vară, nu trebuie să preîntimpinăm vitregia unei ierni, 
așa cum fac păsările călătoare, care, cum dă toamna, pornesc în 
zbor spre a-şi căuta țări mai calde pentru acoperămînt și 
adăpost. Vă rog să-mi spuneţi: nu sînt oameni pe care patima 
vinătoarei îi mină peste toate coclaurile din munţi și din 
pădure, pe orice vreme, fie pe promoroacă, fie pe ninsori? 
Adică noi nu vom fi în stare să înfruntăm greutăţile războiului, 
dovedind acea putere a răbdării pe care o avem în mod 
obişnuit, cînd e vorba de plăceri și desfătări? Oare credem noi 
că trupurile ostașilor noştri sînt atît de fleşcăite şi sufletele 


atit de moleşite, încît nu pot îndura măcar o singură iarnă 
în tabără și nici sta departe de casele lor? 

Oare se văicărese soldaţii noştri ca şi cum ar fi siliți să 
ducă un război naval, fiind nevoiţi să ocolească furtunile şi 
să respecte anotimpul pentru navigaţie, şi de aceea nu sînt în. 
stare să suporte nici arșiţa și nici frigul? De bună seamă 
cred că dacă cineva le-ar aduce această mustrare ostașilor 
noştri le-ar crăpa obrazul de ruşine, Soldatul trebuie să se stră- 
duiască să dea dovadă de curaj bărbătesc şi răbdare, şi cu 
sufletul, şi cu trupul, și că e în stare să lupte iarna la fel 
ca şi vara. 

Să-și aducă bine aminte tribunii că strămoşii noştri nu 
le-au lăsat lor moştenire moleşeala şi șederea cu braţele în- 
crucişate. Puterea de azi a Romei n-a fost înfăptuită de ei 
stind la umbră şi sub acoperămiîntul caselor. În numele vite- 
jiei luptătorilor noştri, în numele vredniciei şi numelui de ro- 
man, nu trebuie să aveţi sub ochii voştri numai cetatea Veii 
şi războiul de acum, ci să vă gîndiți că vor mai fi, poate, 
şi alte războaie, și că faima Romei va dăinui şi în viitor, cu 
prilejul altor ciocniri cu alte noroade. Oare credeţi că au pu- 
țină însemnătate diferitele păreri care ar rezulta în urma 
acestor discuţii? 

Vreţi mai degrabă ca vecinii să vadă în noi, romanii, un 
popor de care să nu se teamă nici o cetate străină, pentru că 
a izbutit să zădărnicească în cel mai scurt timp primul atac 
împotriva ei? Oare spaima dușmanului în fața numelui de 
roman nu rezultă numai din convingerea că armata romană 
nu poate fi clintită din locul său, că ostașul roman nu ples- 
neşte de plictiseală, chiar dacă asediul durează prea multă 
vreme, că ostaşul roman nu se pierde cu firea în faţa vitre- 
giei iernii, stînd în jurul cetăţii împresurate? Nu știu toate 
noroadele că romanul nu cunoaște alt sfirșit al războiului 
decit biruința? Şi că războiul nu se desfăşoară și nu se curmă 
numai cu ajutorul avintului, ci mai degrabă prin puterea 
răbdării 215 

Aceste două însușiri sînt trebuincioase nu numai în orice 
fel de operaţiuni militare, ci mai ales cu prilejul asedierii 
cetăților. Cele mai multe din orașe nu poi fi înfrinte din 
pricina fortificațiilor şi poziţiilor naturale, greu de cucerit. 
De aceea foametea, setea, lipsurile îndelungate și rugina vre- 

mii le dau gata şi le îngenunche cînd nu te aștepți, aşa cum: 
se va întîmpla şi cu Veii, care negreșit va cădea în miinile 
noastre; afară de cazul că tribunii poporului roman vor sări 
în ajutorul vrăjmașului şi că veienţii vor găsi la Roma sprijinul 
pe care zadarnic îl cer noroadelor etrusce. Ce credeţi că doresc 
veienţii din toată inima, decît să vadă că Roma noastră e 
bintuită de răscoale, și frămîntări, şi dezbinări, şi că tabăra 
romană s-a molipsit de aceeași molimă? În schimb dușmanii 
dovedesc că au și cap şi un deosebit simţ al măsurii, de vreme 
ce nu s-au pierdut cu firea din pricina lungului asediu şi a 
tiraniei regelui, nedind nici un semn de neliniște. Veienţii nu 
s-au tulburat cîtuşi de puţin că noroadele etrusce le-au refu- 
zat ajutorul. La veienţi, oricine va stirni tulburări va fi dat 
pierzării, fără doar şi poate! La veienţi nu-i e îngăduit nimă- 
nui să spună, fără a fi pedepsit, ceea ce voi fără nici o teamă. 
îndrăzniţi să rostiţi în gura mare. .Veientul care-şi părăsește 
drapelul sau pleacă din postul său este condamnat la moarte 
şi executat prin lovituri de vergi!. La noi, însă, în Roma 
noastră, îi auziţi pe tribuni!! că își îndeamnă ostașii să-și pără- 
sească drapelul și să dezerteze din tabără, nu prin şoapte la 
urechea fiecărui soldat în parte, ci strigind cu glas tare, în 
auzul întregii armate și în faţa întregii adunări. V-aţi obiş- 
nuit să executaţi cu suflet împăcat tot ce vă vorbeşte tribunul 
plebei, cu toate că vă îndeamnă să vă trădați patria și să vă 
năruiți republica, şi, ademeniţi şi prinși în mrejile acestei 
puteri, lăsaţi să se ascundă în umbra ei toate fărădelegile din. 
lume. A mai rămas numai atît: ca vorbele rostite aici, cu glas 
tare de tribunii plebei, să mai fie răspîndite şi în rîndurile 
ostașilor, ca să le zăpăcească minţile, în așa fel încît să nu 
mai vrea să asculte de ordinele comandanților, fiindcă la Roma 
libertate înseamnă a nu respecta senatul, pe mai marii de la 
cîrma țării, legile, datinile strămoşeşti, aşezămintele patriei. 
şi disciplina ostășească!“18 


DII Aşa ţinea piept Appius în adunările poporului tuturor: 
tribunilor plebei. Şi-n această vreme, în pofida oricărei aştep- 
tări, s-a aflat de o nenorocire întimplată cu prilejul împre- 
surării cetăţii Veii, dar care i-a ridicat şi mai mult trecerea. 

şi vaza lui Appius în ochii cetățenilor, și care a întărit şi 
mai mult unitatea şi solidaritatea întregului popor, şi a înflăcă- 
xat şi mai mult avintul și zelul de a duce la bun sfîrşit ase- 
diul veienţilor. Căci, după ce lucrările de împresurare fuse- 
seră împinse cît mai aproape de cetatea Veii, astfel încit pu- 
ţin mai trebuia ca turnurile pe roate! să fie alăturate de 
ziduri, în timpul nopţii, deoarece romanii n-au mai suprave- 
gheat lucrările cu atenţia cuvenită, ca în timpul zilei, deodată 
veienţii au deschis poarta cetăţii, şi un uriaș puhoi de oameni, 
dintre care un număr foarte mare era înarmat cu torţe aprinse 
s-a năpustit asupra lucrărilor de asediu şi le-au pus foc. 
Pălălaia a mistuit într-un ceas și lucrările, şi turnurile, şi toată 
munca ostașilor romani, la care se trudiseră ei atit amar de 
vreme. Numeroși soldaţi romani şi-au pierdut viaţa în para 
focului, luptindu-se şi cu vrăjmașul înarmat, și cu flăcările 
pe care zadarnic încercau să le stingă. 

Cînd s-a auzit la Roma de această grozăvie, toți cetă- 
țenii au fost cuprinși de jale, iar senatul — de îngrijorare 
şi de teamă că n-are să mai poată înăbuși revolta nici în 
tabără, nici în oraș, și că tribunii plebei au să sară în sus 
de bucurie și au să spună că republica a fost înfrîntă din 
pricina patricienilor. Deodată, un număr mare de cetățeni, 
admiși să facă parte din clasa cavalerilor, în urma recensă- 
miîntului, care nu primiseră cai din partea statului, au apă- 
rut pe neașteptate în faţa senatului, după ce mai înainte ţinu- 
seră o consfătuire între ei. Dindu-li-se voie să spună ce au 
de spus, ei au declarat că au hotărit să se înroleze ca voluntari?0, 
suportind toate cheltuielile cu întreținerea cailor de călărie. 
După ce senatul le-a adus cele mai vii mulțumiri, ducîndu-se 
vestea despre isprava lor și în tot forul, și de-a lungul şi 
de-a latul orașului, poporul a dat buzna în mare număr 
către senat: 

„Acum e rîndul clasei poporului, care slujeşte sub drapel 
în formaţiile pedestrimii, ca să-şi facă datoria şi să-și ofere 
serviciile peste rînd, ca voluntari. Toţi sînt gata să pornească 
în marş fie spre Veii, fie spre oricare alt front. Dacă vor fi 
conduşi spre Veii, declară că nu se vor întoarce de acolo pînă 
nu vor cuceri această cetate vrăjmaşă!“, 

Atunci bucuria tuturor senatorilor n-a mai cunoscut mar- 
gini. De astă dată însă n-au mai fost însărcinați anumiți dre- 
gători ca să li se aducă mulțumiri publice cetățenilor, ca în 
cazul cavalerilor. N-au fost chemaţi nici în senat, şi nu li 
s-a răspuns nici din pragul senatului, ci fiecare senator, din 
imboldul inimii sale, își arăta bucuria, în văzul întregii mul- 
imi, de pe treptele înaltei clădiri a senatului, prin semne, 
fluturări de mâini și strigăte înspre cetăţenii adunaţi în for. 
Senatorii spuneau: „„Fericită cetate! Roma va fi de-a puri 
ncînfrintă! Veşnic va dăinui, prin înfăptuirea păcii și armo- 
niei între toţi cetăţeniil* Apoi îi lăudau și pe cavaleri și 
ridicau în slăvi şi poporul, strigînd că sfintă va fi pentru ei 
această zi. Apoi senatorii mărturisiră deschis că într-adevăr 
instituţia lor n-a fost la înălțime prin bunăvoința și recunoș- 
tința sa faţă de popor. Și senatorii, şi poporul aveau ochii 
scăldaţi în lacrimi de bucurie. 

în cele din urmă, senatorii au fost convocați într-o şedinţă 
extraordinară, cu care prilej au dat un decret prin care ho- 
tărăsc: „Tribunii militari sînt însărcinaţi să aducă mulțumiri 
publice în adunarea poporului, şi pedestrimii, şi cavaleriei; să 
vestească pe toți cetățenii că senatul își va aminti întotdeauna 
de credința lor față de patrie. De asemenea, mai hotărăsc ca 
toți acești voluntari, înrolați sub drapel, în afară de strigările 
obișnuite, să-şi primească solda din vistieria statului“. La 
rîndul lor, şi cei din cavalerie au primit anumite sume de bani 
pentru întreţinerea cailor. Aceasta a fost prima oară cînd și 
cavaleria a primit soldă. 

Armata de voluntari romani a pornit în marș către Veii, 
refăcînd toate întăriturile pierdute şi desăvirşind și noile lu- 
crări. Și din Roma aprovizionarea sosea cu mai mare sîrg ca 
înainte, avindu-se grijă ca această armată, alcătuită din su- 
flete atit de alese şi de devotate patriei, să nu ducă lipsă de 
nimic din cele trebuincioase bunului trai. 


DIII Şi în anul următor?l au fost aleși tot tribuni mili- 
tari cu putere consulară. Aceştia erau următorii: C. Servilius 
Ahala, ales pentru a treia oară, A. Servilius, [. Virginius, 
Q. Sulpicius, A.: Manlius, pentru a doua oară, și M. Sergius, 

pentru a doua oară. Pe cînd toată lumea își îndreptase grijile 
către războiul de la cetatea Veii, tribunii militari au trecut 
cu vederea nevoile garnizoanei romane din fortăreața Anxur22, 
ai cărei ostași plecaseră în concediu, și unde, în schimb, intra- 
seră o sumedenie de volsci în chip de negustori. Aceştia i-au 
dat pe romani pe mina trădătorilor, care au venit repede de 
hac ostașilor însărcinaţi cu paza porţilor. Din rîndurile gar- 
nizoanei romane au căzut prea puţini romani, deoarece, în 
afară de bolnavi, toţi erau plecați pe la tirguri și prin satele 
învecinate, ocupîndu-se cu tot felul de negustorii. 

N-au mers lucrurile mai bine nici la Veii, care era grija 
de căpetenie a tuturor cîrmuitorilor statului, precum și a 
întregului popor, pentru că înșiși comandanții erau mai în- 
vrăjbiţi între ei decît împotriva dușmanului. Acest război a 
căpătat proporţii și din pricină că pe neașteptate au sărit în 
ajutorul veienţilor şi capenaţii?3, și faliscii2t. Aceste două no- 
roade ale Etruriei, aflindu-se în' vecinătatea cetăţii Veii, erau 
încredințate că după înfringerea veienţilor vor veni ele la rînd 
ca'să fie atacate de romani, cît de curînd. Faliscii se credeau 
cei mai ameninţaţi de romani, fiindcă se amestecaseră în Lăz- 
boiul de mai înainte cu fidenaţii. Amîndouă "'noroadele şi-au 
trimis unii altora împuterniciţi și s-au obligat prin jurămiînt 
să intervină pe neașteptate în sprijinul veienţilor, și de aceea 
romanii s-au trezit peste ei cu cele două armate. Din întîmplare, 
tocmai tribunul militar M. Sergius comanda operaţiunile mili- 
tare în acea regiune. Atacul dat prin surprindere de falisci şi 
capenaţi asupra taberei romane a stirnit o mare panică în rîn- 
durile romanilor, care crezuseră că au năvălit peste ei, cu forțe 
uriașe, toate neamurile din Etruria. Aceste ştiri au trezit și pe 
veienţii din oraș. Și astfel, tabăra romană, prinsă ca între două 
focuri, a fost asaltată și din spate, și din faţă; romanii, fiind 
nevoiți să intervină fără întrerupere în toate părțile, cînd ici, 
cînd colo, n-au mai fost în stare să zădărnicească ieșirea veien- 
ților, prin atacurile date împotriva meterezelor şi parapetelor 
lor, nici să-i stăvilească prin întăriturile lor, şi nici să se apere 
împotriva dușmanului dinafară. Aveau totuşi o singură nădejd.: 
intervenţia ncîntîrziată din partea sectorului roman unde erau 

forțe mai mari, pentru ca unele regiuni romane să poată face 
faţă atacurilor dezlănţuite dinafară de falisci şi capenaţi, iar 
altele să zădărnicească încercările de despresurare a veienţilor. 
Însă comandantul suprem al taberei era Virginius, înverșunat 
împotriva lui Sergius, pe care îl pizmuia din motive personale. 
Cu toate că Virginius fusese încunoștinţat asupra situației şi 
ştia că cele mai multe din redute și metereze erau atacate, că 
dușmanul a trecut peste parapetele sale şi că năvălește asupra 
lui Sergius din ambele fronturi, și-a ţinut pe loc armata sa, 
fără să facă nici un fel de mişcare. Spunea pretutindeni că 
dacă colegul său are nevoie de ajutor, n-are decît să i-l czară, 
fiindcă el nu se va codi să-i trimeată. Însă îngimfarea lui Vir- 
ginius era deopotrivă cu încăpăținarea lu Sergius, care, ca să 
nu sc vadă că împrejurările vitrege l-au silit să ceară ajutor 
de la potrivnicul său, a preferat să fie înfrînt de vrăjmaşul 
dinafară, decit să învingă cu ajutorul concetățeanului său. 


Ostașii romani, prinşi între cele două fronturi, au fost pisaţi 
vreme îndelungată. în cele din urmă, și-au părăsit poziţiile, 
cu întărituri cu tot; o parte din ei, cei mai puţini la număr, 
s-au îndreptat către tabăra cea mare, iar cei mai mulți au 
pornit sub comanda lui Sergius, spre Roma. Cum aici toată 
vina precumpănca în partea lui Virginius, senatul a hotărit 
rechemarea lui la Roma, lăsînd ca locţiitor în fruntea taberei 
pe legaţi. Această întîmplare a fost dezbătută în fața senatului, 
unde toţi tribunii militari s-au făcut de ris, aruncîndu-și unul 
altuia vorbe de ocară. Prea puţini din ei se sinchiseau de apă- 
rarea și salvarea republicii, deoarece cei mai mulți îşi susţin -au 


omul lor, după vază, influența şi interesele care îi legau de 
ficcare. 


LĂ Fruntaşii patricienilor, fără să mai cerceteze dacă această 
înfrîngere ruşinoasă suferită de romani s-a întîmplat fie din 
greşeala comandanților, fie că n-au avut noroc în acest război, 
au hotărit următoarele: „Să nu se aștepte pină cînd se împlineşte 
sorocul noilor alegeri, ci, fără întirziere, să se purceadă la altele 


noi, pentru ca noii tribuni militari să intre în funcţie la întii 
uctombrie“, 

Fiindcă majoritatea senatului își însușise această părere, 
ceilalți tribuni militari n-au mai îndrăznit să se impotrivească. 
În schimb, Sergius şi Virginius, de care senatul se căia că i-a 
avut la cîrma republicii în cursul acelui an, la început au cerut 
iertare pentru ruşinea suferită, în urmă însă au spus că ei se 
îm potrivesc decretului senatului. Mai mult, au declarat că ei nu 
vor ieşi din dregătorie înainte de 1 decemvrie, ziua intrării 
oficiale în funcţie a autorităţilor. Tribunii poporului, care 
stătuseră de nevoie liniștiți în răstimpul cit se închegase armonia 
şi unirea tuturor cetățenilor, mai ales cînd cetatea culesese 
izbînzi, s-au năpustit acum ameninţători asupra tribunilor mili- 
tari, spunindu-le că dacă nu se vor supune autorităţii senatului 
vor da porunci să fie puși în lanţuri şi duși la închisoare25. 
Atunci C. Servilius Ahala, tribunul militar, a spus următoarele: 

„Cât vă privește pe voi și amenințările voastre, tribuni ai 
poporului, eu oricînd sînt gata să le înfrunt, fiindcă îmi dau 
seama că voi nu aveţi acest drept să tăbăriîți asupra noastră, 
şi să faceţi numai pe grozavii. În primul rînd și noi sîntem pe 
deplin convinşi că ar fi o nelegiuire din parte-ne să ne îm- 
potrivim autorităţii senatului. În al doilea rînd, căutaţi-vă 
de treabă şi nu mai puneţi şi voi paie pe foc! Nu vă mai ames- 
tecați în aceste neînţelegeri dintre noi şi nu ne mai stropiţi 
cu ocăril Colegii mei sau vor îndeplini porunca senatului sau, 
dacă se încăpăţinează să rămînă neînţelegători și îndărătnici, 
eu voi numi îndată un dictator, care îi va sili să iasă din 
dregătorie“. 

Intervenţia la timp a lui Servilius Ahala prin această cuvin- 
tare a stirnit aprobarea tuturor senatorilor. Toţi se bucurau că, 
fără să mai fie nevoie de amenințările puterii tribuniciene, 
s-a găsit o cale mai bună pentru a-i îndupleca pe acești dregă- 
tori, care în urma hotărîrii luate în comun în senat au ţinut 
alegerile pentru noii tribuni militari, ce-aveau să intre în funcţie 
la 1 octombrie; iar ei au ieșit din dregătorie înainte de această 
dată. 


Ă În timpul tribunilor26 militari învestiți cu putere con- 


sulară L. Valerius Potitus, a patra oară, M. Furius Camillus, 
a doua oară, M. Aemilius Mamercinus, a doua oară, Cn. Cor- 

nelius Cossus, a doua oară, C. Fabius Ambustus şi L. lulius 
Iulus s-au petrecut multe evenimente şi în ţară, şi pe îrontul 
de luptă. 

În wremea aceasta s-au desfăşurat numeroase războaie, şi la 
Veii, şi la Capena, și la Falerii şi cu volscii, unde s-a recucerit 
din mîna vrăjmaşilor cetatea Anxur. La Roma s-au depus sfor- 
țări deosebite şi. pentru mobilizarea armatei, şi pentru stringerea 
dărilor. Şi în sînul colegiului tribunilor poporului au fost fră- 
moîntări pentru alegerea de noi tribuni în locurile rămase vacante. 
Afară de acestea, două mari procese intentate celor doi tribuni 
militari care fuseseră în funcţie puţin mai înainte au stirnit 
mare vilvă. 

Prima grijă a noilor tribuni militari a fost mobilizarea 
armatei. Au fost chemaţi sub drapel nu numai contingentele 
tinere, ci şi cele vechi au fost obligate să răspundă la strigări, 
fiind încadrate în „unităţi însărcinate cu paza cetăţii. Cu cit 
creşteau efectivele armatei, cu atit era nevoie de sume mai mari 
de bani pentru plata soldelor. Cetăţenii din unităţile care rămt- 
neau pe loc în Roma nu voiau să mai plătească dările, spunînd 
că ei sînt siliți, pe de o parte, să apere cetatea cu:arma în 
mînă, şi pe de altă parte, să facă şi tot felul de lucrări și 
de slujbe pentru republică. Aceste greutăţi destul de mari prin 
firea lor, tribunii poporului într-adins le umflau și ca să pară 
şi mai de nesuferit poporului, întreținînd în adunări o atmosferă 
de învrăjbire tot mai aprinsă. Astfel, ei aduceau învinuiri patri- 
cienilor spunînd: „de aceea aristocrația a hotărit să plătească 
soldă ostașilor, pentru ca tot poporul să fie subjugat; o parte 
din cetăţeni sînt înrolați sub drapel, iar ceilalți obligaţi să 
plătească dări. De trei ani de zile se duce un singur război, 
şi într-adins se desfășoară rău, pentru ca să dăinuie cît mai 
multă vreme. S-au recrutat cu prilejul unei singure mobilizări 
contingente pentru efectivele a patru armate, pentru patru 
războaie, fiind incorporaţi laolaltă și copiii, şi bătrînii. De astă 
dată, războiul se duce fără deosebire de anotimp, și vara, și 
iarna, încît bietul popor nu mai are răgaz și tihnă niciodată, 
Poporul a ajuns acum cu cuțitul la os, din pricina dărilor 
impuse peste puterile lor; cetăţenii istoviți de atita trudă, sleiţi 
de vlagă, din pricina sîngelui scurs din răni, şi, în sfirşit, îm- 

bătriniţi înainte de vreme, cînd se întorc acasă iși găsesc ogoa- 
rele înţelenite şi gospodăriile în paragină, din pricina îndelun- 
gatei lipse de acasă a locuitorilor. Și pe deasupra, tot ei să mai 
plătească și dările din bruma de gospodărie atît de greu lovită? 
Cetăţenii sînt îndatoraţi să înapoieze înmiit republicii nenorocita 
lor de soldă, de parcă ar fi împrumutat bani cu camătă“. 

În răstimpul mobilizării şi încasării dărilor, poporul fiind 
nemulțumit de apăsătoarele probleme ale republicii, cu prilejul 
alegerilor de tribuni ai plebei nu a fost cu putință ocuparea 
tuturor locurilor din colegiu. De aceea, patricienii au dus 
o luptă îndirjită ca în locurile vacante să fie aleși tribuni ai 
poporului din rîndurile lor. Fiindcă n-a fost cu putinţă așa ceva, 
pentru a face să cadă: legea Trebonia?27, patricienii s-au străduit 
atunci ca să fie aleși ca tribuni ai poporului uneltele patricienilor 
C. Lacerius şi M. Acutius, neîndoios, cu sprijinul nobilimii. 


XI Întîmplarea a făcut ca în anul?8 acela să fie tribun al 
poporului Cn. Trebonius, care se credea îndreptăţit, prin numele 
şi familia sa, să păstreze neștirbită moștenirea legii Trebonia. 
Acesta îi învinuia pe aristocrați, spunînd că: „ei au răsturnat 
legea 'Trebonia, prin mijlocirea tribunilor militari, cînd au văzut 
că primele încercări ale patricienilor în acest scop fuseszră 
zădărnicite de tribunii noștri. Numai în felul acesta patricienii 
au izbutit să-şi viîre oamenii lor în colegiul iribunilor poporuiui, 
pe calea cooptării, şi nu prin votul poporului, ci după bunul 
plac al nobilimii. Astfel s-a răsturnat în întregime situaţia, 
fiindcă am ajuns azi să avem în demnitatea de tribuni ai poporu- 
lui, fie numai patricieni, fie numai slugoi de-ai lor. Acuma 
legile sfinte ale poporului sînt date peste cap și nimicite una 
cîte una, iar poporului îi e smulsă din mînă puterea tribuniciană. 
Vinovaţi sînt și patricienii, care au izbutit să stirpească această 
putere poporului datorită înșelăciunilor întrebuințate de ei, dar 
și tovarăşii lor de tribunat, prin ticăloasa lor trădare“. 

Fiindcă clocoteau de ură nu numai patricienii, ci şi tribunii 
plebei, atît cei cooptați în rîndurile lor, cit şi cei care apro- 
baseră această măsură, din sînul colegiului s-au ridicat trei 
tribuni ai poporului: P. Curiatius, M. Metilius, și M. Minucius, 
care, fiind îngrijoraţi de situaţia lor, au tăbărit asupra lui 

Virginius şi lui Sergius, tribunii militari ai anului trecut. Îm-- 
potriva acestora s-a revărsat toată revolta plebeilor în ziua 
hotărită pentru judecata lor, cînd s-a spus: 

„Asupra acestor tribuni militari cade vina mobilizărilor, 
a înfiinţării dărilor de război, a prelungirii stagiului militar, 
precum și povara acestui război care nu se mai sfirşeşte. Din 
pricina lor a suferit poporul roman dezastrul de la Veii. Din 
pricina lor, fiecare cetăţean își are doliul și jalea în casă, prin 
pierderea copiilor, fraţilor, rudelor şi prietenilor. De aceea 
atrag atenţia poporului, care e singurul îndreptățit să dea celor 
doi vinovaţi pedeapsa cuvenită după drept și după lege, pentru 
răul și neajunsurile suferite și de stat, şi de fiecare cetățean 
în parte. Virginius și Sergius sînt pricina tuturor nenorocirilor. 
Acuzatorul public nu le aduce mai multe învinuiri decît cele 
mărturisite de înşişi cei doi vinovaţi. Amindoi sînt la fel de 
vinovaţi. Numai că fiecare din ei aruncă ponosul în spatele 
celuilalt. Virginius spune că Sergius e vinovat, pentru că a fugit, 
iar Sergius îi aruncă lui Virginius învinuirea că şi-a trădat 
patria. La urma urmei, amindoi au dreptate, fiindcă minţile 
amindorura au fost la fel de înnegurate. Însă, de bună seamă, 
toate aceste grozăvii au fost puse la cale prin urzeala vicleană 
a întregului patriciat. Patricienii sînt aceia care au dezvăluit cei 
dintîi veienţilor locul pe unde să vină și să dea foc lucrărilor 
împresurării, în scopul de a prelungi războiul; acum, în urmă, 
tot ei au fost aceia care au trădat și predat și armata, și au 
lăsat în mina faliscilor și tabăra romană. Patricienii se străduiesc 
din răsputeri ca tineretul poporului roman să se irosească îm- 
bătrînind la Veii, şi astfel tribunii plebei să nu poată aduce la 
cunoştinţa poporului propunerile lor în legătură cu împroprie- 
tărirea și cu celelalte interese ale poporului, pentru ca să nu 
se poată ridica în ochii lui tribunii și nici să nu se poată împo- 
trivi şi zădărnici urzelile patricienilor prin prezența în Roma 
a tuturor cetăţenilor. Sentința în judecata celor doi vinovaţi 
au dat-o dinainte şi senatul, și poporul roman, şi colegii săi 
de funcţie: Virginius şi Sergius au fost îndepărtați de la cîrma 
statului, printr-un decret al senatului; însă fiindcă refuzau 
să iasă din dregătorie, au fost siliţi de colegii lor, speriindu-i 
că se va recurge la dictator; la rîndul lui, poporul roman şi-a 


33 — De la fundarea Romei 1. 

ales alți cîrmuitori, pe tribunii militari care au intrat în funcţie, 
nu în ziua. obișnuită, la 13 decembrie, ci îndată după alegeri, 
la 1 octombrie, deoarece republica nu putea sta in picioare cită 
vreme aceștia doi se găseau mai departe la cîrma ei. Cu toate 
acestea, cei doi vinovaţi, care au fost copleşiți pînă în git 
de noianul fărădelegilor lor şi condamnaţi înainte, acum se 
prezintă din nou în fața judecății poporului. Numai că de astă 
dată ei sînt încredințaţi că au scăpat de orice grijă şi că au 
ispășit îndeajuns numai prin aceea că au ieşit din dregătorie 
cu două luni înainte de termen, devenind acum simpli cetăţeni. 
Ei nu înţeleg că atunci numai atît s-a făcut: li s-a luat puterea 
din mînă, ca să nu mai facă rău mai departe republicii, însă 
uită că pedeapsa cuvenită nu și-au primit-o încă. Ei nu înţeleg 
aceasta, ca și cum puterea nu s-ar fi luat și din mina celorlalți 
colegi ai lor, deşi aceştia, de bună seamă, nu săvirșiseră nici 
un rău. Să-şi reamintească cetăţenii numai stările lor sufleteşti 
pc care le-au avut cînd au îndurat proaspătul dezastru de la 
Veii, cînd şi-au văzut armata pusă pe fugă, cînd le curgea 
sîngele din răni, cînd soldaţii se năpusteau înspăimîntaţi pe 
poarta taberei, ca să scape cu viaţă, și cînd învinuiau nu soarta 
sau pe vreunul din zeii din cer, ci pe acești comandanți. 
Tribunii plebei sînt încredințaţi că în adunarea de faţă nu-i 
cetățean care să nu rostească cele mai grozave blesteme în ziua 
acestei judecăţi, ca să se aleagă praful și pulberea de viaţa.. 
casa și avutul lui L. Virginius şi M. Sergius! Ei, ca tribuni 
ai plebei, nu sînt de loc mulţumiţi că nu s-au folosit de dreptul 
şi puterea lor, ca să-i dea pe cei doi vinovaţi pe mîna poporului, 
care s-a rugat zeilor să-i scape de aceşti ticăloși, dindu-i pier- 
zării, fiindcă le era îngăduit după lege, şi se şi cuvenea. Nici- 
odată zeii n-au ocrotit pe netrebnici! E de ajuns că le-a dat 
prilejul şi le-a pus arma în mînă celor asupriţi, pentru a se 
răzbuna împotriva _ticăloşilor!< 


AII Poporul, îndirjit prin aceste învinuiri aduse de tribunii 
plebei în cuvîntările rostite, îl condamnă pe ficcare acuzat 
la cîte o amendă de 10 mii de ași. Poporul nu s-a înduioșat 
nici în fața lui Sergius, care îşi învinuia nenorocul care l-a 
păscut și pe el, şi poporul în acest război, și nici în fața lui. 

Virginius, care s-a rugat de concetăţenii săi să aibă milă de 
el şi să nu facă să cadă peste capul lui o năpastă mai mare 
decit aceea îndurată de el pe front. Minia revărsată de popor 
cu acest prilej a făcut să se aștearnă vălul uitării peste celelalte 
neajunsuri, cooptările de tribuni ai plebei, şi tot soiul de înşe- 
lătorii săvîrşite de patricieni în dauna legii Trebonia. 

Tribunii plebei au cîștigat o mare biruinţă. Ca urmare, 
au vrut să răsplătească pe cetățeni pentru această sentinţă 
dreaptă, cu prilejul judecății celor doi tribuni militari, şi au 
propus o lege agrară pentru împărţirea de pămiînturi plebeilor. 
În același timp, ei au împiedicat și stringerea dărilor, spunînd 
„că se cer uriașe sume de bani pentru achitarea soldelor osta- 
şilor din toate aceste armate, în schimb operaţiunile militare 
nu au înaintat de fel, astfel încit nu s-a atins ţinta propusă 
în nici unul din aceste războaie“. 

Cu toate acestea, la Veii, tabăra romană care căzuse în mîna 
vrăjmaşului a fost recucerită; acolo romanii au construit din 
nou meterezele şi parapetele întăriturilor dinainte. Comandanții 
acestui front de luptă erau atunci M. Aemilius şi C. Fabius. 
Ceilalţi tribuni militari n-au întîlnit nici picior de vrăjmaș, 
nici M. Furius — pe teritoriul faliscilor, şi nici Cn. Cornelius — 
în ţara capenaţilor. Nici unul din dușmani nu s-a încumetat 
să iasă dinapoia zidurilor. Romanii au luat mari prăzi de la 
duşmani și le-au prefăcut în fum şi cenuşă satele și ogoarele. 
În ţara volscilor, la fel au fost pustiite satele şi ogoarele, în 
lung și în lat. Totuşi cetatea Anzur a fost de-a surda asediată, 
fiindcă era așezată pe poziţii prea înalte. Văzind că atacurile 
sînt zădărnicite, romanii au pornit din nou cu lucrări sistematice, 
cu șanțuri, parapete și celelalte. Valerius Potitus conducea 
operaţiunile militare din ţara volscilor. 

Pe cînd pe fronturile de luptă situaţia se înfățișa în felul 
acesta, în ţară au izbucnit din nou tulburări, într-un chip cu 
mult mai crîncen decit se duceau războaiele. Nu se mai puteau 
strînge nici dările, din pricină că se împotriveau tribunii po- 
porului, şi nu se mai trimiteau nici soldele ostașilor, care își 
cereau drepturile lor. Se ajunsese atît de departe, încît și 
tabăra se molipsise de aceeași furie care bintuise poporul 
din Roma. în aceste vremuri, cînd poporul își arăta fățiș 

revolta împotriva patricienilor, tribunii plebei susțineau că acum 
e momentul cel mai prielnic de a se întări şi asigura libertatea 
poporului, și ca reprezentanţii săi cei mai dirji şi cei mai 
vrednici să capete dreptul de a intra în rîndurile înalţilor 
dregători de la cîrma republicii, în locul lui Virginius şi al lui 
Sergius. Lupta poporului a fost încununată de izbiîndă, fiindcă, 
nu după multă vreme, a fost ales, în sfîrşit, în rindurile tribu- 
nilor militari cu putere consulară şi un plebeu, şi anume P. Li- 
cinius Calvus?9, pentru ca plebea să se bucure de dreptul ei. Cei- 
lalţi erau toţi patricieni: P. Maenius, L. Titinius, P. Maelius, L. Fu- 
rius Medullinus şi L. Publilius Volscus. Poporul însuși se minuna 
cum a fost cu putință ciștigarea unei biruințe atît de mari, 
cu atit mai vîrtos cu cît noul ales, Calvus, nu se bucurase înainte 
de nici un fel de onoruri publice, ci era un biet bătrin, un 
vechi senator împovărat de ani, care se mira și el cum a fost 
cu putință așa ceva. Încă nici acum nu se ştie pentru ce tocmai 
lui i s-a făcut această cinste pentru întiia dată. Unii analiști 
cred că datorită influenţei fratelui său după mamă, Cn. Cor- 
nelius, care fusese tribun militar anu) trecut şi care mărise 
de trei: ori solda unităţilor de cavalerie, menţionind că vaza 
acestuia a înriurit ridicarea lui Calvus la o treaptă atit de 
înaltă. Alți analiști, dimpotrivă, susțin că datorită unei cu- 
vîntări în care Calvus i-a zdruncinat pe toţi, şi că vorbind 
despre unirea și solidaritatea claselor, a stîrnit prețuirea lui 
și în faţa poporului, şi în fața patricienilor. Tribunii plebei 
se credeau în al noulea cer, prin biruinţa dobindită în ale- 
geri, şi au lăsat pe planul al doilea problema dărilor, care 
frămînta cel mai greu republica. De astă dată dările s-au 
strins fără împotrivire, toţi cetăţenii supunindu-se îndatori- 
rilor. Sumele de bani strînse s-au trimis pentru plata solde- 
lor ostaşilor, în tabere. 

În slirșit şi cetatea Anxur a căzut în stăpînirea romanilor, 
într-o zi de sărbătoare, cînd străjile însărcinate cu paza ora- 
şului crau plecate la petrecere. 


XIII Anul30 acesta a fost însemnat prin iarna geroasă şi 


nămeţii de omăt căzut. Toate drumurile erau troienite. În- 
săși navigația pe fluviul Tibru a fost oprită. Preţul griului 

gi bucatelor nu s-a urcat totuși, datorită aprovizionării fă- 
cute din vreme şi fiindcă şi noul ales, tribunul militar P. Li- 
cinius, tot din rîndurile plebeilor, care a intrat în funcţie 
fără să pricinuiască tulburări, s-a purtat așa fel încît a ciş- 
tigat şi sufletul poporului şi a fost și pe placul patricieni- 
lor, fiind un dregător fără cusur; poporul s-a trezit, în sfir- 
git, şi şi-a ales. și viitori cîrmuitori aproape numai din rîn-: 
durile păturii de jos. Dintre patricieni, unul singur a reușit 
la alegeri, M. Veturius, care şi-a păstrat locul său mai de- 
parte. Aproape toate centuriile au votat pe reprezentanţii po- 
porului: M. Pomponius, C. Duilius, Volero Publilius, Gn. Ge- 
nucius şi L. Atilius. 

După iarna de tristă amintire a venit o vară și mai cum- 
plită, fie că s-au schimbat deodată şi s-au învălmăşit păturile 
văzduhului, venind din direcţii contrarii curenți de aer cald, 
fie din altă pricină, anul ajungind de pomină prin ciuma 
care a năpădit peste toate vieţuitoarele. Fiindcă groaznicei 
molime, atît de greu de vindecat, nu i se găsea nici pricina 
şi nu se prevedea nici cind se va curma, senatul a dat un 
decret prin care se hotăra să se caute ce spun cărţile sibi- 
line3i. Soborul de preoţi decemviri, însărcinaţi cu oficierea 
slujbelor religioase după rînduială, a organizat și un lectis- 
terrium32 cu ospăț, prima de acest fel pe acea vreme; sluj- 
bele religioase oficiate în Roma în cinstea lui Apollo și a 
Latonei, şi a Dianei s-au desfăşurat vreme de 8 ile, iar 
ceremoniile închinate lui Hercules, Mercur3t şi lui Nsp- 
tun35 au ţinut trei zile. Ospăţul public a fost înjghebat cu 
tot fastul cuvenit, întinzîndu-se trei rînduri de mese. Această 
sărbătoare a fost comemorată şi de fiecare familie în parte. 
Se spune că toate uşile caselor erau deschise pentru oricine, 
şi fiecare cetăţean îşi oferea prinosul în fața casei sale, la 
îndemîna oricărui oaspete, poftind pe oricare la masă, fie 
cunoscut, fie străin, fără osebire. Toată lumea s-a străduit 
să curme certurile, neînțelegerile şi procesele care-i dezbina- 
seră în trecut şi s-au împăcat toți cei care pînă atunci fuse- 
seră învrăjbiţi unii împotriva altora. Celor închiși şi puși in 
fiare li s-au luat în cursul acestor zile lanţurile şi cătușele, 

De atunci s-a socotit că e păcat să mai fie puși la popreală 
şi viîrîţi în lanţuri acei cărora zeii le hărăziseră libertatea. 

În timpul acesta la cetatea Veii proporţiile războiului s-au 
întreit, fiindcă au fost atrași şi alți vrășmași acolo. Căci în 
jurul aceloraşi lucrări de asediu, ca și mai înainte, au nă- 
vălit pe neaşteptate capenaţii şi faliscii, venind în ajutorui 
veienţilor. Romanii aveau de înfruntat acum atacurile dezlăn- 
ţuite deodată pe două fronturi, de trei armate. Numai că de 
data aceasta a fost destul de vie în amintirea comandanților 
şi ostașilor condamnarea lui Virginius și a lui Sergius. De 
aceea, din tabăra mai mare unde încetase lupta, romanii au 
desfășurat o manevră de învăluire a capenaţilor, ocupați cu 
atacul fortificațiilor romane. Capenaţii sînt loviți acum din 
spate. Apoi s-a dezlănţuit bătălia. Cînd unităţile romane au 
năvălit la momentul potrivit asupra dușmanului, a intrat pa- 
nica şi în falisci. Romanii au biruit pe tot frontul. Urmiă- 
rind pe dușmanii respinşi, romanii le-au pricinuit uriașe pier- 
deri. 

Nu mult după această bătălie, romanii au purces la pu- 
stiirea ținuturilor capenaţilor, cu care prilej le-au nimicit și 
cele din urmă rămășițe de trupe scăpate din bătălie. Veien- 
ţii, în retragerea lor, şi-au pierdut numeroşi oameni care se 
grămădiseră în faţa porților orașului, fiindcă cei dinăuntru, 
de teamă să nu pătrundă o dată cu ai lor și romanii, au 
pus repede drugii și zăvoarele la poartă, astfel încit ul- 
timii din veienţi rămînînd afară, la îndemîna romanilor, aceș- 
tia le-au venit repede de hac. 


XID Acestea au fost evenimentele scurse în acel an. Se 
apropiau din nou zilele de alegeri ale tribunilor militari, 
din care pricină patricienii erau mai îngrijoraţi de soarta lor 
decît de a războiului. Aristocraţia simţea alunecîndu-i terenul 
de sub picioare, fiindcă vedea că poporul nu numai că ia 
parte deopotrivă cu ei la conducerea destinelor republicii, dar 
îşi da seama că pierduse aproape din mină cîrma statului. 
De aceea, patriciatul într-adins și-a impus pe cei mai de 
vază reprezentanţi ai săi pentru a candida la alegeri. Patri- 
cienii erau încredinţaţi că numai trecînd pe străzile orașu- 

lui aceşti candidaţi -vor impune respect în faţa tuturor ce- 
tăţenilor; toţi aristocrații se purtau aşa fel, de parcă toţi ar 
fi fost candidaţi. 

Patricienii chemau în sprijinul lor nu numai oamenii, ci 
şi zeii înşişi, căutînd să convingă pe cetățeni că alegerile 
ultimilor doi ani n-au fost făcute după voia cerului. Mai răs- 
pindeau și zvonuri pretutindeni că în primul an a venit e 
iarnă cumplită cu anumite semne și arătări prevestitoare; în 
anul următor au arătat nu numai semnele, ci și urmările lor; 
a izbucnit ciuma și la oraș, și la ţară; depline dovezi că 
e vorba tot de urgia şi de miînia cerului; consultindu-se căr- 
țile sfinte ale destinului*, s-a găsit acolo scris că, pentru 
a se îndepărta molima, poporul trebuie să împace zeii după 
îndrumările scrise în aceste cărţi. Se mai spunea apoi că zeii 
au primit cu neplăcere şi că s-au miniat foarte, deoarece, 
atunci cînd au fost consultate auspiciile în legătură cu alcge- 
rile trecute, s-au oferit înaltele dregătorii cetăţenilor de rînd, 
peţinindu-se de loc seama de neamul fiecăruia. 

Poporul, impresionat de măreția și vaza candidaţilor, zdrun- 
cinat şi de teama religioasă, a ales de astă dată în funcţia 
de tribuni militari cu putere consulară numai pe candidaţii 
propuși de patricieni, însă în chip deosebit pe aceia care în- 
depliniseră cu cea mai mare cinste această demnitate, și anume 
pe Lucius Valerius Potitus, pentru a cincea oară, pe Marcus 
Valerius Maximus, pe Marcus Furius Camillus, pentru a reia 
oară, pe Lucius Furius Medullinus, pentru a treia oară, pe 
Quintus Servilius Fidenas, pentru a doua oară, și pe Quintus 
Sulpicius Camerinus, pentru a doua oară. 

Sub cirmuirea acestor tribuni militari?? nu s-a întîmplat 
nimic deosebit la Veii. Toată activitatea militară a romani- 
lor s-a rezumat la pustiiri de teritorii inamice. 

Comandanții supremi ai armatelor romane, Potitus și Ca- 
millus, au capturat prăzi uriaşe, primul de la Falerii, iar 
celălalt de la Capena, trecîndu-le prin foc şi sabie întreg 
teritoriul, de n-a mai rămas nimic neatins de pîrjol și prăpăd. 


XD În vremea aceasta se dusese vestea de tot felul de 
arătări și minuni. Celor mai multe din ele nu li se dăduse 

crezarea și atenția cuvenită, fiindcă erau istorisite de cîte o 
singură persoană, iar pe de altă parte, fiindcă, de cînd erau 
în vrăjmăşie cu etruscii, romanii nu mai aveau haruspicii, 
prin mijlocirea cărora să poată cerceta semnele cerești. Mai 
ales o întîmplare deosebită a stîrnit îngrijorarea tuturor, şi 
anume: lacul din mijlocul dumbrăvii albane a crescut de la 
sine la o mărime nemaipomenită, fără să se ridice datorită 
ploilor sau altor pricini, fapt care a întărit convingerile că 
acolo, într-adevăr, s-a întimplat o minune. S-au trimis îm- 
puterniciţi la oracolul din Delphi38, ca să întrebe ce vor zeii 
să arate printr-o asemenea minune. 

Dar într-o zi, un bătrîn oarecare din cetatea Veii, cu pri- 
lejul schimbului de glume care şi le făceau unul altuia os- 
taşii romani și etrusci care erau de strajă prin diferitele 
locuri şi unghere, a rostit cu glas profetic următoarele cu- 
vinte: „niciodată romanii nu vor ajunge să stăpînească ceta- 
tea Veii, înainte ca apa din lacul Alban să fie scoasă şi 
pornită la vale.“ 

„La început nu s-a dat nici o însemnătate acestor vorbe, 
de parcă ar fi fost aruncate așa, la voia întîmplării; mai tîr- 
ziu însă, aceste cuvinte au început să stirnească vilvă. Într-o 
bună zi, o strajă romană l-a întrebat pe potrivnicul din faţă 
(din pricină că acest război fusese atît de lung, ostașii celor 
două tabere ajunseseră să schimbe și vorbe între ei) cine-i 
acela care vorbeşte ca din zodiac despre povestea cu lacul 
Alban? Cind a auzit din gura veientului că bătrinul ste 
haruspiciu înzestrat cu darul proorocirii, romanul, o fire stă- 
pînită de puterea credinţei, spovedindu-se vecinului său din 
faţă, i-a spus că i s-au arătat şi lui nişte semne pe care 
ar vrea să i le tilcuiască proorocul; în felul acesta, romanul 
l-a ademenit pe bătrîn să vină să stea de vorbă cu el. 

După ce romanul şi etruscul au pășit amindoi în faţa 
posturilor lor, în mijlocul golului dintre poziţii, ca să înlă- 
ture orice teamă n-au luat nici o armă la ei, romanul, un 
flăcău zdravăn şi vinjos, l-a înşfăcat pe neputinciosul bătrîn 
în văzul tuturor şi l-a adus la ai săi, cu toată zarva pe care 
de-a surda o făceau etruscii. Bătrînul veient a fost îndrumat 
sub pază către comandant, şi de acolo dus la Roma şi înfăţi- 

şat senatorilor, unde a fost întrebat ce a vrut cl să spună cu 
proorocirea sa despre lacul Alban. Acesta le-a răspuns: 
„De bună seamă, în ziua aceea zeii erau mîniaţi pe poporul 
veienţilor, de vreme ce, prin voia cerului, i-a fost insuflat 
lui să facă această profeție că patria sa, Veii, va fi dată 
pierzării. De accea, el, cuprins de fiorul iainic al prooro- 
cirii, în urma poruncii venite de sus, a prezis ceea ce nu 
mai poate fi de nimeni răsturnat, căci ceea ce vor zeii să ştie 
toată lumea nu poate fi trecut sub tăcere, după cum, la fel, 
re vei încărca cu un greu păcat dacă ie vei încumeta să dez- 
vălui ceea ce e oprit. Așa stă scris în cărţile sfinte sibiline, 
aşa ne învață şi datinile etrusce, că numai atunci cînd apele 
lacului Alban vor ieşi din matcă, şi numai dacă romanii 
vor săpa o albie, ca aceste ape să se scurgă, ei se vor în- 
vrednici să cîştige biruinţa asupra veienţilor. Dacă nu vor 
îndeplini în chipul ucesta proorocirea, zeii nu vor părăsi 
zidurile cetăţii Veii“. Şi apoi bătrinul veient continuă să 
arate cum ar trebui îndrumată apa în mod firesc. Senatorii 
însă l-au socotit drept un flecar de rînd, care nu merită să 
fie crezut cu povestea-i despre o minune atit de mare, și 


de aceea au hotărît ca să aștepte solia cu prezicerile : oraco- 
lului de la Delphi. 


XLI încă înainte de a se întoarce împuterniciţii romani 
de la Delphi și de a se găsi prin ce mijloace trebuie să ispă- 
şească romanii minunca de la lacul Alban, au intrat în func- 
ție noi tribuni militari3? cu putere consulară, L. Iulius Iulus, 
L. Furius Medullinus, pentru a patra oară, L. Sergius Fidenas, 
A. Postumius Regillengis, L. Cornelius Maluginensis și A. Man- 
lius. În anul acela, din nou locuitorii din Tarquinii şi-au 
arătat colții vrăjmăşiei. Fiindcă au băgat de seamă că romanii 
erau ocupați cu atitea războaie: cu volscii la Anxur, unde 
garnizoana romană era împresurată de aceştia în fortăreață, 
cu aequii la Lavicum, unde aceştia atacaseră colonia romană 
de acolo, şi că, pe deasupra, romanii erau copleșiți pînă la 
git de grija războiului cu veienții, cu faliscii şi capenaţii, și 
fiindcă nici între zidurile Romei nu se curmaseră neînţele- 
gerile şi vrajba dintre patricieni şi plebei, tarquinii s-au gîn- 

dit că e momentul să se înfrupte şi ei puţin; de aceea, ei 
şi-au trimis citeva cohorte iuți în mișcări să prade teritoriul 
roman. Tarquiniii erau încredinţaţi că romanii sau vor lăsa 
fără urmări acea încălcare, nepedepsindu-i, ca să nu se în- 
carce cu povara unui nou război, sau îi vor urmări cu trupe 
puţine, şi de aceea fără sorți de izbindă. 

Îusă romanii au socotit că această ticăloșie e prea mare 
ca să-i lase nepedepsiți pe prădalnicii tarquinii. Aici n-a 
fost nevoie de strădanii prea mari și nici de o aminare pen- 
tru mai tirziu. A. Postumius și L. lulius, fără să recurgă la 
o mobilizare după toate regulile (de altfel ar fi fost impiedi- 
cați de tribunii plebei), au adunat o oaste de strînsură, 
alcătuită aproape- numai de voluntari, pe care i-au îndirjit 
prin cuvinte de îmbărbătare, şi ieşind cu ei din Roma, pe 
poteci lăturalnice, au străbătut ţinutul Caere. Trupele romane 
au dat peste tarquinii tocmai cînd se întorceau în ţara lor, 
după jafurile făcute, încărcaţi de prăzi. Pe mulţi dușmani i-au 
hăcuit romanii, luîndu-le înapoi ce le fusese jefuit, toate 
lucrurile şi toate cantitățile de cereale răpite de pe holdele 
şi din -satele lor, şi apoi s-au întors la Roma. S-a dat răgaz 
două zile cetăţenilor ca fiecare să-și recunoască bunurile sale. 
A treia zi, cele care nu fuseseră recunoscute (fiindcă cele mai 
multe aparţineau chiar dușmanilor) au fost vindute la licitaţie, 
iar sumele rezultate s-au împărțit soldaţilor. 

Celelalte războaie, şi mai ales cel cu Veii, nu se ştia cum 
aveau să se sfirşească. De aceea romanii, pierzindu-și nădej- 
dea că-i vor putea pune capăt cu ajutorul puterii omeneşti, 
așteptau să afle ce au hotărit zeii și ursita. După ce împuter- 
niciții Romei au venit de la Delphi, aducînd răspunsul oracolului 
lui Apollo, s-a observat că acest răspuns semăna ca două pi- 
cături de apă cu proorocirea bătrinului din Veii: „Romane! 
sunau cuvintele oracolului. Să nu lași apa din lacul Alban40 
să stea pe loc în matca ei, dar nici să se scurgă pe albia ei, 
ca să se verse pe îndeleie în mare; dindu-i voie. să iasă, 
vei îndruma-o peste ogoare, şi, împărțind-o în piîraie, vei 
face-o să piară. Numai după ce săvîrşi-vei toate acestea, 
vei înfrunta cu semeţie zidurile .vrăjmașilor. la aminte, tu, 
care de atita amar de ani, de-a surda împresori cetatea Veii, 

că biruinţa e hotărită de ursită prin acest răspuns, care til- 
cuitu-ți-s-a acum. După ce biruitor sfirşi-vei acest război, 
adă prinos îmbelșugat templelor mele! înalţă sfinte altare în 
patria ta! Și aşa cum se cuvine, adu din nou sacrificii pe 
altarele zeilor patriei, după datinile și rînduelile care de atita 
vreme au fost date uitării!“ 


XPII Prinsul prooroc a început să fie privit ca o făptură 
minunată şi nemaipomenită, și atunci tribunii militari Corne- 
lius și Postumius i-au dat poruncă să şi purceadă îndată la 
treabă, pentru a orîndui cele cuvenite în legătură cu semnul 
arătat la lacul Alban, pentru că şi ei sînt gata si-i primească 
sfatul cum trebuie împăcaţi zeii. în sfîrșit s-a descoperit 
pricina pentru care zeii erau miniaţi pe romani: fuseseră căl- 
cate pravilele sfinte şi tipicul rinduielii. O altă pricină a 
izbeliștii şi a opreliştii celor de sus era și aceasta: înalții dre- 
gători au fost aleși tot prin răsturnarea voinţei destinului, 
şi cu prilejul slujbei de pe muntele Alban nu s-a respectat 
rinduiala religioasă. Singurele căi de ispășire sînt: ieșirea din 
dregătorie a tribunilor militari, consultarea din nou a auspi- 
ciilor şi intrarea în funcţie a interregilor. Pentru toate -aces- 
tea, senatul a dat cuvenitul decret. Cei trei interregit! numiţi 
au fost: Lucius Valerius, Quintus Servilius Fidenas şi M. 
Furius Camillus. Frămîntările au luat proporții tot mai mari, 
fiindcă tribunii poporului au spus că „se vor împotrivi acestor 
alegeri pînă cînd senatul nu va încuviinţa ca majoritatea 
tribunilor militari să facă parte din rîndurile poporului.“ 

Pe cînd astfel stau lucrurile la Roma, popoarele etrusce 
s-au adunat la templul zeiţei Voltumna, unde capenaţii şi 
faliscii au cerut ca toate aceste noroade ale Etruriei să-și 
însușească hotărîrea și planul comun de a se elibera din îm- 
presurarea romană cetatea Veii. Acestora li s-a răspuns ast- 
fel: „etruscii: s-au codit şi mai înainte să le dea veienţilor 
sprijin, fiindcă într-o chestiune atît de gravă nu se cade ca 
veienţii să ceară ajutor de acolo de unde au refuzat 
să primească sfatul. Acum populația etruscă le refuză 
sprijinul, pentru că se gîndeşte la soarta sa, mai ales cînd 
tiu că au în imediata lor vecinătate un nou popor, nemai- 

văzut pînă acum pe aceste meleaguri, pe galli, cu care nu 
se poate încheia o pace sigură, fiindcă nu o respectă, dar 
cărora nu li se poate declara nici război. Totuşi, în numele 
sîngelui și numelui, care e același la toate seminţiile etrusce 
şi care-i leagă și în faţa primejdiilor comune de faţă, care-i 
ameninţă pe consîngenii, lor, hotărăsc să nu împiedice înscrie- 
rea de voluntari care să lupte în acest război“. 

La Roma a ajuns vestea că acolo, la templul Voltumnei, 
se striînsese un mare număr de duşmani. Şi atunci, în faţa 
pericolelor comune, au început, ca de obicei, să se potolească 
zizaniile și vrajba dintre cetăţeni. 


ĂDIII Patricienii au încuviințat ca prima centuriet2 să-l 
voteze ca tribun militar, cu toate că el nu candidase la ale- 
geri, pe P. Licinius Calvus, un om care în timpul trecutei 
sale dregătorii se făcuse cunoscut tuturor în mod deosebit 
prin simțul măsurii și care acum ajunsese la o vîrstă îna- 
intată. Apoi au fost realeşi şi colegii săi din acelaşi an: 
L. Titinius, S. Maenius, I. Maelius, Gr. Genucius şi L. Ati- 
lius. Înainte ca numele acestora să fie aduse la cunoştinţa 
alegătorilor spre a fi votaţi pe triburi, P. Licinius Calvus, 
cu încuviințarea interregelui, a rostit următoarele cuvinte: 

„Cetăţeni! Îmi dau bine seama că voi aţi căutat în mod 
deosebit, în acest moment atît de greu, să ne reînnoiţi mandatul 
de tribuni militari şi pe noul an care vine, amintindu-vă de 
felul cum ne-am făcut noi datoria în trecut. În timp ce cei- 
lalți tribuni militari realeși vă vor dovedi însușiri și mai mari, 
în urma experienţelor cîştigate, în schimb, în ce mă priveşte, 
în mine n-o să mai întilniți pe același Licinius din trecut, 
ci numai numele şi umbra lui. Acum sînt cu trupul istovit, 
cu simţurile văzului și auzului slăbite, memoria nu mă mai 
ajută, şi nici mintea nu mai mi-e sprintenă“. Și apoi, arătîn- 
du-le pe fiul lui: „lată, vă înfăţişez aici un bărbat în floarea 
vîrstei, care e icoana aceluiași om pe care aţi binevoit să 
vi-l alegeţi ca tribun militar pentru întiiași dată din rin- 
durile poporului. Crescut sub oblăduirea şi îndrumările mele, 
vi-l încredințez din toată inima, şi-l hărăzesc și patriei, ca 
locţiitor al meu. Ca atare, cetăţeni, lăsați-mă pe mine deo- 

parte, cu această demnitate. Încredinţaţi-i fiului meu această 
cinste, pe care şi el vi-o cere și pentru care şi eu vă rog“. 


În cinstea tatălui, poporul i-a împlinit dorința. Fiul aces- 
tuia, P. Licinius, a fost ales tribun militar cu putere consu- 
lară, împreună cu cei pe care i-am amintit mai sus. Tribunii 
militari Titinius şi Genucius au pornit să ducă mai departe 
războiul cu faliscii şi cu capenaţii. Fiindcă s-au avîntat prea 
tare şi fără chibzuinţă, ei au căzut în mrejele întinse de 
vrăjmași. Genucius a căzut în prima linie, în fața drapelului, 
ispăşindu-și prea marea cutezanță printr-o moarte de erou. 
Totuşi, Titinius a izbutit să restabilească lupta, după ce şi- a 
adunat în jurul său pe o măgură pe toți ostașii săi, pe care i-a 
scos din mare panică; totuși n-a mai cutezat să se ciocnească 
din nou cu vrăjmașul în cîmp deschis. Pierderile n-au fost 
atît de simţitoare, pe cit a fost de rușinoasă înfringerea, 
care se putea preface, fără doar şi poate, într-un dezastru 
cumplit, fiindcă spaima a ajuns nu numai pînă în Roma, 
unde se răspindiseră tot felul de ştiri, care de care mai um- 
flate și mai îngrijorătoare, ci a pătruns şi în tabăra romană 
de la Veii. Greu de tot au fost reţinuţi pe loc să n-o ia la 
fugă și ostașii acestei tabere; acolo pătrunseseră zvonurile că 
şi comandanții, și armata în intregime au fost măcelăriți, 
şi că faliscii şi capenaţii învingători, la care s-a alăturat tot 
tineretul din Etruria, nu sînt departe de ei. 

Populaţia din Roma crezuse că situația e şi mai desperată, 
că vrăjmașul a început atacul taberei romane de la Veii, şi că 
o parte a forţelor dușmane s-au îndreptat spre zidurile Romei. 
Toată lumea a alergat pe metereze şi parapete, iar femeile, 
pe care spaima răspîndită în tot orașul le scoase din minţi, au 
intrat în temple, ca să facă rugăciuni și slujbe. Cu lacrimi în 
ochi au rugat zeii să se milostivească să alunge prăpădul și 
pieirea de la casele, templele şi zidurile Romei, și să vire groaza 
în vrăjmașul de la Veii (așa cum și-au arătat ci voia prin 
semnele de la lacul Alban), de vreme ce au fost îndeplinite 
toate cele cuvenite, după rinduiala datinilor, şi s-au îngrijit 
şi de 'slujbele ispăşirii, în urma semnelor arătate. 

XIX Tocmai se înighebaseră din nou spectacolele jocurilor 
sărbătorilor latine44. Apa din lacul Albant5 fusese îndrumată, 
prin canaluri, către ogoare; toată lumea aştepta împlinirea 
ursitei cetăţii Veii: pieirea ei. De aceea, trebuia ales şi hărăzit 
prin voinţa destinului și comandantul menit să ducă la bun 
sfîrşit această însărcinare: salvarea patriei și nimicirea cetăţii 
vrăjmaşe; acesta a fost M. Furius Camillus, care a fost numit 
dictator. El, la rîndul lui, și-a ales un comandant al cavaleriei 
în persoana lui P. Cornelius Scipio. Cu schimbarea comandan- 
tului s-a schimbat în întregime și situaţia. Alte nădejdi, alt 
curaj, alt noroc păreau că surid Romei. Primele măsuri, Camillus 
le-a luat împotriva ostașilor+6, care, cuprinși de frică, fugiseră 
de pe poziţiile din faţa cetăţii Veii, şi prin asprimea ped=p- 
selor, potrivit disciplinei militare romane, a făcut aşa fel ca 
ostașii romani să nu se mai sperie atît de tare de dușmani. 

Apoi, după ce a fixat ziua cind trebuie să se facă mobili- 
zarea armatei, a plecat la Veii, ca să îmbărbăteze și pe soldaţii 
de acolo. După aceasta s-a întors la Roma, ca să ducă la bun 
sfîrșit .înrolarea sub drapel a noilor oști; toţi cetăţenii în stare 
de a purta armele au răspuns la chemare. A răspuns la chemare 
chiar tineretul străin, al latinilor şi hernicilor, care la rindu-le 
au făgăduit că-şi vor face datoria în acest război. După ce li 
-s-au adus mulțumiri publice aliaţilor, într-o şedinţă a senatului, 
şi după ce toate pregătirile au fost desăvirşite pentru acest 
război, Camillus a făgăduit solemn, şi senatul a dat ca urmare 
un decret în acest sens, că va sărbători, prin organizarea mari- 
lor jocuri, biruinţa asupra cetăţii Veii, şi că va zidi din nou 
şi va inaugura templul zeiței Mama Matutat?, închinat mai 
înainte de regele Servius Tullius. 

Ieşind din Roma, Camillus a pornit apoi cu armata în marș, 
toată lumea fiind curioasă să vadă ce-o să se întîmple, fiindcă 
nu avea prea mare nădejde de izbindă. Camillus străbate ţinutul 
Nepesin45, dind mai întîi bătălia cu capenaţii şi cu faliscii. 
Aici a chibzuit şi un plan cu mult cap, aplicînd cele mai bune 
măsuri cu putinţă, dar şi norocul a păşit pe urmele celui vrednic, 
aşa cum se îniimplă de obicei. Camillus nu numai că l-a îm- 
prăștiat şi l-a pus pe fugă pe potrivnic, dar l-a scos şi din 
tabără, cucerind-o. Armata romană a pus mîna pe o uri-șă 

pradă de război. Cea mai mare parte din capturi a dat-o în 
seamă unui quaestor, iar ceea ce a mai rămas a fost împărţit 


ostașilor. 


Apoi a purces cu armata către Veii și acolo a ridicat nume- 
roase redutet?, mult mai dese ca înainte. Apoi a dat un ordin, 
prin care interzicea de-acum înainte ostașilor s-o mai ia razna 
din loc în loc și să plece după prădăciuni, care acţiuni pînă 
în ziua aceea se repetau destul de des, după cheful fiecărui 
ostaș şi la voia întimplării, între lucrările de fortificaţii și 
zidurile cetăţii; apoi a mai dispus că nici un ostaş nu mai 
are voie de aci înainte să mai lupte în afară de ordinele sale. 
În felul acesta, ostașii romani au fost ţinuţi în loc, pentru 
a se continua lucrările întăriturilor. Truda ostașilor a fost 
încununată de izbîndă, pentru că ţinta cea mai grea și cea mai 
importantă a lucrărilor era săparea unui tunel care trebuia 
să se ducă pînă la cetățuia vrăjmașului. Pentru ca lucrarea 
să nu fie nici o clipă întreruptă, și pentru ca să nu fie siliţi 
să facă numai aceiași oameni o săpătură atît de grea pe sub 
pămint, ca să se istovească prea tare, a împărțit armata în 
şase detașamente de lucru, obligîndu-le să lucreze prin rotaţie, 
cite şase ore pe zi. Săpatul nu s-a întrerupt nici o clipă. S-a 


lucrat și zi şi noapte, pînă s-a străpuns prin acest tunel tot 
terenul pină la cetăţuie. 


XĂ “Camillus, cînd și-a dat seama că acum e pe punctul 
să aibă în mînă biruinţa, apoi că, cu acest prilej, se va cuceri 
unul din cele mai bogate oraşe, şi că vor fi atit de uriaşe 
capturile, cum nu mai avuseseră parte, în trecut, în toate 
războaiele de pină acum, ca să înlăture nemulțumirile solda- 
ților pentru împărţeala nedreaptă a capturilor şi să nu stîr- 
nească pizma patricienilor, în cazul că va fi prea darnic cu 
ostașii săi, a trimis o dare de seamă senatului, unde a scris 
următoarele: „Prin milostivirea zeilor nemuritori, cu ajutorul 
planului chibzuit de capul său, și prin puterea răbdării osta- 
şilor săi, Veii va fi în cel mai scurt timp în stăpînirea poporului 


roman. Şi atunci în privința capturilor ce hotărăşte senatul 
roman ? 

Două păreri se invederaseră în mod deosebit in senat, cea 
dintii a bătrînului P. Licinius dată fiului său; cînd acesta l-a 
întrebat ce e de făcut cu capturile, părere pomenită și de 
analiști, Licinius a spus că se cade să se aducă la cunoștința 
întregului popor că cetățenii care vor să se înfrupte din 
prăzile de la Veii sînt liberi să se ducă și să ia ce poftesc. 
Cea de a doua părere era dată de Appius Claudius, în care 
acesta îi mustra pe senatori pentru această nouă dărnicie, 
spunînd că aceasta e o risipă nelalocul ei, fără nici un rost și 
fără nici un sens. El spunea: 

„E păcat să nu se treacă pe seama vistieriei statului valoa- 
rea acestor capturi luate de la vrăjmaș, cîtă vreme republica 
a fost secătuită din pricina atitor cheltuieli. De aceea, el e de 
părere să se alcătuiască din aceste prăzi fonduri de plată pentru 
soldele armatei, pentru ca în felul acesta să se micșşoreze sarci- 
nile poporului în ce priveşte datoriile plăţii impozitelor. Toate 
familiile vor simţi și se vor bucura deopotrivă de binefacerea 
comună a acestor ofrande. Apoi, nu e drept și nici nu se cuvine 
ca cei care n-au pus umărul la acest război, să-şi înfigă lacom 
mîinile în aceste capturi, care se cade să fie o răsplată a 
vitejiei: numai a acelor ce şi-au făcut datoria pe cimpul de 
luptă. E un adevăr de netăgăduit că viteazul care s-a trudit 
şi a înfruntat primejdii pe cimpul de luptă niciodată el cel 
dintii nu dă năvală ca la pomană şi niciodată nu ia partea 
leului din prăzile capturate“. 

Licinius, dimpotrivă, spunea veșnic: „Vor izvori bănuieli 
şi pizmuitoare întrebări: ce se face şi unde se irosesc acești 
bani? Și asemenea frămiîntări vor fi mereu pricini de învinuiri, 
din partea poporului, şi prilejuri de tulburări şi de noi legiuiri. 
În schimb se vor culege şi mai mari mulțumiri, și va fi mult 
mai bine, dacă sufletul poporului este atras şi împăcat prin 
asemenea daruri. Numai în felul acesta se va veni în mod 
rodnic în sprijinul poporului stors de vlagă și secătuit de ulti- 
mele venituri, prin atitea dări plătite statului, atiția amari de 
ani. Vor simţi şi cetățenii măcar o dată dulceața roadelor 
culese de pe urma acestui război, în care aproape au îmbătrinit. 
Oamenii vor fi mult mai bucuroși și mai recunoscători, atunci 
cînd fiecare va lua o părticică cu mina sa proprie din capturile 

vrăjmașului, ducîndu-și-o la casa sa, în loc să primească, după 
bunul plac al altuia, oricît de mult i se va da. Însuși dictatorul 
căută să fugă de pizma şi învinuirile oamenilor, pentru acelaşi 
îndreptăţit temei și de aceea a dat această grijă pe seama 
ser.atului. La rîndul lui, şi senatul trebuie să cumpănească cu 
înţelepciune lucrurile şi să încredinţeze această sarcină poporu- 
lui, pentru ca fiecare cetățean să se bucure din ceea ce i-a 
hărăzit soarta.“ 

Această părere a fost găsită ca cea mai potrivită, singura 
menită să stîrnească dragostea poporului față de senat. De aceze 
senatul a dat un decret prin care se prevedea că oricare din 
getăţeni e slobod să meargă şi să se înfățișeze în tabăra dicta- 
torului, spre a se înfrupta din capturile veienţilor. 


XXI O mare mulţime de cetăţeni care a plecat din Roma 
a umplut tabăra lui Camillus. Atunci dictatorul, ieșind pentru 
consultarea auspiciilor, după ce a dat poruncă ostașilor săi să 
pună mîna pe arme și să fie gata de luptă, a rostit următoarea 
rugăciune: „Sub pavăza ta ocrotitoare, Apollo Pythicus, cu 
sufletul aprins de credinţa în Tine, pornit-am acum la nimi- 
cirea cetăţii Veii. Închinîndu-mă ţie, îţi dau prinos a zecea parte 
din aceste capturi. Și tu, Regina Junona50, care îţi ai așeză- 
minte şi sfinte altare la Veii, în genunchi rogu-te îndrumează 
paşii noştri spre biruinţă, spre acest oraș al nostru, care în 
curînd va fi şi al tău; aici îţi ridica-vom pentru tine un mindru 
templu, vrednic de tine şi de mărirea tal“ 

După rostirea acestei rugăciuni, Camillus atacă orașul din 
toate părţile, pentru ca duşmanul să nu simtă că primejdia 
care-l paşte cel mai mult va veni prin tunelul săpat pe sub 
pămint. Veienţii, care habar nu aveau că profeţii lor i-au 
trădat, nu ştiau nici ce prooroci făcuseră îndepărtatele oracole, 
nici că înşişi zeii lor erau chemaţi de romani ca să se infrupte 
din prăzi și că şi ceilalți zei din cetatea lor, atrași prin făgă- 
duieli, iși îndreaptă acum privirile spre templele duşmanilor 
și noile lor locuinţe și nici că aceasta va fi cea din urmă zi 
a vieţii lor. Mai puţin ca orice, veieaţilor nu le trecea prin 
cap că în curînd romanii vor pătrunde prin tunelul subteran 
în cetățuia lor, care se va umple de ostași, și că li se vor 


34 — De la fundarea Rome! I. 

nărui cetățuia de apărare pînă la temelic, de aceea toţi într-un 
suflet aleargă pe ziduri și pe parapete, cu arma în mînă. 

Veienţii se miră de cele ce văd că se întîmplă acum, mai 
ales că atita vreme n-a fost nici cea mai mică mișcare din 
partea străjilor din posturile romane, care acum, parcă împinși 
de furia turbării, s-au năpustit pe neaşteptate asupra zidurilor 
cetăţii lor. A rămas de atunci o legendă în legătură cu acest 
atac: în timp ce regele veienţilor aducea jertfele, și cind 
glasul preotului însărcinat cu tălmăcirea semnelor a rostit că 
biruința va fi de partea acelora care vor aduce jertfă mărun- 
taiele animalului înjungheat, ostașii romani, care se aflau în 
tunel şi-i auziseră cuvintele, s-au năpustit din tunel deschi- 
zindu-l, pentru a pune mîna pe acele măruntaie și a le duce 
la dictator. Însă în întîmplări și fapte atit de vechi eu mă 
mulțumesc să redau numai cele ce par numai aidoma adevă- 
rului. Nu merită truda şi osteneala nici să confirmi, dar nici 
să respingi asemenea legende, care sînt mai degrabă vrednice 
să le pui pe scena teatrului. 

Tunelul de sub pămînt s-a umplut de ostașii romani numai 
unul şi unul, care au ajuns pînă în templul Junonei din cetățuia 
din Veii și care au năvălit deodată în incinta cetăţuii. O parte 
din ei pornesc în iureș asupra dușmanului de pe ziduri, care 
era atent înspre afară, spre lucrările romane. O altă parte, 
sfarămă repede zăvoarele și drugii de la porţile fortăreței, 
iar alții dau foc orașului, în timp ce femeile şi sclavii veien- 
ților aruncau în romani cu bolovani și ţigle de pe acoperișul 
caselor lor. Strigătele și răcnetele de groază, amestecate cu 
țipetele şi vaierul femeilor şi copiilor lor se auzeau pretitindeni. 
Într-o clipă, apărătorii au fost aruncaţi peste cap de pe ziduri. 

După ce s-au deschis porţile, trupele de atacatori romani 
se năpustesc năvalnic în pilcuri dese, alţii sar peste zidurile 
lipsite de apărători. Tot oraşul se umple de romani. Lupta se 
încinge în tot locul. După atita măcel și singe vărsat, lupta 
începea să piardă din sălbăticie și cruzime. Camillus dă să se 
vestească prin crainici următoarele: romanii să-i cruţe pe cei 
fără arme la ei. Acest ordin al lui Camillus a pus capăt biii 
de sînge. Cei fără arme au început să se predea. Și atunci 
ostaşii, cu încuviințarea dictatorului, au pornit după capturi. 

Cînd Camillus şi-a văzut ostaşii cărînd prăzi cu mult mai mari 
şi lucruri cu mult mai de preţ decît se așteptaseră, se spune 
că a ridicat miinile spre cer şi a rostit următoarea rugăciune: 
„Dacă vreunul din zei sau dintre oameni găsește cu cale că 
poporul roman a avut parte de un noroc prea mare, să cadă 
mai degrabă pe capul său izbeliştea sau pizma oamenilor, decît 
să îndure poporul roman vreun neajuns oricît de mic“. 

A rămas şi s-a răspîndit de atunci această poveste: Camillus, 
în urma acestei rugăciuni, după ce s-a întors la ai săi, a alu- 
necât şi s-a prăbușit la pămînt. Mai tîrziu, cînd s-a căutat 
să se tilcuiască această întimplare, s-a dovedit că acesta a fost 
un presimțămint al lui Carnillus care s-a adeverit în fapt, fiindcă | 
el, într-adevăr, a fost condamnat, și nu mult după osîndirea 
lui, la câţiva ani, a urmat şi prăbușirea Romei, lovită de o urgie 
mult mai cumplită: căderea cetăţii în mîinile galilor. 

Ziua aceea s-a încheiat cu răpunerea tuturor vrăjmașilor 
care mai rămăseseră pe ici pe colo şi cu jefuirea acestui oraș 
atit de bogat. 


XĂII A doua zi, dictatorul a poruncit ca prizonierii să 
fie vinduţi la licitaţie. Sumele rezultate au fost vărsate vistia- 
riei statului; poporul însă a fost nemulţumit de această măsură. 
Nemulţumirile au sporit şi din altă pricină: convingerea poporu- 
lui că, deși cetăţenii s-au înfruptat din prăzile de război, 
aceasta s-a întîmplat nu datorită lui Camillus, cu toate că 
aceasta atirna numai de voința comandamentului suprem al 
armatei; de aceea plebea învinuia pe Camillus că a lăsat senatul 
să hotărască în această privință, căutindu-și aiurea sprijinitori 
ai bunului plac şi abuzului în dauna intereselor poporului. 
Plebeii erau încredinţaţi că ceea ce dobindiseră ei nu datorează 
nici senatului, ci familiei Licinia, în primul rînd fiului lui 
Licinius Calvus, care începuse în senat această discuţie, şi apoi, 
în al doilea rînd, tatălui tribunului militar, fiindcă el fusese 
autorul acestei propuneri atit de îmbucurătoare pentru popor. 

Abia după ce toate bunurile şi averile locuitorilor au fost 
cărate din Veii, au inceput să transporte statuile zeilor şi 
ofrandele aduse lor, dar aceasta o făceau mai degrabă în semn 
de cinstire și preţuire, şi nu cu gînd de jaf. Astfel s-a ales 

din toate unităţile armatei o ceată de tineri aleși unul și unul, 
care primiseră însărcinarea să ducă pe braţele lor statuia Junonei 
Regina, și după ce au intrat în scăldătoare ca să se curețe, 
după pravila religioasă, îmbrăcați în haine ulbe strălucitoare, 
au intrat plini de cucernicie în altarul templului zeiței şi, 
cuprinși de fiorii credinţei sfinte, au luat pe braţele lor statuia, 
care, după datinele etrusce, nu se cădea să fie atinsă decît 
numai de preotul unei anumite speţe dintr-un neam. Apoi, cînd 
unul din tineri, fie insuflindu-i-se har divin, fie dintr-o glumă 
tinerească, a întrebat statuia zeiţei: „Juno, vrei să vii la Roma?“, 
ceilalți părtaşi la această treabă au strigat cu toţii: Zeița a făcut 
„semn că da. Acestei legende i s-a mai adăugat o alta: că aceşti 
romani au auzit chiar glasul zeiţei rostind cuvîntul „vreau“. 

Analiştii au amintit apoi că această statuie a fost ridicată 
din locul ei cu ajutorul unor pirghii și că în felul acesta a fost 
strămutată destul de uşor. Statuia Junonei a fost dusă fără 
să sufere cea mai mică stricăciune şi așezată pe altarul ei 
veşnic din templul său de pe Aventin, unde o hărăzise făgă- 
duinţa solemnă a dictatorului roman. 

Astfel a apus de-a pururi cetatea Veii, oraş cu faimă mare 
prin bogăţiile sale fără număr, dar şi mai mare prin dezastrul 
său din urmă și pieirea sa. Cetăţii Veii, împresurată zece veri și 
zece ierni neîntrerupte, fiindcă pricinuise mai multe neajunsuri 
și mai mult rău decit pătimise ea, ursita necruțătoare i-a 
hotărit căderea şi sfîrșitul. Veii, în cele din urmă, a fost cuce- 
rită prin lucrarea iscusită a minţii și prin truda ostașului roman, 
nu prin -atac fățiș. 


XĂIII Cînd a ajuns la Roma vestea că cetatea Veii a fost 
cucerită, cu toate că semnele pieirii ei fuseseră demult prooro- 
cite, iar minunile fuseseră tilcuite și împlinite, cu toate că 
erau îndeobște cunoscute şi răspunsurile profeților şi ale oraco- 
lului din Delphi, și deși romanii recurseseră la cel mai strălucit 
și mai vrednic dintre toţi comandanții romani, la M. Furius 
Camillus, care a făcut tot ce se poate face cu ajutorul minții 
omeneşti, totuși bucuria poporului roman a fost fără margini. 
Voioşia poporului a fost ca o necuprinsă revărsare a sufletului, 
mai ales că cetăţenii își pierduseră aproape orice nădejde de 

biruinţă, pentru că de atîta amar de ani se războiseră romanii 
acolo cu noroadele etrusce, şi pentru că poporul roman suferise 
atitea înfringeri la Veii. Mai înainte ca senatul să dea poruncă, 
toate templele erau pline de mamele romane, care aduceau 
mulţumiri zeilor. 

Senatul a hotărît ca vreme de patru zile încheiate să se 
facă ceremonii religioase, ca niciodată în trecut cu prilejul 
vreunui alt război. Sosirea dictatorului a însemnat un priloj 
de sărbătoare şi mai mare. Tot poporul, și cei de sus, şi pătura 
de jos, l-a întimpinat în cale pe Camillus, cinste de care nu 
s-a bucurat vreun alt comandant roman înainte. Sărbătorirea 
triumfului lui Camillus a întrecut tot ce s-a cunoscut în trecut. 
Ţinta privirilor tuturor cetăţenilor romani era Camillus, care 
a intrat în Roma în carul său de triumf, tras de cai albi. Avea 
înfăţişarea unei fiinţe ce părea că nu face parte din tagma 
muritorilor de rînd. Camillus părea, în caru-i de triumf, într- 
aripat aidoma soarelui, asemenea lui Joie atotputernicul. Toţi 
îl priveau simțind fiori în faţa lui. Tocmai din această pricină 
triumful lui a ajuns de pomină, însă prin strălucirea lui mai 
degrabă, decît prin recunoştinţa oamenilor faţă de vrednicia și 
însușirile marelui erou. 

Cu acest prilej Camillus a pus piatra de temelie Junonei 
Regina pe Aventin şi a hărăzit şi un templu zeiței mame Matuta. 
După aducerea la îndeplinire a tuturor rînduielilor omenești 
şi dumnezeiești, Camillus a părăsit scaunul de dictator. Apoi 
a început să se îngrijească de îndeplinirea celor făgăduite lui 
Apollo. Deoarece Camillus și-a adus aminte că îi promisese lui 
Apollo ca prinos a zecea parte din pradă, pontificii au declarat 
că poporul trebuie să înţeleagă că el trebuie să-și respecte anga- 
jamentul și să-şi îndeplinească acest legămint sfint. Se vedea 
bine însă că nu e o treabă ușoară să dai poruncă poporului 
să aducă înapoi şi să-i pună la îndemină o pradă capturată, 
pentră ca să se aleagă din ea a zecea parte, partea cuvenită 
pentru zidirea sanctuarului lui Apollo. 

În sfîrşit, s-a ales mijlocul care li se părea preoţilor cel 
mai ușor de înfăptuit, şi anume, ca fiecare cetățean care vrea 
să se dezlege pe sine şi casa sa de sfintele îndatoriri şi legă- 
Minte să aducă, după propriile socoteli ale capturilor sale, 

preţul zeciuielii, pe care să-l predea, pentru ca din acest prinos 
să se facă o statuie cu totul şi cu totul de aur, care să fie 
potrivită măreției templului și numelui lui Apollo, și la înăl- 
ţimea vredniciei și faimei poporului roman. Numai că ofrandele 
adunate cu surle și tobe, de la om la om, au îndepărtat simță- 
mintele poporului de Camillus. 

În vremea aceasta s-a înfățișat la Roma o solie din partea 
volscilor și a aequilor, în vederea încheierii păcii cu ei. S-a 
adus 'la înfăptuire pacea şi cu aceste noroade, mai mult pentru 
că Roma, sleită de atîtea războaie, voia să-și refacă puterile 
şi să se întărească, nu. pentru că cei care cereau această pace 
meritau să se stea de vorbă cu ci. 


XĂID După cucerirea cetăţii Veii, în anulS! care a urmat 
s-au ales șase tribuni militari cu putere consulară. Aceștia au 
fost următorii: cei doi fraţi P. Cornelli, Cossus şi Scipio, M. Va- 
lerius Maximus, pentru a doua oară, C. Fabius Ambustus, pentru 
a treia oară, L. Furius Medullinus, pentru a cincea oară, Q. Ser- 
vilius, pentru a cincea oară. Celor doi frați Cornelli le-a căzut 
prin tragere la sorţi războiul cu faliscii, iar lui Valerius și lui 
Servilius, războiul cu capenaţii. Numai că de astă dată romanii 
nu au mai încercat să le cucerească oraşele prin atacuri ori 
împresurări, ci le-au pustiit ogoarele şi le-au luat pradă toată 
agoniseala ogoarelor; nu le-au mai lăsat pe ţarini nici bob 
de griu, iar fructe în livezi, nici măcar de gust. Această năpastă 
i-a potolit de tot pe capenaţi. Cerînd pace, Roma le-a acordat-o. 
Mai rămînea războiul cu faliscii. 

În vremea aceasta în Roma erau tot felul de frămiîntări și 
tulburări. Pentru potolirea spiritelor îndirjite, senatul hotărîse 
întemeierea unei colonii pe teritoriile volscilor, în care scop 
trebuiau să se înscrie trei mii de cetățeni romani. Comisia de 
trei membri, aleși în această privință, a hotărît să se împartă 
cîte trei jugăre5? şi șapte uncii de fiecare cap de locuitor. Această 
dărnicie însă n-a mișcat de loc poporul. Toţi cetăţenii erau de 
părere că sînt ademeniţi cu astfel de momele pentru a-i abate 
de la nădejdea dobiîndirii unor drepturi mai apropiate de ochii 
lor. Dar de ce se surghiunește poporul tocmai în ţara volscilor, 
cînd au sub ochii lor un oraș atît de frumos ca Veii, şi ogoarele 

veienţilor sînt mai roditoare şi mai întinse ca holdele romane? 
De aceea ei preţuiau orașul Veii chiar mai presus de Roma, 
şi prin așezarea lui, și prin măreţia clădirilor publice și parti- 
culare, și prin frumusețea împrejurimilor. Această propunere 
a ajuns să fie însă adusă la înfăptuire abia după cucerirea 
Romei de către galli, cînd s-au strămutat numeroși coloniști 
romani la Veii. Unii din ei iși dăduseră cu părerea că acest 
oraș trebuie hărăzit să fie locuit în întregime fie numai de 
patricieni, fie numai de plebei, spunind că poporul roman poate 
să locuiască în două orașe, de vreme ce acestea aparţin aceluiaşi 
stat. 


XĂD Impotriva acestei păreri s-au ridicat însă fruntașii 
patricienilor, care au declarat sus și tare „că mai degrabă vor 
muri cu toţii în faţa poporului roman, decît să îngăduie să se 
aducă la îndeplinire aceste „propuneri. Dacă, acum, într-o singură 
cetate sînt atitea zizanii și nemulțumiri, ce va să fie în două? 
Oare vrea cineva ca o cetate învinsă să ajungă să fie mai presus 
decit aceca care a biruit-o în luptă? Să îngăduie ei ca Veii, 
după cucerirea ei de romani, să dobindească o soartă mai bună 
şi să se bucure de un noroc mai mare decît a avut Roma în 
vremuri de propăşire? La urma urmei, patricienii pot fi lăsaţi 
pe loc în patrie de concetăţenii lor, însă trebuie să se ştie, că 
nici o forţă din lume nu va fi în stare să-i urnească din loc 
pentru a-și părăsi patria și concetăţenii. N-au decit să-l urmeze 
pe T. Sicinius, numindu-l pe el întemeietorul noii cetăţi romane 
de la Veii (acesta era tribunul plebei care propusese legea cu 
pricina), și n-au decît să-l părăsească și pe zeul Romulus, vlăstar 
din zei, părintele şi ziditorul orașului Roma”. 

S-au iscat în felul acesta din nou zizanii, certuri urite 
şi ciocniri între cele două tabere (fiindcă patricienii atrăseseră 
de partea lor și pe unii dintre tribunii poporului); plebeii erau 
atit de îndirjiţi, încît fruntașii senatului n-au găsit un alt 
mijloc mai temeinic de a stăvili violenţa poporului, ori de cite 
ori izbucneau strigătele unei noi încăierări, decît să se arunce 
în mijlocul mulțimii întăritate, poftindu-i pe plebei să-i atace, 
să-i lovească şi să-i ucidă pe ei mai întîi. În adevăr, numai 
în felul acesta plebeii izbutesc să-și înăbușe. pornirile sălbatice 

de a nu-i gitui pe patricieni, ferindu-i pe fruntași de a pâţi 
vreun neajuns, din respect pentru virsta lor înaintată şi pentru 
cinstirea ce li se cuvenea în urma atîtor demnități indeplinite. 

La rîndul lui, şi Camillus avea pretutindeni aceeași ținută; 
în toate adunările, el îi mustra pe cetăţeni în felul acesta: 

„Nu e de mirare ce se întimplă în Roma. În această cetate. 
parcă toţi cetăţenii sînt atinși de turbare, pentru că deşi zeii 
sînt pe deplin îndreptăţiţi să ceară împlinirea făgăduinţei făcute, 
cetățenii, în loc să-și arate tot zelul ca să fie dezlegaţi de 
păcatul călcării legămîntului făcut, îşi fac de cap. El nu vrea 
să le mai pomenească nimic despre obolul datorat de ei zeilor. 
o danie aidoma unei milostenii fără însemnătate, care nu e decit 
o biată zeciuială. Cu toate că el nu poate nici să răspundă 
pentru întreg poporul, pentru angajamentul pe care și l-a luat 
fiecare în parte, totuși, conștiința lui nu-l lasă să treacă sub 
tăcere această atitudine atît de urîtă a poporului, şi să nu aducă 
vorba despre aducerea zeciuielii cuvenite de pe urma unor prăzi 
atit de mari, fără să mai pună la socoteală oraşul cucerit și 
ogoarele intrate în stăpînirea republicii, căci la urma urmei și 
ele sînt cuprinse în făgăduiala făcută zeilor“. 

Deoarece senatului îi venea greu să ia o hotărire răspicată 
în vreo privință sau alta, a dat pe seama pontificilor dezlegarea 
problemei. Soborul pontificilor, la care a luat parte și Camilius, 
a găsit de cuviinţă că zeciuiala făgăduită zeilor, din bunurile 
capturate de la veienţi şi care au intrat apoi în miinile poporului 
roman, trebuie fără doar şi poate să fie hărăzită lui Apollo. 

În felul acesta a venit vorba despre punerea pe răboj a 
tuturor socotelilor în legătură şi cu orașul Veii, şi cu ogoarele. 
S-au scos sumele trebuincioase de bani din vistieria statului, 
iar tribunii militari au primit din partea senatului însărcinarea 
ca să cumpere aur. Fiindcă nu au ajuns banii, matroanele5? 
romane s-au consfătuit între ele şi au hotărît, prin bună înţele- 
gere, să le ofere tribunilor militari toate bijuteriile și podoabele 
de aur, care au fost depuse în tezaurul statului. Această faptă 
a matroanelor romane a stirnit cea mai mare bucurie în sufletul 
senatorilor, de aceea au hotărît să li se încuviințeze, în semn 
de deosebită cinstire pentru dărnicia lor, dreptul de a fi purtate, 
şi la sărbători, şi la ceremoniile religioase, şi la spectacolele: 

jocurilor, în trăsuri54 trase de cite patru cai, iar în restul zilelor 
de sărbători şi de lucru, în faetoane55. Fiecare donatoare îşi 
cîntărea şi preţuia în bani greutatea podoabelor sale de aur 
oferite, toate fiind de părere să se făurească de giuvaergii un 
potir mare de aur, ca să fie dat ca ofrandă lui Apollo, la templul 
său din Delphi. 

Cum s-a încheiat povestea cu îndatoririle impuse de religie, 
tribunii plebei au întăritat din nou poporul împotriva tuturor 
fruntașilor patricienilor, și în primul rînd împotriva lui Ca- 
millus. Ei spuneau că s-au ales praful și pulberea de toate 
uriaşele capturi din Veii, deoarece singurii care s-au bucurat 
au fost doar statul şi zeii. „Cind patricienii nu erau de faţă 
la adunări, tribunii plebei tunau și fulgerau împotriva lor. 
Cînd veneau şi ei în adunări, își înăbușeau pornirile, mai ales 
cînd nobilii se arătau gata să primească orice lovitură din partea 
plebeilor. Cînd au văzut că aristocrația vrea să amîne rezolvarea 
chestiunii și pe anul următor, poporul şi-a reales pe aceisși 
tribuni ai săi, care făcuseră propunerea. La rîndul lor, și patri- 
cienii s-au străduit să-şi impună din nou oamenii lor, care să 
fie gata să sc împotrivească, ca de obicei, tribunilor plebei. 
În felul acesta, o bună parte din vechii tribuni au fost din 
nou aleși. 


XĂLI Patricienii s-au străduit din răsputeri ca să aleagă 
pe Marcus Furius Camillus în rîndul tribunilor militari. Ziceau 
că republica are nevoie de un asemenea comandant, în vederea 
pregătirii operaţiunilor militare pentru alte războaie. Adevărul 
era că patriciatul căuta un om care să ţină piept și să zădăr- 
nicească toate proiectele de legi în legătură cu interesele po- 
porului. O dată cu Camillus au fost aleşi56 ca tribuni militari, 
cu putere consulară şi L. Furius Medullinus, a şasea oară, 
C. Aemilius, C. Valerius Publicola, Sp. Postumius și P. Cornelius, 
a doua oară. La începutul ucestui an, tribunii poporului n-au 
stirnit nici un fel de tulburare pină l-au văzut plecat pe 
Camillus în ţara faliscilor, fiindcă el fusese însărcinat cu duce- 
rea acestui război. Amiînînd dezlănțuirea furtunii, toate frămiîn- 
tările au intrat în copaia lincezelii. În schimb Camillus, de care 

se temeau ei ca de potrivnicul cel mai puternic, s-a încununat 
de și mai multă glorie, adăugind și alţi lauri templelor sale. 

La început, faliscii şedeau la adăpost în spatele zidurilor 
cetății lor, crezind că aceasta-i cea mai cuminte măsură, 
În urmă însă, cînd au aflat că romanii le pustiesc ogoarele şi 
le pîrjolesc satele, s-au văzut siliți să iasă din birlog. De 
teamă totuși, nu s-au depărtat prea mult. De aceea și-au 
așezat tabăra cam la 1000 de pași depărtare de cetatea lor. 
Poziţiile taberei faliscilor le erau cît se poate de prielnice 
şi de sigure pentru ei, în schimb căile de pătrundere numai 
cu mare greutate puteau fi folosite de potrivnicii lor, fiindcă 
ținutul era stincos şi neprimitor, iar drumurile erau ici în- 
guste, colo povirnite. 

Însă Camillus a pus mîna pe o călăuză dintr-un sat, care 
i-a, dezvăluit tot secretul poziţiilor dușmane, și mărșăluind 
cu forțele sale pînă noaptea tirziu, cînd au răsărit zorii, fa- 
liscii s-au trezit cu romanii că îi dominau prin poziţiile lor 
mai înalte. Linia a treia a armatei săpa șanțurile și parape- 
tele, iar celelalte două linii ședeau gata de luptă. Faliscii 
au căutat însă să zădărnicească "lucrările romane de apărare. 
Sint însă bătuţi, daţi peste cap şi împrăștiați. Atit de tare a 
fost stiîrnită groaza în rîndurile faliscilor, încît au luat-o la 
sănătoasa, depășindu-şi în fuga lor desperată și tabăra, deşi 
le cra mai la îndemiînă, și s-au îndreptat către cetatea lor. 
Mulţi din ei au fost răpuși, alţii răniţi, cînd se năpusteau să 
intre în buluc pe porţi. Tabăra faliscă a fost cucerită de romani. 

Numai că din nou din ordinul lui Camillus toate capturile 
au fost aduse și încredințate quaestorului, spre marea ne- 
mulțumire a ostașilor. Însă ei au înghițit-o şi pe aceasta și 
au tăcut mile, pentru că știau că nu e de glumă cu un coman- 
dant atit de aspru. E adevărat că se minunau ostașii romani 
în faţa vitejiei lui Camillus, dar totodată îl şi urau. Apoi 
romanii au început să împresoare orașul cu tot soiul de lucrări. 
Din cînd .în cînd se mai dădeau și slabe ciocniri, fără însem- 
nătate, cînd pilcuri de falisci se năpusteau prin surprindere 
asupra punctelor de sprijin romane. În felul acesta se pierdea 
vremea fără nici un rost, fără sorți de izbindă pentru vreo 
tabără, mai ales cei asediați dispuneau din belșug de provizii, 

pe care le căraseră din timp, în timp ce asediatorii o duceau 
ceva mai greu. Era limpede că truda şi osteneala ar fi fost 
de lungă durată, ca și la Veii, dacă Furius Camillus nu ar 
fi fost la înălţimea grelei însărcinări încredințate și dacă no- 
rocul nu i-ar fi oferit comandantului roman un prilej nimerit 
să-şi dovedească marile sale însuşiri, bine cunoscute în răz- 
boaiele sale, şi n-ar fi adus mai de timpuriu biruinţa. 


XĂDII La falisci era un obicei ca fiii lor să fie îndru- 
maţi de către acelaşi dascăl, care să-i însoțească pretutindeni; 
şi de astă dată o ceată de copii erau încredinţaţi grijii şi 
supravegherii unui singur învăţător, așa cum se obișnuiește și 
azi în Grecia. Îndeobște copiii fruntașilor cetăţii erau daţi 
pe mîna acelui îndrumător care se bucura de cea mai mare 
faimă în ce priveşte cultura sa, cum era și firesc. Fiindcă 
învățătorul se deprinsese să-și conducă ciracii dincolo de zi- 
durile oraşului, ca să se hirjonească şi să facă cu ei şi exer- 
ciţii de gimnastică în aer liber în faţa orașului, şi acum și-a 
continuat fără întrerupere obiceiul lui, fără să țină seama 
de război, parcurgind cîteodată distanțe mai scurte, alteori 
mai lungi, departe de porţile orașului. 

Într-o zi dascălul, împreună cu copiii, a străbătut o cale 
mai mare ca de obicei, întreținind cu ei diferite glume și 
jocuri și, înaintînd prea mult, a trecut de străjile taberei 
lor şi a nimerit tocmai în tabăra romană. Acolo și-a condus 
ceata de copii către cortul comandantului suprem al armatei 
romane. În faţa cortului urzi o mîrșavă uneltire, adăugînd 
la o faptă mirșavă vorbe și mai ticăloase. Spuse lui Camillus: 
„EL va preda puterii romane cetatea faliscilor, fiindcă în 
mîna sa se găsesc copiii ai căror părinți sînt capii tuturor 
răutăţilor“. Cînd Camillus auzi astfel de vorbe, i-a spus: 
„„Nemernicule, o asemenea ticăloșie nu-ţi e încuviințată nici 
de poporul, nici de comandantul în fața căruia te înfățişezi 
cu un asemenea netrebnic pescheş, dat fiindcă noi, romanii, 
nu sintem de teapa ta. Deocamdată, între noi și falisci nu 
este nici un tratat de alianță, așa cum s-ar fi cuvenit. Însă 
în însăși firea noastră omenească a încolţit şi va încolţi de-a 
pururi rivna de apropiere și de înţelegere dintre semeni. 

Dar aşa cum există legile păcii, există și drepturile și legile 
războiului: noi, romanii, aşa fel ne-am deprins viaţa, încît 
respectăm numai ceea ce este drept şi nuinai ceea ce înseamnă 
linia cinstei și a vitejiei; apoi noi romanii stăm numai cu 
faţa la duşman. Noi n-am ridicat brațul nostru înarmat îm- 
potriva nevirstnicilor, pe care orice vrăjmaş îi cruţă, chiar 
și atunci cu prilejul cuceririi orașelor. Noi am luat armele 
împotriva oamenilor înarmați, care, fără să fi fost provocaţi 
de noi şi fără să fi suferit vreo jignire din partea noastră, 
au atacat tabăra romană de la Veii. Biruinţa ta este pe cit 
de ieftină, pe atît de mirşavă și ciștigată printr-o nouă mi- 
şclie, după măsura nemerniciei tale. Numai că eu vreau să-i 
înving pe falisci prin mijloace vrednice de numele de roman, 
prin vitejie, prin arme și lucrări de,împresurare, așa cum 
i-am mai biruit în atitea rinduri pe veienţi.“ 

Ticălosul a fost apoi dezbrăcat, şi în felul acesta, cu 
mîinile legate la spate, Camillus l-a încredinţat copiilor să-l 
ducă la falisci. Le-a dat şi nişte vergi în mină, ca să-l mine 
pe trădător din spate pînă-n oraș, lovindu-l mereu. În faţa 
acestei privelişti s-a adunat tot poporul falisc, care a alergat 
într-un. suflet ca să vadă ce s-a întîmplat. Atunci căpeteniile 
oraşului au convocat senatul, pentru a hotări asupra situa- 
ției noi ivite. Cu acest prilej s-a petrecut o prefacere atit 
de grozavă în sufletul locuitorilor, încit și aceia care, aprinşi 
de ură și mînie, ar fi preferat un sfirşit aproape ca al veien- 
ților, decit o pace ca a capenaţilor, au fost de părere ca 
Falerii să ceară pace Romei. În forul şi în senatul lor, toţi 
cetăţenii ridică acum în slăvi respectul credinţei şi simțămîn- 
tul dreptăţii dovedit de comandantul roman. Poporul, într-un 
glas, e de părere să se trimită soli la Camillus, în tabără. 

Împuterniciţii faliscilor pleacă apoi la Roma cu  îngă- 
duinţa lui Camillus, ca să aducă la cunoștința senatului că 
cetatea Falerii s-a predat romanilor. Analiştii arată 'că solii 
faliscilor, odată introduşi în senat, s-au adresat senatului ro- 
man cu următoarele cuvinte: : 

„„Cinstiţi senatori! Voi și comandantul vostru aţi cîştigat 
asupra noastră o biruință pe care nici un zeu și nici un mu- 
ritor n-o poate pizmui, şi de aceea şi nui ne supunem vouă. 

Sintem încredințaţi că pentru un biruitor nimic nu poate fi 
mai înălțător decît convingerea că noi vom duce o viață mai 
bună ascultînd de puterea voastră, decît de legile noastre. 
Sfirşitul acestui război a oferit neamului omenesc două pilde, 
care vor rămîne de pomină de-a lungul veacurilor: voi, ro- 
manii, aţi voit să vă arătaţi cu prilejul acestui război mai de 
grabă puterea credinţei voastre decit biruința de față. Noi am 
fost uimiţi de înalta voastră ținută şi de aceea v-am prilejuit 
biruința asupra noastră. De azi înainte sîntem supușii voştri. 
Trimiteţi-vă oamenii voştri, în faţa cărora se vor deschide 
porţile orașului nostru, ca să ne ia în primire armele, osta- 
ticii şi cetatea noastră. Nici voi nu vă veţi căi de credința pe 
care vă vom dovedi-o de aci înainte, nici noi nu vom re- 
greta puterea voastră“. : 

Lui Cemillus i s-au adus mulţumiri și din partea dușma- 
nilor, și din partea concetăţenilor săi. Poporul faliscilor a 
fost obligat să plătească romanilor ca tribut o sumă de bani 
deopotrivă cu valoarea soldelor armatei romane pe timp de 
un an, pentru ca în felul acesta poporul roman să fie scutit 
de impozitul pentru război. După încheierea păcii, armata 
romană s-a reîntors la vatră. 


XĂLIII Camiillus s-a întors la Roma încărcat de astă 
dată de o slavă mult mai mare ca după primul triumf, cînd 
el fusese purtat prin mijlocul oraşului în carul lui tras de 
patru telegari albi, fiindcă de astă dată vrăşmașul a fost 
înirînt, plecîndu-şi capul în fața Homei, datorită spiritului 
de dreptate, omeniei şi bunei-credinţe dovedite de romani prin 
Comillus. De aceea senatul, în semn de preţuire deosebită, 
n-a stat mult la ginduri de a-i duce la îndeplinire făgăduinţa 
solemnă făcută lui Apollo. Au fost însărcinați cu această 
misiune: L. Valerius, L. Sergius şi A. Manlius, care au ple- 
cat la Delphi cu potirul de aur, ofranda zeului, pe un vas de 
război. Împuterniciţii romani au fost însă atacați de pirați, 
nu departe de strimtoarea siciliană5! și duși la Liparaesă. 

În cetatea aceasta era obiceiul ca tot ceea ce părăduiau 
pirații să pună la îndemtna locuitorilor, pentru ca să se în- 
frupte toți deopotrivă. Din întîmplare, în anul acesta era la 

cîrma cetăţii Liparae un oarecare Timasitheus, care prin fire 
se asemuia mai mult cu romanii decît cu ai săi. Acesta, 
cînd a aflat de ce neam sînt solii, cum se cheamă fiecare, 
ce e cu ofranda, cărui zeu i se trimite şi pentru care nobilă 
pricină, mişcat de cele auzite, a izbutit să insufle acelaşi 
respect cuvenit și norodului său, care întotdeauna e aidoma 
cîrmuitorului său. Timasitheus le-a oferit solilor romani găz- 
duire oficială, apoi i-a însoţit cu escortă de vase de-ale lor 
pînă la Delphi, şi tot el i-a adus teferi şi nevătămaţi pînă la 
Roma. Senatul a dat un decret prin care i s-a acordat lui 
Timasitheus dreptul de ospeţie, dindu-i-se şi o sumă de da- 
ruri în numele statului. 

În cursul aceluiași an, războiul cu aequii a avut sorţi 
schimbători pentru ambele tabere. Pină la urmă nu s-a pu- 
tut conchide nici la Roma, nici în ţara aequilor cine a biruit, 
şi cine a fost înfrint. Comandanții romani ai acelui an”? au 
fost tribunii militari C. Aemilius și Sp. Postumius. La început, 
cei doi au comandat împreună. După ce vrășmașul a fost bă- 
tut în luptă, cei doi şefi s-au învoit ca Aemilius să rămînă în 
așteptare în cetatea Verrugo, iar Postumius să purceadă la 
pustiirea teritoriului aequilor. Cu oastea lui, Aemilius care 
se culcase pe laurii succesului şi pornise în marș în for- 
maţii dezlinate, a fost atacat pe neașteptate de aequi. 

Panica stirnită în rîndurile romanilor a fost atit de mare, 
încît au fugit pînă au ajuns pe niște măguri din apropiere; 
spuima s-a răspîndit pînă la armata lui Postumius, care se 
afla în garnizoana din cetatea Verrugo. Numai că Postumius 
nu s-a pierdut cu firea, fiindcă ai săi erau în siguranță la 
adăpostul zidurilor, de aceea, după ce și-a adunat ostaşii pentru 
a le vorbi, i-a mustrat pentru spaima ce i-a cuprins şi pentru 
fuga din faţa duşmanilor; le-a spus că romanii au ajuns să 
fie bătuţi de cel mai netrebnic şi mai fricos dintre toţi vrăj- 
mașii. Atunci ostașii săi au strigat într-un glas că pe bună 
dreptate merită mustrările lui biciuitoare, şi-i mărturisesc des- 
chis purtarea lor ruşinoasă, declarind că se vor îndrepta și 
nu vor lăsa pe dușman să se bucure multă vreme. De aceea 
au cerut să fie porniţi fără întirziere asupra potrivnicului 
(tabăra aequilor era așezată într-o cîmpie, sub ochii lor), stă- 

ruind, că dacă nu vor izbuti să-i înfrîngă pe aequi înainte 
de lăsatul amurgului, nu vor pregeta să primească orice pe- 
deapsă, i 

Postumius le-a adus laude pentru o asemenea hotărîre. 
Le ordonă apoi să se pună la punct cu hrana și odihna şi 
să fie gata de atac pe la straja a patra din noapte. Deoarece: 
dușmanul voia să le stăvilească romanilor drumul către Verrugo, 
pentru ca în timpul nopţii să-i taie retragerea armatei lui Aemi- 
lius de pe măgurile ocupate, către această cetate, a nimerit 
peste Postumius. Lupta s-a dezlănţuit înainte de răsăritul soarelui 
(fusese de altfel şi noapte cu lună, de aceea lupta s-a desfă- 
şurat ca şi în timpul zilei). Totuşi ecoul strigătelor a ajuns 
pînă la Verrugo, unde romanii au crezut că tabăra lui Pos- 
tumius a fost luată cu asalt şi cucerită de aequi. Ostașii lui 
Aemilius au fost atit de tare înspăimiîntaţi de atacul aequi- 
lor, încît nimic nu i-a mai putut stăvili de a nu fugi de 
pe poziţii, cu toate stăruitoarele rugăminţi ale comandanților 
lor. Aceşti romani au ajuns pe furiș pină la Tusculum. La 
Roma însă s-au răspîndit zvonuri că armata lui Postumius, 
cu comandant cu tot, a fost măcelărită în întregime de vrăj- 
maș. Cînd s-au revărsat zorii şi s-a făcut bine lumină, romanii 
n-au mai avut nici un motiv să se teamă de vreo cursă în- 
tinsă de aequi. 

Postumius, după ce și-a inspectat călare unităţile sale 
gatu de atac, amintindu-le încă o dată de angajamentul luat, 
le-a insuflat ostașilor atîta avint şi îndirjire, încit aequii n-au 
+ mai fost în stare să reziste în faţa vijeliosului iureş roman, 
Duşmanul a fost pus pe fugă. A fost o adevărată baie de sînge 
în rîndurile aequilor fugari, care au fost nimiciţi fără milă 
de romani, așa cum se întimplă de multe ori ca mînia să 
facă mai mult ca vitejia. Locuitorii din Tusculum, care groaz- 
nic înspăimântați în urma primirii știrii atit de triste cu pieirea 
armatei lui Postumius, au văzut că de-a surda le-a fost îrica 
atunci cînd au primit o scrisoare înconjurată cu frunze de 
lauri60, scrisă chiar de mîna lui Postumius: „Poporul ro- 
man a cîștigat biruinţa. Armata aequilor a fost nimicită“. 

XĂIĂ Tribunii poporului nu au încetat o clipă cu acţiu- 
nile lor de apărare a intereselor poporului, şi poporul a con- 
tinuat să le dea aceeași încredere tribunilor săi, care propu- 
neau legea împroprietăririi cu pămînt, dar — la rindul lor — 
şi patricienii se străduiau din răsputeri să-și impună la ale- 
geri pe slugoii lor, care să se împotrivească legii cu pricina. 
Dar de ustă dată poporul și-a făcut datoria la alegeri, ale- 
gîndu-și numai oameni devotați cauzei sale. Atunci patricienii 
s-au răzbunat pe popor pentru lovitura primită, obligînd se- 
natul să dea un decret potrivit căruia fură aleși consuli tocmai 
aceia care erau cei mai uriţi de popor. 

După un interval de timp de unsprezece ani au intrat în 
dregătorie consuliii L. Lucreţius Flavius şi Servius Sulpicius 
Camerinus. 

La începutul acestui an, tribunii poporului își susțineau cu 
îndîrjire legea lor, căutînd ca să fie votată în adunarea po- 
pcrului, de astă dată nemaiîntimpinînd nici o împotrivire din 
partea vreunuia din colegii lor; din această pricină şi con- 
sulii se arătau tot mai înverșunaţi, vrînd să zădărnicească 
votarea. În timp ce toţi cetăţenii erau frămîntaţi numai de 
această grijă, aequii atacă şi cuceresc colonia romană Vitel- 
lia62, care se găsea pe teritoriul lor. Cea mai mare parte a 
coloniştilor au izbutit să scape teferi din această cetate, care 
căzuse în mîinile vrășmașilor prin trădare, fugind în timpul 
nopţii prin cealaltă parte a orașului. Consulul L. Lucreţius a 
primit sarcina desfăşurării acestor operaţiuni militare. În bătă- 
lia ce s-a dat, acesta i-a înfrînt pe aequi. 

Întors biruitor la Roma, aici a dezlănţuit o bătălie și 
mai mare. Tocmai fusese fixat termenul de judecată a tribuni- 
lor poporului din anul trecut, Aulus Virginius şi Quintus 
Pomponius63. Senatul fusese în întregime de părere că cei 
doi foști tribuni trebuiesc apărați cu orice preţ. Învinuirea 
care li se aducea nu era pentru vreo greşeală sau gravă în- 
călcare în vremea dregătoriei lor, ci pentru că cei doi fu- 
seseră cumpăraţi de patricieni, ca să fie pe placul acestora, 
şi se opuseseră legii tribunilor poporului. Mînia cetățenilor a 
fost mai tare decit toată vaza și influența nobililor. Și ca să 
fie un caz pilduitor, cei doi acuzaţi, cu toate că erau nevino- 

vai, au fost condamnaţi la plata unei amenzi de zece mii 
de ași fiecare. Patricienii au îndurat greu această lovitură. 
Camillus acuza fățiș poporul că a săvirşit o fărădelege, spu- 
nînd că acesta, zădărit împotriva oamenilor săi proprii, nu-și 
dă seama că prin sentința sa nedreaptă nimicește însuşi drep- 
tul de veto al tribunilor. Anulindu-și dreptul lor de opo- 
ziţie, tribunii au răsturnat şi nimicit propria lor putere. 
Se înșeală tribunii poporului dacă speră că mai pot să-şi 
facă de cap şi că patricienii vor răbda prea mult dezlănțuirea 
furiei acestor dregători. 

Deşi puterea tribuniciană nu mai poate fi stăvilită cu aju- 
torul opoziţiei unui număr de tribuni răsăriţi chiar din sînul 
lor, totuşi aceasta nu înseamnă că „patricienii nu vor găsi 
alte căi şi alte arme ca să-i vină de hac“. Apoi îi mustră pe 
consuli, fiindcă au primit în tăcere să fie atît de crunt loviți 
acești doi tribuni ai poporului şi totodată înlăturați din func- 
țiile lor de încredere, tocmai fiindcă luptaseră pentru intere- 
sele senatului. Discutind toate aceste chestiuni deschis, Camillus 
îşi atrăgea din zi în zi mai tare ura poporului „asupra sa; 


XXX Camillus o clipă n-a încetat să aţiţe senatul împo-- 
triva acestei legi, spunindu-i: 


„;Când va sosi ziua votării acestei legi, senatorii să coboare 
în for, la adunarea poporului, avind săpată în minte numai 
această convingere că trebuie să lupte pentru altarele, pentru 
templele zeilor, pentru vetrele și pămîntul pe care s-au năs- 
cut. În ce priveşte însă persoana sa, 'dacă îi va fi îngăduit 
să-și amintească de slava de care s-a -bucurat pînă acum în 
această luptă pentru salvarea patriei, va fi o cinste pentru el 
să vadă orașul Veii, cucerit de el, populindu-se mereu; el 
se simte mindru că are în faţa ochilor săi această cetate, ca 
pe un monument ce a vestit lumii întregi faima sa; că și 
acum; i se pare că i se perindă prin faţă acest oraș, al cărui 
tablou a precedat carul său de triumf, şi-i vede pe toţi pășind 
pe urmele laudelor sale; dar crede că e păcat ca un oraș 
predat și părăsit de zeii nemuritori să fie locuit de cetăţeni 
romani și ca poporul roman să se strămute pe un pămînt cu- 


35 — De la fundarea Romel 1. 

cerit şi să-şi schimbe patria sa învingătoare în locul celei 
învinse“. 

Atunci patricienii, întărîtați de aceste vorbe rostite de 
fruntașul lor, toţi, bătrîni și tineri au intrat în for, în con- 
voi de marș. Acolo, împrăştiindu-se prin toate triburile, fiecare 
se agăța ca scaiul de fiecare cetățean, care făcea parte din 
același trib, şi începea să-l roage cu lacrimi în ochi să nu-și 
părăsească patria, pentru dăinuirea căreia au luptat și ei, 
şi moşii, și strămoșii lor cu atîta vitejie și după atitea izbinzi. 
Și, arătindu-le cetăţenilor Capitoliul, templul Vestei și cele- 
lalte sanctuare ale zeilor din jur, le grăiau: „Să nu strămute 
în oraşul dușmanilor poporul roman, ca pe surghiuniţi sau ca 
pe străinii de ncam; să nu-și părăsească pămîntul patriei și 
zeii casnici. Poporul roman va crea o asemenea stare de lu- 
cruri, încit patricienii mai de grabă se vor căi că au cucerit 
cetatea Veii, și Roma tot n-o vor părăsi. Pentru că patri- 
cicnii nu au întrebuințat forţa, ci au folosit numai rugăminți. 
în care pomeneau mereu numele zeilor, cei mai mulţi ce- 
tățeni au fost cuprinși de o teamă religioasă, astfel incit, 
atunci cînd s-a pus la vot proiectul de lege cu pricina, această 
lege a fost respinsă numai cu o majoritate de un trib. Patri- 
cienii au fost atit de bucuroşi de această victorie, încît a doua 
zi, la propunerea consulilor, s-a dat un decret senatorial prin 
care se împărțeau poporului păminturile veienţilor, primind 
fiecare cetăţean cite un lot de șapte pogoane. De binefacerile 
acestei legiG+ aveau să se bucure nu numai fiecare cap de 
familie, ci şi toţi cei născuţi liberi din fiecare familie. în 
felul acesta se mijeau zorile frumoase tuturor tinerilor care 
voiau să-şi întemeieze o vatră și un cămin, și să devină cap 
de familie. 


XĂĂI În felul acesta, poporul a fost potolit. N-a mai fost 
pricină de vrajbă pentru a se împiedica alegerile de consuli. 
Noii consuli5 aleși au fost: Gn. Valerius Potitus și M. Man- 
lius, acesta primind mai tirziu porecla de Capitolinus. Prin 
strădania acestora s-au înjghebat şi desfășurat spectacolele 
murilor jocuri, pe care le făgăduise dictatorul M. Furius Ca- 
millus. Tot în acelaşi an se inaugurează şi templul Junonci 

Regina, promis tot de dictator, în acelaşi război. Analiştii men- 
ționează că femeile au fost acelea care au depus cel mai mare 
zel pentru inaugurarea cit mai sărbătoresc şi mai strălucitor 
cu putinţă a acestui templu. 


Războiul purtat cu aequii la Algidus nu prea a fost de 
pomină, fiindcă dușmanul a luat-o la sănătoasa, înainte ca 
romanii să dezlănţuie atacul. Consulul Valerius s-a luat după 
fugari, urmărindu-i cu înverşunare pînă i-a nimicit, incit se- 
natul i-a decretat sărbătorirea marelui66 său triumf, în timp 
ce lui Manlius i s-a acordat micul triumfâ?, încuviinţindu-i să 
intre în Roma prin ovaţii. ' 

În acelaşi an a izbucnit'un nou război și cu volsinii68, 
însă din pricina foametei şi ciumei ce' biîntuiau prin satele 
ținuturilor romane (de bună seamă, aceste molime se datorau 
secetei şi arșiței prea mari), armata romană n-a putut fi con- 
dusă într-acolo. În schimb volsinii, la care s-a alăturat şi 
populaţia salpinaţilorâ?, plini de trufie, s-au încumetat să 
pustiască holdele romane. Atunci Roma a declarat război celor 
două seminţii. În vremea aceasta s-a stins din viață censorul 
C. Iulius: l-a înlocuit în funcţie M. Cornelius. Această numire 
a fost privită însă ca un păcat, fiindcă tocmai în perioada 
acestor cinci ani s-a întîmplat ca Roma să fie cucerită de 
galli. De atunci, un censor care a murit în timpul dregătoriei 
sale n-a mai fost niciodată înlocuit cu un altul, pînă la ex- 
pirarea mandatului. Consulii, fiindcă și ei fuseseră atinși de 
molimă, au găsit însă de cuviință să încredințeze cîrma su- 
premă a ţării în mîna altor autorităţi, recurgîndu-se la înter- 
regi. 

De aceea, după ce consulii, potrivit unui decret al senatului, 
au demisionat din dregătorie, s-a numit un interrege în persoana 
lui M. Furius Camillus. Acesta, la rîndul lui, l-a numit pe 
P. Cornelius Scipio, iar Scipio, pe Lucius Valerius Potitus, ca 
interrege, Acesta din urmă a prezidat alegerile, în care au fost 
aleși 6 tribuni militari cu putere consulară; scopul urmărit 
a fost să fie un număr cit mai mare de dregători la cîrma ţării, 
în caz că vreunul din ei ar fi lovit de ciumă. 

XXXII La 1 iulie au intrat în funcţie noii tribuni militari!0: 
L. Lucretius, $. Sulpicius, M. Aemilius, L. Furius Medullinus, a 
şaptea oară, Agrippa Furius şi C. Aemilius, a doua oară. Tribunii 
militari L. Lucretius şi C. Aemilius au primit însărcinarea să 
ducă războiul cu volsinii, iar Agrippa Furius şi Servius Sul- 
picius pe cel cu salpinaţii. 

Primele operaţiuni au fost desfăşurate de romani împotriva 
volsinilor. Avind dușmanul la îndemină mari forţe, războiul 
a fost de uriașe proporţii, totuşi romanii n-au fost nici un 
moment în grea cumpănă. Chiar din prima ciocnire, duşmanul 
a fost împrăștiat şi pus pe fugă. Cam opt mii de războinici, 
cărora li se tăiase de către cavaleria romană orice putință de 
a scăpa cu viaţă, s-au predat. 

Faima acestui război a făcut ca salpinaţii să nu se mai 
încumete să dea piept cu romanii, ci au rămas la adăpostul 
zidurilor cetăților lor. Romanii, fără să întimpine nici un fel 
de rezistenţă, au pustiit şi teritoriul salpinaților, și al volsinilor, 
întorcîndu-se cu prăzi. În cele din urmă volsinii, sleiți de acest 
război, s-au învoit să încheie pace cu romanii, care le-au impus 
condiţiile următoare: restituirea bunurilor răpite cetăţenilor 
romani și plata soldelor armatei romane pentru acel an. Apoi 
s-a încheiat un armistițiu între cele două popoare, pe timp de 
douăzeci de ani. a 

În același an, un om din popor, M. Caedicius, a anunţat 
pe tribunii militari că el a auzit un glas omenesc strigind 
răspicat, în tăcerea nopţii, pe Calea Nouă'l, mai sus de templul 
Vestei, unde e acum un mic sanctuar, care i-a poruncit să 
vestească pe mai marii cetăţii că vin gallii. Dar cum se întîmplă 
de cele mai multe ori în asemenea cazuri, vorbele lui Caedicius 
n-au fost luate în seamă, fiindcă el era de neam de jos și fiindcă 
poporul gallilor era hăt, departe, și din această pricină era 
atit de puţin cunoscut. Nici semnele prevestitoare ale zeilor nu 
au fost luate în seamă, fiindcă ursita hotărise să cadă pe capul 
Romei această urgie. 

În același timp romanii au mai săvirşit și greşcala să izgo- 
nească dintre zidurile Romei singura nădejde pe care se puteau 
bizui, pe M. Furius Camillus. Tribunul poporului L. Appuleius 
îi fixase ziua de judecată!? fostului dictator, ca să dea socoteală 

peniru capturile din cetatea Veii, tocmai cînd fusese izbit de 
o henorocire în familie; şi-a pierdut feciorul în floarea virstei. 
În ziua procesului, clienţii şi tovarășii săi din trib!3 (o mare 
parte făcea parte chiar din rîndurile poporului), cînd au fost 
întrebaţi de el ce măsură vor lua față de nenorocirea lui, toți 
au răspuns că se îndatorează să stringă toată suma trebuincioasă 
pe care va fi osîndit s-o plătească, dar că nu-l pot scuti de 
pedeapsă, şi atunci Camillus a plecat în surghiun. leșind din 
Roma, s-a rugat zeilor nemuritori „să-şi arate puterea lor ca 
în cel mai scurt timp întreaga cetate nerecunoscătoare să se 
căiască şi să-i dorească reîntoarcerea în patrie, deoarece 
lui i s-a făcut o mare nedreptate, nefiind cu nimic vinovat!“ 


Camillus a fost condamnat în lipsă la plata unei amenzi de 
15 000 libre de aramă. 


XĂĂIII După surghiunirea peste fruntarii a aceluia care, 
dacă ar fi rămas (în măsura în care se poate vorbi de soarta 
sigură a omului), Roma n-ar fi putut fi cucerită de galli, dar 
fiindcă se apropia ceasul pitrzaniei lomei hărăzită de voința 
ursitei, vin la Roma soli din partea clusinilor'4, ca să ceară 
ajutor împotriva gallilor?5. Se spune că neamurile gallice, ade- 
menite de belșugul roadelor și mai ales de plăcerile vinului ce 
le îmbătau simțurile, plăceri nemaiîntilnite pînă atunci de galli, 
au trecut Alpii și au pus stăpînire pe cîmpiile lucrate mai înainte 
de etrusci. Şi se mai spune că Aruns Clusinus a fost acela care a 
adus în Gallia vinul, cu care a ademenit populaţiile gallice, din 
ură împotriva lui Lucumo, al cărui tutore fusese Aruns, dar Lu- 
cumo, un tînăr falnic și înzestrat cu o putere nemaipomenită, îi 
zăpăcise minţile soţiei lui Aruns şi i-a răpit-o. De aceea, Aruns 
a recurs la ajutor străin, fiindcă singur nu se simţea în stare 
să-l răpună. Gallii au trecut Alpii călăuziți de Aruns. Tot din 
îndemnul lui Aruns, gallii au atacat şi îimpresurat cetatea 
Clusium. Eu nu m-aș da înapoi să cred toate aceste legende, 
cum că gallii au fost aduși de Aruns la Clusium sau de vreun 
ult cetățean din Clusium, însă e un adevăr de netăgăduit că, 


gallii care au asediat Clusium, n-au fost cea dintii populaţie 
celtică ce a trecut Alpii. 

Într-adevăr, gallii au trecut în Italia cu două sute de ani 
mai înainte de împresurarea cetăţii Clusium și de cucerirea 
Romei. În al doilea rînd, armatele gallilor au purtat de nenu- 
mărate ori războaie cu populaţiile care locuiesc între Alpi și 
Apenini, cu multă vreme înainte de conflictul cu etruscii, care, 
deci, n-a fost prima ciocnire a gallilor cu un popor de dincoace 
de Alpi. De bună seamă, etruscii şi-au întins mult stăpînirea 
peste ţări și mări, înainte de a apărea puterea romană. Dove- 
zile puterii etruscilor sînt numele mărilor de Sus şi de Jos, 
care înconjură Italia aproape ca pe o insulă, fiindcă Marea de 
Jos poartă numele de Marea Etruscă, după numele întregului 
popor etrusc, dat de populaţiile Italiei de pe acea vreme, iar 
Marea de Sus s-a chemat Marea Adriatică de la o colonie înfiin- 
țată de etrusci, cu numele de Hadria'6, 

în schimb grecii numesc cele două mări: Marea Tyrheniană 
şi Marea Adriatică. Grecii care s-au îndreptat și care au venit 
cu vasele lor pe ambele mări au fost aceia care au pus stăpînire 
pe pămînturile Italiei sudice, unde au înființat 12 orașe. Tot 
grecii au fost aceia care au trimis coloniști, mai întîi dincoace 
de Apenini, către Marea de Jos sau Tyrheniană, şi apoi și dincolo 
de Apenini, care au pus temeliile noilor colonii grecești. Aceşti 
colonişti greci au stăpinit toate ţinuturile de dincolo de fluviul 
Pad, pînă la Alpi, cu excepţia colțului de teritoriu locuit de 
veneţi, şi care merge de-a lungul golfului Mării Adriatice. 
Nu «e îndoială asupra obirşiei populațiilor alpine, îndeosebi 
a celor de pe povirnişurile Alpilor Retici!, ale căror regiuni 
sălbatice le-au împrumutat locuitorilor asprimea firii lor, încît 
n-a mai rămas nici o urmă din vechea lor obirșie, în afară de 
limbă, și aceea destul de stricată. 


XĂĂID În privinţa trecerii Alpilor de către galli, avem la 
îndemînă următoarele informații: pe cînd cirmuia la Roma 
regele Tarquinius cel Bătrîn, între celții care stăpineau o treime 
din Gallia se impuseseră biturigii. Dintre ei provenea regele 
ce domnea peste toţi celții. Regele Ambicatus, așa se numea el, 
împreună cu poporul său au cîștigat mare faimă și prin vitejia, 
și prin propăşirea lor, încît, datorită cîrmuirii sale, Gallia s-a 
ridicat la o putere atit de mare, atit prin rodnicia ogoarelor, 

cît şi prin numărul mare al locuitorilor, încit era limpede că 
el nu va fi în stare să conducă singur un popor atit de mare 
de oameni. : 

Cind Ambicatus a ajuns la o virstă înaintată, şi-a făurit 
un plan de a se scăpa de atita suflare omenească, care era 
o povară pentru sceptrul său. A adus la cunoştinţa poporului 
că va trimite pe Bellovesus şi pe Sigovesus, fiii surorii sale, 
doi tineri de ispravă, pentru a întemeia sălașuri pe acele melea- 
guri pe care i le-au arătat zeii prin semnele arătate de zborul 
păsărilor. Le-a recomandat apoi celor doi tineri să-şi ia cu ei 
un număr cit mai mare de oameni, pentru ca să nu-i poată 
împiedica nici un neam în cale și pentru ca să se aşeze unde 
vor. Cind s-a tras la sorţi, lui Sigovesus i-au căzut pădurile 
Hercynice!8, iar lui Bellovesus, zeii i-au hărăzit un alt drum 
mult mai plăcut, care ducea către Italia. 

Bellovesus și-a strîns oamenii din rîndurile populaţiei care 
avea prea multă suflare, și anume pe biturigi?%, arvernis0, 
senoni8i, aedui8?, ambarri83, carnuţiSt şi aulerci85. El a purces 
în fruntea unor numeroase trupe de cavalerie și pedestrime, 
ajungînd pînă la ţinutul tricastinilors6. În faţa lor se înălţau, 
ca un zid, Alpii. Nu mă mir că și gallilor li s-a părut că Alpii 
sînt de netrecut, fiindcă nu fuseseră străbătuţi, pînă atunci, de 
nici un muritor de rînd, în afară de Hercule, dacă se poate 
crede o asemenea legendă. Cind gallii au ajuns în fața acestei 
uriaşe stavile, rotindu-şi privirile de jur împrejur, ca să-și dea 
seama pe ce culmi (care se păreau că se împreună cu cerul) 
ar putea merge ca să poată ajunge pe alte meleaguri ale pămin- 
tului, li s-a părut că e un semn al cerului care îi oprește să 
meargă mai departe, cînd au auzit că nişte venetici, care-și 
căutaseră și ei un sălaș pe lume, au fost împresuraţi de poporul 
Salyilor8?. Aceştia erau massiliiis? care veniseră cu flota lor, 
pe mare tocmai din Phocida. 

Gallii, crezind că soarta le-a scos în calea lor pe massilii, 
le-au oferit sprijinul lor, astfel încît aceştia au putut să-şi 
întărească locul pe care-l ocupaseră la debarcarea lor de pe 
vase, și care ținut era acoperit de păduri întinse. Gallii au 
străbătut de acolo prin țara taurinilor8?, pe povirnişurile mun- 
ților lipsite de poteci şi hăţișuri, şi au trecut apoi și Alpii. 

Coborînd în Italia, s-au ciocnit cu etruscii, pe care i-au bătut 
nu departe de riul Ticinus%, Aici au aflat că regiunea unde 
se aşezaseră ei se chiamă ţara insubrilor?!, după numele unui 
trib al aeduilor. Aici au întemeiat orașul pe care l-au denumit 
Mediolanum??, ca să rămînă un semn despre obîrşia lor. 


XXĂD După aceştia, alte cete de galli cenomani, sub con- 
ducerea lui Elitovius, luîndu-se pe urmele înaintaşilor lor, s-au 
strecurat prin aceeaşi trecătoare, sprijiniți şi de Bellovesus, au 
trecut Alpii și s-au aşezat în acea regiune unde sînt acum orașele 
Brixia?3 şi Verona (aceste meleaguri le stăpîniseră înaintea 
lor libuii). În urma cenomanilor au venit gallii salluvii, care 
şi-au întemeiat sălaşurile alături de vechiul popor al ligurilor, 
laevii?5, care locuiau în jurul rîului Ticinus. Boiii% şi lin- 
gonii%, alte neamuri gallice, după ce au străbătut munţii Alpii 
Penini, dar găsind ocupat întregul ţinut dintre Pad și Alpi, 
au trecut fluviul Pad pe plute, izbutind să alunge din sălașurile 
lor nu numai pe etrusci, ci și pe umbrii. Acolo ei s-au mulţumit 
cu regiunile de dincoace de Apenini. 

Ultimele ramuri gallice coborîte în Italia, gallii senoni, au 
locuit ţinutul dintre riurile Utens% și  Aesis%. După cîte am 
aflat eu, aceasta a fost populaţia care a venit, la Clusium și 
a atacat și Roma. Ceea ce nu se ştie exact e faptul dacă au 
venit singuri sau întovărășiți şi de toate populaţiile gallilor 
cisalpini. Clusinii, înspăimântați de noul război, cînd au observat 
pubhoiul acesta de oameni şi înfățișarea deosebită care nu le mai 
apăruse vreodată în fața ochilor, apoi și felul armelor lor, și 
cînd au auzit și de la locuitorii, şi de dincoace, şi de dincolo 
de Pad10, că legiunile etruscilor au fost bătute, au trimis soli 
la Roma, ca să ceară ajutor din partea senatuluilOi, cu toate 
că clusinii nu încheiaseră pînă atunci nici un tratat de alianță 
şi nu avuscseră nici un fel de prietenie cu romanii, cu deosebirea 
că ei nu săriseră în ajutorul consingenilor lor, veienţii, în răz- 
boiul acestora cu romanii. Roma însă a pregetat să le acorde 
clusinilor acest ajutor. Au trimis în schimb în solie pe cei trei 
fii ai lui Marcus Fabius Ambustus, care să trateze cu gallii 
în numele senatului şi al poporului roman, cerindu-le să nu-i 
atace pe aliaţii şi prietenii poporului roman, de vreme ce gallii 

nu au fost jigniți şi nu au suferit niciodată vreun neajuns 
din partea clusinilor. Dar dacă lucrurile vor ajunge pînă la 
război, romanii îi vor apăra cu orice preţ pe clusini. Totuși 
vor căuta, pe cît le va sta în putinţă, să evite războiul și să 
cunoască mai bine noul popor al gallilor prin legături pașnice, 
nu pe calea armelor. 


XXĂLI "Dacă solia romană ar fi fost încredinţată unor alți 
oameni, poate că tratativele ar fi avut un alt curs. Dar cei trei 
fii ai lui Ambustus erau prea înfumuraţi, asemuindu-se mai 
mult cu gallii decît cu romanii. După ce împuterniciţii Romei 
au adus 'aceasta la cunoștință într-o adunare a gallilor, au.primit 
următorul răspuns din partea acestora: 

„Cu toate că gallii aud pentru întîia oară de numele de 
roman, totuși cred că e vorba de un popor viteaz, de vreme ce 
clusinii căzuţi acum la ananghie recurg la ajutorul lor. Dar 
fiindcă romanii au vrut să-și apere alianţii printr-o solie și 
printr-o bună înţelegere mai degrabă, și nu pe calea armelor, 
ei nu resping pacea oferită de romani; pun însă numai o con- 
diţie: fiindcă gallii sînt lipsiţi de pămînturi, clusinii, care stăpi- 
nesc un ţinut atît de întins, cu mult anai mult decît au ei nevoie, 
să le cedeze acestora o parte din teritoriul lor. Însă dacă romanii 
vor să le impună alte condiţii în afara acesteia şi nu vor:obține 
pacea din partea lor, refuzindu-le cedarea acestui ţinut, 
atunci gallii îi vor înfrunta fățiş pe romani, ca să se poată 
duce vestea în ţara lor cu cit sînt mai presus gallii prin 
vitejie decît toţi ceilalți muritori. Oare ce e mai drept: să ceară 
pămînt celor cărora le prisosește, sau să-i amenințe pe aceştia 
cu puterea braţului?“ Iar cind romanii i-au întrebat: „Dar ce 
drepturi și ce interese au gallii în Etruria?“, ei le-au răspuns, 
plini dc trufie: „Dreptul lor se bizuie pe puterea armelor. Cei 
viteji pot avea tot ce poftesc“. 

În felul acesta se întărită ambele tabere și se puse mina pe 
arme; sint gata acum de încleștare. Cu acest prilej, împuter- 
niciţii romani pun şi ei mîna pe arme, călcînd dreptul ginţilor, 
de parcă ar fi fost o poruncă de sus ca pe capul Romei să 
cadă urgia; de altfel nici nu s-a putut tăinui că în fruntea 
oastei etrusce luptau trei dintre cei mai vestiți și mai viteji 

vlăstari ai tineretului roman. Se dusese faima peste ţări și mări 
despre vitejia acestor străini. Mai ales că Lucius Fabius, avin- 
tîndu-se cu calul său dincolo de linia frontului, a răpus .pe 
căpetenia gallilor, care dase buzna peste flamurile oastei etrusce, 
străpungîndu-l prin coapse cu sulița. Gallii l-au recunoscut 
îndată pe roman cînd îl despuia pe comandantul lor, luîndu-i 
armele și hainele ca trofeu, ducindu-se vestea pe tot frontul 
că biruitorul este solul roman. 

Gallii lăsară deoparte orice ură şi orice atac împotriva clusi- 
nilor şi, dind semnalul de încetare a luptei, ameninţară de astă 
dată cu războiul pe romani. Au şi găsit în rîndurile „lor împuter- 
niciți pe care să-i trimită îndată la Roma. Cei mai bătrîni din 
tabăra gallică şi-au impus punctul de vedere, spunînd să se 
trimită mai întîi o solie la Roma, ca să se plingă de jignirile 
aduse și ca să-i ceară ca cei trei Fabii să le fie predaţi lor ca 
prizonieri, fiindcă au călcat dreptul ginţilor. 

După ce împuterniciţii gallilor au expus la Roma însărci- 
narea soliei lor, senatul roman n-a fost de loc bucuros de isprava 
Fabiilor, găsind cu cale că ceea ce cer barbarii este pe deplin 
îndreptățit. Însă gîndul că trebuie să ia o hotărire în privința 
unor bărbați de seamă a silit senatul roman să nu dea înapoi. 
De aceea, ca să nu cadă tot pe capul lor răspunderea eventualului 
dezastru suferit de pe urma războiului cu gallii, senatorii aduc 
la cunoștința adunării poporului cererile formulate de galli. 
Patricienii au pus în mişcare toată vaza și influența de cure 
dispuneau, ca să fie aleși pentru anul următori? ca tribuni 
militari cu putere consulară tocmai Fabiii, a căror osîndire 
o ceruseră gallii. Prin această măsură, cum era şi firesc, solii 
gallilor ameninţă pe romani fățiş cu războiul, arătindu-și toată 
înverşunarea împotriva romanilor, după care întîmplare se întorc 
la ai lor. Au fost aleşi tribuni militari cei trei frați Fabii îm- 
preună cu Q. Sulpicius Longus, Q. Servilius, pentru a patra 
oară, şi Servius Cornelius Malunginensis. 


XXADII Pe cînd Roma era amenințată de o primejdie103, 
mai cumplită ca niciodată, statul, care în asemenea împrejurări 
grele recursese la un dictator ca la ultimul sprijin, pentru a face 
faţă oricărei situaţii (aşa le întunecă soarta minţile celor 

cărora vrea să le dea loviturile sale hotăritoare!), cum a fost 
de pildă în războiul cu fidenaţii şi cu veiențţii, şi cu alți vrăj- 
mași din rîndurile popoarelor vecine — acum, cînd a fost vorba 
de un duşman de care nu s-a mai auzit și care nu a mai fost 
văzut vreodată, venit tocmai de la capătul pămintului, de lingă 
oceanul Atlantic, Roma n-a mai apelat nici la autoritatea extra- 
ordinară a unui dictator şi nici n-a mai căutat vreun sprijin 
undeva. Mai mult, erau la cîrma republicii tocmai aceia datorită 
îndrăznelii cărora fusese pornit acest război. Aceştia au făcut 
mobilizarea armatei, ca de obicei, fără o grijă deosebită, de 
parcă ar fi fost vorba de un război oarecare, lipsit de impor- 
tanță (ba chiar socoteau că pentru ei acest război e o floare 
la ureche). 

În vremea asta, gallii, cînd au aflat că cei vinovaţi față de 
ei prin încălcarea dreptului ginţilor au fost şi mai mult preţuiţi, 
fiind ridicaţi la posturile de cea mai înaltă răspundere, şi că 
romanii şi-au bătut joc de solii lor, s-au aprins de.o ură atit 
de înverşunată, încît întreg acest popor, care nu-și poate stăvili 
pornirile, s-a năpustit deodată spre flamuri și smulgindu-le 
de unde erau înfipte au pornit către Koma, în marș forțat. 
În timp ce toate celelalte cetăţi, înspăimîntate ca de o furtună 
năprasnică la trecerea hoardelor sălbatice ale gallilor, alergau 
să pună mina pe arme, și în timp ce toți țăranii au pornit în 
băjenie, într-o fugă desperată, galiii le făceau semne tuturor 
şi le strigau în gura mare că ei merg spre Roma. Prin toate 
ţinuturile pe care le străbăteau, gallii puneau în mișcare forţe 
atit de uriaşe, încît cu puhoaiele lor de cai şi de oameni erau 
înşiruiţi și în lung, şi în lat, pe un nemăsurat spaţiu. luţeala 
cu care ei se mișcau a stirnit cea mai mare groază cu putință 
în Roma, spaima răspîndindu-se mult mai iute decît zvonurile 
şi ştafetele clusinilor și ale celorlalte noroade. 

Cu toate că armata romană fusese mobilizată în cea mai 
mare grabă, întocmai ca o oaste de strinsură, romanii au ieșit 
în întimpinarea gallilor la piatra miliară a unsprezecea, în 
ținutul unde riul Allia!04 porneşte la vale din munţii Crustumini, 
curge pe o albie foarte adincă, se uneşte cu fluviul Tibru nu 
departe de Via Armatei, din jos de ea. Toate împrejurimile 
mișunau de uriaşele hoarde gallice și pretutindeni răsunau 

zbieretele de tot felul și cîntecele sălbatice ale acestor noroade, 
obișnuite cu atîta zarvă nemaipomenită și care înspăimintau 
toată lumea cu răcnetele lor sinistre. 


XXĂDIII Acolo, tribunii militari îşi rinduiesc armata în 
formaţie de luptă, desfășurindu-se la aripi ca să preîntimpiue 
o învăluire din partea gallilor, care erau atit de numeroși, 
Însă ei au făcut toate aceste operațiuni fără să-şi fi ales mai 
dinainte cele mai bune poziţii pentru tabără și fără s-o fi înzestrat 
cu întăriturile cuvenite, înlăuntrul cărora să se poată retrage. 
Nu şi-au mai adus aminte nici de zei, nici de oameni, n-au 
mai consultat nici auspiciile şi n-au mai adus nici jertfele după 
orînduială. Nici măcar în sectorul de centru frontul roman 
nu era deopotrivă cu al gallilor, fiindcă şi aici romanii îl slăbi- 
seră subțiindu-l prin rărirea şirurilor, ca să poată acoperi tot 
frontul, care aşa ajunsese aproape dezlinat. La aripa dreaptă 
se găsea o mică măgură. Comandanții romani au hotărît ca 
să-și aşeze aici rezerva, şi aceasta a fost singura măsură făcută 
cu cap, fiindcă atunci cînd romanii, intrați în panică, au. luat-o 
la fugă, numai acolo şi-au găsit scăparea. 

Brennus105, căpetenia gallilor, se temuse ca nu cumva romanii, 
dîndu-și seama de puţinătatea lor numerică, să recurgă la vreo 
viclenie, şi atunci și-a făcut planul ca să cucerească în primul 
rind această înălțime, pentru ca gallii, după ce vor izbi legiunile 
romane în sectorul din centru, să poată ataca rezervele romane 
şi din lături, și din spate. De aceea s-a îndreptat atacul întii 
împotriva acestor rezerve. Brennus era convins că biruința va 
fi de partea lui, de vreme ce dispunea de superioritate pume- 
rică, însă numai după ce va izbuti să-i scoată pe romani din 
poziţiile rezervelor lor şi va da lupta piept la piept, în cimp 
deschis. 

lată că barbarii, în afară de faptul că erau ajutaţi de 
noroc, dovedeau că au şi un plan iscusit. În schimb, în li- 
mia lor de atac, romanii nu mai aveau nimic din faimoasele lor 
însușiri, nici comandanții din trecut, nici ostașii de altădată. 
Groaza de galli și gîndul de a-și salva viața prin fugă îi stă- 
pineau atît de tare pe romani, încît au uitat de toţi și de 
toate; o parte cu mult mai mare de romani și-au căutat 

scăparea la Veii, orașul dușmanilor, de care îi despărțea flu- 
viul Tibru, în loc să se indrepte pe cel mai scurt drum către 
Roma, la soțiile şi copiii lor. Pe poziţiile lor de pe înălțime, 
rezervele romane au rezistat o bucată de vreme atacului gal- 
lilor, apărîndu-se zdravăn. 

În restul frontului însă, romanii, îndată ce au auzit în- 
fiorătoarele strigăte de război ale gallilor, atît cei care erau 
mai apropiaţi de linia dușmanilor, cit şi cei mai depărtaţi, 
fără ca să încerce măcar să dea ochi şi să se măsoare în 
luptă cu dușmanul, fără să răspundă la rîndu-le cu strigătul 
de luptă, au rupt-o cu toţii la fugă, înainte de a se fi ciocnit 
cu gallii. Ostaşii Romei și-au vărsat sîngele şi şi-au pierdut 
viaţa în timpul fugii, nu în luptă pieptișă. Ariergarda, îm- 
piedecată în fuga sa de mare învălmășeală și îmbulzeală și 
izbită în spate de propriii ei ostași, a fost cea mai decimată. 
Pe malul Tibrului, unde se retrăsese toată aripa stingă, după 
ce şi-au azvirlit din mină armele, prăpădul a fost şi mai 
cumplit. Pe mulţi romani, care nu ştiau să înoate și cure 
erau istoviţi şi îngreunaţi de platoșa și echipamentul lor de 
război, i-au înghiţit valurile Tibrului. 

Totuşi, mare parte dintre romani au izbutit să scape ne- 
vătămați în cetatea Veii. Ajunşi acolo, nu s-au gindit nici 
măcar la atit: să trimită o ștafetă la Roma, ca să vestească 
dezastrul lor. Nici gind să înjghebeze o apărare. De la aripa 
dreaptă, care se găsea mult mai departe de fluviul Tibru și 
se afla mai aproape de munte, romanii s-au îndreptat cu toţii 


spre Roma, refugiindu-se în fortăreață, fără măcar să închidă 
porţile oraşului. 


XXĂIĂ Gallii au rămas uimiţi, ca în faţa unei minuni, 
cînd au văzut că au cîștigat această victorie atit de repede. 
Lu început au rămas uluiţi, ca unii care habar nu au ce s-a 
petrecut. Mai apoi s-au temut să nu le fi întins romanii cine 
ştie ce capcană. În cele din urmă, au cules trofeele romanilor 
căzuţi, făcînd un uriaș morman de arme, așa cum este obi- 
ceiul la ei. După această treabă, văzînd că nu se da nimic de 
bănuit din partea potrivnicului, au purces la drum, ajungind 
la zidurile Romei nu cu mult timp înainte de apusul soarelui. 

Pilcul de călăreţi galli, trimis înainte pentru cercetarea terenu- 
lui, au dat de știre că au găsit porţile cetăţii deschise, dar 
că nu au văzut nici o strajă în faţa porţilor, și nici pe ziduri 
n-au observat picior de ostaș roman; de aceea, ca şi mai înainte, 
gallii din nou s-au minunat întrebîndu-se ce-o fi însemiind 
aceasta. Dar temindu-se de ce s-ar putea întîmpla în timpul 
nopţii, precum şi de poziţiile unui oraş necunoscut de ei, şi-au 
instalat tabăra între Roma şi rîul Anio, trimiţindu-și grupuri 
de iscoade în jurul zidurilor şi porţilor cetăţii, pentru a-și 
putea da seama ce plănuiau romanii în această situație des- 
perată. 

Locuitorii Romei credeau că în afară de ostașii ce-şi cău- 
tascră scăparea în Roma n-a mai rămas nici un roman în viaţă, 
deoarece cei mai mulţi ostași se îndreptaseră de pe front 
către Veii, şi jeluindu-i pe toți deopotrivă, și pe cei vii, cît 
şi pe cei morţi, au umplut aproape tot orașul de strigăte şi 
vaiete. De groază, li se zbirli părul pe cap; toţi amuţiră la 
vestea că s-au apropiat gallii. În curind au început să fie 
auzite urletele şi cîntecele lor sălbatice, nemaipomenite de 
romani, în vreme ce bârbarii cutreierau de-a valma pilcuri, 
pîlcuri, fără nici o rînduială, prin jurul zidurilor Romei. 
În această vreme, toată lumea a stat cu sufletul la gură, pină 
la ivirea zorilor, așteptindu-se ca gallii să năvălească din 
clipă în clipă în cetate. Romanii au crezut mai întii că gallii 
vor dezlănțui îndată atacul, o dată cu sosirea lor în faţa 
zidurilor orașului. Apoi, cînd au văzut că gallii au rămas în 
tabăra de la Allia, s-au gîndit că vrăjmașul urmărește alt plan: 
va năvăli peste ei înainte de lăsarea nopţii, fiindcă lumina zi- 
lei era pe sfirşite. Mai tîrziu însă, văzînd că gallii au ami- 
nat dezlănţuirea atacului, romanii s-au gindit că-i așteaptă 
o soartă și mai crudă, şi că dușmanii aveau să-și facă în 
Roma o apariţie și mai înfiorătoare. În sfirşit, cind s-a cră- 
pat de ziuă, toţi cetăţenii se simțeau parcă cuprinși de frigu- 
rile din urmă ale morţii. Yiorii groazei atinseseră culmile 
nebuniei, din pricina încordării neîntrerupte. 

Atunci cînd romanii au văzut steagurile gallilor în ime- 
diata apropiere a porţilor cetăţii, şi-au zis cu toţii că le-a bă- 
tut ceasul din urmă. Cu toate acestea, nici pe departe nu se 

poate închipui că ar fi cea mai mică asemănare între cele în- 
timplate în cursul acestei nopţi şi în ziua următoare, înăun- 
trul zidurilor cetăţii, şi grozăviile petrecute în rîndurile ar- 
matei romane, ai cărei ostași fugiseră cu ochi holbați de 
spaimă. Fiindcă cetăţenii nu aveau pic de nădejde că ar putea 
apăra oraşul cu aceste biete rămășițe de ostași, au găsit cu 
cale să se retragă cu toții, cu soții, cu copii, toți cei zdra- 
veni și în stare de a purta în mînă o armă, împreună cu 
senatul, în cetăţuia de pe Capitoliu. Făcînd acolo depozit de 
arme şi de provizii, au hotărit să-şi apere, de pe aceste poziţii 
întărite, zeii, viaţa și numele de roman. Flaminul, preoţii şi 
fecioarele vestale au găsit de cuviință că trebuie să (crească 
de prăpăd, pirjol şi pîngărire altarele şi toate cele sfinte ale 
poporului şi să nu înceteze o clipă cinstirea zeilor, cît va mai 
rămîne în viaţă unul din ei. Dacă ruinelor orașului, ursit 
pierzării, vor mai supravieţui numai Capitoliul şi cetăţuia, unde 
sînt sfintele așezăminte şi lăcașele zeilor, precum şi senatul, 
care duce cîrma republicii, şi dacă va fi salvat numai tinere- 
tul luptător, va fi îndurată mai uşor pierderea bătrînilor 
lăsaţi la vetrele lor, pentru că şi aşa aveau să moară cîndva. 
Bălrinii romani, care repurtaseră odată triumfuri, care înde- 
pliiseră înalte dregătorii consulare, le mărturiseau deschis: 
concetățenilor lor că vor la rîndu-le să-şi sfirşească viaţa 
o dată cu aceste funcţii, pentru ca poporul să fie cu sufletul 
împăcat că a scăpat de ei, pentru ca aceste rămășițe de tru- 
puri istovite, care nu mai sînt în stare să poarte o armă ca 
să-și apere patria, să nu fie o povară şi să nu îngreuieze 
truda şi lupta celor înarmaţi. 


AL în felul acesta se mingiiau bătrinii hărăziți morţii 
în cele din urmă clipe ale vieţii lor, așteptindu-şi pieirea. 
Apoi au pornit să-și îmbărbăteze cetele de luptători tineri, 
pe care i-au însoţit pînă la Capitoliu şi cetăţuie, încredinţind 
ca pe o sfîntă comoară și moștenire, vitejiei şi vredniciei acestui 
tineret, întregul destin al Romei, tot ce-a mai rămas din 
această cetate, care vreme de 360 de ani a fost mereu birui- 
toare în toate războaiele purtate. Și o dată cu plecarea în 
cetățuie a acestor tineri luau cu ei gi orice nădejde de ajutor 

şi orice sprijin acestor bătrîni de care se despărțeau p ntru 
totdeauna și care erau hotăriţi să nu mai supraviețuiască 
pieirii orașului; această privelişte jalnică îi zguduise pe toți 
pînă în cele mai adinci cute ale sufletului. Vaierele femeilor 
cuprinse de groază, care alergau fără rost în sus şi în jos 
şi care se agăţau de gitul și de braţele soților și feciorilor lor, 
se auzeau pretutindeni, întrebîndu-i: „Ce soartă le așteaptă 
pe ele? În grija cui le lasă? Pe capul lor are să cadă ioată 
urgia şi tot prăpădul lumii“. 

Totuşi, şi o bună parte din femei s-au luat după luptă- 
tori, însoţindu-i pînă la cetăţuie. Nimeni nu le-a oprit, dar 
nici nu le-a chemat, cu toate că ar fi fost de folos pentru cei 
împresuraţi ca în rîndurile lor să se găsească cit mai puțini 
ncluptători, însă ar fi fost neomenos să le lase pierzării. 

Restul norodului, care nu putuse încăpea pe măgura atit 
de îngustă a colinei Capitoliului şi nici nu putea fi hrănit, din 
pricina lipsei de provizii, revărsîndu-se de pe toate ulițele 
oraşului, a pornit într-un convoi neîntrerupt către Janiculum. 
De acolo, o parte din ei s-a tupilat prin ogoare, iar altă parte 
s-a îndreptat spre orașele învecinate, fără să aibă pe cineva 
în fruntea lor, fără vreun plan chibzuit; şi pentru că nimeni 
nu mai avea nădejde că şi-ar putea încredința soarta în mina 
cuiva, pornea fiecare unde îl tăia capul. Totuși, preotul zeu- 
lui Quirinus și fecioarele vestale, fără să se mai gindească la 
grijile şi necazurile lor, au hotărît să ducă cu dinșii tot ce 
aparţine zeilor, odăjdiile şi cele sfinte, iar ceea ce erau ne- 
voiţi să le lase pe loc, deoarece nu aveau la îndemiînă destule 
braţe ca să le care şi să le pună la adăpost într-un loc sigur, 
au chibzuit că cel mai bine e să le bage în niște butoiașe şi 
să le îngroape în templul care se află în imediata apropiere 
a casei preotului lui Quirinus, în acel loc unde azi e oprit să 
scuipi. Celelalte obiecte de cult sînt duse pină la colina Jani- 
culum, împărțindu-se povara pe umerii fiecăruia. Astfel s-a 
trecut și peste podul de lemn. . 

Pe cînd alaiul urca povirnișul acestei coline, un om din 
popor, cu numele de Albinus, care îşi ducea în carul său 
soția şi copiii, mergind o dată cu gloata care ieșea din oraș, 
fiindcă nu aveau să fie de nici un folos pentru război, a 

văzut convoiul preoților și vestalelor şi atunci, fiind încredinţat 
că este un mare păcat ca preoţii statului să meargă pe jcs 
şi să transporte în felul acesta toate lucrurile sfinte ale po- 
porului roman, iar el şi ai săi să meargă în căruță în văzul 
tuturora, (pe acele vremuri oamenii mai făceau deosebire între 
cele pămintești și cele cereşti), şi-a poftit soţia şi copiii să 
coboare din teleaga lui, unde a urcat fecioarele vestale și toate 
cele sfinte, conducindu-le pînă la Caere, pe calea obișnuită a 
preoţilor. 


XLI în Roma se rinduiseră în vremea aceasta toate pre- 
gătirile pentru apărarea cu orice preţ a fortăreței și: Capito- 
liului, aşa cum se cuvenea în asemenca cumplite împrejurări, 
în timp ce mulțimea bătrinilor s-au întors spre vetrele lor, 
așteptindu-şi senini sfîrșitul, fiind hotăriţi să întimpine moar- 
tea o dată cu sosirea gallilor. Hotăriţi ca să-și sfirşească viața 
acei dintre bătrîni care îndepliniseră mari dregătorii la cirma 
țării, s-au așezat pe jilţurile lor de fildeş în mijlocul caselor, 
îmbrăcaţi în cele mai strălucitoare veşminte de sărbătoare 
— pe care le-au mai purtat cîndva cu prilejul triumfurilor lor 
sau cînd mergeau în carul încărcat cu chipurile zeilor, la 
spectacolele jocurilor de circ —- purtind asupra lor insemnele 
şi dovezile vredniciei şi rangului lor de altădată. Unii ana- 
lişti istorisesc că însuşi marele pontif Marcus Fabius a rostit 
rugăciunea jertfei în cinstea acestor bătrîni care s-au jertfit 
pentru binele patriei şi pentru cetăţenii romani. 

Gallii şi-au mai potolit din avintul lor războinic după 
trei zile de la lupta de la Allia, deoarece în timpul acestei 
bătălii nu avuseseră de înfruntat primejdii atît de mari și 
pentru că erau încredinţaţi că sînt în stare să cucereuscă 
Roma şi fără atacuri criîncene ori irosiri de forţe. De aceea. 
în cursul zilei următoare au intrat în oraș pe poarta Collina, 
care fusese lăsată deschisă, fără nici o pornire de ură şi fără 
nici un avint, şi ajunși în for își rotesc ochii către templele 
zeilor şi către cetăţuic, singurele cu înfățișare de război. Apoi 
gallii au lăsat pe loc o mică garnizoană (pentru ca nu cumva 
să se trezească cu un atac ncașteptat dezlănţuit din cetăţuie 
sau din Capitoliu, atunci cînd ei erau împrăștiați prin oraş), 

S-au risipit pe toate străzile orașului lipsit de orice vietate 
omenească şi s-au pornit după jafuri. O ceată de galli a dat 
buzna în prima casă întilnită în cale. Alţii s-au repezit buluc 
în altă clădire, ceva mai depărtată, de parcă aceasta ar fi fost 
neatinsă de război şi ar fi fost plină de bogății care trebuiau 
prădate. 

Apoi din nou s-au oprit în loc, înspăimîntaţi de singură- 
tatea apăsătoare a străzilor și caselor, ca nu care cumva s-o 
păţească, fiind atacați pe neașteptate şi prin viclenie de ro- 
mani, și atunci s-au întors grămadă în for umplind și ulițele 
învecinate cu forul. Aicea însă au găsit locuințele plebeilor 
închise cu zăvoarele, în timp ce porţile la intrarea clădirilor 
fruntașilor cetăţii erau deschise. Gallii însă se codeau să intre 
mai degrabă în casele deschise şi cu uşile .date de pereţi, 
decît în cele închise, mai ales cînd au observat în tinda acestor 
case niște bătrîni venerabili șezind pe jilțurile lor și care 
prin înfăţişarea lor impunătoare, prin seriozitatea privirilor 
şi a feţei, prin măreţia ţinutei şi a portului, prin semnele și 
podoabele lor păreau mai presus de oamenii de rînd, aidoma 
zeilor. 

Pe cînd gallii îi priveau pe bătrinii nemișcaţi, ca niște 
statui, se spune că unul din galli a vrut să-l tragă de barbă 
pe M. Papirius (pe atunci, bătrînii purtau barbă lungă), care, 
indignat, l-a izbit pe gall în cap cu toiagul lui de îildeș, 
care fapt a stîrnit mînia gallului. Acesta a fost semnalul în- 
ceperii măcelului, pentru că toţi bătrinii Romei au fost omoriţi 
în jilţurile lor. După uciderea tuturor fruntașilor cetăţii n-au 
mai fost cruţaţi nici ceilalţi muritori. Au fost jefuite toate 
casele. A urmat apoi prăpădul şi piîrjolul, mistuindu-se atitea 
case în para focului, după prădarea lor. 


XLII De altfel nu toți gallii aveau chef să vadă orașul 
năruit pînă în temelie. Căpeteniile lor au hotărit să pună foc 
numai la o parte din case, pentru a stirni groaza și a sili 
în felul acesta pe asediați, îngrijorați să nu-și piardă locuinţa 
lor, să se predea. Gallii erau încredințaţi că nu trebuie mis- 
tuite de foc toate casele, pentru ca tot ce va rămîne neatins 
de furia războiului să rămînă o chezăşie a  încovoierii cerbi- 

ciei romanilor, ca să li se închine lor. De aceea, după prima 
zi, n-au mai întins focul mai departe în diferitele cartiere ale 
orașului, aşa cum se întîmplă de obicei într-un oraș cucerit. 


Romanii din cetăţuie care vedeau orașul colcăind de vrăş- 
maşi și care forfoteau pe toate străzile orașului, nu știau dacă 
trebuie să dea crezare minților ce gindeau, ochilor ce vedeau 
şi urechilor ce auzeau, de vreme ce se ivea cînd ici, cînd colo 
un nou prăpăd şi o altă urgie. Pretutindeni se auzeau răc- 
netele şi urletele duşmanilor, vaierele femeilor şi ţipetele co- 
piilor, trosnetul flăcărilor mistuitoare şi zgomotul asurzitor 
al clădirilor care se prăbușeau. Ei își îndreptau privirile în- 
tracolo, tremurînd pentru ai lor, toţi fiind numai ochi şi urechi, 
cu sufletul la gură, ca şi cum ar fi fost însărcinaţi de ursită 
să ia aminte cu toată fiinţa lor la năruirea patriei, avînd to- 
tuși putinţa să-şi ocrotească viața, în schimb însă, neputin- 
du-sc salva nimic din toată truda și agoniseala muncii lor. 
Aceşti romani erau cu mult mai plins decit oricare alt 
popor care a fost vreodată împresurat în vreun război, fi- 
indcă, ei erau pe de o parte şi asediați, fiindu-le rupte toate 
legăturile cu restul patriei şi lumii, și pe de altă parte pentru 
că-şi vedeau toate bunurile lor în puterea vrăjmașilor. 

Nici noaptea care a urmat după această zi atit de cum- 
plită în toate privinţele nu a venit cu o fărimă de liniște pen- 
tru romani. Așijderea și ziua următoare acestei fioroase nopți 
a venit însoţită de un alai întreg de pătimiri și dureri de ne- 
descris. Totuși, sub apăsătoarea povară a atitor chinuri şi zbu- 
ciume, bărbăţia romanilor a rămas neclintită, cu toate că ve- 
deau totul în flăcări, prăbușindu-se în moloz și scrum şi făcut 
una cu pămîntul. Romanii apărau mai departe, pînă la cea 
din urmă picătură de sînge, neînsemnata colină prizărită şi 
săracă, singurul loc unde se aşezaseră ei, care rămăsese ca o 
icoană a libertăţii. Și cum zilnic aveau sub ochi aceeași pri- 
veliște, romanii s-au obişnuit într-o bună măsură cu năpasta 
lor şi şi-au întărit sufletele, nemaisimțindu-și jalea şi zbu- 
ciumul. Acuma erau cu sufletul încordat către lupta de mîine 


ce aveau s-o ducă numai ei cu arma în mînă, singura nădejde 
ce le-a mai rămas. 

ĂLIII La rindul lor, şi gallii, după ce s-au războit de-a 
surda cu zidurile şi pereţii caselor, cînd au văzut că din ora- 
şul cucerit n-au mai rămas decit dărîmături, moloz şi scrum 
peste care se plimbau nestingheriţi ei, înarmaţi, cînd și-au 
dat seama că romanii nu-s de loc înfricoșaţi și că cu tot pră- 
pădul și cu toată urgia nu și-au frînt cerbicia, astfel încit să 
fie înduplecaţi să se predea decit numai prin forță, au hotărit 
să recurgă la cea din urmă cale și să pornească la asaltul 
cetăţuii. Cum s-a crăpat de ziuă, la un semnal dat, toată 
gloata nesfirşită de galli se orînduiește în for pentru atac. 
Apoi, scoţind strigăte nemaipomenite, se năpustesc spre Capi- 
toliu, formînd cu scuturile lor broasca ţestoasă106. De astă 
dată romanii nu se mai pierd cu firea și nu mai luptă la 
voia întîmplării, ci — după ce şi-au întărit străjile de la 
toate intrările — unde văd că gallii dezlănțuie atacul, acolo 
își trimit și romanii toată floarea luptătorilor, ca să-i în- 
frunte. 

La început îi lasă să urce povirnișul, încredințaţi că cu 
cit gallii vor ajunge mai sus, cu atit pot fi prăvăliți mai ușor. 
Cam pe la mijlocul costișei însă, gallii s-au oprit în loc. 
Atuncii romanii s-au năpustit de pe poziţiile lor mai înalte 
asupra gallilor (la aceasta îi ajuta de la sine însuşi povirnișul), 
într-un asemenea iureș încît i-au dat peste cap, rostogolindu-i 
unii peste alţii şi hăcuindu-i. Au dat vrăjmașilor o lecţie atit 
de grozavă, încît gallii n-au mai repetat niciodată un asemenea 
atac, nici cu trupe puţine. nici cu toate forțele. 

Și “atunci ei renunțară la planul de a cuceri Capitoliul. 
pierzînd nădejdea că vor izbuti vreodată prin atac deschis, și 
de aceea pregătesc împresurarea cu tot dinadinsul. Gallii trecu- 
seră însă cu vederea că în vremea aceasta ei distruseseră toaie 
grinele, pe cele din oraș în urma pirjolirii caselor, iar în 
răstimpul acestor zile, cerealele de pe ogoare fuseseră toate 
cărate de romani la Veii. De accea gallii au găsit cu cale 
să-și împartă armata în piîlcuri, o parte din ele să pornească 
după prădăciuni pe la populaţiile învecinate, iar restul de 
oaste să continue împresurarea cetăţii, urmărind ca în felul 
acesta să fie aprovizionate trupele asediatoare cu cele trebuin- 
-cioase, răpite de pe ogoare. După ce gallii au plecat din Roma, 

soarta i-a minat către Ardea, unde au simțit pe pielea lor 
proprie ce înseamnă vitejia romană. 

Lă Ardea își trăia viaţa de surghiunit Camillus. Acesta 
îşi ducea greul zilelor fiind cu mult mai îndurerat de soarta 
patriei decît de a sa. El învinuia și zeii, și oamenii, întrebin- 
du-se revoltat: „Unde sînt acei faimoşi luptători romani, care 
sub conducerea sa au cucerit cetăţile Veii și Falerii? Unde 
sînt acei romani de altădată, care şi-au arătat întotdeauna vi- 
tejia, cîştigînd numai biruinţe?“ Camillus aude deodată vestea 
că armata gallilor s-a apropiat de Ardea și că locuitorii acestei 
cetăţi, cuprinși de groază, se frămintă şi se zbuciumă, neștiind 
ce să facă. Fără să pregete şi îndemnat ca de o poruncă venită 
de sus, Camillus s-a dus la adunarea poporului ardeat. Ardeaţii 
s-au trezit cu el în mijlocul adunării, deși pînă acum Camillus 
se fcrise, îndeobşte, de asemenea manifestări publice. 


XLIL „Locuitori ardeaţi! li se adresă el. Voi sinteţi și 
vechii mei prieteni, dar totodată și noii mei concetățeni, d=oa- 
rece, datorită mărinimiei voastre și soartei care m-a impins 
către voi, am ajuns concetățeanul vostru. Totuşi, nimeni din 
voi să nu creadă că eu, o dată sosit aici mi-am uitat vreodată 
de rostul și ţelui vieţii mele, precum şi de îndatoririle ce 
mi le-am luat. Evenimentele și primejdia comună mă mină 
să vin acum în mijlocul vostru, ca să chibzuim împreună ce 
măsuri de pază și de apărare se cuvine să luăm în asemena 
grele împrejurări. Oare;aș putea eu da înapoi de la o datorie 
sfîntă, cînd trebuie să vă dovedesc recunoștință pentru atîta 
atenție și bunăvoință arătate din partea voastră mie și să 
nu-mi arăt vrednicia mea acum, cu prilejul acestui război, 
cînd voi sînteţi căzuţi în grea restriște? Eu mi-am dovedit în 
patria mea însușirile bune prin ştiinţa războiului, dar, cu 
toate că n-am fost biruit pe nici un front de luptă, cînd s-a 
coborit pacea în ţară, nerecunoscătorii mei concetăţeni m-au 
izgonit din rîndurile lor, dincolo de fruntariile patriei. 

Soarta v-a oferit vouă acest prilej norocos de a vă dovedi 
recunoștința poporului roman pentru binefacerile atit de mari 
aduse de poporul roman cetății Ardea în trecut (și vi le 
amintiţi destul de bine); voi însă să nu vă supăraţi că v-am 

spus cît de mari au fost aceste binefaceri și în ce momente de 
răscruce vi s-au adus de către romani, însă trebuie să vă 
creaţi o mare faimă, încununînd de slavă cetatea voastră prin 
înfrângerea dușmanilor comuni. -Gallii s-au apropiat de Ardea 
în cete răzleţite. Ei sînt mai degrabă un popor de oameni ară- 
toşi la trup, îngimfaţi la suflet, nu de oameni plini de băr- 
băţie. În orice luptă fac mai multă zarvă decit trebuie, și 
aceasta numai pentru a stirni panică, nu pentru a-și dovedi 
puterea și vitejia. Dovada o aveţi în înfrîngerea Romei: Gal- 
lii au cucerit un oraş cu porţile deschise. Cu toate acestea, 
un pumn de romani din Capitoliu şi din cetăţuie rezistă mai 
departe. Acum, covirşiți de uritul și de greutățile asediului, 
gallii cutreieră în sus și în jos, umbliud răzleţiți prin sate și 
ogoare. Ghiftuiţi de mincare şi îndobitociţi de băutură, toate 
jefuite de la locuitorii de prin satele unde se întimplă să ajungă 
noaptea, își fac sălașul pe malurile riurilor și se aştern pe 
jos pentru odihnă pe pămîntul gol, ici colo, întocmai ca şi 
fiarele pădurilor, fără să se îngrijească de întărirea poziţii- 
lor unde poposesc și fără să-şi înjghebeze străji şi unităţi de 
pază, mai ales acum, cînd sînt şi mai lipsiţi de prevedere în 
urma izbinzilor lor. Dacă aveţi de gînd să vă apăraţi zidu- 
rile voastre şi să nu îngăduiţi ca ţara voastră să ajungă în 
mina gallilor, luaţi-vă armele și veniţi cu mine în mare număr, 
la primul schimb al străjilor. Urmaţi-mă la nimicirea vrăş- 
mașilor, nu la luptă! Vă făgăduiesc că voi izbuti să vi-i dau 
pe toți dușmanii în mînă, toropiţi de somn, ca să-i măcelăriți 
ca pe o turmă de vite; nu voi pregeta să pornesc și de aici, 
din Ardea, în băjenie, ca să am parte de aceeaşi soartă de 
surghiunit, pe care am avut-o şi la Roma“. 


XLD Toată lumea, şi prieteni și neprieteni, erau încre- 
dinţați că nu este un alt conducător mai potrivit ca Furius 
Camillus pentru a face față unui război atit de mare, în ase- 
menea împrejurări. După împrăștierea adunării, toţi cetăţenii 
cinează și se duc la odihnă, așteptind cu încordare să li se dea 
cît mai curînd. semnalul de pornire la luptă. Cum l-au auzit, 
ardeaţii au fost de față în fața porţii casei lui Camillus, în 
primele ceasuri din liniștea nopţii. leșind din oraș, ardeaţii 

dau de tabăra gallilor, așezată nu departe de zidurile cetăţii 
lor; aşa cum le spusese dinainte Camillus, gallii, nepăsători, 
nu ţinuseră seama de nici un fel de apărare, în nici o privinţă. 
Ardeaţii năvălesc asupra lor, scoțind strigăte puternice. Ceea 
ce a urmat nici nu poate fi numită luptă, ci un măcel în toată 
legea. Gallii, toropiți de somn, dezbrăcaţi și lipsiți de arme, 
sînt răpuși toţi pînă la unul. De spaimă, s-au trezit.din culcușu- 
rile lor și cei mai depărtaţi dintre ei, care, neștiind ce s-a 
întîmplat şi de unde porneşte acest atac, au dat buzna or- 
beşte, nimerind tot peste ardeaţi. O mare parte a gallilor, care 
rătăceau răzleţiţi prin ţinuturile anţiaţilor, au fost doboriţi 
în urma unui atac fulgerător dat de locuitorii acestei cetăţi, 
după ce au fost împresuraţi. 

În timpul acesta, şi etruscii au suferit o grea înfrîngere 
din partea romanilor, pe teritoriul veienţilor. Etruscii n-au sim- 
ţit nici un fel de milă şi de înțelegere față de Roma; deşi 
erau vecinii ei de 400 de ani și deși știau că romanii sînt la 
grea strimtoare, fiind atacați de un vrășmaş pe care nu-i 
mai văzuseră și de care nu mai auziseră vreodată, totuși au 
pornit să prade satele şi ogoarele romane tocmai în această 
vreme. Încărcaţi de prăzi, etruscii plănuiau să împresoare și 
garnizoana romană din cetatea Veii, care era ultima pavăză 
şi nădejde a numelui de roman. 

Unităţile romane din Veii îi priveau pe etrusci cum cutre- 
ierau în cete prin holdele lor şi cum îşi cărau prăzile în 
fața ochilor lor. Mai băgară de seamă upoi că etruscii și-au 
instalat tabăra nu departe de Veii. La început, pe romani 
i-au cuprins miîhnirea și jalea; apoi însă revolta şi mînia au 
pus stăpinire pe sufletul acestor ostaşi, care se întrebau: 
„Cum e cu putință ca acest norod să-și bată joc de pătimi- 
rile noastre, pricinuite de galli, cînd ştiu prea bine că această 
urgic s-a revărsat asupra Romei în urma războiului etruscilor 
cu gallii?“ 

Greu s-au stăpinit romanii să nu tabere îndată asupra 
etruscilor. Centurionul Caedicius, pe care ostaşii romani din 
această cetate îl aleseseră ca să le fie căpetenie, le-a potolit 
însă pornirile mîniei. Și-aminară răzbunarea pentru la noapte. 
Lipsca numai un comandant deopotrivă lui Camillus. Cu toat: 

acestea, isprava s-a dus pină la capăt, cu o izbindă deplină. 
Mai mult, călăuziți de o sumă de prizonieri capturați, care 
supravieţuiseră măcelului din timpul nopţii, au purces în în- 
tîmpinarea şi a celeilalte cete de etrusci, care făcuse popas în 
jurul salinelor de la Ostia. În noaptea următoare, romanii i-au 
atacat şi pe -aceștia prin surprindere, făcînd o a doua baie de 
sînge, mult mai mare ca prima, după care s-au întors la Veii, 
bucuroși de această îndoită biruinţă. 


XLLI În vremea aceasta, asediul Capitoliului și a cetăţuii 
de către galli începuse să lincezească, domnind liniște în ambele 
tabere. Gallii erau atenţi într-o singură privință: să nu se stre- 
coare vreun roman printre străjile lor. Deodată a răsărit din 
rîndurile asediaţilor un tînăr roman, care prin isprava sa a 
stîirnit uimirea și minunarea atît a vrăjmașului, cît și a con- 
cetăţenilor săi. 

Îndatorirea de a îndeplini rînduiala sacrificiilor pe colonia 
Quirinală cădea în sarcina urmaşilor neamului Fabiilor. C. Fabius 
Dorsus, încins în acest scop cu toga după datina gabină, pur- 
tînd pe braţe obiectele cultului religios, după ce a coborit din 
Capitoliu, a străbătut prin mijlocul străjilor dușmane, fără să 
se sinchisească sau să se înspăimiînte de strigătele cuiva, și a 
ajuns pe colina Quirinală; de acolo, după săvirșirea slujbei și 
după îndeplinirea tuturor îndatoririlor potrivit rînduielilor reli- 
gioase, s-a întors în Capitoliu la ai săi, cu aceeași ținută, cu 
aceeași privire şi cu același pas statosnic, avind în suflet adînc 
săpate aceleași convingeri, că zeii, a căror cinstire nimic n-a 
împiedicat-o, nici măcar teama de moarte, vor îi prielnici roma- 
uilor,. 

Gallii holbaseră ochii, rămiînind încremeniţi ca în fața unei 
minuni, fie de atîta îndrăzneală dovedită de Dorsus, fie că 
erau pătrunși și ei de teama de zei, deoarece se ştie că acest 
popor nu e de loc nepăsător în ce privește religia. 

În vremea aceasta, garnizoana romană din Veii capătă pe zi 
ce trece tot mai mult avint, și în același timp sporesc și forțele 
acestor trupe. Acolo au început să se adune nu numai ostașii 
romani care se răspindiseră pretutindeni în urma înfrîngerii 
suferite la Allia şi după cucerirea Romei de galli, dar cu nemi- 

luita curgeau voluntari de la toate populaţiile din Latium, ca 
să fie şi ei părtaşi la prăzile din acest război. Toţi romanii 
găseau cu cale că acum e momentul prielnic de a se năpusti 
asupra dușmanului, pentru a-şi slobozi patria din miinile lui. 
Numai că lipsea un cap isteţ, într-un trup zdravăn. Chiar locul 
şi împrejurările îi îndemnau să fie convinşi că singura nădejde. 
a Romei e Camillus, mai ales că la Veii se găsea o mure parte 
din ostașii care luptaseră şi biruiseră pe front, sub conducerea 
lui iscusită. Însuşi Caedicius spunea că el nu va aștepta pină 
îi va lua comanda din mînă vreunul dintre zei sau dintre muri- 
torii de rînd, că el n-a uitat rangul său și de aceea cere să 
vină comandantul potrivit unor atari împrejurări. Atunci toţi 
ostaşii, într-un glas, au găsit cu cale să fie chemat Camillus 
de la Ardea. Dar mai întîi trebuia consultat senatul roman aflat 
în Capitoliu, fiindcă cetăţenii erau pătrunși de trebuinţa păstrării 
cu orice preţ a disciplinei şi respectului cuvenit senatului; cu 
toate că Roma era pe marginea prăpastiei, totuși cetăţenii ştiau 
ce va să zică simţul măsurii. Numai că trecerea printre rîndurile 
asediatorilor era o treabă foarte primejdioasă. 

Un tînăr vrednic şi isteţ, Pontius Cominius, şi-a luat 
asupră-şi această sarcină. EI și-a făcut o plută din scoarţe de 
copac și așa a intrat în Roma, pe apa Tibrului. Apoi, coborînd 
pe țărm, urcă pe niște stinci colțuroase și povirnite pe care 
gallii, tocmai din această pricină, trecuseră cu vederea să-și 
pună străji. Pontius se cățără apoi cu miinile, urcînd pînă în 
vîrful stincii Capitoliului. Acolo e condus în fața mai marilor 
cetății, unde dă în vileag solia încredințată lui de armata din 
Veii. Senatul a dat atunci un decret prin care se ridica surghiu- 
nul lui Camillus prin comiţiile curiate și se aducea la cunoștință 
numirea lui, fără întîrziere, din porunca poporului, in postul 
de dictator, pentru ca armata să-şi aibă comandantul pe care-l 
vor soldaţii. 

Coborînd tot pe acolo pe unde urcase, Cominius s-a întors 
la Veii ca să vestească rezultatul însărcinării sale. Apoi uu 
fost trimiși nişte împuterniciţi la Camillus, în cetatea Ardea. 
Camillus a fost condus la Veii. De bună seamă că se votase şi o 
lege curiată, prin care el fusese numit dictator în lipsă. (Îmi 
place să cred însă că el n-a plecat din Ardea înainte de a afla 

că s-a votat această lege, fiindcă fără voia şi porunca poporului 
el nu și-ar fi putut strămuta domiciliul din localitatea surghiu- 
nului, și nici obţine comanda supremă a armatei, dacă n-ar fi 
fost numit dictator), 


XLDII Pe cînd la Veii se petreceau aceste întimplări, în 
aceeaşi vreme cetățuia Romei și Capitoliului au fost la un pas 
de pierzare. Gallii, fie că s-au luat pe urmele pașilor omenești, 
pe unde mersese ștafeta romană de la Veii, fie că băgaseră 
de seamă că suişul pe stînca ce duce la altarul Carmentei e ușor 
de făcut, au trimis într-o noapte înstelată mai întîi un ostaş 
„de-al lor, fără nici o armă Ja el, care să încerce urcuşul. Apoi 
luară și armele; unde simțeau vreo stavilă, se sprijineau unul 
pe altul; în felul acesta se ajutau şi se trăgeau în sus unul pe 
altul, așa cum îi silea terenul. Astfel, gallii au izbutit să ajungă 
în vîrful stîncii, într-o muţenie atît de desăvirșită, încit nimeni 
n-a băgat nimic de seamă. Nu numai ostașii de strajă n-au 
simţit nimic, dar nici măcar cîinii, care se ştie că latră la cel 
mai mic zgomot în timpul nopţii. În felul acesta a fost înşelată 
trezia și atenţia romanilor. Numai pe gişte n-au izbutit gallii 
să le înșele și să nu simtă venirea lor. Cu toate marile lipsuri 
de provizii, aceste păsări hărăzite Junonei fuseseră cruțate. 
Numai această întimplare a adus salvarea romanilor. Gigîitul 
gîştelor, precum şi bătutul lor din aripi au trezit din somn pe 
M. Menlius, care fusese consul cu trei ani mai înainte și era un 
erou cu mare faimă în război. Acesta a pus mîna repede pe arme, 
chemîndu-i și pe ceilalţi camarazi ai săi, care s-au năpustit 
cu toții asupra gallilor. În timp ce ai săi tremurau îngroziţi, 
Manlius îl izbește puternic cu vîrful ascuţit al scutului pe gallul 
ajuns tocmai deasupra stîncii și-l dă peste cap. Gallul prăbușit 
a adus după sine și prăvălirea duşmanilor din imediata lui 
apropiere. În vremea aceasta, Manlius le făcea de petrecanie 
celorlalți galli căţăraţi pe stincă, care se încleștaseră de ca 
cu mîinile şi care şedeau cu ochii holbaţi de spaimă, neavînd 
mici o armă la ei. Și ceilalți romani îi vin grabnic în ajutor, 
aruncînd o grindină de lănci şi de bolovani în capul gallilor 
şi-i împing așa fel încît vin grămadă unii peste alţii, pînă cînd 
în sfirşit, toată ceata de galli s-a rostogolit de-a berbeleacul 

pînă la poalele stincii. După potolirea acestei zarve, romanii 
au hărăzit restul nopţii odihnei (în măsura în care se poate 
vorbi de odihnă pentru cei care au trecut prin asemenea fiori 
şi zguduiri sufleteşti și, mai ales, după ce s-a dus primejdia). 

În revărsatul zorilor, tribunii militari au poruncit să sune. 
trimbița pentru adunarea ostașilor, fiindcă se cădea să se în- 
vedereze prin cuvinte o asemenea ispravă şi să fie răsplătiți cei 
care meritau. Cel dintii a fost lăudat Manlius, care a şi fost 
decorat pentru vitejia lui. L-au felicitat nu numai tribunii mi- 
litari, ci și camarazii lui de arme, care i-au arătat prețuirea 
și dragostea: toți au strins mînă de la mînă, dindu-i în dar 
pite o jumătate de kg de făină și cîte o litră de vin din partea 
fiecărui ostaș, pentru familia lui Manlius care se găsea în 
cetăţuie. Această ofrandă, neînsemnată la cea dintii privire, 
dacă ținem seama de grozavele lipsuri și de foamete, era o 
uriaşă dovadă de dragoste din partea tovarășilor săi, deoarece 
fiecare roman își rupea de la gură bucătura lui de care avea 
neapărată nevoie, și aceasta numai pentru a-l cinsti pe cel 
mai vrednic dintre ei. Apoi au fost chemaţi ostașii din pos- 
turile acelui loc, a căror vigilență o înșelase dușmanul cînd 
s-a cățărat pe stincă, Tribunul militar Q. Sulpicius a spus cu 
glas tare că va lua aspre măsuri împotriva vinovaţilor, pe- 
depsindu-i potrivit disciplinei militare. Însă toţi acești ostași 
l-au arătat pe ostașul din strajă vinovat de neglijenţă, și atunci 
Sulpicius nu i-a mai pedepsit pe toți, ci numai pe cel care 
şi-a mărturisit vina, care a fost aruncat de sus de pe stincă. 
Toţi ostașii au încuviințat într-un glas această pedeapsă. Din 
ziua aceea, în ambele tabere. atenția a fost mărită: la gelli, 
fiindcă sc dusese vestea că cutreieră în sus şi în jos oameni 
de legătură între Roma și Veii, la romani, fiindcă era vie 
în mintea lor primejdia acelei nopţi. 


ĂLLIII Dar, mai mult ca de izbeliştea împresurării şi 
războiului, amîndouă taberele erau chinuite de foamete. Asu- 
pra gallilor năpădise și ciuma, deoarece își așezaseră tabăra 
în carticrele orașului, care se găseau între coline, iar accastă 
zonă era toată încărcată de pulberea fierbinte și de cenușa 
iscată de la clădirile arse, tot văzduhul era îmbicsit da o 

ceaţă fierbinte. La cea mai mică adiere de vint se ridicau în 
mer nori de praf și de cenușă. Gloatele gallilor însă nu puteau 
cîtuși de puţin să îndure aceste neajunsuri. În țara lor ei 
erau obișnuiți cu frigul și cu umezeala, de aceea tare greu 
se chinuiau din pricina arșiței şi a aerului stricat. Gallii 
piereau ca muștele de ciuma care îi molipsise pe cei mai mulți. 
Din lene de a săpa groapa pentru fiecare mort în parte, îi 
ardeau pe toți cei răpuşi, punindu-i claie peste grămadă la 
un loc, fără deosebire. Acest loc de incinerare a gallilor morţi 
a ajuns de pomină, fiind cunoscut sub numele de „crematoriul 
“gallilor“. 

Din această pricină, gallii au încheiat un scurt armistițiu 
cu romanii, cu care prilej au avut loc nişte întrevederi, cu 
încuviințarea comandanților. Și fiindcă gallii în toate discuţiile 
dădeau pe seama romanilor toată vina foametei şi-i pofteau pe 
romani stăruitor să se predea, de vreme ce au ajuns la anan- 
ghie, se spune că romanii, ca să le dovedească tocmai contra- 
riul, au aruncat într-adins de pe Capitoliu un număr de piini, 
în mai multe locuri unde se aflau străjile gallilor. Cu toate 
acestea, foamea nu mai putea fi nici tăinuită și nici îndurată, 
nici de împresuraţi, nici de asediatori. 

În timpul acesta, dictatorul işi pune pe picior de război 
ostașii lui din Ardea și dă ordin comandantului cavaleriei, 
[. Valerius, să-i aducă trupele romane din Veii. În timp ce 
Cumillus face tot felul de pregătiri și-și instruieşte ostașii 
pentru a-i izbi pe galli cu destulă tărie, armata de pe Ca- 
pitoliu — istovită de vlagă din pricina atitor sforţări depuse 
cu străjile şi cu veghea în posturi, deși acești romani înfrîn- 
seră toate chinurile și neajunsurile omenești cu putinţă, însă 
prin firea lucrurilor numai foamea nu o putuseră birui — 
aștepta din zi în zi cu ochii aţintiţi în zări să vadă: oare nu 
se iveşte Camillus? în cele din urmă pierdură orice nădejde 
de a se mai salva, fiindcă se sfirşiseră şi proviziile. Atunci 
cînd romanii îşi schimbau străjile în posturi îşi simțeau tru- 
purile atît de istovite, încît aproape că se prăbușeau sub 
povara armelor. Din această pricină, ostaşii au cerut sau să 
se predea fortăreaţa gallilor, sau să plătească o sumă de răs- 
cumpărare, după cum se vor putea învoi. 

Într-adevăr gallii au dat să se înţeleagă că nu vor pretinde 
romanilor o sumă prea mare pentru a ridica asediul. Atunci 
senatul s-a întrunit la sfat, dînd însărcinare tribunilor mili- 
tari să se tirguiască cu dușmanii şi să încheie o invoială cu ei. 
Are loc o întrevedere între tribunul militar Q. Sulpicius şi 
Brennus, căpetenia gallilor. Aici s-a hotărît ca prețul răscum- 
părării să fie 1000 de livre de aur, pe care Roma trebuia 
să-l pună la îndemîna poporului gall, care în curînd avea să 
domnească peste toate popoarele lumii. Acest grozav eveniment 
a ajuns de pomină printr-o faptă şi mai cumplită a lui Bren- 
nus: gallii au pus pe cintar greutăţi false mult mai mari, 
şi atunci tribunul le-a refuzat. În faţa acestei stări de lu- 
cruri, trufașul prinţ gall, în batjocură, şi-a aruncat atunci 
şi sabia sa peste greutăţi, rostind în auzul romanilor aceste cu- 
vinte greu de îndurat: „Vai de cai învinşilO!!* 


XLIĂ Numai că zeii și oamenii au oprit pe romani să-și 
răscumpere viața în felul acesta. Din întîmplare, a sosit și 
Camillus tocmai în toiul vrajbei, cînd încă nu fusese pus pe 
cintar tot aurul pentru a fi cîntărit, deci înainte de a i se 
da vrăjmașului plata ruşinii şi înjosirii romanilor. Camillus 
porunci să fie ridicat tot aurul şi îndepărtat de acolo, iar 
gallii să plece din acest loc. Cum gallii refuzară să plece, 
spunînd că ei au încheiat o învoială cu romanii, Camillus 
le răspunse că pentru el nu are preţ o asemenea învoială cure 
a fost încheiată după ce-a fost numit el dictator, deci fără 
porunca sa, de către un dregător din subordinea sa, deci mai 
mic ca el în rang, şi vesti pe galli să fie gata de luptă; 
porunci apoi ostașilor săi să-și pună grămadă la un loc rani- 
țele și să se pregătească de atac cu arma, nu cu aurul, fiindcă 
numai așa se va elibera patria. Homanii se cuvine să-și aibă 
sub ochii lor altarele zeilor, soțiile și copiii lor, pămîntul 
putrici pingărit de urgia războiului, precum și tot ce sînt 
datori să apere, să recucerească şi să răzbune. 

După aceosta, Camillus își așeză armata în ordine de atac, 
potrivit condiţiilor neprielnice ale terenului, într-un oraş pe 
jumătate distrus de dușmani, şi ia toate măsurile cuvenite care 
puteau fi întrebuințate de ai săi cu folos, după știința răz- 

boiului. Gallii rămăseseră uluiţi în faţa situației noi și neaștcp- 
tate şi pun şi ei mîna pe arme, împinși de mînie, și se 
năpustesc asupra romanilor, fără să recurgă la un plan chibzuit. 
Numai că de data asta şi roata norocului s-a întors, pentru 
că Roma a fost ajutată şi de puterea zeilor şi de mintea 
iscusită a unui om. De aceea chiar din prima ciocnire gallii 
au fost înfrînți de romani. Sforţările depuse de romani n-au 
fost mai mari ca cele ale gallilor care au învins la Allia. Se 
mai încinge apoi încă o bătălie, de astă dată în toată regula 
în jurul pietrei a opta miliare, pe calea ce duce spre cetatea 
Gabii, unde se strînseseră din nou galli, după ce s-au oprit 
din fugă; însă, şi aici sînt biruiți de armata romană condusă 
de același comandant, bine inspirat. Acolo baia de sînge a 
adus victoria hotărîtoare: tabăra gallilor a fost cucerită prin 
asalt, nelăsîndu-se în viață nici un gall măcar, ca să deu de 
veste în ţară, alor săi, despre acest dezastru. 

Camillus, după ce și-a salvat patria din miinile vrăjma- 
şului, s-a întors la Roma, unde a fost purtat în triumf. În 
strigăturile glumeţe făcute în stihuri necioplite, rostite de 
soldaţii săi, lui Camillus i s-a spus „Romulus, părintele pa- 
triei şi cel de al doilea întemeietor al patriei“, laude, de 
bunăseamă, bine meritate. 

Și în timp de pace Camillus, eare și-a slujit patria sal- 
vînd-o de urgia războiului, a mai salvat-o încă o dată, deoa- 
rece el a fost acela care a oprit poporul să se strămute la Veii; 
el s-a împotrivit tribunilor plebei, care, în urma prefacerii 
în cenuşă a Romei de către galli, susțineau cu cel mai mare 
zel această măsură, mai ales că şi poporul era aplecat să aducă 
la înfăptuire acest plan. Aceasta a fost pricina pentru care 
Camillus nu a ieșit din înalta-i dregătorie după sărbătorirea 
triumfului său, în urma rugăminților stăruitoare ale senatului, 
ca să nu lase republica în grea cumpănă. 


L Camillus, fire tare cucernică, era cel mai credincios 
şi mai sirguincios păstrător al praviielor şi datinelor religioase. 
De aceea a trimis o dare de seamă senatului în legătură cu 
aceste rinduieli și slujbe în cinstea zeilor nemuritori. În urma 
propunerii sale, senatul roman dă un decret prin care se pre- 

vede ca toate altarele şi sanctuarele foste în stăpînirea vrăj- 
mașilor să fie restaurate şi să se fixeze și marginile pînă 
unde se întinde fiecare; apoi să se oficieze în ele slujbele 
curăţirii de păcate, după tipic, de către soborul preoților 
dumviri108, însărcinaţi anume cu ispăşirile. Apoi s-a mai ho- 
tărît să se încheie cu caereţii legătui de ospeţie, fiindcă lo- 
cuitorii acestei cetăţi adăpostiseră la ei şi obiectele de cult 
religios, precum și pe preoţii poporului roman, deoarece, da- 
torită binefacerii lor, n-au fost întrerupte o clipă slujbele 
religioase pentru cinstirea zeilor nemuritori; apoi s-a mai 
hotărit să se: inaugureze spectacolele jocurilor capitoline, fi- 
indcă preamilostivul şi atotputernicul Jupiter a ferit şi păzit 
sfîntul său lăcaş, precum şi cetăţuia poporului roman în ae- 
menea cumplite împrejurări. 

În acest scop dictatorul M. Furius Camillus are menirea 
să numească un sobor alcătuit din acei preoţi care locuiesc 
în cartierul Capitoliului şi al cetăţuii. S-a mai hotărit apoi, 
să se mai facă și slujba ispăşirii şi pentru acel glas auzit în 
timpul nopţii, care vestise înfrîngerea Romei înainte de izbuc- 
nirea războiului cu gallii, şi cărui glas nu i se dăduse nici 
o atenţie. De aceea s-a hotărit ca să se ridice un templu pe 
Calea Nouă, în cinstea zeului vorbirii, Aius Locutius, iar au- 
rul roman care fusese smuls din mîinile gallilor şi care fu- 
sese strins şi de la alte temple și grămădit acolo în acele 
clipe de groază în nișa templului lui Jupiter, fiindcă ni- 
meni nu-și mai amintea de unde a fost strîns acest aur și unde 
trebuia să fie predat, s-a declarat patrimoniu sfint, dîndu-se 
poruncă să fie așezat sub tronul statuii lui Jupiter. 

Încă mai de mult se învederase cît de mare era puterea 
credinţei în această cetate, fiindcă, uducindu-i-se poporului 
la cunoștință că în tezaurul statului nu se găseşte destul aur 
pentru a-l oferi gallilor ca răscumpărare, și atunci pentru a 
nu se atinge de aurul sacru al templelor, s-a strîns prin 
ofrande de la matroanele romane. S-au adus mulţumiri publice 
matroanelor, hotărîndu-se ca după stingerea lor din viață să 
se intoneze în cinstea lor cîntări de laudă în fiecare an, ca 
şi bărbaţilor. Toate aceste îndatoriri care priveau zeii şi cul- 
tul şi care puteau fi împlinite prin supravegherea senatului, 


https://biblioteca-digitala.ro 


508 TITUS LIVIUS 


au fost îndeplinite. Și, în sfirșit, atunci cînd tribunii plebei 
agitau mereu poporul în adunări, îndemnîndu-l să părăsească 
orașul prefăcut în ruine și să-şi strămute locuinţele la Veii, 
unde să întemeieze un nou oraş, Camillus a venit în adunare 
şi, urcîndu-se la tribună, a rostit următoarea cuvîntare: 


LI „Cetăţeni! De-aţi şti cît rău îmi fac ciocnirile cu tribunii 
plebei! Şi aceasta cu atit mai virtos, cu cît în prea duru- 
tul meu surghiun, cît am trăit la Ardea, nu am avut o altă 
mîngiiere decît că am fost departe de această vrajbă; și 
tocmai din pricina acestei dezbinări aveam de gind să nu mai 
mă întorc niciodată la Roma, dacă nu m-aţi fi chemat voi 
înapoi, printr-o hotărîre a senatului și în urma poruncii po- 
porului. Şi nici acum, nu eu am fost acela care am vrut 
să-mi schimb hotărîrea, ci soarta voastră m-a împins să mă 
întorc la voi. Și am revenit la voi, pentru că a fost în cum- 
pănă dăinuirea mai departe a patriei, nu pentru că a fost 
vorba de viaţa mea. Și acum mi-aş înăbuși tot celocoiul în piept 
şi aș trece totul sub tăcere, fără obidă, dacă lupta aceasta 
n-aș da-o tot pentru patria mea. A fugi de această luptă, cîte 
zile mai avem de trăit, pentru unii ar fi un fapt rușinos, în 
schimb pentru Camillus va fi cel mai greu păcat. De ce ne- 
am mai recucerit noi patria de la galli? Pentru ce ne-am mai 
smuls patria împresurată din mîinile vrăjmașului, dacă, după 
ce-am salvat-o, iarăşi o părăsim? De ce n-am părăsit-o atunci 
cînd gallii au fost învingători, după ce orașul căzuse aproape 
în întregime în puterea dușmanului, atunci cind zeii și băr- 
baţii din Roma au ţinut mai departe în mina lor Capitoliul 
şi cetăţuia, şi numai ei au locuit în ele? În schimb acum, 
cînd romanii sînt biruitori, cînd orașul a fost recucerit, e cu 
putință să fie năruite și cetăţuia şi Capitoliul? Adică soarta 
noastră norocoasă să aducă mai multă pustiire decit urgia 
dezastrului? Într-adevăr, chiar dacă ar fi fost părăsite o dată 
cu oraşul şi cele sfinte şi nu ar fi fost transportate pe braţe, 
toiuşi, în aceste vremuri de restriște, vrerea ursitei și cerul 
au făcut totul ca să se vadă că ne-au ajutat republica romană, 
așa fel încît cu sint nevoit să cred că numai pierderea crc- 
dinței este izvorul tuturor nenorocirilor omului. Aruncaţi o 
privire numai asupra tuturor biruinţelor și înfrîngerilor în- 

timplate în cursul acestor ani: veţi conchide din toate că am 
avut noroc în viață atunci cînd am urmat poruncile zeilor, și 
am avut parte de izbeliște şi năpaste cînd am călcat voia 
cerului. lată, amintiţi-vă de războiul cu Veii! (Cit amar de 
ani a durat, cîtă trudă şi cîte jertfe!) Acest război nu s-a 
sfîrşit decit numai atunci cînd prin voința zeilor apa a fost 
îndrumată printr-o albie din lacul Alban. În sfîrşit, cine a 
prevestit această nouă urgie u orașului nostru? Oare nu ni 
s-a arătat atunci semnul nenorocirii, cînd s-a auzit un glas 
din cer care ne vestea venirea gallilor şi de care gias noi 
n-am vrut să ţinem seama? Oare nu noi am fost aceia care 
am călcat dreptul ginţilor, prin isprăvile solilor noştri trimişi 
la Clusium? N-am fost tot noi aceia care am dat cu piciorul 
acestor porunci ale zeilor, deși eram îndatoraţi să luăm mă- 
suri împotriva vinovaţilor? lată de ce am fost înfrînți!l lată 
de ce am căzut prizonieri! lată de ce a trebuit să plătim 
cu virf şi îndesat, prin atita urgie dată și de zei și de oameni, 
ca să fim o pilduitoare învăţătură pentru toată lumea și peu- 
tru toate veacurile! Numai căzuţi în restriște ne-am adus 
aminte de cer și de credinţă, şi ne-am găsit scăparea la zei 
în Capitoliu, la altarul preamilostivului și atotputernicului 
Jupiter! în clipele de cădere și năruire a ţării noastre am 
ascuns cele sfinte sub pămînt, parte le-am dus în taină în 
orașele megieșe, pentru a le feri de ochiul lacom al vrăj- 
mașului. Totuşi n-am încetat o clipă de a ne cinsti zeii, cu 
toate că şi ei, şi oamenii ne-au lăsat în voia soartei. Zeii 
sînt aceia care ne-au redat patria, biruinţa și străvechea faimă 
de războinici, pe care o pierdusem! Tot zeii au fost aceia 
care au virit spaima în vrăjmași, i-au pus pe fugă, i-au 
alungat şi i-au trimis pierzării, fiindcă gallii, în' lăcomia lor, 
cînd au cîntărit aurul au înșelat buna credință, călcînd con- 
dițiile învoielii. 


LII Dacă luaţi seama la aceste urmări atît de grele, cînd 
aduceţi cinstirea cuvenită zeilor, și dacă uitaţi de credință, 
cînd e vorba de fapte şi împrejurări omeneşti, oare, cetăţeni, 
nu simțiți ce mare păcat săvirșim cînd, abia scăpați din 
această urgie, ne pregătim să ne scufundăm din nou în mocirla 


37— De la fundarea Romei! 1. 

păcatelor și greșelilor? Avem la îndemina noastră un oraș 
nou, întemeiat după porunca zeilor din cer. Nu este colțișor 
de ţară unde să nu fie o dovadă de =vlavie şi de păstrare a 
datinelor credinței şi unde să nu fie semne că zeii sînt me- 
reu prezenţi în viața noastră. N-avem în viaţa noastră atitea 
zile la îndemiînă pentru sărbători şi solemnităţi cîte altare și 
locuri sfinte sînt, unde trebuie săvirșite slujbe. Cum cetă- 
ţeni? Aveţi de gînd, oare, să vă părăsiţi toţi zeii voştri şi ai 
patriei, şi ai vetrelor voastre? Atît de puţin răsunet a stirnit 
în inimile voastre isprava făcută de curînd de vrednicul tînăr 
C. Fabius, în timpul împresurării Romei de către galli, spre 
uimirea mai mare a vrăjmașului decit a voastră, atunci cînd 
acest tînăr, coborind de pe Capitoliu, a înfruntat ploaia de 
lănci dușmane, pentru ca să săvirşească pe colina Quirinală 
slujba cuvenită, dată în sarcina familiei Fabiilor? Oare găsiţi 
voi de cuviință că datinile religioase ale neamurilor, care nu 
se întrerup o clipă în vreme de război, trebuie lăsate deoparte, 
împreună cu îndatoririle serviciului divin, precum și zeii ro- 
mani, mai ales, în timpul păcii? Poate că vreunul din noi ar 
vrea să spună: le vom îndeplini mai departe și la Veii, sau 
vom trimite de acolo preoţii noștri, ca să slujească și la Roma. 
Nici una din aceste îndatoriri nu se poate îndeplini fără păcat 
împotriva datinilor religioase. Sau poate că vreunul din voi ar 
obiecta că toţi zeii și toate altarele pot fi la fel de bime 
cinstite oriunde? Nu ştiţi prea bine că ospățul dat în cinstea 
lui Jupiter trebuie rinduit numai pe Capitoliu? Ce să vă mai 
spun de focul veșnic al Vestei și de statuia acestei zeițe, core 
trebuie păstrate ca o chezășie a puterii republicii romane sub 
scutul ocrotitor al acestui templu? Ce poţi spune tu Mars 
Gradivus și tu tată Quirinus de scuturile noastre sfinte? Vom 
lăsa la voia întîmplării toate aceste sfinte semne și dovezi, 
care sînt tot atit de vechi ca și acest oraș, ba unele din ele 
sînt chiar mai vechi decît obirşia Romei, şi le vom duce pe 
un pămînt necurat? Băgaţi bine de seamă ce marc este deose- 
birea între noi şi străbunii noștri! Ei ne-au lăsat unele sacri- 
ficii care trebuie îndeplinite prin slujbe religioase pe muntele 
Alban şi în cetatea Lavinium. Oare n-ar fi fost un greu păcat 
să strămutăm în Roma noastră toate cele sfinte din oraşele 


https://biblioteca-digitala.ro 


DE LA FUNDAREA ROMEI. CARTEA V 511 


acelora care erau în vrăjmăşie cu noi? Și noi vrem să le 
transportăm în oraşul dușmanilor veienţi, fără jertfe de ispă- 
şire? Haideţi, amintiți-vă de cîte ori s-au săvirşit din nou 
jertfele ispășirii, ori de cite ori au fost lăsate deoparte cîte 
ceva din datinile strămoșești, fie din întimplare, fie din ne- 
păsare. Ce anume ne-a salvat republica noastră, greu impo- 
vărată de războiul cu veienţii, după minunata arătare de la 
lacul Alban, decît tocmai reînfiinţarea ceremoniilor serviciu- 
lui religios și ale auspiciilor? Mai mult, ca unii care ne-am 
adus aminte de credința noastră străveche, şi noi am strămu- 
tat la Roma alți zei din ţări străine, şi am introdus și 
credinţe noi. Oare zeiţei Junona Regina, adusă de curind din 
cetatea Veii, nu i-a fost de curînd hărăzită o mare zi de 
sărbătoare pe colina Aventină, prin osîrdia şi zelul deosebit 
al matroanelor romane? Am dat poruncă să i se înalțe zeului 
Aius Locutius un templu pe Calea Nouă, unde s-a auzit un 
glas ceresc. Am adăugat la celelalte spectacole și pe acelea: 
ale jocurilor capitoline. Am înființat un nou sobor de preoți, 
din îndemnul senatului. De ce a mai fost nevoie de această 
nouă înfăptuire, dacă o dată cu plecarea gallilor, am avut și 
noi de gind să ne părăsim oraşul? Nu am rămas noi de bunăvoie: 
pe Capitoliu, vreme de atîtea luni de asediu? Oare teama de 
dușmani ne-a oprit în loc? Vorbim despre cele sfinte şi 
despre temple: dar ce trebuie să spunem despre preoţi? Oare 
nu vă daţi seama cu ce păcate ne încercăm? Oare nu știe 
toată lumea că locașul fecioarelor vestale este numai unul 
singur, de unde ele nu se pot îndepărta pentru nimic în 
lume, şi că numai acum s-a făcut încălcarea, fiindcă Roma 
a fost cucerită? E mare păcat pentru preotul lui Jupiter să 
rămînă mai mult de o noapte în afara zidurilor orașului, 
Oare voi, cinstiți preoți, aveţi de gînd să vă prefaceţi din 
romani în veienţi? O Vesta! Fecioarele tale vestale te vor 
părăsi și pe tine? Flaminul trebuie să se împovăreze cu un ase- 
menea păcat care să cadă și pe capul republicii pentru fiecare 
noapte cînd e silit să locuiască în afara oraşului? Și ce o 
să facem cu toate îndatoririle vieţii noastre de cetăţeni ai 
acestei patrii, îndatoriri îndeplinite pînă acum între zidurile 
acestei cetăţi? Oare le vom da uitării sau le vom lăsa în albia 

nepăsării? Ce vom face cu comiţiile curiilor, pe care se in- 
temeiază serviciul militar? Sau cu comiţiile centuriate, prin 
mijlocirea cărora se aleg consulii și tribunii militari? Unde 
se vor mai ţine alegerile şi unde se vor mai consulta zeii în 
acest scop, decit numai acolo unde s-a obișnuit pînă acum? 
Le vom strămuta pe toate la Veii? Oare cind va veni ziua 
alegerilor, poporul nu va găsi cu cale că e tare neplăcut ca să 
se strămule la Veii în vederea alegerilor sale, tocmai în 
această cetate părăsită şi de zei și de oameni? 


LIII Dar voi spuneţi: starea însăşi de lucruri ne silzşte să 
părăsim un oraș în paragină, din pricina pirjolului şi a caselor 
năruite, şi să ne strămutăm cu toții la Veii, pentru ca poporul 
sărăcit să nu se mai trudească cu noi ridicări de locuinţe în 
Roma. Cetăţeni, eu cred că aici e mai mult o ticluire decit 
un adevăr întemeiat, ca să nu vă spun că vi se pare. Doar vă 
amintiți că chiar înainte de sosirea gallilor, cînd Roma ședea 
în picioare, cînd toate casele și edificiile statului erau neatinse, 
voi la fel hotăriserăţi, ca acum, să vă strămutați la Veii 
Vedeţi tribuni, ce mare e deosebirea între părerea mea şi a 
“voastră. Voi credeţi că trebuie să faceţi acum ceea ce nu 
s-ar fi cuvenit să faceţi atunci; eu, dimpotrivă, sînt de pă- 
rere că ar fi trebuit să vă strămutați atunci (să nu vă miraţi 
înainte de a auzi cum susțin eu temeiul), cînd orașul era tea- 
făr şi în întregime, şi nu să-l părăsim tocmai acum, cînd 
Roma a ajuns în ruină. De bună seamă, pentru noi pricina 
strămutării noastre la Veii, în orașul cucerit, ar fi fost 
vrednică pentru biruinţa noastră, şi o glorie și pentru noi, 
şi pentru urmașii noștri. Acum însă, în starea de faţă, stră- 
mutarea noastră de aici e o jalnică rușine, în schimb pentru 
galli e adevărată fală. Căci vom părea oricui că ne-am pără- 
sit patria, nu fiindcă am fost învingători, ci fiindcă am fost 
învinşi şi că am pierdut-o. Vom părea oricui că noi am fost 
împinși la această măsură prin fuga noastră, după bătălia de 
la Allia, și datorită cuceririi orașului de către galli, și că am 
fost nevoiţi să ne părăsim vetrele noastre, pentru că cetăţuia 
şi Capitoliul au fost împresurate, trebuind să ne căutăm un 
sălaş pentru pribegia şi băjenia noastră, fugind din acest 

loc pe care nu l-am putut apăra. Oare nu va părea oricui că 
gallii au putut distruge Roma așa de rău încît romanii n-au 
mai putut-o reface niciodată? Ce-ar rămîne altceva de făcut 
decit ca, în cazul în care gallii ar veni din nou asupra noastră 
cu armatele lor (căci doar toată lumea ştie cîtă omenire au 
ei la îndemină!) să-i lăsați să-și facă sălașul în acest oraş 
cucerit de ei și părăsit de voi? Ce s-ar întîmpla dacă nu 
gallii ar face aceasta, ci vechii voștri vrăjmași, acuqii sau 
volscii, ar voi ca să se strămute cu toţii la Roma, ați mai dori 
atunci ca ei să devină romani, iar voi veienţi? Oare n-aţi 
voi ca acest loc pustiu să rămînă mai degrabă mai departe al 
vostru, decit să ajungă un oraș al dușmanilor? într-adevăr, 
eu nu văd care nelegiuire ar fi mai mare. Sinteţi hotăriţi 
să înduraţi această ruşine şi să făptuiți această fărădelege 
numai fiindcă nu vreți să vă mai ridicați alte locuinţe? 
Dacă în toată cetatea noastră nu ar putea fi zidită o casă 
mai bună și mai încăpătoare ca acea cocioabă. a întemeieto- 
rului nostru Romulus, n-aţi fi voi mai mulțumiți să locuiţi 
în colibe, ca păstorii şi ţăranii, însă lingă altarele şi în mijlo- 
cul penaţilor voştri, decit să plecaţi aiurea, ca nişte surghiuniţi? 
Strămoșii noștri, un popor numai de adunători și ciobani, au 
întemeiat într-un timp atit de scurt un oraș pe aceste me- 
leaguri, unde înainte nu era nici o clădire, în afară de păduri 
şi mlaştini. Și noi pregetăm să ne ridicăm casele noastre pro- 
prii, cînd Capitoliul şi cetăţuia uu rămas neclintite şi cînd tem- 
plele zeilor stau încă în picioare? Şi ce am fi avut de gînd să 
facem noi fiecare în parte, dacă flăcările ne-ar fi mistuit toate 
locuinţele noastre? Oare am fi refuzat să le refacem toţi 
laolaltă, mai ales dacă ar fi fost vorba de un pirjol care a 
lovit şi năruit întreaga patrie? 


LID Ce s-ar mai întîmpla dacă, printr-o urzeală ticăl»asă 
sau din întîmplare, ar izbucni un incendiu la Veii, iar focul 
mânat de vînt s-ar întinde (care fapt se poate prea bine întîmpla) 
şi ar mistui în flăcări cea mai mare parte a orașului? Am 
avea atunci de gînd să ne căutăm un alt oraș ca să ne stră- 
mutăm, de pildă la Fidenae sau la Gabii, sau în vreun alt 
loc? Nu ne leagă nimic de patrie, de pămîntul acosta pe 

care-l numim mama noastră? Dragostea noastră de patrie 
atirnă numai de grinzi şi de podele şi de ceea ce e clădit dea- 
supra pămîntului? Într-adevăr, vă mărturisesc că atunci cînd 
eram departe de Roma (cu toate că nu sînt bucuros să-mi 
amintesc de nedreptatea ce mi-aţi făcut-o voi, mai degrabă 
decit de nenorocirea mea), ori de cîte ori îmi venea în minte 
patria mea, mi se perindau prin fața ochilor toate priveliștile 
acestea: şi colinele, şi cimpiile, și Tibrul, și împrejurimile 
cu care se obişnuiseră privirile mele, şi acest cer, sub care 
mă născusem și crescusem. O, cetăţeni! Mai curînd s-ar cuveni 
să fiți cu toţii pătrunşi de dragostea de patrie, răminînd în 
locuinţele voastre, decit să fiți mai tîrziu sfișiați de dorul ei, 
după ce veţi părăsi-ol Nu fără rost şi temei zeii și oamenii 
au ales aceste tărimuri pentru întemeierea orașului, aceste 
coline de unde respiri un aer atit de curat, atit de sănătos, un 
fluviu atît de binefăcător pe care se aduc roadele ţărilor de 
la mijlocul pămîntului, unde se fac transporturile pe coră- 
biile maritime; un oraş în vecinătatea mării, bucurîndu-se de 
toate foloasele, nefiind nici prea apropiat de mare, ca să fie 
amenințat de primejdia năvălirii străinilor ce vin cu flotele 
lor. Un oraș ce se află chiar în mijlocul regiunilor -Italizi, 
un loc creat parcă anume ca să fie prielnic pentru creștzrea 
orașului. Dovada este însăși mărimea acestui nou oraș. Cetă- 
țeni! Cetatea noastră e veche de 365 de ani! De atîta amar de 
vreme voi aţi purtat războaie cu popoare atit de multe și atit 
de vechi! Și voi aţi înfruntat în aceste războaie — ca să nu 
vorbesc de fiece oraş în parte, şi nici de volscii uniți cu 
aeguii, cu cetăţile lor atit de puternice — întreaga Etrurie 
atit de tare şi pe mare, și pe uscat și care stăpînea întregul 
ţinut din mijloc, cît ține toată lățimea Italiei între cele două 
mări, și întotdeauna voi aţi fost la înălțime în toate aceste 
războaie. Fiindcă așa stau lucrurile (la naiba, nul), voi care 
sînteţi atît de încercaţi, mai are vreun rost să mai faceţi ase- 
menea noi experienţe, de vreme ce nu poate fi strămutat şi 
norocul de care ne-am bucurat pe aceste tărimuri? Oare vir- 
tuțile voastre, marile voastre însușiri, vitejia voastră le-aţi 
putea strămuta pe alte meleaguri? Doar aici se găseşte Capi- 
toliul, unde s-a găsit un cap de om care a dat acest răspuns 

că din locul acesta se va naște cea mai mare putere, care va 
cîrmui toată lumea. Deoarece Capitoliul a fost eliberat în urma 
prorocirilor, Zeița Tinereţiil09 şi Zeul Hotarelori!0 au arătat 
tot acolo, spre marea bucurie a părănţilor noştri, că ei nu se 
vor strămuta de pe aceste meleaguri. Aici e focul Vestei! 
Aici sînt scuturile sfinte, coborite dia cer! Dacă rămiîneţi pe 
loc aici, toți zeii vă vor fi prielnici și vă vor ajutal“iit 


LD Se spune că Furius Camillus a stirnit cel mai puternic 
răsunet, atit prin cuprinsul cuvîntării sale, ca şi prin partea 
care privea temeiul și rostul credinţei. Și s-a auzit un glas care 
a hotărît limpezirea situaţiei, fiindcă tocmai cînd senatul puţin 
timp după rostirea cuvîntării lui Camillus, a intrat la chib- 
zuinţă în clădirea numită Curia Hostilia și pe cînd cohor- 
tele, care se întorceau de la rosturile lor, treceau în marș prin 
for, un centurion a strigat tare în locul de adunare: ;„„Stegarule! 
înfige flemura aici! Aici va fi cel mai bine să răminem!“ : 
Auzind aceste cuvinte, senatul, care ieșise de la sfat, a stri- 
gat într-un glas că el ia drept bună această prevestire. Și 
atunci poporul care se afla în jurul senatului și-a dat încuvi- 
ințarea sa. 

Legea cu pricina a căzut, și orașul a început să se ridica 
din nou, locuinţele plebeilor fiind de-a valma cu ale patricie- 
nilor. Statul a pus la îndimiîna cetăţenilor ţigle, fără să-i 
coste o leţcaie. Fiecărui locuitor i s-a îngăduit să-și facă 
rost de piatră de construcţie și să-şi taie grinzi de unde pof- 
tește fiecare. Unii au făcut prinsoare între ei că orașul va fi 
ridicat în cursul acestui anli2. Zorul prea mare a făcut ca 
să nu se mai aibă în vedere alinierea străzilor, fiindcă fie- 
care cetăţean își zidea casa pe locul găsit gol, fără să mai 
țină seama dacă e locul său sau al altuia. Aceasta e pricina 
pentru care vechiul canal al orașului, construit la început pe 
teren public, acum se găsește pe sub casele cetăţenilor, ici 
şi colo, iar planul orașului arată mai degrabă ca o proprietate 
care a fost luată în stăpinire de-a valma, decît ca una care 
a fost împărțită deopotrivă între toți cetăţenii. 

1 Cititorul trebuie să țină seama că această afirmație a lui Titus 
Livius e făcută în timpul lui Augustus, cînd imperiul roman ajun- 
sese la apogeul puterii sale politice şi militare și cînd, după dese 
cotropiri şi subjugări de popoare și state, stăpînea o suprafață cam 
de 5 milioane km? și cu o populaţie de aproximativ 40 milioane 
locuitori. Imperiul roman se întindea de la Marea Nordului și 
pădurea Hercynică pînă-n Sahara și Nubia, de la oceanul Atlantic 
pînă-n pustiul Arabiei şi Caucaz. 

2 Să se remarce fina ironie a lui Titus Livius din acest pasaj şi mo- 
destia lui în contrast cu superficialitatea istoricilor și scriitorilor 
înaintași și contemporani cu el. 


3 În legătură cu această idee a lui Titus Livius e de remarcat trăsă- 
tura fundamentală a istoricului roman, aceea de moralist. 

1 Afirmația lui Titus Livius că „celelalte popoare se închină cu su- 
fletul împăcat în faţa puterii romane“ nu corespunde realității. În 
tot cursul dominaţiei romane, năzuințele şi mişcările de eliberare 
ule popoarelor subjugate de romuni din Grecia, Asia Mică, Africa, 
Spania, Gallia, de pretutindeni, au fost înăbușite în. sînge. 

5 În acest pasaj se reliefează puternica trăsătură a scriitorului mo- 
ralist, care declară sentenţios că cel mai mare profit al istoriei re- 
zidă în pildele de morală pe care ea le dă celor ce o cercetează. 

6 Jus belli — dreptul războiului, era drepiul celui mai tare, dreptul 
de viaţă și de moarie asupra celui învins, 

1 Aeneas, cel mai mare erou legendar al mitologiei romane, cintat de 
poetul epic Vergilius în epopeea sa Eneida, închinată lui Augus- 

tus. După legendă, împăratul roman se trage din Aeneas şi zeiţa 
Venus, prin fiul acestora lulus, întemeietorul gintei și dinastiei lu- 
liilor. Astfel, Aeneas împreună cu tatăl său Anchise și fiul său 
lulus şi o ceată de iroieni au reuşit să scape din prăpădul arderii 
Troiei, în timpul cuceririi acesteia de greci. După numeroase peri- 
peții pe mare şi pe uscat, au izbutit să debarce în Italia, unde, în 
urma alianței cu Latinus, regele latinilor, şi a înrudirii cu acesta, 
prin căsătoria cu fiica lui Lavinia, au pus — după tradiţia istorică 
— temelia viitorului stat roman. 

Potrivit legendei care circula în lumea antică greco-romană, Antenor 
era unul din cei mai vestiți şi mai înţelepţi conducători ai troieni- 
lor (vezi şi Homer, Iliada, III, 148 şi VII, 346 şi urm,, trad. în 
romîneşte de G. Murnu, E.S.P.L.A., 1955). 

Jus hospitii — dreptul de ospitalitate era sacrosanct în antichitate 
şi era transmis și urmașilor. Ori de cîte ori un străin era găzduit 
de un roman, primea de la acesta, în semn de recunoștință, niște 
obiecte numite tesserae care aveau, semnificația dreptului de ospi- 
talitate în casa acestuia, precum şi în casa urmaşilor lui, care 
erau obligaţi să sară în sprijinul oaspetelui în toate privințele, și 
în chestiunile -particulare, și în cele publice. Dreptul de ospeţie se 
stingea prin renuntiatio — renunțare la el. 

Heneţii, sau eneţii, o mică populaţie legendară ce locuia în Pa- 
phlagonia. Populaţia e menţionată de Homer în catalogul vaselor, 
unde vorbeşte și de comandantul lor, Pilaimenis, care a condus pe 
paphlagonieni în țara heneţilor. După legendele posthomerice, An- 
tenor a venit în fruntea heneţilor, trecînd prin Tracia şi Iliyria şi 
ajungînd la Marea Adriatică pînă la fluviul Pad, unde a înfrint pe 
regele euganeilor; acolo a întemeiat în urmă Patavium (Padua 
de astăzi). 

Paphlagonia era o regiune antică ce se afla pe coasta nordică a 
Asiei Mici, 

Euganeii — o populaţie care, după legendă, locuia ţinutul ce se 
întindea de pe povirnişul Alpilor Retici şi pînă în regiunea Pata- 
viei şi Veronei. Numele acestei populaţii a rămas şi astăzi în denu- 
mirea munţilor Euganeici, la sud de Vincenza. 

Veneţii, o ramură de emigranţi veniţi în Italia superioară (identi- 
ficați cu heneţii numai datorită asemănării de nume), care locuiau 

la gurile Padului şi pe coasta nordică a mării Adriatice. Aceştia 
se ocupau cu comerţul, întemeind o mulțime de orașe. După cerce- 
tările arheologice şi istorice, veneţii sînt de origine ilirico-balcanică. 


14 “Țara laurenţilor era regiunea din jurul oraşului Lavinium (astăzi 
colina de la Pratica, unde se află niște ruine) care se găsea aproape 
de coasta mării. Lavinium, după legendă, a fost capitala lauren: 


ților. 


15 Abhorigenii, numele legendar al populaţiei din Latium cîrmuită 
de Latinus. Aborigenii înseamnă băștinași. Se pare că aceștia au 
fost cei mai vechi locuitori ai Latiului. 

1 'Turnus, după o legendă italică, era fiul lui Daunus și el nimfei 
Venilia, fiind urmașul vechiului zeu italic Pilumnus. 


11 Rutulii, o străveche populaţie din Latium, a căror capitală a fost 
Ardea. 


18 Caere, unul din cele 12 oraşe ale confederației etrusce, se găsea 
în sudul Etruriei, în apropiere de țărmul mării; înainte se chema 
Agylla. Astăzi e satul Cervetri (derivînd din Caere vetus). 


Etruria, o regiune a Italiei, la nord de Latium. Era locuită de 
estrusci, una din cele mai vechi populaţii italice. Perioada civiliza- 
ției etrusce începe din secolul al VIII-lea î.e.n. Originea lor e con- 
troversată. Cele mai multe teorii converg către originea lor răsări- 
teană; altele susțin că au venit de peste Alpi, iar aliele că sînt 
băștinași. Oriînduirea de stat a etruscilor era aristocratică: lucue 
monii (nobilii) cîrmuiau Etruria. Lucumonii se dedau și la pira: 
terii şi jafuri. Regii erau eligibili. Cetățile etrusce se uniseră în- 
tr-o confederație. Ocupaţia de căpetenie a etruscilor era agricultura, 
desfăşurată pe o scară întinsă. Se ocupau și cu comerţul și cu 
transporturile maritime, Sint cei dintii şi cei mai pricepuți mește- 
şugari ai Italiei. Civilizaţia şi cultura lor era cea mai avansată din 
ialia pînă prin secolul V î.e.n. Vesligiile culturii etrusce învederează 
nivelul ridicat al artei etrusce, influențind arta campanilor și 
apoi a romanilor. Prin cultul religios complicat, animist şi mistic, 
prin astrologie şi medicină, prin arhitectură au înriurit toate popu- 
laţiile învecinate, inclusiv pe romani, care au împrumutat de la 
etrusci datina haruspiciilor, ritualul, superstiţiile şi divinația, apoi 
o sumă de uzanţe ca: lictori, toga de purpură, scaunul curul și 
noţiunea autorităţii supreme (imperium). 

Indiges = băştinaş. I s-a atribuit acest apelativ lui Jupiter de către 
Aeneas, întemeietorul oraşului Lavinium, după dispariţia zeului 
proiector al regiunii. Fiecare regiune, după vechea credință, avea 
zeii și spiritele ei protectoare, care erau în strinsă legătură cu na- 
tura locului, precum și cu istoria lui, fiind cinstiți ca atare. 
Numicus, numit uneori şi Numicius, e un rîu mic care curge de-a 
lungul coastei în Latium; se varsă în mare la sud de Lavinium. 
Astăzi se cheamă Rio Torto. | 

După cum spune legenda, Creusa, soția lui Aeneas, era fiica lui Priam 
și a Hecubei. 

Julus, sau Ascanius, fiul lui Aeneas, de unde derivă numele Iulius 
şi al gintei Iulia, şi care, după tradiția răspîndită în antichitate, a 
fost strămoșul lui Caesar și al lui Octavianus. 

Munţii Albani (azi Monte Cavo) se află în partea sud-vestică 
a Romei, avind o înălțime de circa 800 m. În virful lor se afla 
sanctuarul lui Jupiter Latiaris, unde se oficiau sărbătorile latine 
(feriae latinae) la care luau parte toate populaţiile de neam la- 
tin; în partea lor vestică se afla lacul Alban (azi Lago di Albano). 
Afirmația lui Titus Livius că întemeierea Romei și creșterea puterii 
romane se datorează destinului (fatum) scoate în vileag misticismul 
său religios şi concepţiile sale filozofice idealiste asupra factorilor 
care determină evoluția societăţii umane, el fiind convins că supra- 
naturalul joacă primul rol în viața societăţii umane. 

Ficus Ruminalis era unul dintre smochinii vestiți care cresc pe pan- 
tele colinei palatine, numite în acest loc Germalus, şi care se 
află aproape de Lupercal, o grotă socotită sacră pe acele vremuri. 
Lupercal era o grotă închinată lui Pan, la poalele colinei Palatin. 
Acolo se oficia Lupercalia, sărbătoarea purificării şi a ispășirii, în 
onoarea lui Pan, în ziua de 15 februarie. 
Pallanteum, un oraș din Arcadia sudică, în regiunea Tegeia, din 
oare, potrivit legendei răspîndite, Evandru a adus coloniști arca- 
dieni în regiunea Tibrului, acolo unde a întemeiat un oraș pe colina 
Palatinului. 

Lycaeus era porecla zeului Pan, după munţii din sudul Arcadie: 
unde, potrivit legendei, se născuse acest zeu. 

Îmuus (de la verbul inire = a -aduna, a îngrămădi) era o străveche 


"divinitate italică, simbolizînd rodnicia şi abundența ogoarelor. 


Auspiciile, observarea semnelor divine după zborul păsărilor (ex 
avibus) sau după felul cum mîncau puii sacri dintr-o turtă gătită 

anume (ex tripudiis). Auspiciile se luau înaintea începerii oricărui 
act public: o adunare a poporului în vederea alegerilor dregătorilor 
statului sau numirii dictatorilor, sau în vederea dezlănţuirii bă- 
tăliei. 

% Palatinul — una din cele şapte coline ale Romei, situată între 
colinele Aventin, Capitoliu, Caelius, Esquilin, Viminal și Quirinal, 
deci în centrul Romei. După descoperirile arheologice, aici a fost 
întemeiată propriu-zis cetatea romană. Primele așezări ale Romei 
pătrate (Roma quadrata) au fost pe Palatin, de aceea o por: 
țiune de pe această colină a fost considerată sfîntă în antichitatea 
romană. 

% Aventinul sau colina Aventină se găsea la sud de cea Palatină și 
la sud-vest de colina Caelius.:. A fost alipită cetăţii romane în se- 
colul IV î.e.n. După tradiţie, aici s-au retras plebeii în urma 
conflictului cu patricienii. 


4 Roma îşi are aceeaşi rădăcină cu cuvintul sanskrit rama, înrudit cu 
elruscul ruma sau rumah = putere, glorie, iar în limba greacă cu 
fbun = putere, glorie, și în limba germană cu Rukm. Roma veche 


era așezată pe malul stîng al Tibrului, la 25 km de gurile lui. 
După cercetările arheologice şi istorice, primele așezări omeneşti pe 
teritoriul Romei actuale datează de la începutul primului mileniu 
î.e.n. Colina Palatinului a fost leagănul Romei în jurul anului 
1000 î.e.n., primii locuitori de aici fiind proveniţi din latini emi- 
graji din Alba. S-au alăturat latinilor emigranți şi sabini, care 
au ocupat ulterior Quirinalul și Capitoliul. În secolul VIII 
î.e.n. s-au unit probabil locuitorii satelor așezate pe cele şapte 
coline, Capitoliul, Aventinul, Palatinul, Quirinalul, Viminalul, 
Esquilinul, Caelius, uniune denumită Septimontium. Arheologii 
însă au datat întemeierea oraşului Roma în secolul VIII î.e.n, 
ceea ce coincide și cu aserțiunea răspîndită în antichitate și adop- 
1ată de Varro, adică întemeierea ar îi avut loc în 753 sau 754 î.e.n, 
dată care a rămas pînă azi cunoscută. Pe Palatin, considerată colina 
sfintă, cum menţionează unele izvoare istorice, au fost primele așe 
zări ale romanilor, așa-zisa Roma gquadrata — Roma pătrată, și 
de aici romanii s-au întins treptat ocupind şi celelalte coline, 
inclusiv Janiculum, afară de Aventin, alipit abia în secolul IV î.e.n. 
Mlaștinile din jurul forului au fost secate și cetatea înconjurată 
cu ziduri, hotarele ei numindu-se pomoerium (de la post moe- 

rium = dincolo de ziduri). Întemeierea Romei se bazează pe con- 
topirea comunităţilor latine cu cele sabine, la care s-au alăturat 
şi etruscii, aducîndu-şi aportul lor la dezvoltarea cetăţii, înriurind 
asupra ei şi în domeniul cultural şi politic. 

Legenda lui Hercules (Herakles al grecilor antici) este rezultată din 
împletirea unui mit grec cu unul italic, în care Hercules este iden- 
tificat, în ipostaza lui de zeu binefăcător al unei regiuni, cu o zeitate 
veche italică, care poartă numele de Semo Sancus al sabinilor, de- 
venit Dius Fidius al latinilor. 

Geryon din miturile greceşti era fiul lui Chrysaor, un uriaș îngro- 
zitor la chip, care avea trei trupuri şi care locuia în estul înde- 
părtat, în insula Erytheia; el furase turmele de vite ale lui Her- 
cules, cu care prilej Geryon a fost ucis de erou. La întoarcerea lui 
din Erytheia la Mycenae, la regele Eurystheus, Hercules trece Alpii 
şi ajunge, trecînd prin marea Tireniană, în regiunea Tibrului, la re- 
şedinţa uriașului Cacus, care neliniştea întreaga regiune prin pră- 
dăciunile , sale. 

Carmenta sau Carmentalis era, după legendele italice, o nimiă și o 
prezicătoare arcadiană, care a emigrat în talia şi a fost onorată 
aici ca zeiță a nașterilor. Ea își avea preolul ei propriu, care se 
chema flamen Carmenialis, și-și avea sărbătorile la 11 și 15 ianuarie. 
După ea a fost denumită Porta Carmentalis din Roma. 

Sibylla, cunoscută sub mai multe denumiri, după legendă a avut o 
viață extrem de lungă, vreme de citeva secole, și că ea a fost aceea 
care i-a proorocit lui Aeneas (vezi Vergilius, Eneida VI, 9—155). 
După tradiţie, Sibylla s-a aşezat în orașul Cumae și i-a vindut lui 
Targquinius cel Trufaş cărţile sfinte ale profeţiilor, în trei volume, 
scrise în grecește, pe o sumă uriașă de bani. Aceste profeţii cuprinse 
în libri sibyllini se păstrau în Capitoliu şi se consultau în vre- 
murile critice de un sobor de preoți (duumviri, la început doi, 
mai tîrziu zece şi la sfirșilul republicii cincisprezece) pentru a se 
afla soarta poporului roman. În realitate, însă, aceste cărți au apă- 
rut în primii ani ai republicii romane şi conțineau diferitele oracole 
grecești adaptate de preoţi și tălmăcite peniru romani. Cărţile siby- 
line relevă caracterul fatalist, credința în predestinare a romanilor. 
Potiţiii au fost preoţii lui Hercules, care primeau o parte însemnată 
din bogatele ofrande aduse de locuitori cu prilejul sărbătorilor lui 
Hercules, pe cînd pinarii erau numai ajutoarele acestor preoţi. În 

anul 441 ab U.c. potiţiii au fost obligați de către censorul Appius 
Claudius să renunţe la oficiul de preoţi ai lui Hercules, lăsînd pe 
seama statului grija şi organizarea acestor ceremonii, oficiate acum 
de praetorul urban. Ginta potiţiilor a suferit cumplit de pe urma 
acestei măsuri, fiindcă acest neam înfloritor, care număra pe 
atunci 12 familii şi 30 de bărbaţi maturi, s-a prăpădit în timp de 
un an. Ceremoniile religioase închinate lui Hercules au continuat 
pînă în secolul IV e.n. Era obiceiul ca mulțimea să dea o ze 
ciuială pentru acest templu din toate bunurile sale, care se împăr- 
țeau cu prilejul acestei sărbători închinate lui Hercules. 


Obiceiul ca să fie însoțiți consulii de 12 Jictori vine de la etrusci, 
unde simboliza unirea celor 12 cetăţi în confederaţia etruscă. 
Lictorii alcătuiau garda specială a tuturor magistraţilor supremi 
care dispuneau de imperium. Mergeau înaintea magistraților consuli, 
dictatori, tribuni militari purtînd pe umărul lor cunoscutele fasces, 
un mănunchi de nuiele, în mijlocul cărora se afla o secure. Ei pof- 
teau lumea să se dea la o parte din fața demnitarilor menţionaţi. 
În vremurile republicii crau şi executorii sentințelor de condam- 
nare la moarte. Numărul lictorilor varia după rangul dregălorului: 
consulii aveau 12 lictori, dictatorii 24, praetorul urban 2, pro- 
praelorul — guvernator al unei provincii — 6 lictori. Cînd un 
demnitar însoţit de lictor se întîlnea în cale cu un magistrat supe- 
rior lui, lictorii săi, în semn de respect, îl salutau aplecînd fasciile, 


Numărul senatorilor, inițial o sută la înființarea senatului de către 
Romulus, a crescut pînă la 300, după acceptarea în comunitatea 
romană a triburilor Tities și Luceres. Tarquinius cel Trufaş desfiin- 
jase senatul, însă după abolirea monarhiei și instaurarea republicii 
sa înființat din nou instituția senatului, revenind la numărul de 
300. Ulterior, Caius Gracchus a mărit numărul senatorilor la 600, 
Caesar la 900 şi Antonius la 1000. Augustus îl reduce din nou 
la 600. 


În prima epocă senatul fusese alcătuit din capii ginţilor, fiind 
sfatul bătrinilor (senex = bătrin). Toate hotăririle comiţiilor curiate 
trebuiau să obțină încuviințarea senatului (auctoritas patrum), care 
era păstrătorul datinilor strămoșești (mos majorum) şi consilierul 


regelui sau consulilor în toate problemele importante. Membrii sena- 
tului se numeau patres = părinți. 


38 — De la fundarea Rome! 1. 

La început, senatorii se numeau de către rege, consuli şi cen- 
sori, şi numai din rîndurile patricienilor. În timpul regalității, 
instituția senatului avea o putere restrinsă; în perioada republicană, 
toate afacerile statului (în domeniul extern şi intern) intrau în 
jurisdicția senatului, care era cea dintii putere în stat. 


12 Neptunus Equester era patronul ordinului cavalerilor, fiind identi- 


45 


46 

so 


ficat cu zeul Cossus, unul din cei mai vechi zei italici. Sărbătoarea 
lui Neptunus, Consualia, era celebrată de trei ori pe an. Neptun e 
identic cu Poseidon al grecilor, zeul mărilor, fratele lui Jupiter și 
al lui Pluton. 

Caenina, o localitate situată în imediata apropiere a Romei. 
Crustumeria, Crustuminum sau Crustumerium, se afla la nord-est de 
Roma, aproape de Tibru. 

Antemnae, un orășel situat aproape de Roma, la vărsarea rîului 
Anio în Tibru. 

Sabinii — populaţie vecină cu latinii și supusă de romani abia pe la 
420 î.e.n. Sabinii sau sabelii fac parte din cele mai vechi populaţii 
băştinașe ale peninsulei italice, urmașii direcți ai civilizaţiei villano- 
viene, ca și latinii, umbrii şi oscii. Ramura cea mai numeroasă sabe- 
Jică era alcătuită din samniţi, care locuiau în partea centrală a 
Apeninilor. Samniţii s-au suprapus oscilor din Campania, și din 
simbioza lor au ieşit campanii, care au creat aşa-zisa civiliza- 
ție campană, sub înriurirea coloniilor grecești din Grecia Mare (Italia 
sudică). În perioada înliia a republicii romane, diferitele triburi 
sabelice alcătuiseră așa-zisa confederație samnită, care vreme de 
200 de ani a ţinut piept expansiunii romane. 

Thalassius — acest cuvînt a intrat în datinile nunţilor romane. Mi- 
rele își întimpina mireasa rostind acest cuvint cînd ta călca în 
ziua cununiei pragul casei sale. 

Capitolium — templul vestit al lui Jupiter, situat pe stînca Tar- 
peia din Roma, lingă cetățuia orașului. 

Stejarul era consacrat lui Jupiter, de aceea era socotit copac sfint, 
Jupiter (provenit din Jovi piter — tata Joie) o veche divinitate ita- 
lică identificată cu Zeu; (Zeus) al grecilor. Era zeul cerului, lu- 
minii, zilei, atmosferei, trăsnetului şi era considerat ca cel mai 
mare dintre zei. Apelativele sale erau optimus maximus — cel 
mai bun şi cel mai mare. Fiind socotit ocrotitorul Romei, avea pe 
Capitoliu un templu cu trei altare, consacrate trinității Jupiter, Ju- 

nona şi Minerva. Junona (Hera la greci) era soţia lui Jupiter; era 
socotită regina zeilor şi a cerului, de aceea romanii îi spuneau Juno 
Regina. Era considerată proteguitoarea soțiilor şi căsniciei, a femei- 
lor de la naștere pînă la moarte, ipostază prin care era denumită 
Juno Sopita. 

5i Armele și echipamentul luate de Romulus de la regele dușman do- 
borît de el se numeau spolia opima, adică cel mai bogat trofeu. 
Eroul Cornelius Cossus a avut această cinste, după ce şi-a doborit 
în luptă pe adversarul său, pe Lar Tolumnius, regele din Veii. A 
mai dobindit un asemenea trofeu și Claudius Marcellus în anul 
222 îe.n., după biruința obținută asupra regelui gallilor, Viri- 
domarus. 

5 După legendă, de la fiica lui Spurius Tarpeius, numită Tarpeia, 
a luat numele stînca Tarpeia, care se găsea în vîrful colinei. Capi- 
toliului, de unde erau aruncaţi în prăpastie condamnaţii la moarte. 

5 Jupiter Stator, adică Jupiter salvatorul, păsirătorul și ocrotitorul 
cetăţii. Templul lui se găsea în apropiere de Porta Mugionis, însă 
n-a fost clădit de Romulus, ci a fost ridicat mai tîrziu, pe locul 
hărăzit de Romulus în acest scop. 


M Quirites este un cuvint care după Titus Livius derivă de la Cures, 
capitala sabinilor. Totuşi, etimologia acestui cuvint este obscură. 
Probabil că are aceeaşi rădăcină cu cuvîntul grecesc K5oioz = stă- 
pin, domn, şi e în legătură cu cuvîntul curia = senatul, de origine 
etruscă. 

De asemenea, quirites mai era și numele oficial al cetăţenilor 
romani, cind se întruneau la adunările lor în for, în opoziție cu 
ostașii (milites) şi cu senatorii (patres conscripti). Populaţia ro- 
mană a luat acest nume pe vremea stabilirii sabinilor în Roma. 
Lacul Curtius se găsea, înainte de a fi secat, în mijlocul forului 
roman. De aici se deduce că în mijlocul Romei a fost cîndva o 
mlaștină. 

Comitia — erau adunările poporului roman. Sînt de trei feluri: 
comitia curiata, tributa și centuriata. 

La comitia curiata participau toţi cetățenii din cele 30 de 
curii. În vremea regalității, aceste comiţii alegeau pe regi și votau 
legile, însă în perioada republicană nu se mai îndeleiniceau cu 
votarea legilor prin care se acorda puterca cea mai mare în stat 
cîrmuitorilor statului, lex curiata (de imperio), ci numai cu apro- 

barea adopţiunilor și numai cînd adoptaţii nu erau subordonați 
autorităţii paterne. Aceste comiţii se chemau calata, cînd erau con- 
vocate pentru anumit« acte din domeniul cultului religios sau pen- 
tru teslamente. Cu vremea, aceste comiţii au devenit superilue și 
simple formalităţi, fiind înlocuite cu 3 auguri și 30 de lictori ce 
simbolizau probabil cele 30 de curii. 

La Comitia tributa luau parte toți cetăţenii împărțiți pe triburi. 
Aceste comiţii judecau procesele mai puţin însemnate, alegeau pe 
tribuni, pe edilii plebei, pe quaestori şi pe edilii curuli (această 
din urmă dregătorie a apărut mai tirziu) şi votau așa-zisele plebis- 
cita, decretele poporului, care însă pînă în 287 î.e.n. aveau pu- 
tere de lege numai pentru plebei, dar după această dată au aceeași 
valabilitate ca și legile propuse din iniţiativa consulară și care 
fuseseră votate de comiţiile centuriate. 

Comitia centuriata nu se putea întruni decît în afara zidurilor 
Romei; la aceste adunări, cetăţenii romani veneau în formații mi- 
litare, înarmaţi ca în vederea unei campanii militare. Atribuţiile 
acestor comiţii centuriate sînt următoarele: aleg pe magistraţii de 
la conducerea supremă a statului (consuli, censori, praetori); vo- 
tează legile propuse de consuli, legea de recunoaștere a jurisdic- 
ției censorilor, aprobă declararea războiului, încheierea păcii şi — ca 
putere judecătorească — se pronunță în apel asupra sentințelor 
capitale, care pedepsesc cu exilul, bătaia sau interdicția de la 
apă și foc. 
în tradiţiile cele mai vechi, în legătură cu obirșia poporului roman, 
au rămas urme din care reiese că acest. popor provine din conto- 
pirea a trei triburi, probabil cîndva independente unele de altele, 
numile Ramnes, Tities şi Luceres, care au constituit o unitate şi o 
comunitate omenească. După unificarea acestor triburi, fiecare din 
cele trei comunităţi de altă dată participa cu o treime la întocmirea 
efectivelor armatei şi tot cu o treime la alcătuirea senatului, în 
colegiul sacru al celor șase fecioare vestale și în colegiul celor trei 
mari preoți ai lui Jupiter, Marte şi Quirinus. Tribul Ramnes este 
acela care a delerminat în mod bhotăritor structura poporului roman 
și a comunităţilor unite, dindu-le numele și deținind primul loc în 
sînul celor trei triburi. Asupra originii tribului Luceres, se crede 
de bună seamă că acesta trebuie să fi fost tot o ramură latină. 
Tities, a treia din aceste comunităji, își are obirșia din Sabina, pe 

temeiul unei tradiții, așa-zisa tovărășie lițiană. De fapt se găseau 
la Roma urmele unui străvechi cult sabin. Așa a fost de pildă 
cultul zeului Maurs sau Mars, și al zeului Semo Sancus, paralel 
cu cultul lui Dius Fidius al romanilor, care se identifica cu 
zeul Marte. 


5 Roma, în prima ei organizare politică, avea caracterul unei demo- 
craţii militare. Poporul roman se întrunea în Comitia curiata pen- 


tru reglementarea tuturor condiţiilor de viață și rezolvarea tuturor 
problemelor imporlante externe și interne, care priveau existența 
întregii comunilăţi. Aici se alegea regele, se judecau cetăţenii 
vinovați de crime grave, se făceau adopţiunile, se deschideau tes- 
tamentele, se primeau noi ginte, se rezolvau tot soiul de litigii 
familiale, se discutau chestiunile cultuale, iar în domeniul ex- 
tern se declara război sau se încheia pace sau alianțe. Populus 
romanus se întrunea pe curii, fiecare curie avînd un vot. 


În perioada regalității, se trece de la orînduirea comunei primi: 
tive la societatea împărțită pe clase, unitatea socială de bază fiind 
ginta. Relaţiile gentilice s-au păstrat într-o oarecare măsură și 
mai tîrziu. Membrii aceleiași ginți aveau ogoare comune, sărbători 
religioase comune, cimitir comun și erau obligaţi să se apere unul 
pe altul. Caracteristicile gentilice își au vestigiile în numele romane 
şi anume în nomen gentile (fiecare nume roman avind praenomen 
— nume de persoană; nomen gentile — numele ginţii, şi cognomen 
— porecla). Ginţile se împărțeau în familii care scoborau din ace- 
lași strămoș. Întemeietorii primelor ginţi romane, după tradiţie, au fost 
cei 100 de senatori, numiţi de Romulus patres. La început nu ființau 
oficial decit ginţi patriciene, însă în urma luptelor necurmate duse 
de plebei pentru ciștigarea drepturilor egale cu patricienii sau for- 
mat ginți compuse și din familii pleheiene. prin căsătorii și adop- 
țiuni. Numele care arată ginta din care. se trăgea un cetățean 
roman se numea nomen gentile, iar membrii unei gens se numeau 
gentiles. Căpetenia ginţii era aleasă de toți membrii ei. Cu timpul 
însă, ginţile s-au transformat în uniuni închise, slăbind în acelaşi 
timp şi relaţiile gentilice. A trecut atunci pe primul plan fami- 
lia romană, avind cap pe pater familias, care dispunea de jus 
vitae 'necisque — dreptul de viață şi de moarie — asupra tutu- 
ror membrilor familiei sale, şi asupra agnaţilor (toate persoanele 

care se găseau sub autoritatea lui pater familias), şi asupra cogna- 
ților (noile persoane înrudite prin legături de sînge). 

Triburile. În Roma zece ginţi alcătuiau o curie, iar zece 
curii un trib, la fel cum în Grecia ginţile erau constituite în 


fratrii şi fratriile în pbhile. Cele trei triburi — Ramnes, Tities și 
Luceres — după cum ne spune tradiția romană, alcătuiau populus 
romanus. 


Titus Tatius își trăgea numele de la Titienses. De atunci, cu pri- 
lejul acestui pact, puterea a fost exercitată în comun și în deplină 
putere de către cei doi regi Romulus şi Tatius. 


Cetatea Lavinium era socotită după legendă reşedinţa sacră şi cen- 
trul populațiilor de gintă latină. 

Fidenaţii erau locuitorii orașului Fidenae, așezat pe o colină la 
o distanță de numai 3,5 km nord-vest de Roma, între fluviul Ti- 
bru şi rîul Anio (astăzi au mai rămas niște ruine, vestigiile 
acestui oraș antic, la Castello Guibilio). 

Pasul era o măsură de lungime romană, avînd 1,48 m. 

Veienţii erau locuitorii din Veii, cel mai însemnat din cele 12 
orașe ale confederației Etruriei sudice; această cetate se găsea la 
45 km nord de Roma, pe rîul Cremera. Cetatea Veii avea o pozi- 
ție foarie întărită, datorită 'situației geografice prielnice, fiind aşe- 
zată pe niște stînci înalte şi poviîrnite. Astăzi, Veii este satul Isola 
Farnese. 

Mlașiina Caprei se găsea probabil în regiunea circului Flaminius 
de mai tirziu, circ situat în partea sudică a Cimpului lui Marte. 


Tabără sau facțiune politică constituită după interesele social- 
economice ale patricienilor şi ale păturii înstărite a plebeilor. 


Interregnum. era o magistratură la care se recurgea ori de cite ori 
deceda regele Romei şi nu avea urmași direcţi, iar în timpul repu- 
blicii cînd deceda unul din consuli sau cînd atribuţiile dictatorului 
încetau. Înterregele era numit de senat pentru 5 zile şi avea atri- 
buția de a organiza alegerile prin oare să se desemneze noii ma- 
gistraţi supremi. 

Pythagoras din Samos, filozof idealist grec, care a îrăit între a 
50-a şi a 72-a Olimpiadă, s-a născut la 580 sau 568 î.e.n. la Samos; 
el a vizitat numeroase orașe din Grecia Mare (Italia de sud), 
învățind și rămînînd multă vreme în oraşul Crotona. 

% Metapontum, oraș și port în golful Tarent, de pe coasta răsări- 
teană a Lucaniei, la granița acestei provincii romane cu Apulia. 
Și azi se mai găsesc ruinele acestui oraş la nord de gurile rîului 
Basiento. Aici se pare că a trăit Pythagoras, după ce a fost izgo- 
nit din Crotona. 

& Heraclea, oraş care se găsea la sud de Metapontum, pe rîul Aciris 
(astăzi localitatea Policaro). 

70 Crotona, oraș grecesc pe țărmul sudic al Italiei, în regiunea Bruttium 
pe riul Aesanus (azi Crotone). 

"1 Auguratul era o instituţie religioasă de origine etruscă, alcătuită 
din trei preoţi. Prin legea Ogulnia din anul 300 î.e.n., numărul 
lor s-a ridicat la 9 (patru patricieni şi cinci plebei). Atribuţiile lor 
erau luarea auspiciilor și consacrarea preoţilor și a templelor. Prin 
tălmăcirea favorabilă sau neprielnică a semnelor, augurii erau în 
“măsură să imfluențeze alegerile de consuli sau de dictatori, prin afir- 
maţia lor, considerată valabilă, că potrivit semnelor arătate prin zbo- 
rul păsărilor zeii sînt sau nu împotrivă. Prin observarea acestor semne, 
augurii bhotărau dacă zeii îngăduie sau nu înfăptuirea acestei 
acțiuni, spunînd că semnele (auspiciile) sînt prielnice sau nepriel- 
nice. Metoda auspiciilor ex tripudiis era cea mai des întrebuin- 
țată, fiindcă era mai lesnicioasă. Semnele erau bune sau rele, 
după cum puii mîncau sau nu mîncau de loc. Cele mai bune 
semne erau atunci cînd puii mîncau lacom, scăpînd firimituri din 
cioc. Acest semn se chema tripudium solistimum. Cînd semnele 
erau rele, augurul rostea cuvintele: alio die — auspiciile se amină 
pentru o altă zi, pentru că zeii nu-şi dau încuviințarea pentru o 
asemenea acțiune. 

Tribunii poporului îi acuzau însă pe auguri că aceștia înriu- 
resc foamea puilor, ori lăsindu-i să rabde de foame, ori dindu-le 
prea multă mîncare, înainte de luarea auspiciilor. 

După rînduiala augurilor romani, cerul era împărţit în patru 
regiuni, prin două linii care se încrucişau deasupra capului augu: 
rului: una se chema decumanus, de la est la vest, şi cealaltă 
linie cardo, de la nord la sud. 

2 lanus — unul din cei mai importanţi şi mai vechi zei de origine 
romană, de la care a luat numele luna ianuarie. El este zeul în- 
ceputului şi sfirşitului, al intrărilor și ieșirilor. Era închipuit cu 
două feţe (bifrons, biceps), ţinînd în miîini o cheie și un toiag. 

Templul său stia deschis în timp de război şi închis în timp de 
pace. 

73 Aici Titus Livius exagerează, pentru că nici în vremea sa nu dom- 
mea pacea. În timpul domniei împăratului Augustus, romanii au 
întreprins numeroase războaie peste hotare, îndeosebi în Germa- 
nia, care voia să scape de pericolul cotropirii romane; au mai 

" fost apoi războaiele din Spania și răscoala din Pannonia. 

14 Egeria, una din zeițele Camenae, nimfele izvoarelor. După legendă, 
era soţia lui Numa Pompilius, avînd două fîntîni consacrate, una lingă 
poarta Capena, alta lîngă Aricia. După legenda poetizată de Ovi- 
dius (Metamorfozele, XV, 485), această zeiţă, din durere pentru 
pierderea soţului său, s-a transformat într-un izvor. 


15 Flaminii (rădăcina cuvîntului derivă de la flagrare = a arde, a lu- 
mina) erau preoții laici. Potrivit credințelor şi tradiţiilor romane, 
cel mai vechi cult religios al populaţiei latine, cu reședința în Roma, 
era al celor trei zei, care reprezentau poporul roman, din cele 
trei mari triburi iniţiale: Jupiter, cel mai însemnat dintre toţi 
zeii tribului Ramnes, al doilea zeu era Marte al sabinilor, care 
a fost adus o dată cu Tities la Roma, și în sfîrșit al treilea, 
Quirinus, care a dat numele comunității romane de Quirites. Aces- 
tor trei zei le fuseseră consacrate sanctuare în afara orașului, înainte 
de reforma lui Servius Tullius. Lui Jupiter îi fusese consacrată ce- 
tățuia de pe Capitoliu, lui Marte, cimpia dintre cetate și fluviul 
Tibru, şi lui Quirinus, colina Quirinalis, denumită după el. Îndato- 
rirea olicierii cultului acestor trei zei cădea în sarcina a trei 
flamini. Aceşti trei flamini se numeau flamines majores, fiind 
preoți ai celor trei mai vechi și mai importanţi zei romani, spre 
deosebire de cei doisprezece flamines minores, care au fost intro- 
duși mult mai tîrziu, cu prilejul introducerii şi altor culte (Fla- 
men Volcanalis, Volturnalis, Carmentalis, Floralis etc.). Flamines 
majores erau recrutaţi totdeauna din rîndurile patricienilor. Fla- 
mines minores erau aleși şi din rîndurile plebeilor, în urma legii 


Ogulnia de la anul 454 ab Urbe condita (300 î.e.n.). 


% Anul la romani era împărțit, la început, în zece luni; 6 luni aveau 
cîte 30 de zile, iar patru cîte 31; deci anul avea 304 zile. Numele 
lunilor erau: martie (de la zeul războiului Marte), aprilis (de la 
aperio — a deschide, deci cînd se deschideau mugurii plantelor), 

maius (după Maia — mama lui Hercules), iunius — după Junona. 
Celelalte, de la iulie pînă la decembrie, sînt împrumutate de la 
numere: quintilis, seztilis, septembris, octobris, novembris, decem- 
bris. Quintilis a fost schimbat cu iulie în cinstea lui C. Iulius Caesar 
şi sextilis cu augustus. Prima zi a lunii se numea calendae de la 
calare — a chema, invoca, pentru că marele pontifice invoca luna 
nouă la începutul fiecărei luni, pe colina Capitolină. Mijlocul lunii 
se numea ide (din etruscă — iduare — împărţire); era a 15-a 
zi din marlie, mai, iulie şi octombrie, și a 13-a în celelalte luni. 
Ziua a 9-a se numea nonă (din novem = nouă). Numa Pompilius 
a adăugat încă două luni, ianuarie (de la Janus) și februarie (de 


la februare = a ispăşi), deoarece în timpul lunii acesteia se săr- 
bătoreau Lupercalia, cînd se făceau slujbele de expiere. 

Fiindcă anul roman avea numai 304 zile, rămînînd astfel în urmă 
față de anul solar cu 61 zile, Numa Pompilius introduse anul gre- 
cesc de 354 zile, intercalînd încă o zi după 23 februarie. 

Matematicianul alexandrin Sosigenes, din îndemnul lui Caius 
Iulius Caesar, perfecționă calendarul prin introducerea anului bisect 
și fixînd prima zi la ] ianuarie. 

Zilele faste şi nefaste (dies fasti et nefasti). Fas = legea nescrisă. 
Zilele faste erau acelea în care se puteau convoca comiţiile, adu- 
nările poporului, se judecau procese şi se pronunțau sentințe 
judecătorești. Într-un an erau 38 de zile fasie și erau însemnate 
cu litera F. Restul de zile erau nefaste. 

Flaminul lui Jupiter, numit Flamen Dialis, era cel mai important 
din toţi flaminii. Acesta avea în grija sa supravegherea cultului lui 
Jupiler. Era socotită o persoană inviolabilă și sacrosanctă. Locuia 
pe colina Palatin. Avea loc de cinste în senat, dispunind de sella 
curulis (scaunul curul). Totuși nu îndeplinea niai o funcţie publică. 
El trebuia totdeauna să apară îmbrăcat cu veșmintele sale, avind pe 
cup un fel de căciulă (pileus), în virful căreia (apez) se găsea 
o ramură de măslin (virga), legată cu un fir de lină. Era îmbră- 
cat cu o haină groasă de lină (toga praetezta sau — laena). Ca 
instrument special, avea un cuţit pentru jertfă, şi în mînă un 
toiag (virga) cu care îndepărta lumea. El nu trebuia să atingă 
nimic ce e spurcat, nici mort, nici un mormînt, nu-i era îngă- 
duit să vadă trupe de ostași, să călărească, să vadă cătuşe, lanţuri. 
La haina lui n-avea nici un fel de nod, ci nişte copci (fibulae). 

Marte, veche divinitate italică, identificat cu Semo Sancus și cu 
Dius Fidius (Ares la greci), simboliza bărbăția ostășească, forţa 
naturii, ocrotitorul semănăturilor și al turmelor de vite. În ace- 
lași timp era zeu al măzboiului. Romanii îi dăduseră epitetele 
Gradivus, Quirinus. 'Socotit tatăl lui Romulus, era invocat în rugă- 
ciuni cu numele de tată (pater) şi i se aduceau înireitele sacri- 
ficii numite suovetaurilia (un porc, o oaie şi un taur). 

Cultul zeiţei Vesta n-a fost introdus de Numa, ci numai organizat 
de el. Vestalele trebuiau să întrețină veșnic focul sacru pe altarul 
Vestei, fiindcă se credea că de permanența acestui foc atîrnă dăi- 
nuirea statului roman. Vestalele erau însoţite de un lictor; ele 
aveau dreptul de protecţie sacrală şi de grațiere. Nu erau sub 
jurisdicția senatului. Cultul Vestei şi instituția vestalelor (virgines 
vestales) a apărut în Latium și anume în Lavinium, Alba și Tibur 
din vremuri străvechi. Din Alba a fost adus la Roma. Numa este 
acela care a introdus colegiul vestalelor, alcătuit din patru vestale. 
Mai tîrziu s-au mai adăugat încă două. Numărul de șase vestale 
a rămas în toată vremea existenţei lumii romane. Conform tradiţiei, 
ele trebuiau să fie alese totdeauna de Pontifex Maximus din fami- 
liile patricienilor lipsite de orice pată, şi anume din acele case 
unde erau în viață ambii părinți. Vestalele erau continuu sub 
supravegherea aspră a marelui pontifice. Ele intrau în acest colegiu 
între 6 și 10 ani, îndatorindu-se să slujească zeiţei Vesta pînă la 
30 de ani. În primii 10 ani ele se iniţiau în cultul zeiţei. În a doua 
decadă oficiau slujba, iar în a treia inițiau pe novice. Vestalele du- 
ceau o viață încărcată de onoruri şi distincţii, legată însă și de 
mari, multe şi grele privaţiuni. Trebuiau să stea în permanenţă în 
apropierea altarului Vestei şi să păzească focul sfint zi și noapte, să 
se păstreze fără prihană şi să mu se gîndească la căsătorie înainte de 
a avea 30 de ani. Persoana lor era socotită sacrosanctă și se bucura 
de respectul poporului şi al celor mai înalte autorități. Dispuneau 
de dreptul de a grația, care înseamnă că ori de cîte ori se în- 
timpla ca un condamnat dus la locul de execuţie să întilnească o 
vestală, acesta era salvat de la moarte. 

Salii, numiţi așa de la dansurile lor, erau preoții lui Mars Gra- 
divus. Aceşti preoți purtau pe ambele miîini scuturile sfinte (anci- 
lia) de formă rotundă. Saliii (al căror colegiu a fost înfiinţat, 
după tradiţie, de Numa Pompilius) erau un sacerdoțiu răspîndit 

în toată Italia, mai ales în Tibur, Tusculum, Alba etc. Colegiul 
acestor preoţi din Roma, compus din 12 membri, îşi avea sanctua- 
xul şi locuinţele pe Palatin și de aceea se numeau salii palatini; 
mai era şi un al doilea colegiu de 12 salii agonales, sau collini, 
instituit de Tullus Hostilius. Ei erau recrutați din tineri ai căror 
părinți erau în viață. Rămineau toată viața în acest colegiu, excep- 
tînd cazul cînd li se încredința o altă preoție sau vreo dregătorie 
publică. Ei aveau în fruntea colegiului un magister, un presul, 
dansatorul din față, şi un vates, prezicător. Cultul saliilor palatini 
era închinat lui Marle, iar al celor Quirinali, zeului Quirinus; am: 
bele culte sînt legate însă în mod deosebit de scuturile sfinte, 
ancilia. Legenda spune că sub regele Numa Pompilius a căzut din 
cer un asemenea scut care a fost găsit în palatul lui Numa. Ca 
să nu cadă niciodată în mîna dușmanului, Numa a dat poruncă să 
se mai construiască alte 19 scuturi la fel de către un artist, Ma- 
murius, pomenit în Carmen Saliare, cea mai veche producţie poetică 
populară italică. Păzirea acestor scuturi a fost încredințată preoţilor 
salii de pe Palatin. Domnea credinţa că scuturile se mișoau de la sine 
prevestind apropiate primejdii. Preoţii salieni, în luna martie, cu- 
treierau Roma într-un cortegiu festiv, vreme de o lună aproape. La 
1 martie erau puse în mișcare cele 20 anocilia. Erau îmbrăcaţi cu 
tunica picta, peste care era pusă o platoşă de fier, pe deasupra 
haina festivă oficială (trabea), iar pe cap o căciulă țuguiată 
(pileus); aveau în mîna siîngă o sabie, în mina dreaptă o lance, 
iar pe brațul sting scutul; oprindu-se cu cortegiul în anumite 
locuri ale orașului, salii își cintau cîntecul lor specific acompa- 
niați de trimbițe, jucînd dansul armelor, izbind cu lăncile în 
scuturi. În anumite locuri ealiii făceau popasuri, cu care prilej 
se ospătau (aceste ospeţe au rămas proverbiale din cauza belșu- 
gului și risipei). 

Întregul serviciu divin roman, după tradiție, fusese înregistrat din 
porunca lui Numa Pompilius de pontificii lui în condice speciale, 
numite libri pontificum sau pontificales, fiind 24 la număr. Din 
vremuri străvechi, acestea erau considerate ca fiind izvorul dreptului 
sacral roman şi al dreptului privat. 

Pontifice — sub acest nume Titus Livius înţelege pe pontifex mazi- 
mus. Este contestată etimologia cuvîntului. Probabil cuvîntul derivă 
de la pontem facere, adică constructori de poduri, podari, în legă- 

tură cu podul numit Pons sublicius de pe Tibru, sfint pentru ro- 
mani. Explicaţia este următoarea: cei cinci pontifices, „podari“, își 
aveau acest nume de la ocupaţia lor, importantă iniţial și din 
punct de vedere religios, militar şi economic, pentru că ei con- 
duceau construcția, ca şi distrugerea podului de peste Tibru, în 
caz de necesitate extremă. Tot lor le revenea sarcina de a alcătui 
calendarul oficial, de a fixa pentru popor zilele de sărbătoare, 
după lună nouă şi lună plină, şi de a îngriji ca oficierea cere- 
moniilor religioase și procesele să se țină în zilele legale. Deoarece 
aveau supravegherea întregului cult religios, ei interveneau cu pri- 
lejul căsătoriilor, legalizării testamentelor și adoptărilor, hotărînd 
dacă această acțiune este prielnică sau potrivnică voinţei zeilor. 
Ei aduceau la cunoștință toate acestea din prescrierile lor sacrale 
exoterice, cunoscute sub numele de leges regales. Tot ei au fost îni- 
țiatorii ştiinţelor, dreptului divin şi laic la romani, şi tot ei au fost 
şi primii analişti, fiindcă toate consemnările evenimentelor istorice 
erau legate de calendar și de anotimpuri, și procesele și toate aplică- 
rile principiilor de drept erau înregistrate de colegiul pontificilor. 
Apoi aveau o anumită putere de supraveghere şi control asupra exer- 
citării dreptului familial în sînul comunităților romane asupra fete- 
lor, ca şi supravegherea vestalelor. Toate acestea făceau parte din 
atribuţiile acestui colegiu. Numărul acestor pontifici, fixat în vremu- 
rile mai vechi la cinci, a fost ridicat de Sylla la 15. În timpul 
imperiului, împărații adăugau acestui colegiu, după bunul lor plac, 
oriciți membri voiau. 


Zeii mani, dii manes, după mitologia romană erau considerate sufle- 
tele divinizate ale răposaților, pe care pentru a le împăca, ori de 
cîte ori romanilor li se păreau supărate, sau cînd lor le mergea prost 
în diferitele acțiuni, trebuiau să le aducă sacrificii de pacificare. 
Dii manes erau de două feluri: lares — zeii buni, protectori, 
și lemures — spiritele rele. După moarte, spune mitul roman, spi- 
ritul omului continuă să trăiască în mormîntul unde i se află ose- 
miniele şi de aceea cei vii i-aduceau din cînd în cînd mîncare. 
Așa s-a dezvoltat cu timpul un cult al morţilor. 


Camenae, în vechea formă Casmenae, erau la obiîrşie nimfele izvoa- 
relor, iar mai tirziu au fost identilicate de poeţii romani cu mu- 
zele grecilor, care la origine fuseseră tot nimfele izvoarelor. Dum- 

brava lor sfîntă se găsea în fața porţii Capena, unde în vremurile 
străvechi se găsea o vale minunată, avînd la mijloc un lac şi o 
vegetație luxuriantă, copaci umbroșşi şi o grotă răcoroasă. În apro- 
pierea ei se găsea și fintîna nimfei Egeria. 

% Argene — capelele consacrate, aflătoare în mai multe locuri ale 
regiunii celei mai vechi a oraşului, pe Palatin, pe Germalus şi pe 
Velia. Erau 24 sau 27 asemenea capele, care pe ziua de 13 mai 
erau deschise, oficiindu-se aici slujbe, într-un cadru sărbătoresc, de 
către pontilici și vestale. 

1 Semnalele de luptă (signa) la romani erau de trei feluri: 1. orale 
— adică ordinele comandanților date subordonaţilor pe cale ierar- 
hică:  legaţilor, centurionilor şi decurionilor, şi transmise din 
gură în gură; 2. semnalele date prin instrumente muzicale — bu- 
ciume, trîmbițe și cornuri (buccina, tuba, cornu); 3. semnalele 
optice, făcute cu steagurile, după un anumit cod, prin ridicarea 
şi coborirea lor, semnalizare întrebuințată pînă în zilele noastre 
în armală. Mai tîrziu, între semnalele optice se mai amintesc și 
aquila şi draco (zmeul), împrumutat de împăratul Hadrian de la 
geto-daci. 

% Feţialii (rădăcina cuvîntului derivă de la fari =a vorbi) erau o 
străveche instituție italică, de pe întreg teritoriul peninsulei. Cole- 
giul fețialilor se găsea și la aequi, ardeați și samniţi, avind o 
disciplină proprie, numită jus fetiale, care stabilea cele lirei funcţii 
ale acestui colegiu: 1. cererea de despăgubiri; 2. declararea de 
război, şi 3. încheierea unei aliunţe, toate efcctuate printr-un anumit 
ritual complex. Acest colegiu se compunea în vremea republicii din 
20 de membri aleşi pe viaţă, provenind îndeobște numai dintre 
patricieni, după ce deţinuseră cele mai înalte funcţii. Pentru fie- 
care însărcinare oficială ei purtau anumite veșminte (tegmina) 
şi buchetul de ierburi sfinte (sagmina), pe care le culegeau de 
pe Capitoliu. Acest buchet sacru era purtat de un verbenarius, 
un fețial ales din rîndurile lor, care purta o creangă de rozmarin. 
Acest feţial designa din rîndurile colegilor săi pe un pater patratus 
(tată sfinţit), atingîndu-l cu creanga de rozmarin — verbena. După 
ritualul descris aici şi după jerilele aduse, feţialii care au îndepli- 
nit ceremonialul dau în vileagă motivul alianţei, iar colegiul feţiali- 
lor ia asupră-şi îndatorirea supravegherii şi păstrării condiţiilor 
zatatului, hotărînd dacă a fost sau nu călcat. 

E Dictatorul. sau magister populi (mai marele poporului), era con- 


ducătorul unic, ales în locul celor doi consuli, în funcţie de gra- 
vitatea evenimentelor. La alegerea dictatorului poporul nu mai putea 
avea nici o influență ; această inițiativă trebuia să pornească de la 
unul din cei doi consuli sau de la senat. 

Numai cu voia dictatorului se putea face apel la adunarea po- 
porului. Însă în felul acesta, de îndată ce era numit, dictatorul 
dispunea de întreg aparatul administrativ, care i se supunea fără 
şovăire. Imediat ca rang şi putere, dar în subordinea lui, venea 
comandantul cavaleriei (magister equitum), şi urmau apoi cei 24 
de lictori, cu fasciile lor şi cu securea în mijlocul nuielelor împle- 
tite, întocmai ca la regi. Totuși, dictatorul se deosebea de rege 
prin aceea că puterea lui era temporară, fiind limitată deci nu- 
mai la şase luni, după care perioadă autoritatea şi puterea lui 
încetau. În al doilea rînd, dictatorul, ca demnitar extraordinar, 
nu-şi numea niciodată succesorul. Dictatura era o veche instituție 
existentă şi la latini, dar la Roma a apărut abia acum pentru 
întiia oară. Așa, de pildă, Titus Livius menţionează pe dicta- 
torul din Tusculum, apoi pe cel din Lanuvium și din Alba Longa 
(Vezi și Dionysios din Halicarnas V, 14). După analişti, primul 
dictator roman a fost numit în anul 253 ab U. c. (500 î.e.n.). 
Poarta Capena se găsea în partea sudică a Romei, la întretăierea 
şoselelor numite Via Appia și Via Latina ce duceau către sudul 
Italiei. De la această poartă pornea o uliţă către templul lu: 
Marte. i 


SI Duumviri numiţi de regele Tullus Hostilius aveau însărcinarea să 


judece pe acuzaţii de înaltă trădare sau pe cei aflați în slujba unui 
stat vrăjmaș — perduellio (înaltă trădare). Horatius a fost învinuit 
de înaltă trădare pentru că şi-a ucis sora, adică pe un membru 
al cetăţii romane. După cum se vede, încadrarea lui MHoratius la 
acest capitol pare cit se poate de stranie astăzi. Însă împotriva 
sentinței duumvirilor se putea face apel (provocatio) la adunarea 
poporului întrunită în comiții centuriate, şi mai tirziu în cele 
tribute. 

În antichitatea romană se da o putere absolută părintelui asupra 
fiilor săi. Aceștia nu puteau dobîndi nici stăpini vreo avere, în 
afară de darurile pe care le primeau de ]a tatăl lor (peculium) 

şi care oricînd le puteau fi luate înapoi. În urma adoptării unui 
copil de către un alt cetățean, dreptul tatălui asupra fiului său 
se stingea, precum şi în cazul emancipării sau a pierderii -cetă- 
țeniei tatălui sau a fiului. 


%, Furca era un mijloc de pedepsire a celor condamnaţi pentru crime, 


dar și sclavii erau pedepsiţi astfel. Capul celui osîndit era virit 
între coarnele furcii de care era spînzurat vinovatul. 


% Sacrificiile de expiere, lustra, se făceau de obicei cu prilejul ple- 


cării armatei romane într-un război, la reîntoarcerea în cetatea 
romană, şi mai tîrziu la sfîrșitul recensămîntului. Cu ocazia acestei 
expieri se sacrificau un porc, o oaie și un taur. De aceea aceste 
sacrificii se numeau suovetaurilia. i 
Grinda surorilor (sororium tigillum) era un fel de jug care se 
găsea pe strada Carina, una din cele mai frecventate străzi ale 
Romei. Alături se găseau două altare consacrate lui Juno Sororia 
și lui Janus Curiatius, unul în amintirea morţii sorei lui Hora: 
tius, ucisă de el, şi celălalt în a morţii Curiaţilor. 


% Pallor şi Pavor erau personificările fricii și groazei. 
E 


100 

Aici Titus Livius exagerează, pentru că istoria romană este plină 
de numeroase asemenea exemple de cruzime atît față de vrăjmașii 
dinafara graniţelor, cît și faţă de cei dinăuntrul lor. De cite ori n-au 
fost răpuşi ostaticii dați ca zălog, ca represalii împotriva dușma- 
nilor care-și călcau. angajamentele! Și cîte osîndiri la moarte 
nu s-au executat! Înşiși fiii lui Brutus, primul consul roman, au 
fost decapitaţi, apoi fiul lui Manlius Torquatus, sau Spurius Cassius, 
Spurius Maelius etc. ete. Un alt exemplu concludent al cruzimii 
romane erau decimările în rîndurile ostașilor romani, executați 
pentru pretinsa insubordonare şi instigare la revoltă. 

Muntele Caelius, e vorba de colina sud-estică a Romei, ce se află 
între Aventin și Esquilin, despărţit de Palatin printr-o vale. 

Curia Hostilia se afla pe Vulcanal, o suprafaţă de teren mai ridicată 
pe partea nordică a Comitiului. 

Feronia cra o zeiţă veche italică a dumbrăvilor și a fertilităţii, 
adorată şi în Latium. Templul și dumbrava ei se găsenu la poalele 
muntelui Soracte, la nord de Capena, în Etruria. Tirgul care avea 
loc acolo era foarte frecventat de toţi vecinii etruscilor, latini şi 
sabini. 


Pădurea Rea (Silva Malitiosa) era o pădure în ţara sabinilor, 

căreia istoricul Dionysios din Halicamas îi spune „Pădurea til- 
harilor“. 

„Pietrele din cer“ erau probabil sfărîmăturile de meteoriți, căzute 
pe pămînt. 

Haruspicii (haruspices) erau preoții socotiți cunoscători ai așa-nu- 
mitei „discipline etrusce“, prin care se inițiau în prevestirea viito- 
rului prin cercetarea măruntaielor animalelor sacrificate, sau după 
diferite semne și fenomene cerești. Tot ei explicau și visele; harus- 
picii cercetau ficatul, splina, stomacul, inima, rinichii și plămînii 
animalului. Lobul unui ficat se chema pars familiaris, iar altul 
pars hostilis; dacă protuberanța de la extremitatea lobului drept 
al ficatului — numit de romani sfircul ficatului, caput jecinoris 
— era bogată în semne sanguine, era semn bun pentru romani. 
Dacă lipsea, era semn rău; dacă era dublă, era dezbinare; dacă 
prezenta o tăietură, însemna o schimbare fundamentală. 

Latinii locuiau în Latium, regiune în Italia centrală, pe litoralul ei 
vestic. La început purta numele de Latium numai ținutul delimitat 
de fluviul Tibru și rîuleţul Numicius, care curge între Lavinium 
şi Ardea; mai tirziu, numele Latiului s-a extins asupra întregului 
ţinut dintre Etruria şi Campania, de prima fiind despărţit la nord prin 
Tibru, iar la sud de cea de-a doua prin rîul Liris. La est, Latiul 
se învecina cu ţinuturile sabinilor, aequilor, marsilor şi samniţilor. 
În aceste timpuri populația latină era împărțită în patru ramuri: 
latinii, hernicii, volscii şi auruncii. Vechii latini (priscii) dispu- 
neau de 30 de oraşe constituite în cunoscuta confederație latină, 
cu capitala Alba Longa. După dărimarea acestui oraș, cetatea 
Roma a luat rolul de hegemon al confederației latine. După 
abolirea regalității, a izbucnit un crîncen război între romani şi 
latini, aceștia din urină voind să rămînă independenţi, însă Roma 
reușește să-i subordoneze. 

Aeguicoli, sau aeguicolani, erau o ramură a vechilor aequi, care 
locuiau în țara sabinilor, în apropiere de Tibur, Praeneste și 
muntele Algidus. 

Politorium era o localitate bine întărită, care se afla în Latium. 
Tellenae, sau Tellene, ca și Ficana erau două localităţi din Latium, 
situate la sud de Roma. 


https://biblioteca-digitala.ro 


198 


109 


110 
uU 


= 


112 


113 


114 


15 


AL] 


u7 


121 


NOTE. CARTEA | 34 


Medulla era o colonie a albanilor în ţara sabinilor, situată între 
Tibru şi Anio, în apropiere de Corniculum.. 

Murcia se numea, în vremurile sirăvechi, valea îngustă dintre Pala- 
tin şi Aventin, unde s-a construit mai tîrziu Circus Maximus. 
Templul poartă numele de la un altar al zeiţei Murcia, o altă de- 
numire a zeiței Venus. 

Janiculum era o colină pe țărmul drept al Tibrului. 

Carcer Mamertinum este faimoasa închisoare din Roma, care se 
afla pe parlea dreaptă a Capitoliului, imediat la intrarea în for. 
Era compusă din două aripi, numite Robur și Tullianum. 

Pădurea Maesia, o regiune împădurită din sudul Etruriei la sud- 
vest de Veii. 


Ostia, portul Romei de pe ţărmul sting al Tibrului, la vărsarea lui 
în mare. 


Salinele erau bazinele de pe ambele maluri la vărsarea Tibrului 
în mare, unde se aducea apa mării, care, prin evaporare, lăsa sarea, 
folosită je romani, care chiar o comercializau. 

Lmcumo, în limba etruscă lauchme, era denumirea căpeteniilor 
etrusce, așa cum erau la Roma patricienii. 


Tarquinii, un străvechi oraș al Etruriei, foarle important, care 
multă vreme a fost centrul confederaţici celor 12 oraşe etrusce. Se 
alla pe o colină, pe țărmul stîng al rîului Marta, nu deparie 
de coasta mării. Azi au mai rămas puţine ruine pe colina Tar- 
quino. 

Damaratus făcea parte din familia domnitoare a Bachiazilor din 
orașul Corint, care au fost detronaţi de către Kypselos în anul 
568 î.e.n. 

Apiolae, o aşezare în Latium, probabil aproape: de Aricia. 

Circus Maximus se găsea în valea dintre colina Palatină și cea Aven- 
lină. 

Tribunele din circ erau construite în primele timpuri numai pentru 
răstimpul cît durau jocurile. Mai tirziu au fost construite din 
piatră, pe cheltuiala statului, pentru o mai lungă durată. 

Din Etruria, în afară de multe datine religioase, se aduceau şi 
comedianţi, precum şi luptători, cu prilejul sărbătorilor oficiale. 
Atlus Navius era un vestit augur în antichitate, de care vorbeşte 
şi Cicero în cartea lui Despre prevestiri. Dionysios din Halicarnas 


39— De la fundarea Romei 1. 

spune că acest augur a dispărut brusc. Adversarii lui Targquinius 
susțin că acesta l-a ucis. 

Vulcan (Vulcanus) era zeul focului și al meșteșugarilor. (Adorat 
la etrusci ca Veliha— Volcha). Era considerat ocrotitorul căminu- 
rilor, dar şi cu însușiri negative, fiind zeul incendiilor și cutre- 
murelor. Era datina ca în cinstea lui să se stringă grămadă armele 
vrăjmașilor luate ca trofeu şi să li se dea foc. Cel care se jertfea 
de bunăvoie pentru salvarea armatei își închina armele tot lui 
Vulcan. 


Collatia era un oraș în Latium între riulețele Osa şi Anio, la 18 km 
est de Roma (astăzi i se mai văd încă ruinele pe colina Cas- 
tellanio ). 

Corniculum, vechea Ficulea, Cameria, Crustumeria, Ameriola, Me- 
dullia, Nomentum erau cetăți din Latium, așezate între fluviul 
Tibru, rîul Anio şi muntele Lucretilis. 

Depresiunile dintre coline și Tibru se numeau Velabrum, Suburra 
şi Valea Circului. 

Cloaca Maxima erau faimoasele canaluri de scurgere construite 
subteran, care au stîrnit admiraţia tuturor timpurilor. Partea ei 
principală, Cloaca Maxima, care se întindea de la Velabrum și 
ajungea pină la Tibru, s-a păstrat pînă azi în cea mai mare parte 
intactă. Tradiţia istorică romană spune că Tarquinius cel Bătrîn a 
început construirea acestor canale și le-a terminat Tarquinius cel 
Trufaș. Această operă uriaşă cra destinată să capteze izvoarele sub- 
terane din regiunea Romei, în scopul de a conduce și seca apa stă- 
tătoare, precum şi mlaștinile care se aflau în cartierul Velabrum 
şi For. Ramificaţiile se uneau apoi într-un singur canal colector 
principal. La vărsarea acestuia, canalul era construit la o adiîn- 
cime de 27 de picioare sub pămînt, astfel încît bolta acestei 
uriașe mase a suportat cele mai mari greutăţi vreme de peste două 
milenii, fără să se strice. Trăinicia şi întreţinerea pilduitoare a 
acestei construcţii a fost relevată de toţi istoricii, îndeosebi de Diony- 
sios din Halicarnas şi Plinius cel Bătrîn. | 

Calea Nouă (Via Nova) sc găsea în partea de nord a colinei Pa- 


latine, mergind de-a lungul forului şi sfirşindu-se la Porta Mu- 
gionis în virful colinei, unde mai tirziu a fost construit templul 
lui Jupiter Stator. 


1% Trabea, mantaua de purpură, haina oficială a regilor, a marelui 

preot, a augurilor şi cavalerilor, care era folosită din vremi stră- 

vechi; nu era toată de purpură, ci numai tivită cu o fișie de pur- 

pură şi cusută cu fir de aur. 

Suessa Pometia, unul din cele mai vechi orașe ale volscilor din 

Latium, la sud de forul lui Appius. 

131 Lui Servius Tullius i se atribuie o reformă socială, pe care Engels 
o caracterizează „revoluție politică“, cu care s-a încheiat trecerea 
de la organizarea gentilică la forma statală. Întregul populus ro- 
manus, alcătuit și din patricieni şi din plebei, cuprinzînd toţi cetă- 
țenii capabili de a purta armele, a fost împărțit în cinci clase. 
Criteriul era starea materială a fiecăruia. 

Fiecare clasă era subîmpărțită într-un număr de unităţi mili- 
tare, numite centurii, şi dispunea de un anumit fel de armament, 
Prima clasă avea armament greu: coif, scut rotund, platoșă de 
bronz, gladiu şi suliță. Celelalte clase erau înarmate mai uşor. Ce- 
tățenii din clasa a S-a erau înarmaţi numai cu praștii (funditores). 

Potrivit datelor istorice certe, populus romanus era împărțit în 
felul: acesta: 


Cavalerii cu un cens 100000 aşi dădeau 18 centurii 
clasa I » » » 100000 „, 23 80 să 

„a Ila,„ „ » 75000 „ E) 22 

» alla „ „ „ 50000 ,, 3, 20 n 

» a IV-a „ » » 2500 „ SA 22 3 

„a V-a s x sp 11000 „ i, 30 Fi 

Proletarii fără avere 1 centurie 


Total 193 centurii 


Centuriile erau unităţi şi militare şi social-politice. La votare, 
cetățenii se întruneau pe centurii; fiecare clasă obținea un nu- 
măr de voluri egal cu numărul centuriilor, De obicei însă, clasa I 
împreună cu cavalerii, însumînd 98 de : centurii, obțineau întot. 
deauna majoritatea voturilor la alegeri. 

Tradiţia romană spune că tot Servius Tullius a împărțit Roma 
în triburi teritoriale. Sub noua reformă, comițiile centuriate joacă 
rolul precumpănitor în stat. Simultan însă curiile îşi pierdură în- 
cetul cu încetul din însemnătatea lor de odinioară. Totuși, aristo- 
craţia gentilică şi-a exercitat mai departe influența sa asupra câr- 

134 


muirii statului. Această reformă a lui Servius Tullius a avut drept 
rezultat întărirea Romei. 

Censul cra recensămîntul populației, efectuat din cinci în cinci ani 
sub supravegherea regilor la început, apoi a consulilor sau a dictato- 
rului. Din anul 443 î.e.n. s-au încredințat aceste însărcinări la doi 
dregători speciali — censorii (censores). 

Coiful sau casca romană (galea) era făcută din metal și căptușită cu 
piele de lup. Avea niște apărătoare pentru obraji, care ţineau strîns 
coiful pe cap, făcute din piele, cu nişte solzi de metal pe ele 
(bucculae). Deasupra, coiful avea o creastă (crista), împodobită 
cu pene. 

Clipeus era pavăza rotundă mai mică decît scutul (scutum). Acesta 
era de formă boltit lunguiaţă, confecţionat din lemn și acoperit cu 


"piele de vită; la mijloc avea o umflătură de fier — umbo. 


Ocreae — erau niște plăci de metal care acopereau partea infe- 
rioară a picioarelor, de la genunchi în jos. 

Lorica — era platoșa romană, care acoperea numai pieptul luptă- 
torului. 

Hasta — era lancea romană, lungă de 21/42 m. 

Gladius — era spada romană, o sabie scurtă şi dreaptă, pe care 
loţi ostașii romani o purtau în partea dreaptă a șoldului. Numai 
comandanții purtau gladiul la stînga. Gladiul era lat, drept şi ter- 
minat prinir-un umghi ascuțit și avea două tăișuri. 

Fabri — erau meșteșugarii romani, care însoțeau armatele romane 
pe teatrele de operaţii, corespunzători unităților de geniști de azi. 


Asul — monedă romană. Lămurirea acestei chestiuni este cit-se 
poate de dificilă. Romanii la început nu aveau monedă (pecunia 
signata). Schimbul se făcea în natură. Mai tîrziu, romanii au în- 
trebuinţat în traficul lor comercial bucăți de aramă — aes rude. 
Potrivit tradiţiei istorice romane, se spune că Servius Tullius a 
bătut cea dintii monedă de aramă, cu figuri de animale pe ea. 
La sfîrșitul secolului al V-lea ab Urbe condita (sec. III îem.), 
puţin înaintea primului război punic, s-au bătut primele monede de 
argint, iar cea de aur la jumătatea secolului al VI-lea ab U.c. Pină 
în aceste vremuri, monedele circulatorii de argint erau cele străine. 
Cea mai mică monedă de aramă, asul — as, nu era o monedă 

propriu-zisă cu valoare fiduciară, ci o măsură de greutate. Moneda 
de aramă de atunci era în greutate de o libră, adică 333 g. În 
timpul primului război punic s-a făcut o convertire monetară, fă- 
cîndu-se un as de şase ori mai uşor, însă cu aceeași valoare fida- 
ciară. În timpul celui de-al doilea război punic s-a fabricat uncia 
(din grecește osyxia), a 12-a parte dintr-o libră sau as. În 563 ab 
U. c. monedele au fost reduse la greutatea de 1/2 uncie (semi- 


uncialis) — după legea Papiria. Monedele de argint erau conside- 
rate de 1000 de ori mai valoroase decît cele de aramă. 
Ultima monedă romană —  sesterțiul (sestertius), prescurtat 


H.S. (prescurtare din L.LS. — 2 libra + semis, adică 2/2 libre 
sau aşi), era banul de argint prețuind 2!/2 ași de argint sau 1/4 
dintr-un denar grecesc de argint. Sesterţiul, ca și asul, şi-a pierdut 
valoarea sa cu timpul. La început valora 2!/ libre de aramă, sau 
31 uncii, apoi numai $ uncii, după primul război punic; 2!/2 
uncii, după al doilea și 1 1/4 după legea Papiria, ceea ce în- 
seamnă 2!/2 aşi de aramă. 

Cîmpul lui Marte era şesul dintre Tibru, colinele Capitoliu, Qui- 
rinal şi livezile Quinctia. Pe vremea lui Servius Tullius fusese pro- 
prietatea statului, însă printr-un abuz de putere, Tarquinius cel 
Trufaș s-a făcut stăpin pe acest cîmp. Aici se ţineau în mod obiş- 
nuit adunările pentru comiţiile centuriale. Tot aici era cîmpul de 
instrucție al tineretului înrolat sub arme. 

Lustrum — era o mare solemnitate a purificării. Poporul, cu 
prilejul acestei ceremonii, era prezent numai prin partea bărbă- 
tească, bineînţeles complet echipat şi înarmat ca pentru război. 
Toţi cetățenii intrau în formaţii și unități organizate pe clase şi 
centurii, de aceea locul de adunare, un fel de cîmp de instrucţie, 
era Cimpul lui Marte, care se afla inițial în afara orașului. Cu prile: 
jul acestei ceremonii religioase se jertfeau lui Marte animalele sale 
consacrate, un taur, un porc şi o oaie (suovetaurilia), care erau 
animalele obișnuite, crescute pe tot cuprinsul Italiei, şi care erau 
sub protecția lui Marte. Aceste trei animale erau plimbate cu 
prilejul acestui lustrum în jurul armatei romane și apoi jertfite, 
după o slujbă de cinstire a zeului. 

Fabius Pictor, unul din cei mai vechi și judicioşi analiști romani, 
a slujit în rîndurile armatei romane în timpul războiului cu gallii, 
în 224 î.e.n. şi apoi şi în al doilea război punic. El a fost proprac- 

tor în anul 219. Anul morţii sale nu se cunoaște. Opera sa, Istoria 
Romei, a scris-o în limba greacă, nu pentru romani, ci pentru 
cititorii greci, pentru a le da informaţii asupra poporului său. 
Quirinalul, Viminalul și Esquilinul erau cele trei coline; prima 
era la nord, despărțită de Viminal prin valea lui Quirinus. 
Înconjurarea Romei cu ziduri, după cum ne arată tradiţia isto- 
rică romană, a fost începută de Tarquinius, însă n-a fost isprăvită. 
Valu] de metereze, menţionat aici, era cea mai importantă lucrare 
a acelor vremi. Pornea din partea nord-estică a orașului, care era 
cel mai puţin proteguită de poziţiile naturale, și anume acolo 
unde spaţiul unit al Palatinului, Viminalului și Esquilinului se 
termină, pe nesimţite, într-o cîmpie de la poarta Esquilină pînă la 
poarta Collina. Şi azi mai sînt vizibile rămășițele acestei opere 
uriașe în apropierea termelor (băilor) lui Diocletianus și villa Ne- 
groni. 
Pomerium sau Pomoerium (cuvint format din post moerus sau 
murus = zid) era spaţiul liber dinafara şi dinăuntrul zidurilor, 
un fel de zonă a nimănui, a cărui delimitare era trasată prin cippi, 
pietre de hotar. 
Templul zeiţei Diana din Ephes era sanctuarul confederației a 12 
orașe ionice. Templul Dianei din Roma, închinat zeiței de confe- 
deraţia cetăților latine, se găsea pe Aventin şi în fiecare an se 
oficiau aici ceremonii religioase, urmate de consfătuiri în legătură 
cu problemele şi conflictele din sînul membrilor acestei confe- 
deraţii. Templul Dianei de pe Aventin, cel mai vestit şi mai 
important dintre toate templele Dianei (care se presupune că a fost 
ridicat de Servius Tullius), prezintă un mare interes pentru isto- 
via veche a Romei și a Latiului. Era un sanctuar al confederației 
latine. Renumele şi frumusețea acestui templu erau augmentate 
și de faptul că Aventinul era bogat în izvoare și în păduri um: 
broase oferind astfel peisaje propice creării unui asemenea sanc- 
tuar al confederației. Această colină este pomenită în legendele lui 
Cacus, ale lui Picus şi Faunus. Aventinul a devenit proprietatea 
statului, în scopul ţinerii aici a adunărilor reprezentanţilor confe- 
deraţiei latine. 

O dată pe an irebuia să aibă loc, cu prilejul adunării festive 
a confederației oraşelor unile, și slujbe religioase, cînd se aduceau 
Logate şi numeroase jertfe. Statuia Dianei, ca și templul zeiţei, 

clădit de Servius Tullius, erau construite după modelul templului 
Dianei din Ephes. Ziua inaugurării templului, idele lui august, era 
comemorată de sclavi, această zi fiind numită şi ziua sclavilor, 
dies servorum. 

Aici este vorba de templul confederației latine, închinat zeiţei Diana. 
Aruns se căsătorise de foarte tînăr cu fiica lui Servius Tullius, la 
începutul domniei acestui rege. 

S-a petrecut cu acest tron aceeași tragedie a faimoaselor case regale 
greceşti a Labdachizilor și Pelopizilor din Teba şi Mycene. 

Uliţa Chiparoşilor ducea în direcţia forului, mergînd spre Esquilin. 
Capătul de sus al acestei străzi cotea apoi spre dreapta, către strada 
Urbius sau Virbius. 


152 Tusculum era un oraş foarte vechi şi foarte însemnat din Latium, 


1689 


care, după legendă, ar fi fost întemeiat de Telegonus, fiul lui 
Ulysse și al zeiţei Circe. Tusculum se găsea la 4 km sud-est de 
Roma, fiind așezat într-o regiune fermecătoare, pe un platou al 
munţilor Albani. Mai tîrziu în apropierea acestui oraș se găseau nu: 
meroase vile aparţinind romanilor vestiți (de pildă: vila lui Lucullus, 
a lui Iulius Caesar, Cuto, Marius etc. şi mai ales faimoasa vilă a 
lui Cicero, de la Tusculum). Ruinele orașului, vestigiile de ziduri, 
porţi, teatre şi pietre de morminte se găsesc astăzi la răsărit de 
oraşul Frascatti. 
Circe era faimoasa nimtă cîntată de Homer, Odiseea (X, 187 și 
urmăloarele). După o legendă italică, nimfa Circe își avea reșe- 
dința pe promontoriul care se găsește pe coasta sud-vestică a lacu: 
lui care poartă numele de Circeu. 

Dumbrava Ferentină era locul de adunare a populațiilor care fă- 
ceau parte din confederaţia latină. Ferentina era şi o altă denumire 
a zeiței Venus. Această dumbravă se găsea într-o vale minunată, 
cu poziţii splendide lîngă Alba Longa, pe povîrnișul nordic al 
munţilor Albani. 

Aricia era un străvechi oraș care se afla la circa 20 km sud-est de 
Roma, pe via Appia şi la poalele munţilor Albani. În apropierea 
Ariciei se găseau dumbrava și templul zeiței Diana Aricina, precum 
şi fintina şi peștera nimfei Egeria, după legendă soţia lui Numa 
Pompilius. Azi, Aricia este localitatea Riccia. 

Trupele aliaţilor erau constituite din detașamenle speciale. Trupele 
latinilor au fost combinate cu cele romane de către Tarquinius. El 

a format noi manipule, așa fel încît fiecare manipul, alcătuit din 
amestecul trupelor romane și latine, era compus din două jumătăți, 
şi fiecare jumătate la rîndul ei era constituită ca un nou manipul, 
avind elective şi romane şi latine. În felul acesta s-a ajuns la du- 
blarea  manipulelor. La origine, fiecare manipul avea 100 de 
oameni şi un comandant, centurionul; mai tirziu, însă, avea efective 
de 120 de oameni şi în fruntea lor doi centurioni (pentru alte 
detalii, a se vedea la cartea II nota 31). 


“1 Gabii era unul din cele mai vechi și mai însemnate orașe ale La- 


tiului. Se găsea la 3—4 km est de Roma și la sud-vest de Tibur, 
fiind aşezat pe via Praenestina. Gabii fusese colonia cetății Alba 
Longa. Astăzi, din Gabii au mai rămas niște ruine pe colina La 
Castiglione. 


155 Piso, cu numele întreg L. Calpurnius Piso Frugi, a fost consul în 


161 


anul 133 î.e.n. (de la întemeierea Romei, anul 620). A fost cen- 
sor în anul 120 î.e.n., de aceea a fost poreclit și Censorius. Piso 
era adversarul înverșunat al tribunului plebei Caius Gracchus. 
EI este autorul unei istorii romane, intitulată Annales, în şapte cărţi, 
în care descrie cvenimentele din cele mai vechi timpuri pînă în 
„vremea sa. 

Signia se găsea la sud-est de Roma, pe povirnișul estic al munților 
Volsci. Era probabil o colonie întemeiată de romani, destinată 
să fie bastion înaintat la granița cu țara volscilor. Astăzi este loca- 
litatea Segni, în care se găsesc încă vestigiile zidurilor uriașe 
ale linici de centură din vechea cetate. 

Circeii era o colonie romană întemeiată pe promontoriul coastei 
sudice a Latiului (astăzi localitatea Circelo, cu ruinele vechiului 
oraș). 

Asemenea consultări ale oracolului din Delphi de către romani se 
întîmplau foarle rar, și anume numai atunci cînd erau evenimente 
excepționale sau cu prilejul războiului cu etruscii. 

Peștera aceasta era o faimoasă grotă de pe muntele Parnas, de 
unde se auzeau răspunsurile oracolului. 


163 Ardea era unul din cele mai vechi oraşe ale Latiului și se afla la: 


sud de Roma şi la sud-est de Lavinium, fiind departe de mare 
numai la 2,5 km. Era aşezat pe niște stinci, pe malul stîng al 
rîului Numicus. Azi e localitatea Ardea, unde se mai văd vechile: 
ziduri de centură. 

În vremurile străvechi, femeile romane lucrau toată ziua în atrium, 


Praefectus Urbis era cel mai înalt magistrat al orașului pe vremea 
regalității. Pe acest dregător îl lăsa regele în locu-i în timpul 
absenței sale din Roma, cu misiunea apărării orașului împotriva 
eventualelor atacuri dușmane. Avea drept de jurisdicție chiar asu- 
pra senatului, pe care putea să-l convoace, şi în același timp putea 
să prezideze procesele. 


Consulii la origine purtau numele oficial de praetores, comandanţi 
de armată şi chiar judices, judecători. Numele consules înseamnă 
cei care stau împreună, colegi. Schimbarea conducerii a avut loc ast- 
fel: în locul unui rege ales pe viaţă intrau acum doi magistrați su- 
premi pe timp de un an, care se numeau comandanţi sau judecă: 
tori, sau pur și simplu consuli. Puterea supremă a statului nu fusese 
transmisă ambilor înalți funcționari simultan, ci fiecare consul şi-o 
exercita cîte o zi complet şi total. i 

Consulatul era magistratura supremă a republicii, întemeiată de 
Brutus şi Collatinus, după alungarea monarhiei. Consulii erau aleși 
de adunarea poporului, întrunit în comiţiile centuriate, pe timp de 
un an. Puterea lor era egală aproape cu aceea deţinută înainte de 
regi. În prerogativele lor intrau convocarea senatului și a adu- 
nării poporului; erau comandanții supremi ai armatei, avind dreptul 
de viaţă și de moarte asupra tuturor cetățenilor republicii în timp 
de război (jus vitae necisque); înainte de înfiinţarea praetorilor, 
consulii erau și judecători (judices); controlau economia statului 
şi tezaurul public (aerarium); aveau deplinele puteri pentru a 
trata în numele republicii tratate de alianţă, trimițind împuterni:- 
ciți în acest scop. După decedarea unuia din consuli, celălalt con: 
voca îndată comiţiile centuriate, pentru înlocuirea lui. Dacă amîn- 
doi decedau sau peniru vicii de formă (dacă se călcaseră de pildă 
pravilele religioase) se retrăgeau de la cîrma statului, în acest din 
urmă caz ei numeau un interrege, care conducea trebile statului 
pînă la sfîrşitul anului. În vremurile de restriște pentru republică, 
consulii erau înlocuiţi printr-un dictator, pe care-l designau ci. 

1 Primul consulat, cel al lui L. Iunius Brutus şi al lui IL. Tarquinius 
Collatinus începe, conform tradiţiei romane, în anul 246 ab Urbe 
condita (anul 507 sau, după alți istorici, 509 î.e.n.). 

2 Însemnele consulare erau următoarele: coroană de aur, sceptru de 

fildeș şi haină albă (trabea) împodobită cu fîșii de purpură și 

cusută cu fir de aur, purtată mai ales în zile de sărbătoare și cu 
prilejul triumfurilor. 

Fasciile (/asces) erau un mănunchi de nuiele de ulm, legate strins 

cu o centură de piele. În mijlocul lor era așezată o secure, al 

cărei tăiș rămînea afară. Fasciile erau purtate de lictori. Simboli- 


2] 


zau puterea supremă a cîrmuitorului, care avea jus vitae necisque 
— dreptul de viață şi de moarte asupra cetățenilor. Cînd conducă- 
torilor supremi ai statului li s-a luat dreptul de a pedepsi cu 
moartea, lictorii purtau mănunchiul de fascii fără secure. Deoarece 
consulii romani cîrmuiau republica pe rînd, numai consulul în 
funcție efectivă dispunea de lictori cu fasciile, pe cind în aceeași 
vreme colegul său de consulat era însoțit de un fel de aprod nu- 
mai (accensus). De aceea a avea fasciile însemna a fi de rînd la 
cîrma statului. 
4 Brutus a mărit numărul senatorilor la 300. Istoricii au menţionat 
că prin alegerea a 164 de noi senatori din rîndurile, fie ale 
ordinului cavalerilor, fie din pătura bogată plebeiană, s-a umplut golul 
lăsat de Tarquinius cel Trufaș care surghiunise și suprimase un 
număr atit de mare*'de senatori, pentru a înlătura o eventuală pu- 
ternică opoziţie și a le confisca averile. 
Noua formulă introdusă patres et conscripti era pentru designarea 
noilor senatori aleşi din rîndurile plebeilor, alături de vechii 
reprezentanţi ai patricienilor; mai tirziu, conjuncția et a dispărut, 
şi în acelaşi timp a dispărut și deosebirea fiecăruia, bineînțeles că 
ei proveneau tot din rîndul păturilor avute, patres conscripti 
fiind termenul consacrat al tuturor reprezentanţilor senatului. 
Rex sacrorum sau rex sacrificulus a apărut o dată cu republica. 
O dată cu abolirea regalității, atribuţiile religioase ale fostului 


rege au trecut asupra marelui pontifice. Acest rex sacrorum ocupa 
primul loc la banchetele pontificilor, era însă subordonat lui 
pontifex mazimus. El putea fi designat numai de către colegiul 

preoților şi confirmat de marele pontifice, fiind instaurat de am 
guri în comitia calata. Făcea parte deci din colegiul sacerdotal. 
La fel ca și soțiile flaminilor, soţia acestui rex sacrorum se numea, 
după soț, regina sacrorum, luînd și ea parte la slujbele religioase. 
Tarquinius Collatinus s-a refugiat la Lavinium şi nu la Caere, 
unde se găsea familia regală în exil. În Lavinium, fostul consul, 
după cum spune Dionysios din Halicarnas, a trăit pînă la adinci 
bătrîneţi. Ca despăgubire a primit 20 de talanţi de argint. 

Cimpul lui Marte (a se vedea nota 141 de la cartea 1). 

Virga (vindicta) era varga cu care lictorul sau praetorul atingea 
de 3—4 ori capul sclavului care avea să fie eliberat. Această opera- 
țiune se numea manumissio, care însă nu acorda dreptul de ce- 
tățenie în mod obișnuit; un alt fel de eliberare era pe conside- 
rentul averii celui eliberat (censu) şi a treia, per testamenturm, 
potrivit legilor celor 12 table. 

Numele Vindicius, după filologul şi istoricul burghez Niebuhr, derivă 
din cuvintul vindicta. 

Falanga era o veche formaţie de luptă, orînduită pe patru rînduri. 
Macedonenii întrebuinţaseră această tactică de luptă, creînd acea 
vestită şi puternică falangă macedoneană (phalanx macedonica). 
Aceasta a fost organizată de Filip II, tatăl lui Alexandru cel Mare. 
Efectivele ei erau de 4096 ostași, dispuși pe 16 rînduri. Arma de 
căpetenie era sarissa, o suliță lungă de peste 4 m, care devenea 
din ce în ce mai lungă pentru ostașii celor cinci rînduri următoare, 
care alcătuiau un zid de oprire. 

După cum se vede din cele spuse de Titus Livius, reiese că lictorii 
urmau pe conducători şi pe cîmpul de luptă. 

Parma era scutul mic rotund al cavaleriei şi al pedestrimii ușoare, 
ca şi al gladiatorilor. Era făcut din lemn şi acoperit cu piele 
Silvanus era zeul pădurilor la romani. 

Pădurea Arsia se afla dincolo de Tibru, în apropiere de colina 
Janiculum, între via Aurelia şi via Claudia de mai tirziu. 

Velia, înălțime între colina Palatinului și a Esquilinului, spre partea 
răsăriteană a forului, pe care îl despărțea de Colisseum. 

Vica Pota era templul zeiţei Victoria, situat la poalele Veliei, la 
nord de Palatin. 

Provocatio era apelul în fața poporului împotriva hotăririlor luate 
de funcţionarii de stat. Aici este vorba de un apel special, în legă- 

tură cu condamnarea la moarte şi cu execuţia vinovaţilor, după cum 
menţionează Cicero în opera lui De Republica, cap. 31. 
Templul lui Jupiter, după istoricii Dionysios din Halicarnas şi Ta- 
citus, a fost inaugurat abia în anul 247 îe.n. 

P. Valerius și T. Lucretius au fost aleși consuli pentru anul 247 
ab U.c. (506 sau 508 î.e.n.). 

Lars Porsenna sau Porsina, regele etruscilor. Lar în limba etruscă 
înseamnă domn și era litulatura regilor etrusci. 

Clusium era unul din orașele cele mai importante ale Etruriei și 
unul din cele 12 orașe ale puternicei confederaţii etrusce. Clusium 
se numea cîndva Camars, sau Camers și era situat pe o înălțime la 
sud de lacul Clusinus și aproape de riul Clanis, la sud-vest de 
Perusia (astăzi Clusium se cheamă Chiusi, un oraș vestit prin ves- 
tigiile sale din anlichitatea elruscă). 

Cumae, vestitul port şi oraş comercial din Campania, la nord de 
promontoriul Missenum, cea mai veche colonie grecească din Italia, 
a ajuns la o mare înflorire și putere. La 417 î.e.n., oraşul a fost cu- 
cerit de campani, devenind cea mai importantă celate a campa- 
nilor. E vestit şi prin faplul că acolo a trăit, potrivit tradiţiei, cea 
mai veche profeteasă, Sibylla din Cumae. Aici a murit ultimul rege, 
Tarquinius cel Trulaş; a fost vechea reşedinţă a palaepolitanilor. 
Salincle de la gura Tibrului, lîngă portul Ostia, deschise de 
Ancus Martius, fuseseră arendate de la început parlicularilor, spre 
a fi exploatate. 

Podul apărat vitejește de Cocles fusese construit sub Ancus Mar. 
tius şi lega cetatea romană cu Janiculum. Însă, după cum arată 
istoricul Polybios, Horatius Cocles, după îndeplinirea misiunii, n-a 
izbutit să scape cu viaţă, ci şi-ar fi găsit moartea în valurile Tibru- 
lui. Despre o statuie în For a lui Horatius Cocles pomenește Plinius 
cel Bătrin în Historia naturalis, 34, 22, spunind că a văzut-o 
cu ochii lui. 

Poarta Esquilină se află în partea de est a oraşului. 

Piatra miliară era un semn indicator (ca piatra kilometrică de azi) 
ce arăta drumurile, direcţiile şi distanţele dintre localităţi. La fie- 
care mie de pași (1478,80 m.) se găsea cite o piatră (lapis) miliară. 
Via Gabina — așa se numea prima parte a şoselei Via Praenestina, 
care lega: Roma de orașul Gabii. 

Poarta Collina se găsea în partea de nord-vest a oraşului. 

3 Poarta Naevia se afla în partea de miazăzi a orașului, către parlea 
sud-estică a colinei Aventi:. 

1 Manipulus era o subdiviziune a legiunii romane. Pedestrimea grea 
a legiunii se împărțea în 30 de manipule, dintre care fiecare, la 
origine, avea un număr normal de 100 de oameni, deci manipulul era 
identic cu centuria, fiind pus sub comanda unui centurion. Își trăgea 
numele de la un semn de campanie (signum) care în vremurile cele 
mai vechi consta dintr-o grămăjoară de paie legate pe o prăjină 
(manipulus). Mai tirziu, manipulul a fost împărţit în două plu- 
toane (centuriae), puse sub comanda a doi centurioni, dintre 
care cel din aripa dreaptă (centurio prior) comanda întregul ma- 
nipul, iar cel de la aripa stingă (centurio posterior) era subordo- 
nat primului. Efectivele acestui manipul de mai tirziu sînt determinate 
de efectivele legiunii. Într-o legiune de 4200 de oameni, hastati 
și principes formau cîle zece manipule de cîte 120 de oameni, sau 
20 de centurii de cîte 60 de oameni; triarii, a treia linie, formau 
10 manipule de cîte 60 de oameni, sau 20 centurii de cite 30 de 
oameni; veliţii (velites) nu erau încadraţi nici în manipule și 
nici în centurii şi nu-și aveau nici ofiţerii lor proprii, ci erau distri- 
buiţi, ca trupe ușoare, manipulelor celor trei subdiviziuni menţio- 
nate, astfel încît se adaugă fiecărei centurii cîte 20 de veliţi. 

* Cohorta se numea la început orice strinsură de oaste, ca acum în 

acest pasaj. Mai tirziu însă, o cohortă era constituită din 3 

manipule. Deci legiunea avea 10 cohorte; totuși, numărul cohorte- 

lor într-o legiune varia, ajungînd uneori pînă la 15 cohorte; 
cea care făcea garda comandantului se chema cohorta praetoriană. 

Titus Livius a căutat să prezinte cu totul în alte culori care a fost 

sfîrșitul războiului dintre romani și etrusci, nearătind realitatea. El 

a evitat într-adins să menționeze că romanii au fost învinși de Por- 

senna și că au trebuit, deci, să i se supună. Plinius cel Bă- 

trîn în Historia naturalis vorbeşte mai lămurit, scriind că romanii, 
după ce au capitulat, şi-au predat armele învingătorilor, şi în 
urmă s-a încheiat acest tratat de pace, cu condiția ca romanii 
să retrocedeze veienţilor şapte sale, iar etruscii acceplind să eva: 
cueze celăţuia de pe Janiculum numai în schimbul unui număr de 
ostateci romani. Însuși Tacitus în Historiae, III, 72 spune: 
„orașul a trebuit să se predea învingătorului“; Dionysios din Hali- 

carnas menţionează că Roma i-a dat în dar lui Porsenna un tron 
de fildeş, un sceptru şi o coroană de aur, precum și o haină 
de triumf. 

4 La capătul şoselei sfinte (Via Sacra), adică pe partea nord-vestică 
a Palatinului, unde se încrucişează cu Via Velia în regiunea porţii 
Mugionis, și a templului lui Jupiter Stator, unde această șosea co- 
boară către For. 

% Primele bunuri care se vindeau la orice licitaţie publică romană se 
numeau de romani „bunurile regelui Porsenna“. 

% Aricia (a se vedea la cartea I, nota 155). 

31 Tuscus Vicus era cartierul care se întindea de-a lungul șoselei 
care ducea din For către sud-vest spre Velabrum, între Basilica Iu- 
lia și templul lui Castor și Polux. Mai tirziu, acest cartier a fost 
denumit Turarius, numele derivînd de la populaţia etruscă care 
locuia din vremi străvechi aici, avînd o dublă obiîrşie. Pe de o 
parte, aici au fost colonizate cetele de etrusci care au venit la 
Roma în vremea lui Romulus sau a lui Tarquinius Priscus (vezi 
Varro, Lingua Latina, V, 46 şi Tacitus, Annales, IV, 65). Pe 
de altă parte, și Dionysios din Halicarnas (în II, 14) sus- 
ține că aceşti etrusci sînt rămășițele trupelor lui Porsenna refu- 
giate la Roma, care au primit aici locuințe. În antichitate aici era 
un intens trafic comercial, fiind numeroase magazine cu articole 
de lux, mătăsuri, bijuterii etc., după relatările și aluziile lui 
Plautus, Horatius și Martialis. 

% Clienţii (clientes) erau fie fugarii dintr-o ţară, ca cei din pasajul de 
faţă, şi primiţi de statul roman care le oferea protecţia, fie sclavi 
eliberați. Clientela era o formă specială de relații păstrată în tot 
cursul istoriei romane, schimbîndu-și numai esența socială, relaţii 
între patroni — membrii unei ginţi, care luau sub protecţia lor 
unele persoane — și clienţii care să fie credincioşi şi supuși pa- 
tronilor. Clienţii erau plecaţi din regiunile lor pustiite de război 
sau proveniţi din sclavii eliberaţi (liberţi). Clienţii aveau același 
cult religios, deci aceleași sărbători și altare ca și patronul lor. 
Purtau numele patronului, ai cărui fii, prin adopţiune, se conside- 
rau. În schimbul acestei protecţii, clienţii erau obligați să acorde 
patronului lor respect şi supunere şi să-i facă diferite servicii la 
care patronul apela, şi mai ales să participe alături de patron în 
campaniile militare. Clientela era ereditară. În legile celor 12 table 

erau articole speciale care prevedeau sancțiuni pentru încălcarea 
obligaţiunilor celor de rea-credinţă faţă de patroni, această faptă 
fiind calificată crimă religioasă. 

Curia — edificiul senatului — era locul de adunare unde senatorii 
îşi ţineau şedinţele. Senatul își ţinea ședințele cînd în Curia Hostilia, 
cînd în Curia Iulia, cînd în templul lui Castor şi Polux, cînd 
în cel al lui Jupiter Capitolinul. 

Coloniile latine erau orașe întemeiate de latini. Suessa Pometia era 
unul din cele mai vechi orașe ale volscilor din Latium și se găsea 
la sud de forul lui Appius. Cora era un oraş situat pe înălțimile 
munților Volsci, la est de Ardea, azi Cori, cu importante ruine 
antice. 

Auruncii erau o ramură a ausonilor, după tradiție cea mai veche 
populaţie băștinașă a Italiei centrale, fiind înrudiți cu volscii. 
Ei locuiau în partea de sud a Latiumului. 

Turres erau turnurile de asalt romane; vineae erau niște cabane 
de lemn pe roate, înalte de opt picioare, lungi de 16 picioare 
şi late de șapte picioare, avind acoperișul neted, făcut din scin- 
duri sau împletituri căptuşite cu straturi de protecție din pă- 
mînt, împotriva focului (erau numite centones). Tumurile dispuneau 
de nişte rotițe sau tălpici, ca la sănii, pentru a aluneca. Cu ajutorul 
acestor turnuri, asediatorii se puteau apropia de zidurile cetăţii, 
putind manevra berbecele la adăpostul lor. 
După istoricul Dionysios din Halicarnas (V, 49) numai 
Spurius Cassius a fost purtat în tșiumf, după ce a terminat răz- 
boiul cu sabinii (care durase vreme de 5 ani), în anul 253 ab Uc. 
(anul 500 î.e.n.). 

După cum a arătat anterior Titus Livius, Octavius Mamilius era 
ginerele lui Tarquinius cel Trufaș. 

Comandantul cavaleriei (magister equitum) era primul ajutor al 
dictatorului, fiind numit direct de acesta din rîndurile foștilor 
demnitari romani cu vază. Face parte din rîndurile magistraţilor 
curuli, avînd toga praetexta, scaun curăl şi 6 lictori; comanda lui 
înceta o dată cu a dictatorului (a se vedea nota 89 de la cartea I). 
Aplecarea securilor și fasciilor în fața dictatorului, operațiune care 
mai înainte se făcea numai în fața regelui, însemna că dictatorul 


dispunea de drept şi de viaţă și de moarte asupra tuturor cetă- 
țenilor romani. 

41 Praeneste, un oraş fundat după legendă de pelasgi, desigur cu multă 


vreme înainte de întemeierea Romei. Se afla în Latium, la circa 
40 km sud-est de Roma, cu care era legat prin calea Praenestină. 
Acest oraş făcea partie din confederaţia latină. Poziţia lui stra- 
tegică deosebită, fiind așezat deasupra unei înălțimi stincoase și 
dispunînd de puternice ziduri, făcea din Praeneste o cetate inexpug- 
nabilă. Oraşul era vestit și prin străvechiul cult al zeiței Fortuna, 
iar oracolul acestei zeițe (Sortes Praenestinae), căreia i se ridicase 
un templu bogat, era mult frecventat. Împrejurimile acestui oraș 
antice erau celebre prin aleile sale de trandafiri prețioși, prin 
numeroasele livezi cu nuci și migdali. Orașul de azi, Palestrina, 
se urcă în terase cu minunate perspective spre Campagna, posedă 
numeroase ruine și vestigii din zidurile zise ale ciclopilor şi din 
templul Fortunei, care acum se află în afara incintei orașului 
modern. 


4% Regillus Lacus e probabil Lago di Cornufelle de azi, la picioarele 


49 


60 


colinei unde se găsește lacul Frascati. Istoricul burghez Niebuhr scrie 
că bătălia de la lacul Regillus s-ar fi desfășurat în aceleași con- 
diții şi cu aceleaşi episoade ca în epopeea Iliadei, dindu-se lupte 
individuale corp la corp, de o frumuseţe inegalabilă. 

Legatul (legatus) era ajutorul și chiar înlocuitorul comandantului. 
Numai cînd comanda supremă a armatelor romane era în mina 
dictatorului, legatul deținea al treilea rang în comandamentul ar- 
matei, după comandantul cavaleriei. 

Templul lui Castor și Polux, fiii lui Jupiter şi ai Ledei, simboli- 
zează dragostea frățească, fiind socotiți zei ai luminii. Aceşti doi 
eroi mitici fuseseră divinizați şi adoraţi în primul rind în Sparta, 
de unde cultul lor s-a răspîndit în restul Greciei şi Italiei. Ei se 
mai numeau și Dioscuri. La Roma, cultul lui Castor și Polux s-a 
introdus din primele vremuri. După legendă, la bătălia dintre ro- 
mani și latini de la lacul Regillus, Castor și Polux au sărit în 
sprijinul armatei romine, în ipostaza a doi feţi frumoși, călări 
pe armăsari albi; de aceea consulul Postumius a înălțat în cinstea 
lor un templu la Roma, în For. Acest templu îndeobşte este men: 
ționat ca templu al lui Castor și era de dimensiuni colosale. A 
fost restaurat mai tirziu de consulul L. Metellus Dalmaticus. De 
foarte multe ori acest templu a servit drept loc pentru ţinerea 
şedinţelor senatului, precum şi pentru instanțele de judecată. 

SI 'Templul zeului Saturnus se găsea la sud de Capitoliu, imediat lîngă 
For, unde în vremurile străvechi fusese un altar al lui Saturnus. 

*2 Sărbătorile Saturnalia erau cu mult mai vechi ca templul lui Sa- 
1urnus pomenit aici. Însemnătatea acestei sărbători apreciate în toate 
timpurile istoriei romane şi în același timp foarte populare se 
deduce din mulțimea datinilor păstrate. Sărbătoarea propriuzisă 
era la 17 decembrie. Datorită acestor date, Saturnus apare ca un 
zeu al adiîncurilor ascunse, al tainelor pămîntului, după care și-a 
luat numele și Latium, adică țara zeului ascuns, țara semănăturilor, 
căci din adincul pămîntului Saturnus aducea ploile, ca şi zeul Con- 
sus înrudit cu el, ca și Dis Pater, ca şi zeița sarcinii materne şi a 
morţii, Acca Laurentia, care-și primea jerifele tot în mijlocul 
lunii decembrie. Din vremurile cele mai vechi, Saturnaliile erau săr- 
bătorite vreme de șapte zile, pînă la 23 decembrie. Saturnaliile erau o 
sărbătoare a înnoirii naturii, a plenitudinii și a abundenței, Satur- 
nus, ca şi Ops, fiind unul din zeii cei mai sărbătoriți. Acești doi 
zei se duc an de an în străfundurile pămîntului, stau ascunși, 
apoi ies la lumină, aducînd cu ei toate darurile și roadele „epocii 
de aur“. De aici importanța deosebită a acestei sărbători, ca o 
întoarcere simbolică la vremurile fericite, cînd după legendă, Sa- 
turnus trăise printre oameni şi cînd fusese numai bucurie și numai 
voioşie revărsată pretutindeni, cînd domnise libertatea în toate pri- 
vinţele şi cînd lumea se bucura de toate darurile pămîntului. În mod 
deosebit se bucurau și sclavii, care în cursul acestor sărbălori erau 
trataţi deopotrivă cu stăpînii lor, în amintirea libertăţii şi egalităţii 
comune tuturor oamenilor în „epoca de aur“ a lui Saturnus, mîncînd cu 
stăpinii la masă, fiind serviţi chiar de ei. Cu prilejul acestor sărbă- 
tori trebuiau să dispară nu numai inegalitatea dintre oameni, ci şi 
toate dușmăniile, toate pedepsele, toate învinuirile; procesele erau 
suspendate, iar datoriile nu se mai achitau; şi operaţiunile militare 
erau interzise în cursul acestor zile. De atunci au rămas în tradiţie 
multe obiceiuri, precum şi jocurile de noroc. Sărbătorirea Saturna- 
liilor a fost organizată în timpul celui de-al doilea război punic, la 
îndemnul cărţilor sibylline, cînd s-a hotărît un lectisternium, adică 
o ceremonie cu ospăț public în cinstea lui Saturnus. În această 
zi și în noaptea următoare toată lumea striga: „lo Saturnalia“, 
care era un strigăt de bucurie şi un îndemn la libertate. 


40 — De la fundarea Romel 1. 


https://biblioteca-digitala.ro 


558 PAUL H. POPESCU 


63 


57 


Din cauza datoriilor contractate şi potrivit condițiilor contractului 
încheiat între datornici şi creditori, aceştia din urmă aveau tot drep- 
tul, în cazul neachitării datoriilor, să dispună de ființa fizică a 
datomicului. Din această pricină, datornicii ajunși în această situa- 
ție, pentru neplata datoriei, puteau fi trataţi ca sclavi şi exploataţi 
în consecinţă, şi chiar puși în cătușe, pînă în ziua cînd vor plăti 
datoria. 

Aici Titus Livius face aluzie transparentă la tribunii plebei. 
Oraşul volse Ecetra, o veche cetate a volscilor, era, după cum ne 
spune Dionysios din Halicamas, una din principalele lor aşezări. 
Pămiîntul confiscat, după cum arată tot istoricul Dionysios din 
Halicarnas (VI, 31), a fost împărţit coloniștilor aduși din 
Signia. 

Pornind către Aricia, deci către mijlocul teritoriului Latiumului, 
în apropierea Romei. 

Consulii romani ai acestui an 259 ab U.c. (anul 494 î.e.n.) erau 
P. Servilius și Ap. Claudius. 

Colegiul negustorilor era în strînsă legătură cu cultul lui Mercur, 
(Mercurius) zeul comerţului. Chiar numele lui Mercur ne spune că 
avem de-a face cu un zeu al comerțului și al negustorilor. Cultul aces- 
tui zeu a apărut la romani simultan, sub influența legăturilor comer- 
ciale cu Grecia, care legături trebuie să le căutăm mai întîi la Cumae 
şi în Sicilia. Roma antică a căutat de la început să-și dezvolte un 
trafic comercial independent. Chiar crearea și dezvoltarea portului 
Ostia de la gura Tibrului de către Ancus Martius au avut acest scop. 
Totuşi, Roma datorează şi epocii Tarquiniilor avintul vieţii comer- 
ciale, pentru că în timpul lor s-a semnat primul tratat comercial, 
între ea şi Cartagina. După izgonirea monarhiei s-au produs greutăți 
economice din cauza calamităţilor naturale, lipsind cerealele, între 
anii 257—259 ab U. c. (anii 496—494 î.e.n.). Cam în aceeași vreme 
s-a introdus paralel cu vechiul cult al lui Saturnus, și cultul lui Ce- 
res și al lui Mercur, după modelele lor greceşti Demeter şi Her. 
mes. O dată cu consacrarea lui Mercur trebuia reglementată şi 
problema aprovizionării cu cereale, annona, înființîndu-se acest 
colegiu al negustorilor, ceea ce dovedea că această organizare era 
strins legată de piața cerealelor, aflată la îndemîna și bunul plac al 
speculanţilor şi cămătarilor din rîndurile aristocrației și plebeilor 
bogaţi, care urmăreau în același timp şi stabilirea de relații comer- 

ciale cu pieţele comerciale greceşti. Acest colegiu s-a numit cînd 
mercuriales, cînd mercatores (vezi Cicero, Ad Quintum fratrem, 
II, 5). Cu timpul, Mercurius al romanilor a devenit zeul tranzacţiilor 
comerciale, al cumpărărilor şi vînzărilor, al prăvăliilor de tot felul, 
care se găseau în mare număr pe străzile şi în piețele Romei. 
Multe din aceste străzi aveau altare și statui ale lui Mercur, cu 
diferitele lui atribute şi apelative, în timp ce templul său principal 
se găsea la sud de Circus Maximus, ale cărui vestigii se mai văd și 
astăzi. 


% Pilum, sulița romamă. În vremea înfloririi republicii era princi- 


Ei 


pala armă ofensivă a pedestrașilor, cu care erau înarmaţi hastati și 
principes, pe cînd triarii aveau hasta, lancea obișnuită. Pilum 
era o suliță lungă de 4,3 picioare (1,32 m) şi groasă de 2!/ țoli. 
Avea un virf de fier foarte ascuţit, virit într-o prăjină de lemn 
tare, cu care se îmbuca perfect, fiind bătută în cuie. Această 
suliță, co prăjină cu tot, avea o lungime de peste 6 picioare 
(aproape doi metri). Era folosită mai ales în lupta apropiată 
şi ca armă de aruncat. În ultimul caz, cînd virful ascuțit al fie- 
rului se înfigea în scutul dușman, devenea o grea povară pentru 
adversar pentru că virful nu mai putea fi scos ușor. Marius 
în timpul războiului cu cimbrii şi teutonii, a introdus o inovație, 
băgiînd în prăjina de lemn vîrful suliței cu ajutorul unei furculiţe, 
încît se încovoia ușor și devenea înutilizabilă dacă inamicul voia 
s-o arunce înapoi de unde venise. În afară de acest pilum, sulița 
grea, hastati şi principes mai dispuneau de încă o lance uşoară, 
hasta, de o construcție asemănătoare, pe care o foloseau numai 
cînd da ordin comandantul. 


Veliirac, azi Velitri, era un oraș al volscilor, pe povirnişul sud- 
estic al munţilor Albani; la sud de Aricia, acolo fiind locul de baș- 
tină al Octaviilor, din care s-a tras primul împărat roman Octa- 
vianus Augustus. 

Cele şuse legiuni, ale consulilor anului 260 ab U.c. (anul 493 
î.e.n.) Vetusius şi Virginius, nu fuseseră încă lăsate la vatră. 
Muntele care a primit denumirea de la popor de Sacru mult mai 
tirziu după legenda cu retragerea plebeilor, se găseşte la nord-est 


de Roma, în regiunea Crustumerium, lîngă Via Nomentana, între 
fluviul Tibru și riul Anio. 

Aici este vorba de istoricul roman LL. Calpurnius Piso Frugi. 
Această legendă cu date nesigure asupra locului unde s-a retras ple- 
bea are probabil un temei mai îndreptăţit în aceea că plebea 
s-a retras mai întîi dincolo de Anio, unde a ocupat o colină (avînd 
intenția să întemeieze în această parte atît de roditoare a Romei 
un nou oraș aparținind numai plebei) şi apoi s-a retras pe Aventin, 
care era cartierul principal al plebeilor. 

Vallum era un val de pămînt dotat cu parapete. Cu acest vallum 
se înconjura castrul roman. În afară de vallum, castrul mai era 


"protejat şi de șanțuri. 


66 


Maenenius Agrippa, cu porecla Lanatus, făcea parte dintr-o ra: 
mură a gintei Maenenia, care fusese primită în senat. Titus Livius 
menționează pe Maenenius Agrippa ca pe unul din patricienii cu 
trecere în fața plebei. Istoricul Dionysios din Halicarnas spune că 
o solie compură din 10 senatori a întreprins această acţiune, pe 
cînd Cicero (Brutus XIV, 54) dă pe seama dictatorului Va- 
lerius această iniţiativă; la fel şi istoricul Valerius Maximus. 
Tribunii plebei erau sacrosancţi, adică sfinţiți prin ceremonie 
religioasă. Inviolabilitatea era acordată tribunilor la primele ale- 
geri și era înnoită la realegerea lor printr-o lege consfințită — lex 
sacrata — de către marele pontifice, în numele poporului. Potrivit 
acestei legi, acei care împiedicau pe tribunii plebei să-și exer- 
cite puterea lor — tribunicia potestas — 6au care atacau în vreun fel 
persoana lor, producîndu-le vre-o vătămare, erau scoși în afara legii 
şi proscriși, prin formula sacer esto, și în consecință ucigașul acestuia 
era absolvit de orice pedeapsă. Averea proscrisului devenea proprie- 
tatea templului zeiţei Ceres. 


Crearea instituţiei tribunilor plebei a fost imperios nece- 
sară, pentru ca aceşti reprezentanţi ai cetățenilor să poată lua 
sub scutul lor proteguitor pe oricare dintre plebei. Aceasta era 
dovada de necontestat că nedreptăţile şi împilările îndurate de 
plebei din partea patricienilor abuzivi au impus ca reprezentanţii 
plebeilor să fie la adăpost de orice acuzare, prin acordarea invio- 
labilităţii în fața tuturor magistraților republicii. De aci e evident 
faptul că înființarea legală a tribuniciatului n-ar fi avut nici: un 
elect, nici un rost şi nici un sens în fața abuzurilor de tot felul 

şi în faţa atitudinii ostile a patricienilor, dacă nu s-ar fi recurs 
la amenințările cu o pedeapsă nemaipomenită, declararea ca proscris 
a celui ce se atinge de tribun, atacatorul fiind socotit vinovat şi 
în faţa zeilor. În felul acesta s-a reuşit ca patricienii să fie spe- 
Xriați de consecințele lezării inviolabilităţii şi puterii sacre a tri- 
bunilor. 

În această inviolabilitate stătea toată puterea tribunilor plebei. Da- 
torită prerogativelor lor, tribunii au avut putinţa să extindă din ce 
în ce mai mult cercul drepturilor și revendicărilor legitime ale ple- 
beilor, dobindind o influență precumpănitoare la alcătuirea legilor 
şi constituind un puternic pivot impotriva abuzului patricienilor, 
dispunînd de imperium, adică de prerogativele puterii con- 
sulare, fără totuşi ca magistratura lor să fie considerată o funcţie 
administrativă. 

Instituţia tribuniciană a putut fi salutară și lipsită de primejdii 
atita vreme cît a fost în mîna reprezentanţilor autentici, cinstiţi 
și bine intenţionaţi ai plebeilor şi care au luptat pentru propășirea 
poporului; însă în perioada de sfîrșit a republicii romane tribu- 
niciatul a devenit o armă redutabilă în mîna demagogilor, lipsiţi 
de scrupule. Cicero tratează acest subiect în opera sa De Ojfi- 
ciis, III, 8. 

Consulii Sp. Cassius și Postumius Cominius au fost aleşi pentru 
anul 260 ab U.c. (anul 493 î.e.n.). 


Volscii antiați erau locuitorii cetății Antium așezată pe țărmul mă- 
rii, în Latium. Aceștia au fost în numeroase rînduri în conflict cu 
romanii, mereu bătuţi, dar pornind mereu la luptă. Acolo s-a fun- 
dat ulterior o colonie romană (a se vedea şi la cartea III, cap. 1). 
Corioli, capitala volscilor, se afla la nord de Antium. De la acest 
oraş i-a fost dată porecla de Coriolanus lui Cneius Marcius în 
urma cuceririi acestui oraş. 

A şasea parte dintr-un as era sextantul. Pe atunci nu exista mo- 
nedă şi banii erau formați dintr-o bucăţică de aramă în greutale 
de '/, dintr-o libră (330 gg), deci 55 g (a se vedea şi la cartea 
I, nota 140). 

La Aristodem, tiranul din Cumae, își găsise azil Tarquinius Trufa- 
şul, unde a rămas pînă la moarte. Consulii romani ai anului 262 
ab U.c. (anul 491 î.e.n.) erau T. Geganius și P. Minucius. 

Norba era un oraş din nord-estul ținuturilor ocupate de volsci. 
Tinutul pomptin se află pe coasta nord-vestică a Latiumului, care 
fusese pînă acum grinarul Romei. Acest ţinut era numit așa după 
mumele orașului Pontia, dispărut de timpuriu, care se afla între 
Circeii și Terracina, unde era o cîmpie înfloritoare, pe care, după 
Plinius cel Bătrîn, se găseau 24 de orașe. Această cîmpie, în vre: 
murile mai tîrzii, s-a transformat în cunoscutele mlaștini pomptine, 
lungi de 7 km şi late de 1—2 km, din cauză că riurile Nym- 
phacus, Ufens și Amasenus n-au putut să se verse în mare. Prin 
mijlocul acestor mlaștini trecea Via Appia. 


Acuzaţia adusă lui Coriolanus era atacul lui împotriva așa-zisei 
lex sacrata. Procesul lui Coriolanus era cel dintii proces de acest 
gen care a fost adus în fața comiţiilor tribute. Și istoricul Diony- 
sios din Halicarnas spune că cel care ceruse desființarea acestei noi 
instituţii a tribuniciatului a fost Coriolanus. 

Marile jocuri (magni ludi) celebrate cu prilejul sărbătorilor latine 
(latinae feriae) sînt amintite în numeroase rînduri de Titus Livius, 
fără ca totuşi să ni le descrie. Dionysios din Halicarnas le atribuie 
o origine greacă. Ca toate jocurile, și acestea aveau caracterul unei 
festivități religioase, pentru că dacă se găsea de cuviință și se adu- 
cea la cunoştinţa reprezentanţilor cultului sau autorităţilor statului 
că au fost profanate, trebuiau din nou organizate. 

Dansatorul cu pricina era conducătorul cortegiului festiv, spune 
Plutarh (Coriolanus 25). Aici însă e o ironie și o hiperbolă, în 
legătură cu sclavul bătut care precedase cortegiul festiv prin circ, 
Caput Ferentinum, o fiîntînă faimoasă, era locul obișnuit de întil- 
nire și consfăluire a populațiilor de neam latin. 

La răscrucea dintre șoselele principale Via Appia și Via Latina. 
Satricum era o veche cetate care făcea parte din confederaţia la- 
tină, găsindu-se în apropiere de Antium (astăzi Casali di Conca, 
cu vestigiile vechilor ziduri păstrate). 

Bovillae, o veche colonie romană a Albei situată la circa 20 km 
sud de Roma pe Via Appia, la poalele munților Albani. 

Corbio se găsea la est de Roma, spre granița aequilor, pe partea 
nordică a muntelui Algidus. - 


Vitellia, o localitate aflată în Latium. 


Trebia, probabil un oraş al hernicilor. Nu se mai cunoaşte nici un 
alt amănunt în legătură cu acest oraş. 

% Labici, Lavicum sau Lavici un vechi oraș din Latium, la poalele 
muntelui Algidus. Astăzi se numeşte Colonna. 


8% Pedum, un oraș la nord-est de Lavici, între Praeneste şi Tibur. 

8 Noua delegaţie romană, după cum spune istoricul Dionysios din 
Halicarnas, s-a prezentat în fața lui Coriolanus după 300 zile de la 
prima solie. 

3% După Dionysios din Halicamas şi după Plutarh, Viaţa lui Co- 
riolanus, Valeria, sora lui Valerius Publicola, a fost iniţiatoarea 
acestei hotărîri luate de femeile romane. 

% Templul zeiței Fortuna Muliebris (Fericirea femeilor) se afla în 
afara Romei, la 6 km de Via Latina în același loc unde Coriolanus 
a întîlnit convoiul femeilor romane. În fiecare an la 1 decembrie 
se oficiau în acest templu slujbe la care luau parte numai femeile 
şi se rugau pentru pacea şi propăşirea oraşului. Valeria, sora lui 
Publicola, a fost prima preoteasă a acestui templu. 

9% Aceştia au fost aleşi consuli pentru anul 266 ab Uuc. (anul 487 

î.e.n.), cînd a avut loc războiul cu hernicii. 

Hernicii erau o populație înrudită cu sabinii. Ei locuiau în Latium, 

mărginindu-se în vest cu ținuturile aequilor, iar la nord cu rîul 

Trerus. Regiunea lor era săracă şi mai mult stîncoasă (de aici se 

trage şi numele lor, pentru că în dialectul sabin herna înseamnă 

Stincă). Hernicii aveau vreo 16 cetăți, așezate în cea mai mare 

parte pe crestele munţilor. Cele mai importante cetăți ale hemici- 

lor erau: Anagnia, capitala acestei populaţii, Alterium, Ferenlti- 
num, Frusinum și Verula. 


9 


& Atunci s-a promulgat prima lege agrară, în sensul strict al cuvîn- 
tului, fiindcă în general era necesară facerea unei legi agrare obiş- 
muite, ori de cite ori se funda vreo colonie romană. Cu acest prilej 
a fost vorba de împărţirea de loturi de pămînt poporului, din 
acele suprafeţe de teren care făceau parte din ager publicus (ogo- 
rul public). Istoricul grec Dionysios din Halicarnas (VIII, 
16) menţionează următoarele: o comisie de zece persoane alese 
din rîndurile foștilor consuli trebuia să examineze situația şi să 
stabilească cu exactitaie care teren, aparținînd statului, este vorba 
să se împartă pe loturi poporului şi ce obligaţii se impuneau 
noilor împroprietăriți (dădeau a zecea parte din producţie, de- 
cima). Această lege trebuia să treacă prin fața senatului 
şi adunării poporului, pentru a fi aprobată punerea ei în aplicare. 

93 Istoricul Dionysios din Halicarnas relatează că Spurius Cassius a 
fost aruncat de pe stînca Tarpeiană, în urma condamnării sale. 

B& Quaestorii au existat chiar în perioada regalității, avind sarcini ju- 
decătoreşti (quaestores parricidii). În urma promulgării legii Vale- 
ria, quaestorii au pierdut această jurisdicție, fiind însărcinaţi cu ad- 
ministraţia tezaurului statului (quaestores aerarii). 

% Tellus era o divinitate latină, personificarea pămîntului şi rodni- 
ciei, pămîntul germinînd și întreţinind viaţa. De obicei Tellus e 
invocată o dată cu Ceres. Primăvara i se jerifea o vacă gomnită. În 
rugăciuni e asociată cu Manes. Zeiţei Tellus i s-au jertfit cei doi 
Decii Mus împreună cu armatele dușmane. Templul zeiţei Tellus era 
unul din edificiile cele mai importante de pe colina Esquilină; se 
afla la Carinae, în apropiere de Sororium Tigillum (Grinda suro- 
rilor) (vezi mai sus cartea I, cap. XXVI). Însă a fost inaugurat mult 
mai tîrziu, pe la anul 270 î.e.n., după războiul cu Picenum, de către 
consulul P. Sempronius Sophus, fiind într-adevăr clădit pe locul 
casei dărîmate a lui Cassius, o parte din terenul acestuia rămînind 


ca un fel de scuar liber în fața templului. 

% Spurius Cassius, deşi era patrician de baștină, ca și frații Gracchi, 
s-a bucurat de o faimă fără seamăn. După ce a fost sărbătorit şi 
puriat în două rînduri în triumf, în perioada celui de-al treilea 
consulat al său, la anul 486 î.e.n., a adus în fața adunării poporu- 
lui un proiect de lege prin care se prevedea împărțirea acelor 
pămînturi ce nu făceau parte din ager publicus — fie dindu-le în 
arendă plebeilor, fie împărțindu-le în loturi familiilor nevoiașe. 
Aceasta înseamnă că, prin obținerea unei decizii definitive în pri- 
vința acestor pămînturi, Spurius intenționa să pună capăt siste- 
mului rapace al acaparării ilicite a acestor terenuri de către aristo- 
craţie și plebeii înstăriți. Aristocraţii, simțind că li se clatină terenul) 
de sub picioare şi pierd o importantă pozijie, nemaiputînd să ia în 
exploatare imensele terenuri din ager publicus, arendate lor pe sume 
ridicole, s-au ridicat ca un singur om, avînd de partea lor și pe 
plebeii bogaţi. Cu ajutorul intrigilor şi mașinaţiunilor, aristocrații 
au indus în eroare poporul, mințindul că Spurius Cassius urmă- 
xeşte să ajungă rege şi că — prin proiectul reformei sale agrare, 
în care prevăzuse să se acorde şi aliaților Romei loturi din aceste 
păminturi — sînt atinse grav interesele poporului. Cassius a fost 
condamnat la moarte. 

9! Ortona era o cetate latină, aşezată între muntele Algidus şi cetatea 


Corbio. 
Praetoriul — praetorium — era cortul comandantului de tabără 


Numele provine de la faptul că consulii, care erau şi comandanții 
armatei romane, s-au numit la început praetori. Acest cort se ri- 
dica chiar în mijlocul castrului roman, la răscrucea drumurilor 
castrului. Cortul era înconjurat de altare, de obiectele cultului 
Yeligios, de chipurile zeilor şi de tribuna de unde comandantul 
ținea cuvîntări ostașilor săi și de unde da ordine. 


89 Mantaua de război (paludamentum) a comandantului roman era de 
culoare albă și roşie şi-i acoperea toală armătura. Această manta: 


largă se purta numai în vreme de război şi numai de către co- 
mandanţi. 


19 Poarta Carmentală se afla pe partea de sud-vest a colinei Capito- 
line. Purta acest nume din pricina altarului zeiţei Carmentalis, una 
din cele mai vechi zeități ale romanilor. Poarta avea două arcade. 
Pe aici au ieșit Fabii, de aceea a fost numită mai tirziu „Porta 
Scelerata“, adică „Poarta Blestemului“, pentru că Fabii nu s-au mai 
întors niciodată. Poetul roman Ovidius amintește în Fasti (II, 
201) acest episod cu isprava Fabiilor (vezi nota 37 la cartea 1). 

101 Cremera era un afluent al Tibrului în regiunea Veii. Astăzi se 
cheamă Acqua Traversa. 

12 Stincile Roşii — Saza Rubra — o localitate în Etruria, între Roma 
şi Narnia la circa 16 km depărtare de Roma. 

1% Istoricul Dionysios din Halicarnas ca și Ovidius, în opera lui 
poetică Fasti (II, 289) au menţionat că din tot neamul Fabiilor 
a rămas doar un singur vlăstar. 

104 Aici Titus Livius face aluzie la Quintus Fabius Maximus și Fabius 
Cunctator din timpul războaielor cu punii. 


1% Consulii A. Virginius şi Sp. Servilius au fost aleşi pentru anul 278 
ab Us. (anul 475 îe.n.). 


1% Din acest pasaj se relevă poziţia de clasă a lui Titus Livius care 
nu pregetă cu ironiile şi aluziile biciuitoare faţă de reprezentanții 
plebei. 


1 Armata lui Spurius Servilius se afla la o distanță de 27 km (300 
de stadii) de tabăra Fabiilor. 


https://biblioteca-digitala.ro 


366 PAUL H. POPESCU 


199 


19 


110 
1 


ară 


ip 


113 


114 


115 


> 


Menţionăm că L. Pinarius şi P. Furius au fost consuli în anul 
282 ab Uc. (anul 471 î.e.n.). 

Alegerea tribunilor se va face de aci înainte prin comitia tributa 
şi nu prin comitia centuriata. Îniţiativa lui Volero ca tribunii plebei- 
lor să fie aleși în comiţiile tribute, care corespundeau districtelor 
raionale, avea avantajul că la alegeri participau toţi cetățenii. 
Asifel poporul, deținînd majoritatea absolută, putea impune ca tri- 
buni numai candidați propuşi de el. În alegerile ce se ţinuseră 
pînă atunci, patricienii puteau să-și impună în rîndurile candida- 
ților la funcția de tribun pe unii din adepţii lor, datorită majo- 
rității pe care o aveau păturile avute în comitia centuriata. 

În felul acesta se pedepseau la romani trădătorii de patrie. 

Şi Tacitus, Annales, III, 21, vorbeşte de o asemenea măsură de 
decimare a trupelor din pricina unei acţiuni neîndeplinite sau a unei 
neexecutări de ordin de către vreun detașament sau o unitate mai 
mare. 

Anul acesta a fost însemnat prin apariţia acelei lex Publilia (vezi 
aci cap. LVI), referitoare la alegerea tribunilor plebei în co- 
miţiile tribute. Anul 471 î.e.n. a fost un an deosebit de important 
pentru istoria Romei, în domeniul politicii interne. Prin lex Pu- 
blilia, alegerea tribunilor trecea de la comitia centuriata, care era 
subordonată într-o mare măsură patricienilor, pe seama comiţiilor 
tribute, aristocrația pierzînd în felul acesta o armă grea, în slujba 
dominaţiei lor (vezi şi mai sus nota 109). În vremea aceasta 
consulii anului 283 ab U.c. sau 470 îe.n. erau cei doi Quinctii, 
amintiţi de Titus Livius. 

După unii analiști, Appius s-ar fi sinucis, ca să nu mai apară încă 
o dată în fața adunării poporului. 

Ceno era un port al antiaţilor (Porto d'Anzo de astăzi) situat la 
poalele înălțimii pe care se afla așezată cetatea Antium. 

La romani noaptea se împărțea în patru străji sau veghi, a cîte 
trei ceasuri fiecare. Prima strajă începea la orele 6 seara și cea 
din urmă se sfîrșea în zorii zilei, la orele 6. 


CARTEA III 


Triumviri agro dando şi triumviri coloniae deducendae, agrarii, 
sau curatores erau niște comisii compuse fiecare din trei membri, 
cu misiunea de a pune la punct condiţiile întemeierii unei noi 

colonii, ocupîndu-se şi de transportarea coloniștilor și de împărţi- 
rea de pămînturi. Coloniile erau desemnate în urma propunerii 
consulului, pe temeiul unui senatus-consultum în care se preciza nu- 
mărul coloniştilor, suprafața lotului ce se da fiecărui colonist și 
autorităţile care aveau să execule colonizarea. Proiectul trebuia să 
fie votat şi de adunarea poporului, unde avea loc alegerea acestei 
comisii alcătuite din trei, cinci, șapte, zece sau chiar douăzeci de 
membri; alegerea membrilor comisiei se făcea prin comiţiile tri- 
bute. Comisia, alcătuită de multe ori din foștii consuli, primea 
împuternicirea deplină (imperium) printr-o lex curiata pe toată 
durata îndeplinirii operațiilor, pentru a decide care teren se va 
numi ager privatus (ogor particular) și care ager publicus (ogor 
obștesc), primind o indemnizaţie (ornatio), mijloace de transport, 
precum. și o gardă de soldați. Membrii comisiei puteau rămîne 
în noua aşezare şi după terminarea misiunii lor, ca patroni ai co: 
loniei noi înființate. Fiecare nouă colonie constituia un nou punct 
de sprijin al republicii romane, fiindcă scopul noilor colonişti era 
de a menţine mai departe noile cuceriri ale puterii romane. 

În anul următor, adică în anul 288 ab Uc. (amul 465 îe.n.). 


Numai în mod extraordinar, unul din cei doi consuli primea co: 
manda supremă a armatei printr-un decret senatorial, ca în cazul 
le fața, deoarece consulii își împărțeau de regulă între ei, prin 
bună înțelegere, atribuţiile şi activitatea. Numai atunci cînd nu 
cădeau de acord, se recurgea la tragere la sorţi. 

Culmea munţilor Algidus se întinde de la Tusculum, trecînd prim 
Veliirae pînă la Praeneste. Acești munţi erau acoperiți cu păduri 
întinse şi dese (astăzi Monte de Veletri şi Fajola). 

Suspendarea judecăților (justitio indicto), după cum ne spune 
scriitorul Aulus Gellius, era o încetare a proceselor și, în același 
timp, o suspendare a tuturor serviciilor instituțiilor 'de stat (nu 
se mai ţinea nici un proces, nu se primeau solii în senat etc.). 
Această suspendare era ordonată de senat şi de demnitarii cei mai 
înalți în vremurile de restriște, de pildă: foamete, primejdii ex- 
terme şi tulburări interne. După înlăturarea primejdiilor, suspen: 
darea se ridica și viaţa reintra în normal. 

Praefectus Urbis era un post instituit din timpul regalității. În 
timpul suspendării judecăților, praefectul orașului avea grijă şi 

de paza orașului, dispunînd totodată și de jurisdicţia asupra tutu- 
ror locuitorilor din Roma. 

Cu ocazia acestui recensămînt nu au fost înregistrate văduvele şi 
văduvii, din pricină că aceștia nu erau mobilizabili, plătind în 
schimb un impozit anual pentru întreținerea cailor cavaleriei. 
Confuzia dintre Fussi şi Furii este explicabilă, datorită fenome- 
nului lingvistic destul de frecvent al rotacismului lui s în r. Așij- 
derea Vetusius s-a prefăcut în Veturius; de altfel, forma veche 
merotacizată s-a mai păstrat la cuvintele comune ca honos alături 
de forma nouă konor, arbos — arbor etc. 

Caveant consules ne quid reipublicae detrimenti capiat, aceasta 
era formula cunoscută prin care senatul, în cazul unei mari pri- 
mejdii ce amenința existenţa statului, acorda puteri depline extra- 
ordinare şi nelimitate consulilor care erau împuterniciți în felul 
acesta să se străduiască din răsputeri spre a găsi cele mai bune 
mijloace pentru salvarea şi siguranța republicii. Nu numai consulii, 
ci împreună cu ei și ceilalți magistrați puteau fi învestiţi cu aceste 
depline puleri (vezi Cicero, Pro Rabirio, VII, 20). 

Este vorba de toţi cei care erau apți de a purta armele, deci şi 
cei mai virstnici de 45 ani. 

Subînţelegerea de proconsul (pro-consule) este aici primul exemplu de 
transmitere a comandamentului suprem unui particular. Se ştie 
însă că Quinctius fusese consul în anul precedent şi era un om 
foarte capabil și la înălțimea acestei situaţii, astfel încît puterea 
(imperium) cu care a fost învestit ne apare ca o prelungire a.- 
comandamentului său din cursul anului trecut. 

Subitarii sau tumultuarii milites erau un fel de trupe de gloată 
recrutate în momentele cele mai critice şi în cea mai mare grabă, 
Staliones, erau puncte de sprijin constituite din detașamente cu 
efective mai mari. 


Porta decumana era poarta din spate a castrului. După istoricul 
grec Polybios castrul roman pentru două legiuni avea forma de 
pătrat, al cărui centru era un punct de întrelăiere a celor două 
drumuri principale ale castrului care împărțeau, deci, întreaga ta- 
bără în patru pătrate de dimensiuni egale. Cele două drumuri în- 
tilneau șanțurile și întăriturile în patru puncte, unde se găseau 
cele patru porţi ale castrului. Din centrul castrului dimensiunile 
se măsurau în felul următor: măsurătorul, groma, care dispunea 

de un instrument dioptric ce purta acelaşi nume, determina cele 
patru linii în care se desemnau cele patru drumuri principale. Cu 
fața întoarsă spre vest (iar dacă poziţia față de inamic nu per- 
mitea această direcţie), groma privea către acea parte ferită de 
vederea inamicului și delimita mai întîi poarta mumită decumanus 
maximus. Urma apoi decumanus limes, adică poarta de la linia 
de graniță trasată de la est spre vest. De aici el preciza cu exac- 
titate centrul — cardomazimus. De la decumanus pornea un drum 
perpendicular şi lat de 15 metri, care ajungea la frontul taberei 
cu fața tătre inamic pînă la poarta numită porta praetoria, numită 
şi extraordinaria, drum care se prelungea și ajungea pînă în par: 
tea dinapoi a taberei, ajungînd aproape de porta decumana. 
Legatul putea fi sau: 1) un ofițer superior putind comanda în- 
treaga armată din ordinul consulului sau dictatorului pe care îi și 
înlocuia, sau 2) orice împuternicit trimis în solie, fie civil fie 
militar. 

Valerius Antias, avînd obirșia în orașul Antias din ţinutul volsci- 
lor, un oraș din ținutul Laţiului, a fost un analist care a trăit pe 
vremea lui Sylla. El scrisese o operă vastă despre istoria roma- 
nilor, de la întemeierea Romei pînă în vremea lui Sylla, cu multe 


erori și exagerări. Scriitorul Aulus Gellius citează cartea 75 a 
acestui analist, 


Primii consuli intraseră în funcţie la idele lui septembrie (13 sep- 
tembrie), în urma retragerii plebeilor pe Muntele Sacru. Terme- 
nul intrării în funcţie al celor mai înalți dregători romani a variat 
mereu cînd la ide, cînd la calende. De aceea pot fi menţionate 
opt sau nouă date pentru intrarea consulilor în funcție, precum şi 
împrejurările care au determinat schimbarea datelor. În caz de 
demisie sau moarte, ziua de intrare în funcţie a succesorului era 
alta, rămînînd această dată pînă cînd un eveniment asemănător 
împingea înainte acest termen. După al doilea război punic, con- 
sulii intrau în funcţie la idele lui martie (15 martie), rămînind 
această dată pînă în anul 600 ab Ucc. (anul 153 îe.n.), cînd 
s-a stabilit definitiv ca intrarea în funcţie a înalților demnitari să 
se Îacă la calendele lui ianuarie (1 ianuarie). Motivul schimbării 
a fost dorința de a face să concorde anul consular cu anul obișnuit. 
De la anul 600 ab U.c., această dată a rămas neschimbată. 


18 Edilii plebei, ca autorităţi reale ale statului, nu semânau cu tri- 

bunii plebei, care nu îndeplineau propriu-zis o magistratură 
în aparatul de stat. Istoricii menţionează că această instituție a 
edilității a fost introdusă simultan cu tribunatul, probabil o dată 
cu secesiunea pe Muntele Sacru, sau nu cu mult mai tîrziu. Edilii 
erau în strînse relaţii cu tribunii. Istoricii menționează că edilii 
erau ajutoare subordonate tribunilor, avind misiunea de a supra- 
veghea respectarea hotăririlor poporului și ale senatului. Ei ţineau 
şedinţele în templul zeiţei Ceres. Serveau și ca judecători în ca- 
zurile ordonate lor de tribuni. Cîteodată exercitau și controlul asu- 
pra modului cum se desfășurau ceremoniile religioase, inspectau și 
controlau edificiile publice şi făceau şi controlul pieţei, al lucră- 
rilor publice, al curățeniei străzilor, al moravurilor, ca şi al stării 
sanitare, urmăreau pe cămătari, pedepseau pe cei ce se îndeletni- 
ceau cu jocurile de noroc şi pe desfrînaţi. Numele de edil l-au 
primit, de bună seamă, de la locul unde-și exercitau funcţia lor 
acești magistrați, care loc era Aedes Cereris, adică templul zeiţei 
Ceres. 

19 Valea Albană se găsea între munții Albani şi cei 'Tusculani. 

2 Curio Maximus era preotul celor 30 de curii, ales în comiţiile curiate; 
din primele timpuri fusese ales din rîndurile patricienilor. Abia 
mai tîrziu au fost admiși şi plebeii în asemenea posturi. Curio 
Maximus era privit ca e funcţie sacerdotală obișnuită. 


21 Temeiul abaterii de la datina obișnuită, după care consulii intrau 
în funcţie, fie la calende, fie la idele lunii, nu se cunoașie fiindcă 
nici un istorie nu menţionează dacă consulii următori au intrat în 
funcție tot la 11 ale lunii august, ori la calendele lui august (vezi 
şi mai sus, mota 17). 

2 Munţii Praenestini se întindeau la nord de oraşul Praeneste. Cîm- 
piile despre care este vorba aici se află între munții Tusculani și 
munții Aequilor, care se întindeau pînă la Gabii. 

2 Cuvîntarea lui Fabius, praefectul cetății romane, şi a tribunului Te- 
rentillus Arsa, precum şi zădărnicirea legii Terentilla de către pa- 
tricieni (cum se arată lot în această carte, Ja cap. IX), scot în vileag 
continuele eforturi depuse de aristocrație de a-şi apăra privilegiile şi 
poziţiile de clasă dominante, şi arată cît de violente şi de dese erau 
ciocnirile dintre patricieni şi plebei, cît de ascuţită era lupta de 
clasă la Roma. 

2 A fixa ziua judecății, diem dicere, este un termen juridic care de 

signează hotărîrea magistratului. Acesta fixează un anumit termem 
de judecată unui împricinat pentru o vină oarecare, în fața adu- 
nării poporului. Actul de acuzare trebuia repetat şi adus la cu- 
moştința publică în zilele următoare de tîrg, numite nundinae. 
După a patra citare a acuzatului, se judeca procesul. 


25 Printre distincţiile acordate comandanților, după obţinerea unei vice 
torii decisive, în afară de titlul de imperator dat de ostași pe 
cimpul de luptă, de slujba de mulțumire și recunoștință ordonată 
de senat, făcea parte în primul rînd triumful. Comandantul rămînea 
o bucată de vreme în afara porților orașului, cerînd senatului acor- 
darea triumfului. Senatul aproba sau refuza triumful. Numai în mod 
excepțional se ajungea în faţa comiţiilor tribute. Se mai făcea o lege 
prin care i se acorda triumfătorului imperium (puteri depline). 
înăuntrul zidurilor romane şi în afara lor, pentru ziua triumfului. În 
ziua triumiului, autoritățile, senatul şi o mare parte din cetățeni 
ieşeau în întîmpinarea comahdantului biruitor, conducîndu-l pînă la 
Cîmpul lui Marte, în timp ce armata era adunată în afara orașului. 
Cortegiul triumfal pornea din Cîmpul lui Marte, străbătînd Circul 
Flaminius, trecea prin Poarta Carmentalis şi ajungea în centrul ora- 
şului, trecînd prin Velabrum şi Forum Boarium, prin Circus Maximus, 
apoi mergea pe Via Sacra, trecea prin for, urcînd de aici spre Capito- 
liu. Toate străzile erau pavoazate, iar templele deschise. Cetăţenii îl 
salutau pe sărbătorit cu strigătele: Io triumphe! În fruntea cortegiului 
defilau autorităţile şi senatul. Apoi mergeau trîmbițaşii (tubicines) 
şi în urma acestora, într-un lung şir, capturile, purtate pe braţe sau 
în care, frumos împodobite. În aceste care se găseau tot felul de 
arme, drapele, vase, statui, coroane, aur și argint lucrat, sau în 
lingouri. Urmau apoi imaginile orașelor, ale riurilor, ale duşma- 
nilor învinşi, ale cetăților cucerite, apoi modele de vase, de ma- 
şini de război și, în sfîrșit, prizonierii iluştri erau păstraţi pentru a 
împodobi şi mări fastul triumfului, ca apoi, după terminarea festi- 
vității să fie suprimaţi sau trimiși în prizonierat. Între capturi şi 
prizonieri mergea în convoi o cireadă de tauri albi, împodobiţi :u 
panglicuţe şi cu ghirlande, destinați a fi jertfiți pe Capitoliu, 
Abia acum urma triumfătorul cu suita lui, precedat de lictori cu 
fasciile înconjurate de lauri, purtat într-un car de triumf tras de 
patru armăsari, îmbrăcat cu o tunică împodobită cu frunze de 
palmicri, toga picta, şi cu togă de purpură livită cu aur. El purta 

în mînă un sceptru de fildeș cu vultur, iar pe cap avea o coroană 
de aur. Alături de el se găseau copiii și rudele sale. În jurul 
carului de triumf urma, pe jos, personalul de serviciu (apparitores), 
apoi veneau legaţii şi tribunii militari, călări. La urmă defila ar- 
mata sa. Toţi ostașii erau îmbodobiţi cu decoraţii, strigînd: Jo 
triumphe! şi cîntînd cîntece laudative sau licenţioase. După ce 
triumfătorul ajungea pe Capiloliu, el depunea laurii şi fasciile la 
templul lui Jupiter. O dată cu săvîrşirea jerifelor cuvenite şi cu 
banchetul festiv, se încheia și festivitatea. 

În cazul că învingătorul repurtase o victorie mai puţin strălucită, 
iar faptele sale de arme nu păreau demne senatului de a i se 
decreta triumful, atunci se încuviința comandantului un fel de 
triumf mai mic, ovatio, cînd învingătorul purta pe cap o coroană 
de mirt. Comandantul nu mai era purtat în carul de triumf, ci cel 
mult călare, uneori și pe jos; în primele timpuri ale Romei n-avea 
nici coroană de lauri, nici sceptru, nici trabea, nici toga picta, 
ci numai toga purpurea și coroana de mirt. 

În anul următor, adică în 293 ab Urbe condita (anul 460 îe.n.). 
Cărţile sibylline, libri sibyllirii sau — fatales, erau păstrate în templul 
lui Apollo, pe Palatin. La început, aceste cărți fuseseră depuse în 
Capitoliu. Duumviri sacrorum era un colegiu de preoți înființat de 
Tarquinius cel Bătrîn, colegiu ce-avea misiunea să cerceteze aceste 
cărți. Colegiul era compus din 10 şi chiar 15 asemenea preoți. 
Relegatio era pe vremea republicii pedeapsa cu care pater fami- 
lias (capul familiei) își pedepsea sclavii şi copiii săi, dindu-i afară 
din oraș și trimiţindu-i la țară. Totodată era şi izgonirea, fără 
încuviințarea pedepsitului, din Roma, pe care un magistrat mai 
înalt putea s-o exprime împotriva unor anumite persoane socotite 
primejdioase, şi mai ales împotriva străinilor, peraegrini, care re- 
prezentau un pericol pentru stat. În vremea imperiului, relegatio 
era un surghiun mai ușor, căci relegatul îşi păstra dreptul de ce: 
tățenie, precum și averea, pedeapsa lui făcînd parte din categoria 
pedepselor mai mici. 

E vorba de zilele în care puteau fi ţinute adunările poporului și 
cind nu erau, deci, sărbători legale, dies fasti. 

Atunci cînd tribunii cereau patricienilor să părăsească adunarea, 
aceştia trebuiau să se conformeze, fiindcă ei n-aveau dreptul de 
vot în comitia tributa. Totuşi, patricienii refuzau să se supună 

invitaţiei tribunilor, deoarece nădăjduiau să influențeze pe  vo- 
tanți prin prezenţa lor. 

% Suburra era cartierul cuprins între colinele Esquilinului, Vimina- 
ului şi Quirinalului. Începutul străzii poartă și acum numele de 
Suburra (continuarea ei se numește Via di Santa Lucia in Salecii). 
Probabil că toată strada aparține vechii Suburre, despre care ne po- 
meneşte Appianus în Războaiele civile. Suburra era cartierul 
meșteșugarilor, fiind cel mai populat şi cel mai zgomotos cartier 
al Romei. Aici era un neîntrerupt du-te vino de oameni. 

Poeţii Martialis, Horatius, Juvenalis fac aluzii satirice şi umo- 
ristice în operele lor la viața trepidantă a Suburrei. Mărfuri din 
toată lumea se găseau aici, fiind oferite cu preţuri foarte ieftine. 
Tot aici locuiau cămătarii și chiar multe familii de vază. Istoricul 
Suetonius spune că aici a locuit chiar Caesar. În orice caz, acest 
cartier nu trebuie privit ca un cartier al oamenilor săraci, ci mai 
degrabă al negustorilor și meşteşugarilor. 

% Expresiile „a fi pus la popreală“ şi „dus legat la închisoare“ în- 
semnează că magistratului acuzator roman îi era permis să aresteze 
şi să țină în stare de detenţiune pe acuzat, în cazul unei infrac- 
țiuni dovedite, pentru a-l împiedica să fugă. 

3 Acuzatul a fost obligat să ofere o listă de persoane-chezași care să-l 

ia pe garanţie, depunînd pentru el o sumă de bani, drept cauţiune. 

Această sumă se depunea în tezaurul statului. 

După construirea templului lui Jupiter Capitolinul pe înălțimea 

acestei coline, în partea ei de miazăzi, această colină a căpătat nu- 

mele de Capitoliu. Cetăţuia se afla în partea de miazănoapte a 

acestei coline. . 

Exilaţii gi sclavii, ocupind colina Capitoliul, dominau împrejurimile 

fiindcă aceasta era cea mai înaltă colină din Roma. Sclavul 

(servus) în antichitatea romană trăia în condiţiile cele mai neumane 

cu putinţă. La romani, sclavia apare încă din timpul regalității. 

În această perioadă sclavia avea un caracter patriarhal, sclavii fiind 

considerați membri secundari ai familiei. Ei proveneau din răz- 

boaie, cei mai mulţi eclavi fiind prizonierii luaţi de la învinși 
după dreptul războiului, jus belli, care dădea învingătorului pu: 
tere absolută asupra învinsului. Alţii erau sclavi prin naștere, adică 
erau născuţi din părinţi sclavi, iar alții prim dreptul creditorului 
asupra debitorului insolvabil, care îl transforma pe datomic în 


Al — De la tundarea Romel 1. 

sclavul său pînă cînd acesta reușea să-şi plătească datoria, şi, în 
sfîrșit, deveneau sclavi şi acei cetățeni care se sustrăgeau de la 
recensămint și de la serviciul militar. 

Sclavul era considerat ca o proprietate a stăpînului (dominus), 
care putea dispune de el ca de orice lucru nediînd nimănui nici o 
socoteală. Putea să-l bată şi să-l omoare. Datorită exploatării crude 
şi condiţiilor neumane cărora erau supuşi sclavii, aceştia s-au răscu- 
lat în nenumărate rînduri. Pînă în secolul IV î.e.n., însă, răscoalele 
lor nu. avuseseră proporții atît de mari, încît să influențeze asupra 
vieţii politice şi soaiale a Romei. Începînd din secolul II î.e.n., răscoa- 
lele lor au luat proporții — ca de pildă răscoala sclavilor din Si- 
cilia, răscoala lui Spartacus etc. Răscoalele sclavilor au zdruncinat 
orînduirea sclavagistă, accelerînd procesul de descompunere a aces- 
teia. 

Penaţii statului erau divinităţile protectoare ale cetății romane, 
pe cînd penaţii casnici erau zeitățile tutelare ale familiei. În faza 
de tranziţie de la comuna primitivă la societatea împărţită pe clase, 
religia romană a înrîurit în mod deosebit și asupra vieții particu- 
lare şi a celei publice, și asupra locuitorilor cetăţii. Cultele gentilice 
eu diverșii zei ocrotitori ai ginţilor au fost păstrate de romani. 
În cursul dezvoltării istorice, pe măsură ce relaţiile gentilice slă- 
beau, se întărea familia romană, care a rămas timp de secole unita- 
tea economică şi socială fundamentală. Procesele acestei dezvoltări 
s-au oglindit și în religie, fiecare familie romană avindu-și cultul 
său propriu, altarele sale, zeii săi tutelari, fiecare pater familias 
oficia ritualul specific al casei în fața vetrei locuinţei sale, cu 
prilejul fiecărui act important din viaţă: naștere, nuntă, moarte. 
Penaţii erau zeii tutelari care proteguiau casa şi aduceau. propă- 
şirea familiei, erau duhurile bune care sălășluiau în permanenţă 
în locuinţele romane. Asociaţi cu aceştia, cu prilejul invocaţiilor, 
erau larii (lares), divinităţile ocrotitoare ale gospodăriilor, care 
sălășluiau în afara locuințelor. Altarele lor erau așezate la hotarele 
ogradei. 

Revolta lui Herdonius s-a petrecut în anul 294 ab U.c. (anul 
459 î.e.n.). 

Aici Titus Livius face o aluzie la sensul numelui Publicola, care 
înseamnă „omul poporului“, 

„Potrivit cu starea lui socială“ înseamnă că sclavii erau executați 

prin răstignire pe cruce, iar oamenilor liberi li se tăia capul cu 
securea sau erau aruncaţi de pe stînca Tarpeia. 


4 Locul unde trebuiau ţinute adunările poporului era mai întîi 


inaugurat printr-o ceremonie religioasă; consultarea auspiciilor pre- 
ceda ședința adunării poporului. În afara incintei Romei, poporul 
nu mai putea face apel la tribunii plebei, pentru că jurisdicția pu- 
terii tribuniciene se întindea numai în raza orașului, neputînd 
depăşi o mie de paşi în afara Romei peste această rază. 


42 Columen, o localitate necunoscută, probabil numele vreunei for- 


tăreţe. 


43 Această campanie s-a încheiat în anul 295 ab Urbe condita (anul 


458 î.e.n.). 


4 Martorul mincinos, potrivit legilor celor 12 table, se pedepsea cu 


45 


moartea. 
Erctum, o cetate sabelică așezată pe malul fluviului Tibru, la nord 
de Roma, la răscrucea drumurilor Via Nomentana și Via Salaria. 


% Șantierele navale (navalia), unde se construiau corăbii, vase pescă- 


Li 


51 


reşti și bărci obișnuite, iar mai tirziu triremele și vasele de trans- 
port (naves onerariae) şi de război (naves longae), se 'găseau pe 
malul țărmului Tibrului, în apropierea amfiteatrului construit pe 
Statilius. 

În mod obişnuit, ostașii aduceau cu ei cîte 3—4 pari pentru fasciile 
care trebuiau așezate peste şanţurile din fața valului de întărituri 
a unei cetăţi împresurale, în momenlul asaltului: general. Titus 
Livius menţionează în altă parte (Epitome, 51) că șapte asemenea 
pari erau o povară destul de grea, de accea cifra dată aici e de do- 
meniul legendelor. 

Corbio, vezi cartea II, nota 82. 

Acordarea cetăţeniei romane lui L. Mamilius a fost primul exemplu 
de acest gen, cînd s-a oferit unui străin, pentru merite excepţio- 
nale, o asemenea cinste de către statul roman. 

Volscius a fost condamnat datorită presiunii exercitate de patricieni 
asupra comiţiilor curiale, pentru că cei mai mulți plebei se 
aflau pe cîmpul de luptă. 

Lanuvium, o veche cetate latină aşezată pe o înălțime la sud-est de 
Roma (azi localitatea Lavigna). 

În timpul Juptei pentru lex Terentilla, care a avut loc în anul 
291 ab Uc. (456 î.e.n.) după cum spune Titus Livius, tribunii 

au obținut de la patricieni aprobarea ca pe viitor să se aleagă cite 
10 tribuni, în loc de 5 cîţi erau pînă atunci. E îndoielnic că puterea 
tribuniciană a cîştigat ceva în plus prin dublarea numărului lor, 
fiindcă cu cît colegiul lor era mai numeros, cu atit şi divergențele 
de păreri erau mai multe, şi mai greu de obținut unitatea de ve- 
deri, apoi şi tabăra patricienilor avea posibilitatea, într-o mai mare 


"măsură, să-i poată capta de partea ei pe unii din tribuni. După 


abolirea decemviratului în 309 ab U.c. (anul 444 îe.n.), în timpul 
căruia tribunatul fusese desființat, ca o urmare a celei de a doua 
secesiuni tribunatul a fost reînființat, menținindu-se acest număr 
de tribuni în mod constant pînă la sfîrşitul republicii. 


În al 30-lea an de la înființarea tribunatului, adică după tradiţia 


cronologică romană între anii 261—297 ab U.c., iar după cronologia 
noastră 492—456 î.e.n. 

Atena, la jumătatea secolului V î.e.n., secolul lui Pericle, se afla 
în apogeul înfloririi sale politice şi culturale. 

În anul 451 ab Ucc. s-a ajuns la un acord între plebei și patricieni. 
În lupta dusă necurmat pînă la jumătatea sec. IV î.e.n. și sub presiu- 
nea plebei, patriciatul a admis numirea unei comisii de zece membri 
pentru alcătuirea legilor (Decemviri legibus scribundis). Această 
comisie învestită cu largi prerogative, compusă din trei patricieni, cei 
mai influenţi și cu vază, a plecat pentru a studia constituţiile gre- 
cești. Codificarea legilor a fost încheiată după un an, stabilindu-se 
așa-zisele legi ale celor zece table. Pentru anul următor s-a ales comi- 
sia din zece membri, jumătate patricieni, jumătate plebei, pentru 
completarea codului de legi cu încă două legi. Tradiţia istorică însă 
îi înfățișează pe acești decemviri ca pe niște uzurpatori care au inau- 
gurat o cîrmuire tiranică, odioasă, nemulțumind toată lumea. Re- 
zultatul ei a fost a doua secesiune a plebei din Roma. Datorită 
intervenţiei unor personalități de vază, ca L. Valerius și Horatius 
Barbatus, şi a altor consulari s-a evitat războiul civil şi s-a încheiat 
pacea între taberele adverse; s-au restabilit vechile magistraturi, 
consulatul şi tribunatul, s-au confirmat drepturile plebeilor, intrînd 
în vigoare legea apelului, jus provocationis, prin care orice cetăţean 
putea face apel la adunarea poporului pentru a i se face drep- 
tate. Legile alcătuile de comisiile decemvirale au căpătat numele 
de legile celor douăsprezece table, care au fost expuse în Fo- 
rum. Aceste legi, după înseși expresiile lui Titus Livius, au con- 

stituit izvorul principal al dreptului roman public şi privat (Fons 
omnis publici privatique juris, cartea a III-a cap. XXXIV). Aceste 
legi reprezentau o înregistrare scriptică a dreptului consuetudinar. 
Legile celor 12 table reflectă aspectele dezvoltării schimbu- 
lui, arătind mijloacele de obținere a proprietăţii (mancipio dare, ac- 
cipere), cuprinzînd articole în legătură cu succesiunea şi cu dreptul 
creditual, altele referitoare la relaţiile dintre membrii familiilor, pre- 
cum şi articole în legătură cu dreptul penal, stabilind o gradație a pe: 
depselor pentru diferite infracţiuni ; paralel cu străvechea lege a talio- 
nului (talio — răzbunare) se vorbeşte şi de amenzi. Aceste legi mai 
prevăd o serie de măsuri cu caracter edilitar; în esența lor, ele nu 
reglementează însă raporturile şi îndatoririle politice ale cetăţenilor, 
neprivind principiile fundamentale ale orînduirii statale, ci reflectă 
numai relaţiile din sînul societăţii romane în faza de tranziţie a 
acestora către sclavagism, relevînd diferenţierea cetățenilor pe bază 
de avere. 
Alegerile aveau loc în a treia zi de tîrg, nundinae, fiindcă la 
Roma tirgul avea loc din 9 în 9 zile, cînd locuitorii veneau în 
mod obișnuit în oraș, fie la piață ca să-şi vindă produsele, fie să 
cumpere cele necesare, cît şi cu prilejul şedinţelor adunării poporu- 
lui și judecării proceselor lor, care se ţineau numai în aceste zile 
de tirg. 
S-a încheiat un pact între Appius și contracandidaţi, potrivit căruia 
erau înlăturați anumiţi candidaţi, pentru ca în felul acesta să 
fie atrase voturile fiecărei centurii de partea lor. 
Autorităţile romane erau îndreptăţite să aplice o pedeapsă, obli- 
gind la plata unei amenzi pe eenatorii care refuzau să ia parte 
la ședințele senatului, fiindcă participarea la şedinţe făcea parte 
din îndatoririle lor. 
Întrîngerile romanilor la Eretum și Algidus au avut loc în anul 305 
ab U.c. (anul 448 î.e.n.). 
Tarquinius cel Bătrîn designase în jurul Foralui roman locurile 
unde trebuiau să se construiască prăvăliile, Istoricul Dionysios din 
Halycarnas menţionează că tot aici, printre prăvălii, deci tot în 
Forul roman, se organizaseră şi școlile. 
Venus Cloacina era un sanctuar foarte vechi al Romei, care se gă- 
sca în Forum, aproape de Comitium, locul adunării poporului. 


https://biblioteca-digitala.ro 


578 PAUL H. POPESCU 


Pentru vremurile de mai tirziu ale romanilor, acest sanctuar a 
avut mai mult un interes istoric, decit unul religios. După Pli- 
nius cel Bătrîn (Historia naturalis, XIV. 119), Romulus și 
Titus Tatius, comandanții romanilor și sabinilor, după ce au în- 
cheiat alianţa printr-o ceremonie solemnă, au construit în acest 
loe unde se desfășurase bătălia un sanctuar pe care l-au închinat 
zeiţei Venus. Cu prilejul acestei sărbători, cei doi comandanţi s-au 
purificat cu ramuri de mirt, de aici venind și numele acestui tem- 
plu, pentru că cuvîntul cloare înseamnă purificare. De aceea Venus 
se identifică aici cu zeiţa Concordia de mai tîrziu, zeița păcii, cură- 
țeniei sufletești, a purificării şi a legăturilor de prietenie dintre 
oameni. 

€ Muntele Vecilius, destul de neînsemnat și foarte puţin cunoscut, 
se afla în apropiere de Algidus (azi e Monte Taiolla), în partea 
de dincoace a munţilor Albani. 


Via Nomentana era șoseaua care pornea din partea de nord-est a 

orașului, legînd Roma cu oraşul Nomentum. 

Se numea Via Ficulensis, după numele micului orăşel Ficulia. 

„Oraşul prefăcut într-un vast pustiu“ — aceste cuvinte sînt desigur o 

hiperbolă a lui Titus Livius, deoarece numărul patricienilor şi 

clienţilor nu era mic. Numai Forum, locul de adunare al poporu- 

lui, părea pustiu. 

6 Pedeapsa cu arderea pe rug se aplica celor vinovaţi şi condamnaţi 
pentru înaltă trădare. 

6 


ba 


Livezile lui Flaminius se aflau între cetăţuie şi Tibru, acolo unde 
s-a construit ulterior circul ce-i poartă numele lui C. Flaminius, 
cu doi ani înainte de bătălia de la lacul Trasimenus. De la această 
dată întreaga regiune a căpătat denumirea de regiunea a noua sau 
cartierul circului Flaminius. 


& Ceres era o veche divinitate italică. În rugăciuni e invocată îm- 
preună cu Tellus. Mai tîrziu e identificată cu zeița greacă Deme- 
ter, devenind protectoarea recoltelor anuale, Annona, zeița semă- 
năturilor şi a grîului. Îndeosebi plebeii o adorau ca pe o zeiță 
a lor, consacrindu-i sărbătorile numite paganalia (de la pagus = sat), 
fiind comemorată și de plugari întruniţi în satele lor (pagi). Tot 
în cinstea acestei zeițe se comemorau sărbătorile numite Cerealia sacra 
şi ludi cereales. | se ridicaseră multe temple: cel mai important 

templu al Cerei era pe muntele Aventin, în cartierul plebeilor. De 
acest templu aveau grijă edilii plebei, care își aveau sediul aci. 

6 Bachus e Dionysos al grecilor, zeul vinului; la romani i se mai 
spunea Liber, fiind reprezentat ca un copil. 

70 Libera era identificată cu zeița Persephona a grecilor, soția lui 
Pluton, zeul infernului, şi fiica zeiţei Ceres (Demeter la greci). 

11 La templul lui Apollo sau în templul Bellonei, comandanții su- 
premi ai armatei romane, care se întorceau de pe front, se con- 
sfătuiau în vederea întocmirii rapoartelor lor referitoare la acti- 
vitatea desfășurată pe front. 


12 În acest pasaj, Titus Livius susține necesitatea şi posibilitatea rea- 
lizării armoniei taberelor sociale antagoniste, a plebeilor cu patri- 
cienii, 

73 Din cuvîntarea consulului Quinctius, de bună seamă o creaţie li- 
viană sui generis, reies convingerile lui Titus Livius asupra elimi- 
nării dezbinărilor dintre patricieni și plebei prin înfăptuirea unirii, 
armoniei și solidarităţii tuturor cetățenilor în fața pericolului co- 
mun și în scopul propășirii întregii societăţi, idei utopice pen- 
tru că nu ţin seama de substratul luptei de clasă. 

74 Quaestorii, la început, supravegheau tezaurul statului din lemplul 
lui Saturnus, unde se păstrau şi drapelele și însemnele trupelor. 


CARTEA IV 


1 M. Genucius și C. Curtius au fost aleşi consuli în anul 311 ab 
Urbe condita (anul 444 îen.). 

2 Legea lui Canuleius asupra căsătoriilor este un pas mai departe 
făcut de plebei pentru cîșligarea de drepluri egale cu patricienii. 
Legile celor douăsprezece table întăriseră oprirea încheierii de 
căsătorii între patricieni și plebei. Potrivit datelor furnizate de ana- 
liștii romani, în anul 445 î.e.n., datorită proiectului de lege pro- 
pus de tribunul plebei C. Canuleius, s-a ridicat această oprelişte și 
s-a recunoscut oficial valabilitatea căsătoriilor dintre plebei și 
patricieni. 

3 Cea de a doua lege propusă de tribunul Canuleius care prevedea 
alegerea consulilor şi din rîndurile plebeilor însemna cîştigarea 

unei trepte mai sus pe scara puterii de către plebei și o evoluţie 
firească a dreptului consuetudinar, precum şi extinderea egalității 
de drepturi din domeniul dreptului civil şi în domeniul dreptului 
public. E adevărat, acest proiect de lege n-a fost admis de patri- 
cieni, însă doi ani mai tîrziu, în anul 444 î.e.n., în locul consu- 
lilor au început să fie aleşi tribuni militari cu putere consulară, la 
care aveau acces şi plebeii, dar cu începere din anul 310 ab Uc. 
(anul 443 î.e.n.). Acești tribuni militari nu erau aleși inițial în 
fiecare an, ci alegerile lor alternau cu cele consulare. Tribunii mi- 
litari i-au substituit pe consuli pentru o perioadă de 40 ani. Le- 
gile lui Canuleius marchează încheierea celei dintii perioade a luptei 
dintre plebei și patricieni. 

1 Fiindcă nici un plebeu mu avea auspicii, acesta părea să fie te- 
meiul legal cel mai puternic invocat de patricieni, deoarece la fel 
ca eupatrizii din Atena, ca lucomonii din Etruria, şi la Roma 
patricienii erau slujilorii și administratorii bunurilor cultului re- 
ligios, aceeaşi persoană din sînul aristocrației putînd îndeplini şi 
funcția de preot, și de dregător al statului. Pe acest temei religios 
patricienii, avînd dreptul de a consulta auspiciile, își legitimau 
pretenţiile lor de exclusivitate şi la conducerea politică a statului 
roman. 


«a 


Legea lui Canuleius, apărută după procesul şi condamnarea de- 
cemvirilor, este cea dintii repercusiune izvorită din regimul tira- 
nic .instaurat de aceştia, şi prima contrapondere pentru înfăptuirea 
echilibrului de forțe în republica romană, fapt confirmat și de 
Cicero în De republica, 11, 37. După istoricul Florus, în urma 
acestui conflict acut dintre plebei și patricieni a urmat o răs- 
coală a plebeilor condusă de Canyleiiis, informaţie care nu e însă 
confirmată de ceilalți istorici. 


Fastele — Fasti consulares — erau registrele în care se consemnau nu. 
mele magistraţilor de la conducerea statului roman, precum. și ac- 
tele publice importante, legile, tratatele etc. 


_ 


Fără tată erau socotiți după dreptul roman toţi copiii născuți din- 
tr-o căsătorie neligitimă. Aceștia nu mai erau subordonați puterii 
și autorităţii părintești. 

t Oameni noi — homines novi — erau acei reprezentanţi ai plebei- 
lor care au ocupat magistraturi curuile (edili, praetori, consuli, 

comandanţi ai cavaleriei). Urmașii acestora aveau dreptul să se: 
numească patricieni. 

Tribunii militari cu putere consulară sau tribunii consulari erau 
aleşi, ca şi consulii, în comiţiile centuriate. Ambele pături sociale, şi 
patricienii şi plebeii, aveau dreptul de a ocupa această magistra- 
tură. Numărul tribunilor militari a vaniat între 3 şi 6. Puterea lor era 
mai restrînsă decît a consulilor. Nu aveau dreptul a fi sărbătoriți cu 
purtarea în triumf, nici să numească un dictator fără încuviințarea. 
augurilor, care se ştie că erau toţi patricieni. Consulatul a rămas mai 
departe privilegiul patricienilor, pînă în anul 367 î.en. E demn: 
de relevat faptul că, cu tot accesul legal al plebeilor la tribuna- 
tul militar, patricienii au uzat de toată gama artificiilor și mași- 
naţiunilor posibile pentru a fi aleşi numai ei tribuni militari. 
Prin cortul (tabernaculum) augurului se înțelegea un loc anumit 
ales pe o măgură, de unde se puteau privi semnele cerești şi 2bo- 
rurile păsărilor. Ușa acestui cort era așezată către sud. 

Analele vechi sînt identice cu analele pontifice (annales pontifi- 
cum). 

Cărţile magistraţilor — libri magistratus — erau registrele în. 
care se consemnau numele magistraţilor superiori ai statului ro- 
man, precum și faplele lor. Tot din această categonie făceau parte 
și așa-numitele libri lintei, cărţile scrise pe pînză de in, care cu- 
prindeau tratatele încheiate de Roma cu cetăţile italice și cu orice: 
stat, precum şi tot soiul de documente politice importante. Libri 
lintei erau depozitate în templul zeiţei Juno Moneta. 

Licinius Macer, analist roman care a scris o istorie a poporului 
roman, intitulată Annales romani, pe care și Cicero şi Titus Livius. 
și Dionysios din Halicarnas nu o apreciază, găsindu-i numeroase: 
erori cronologice, precum şi subieclivism exagerat și abuz retoric. 
Licinius Macer a trăit în sec. | îe.n. În anul 73 î.e.n., a fost 
tribun al plebei și adversar declarat al dictaturii lui Sylla, care 
căutase să limiteze tribunicia potestas. A îndeplinit funcţia de 
practor roman. Virit într-un proces pentru delictul de abuzuri și 
malversațiuni în administraţie, Licinius Macer, după ce a fost 
condamnat, moare subit în închisoare. 

Censura în timpul regalității avea atribuția de a face censul (vezi 
cartea I, cap. XLII). A fost înființată de Servius Tullius. Era 
efectuată sub directa supraveghere a regilor și mai tirziu a con- 

sulilor. Consolidată deplin în anul 443 î.e.n., censura a durat patru se- 
cole, pînă în anul 22 î.e.n., cînd fu înlocuită cu praefectura mo- 
rum. Censorii se alegeau din 5 în 5 ani, în comițiile centuriate, la 
început numai dintre consularii patricieni, iar din anul 351 î.e.n. 
şi din rîndurile plebeilor. Prin legea Aemilia s-a limitat durata 
acestei funcţii la 18 luni. Sărcina principală a censorilor era întocmirea 
censului şi împărțirea pe clase a tuturor cetățenilor romani, după 
avere, a doua sarcină era cadastrarea lui ager publicus (ogoarele 
obștești), a treia controlul perceperii impozitelor și în sfîrșit su- 
pravegherea moralității cetățenilor romani — regimen morum, pe- 
depsind abaterile de la vechile moravuri, proasta îngrijire şi edu- 
cație a copiilor, celibatul, desfriul, delictele împotriva cultului 
religios, sperjurul, tratamentul inuman al sclavilor, cazurile de im- 
pietate şi a clienţilor, şi a patronilor. Pedepsele date de censori 
constau din excluderea celor vinovaţi din rîndurile ordinului se- 
matorial sau al cavalerilor, mutarea lor din trib și ridicarea drep- 
turilor de vot (jus suf/ragii) şi de a fi numiţi în magistraturile 
statului. În domeniul administrativ, sarcinile - censorilor erau ad- 
ministrarea lui ager publicus, a salinelor, închirierea edificiilor 
statului și supravegherea efectuării plăţilor soldelor ostașilor, deci 
îndeobște administraţia finanţelor statului roman. 


Istoria evenimentelor interne din cetatea Ardea este o dovadă că 
lupta dintre plebeii romani şi patricieni nu era un fenomen izo- 
lat, ci pretutindeni se ducea aceeaşi îndirjită luptă de clasă. Fi- 
rește că patricienii din Roma au favorizat și în restul taliei aris- 
tocraţia din celelalte cetăţi, ajutind-o pe toate căile posibile să-și 
păstreze poziţiile dominante la conducerea lor politică. 

Situaţia din Ardea, după cum este expusă de Titus Livius, rămîne 
totuși enigmatică. Se ştie numai atît că Andea a apărut mai tîrziu 
drept colonie latină. E obscur şi inexplicabil şi faptul cum, printr-o 
hotărire a senatului roman, o bucată de teritoriu care fusese decla- 
rat proprietatea statului roman a ajuns din nou în mîna foștilor 


„proprietari. Din aceste pasaje, se învederează însă limpede cît de 


mari erau puterile unei comisii însărcinate cu ducerea la bun sfîrşit 
a operaţiunlor înființării unei colonii. 

Sărbătorirea triumfului lui Quinctius a avut loc, după Titus Livius, 
în anul 312 ab Uc. sau anul 441 î.e.n. 


https://biblioteca-digitala.ro 


NOTE. CARTEA IV 583 


1 În anul 314 ab Uc. (anul 439 î.en.) au fost consuli C. Fu- 


19 


rius Pacilus şi M. Papirius Crassus. 

Înființarea funcţiei de intendent sau econom al aprovizionării ce- 
tății cu cereale, praefectus annonae, era o magistratură creată în 
mod excepțional în vreme de foamete. În timpul imperiului prae- 
fectura annonae a devenit o instituţie cu caracter permanent. 


2 Suprimarea lui Maelius n-a fost pînă acum suficient lămurită. E 


2 


= 


izbitor faptul că acuzaţiile împotriva lui Maelius au fost susţi- 
mute de intendentul aprovizionării, care şi el, la rîndul lui, a 
ajuns victimă puţin mai tîrziu. ]deea de a umili şi lovi poporul 
roman prin foamete nu era nouă. Exemplul furnizat de Coriolanus 
e destul de concludent. Atrage atenţia sistemul de calomnii bine 
ticluite de patricieni împotriva unui prieten al plebeilor adu- 
cîndu-i învinuirea că năzuiește să pună mîna pe tronul regal. 

Faptul că Maelius a refuzat să compară în fața dictatorului nu 
e un motiv care pledează în favoarea vinovăţiei sale. Dionysios 
din Halicamas spune că Maelius a încercat să se apere cu sabia. 
Din expunerea lui Titus Livius reiese că nici dictatorul nu era în 
posesia niciunei dovezi de vinovăţie din partea lui Maelius. Sub- 
stratul este limpede: Maelius era o personalitate primejdioasă pen- 
tru aristocrație, de vreme ce căuta să ciștige dragostea poporului, 
dîndu-i pîine ca să nu moară înfometat. 

Aequi maelium era um teren viran lingă Capitoliu. 

Baniţa (modius) era o măsură de volum însumînd. 8,754 litri. 
Învinuirile aduse de tribunii plebei împotriva lui Minucius și lui 
Servilius, nu numai că nu vorbesc de loc de vreo vină a lui Maelius, 
ci tocmai dimpotrivă. lar cînd mai tirziu, peste trei ani, au fost re- 
luate acuzaţiile împotriva celor doi de către tribunul plebeilor, 
Spurius Maelius (v. cap. XXI), de astădată unul din cei doi acu- 
zatori ai lui Spurius Maelius a căzut, fiind condamnat, confiscîndu-i-se 
averea. E vorba de Servilius Ahala. 

Minucius, la fel, fusese cît se poate de urit de popor, pînă în 
ciua cînd întregul depozit de grîne al lui Maelius a fost distribuit 
poporului cu un preț foarte redus, izbutind să intre numai în felul 
acesta în grațiile poporului. 

E de remarcat că povestea lui Spurius Maelius a luat o întorsă- 
tură neașteplată, relevind şi mai mult vinovăția aristocrației care a 
urzit aceste ițe, precum și lupta tot mai acerbă dintre cele două 

24 


25 


26 


tabere. Acest pasagiu furnizează o nouă dovadă. Recompensarea lui 
Minucius de către patricieni corespunde învinuirii lui de către tri- 
bunii plebei și încercării de a-l condamna. Procesul lui Servilius 
Ahala s-a încheiat mai tirziu cu confiscarea averii şi cu exila- 
rea lui. 

Războaiele mereu purtate de romani cu cetatea Fidenae şi cu 
aliata ei, Veii, intră, începînd din anul 317 ab U.c. (anul 436 
î.e.n.) într-o nouă fază, deoarece puterea Romei, care pe zi ce 
trecea creștea, făcea cu neputinţă ivirea unui rival în apropierea 
ei. Trei împrejurări dăduseră o importanță și mai mare acestui 
război: omorirea solilor romani, moartea regelui Lars Tolumnius 
şi triumful lui Cossus. În felul acesta războiul a căpătat o însem- 
nătate deosebită în ochii taberelor beligerante, mai ales în urma 
ridicării de statui solilor romani căzuţi la datorie, și prin captu- 
rile lui Cossus. Aceste întimplări erau un fel de preludiu al ulti- 
mei faze decisive a acestui război. . 

Superiorilatea ostașului roman față de armata de mercenari 
etrusci s-a reliefat în mod deosebit în acest război, după cum și 
bravura cavaleriei romane, care n-a vrut să rămină mai prejos 
faţă de pedestrime. 

Pe de altă parte, etruscii n-au rămas orbi în fața primejdiei 
crescînde din partea romanilor, iar participarea faliscilor la acest 
război era o dovadă sigură că toți etruscii își dădeau seama de 
însemnătatea acestui război. Rezistența aequilor şi volscilor fusese 
dată peste cap aproape. Ardea a fost cucerită. Granițele romane 
s-au extins către vest și sud, şi era de așteptat ca romanii să caute 
să-și cîştige o graniță mai putemică și către nord. 

Rostra era tribuna publică, în același timp însă era şi numele locului 
unde era ridicată această tribună. 


Tribunul militar din acest pasaj era comandantul unei legiuni. În 


fiecare legiune erau cîte șase asemenea tribuni, care comandau 
legiunea pe rînd. 


Ti Eu Aulus Cornelius consulul, aşa arată inscripţia, după mărturia 


lui Augustus. Probabil însă că Augustus a tălmăcit greșit această 
inscripție: A. Cornelius Cossus Cos. F. (consulis filius), adică 
fiul lui Cossus, presupunînd că litera F a dispărut în intervalul 
de timp dintre lupta cu Tolumnius și vremea lui Augustus. 

Aceştia au fost consuli în anul 319 ab U.c. (anul 434 î.en.). 

% Dumvirii sacrificiilor — dumvirii sacris faciundis — aveau sarcina 
facerii sacrificiilor și oficierii ceremoniilor publice, precum și 
consultarea cărților sibylline. Mergeau în fruntea cortegiilor reli- 
gioase, perindindu-se prin fața templelor cetății romane, purtind 
pe nişte lectice statuile zeilor. 

3 Steagurile se păstrau în vreme de pace în templul lui Saturnus, 
unde se găsea și tezaurul public (aerarium), care erau date în 
grija quaestorilor. 

n Tunelul cu pricina nu e o poveste născocită de imaginaţia lui Titus 
Livius. Arheologii au dat peste vestigiile unor asemenea lucrări, 
învederindu-se priceperea romanilor în asemenea lucrări subterane 
şi cu prilejul altor campanii, îndeosebi la împresurarea cetăților. 

2 Casa publică fusese construită în afara zidurilor cetăţii; ea slujea 
pentru operațiunile censului și pentru înrolarea ostașilor sub arine. 

3% Valerius Antias, vezi nota 16 de la cartea III. 

3 Quintus Tubero, un analist din vremea lui Cicero, scrisese o isto- 

rie a romanilor de la sosirea lui Aeneas în Italia pînă la răz- 

boaiele civile din sec. I î.en. 


îndoielile asupra dregătorilor republicii din anul 432 î.e.n. di- 
feritele date și aserțiuni neverosimile ale analiștilor Licinius Ma- 
cer și Quintus Aelius Tubero, căci pe cele ce susține Valerius Antias 
cu atit mai vîrtos nu se poate pune temei, şi faptul că cei doi 
analiști se bizuie pe libri lintei, dovedesc cum se pot săvirși 
greșeli de asemenea natură. Izvoarele principale ale unor aseme- 
nea greșeli, în care au căzut și cei doi analişti, provim din schim- 
barea datei intrării în funcție a magistraţilor supremi, recurgerea 
la anii Romei, comparaţia cu cronologia greacă, precum şi de- 
scrierea sau citirea eronată a datelor şi informațiilor. 

Templul Voltumnei, aşezat lingă cetatea Volsinii, era locul ande se 
xeuneau împuterniciţii celor 12 cetăți etrusce. i 
Limitarea duratei de funcţie a censurei, la cîţiva ani numai de la 
înființarea ei, este un fenomen demn de menţionat. El e o mărturie 
a dezvoltării în această perioadă a democraţiei sclavagiste romane, 
care nu acceptă ca vreo funcţie, chiar și de control, să fie încre- 
dințată unei persoane pentru un timp mai îndelungat. 

Aerarius (de la aes — aramă — bani), potrivit reformei lui Ser- 
vius Tullius, era ace] celăţean care era impus la un impozit foarte 
mare ca pedeapsă (tributum in capita). Aceşti aerarii nu aveau 

dreptul de vot și nici dreptul de a ocupa funcţii publice, fiind ex- 
cluși şi din trib. 

Templul lui Apollo a fost ridicat pe locul unde mai tirziu s-au 
construit circul Flaminius şi teatrul lui Marcellus; în acest tem- 
plu îşi ținea senatul roman ședințele sale. Apollo era adorat la 
Roma ca zeu al tinereții şi sănătăţii. 

Îmbrăcămintea albă, cu toga vopsită cu praf de crelă din insula 
Cimolos (o insula din arhipelagul Sporadelor) vădea distincția şi 
prestanța candidatului. Candidatus înseamnă îmbrăcat în alb. Tri- 
bunii plebei, în eforturile lor neîntrerupte de a-și impune la ale- 
gerile de tribuni militari pe reprezentanţii autentici ai plebeilor, 
au propus acest proiect de lege, prin care se prevedea că nici un 
candidat nu mai are voie să mai apară în fața alegătorilor îm- 
brăcat în alb, pentru a zădărnici în felul acesta propaganda de- 
magogică a aristocrației. 

Consulii T. Quinctius Cincinnatus și C. Iulius Mento au fost în 
funcţie în anul 324 ab U.. (anul 429 îemn.). 

Această lege se chema sacrată, lex sacrata, pentru că hărăzea morţii 
și zeilor infernului pe cel care o călca; pentru cazul de faţă pre- 
vedea osîndirea la moarte a celor care se sustrăgeau înrolării sub 
arme. 


Lavicum sau Lavici era o veche cetate latină, așezată la poalele 
munţilor Albani spre nord de ei, spre sud-est de Roma și nord- 
est de Tusculum (azi e localitatea Colonna). 


Capturile de război se vindeau la licitaţie. Cu acest prilej în fața 
grămezilor de capturi scoase la licitaţie se înfigea o lance, ceea 
ce însemna că au fost luate în urma luptelor. De aici vine expre- 
sia consacrată vendere sub hasta — adică a vinde la licitaţie. 
Duşmanii prinși în bătălie şi puși la licitaţie purtau o coroană; 


"de aici, expresia vendere sub corona. 


45 


Ordinele lui Manlius erau proverbiale pentru asprimea lor, fiindcă 
a ajuns pînă acolo încît şi-a ucis însuși fiul, pentru că a călcat 
disciplina şi ordinele date de superiori. De Manlius Torquatus se 
va vorbi în cartea VIII, cap. VII. 

Carthagina — cetate feniciană şi important centru comercial din 
nordul Africii, întemeiată în secolul IX î.e.n., după legendă, de Didona, 
fiica regelui Agenor din Tyr şi sora lui Pygmalion. A ajuns să 
aibă o populaţie de 700000 Jocuitori, care se ocupau cu comerțul 

maritim şi diversele meşteşuguri. Avea străzi largi și case cu 6 
caturi. Dispunea de o fortăreață socotită inexpugnabilă. Dinspre 
mare, Carthagina era apărată şi de un zid şi de țărmurile sale 
abrupte, dinspre uscat era înconjurată de trei rînduri de ziduri, 
cu metereze şi turnuri. Acest zid avea o lungime de aproape 5 km, 
avînd trei terase, cazărmi şi grajduri pentru cai și elefanți.: Car- 
thagina avea două porturi, unul pentru traficul comercial, altul 
peniru război; acesta din urmă era instalat pe insula Cotona. În 
expansiunea ei, Carthagina a pus de timpuriu piciorul în Sicilia, 
aplicind deviza divide et impera aţițind cetățile grecești una îm- 
potriva alteia, dînd întîia lovitură împotriva Syracusei, apoi în 
Spania, unde va ajunge să se ciocnească cu puterea romană, la 
mijlocul sec. III î.e.n. 


Legea referitoare la calcularea amenzilor e în legătură cu aceea. 
făcută în anul 299 ab Uc., numită Lez Aeternia. 

Cicero în De republica desemnează conţinutul ei prin cuvin- 
tele „de mulctae sacramento“, 

Istoricul Dionysios din Halicarnas (X, 50) menţio- 
nează că această lege prevedea limitele acestor amenzi şi că cea 
mai grea amendă penală era aceea care se ridica la 30 de oi şi 
2 boi pentru o zi, iar amenda minimală era de o oaie sau două 
pe zi, pentru alte cazuri. Vaca era atunci preţuită 10 aşi, iar vita 
mare, taurul, la 100 ași. Prima lege cuprindea o extindere a pre- 
rogativelor puterii tribunilor și edililor plebei, prin care li se acorda 
dreptul de a face propuneri în fața adunării poporului, refe- 
ritoare la fixarca de amenzi penale. Ambele legi urmăresc să în- 
tărească şi mai mult proteguirea legală a poporului. Toţi autorii 
antici, de pildă Aulus Gellius, Cicero, Dionysios, Varro, Festus, au 
avut în vedere numai cite o parte din această lege, de aceea atitea 
divergențe de păreri. 

Consulii L. Sergius Fidenas şi Hostus Lucretius Tricipitinus aw 
funcţionat în anul 326 ab Ucc. (anul 427 îe.n.). 

Asupra introducerii de culte străine în Roma se pot repeta cuvin- 
tele spuse de Tacitus în legătură cu asirologii: „ceea ce se va 
opri cu desăvirșire în republica noastră“, 

Cu foarte mare greutate s-au introdus culiul lui Aesculap și al 
zeiţei Cybela, sau Mater Magna, numai în urma recomandărilor 
făcute de cărţile sibylline. Totuși romanii încet, încet, au început 

să introducă și zeitățile popoarelor învinse. Introducerea cultelor 
divinităților greceşti este şi o urmare a evoluţiei situației sociale, poli- 
tice şi militare, deşi preoţiile şi orice funcții religioase erau numai 
în mina aristocrației. 

E interesant de remarcat cum a evoluat pas cu pas ideea preponde- 
renței adunării poporului, pornind de la obiîrșia tribunatului creat 
numai ca sprijin împotriva abuzurilor autorităţilor statului. La 
aceasta s-a alăturat dreptul de a-i acuza pe acei care voiau să 
prejudicieze în vreun fel acest drept de acuzație, cum a fost cazul 
lui Coriolanus. Abuzurile și fărădelegile decemvirilor au dus la o 
evoluție şi mai rapidă, de vreme ce aceştia au vrut să ia plebeilor 
dreptul de a se apăra. Populus romanus a luat apoi asupră-și şi 
răspunderea de a decide de soarta războiului sau a păcii, deoarece acum 
«desfăşurarea operațiunilor militare era condiționată de aprobarea 
poporului. Apoi luptele necontenite ale plebeilor pentru a fi trataţi în 
mod egal cu patricienii își aveau temeiul în cererile lor de a înte- 
meia noi colonii, de a beneficia și ei de pămînturile care făceau 
parte din ogorul obştesc, de a se impune dări pe aceste domenii, 
pe care le acaparaseră samavolnic, cu sume ridicole, patricienii. 
Împărțirea prizonierilor prin tragere la sorți ostașilor armatei ro- 
mane învingătoare, precum şi punerea pe aceeași treaptă a osta- 
şilor din cavalerie cu centurionii trebuie privite ca o ciudăţenie 
oferită de împrejurările deosebite de atunci. Procedeul obișnuit era 
ca sau toate capturile să fie strînse la un loc, banii din vinzarea lor 
vărsîndu-se în tezaurul statului, sau toate să fie împărțite ostașilor. 
În cazul de față, dimpotrivă, s-a acordat cea mai mare însemnătate 
cavaleriei şi apoi centurionilor considerați mai prejos în rang ca 
aceştia, răsplătindu-i şi pe ei copios pentru bravura lor, iar restul 
de capturi a fost vândut sau distribuit și celorlalți ostași ai armatei 
romane. 

Dictatorul care repurtase biruința, datorită vitejiei cavaleriei 
în primul rînd, a vrut s-o răsplătească pe ca așa cum se cuvine 
Şi pentru a nu stîmi invidia, dictatorul i-a gratificat şi pe 
centurioni într-o egală măsură, potrivit drepiurilor şi prerogative: 
lor de care dispunea comandantul suprem al armatei. 

Lupta navală de pe Tibru menţionată aici este contestată de Titus 
Livius; el consideră o plăsmuire faptul că nişte vase de transport 
dușmane ar fi avut vreo ciocnire cu unilăţile navale romane în- 

sărcinale cu supravegherea şi paza navigaţiei, că ar fi avut loc o 
bătălie şi că s-a repurtat o biruinţă. 

Alegerea acestor noi tribuni militari a avut loc în anul 332 ab U.c. 
(anul 421 î.e.n.). 

C. Sempronius Atratinus şi Q. Fabius Vibulanus au fost consuli în 
anul 333 ab U.c. (420 î.e.n.). 


& Vechea Capua sau Volturnus își avea numele de la Volturnus, cel 


mai important riu al Campaniei care izvorăşte din Apenini. Ce 
tatea Capua era unul din cele mai însemnate orașe ale Campa- 
niei, renumit prin meşteșugurile și comerțul său maritim dezvoltat. 


5 Decurionul era comandantul unei decurii (decurio, o grupă de 10 


K] 


călăreţi). Trei decurii alcătuiau turma (un pluton), care era co- 
mandată de decurio maximus, decurionul cel mare. * 


Cohorta parmata, adică armată cu scuturile mici, specifice ca- 
valeriei, numite para. 
Calca lavicana (Lavicana Via) era comunicaţia care lega Roma de 
cetatea Lavicum (azi Colonna). Pe această şosea se găsea templul 
zeiţei Liniştea (Quies). 
Acuzaţii trebuiau să compară în faţa judecății în haine rupte, 
murdare şi tocite, pentru a inspira compasiune. 
Dirzul război dus de volsci în anul 420 î.e.n. contra Romei este 
ultima tentativă importantă făcută de volsci de a opri pătrunde- 
rea puterii romane spre sud. Incursiunile repetate, prădăciunile 
efectuate de volsci pe teritoriul roman și desele ciocniri au avut 
drept rezultat o masivă campanie romană, care s-a încheiat cu 
cucerirea celăţii volseilor Anxur, în anul 403 î.e.n. Nu numai 
acest eveniment îi dă însemnătate acestui război, ci şi evidenţie 
rea lui Tempanius, care avea rangul de centurion în cohorta de 
cavalerie romană și care a fost ales tribun al plebei, împreună 
cu alți trei centurioni, la fel aleși de plebei ca tribuni ai lor; din 
acest fapt se învederează că ordinul cavalerilor în sec. IV, și în 
general cavaleria romană, număra în riudurile sale şi plebei și că 
între unitățile militare de cavalerie şi ordinul cavalerilor era şi 
pe acea vreme o separație, dar nn așa de distinctă ca în epoca de 
mai lirziu. 

Din datele furnizate însă de izvoarele scrise nu rezultă limpede 
această deosebire, deoarece pentru această epocă aceeași expresie 
„equites“ designează ambele categorii. 


42 — De la tundarea Romel 1. 

5! Nu trebuie tăgăduit faptul că, în pofida rezistenţei îndirjile opusă 


de arislocrajie, puterea plebeilor creştea necontenit. Un exemplv 
concludent care reliefează prin ce mijloace au reușit să-și sporească 
tribunii plebeilor puterea lor sînt acuzaţiile aduse consulilor şi tri- 
bunilor militari cu putere consulară, după expirarea mandatului 
acestora. Astfel Aulus Posiumius a fost acuzat şi condamnat la plata 
unei amenzi de 10000 de ași pentru proasta conducere a opera: 
țiunilor militare de la Veii:; la fel şi Caius Sempronius a fost con- 
damnat la 15 000 ași, din pricina bătăliei pierdute de armata ro: 
mană condusă de acesta în războiul cu volscii. 

Totodată, din condamnarea celor doi fruntași ai aristocrației 
romane, se învederează nu numai vina personală a celor doi, ci şi 
lupta politieă dusă cu atîta înverșunare de cele două tabere po 
trivnice, din care luptă plebeii au ieșit biruitori prin tragerea la 
răspundere a vinovaţilor de dezastru. 

Proiectul înființării unei colonii romane la Lavicum din ini- 
țiativa aristocrației trebuie privită tot sub acelaşi unghi de ve 
dere, voinţa expresă a. patricienilor de a micșora influența lribu- 
nilor asupra poporului. 


& În anul următor, adică în anul 335 ab Ucc. (anul 418 îe.n.). 
5% Din felul cum relatează Titus Livius acest episod al răscoalei 


6? 
68 


sclavilor se învederează poziția lui de apărător a: intereselor clasei 
stăpînilor de sclavi, căreia îi aparținea. 

E demn de remarcat pentru starea moravurilor romane felul cum 
înțelegea pater familias să-şi exercite puterea lui paternă şi în 
domeniul administraţiei statului. 

Mobilizarea contingentelor ce făceau parte numai din zece triburi, 
deci nici jumătate din populația romană, și introducerea soldei 
în ammată, măsură care a urmat imediat după mobilizare, apoi 
campania de iarnă cu prilejul asediului cetății Veii și marea in- 
fluență exercitată de către Camillus în structura organizării mili- 
tare a armatei romane dovedesc limpede că schimbările importante 
din sectorul militar sînt în cea mai strînsă dependență de condi- 
țiile social-economice în care trăieşte poporul. 

Magistraţii inferiori (minores) erau diferiţi funcţionari însărcinaţi 
cu poliția, finanţele şi cu procesele mai neînsemnale. 

În anul următor, adică anul 339 ab Uz. (anul 414 î.e.n.). 

Acest pasaj este de o extremă însemnătate, pentru o justă cerce- 

lare şi înţelegere a vechilor relații romane în domeniul funduar. 
E o informaţie istorică importantă pentru noi faptul că lotul 
inițial de pămînt al vechiului cetățean roman era de două Ju- 
găre (vezi și Varro, De Rep. R., cap. X, 2; Plinius, Historia 
naturalis, XVIII; Festus) — Centuriatus ager; de aici venea 
ceniuria, care după semnificaţia sa originară desemna o suprafață 
de teren de 200 de jugăre, lucrat de un număr de 100 de cetățeni 
romani, care complex reprezenta proprietăţile a 100 de cetățeni, 
alcătuind o obște. Nu e de mirare că o parte din aceste proprie: 
tăți au ajuns în miîinile plebei, cîtă vreme, formal, plebea a iz: 
butit să capete drepturi egale cu patricienii. 

Se menţionează că posesia unui lot de 2 jugăre era condiţia 
fundamentală pentru obținerea dreptului de cetățean roman. Si: 
tuația și poziţia clienţilor arendași faţă de patricienii posesori de 
asemenea proprietăți ne e cunoscută prin istorici și poeţi (Sa- 
llustius, De bello Jugurthino, cap. XLI). Ogorul obştesc ager pu- 
blicus) a apărut în urma cuceririlor, cînd o dată cu înfringerea com: 
plelă şi supunerea unor populaţii erau incluse în ogorul obştesc pă- 
minturile învinşilor (Titus Livius, I, cap. XXXVIII). Natural, 
depindea de conducerea statului împărțirea acestui teritoriu cucerit, 
cetățenilor, sau păstrarea lui ca ager publicus. Patricienii se opuseseră 
din răsputeri ca să se înmulțească numărul țăranilor liberi (ple- 
bei), care fuseseră primiţi sub regi, din rîndurile populaţiei în- 
vinse, tireplat în componenţa stalului roman și care deveniseră 
în felul acesta cetățeni liberi. Mai liîrziu, romanii au vrut să-și 
asigure cuceririle prin înființarea de colonii pe teritoriile cetă- 

„ților învinse. 

Însă dreptul de folosință a acestor teritorii l-au avut în mod 
exclusiv patricienii (Dionysios Halic. X, 32, Titus Livius, 
IV, cap. XLVIII) şi mult mai intens mai tîrziu cînd avind mari 
sume de bani au pus în mișcare numeroase braţe de muncă pe care 
le-au exploatat fără milă, creîndu-și, cu încuviințarea senatului, noi 
surse de venituri, pentru a-şi asigura preponderența la conducerea 
statului. Rezultă limpede din Titus Livius IV, cap. XXXVI că pa- 
tricienii nu plăteau nici un fel de impozit peniru folosirea acestor 
imense proprielăţi. 

O dată cu proiectele de legi ale tribunulu: plebei Licinius, 
şi plebeii au primit dreptul să participe legal la' ocupare acestor 

terenuri agricole din domeniile statului, cu deosebirea că bene- 
ficiarii au fost plebeii bogați, şi nu cei săraci. 

Senatul, ca expresie a puterii păturii dominante aristocrate, a ape- 
lat deseori la puterea tribuniciană, prin solicitarea sprijinului tri- 


"bunilor plebei împotriva consulilor şi tribunilor militari. Totuși 

această cerere adresată tribunilor plebei de a interveni, nu nu- 
mai că momentan reprezenta un ajutor preţios pentru aristocrație, 
dar, mai tirziu îi va obliga pe tribunii plebei să se subordoneze bu- 
nului plac al senatorilor. 

După cum se arată la sfirșitul acestui capitol XLVIII, se vorbește de 
o nouă extindere a prerogativelor puterii tribuniciene, căci tri- 
bunilor plebei li se admite acum să ia parte la şedinţele senatului, 
pe cînd înainte aceştia ședeau la ușa curiei. 

Localitatea Bolae se afla în ţinutul aequilor, 

Se menţionează aici un nou aspect demn de remarcat al consti: 
tuției romane, prin care decretele adunării plebei sînt identificate cu 
decretele senatului, deşi era vorba numai de interesele plebeilor. 
E dela sine înțeles că această formă de emitere a decretelor nu 
s-a întimplat însă întotdeauna astfel. 


În cursul anului următor, adică anul 341 ab Ucc. (anul 412 îe.n.). 


Moartea sub gratii era una din cele mai dezonorante. Cel con- 
damnat era pus sub o gratie peste care se puneau bolovani. 

Şi acest decret al senatului era pe linia celor precedente, care 
duceau la fundamentarea de noi procedee de drept. Neindoios, de- 
pindea complet de dispoziţiile consulilor. de a institui o anchetă 
şi de a da pedepse împotriva instigatorilor la răscoală, din cadrele 
armatei romane. Senaiul roman, cu toale că era expresia voinţei 
şi concepţiilor aristocrației, de astă dată a procedat cu foarte 
multă prudenţă, deoarece pentru a zădărnici criticile și atacurile 
violente ale tribunilor plebeilor a deferit cazul adunării poporu- 
lui, făcînd un proiect în care._se prevedea numirea unor ancheta- 
tori, iar adunarea poporului a designat judecătorii prin libera ale- 
gere; tot consulii au fost aceia cari au fost aleși să facă această 
anchetă. 

La începutul anului 342 ab Us. (anul 411 î.e.n.). 

Ferentinum era una din cele 12 cetăţi ale confederației etrusce. 
Faptul că şi hermicilor li s-a dat o treime din. pămînturile teri- 

toriului cucerit își găseşte justificarea în alianța încheiată de acest 
popor cu romanii, pe vremea consulului Spurius Cassius, 

E de remarcat că relaţiile romanilor cu samniții încep să fie, cu 
trecerea timpului, din ce în ce mai încordate, deoarece treptat 
romanii se întindeau spre sud-vest cu cuceririle lor, ajungînd în 
apropierea teritoriului samniţilor. 

Consulatul lui M. Aemilius şi C. Valerius Potitus a fost în anul 
345 ab U.c. (anul 408 î.e.n.). 


Noile alegeri consulare au avut loc în anul 346 ab U.c. (anul 
407 î.e.n.). 


Prima alegere de quaestori plebei are o însemnătate deosebită, 
pe care Titus Livius o subliniază, aceasta fiind prima spărtură 
în privilegiile patricienilor, şi dacă timp de patruzeci de ani con- 
sulatul a rămas mai departe nerealizabil pentru plebe, totuşi această 
biruință este o dovadă a dirzeniei sale neîntrerupte și mai ales 
a abilității și a stăruinței cu care au luptat reprezentanții săi, 
cei trei fraţi Icilii. 

Fortăreața Carventana se asa: în Latium, însă n-a putut fi iden- 
tificată pînă azi în ce parte anume. 

Intrarea pe arenă a candidaţilor plebei la dregătoria sribunatului 
militar e o nouă dovadă a schimbării raporturilor de forță în 
dauna aristocrației. Acum nici o lege nu mai excludea pe can- 
didaţii din păturile de jos ale poporului la înaltele demnități de 
la cîrma- statului. Aci, Titus Livius relevă victoria patricienilor. 
Lacul Fucinus era alimentat de mai multe rîuri ce izvorăsc din 
Apenini, în ținutul marsilor (azi e lacul Capistrano). 

Armistițiul dintre romani şi veienți a expirat în anul 347 ab U.c. 
(amul 406 îe.n.), 


Anxur era o cetale volscă, avind, după legendă, acest nume de la 
o divinitate străveche Anzurus. Mai tîrziu s-a numit Tarracina de 
la cuvîntul roaxș;— stîncos. Se găsea la sud-est de Roma, între 
Via Appia şi mlaștinile pomptine. Dispunea și de o fortăreață în 
avanpostul ei, așezată pe poziţii foarte bine alese și apărate de 
natură (azi localitatea Terracina). Ruinele: vechii fortărețe se mai 
găsesc azi pe muntele Montevecchio. 

Hotărirea senatului din anul 406 î.e.n. (anul 347 ab Us.) ca 
fiecare ostaș roman să primească solda din tezaurul statului era 

o măsură demnă de relevat. Pină la această dală fiecare trib ro- 
man era obligat să-şi întrețină ostașii contingentului chemat sub 
arme pe loală perioada campaniei militare. Solda — -stipendium, 


_(din stips + pendere — a plăti moneda) se plălea la începutul 


fiecărei campanii, care nu dura mai mult de o vară, pînă la răz- 
boiul cu cetatea Veii, care a ţinut 10 ani. Înainte de Caesar solda 
unui ostaș roman era de 5 ași pe zi. Caesar a dublat această sumă, 
iar Domitianus a mărit-o și el cu încă un sfert, ajungind la 12,5: 


asi pe îi. 


8 Monetăria statului roman îşi avea sediul şi instalaţiile și atelierele 


lîngă templul zeiței Junona Moneta de pe Capitoliu. 


% Încheierea cărții a patra scoate în relief creşterea puterii republicii 


romane, după un interval de 100 de ani. Volscii au fost împinși 


“pînă la Anxur, Ferenlinum, Artena, Ecetra, deci pînă în regiu- 


nea Terracinei de astăzi. La lacul Fucinus romanii au pus solid 
piciorul. Influenţa crescîndă a plebeilor şi a reprezentanţilor săi 
dau în vileag puterea plebei. Totuși, în urma introducerii sol- 
dei în armată, cu toate că urma să fie impuși și patricienii la 
dările de război, tot în sarcina plebeilor ajung să cadă greutăţile 
financiare ale campaniilor militare. 

În sfîrşit, declarația de război făcută de Roma cetăţii Veii anunţă 
o nouă epocă în istoria romană, reliefînd limpede că puterea 
romană își căuta un nou teatru de operaţiuni mult mai mare 
pentru dobîndirea de noi pămînturi. După cum războaiele duse de 
romani spre sud şi est au urmărit asigurarea puterii romane în 
aceste sectoare şi folosirea cimpiei pomptine pentru aprovizionarea 
republicii romane, era imperios necesar acum să lichideze şi pe pu- 
ternicul ei vecin din nord. De aceea, între cele două cetăți, Roma 
şi Veii, a izbucnit această luptă pe viaţă şi pe moarte, luptă care 
trebuia să sfirșească cu îngenuncherea şi pieirea unuia din adversari. 


CARTEA V 


După Valerius Maximus și Plutarh, în anul 348 ab Uc. (405 
î.em.) au fost aleşi' numai şase tribuni militari cu putere con- 
sulară, Titus Livius incluzînd în rindul acestora şi pe cei doi cen- 
sori, pe Marcus Furius Camillus şi M. Postumius Albinus. Cerce- 
tîndu-se „Fastele Capitoline“, s-a găsit într-adevăr că M. Postumius 

Albinus a fost censor în cursul acelui an, însă numele colegului său 
era șters. Valerius Maximus și Plutarh susțin că censor, împreună 
cu Albinus, a fost M. Furius Camillus. 
Sahimbarea aceasta produsă în raporturile interne ale confedera- 
ției etrusce se învederează din refuzul ei de a interveni cu sprijin 
direct în favoarea cetăţii Veii. Acest refuz însă îşi găseşte o oare- 
care scuză în faptul că gallii se apropiau tot mai amenințălori de 
Etruria. În acelaşi timp, sciziunea din sînul acestor populaţii 
a fost pricinuită și de atitudinea abuzivă şi tiranică a cîrmuitorului 
din Veii, a cărui putere se ridica amenințătoare pentru relaţiile 
din sînul confederației, aşa cum Titus Livius a arătat în mod 
răspicat. Zădărnicirea năzuinţii regelui din Veii de a deveni șeful 
întregii confederaţii etrusce a prilejuit izbucnirea unor noi ostilităţi 
cu romanii. | 

Teama etruscilor de gallii care se apropiau necontenit era mai 
mare decît teama de romani, care constituiau o amenințare numai 
pentru cetățile învecinate cu aceştia. Și tocmai prin acest indife- 
rentism față de primejdia care amenința oraşele învecinate cu 
romanii se învederează această slăbire a confederației etrusce. 


Aici Titus livius —  relatînd faptul că arliștii care trebuiau să 
apară cu prilejul sărbătoririi confederației la sanctuarul zeiţei Vol- 
tumna erau chiar sclavii regelui veienţilor — dă în vileag stadiul 
ridicat al artei dramatice la etrusci și în general al culturii etrusce, 
într-o perioadă cind la Roma nu începuseră să se învedereze nici 
măcar primele manifestări culturale proprii. 


Taberele de iarnă, hibernacula, designau construcţii de piatră sau 
cabane solide de lemn, tencuite cu pămînt, pentru a nu pătrunde 
frigul iernii și a rezista împotriva intemperiilor iernii. Mai tir 
ziu, în timpul imperiului, la hotarele teritoriilor stăpînite de ro- 
miani, și îndeosebi în părţile cele mai amenințate de atacuri, se 
construiau asemenea tabere mult mai solide şi în jurul acestora se 
adăugau şi locuințele negustorilor care întrețineau permanent re- 
lații cu armatele romane cumpărîndu-le capturile, plus locuinţele 
altor locuitori, alcătuindu-se în felul acesta cătune, sate și chiar 
municipii. Aceasta e obirşia cetăților romane de pe Rin şi de pe 
Dunăre. 

Remarca tribunilor plebei că introducerea soldei este în striînsă 
Jegălură cu introducerea campaniilor de iarnă, corespunde reali. 

tăţii (vezi istoricul Diodor din Sicilia, Biblioteca istorică, 
XIV, 16). Însă şi înainte triburile se îngrijeau de înzestrarea și în- 
treținerea oamenilor lor în timpul canipaniei militare, spune Dio- 
nysios din Halicarnas (V, 47, VII, 68 și XIV, 16), plă- 
tindu-li-se ostașilor solda numai pe vreme de şase luni, pe cînd 
acum ostașii romani aveau să primească solda pe timp de un an. În 
orice caz, plata soldei din vistieria statului era o binefacere pen- 
tru cetățenii romani săraci înrolați sub arme, aşa cum de altfe) 
subliniază Titus Livius. 

Titus Livius face aluzie la faimosul dictator Manlius Torquatus, 
care şi-a ucis fiul pentru călcarea disciplinei militare. 

Aici Titus Livius spune concordia ordinum — armonia celor două 
pături sociale: plebea şi patriciatul. 

Să se remarce frumuseţea acestei maxime, care exprimă atît de 
lapidar acest adevăr. 

Altă splendidă maximă liviană. 

Aluzie la. războiul troian, care după legenda homerică a darat 
zece ani și a fost pornit din pricina frumoasei Helena, soţia lui 
Menelau, regele Spartei, răpită de Paris.. 

În realitate, veienții -au luat armele împotriva Romei nu de șapte 
ori, cum spune Titus Livius, ci pină acum de ll ori (cartea |], 
cap. XV, XXVII, XXX, XLII, cartea II cap. XLV, L, LIV, cartea 
IV, cap. XIX, XXII, XXXII). Probabil Titus Livius a menţionat 
numai campaniile militare propriu-zise, nu şi incursiunile şi acțiu- 
nile de prădăciune. 

Cetatea Veii era favorizată prin excelente poziții naturale. Fortă- 
reaţa se. afla pe o stincă masivă înaltă şi abruptă, separată de cetate 
printr-o vale îngustă. 

Turnuri de asalt, vezi mai jos, nota 19. 

Broasca țestoasă, testudo, era făculă din niște paravane concave, așezate 
pe trei roți, construite în scopul de a protegui mașina de război nu- 
mită berbecele, cu care se spărgea zidul, şi. pe servanţii aceste: 
maşini. Testudines erau de două categorii: 

1) Arietaria — construită din lemn, îmbrăcată cu fier, mai înaltă 
decît zidul, ferind în felul acesta pe  miînuitorii berbecului de lo- 
viturile asediaţilor. 2) Testudo agestitie — construită numai din lemn, 
care era de dimensiuni mult mai reduse, servind la protecţia os- 

tașilor romani în faza de pregătire a lucrărilor de asediu, săparea 
valului și șanţurilor. 


Aici dăm de un nou adagiu livian. 


19 Bătaia cu vergile, pînă la ucidere, era măsura care se aplica osta- 


ui 


18 


şilor romani care-și părăseau postul, care erau prinşi furînd sau 
cu mărturii strîmbe. Vinovatul era adus în fața comandantului său, 
tribunul militar, care da prima lovitură cu o vargă. După el urmau 
ceilalți ostași, care se năpusteau cu toții cu cîte o vargă în mînă 
asupra lui şi-l băteau pînă la ultima lui suflare. 

Furia cu care patricianul Appius i-acuză pe tribuni, relevă iarăși 
cît de aprinse erau contradicţiile de clasă în Roma. 

Discursul lui Appius Claudius, cu tot coloritul său retoric şi cu 
amintirea războiului troian, arată în general atitudinea lui Titus 
Livius de dezaprobare a oricărui fel de urzeli subterane şi intrigi, 
ca şi împotriva oricărei demagogii. 

Turnurile pe roate aveau și mașini de război — catapulta — de 
aruncat pietre şi lănci. Cînd aceste turnuri ajungeau în apropierea 
zidurilor cetăţii împresurate, ostașii din ele aruncau o grindină 
de săgeți aprinse și încărcate cu rășină, ulei şi pucioasă. În partea 
lor inferioară, aceste turnuri erau dotate cu putini pline cu apă, 
care erau întrebuințate la stingerea eventualelor lor incendieri de 
către vrăjmași. Cînd turnurile ajungeau să se lipească de ziduri, os 
taşii care le deserveau lăsau o punte de asalt cu ajutorul unor 
frînghii şi în felul acesta săreau peste ziduri. Asediaţii, la rîndul 
lor, căutau să împiedice şi să zădărnicească asemenea acțiuni, prin- 
zîndu:i pe asediatorii de pe punte cu lauri şi ciîrlige, ori aruncau 
asupra lor cu apă fiartă, nisip fierbinte și'tăciuni ăprinși. 

Faptul că acești cetățeni au declarat-că au hotărît să se înroleze 
ca voluntari și să slujească sub drapel cu caii lor proprii și pe 
cheltuiala lor relevă că aveau o situaţie materială bună. Astfel aflăm 
aici, în primul rînd, că pentru a fi primit în ordinul cavalerilor era 
-mecesară o anumită stare materială, 

În el doilea rind aflăm că nu toți primeau cal de la stat, ci, 
cu precădere, numai cavalerii din rîndurile patricienilor; în al 
treilea rînd, că se constituiau unități de cavalerie din cetăţenii 
care făceau parte din acest ordin şi care slujeau sub drapel cu caii 
lor proprii și că primeau o soldă de trei ori mai mare ca pe- 
destraşii. 

În -anul următor, adică 349 ab Urbe condita (anul 404 îe.n.). 

În comparaţie cu forța militară a cetăților Anxur, Veii sau Lavici, 
e de remarcat întinderea teatrului de operaţiuni militare ale 
armatelor romane şi mobilitatea lor dovedită prin deplasările şi 
marșurile de la o zi la alta prin ţinuturile aequilor sau prin ale 
cetăților Falerii, Capena și Targuinii, dintre care ultimile două 
localităţi se găseau la o depărtare de cel puțin 25 ore de marș 
una de alta. 

Capenaţii erau locuitorii cetăţii etrusce Capena, așezată la miazăzi 
de riul Soracle, şi care erau în subordinea cetăţii Veii. 

Faliscii erau locuitorii cetății etrusce Falerii, situată pe o înălțime 
—  măgură — între pădurea Ciminia şi rîul Soracte, spre ră- 
sărit de Tarquinii şi la miazănoapte de Veii. Ruinele acestei cetăţi 
se văd azi la Ceveita Castellaria. 

Faptul -că tribunii plebei amenință mereu cu pedepsirea cu închi- 
soarea pe tribunii militari este numai o urmare a ajutorului promis 
poporului de senat mai înainte. Dezvoltarea treptată a puterii plebei- 
lor se învederează și din judecarea și condamnarea tribunilor mi- 
litari Lucius Virginius și Manlius Sergius (cap. XI) şi din alege- 
rea lui Publius Licinius Calvus ca tribun militar (cap. XII), ajun- 
gîndu-se pînă acolo încît au reușit să-și impună majoritatea repre: 
zentanţilor lor la alegeri, cu excepţia unui singur patrician (cap. 
XIII). 

Tot aici iese puternic în relief că în mod faptic plebea avea 
precumpănirea și în «omiţiile centuriate şi apoi că plebeii bogați 
şi cu vază erau de acord și lucrau mînă în mînă cu aristocrații, în 
mod obișnuit pentru interesele stării patriciene dominante, cu care 
erau și în relații familiare. 

Acești tribuni militari au fost aleşi pentru anul 350 ab Urbe condita 
(anul 403 î.e.n.). 


Legea Trebonia prevedea ca magistrații care vor prezida alegerile 
de tribuni ai plebei să nu încheie aceste alegeri pină nu vor fi 
aleşi toți cei zece membri ai acestui colegiu. Prin intrarea în vi- 
goare a acestei legi cădea legea Duilia, care după cum se ştie (car- 
tea a III-a cap. LXV) autoriza pe tribunii aleşi să coopteze în 
rîndurile lor un număr oarecare din rîndurile plebeilor pînă la 
completarea colegiului (cartea a III-a, cap. LXIV). Prin legea 
treboniană se urmărea încetarea acestui arbitrariu şi eliminarea 

oricărei influențe din partea patricienilor asupra puterii tribuniciene, 
Adică în anul 351 ab Uc. (anul 402 îem.). 

E problematic dacă S. Licinius Calvus a fost plebeu, deoarece îra- 
tele său Cneius Cornelius era patrician şi fusese cu un an înainte 
tribun militar. Titus Livius şi unii analişti relatează că totuşi Cal- 
vus era plebeu, deşi acesta era un vechi membru al senatului. 
Anul acesta este 352 ab Urbe condita (anul 401 î.e.n.). 

Cărţile sibylline — libri sibyllini — menţionate aici, sînt alternate de 
Titus Livius în expunerea sa cu cărţile destinului, libri fatales, nefă- 
cînd deosebire între ele. Scopul cercetării lor după practicile roma: 
nilor era așa-zisa curăţire de păcate, în urma rugăciunilor în fața 
zeilor. De aici încolo însuşi Titus Livius le separă (cartea X, cap. 
VIII și cartea XXII, cap. XVII). Libri fatales, după cum reiese și din 
expunerea lui Titus Livius (cartea V, cap. XV), erau de obiîrşie 
etruscă şi cuprindeau o parte din izvoarele cărţilor. în: legătură cu 
prezicerile etrusce. Nu reiese însă limpede ce deosebiri erau între 
cărțile sibylline şi cele fatale: în orice caz limba era deosehită, 
cărţile oracolelor sibylline erau în limba greacă, pe cind. libri /atales 
la origine erau în limba etruscă, fiind traduse mai tîrziu în latincșie. 
Lectisternium — solemnitatea şi ospăţul public nemaiîntilnite de care. 
vorbeşte Titus Livius aici nu sînt greșit privite de Titus Livius ca o 
înfăptuire a grecilor. Și cărţile sibylline vorbesc de aceste cere- 
monii. 

Hercules, vezi nota 35, cartea |. 

Mercur, vezi nota 59, cartea II. 

Neptun, vezi nota 42, cartea |. 

Cărţile sfinte ale destinului, libri fatales, vezi mai sus nota 31. 
Aceşti tribuni militari au condus republica romană în anul 354 ab 
Urbe condita (anul 399 î.e.n.). 

Oracolul din Delphi, vezi notele 161 și 162, cartea |. 

Tribunii militari ai anului 355 ab Urbe condita (anul 398 îe.n.). 
Lacul Alban se găsea la poalele muntelui Alban în partea lui sud- 
vestică. Astăzi se cheamă Lago di Albano sau Lago del Castello. Ne- 
greşit, explicaţia creșterii apelor lacului nu poate fi decit topirea 
marilor cantităţi de zăpadă din munţi și care se scurgeau subteran 
în lac. 


Cei trei interregi au funcționat unul după altul la sfîrșitul anului 


''356 ab Urbe condita (anul 397 î.e.n.). 

Prima centurie (centuria praerogativa primo vocata) care trebuia 
să-și dea votul în comiţiile centuriate se trăgea la sorţi. Celelalte 
centurii, numite jure vocatae aveau să voteze pe rînd, clasă după 
clasă, potrivit reformei lui Servius, începînd cu prima clasă. Centuria 
ieșită la sorţi avea să voteze deci prima, nemaiașteptindu-și rîndul. 
Expresiile praerogativa şi, mai jos, jure vocatis tribubus, au fost îm.- 
prumutate. de Titus Livius din jurisprudența timpului său. Pe acele 
vremuri. nu exista nici o centurie prerogativă, ci s-a creat numa; 
după înlocuirea comiţiilor centuriate cu cele tribute. 

Acești tribuni militari au funcționat în anul 357 ab Urbe condita 
(anul 396 îe.n.). 

Sub numele de sărbătorile latine (feriae latinae sau ludi latini) se 
înțeleg festivitățile confederației populațiilor latine care se oficiau 
pe muntele Alban în cinstea lui Jupiter Latiaris și în dumbrava 
Ferentină, organiziîndu-se cu acest prilej și jocuri. De la intrarea 
xomanilor în confederația latină, această sărbătoare a devenit sim- 


"bolul acestei confederații (Dionysios din  Halicar 


nas — IV, 49 şi VI, 95). Mai tirziu a fost sărbătorită patru zile 
(Plutarh, Camillus, XLII). Se da și un ospăț, unde delegaţii tu- 
turor orașelor confederate primeau carne din animalele jertiite 


"(Cicero, Pro Plancio, IX); se dădeau şi lupte de gladiatori (Pli- 


nius, Historia Naturalis, XXVII, 7, şi Dio Cassius, XLVII, 10). 
Sărbătoarea se ținea mereu numai la începutul anului, sub oblă- 
duirea consulilor, în zilele fixate de ei, în prezența tuturor ma- 
gistraţilor cetăţii (Titus Livius, V, 17 şi XXI, 63, Dionysios 
din Halicarnas, VIII, 87). 

Canalurile de irigație prin care s-a tras apa din lacul Albana av 
fost săpate şi terminate în doi ani, find o îndrăzneață operă a 
tehnicii romane. Canalul subteran - străbătea ţărmul vestic al 
lacului pe o lungime de 4000 de picioare (1300 m). Cea mai 
mare înălțime a malului lacului era de 143 m peste nivelul lăcu- 
lui. Canalul avea peste tot un diametru de 2 m. 

Măsura luată de Camillus împotriva ostaşilor care își părăsiseră 
posiurile încredințate era tăierea capului cu securea. 

Mater Matula era o veche divinitate italică identificală cu zeițe 
Albunea şi cu Leucothea sau Ino (fiica lui Cadmus) de la greci. 
Această zeiță era considerată simbolul luminii, aurorii şi protec- 
toarea nașterilor. Sărbătorirea ei, Matralia, era ţinută la 1] iunie. 

Templul ei a fost ridicat de Servius Tullus în forum Boarium şi 
restaurat de Camillus. 

Mater Matuta era o zeiţă italică care a fost identificată cu zeița 
grecilor Leucothea. La origine pare să fi fost zeița Aurora (Lu- 
cretius, V, 65). Cu toate că Servius Tullius i-a introdus cultul la 
Roma, exislînd numeroase temple în cinstea ei în Satricum, în 
Etruria, totuși nu irebuie confundată cu nici o zeitate grecească, 
în schimb însă, Matralia, sărbătorile în cinstea acestei divinități, au 
oarecare legătură ou cele ale zeiței Ino (Ovidius Fastae, V, 475). 

4 Ținutul Nepesin era regiunea din jurul cetăţii etrusce Nepete, 
aproape de pădurea Ciminia (astăzi localitatea Nepi). 

45 Castella erau niște redute simple, ridicate din săpătură de pă- 
mint. 

% Junona Regina era zeitatea protectoare a cetăţii Veii. “Credinţa 
străveche a popoarelor italice era că o cetate vrăjmașe poate fi cu- 
cerită numai atunci cînd divinitatea tutelară e ciștigată de par- 
lea asediatorilor. 

SI Cei şase tribuni militari au fost aleşi pentru anul 358 ab Urbe condita 
(anul 395 î.e.n.). 

2 Trei iugăre și 7 uncii (adică 7 douăsprezecimi dintr-un iugăr); 
iiugărul avea 2518,88 m”, iar uncia 209,9 ('/„) deci se împărțea 
cite un lot de 3988,25 m2. 
Matrona (derivind de la mater, după cum patronus de la pater) 
era femeia romană născută liberă și măritată. De aceea expresia 
matrona a devenit un apelativ de înaltă distincţie, pentru că atît 
în sînul familiei și gintei sale proprii, cît și în întreaga socie- 
tate romană matroana se bucura de cea mai înaltă preţuire, 
atributele sale fiind socotite pudoarea, castitatea și cinstea. Fe- 
meia xomană 'devenea matrona în prima zi după nuntă (virsta 
minimă de căsătorie fiind 14 ani). Din punct de vedere juridic, ma: 
troana nu putea fi vindută și nici ucisă de soțul ei. În viața so- 
ciala a romanilor matroana romană a jucat întotdeauna un mare 
rol. La 1] martie erau sărbătorile numite matronalia, în cinstea 
femeilor măritate. 

Pilentum era o trăsură cu patru roale de care se foloseau mai mult 

femeile. 


Carpentum era faetonul cu două roți. Pînă în vremea imperiului tră- 
surile erau un mijloc de locomoţie întrebuințat foarte rar. 

5 Realegerea lui Camillus ca tribun militar a patra oară s-a întîm- 
plat în anul 359 ab Urbe condita (anul 394 î.e.n.). 


51 E vorba de strimtoarea Messina, din nord-estul Siciliei. 


58 Liparae, azi Lipari este una din insulele arhipelagului Eolic, la 
nord de Sicilia. E vestită prin erupțiile vulcanice frecvente aici. 


59 Tribunii militari C. Aemilius şi Sp. Postumius au primit comanda 
armatelor romane pentru războiul cu aequii în anul 359 ab Urbe 
condita (anul 394 îem.). 


60 Scrisoarea împodobită cu frunze de lauri însemna că vestește bi- 
ruinţa. 

îi Consulii L. Lucretius Flavius şi Servius Sulpicius Camerinus au in- 
rat în funcţie în anul 360 ab Urbe condita (anu! 393 î.e.n.). 


62 Vitellia, colonia romană de pe teritoriul aequilor. Despre Vitellia, 
în afară de relatarea analiștilor şi a lui Titus Livius, nu se ştie 
altceva decît că a fost o colonie romană în ţinutul aequilor. 


& Judecarea și condamnarea 3 doi tribuni ai plebeilor, a lui Aulus 
Virginius şi a lui Quintus Pomponius, care fiind de partea aristo- 
crației s-au împotrivit unei legi tribuniciene în sprijinul intereselor 
poporului (e vorba de înfiinţarea unei colonii romane la Veii), 
este primul exemplu de o asemenea pedepsire a unor membri din 
colegiul tribunilor plebei. Aceşti reprezentanţi ai plebeilor trebuiau 
să. fie nu numai mandatarii, ci și ocrotitorii drepturilor plebeilor, 
intervenind energic ori de cîte ori vreunul din celăţeni suferea 
vreo nedreptate. 


4 S-a renunțat definitiv la proiectul de a se strămuta poporul roman 
la Veii. Acest proiect prevedea strămutarea la Veii a unei jumă- 
tăți 'din mumărul total de senatori, precum şi a plebei în între- 
gime. Prin noul proiect propus de senat se împărțea tot tere- 
nul agricol ce aparținuse veienţilor, unii cetățeni primind tite 
4 iugăre, iar alții cîte șapte, astfel încît cîte o familie .primea şi 
cîte 28 iugăre (Diodor, XIV, 102, cu care informaţie şi Titus Livius 
e de acord, de vreme ce spune că nu numai capii de familie, ci 
toți membrii liberi ai unei case sînt în drept să obțină aseme: 
nea loturi de pămînt, pentru ca în felul acesta să se contribuie la 
înmulţirea familiilor). a zi 


Împărțirea terenului ; agricol veient a dus -la faptul că cetatea 

Veii nu a mai apărut ulterior în istorie ca o comunitate indepen- 
dentă, ci numai ca o colonie romană. 
Noii consuli aleși, Cn. Valerius Potitus şi M. Manlius Capitolinus, 
au funcţionat în anul 361 ab Urbe condita (anul 392 îem.). 
Marele triumf, vezi nota 25, cartea III. 
Micul iriumf, vezi nota 26, cartea III. 
Volsinii era o cetate etruscă ce se afla la sud-vest de Perusia. Ve- 
chea cetate Volsinii era construită pe o înălțime numită azi Monte 
Feascone, pe țărmul sudic al lacului Volsiniensis (azi lago di Bol- 
sena). După cucerirea ei de romani, locuitorii acestei cetăţi au în- 
temeiat o nouă așezare cu același nume în partea de nord-vest a 
lacului, lingă orașul Clusium (fosta capitală a lui Porsenna) într-o 
vale mănoasă înconjurată de culmi împădurite, unde se găsește 
Bolsena de azi. j 
Salpinaţii erau locuitorii cetăţii etrusce Salpine,. care însă n-a 
putut fi stabilită cu precizie unde se situa. | 
Noii tribuni militari au intrat în funcţie la 1 iulie 362 ab Urbe 
condita (anul 391 î.e.n.). 
Pe Calea Nouă (Via Nova), după înfrîngerea gallilor de aomani, 
s-a construit un sanctuar în cinstea zeului Ajus Locutius, zeul vor- 
birii. Acest sanctuar era încă în ființă pe timpul lui Titus Livius. 
Judecarea şi condamnarea lui Camillus este istorisită de Titus Li- 
vius surprinzător de scurt, şi nu destul de clar. Acuzaţia că el 
ar fi distrus niște porţi de fier cu prilejul luării capturilor din Veii e 
destul de vagă și lipsită de temei. Se pare că nemulțumirea 
poporului se datora drămuirii prăzii, luate din Veii, de către Ca: 
millus, ceea ce a determinal trimiterea lui Camillus în surghiun, 
la fel cum s-a întimplat la atenieni cu ostracizarea cetăţenilor con- 
sideraţi periculoși statului. 

Că Furius : Camillus avea o foarte mare putere o dovedește fap- 
tul remarcat şi de Titus Livius care spune că concetăţenii din tribul 
său și clienții săi s-au şi oferit să-i plătească amenda lui. Totuși 


“ Titus Livius, sau izvoarele ce i-au stat la îndemînă, nu vrea să 


dea în vileag că ar fi fost o sciziune între plebei şi clienți. Amenda 
de 15000 de libre de aramă (Diodor, XIII, 5) corespundea 
mai degrabă faptului că Furius Camillus era cît se poate de urit de 
plebei din pricina atitudinii sale ostentativ potrivnice față de ei 
şi devotamentului său total față de aristocrația romană. 

Datele furnizate de Titus Livius referitoare la trecerea celților 
în Italia sînt luate cu precădere, în ce priveşte exactitatea lor, din 
Istoria Universală a lui Polybios. Analiştii relatează că pe 
vremea lui Tarquinius cel Bătrîn, în jurul anului 600 î.e.n., a început o 
mare mișcare a unor populații celtice către Italia, dar nici aceasta 
nu era cea dintii, pentru că deja insubrii (este numele unui trib 
al celților) se găseau mai de mult în regiunea Milano (Mediola- 
num). În Italia, celții erau cunoscuţi sub numele de galli. 

În ce privește toate amănuntele și detaliile în legătură cu Aruns 
din Clusium, a cărui migraţie poate fi pusă în legătură cu imigră- 
rile mai străvechi gallice, își uăseşte confirmarea în relatările date 
de istoricii Justinus (XX, 5) și Diodor (XIV, 113). 

Tribulii erau toți membrii unui trib. Ei se considerau între ei 
prieteni sau vecini, organizînd în comun sărbătorile tribului, fiind 
obligaţi să-și acorde reciproc ajutor în caz de nevoie. 

Clusini, vezi nota 22 la cartea II. 

Gallii, vezi notele următoare. 

Hadria sau Adria era o cetate etruscă așezată pe țărmul sting al 
Padului, care, datorită schimburilor comerciale intense, devenise o 
cetate înfloritoare. Azi este localitatea Adri. 

Alpii Retici își poartă numele de la reţi (rait în limba celtă în- 
seamnă munte), o populaţie celtică care popula Alpii septentrionali. 
Aceștia sînt strămoșii locuitorilor Tirolului, Grisoniei şi Lombardiei 
nordice. x 

Pădurile Hercynice (în celtică er-cyn înseamnă înălțime, viîri), 
masivul păduros ce se întinde între Rin și. Carpaţi, în nordul Du- 
mării. Mai tîrziu au căpătat această denumire numai munţii care 
leagă Sudeţii de Carpaţi. 

Biturigii erau o populaţie celtică ce locuia în regiunea gallică nu- 
mită Aquitania, între ffluviile Sena, Loire şi Rin. Biturigii erau 
despărțiți «de carnuti. şi haedui prin fluviul Loire (Liger în an- 
tichitale) şi erau formaţi din două puternice ramuri celtice: bitu- 
rigii celbs care locuiau în partea de nord și est a Loirei în regiu- 
nile de azi Berry, Bourbonnais şi Touraine, dispunind de urmă- 
toarele cetăţi:  Avaricum sau Bituriges (azi Bourges), Arganto 
magus (Argenton), Mediolanus (Château Meilaut) şi Noviodunum 
(Nouan) şi biturigii vibisci care locuiau în jurul gurilor fluviului 
Garumna (Garonne), avînd capitală cetatea Burdigala (Bordeaux). 

55 Arvernii, populaţie celtică din Aquitania (Auvergne) în departa- 


a 


mentele de azi Puy-de-DOme, Cantal și Haute-Loire, erau des- 
părțiți de helveţi prin muntele Cevena (Cevene), capitala lor fiind 
Nemosus și apoi Augusto Nemitus (Clermont). Un alt oraș impor- 
tan! al arvernilor era Gergovia. | 

Senonii erau cea mai importantă populație a Galliei. La nord se 
mărgineau cu parisii, la est cu lingonii şi mandulii, la vest cu car- 
nutii şi la sud cu haeduii. Ocupau acele regiuni ale Galliei Lugdu- 
nensis, numite azi île de France şi Champagne. Capitala lor era 
Senones (Civitas Senonum, azi Sens). Alte orașe importante erau 
Agendicum, Melodunum (Melun), Anara (Arcis sur Aube), Cora- 
bilium (Corbeille), Antissiordorum (Auxerre), Aquae Segeste (Fon: 
tainebleau). 

Haeduii (aeduii) locuiau între Loire şi Sâone (Arar). Aceștia fură 
primii galli care s-au aliat cu romanii, de aceea erau numiţi fraţi și 
prieteni cu poporul roman. Capitala lor era Bibracte. 


& Ambarrii locuiau ţinutul din jurul rîului Arar (Sâone), fiind vecini 


cu haeduii la est și cu alobrogii la nord-vest. 


4 Camuţii ocupau regiunea dintre Loire şi Sena, capitala acestei 


populaţii fiind Genabum, mai tirziu Aureliensis (Orltans). 


8% Aulercii ocupau o parte din Gallia Lugdunensis între Loire și 


Sena, spre vest de senoni. Se împărțeau în patru ramuri: aulercii 
branovici, aulercii diablinci, cenomanii la sud-est de cei dinainte 
şi aulercii eburovici, vechii locuitori ai Normandiei, cu capitala 
Mediolanum (Evreux). 


% 'Tricastinii, o populaţie din Gallia Narbonensis între Canari şi Vo- 


conti (între rîurile de azi DrOme şi Isere). Capitala lor era Au- 
gusta Tricastinorum (Aodste). 

Populaţia saluviilor, sau salyilor, locuiau între Rhne (Rhodanus) 
şi Alpii maritimi. Cetățile lor mai importante erau Mastilia și 
Arelate. . ; 
Massilia (Marseille de azi) a fost un comptuar al grecilor din Pho-: 
cida. Phocida era un oraş comercial din Asia Mică (lonia), la circa 
30 km de Smirna. 


& Taurinii erau o seminţie ligurică care locuia în Gallia Cisalpină pe 


cursul superior al Padului. Capitala lor era Augusta Taurinorum 
(Torino de azi). Aici textal a fost alterat, pentru că taurinii au 
locuit în Alpii Cotici, nu lulici. 


43— De la fundarea Romei 1. 

% Ticinus, un afluent al fluviului Pad, izvorăște din muntele Adula 
(St. Gothard), străbate lacul Verbanus (Lago Maggiore) şi se varsă 

' în Pad, lîngă cetatea Ticinum (azi Tessino). 

91 Insubrii, o populaţie războinică din Gallia transpadană, între Ti- 
cinus şi lacul Larius. Capitala lor era Mediolanum. 

% Mediolanum e Milano de azi. * 


% Brixia (Brescia de azi) era o cetate din Gallia transpadană, în- 
temeiată de etrusci şi cucerită de liburi, locuitorii Ilyriei.. 


4 Verona, cetate întemeiată de euganei în Gallia transpadană, pe Adi- 

ge, cucerită de gallii cenomani şi apoi de romani. Aici s-au născut 

poetul Catullus şi arhitectul Vitruvius. S-a păstrat la Verona amfi- 
teatrul de marmură albă construit de Diocletianus, pentru 22 000 de 
spectatori. 

Laevii erau o populaţie ligurică avînd capitala Ticinum, aproape de 

„__ Pavia de azi. 

% Boiii erau o foarte numeroasă populaţie celtică cafe a emigrat din 
vremuri străvechi din Gallia, aşezindu-se în valea Padului, în Tirol 
şi Boemia (care de la ei își trage numele). 

W Lingonii erau o populaţie celtică așezată la poalele muntelui Voge- 
sus şi pe văile xrîurilor Marna (Matrona) și Meusa, între treviri 
şi segvani. Capitala lor Adamantinum mai tirziu se numi Lingo- 
nes (azi Langres). E 

% Riul Utens (astăzi Montone) curge pe lingă Ravenna și se varsă 
în marea Adriatică. | 

29 Rîul Aesis (Esino de azi sau Fumerino), curge între Senigaglia și 
Ancona, vărsindu-se în Adriatica. 

10 E vorba de umbri, o populaţie italică ce locuia regiunile dintre 
riurile Rubicon, Tibru, Nera, Esino și Marea Adriatică. Umbria 
era despărțită prin munţii Apenini în Umbria Cisapenină și Tran- 
sapenină. Avea numeroase cetăţi ca: Ariminum (Rimini), Fanum 
Fortunae (Fano), Sena gallica (Senigaglia), Sarsina Urbinum Hortense 
((Urbina), Spoleteum (Spoleto). 


1 Ajutorul cerut Romei de către cetatea Clusium era îndreptăţit nu 


= 


mumai în urma cuceririi cetăţii Veii de către romani, ci şi idato- 
rită relațiilor pe care Roma le-a întreținut cu cetatea Clusium încă 
de pe vremea lui Porsenna. Titus Livius însă se contrazice, pentru 

că pe de o parte spune: „Clusinii nu aveau nici un fel de pact 
de alianță şi amiciţie“ (cartea V, cap. XXXV); iar în altă parte 
spune: „Clusinii sînt numiţi de către solii romani aliaţii şi prie- 
tenii poporului roman“ — Socios populique romani atque amicos (ibi- 
dem). După istoricul Diodor, prezenţa solilor romani nu e prilejui- 
tă de cererile clusinilor, ci ei fuseseră trimişi la Clusium pentru 
a se informa asupra mișcărilor şi înaintării galilor. Nu este cu- 
noscută adevărata cauză a acestui conflict. 

Aceşti tribuni militari au fost aleși în anul 363 ab Urbe condita 
(anul 390 î.e.n.). 

Întreaga prezentare a tabloului primului război roman cu gallii, în 
culori atît de vii şi sugestive, pentru a stirni impresia unui zgu- 
duitor tragism, dezvăluie vigurosul talent literar al lui Titus Li- 
vius. Scriitorul redă cu deosebită plasticitate urgia care s-a abătut 
pe capul romanilor, în scopul de a pune într-o lumină şi mai 
vie salvarea Romei din primejdie. 

Titus Livius exagerează însă în ce privește caracterizarea galli- 
lor, prezentindu-i ca pe niște hoarde sălbatice, pe de o parte, iar 
pe de altă parte ca pe niște oameni perfect cunoscători ai dreptu- 
rilor ginţilor totodată, istoricii Justinus şi Diodor din Sicilia au re- 
latat că gallii au intrat în relaţii şi cu tiranul Dionysios din Sy- 


“macusa și că aceşti galli vedeau cu ochi buni atacurile acestuia din 


urmă asupra Italiei sudice, precum și amenințarea etruscilor în 
Halia centrală de către romani. 

Titus Livius îi descrie pe galli ca pe un popor de războinici 
cu un stadiu mai înapoiat de cultură şi civilizație, care se ocupau 
cu agricultura și creșterea vitelor, în comparație cu romanii, care 
aveau și orașe şi o viață comercială destul de dezvoltată, precuin 
și un început de industrie meșteșugărească. În ce priveşte însă mă- 
surile luate de statul roman pentru acest război, Titus Livius fur- 
mizează date mai puţine decit istoricii Dionysios din Halicarnas, 
Diodor, şi mai ales Polybios, care dau proporții mult mai mari 
acestor evenimente. 

După Diodor, romanii n-au sobilieăi numai patru legiuni de 
ostași, ci mult mai numeroase contingente. La fel Polybios spune 
că şi aliaţii romanilor au contribuit cu forţele lor. Diodor serie 
că au fost înrolați sub drapel toate contingeniele, dînd cifra de 
24 000 de ostași, adică jumătate din totalul efectivelor romane, de 

48 000—50 000 de oameni, în comparaţie cu ale gallilor, care se ridi- 
cau la circa 70 000 de oameni. După Plutarh, ambele tabere aveau ar- 
matele egale de cîte 40000 de oameni, numai că în armata romană 
se găseau și contingente de nevirstnici şi neinstruiți. Romanii, însă, 
surprinși de iuțeala cu care se deplasaseră trupele gallice, au înaintat 
numai pină la a l-a piatră miliară și n-au avut timp să-și insta- 
leze tabăra, deşi distanța Roma-Clusium se făcea în trei zile de 
marș și ar fi avut suficient timp ca să organizeze o armată puter- 
nică, ordinea de bătaie, cît şi dispozitivul de atac. Dezastrul roman 
a fost consecința panicii, în primul rînd. Există însă contradicții în 
ce privește o sumă de amănunte, ca de pildă redobindirea aurului 
de la 'galli de către romani, și altele, în relatările lui Plutarh, 
Florus și Titus Livius. Apoi lupta de la Ardea, încheiată cu bi- 
ruința lui Camillus asupra gallilor, Diodor şi Plutarh nu o men- 
ționează ; ei vorbesc însă de alte înfrîngeri suferite de galli, din 
care una ar fi fost la Veascium, la Gabii sau la Volsinii, pe cînd 
Titus Livius şi Plutarh spun că bătălia a avut loc la a 8-a piatră 
miliară pe Via Gabinia (v. cap. XLIX). 

Allia, un afluent neînsemnat al Tibrului, izvorăște la nord de Crus- 
tumerium, vărsîndu-se în Tibru lingă localitatea de azi Fonte di Papa. 
Brennus în graiul celtic însemna domn, în cel cimbric, Brenhin în- 
semna rege. 

Broasca ţestoasă, testudo, se făcea prin ridicarea scuturilor deasu- 
pra capului și alipirea lor unul de altul, așa fel încît nu puteau 
pătrunde printre ele săgețile dușmanilor (vezi şi nota 14 de la 
această carte). 

A rămas celebră această exclamaţie a lui Brennus: Vae victis — 
Vai de cei învinşi! 

Preoţii duumviri — vezi nota 91, cartea |. 

Templul tinereţii şi al zeului sfîrşitului și hotarelor, Terminus, de 
care Titus Livius vorbește în cartea I, cap. LV în legătură cu 
Tarquinius cel Trufaş, cînd spune că acest templu n-a putut fi 
strămutat de pe Capitoliu, învederează cultul unor divinități im- 
personale şi abstracte. O dată cu dezvoltarea vieţii sociale și po- 
litice, romanii încep să divinizeze noțiuni abstracte ca tinereţea, 
pudoarea, concordia (armonia), speranţa, liniștea, sfîrșitul, frica, 


aroaza etc. 

110 Zeul sfirşitului, Terminus, vezi nota precedentă. 


Mi Din acest discurs al lui M. Furius Camillus iese în vileag mentali- 
tatea acelor oameni de cultură ai antichității romane şi îndeosebi a 
istoricilor care, considerind destinul (fatum) ca factor determinant 
al evenimentelor și faptelor omeneşti, au considerat voința desti- 
nului suprema forță căreia nu-i pot găsi nici corectivul, nici ex: 
plicaţia. Fatalismul lui Titus Livius este expresia gîndirii religioase 
care domina întreaga antichitate romană. 

11? Reconstrucţia Romei după incendierea ei de către galli a început 
în anul 363 ab Urbe condita (anul 390 î.e.n.). 

Studiu introductiv V 
Prefaţiă . . . . 1 


CARTEA 1 


I Sosirea lui Aeneas în Italia, faptele sale 7—8. Il—I]] Dom- 
nia lui Ascanius în Alba Longa, a lui Aeneas Silvius și a celor- 
lalți Silvii 9—11. IV Fiica lui Numitor, Rhea Silvia, rămîne 
grea cu zeul Marte; nașterea și creșterea lui Romulus și Remus 
11—12. V Uciderea lui Amulius ]12—13. VI—VII Întemeierea 
cetății Roma de Romulus 13—16. VIII Alcătuirea celui dintii 
senat roman 16—]7. IX—XII Războiul cu sabinii; trofeele au 
fost închinate lui Jupiter Feretrius 17—22. XIII Împărțirea po- 
porului roman pe curii 23—24. XIV—XV Fidenaţii și veienţii 
sînt biruiți de romani 24—26. XVI—XVII Apoteoza lui Romu- 
lus; interregnul 26—28. XVIII—XXI Numa Pompilius, ctito- 
rul rînduielilor religioase, a înălțat templul zeului Iannus, 
fiind cel dintii care i-a închis porțile, după ce împăcă toate no- 
roadele vecine 28—33. XXII—XXIII Regele Tullus Hostilius îi 
bate pe albani 33—36. XXIVP—XXV Lupta dintre Horaţi și 
Curiaţi 36—40. XXVI Achitarea lui Horatius 40—42, XXVII— 
XĂVIII Războiul cu fidenaţii; osîndirea şi execuţia dictatorului 
Meitius Fufelius 42—46. XXIX Dărimarea din temelie a cetăţii 
Alba Longa; strămutarea albanilor în cetatea romană 46—47. 
XXX Razboiul cu sabinii 47—49. XXXI Tullus este lovit de 
un trăsnet 49—50. XXXII—XXXIII Ancus Martius  reînnoieşte 
ceremoniile introduse de Numa; înfrînge pe latini, încuviinţin- 

du-le apoi să se strămute pe muntele Aventin; cucerește ceta- 
tea latină Politorium și o năruie din temelie; construiește un 
pod de lemn peste Tibru; întinde marginile puterii romane 
şi întemiează portul Ostia 50—54. XXXIV—XXĂVI Lucumo, fiul 
lui Demaratus din Corint, vine la Roma, din cetatea etruscă Tar: 
quinii; își schimbă numele în Tarquinius Priscus, şi după 
moartea lui Ancus Martius se urcă pe tron; mărește numărul 
senatorilor cu încă o sută; îi biruie pe latini; desemnează un 
loc pentru construcţia circului; înființează cele dintii jocuri de 
circ; atacat de sabini, mărește numărul centuriilor romane; ispi: 
tește în privința darului prorociei pe augurul Attus Navius 
54—58. XXĂVII—XXXVIII Tarquinius cel Bătrîn îi înfringe 
pe sabini; construieşte cetatea romană și o înconjură cu ziduri; 
face cele dintîi apeducte; este răpus de fiii lui Ancus Martius 
58—60. XXXIX—XLII După el urmează la tron Servius Tullius, 
născut dintr-o prizonieră nobilă din cetatea Corniculum, care 
îi învinge pe veienţi şi pe etrusci 60—63. XLIII—XLV EI în- 
fiinţează censul, apoi slujba de curăție (lustrum);  îm- 
parte poporul pe clase și pe centurii; mărește incinta orașului; 
adaugă cetății colinele Quirinalul, Viminalul și Esquilin şi înalță 
împreună cu latinii, pe Aventin, templul Dianei 64—69. XLVI— 
XLVIII Servius Tullius este răpus de Lucius Tarquinius, din 
îndemnul Tulliei; Tarquinius cel Trufaș se înscăunează rege 
fără încuviințarea poporului şi senatului roman; Tullia trece 
cu careta regală peste leșul tatălui său 69—74. XLIX Tarqui- 
nius cel Trufaș se înconjură cu un corp de ostași, pentru a-şi 
asigura domnia şi viața 74—75. L—LIII 'Turnus Herdonius e 
răpus în urma urzelilor lui Tarquinius cel Trufaș; acesta duce 
război cu volscii; din prada capturată înalță un templu lui 
Jupiter, pe Capitoliu 75—81. LIV—LV Tarquinius cel Trufaş 
supune cetatea Gabii, prin mijlocirea urzelilor fiului său, Sextus 
81—84. LVI—LVII Ceilalţi doi feciori ai lui pleacă să consulte 
oracolul grecilor de la Delphi; oracolul răspunde că cel care 
va săruta cel dintii pe mama sa va domni; ei tălmăcesc greșit 
oracolul; Brutus, ruda şi însoţitorul lor, se preface că se pră- 
buşeşte la pămînt şi sărută cel dintii pămîntul patriei; ceea 
ce s-a întîmplat în urmă, întăreşte tilcuirea; Tarquinius cel 
Trufaș, prin tirania lui, stîrnește ura întregului popor roman 

84—88. LVIII Fiul său Sextus necinstește pe Lucreția, soția 
lui Collatinus; Lucreția cheamă pe tatăl său, Sp. Lucretius şi pe 
soțul său, Collalinus, și-i roagă să-i răzbune prihănirea și 
moartea; apoi se omoară 88—90. LIX Tarquinius cel Trufaș 
este alungat de pe tron, în urma răscoalei conduse de Brutus 
şi Collatinus 90—92. LX Se instaurează, în locul monarhiei 
alungate, republica romană; cei dintii consuli aleși au fost 
Brutus şi Collatinus 92. 


CARTEA II 


I—Il Brutus pune poporul roman să jure că nu va îngădui 
niciodată domnia vreunui rege la Roma; el sileşte pe Tarqui- 
nius Collatinus, tovarăşul său de consulat, să renunțe la consulat 
şi să plece din cetate 95—98. IllI—V Brutus încuviințează po: 
porului roman să prade averile regelui și închină lui Marte 
terenul care a căpătat denumirea de Cîmpul lui Marte; desco- 
peră urzeala pentru reînscăunarea regalității; osîndeşte la moarte 
pe unellitorii patricieni, între care se găseau și feciorii și nepoţii 
săi; eliberează pe sclavul piritor, care dobîndește numele de 
Vindicius 99—102. VI Brutus, în fruntea armatei romane, se 
încaieră cu oștile veienţilor și ale tarquiniilor; Brutus cade eroic 
în lupta cu Aruns, fiul lui Tarquinius cel Trufaș; matroanele 
romane poartă doliu după el 103—105. VII—VIII Consulul Pu- 
blius Valerius consacră dreptul de a se apela la popor printr-o 
lege; se făgăduiește ridicarea templului lui Jupiter pe Capito- 
liu 105—108. IX—XI Porsenna, regele etruscilor, vine cu oastea 
în sprijinul tarquiniilor, înaintînd pînă la colina Janiculum; e 
împiedicat să treacă pe podul de peste Tibru de Horatius Co. 
cles 108—112. XII O altă pildă de vitejie o dă tînărul Mucius 
care, pătruns în tabăra etruscilor, răpune în locul lui Porsenna 
pe secretarul acestuia; prins, își arde mîna dreaptă în jarul 
altarului pentru jertfe, mărturisindu-i regelui că împreună cu el 
au jurat alți 307 tineri romani să-l ucidă 112—115. XIII—XV 
Uimit de fapta lui Mucius, Porsenna renunță la război, punînd 
condiţii şi cerînd ostatici; o fecioară romană, Cloelia, înșeală pe 
paznicii ostaticilor, trece Tibrul înot şi se duce la Roma: i se 
înalță ca semn de cinstire o statuie ecvestră; etruscii sînt bă- 
tuți de latini 115—119. XVI Appius Claudius, o căpetenie a 

sabinilor, îşi părăseşte ţara şi se stabilește cu oamenii săi la 
Roma; astfel se întemeiază tribul Claudius; numărul triburilor 
romane se urcă la 21; războiul cu auruncii 119—120. XVII— 
XXII Dictatorul Aulus Postumius îl biruie pe Tarquinius cel 
Trufaș şi oastea latinilor la lacul Regillus; războiul cu volscii 
120—128. XXIII—XXIV începe conflictul între plebei şi patri- 
cieni 128—133. XXV—XXVI Războiul cu volscii; războiul cu 
auruneii 133—134. XXVII—XĂXXI Ciocniri între plebei şi patri- 
cieni din pricina datoriilor; războiul cu volscii; războiul cu 
sabinii şi cu aequii 134—E44. XXXII Plebeii se retrag pe 
Muntele Sacru 144—146. XXXĂIII—XXĂV Datorită înțelepciunii 
lui Menenius Agrippa, plebea se întoarce în cetate; Menenius 
Agrippa moare în cumplită sărăcie; se aleg cinci tribuni ai 
plebeilor; orașul Corioli e cucerit prin vitejia lui Cneius Mar- 
cius Coriolanus; procesul şi exilarea acestuia 146—152. XXXVI 
Minunea întîmplată cu Tiberius Atinius, un om din popor, în 
urma unui vis în care e îndemnat să aducă la cunoștința mai 
marilor cetăţii încălcările rînduielilor religioase; dus în lectică 
în fața senatului, dezvăluie totul 152—153. XXXVII—XL Co- 
riolanus, surghiunit, vine în fruntea oștilor de volsci să împre- 
soare Roma; el respinge două solii romane; mama şi soţia sa, 
în fruntea matroanelor romane, înmoaie cerbicia lui Coriolanus, 
convingîndu-l să renunţe la război 153—160. XLI—XLII Prima 
propunere a unei legi agrare de către consulul Spurius Cassius; 
acesta, învinuit că vrea să pună mina pe tronul regal, este 
osîndit și ucis 160—164. XLIII—XLIV în războiul cu Veii, 
ostaşii nu vor să lupte; Appia, o vestală, este îngropată de vie 
pentru prihănire 164-—167. XLV—XLVIII Războiul cu Veii 
1671—1175. XLIX—L Familia Fabiilor se oferă să poarte războiul 
cu cetatea Veii; cei 300 de Fabii cad eroic în lupta de la Cre- 
mera; unul singur e cruțat, ca să dea de ştire la Roma 176—179. 
LI—LĂX Consulul Appius Claudius, în urma răzvrătirii oastei 
sale, pierde bătălia în războiul cu volscii și, ca pedeapsă, îşi 
decimează ostașii; ciocnirile plebeilor cu patricienii; armata 
fuge de pe cimpul de luptă 179—195. LĂI—LĂV Procesul și 
condamnarea lui Ap. Claudius; urmează o sumă de pustiiri ale 
teritoriilor volscilor, hernicilor şi veienţilor şi: războaie cu aceș- 
tia; dezbinările dintre patricieni şi plebei continuă 195—201. 

CARTEA III 


I—XIV Tulburările din cetatea romană pricinuite de legile 
agrare; războaie cu vecinii 205—229. XV—XVIII Capitoliul e 
ocupat în timpul nopții de răzvrătiţii surghiuniţi și de sclavi 
avînd în frunte pe Herdonius Sabinul; răscoala e înăbuşită şi 
răsculații ucişi 229—236. XIX—XXVI Se fac două recensăminte: 
în primul numărul populaţiei romane se ridică la 104714 suflete, 
în al doilea la 117219; războiul cu sabinii și cu aequii; după 
înfrîngerea suferită de romani din partea aequilor se recurge 
la dictatura lui Cincinnatus 236—249. XXVII—XXĂXII Acesta 
îi înfrînge pe vrăjmași şi-i trece pe sub jug; numărul tribunilor 
plebei se măreşte la zece, după 30 de ani de la înfiinţarea 
tribuniciatului 249—257. XXXIII—XXXIV Se trimit împuterni- 
ciţi la Atena și în Grecia; se schimbă cîrmuirea, trecîndu-se de 
la consulat la decemvirat, în anul 302 de la întemeierea Ro- 
mei, suprimîndu-se toate celelalte dregătorii; decemvirii creează 
legile celor 10 table, pe care le fixează în for 257—260. XXXV 
Preţuiţi pentru purtarea lor înțeleaptă, poporul le prelungeşte 
cîrmuirea pe încă un an; în răstimpul acesta, decemvirii mai 
adaugă noi legi, întocmindu-se acum legile pe 12 table, funda- 
mentul dreptului civil roman 260—262. XXXVI—XIVIII De- 
cemvirii, datorită căpeteniei lor, patricianul Appius Claudius, 
inaugurează regimul tiranic pe care îl țin trei ani; poporul, 
revoltat, cată să pună capăt tiraniei lor odioase, în urma nelegiui- 
rii săvirșite de Appius Claudius, care vrea să necinstească o fe- 
cioară plebeie, pe Virginia; aceasta e ucisă de tatăl său, centurio- 
nul Virginius, ca s-o ferească de prihănire 262—283. XLIX—LIX 
Poporul roman se răscoală, ocupă muntele Aventin și silește 
pe decemviri să renunțe la cirmuirea țării; dintre decemvirii 
care sînt surghiuniți de popor singur Appius e virit în tem- 
niță, unde își face seama 283—302. LX—LXX Urmează izbinzile 
cîştigate de romani în războaiele cu aequii, volscii și sabinii 
302—323. LXXI—LXĂII Judecata strimbă a poporului roman 


care pune mîna pe un ţinut al aricinilor, ce'nu i se cuvenea 
323—326. 

CARTEA IV 


I—V Se votează legea tribunului plebei Canuleius în legătură 
cu dreptul plebeilor de a încheia căsătorii cu membrii fa- 
miliilor patricienilor; discursul lui Canuleius 329—338, VI—VII 
Se recurge la numirea de tribuni militari la cîrma țării 339—342. 
VIII Se înființează censura 342—343. IX—XI Luptele lăuntrice 
din Ardea, amestecul romanilor şi volscilor 344—348. XII—XVI 
În timpul unei cumplite foamete, Spurius Maelius, cavaler roman, 
împarte înfometaţilor griu cumpărat cu banii săi; cîșligind dra- 
gostea poporului, Spurius Maelius, învinuit că mnăzuie să pună 
mîna pe tron, e răpus de comandantul cavaleriei C. Servilius 
Ahala; denunțătorul Lucius Minucius este răsplătit de cîrmuire 
348—357. XVII Roma trimite la fidenații o solie, care e ucisă 
de locuitorii cetăţii Fidenae; se ridică o statuie solilor romani 
răpuși mișeleşte de fidenaţi 357—359. XVIII Războiul cu veienţii 
şi aliaţii lor 359—360. XIX—XX Cossus Cornelius îl răpune în 
luptă pe Lars Tolumnius, regele veienţilor, şi consacră lui Ju- 
piter trofeul capturat; cetatea Fidenae e cucerită de romani 
360—363. XAXI—XĂXIII Fidenaţii sînt învinși într-o bătălie de dic- 
tatorul Marcus Aemilius, iar orașul lor e cucerit; o dată cu ei 
sînt învinși și veienţii 363—366. XXIV Mamercus Aemilius, 
dictatorul roman, reduce durata censurii de la 5 ani la 18 
luni; ca răzbunare, este însă impus de censori la uriașe dări, 
pe care nu le poate plăti 366—367. XXV—XLIV Războaie cu 
vecinii; disensiuni interne 367—399. XLV—XLIX Sclavii romani 
se răscoală; răscoala lor e înăbușită în sînge 399—407. L—LI 
Tribunul militar Postumius este ucis cu pietre de ostași din 
pricina purtării sale tiranice 407—410. LiIl—LVIII Războaiele 
cu aequii și volscii 410—420. LIX—LX Ostaşii romani primesc 
pentru întîia oară soldă de la stat 420-—423. LĂI Romanii dez- 
lănţuie războiul împotriva coaliţiei volscilor, fidenaţilor şi falis- 
cilor 423-—424. 


CARTEA V 


I-II În timpul împresurării cetăţii Veii de către romani 
s-au organizat primele tabere de iarnă; această nouă întocmire 
slirnește indignarea tribunilor plebei, care aduc învinuiri sena- 

tului şi patricienilor că plebeii nici măcar în vremea iernii nu 
sînt sculiți de sarcinile ostăşeşti 427—430. Ill—VI Le răspunde 
patricianul Appius Claudius, susținînd introducerea unei ase- 
menea măsuri 430—437. VII Ostaşii din cavalerie primesc și ei 
pentru întiia dată solda; pedestrimea plebeiană se oferă volun- 
tar pentru continuarea campaniei împotriva veienţilor 437—439. 
VIII Din pricina neînțelegerii celor doi tribuni militari, Ser- 
gius şi Virginius, oastea romană e înfrîntă de coaliția veienților, 
capenaţilor şi faliscilor 439—441. IX Cei doi tribuni militari 
sînt siliți eă iasă din dregătorie înainte de termen 441—442. 
X Impozitele de război se strîng foarte greu 442—444. XI—XII 
Cei doi tribuni militari ai anului dinainte sînt dați în jude- 
cată și osîndiți 444—448. XIII Calvus Licinius este ales cel dintii 
tribun militar din rîndurile plebeilor 448—450. XIV Izbucneşte 
ciuma; se organizează un lectisternium; primele izbinzi romane 
asupra veienţilor 450—451. XV Se arată semne și minuni; crese 
uluitor apele lacului Alban; tălmăcirea haruspiciului veient 
451-453. XVI—XVII Proorocirea veientului este aidoma celei 
a oracolului de la Delphi: romanii vor învinge numai după 
îndrumarea pe canaluri a apelor lacului Alban 453—456. 
XVIII—XIX Licinius Calvus, refuzind tribunatul militar, cere 
poporului să aleagă pe fiul său; din pricina neizbîndirii în 
lupta cu faliscii se recurge la dictatura lui M. Furius Camillus 
456—A459. XĂX—XXIV Camillus îi biruie pe veienţi după un 
asediu de 10 ani şi e sărbătorit; plebea vrea să emigreze la 
Veii; patricienii se înipotrivese 459—467. XXV Se dau ofrandele 
făgăduite lui Apollo 467—469. XXVI—XXVII Războiul cu 
faliscii; Camillus e numit din nou dictator; curmă acest con- 
flict fără război; cetatea Falerii se supune Romei 469—473. 
XĂVIII Solii romani trimiși cu ofrande la Delphi, prinși de 
pirați, sint eliberaţi şi întovărășiți pînă la Roma; războiul cu 
aequii 473—475. XXIX Doi tribuni plebei, uneltele patricieni: 
lor, sînt osîndiţi de adunarea poporului 476—477. XXX—XXXII 
Camillus are ciocniri cu plebeii; în urma învinuirilor e silit să 
plece în exil 477—481. XXXIII—XXXV Năvălese gallii; istoricul 
lor 481—484. XXXVI—XXXVII Gallii împresoară cetatea Clu- 
sium; aceasta cere ajutorul Romei 484—488. XXAVIII—XLII 
Roma, pregătită alab pentru război, suferă o mare înfrîngere 

din partea gallilor la riul Allia; Roma e împresurată şi incen- 
diată; măcelul senatorilor și bătrinilor; tineretul luptător se 
refugiază pe Capitoliu şi în cetățuie 488—495. XLIII—XLV 
Galii atacînd Ardea, Camillus ia conducerea trupelor ardeale 
şi biruie pe dușmani 496—500. XLVI Camillus din nou e numit 
dictator 500—502. XLVII Manlius Capitolinus zădărnicește atacul 
de noapte al gallilor 502—503. XLVIII Ciuma şi foamea îi sileşte 
pe romani să capituleze, plătind gallilor o mie de libre de aur 
503—505. XLIAX Camillus salvează Roma, bătînd pe galli 505— 
506. L Se pune din nou în discuţie emigrarea plebeilor la 
Veii 506—508. LI—LIV Prin cuvintarea sa, Camillus convinge 
pe plebei să renunțe 508—515. LV Reconstrucţia Romei 515. 

65 7 de jos avea efective de avea recenzată 
11000 de oameni. la 11000 de ași. 

158 12 de jos noră moră şi nepoți 

348 5 de jos comii comisii 

500 16 de sus colonia colina 

Titus Livius, De la fundarea Romel, vol. 1. I.P. Cluj 1231-1958 

